
STUDIU INTRODUCTIV 




Opera celui mai mare istoric al antichităţii nu poate fi 
po deplin înţeleasă dacă nu se lămuresc, în prealabil, anumite 
întrebări şi nedumeriri care, în timpul lecturii, vor solicita 
mintea cititorului, neavizat. De pildă, citind Istoria războiu¬ 
lui peloponesiac , oricine se poate întreba de ce cuprinsul cărţii 
I este constituit ,din capitole între care legătura logică este, 
âdesea, cel puţin la prima vedere, ascunsă. Iată cîteva dintre 
subiectele acestor capitole: scopul lucrării (I, 1,1), arheologia 
(l, 1,2—18,1), războiul dus de eleni împotriva perşilor (I, 
1B,2—I, 18 2), pentecontaetia 1 (I, 18,2—19), greşeli istorice (I, 
20—21), metoda istorică (I, 22), caracteristicile războiului pelo- 
ponesiac (I, 23), cauzele imediate ale războiului (I, 24—66,1), 
congresul Ligii peloponesiace (I, 66—87), pentecontaetia (I, 88^ 
118), al doilea congres al Ligii peloponesiace (I, 118,3—125,2), 
excurs asupra lui Cylon (I, 126), poziţia lui Pericles (I, 127)- 
Oricît s-ar invoca efectele asociaţiei de idei, cititorul nepre¬ 
venit rămîne nedumerit cînd este pus în faţa unor probleme 
utît de diverse între care legăturile sînt, de cele mai multe 
ori, implicite. De asemenea, cititorul se va întreba de ce Thu- 
cydides vorbeşte abia în V, 25—26, despre războiul de zece 
despre războiul de douăzeci şi şapte de ani. Mai sînt şi alte 
piisaje care trezesc nedumerirea cititorului. Ne mărginim la 
menţionarea acestora. Este deci necesar să se lămurească, în 
studiul introductiv, toate aceste obscurităţi, aparente sau reale, 
ale operei lui Thucydides. Mai sînt, evident, şi alte probleme 
Importante, care trebuie dezbătute în studiul introductiv. 

Nu toţi cercetătorii sînt de acord asiîpra soluţionării proble¬ 
melor pe care le ridică Istoria războiului peloponesiac şi chiar 
asupra vieţii şi activităţii istoricului însuşi. Savanţii fac reîn¬ 
noite eforturi de a lămuri problemele cărora nu li s-a dat o 


1 Perioada de cincizeci de ani, de la ultimul război cu perşii pînă la războ¬ 
iul peloponesiac. 

rezolvare unanim acceptată, de aceea, se scrie mereu şi punc¬ 
tele de vedere contradictorii asupra aceloraşi probleme con¬ 
tinuă să existe. De pildă, una dintre problemele de bază este 
aceea a caracterului dominaţiei pe care a exercitat-o Atena 
asupra propriilor ei aliaţi. Ne vom mărgini la cîteva exemple 
de păreri divergente asupra acestei probleme. G. Grote afirmă* 
că „supuşii* 4 Atenei erau indiferenţi faţă de modul cum îşi 
exercita supremaţia această cetate şi că tulburările politice cu 
caracter antiatenian au fost, în diferite polisuri, provocate de 
oligarhi locali, adversari ai regimului democratic. Aceeaşi temă 
a fost reluată de A. H. M. Jones şi G. E. M. de S-te Croix 3 , 
care au căutat să găsească noi argumente. 

Teza contrară este susţinută, printre alţii, de G. Busolt 4 , care, 
în 1904, afirma că aliaţii Atenei au simţit dominaţia acesteia ca 
un jug. în 1960, D. W. Bradeen 5 susţine, dimpotrivă, că Thucy- 
dides şi-a dat silinţa să arate că nu toate polisurile detestau 
Atena. în 1963, H. W. Pleket 6 , analizînd situaţia din insula 
Thasos, încearcă să aducă noi argumente în sprijinul tezei sus¬ 
ţinute de G. E. M. de S-te Croix împotriva lui D.W. Bradeen, 
introducînd corectivul că nu în toate polisurile poporul (6 Sfjjxo 
avea aceeaşi atitudine, că situaţia comportă diferenţe de la un 
caz la altul şi că deci nu trebuie generalizat. 

în 1964, T. I. Quinn 7 observă că polisurile din Ligă simţeau 
dominaţia Atenei ca un jug, dar că, atunci cînd era de ales 
între dominaţia spartană sau ateniană, ele preferau pe cea 
ateniană. > 

O altă problemă de bază pe care o ridică istoria războiului 
peloponesiac este aceea a politicii lui Pericles. Şi aici se 


* G. Grote, History oi Greece, voi. VI—VIII, Londra, 1849—1850. 

3 A. H. M. Jones şi G. E. M. de S-te Croix, Athenian Democracy, 
Oxford, 1957, pp. 41—72. 

1 G. Busolt, Griechische Geschichte, Gotha, 1893—1904, voi. III, 2, 
1904, p. 1414. 

5 D. W. Bradeen, The popujarity of the Athenian Empire, în „Historia", 
IX, 1960, pp. 257—269. 

• H. W. Pleket, Thasos and the popujarity of the Atenian Empire, în 
„Historia", XII, 1963, pp. 70—77. 

7 T. I. Quinn, Thucydides and thş unpopufarity of the Athenian Empire, 
în „Historia", XIII, 1964, pp. 257—266. 

Constată divergenţe printre savanţi. De pildă G. Busolt 8 vor- 
brţte despre politica de război a lui Pericles. De aceeaşi pă- 
JPtre mai sînt, între alţii, şi K. I. Beloch 9 , G. Glotz—R. Cohen 10 , 
Oftre vorbesc despre Războiul lui Pericles, şi G. B. Grundy 11 . 

Dimpotrivă, în 1958, K. Dienelt 12 încearcă să demonstreze 

Pericles, începînd din anul 450 Le.n., a căutat să ducă o 
politică de pace şi, în acest scop, a făcut concesii Persiei, iar 
In anul 446 a încheiat un tratat de alianţă cu Sparta; că 
Alena, după această dată, nu mai ameninţa pe nimeni şi că, 
tn anul 431 î.e.n., în cele din urmă, Corintul s-a făcut vinovat 
<îe declanşarea războiului. în 1959 P. A. Brunt 13 , într-o dis¬ 
cuţie asupra disertaţiei lui Dienelt, reia teza caracterului răz¬ 
boinic al politicii lui Pericles ( şi aminteşte, între altele, de 
Intervenţia ateniană în Corcyra, care nu putea apărea Spar¬ 
tei decît ca un act de provocare. în 1963, H. B. Mattingly 14 
«pune că, „după 446 î.e.n., Pericles a transformat Liga de la 
Delos în imperialism". 

Multe păreri contradictorii s-au emis şi în ceea ce priveşte 
felul cum a fost compusă opera lui Thucydides, problemă 
foarte importantă pentru atitudinea istoricului faţă de dife¬ 
ritele momente ale războiului, atitudine care a influenţat, 
desigur, lumina în care au fost prezentate aceste evenimente. 

Spre a ne mărgini la un singur exemplu, compunerea căr¬ 
ţilor a Vl-a şi a VH-a a provocat pasionate discuţii printre 
savanţi. în secolul trecut, unii învăţaţi, printre care J. Clas- 
sen 15 şi L. Herbst 16 , susţin că Thucydides a compus cărţile VI 

8 G. Busolt, Op. cit., p. 818. 

K. I. B e 1 o c h, Griechische Geschichfe, ed. a Il-a, Berlin-Leipzig, 1927, 
▼ol. II 1904, p. 296. 

10 G. Glotz — R. Cohen, Histoiie ancie nne, voi. I, 1925, voi. II, 1930, 
t. II, 2 1938, Paris, p. 620 şi urm. 

11 G. B. Grundy, Thucydides and the hist ory oi his age, voi. I, ed. 
a Il-a, şi voi. II, ed. I, Oxford, 1948. 

15 K. Dienelt, Die Fiiedenspolitik des P erikles, Viena, 1958, 

13 P. A. Brunt, în „Classical Review", p. 188. 

14 H. B. M a 1 t i n g 1 y, The Grow th ol Athenian imperialism, în „Historia", 
XII, 1963, p. 257. 

16 J. C1 a s s e n, Thucydides erklâit von J. Classen, vierte. Auflage be- 
arbeitet von T. Steup, 1897. Erstes Buch, Einleitung, p. XXX. 

18 L. Herbst, Sfudiu în „Pilologus", 1881, p. 355 şi urm. 

şi VII înainte de anul 404, dar că, după această dată, istoricul 
a avut timp să revizuiască opera şi să pună de acord dife¬ 
ritele părţi. Această afirmaţie au făcut-o spre a combate tema 
susţinută de T. Steup 1 ?, şi L. Cwiklinski 18 , care spuseseră că isto- 
ricul a compus istoria celor două cărţi ca o lucrare de sine stătă¬ 
toare şi n-a mai avut timp să şi-o pună de acord cu restul 
operei. în 1929, W. Schadewaldt 19 susţine că istoricul n-a făcut 
din cele două cărţi o operă de sine stătătoare şi că nu sînt 
motive spre a crede că aceste cărţi au fost scrise după 
anul 404. în 1948, G. B. Grundy 20 este de părere că Thucydides 
a compus cele două cărţi înainte de anul 404 î.e.n., iar în 
1958, H. P. Westlake 21 susţine că cele două cărţi au fost corn* 
puse în anii de după expediţia din Sicilia. 

Aceste exemple, socotim, sînt de /ajuns spre a arăta nece¬ 
sitatea de a lua atitudine faţă de multe probleme şi contro¬ 
verse pe care le-a suscitat opera lui Thucydides. 

Pe de altă parte, nici numeroasele probleme de natură 
filologică, istorică şi literară, pe care le ridică opera lui 
Thucydides, nu vor putea fi înţelese dacă cititorul nu va 
* avea în minte, în linii generale, situaţia cetăţilor beligerante, 
în general, şi istoria războiului peloponesiac, în special. 


RĂZBOIUL PELOPONESIAC 

înainte de a discuta modul în care prezintă Thucydides 
istoria războiului peloponesiac, este necesar să arătăm pro¬ 
priile noastre păreri asupra acestui război, bazîndu-ne pe 
actualele date ştiinţifice. Mai întîi, este necesar să aruncăm 
o privire asupra situaţiei economice, sociale, Apolitice a celor 


11 T. Steup, Quaes/iones Thucydideae, Bonn, 1868. 

% 

31 L. Cwiklinski, Quaes/iones de tempore quo Thucydides prlorem his - 
toriae suae partem composuerit, Berlin, 1873. 

18 . W. ScTiadewaldt, Die Geschichisschreibung des Thucydides, Berlin» 
1929, p. 3 şi urm. 

G. B. Grundy, Op. ci/., I, p. 532. 

81 Thucydides, II, 65, 11, în ,,Classical Ouaterly 0 , 1958, pp. 102—110. 

ItOliA polisuri fruntaşe, să insistăm şi asupra atmosferei cul- 
lumle ateniene în care a crescut şi a scris Thucydides şi, 
(lllpă aceea, să prezentăm cîteva aspecte mai caracteristice ale 
ticostui război. Pentru a înlesni cititorului urmărirea mai 
precisă a faptelor vom da şi un tablou cronologic al eveni¬ 
mentelor petrecute în timpul războiului. 

Bibliografia războiului pelopone- 
siac este considerabilă. Ne mărginim 
să indicăm* textele greceşti de la 
care trebuie neapărat să pornească 
orice studiu, apoi cîteva tratate de istoria Greciei şi cîteva 
«tudii cu un caracter mai special. 


Atona şi Sparta în 
preajma războiului pe- 
Joponesiac 


• Texte greceşti, (pentru anii 435—431); Aristophanes, Achariranieni; 
Pacea ; T h u c y„d i d e s (I, 24—68; 119—125); Inscriptiones Graecae (I, 2—232); 
Supplementum ep igraphicum Graecum, (222, anii 431—421); Aristophanes, 
Acharnanienii; Cavalerii; Norii; Viespile; Pacea; Păsările; Lysistrata; Broaş¬ 
tele; Thucydides (II, I—V 20); D i o d o r, (XII, 38—72); P 1 u t a r h, 
Pcricles (30—38); Nicias (1—10, anii 421—414); Thucydides (V, 21); Di o- 
<1 o r (XII, 75—81); Inscriptiones Graecae (I, 276, anii 414—404); Aristopha- 
ri e s, Lysistrata; Thesmophoriazousai; Broaştele; Thucydides (V, 26—VIII); 
Xenophon, Hellenica (I, 1—11 2,23); Di o dor (XIII, 34 — XIV 3); Cor- 
nelius Nepos, Alcibiades, Lysander, Thrasybul; P 1 u t a r h, Alcibiades, 
Lysandros, Aristotel. 

Istorii generale. G. B u s o 1 t, op. cit.; E d. M e y e r, Geschichte des Al- 
tertums, ed. rev. de H. E. S t i e r, 1931; R. C o h e n, La Grece et l'hellenisa- 
tion du monde antique, Paris, 1934; K. J. B e 1 o c h, op. cit.; G. deSanctis, 
Storia d el Greci, II, 1939; H. Bengtson, Einfuhrung in die alte Geschichte, 
1959, şi Griechische Geschichte von den Anfăngen bis in die romische K aiser- 
zeit, in „Handbuch der Altertumswissenschaft", Miinchen, 1960. 

Istorii ale literaturii elihe. A. e t M. C r o i s e t, Histoire de la litterature 
grecque, ed. a Il-a, voi. IV, Paris, p. 379 şi urm.; W. Schmid — O. Stăn- 
1 i n, Geschichte der griechischen Literatur, voi. V, 2,2, (The griechische Litera- 
tur zur Zeit der attischen Hegemonie nach den Eingreiien der Sophistik) redac¬ 
tat de W. Schmid, Miinchen, 1948. 

Studii speciale. Pe lingă cele menţionate cu ocazia discutării altor 
probleme mai de seamă sînt: E d. M e y e r, Forschungen zur alten Geschichte, 
II, 1899; B. D. Merit — H. T. W a d e — M. F. G r e g o r, The• Athen Tri- 
bute Lists. I (1939), II, 1949; III (1950); IV, 1953; R. I. Bovner, The Alego¬ 
ricul decrees, în ,,Classical Philologie", 1921, p. 238 şi urm; M o m i g 1 i a n o, 
Le cause de la spedizione di Sicilia, în „Rivista di filologia", 1928, p. 152 şi 
urm.; B. G. G r u n d y, op. cit., ed. a Il-a, voi. I, şi ed. I. voi. II. 
A. W. G o m m e, The Athen hoplite iorce in 431 B, C. in ,,Classical Quaterly, 

In preajma anului 440 î.e.n. Thucydides, dacă s-a născut 
în 460, putea înţelege destul de bine evenimentele politice 
şi relaţiile existente între cele două polisuri greceşti fruntaşe, 
Atena şi Sparta. Istoria relaţiilor dintre cele două cetăti, din 
epoca războaielor medice şi pînă în preajma războiului pelor 
ponesiac, arată că deosebirile de structură economică, socială,, 
politică, climatele culturale şi deosebirile temperamentale care» 
în mod inevitabil, duceau la urmărirea unor t e luri cu totul 
diferite aveau să ajungă, mai curînd sau mai tîrziu, la o con¬ 
fruntare armată. în cel de-al doilea război cu perşii, atît de 
mari erau deosebirile de interese, nu numai economice şi poli¬ 
tice, dar şi strategice, încît, potrivit legendei, Eurybiades, co¬ 
mandantul flotei aliate, lipsit de curaj, în fata invaziei per¬ 
sane, ar fi vrut să se retragă spre Istmul Corintic, dar, lovin- 
du-se de împotrivirea lui Themistocles, a ridicat toiagul să-l 
lovească, însă acesta i-a spus: „Loveşte, dar ascultă". După 
terminarea războiului, contradicţiile şi fricţiunile au început 
să apară iarăşi destul de evidente. De pildă, după victoriile 
de la Salamina, Plateea şi Mycale atenienii erau de părere 
să continue luptele împotriva perşilor, în timp ce, în 478 î.e.n., 
spartanii s-au întors în patrie. Ei s-au împotrivit la construirea 
zidurilor Atenei, dărîmate în timpul războiului. 

în 477 î.e.n., Atena a pus bazele Ligii de la Delos, fără 
Sparta şi fără cetăţile din Pelopones. în lupta pe care Atena 
a pornit-o împotriva Corintului, în 457 î.e.n., Sparta s-a găsit 
alături de Corint, cu Egina, iar Atena a fost înfrîntă la Ta- 
nagra. Ura Atenei împotriva Spartei şi Beotiei sporea şi, în 
457 î.e.n., ostile ateniene bat pe beotieni la Oinophyta, iar 


1927, p. 142 şi urm.; A histoiical comentar on Thucydides, Oxford, P, 1945; II 
(1956); III, 1956; G. de S a n c t i s, La bataglia di Notion, în „Rivista di filo¬ 
logia", 1931; A. Andrews, The Generals in the Hellespont, în „Journal of 
Hellenis studies", 1953, p. 2 şi urm.; T. Pouilloux, Recherches sur i'his- 
toire et ies cuites de Thasos, I, Paris, 1954; M. G a r y, Notes on the revolution 
ol the 400 at Athena, în „Journal of Hellenic studies" (1952) p. 56, H. P. W e s t - 
1 a k e, Seadbordraides in PericJean strateg y, în „Classical Quaterly," 1945, p. 75 
şi urm.; V. Ehrenberg, Der Staat der Griechen, I, 1961*; Jaqueline de 
R o m i 11 y, Thucydide et Timperialisme athenien, Paris, 1951; H. I. D i e s n e r, 
Wirtschait und Geselischatt bei Thucydides, Halle, 1956; F. E. A d c o c k, 
Thucydide and his history. Cambridge, 1963. 

Sparta, în 454 î.e.n., este înfrîntă de Argos, la Oinoe. Dar, 
în curînd, forţele Spartei şi Atenei se ciocnesc în Beoţia (în 
anul 448 î.e.n.), unde una Susţinea pe focidieni, iar cealaltă 
pe delfieni şi în anul 447, în toate cetăţile, democraţiile sînt 
răsturnate şi se constituie ,o confederaţie beoţiană aristocratică. 
Ajutoarele trimise de Atena sînt zdrobite la Coroneea. Eubeea 
şi Megara se ridică împotriva Atenei, simţindu-se sprijinite 
de Sparta. Pericles cucereşte Eubeea şi respinge pe spartani, 
care ajunseseră aproape de Atena. în sfîrşit, spre finele anu¬ 
lui 446 î.e.n., zece soli sînt trimişi cu depline puteri la Sparta 
spre a negocia pacea, numită „pacea de treizeci de ani“, prin 
care se prevedea: renunţarea oricărei intervenţii a Atenei în 
Pelopones şi în Megarida; recunoaşterea tacită a Ligii de la 
Delos de către Sparta, prin recunoaşterea de fapt a aliaţilor 
celor două cetăţi; recunoaşterea libertăţii comerţului; recu¬ 
noaşterea arbitrajului ca metodă în caz de conflict. 

La Atena, după încheierea tratatului de pace cu perşii, 
după semnarea păcii cu Sparta, care a avut loc spre finele 
anului 446 î.e.n., Pericles ia în mînă frînele politicii interne 
şi externe şi, pînă în 431 î.e.n., cînd izbucneşte războiul pelo- 
ponesiac, înfăptuieşte o serie de lucruri care nu erau altceva 
decît consecinţele logice ale - procesului de democratizare, la 
care Olimpianul începuse să contribuie cu toată energia după 
ostracizarea lui Cimon, votată în anul 461 î.e.n. Menţionăm 
cîteva dintre măsurile mai de seamă luate de Pericles, în 
politica internă: instituirea indemnizaţiei acordate cetăţenilor 
care participau la şedinţele heliaiei; instituirea tfteoncon-ului, 
adică acordarea unei sume de bani cetăţenilor nevoiaşi, pen¬ 
tru a putea asista la spectacole; începerea faimoaselor lu¬ 
crări de înfrumuseţare a Atenei, care au dat de lucru atîtor 
categorii de meseriaşi atenieni, transformînd cetatea într-un 

vast şantier. în politica externă: convocarea unui congres 

» 

panelenic, care avea să ia, îndeosebi, măsuri pentru restaura¬ 
rea templelor distruse în timpul războiului cu perşii şi pen¬ 
tru asigurarea unei păci trainice; chemarea adresată tuturor 
cetăţilor greceşti de a trimite colonişti în noua cetate Thurioi; 
invitarea tuturor cetăţilor greceşti de a aduce drept jertfă zeită¬ 
ţilor de la Eleusis pîrgă din recolte; întărirea hegemoniei Atenei 

în Liga maritimă (fosta Ligă de la Delos), prin: impunerea unui sis¬ 
tem de măsuri şi greutăţi, a unei monede şi a unei adminis* 
traţii judiciare unice; instalarea de cleruhii , un fel de colonii 
ateniene; cei aproape opt mii de cetăţeni aflaţi în aceste 
cleruhii erau adevărate garnizoane ateniene, instalate în mij¬ 
locul populaţiilor care puteau eventual constitui puncte nevral¬ 
gice pentru Atena. 

Simpla evocare a acestor măsuri ne arată condiţiile în 
care au trebuit înfăptuite şi ţelurile urmărite. Astfel, măsurile 
de politică internă luate de Pericles ne arată limpede că 
aristocraţia agrară, care-şi avea baza în Pedion, pierduse 
preponderenţa economică şi influenţa politică, în urma dez¬ 
voltării rapide a meşteşugurilor şi negoţului. Pericles a înţe¬ 
les imperativul vremii şi, prin instituirea indemnizaţiei acor¬ 
date heliaştilor, membrilor sfatului celor cinci sute şi slujba¬ 
şilor, a luat măsuri de atragere la viaţa politică a oamenilor 
cu slabe resurse financiare. Instituirea theoricon-ului urmărea 
cultivarea şi antrenarea în noul ritm al vieţii a celor mai 
nevoiaşi cetăţeni, iar largile şantiere, deschise pentru înfăp¬ 
tuirea operelor de înfrumuseţare a Atenei, constituiau un 
sprijin economic efectiv pentru mulţi cetăţeni atenieni. Aşa¬ 
dar, în perioada de timp amintită, orice cetăţean atenian cu 
drepturi politice depline, fără deosebire de origine sau avere, 
putea participa efectiv la conducerea statului. Este vorba, 
bineînţeles, de cetăţenii născuţi din tată şi mamă atenieni, 
care constituiau aproximativ numai o treime din populaţia 
Atenei, dar pentru aceşti cetăţeni democraţia nu mai era o 
vorbă goală. într-adevăr, între 446 şi 431, Atena a atins 
maximum de democratizare posibilă în condiţiile scavagismului 
grec. Avînd ca organe ale puterii de stat adunarea poporului, 
ecclesia, sfatul celor cinci sute şi heliaia , la care, aşa cum 
am spus, putea participa orice cetăţean cu drepturi depline, 
Atena dispunea de cea mai largă bază socială a organelor pu¬ 
terii de stat dintre toate polisurile greceşti.. 

Pe plan extern, Pericles urmărea ridicarea prestigiului Ate¬ 
nei, dar măsurile luate de el nu au dus la rezultatele scontate, 
într-adevăr, congresul panelenic nu s-a putut organiza, cetă¬ 
ţile greceşti n-au dat să se aducă pîrgă din recolta zeităţilor 

de la Eleusis, cetatea Thurioi s-a dovedit, ulterior, ostilă me¬ 
tropolei, aliaţii Atenei, simţindu-se exploataţi şi umiliţi, se so¬ 
coteau „sclavi" şi pîndeau momentul oportun să se revolte, 
asa cum a făcut cetatea Samos în anul 440 î.e.n. Aceste eşecuri 

t » 

de politică externă ale lui Pericles au arătat încă o dată că, 
în condiţiile economice, sociale şi politice în care se găseau 
polisurile, iniţiativa panelenică a lui Pericles s-a dovedit că 
nu are sorţi de izbîndă. 

La Atena unde marii proprietari de pămînt din Pedion se 
încrucişau cu meşteşugarii, metecii cu cetăţenii, marii armatori 
de corăbii cu micii neguţători, sclavii cu oamenii liberi, at¬ 
mosfera culturală prezenta şi ea aspecte diferite. Astfel, în 
vremea aceea,, la Atena, s-ar fi putut vedea cum alături de 
unii cetăţeni, care în momentele principale ale vieţii, naştere, 
căsătorie, moarte sau la datele memorabile pentru genos, 
fratrie, şi trib, îndeplineau rituri religioase, iar la Marile 
Dionysii, la Panathenee şi la alte serbări publice păreau pă¬ 
trunşi de anumite afirmaţii transmise de mitologie sau de 

< 

tradiţie, erau alţii pentru care zeităţile prezentate de mito* 
logie, în general, şi de Homer, în special, nu mai puteau 
satisface aspiraţiile morale şi logica gîndirii ştiinţifice, care 
făcuse mari progrese. în acest fel, Thucydides a fost contem¬ 
poranul unor oameni pentru care Iliada lui Homer era cartea 
de căpătîi. Istoricul a văzut, poate, reprezentîndu-se pe scenă 
tragedia Antigona de Sophocles, în care este pusă în discuţie 
contradicţia dintre legile nescrise ale tradiţiei religioase şi le¬ 
gile concrete ale statului; a asistat, poate, în 431 î.e.n., anul 
începerii războiuluj peloponesiac, la reprezentarea tragediei 
Medeea de Euripides, în care 4 cel mai puternic şi uman senti¬ 
ment, acela al iubirii unei mame pentru copiii săi, a fost 
înfrînt de patima' răzbunării; Thucydides a mai fost de faţă 
la vreo conversaţie sau a fost el însuşi partenerul unei discuţii 
în care se înfruntau vechile concepţii despre zei, aşa cum îi 

prezenta Iliada şi Odiseea, cu noile lumini în care îi prezen- 

\ 

tau tragediile lui Eschiles, Sophocles şi Euripides. 

Dar, pentru a ne da mai bine seama de complexitatea, va- 
rietatea şi, adesea, contrarietatea concepţiilor despre lume şi 
om pe-care le putea avea un intelectual pe vremea lui Thucy- 

dides, la Atena, socotim că este util să arătăm pe cele mai 
importante, mai ales cu privire la cauzele 1 fundamentale, care 
pun în mişcare lumea şi acţiunile omeneşti. Acest lucru este 
cu atît mai necesar, cu cît, aşa cum se vedea, Thucydides nu 
s-a • mărginit să nareze numai fapte politice si militare si să 
le arate cauzele imediate, ci, într-o vedere mai largă asupra 
vieţii, să arate şi cauzele prime ale atîtor nenorociri care s-au 
abătut asupra unei „părţi din omenire", cum spune istoricul 
însuşi, în timpul războiului peloponesiac. Vom începe cu 
Homer, al cărui prestigiu n-a încetat să fie puternic de-a lun¬ 
gul întregii antichităţi, şi care, în secolul al V-lea, continua să 
fie, pentru mulţi oameni, „cartea cărţilor". 

La Homer zeii sînt aceia care pun în mişcare marile eveni¬ 
mente. Zeii, în Iliada , nu sînt altceva decît oameni înzestraţi 
cu nemurirea şi cu puteri pe care nu le au muritorii. Gîndu- * 
rile şi sentimentele care-i determină pe zei la fapte nu numai 
că nu se deosebesc întru nimic de ale muritorilor, dar nici nu 
au cel puţin vreo justificare morală. Astfel, Hera este mînată 
de o ură nestinsă împotriva troienilor, fiindcă fusese jignită 
de Paris în concursul de frumuseţe de pe muntele Ida, iar 

Zeus insufla curaj troienilor fiindcă fusese înduplecat de 

/ 

zeiţa Thetis, mama lui Ahile, ultragiat şi el de Agamemnon. 
Nicăieri nu se arată mai limpede cît de stăpîniţi de patimi 
erau zeii, decît în cîntul al V-lea al Iliadei , unde zeii, împărţiţi 
în două tabere, luptă, alături de muritori, unii împotriva al¬ 
tora şi nicăieri nu se vede mai clar lipsa unui criteriu moral, 
(de pildă, dreptate, bine, omenie) decît în cîntul al XX-lea, 
vs. 167—247, unde ni se arată cum în clipa supremă ă luptei 
dintre Hector şi Ahile — Hector este fugărit de Ahile în jurul 
Troiei — Zeus ia balanţa şi (vs. 209—219) cîntăreşte destinele 
celor doi eroi. Rezultatul: destinul lui Hector a mers spre 
Hades şi îndată zeul Apollon l-a părăsit. Aşadar şi Zeus şi 
Apollon, care-1 sprijineau pe Hector, s-au supus destinului fără 
să se întrebe dacă este bun sau rău, aşa cum nu se între¬ 
baseră dacă este bine sau rău ceea ce fac în nici una din 

acţiunile lor. Aşadar, cum se comportă omul homeric, în 

% 

Iliada , dacă zeii sînt forţe mult mai puternice decît el, dar 

capricioase, dominate şi ele de o forţă superioară, destinul orb, 
în sensul că nu se conduce după bine sau după rău? 

Deşi destinul este orb, iar zeii capricioşi şi pătimaşi, omul 
în Iliada luptă pentru prăzi, dar şi pentru satisfacerea unor 
ţeluri mai nobile: demnitate, glorie. în Iliada (VI, 208—210), 
este formulat idealul vitejilor troieni: distincţie, superioritate 
faţă de ceilalţi, menţinerea faimei străbune. 

în Odiseea, Zeus (I, 30—43) este însă preocupat de o pro¬ 
blemă morală, problema raportului între fapta rea şi conse¬ 
cinţele ei. Muritorii — spune el — sufăr crunt din cauza 
nesăbuinţei lor. Exemplu: Aigisthos, deşi fusese avertizat de 
Hermes, trimis de zei, să nu ucidă pe Agamemnon şi să nu-i 
ia soţia» el totuşi n-a dat ascultare, a săvîrşit răul şi şi-a 
ispăşit pedeapsa. Concluzie: zeii toţi să vadă cum să-i înles¬ 
nească lui Odiseu întoarcerea, fiindcă Poseidon, care-1 ţinea 
pe erou departe de casă, nu va îndrăzni să se ia la harţă cu 
toţi zeii. Aşadar, întreg Olympul se coalizează împotriva lui 
Poseidon, care săvîrşea o nedreptate, împiedicîndu-1 pe Odiseu 
să se întoarcă în patrie. Uciderea peţitorilor este prezentată 
de poet drept consecinţa unor fapte săvîrşite împotriva moralei. 

în opera lui Hesiod se reflectă realităţi şi idei dintr-o 
epocă în care diviziunea muncii între ţărani şi meseriaşi ducea 
la ruinarea vechilor relaţii gentilice. în lucrarea Munci şi zile , 
Zeus nu mai este zeitatea capricioasă din /iiada, care se su¬ 
pune fără crîcnire destinului, ci, după ce a pedepsit pe muri¬ 
tori pentru nesăbuinţele lor 22 , tatăl zeilor şi al oamenilor ce 
protejează oraşul în care dăinuieşte dreptatea. 

„Parte de pacea bogată, ei au, iar atotvăzătorul 
Zeus războaie cumplite nu le stîrneşte împotrivă", 

(Trad. Şt. Bezdechi, vs. 220—222). 

Thucydides cunoştea, desigur, şi lirica greacă. Dacă în ver¬ 
surile unui Callinos, Tyrtaios, Sapho, Mimnermos, Theognis, 
istoricul nu putea găsi — aşa cum era firesc — idei generale 
asupra lumii şi omului, orînduite într-un sistem coerent, gîn- 


21 Theogonia, vs. 551—552; Munci şi zile, vs. 87—98. 


2 — Războiul peloponesiac 

direa politică a lui Solon exprima cîteva principii de bază. 
Poetul şi legiuitorul Solon se mîndreşte că a îmbinat forţa 
cu dreptatea (frag. 24 D, vs. 15 şi urm.). Aceasta a făcut-a 
convins că există o divinitate care pedepseşte nedreptăţile 
săvîrşite de oameni (frag. 1 D, vs. 75; e D, vs. 34 şi urm.). El 
îi avertizează pe oameni să nu îi învinuiască pe zei, cînd sufăr 
amarnic de pe urma răutăţii lor (frag. 8 D, • vs. 1—2). Sînt 
aproape aceleaşi concepţii ca şi la Hesiod. 

Este de presupus că Thucydides cunoştea concepţiile des¬ 
pre lume şi om care se desprindeau din tragediile lui Eschiles, 
Sophocles şi Euripides. La baza fiecăreia dintre tragediile lui 
Eschiles, rezidă o idee generală despre om şi lume. Ideea care 

revine aproape în toate tragediile este că suferinţele oameni- 

* 

lor, provenite de la zei, sînt consecinţe inevitabile ale ne¬ 
săbuinţei lor, care încalcă dreptatea, măsura, pacea, omenia. 
Izvorul întregului cortegiu de încălcări ale moralei, săvîrşite 
de oameni, îl constituie ( oppiţ ) „violenţa nesăbuită". Fiii 
lui Aigyptos săvîrşesc o ( u|3pic ) urmărind pe fiicele lui 
Aigyptos. Tot şirul de nenorociri îndurate de Laios, ucis de 
fiul său Oedip — care, la rîndul său, descoperind că-şi ucisese 
tatăl şi că se căsătorise cu mama sa, se privează de lumina 
ochilor, iar fiii săi, blestemaţi de el fiind, se ucid între ei 
sub zidurile cetăţii — provine din faptul că Laios nu ascultase 
de avertismentul dat de zeul Apollon de a nu avea copii. 
Xerxes este înfrînt pentru că săvîrşise o iîppLS pornind răz¬ 
boi împotriva grecilor. 

Alta este viziunea despre lume a lui Sophocles. Chintesenţa 
gîndirii acestui poet tragic se află în tragedia Oedip — rege, 

în care un om drept, cinstit, generos, cum este Oedip, cade 

* 

zdrobit sub loviturile crude ale destinului. Aiax, cuprins de 
nebunia trimisă asupra lui de zeiţa Pallas-Athena, măcelărise 
o turmă, crezînd că ucide pe atrizi. Zeiţa priveşte cu satis¬ 
facţie acest spectacol, pe care-1 oferă Aiax, şi-l întreabă pe 
Odiseu: „Vezi, Odiseu, cît de mare e puterea zeilor?“ La care 
Ulisse observă: „Constat că noi oamenii cît timp trăim nu 
sîntem decît nişte năluci, nişte umbre fără consistenţă" (Aiax, 
vs. 125—26). Această frază exprimă, sub o formă concisă, ideea 
fundamentală a concepţiei lui Sophocles despre lume. 

Euripides, trăind şi scriind în epoca de apogeu şi de declin 
a democraţiei sclavagiste ateniene, foarte receptiv la ideile 
formulate de filozofii vremii, pune la îndoială însăşi existenţa 
zeilor. Dezlănţuirea celor mai variate şi puternice pasiuni, ex¬ 
pusă de. el într-o lumină tragică, umple de groază şi de milă, 
mai mult decît oricare altele, pe spectator. 

Dar Thucydides a putut, desigur, cunoaşte diferitele sisteme 
filozofice greceşti. Totul este în transformare, spunea Hera- 
cleitos, în concepţia căruia focul este materia cea mai mobilă, 
care se transformă în toate lucrurile. „Această orînduire cos¬ 
mică n-a fost creată de vreun zeu, nici de vreun om, ci a 
fost veşnică, este şi va fi foc veşnic viu, care se aprinde după 
măsură şi se stinge după măsură" (frag. 30). Lucrurile iau naş¬ 
tere şi se schimbă prin lupta contrariilor, „Războiul este tatăl 
şi regele tuturor lucrurilor" (frag. 53). 

O poziţie opusă este adoptată de filozofii eleaţi. Parmenides 
«din Eleea, de pildă, afirmă că nu exista decît realul, care este 
unul, imobil, nenăscut, nepieritor, întreg, fără sfîrşit, omogen, 
unic, continuu, sferic (frag. 8). 

în concepţia lui Empedocles din Agrigentum patru sînt 
elementele de bază, din care se constituie lucrurile: focul, ae¬ 
rul, apa şi pămîntul. Aceste elemente sînt puse în mişcare 
«de două principii opuse: iubirea ( ep<o<; ) şi zavistia (gpiq )• 
Anaxagoras susţinea că lucrurile sînt constituite dintr-o infi¬ 
nitate de elemente, asemănătoare cu lucrurile, dar aflate în 
cantităţi diferite în fiecare lucru. Elementul dominant conferă 
lucrului specificul lui. Aceste seminţe care, la început, erau 
haotic amestecate, au fost rînduite de Raţiune ( votfc ) care nu 
'era amestecată în niciunul dintre elemente şi care le-a pus 
în mişcare şi în ordine pe toate. 

în sfîrşit Thucydides putea cunoaşte filozofia lui Demo- 
critos, care afirma că lumea este constituită din atomi si din 
vid. Atomii sînt elemente indivizibile, eterne, care diferă între 
ei prin formă, poziţie, aşezare. Din diferitele combinaţii care 
se fac se produc neîncetatele mişcări şi ciocniri ale atomilor, 
se produc şi se schimbă lucrurile din natură. Mişcarea ato¬ 
milor este sieşi cauză (are la bază o cauză internă şi nu una. 
externă). 

Dar Thucydides a mai putut cunoaşte şi pe sofişti. El a cu¬ 
noscut desigur cele trei adevăruri de bază ale filozofiei lui Pro- 
tagoras, care spunea: 1) fiinţa absolută nu există; 2) chiar 
dacă ar exista, n-ar putea fi cunoscută; 3) chiar dacă ar putea 
fi cunoscută, n-ar puţea fi exprimată. Celălalt mare repre¬ 
zentant al sofiştilor, G6rgias, afirma: „Măsura tuturor lucru¬ 
rilor este omul“. Thucydides a cunoscut, desigur, şi pe So- 
crates, adversarul sofiştilor, dar confundat cu sofiştii, care,, 
spre a combate pe adversari, afirma că nu există ştiinţă fără 
o metodă proprie care să descopere adevărul şi această metodă 
a fost numită dialectica, adică arta de a descoperi adevărul 
prin întrebări şi răspunsuri, care, conduse meşteşugit, au pus 

bazele metodei inductive. 

# 

Este sigur că Thucydides a cunoscut întreaga mişcare isto- 
riografică anterioară şi contemporană cu el. Primii scriitori de 
istorii la greci au fost logografii. Povestind fără nici un fir logic 
cele mai variate evenimente, punînd pe aceeaşi treaptă o 
eclipsă de soare cu un mit sau întemeierea unei cetăţi cu o 
răscoală, limitîndu-se mai ales la nararea unor evenimente 
locale, logografii au fost foarte puţin preocupaţi de aflarea 
adevărului faptelor şi de explicaţia cauzală care le-au produs. 
Scopul urmărit de ei era să impresioneze pe cititori. 

Primul istoric grec este Herodot. Mai în vîrstă cu 25—30 de 
ani decît Thucydides, Herodot a avut o curiozitate mereu trează 
pentru cele mai variate domenii de activitate omenească, ceea 
ce l-a făcut ca, în opera sa, să înregistreze cele mai diferite 
date, etnografice, astronomice, fizice, meteorologice, psihologice 
etc. „Părintele istoriei", cum a fost supranumit Herodot, n-a 
avut însă ascuţimea intelectuală de aflare şi de pătrundere a 
adevărului şi nici forţa logică de coordonare şi sistematizare a 
variatelor fapte pe care le-a expus. în concepţia lui Herodot, 
gelozia zeilor a avut adeseori funeste urmări pentru acţiunile 
la care au împins pe nefericiţii muritori. Zeii, ne spune isto¬ 
ricul (VIII, 109), au pedepsit pe Xerxes, fiindcă regele persan 
a acţionat condus de trufie. Evident că Herodot nu putea nega 
voinţa oamenilor ca factor activ în istorie. Dar în concepţia 
lui regii şi, în general, conducătorii, nu masele, au rolul hotă- 

rîtor în istorie. Despre rolul factorului economic în istorie nici 
nu putea fi vorba. 

Istoricul a mai cunoscut, desigur, pe comicul Aristophan, 
care, în anul 426, în comedia Babilonenii , pierdută pentru noi, 
desfăşura un atac virulent împotriva demagogilor, în general, 
şi a lui Cleon, în special, iar în 425 î.e.n., în Acharnanienii 
cîntă binefacerile păcii, într-un moment cînd atenienii şi pelo- 
ponesienii îşi dădeau cu furie lovituri pe diferite teatre de 
luptă. Nu trebuie să uităm nici de oratorul Antiphon din 
Rhamnus, pe care istoricul însuşi îl numeşte <VIII, 68) cel 
mai de seamă atenian prin virtute şi prin darul de a concepe 
şi a-şi exprima gîndurile. 

In sfîrşit, istoricul trebuie să fi cunoscut cel puţin cîteva 
dintre adevărurile de bază ale medicinei, formulate de Hippo- 
crates din Cos, a cărui faimă străbătuse departe cînd a început 
războiul peloponesiac. între altele, Hippocrates afirma (Despre 
aere, 20) că legile naturii sînt statornice, acţionînd prin sine, 
fără vreo intervenţie exterioară, de natură divină. 

Această sumară trecere în revistă a celor mai de seamă 

oameni de cultură si a diferitelor curente de idei, care se 
« * ' 

înfruntau la Atena pe vremea lui Thucydides, ne vor ajuta să 
înţelegem mai bine meritele şi lipsurile operei lui Thucydides. 

Istoricul a lipsit aproape 20 de ani din Atena, între 420 şi 
404 î.e.n., dar el n-a rămas străin de atmosfera culturală, în care, 
în aceeaşi zi, un cetăţean ar fi putut asista la o tragedie de Eu- 
ripides, unde se exprimau îndoieli asupra existenţei zeilor; ar 
fi putut vedea pe Socrates, în agora, angajat într-o discuţie 
cu un ostaş, din care încerca să scoată definiţia generală a 
unei serii de cazuri particulare; ar fi putut asista la un sacri¬ 
ficiu cu ocazia unei nunţi; ar fi putut auzi un sofist dez- 
voltînd ideea că nu există adevăr obiectiv, ci că omul este mă¬ 
sura tuturor lucrurilor; ar fi putut vedea doi cetăţeni discutînd 
calm şi serios contradicţiile dintre Heracleitos şi eleaţi şi dintre 
aceştia si atomisti. 

f » 9 

Va fi cu atît mai interesant să vedem ce poziţie a adoptat 

istoricul în mijlocul acestor curente de idei, cu cît contradic- 

% 

ţiile dintre ele erau mai izbitoare. 

La Sparta, producţia avea un caracter predominant agricol. 
JPămîntul, proprietatea comunităţii spartanilor, dat în folo¬ 
sinţă diferitelor familii de spartani, în loturi aproximativ egale, 
•era muncit de hiloţi, consideraţi ca proprietate a statului. Aşa¬ 
dar şi pămîntul^şi hiloţii, principalele mijloace de producţie, 
erau considerate proprietatea statului spartan, instrument al 
♦comunităţii spartane. Organe ale statului spartan erau: apella 
(adunarea poporului), la care luau parte toţi cetăţenii spartani, 
•de la douăzeci şi unu de ani în sus; gerusia (sfatul bătrînilor) 
compus numai din treizeci de persoane: douăzeci şi opt de 
membri (în vîrstă de cel puţin şaizeci de ani) şi basileis (re- 
gii) în număr de doi; mai erau e/orii în număr de cinci. Or¬ 
canele de bază ale puterii erau gerusia şi eforii. Apella, deşi 
formal organ suprem al puterii, în practică nu juca un prea 
mare rol. La Atena, nu participau' la viaţa politică nici metecii 
străini stabiliţi la Atena, nici sclavii. La Sparta erau excluşi 
de la conducerea treburilor obşteşti periecii şi hiloţii. 

Acestea erau cele două state eleni ce fruntaşe, în jurul 
^cărora se găseau grupate celelalte polisuri greceşti. în anul 
431 î.e.n., cînd a izbucnit războiul peloponesiac, în jurul Atenei 
se aflau: Eubeea, şi celelalte insule, din Marea Egee, cetăţile 
din peninsula Chalcidică, apoi Amphipolis, Abdera, Ainos, pe 
coasta Traciei, cetăţile greceşti din regiunea litoralului Asiei 
Mici, apoi în vestul Greciei, Corcyra, un teritoriu în Acharna- 
nia, Cephallenia, Zacynthos, Rhegium în extremitatea de sud- 
vest a* Italiei, Leontini în Sicilia. în jurul Spartei erau gru¬ 
pate cetăţile din Pelopones, afară de Ahaia şi de Argos, apoi 
cetăţile din Beoţia, afară de Plateea, aliată cu Atena, Phocida 
si Locrida, Opuntia, - Ambracia, Leucas. Neutre erau: Etolia, 
.Ahaia, Argos, Creta. O singură' privire aruncată pe hartă ne 
arată că alianţele Atenei erau în afara Greciei, pe cînd cetă¬ 
ţile conduse de Sparta, cu două-trei excepţii, erau situate pe 
continent. Şi Atena, şi Sparta aveau aliaţi în occident: Atena, 
aşa cum am spus, avea aliate cetăţile Rhegium şi Leontini, iar 
.Sparta întreţinea relaţii bune cu Tarentul şi cu Syracusa. 

Geografia şi diplomaţia sînt în continuă interferenţă cu 
-economia, cu politica, cu forţele armate. Astfel în Atena, unde 
meşteşugurile şi comerţul luaseră o amplă dezvoltare, ceea ce 

\ 

a înlesnit grăbirea procesului de democratizare amintit, marina 
a luat un puternic avînt, iar pe plan militar arma de căpetenie 
era flota. La Sparta, dimpotrivă, unde producţia avea un ca¬ 
racter predominant agricol, gerusia şi eforii erau organele de 
bază ale puterii, iar forţa armată consta în pedestrime. încă a 
deosebire, pe .plan economic-financiar: Atena dispunea de re¬ 
zerve de bani, pe cînd la Sparta situaţia era inversă. 

Cauzele războiului pe- Este limpede astăzi că factorul eco- 
loponesiac nomic a fost causa causarum a 

războiului. Astfel, interesele economice ale Atenei, care în¬ 
cepuse să-şi întoarcă privirile spre vest, veneau în contradic¬ 
ţie cu eforturile comerciale ale Corintului, principala aliată a 
Spartei. Direct — trebuie <subliniat — Atena, din punct de 
vedere economic, nu constituia un obstacol în calea dezvoltă¬ 
rii Spartei, date fiind economiile lor deosebite. Dar o Atena 
prea puternică constituia o ameninţare politică pentru securi¬ 
tatea şi ambiţiile spartane. Pentru Corint însă, prezenţa Ate¬ 
nei în Corcyra, în Cephallenia, la Zacynthos, la Naupactos — 
puncte-cheie în drumul spre vest — era desigur sufocantă. 

Spre est, Corintul se izbea de prezenţa Atenei la Salamina 
şi la Egina. La cauzele economice s-au adăugat deci cele de 
ordin politic. Pretextele nu s-au făcut aşteptate prea mult. 

Evenimentele — pretexte pentru începerea războiului — au 
început să se desfăşoare pe teatre destul de îndepărtate de 
Atena şi de Sparta. Astfel în anul 435 î.e.n. în Epidamnos (Dyr- 
rhachium) azi Durazzo (Durres), aristocraţii sînt răsturnaţi de 
democraţi. Aristocraţii, cu ajutorul populaţiilor autohtone din 
jurul Epidamnosului, pornesc incursiuni împotriva cetăţii, de pe 
uscat şi de pe mare. Democraţii din cetate, trimiţînd o suplică,, 
au cerut ajutor la Corcyra, ca la cetatea-mamă, dar corcyreie- 
nii nu au luat suplica în seamă. Consultînd oracolul de la 
Delphi, democraţii epidamnieni au cerut ajutor la Corint, me¬ 
tropolă a Corcyrei şi a Epidamnosului. Corintienii — fiind de 
mult iritaţi împotriva Corcyrei, care constituia un puternic 
concurent comercial şi naval şi care afişa un spirit de indepen¬ 
denţă nepotrivit cu relaţiile obişnuite dintre o colonie şi 
metropolă — au trimis, probabil în primăvara anului 435, la 

Epidamnos, colonişti şi trupe. Aşadar, conflictul se angajase 
pînă acum între Corint şi Epidamnos, pe de o parte, şi Cor- 
cyra, pe de alta. Corcyra, la care făceau apel aristocraţii epi- 
damnieni, trimite la Epidamnos douăzeci şi cinci de corăbii, 
din o sută douăzeci cîte avea în total, şi dă un ultimatum de¬ 
mocraţilor epidamnieni din cetate, cerîndu-le să primească pe 
refugiaţii aristocraţi şi să trimită acasă pe corintieni. Epi- 
damnienii, siguri de sprijinul Corintului, au respins ultimatu¬ 
mul. Corcyreienii încep asediul cetăţii Epidamnos. Corintienii, 
aflînd de cele întâmplate, încep să pregătească o armată, cerînd 
şi ajutorul aliaţilor. Corcyra, trezită la realitate de pregătirile 
febrile ale Corintului, trimite o solie de împăcare la Corint, 
dar încercarea eşuează. Optzeci de corăbii corcyreiene dau o 
luptă navală la Leucimne, în gura golfului Ambracic, împotriva 
a optzeci şi cinci de corăbii corintiene şi aliate. Corintienii sînt 
înfrînţi. Epidamnosul capitulează. Aşadar Corcyra, împotriva 
temerilor ei, este victorioasă, iar Corintul, împotriva aşteptă¬ 
rilor, suferă înfrîngerea. Corcyra este stăpînă pe apele din 
acea regiune. Trufia, dar şi temerea ei este mare. în anii 434 
şi 433, corintienii, umiliţi şi îndîrjiţi, se înarmează cu febrili¬ 
tate şi trimit o flotă şi armată în golful Ambracic spre a apăra 
pe aliaţi de atacurile corcyreienilor. Amplele pregătiri de răz¬ 
boi ale corintienilor au impresionat pe corcyreieni, care, pă¬ 
răsind orice înfumurare, în iulie 433, au izbutit să încheie o 
alianţă defensivă cu Atena. Atragerea Atenei în lupta dintre 
cele trei cetăţi arătase, pentru cine voia să vadă, că conflictul 
ajunsese la nivelul cetăţilor fruntaşe şi că deci războiul între 
cele două grupuri de state era inevitabil. într-adevăr, de aici 
înainte evenimentele au început să se succeadă din ce în ce 
mai repede. Astfel, pe la mijlocul lunii august a anului 433, 
Corintul trimite spre Corcyra o flotă de o sută cincizeci de 
corăbii, cifră considerabilă pentru vremea aceea, corcyreienii 
le-a ieşit înainte cu o sută zece corăbii, la care se adăugau 
cele zece corăbii ateniene trimise mai mult simbolic. Bătă- 

h 

lia s-a dat pe la mijlocul lui septembrie lîngă una dintre 
insulele numite Sybota. Pînă la căderea nopţii corintienii scu¬ 
fundaseră — după cum se spunea — şaptezeci de corăbii, cifră 
imensă dacă este adevărată, care arată dîrzenia şi amploarea 

bătăliei, luaseră o mie de prizonieri şi uciseseră mulţi duşmani,, 
iar corcyreienii distruseseră treizeci de corăbii corintiene, dar 
salvarea le-a venit o dată cu apariţia a douăzeci de corăbii 
care au determinat pe corintieni să se retragă. La Atena se 
înţelegea că războiul cu peloponesienii era inevitabil. De aceea 
Pericles trece la luarea unor măsuri preventive de apărare 
şi în iarna anului 433—432 cere Potideei, colonie a Corintului 
dar aliată a Atenei, de care nu era sigur, să trimită acasă pe 
epidemiurgii corintieni şi să dărîme zidurile dinspre sud, încheie 
tratate de alianţă cu Rhegium şi Leontini şi dă un decret prin 
care se interzicea megarienilor accesul la pieţele Atenei şi 
ale oricărui polis din Ligă. Toate acestea erau măsuri preventive 
de apărare în sectoarele în care era interesată Atena: în Tracia, 
în golful Corintic şi în golful Saronic, în sudul Italiei, în Si- 
cilia. Anul 432—431 este ocupat în cea mai mare parte cu 
evenimentele din Potideea, ultima picătură de otravă în pa¬ 
harul de mult plin. Astfel, în primăvara anului 432, Atena în¬ 
armează o flotă de treizeci de corăbii, cifră importantă, îm¬ 
potriva Potideei, care, sfătuită de Perdiccas, se retrage din Ligă 
pe la sfîrşitul lui martie, împreună cu bottiaii, olintienii şi 
alţi chalcidieni. Corintienii trimit şi ei o expediţie de o mie 
şase sute de pedeştri şi patru sute de soldaţi uşor înarmaţi, 
în prima jumătate a lunii iunie 432 atenienii încep blocarea 
Potideei. Evenimentele se agravează considerabil. Acţiunile 
hotărî te ale Atenei erau de natură să îndîrjească chiar şi pe 
cei mai optimişti peloponesieni. Pe la finele lui august 432, se 
ţine o adunare a aliaţilor la Sparta. După discuţii dramatice, 
în care solia corintiană acuză pe spartani de egoism, şovăială, 
vederi învechite, imobilitate şi neprevedere, marea majoritate a 
aliaţilor hotărăsc războiul. în acelaşi timp, atenienii trimit pe 
Phormion cu un corp de hopliţi pentru a întări blocada Poti¬ 
deei. Iarna anului 432—431 a fost ocupată cu tratative între 
spartani şi atenieni, în timp ce ambele tabere se înarmau. 

Tratativele n-au dus la nici un rezultat. în adunarea alia¬ 
ţilor Spartei, de la începutul lui septembrie 432, zarul fusese 
aruncat, războiul fusese hotărît, cele două mari rivale comer¬ 
ciale ale Atenei, Corintul şi Megara, izbutiseră să determine 

Sparta să înceapă războiul. Cuvîntul de ordine al propagandei 
de război spartane era: eliberarea elenilor din robia ateniană. 

Potrivit faptelor, în istoria războiului peloponesiac s-au 
distins mai multe perioade dintre care fiecare comportă note 
caracteristice proprii, clupă factorii sociali, politici şi militari 
in joc şi după ţelurile deosebite urmărite de cele două tabere 
în luptă. 

Vom analiza aici caracteristicile acestor perioade, iar fap¬ 
tele, aşa cum s-au petrecut an de an, vor fi consemnate în 
tabelul cronologic final. 


Războiul de zece ani 


Planurile de război ale celor două 
tabere m luptă erau pe măsura na¬ 
turii şi puterii de luptă a forţelor lor armate. Astfel, Pericles, bi- 
zuindu-se pe flotă şi pe resursele financiare, spre a evita o cioc¬ 
nire cu pedestrimea spartană, ordonă populaţiei să se închidă 
între zidurile cetăţii. Flota, ateniană avea să atace coastele Pe- 
loponesului. Dimpotrivă, spartanii, puternici în pedestrime, 
aveau să se folosească de invazia terestră, drept mijloc stra¬ 
tegic de căpetenie. 

Astfel, după atacul dat de tebani împotriva Plateei, aliată 
a Atenei, în martie 431, care a constituit începutul războiului, 
trupele peloponesiene, comandate de Archidamos, rege al spar¬ 
tanilor, au pornit în mai de la Corint, unde se adunaseră, spre 
Atena, iar în iulie, flota ateniană ridică ancora, îndreptîndu-se 
spre coastele Peloponesului. în afară de Attica, peloponesienii 
vizau să dea lovituri Atenei în Tracia şi, în general, în orice 
punct al Ligii maritime. în anii 431—428, cît timp Atena a 
fost condusă de Pericles, operaţiile militare ale celor două ta¬ 
bere n-au adus nici. o decizie. Pe frontul politicii interne, Pe¬ 
ricles însă a avut de înfruntat mînia populaţiei, care, decimată 
de ciumă şi suferind de pe urma invaziei ateniene, prin re¬ 
prezentanţii ei legali a obţinut destituirea şi osîndirea lui să 
plătească uriaşa sumă de 50 de talanţi. 

Moartea lui Pericles, survenită după puţin timp de la rea¬ 
bilitarea lui, a lăsat loc liber unei lupte dîrze de opinii în 
sînul grupărilor democratice, cu privire la purtarea războiu¬ 
lui: gruparea condusă de Nicias, un mare bogătaş, preconiza ca 

operaţiile militare să fie duse în scop strict defensiv; dimpotrivă, 
Cleon, un bogat tăbăcar, sprijinit de armatori, patroni de ateliere 
meşteşugăreşti, negustori, interesaţi în avantajele continuării 
operaţiilor militare, susţinea un război ofensiv necruţător. între- 
timp, operaţiile militare au continuat potrivit strategiei adoptate 
de fiecare dintre cele două tabere. Un focar nou de primejdii, 
se iveşte pentru Atena: cetatea Mytilene încearcă să părăsească 
Liga, dar este silită să capituleze în 426. Aceasta nu însemna, 
însă că aliaţii Atenei încetau de a fi un punct nevralgic pentru 
cetatea-hegemon. 

Un fapt de proporţii militare destul de reduse ar fi putut 

avea consecinţe importante pentru soarta războiului, dacă nu ar- 

* 

fi existat împotrivirea lui Cleon. Astfel, flota ateniană captu¬ 
rează, pe insula Sphacteria (iunie 424), un mic detaşament de 
soldaţi de elită spartani, care aveau misiunea de a înfrînge gar¬ 
nizoana ateniană, staţionată la Pylos, sub comanda lui Demos- 
thenes, cu scopul de a constitui o ameninţare pentru Messenia. 

Spartanii, impresionaţi, renunţă la obişnuita invadare a Atti- 
cii şi sînt gata să încheie pace. Cleon însă se opune din răspu¬ 
teri şi tratativele de pace eşuează. Cu toate eforturile de înar¬ 
mare şi în ciuda succeselor repurtate în insula Cythera, la 
Nisaia, atenienii suferă un eşec la Delion, în Beoţia, şi sînt res¬ 
pinşi în Megara.- în sfîrşit, asistăm la o mare confruntare: Bra- 
sidas, un admirabil comandant spartan şi un distins diplomat, 
repurtează, în Tracia, cîteva victorii răsunătoare: cucereşte ce- 
tatea Delion, iar cetatea Amphipolis i se predă. Torone este 
luată prin surprindere. Cîteva mici succese repurtate de Nicias, 
precum şi cearta dintre Perdiccas şi Brasidas au procurat ate- 
nienilor răgazul necesar trimiterii unei flote, sub comanda lui 
Cleon, la Amphipolis. Urmează marea bătălie, în care au căzut 
Cleon şi Brasidas, cele două torţe ale războiului. Drumul era 
acum liber pentru tratativele de pace, care se încheie cu clauza 
fundamentală: revenirea la situaţia dinaintea războiului. Se 
recomandă procedeul negocierilor, în caz de conflict. Atît de 
puternică era la Sparta ostilitatea împotriva războiului şi con¬ 
vingerea că jertfele fuseseră inutile — cel puţin din punctul 
de vedere al Spartei — încît aceasta încheie un tratat de alianţă 
cu Atena, în 421. Acest tratat însemna, în fapt, trădarea intere- 

selor aliaţilor de către sparta, care, cum am văzut, direct nu 
era ameninţată economiceşte de Atena şi, pînă la un punct, fu¬ 
sese mai mult tîrîtă în război. 


Anii păcii netrainice 


Contradicţiile de interese economice 
erau, însă, mai puternice decît iluziile 
oamenilor, iar suspiciunile dintre cele două cetăţi fruntaşe, ali¬ 
mentate de' mulţi ani de acte ostile sau de vrăjmăşii nede¬ 
clarate, n-au putut fi destrămate prin semnarea unui singur 
document De aceea, între 421 şi 415 urmează o perioadă de 
şase ani, în care nici atenienii, nici spartanii n-au pus în apli¬ 
care clauzele tratatului, iar aliatele Spartei, Corintul, Megara, 
Teba, Elida, se simţeau (chiar dacă nu declarau deschis) tră¬ 
date. Alimentarea atmosferei de suspiciune şi de ostilitate 
împotriva Spartei â fost întreţinută la Atena de Alcibiades, 
un tînăr bogat, inteligent, frumos, dar peste măsură de egoist 
şi vanitos şi fără principii politice precise. Spre a contraba¬ 
lansa prestigiul lui Nicias, sporit în urma încheierii păcii, al 
cărei suflet fusese, Alcibiades, exploatînd inteligent nemulţu¬ 
mirile care mocneau împotriva Spartei şi acţionînd rapid, a 

4 

izbutit ca, după alte cîteva şicane provocate Spartei, să con¬ 
stituie, pe la sfîrşitul lunii august 418, la Mantineia, un front 

alcătuit din ostaşi atenieni, argeieni şi mantineieni, care au fost 

/ # 

înfrînţi însă de spartani. Numai abilitatea politică a salvat pe 
Alcibiades şi pe Nicias de la ostracizarea propusă de Hyperbo«= 
los. într-adevăr, Alcibiades, înţelegîndu-se cu Phaiax, un laco- 
nofil, şi cu Nicias, a făcut ca ostracismul să cadă asupra lui 
Hyperbolos. Mai mult, Nicias şi Alcibiades au fost aleşi stra¬ 
tegi, în aprilie 417. Aceasta însemna ratificarea politicii de pro¬ 
vocări la adresa Spartei. Provocările împotriva Spartei au con¬ 
tinuat la Argos şi în insula Melos, şi ar fi mai continuat dacă 
evenimentele n-ar fi abătut atenţia beligeranţilor spre Sicilia. 
Astfel, pe la sfîrşitul iernii anului 416—415; o solie a cetăţii si¬ 
ciliene Segesta vine la Atena, ca să ceară ajutor împotriva ce¬ 
tăţii Selinus. De îndată fulgerele războiului încep să brăzdeze 
din ce în ce mai des cerul întunecat al Siciliei. 

Această insulă, împănată de cetăţi greceşti, era bogată, 
dar divizată politiceşte. După moartea tiranului HierOn, în tim- 

pul căruia Syracusa părea că ar fi putut face unitatea politică 
A insulei, rivalităţile dintre cetăţi au izbucnit cu o violenţă 
crescîndă. Către anul 445, Syracusa se arăta dispusă să ia 
conducerea politică a insulei. Dar orice acţiune a acestei ce¬ 
tăţi se izbea de rezistenţa cetăţilor rivale: Segesta, Leontini, Ca- 
tana, Naxos. Aceste cetăţi îşi întorseseră de mult privirile spre 
Atena, în care vedeau o protectoare. Sicilia nu era numai ea 
însăşi o sursă de aprovizionare, dar şi un admirabil punct de 
plecare spre pieţele occidentale şi mai ales spre Etruria. 

Alcibiades, conştient de importanţa Si- 
Expediţia din Sicilia c ili e î pentru Atena, dornic de glorie şi 

de bani, desfăşoară o febrilă activitate pentru pornirea unei 
expediţii în Sicilia şi găseşte tot sprijinul în păturile sărace 
ale populaţiei, apoi la armatori şi negustori, dornici de profi¬ 
turi. Flota urma să pornească, în iunie 415, spre Sicilia. în 
ajunul plecării flotei se petrece însă un fapt care, conjugat cu 
altele, a contribuit nespus de mult la catastrofa suferită de 
atenieni în Sicilia: statuile zeului Hermes, aflate pe la răspîn- 
tiile drumului, sînt mutilate. 

✓ 

Alcibiades este acuzat de adversarii săi politici de parti¬ 
cipare la acest act nelegiuit, dar nu i se îngăduie să se apere. 
Pe la mijlocul lui iunie flota porneşte spre Sicilia. Această 
uriaşă (pentru vremea aceea) aventură, care necesita imense 
cheltuieli, avea nevoie, în primul rînd, de unitatea absolută a 
tuturor categoriilor sociale şi a tuturor grupărilor politice. Ris¬ 
curile unui eşec erau mortale pentru Atena. Interesele de 
clasă şi duşmăniile personale au fost însă mai puternice decît 
orice alt considerent. Astfel, după plecarea flotei, adversarii 
lui Alcibiades obţin în ecclesia un decret pentru rechemarea 
lui, spre a da socoteală în faţa justiţiei. Era actul prin care se 
pecetluia începutul cascadei greşelilor, care aveau să ducă la 
dezastrul final. Alcibiades, ştiind ce-1 aştepta, dezertează şi se 
refugiază la Sparta (septembrie 415) unde începe să acţioneze 
împotriva patriei sale, îndemnînd pe spartani să dea ajutor 
siracuzanilor împotriva atenienilor. La Syracusa, dispariţia lui 
Alcibiades, care era sufletul expediţiei, nu este de loc com¬ 
pensată prin acte de curaj şi chibzuinţă din partea lui Nicias 

şi a lui Lamachos. Aceştia, dimpotrivă, acţionează şovăielnic, 
nu exploatează rapid primele succese obţinute şi-şi petrec 
iarna anului 415—414 în tratative cu Camarina şi cu sicelii,. 
în timp ce siracuzanii cer ajutor la Corint şi Sparta, unde 
Alcibiades stăruise cu patimă să li se satisfacă cererea. Aşadar 
Alcibiades, care fusese promotorul expediţiei, este acum sufle¬ 
tul frontului duşman. Ocuparea Deceleiei, în Attica, de către 
spartani şi victoriile repurtate de Gylippos împotriva atenie- 
nilor în Sicilia, la Syracusa, pe uscat şi pe mare, au avut 
drept rezultat capitularea atenienilor. Nicias şi colegii lui de 
comandă sînt ucişi, iar soldaţii aruncaţi în carierele de piatră. 
Patima cu care Alcibiades înflăcăra pe spartani la luptă îm¬ 
potriva ateniehilor, calităţile de bun ostaş ale lui Gylippos,. 
care au găsit un teren slab în şovăielile lui Nicias, au fost 
factorii hotărîtori care au contribuit la dezastrul suferit de 
Atena în Sicilia. 

Rezultatele imediate ale catastrofei din Sicilia au fost: slă¬ 
birea considerabilă a prestigiului Atenei faţă de aliaţii din 
Ligă, care încep să scuture ceea ce numeau ei „sclavia ate- 
niană“; întărirea voinţei de luptă a Spartei, care, dornică să 
obţină victoria cu orice preţ, nu şovăie să lase cetăţile gre¬ 
ceşti din Asia Mică sub stăpînirea perşilor, în schimbul con¬ 
cursului politic şi ajutorului financiar dobîndit. Evenimentele 
s-ar fi precipitat dezastruos pentru Atena, dacă aceasta n-ar 
fi echipat, cu o dîrzenie rar întîlnită, 150 de trireme şi n-ar fi 
repurtat, lîngă Milet, o mare victorie împotriva flotei pelo- 
ponesiene şi dacă Alcibiades, cu neaşteptatele lui schimbări de 
atitudine politică, n-ar fi devenit suspect spartanilor şi nu s-ar 
fi refugiat la Tissaphernes. într-adevăr, Alcibiades, care con¬ 
tribuise atît de mult la trimiterea expediţiei în Sicilia, apoi la 
dezastrul acestei expediţii, sfătuieşte acum pe Tissaphernes 
să scadă solda acordată ostaşilor de pe flota peloponesiană, 
în scopul de a scădea puterea de luptă şi de a provoca astfel 
o măcinare a ambelor tabere în luptă. Mai mult, Alcibiades în¬ 
cepe tratative cu oligarhii atenieni din Samos (noiembrie 412), 
promiţîndu-le că, dacă vor răsturna regimul democratic d£ la 
Atena, le va asigura prietenia cu perşii. Acţiunea aceasta a luj 
Alcibiades arată că perşii deveniseră arbitri în lupta pe viaţă 

fjl pe moarte dintre atenieni şi peloponesieni. De altfel, propu¬ 
nerea făcută de Alcibiades aristocraţilor din Samos a găsit 
un teren favorabil la Atena, unde partizanii oligarhiei făceau 
regimul democratic răspunzător de dezastrul din Sicilia şi-şi 
îndreptau privirile spre Persia. Ei socoteau că înlocuirea regi¬ 
mului democratic cu o altă formă de guvernămînt le vă asigura 
alianţa cu Persia. Chiar înainte de sosirea propunerii lui Alci¬ 
biades se şi numiseră zece probuZoi, un fel de comisari cu pu¬ 
tori extinse, care ? de fapt înlocuiau sfatul ((SouXf) ). Peisan- 
dros a fost fruntaşul soliei delegaţilor oligarhi de pe flota de la 
Samos, trimişi la Atena ca să ducă tratative în spiritul propu¬ 
nerilor lui Alcibiades şi tot el, învestit cu puteri diplomatice 
de ecclesia, este trimis ca să trateze cu Alcibiades şi cu Tis- 
saphernes, dar tratativele cu satrapul eşuează., Atunci, Peisan- 
dros, fără să mai aştepte, se întoarce la Atena şi împreună cu 
Theramenes şi Antiphon din Rhamnus, care erau probuloi, iau 
o serie de măsuri, care, în fapt, suprimau regimul democratic. 
Astfel, ei numesc un sfat de 400 de membri, care. constituie 
o adunare legislativă de cinci mii de cetăţeni. Ei suprimă toate 
organele statului democratic şi plata pentru slujbele publice. 
Alcibiades nu jucase nici un rol în 1 adoptarea acestor măsuri 
şi de aceea intrarea triumfală la Atena, pe care şi-o făurise 
în nădejdile lui, era compromisă. Singura soluţie rămasă era 
aceea a tratativelor cu marinarii democraţi atenieni din Sa¬ 
mos, care, de îndată ce au aflat de cele petrecute la Atena, 
s-au revoltat împotriva celor patru sute. în timpul acestor 
frămîntări ^nterne, peloponesienii şi aliaţii Atenei din Ligă 
pîndeau momentul să-i dea lovitura v finală. Flota peloponesiană 
începe să facă manevre, iar cetăţile Byzantion, Chalcedon şi 
altele părăsesc Liga maritimă pe la începutul lui august 411. 
Atena se găseşte într-o situaţie dramatică: sfîşiată de lupte po¬ 
litice interne, ea , trebuia să facă faţă iminentelor atacuri pe- 
loponesiene, să ţină în frîu pe supuşii care porniseră pe calea 
părăsirii Ligii şi să supravegheze cu atenţie atitudinea persană. 
Situaţia era cu atît mai dramatică pentru Atena, cu cît tea¬ 
trele pe care se desfăşurau evenimentele erau atît de îndepăr¬ 
tate între ele: Asia Mică, Samos, Atena. 

Ritmul succesiunii evenimentelor îl dă Alcibiades, care, ales 
strateg de democraţii de la Samos, le pune în vedere „celor 
patru sute“ că flota nu va tolera dominaţia lor (august 411). 
Dar şi oligarhii extremişti de la Atena, în frunte cu Phry- 
nichos, se pregătesc să predea spartanilor portul Pireu, dar 
Theramenes, un oligarh moderat, se împotriveşte. în dezlăn¬ 
ţuirea patimilor politice, Phrynichos este ucis, iar Theramenes 
ia conducerea oligarhilor. Două evenimente au contribuit însă 
la lichidarea regimului celor patru sute, şi anume: înfrîngerea 
suferită de flota oligarhică lîngă Erythrai şi răscoala din 
Eubeea. Un fabricant de lire, Cleophon, a restabilit fără inci¬ 
dente sîngeroase, în septembrie 411 î.e.n., constituţia lui Cleis- 
thenes si Pericles. Deci flota de la Samos era acum în unison 
cu Atena. Unitatea frontului politic intern era restabilită. 
Consecinţe de ordin militar: o flotă trimisă de ecclesia, la 
propunerea lui Thrasyllos. în martie 411, se îndreaptă spre 
Ionia împotriva spartanilor, în timp ce Alcibiades, dornic să 
nu se întoarcă la Atena fără să fi repurtat vreun succes, se 
bătea la Perinthos şi Selymbria, apoi, după unirea cu Thra¬ 
syllos, atacă cetăţile Abydos, Chalcedon, Byzantion. Pe la mij¬ 
locul lunii iunie 408 î.e.n., după ce cu puţin înainte fusese 
ales comandant, împreună cu Thrasyllos şi Conon, Alcibiades 
intră triumfal în Atena unde este repus în toate drepturile 
civile şi militare. De aici înainte evenimentele încep să evo¬ 
lueze rapid spre dezastrul final al Atenei. 

Astfel, pe la sfîrşitul toamnei, după ce lăsase un timp 
destul de lung să lucreze în favoarea peloponesienilor, Alci¬ 
biades porneşte spre Asia Mică. 

Arginusai. Argos. Cînd Alcibiades ajunge în Asia Mică 

Potamos găseşte o situaţie gravă pentru Ate¬ 

na. Cyrus cel tînăr, fiul lui Darius al II-lea, în vîrstă de numai 
18 ani, dar plin de curaj şi bun comandant, îşi dă seama de 
calităţile de bun ostaş ale lui Lysandros, noul comandant al 
flotei spartane, cu care realizează o înţelegere. In primăvara 
anului 407, flota ateniană este înfrîntă în bătălia de la capul 
Notion. Alcibiades, deşi nu comandase personal flota în acea 
bătălje, este bănuit de noi intrigi şi destituit din funcţia de 

llrnteg, pe la începutul primăverii anului 407, după care 
Conon ia comanda flotei. Alcibiades se refugiază în Frigia, 
ftpoi în Chersonesul tracic unde, nu după mult timp, moare 
ucis. Lucrurile merg din ce în ce mai rău pentru Atena. în- 
tr-adevăr, deşi Lysandros este rechemat în patrie, în aprilie 
406, iar succesorul său, Callicratidas, suferă o înfrîngere în 
Insulele Arginusai, în august 406, totuşi atenienii, în loc să 
profite de acest succes, dau în judecată şi execută, pe la finele 
lui octombrie 406, pe generalii victorioşi, care se întorseseră 
la Atena, sub cuvînt că nu îngropaseră pe ostaşii căzuţi în 
bătălia navală. . 

în sfîrşit Atena, într-un suprem efort, înarmează o flotă de 
O sută optzeci de trireme şi o încredinţează lui Conon, dar la 
Aigos-Potamos, în august 405, atenienii suferă un adevărat 
dezastru de la flota peloponesiană comandată de Lysandros 
care, după victorie, izgoneşte garnizoanele ateniene din Asia 
Mică. Pe la începutul lui noiembrie 405 î.e.n., regele Pausanias, 
în fruntea armatei peloponesiace, apare în faţa Atenei, în timp 
ce Lysandros începe blocarea Pireului, 


Capitularea Atenei 


în iarna anului 405—404 î.e.n. în 
timp ce flota peloponesiacă staţiona 
în faţa Pireului, iar foametea făcea ravagii în Atena, democraţii 
au de înfruntat opoziţia din ce în ce mai înverşunată a oligar¬ 
hilor. Pe la sfîrşitul lui decembrie 405, atenienii încep tratative 
mai întîi cu Agis, apoi la Sparta. Lacedemonienii, stăpîni pe 
situaţie, formulează condiţii grele, printre care şi cererea de a 
face o spărtură în zidurile mari. Această cerere le pare enormă, 
atenienilor şi este respinsă. Pe la începutul lui ianuarie 404„ 
Theramenes ia legătura cu Lysandros, iar pe la mijlocul lut 
aprilie 404, Atena capitulează, acceptînd condiţiile grele impuse 
de învingător: desfiinţarea Ligii navale; interdicţia pentru* 
Atena de a mai avea o flotă;.distrugerea zidurilor lungi şi a în- 
tăriturilor din Pireu; pierderea de către Atena a tuturor pose¬ 
siunilor, în afară de Salamina; intrarea Atenei in Liga pelopo¬ 
nesiacă şi dominaţia Spartei; reîntoarcerea ostracizaţilor şi re¬ 
stabilirea „rînduielilor strămoşeşti**. Cu aceasta războiul pe- 
loponesiac a luat sfîrşit. 


3 — Războiul peloponesiac 

Dacă aruncăm o privire generală asupra evenimentelor care 
s-au succedat între 431 şi 404 î.e.n. se impune, în primul rînd, 
atenţiei forţa economică, socială, politică, financiară şi mili¬ 
tară a Atenei, la începutul ostilităţilor, şi jalnica situaţie în 
care s-a găsit după 27 aprilie 404 î.e.n. 

Savanţii au discutat şi vor discuta asupra cauzelor şi deta¬ 
liilor unui eveniment sau altul, asupra caracterului unor ac¬ 
ţiuni politice, asupra rolului unor anumite personalităţi etc. 
Sînt însă lucruri al căror adevăr nu mai poate fi contestat. 
Astfel, este clar pentru oricine că războiul peloponesiac a iz¬ 
bucnit din cauza concurenţei economice care şe desfăşura, în 
primul rînd între cele două mari cetăţi comerciale: Atena şi 
Corintul. Sparta, deşi ducea o politică de prudenţă, era totuşi 
neliniştită de progresele Atenei şi s-a lăsat, în cele din urmă, 
convinsă de Corint şi de ceilalţi aliaţi să intre în război. 

O dată războiul pornit, cuvîntul au început să-l aibă ar¬ 
mele, în primul rînd. Planul lui Pericles, de a nu se angaja 
înţr-o bătălie terestră, hotărîtoare, cu armata peloponesiacă, ci 
de a pune centrul de greutate pe forţa navală, nu era lipsit 
de sens. Evident, se puteau adopta diferite soluţii strategice, 
totuşi prudent şi realist cum s-a dovedit, în general, în politică, 
Pericles s-a decis pentru varianta care comporta cele mai pu¬ 
ţine riscuri. 

încheierea păcii din 421 i-a dat dreptate: forţa economică, 
socială, politică, financiară, navală a Atenei, cu toată ura care 
mocnea în cetăţile aliate, s-a dovedit superioară celei a adver- 

4 

sărilor. Expediţia din Sicilia a dat lovitura de graţie puterii 
ateniene, iar evenimentele care au urmat după 413 î.e.n., n-au 
fost decît convulsiile! tragice ale unei măreţe grupări de state, 
conduse de o cetate strălucită pentru vremea ei, care se pră¬ 
buşea. în încleştările pe viaţă şi pe moarte care s-au succedat 
în cei 27 de ani, puţini oameni s-au dovedit a fi înţeles gravi¬ 
tatea clipelor prin care treceau. Desfăşurarea evenimentelor a 
dat dreptate prudenţei lui Pericles şi a lui Nicias, şi au pus 
într-o tragică lumină egoismul exasperant, lipsa de patriotism 
şi de principii politice, versatilismul lui Alcibiades. Tenacita¬ 
tea spartană, deşi lipsită de scînteierile inteligenţei, de spiritul 
.de iniţiativă, de promptitudinea în acţiune, de care au dat 

dovadă atenienii, a ieşit triumfătoare. Cînd treci pe dinaintea^, 
ochilor impresionanta dramă a prăbuşirii Atenei, nu te poţi. 
sustrage uşor impresiei că Sparta a ieşit învingătoare datorită, 
mai mult greşelilor Atenei decît propriilor ei calităţi. Şi, în. 
ncest fratricid duel, beligeranţii, în acţiunile lor exasperate, 
au făcut apel la duşmanul secular al elenismului, la Persia. 

Războiul peloponesiac a arătat, pentru a nu ştiu cîta oară 
în istorie, că războiul se duce cu forţe economice, sociale, poli¬ 
tice, financiare, militare, dar conduse de raţiunea care pre¬ 
vede şi calculează, nu de patima care orbeşte. 


VIATA LUI THUCYDIDES 


Izvoarele biografiei lui Thucydides sînt, în esenţă, consti¬ 
tuite din: 1) datele pe care le găsim presărate, ici-colo, în opera 
istoricului; 2) Viaţa lui Thucydides ( (âio^ ©ouxuSlSou) scrisă de 
Marcellinos, probabil, un gramatic din secolul V e.n., cu 
două anexe, A şi B; Viaţa unui gramatic anonim; articolul 
©ooxuSlSyjs la S u i d a s. Autorii pe care-i citează, la rîndul 
său, Marcellinos, sînt următorii: Hellanicos din Lesbos, 
contemporan cu Herodot, mort după 406 î.e.n., care a scris o 

operă intitulată Istoria Atticii ('AtOh;); Pherekydes din 

* 

Leros, (sec. V î.e.n.) a scris Genealogii (reveaXoyiat); Phi- 

lochoros, istoric atenian, care a publicat o culegere de 

» 

inscripţii attice; Demetrios din Phalerai, conducător 
al Atenei între 317 şi 307 î.e.n., a scris, între altele, Istoria 
celor zece mii; Antyllos, medic, despre care nu se ştie* 
cînd şi unde a trăit; P o 1 e m o n, periegetul, spre sfîrşitul se¬ 
colului III î.e.n.; Didymos, filolog, contemporan cu Cicero.. 

Din această listă reiese uşor că Marcellinos a putut con¬ 
sulta şi autori contemporani cu Thucydides, care aveau posi- 

9 

bilitatea să relateze fapte autentice, dar şi autori în operele 
cărora s-au strecurat ştiri necontrolate, plăsmuite de-a lungul 
veacurilor. 


35 


N. I. BARBU 


Ştirile sigure consemnate în opera istoricului însuşi sînt 
următoarele: Thucydides era fiul lui Oloros 22 *. Numele tatălui 
indică, fără îndoială, că unul dintre strămoşii săi — nu se 
ştie care — era de origine tracă. Istoricul ne spune despre el 
însuşi 23 că „Thucydides avea dreptul de exploatare al minelor 
din acele părţi ale Traciei şi, prin aceasta, avea o mare in¬ 
fluenţă printre fruntaşii de pe continent*'. Thucydides cunoştea 
unele amănunte mai intime despre familia Pisistratizilor. 

Data naşterii nu se cunoaşte. Istoricul spune că la izbucni¬ 
rea războiului peloponesiac era în stare să înţeleagă eveni¬ 
mentele 24 . Această înţelegere o putea avea istoricul pe la 20 de 
ani. Deci data naşterii sale poate fi pusă pe la 460 î.e.n. Thu¬ 
cydides avea o mare admiraţie pentru Antiphon 25 . Aceasta 
presupune o cunoaştere temeinică a omului şi a activităţii lui. 
Este deci foarte verosimil că istoricul a întreţinut legături 
strînse cu retorul. 

Cînd bîntuia ciuma Thucydides se afla la Atena 26 , unde a 
căzut şi el bolnav, contaminat de această molimă. în anii 
425—424 î.e.n. adunarea poporului l-a ales strateg. în vara 
anului 424 a fost trimis în Tracia împreună cu colegul său 
Eucles, ca să apere pe aliaţii de acolo, aflaţi pe un teritoriu 
destul de întins şi al cărui centru era cetatea Amphipolis, îm¬ 
potriva ameninţărilor comandantului spartan Brasidas. Misiu¬ 
nea lor a eşuat însă. Nereuşita în îndeplinirea misiunii i-a 
atras pedeapsa cu exilul pe. timp de 20 de ani 27 . în timpul 
exilului el a făcut călătorii de‘ studii, spre a cerceta locuri, 
oameni, martori oculari, spre a verifica fapte 28 . Care sînt 
aceste locuri nu se poate spune cu precizie. Este posibil să fi 

22 a Asupra vieţii lui Thucydides, afară de tey*<*le antice, mai pot fi consul¬ 
taţi: G. B u s o 1 t, op. cit., p. 62 şi urm. Ulricft von Wilamowitz- 
Moellendorf, Die T/mcydidesiegende, Hermes, 1877, p. 326 şi urm. 
G. B. G r u n d y, op. cit. part. 2, voi. I, p. 403 -i urm.? îţ. Bengtson, 
op. cit. p. 214. In aceste tratate se găseşte mai Vn amănunt bibliografia 
problemei. 

28 Vezi IV t 105. 

« Vezi VI, 26,4. 

« Vezi VIII, 68. 

28 Vezi II, 48,5. 

27 Vezi 26, şi I, 10,2; 134,4. 

» Vezi I, 22, 26. 

Vizitat Sparta şi Sicilia. Nu se ştie unde şi-a petrecut exilul. 
Nu este exclus să-şi fi stabilit reşedinţa în Tracia, în jurul 
minelor de aur, şi să fi fost chiar la reşedinţa regelui Arche- 
lftos al Macedoniei 29 . Nu există nici o îndoială că istoricul s-a 
întors la Atena. Altminteri, n-ar fi putut preciza cîţi ani a fost 
în exil şi nici n-ar fi putut vedea ruinele zidului din Pireu 30 . 
Nu se ştie cît timp a mai trăit după revenirea la Atena. Nu 
80 ştie nici cum a murit, nici unde a murit. 

Acestea sînt puţinele date pe care le avem la îndemînă 
despre viaţa lui Thucydides. Ele ne permit să tragem cîteva 
concluzii tot atît de sigure ale căror premise sînt faptele amin- 

m 

tite. Numele tatălui său, Oloros, dreptul de exploatare a mine¬ 
lor din Tracia, alegerea lui ca strateg ne arată, fără nici o 
îndoiala, că Thucydides se trăgea dintr-o familie de vază, că 
istoricul însuşi se bucura de stima şi încrederea poporului şi 
cîrmuitorilor şi că era avut şi influent. Aprecierile pe care le 
face asupra oamenilor şi evenimentelor în opera sa, în gene¬ 
ral, şi asupra lui Antiphon, în special, dovedesc, fără tăgadă, 
că era un om cult, şi nu este de loc riscant să credem că el 
cunoştea filozofia şi retorica, cel puţin prin reprezentanţii ei 
contemporani. Dorul de studiu şi pasiunea pentru adevăr reies 
chiar din scurtele afirmaţii la care ne-am referit în note, cu 
privire la călătoriile de studii pe care le-a făcut în timpul 
exilului. Este tot ceea ce se poate afirma cu certitudine despre 
viaţa lui Thucydides. 

Există însă, încă din antichitate, o serie de afirmaţii des¬ 
pre viaţa istoricului, a căror veracitate nu se poate nici con¬ 
firma, nici infirma. Unele dintre aceste afirmaţii par mai 
aproape de adevăr, altele sînt mai mult legende. Le menţionăm 
tocmai pentru caracteristicile amintite. Se spune că mormîn- 
tul lui Thucydides se află printre mormintele familiei Cimon, 
şi anume în apropiere de poarta Melite, lîngă piatra funerară 
a Elpinicei, sora vitregă a lui Cimon şi Miltiades; că mama 
istoricului se numea Hegesipyles 31 ; că Thucydides ar fi fost 

28 Vezi II, 100. 

30 Vezi V, 26,5; 93.5. 

31 Polemon-Didymos-Marcellinos, A. 17; Antyllos, C. 55. 
P a u s a n i a s, I, 23, 9, P 1 u t a r h, Cimon. 

văr cu Cimon, ceea ce era imposibil: Cimon s-a. născut pe la 
510 î.e.n. iar istoricul pe la 460 32 , că Oloros, tatăl lui Thucy¬ 
dides, ar fi fost văr cu Cimon, iar istoricul văr cu Lacedaimo- 
nios şi Thessalos, fiii lui Cimon 33 . Tatăl lui Oloros ar fi luat 
în căsătorie pe o soră a lui Cimon, deşi nu se ştie dacă Cimon 
a mai avut o altă soră în afară de Elpinice 34 . Thucydides ar 
fi avut printre ascendenţi un prinţ trac 35 . El ar fi avut în 
Tracia şi alte posesiuni 36 . Istoricul ar fi fost o rudă a fami¬ 
liei Pisistratizilor 37 . Thucydides l-ar fi ascultat pe Herodot, 
care-şi citea o bucată din opera sa şi ar fi plîns de entuziasm. 
Istoricul ar fi fost elevul lui Antiphon 38 . S-a afirmat, de ase¬ 
menea, că Thucydides l-ar fi audiat pe Anaxagoras. Istoricul 
n-ar fi făcut politică, nici n-ar fi ţinut vreun discurs în adu¬ 
narea poporului 39 . Exilul lui s-ar fi făcut în urma unei acuzări 
de trădare 40 . Exilul l-ar fi petrecut în Tracia, la Scaptehyle, 
unde şi-ar fi scris opera, la umbra unui platan 41 . Decretul de 
rechemare l-ar fi propus Oinobias 42 . Cu privire la moartea 
istoricului, unii spuneau că murise în Tracia, unde-şi compu¬ 
sese opera 43 , iar alţii afirmau că osemintele lui fuseseră aduse 
pe ascuns de rudele lui la Atena, deoarece nu era îngăduit 
să se îngroape în patrie un exilat 44 . 

Acestea sînt cele mai de seamă afirmaţii — necontrolabile — 
cu privire la viaţa lui Thucydides. Se vor mai putea face şi 
alte afirmaţii, pe baza textelor de care dispunem. Ele vor 
continua însă să fie simple ipoteze. Numai descoperirea unor 


** Marcelljnos, A. 2, 15. 

53 U1 r i c h von Wilamowitz, Aristoteles und Athen, I. 116. 

84 P 1 u t a r h, Cimon 4; Marcellinos, A. 16. Vezi şi G. B u s o 11, 

f 

G. B. G r u n d y, H. Bengtson, op. cit., unde se găsesc amănunte bibliogra¬ 
fice măi exacte. 

85 P 1 u t a r h, Cimon, 4; Marcellinos, A. 14. 

M Marcellinos, A., 15. 

37 H e r m i p p o s, la Marcel/inos, A. 18. 

“Marcellinos, c. 54 Sudas. 

3 * Vi io Antiphontis, p. 832 A. c. 

“Marcellinos, A. 22. 

41 Marcellinos, A. 23. 

“Marcellinos, A. 55, c. 3. 

“Dionysos dinHalicarnas, Thucydides, 41. 

“Marcellinos, A. 25, B. 47. 

noi texte sau inscripţii le-ar putea confirma sau infirma. 
IJlirkî dintre versiuni ar putea exprima adevărul, de pildă 
torni care spune că istoricul a fost elevul lui Antiphon, că l-a 
tlldlal pe Anaxagoras, că avea proprietăţi în Tracia, afară de 
fniiu'le pe care le exploata etc., dar cum aceste ştiri nu pre- 
fclhtfi certitudinea acelora pe care ni le dă istoricul însuşi, 
trebuie să le considerăm ca simple ipoteze. 

OPERA LUI THUCYDIDES 

Cînd a început să-şi scrie opera, la 
Concepţiile lui Thucydi- izbucnirea războiului peloponesiac, 
des despre istoriografie Thucydides 

avea, desigur, anumite 
Idei cu privire la esenţa şi rostul operei istoriografice şi la 
mijloacele prin care se poate realiza. Ar fi fost, evident, pen¬ 
tru cititorii lui un mare avantaj în judecarea operei, dacă isto¬ 
ricul le-ar fi expus clar, la începutul lucrării sale. N-a făcut-o 
însă. O judecată de valoare mai temeinică asupra operei lui 
Thucydides nu se poate obţine însă dacă nu se compară, între 
altele, şi realizările -— adică opera — cu concepţiile şi inten¬ 
ţiile autorului. Din anumite pasaje răzleţe se pot pune în lu¬ 
mină, deşi cu greu, concepţiile sale despre opera istoriografică. 

1. Scopul operei istorice în concepţia lui Thucydides 

Indicînd scopul operei sale, Thucydides ne spune, în I, 22, 
că îşi propune să arate «adevărul clar al faptelor petrecute 
şi al celor care se vor petrece iarăşi vreodată, potrivit firii 
omeneşti la fel sau în chip asemănător»-. Pasajul vrea să spună 
că, în concepţia lui Thucydides, istoria este opera în care se 
expun faptele trecute. Expunerea trebuie să arate adevărul, 
în scopul de a instrui pe cititor şi asupra a ceea ce s-a întîm- 
plat, şi a ceea ce, potrivit firii omeneşti, se poate întîmpla. 
Prin urmare, rostul operei istoriografice este, în concepţia lui 
Thucydides, exclusiv ştiinţific. Această concepţie despre operă 
este pusă de istoric în opoziţie cu acele opere pe care pre¬ 
zenţa „elementului mitic“ le face atrăgătoare. Adevărurile 
ştiinţifice, dobîndite în acest fel, sînt „un cîştig pentru tot- 
deauna“, în timp ce poveştile plăsmuite de fantezie nu se 
ocupă de legile care guvernează societatea omenească. 

Aşadar, în concepţia lui Thucydides opera istorică nu este 
nici o operă artistică literară, menită să desfăteze, dar nici o 
operă morală, care să pună la îndemîna cititorului exemple 
de urmat sau de evitat, ci, pur şi simplu, o operă care să 
arate ceea ce, potrivit firii omeneşti, se poate întîmpla oricînd, 
cu diferenţe specifice, adică ceea ce poate constitui un element 
permanent al evenimentelor istorice din orice timp. 

Dacă ne gîndim că logografii făcuseră istorii locale, iar 
Herodot văzuse în istorie opera menită mai ales să-l uimească 
pe cititor, ne dăm şi mai bine seama de uriaşul salt făcut de 
Thucydides în concepţia despre istoriografie. 

2. Adevărul istoric 

Thucydides se referă de mai multe ori la adevărul istoric 
i\ dXrjOcta (II, 41, 2; VI, 87, 1) sau t 6 dX t^ (III, 64, 3; VI, 
33, 2; 34, 8; 89, 2; VIII, 92), înseamnă „ceea ce este conform 
cu realitatea" în opoziţie cu aparenţa. Cuvîntul vine de la un 
radical, care se află în latinescul lateo „sînt ascunse". Deci 
dXr)0âc înseamnă „neascuns", „clar", „în conformitate cu reali¬ 
tatea". Un fapt istoric implică însă mai multe lucruri, şi anume: 
acţiunea unor oameni; mobilele care i-au determinat să ac¬ 
ţioneze; scopul în vederea căruia au acţionat; felul cum au 
acţionat. Thucydides, cînd vorbeşte despre adevărul istoric, se 
referă, aproape în totalitatea cazurilor, la relatarea exactă a 
desfăşurării unui fapt. Astfel (I, 20, 3) istoricul ne dă un 
exemplu de fapt neadevărat: unii eleni cred că regii lacede- 
monienilor votează fiecare cu două voturi, deşi, în realitate, 
fiecare votează cu un singur vot. Exemple de fapte care nu 
corespund adevărului sînt miturile, relatate de poeţi, şi poves¬ 
tirile logografilor, care, căutînd să impresioneze, se adresau 
mai mult inimii, sporind — se înţelege — elementul fantezist 
şi dramatic neconform cu realitatea (I, 21). 

Aşadar, Thucydides, cînd vorbeşte despre faptul istoric, se 
referă la realitatea faptelor, nu şi la arătarea cauzelor care au 
determinat pe cei care le săvîrşeau să acţioneze. Nu înseamnă 
că istoricul nu s-a ocupat şi de aceste cauze. Aceasta se va 
vedea însă cînd vom cerceta realizarea operei. 

3. Documentul istoric 

\ 

Adevărul istoric se află cercetînd instrumentele prin care 
MO poate descoperi, adică documentele istorice. Vorbind despre 
documentul istoric, Thucydides nu citează în mod expres decît 
câteva documente istorice, din numeroasele pe care — aşa cum 
mc va vedea la cercetarea operei — le utilizează. Astfel, el nu 
menţionează decît: a) martorii - oculari; b) martorii neoculari; 
c) operele istorice, logografii; d) poeţii. 

a. Martorii oculari. Sînt documente care pot falsifica ade¬ 
vărul istoric „deoarece cei care fuseseră de faţă la săvîrşirea 
faptelor înseşi nu spuneau acelaşi lucru despre aceleaşi fapte, 
ci după cum simpatizau cu unii sau cu alţii ori după cum îşi 
aminteau" (I, 23, 3). „Şi atunci, într-o bătălie navală, atenienii 
se găseau în multă tulburare şi încurcătură, despre care nu 
puteau afla unii de la alţii în ce fel se produsese. în timpul 
zilei, lucrurile sînt mai clare, dar nici atunci cei care erau de 
faţă nu puteau vedea totul, ci numai ceea ce se petrecea în 
dreptul fiecăruia, dar, în timpul unor lupte nocturne, care 
s-au dat între armate mari în acest război, cum ar fi 
putut cineva să vadă ceva sigur? (VII, 44, 1)“. Aşadar, mar¬ 
torii oculari pot denatura adevărul din neputinţa de a vedea 
faptul desfăşurîndu-se în toate sectoarele, din lipsă de memo- 
rie şi din antipatie sau simpatie pentru cei angajaţi. 

b) Martorii neoculari. Primesc faptele deformate de legendă 
(I, 11,3), iau în consideraţie mai mult „înfăţişările cetăţilor 
decît forţele lor" (I, 10, 4), adică nu disting aparenţa de reali¬ 
tate; „mulţimea nu se osteneşte cu căutarea adevărului, oa¬ 
menii îşi întorc privirea spre ceea ce nu le procură oboseli" 
(I, 20, 3); „oamenii primesc unii de la alţii tradiţiile despre 
faptele săvîrşite mai înainte, fără să le cerceteze, chiar dacă 
s-au petrecut în cetatea lor" (I, 20, 1). 

a) Operele istorice, logografii. „Le-au povestit spre a le face 
mai atrăgătoare pentru auz decît potrivite cu adevărul (I, 
21, 1)", cu alte cuvinte au denaturat faptele în mod intenţionat 
spre a-1 delecta pe cititor. 

d) Poeţii. Exagerează faptele, conferindu-le o amploare pe 
care n-au avut-o (I, 11, 3; I, 21, 1). Totuşi, aşa cum se va arăta 
la locul potrivit, Thucydides n-a respins, în bloc, relatările 

t 

poeţilor, a adus adesea, drept dovadă, citate din Homer (I, 3, 
31; 9, 3; 10, 3; VI, 2, 1), cu rezerva „dacă este nimerit să-l 
luăm ca martor (I, 9, 3)“. 

4. Istoricul însuşi 

Este, desigur, pentru istorie dovada cea mai neîndoielnică 
pentru că el a cercetat faptele îndelung, „judecind după dove¬ 
zile în care se cade să mă încred după o lungă cercetare 44 
(I, 1, 2). „Astfel deci am găsit eu (că au fost) evenimente 
vechi, fiind greu să mă încred în orice dovadă la întîmplare 

(I, 20,1)“. 

Critica pe care o face istoricul documentelor menţionate 
nu este numai justă şi prima de acest fel întîlnită în istoriogra¬ 
fia greacă, dar este şi o extrem de puternică garanţie că isto¬ 
ricul nu va relata faptele fără să le supună unui sever exa¬ 
men al adevărului. Cînd vom cerceta opera se va vedea că 
Thucydides, conştient de numeroasele posibilităţi de defor¬ 
mare si denaturare a adevărului, a adus si alte documente 
foarte preţioase, pe care nu le enumeră, cînd face observaţii 
critice cu privire la documente în general. 

5. Metoda istorică 

Thucydides nu arată în mod expres ideile sale despre me¬ 
toda pe care trebuie s-o urmeze un istoric. Totuşi din cele ară¬ 
tate mai sus se poate desprinde calea pe care o va urma. 
Istoricul trebuie să expună fapte, dar cum faptele pot fi 
denaturate din cauzele amintite, atunci el va trebui să su¬ 
pună unui sever examen documentele şi să cerceteze atent 
veridicitatea faptelor. în acelaşi timp, el trebuie să desprindă 
şi ceea ce este permanent şi general adevărat în faptele isto¬ 
rice, „potrivit firii omeneşti' 4 , cu alte cuvinte, aşa cum am 
arătat mai înainte, să desprindă anumite legi istorice. 

Thucydides arată, de data aceasta în mod expres, un pro¬ 
cedeu pe care-1 va întrebuinţa cînd va fi vorba de relatarea 

t.'Uvuiturilor pe care le-au ţinut în diferite împrejurări nume- 
ro/ise personalităţi politice. El spune: «îmi era greu să relatez 
In amănunt cele ce au spus în cuvîntări fiecare, cînd erau gata 
ntx pornească sau cînd se aflau în război — atît cele ce am 
auzit cu însumi, cît şi cele ce rni se spuneau din alte părţi — 
dur le-am redat aşa Cum mi se părea că ar fi putut să vor¬ 
bească fiecare, ceea ce trebuia despre treburile care le stăteau 
de fiecare dată în faţă, tinîndu-mă cît se poate de strîns de 
cuprinsul general al celor spuse în realitate» (I, 22, 1). Isto-r 
picul se va îndepărta deci de relatarea exactă a discursului, 

t 

fiindcă îi este greu să-l expună în amănunt. De unde' prove¬ 
nea greutatea? Erau oare prea lungi? Ar fi trebuit atunci să 
io rezume, în mod obiectiv, fără să introducă nimic subiectiv. 
Pasajul arată însă că Thucydides introduce un element per- 
Honal: „aşa cum mi se părea că ar fi putut să vorbească fie¬ 
care ceea ce trebuia 44 . Expresiile «mi se părea» şi «ar fi putut» 
Jasă un larg cîmp de posibilităţi de a modifica cele spuse de 
vorbitori, chiar dacă istoricul promite că s-a ţinut strîns de 
cele spuse în realitate. în fond, pasajul conţine o contradicţie, 
anume contradicţia dintre realitatea obiectivă a celor spuse 
şi părerea subiectivă a autorului despre cele ce ar fi putut 
fi spUse. Vom vedea, la locul potrivit, consecinţele întrebuin¬ 
ţării acestui procedeu. Deocamdată, trebuie să observăm că, 
prin libertatea pe care şi-o ia de a se desprinde de cele spuse 
în realitate, istoricul îşi deschide o poartă spre lumea consi¬ 
deraţiilor celor mai diverse şi, în acelaşi timp, subiective. 

Cum au fost aplicate Să judecăm acum în ce măsură Thu- 
ideile despre istoriogra- cydides a ţinut seama, în practică, 
fie în operă de ideile pe care le avea despre 

istoriografie şi care sînt meritele şi 

lipsurile operei sale. 


1. Alegerea subiectului 

De ce şi-a ales să redacteze tocmai istoria războiului pelo- 
ponesiac? Istoricul ne-a spus clar, pentru că a fost „cel mai 
memorabil război dintre toate cîte fuseseră purtate mai îna- 

inte (I, 1, 1), atît prin amploarea pregătirilor militare, pe* 
care le făcuseră beligeranţii înainte de izbucnirea războiului 
(I, 1, 1), cît şi prin numărul mare de oameni care au fost' 
angajaţi în luptă, eleni şi barbari (I, 1, 2). Aşadar, mărimea 
războiului a constituit pentru istoric importanţa lui. Pe de 
altă parte, dacă misiunea istoricului este aceea de a relata 
faptele aşa cum s-au petrecut şi de a desprinde legile gene¬ 
rale după care s-au desfăşurat şi se *vor desfăşura evenimen¬ 
tele istorice, înseamnă că acest război i-a oferit lui Thucydides 
nu numai un mare număr de evenimente dramatice, ci şi posi¬ 
bilitatea de a desprinde adevărul. 

2. Stabilirea adevărului istoric 

Pentru stabilirea adevărului în istorie şi a faptelor pe care 
le expune, Thucydides a întrebuinţat,, desigur, documentele 
menţionate mai sus. Nu putem şti, din păcate, cum făcea 
istoricul anchetele respective. In orice caz, criticile pe care le 
aduce acestor documente ne îndreptăţesc presupunerea că is¬ 
toricul a procedat cu cea mai mare prudentă. înainte de a 
cerceta şi celelalte documente, pe care le-a folosit istoricul, 
trebuie să reţinem faptul că atît de impresionat a fost Thucy¬ 
dides de posibilităţile de alterare a adevărului, încît aşa cum 
declară el însuşi (I, 1, 1) „a început să scrie chiar de la izbuc¬ 
nirea războiului", tocmai spre a nu îngădui uitării sau imagi¬ 
naţiei să deformeze adevărul faptelor. Neavînd deplină încre¬ 
dere nici în martorii oculari, el îşi dădea perfect de bine 
seama că — aşa cum o şi spune — „noianul de timp" face 
aproape cu neputinţă aflarea adevărului (1,, 1, 1). 

Thucydides este conştient atît de exagerările logografilor 
şi poeţilor cît şi de cauzele care le-au provocat. Totuşi, fără 
să ne arate concepţiile lui asupra genezei operei de artă, isto¬ 
ricul este conştient că Homer s-a inspirat din realitate şi-l folo¬ 
seşte ca un document istoric, care, dacă elimină exagerările, 
aduce preţioase lumini asupra realităţii. Dacă ne gîndim că 
astăzi descoperirile arheologice confirmă pe o scară din ce 
în ce mai largă multe din afirmaţiile lui Homer, atunci ne 
dăm şi mai bine seama de adîncimea gîndirii lui Thucydides. 


44 



STUDIU INTRODUCTIV 


Aria documentării lui este însă cu mult mai largă decît 
documentele menţionate mai sus. Astfel, Thucydides a mai uti¬ 
lizat şi următoarele documente: 

1. Documentul arheologic 

Este utilizat de Thucydides de cîteva ori în decursul ope¬ 
rei, ceea ce constituie un mare merit ştiinţific, dacă ne gîndim 
că observaţiile de ordin arheologic se făceau atunci întîmplă- 
tor. Astfel, vorbind despre deschiderea mormintelor din insula 
Delos, istoricul ne spune: „peste jumătate [din cei îngropaţi] 
s-au arătat carieni, recunoscuţi fiind şi după felul armelor cu 
care fuseseră îngropaţi, şi după felul îngropării, care la ei se 
practică şi acum“ (I, 8, 1). După ce reaminteşte de modul în 
care Themistocles a contribuit la ridicarea zidului în jurul 
Atenei, Thucydides spune: „Iar zidul se vede şi astăzi că a fost 
făcut în grabă, căci temeliile sînt construite din tot soiul de 
pietre şi pe unele locuri nu sînt opera unor oameni care au 
cblaborat planificat, ci sînt aşezate aşa cum le-a adus fiecare 
şi multe coloane funerare şi pietre au fost aduse de la mor¬ 
minte" (I, 93, 1—2). „Dovada că acropola de pe vremea isto- 
rieului a constituit în vechime cetatea însăşi este — ne spune 
Thucydides (II, 15, 3) — aşezarea templelor celor mai de 
seamă zei pe această parte a cetăţii". 

2. Documentul lingvistic 

Este folosit mâi ales argumentul toponomastic. De pildă, 
vorbind despre „slăbiciunea celor vechi", Thucydides spune: 
„Şi se pare că nici acest nume [Hellada] nu-1 purta întreaga 
ţară, ci înainte de Hellenos, fiul lui Deucalion, nici cel puţin 
nu exista acest nume; [diferitele] populaţii, şi mai ales pe- 
lasgii, ofereau Eladei o denumire din propriul lor nume" 
(I, 3, 2). Acelaşi lucru îl face istoricul în cartea a Vl-a, unde 
ne spune că, după lestrigoni şi ciclopi, Sicilia a fost locuită 
de sicani şi s-a numit un timp Sicania (VI, 2, 3), că Italia s-a 
numit aşa de ,1a Italos, rege al sicelilor (VI, 2, 4) de la care 
şi-a luat numele Sicilia. în acelaşi fel, oraşul Gela — ne spune 

istoricul (VI, 4, 3) — şi-a luat numele de la rîul Gela, iar 
Acragas [Agrigentum] de la rîul cu acelaşi nume. 

Argumentul lingvistic nu se limitează însă numai la topo- 
nomastică. Astfel, vorbind de populaţia amestecată, care s-a 
stabilit în Himera, la întemeierea cetăţii, istoricul face urmă¬ 
toarea observaţie: „A învins un dialect care se apropie de 
cel chalcidic şi de cel doric" (VI, 5, 1 cf. II, 15, 4). 

3. Documentul etnografic 

Pentru a sprijini afirmaţia că în vechime elenii şi barbarii, 
care locuiau pe continent, la ţărmul mării şi în insule, prac¬ 
ticau pirateria ca o îndeletnicire onorabilă, istoricul se spri¬ 
jină — în afară de mărturiile poeţilor vechi — şi pe practi¬ 
carea pirateriei, pe vremea lui, în anumite regiuni înapoiate 
(I, 5, 2—3; 6, 2). După ce arată şi alte obiceiuri ale vechilor 
eleni, Thucydides conchide: „S-ar putea arăta şi alte obiceiuri 
pe care le practicau vechii eleni, la fel cu barbarii de acum" 
(I, 6, 5). Vorbind despre sinoicismos-u\ (constituirea într-o sin¬ 
gură cetate) Atenei, făcut de Theseus, Thucydides ne spune 
(II, 15, 3) că de atunci atenienii sărbătoresc o zi (govolxia) 
în care sacrificiile sînt făcute pe cheltuiala întregii cetăţi. 

4. Documentul înfăţişării exterioare 

Istoricul atrage atenţia asupra greşelii pe care sînt expuşi 
s-o facă oamenii, judecind puterea unei cetăţi după aspectul 
exterior al clădirilor. Astfel, Sparta — ne spune Thucydides 
(I, 10, 1—3) deşi conduce întregul Pelopones, nu va face ur¬ 
maşilor impresia că a dispus de o mare putere, deoarece nu 
are clădiri măreţe, pe cînd Atena, cu impunătoarele ei edi¬ 
ficii publice, va prezenta pentru posteritate aspectul unei ce¬ 
tăţi de două ori mai puternice. 

Lucrul cel mai important este că Thucydides, atunci cînd 
îndoiala asupra veridicităţii faptelor este mare, nu face nici 
o afirmaţie .fără să fie sprijinită pe un argument. Cînd însă 
documentele îi lipsesc, istoricul se simte obligat să se sprijine 
pe ceea ce s-ar putea numi argumentul verosimilului. Astfel, 


46 


STUDIU INTRODUCTIV 


după ce arată că Minos a întemeiat cele mai multe cetăţi în 
Cyclade, statornicind pe fiii săi conducători, Thucydides con¬ 
tinuă: „Şi, cum era firesc, curăţa marea de piraţi cît putea, 
pentru • ca drumurile pe apă să fie cît mai mult deschise“ 
(I, 4). Vorbind despre reacţia atenienilor la ocuparea locali¬ 
tăţii Acharnania de către spartani, istoricul observă că ate- 
nienii — cum era firesc ( elxos ) — n-au mai putut suporta, 
mai ales că tinerii nu mai asistaseră la o astfel de privelişte 
(II, 21, 2). Exemplele ne arată că istoricul simţea nevoia să 
sublinieze veracitatea faptelor, prin aceea că le prezenta ca 
o consecinţă a celor relatate anterior. 

Materialitatea faptului istoric. Prima grijă a lui Thucydides, 
aşa cum am mai spus de mai multe ori, a fost aceea de a 
afla adevărul faptelor aşa cum s-au desfăşurat, adică de a 
cunoaşte şi expune ceea ce noi numim adesea „materialitatea 
faptelor“. Se pune întrebarea: a izbutit Thucydides să cunoască 
şi să relateze faptele aşa cum s-au petrecut? 

Există cîteva fapte expuse în opera lui Thucydides asupra 
materialităţii cărora nu toţi istoricii moderni sînt de acord. 
Vom da două exemple. Thucydides relatează (I, 47—54) că la 
bătălia navală de la insulele Sybota au luat parte 150 de 
trireme corintiene, împotriva cărora se aflau aşezate 110 nave 
corcyreiene şi 10 ateniene. Julius Beloch 45 afirmă că cifra de 
150 de trireme corintiene dată de Thucydides este „extrem de 
exagerată". Dimpotrivă G. Glotz — R. Cohen 46 respectă cifrele 
date de Thucydides, iar H. Bengtson 47 , referindu-se la istori¬ 
cii moderni care critică cifrele date* de istoricul grec, este de 
părere că orice interpretare care se îndepărtează de cifrele 
date de Thucydides pierde terenul de sub picioare şi se avîntă 
în domeniul purelor presupuneri. Sîntem de părerea lui 
Bengtson, deoarece este greu de presupus că Thucydides, care 
dovedeşte atîta scrupulozitate în aflarea efectivelor militare, 
în general, şi a numărului navelor care s-au înfruntat pe dife¬ 
rite teatre de luptă, în special, a dat la întîmplare cifra de 
150 de trireme corintiene. Istoricul grec avea sub ochi forţa 


45 Julius Beloch, Griechische Geschichte, II, 2, 1916, p. 221 şi urm. 
48 G. Glotz — R. C o h e n, op. cit., p. 116. 

47 H. Bengtson, op. cit., p. 221. 

navală a Atenei, comandase el însuşi^ o escadră navală, deci 
îşi dădea seama de importanţa exactităţii cifrelor cînd era 
vorba de corăbii. 

Un alt exemplu de discuţii asupra exactităţii materiale a 
faptului istoric ne oferă asediul Plateei, relatat de Thucydides 
<11, 75—78; III, 2—24). în secolul trecut savanţii B. Cox 48 * 
F. A. Paley 49 , H. Miiller-Strubing 50 sînt de părere că Thucy¬ 
dides n-a avut în vedere realitatea faptelor, pe care, de alt¬ 
fel, nici nu şi-a propus s-o reproducă, ci a voit să dea un 
exemplu de cum se putea duce un asediu, potrivit cu firea 
omenească şi cu posibilităţile tehnicii de atunci. Dimpotrivă, 
în secolul trecut G. B. Grundy' 51 iar în secolul nostru, G. Glotz— 
R. Cohen 52 şi A. W. Gomme 53 susţin că Thucydides a expus 
faptele aşa cum a crezut el că s-au petrecut, după relatările 
martorilor oculari şi după propriile sale păreri. 

Noi credem că este cu neputinţă de reconstituit faptul în 
amănuntele lui, date fiind schimbările survenite în topografia 
Plateei din antichitate şi pînă astăzi, şi că cel mai cuminte 
lucru este totuşi să ne referim la relatările lui Thucydides ca 
la cel mai sigur izvor de care dispunem şi pe care istoricul 
l-a scris cu intenţia de a face istorie nu poezie, şi nici gene¬ 
ralizări cu fapte concrete. Se poate, evident, ca istoricul uneori 
să se fi înşelat în privinţa amănuntelor unui fapt sau altul, 
dar efortul său de a afla adevărul a fost întotdeauna susţinut, 
şi aceasta este esenţialul. 

Astfel, după anul 404 î.e.n., Thucydides a redactat: Intro¬ 
ducerea, cartea I, apoi de la cartea a Il-a pînă la cartea . 
a VUI-a. 


B. C o x , Hiatory of Greece, II, 1877, Appendice, K., pp. 603—606. 

4 * F. A. Paley, On ceitain engineering difticulties in the account of the 
escape from Plateea, III, 20—24, în ,,Journal of Philologie", 1882, pp. 8—15. 

M H. Miiller-Strubing, Die Glaubwuidigkeit des Thukidydes gepru/t 
an seinei Daistellung der Belagerung von Plateea, în ,,Jahrbilcher fur klassische 
Philologie", 131, 1885, pp. 289—348, precum şi C. M e y e r, Die Uikunden im 
Geschichtsweik des Thukydides, Miinchen, 1955. 

61 G. B. Grundy, The topography of the battle of Plateea, Londra, 1894. 

62 G. Glotz — R. Cohen, His'toire ancienne, II, Histoire giecque, II, 
1938, p. 638. 

* A. W. Gomme, op. cit., II, pp. 336—337. 

Dintre susţinătorii acestei ipoteze — pentru a menaja spa¬ 
ţiul — cităm pe K. W. Kriiger 54 , J. Classen 55 , Georg Mayer 56 , 
A. Croiset 57 în secolul trecut, iar în secolul nostru, W. Scha- 
dewaldt 58 , J. Bitzer 59 , J. H. Finley 60 . 

Din punct de vedere logic, se vede că Thucydides proce¬ 
dează şi inductiv, şi deductiv. 

Titlul operei . Istoricul însuşi ne spune, în primele rînduri 
ale cărţii I, că a scris iov 7ro Xejzov x<ov IleXoTrovvYja'uDv xai ’AOyjvlcov 
adică Istoria războiului dintre peloponesieni şi atenieni. în 
epoca modernă, filologii au numit opera Istoria războiului 
peloponesiac. în franţuzeşte: La guerre du Peloponnese, în 
nemţeşte: Peloponnesischer Krieg. 

Cînd a fost redactată opera. Ca şi pentru titlu, primele fraze 
ale primei cărţi ne arată că Thucydides a scris anumite pasaje 
după ce terminase de redactat opera sau cel puţin unele părţi 
ale operei. într-adevăr, istoricul însuşi spune că auvsypa^e 
„a compus", este deci evident că acest pasaj, în orice caz, a 
fost scris după terminarea redactării a ceea ce Thucydides 
numeşte aici t6v n 6Xefiov „istoria războiului". Mai sînt însă 
şi alte pasaje care, fără nici o îndoială, au fost inserate ulte¬ 
rior în operă. 

Faptul acesta a dat naştere unei bogate literaturi de specia¬ 
litate, în care s-a discutat, şi se mai discută încă şi astăzi, 
modul în care şi-a compus Thucydides opera. Principalele 
teorii formulate în această privinţă sînt următoarele: 

1. în timpul desfăşurării războiului, Thucydides şi-a luat 
însemnări, a redactat, poate, chiar unele părţi mai lungi sau 


M K. W. K r u g e r, XJnteisuchungen Ober das Leben des Thukydides, Berlin, 
1832, p. 69 şi urm. 

56 J. C1 a s s e n, Thukydides ed. I, 1862, ed. a Iii-a, 1879, Einieitang, p. 
XXXII şi urm. 

“Georg Mayer, Quibus temporibus Thucydides historiae suae pa rtes 
scrlpserit, Jena, 1880. 

87 A. C r o i s e t, Manuei d'hlstoire de la litteiatuie grecque, Paris, 1900, 
p. 432. 

81 W. Schadewaldt, op. cit . 

51 J. Bitzer, Untersuchungen zur Archâologie des Thukydides, Tiibingen, 
1937. 

*• J. H. Finley, The unity oi Thucydides History, în Athenian Sludies 
preş. to W. S. Ferguson, 1940, şi în lucrarea Thukydides, 1942. 

mai scurte, dar la redactarea definitivă a operei a trecut abia 
după anul 404, adică după terminarea războiului. 

2. în 1845, F. W. Ulrich, prin faimoasa sa Beitrăge zur Er- 
klărung des Thucydides 6t , a deschis drumul unei serii largi 
de lucrări care, comportînd nuanţe diferite, se străduiau să 
demonstreze în esenţă că după încheierea păcii lui Nicias, 
survenită în anul 421 î.e.n., Thucydides considera războiul ter¬ 
minat şi a început, în exil, redactarea operei. Ajunsese cu 
redactarea la cartea a iV-a 85, 5, cînd a izbucnit din nou 
războiul între Sparta şi Atena. Istoricul şi-a întrerupt redac¬ 
tarea şi, abia după căderea Atenei, în anul 404 î.e.n., revenind 
în patrie, a reluat redactarea fără a mai putea revedea păr¬ 
ţile scrise anterior, cu excepţia a două pasaje din cartea a 
Il-a, şi a continuat pînă în momentul în care se termină car¬ 
tea I. 

în 1873, L. Cwiklinski 62 , declarîndu-se de acord cu Ulrich, 
a emis părerea că Thucydides a compus, după anul 404 î.e.n., 
cărţile VI, VII, care cuprind istoria expediţiei din Sicilia, ca 
o lucrare aparte, apoi istoria războiului ionic-deceleic, a intro¬ 
dus apoi cărţile VI, VII, şi restul operei, a început redactarea 
definitivă cu care n-a ajuns decît la sfîrşitul cărţii a iV-a. în 
timpul acestei redactări a introdus Arheologia şi Pentecon - 
taetia. 

A. Kirchoff, într-o serie de studii publicate între 1880 şi 
1890 şi reunite în volumul ( Thukydides und sein Urkunden- 
material, Berlin, 1895), susţine că Thucydides a redactat, în 
forme şi etape care nu mai pot fi determinate, mai întîi căr¬ 
ţile I—V, 20, apoi, după anul 404, a continuat restul operei 
(V, 27 — VIII, 109), care, după propria mărturie a istoricului, 
era destinată să relateze evenimentele de la 421 pînă la 404 
î.e.n., dar care a rămas neterminată. Un necunoscut, între 400 şi 
350 î.e.n., a editat opera în forma în care o avem astăzi, fără 
să introducă modificări. în cartea a V-a, 21—24 au constituit 
la început o schiţă făcută după război, cînd istoricul nu avea 
cunoştinţă de tratatul de alianţă defensivă între Atena şi 

01 F. W. Ulrich, Piogiamme des Hamburger Johanneum, apoi, cu 
adăugiri, carte separată, în 1846. 

62 L. Cwiklinski, op. cif. 

Hparta. Istoricul a căutat apoi să lege această parte de restul 
textului. 

G. busolt 63 afirmă că opera lui Thucydides se împarte în 
două părţi distincte: I—V 20 şi V 21 — VIII 90. Capitolele 
21—24 din cartea a V-a, care tratează evenimentele petrecute 
după încheierea păcii de 50 de ani, constituie un adaos la 
partea întîi şi, în acelaşi timp, o legătură între cele două 
părţi. Autorul spune, că următoarele pasaje (I, 23, 3; 56, 2; 
M, 94, 1; III, 3, 1; 68, 4; IV, 48, 5) au fost redactate, fără 
îndoială, înainte de catastrofa din Sicilia. Contrar celor afir¬ 
mate de A. Kirchoff, G. Busolt socoteşte că Thucydides a 
redactat în exil pasajele care se referă la armistiţiul de un an, 
423 î.e.n., şi la tratatul de pace din 421, iar celelalte adăugiri 
lo-a redactat după anul 404 î.e.n. Istoricul a redactat, cu 
siguranţă, prima parte, (I—V, 20), după încheierea păcii din 
421, fără să prevadă reînceperea ostilităţilor. Pasajele din V, 
26 ne arată acest lucru. Nu se ştie cînd a terminat istoricul 
prima redactare a primei cărţi. Thucydides n-a publicat prima 
parte. Pasajele VIII 24, 4 şi 64, 5 arată că istoricul a redactat 
unele părţi cu privire la războiul ionic-deceleic chiar înainte 
de terminarea acestui război, deci n-a strîns numai material. 
După încetarea exilului şi încheierea păcii, istoricul a început 
redactarea definitivă a părţii întîi. Astfel de adaosuri sînt 
constituite din Pentecontaetia (I, 89; 118, 2), de expunerile cu 
privire la ocuparea zidurilor (II, 13, 7) de relatările despre 
greşelile săvîrşite de atenieni după moartea lui Pericles (II, 
65), de istoria coloniei spartane Heracleia (III, 93) şi altele. 
Istoricul a murit înainte de a revedea opera, mai ales în 
partea a Il-a se vede acest lucru; cărţile VI şi VII constituie 
unităţi bine definite, pe cînd expunerea evenimentelor care 
au urmat păcii din 421 î.e.n. se prezintă într-o primă redac¬ 
tare. Absenţa demegoriilor din cartea a VUI-a, apoi deficien¬ 
ţele stilistice, repetiţiile, contradicţiile, care se datorează fap¬ 
tului că lucrarea n-a mai fost revăzută de istoric, au provocat 


83 G. Busolt, Griechische Geschichte bis zur Schlacht bei Châroneia, 
voi. III, 2, Gotha, 1904, p. 636 şi urm. 

chiar în antichitate părerea că această carte n-a fost redactată 
de Thucydides, dar s-a făcut şi afirmaţia contrară 64 . 

în 1911 şi 1948 G. B. Grundy 65 a formulat următoarea ipo¬ 
teză: Thucydides a început să strîngă material din 431 î.e.n. 
şi a continuat pînă în 421 î.e.n. îndată după încheierea păcii, 
socotind, ca toată lumea, că războiul se terminase, a început 
redactarea istoriei războiului de zece ani şi a continuat pînă 
în 415 î.e.n., cînd a început expediţia din Sicilia. Thucydides 
şi-a făcut planul să scrie şi istoria acestei expediţii, ca un 
război izolat. A strîns repede material şi a început redactarea 
în anul 412 î.e.n. Dar războiul ionic-deceleic i-a sugerat lui 
Thucydides ideea că, în fond, războiul care începuse în 431 î.e.n. 
mocnise şi în timp de pace. Atunci a plănuit să scrie istoria 
războiului de zece ani şi a celui ionic-deceleic, ca un tot uni¬ 
tar, dar fără expediţia din Sicilia. 

După anul 404 î.e.n., deci după căderea Atenei, istoricul, 
înainte de a se întoarce în Atena, a racordat istoria Războ¬ 
iului de zece ani cu istoria anilor de pace şi a completat istoria 

% 

expediţiei din Sicilia. Abia după întoarcerea la Atena, Thu¬ 
cydides şi-a dat seama că războiul care începuse în 431 î.e.n. 
şi durase pînă în anul 404 î.e.n., constituise un tot unitar şi a 
făcut planul de a scrie istoria războiului de 27 de ani. Pentru 
realizarea acestui plan, el a inserat cîteva pasaje în părţile 
redactate anterior şi a continuat să scrie istoria războiului 
ionic-deceleic. El n-a mai avut timp să facă o nouă redac¬ 
tare, care ar fi eliminat discrepanţele existente între pasa¬ 
jele inserate după anul 404 î.e.n. şi părţile redactate anterior. 

Tot în 1948, W. Schmid 65 * susţinea că Thucydides a redac¬ 
tat mai întîi capitolele 24—88, din cartea I, în care este vorba 
despre evenimentele numite de istoric <pavep6v ^eyofxevai aliiai 
„cauze declarate pe faţă“, iar capitolele 2—23, din aceeaşi carte, 
după pacea lui Nicias, cînd puterea Atenei era încă intactă, 
iar pentecontaetia după anul 406. în general, primele cărţi, 
în care este vorba despre evenimentele anterioare păcii lui 


M Mar cellinos, A., 43—44 C 8. 

• 6 G. B. Grundy, op. cit., p. 531 şi urm. 

• 5 a W. Schmid — O. Stăhlin', op. cit., pp. 127—137. 

Nicias, au fost redactate înainte de anul 410. Adaosurile făcute 
după această dată nu trădează o remaniere profundă a celor 
scrise anterior. Aceasta însemna că, o dată cu încheierea păcii* 
lui Nicias, Thucydides socotea războiul terminat. Cînd au 
izbucnit primele neînţelegeri şi ciocniri între semnatarii tra¬ 
tatului de pace, Thucydides şi-a dat seama că această pace nu 
era trainică şi a început să ia, pe scurt, note asupra faptelor 
mai însemnate care se produceau. (IV, 118; V, 18, 19, 23, 24, 
31, 60, 47, 77). Intervenind expediţia din Sicilia, Thucydides 
şi-a concentrat întreaga atenţie asupra evenimentelor care se 

petreceau acolo şi a redactat, în exil, cărţile VI, VII, între 

% 

anii 413 şi 404. Tot în acest interval Thucydides a redactat 
şi cartea a VlII-a. Forma relativ neîngrijită în care sînt 
expuse evenimentele cuprinse în cartea a VlII-a dovedeşte 
că istoricul n-a mai avut timp să revadă prima redactare a 
acestei cărţi. Expunerile evenimentelor petrecute în anii 421— 
416 n-au mai fost revăzute de Thucydides, fiindcă istoricul 
nu se simţea de loc atras să le dea o pregnanţă deosebită. 
Dialogul melienilor cu atenienii a fost redactat şi inserat la 
locul respectiv, fie înainte, fie după redactarea cărţilor VI şi 
VII, ca un fel de prefaţă explicativă, la istoria expediţiei din 
Sicilia. însemnările despre evenimentele anilor 421—416 î.e.n. 
au fost inserate de Thucydides în operă după 404 î.e.n. cu o* 
scurtă prefaţă. 

Acestea sînt principalele teorii formulate cu privire la felul 
cum a fost redactată întreaga operă a lui Thucydides. S-au 
mai formulat însă teorii şi în ceea ce priveşte numai anumite 
părţi sau pasaje din opera lui Thucydides. 

De pildă, în 1923, A. W. Gomme afirma că pasajele refe¬ 
ritoare la evenimentele din Pylos şi Sphacteria au fost scrise 
poate după anul 421 î.e.n. în privinţa primului discurs rostit 
de Pericles, Rose Zahn 66 afirma, în 1934, că Thucydides a com¬ 
pus acest discurs în două etape: în prima etapă, istoricul a 
compus, înainte de anul 415 î.e.n. pasajele din I, 140, 2, 141, 1 


88 Rose Zahn, Die ersfe Periklesrede, Dissertatio inauguralis, Kiel, 1934- 

iar în a doua etapă, după anul 404 Le.n., cînd Atena era 
înfrîntă, a redactat pasajele din I, 141, 2 — 144, 34. 

în 1961, T. T. Kakridis 67 susţinea că Thucydides a redactat 
în întregime acest discurs după anul 404 î.e.n., spre a face 
apologia, după înfrîngerea Atenei, ca o apărare a politicii 
Olimpianului. 

Multe discuţii au suscitat, cum era firesc, şi. discursurile 
din opera lui Thucydides. De pildă, spre a ne mărgini numai 
la cîteva exemple, G. B. Grundy 68 împarte discursurile în urmă¬ 
toarele categorii: 

a) neauzite: (I, 120, anul 431); (II, 11, anul 431); (II, 87, anul 
429); (III, 9, anul 428); (III, 53, 61, anul 427); (IV, 10, anul 
425); (IV, 85, 92, 95, anul 424); 

b) probabil neauzite: (I, 68, 79, 80, anul 432); (I, 86); (II, 89, 
anul 429). 

c) probabil auzite: (I, 32, 37, anul 433); (I, 140, anul 431); 
(II, 60, anul 430); (III, 37, 42, anul 427); (IV, 17, anul 425). 

Nu se cunoaşte, spune autorul citat, măsura în care le-a 
modificat, dar, în general, istoricul a respectat esenţa conţi¬ 
nutului. Dacă Thucydides şi-a redactat opera în mai multe 
etape, atunci şi discursurile au fost compuse la date diferite 69 , 
în 1958, H. Strasburger era de părere 70 că, dacă se cercetează 
războiul peloponesiac cu ceea ce relatează Thucydides, indi¬ 
rect, în demegorii, rezultă că istoricul n-a redat fidel propa¬ 
ganda oficială a Atenei, deci discursurile au fost profund modi¬ 
ficate de istoric 71 . 

Spaţiul ne interzice discutarea în amănunt a tuturor păre¬ 
rilor care .s-au formulat în legătură cu modul în care şi-a 
redactat Thucydides opera. Exemplele de mai sus sînt, soco¬ 
tim, suficiente spre a arăta că există anumite lucruri evi¬ 
dente şi certe în opera istoricului şi că se poate, şi aici, deli- 


67 T. T. Kakridis, Der Thukydidische Epitatphios ein stilistischer Kom- 
imentar, Munchen, 1961. 

M G. B. Grundy, op., cit., p. 429 şi urm. 

69 Ibidem, p. 434 şi urm. 

71 H. Strasburger, Thucydides und die politische Selbstdarstellung, 
de r Athene r, in ,,Hermes", 1958, pp. 17—40. 

71 H. B e n g t s o n, op. cit. 

mita ceea ce este certitudine, de ceea ce este ipoteză. Le vom 
arăta, indicînd propria noastră părere, în problemele în dis¬ 
cuţie. 


Certitudini 


1. Thucydides, aşa cum’ ne spune el 
însuşi (I, 1,1), a început să scrie Isto¬ 
ria războiului dintre peloponesieni şi atenieni, de cum a iz¬ 
bucnit. 

2. Thucydides a scris această prefaţă.după ce redactase ceea 
ce numea el atunci Istoria războiului dintre peloponesieni şi 
atenieni. Deci unele părţi din opera sa au fost redactate într-o 
ordine deosebită de aceea în care le găsim inserate în operă. 

3. Thucydides îşi dădea seama de greutatea aflării adevă¬ 
rului, deoarece „Oamenii primesc unii de la alţii tradiţiile 
despre faptele săvîrşite mai înainte fără să le cerceteze, chiar 
dacă s-au petrecut în cetatea lor“ (I, 20, 1) „... mulţimea nu 
se osteneşte cu căutarea adevărului, ci îşi întoarce privirea 
spre ceea ce nu-i procură oboseală...“ (I, 20, 30). „Cu greu 
au fost aflate [faptele], deoarece aceia care fuseseră de faţă 
la stabilirea faptelor înseşi, nu spuneau acelaşi lucru despre 
aceleaşi fapte, ci după cum simpatizau pe unii sau pe alţii 
sau cum îşi aminteau" (I, 22, 3). 


Verosimilităţi şi 

ipoteze 


Din certitudinile amintite mai sus, 
se pot trage unele concluzii verosi¬ 
mile sau se pot formula ipoteze, care 
să fie cît mai aproape de adevăr.. 

Este deci sigur că Thucydides a început să scrie la istoria 
războiului de cum au început ostilităţile. în ce a constat 
scrisul? Nu se poate spune nimic cu certitudine. Dar, spre a 
da răspuns acestei întrebări, trebuie să se răspundă în prea¬ 
labil la următoarea întrebare: de ce a început să scrie îndată 
după ce a izbucnit războiul? Răspunsul îl găsim în certitu¬ 
dinea a treia formulată mai înainte, şi anume: pentru a afla 
adevărul faptelor. Istoricul nu ne-o spune, expres, dar aceasta 
este singura explicaţie posibilă. Deci istoricul a început să 
scrie de la izbucnirea războiului, pentru a nu îngădui uitării 
să se aştearnă peste fapte şi pentru a putea consemna în scris 

evenimentele la care a asistat el însuşi sau evenimentele pe 
care le putea afla de la martorii oculari sau din surse cît mai 
apropiate de autorii şi de teatrele evenimentelor. 

Rămîne de văzut ce înseamnă „a afla faptele". Este de la 
sine înţeles că datoria unui istoric constă, în primul rînd, în 
stabilirea materială a faptelor, apoi în explicarea legăturii 

dintre ele şi, în fine, în relatarea lor. Thucydides observă, în 

» 

ultimul pasaj citat mai sus, că oamenii „nu spuneau aceleaşi 
lucruri despre aceleaşi fapte, ci după cum simpatizau pe unii 
sau pe alţii" 72 . 

Cred că nici un cititor al acestui pasaj n-ar putea socoti 
că istoricul se referă aici la altceva decît la fapte în dezvol¬ 
tarea lor materială şi, poate, la explicarea lor. Stabilirea ma¬ 
terială a unui fapt însemna pentru Thucydides să răspundă 
la mai multe întrebări, printre care cităm: a) S-a*produs fap¬ 
tul? b) Care au fost autorii faptului? c) Care au fost diferi¬ 
tele momente ale faptului? d) în ce ordine s-au produs? 
e) Care au fost gîndurile exprimate de personajele care au 
făptuit? 

Stabilirea cauzelor şi relaţiilor dintre fapte ridică o singură 
întrebare: de ce s-au produs într-un anumit fel, într-o anu¬ 
mită ordine, de către anumiţi oameni? In ceea ce priveşte 
relatarea faptelor, deci expunerea mai mult sau mai puţin 
literară, aceasta era, în primul rînd, o problemă de gust şi, 
în al doilea rînd, o problemă de intenţie, în legătură cu influ¬ 
enţarea cititorilor. 

întorcîndu-ne la lămurirea primei întrebări „în ce a con¬ 
stat scrisul", pe care l-a început istoricul la izbucnirea războ¬ 
iului, trebuie observat că pe el l-a interesat, în primul rînd, 
aşa cum o spune, stabilirea [materială] a faptelor. Dar în sta¬ 
bilirea [materială] a faptelor erau amănunte esenţiale pe 
care istoricul trebuia să le consemneze imediat. De exemplu, 
în evoluţia conflictului dintre Epidamnos, Corcyra şi Corint, 
-expus de Thucydides, • sînt menţionate, între altele (I, 24—27), 
următoarele fapte: un conflict a izbucnit în cetatea Epidam- 
nos între aristocraţi şi democraţi; aristocraţii, alungaţi din 


» I, 22,3. 

cetate, au venit însoţiţi de locuitori autohtoni de primprejur 
şt au început să prade împrejurimile cetăţii de pe uscat şi 
de pe mare; democraţii epidamnieni, fiind apăsaţi de cei care-i 
atacau, au trimis o solie, sub forma unei suplice, la Corcyra 
ca la cetatea-mamă; Epidamnosul era o colonie a Corcyrei, 
dar corcyreienii nu au primit solia; epidamnienii, înspăimîn- 
taţi, au întrebat oracolul de .la Delphi dacă este bine să se 
pună sub protecţia corintienilor, a căror colonie era Corcyra; 
după sfatul oracolului, epidamnienii au predat cetatea corin- 
ticnilor, iar aceştia au primit-o şi au trimis un ajutor la 
Epidamnos; corcyreienii, aflînd despre cele întîmplate, au echi¬ 
pat, mai întîi, 25 de corăbii, apoi altele şi, sosind la Epidam¬ 
nos, le-au cerut epidamnienilor să trimită acasă pe corintienii, 
care veniseră ca ajutor; epidamnienii au refuzat, corcyreienii 
au instituit blocada cetăţii; corintienii, informaţi de toate aces¬ 
tea, au început să pregătească o armată cu care să lupte împo¬ 
triva corcyreienilor. Toate aceste fapte trebuiau consemnate 
neapărat de Thucydides, fiindcă erau esenţiale pentru înţele¬ 
gerea evenimentelor. 

Iată acum şi celelalte amănunte, care figurează în naraţia 
lui Thucydides şi pe .care intenţionat le-am omis: locul unde 
se află cetatea Epidamnos şi întemeietorii cetăţii (I 24, 1—2); 
răscoala din Epidamnos, petrecută înainte de izgonirea aris¬ 
tocraţilor din cetate (I 24, 2); motivele pentru care au-primit 
corintienii cererea de ajutor a epidamnienilor (I 25, 3—4); 
cîteva amănunte cu privire la pregătirile de război ale Corin¬ 
tului împotriva Corcyrei (I 27, 1—2). 

Se pune întrebarea: era firesc ca Thucydides să aştepte sfîr- 
şitul războiului de zece ani, sau anul 404 î.e.n., pentru ca să 
completeze naraţia sa cu aceste ultime amănunte? Este cu 
totul neverosimil, întrucît, dacă cercetăm lucrurile cu atenţie, 
aceste amănunte erau neapărat necesare unui minim de lămu¬ 
riri pe care le cere orice cititor şi, mai ales, pe care, neapărat, 
se simţea dator să le *dea Thucydides, atît de preocupat de a 
afla legăturile cauzale dintre fapte. Aşadar, (I, 24—27), nu se 
găseşte nici un amănunt care să fi suferit vreo amînare, fără 
riscul de a altera adevărul. Acest singur exemplu ne arată, 
fără nici o îndoială, că sînt foarte multe părţi în opera lui 

Thucydides care au fost redactate de la început, adică de la 
izbucnirea războiului peloponesiac, aşa cum le citim astăzi, 
pentru, că: a) Thucydides le consemna imediat, pentru ca să 
nu fie alterate de uitare; b) nici un amănunt, dintre cele rela¬ 
tate, nu era neînsemnat, ci toate erau esenţiale pentru înţe¬ 
legerea faptelor. Prin urmare, este cît se poate de verosimil 
că istoricul, de îndată ce se documenta asupra unui eveni¬ 
ment, începea redactarea care, pentru cele mai multe părţi 
din operă, a ‘rămas de la început definitivă. Socotim deci că 
aparţine primei redactări, făcute imediat după ce istoricul îşi 
completa informaţiile, cea mai mare parte a operei, consti¬ 
tuită mai ales din naraţii, acţiuni politice sau militare, cu 
imediata lor cauzalitate despre care istoricul se putea docu¬ 
menta în intervale de zile sau de luni, nu însă de ani. 

% 

Arătăm, în cele ce urmează, părerea noastră faţă de ches¬ 
tiunile mai de amănunt, pe care le ridică problema modului 
cum şi-a redactat Thucydides opera. 

1. Războiul de zece ani 

După cum se ştie, între pacea încheiată în 421 î.e.n. şi reîn¬ 
ceperea ostilităţilor în 415 î.e.n. au trecut şase ani. După în¬ 
cheierea tratatului de pace dintre Sparta şi Atena, în 421 î.e.n., 
nimeni nu putea prevedea care va fi desfăşurarea ulterioară 
a evenimentelor. Este mai mult decît verosimil că nici Thu¬ 
cydides n-a prevăzut reizbucnirea războiului. Este deci tot 
atît de verosimil că în 421 el socotea războiul terminat. Isto¬ 
ria acestui război a fost scrisă de Thucydides în cărţile I—V, 
19. în cartea a V-a, 20 este vorba de sistemul cronologic pe care 
l-a întrebuinţat istoricul şi de timpul cît a durat războiul. Isto¬ 
ricul spune că s-au scurs „zece veri şi tot atîtea ierni din 
acest prim război". (V, 20, 3). Este sigur că istoricul n-ar fi 
putut vorbi despre „primul război", dacă n-ar fi avut în minte 
pe cel de-al doilea. Deci fără nici o îndoială că acest pasaj 
a fost scris după reizbucnirea războiului, adică după anul 
415 î.e.n. în capitolele 21—24, aceeaşi carte, Thucydides rela¬ 
tează împrejurările care au dus la încheierea tratatului de 
alianţă dintre Sparta şi Atena, reproduce textul, dă numele 

atenienilor şi lacedemonienilor care au depus jurămîntul le¬ 
giuit pentru consfinţirea tratatului, iar, către sfîrşitul capitolului 
24 citim „aceşti zece ani [cit] a durat, fără întrerupere, pri¬ 
mul război s-au scris“, deci încă o dată expresiile „primul 
război" şi „zece ani“. în pasajul următor (25, 1) este din nou 
vorba despre „războiul de zece ani“, iar, mai jos, (25, 3) 
istoricul ne spune textual că „şase ani şi zece luni s-au abţi¬ 
nut de a porni în expediţie unii în ţara celorlalţi". în capitolul 
(26, 1) citim că «Acelaşi Thucydides din Atena a scris şi 
istoria acestor fapte, la rînd, cum s-au petrecut fiecare după 
veri şi ierni pînă cînd lacedemonienii şi aliaţii au pus capăt 
dominaţiei atenienilor şi au cucerit marile ziduri şi Pireul. 
Pînă la acest punct războiul a durat, în total, 27 de ani». In 
restul capitolului 26, Thucydides ne mai spune că: înţele¬ 
gerea dintre cele două războaie a fost tot război (26, 2—3), 

pentru că s-au petrecut fapte de arme şi încălcări ale înţe-- 

% 

legerii; istoricul şi-a dat silinţa să fie cît mai informat (26, 4),. 
a fost exilat douăzeci de ani după expediţia de la Amphipolis, 
dar a putut să se informeze în linişte despre faptele petrecute. 
Apoi istoricul încheie capitolul (26, 6) prin cuvintele urmă¬ 
toare: „Deci dezbinarea survenită după cei zece ani' şi încăl¬ 
carea tratatului şi începerea războiului, care a urmat după 
aceea, le voi relata". Nu există nici o îndoială, deci, că isto¬ 
ricul n-a putut redacta pasajele (20—26) în care este vorba 
despre primul şi al doilea război şi de războiul de 27 de ani, 
decît după terminarea celui de-al doilea război* şi anume- 
după anul 404 î.e.n. Se ridică însă întrebarea firească: de ce 
n-a făcut Thucydides aceste observaţii la început, (I, 1) ci 
le-a inserat la mijlocul operei şi anume după terminarea răz¬ 
boiului de zece ani? Răspunsul nu poate fi decît unul singur: 
Thucydides scrisese de mult istoria războiului de zece ani,, 
cînd a inserat capitolele din cartea V, 20—26, şi prin ele a 
căutat să facă o legătură între istoria acestor războaie. El 
luase, desigur, note şi despre evenimentele petrecute între 
421 şi 416, imediat ce se produceau, aşa cum a procedat pentru 
întreaga operă. Istoria anilor 421—416 î.e.n. o face Thucy-- 
dides în V, 27—45. 

Aşadar, istoria războiului de zece ani este cuprinsă în 
cărţile I—V, şi a fost redactată, în cea mai mare parte, chiar 
în anii războiului, 431—421 î.e.n., cînd istoricul se afla, între 
431 şi 424 î.e.n., la Atena, iar după 424 î.e.n., în exil, iar istoria 
anilor 421—416 î.e.n., cartea a V-a, 27—84, a scris-o de îndată 
ce se petreceau evenimentele respective. Ca o concluzie la 
aceste evenimente a scris Thucydides şi dialogul dintre ate- 
nieni şi melieni, cuprins în cartea a V-a, 85—115. 

2. Expediţia din Sicilia . Războiul deceleic 

Expunerea acestor evenimente o face Thucydides în căr¬ 
ţile VI, VII, VIII. 

Aşa cum s-a mai văzut, unii învăţaţi sînt de părere că 
istoricul a compus cărţile VI şi VII, care cuprind expediţia 
din Sicilia, ca o lucrare de sine stătătoare şi că, abia după 
aceea, a scris cărţile V, 28—115 şi VIII. Argumentele pe care 
le aduce, de pildă, Grundy în sprijinul acestei ipoteze sînt 
următoarele: a) în cartea a V-a, 26 nu se vorbeşte despre 
expediţia din Sicilia; b) capitolele din V, 27—115 sînt cu mult 
mai puţin izbutite din punct de vedere literar decît în VI—VII, 
în care arta compoziţiei şi clarităţii atinge culmea desă- 
vîrşirii. 

La aceste argumente se pot face următoarele observaţii: 
Thucydides menţionează in cartea a V-a, 26, 3 războiul de 
zece ani, armistiţiul plin de neîncredere, care s-a încheiat la 
sfîrşitul acestui război şi, după aceea, războiul care i-a urmat. 
Cine poate afirma cu certitudine ca istoricul n-a inclus aici 
şi expediţia din Sicilia? în ceea ce priveşte înalta ţinută 
literară a cărţilor VI şi VII, în comparaţie cu capitolele din 
cartea a V-a, 27—115, care sînt inferioare, nimeni nu poate 
afirma că Thucydides nu redactase deja aceste capitole cînd 
a dat actuala formă a cărţilor VI, VII. 

Este mult mai verosimil că istoricul, respectînd programul 
pe care şi-l fixase, de a nota imediat informaţiile pe care le 
obţinea cu privire la diferite evenimente ale războiului, a 
redactat istoria faptelor cuprinse în cartea a V-a, 27—115 în¬ 
dată ce s-a aflat în posesia informaţiilor cu privire la eveni- 

mentele respective, aşa cum a procedat cu cărţile VI, VII 
şl VIII, dar că, la revizia generală, istoricul s-a oprit mai întîi 
la cărţile VI, VII, cărora le-a dat forma definitivă pe care 
o avem astăzi. Moartea l-a împiedicat să procedeze la fel şi 
cu cărţile a V-a, 27—115 şi a VlII-a. 

Din toate cele arătate rezultă că Thucydides, determinat 
de hotărîrea de a afla adevărul şi de imposibilitatea de a 

obţine rapid şi complet informaţiile cu privire la un eveni¬ 
ment sau altul, precum şi din dorinţa de a conferi operei 

o formă literară cît mai izbutită, a fost nevoit să revină de 

mai multe ori asupra unor capitole redactate curînd după 
desfăşurarea unor anumite evenimente. Astăzi nu mai putem 
determina cu precizie decît pentru un număr foarte redus 
de cazuri, cînd şi unde a introdus istoricul modificări şi com¬ 
pletări în opera sa. Literatura ipotezelor este destul de vastă 
şi, desigur, va mai spori, dar va continua să fie ceea ce este: o 
sumă de ipoteze. 


ATENA ŞI SPARTA ÎN OPERA LUI THUCYDIDES 

înainte de a intra în analiza mai amănunţită a modului 
cum prezintă Thucydides evenimentele istorice despre care 
vorbeşte şi, cu deosebire, războiul peloponesiac, este necesar 
să cercetăm lumina în care ne apar cele două mari polisuri 
duşmane, Atena şi Sparta. Aici este momentul să facem obser¬ 
vaţia, care se aplică la toate cercetările pe care le vom face 
asupra operei, anume că Thucydides este izvorul de bază al 
războiului peloponesiac, deci noi sîntem siliţi să apreciem 
opera lui Thucydides sprijinindu-ne în cea mai mare parte pe 
ceea ce ne spune el însuşi. 

Cu toată lipsa de documente amănunţite, cu care să putem 
compara opera lui Thucydides, va fi totuşi posibil să între¬ 
zărim adevărul în liniile lui generale. Vom arăta mai întîi 
cum sînt prezentate cele două cetăti în opera lui Thucydides, 
vom încerca apoi să desprindem adevărul istoric şi, după aceea, 
vom face unele aprecieri asupra operei. 

Sînt relativ numeroase pasajele si 

Atpnâ 

personajele care vorbesc, în opera 
lui Thucydides, despre Atena. Socotim că lucrurile vor fi mai 
clare dacă vom arăta, mai întîi, felul în care prezintă Pericles 
realităţile ateniene, în elogiul pe care-1 aduce patriei sale, şi-i 
vom completa, după aceea, cu alte afirmaţii ale lui Pericles 
însuşi sau ale altor personalităţi. Trebuie să facem observaţia 
că, deşi Thucydides a redactat el însuşi discursurile, a res¬ 
pectat, cel puţin în linii mari, ideile de bază ale personajelor 
care au rostit aceste discursuri. Cu unele dintre ideile rostite 
de aceste personaje era de acord, cu altele nu. Deci, procedînd 
astfel, nu vom confrunta pe Thucydides cu el însuşi, ci pe 
Thucydides cu alte personaje, cu care putea fi sau nu de acord. 
Astfel, chiar dacă discursul ţinut d£ Archidamos a fost, să 
presupunem, în întregime compus de Thucydides, ideile lui 
Archidamos nu puteau fi identice cu ale lui Pericles, pentru 
că cei doi oameni de stat erau exponenţii unor interese diferite, 
în discursul rostit la înmormîntarea ostaşilor căzuţi în primul 
an de război, Pericles face un reţinut, dar viguros elogiu al 
democraţiei ateniene. Aşa cum cerea împrejurarea, Olimpianul 
a pus în lumină aspectele pozitive ale vieţii politice ateniene, 
prezentînd într-o formă idealizată realităţi care, aşa cum vom 
arăta, nu erau atît de luminoase. Oratorul atinge, cu cîteva 
excepţii, aproape toate aspectele polisului atenian. Iată care 
sînt aspectele evocate de Pericles: 

Economia . Oratorul afirmă (II, 38) că la Atena vin bunuri 
produse peste tot (âx n yrjc) şi locuitorii acestei cetăţi nu 
se mărginesc să consume numai roadele ( xap7roua0ai) pe care 
le culeg în Attica. Atena duce deci o activitate comercială 
intensă. 

Clasele sociale. Pericles spune că ostaşii săraci nu s-au avîn- 
tat în primejdie spre a scăpa de sărăcie, iar cei bogaţi n-au 
fost opriţi de plăceri să-şi rişte viaţa (II, 42, 3). Aducînd această 
laudă Ostaşilor căzuţi, oratorul recunoaşte implicit că, de obi¬ 
cei, săracii nu se dau înlături în faţa pericolelor, tocmai spre 
a scăpa de sărăcie, iar bogaţii se dădeau vieţii de plăcere. 


62 



STUDIU INTRODUCTIV 


Conflicte sociale. Spre a arăta că legea este egală pentru 
toţi (II, 37, 1) Pericles întrebuinţează expresia î&ta Sr'tpopa 
„diferendele particulare". Sînt, desigur, menţionate aici conflic¬ 
tele sociale, provenite, fără îndoială, în primul rînd din dife¬ 
renţa de clasă şi din goana după cîştig. 

Forma de guvernămînt. Justiţia. Individ şi societate. Pericles 
arată (II, 37, 1) că forma de guvernămînt ateniană se numeşte 
fiy)(ioxpatia „puterea poporului", „guvernămîntul poporului", 
deoarece „guvernarea" ( to obcelv ) nu se face pentru cîţiva ci 
pentru mulţi. în faţa legii toţi cetăţenii, bogaţi sau săraci, sînt 
egali, iar reputaţia fiecăruia se stabileşte nu după categoria 
socială căreia aparţine, ci după serviciile (t& dyaOd ) pe care 
le aduce cetăţii, iar săracii nu sînt împiedicaţi de la condu¬ 
cerea treburilor obşteşti fiindcă sînt săraci (ou5' afi xaiA ttev'kxv). 
Cetăţenii respectă atît legile scrise şi organele de stat, care au 
de scop să vină în ajutorul celor nedreptăţiţi, cît şi pe cele 
nescrise, dintr-un fel de sentiment de pudoare devenit obştesc 
( xal oaoi &Ypa<pot, ovTeg aia^tjvTjv 6 [aoXoyou(j.evt}v <pepouaiv (II, 37, 3). 
Comportarea individului în societate este liberă. De pildă, dacă 
un cetăţean se deda, mai mult decît ceilalţi, vieţii de plăcere — 
spune oratorul — aceasta nu constituia un motiv pentru cetate 
să-şi procure noi necazuri, mustrîndu-1. Pericles vrea să spună 
că la Atena nu exista o censură severă a moravurilor. Dar 
individul, sărac sau bogat, poate lua parte la chivernisirea 
treburilor publice (II, 40, 1). 

Educaţia. în contrast cu spartanii — spune Pericles — 
(II, 39, 1) atenienii, deşi de tineri duc o viaţă neîncorsetată 
de o disciplină severă, înfruntă toţi, ca şi lacedemonienii, pri¬ 
mejdiile. 

Viaţa de societate. Destinderea spirituală, după încordările 
ocupaţiilor zilnice, se face la întrecerile de tot felul şi la ser¬ 
bările religioase, unde se aduc jertfe zeilor, şi chiar în dis¬ 
tracţii particulare. 

Arta. Cultura. Cultivarea frumosului — spune autorul 
(II, 40, 1) — nu duce la risipă de bunuri materiale, iar filo¬ 
zofia nu duce la moleşire. De altfel «piXoaocpeîv înseamnă a te 
ocupa cu ştiinţa, «piXoacxp'ia „iubire de ştiinţă", iar prin ştiinţă, 

în antichitate se înţelegea aproape întreaga activitate, de cer¬ 
cetare, în toate domeniile de cunoaştere. 

Realităţi psihologice. Pericles face şi unele constatări de 
ordin psihologic. Astfel atenienii — spune el (II, 39, 1; 40, 3) — 
sînt şi curajoşi în timpul acţiunii, dar au şi obiceiul de a 
delibera înainte de a porni la fapte. Cea mai mare forţă spi¬ 
rituală — observă el — o deţin oamenii care cunosc foarte 
clar şi primejdiile, şi lucrurile plăcute, dar prin aceasta nu 
sînt împiedicaţi de a înfrunta primejdiile. 

Relaţiile externe. Războiul. Am mai văzut că Pericles soco¬ 
teşte o notă de laudă pentru Atena activitatea comercială in¬ 
tensă. în continuarea aceluiaşi pasaj (II, 39, 1), oratorul spune 
că orice străin poate participa la spectacolele şi la acţiunile 
de instruire, care se oferă la Atena, fiindcă atenienii nu se 
tem că duşmanii ar putea profita de pe urma acestor parti¬ 
cipări şi s-ar întări împotriva lor înşişi; atenienii au încre¬ 
dere în moralul lor ridicat. Cînd este vorba de război însă 
(II, 39, 3), atenienii, spre deosebire de spartani, nu se bat 
cu toată armata lor, pentru că mulţi oameni sînt angajaţi 
pe corăbii şi sînt trimişi în expediţii pe uscat, departe de 
ţara lor, şi totuşi atenienii, în ciocnirile cu vecinii, sînt învin¬ 
gători. Forţa armată ateniană nu constă atît în îndelungatele 
exerciţii obositoare şi în supunerea oarbă la legi, cît în întă¬ 
rirea caracterelor, ceea ce-i face să nu fie obosiţi înainte de 
a înfrunta primejdiile, iar cînd se află în primejdie, să reziste 
cu toată vigoarea. Aceste trăsături de caracter au stat la baza 
creării forţei actuale (II, 41, 1—2). Atenienii nu se mînie de 
neajunsurile pe care le suferă de la duşmani, nici nu se arată 
conducători nedemni în faţa supuşilor. 

Idealul civic. Nu este ruşinos a fi sărac, ci a nu face efor¬ 
turi să scapi de sărăcie (II, 40, 1). Este bine ca orice cetăţean 
să ia parte la chivernisirea trebilor publice, dar, dacă n-o face, 
nu este blamat. Este însă o nechibzuinţă a‘ nu delibera înainte 
de a porni la acţiune (II, 40, 2). 

Sînd vrednici de a fi lăudaţi (II, 30, 1—3) străbunii atenie- 
nilor, fiindcă au contribuit la constituirea unei cetăţi libere, 
prin virtutea lor; părinţii generaţiei lui Pericles, fiindcă au 
instituit dominaţia Atenei; generaţia lui Pericles, fiindcă a con- 

•olldat-o. Aşadar, un prim punct al idealului civic este lupta 
Virtuoasă pentru libertate şi mărirea puterii cetăţii. Un al 
doilea punct este continua strădanie de a-şi cîştiga prieteni, 
făcind servicii, iar lucrul acesta trebuie făcut cu deplina în¬ 
credere în libertate (II, 40, 4). Cel mai înalt şi luminos punct 
al idealului civic este, însă, jertfirea propriei vieţi pentru 
patrie (II, 42, 1—3), jertfire pe care au îndeplinit-o ostaşii 
căzuţi, fără să ţină seama de nici un interes personal. Ei au 
adus mult mai mult bine întregii cetăţi decît au păgubit-o 
ca particulari. 

însufleţiţi de nădejdea în victorie, ei au socotit că-i mai 
ruşinos să fugă de primejdie salvîndu-se, decît să îndure cu 
propriul lor corp, şi şi-au sacrificat mai degrabă viaţa decît 
onoarea. Cetăţenii trebuie să contribuie, prin munca de fie¬ 
care zi, la creşterea puterii cetăţii (II, 43, 1—3) şi să-şi amin¬ 
tească că gloria nu constă în inscripţia de pe un monument, 
ci în amintirea veşnică a oamenilor şi că fericirea este liber¬ 
tatea, iar libertatea este generozitatea. Părinţii ostaşilor căzuţi 
să se mîngîie cu gloria dobîndită de fiii lor, care s-au sacri¬ 
ficat pentru cetate (II, 44, 1—3), iar copiii şi fraţii celor căzuţi 
au datoria să imite şi să-i întreacă prin faptele lor, iar soţiile 
sau mamele celor căzuţi să nu se arate mai prejos de firea lor 
(II, 45—2). Cetatea va trebui să întreţină, pe cheltuiala publică, 
pînă la majorat, pe copiii celor căzuţi (II, 46). 

Acestea sînt caracteristicile polisului atenian, prezentate 
de Pericles într-un discurs în care tonul de laudă se impunea. 
Este momentul să cercetăm dacă nu cumva lumina în care 
înfăţişează Pericles realităţile economice, sociale, politice etc. 
de la Atena este prea favorabilă, dată fiind admiraţia pentru 
cetatea sa, care însufleţeşte întregul discurs. 

Realităţile economice. Archidamos, regele spartan, care nu 
putea fi bănuit de simpatie pentru atenieni, declara, în adu¬ 
narea spartanilor, că atenienii (I, 80, 3) au experienţa mării, 
disbun de bogăţii particulare şi publice şi au aliaţi care aduc 
contribuţii şi Ie sporesc averea. Corintienii atrag atenţia alia¬ 
ţilor (I, 120, 1) că atenienii exercită o concurenţă comercială 
primejdioasă şi că (I, 122, 3—5) o bună parte din veniturile 
lor le vin de la aliaţi. Asupra importanţei acestor venituri 

insistă şi solii mytilenenilor (III, 13, 5) cînd vorbesc sparta¬ 
nilor, cerîndu-le să-i ajute să se desprindă de Atena, care 
va primi o lovitură prin pierderea lor, precum şi Diodotos 
(III, 46, 3), care atrage atenţia atenienilor că trebuie să aibă 
cetăţi supuse, înfloritoare economiceşte, de la care să poată 
încasa bani. Nu-i nimic, în această prezentare, care să con¬ 
trazică cele afirmate de Pericles. 

Forţele armate. Aşa cum declară Archidamos (I, 80, 3—4 
şi 81, 1), Sthenelaidas (I, 86, 3) solul corintienilor (I, 121, 22, 4; 
121, 1; 122, 2—4), iarăşi Archidamos (II, 11, 1), solul mitile- 
nenilor (III, 1, 3; 13, 5—6), Hermon (IV, 60, 1), Hermocrates 
(VI, 33, 1), Athenagoras (VI, 36, 3) Euphemos din Atena 
(VI, 83, 1), puterea armată a atenienilor constă, în esenţă, în 
flotă, în bani, în aliaţi — supuşi insulari. Mărturiile repetate 
ale personajelor amintite vin să confirme ceea ce spune Peri¬ 
cles în cuvîntarea în care face o trecere în revistă, realistă, a 
forţelor militare (I, 143, 2—4). Realitatea era prea evidentă, 
pentru a putea fi nesocotită de prietenii sau de duşmanii 
Atenei. 

Practicile democraţiei ateniene. Prezentată în cea mai favo¬ 
rabilă lumină de Pericles, democraţia ateniană a constituit 
obiectul unei aspre critici făcute de Cleon şi de Diodotos, cu 
ocazia discutării pedepsei care trebuia dată mytilenienilor. 

Cleon, vorbind în faţa ecclesiei, dojeneşte pe atenieni, învi- 
nuindu-i că se poartă prea blînd cu supuşii, că au legi bune, 
sînt inteligenţi şi instruiţi (III, 37, 1—5), dar că sînt nestator¬ 
nici şi nestăpîniţi, că se lasă conduşi de discursuri frumoase, 
dar primejdioase, de pe urma cărora trebuie să îndure (III, 38, 
1—4), pentru că nu se gîndesc la ceea ce va urma dacă vor da 
ascultare propunerilor frumoase ale oratorilor. „Sînteţi foarte 
înclinaţi să fiţi înşelaţi de discursuri neobişnuite şi să nu 
voiţi să fiţi de acord cu ceea ce s-a hotărît, întotdeauna sclavii 
ciudăţeniilor, dispreţuitori ai lucrurilor obişnuite... înceţi în 
a prevedea cele ce vor decurge, în urma celor spuse" (III, 38, 
5—6). Atenienii bănuiau pe oratori că vorbesc ţintind la reali¬ 
zarea unor cîştiguri personale, spune Diodotos (III, 43, 1). 
Această suspiciune, de care erau înconjuraţi, îi determina pe 
oratori să recurgă la subterfugii: „în acest fel, şi cel care 

voieşte să convingă poporul de lucruri primejdioase trebuie 
hâ şi-l atragă prin înşelăciune, şi cel care spune lucruri mai 
bune, să mintă 44 (III, 43, 2). Nicias, în scrisoarea adresată din- 
Sicilia, după înfrîngerea suferită de atenieni, între altele, afirmă 
fă: „...temperamentele voastre [ale atenienilor] sînt greu de 
condus“ (VII, 14, 2). „Dar, cunoscînd firile voastre am socotit 
că este mai prudent sa vă arăt adevărul, deoarece ştiu că 
voiţi să auziţi ceea ce este plăcut şi pe urmă să învinuiţi pe 
comandanţi, dacă ceva nu se termină aşa cum vreţi voi“ 
(VII, 14, 4). Deliberînd, împreună cu colegii săi de comandă, 
asupra măsurilor ce trebuiau luate după dezastrul din Sicilia, 
Nicias le-a spus că atenienii nu vor fi de acord cu retragerea, 
dacă nu vor fi votat-o ei înşişi, că se vor lăsa antrenaţi de 
acuzatori necinstiţi şi că mulţi dintre. soldaţii care sînt de 
faţă şi strigă acum că sînt în primejdie, cînd vor ajunge la 
Atena vor striga că comandanţii au fost mituiţi. Nicias a 

conchis spunînd că nu vrea — cunoscînd fireă atenienilor — 

/ 

să piară de mîna lor din pricina unei învinuiri urîte şi ne¬ 
drepte, ci preferă să piară de mîna duşmanilor, dacă trebuie, 
riseîndu-şi viaţa (VII, 48, 4). 

în privinţa puterii militare, de care dispuneau atenienii îna¬ 
inte de a începe războiul, corintienii au declarat, în adunarea 
aliaţilor Spartei, că „atenienii sînt în stare să lupte împotriva 
noastră, a tuturor, iar împotriva fiecărei cetăţi în parte sînt 
încă şi mai puternici 44 (I, 122,2). Archidamos, regele spartanilor, 
vorbind în faţa comandanţilor aliaţi, între altele, le spune că 
atenienii, cînd îşi vor vedea ţara invadată, se vor umple de 
mînie şi se vor avînta la luptă pentru că „ei se socotesc demni 
să conducă pe alţii şi să devasteze ei ţara altora, mai degrabă 
decît să-şi vadă propria ţară devastată 44 (II, 11, 5). 

Din cele expuse mai sus reiese clar măsura în care Pericles 
a idealizat practicile democraţiei ateniene. Olimpianul a trecut 

complet sub tăcere plăcerea atenienilor de a asculta discursuri 

» 

frumoase, suspiciunea cu care priveau pe oratori, nestatornicia 
în hotărîrile luate, uşurătatea, neprevederea lor. Aceste carac¬ 
teristici ale atenienilor sînt confirmate şi de unele dintre 
piesele lui Aristofan. Dar asupra acestei probleme vom revenL 

Atena şi „ aliaţii “ săi. O mare parte din resursele financiare 
şi din forţa militară a Atenei era constituită din veniturile 
provenite de la „aliaţi". Ţinta atacurilor adversarilor Atenei 
erau, mai ales, aliaţii. Solii atenienilor, încercînd să justifice 
hegemonia lor, afirmă, în faţa spartanilor (I, 75, 1), că „con¬ 
ducerea" (apxrj) au luat-o din pricina absenţei lacedemonie- 
nildr, la rugăminţile aliaţilor. Acelaşi lucru îl confirmă şi 
mytilenienii în faţa spartanilor (III, 10). Archidamos (I, 81, 3) 
şi corintienii (I, 122, 1) constată importanţa financiară şi mili¬ 
tară a aliaţilor şi greaua lovitură pe care ar suferi-o Atena, 
dacă ar izbuti să-i determine să se desprindă de cetatea- 
hegemon. 

Atena (II, 124, 3), din pricina felului cum se comporta faţă 
de aliaţi, este numită de corintieni nd'kiţ —tijpavvoţ „cetate-tiran". 
Pericles (II, 63, 1—2) confirmă nădejdea pe care şi-o puneau 
adversarii Atenei în destrămarea alianţei, spunînd că atenienii 
nu pot renunţa la conducerea pe care o exercită cu tiranii, 
conducere a cărei luare pare nedreaptă, dar' a cărei părăsire 
este primejdioasă. Exercitarea tiraniei, despre care vorbeşte 
Pericles, este, în cuvîntarea soliei mytilenienilor, ţinută în fata 
spartanilor, „sclavia aliaţilor" (xojv au{A{idx<*>v SouXoxnv), (III, 10, 2). 
Primejdia părăsirii conducerii, menţionate de Pericles, devine 
pentru Cleon (III, 37, 1) neputinţa democraţiei de a conduce 
pe aliaţi. în cuvîntarea lui Diodotos, (III, 44, 3) aceasta se 
traduce, între altele, prin neputinţa de a distinge interesul de 
satisfacerea unei mînii trecătoare. Hermon syracuzanul face o 
afirmaţie contrară, atrăgînd atenţia adunării sicilienilor asu¬ 
pra faptului că, atenienii, dintre eleni, au cea mai mare putere, 

1 r ' 

le pîndesc greşelile şi, sub numele legal de „alianţă", îşi re¬ 
zolvă propriile lor interese, supunînd pe cei care din fire le 
sînt duşmani. Vina, spune în continuare Hermon (IV, 61, 1 şi 4), 
nu este a atenienilor, căci din fire oamenii conduc pe cei care 
li se supun, ci este a celor care sînt gata să le dea ascultare, 
ceea ce, în limbajul lui Alcibiades (VI, 18, 2—4) se traduce, 
aşa cum spunea şi Pericles, prin dilema în care se găseau 
atenienii de a domina ei pe alţii sau de a cădea ei sub domi- 

i 

naţia altora. Deci — spune Alcibiades — atenienii trebuiau ne¬ 
contenit să atace pe unii şi să împiedice pe alţii de a se 

ridica. Expediţia din Sicilia a fost traducerea în viaţă a acestei 
Idei a lui Alcibiades, fapt confirmat şi de Hermocrates, care 
spune, în faţa adunării syracusanilor (VI, 33, 2), că atenienii 
vin în Sicilia sub pretext că-şi ajută aliaţii, în realitate însă 
au intenţia să supună întreaga Sicilie, şi întărit de însuşi 
Alcibiades, în faţa adunării spartanilor (VI, 90). Ideea lui Alci¬ 
biades este exprimată aproape cuvînt cu cuvînt de Gylippos 
(VII, 66). 

Tabloul hegemoniei ateniene, deşi constituit din afirmaţiile 

unor personaje diferite, făcute în împrejurări diferite, este în 

\. 

fond destul de unitar, iar în detalii se arată punctele de ve¬ 
dere deosebite ale vorbitorilor. Cauzele instituirii hegemoniei 
sînt aceleaşi pentru toţi cei care le amintesc: carenţa sparta¬ 
nilor şi opera aliaţilor. De asemenea, faptul că Atena îşi exer¬ 
cita dominaţia ca o tiranie este exprimat nu numai de adver¬ 
sarii Atenei, ci de Pericles însuşi, iar caracterul de sclavie, 
pe care-1 capătă această dominaţie în faţa dominaţilor, este 
exprimat de toţi adversarii Atenei. Caracterul şi chiar nece¬ 
sitatea politicii de cucerire este confirmat nu numai de adver¬ 
sarii Atenei, ci şi de Pericles însuşi şi de Alcibiades. Două 
note divergente: Cleon socoteşte că dominaţia este exercitată 
cu prea mare blîndeţe, iar Diodotos afirmă că exercitarea do¬ 
minaţiei este prea pătimaşă, cel puţin în cazul mytilenienilor. 


Sparta. Economie. 
Finanţe 


Spartanii nu fac comerţ pe mare 
şi n-au bani, le spune Pericles ate- 
nienilor (I, 141, 37). Solia spartană 
declară, în faţa atenienilor (IV, 17, 1), că spartanii vorbesc pu¬ 
ţin cînd nu sînt siliţi de împrejurări să dea explicaţii mai ample. 
Solii corintienilor, vorbind în adunarea aliaţilor Spartei,' au 
criticat pe spartani, afirmînd că sînt prea încrezători în orîn- 
duirea lor politică, înceţi la acţiune, bănuitori faţă de ceilalţi 
(I, 66, 1), vinovaţi de progresele atenienilor (I, 69, 1), pe care 
nu i-au împiedicat la timp să progreseze, neinformaţi, şovăi¬ 
tori (I, 69, 2), prea conservatori, neîncrezători, sedentari (I, 70, 
1—8); cînd ies din patrie nu mai respectă nici legile Spartei, 
nici legile altor cetăţi (I, 77, 6). Archidamos răspunde: înceti- 

neala poate dovedi celor supuşi legilor înţelepciune conştientă 
(I, 74, 1), prudenţă, cumpătare (VIII, 90). 

Finanţele şi războiul. „Ne vom baza pe bani? — se întreabă 
Archidamos. „Dar de bani ducem încă şi mai multă lipsă şi 
n-avem nici în vistieria publică, şi nici nu putem contribui cu 
banii particulari" (I, 70, 4). Această constatare este confirmată 
şi de Pericles care, între altele, spune: „Peloponesienii îşi lu¬ 
crează singuri pămîntul şi n-au bani, nici particularii, nici vis¬ 
tieria publică" (I, 141, 3). Desigur, această afirmaţie priveşte, 
în primul rînd, pe spartani. Faptul acesta, spune mai departe 
autorul, are consecinţe hotărîtoare pentru război, pelopone¬ 
sienii nu sînt în stare să poarte un război lung care necesită 
cheltuieli. Fiind plugari şi neîncercati în navigaţie (I, 142, 3), 
ei nu se vor putea măsura cu atenienii. Atît procurarea bani¬ 
lor (I, 152, 1), cît şi exercitarea în marină va cere timp. Vîslaşii 
atenienilor (I, 143, 1), fiind cetăţeni, se vor avînta mai uşor 
în primejdie decît mercenarii peloponesienilor. Acelaşi lucru îl 
afirmă şi Archidamos (I, 82—84). 

Sparta şi yf aliaţii u săi. Corintienii le reproşează spartanilor 
(I, 68, 1—2) că sînt bănuitori faţă de aliaţii lor, cărora nu 
le-au dat ascultare cînd le atrăgeau atenţia asupra primejdiei 
ateniene şi pe care nu i-au convocat decît atunci cînd primej¬ 
dia a devenit un fapt evident. Pericles (1, 141, 1) stăruie asupra 
lipsei de coeziune şi de promptitudine în acţiune a symmachiei 
peloponesienilor, care „n-au un singur consiliu, deci nu pot 
lua hotărîri rapide» fiecare urmăreşte propriul său interes, se 
adună pentru foarte scurt timp şi iau hotărîri dezbătute în 
grabă şi fiecare se lasă în nădejdea celuilalt". 

Aceasta este lumina în care prezintă Thucydides cele două 

% 

cetăţi fruntaşe, Atena şi Sparta, şi pe aliaţii lor. Corespund 
oare cele afirmate de istoric adevărului? Răspunsul nu poate 
fi decît afirmativ. Spaţiul ne interzice menţionarea tuturor iz- 
voarelor epigrafice şi literare care atestă că baza economiei 
ateniene, pe vremea lui Pericles, o constituiau meşteşugurile, 
că finanţele lor erau mai puternice decît ale spartanilor, că 
forţele lor militare, a căror armă esenţială o constituia flota, 
erau superioare celor ale spartanilor, că, în general, politica 

ateniană era mult mai flexibilă, mai activă, mai întreprinză¬ 
toare decît cea spartană. 

Este interesant de observat că Thucydides acordă mult mai 
puţină atenţie Spartei decît Atenei. într-adevăr, pasajele care 
se referă la Atena şi la aliaţii ei sînt cu mult mai numeroase 
decît cele privitoare la Sparta şi la peloponesieni. Atît de mare 
a fost grija lui Thucydides pentru redarea cît mai nealterată 
a adevărului, încît tabloului idealizat al democraţiei ateniene, 
făcut de Pericles în lauda de înmormîntare a ostaşilor căzuţi 
în primul an de război, istoricul opune criticile făcute de 
Cleon, de Diodotos, de Nicias, de Hermocrates, de corintieni. 
Multe dintre aceste critici erau împărtăşite de Thucydides 
însuşi, dar ele au fost rostite de personajele amintite şi isto¬ 
ricul a respectat adevărul, menţiohîndu-le. 

Către care dintre cele două regimuri politice se îndreaptă 

simpatia lui Thucydides? Istoricul se abţine de a formula di- 

♦ 

rect judecăţi de valoare. Dar sînt anumite realităţi a căror 
valoare obiectivă se impune oricărei preferinţe. Astfel, şi în 
antichitate, ca şi astăzi, mai ales pe vremea lui Pericles, eco¬ 
nomia meşteşugărească era considerată ca o formă superioară 
agriculturii, flota era socotită o armă mai eficientă decît pe- 
destrimea, promptitudinea în acţiune mai de preţ N decît înce¬ 
tineala etc. Criticile pe care le aduc spartanilor corintienii, cei 
mai intransigenţi duşmani ai Atenei, confirmă superioritatea 
regimului atenian faţă de cel spartan. Thucydides nu putea să 
nu fie de acord cu Pericles, cu corintienii, cu Cleon, cu Nicias, 
cu Hermocrates, cu Archidamos, atunci cînd aceştia puneau în 
lumină aceleaşi note caracteristice pozitive ale democraţiei ate¬ 
niene. De asemenea, istoricul nu putea fi în dezarcord nici cu 
afirmaţiile care stăruiau asupra defectelor şi calităţilor acestui 
regim spartan. Istoricul, prin simplul fapt că le-a menţionat, a şi 
arătat, implicit, atitudinea sa faţă de cele relatate. Despre 
judecăţile de valoare directe, făcute de istoric asupra celor 
două regimuri, vom mai vorbi după ce vom mai discuta şi 
alte probleme. 


N. I. BARBU 


CAUZALITATEA ISTORICA $1 CAUZELE 
RĂZBOIULUI PELOPONESIAC ÎN CONCEPŢIA 

LUI THUCYDIDES 


Cauzele războiului peloponesiac pu- 
Cauzalitatea istorică neau, pentru un gmditor ca Thucy- 

dides, problema cauzalităţii istorice, în general. Atît de pre¬ 
ocupat a fost istoricul de problema cauzalităţii încît a dez- 
bătut-o nu numai cînd a fost vorba de războiul peloponesiac, 
cel mai mare război din cîte se purtaseră mai înainte, dar şi 
cînd s-a ocupat de mişcările sociale şi de războaiele anterioare. 

Se pot astfel desprinde cîteva concepţii ale lui Thucydides 

✓ 

despre cauzalitatea istorică, după care vom putea înţelege mai 
bine concepţiile lui despre cauzele războiului peloponesiac. 


Factorul economic şi migvaţiile. 
Factorul economic Factorul economic şi civilizaţia. La 

începutul cărţii I, vorbind despre uşurinţa cu care diferitele 
triburi îşi părăseau pămîntul, istoricul socoteşte că fenomenul 
acesta se petrecea din următoarele cauze: „într-adevăr, deoa¬ 
rece nu există negoţ, iar oamenii nu întreţineau legături fără 
teamă nici pe uscat, nici pe mare, şi fiecare nu-şi lucra pă¬ 
mîntul decît ca să-şi scoată hrana zilnică, iar prisosuri de 
bunuri nu aveau şi nu sădeau pomi, căci nu ştiau cînd aveau 
să vină alţii mai puternici şi, neînconjuraţi de ziduri cum 
erau, să-i prade, îşi părăseau pămîntul fără mare greutate şi 
de aceea nu erau puternici, neavînd nici oraşe mari, nici alte 
mijloace" (I, 2, 2). Dacă în întreaga operă a lui Thucydides nu 


s-ar găsi decît acest singur pasaj de genul acesta, ar fi sufi¬ 
cient să ne arate gîndirea istoricului în problema cauzalităţii 
istorice. Trebuie observat că, în ordinea înşiruirii, cauzele apar¬ 
ţin următoarelor domenii: economic (lipsa de negoţ, cultura 
restrînsă'a pămîntului), psihologic (teama de jefuitori), tehnico- 


construcţii (construcţia de oraşe şi alte mijloace materiale), 
Thucydides nu ne-a arătat care era ordinea reală a acestor 
cauze. Se pare — dacă ne este îngăduit să încercăm să pă- 


72 


STUDIU INTRODUCTIV 


trundem în logica istoricului — că la baza cauzei de ordin 
pulhologic stă o cauză de ordin economic: se temeau să meargă 
pv mare, fiindcă nu exista negoţ, dar, în mod evident, cauza 
H doua psihologică stă la baza celei economice: oamenii nu-şi 

i 

lucrau temeinic pămîntul şi nu cultivau plante, fiindcă se 
putea ca în orice moment să vină alţii mai puternici şi să-i 
prade. Pe de altă parte, nu putem şti — şi poate că istoricul 
nici nu s-a gîndit la această problemă — dacă Thucydides a 
avut în vedere o anumită ordine cronologică, reală, a cauzelor 
economice arătate. într-adevăr, el începe cu negoţul, continuă 
cu lucrarea pămîntului şi cultura plantelor, aminteşte de pri- 
sosul de bunuri şi termină cu construcţia oraşelor' şi cu alte 
mijloace materiale, care constituie instrumentele puterii poli¬ 
tice. Astăzi — după douăzeci şi trei de secole — putem, desi¬ 
gur, să ne dăm precis seama de stadiile de civilizaţie pe care 
lc-a străbătut omenirea Meritul lui Thucydides este însă, 
pentru vremea lui, uriaş. într-adevăr, din pasajul citat reies 
clar cîteva idei, care corespund adevărului. La baza puterii 
politice şi militare stau anumiţi' factori de civilizaţie: oraşe 
mari, flote, navigaţie etc.; aceşti factori nu se pot crea fără 
prisosul de bunuri, iar prisosul de bunuri nu se poate obţine 
fără lucrarea pămîntului, fără cultura plantelor, deci fără fac¬ 
torul economic, care este primordial. 

Factorul economic, struc- Cităm: „Astfel, datorită rodniciei 
tura socială şi luptele pămîntului, puterile se strîngeau în 
politice mîinile cîtorva şi [de aceea] se pro¬ 

duceau răscoalele prin cetăţi, de pe 
urma cărora cetăţile slăbeau, şi, în acelaşi timp, erau atacate 
mai uşor de alte triburi" (I, 2, 4). Raţionamentul istoricului, de 
data aceasta, este cît se poate de clar: oamenii duceau lupta 
pentru acapararea pămîntului fertil care, cînd era lucrat, con¬ 
stituia o sursă serioasă de venituri şi crea o pătură puţin nu¬ 
meroasă de oameni avuţi, iar săracii se revoltau şi începeau 
răscoalele prin cetăţi. Paragraful acesta s-ar putea intitula 

foarte bine -«importanţa fertilităţii pămîntului în lupta de 
•clasă». 

Importanţa factorilor amintiţi mai este arătată şi de următorul 
pasaj: „Astfel, deoarece [toţi] oamenii, aşezaţi la mare, tindeau 
mereu după cîştiguri, şi cei mai slabi îndurau stăpînirea celor 
mai puternici şi cei mai puternici, avînd prisos de bogăţii 
aduceau în stăpînirea lor cetăţile mai mici. Şi, în aceste rapor¬ 
turi găsindu-se ei, mai tîrziu au pornit expediţia la Troia“ 
(I, 8, 3). Raţionamentul implicit în acest pasaj este următorul: 
prisosul de bunuri împărţea pe oameni în bogaţi şi săraci, 
săracii trebuiau să îndure supunerea faţă de cei mai bogaţi, 
cei mai bogaţi supuneau cetăţi. Nici nu se putea obţine — pe 
vremea lui Thucydides — o mai clară viziune a raportului din¬ 
tre economic şi politic. De altfel, (I, 9, 1) istoricul se exprimă 

t 

tot atît de clar: „Agamemnon a putut strînge flota fiindcă era 
cel mai puternic, nu fiindcă peţitorii juraseră să pedepsească 
pe cei care vor aduce jigniri Elenei". 

Factorul economic şi Thucydides este tentat de firul is- 

obiceiurile torisirii să ne demonstreze de ce, 

într-o anumită perioadă, întreaga 
Eladă purta arme: „într-adevăr, Elada întreagă purta arme 
din pricina neîntăririi locuinţelor şi a nesiguranţei drumurilor 
dintre cetăţi şi locuitori. îşi petreceau, de obicei, viaţa înar¬ 
maţi ca barbarii" (I, 6, 1). Am văzut însă că lipsa de oraşe şi 
locuinţe întărite se datora faptului că nu exista prisos de 
bunuri, pentru că oamenii nu căutau să scoată din cultura 
pămîntului decît hrana zilnică. Prin urmare şi la baza acestui 
obicei stă tot factorul economic. 

Factorul economic si Relatînd că cetatea Naxos a fost 

» 

destrămarea alianţelor prima care s-a desprins din alianţa 
Atenei cu Atena, Thucydides spune: „Şi alte 

cauze stăteau la baza desprinderilor 
din alianţa cu Atena, dar cele mai puternice erau: contribu¬ 
ţiile cu bani, insuficienţa corăbiilor, şi lipsa armatelor de care 
ducea cîteodată lipsă vreo cetate" (I, 99, 1). Aliaţii Atenei — 
ne spune mai departe istoricul — nu voiau să se deplaseze din 
patrie, nutrind aversiune faţă de expediţiile militare şi, de 
aceea, contribuiau cu bani la construirea şi întreţinerea flotei. 

caro era în mîna atenienilor. Cînd aliaţii Atenei nu plăteau 
HUma stabilită, atenienii îi constrîngeau. Deci, causa causarum 
ura tot factorul economic — banii — pe care, în loc să-i 
Investească ei înşişi în construcţia de corăbii, aliaţii îi dădeau 
nlonienilor, care, deţinînd flota, erau puternici atît din punct 
do vedere militar, cît şi politic. 

Dacă ţinem seama că Herodot, „părintele istoriei 44 , socotea 
că la baza celor ce se întîmplă în viaţa oamenilor se află 
dorinţele şi nu gîndurile lor sau hotărîrile destinului şi ale 
zeilor, atunci ne dăm seama şi mai bine de efortul de gîndire 
făcut de Thucydides în descoperirea importanţei factorului eco¬ 
nomic, în cauzalitatea istorică. 

Factorul psihologic Am analizat pasajul din I, 23, 5, în 

care istoricul spune că atenienii in¬ 
spirau teamă lacedemonienilor, de aceea ajunseseră prea pu¬ 
ternici. Teama este, aşa cum am mai spus, un factor psiho¬ 
logic, dar ultima cauză care l-a provocat este implicit cea 
economică. Istoricul nu ne spune acest lucru, dar el se sub¬ 
înţelege. 

Este foarte interesant de cercetat cauzele care, potrivit de¬ 
claraţiilor unei solii ateniene la Sparta, au dus la instituirea 
hegemoniei ateniene. După ce oratorul arată că absenţa, şovă¬ 
ielile şi încetineala spartană, în lupta contra perşilor, au de¬ 
terminat pe atenieni să ia comanda aliaţilor şi să ducă mai 
departe ostilităţile, continuă: „Căci şi această conducere am 
dobîndit-o, nu fiindcă am fi întrebuinţat violenţa, ci pentru 
că voi n-aţi voit să rămîneţi mai departe în războiul contra 
forţelor rămase ale barbarului, iar lîngă noi au venit aliaţii 
şi ne-au rugat ei înşişi să le fim conducători. Şi, mai întîi, din 
pricina faptei însăşi am fost siliţi s-o ducem pînă la acest 
punct, mai mult de teamă, apoi din sentimentul onoarei şi pe 
urmă şi din interes 44 (I, 75, 2—3). Istoricul arată, în continuare, 
în ce consta interesul: anume, în prevederea că, dacă n-ar 
fi primit ei comanda, aliaţii s-ar fi îndreptat către spartani 
care, după cum se vedea, nu mai nutreau sentimente priete¬ 
neşti pentru atenieni şi aceasta ar fi fost primejdios pentru 
ei. Onoarea este un sentiment în care nu intră calculul politic. 

într-adevăr, pentru a salva onoarea, adesea s-au întreprins 
bătălii care n-aveau sorţi de izbîndă. Interesul presupune cal¬ 
culul politic, care, adesea, nu ţine seama de onoare. Prin ur¬ 
mare, oratorul, şi, prin gura lui, istoricul, aduce aici, drept 
cauze ale comportării atenienilor, atît mobile de ordin moral, 
cît şi calcule de ordin politic. Calculul politic a fost, fără 
îndoială, cel mai puternic. 

Analizînd motivele pentru care, cu puţin înainte de declan¬ 
şarea războiului peloponesiac, toate cetăţile erau gata să 
pornească la război, Thucydides, între altele, enumeră urmă¬ 
toarele cauze psihologice: înflăcărarea tineretului, care nu ştie 
ce este războiul (II, 8, 1; 11, 1), deci cauză pur psihologică, 
şi dorinţa de libertate a cetăţilor, care erau dominate de ate- 
nieni şi voiau să scape de această dominaţie, iar cele care nu 
ajunseseră încă s-o îndure, voiau să prevină primejdia, cauză 
de ordin psihologic-politic. După cum vom vedea mai departe, 
istoricul aduce aici şi o cauză de ordin religios. 

Arătînd mobilele care l-au determinat pe Alcibiades să stă¬ 
ruie cu atîta ardoare la pornirea expediţiei în Sicilia, Thucy¬ 
dides spune: „Foarte mult îi îndemna la război, susţinînd cu 
înflăcărare expediţia, Alcibiades 72 *, fiul lui Cleinias, voind să se 
împotrivească lui Nicias, căci îi era adversar şi în alte pro¬ 
bleme politice, şi pentru că făcuse aluzie la el cu răutate, şi 

r 

mai ales, pentru că dorea să fie comandant şi în nădejdea că, 
prin această comandă, va cuceri Cartagina şi Sicilia, şi că, 
dobîndindu-şi bani şi faimă, va trage şi foloase particulare" 
(VI, 15, 2). Pasajul este cît se poate de interesant. Alături de 
cauze de ordin psihologic-moral (jignirea pe care i-o adusese 
Nicias, dorinţa de a fi comandant, dorul de faimă), Alcibiades 
era determinat de cauze de ordin economic şi de ordin politic- 
militar: cucerirea Cartaginei şi Siciliei. Vom vorbi, la sfîrşitul 
acestui capitol, despre complexul cauzalităţii istorice la Thu¬ 
cydides. Acum, subliniem numai faptul că, în acest pasaj, isto¬ 
ricul pune un deosebit accent pe cauzele de ordin economic- 
politic prin cuvintele „şi mai ales". 


7, a Vezi şi E. Delebecque, Thucydide et Alcibiade, Aix-en-Province, 
1965. 

Există însă un pasaj, în discursul ţinut de Hermon syra- 
cusanilor, în care se spune: „Astfel, ignoranţa nu sileşte pe 
nimeni să poarte război, nici teama nu-1 împiedică, dacă soco¬ 
teşte că, purtînd război, va cîştiga ceva. Adesea, unora cîşti- 
gurile le par mai mari decît primejdiile, iar alţii vor să în¬ 
frunte primejdiile mai înainte de a fi lezaţi în vreo privinţă* 1 
(IV, 59, 3). Nici nu se putea o mai clară distincţie între mobi¬ 
lele de ordin psihologic (teama, ignoranţa) şi cele de ordin 
economic (cîştigul), care sînt mai puternice decît cele psiho¬ 
logice (dorinţa de cîştig înfrînge teama de primejdie). în dis¬ 
cursul pe care-1 ţine în faţa comandanţilor cetăţilor aliate, 
Archidamos, regele spartanilor, între altele, spune: „Sînt ne¬ 
cunoscute întorsăturile războiului şi de cele mai multe ori în¬ 
ceputurile se fac din pricina mîniei“ (II, 11, 3). Mînia este un 
afect, iar istoricul, care vorbeşte prin Archidamos, îşi exprimă 
părerea că multe războaie încep sub imboldul pasiunii — deci 
cauze de ordin psihologic. 

Zeii Thucydides, trăind în mijlocul unei 

societăţi care credea în zei, în ora¬ 
cole, în soartă sau în întîmplare, ar fi trebuit să-şi arate pă¬ 
rerea faţă de credinţa în aceste forţe, care, în concepţia mul¬ 
tora din contemporanii săi, erau factori hotărîtori în deter¬ 
minarea evenimentelor. Istoricul vorbeşte despre zei de mai 
multe ori. Astfel, în discursul ţinut după ce atenienii se mî- 
niaseră împotriva lui pentru suferinţele îndurate, Pericles, între 
altele, spune: „Trebuie să suferim şi cele care ne vin de la 
zei, de nevoie, iar cele care ne vin de la duşmani, cu băr¬ 
băţie» (II, 74, 2). 

Nu ştim însă — pentru că istoricul nu ne-o spune — care 
era concepţia lui Thucydides cu privire la această afirmaţie a 
lui Pericles şi nici dacă Pericles credea în existenţa zeilor. 
Aceeaşi situaţie o întîlnim în cartea a IH-a, 14, 1, unde myti- 
lenenii îndeamnă pe spartani să se ruşineze de Zeus Olimpia¬ 
nul, (57, 1, 51; VII, 77, 4). Istoricul evită, pe cît mai mult posi¬ 
bil, să-şi trădeze adevăratele concepţii. 

Oracolele Dacă istoricul nu ne spune lămurit 

care era concepţia sa despre zei, hu 
ne arată cu mai multă claritate nici ce gîndea despre oracole. 
Astfel, dacă în cartea I, 118,3 si 25,1 se limitează să arate con- 
sultarea oracolului de către lacedemonieni şi epidamnieni, cînd 
aminteşte de un oracol care interzicea ca Pelasgiconul să fie lo¬ 
cuit şi care, de nevoie, a fost nesocotit, Thucydides spune că ora¬ 
colul s-a îndeplinit invers de cum credea lumea, pentru că neno¬ 
rocirile n-au survenit din cauza locuirii Pelasgiconului, ci locui¬ 
rea s-a făcut din cauza necesităţii războiului. Oracolul, fără să 
întrebuinţeze cuvîntul propriu, o prevăzuse, spunînd că locuirea 
Pelasgiconului nu va fi un semn bun (II, 17,2). Alteori, istori¬ 
cul se mărgineşte să observe că prezicătorii „cîntau", adică re¬ 
citau în versuri oracole, pe care fiecare le înţelegea potrivit 
dorinţei sale (I, 2,3) sau că lacedemonienii au consultat oraco¬ 
lul lui Apollon de la Delphi (III, 92,5). In dialogul dintre ater 
nian şi melian, atenianul spune, între altele, că mulţimea, cînd 
pierde nădejdea, recurge „la bucurii nevăzute, la mantiei, la 
oracole şi alte lucruri de acest fel, care sînt distruse o dată cu 
nădejdea" (V, 103,2). Melianul răspunde atenianului: „Totuşi, 
credem că noi nu vom fi umiliţi de soarta pe care ne-a dat-o 
divinitatea", deci afirmă existenţa divinităţii, iar atenianul îi 
răspunde în replică... „noi nu facem nimic în contradicţie cu 
ideea tradiţională pe care o au oamenii despre zei... Noi avem 
idei despre divinitate, dîndu-ne părerea, dar despre firea ome¬ 
nească ştim clar, din totdeauna, că, în virtutea unui instinct 
inexorabil, omul conduce pe aceia pe care-i supune" (V, 105,2). 
Care era părerea lui Thucydides? Nu se poate afirma nimic cu 
certitudine, se pare însă că ultima replică a atenienilor era 
mai conformă cu gîndirea istoricului, fiind vorba de „firea ome¬ 
nească", expresie şi gîndire care-i aparţin lui Thucydides. în 
alt pasaj, istoricul explică realist o practică militară atribuită 
de alţii respectului pentru divinitate: „Lacedemonienii... into¬ 
nau marşul străbun nu de dragul divinităţii, dar pentru ca să 
meargă cu toţii în acelaşi ritm" (V, 70). Această afirmaţie nu 
constituie totuşi o atitudine clară în problema existenţei zeilor. 
Altă dată, istoricul ne spune că, în urma dezastrului suferit în 
Sicilia, atenienii „erau mîniaţi pe prezicători şi pe tălmăcitorii 

de oracole şi de toţi cîţi le explicaseră voinţa divinităţii şi-i 
făcuseră să nădăjduiască că vor cuceri Sicilia“ (VIII, 1). în mod 
Implicit se spune aici că prezicătorii şi cei care tălmăceau vo¬ 
inţa divină nu prevăzuseră nimic. Din cele arătate reiese clar 
că nu se poate afirma cu certitudine care era poziţia lui Thucy- 
dides în problema existenţei zeilor. Totuşi, se poate presupune 
că dacă ar fi crezut în existenţa zeilor ar fi afirmat-o. Era mai. 
puţin primejdios, decît afişarea categorică a ateismului. 

4 

Fenomenele naturale Eclipsele de soare şi de lună, cu¬ 
tremurele de pămînt erau interpretate 
ca fiind prevestitoare de nenorociri. Thucydides, cum era fi¬ 
resc, le menţionează. Astfel, vorbind despre dezastrele care 
s-au întîmplat în timpul războiului peloponesiac, istoricul ob¬ 
servă că eclipsele de soare şi de lună, cutremurele de pămînt, 
foametea şi epidemia de ciumă au făcut pe oameni, altădată 
mai sceptici, să creadă că sînt semne prevestitoare de nenoro¬ 
ciri (I, 23,3). Alteori (II, 28; IV, 52,1), istoricul menţionează 
o eclipsă de soare fără nici un fel de comentariu. O ploaie abun¬ 
dentă cu trăsnete, observă istoricul, a făcut pe atenieni, care 
se retrăgeau după dezastrul de la Syracusa (VII, 79,3), să 
creadă că sînt trimise de zei pentru pieirea lor, aşa cum un 
cutremur de pămînt i-a împiedicat pe spartani să acţioneze 
(I, 101). După dezastrul de la Syracusa, Nicias a împiedicat 
retragerea imediată, fiindcă survenise o eclipsă de lună. Thu¬ 
cydides se limitează să observe că Nicias era înclinat să creadă 
în existenţa unei divinităţi, şi spre superstiţie (VII, 50,14). 

Istorisind retragerile şi inundaţiile, provocate de mare în 
urma unui cutremur survenit în mai multe puncte, istoricul 
observă: „Eu îmi explic astfel fenomenul: pe unde a fost mai 
puternic cutremurul, a făcut marea să se retragă şi, deodată, 
să pornească cu o şi mai mare furie şi să producă inundaţia. 
Fără cutremur eu nu cred că s-ar fi putut produce un astfel 
de fenomen“' (III, 89,5). Aşadar, Thucydides nu adoptă o atitu¬ 
dine hotărîtă în privinţa legăturii pe care o făcea poporul între 
fenomenele naturale, eclipsele - de lună, de soare, cutremure, 
inundaţii etc. şi semnificaţia lor cu privire la mersul eveni- 

mentelor, ci, de cele mai multe ori, se mulţumea să le menţio¬ 
neze şi doar o singură dată explică inundaţiile provocate de 
mare, în chip ştiinţific. 


Tyche După lectura pasajelor în care apa¬ 

re cuvîntul, se poate afirma că, 
prin Tyche istoricul înţelege o cauză nedefinită şi necunoscută, 
care dă evenimentelor o anumită întorsătură. TvX-t) are două 
caracteristici: este un factor neclar pentru intelectul omenesc 
şi este un factor activ, cauză a anumitor evenimente. Brasidas, 
spre a insufla curaj soldaţilor care suferiseră o înfrîngere na¬ 
vală, le-a spus, între altele: „S-a întîmplat ca şi norocul, în 
multe privinţe, să ne fie potrivnic şi, într-o oarecare măsură, 
şi lipsa de experienţă ne-a adus prejudicii, căci luptăm pentru 
prima dată pe mare“ (II, 87,2). Pasajul este clar: Brasidas so¬ 
coteşte că tuxy) a fost, între altele, cauza înfrîngerii. în alt 
pasaj (I, 69,5), un corintian dojeneşte pe spartani că, de cele 
mai multe ori, în politică activează bazîndu-se mai mult pe 
T ^X 7 Î, ca element al victoriei. Acelaşi lucru se vede şi în 
cartea a IV-a, 5—6 în care Diodotos afirmă că credinţa în noroc 
împinge pe oameni la aventuri. Nicias (VII, 61,2) spune ate- 
nienilor înfrînţi că poate vor avea noroc. De altfel, în oricare 
pasaj s-ar întîlni, cuvîntul tux?) are sensul de „cauză necunos¬ 
cută a evenimentelor". Dar ideea că această cauză este indefi¬ 


nibilă şi neclară pentru mintea Omenirii este numai de cîteva 
ori exprimată. Astfel, făcînd elogiul străbunilor, Pericles (I, 
144,4) afirmă că străbunii au lucrat mai mult cu yvcbfxyj 
„prevedere", bazată pe înţelegere, pe inteligenţă şi pe raţiune", 
decît cu tijXtj '„factor necunoscut şi imprevizibil". Opoziţia 
este cît se poate de clară. Deci * yvcbfiY) şi sînt con¬ 

cepute ca doi factori care pot aduce victoria, deci cauze ale 
evenimentelor istorice. (Despre yvcb(i7) ca factor opus lui tux?) 
a se vedea şi I, 78,1; 144,4; II, 65,11; 85,21, 104; III, 97,7; IV, 


3,1; 12,3; 14,3; 40,1; 64,1; 74,4; V, 16,1; VI, 33,6; VII, 28,4; 77,2; 

i 

VIII, 24,5; 25,5). Nicias, încercînd să convingă pe atenieni de 
primejdiile pe care le implică expediţia din Siciiia, le spune 


că nu trebuie’ să se bizuie pe neşansele duşmanilor, ci pe 


8tavoia<; „gînduri raţionale" (VI, 11,6). Aici to %rj este 

opus lui Stdvoia . Gylippos, înainte de a da o luptă navală 
în Sicilia, face îndemnuri soldaţilor şi, între altele, le spune 
că atenienii nu se mai încred în forţele lor armate (7rapao>ce0f|), 
ci în noroc t^x*) (VI, 67,4). Aici, deci, norocul, factor necu¬ 
noscut, este opus prezicerii clare a victoriei, bazate' pe forţe 
militare. Un sol plateean (III, 59,1) îndeamnă pe lacedemonieni 
să nu uite că soarta pe care el o numeşte acum to zf\q au^opâţ 
este nestatornică (dci&OfiYjiov). 

Deci pe lîngă că este imprevizibilă, este şi nestatornică. 

în dialogul dintre melian şi atenian, primul afirmă că me- 
lienii se vor baza pe (rfl re ţxâxpi T °u5e c<o£o6afl t&xî £* 
„norocul izvorît de la divinitate, care i-a salvat pînă acum (V, 
112,2). în acelaşi sens, Pericles spune că soldaţii căzuţi pentru 
patrie au avut parte de noroc to evruxes (II, 44,1). 

Din cele de mai sus se vede clar că zvxt] este un factor 
care determină evenimentele, necunoscut, neclar, ale cărui ac¬ 
ţiuni sînt imprevizibile, putînd fi bune sau rele. Dar, în pasa¬ 
jele citate, cuvîntul rvxv era întrebuinţat de anumiţi vorbitori, 
Pericles, Nicias, Brasidas, soli etc„ deci atribuit de Thucydides 
unor personaje. Ce gîndea el însuşi? Un pasaj, care exprimă 
propria lui gîndire, arată că istoricul recunoaşte existenţa aces¬ 
tui factor. Astfel, vorbind despre Cleon şi Brasidas (V, 16,1) 
istoricul spune că Cleon avusese noroc (to euruxeîv ) şi îşi do- 
bîndise faimă în războaie. Dacă Thucydides este de acord că 
există tuxtq, atunci putem crede că el era de acord şi cu ceea ce 
credeau personajele care menţionează acest factor, anume că no¬ 
rocul este necunoscut, neclar minţii omeneşti, acţiunile lui sînţ 
nestatornice şi imprevizibile. Prin urmare, istoricul afirma şi 
existenţa unui factor imprevizibil în desfăşurarea evenimentelor. 

Din cele relatate reiese — credem — destul de clar că 
Thucydides şi-a dat seama că evenimentele sînt provocate de 
un complex de cauze economice, sociale, politice, psihologice, 
el le-a menţionat, dar nu le-a consacrat un capitol special, în 
care să discute importanţa şi ordinea eficienţei lor, legăturile 
necesare şi legăturile întîmplătoare dintre ele. De asemenea, 

s 

istoricul n-a luat o atitudine clară în privinţa existenţei şi in¬ 
tervenţiei zeilor în istorie, nici n-a definit, măcar prin două- 
trei cuvinte, noţiunea exprimată de cuvîntul tvx*)- 


6 — Războiul peloponesiac 

Cauzele războiului pelo- Pentru a înţelege mai bine cauzele 
ponesiac în concepţia lui războiului peloponesiac, expuse de 
Thucydides Thucydides, este necesar să stăruim 

puţin asupra caracterului politicii 
externe a Atenei. Aşa cum am arătat la începutul acestui stu¬ 
diu, autorii moderni exprimă opinii diferite în această pro¬ 
blemă. Astfel, pentru a ne limita la citarea cîtorva nume, 
G. de Sanctis 73 şi G. B. Grundy 74 susţin că Atena ducea o 
politică „imperialistă" şi că aliaţii acestei cetăţi au simţit do¬ 
minaţia cetăţii lui Pericles ca un jug. Teza contrară a fost 
susţinută de G. Grote şi este împărtăşită azi de A.H.M. Jones, 
G.E.M. de S-te Croix, H.W. Pleket, în lucrările citate mai 
înainte. Spre a menaja spaţiul, vom arăta numai argumentele 
poziţiei noastre, în această problemă. 

Am arătat anterior, în paragraful intitulat „aliaţii Atenei", 
că hegemonia cetăţii lui Pericles era simţită de aliaţi ca o 
sclavie, fapt confirmat de Olimpianul însuşi. Spre a întări 
această constatare, în afară de pasajele menţionate (I, 75,1; 
81,3; 122,1; II, 63,1—2; 124,3; III, 10; 37,1; 44,3; VI, 18 2—4; 
90; VII, 66), vom mai aduce în discuţie şi altele, care vor pu¬ 
tea convinge şi pe cei mai sceptici asupra caracterului de ex¬ 
pansiune şi dominaţie al politicii externe a Atenei. 

Astfel, Pericles spune clar (I, 143,4) că, dacă atenienii vor 
fi înfrînţi, aliaţii se vor desprinde de Atena, „căci nu vor sta 
liniştiţi, dacă noi nu vom fi în stare să pornim cu armata 
împotriva lor". Acest singur pasaj ar fi suficient să arate 
constrîngerea pe care o exercita Atena asupra aliaţilor ei. 
Dar mai sînt şi altele pe care le vom aminti îndată. 

în prealabil trebuie să subliniem însă contradicţia dintre 
afirmaţia lui Pericles, amintită mai sus, şi aceea din lauda 
de înmormîntare (II, 41,2), în care Olimpianul face aprecierea, 
optimistă, potrivită cu circumstanţa, dar nu cu realitatea, că 
aliaţii Atenei se consolează cel puţin cu gîndul că nu sînt 
conduşi de oameni nedemni. Dar, să revenim la pasajele care 


78 G. de Sanctis, Postille Tucidideae, în „Rendiconti della regia Acea 
demia dei Lincei - , 1930, p. 299—341. 

74 G. B. Grundy, Op. cit., voi. I, p. 330 şi urm. 

dovedesc că hegemonia Atenei era privită cu ură în cetăţile 
dominate. 

După ce arată ordinul pe care l-au dat Potideei, de a tri¬ 
mite acasă pe demiurgii spartani 75 şi de a dărîma zidurile 
cetăţii dinspre sud, Thucydides afirmă (I, 56) că atenienii au 
făcut acest lucru temîndu-se că potideenii, lăsîndu-se convinşi 
de Perdiccâs şi de corintieni, se vor desprinde de Atena şi 
vor antrena cu ei şi pe ceilalţi aliaţi din Tracia. 

Istoricul vorbeşte aici de o măsură luată de guvernul ate¬ 
nian, care era conştient de sentimentele pe care le nutreau 
aliaţii faţă de Atena. Ce să mai vorbim de faptul însuşi al 
desprinderii cetăţii din alianţă, care ar trebui să nu mai aibă 
nevoie de nici un comentariu. De pildă: Potideea (I, 58—62), 
Eubeea şi Megara (I, 114). Alte cazuri de desprinderi întîlnim 
în cărţile: IV, 108,3; 120,1; 123,1; V, 14,1; VIII, 5,1—5; 6—1; 
11,2; 14,3; 17,1; 24,5. 

Din cele expuse mai sus reiese clar şi convingător că Atena 
ducea o politică de dominaţie asupra aliaţilor şi fireşte de 
expansiune. Această politică nu putea să nu vină în conflict 
cu Corintul şi cu alte cetăţi ale căror interese economice şi 
comerciale erau ameninţate de cetatea lui Pericles. 

Istoricii moderni îşi dau seama că adevărata cauză, prin¬ 
cipală, a războiului a constituit-o tocmai această ciocnire de 
interese. Unul dintre istorici, care prezintă mai sistematic 
interesele economice şi comerciale ale Atenei, este G. B. Grundy 
care spune că Atena trebuia să aducă grîu din Pont, iar în caz 
că Pontul ar fi fost pierdut, rămîneau Sicilia şi vestul, în 
general. Dacă şi vestul ar fi fost pierdut, dezastrul ar fi fost 
inevitabil. Dilema, Pontul sau Sicilia, ar fi fost clară pentru 
atenieni, chiar pe la 446 î.e.n. Corintul şi Megara, în expansiu¬ 
nea lor comercială, se întîlneau cu Atena şi în est, şi mai ales în 
vest. 

Trecînd la cauzele războiului peloponesiac, Grundy le înşiră 
în ordinea următoare. Pentru Atena: a) importul de grîu din 
afară; b) nevoia de a da de lucru populaţiei lipsite de ocupaţie 
şi de hrană; c) legăturile precare cu Pontul, care făceau nece- 


75 Demiurgii erau magistraţi de frunte în statele doriene. 

sare menţinerea hegemoniei asupra aliaţilor şi cucerirea Sici- 
liei. Pentru peloponesieni: a) necesitatea de a ţine legătura cu 
Pontul; b) împiedicarea Atenei de a intercepta drumul spre 
vest. H. Bengtson 76 vorbeşte, mai concis, despre contradicţiile 
economice dintre principalele cetăţi rivale, Atena şi Sparta, 
fiind în esenţă de acord cu Grundy. Nu este nevoie să mai 
cităm şi alţi istorici moderni, care afirmă acelaşi lucru. Faptele 
sînt astăzi prea evidente pentru ca să nu fie acceptate de 
oricine judecă lucrurile obiectiv. 

Thucydides, după ce arată că războaiele purtate înaintea 
războiului peloponesiac n-au avut amploarea acestuia, spune: 
„Atenienii şi peloponesienii au început [războiul] rupînd tra¬ 
tatul de treizeci de ani, pe care-1 încheiaseră după cucerirea 
Eubeei. Am scris la început pentru ce l-au rupt şi divergenţele 
dintre ei, ca să nu se mai cerceteze vreodată din ce cauză 
s-a iscat un război atît de mare între eleni. Eu socotesc că 
cea mai adevărată cauză, dar nearătată de cuvînt, a constituit-o 
faptul că atenienii ajunseseră puternici şi, inspirînd teamă la- 
cedemonienilor, i-au silit să poarte război. Cauzele declarate 
pe faţă de fiecare şi din pricina cărora, rupînd tratatul, au 
pornit războiul sînt următoarele*' (I, 23, 4—5). In acest pasaj 
Thucydides face, fără nici o îndoială, distincţie între cauze şi 
pretexte. Cauzele, adică ceea ce numim noi astăzi contradicţiile 
antagoniste, dintre cele două tabere, sînt denumite de el &X7)8 gt 
T dt7)wpo9oc<nv „cea mai adevărată cauză“, iar pretextele sînt 
arătate prin cuvintele ai 8'e<; to qjavepov Xey6[xevaL alt lat 
„cauzele declarate pe faţă de fiecare". Cauza esenţială, ne 
spune istoricul, este teama pe care o inspira spartanilor puterea 
crescîndă a Atenei. Care era obiectul acestei temeri? Istoricul 
vine cu noi precizări în cartea I, 88, unde spune că lacede- 
monienii au arătat prin vot că tratatul fusese rupt şi că tre¬ 
buie purtat război „nu atît fiindcă să lăsaseră convinşi de cu¬ 
vintele aliaţilor, cît pentru că se temeau că atenienii vor de¬ 
veni şi mai puternici, văzînd că cea mai mare parte din Elada 
le este supusă". Vorbind despre încercarea spartanilor de a 
împiedica pe atenieni să-şi construiască zidurile cetăţii, după 


71 H. Bengtson, op. cit. 

alungarea mezilor, istoricul ne spune că lacedemonienii au fă¬ 
cut această încercare şi fiindcă ei înşişi ar fi privit cu plăcere 
ca nimeni să n-aibă ziduri în jurul cetăţii, dar, mai ales, la 
îndemnul stăruitor al aliaţilor, care se temeau de mărimea 
flotei ateniene, pe care nu o avuseseră mai înainte, şi de cura¬ 
jul dovedit în războiul cu mezii (I 90,1). 

După ce arată ciocnirile dintre atenieni şi peloponesieni, 
survenite în timpul Pentecontaetiei, Thucydides observă că 
spartanii, deşi vedeau cum atenienii se întăresc, nu i-au atacat 
pornind un război în regulă. „Atunci, însă [în 431 î.e.n.], lace¬ 
demonienii au socotit că nu mai pot răbda, şi că trebuie să 
treacă la acţiune cu tot avîntul şi să suprime puterea atenieni- 
lor, dacă se va putea", (I, 118,2). Aşadar, drept cauză concretă 
a temerii, pe care o aveau spartanii pentru puterea crescîndă a 
atenienilor, Thucydides menţionează flota, * aliaţii, curajul dove¬ 
dit de atenieni în războiul cu mezii. 

Flota, aliaţii, curajul erau elemente de natură să-i neliniş¬ 
tească pe spartani, mai ales în ceea ce priveşte securitatea lor. 
Istoricul nu menţionează cauzele economice, pe care le pun 
în lumină, cu atîta claritate, istoricii moderni. Nu sîntem însă 
siguri că Thucydides nu le-a avut în minte şi că, dacă ar fi 
arătat lucrurile mai pe larg, nu le-ar fi evocat. Astfel, vor¬ 
bind despre cauzele pentru care Alcibiades stăruia atît de mult 
să se pornească expediţia din Sicilia, Thucydides observă (VI,. 
15, 1—2) că adversarul lui Nicias dorea să dobîndească, prin 
cucerirea Siciliei, bani şi slavă. Istoricul, care îşi dădea perfect, 
de bine seama despre mobilul economic care îl determina pe 
Alcibiades să stăruie atît de mult asupra pornirii expediţiei 
din Sicilia, precum şi de importanţa factorului economic în 
viaţa socială, despre care am vorbit mai înainte, înţelegea, pro¬ 
babil, destul de clar şi considerentele economice care au împins, 
cele două tabere la război. Nu le-a menţionat însă, fie din 
pricina conciziunii, fie că nu credea necesar să stăruie asupra 
lor. Zicem probabil, fiindcă nimeni, în stadiul actual al cer¬ 
cetărilor, nu poate afirma cu certitudine că lucrurile stau aşa 
sau altfel. 

în ceea ce priveşte pretextele de război, numite de istoric 
„cauze mărturisite pe faţă", Thucydides, după ce narează eve- 

nimentele petrecute în legătură cu cetatea Epidamnos (I, 24— 
55,2), spune: „Aceasta a fost pentru corintieni prima cauză de 
război împotriva atenienilor, anume că luptaseră împotriva lor, 
alături de corcyreieni în timpul cînd tratatul era în vigoare“ 
(I, 55,3). După aceasta, istoricul continuă: „îndată după aceste 
evenimente, s-au produs şi următoarele diferende între ate- 
nieni şi peloponesieni [care i-au împins] la război“ (I, 56,1). Di- 

i 

ferendele, pe care istoricul le relatează în continuare, sînt: 
ordinul dat de atenieni cetăţii Potideea, colonie corintiană, care 
făcea parte din Liga maritimă, să trimită acasă pe demiurgii 
corintieni şi să distrugă zidurile cetăţii dinspre sud (I, 56—58); 
desprinderea Potideei din alianţa cu Atena şi evenimentele pro¬ 
vocate de această desprindere. (I, 59—65), după care istoricul 
adaugă: „Şi aceste cauze s-au mai adăugat [la cele menţionate] 
pentru atenieni şi peloponesieni [care i-au determinat să lupte] 
între ei“, pentru corintieni, faptul că atenienii asediau Potideea, 
colonia lor, în care se aflau oameni din Corint şi din Pelopones, 
pentru atenieni, împotriva peloponesienilor, faptul că aceştia 
- desprinsesem de ei o cetate aliată şi supusă contribuţiei şi, 
ducîndu-se acolo, purtau război pe faţă, împotriva lor, ală¬ 
turi de potideeni (I, 66,1)“. După ce expune evenimentele petre- 

¥ 

cute în timpul Pentecontaetiei, Thucydides continuă: „După 
-acestea, nu cu mulţi ani mai tîrziu, s-au petrecut evenimentele 
de la Corcyra şi ele la Potideea şi celelalte, care au fost pre¬ 
textul acestui război“ (I, 118,1). De data aceasta istoricul între- 
buinţează termenul explicit 7cp6cpaaL<; „pretext“. Sîntem deci 
îndreptăţiţi să afirmăm că, prin „cauzele expuse pe faţă“, Thu¬ 
cydides înţelege pretextele războiului la care, în afară de cioc¬ 
nirile de la Corcyra şi Potideea, se adaugă şi cererile pe care 
.spartanii, hotărîţi să poarte război, le făceau atenienilor, spre 
.a avea un pretext cît mai puternic de a porni războiul (I, 
126,1), anume: expierea nelegiuirii săvîrşite în legătură cu Cylon 
(I, 126 2—138), retragerea de la Potideea, autonomia Eginei şi 
anularea decretului, care interzicea megarienilor accesul la pie¬ 
ţele attice sau ale cetăţilor din Liga maritimă (I, 139, 1—4). 
Este deci clar că pretextele numite de istoric expres 7rpo9ac»et<; 
•sînt: Corcyra, Potideea, nelegiuirea săvîrşită în legătură cU 
'Cylon, decretul privitor la Megara şi Egina. 

Clasificarea şi distincţia între cauzele şi pretextele războiu¬ 
lui peloponesiac n-au fost nici răspicat, nici sistematic făcute 
de Thucydides. Totuşi, din analiza de mai sus, se desprinde 
limpede constatarea că Thucydides, drept cauze, a menţionat: 
teama spartanilor de atenieni, obiecte ale temerii fiind flota r 
aliaţii, curajul atenienilor; iar drept pretexte, denumite de 
istoric lămurit cu termenul de npoyaaH;, evenimentele în le¬ 
gătură cu Epidamnos, Potideea şi cererile spartanilor, avînd 
ca obiect Potideea, Egina, nelegiuirea în legătură cu Cylon, 
decretul privitor la megarieni. Deşi prezentate ocazional şi ne¬ 
sistematic, cauzele şi pretextele au fost corect intuite de istoric- 

şi atît spiritul său de observaţie a faptelor, cît şi judecata sa. 

• / 

istorică s-au ridicat la o înălţime rar atinsă în antichitate. Iar 
cînd Thucydides vorbeşte despre decretul în legătură cu mega- 
rienii, este greu de conceput că în mintea lui nu s-au înfăţi¬ 
şat şi cauzele economice. Dacă le-ar fi menţionat, el s-ar fi ri¬ 
dicat încă de pe atunci la înălţimea atinsă de istoriografia 
actuală în acest punct. Implicaţiile expunerii lui Thucydides ne 
dau dreptul să presupunem că istoricul a atins chiar această 
înălţime, deşi nu avem temeiuri exprese spre a susţine cu. 
certitudine acest lucru. 

Aşa cum âm mai spus, Pericles, po- 
Strategia taberelor în trivit mijloacelor fina nciare si mili- 
liiptă, după Thucydides tare prin care excela Atena (r; 

142—143), a făcut din flotă instrumentul decisiv al obţinerii 
victoriei, socotind că invaziile peloponesiene nu vor putea 
da victoria adversarului. Exemplul lui Themistocles îl încu¬ 
raja. Trei erau pîrghiile planului strategiei lui Pericles: flota, 
cetatea, aliaţii (I, 143, 4—5) şi aceste trei elemente — o spune 
clar Olimpianul — trebuiau păstrate cu orice preţ, pentru că 
ele aveau să aducă victoria. 

Peloponesienii, de asemenea, potrivit mijloacelor de care dis¬ 
puneau, socoteau că fouă. procedee le vor aduce victoria: inva¬ 
ziile în Attica (eventual cucerirea Atenei) şi destrămarea Ligii 
maritime. Flota spartană apărea, în planul lui Archidamos, ca 
un instrument care putea fi făurit în viitor. 

Unii istorici moderni critică lipsa de combativitate a strate¬ 
giei pericleene. Teoretic, se poate presupune orice, dar reali- 

tatea a arătat că, după zece ani de război, în care peloponesie- 
nii au invadat de cîteva ori Attica, spartanii n-au putut obţine 
victoria. Istoria a dat cel mai riguros verdict în controversele 
ou privire la această problemă. într-adevăr, nu se ştie ce s-ar 
fi întîmplat dacă Pericles s-ar fi angajat într-o bătălie terestră. 
Atena ar fi fost poate cucerită, iar consecinţele ar fi fost incal¬ 
culabile. 


Spartanii se găseau pe cea mai fa- 
Propaganda de război vorabilă poziţie în această privinţă. 

Aliaţii Atenei se socoteau reduşi la sclavie. Opinia publică a 
aliaţilor atenienilor este foarte bine caracterizată de următoa¬ 
rele cuvinte ale unui sol mytilenean: „Cît timp atenienii ne-au 
condus, tratîndu-ne de la egal la egal, i-am urmat cu avînt. 
Dar cînd îi vedeam că îşi potolesc ura împotriva medului şi 
că aduc în sclavie pe aliaţi, nu mai eram în siguranţă 44 (III, 10,2). 
în aceste condiţii, opinia publică a întregii Elade era de par¬ 
tea Spartei. Thucydides ne spune direct (II, 7) că întreaga 
Eladă era în efervescenţă şi gata să pornească la război şi, 
îndeosebi, tineretul care nu ştia ce este războiul. „Iar opinia 
publică era, în cea mai mare parte, favorabilă lacedemonieni- 
lor, mai ales că spuneau că vor elibera Elada...“ „Astfel, cei 
mai mulţi urau pe atenieni. unii voind să scape de dominaţia 
lor, iar ceilalţi temîndu-se să nu cadă sub stăpînirea lor 44 (II, 
8,3). Istoricul nu face nici o apreciere asupra acestei opinii pu- 

4 

Thucydides a avut ocazia ca, pe lîngă 
structura socială şi ormdmrea poli¬ 
tică a polisurilor fruntaşe, să aducă 
în discuţie şi clase şi categorii sociale, care existau pretutin¬ 
deni: oameni liberi şi sclavi, iar, în clasa oamenilor liberi, 
bogaţi şi săraci, nobili şi oameni de rînd. Este interesant de 
văzut care este atitudinea istoricului în legătură cu aceste' clase 
şi categorii sociale. 


blice, ci o constată. 

Clasele sociale — lupta 
de clasă 


Sclavii 


Sînt foarte rare cazurile cînd Thu¬ 
cydides vorbeşte despre sclavi şi 
chiar şi atunci se mărgineşte să * constate fapte, fără să ia ati¬ 
tudine. Astfel, arătînd pagubele pe care le pricinuia atenieni¬ 
lor ocuparea Deceleiei, Thucydides observă (VII, 27,5) că, între 

alte neajunsuri, Atena trebuia să asiste şi la dezertarea a mai 
mult de douăzeci de mii de sclavi, dintre care cea mai mare 
parte erau meşteşugari. în mod implicit istoricul constată im¬ 
portanta acestor sclavi, dar nu manifestă nici o atitudine afec¬ 
tivă faţă de situaţia lor. Thucydides istoriseşte (VIII, 40,2) că 
sclavii de la Chios erau prea drastic pedepsiţi cînd săvîrşeau. 
vreo neregulă. Motivul: stăpînii voiau să-i ţină în frîu prin 
teroare. Cînd sclavii au fost siguri că armata atenienilor este 
lîngă zidurile cetăţii au fugit şi, cum cunoşteau bine configura¬ 
ţia locului, au adus cetăţii cele mai mari pagube. Pasajul este 
foarte interesant. într-adevăr, istoricul arată clar cauza fugii 
sclavilor: asprimea prea mare a pedepselor pe care li le dă¬ 
deau stăpînii, ca să-i ţină în frîu. în mod implicit este con¬ 
damnat procedeul, fiindcă a avut consecinţe păgubitoare pen¬ 
tru stăpîni. De mai multe ori vorbeşte istoricul despre hiloti. 
în cartea I, 101, Thucydides se mărgineşte să observe că spar¬ 
tanii au avut de luptat cu hiloţii, care se refugiaseră la Ithome. 
Spartanii au fost nevoiţi să promită bani mulţi oamenilor liberi 
şi acordarea libertăţii hiloţilor, care vor duce alimente asedia¬ 
ţilor de la Pylos (IV, 26,24). Şi, într-adevăr, observă istoricul, 
cel mai mult hiloţii s-au avîntat în primejdie ca să spargă 
blocada duşmană. Observaţia are un sens ixiiplicit: hiloţii îşi 

riscau viaţa pentru libertate. Lacedemonienii — ne spune isto- 

• 

ricul — (V, 34,1) au acordat libertatea hiloţilor care luptaseră 
cu Brasidas şi i-au aşezat în Lepreon. Şi aici este arătată dorinţa 
de libertate a hiloţilor. 

Din cele expuse se vede clar că Thucydides expune corect 
faptele din care reiese importanţa sclavilor. El explică de ase¬ 
menea, lucid şi în conformitate cu realitatea, cauzele unor 
acţiuni ale sclavilor. Atitudinea de critică la adresa stăpînilor, 
care pedepseau prea aspru pe sclavi, este de asemenea ară¬ 
tată. Menţionăm şi alte fapte din care se vede importanţa şi 
acţiunea sclavilor. Vorbind despre Pausanias (I, 132,4), Thucy¬ 
dides observă că, între altele, comandantul spartan promitea 
hiloţilor libertatea, dacă se vor răscula spre a-1 ajuta la reali¬ 
zarea proiectelor sale. în cartea I, 101, 102, istoricul relatează 
răscoala hiloţilor la Ithome, chemarea atenienilor în ajutor şi 
concedierea lor, de teama că nu cumva să intre în legătură 

cu răsculaţii din cetate. Corintienii au vîndut opt sute de 
sclavi corcyrieni (I, 55,2). Hiloţii dau ajutor spartanilor în 
lupta împotriva cetăţii Tegeea (V, 63,1). Sclavii din Plateea, 
alături de stăpîni (II, 4,1), aruncă cu pietre în duşmani. Strom- 
bihidas îi ia pe sclavii din Lampsacos ca pradă de război (VIII, 

62.2) , femei şi copii sînt reduşi la sclavie (IV, 48,4; V, 32,1; VI, 

62.3) . Acestea sînt fapte consemnate rece şi obiectiv de către 
istoric. 

Sînt însă o serie de pasaje, în special în demegorii, în care 
vorbitorii, pentru a exprima noţiunea de „dependenţă politică 44 , 
întrebuinţează cuvîntul SovXoau; „sclavie 44 , tocmai spre a 
arăta cît de insuportabilă era această dependenţă politică. Prin 
aceasta se pune, cît se poate de limpede, în lumină atitudinea 
oamenilor liberi şi fără îndoială şi a istoricului, faţă de condiţia 
sclavilor, faţă de sclavie. De pildă, în dialogul dintre melian şi 
atenian, melianul întreabă pe atenian (V, 92,100) cum ar pu¬ 
tea fi folositoare melienilor' „sclavia 44 , adică dependenţa politică 
de Atena. De asemenea Gylippos afirmă, în faţa combatanţilor 
împotriva atenienilor, că aceştia din urmă au venit să reducă 
Sicilia la sclavie (VII, 66,2; 68,2). Nu era, desigur, vorba despre 
vînzarea sicilienilor ca sclavi, ci de dependenţa Siciliei de 
Atena, ceea ce ar îi echivalat cu sclavia. Acelaşi lucru se vede 
şi din alte afirmaţii (I, 122,3; V, 38,4; VI, 20,3; VIII, 43,3; 84,5). 
Toţi oamenii liberi şi istoricul erau convinşi că situaţia sclavului 
era o nenorocire care trebuia evitată cu preţul vieţii. Gylippos 
caută să insufle curaj soldaţilor, iar în demegorii vorbitorii în¬ 
cearcă să convingă pe auditori prin fluturarea spectrului scla¬ 
viei. Nimeni nu se gîndea şi nici nu se putea gîndi atunci 
la desfiinţarea sclaviei deci nici istoricul. 

Şi cînd este vorba despre Sîjiioţ 
Poporul şi aristocraţii, )poporl , ş} despre aristocraţi ( oi 

Lupta de clasă oXr/ot) istoricul ne arată aceste ca- 

tegorii ale oamenilor liberi, de cele mai multe ori, în acţiune, 
fără să ia o atitudine personală. De pildă, poporul din Argos 
prinde curaj şi se ridică împotriva aristocraţilor (V, 82,1). Ace¬ 
laşi lucru se petrece la Corcyra (IV, 46,3). Aristocraţii megari- 
eni, fiind alungaţi de popor, se dedau la prădăciuni (IV, 66,2). 
Poporul din Amphipolis, compus din atenieni, într-o mică parte, 

şi din oameni de prin alte părţi (IV, 106), după lungi ezitări a 
acceptat propunerea lui Brasidas. Poporul din Mende era în 
dezbinare cu aristocraţii cînd cetatea a fost atacată (IV, 130). 
Am arătat, cu ocazia discutării cauzalităţii istorice, că Thu- 
cydides şi-a dat seama de importanţa factorului economic în 
ceea ce priveşte apariţia claselor şi a luptei de clasă. «Astfel,, 
datorită rodniciei pămîntului — spune istoricul (I, 2—4) — bo¬ 
găţiile se strîngeau în mîinile cîtorva şi produceau răscoale 
[prin cetăţi], de pe urma cărora [cetăţile] slăbeau şi, în acelaşi 
timp, erau atacate mai uşor de alte triburi». La Mitilene — 
relatează Thucydides (III, 27) — poporul este înarmat spre a. 
lupta contra atenienildr, dar ajunşi în stăpînirea armelor, sol¬ 
daţii, oameni din popor, n-au voit să mai lupte, ci au început 
să ceară aristocraţilor să le împartă grîu, ameninţîndu-i că„ 
în caz contrar, se vor înţelege cu atenienii. Dezbinări între po¬ 
por şi aristocraţi mai semnalează Thucydides şi la Corcyra 
(III, 70), unde sclavii au fost chemaţi în ajutor (III, 73), pro- 
miţîndu-li-se eliberarea, şi unde au avut loc scene de război 
civil (III, 74). După ce expune, cu un emoţionant dramatism, 
violenţa luptelor, istoricul încheie cu următoarea observaţie: 
«Atît de violentă a fost răscoala şi s-a părut şi mai violentă 
[decît a fost în realitate], căci a fost prima. într-adevăr, mai 
tîrziu s-a mişcat aproape întreaga elenime, ca să zicem aşa,, 
' producîndu-se pretutindeni dezbinări, căci fruntaşii poporului: 
voiau să-i aducă pe atenieni, iar oligarhii pe lacedemonieni^ 
(III, 82,1). în continuare, istoricul arată că chemarea atenienilor 
sau a lacedemonienilor de către cele două categorii sociale, în. 
luptă, era un pretext pentru a-şi satisface o duşmănie mai 
veche.- Istoricul observă apoi: «Multe şi grele nenorociri s-au 
abătut, în timpul răscoalelor [asupra oamenilor], prin cetăţi,, 
nenorociri care se întîmplă şi se vor întîmpla întotdeauna, cît 
timp firea oamenilor va fi aceeaşi, nenorociri mai groaznice 
sau mai potolite şi cu aspecte variate, după cum vor fi schim¬ 
bările împrejurărilor de fiecare dată» (III, 82,2). Observînd, în 
continuare, că războiul „suprimînd procurarea hranei de toate 
zilele, este un dascăl al violenţei", istoricul analizează starea 
psihologică a celor aflaţi în luptă. Aşadar, Thucydides nu-şi 
exprimă preferinţe pentru nici o clasă, ci încearcă să genera- 

lizeze cauzele răscoalelor şi să facă o pătrunzătoare analiză 
psihologică, de care ne vom ocupa în altă parte. De asemenea, 
•el consemnează dezbinări între popor şi aristocraţi, în diferite 
cetăţi, fără însă să ia atitudine (IV, 1,3; IV, 67,71,76,1—5,130; 
VI, 35,36,74; VIII, 21,1. Din cele expuse, reiese că istoricul nu-şi 
arată explicit simpatia sau aversiunea pentru nici o clasă sau 
•categorie socială, ci caută să explice cauzele faptelor — efort 
raţional —, să sublinieze violenţa luptelor — efort de prezen¬ 
tare dramatică — şi să analizeze stările sufleteşti — efort psi¬ 
hologic. Totuşi, în mod implicit, se simte tristeţea istoricului 
in faţa evenimentelor pe care le relatează. 


CÎTEVA PERSONAJE POLITICE 

< 

CARACTERIZATE DE THUCYDIDES 

Cum era firesc, Thucydides, expunînd fapte, prezintă citi¬ 
torului diferitele personalităţi politice în acţiune. în acest fel, 
cititorul poate să facă singur judecăţi de valoare asupra carac¬ 
terului şi acţiunii diferitelor personaje întîlnite în operă. 

Sînt însă cazuri — nu prea multe — cînd istoricul exprimă 
direct ideile sale asupra personajelor implicate în evenimentele 
pe care le narează. Scurtele aprecieri pe care le face asupra 
diferitelor personaje sînt cu atît mai preţioase cu cît, pe 
această cale, istoricul îşi exprimă propriile sale convingeri po¬ 
litice. 

De pildă, înainte de a reda discursul rostit de Alcibiades, 
fiul lui Cleinias, în ecclesia, ca răspuns la cuvîntarea lui Nicias, 
Thucydides dă cîteva informaţii cu privire lâ Alcibiades (VI, 
15). Istoricul înşiră pe scurt motivele adversităţii lui Alcibia¬ 
des faţă de Nicias: 1) divergenţe politice; 2) aluzii răutăcioase 
făcute de Nicias la adresa lui Alcibiades; 3) dorinţa de a fi 
ales strateg, şi aceea de a cuceri Sicilia şi Cartagina, pentru ca, 
apoi, să dobîndească bani şi faimă. După aceea, Thucydides 
arată că Alcibiades, biicurîndu-se de un mare prestigiu în faţa 
cetăţenilor, făcea cheltuieli mai mari decît îi îngăduiau resur¬ 
sele materiale. Aceste cheltuieli nesăbuite, ne spune istoricul, 

au contribuit foarte mult la distrugerea cetăţii, deoarece poporul 
lua comportările lui Alcibiades drept indicaţii că fiul lui Clei- 
nias ar vrea să instaureze tirania, şi de aceea, tocmai în mo¬ 
mentul cînd Alcibiades punea foarte bine la cale treburile răz¬ 
boiului, atenienii iritaţi de comportările lui, au adus mari pre¬ 
judicii cetăţii. Aşadar, Thucydides socoteşte că motivele pentru 
care Alcibiades susţinea v cu atîta tărie pornirea expediţiei în 
Sicilia erau de ordin personal: divergenţele cu Nicias şi do¬ 
rinţa de glorie şi de bani. 

Isotricul nu află printre intenţiile lui Alcibiades nici una 
care să aibă în vedere interesul general. Critica istoricului se 
îndreaptă şi asupra poporului, care l-a chemat la judecată pe 
Alcibiades tocmai cînd acesta lua măsurile cele mai bune în 
vederea expediţiei. Este singurul merit expres pe care-1 atri¬ 
buie Thucydides lui Alcibiades. Totuşi, se pare că istoricul 
este de acord şi cu existenţa meritelor pe care şi le arogă 
Alcibiades însuşi, cînd afirmă că a adus faimă Atenei prin vic¬ 
toriile repurtate la Olympia (VI, 16). Probabil că istoricul este 
de părere că Alcibiades, cu toate extravaganţele sale, fusese 
de folos cetăţii şi i-ar fi adus încă multe avantaje, dacă duş¬ 
manii săi l-ar fi lăsat în pace. 

Despre Archidamos, Thucydides spune (I, 79) că era un om 
inteligent şi înţelept. Ideile expuse de Archidamos în faţa 
soldaţilor, menite să le tempereze ardoarea războinică şi să-i 
cheme la considerarea rece şi obiectivă a realităţii, justifică 
epitetele cu care-1 caracterizează istoricul. 

însuşirile pe care le distinge Thucydides la Brasidas sînt: 
cumpătarea, dreptatea, virtutea, inteligenţa (IV, 81), abilitatea, 
blîndeţea, calităţi pare l-au făcut dorit de aliaţii atenienilor, 
prestigiul pe care-1 avea în faţa soldaţilor atenieni (V, 11), 
eroizarea lui de către amfipolitani. 

Istoricul este obiectiv. Dovada o avem în faptul că Thucydi¬ 
des spune (IV, 108) că Brasidas recurgea şi la declaraţii amă¬ 
gitoare, spre a-i atrage pe aliaţii atenienilor. 

Privind lucrurile obiectiv, Thucydides socoteşte — deşi n-o 
declara explicit — că, din punct de vedere spartan, Brasidas 
proceda foarte bine. 

\ 


93 




N. I. BARBU 


Despre Cleon, Thucydides,spune că era cel mai violent dintre 
cetăţeni (III, 36,6), demagog, care avea foarte mare credit în 
faţa poporului (IV, 21), că, prins în propriile sale mreje, a 
trebuit să accepte să ia comanda expediţiei din Pylos, lăudîndu-se 
că sau va aduce pe lacedemonieni vii în timp de 20 de zile, sau 
va pieri el însuşi, ceea ce i-a făcut pe atenieni să rîdă de uşu¬ 
rătatea lui. Oamenii cu judecată, ne spune Thucydides (IV, 
28), se bucurau, gîndindu-se că sau vor scăpa de Cleon sau 
acesta îi va supune pe lacedemonieni. Istoricul pune faţă în 
faţă „neştiinţa şi slăbiciunea" lui Cleon cu „experienţa" şi „cu 
rajul" lui Brasidas, cînd cei doi comandanţi de oşti se aflau la 
Amphipolis, unul împotriva celuilalt. Aceste caracteristici le 
erau atribuite celor doi comandanţi, de către ostaşii coman¬ 
daţi de Cleon. Vădit lucru, în confruntarea dintre Cleon şi 
Brasidas, simpatiile istoricului merg spre Brasidas, iar fapte¬ 
le au confirmat justeţea punctului de vedere al lui Thucy¬ 
dides care, poate, a exagerat trăsăturile negative ale caracte¬ 
rului lui Cleon. Cert este, însă, că în luptă, el s-a dovedit in¬ 
ferior lui Brasidas. 

Thucydides exprimă direct părerea sa şi asupra lui Niciasj 
despre care spune că era înclinat spre superstiţie (VII, 50,30 — 
credinţa sa în zei este exprimată de Nicias însuşi (VII, 77,4) 
— şi că merita cel mai puţin dintre toţi elenii, de pe vremea 
istoricului, să ajungă într-o astfel de nenorocire. 

Nu merita, ne spune istoricul, din pricina comportării lui 
virtuoase să moară în acest fel. 

Se pare că cele mai multe păreri directe a exprimat Thu¬ 
cydides asupra lui Pericles, pe care-1 numeşte „un om care 
era în acel timp cel mai abil la cuvînt şi la faptă dintre toţi 
atenienii" (I, 4, 138). Ar fi suficiente aceste cuvinte spre a ne 
arăta că cea mai înaltă preţuire, dintre toţi oamenii politici 
atenieni, o acordă Thucydides lui Pericles. Totuşi istoricul nu 
se mulţumeşte cu atît. 

Din-expunerea motivelor de încredere, pe care le arăta Pe- 
ricles atenienilor, reiese o abia reţinută admiraţie a istoricului 
pentru omul de stat atenian. Acelaşi deplin acord al istoricu¬ 
lui cu comportarea lui Pericles, cînd vedea că atenienii sînt 
mimaţi (II, 22). Elogii clare îi aduce istoricul (în cartea a Il-a, 

65), unde spune că, atîta timp cît a fost în fruntea cetăţii, Pe- 
ricles, în timp de pace, a condus-o cu moderaţie şi a păzit-o 
cu chibzuinţă sigură, iar în timpul lui cetatea a ajuns „foarte 
mare“, şi chiar cînd a izbucnit războiul, „este evident că şi 
atunci a prevăzut forţa cetăţii 

Dacă atenienii ar fi respectat recomandările lui Pericles — 
spune mai departe istoricul — ar fi învins, dar ei au făcut 
totul pe dos. Forţa Olimpianului, continuă Thucydides, consta 
în faptul că Pericles se bucura de un mare prestigiu, avea gîn- 
duri înalte, era incoruptibil, conducea poporul în libertate şi 
nu se lăsa condus de popor, nu căuta să-şi cîştige prestigiul 
făcînd demagogie, ştia să înflăcăreze poporul cînd îl vedea des¬ 
curajat şi să-i ridice moralul cînd îl vedea abătut. Era cu 
numele o democraţie, dar în fapt era o conducere a primului 
cetăţean (II, 65,6). 

Istoricul, spre a pune şi mai puternic în lumină meritele lui 

* 

Pericles, arată greşelile săvîrşite de urmaşii lui, care au dus 
cetatea la dezastru, şi anume: goana după întîietate şi practica 
demagogiei, printre ale căror consecinţe a fost şi expediţia din 
Sicilia. Această expediţie s-a transformat în dezastru, ne spune 
istoricul, nu pentru că ar fi fost rău calculată, ci din pricina 
certurilor dintre conducătorii poporului, a neînţelegerilor dintre 
comandanţi. Dar, şi după dezastrul din Sicilia, Atena încă a 
mai rezistat, ceea ce a demonstrat încă o dată justeţea preve¬ 
derilor lui Pericles, cu privire la puterea acestei cetăţi. 

Din cele expuse reiese obiectivitatea cu care i-a judecat 
Thucydides pe oamenii politici amintiţi. Istoricul nu şovăie să 
arate meritele spartanului Brasidas, infatuarea şi lipsa de 
scrupule a atenianului Cleon. Thucydides şi-a iubit cetatea, cu 
toate că a fost exilat. Exilul nu i-a smuls din suflet dragostea 
pentru cetatea sa, aşa cum patriotismul său de atenian nu l-a 
împiedicat să vadă meritele reale ale lui Archidamos sau ale 
lui Brasidas. 

Elogiile pe care le aduce Thucydides lui Pericles exprimă, 
cît se poate de clar, şi idealurile politice ale istoricului. O 
democraţie chibzuită, aşa cum a fost realizată de Pericles, fără 
demagogi de genul lui Cleon, este, în ochii istoricului, forma 

de guvernămînt pentru care el manifesta o abia reţinută ad¬ 
miraţie. 

Nici aventurile de felul celor din Sicilia nu i se păreau 
lui Thucydides condamnabile, nici ţelurile expediţiei irealiza¬ 
bile, dacă ar fi fost condusă de comandanţi care să fi fost de 
acord între ei, iar la Atena poporul să nu fi fost dezbinat de 
luptele demagogilor, dornici de întîietate. 

Aceste scurte caracterizări, făcute personajelor amintite, vin 
să completeze şi să întărească constatările pe care le-am 
făcut, cu ocazia discutării altor probleme, asupra convingerilor 
şi idealurilor politice ale lui Thucydides. 


GENERALIZĂRI ÎN OPERA LUI THUCYDIDES 

Thucydides, luînd hotărîrea de a nu mai insera în opera sa 
cuvîntările ţinute în diferite împrejurări, de diferiţi oameni 
politici, comandanţi de oşti sau simpli particulari, aşa cum au 
fost rostite, ci de a le da el însuşi o formă personală, ţinîn- 
du-se cît mai strîns de cele spuse în realitate, şi-a creat, ipso 
facto , posibilitatea de a interveni chiar în conţinutul discursu¬ 
rilor. Această intervenţie este confirmată de istoric însuşi, cînd 
afirmă că a relatat aşa „cum mi se părea că ar fi putut să 
vorbească fiecare, ceea ce trebuia despre treburile care le 

stăteau de fiecare dată în faţă, ţinîndu-mă. cît mai strîns de 

* 

cuprinsul general al celor Spuse în realitate" (I, 22, 1). Cuvin¬ 
tele cos S'av eSoxei „cum mi se părea" şi 8xt eyyîkoctoc 

„cît mai strîns" arată, fără nici o îndoială, că istoricul a inserat 
în cuvîntări multe idei care-i aparţineau. 

Relatînd cuvîntarea ţinută de Nici as în faţa ostaşilor, după 
grava înfrîngere de la Epipolai, Thucydides spune că şi co¬ 
mandantul Demosthenes îşi încuraja soldaţii spunîndu-le „ace¬ 
leaşi lucruri sau asemănătoare" (VII, 78, 1). Pasajul ne arată 
că nu ceea ce a spus Demosthenes în realitate îl interesa pe 

istoric, ci ceea ce era verosimil să spună, în împrejurarea în 

care se găsea. 

Tocmai această libertate de a relata discursurile pronunţate 
în realitate, refăcîndu-:le după to elxds „verosimil", i-a dat 
iui Thucydides posibilitatea ,de a insera idei generale, care, 
deşi sînt exprimate într-un moment determinat, depăşesc, în 
ceea ce priveşte sfera de aplicabilitate, circumstanţa în care 
au fost rostite. Aceste idei generale constituie — după părerea 
noastră — nota specifică esenţială a caracteristicilor operei lui 
Thucydides. Mai mult — după cum se va vedea din cerceta¬ 
rea acestor generalizări, coroborate cu afirmaţiile istoricului 
însuşi, cu privire la scopul operei sale — se poate afirma că 
istoricul a scris istoria războiului peloponesiac tocmai în vede- 
rea formulării acestor generalizări. 

înainte de a trage şi alte concluzii, cu privire la aceste 
generalizări, este necesar să ne oprim asupra cîtorva. Pentru 
a le înţelege mai bine rostul şi valoarea în operă, socotim, 
că este potrivit să le cercetăm grupîndu-le în jurul proble¬ 
melor la care se referă, de pildă; psihologice, politice, diplo¬ 
matice, militare etc. 


Firea omenească 


Vorbind despre rostul operei sale — 
asupra căruia vom reveni în altă 
parte — Thucydides spune, că el a cercetat adevărul „fapte¬ 
lor petrecute şi care se vor petrece iarăşi vreodată, potrivit 
firii omeneşti (dv0pco7ceia «pijcrtc; ), la fel sau în chip asemănă¬ 
tor" (I, 22, 4). Prin urmare, istoricul socoteşte că, în esenţă, 
firea omenească are anumite însuşiri, care conferă diferitelor 
evenimente, a căror cauză este, caracteristici identice sau ase¬ 
mănătoare. Este o afirmaţie, de principiu, clară, categorică şi 
directă a istoricului. Este cea mai înaltă generalizare. Despre 
firea omenească, concepută ca o realitate de bază, cu anu¬ 
mite însuşiri fundamentale, care rămîne aceeaşi în diferite 

* 

împrejurări, mai vorbesc şi alte personaje cînd menţionează 
o caracteristică sau alta a acestei av0p<o7reia . Astfel, 

încereînd să-şi justifice hegemonia asupra propriilor aliaţi, 
atenienii, prin gura unui sol, spun (I, 76, 2—3) lacedemonieni- 
lor că n-au săvîrşit nici un lucru în contradicţie cu firea ome¬ 
nească ( av0pw7rela <p{j<ns ) cînd au primit rolul de conducători 
(dpxfy)» care li se oferea, şi că, dimpotrivă, merită laude 
.aceia care acţionează, potrivit firii omeneşti (ou&'drco too dv0pw- 

rcelou ipoTrou ). Diodotos spune, că este greu de reţinut firea 
omenească cînd se dezlănţuie. 

Thucydides însuşi, după ce arată cum s-a desfăşurat răs¬ 
coala din Corcyra, observă că multe nenorociri s-au abătut 
asupra cetăţilor în timpul răscoalei, „care se întîmplă şi se 
vor întîmplă întotdeauna cît timp firea omenească ( qptiais 
<av0po)7T(ov ) va fi aceeaşi^ (III, .82, 2 cf. 84, 2). Thebanii, 
acuzîndu-i pe plateeni, fac o distincţie între aserţiunile şi ade¬ 
vărata lor natură, care a ieşit la iveală (rj «p-'ms £4 

z'o dXv)0£g ). Este în firea omenească ( 7TE<puxe yap x6 dv0p(onetov) 
să domine pe cel care-i cedează — zice un alt orator (IV, 
61, 5). Acelaşi lucru, întrebuinţînd aceeaşi expresie, îl afirmă 
atenianul, în dialogul cu melianul (V, 105, 1). 

Aceste pasaje sînt îndeajuns spre a ilustra ideea că, în con¬ 
cepţia lui Thucydides, există anumite trăsături comune tutu¬ 
ror oamenilor, indiferent de timp şi de loc, care se manifestă 
şi se vor manifesta întotdeauna la fel, în esenţă, suferind schim¬ 
bări neesenţiale, după timp şi loc. Dar firea omenească are 
însuşiri fizice şi psihice. La care se referă Thucydides? Aşa 
cum s-a şi văzut în citatele arătate, şi cum se va vedea din 
analizele care vor urma, istoricul se referă numai la caracte¬ 
risticile sufleteşti ale oamenilor. Vom încerca să prezentăm mai 

» 

sistematic aceste caracteristici, menţionate de istoric, după ha- 
zardul prilejurilor în care puteau fi amintite, după care vom 
face şi judecăţi de valoare. 

Una dintre principalele antiteze asu- 
Vorbă (gîndire) şi faptă pra căreia stăruie ThuC y dides , în 

diferite ocazii, este aceea dintre Xoyo<;, yvcb^T) (cuvînt, gîndire, 
plan) (I, 43, 1) şi âpyov (lucru) sau Ttpaypta (faptă). Astfel Peri- 
cles, în lauda de înmormîntare (I, 53, 1), spune că cetăţenii 
trebuie să fie de folos cetăţii, nu numai cu cuvîntul ( X6y<p) 
ci şi t cu fapta (epycp), după ce, puţin mai înainte (I, 42, 3), 
făcuse precizarea că cei căzuţi în luptă au fugit de infamia 
laşităţii (alo^pov zov X6yov ), acţionînd cu corpul ( to epyov x(p 
acbixaxt ). Rezultă clar că vorba, în care este exprimată gîn- 
direa, s-ar fi putut manifesta şi fără consecinţele faptei. Rapor¬ 
tul dintre vorbă, gîndire şi faptă este acela dintre dascălul, 

curo instruieşte, şi elevul, care acţionează (Xoyoo<; SiSacixdXoui; 
T&v rrpayjJUXTCov (III, 42, 2). 

Thebanii îi îndeamnă pe lacedemonieni să nu instituie nu¬ 
mai întreceri de cuvîntări (Xoywv), ci şi de fapte, deoarece aceia 
care săvîrşesc fapte frumoase le expun pe scurt, în timp ce 
autorii faptelor urîte rostesc discursuri frumoase (III, 67, 5). 
Aici opoziţia dintre cuvînt, gîndire şi faptă este privită din 
punct de vedere moral. Brasidas afirmă (IV, 87, 1) că nu 
prezintă încredere decît oamenii ale căror fapte concordă cu 
vorbele (epT a £* xâ>v Xoycov dvaOpo&^evca). Hermocrates, vorbind 
în adunarea camarinenilor (IV, 76, 1), face distincţie între 
motivul mărturisit (7Tpo<paCTt<; ) al atenienilor şi între planul lor 
adevărat (Siavol* ). Discrepanţa dintre vorbe şi fapte o amin¬ 
teşte şi solul corintian, cînd cere (I, 39, 1) ca atenienii să-şi 
pună de acord fapta cu gîndul. Pericles, făcînd elogiul Atenei, 
distinge Xoycov y.o\mo(; „vorbe făloase" de gpywv aXrfOeia „ade¬ 
vărul faptelor" (I, 41, 2). Un sol mytilenean afirmă (III, 10, 1) 
că schimbările în gînduri ( âv StaXXdciCToxT’ Tfjţ yvcbfJiYjg) aduc 
modificări în fapte (8ia<popaiT(bv epywv). Distincţia dintre vor¬ 
be şi fapte este făcută şi în VI, 12, 1 şi 68, 1. 

Una dintre cele mai mari contradîc- 
Raţiune, sentimente, ţii t care sălăşluiesc în sufletul ome- 

pasium nesc, este aceea dintre raţiune şi 

patimi, dintre raţiune şi pasiune. Diodotos afirmă (III, 42, 1) 

că bunei chibzuinţe, operă a raţiunii, i se opune, în cel mai 

înalt grad, „graba" Taxos şi „mînia" opyrj, care nu îngăduie 

raţiunii să acţioneze în calm şi linişte, iar cel care chibzuieşte 

* 

bine este mai puternic decît dacă acţionează puternic, dar fărăi 
raţiune (ootn; e5 pouXeTai xpetcjacov t) [iet' epycov lox^oţ avotq: £7rO(bv) 
Din fire oamenii — spune un sol lacedemonian, în faţa ate¬ 
nienilor (IV. 19, 3) — cedează cu plăcere oamenilor concilianţi,, 
dar împotriva făloşilor se avîntă în primejdie, chiar împotriva* 
raţiunii. 

Thucydides aminteşte de diferite 
stări afective omeneşti, ca mobil al! 
diferitelor acţiuni întreprinse în îm¬ 
prejurări diverse. De pildă, minaţi de patimă, corintienii au 
purtat războiul împotriva corcyreienilor (I, 31, 1), atenienii au 


Sentimente şi pasiuni 

omeneşti 

acceptat conducerea aliaţilor şi de teamă (I, 75, 2), oamenii 
din fire, invidiază laudele aduse altora, spune Pericles, în 
cuvîntarea funebră (II, 35, 1—3, cf. 45—1); atenienii îşi alungă 
neplăcerile (xo Xu^pov) muncii prin încîntarea (tep^ts ) adusă 
de jertfe şi întreceri (II, 38), deci alungă o stare afectivă 
prin altă stare afectivă. Că nădejdea de a scăpa de sărăcie 
îi mînă pe cei lipsiţi să se avînte în primejdie, se deduce 
dintr-o frază formulată de Pericles (II, 42, 3), unde se spune 
că sentimentul onoarei a fost mai de preţ decît însăşi viaţa 
pentru cei căzuţi (II, 44, 1—4). Cleon afirmă (III, 39, 3) că 
mytilenenii au pornit la război, fiind împinşi de speranţe mai 
presus de puterile lor. Războiul şi lipsurile celor strict necesare 
exasperează patimile, spune Thucydides (III, 82, 2—3), şi îi 
face pe oameni să schimbe şi sensurile cuvintelor. Thebanii îi 
acuză pe plateeni că au acţionat (III, 67, 3) fucret „din ură“ 
sau $t>ci 3 „cu dreptate" care, în mod implicit, presupuneau 
activitatea raţiunii. Oamenii care au succese neaşteptate 
(dSoxrjtwţ etiTux'n< jat ( IV » 17> 3) doresc să obţină şi mai mult. 

In alte capitole, Thucydides ne prezintă şi alte stări afec¬ 
tive, care tulbură judecata rece şi împiedică activitatea utilă, 
precum sînt: panica într-o armată numeroasă (IV, 125, 1, VI, 
61, 1); ambiţii nesăbuite (V, 111); nădejdea în primejdii (V, 103, 
VII, 77, 3); invidia (VI, 16, 3—5); mînia (VI, 60, 1); îndrăzneala 
prostească (III, 45, 1), (VI, 40, 1); invidia şi teama (VI, 78, 2; 
83, 3); dorinţa (V, 113); teama şi iluzia (VI, 183, 3); nădejdea 
şi avîntul (VII, 67, 3); surpriza (VII, 28; 71); ambiţii (VII, 28, 1). 

Thucydides semnalează ca o defici- 
Deficienţe ale raţiunii enţă raţiunii 

este uşurinţa cu care 

unii oameni îşi- fac iluzii (VI, 9, 3) şi rapiditatea cu care 
acceptă şi anunţă lucruri de necrezut (VI, 33, 1). 

•Dacă cercetăm ideile lui Thucydides în lumina ştiinţei ac¬ 
tuale, constatam că ele concordă întru totul cu ceea ce citim, 
de pildă, într-un tratat de psihologie, unde se vorbeşte, aşa 
cum este ştiut, între altele, despre activitatea afectivă şi des¬ 
pre unitatea personalităţii omeneşti, ca şi despre raportul din¬ 
tre gîndire şi formele sau mai bine zis stările afective ale 
sufletului omenesc. Astfel, de pildă, în tratatul de psihologie 
scris de Al. Roşea şi colectiv, publicat în 1957, tratat destinat 

învăţămîntului superior, se spune -cu privire la raportul dintre 
stările afective şi realitatea obiectivă, ale cărei fenomene şi 
relaţii dintre fenomene se reflectă în gîndire: „Emoţiile şi sen¬ 
timentele reflectă atitudinea omului faţă de obiecte şi feno¬ 
mene. Intrucît sentimentele reflectă nu atît calităţile obiectelor 
şi fenomenelor, cît mai ales atitudinea noastră faţă de ele, 
unul şi acelaşi obiect sau fenomen poate să producă la oa- 
meni diferiţi, sentimente diferite. Mai mult, aceluiaşi om un 
obiect oarecare poate să-i producă^ sentimente diferite, în 
funcţie de experienţa cu acelaşi obiect, de modificarea tre¬ 
buinţelor, intereselor, deprinderilor sale". Mai departe citim: 
„Ele au adesea un efect dezorganizator asupra activităţii, da¬ 
torită tulburării relaţiilor cortico-subcorticale. Astfel, dacă frica 
sau mînia sînt emoţii, groaza, frica sau mînia sînt trăiri 
emoţionale de intensitate puţin obişnuită". La pag. 170 citim: 
„Gîndirea este reflectarea generalizată, în creierul omului, a 
obiectelor şi fenomenelor şi a relaţiilor dintre ele, sub formă 
de noţiuni, judecăţi, raţionamente". Nici nu se putea formula o 
mai perfectă concordanţă între ideile lui Thucydides şi tezele 
psihologiei experimentale actuale cu privire la raportul dintre 
gîndirea omenească, în care se reflectă sub formă de noţiuni, 
judecăţi şi raţionamente realitatea obiectivă, pe care, în limbajul 
lui Thucydides o constată raţiunea ho logos , şi stările afective, 
emoţii, sentimente, afecte, care vin şi tulbură raţiunea, creînd 
o contradicţie ce constituie o sursă de tulburări ale judecăţii 
. rece, care trebuie să conducă pe om în realitatea obiectivă, 
ţinînd seama de relaţiile obiective, reale, dintre lucruri şi 
fenomene. 

Omul, cu firea lui, aşa cum l-a pre- 
Idei şi sentimente mani- zentat în ^ mari marele istoriCi 

testate în timpul războ- în pasajele . citate 

mai înainte, şi-a 

îului peloponesiac dezvăluit caracteristicile în comple¬ 

xele acţiuni politice, diplomatice, militare, care s-au desfă¬ 
şurat în timpul războiului. 

Viaţa politică ocupă un loc de prim-ordin. Ca în orice ac¬ 
tivitate, şi în activitatea politică, cetăţenii diferitelor polisuri, 
în acţiunea lor, au fost minaţi de anumite imbolduri, au vizat 
să atingă anumite obiective, au întrebuinţat, spre a le înfăptui, 

anumite mijloace. Amintim, în cele ce urmează, cîteva dintre 
obiectivele urmărite, cîteva dintre mijloacele întrebuinţate pen¬ 
tru atingerea lor şi dintre rezultatele la care s-a ajuns. 

Libertatea era unul dintre obiectivele 
Obiective politice. Domi- esen ţi a i e pe care le urmăreau polisu- 

naţie şi libertate rile. Atenienii, pentru a justifica he¬ 

gemonia asupra aliaţilor, afirmă că dorinţa de supremaţie este 
în firea omului (I, 76, 2), care face ca cel mai slab să fie 
condus de cel mai puternic. Holul de conducător se exercită 
cu scopul de a dobîndi prestigiu, securitate (Seog ) şi putere 
economică (wpeVtoe). Atenienii merită laude pentru că, deşi au 
dat ascultare pornirii lor fireşti, de a domina, s-au comportat 
totuşi cu destulă moderaţie ( Stxatoxepot) faţă de puterea de 
care dispuneau. Ei au admis să se judece cu aliaţii (I, 77, 1), 
care sînt totuşi nemulţumiţi, fiindcă nu se gîndesc că alţi 
dominanţi nici nu discută cu supuşii lor. Oratorul se referă la 
spartani, desigur. Acesta este punctul de vedere al celor care 
exercită supremaţia. 


Chiar oratorul atenian recunoaşte, în 
Supuşii faţa S p ar tanilor, că dominaţia ate¬ 

niană este nesuferită (xaXercrj ) şi prezentul este greu pentru 
dominaţi (I, 77, 3). Pericles, care, fără nici o îndoială, justi¬ 
fică dominaţia ateniană (I, 141, 1) înainte de începerea răz¬ 
boiului, numeşte sclavie ($o6Xg>chv) faptul de a ceda şi de a 
se supune unor egali, iar în cuvîntarea funebră, titlul cel mai 
de glorie pe care-1 conferă celor căzuţi este faptul că şi-au 
jertfit viaţa pentru libertatea patriei (II, 42 şi 43). 

în adunarea sicilienilor, Hermocrates din Syracusa, îndem- 
nîndu-i pe sicilieni să reziste împotriva atacului, atenian, care 
se profilează la orizont, spune, între altele, că nu poartă pică 
atenienilor, deoarece, din fire, oamenii domină pe cei care 
le cedează şi rezistă împotriva celor care-i atacă (IV, 61, 4). 
în dialogul atenianului cu melianul, atenianul afirmă necesi¬ 
tatea apărării dominaţiei ateniene, iar melianul o numeşte 

sclavie. Melianul îl întreabă pe atenian (V, 92), cum s-ar putea 

• 

împăca utilitatea sclaviei pentru melieni, cu utilitatea domi¬ 
naţiei ateniene, iar atenianul îi răspunde că, dacă melienii s-ar 
supune, ar fi cruţaţi de mari suferinţe (Setvd ), iar atenienii 

fir avea nişte supuşi nedemni. Atenianul afirmă, între altele, 
c*ă şi unii şi ceilalţi (dominanţi şi supuşi) au motive justifica¬ 
toare pentru acţiunea lor, dar că, pînă la urmă, forţa decide 
(V, 97—101). Din dialog rezultă că dreptatea, care, în cazul de 
faţă, este libertatea, nu poate fi menţinută fără luptă. Dar do¬ 
minaţia, ca şi libertatea, aşa cum apar din dialog, sînt — 
pentru cele două tabere — două năzuinţe egal de fireşti. Me- 
Henii sînt hotărîţi să-şi apere libertatea, avîntîndu-se în pri¬ 
mejdie (V, 107), aşa cum şi atenienii sînt hotărîţi să-şi menţină 
dominaţia. Concluzia la care ajunge atenianul, în această con¬ 
tradicţie de interese, este următoarea: „Aceia care nu cedează 
celor deopotrivă cu ei, care tratează cum trebuie cu cei care 
sînt mai puternici decît ei şi se comportă cu moderaţie faţă 
de inferiorii lor, repurtează cele mai multe succese" (V, 111, 5). 
Cu alte cuvinte, în cazul de faţă, deşi dorinţa de libertate este 
legitimă şi firească, aşa cum este şi pofta de dominaţie, liti¬ 
giul între aceste două obiective contradictorii este tranşat de 
forţă. Cu siguranţă că aceasta era concepţia lui Thucydides, 
logică şi realistă pentru vremea sa (VII, 68; II, 36, 2). 

Nu trebuie să credem că în opera 
Dreptatea iui se afla o teorie a dreptului, for¬ 

mulată după toate regulile unui tratat juridic. Desigur, cuvin¬ 
tele „drept", „dreptate", „pe drept", „pe nedrept" le întîlnim, 
relativ des, dar conceptul de „dreptate" trebuie mai ales de¬ 
dus din cazurile concrete, particulare, în care este întrebuinţat 
cuvîntul. 

Hermocrates din Syracusa, vorbind în faţa cetăţenilor din 
Camarina, îi avertizează să nu caute să respecte prea mult 
„dreptatea" 8'ixoaov, care consta în neutralitatea faţă de 
atenieni şi de siracuzani, pretextînd că au un tratat de alianţă 
cu atenienii. Dacă vor rămîne neutri, camarinenii vor îngădui 
atenienilor să aplice adevăratul postulat al dreptăţii ( epyov ioî> 
xaXou SLxatcbţxaToq), venind în ajutor unor rude şi „vor fi 
înţelepţi fără reflexiune" (dtX6yco<s crcocppoveîv) , pe cînd cama¬ 
rinenii, respingînd formal dreptatea, sub un pretext cuviin¬ 
cios, îşi vor distruge aliaţii şi adevăratele rude. Şi nu aceasta 
este dreptatea, conchide Hermocrates. După cum se vede, frun¬ 
taşul siracuzan face aici distincţie între dreptatea formală 

(respectarea tratatului încheiat de camarineni cu atenienii) şi 
adevărata dreptate, adică alierea camarinenilor cu siracuzanii, 
care le sînt rude mai apropiate, din natură (VI, 80, 2). Deci, 
opoziţia ■ este între drept natural şi lege umană, exprimată 
printr-un tratat. Tot Hermocrates (VI, 77, 1) spune că ate¬ 
nienii au săvîrşit nedreptatea, ducînd cetăţile în sclavie. Deci 
nedreptatea este suprimarea libertăţii. 

Thebanii (III, 67, 1—3), vorbind în faţa lacedemonienilor îm¬ 
potriva plateenilor, îi îndeamnă pe lacedemonieni să nu le 
fie milă de plateeni, care au primit o lovitură dreaptă (Stxatox;). 
pentru că încălcaseră legea elenilor, iar thebanii au suferit, 
fiindcă legea a fost călcată. Şi aici este vorba de încălcarea 
unei legi concrete. Corintienii, purtători de cuvînt ai aliaţilor 
Spartei, acuză pe lacedemonieni că nu au declarat mai de¬ 
vreme război atenienilor, nu şi-au îndeplinit datoria de con¬ 
ducători ai aliaţilor (I, 120, 1—3), deci n-au aplicat legea im¬ 
plicit în tratat. Plateenii, apărîndu-se în faţa lacedemonienilor 
împotriva acuzaţiilor aduse de thebani, spun, între altele, că 
s-au apărat, potrivit legii care există pentru toţi [şi care pre¬ 
vede că] este un drept sfînt să respingi pe duşmanul care te 
atacă (III, 56, 2). în acest pasaj este întrebuinţat cuvîntul fcriov 
şi nu Sbcociov. Satov, înseamnă dreptul pe care-1 are omul 
de la divinitate, mai presus de orice lege umană, şi aici este 
vorba de dreptul de apărare, de legitima apărare a unei ce¬ 
tăţi. în altă parte (III, 40, 2), Cleon, vorbind împotriva myti- 
lenienilor, care se desprinseseră de Atena, spune că milă şi 
iertare nu merită decît cei care au aceleaşi sentimente pentru 
cei care le acordă. Dimpotrivă, duşmanii nu merită milă. Aici 
este exprimată, cu toată forţa, legea talionului. Solul mytile- 
nienilor, vorbind în faţa lacedemonienilor şi aliaţilor (III, 9, 1), 
spune că există un obicei, devenit lege pentru eleni, potrivit 
căruia cei care părăsesc o alianţă sînt bine primiţi de aceia 
de partea cărora trec, fiindcă le sînt folositori, dar, socotindu-i 
trădători, cred că prezintă o mai mică încredere decît aliaţii 
statornici. Mytilenienii par a -fi săvîrşit o nedreptate, pentru 
că au călcat tratatul de alianţă încheiat cu Atena (III, 10), dar 
acest tratat a fost, pe de o parte, încheiat sub imperiul nece¬ 
sităţii. Peloponesienii se retrăseseră din ultima fază a războiu- 

lui împotriva mezilor, pe cînd atenienii îl purtau mai departe, 
iar mytilenienii erau interesaţi ca perşii să fie înfrînţi; cînd 
şl-au dat seama, însă, că atenienii au trecut la acţiunea de 
reducere în sclavie a elenilor, nu au mai fost de acord cu ei. 
Aici este vorba de un alt aspect al aceleiaşi probleme şi anume 
despre dreptul văzut într-un tratat concret şi dreptul conceput 
ca aplicare a virtuţii care, în cazul de faţă, echivalează cu 
apărarea libertăţii. Thebanii, acuzînd pe plateeni (III, 63), spun 
că aceştia din urmă au săvîrşit o nedreptate, deoarece, alături 
de atenieni, au pornit la reducerea în sclavie a Eladei. Deci, 
şi aci, prin drept se înţelege atît dreptul la libertate, cît şi cel 
de apărare a libertăţii. Căderea unei convenţii (III, 66, 2) este 
o nedreptate, deci acţiunea săvîrşită în conformitate cu tra¬ 
tatul (V, 90) este exercitarea dreptăţii. în dialogul atenianului 
cu melianul (V, 90) se pun în antiteză „dreptatea“ şi „inte¬ 
resul". Din felul cum decurge dialogul, se vede că dreptatea, 
aci, este echivalentă cu dreptul la libertate al fiecărei cetăţi şi 
cu datoria celorlalte de a respecta această libertate. Din cele 
expuse, se poate face o ierarhizare logică şi cronologică a ac¬ 
cepţiilor în care este luată noţiunea de „drept“ şi „dreptate“. 
Aşa cum arată istoria, cele mai vechi legături dintre indivizii 
unui grup social au fost acelea de înrudire, care şi-au mani¬ 
festat întreaga lor forţă în comuna primitivă. în cazul cama- 
rinenilor, aliaţi cu atenienii, dreptul natural, izvorît din legă¬ 
turile de rudenie, este împiedicat să se exercite de alianţa cu 
Atena, izvorîtă şi ea, la rîndul ei, din necesităţi economice, 
politice şi militare. Hermocrates cere revenirea la dreptul na¬ 
tural, deoarece, în concepţia lui, acest drept concordă şi cu 
interesele politice şi militare ale Siciliei. Dreptul de a ataca 
pe duşmani, despre care vorbesc plateenii (III, 56, 2) şi Cleon 
(III, 40, 2), exprimă o concepţie destul de veche, care îşi arată 
efectele chiar în comuna primitivă, în luptele dintre triburi. 
Dreptul la libertate al elenilor este arătat de thebani, cînd 
acuză pe plateeni că au trecut la reducerea în sclavie a eleni¬ 
lor, alături de atenieni, şi în dialogul dintre atenian şi melian. 
O accepţie mai restrînsă a noţiunii de „drept“ este aceea care 
se referă la o rînduială stabilită între un grup de oameni. Astfel, 
thebanii (III, 66, 2) acuză pe plateeni că n-au respectat o înţe- 

legere stabilită de comun acord cu ei, iar solul mytilenienilor 
(III, 9, 1) vorbeşte despre o lege, în vigoare la eleni, în virtu¬ 
tea căreia cei care părăsesc un aliat şi trec în tabăra adversă 
sînt folosiţi de adversari, dar apoi sînt consideraţi trădători şi 
priviţi ca atare. Prin urmare, semnarea unui tratat creează 
drepturi şi datorii. Mytilenienii răspund că au fost constrînşi să 
se alieze cu atenienii, spre a lupta împotriva perşilor. Deci 
obligaţiile asumate prin constrîngere nu au valoare. 

Aşadar, dreptul izvorăşte din legăturile de sînge, din nece¬ 
sităţile ce se ivesc în viaţa de toate zilele, din nevoia de liber¬ 
tate, din legile nescrise, stabilite la un popor prin tradiţie, 
din obligaţiile asumate într-o convenţie scrisă, într-un tratat 
de alianţă. 

Acestea sînt, în general, concluziile care se desprind din 
sensurile în care este luat cuvîntul „dreptate" de diferite per¬ 
sonaje. Care sînt ideile istoricului în această privinţă? Thucy- 
dides nu ne-o spune, dar este greu de presupus că el ar fi 
putut fi ostil dreptului de libertate a indivizilor şi cetăţilor. 
Problema este dificilă, pentru că puterea şi înflorirea Atenei 
se baza tocmai pe „reducerea la sclavie" a propriilor aliaţi. 
Istoricul a făcut mai mult efortul de a pune în lumină con¬ 
cepţii opuse, decît de a ne arăta propriile sale păreri. 

în relaţiile dintre cetăţi aveau loc 
neîncetate contacte şi tratative. în 
cursul acestora, se exprimau, în 
mod necesar, anumite idei generale, 
care, cîteodată, depăşeau domeniul relaţiilor dintre state şi se 
refereau la morală, drept etc. 

Cîteva principii generale. Egalitatea dintre cetăţi era, cel 
puţin formal, principiul care sta la baza oricăror relaţii diplo¬ 
matice dintre două cetăţi. Astfel, chiar după ce au respins 
cererea ultimativă făcută de spartani, prin care se cerea ca 
elenii să fie lăsaţi autonomi, atenienii s-au declarat dispuşi 
(I, 145) să discute, pe picior de egalitate, toate diferendele, pe 
baza tratatelor existente. Este semnalată aici valoarea discu¬ 
ţiei diplomatice, drept- instrument de atingere a obiectivelor de 
politică externă. Solii spartani, dezbătînd în faţa atenienilor 
soarta spartanilor de la Pylos, susţin superioritatea tratative- 


Căile de realizare a o- 
biectivelor politice. Di¬ 
plomaţia 

Jor paşnice asupra războiului (IV, 19 şi 20). Această teză o spri¬ 
jină cu un argument de psihologie general-umană; oamenii sînt, 
din fire, înclinaţi-să cadă la învoială cu cei care cedează mai 
repede, decît cu cei mîndri, de aceea spartanii se arată con¬ 
cilianţi — zic ei — înainte ca duşmănia să devină de neîmpă 1 
cat. Deci, nu mila faţă de oameni şi oroarea în faţa dezastre¬ 
lor războiului, ci calculul psihologic stă la baza procedării paş¬ 
nice. Amestecul thebanilor în treburile interne ale flotei este 
sprijinit pe argumentul că fuseseră chemaţi de aristocraţi şi 
pe ideea generală că vina o poartă cei care conduc, mai mult 
decît cei care-i urmează (III, 65). Este vorba, aici, despre în¬ 
cercarea de a se eschiva în faţa unei responsabilităţi. 

Sînt, de asemenea, formulate, ici şi colo, în operă, anumite 
idei de ordin general, foarte interesante pentru vremea cînd 
au fost exprimate şi care-şi au valoarea lor şi astăzi. Astfel 

Hermocrates insistă în faţa adunării camarinienilor (VI, 80,1; 

% 

86, 4) asupra avantajelor unirii celor care au aceleaşi interese 
şi atrage atenţia camarinienilor asupra politicii de diviziune a 
cetăţenilor Siciliei, adoptate de atenieni (I, 77, 2). Thucydides 
însuşi (I, 31, 1) arată că insula Corcyra nu încheiase nici o 
alianţă şi se găsea izolată, şi prin aceasta este implicit arătată 
primejdia izolării (I, 39, 3). 

Există, însă, în opera lui Thucydides, anumite principii de 
politică externă, proprii momentului respectiv. Astfel, specifice 
erau relaţiile dintre metropolă şi colonie, pe care Corcyra nu 
le mai respecta (I, 25) şi Thucydides însuşi spune fără înconjur 
că, pe drept, Corintul a primit cererea de ajutor a epidamnie- 
nilor, deoarece corcyreienii. desconsiderau pe corintieni şi nu 
le acordau onorurile tradiţionale la sărbători. Thebanii acuză 
Plateea (III, 61) că, deşi o colonie a lor, a încălcat datinile 
străbune şi s-a aliat cu Atena. în relaţiile dintre metropolă 
şi colonie se avea în vedere, desigur, şi înrudirea de sînge. în 
capitolul 86, din cartea I, unde este vorba despre cele douăzeci 
de nave trimise de atenieni, în septembrie 437 î.e.n., camari¬ 
nienilor, Thucydides arată clar cum, de obicei, în alianţele 
dintre cetăţi un mare rol îl juca înrudirea de sînge. Istoricul 
arată,, de mai multe ori în cursul operei, cum încălcările aces¬ 
tor reguli tradiţionale erau rău văzute sau folosite drept pre- 

text pentru intervenţii armate, aşa cum s-a văzut şi în cazul 
atitudinii adoptate de thebani faţă de plateeni şi de corintieni 
faţă de corcyrieni (I, 124, 1; IV, 64, 3; VI, 80, 3—5). 

Iată acum care au fost argumentele aduse de corcyreieni 

(I, 33), spre a-i determina pe atenieni să le accepte oferta de 

\ 

alianţă împotriva primejdiei corintiene: 1) atenienii vor veni 
în ajutorul unor victime ale agresiunii şi nu în ajutorul agre¬ 
sorului; 2) vor dobîndi o recunoştinţă veşnică din partea corcy- 
rienilor; 3) vor dobîndi alianţa unei flote, care, dacă s-ar 
alătura flotei corintiene, ar deveni foarte primejdioasă pentru 
Atena. Este foarte interesant de văzut cum, la argumente de 
ordin moral, se adaugă argumentul — desigur decisiv pentru 
atenieni — de ordin militar. 

Atitudinea adoptată de diferitele cetăţi ateniene în cel 
de-al doilea război medic a constituit un argument diplomatic 
destul de frecvent în timpul războiului peloponesiac. Astfel, ate¬ 
nienii se foloseau deseori de meritul pe care şi-l cîştigaseră, 
luptînd eroic împotriva lui Xerxes. Pericles însuşi (I, 124, 5) 
lăuda generaţia atenienilor, care au respins pe mezi. Plateea 
se mîndrea că a fost singura dintre beoţieni (III, 62) care a 
rezistat invaziei persane, iar thebanii se apărau în faţa lace- 
demonienilor de această acuzaţie, care nu le făcea cinste, spu- 
nînd că oligarhii au dat cetatea pe mîna perşilor, împotriva 
voinţei poporului (VI, 83). 

Una dintre cererile formulate de spartani, înainte de înce¬ 
perea ostilităţilor din 431 î.e.n., a fost îndepărtarea faimosului 
dyoc , săvîrşit de atenieni cu ocazia asedierii partizanilor lui 
Cylon (I, 125) t pe acropolă. Era un pretext religios, dar, în 
fond, aşa cum spune istoricul însuşi (I, 127), spartanii vizau 
îndepărtarea lui Pericles, rudă cu unul dintre aceia asupra 
cărora plana „blestemul" zeiţei. 

Spaţiul restrîns ne interzice menţionarea şi a altor principii 
şi practici diplomatice despre care vorbeşte Thucydides. Totuşi, 
din cele arătate, reiese limpede că în relaţiile diplomatice 
cetăţile se serveau atît de argumente de ordin moral şi religios, 
cît şi de argumente de ordin practic şi particular. Aşa cum am 
arătat, unele dintre aceste argumente — forţa unirii celor care 
au interes comun, descurajarea agresorului, meritele cîştigate 

In apărarea patriei, îşi au valoarea lor şi astăzi. Altele şi-au 
avut forţa lor de convingere în împrejurările de atunci. 

Cu mici excepţii, Thucydides expune faptele fără să facă 
aprecieri de valoare. Dar putem deduce că istoricul era de 
acord cu argumentele, care sînt valabile şi astăzi, iar în ceea 
ce priveşte „nelegiuirea" săvîrşită de atenieni, în legătură cu 
partizanii lui Cylon, el a distins motivul real, de pretextul 
religios. Nu putem şti dacă istoricul a făcut o ierarhie între 
motivele care i-au determinat pe corintieni să accepte cererea 
epidamnienilor împotriva corcyreienilor. Dar şi aici, ca peste 
tot, prezentarea obiectivă a faptelor este de o nepreţuită 
valoare. 


Războiul 


Thucydides nu-şi propune să dea o 
definiţie a războiului. Totuşi, în 


opera sa se întîlnesc anumite idei generale şi cu privire la 


război. Vom menţiona cîteva. 


Război şi pace 


Corintienii (I, 124) socoteau că răz¬ 
boiul este extrema necesitate la care 


au fost aduşi şi că, dacă nu-1 vor întreprinde, îşi vor risca 
propria existenţă. In timp de pace oamenii au gînduri mai 
bune, sînt liniştiţi (III, 82), pe cînd în timp de război, cruzimea 
lor merge pînă la sălbăticie. Şi aşa va fi cît timp firea ome¬ 
nească va rămîne aceeaşi. Elogiul superiorităţii păcii asupra 
războiului este făcut de Hermocrates (IV, 62), iar motivele pen¬ 
tru care Pleistonax prefera pacea războiului — în timp de pace 
va fi mai puţin expus atacurilor adversarilor politici (V, 16) — 
sînt arătate de istoric însuşi. Alcibiades, îndemnîndu-i pe ate¬ 
nieni să întreprindă expediţia din Sicilia, spune (VI, 18) că 
atenienii şi-au dobîndit hegemonia, venind mereu în ajutorul 
celor care-i chemau, nu şovăind, fiindcă războiul preventiv 
este necesar. Thucydides nu ne spune cu care dintre aceste 
principii era de acord. 


Principiile războiului 

9 


Se întîlnesc exprimate sub formă de 
idei generale cîteva afirmaţii pe care, 


ţinînd seama de felul cum au fost formulate, le-am putea 


numi „legile războiului". Experienţa navală nu se capătă de 


pe o zi pe alta — spune Pericles (I, 142, 3—5) — iar un popor 

de agricultori, ca spartanii, nu sînt pricepuţi în tehnica răz¬ 
boiului naval, care cere o îndelungată exercitare. Ostaşii-cetă- 
ţeni luptă mai cu avînt decît mercenarii, spune mai departe 
Pericles (I, 143). Războiul cuprinde în sine multe necunoscute, 
afirmă Archidamos (1, .78, 3—4; II, 11, 4; cf. V, 102). 

Războiul preventiv este necesar, spune solia corcyriană 
(I, 33, 3). Pericles face o adevărată trecere în revistă a mij- 

• t 

loacelor cu care trebuie purtat un război şi anume: banii 

(I, 41, 3; 142, 1), flota (141, 1), rezervele (141, 5), marea, usca- 

* 

ful dinapoia cetăţii (I, 143, 3—5), forma de guvernămînt (I, 
141, 6) care, la Atena, era democraţia, superioară, în concepţia 
Olimpianului, oligarhiei spartane. De aceeaşi părere este şi 
Archidamos (I, 82—83; II, 11—13), care insistă asupra necesi¬ 
tăţii pregătirii şi asupra surprizelor care pot surveni într-un 
război. 

Nu este uitat nici factorul psihologic. Thucydides (III, 9) 
face distincţia între 7uapac7xeuf| şi y v( ^>^ y 3» iar Pericles (II, 39, 
1—3) stăruie asupra curajului în război. 

Asupra importanţei '• factorului economic în război vorbeşte 
şi Thucydides (I, 11, 1) cînd spune că, în vechime, elenii n-au 
putut întreprinde un mare război, nu atît din lipsă de oameni 
oXiYav0po)7rta cît din lipsă de mijloace financiare şi echipa¬ 
ment în privinţa importanţei factorului economic 

în război se poate vedea şi I, 1—4, 2, 1, 3, 2, 13, 1—5, 65, 120, 

3; II, 36, 37. 

Importanţa tehnicii militare este menţionată în I, 3; 4, 8; 
13, 14, 121, 143;, II, 89; III, 20, 1; IV, 3, 1, 95, 1; IV, 100; 
VI, 101, 1; VII, 25. 

Necesitatea curajului este amintită în I, 49, II, 87. 

i 

Şi - în intuirea factorilor determinanţi în purtarea unui răz¬ 
boi Thucydides s-a dovedit un admirabil observator şi, în 
grija lui pentru adevăr, n-a neglijat nici neprevăzutul, împo- 
triva căruia trebuie luptat cu raţiunea şi cu prevederea. 

Necesitatea prevederii în general, şi în război, în special, 
este de mai multe ori amintită în operă (I, 42; 5, 1—13; 6; 56; 
1, 59; II, 22; IV, 62; VI, 38, 4; 18. 

Thucydides vorbeşte, cu acelaşi dis- 
Amploarea • unui război cernămînt( cu obie ctivitate şi cu re- 

alism, chiar în primele rînduri ale primei cărţi, despre am¬ 
ploarea războiului peloponesiac şi, din enunţarea motivelor 
' pentru care socoteşte că acest război a fost cel mai amplu 
din cîte fuseseră purtate mai înainte, putem deduce că istoricul 
a dovedit că aceste motive pot fi considerate valabile pentru 
orice război. 

Istoricul enumeră următorii factori care determină amploa- 

* 

rea războiului peloponesiac: pregătirile economice, politice, fi¬ 
nanciare, militare; participarea cetăţilor elenice; mişcarea unui 
foarte mare număr de eleni şi barbari. Thucydides arată clar 
(I, 2) ce înţelege el prin 7tapaCTKeufj adică tocmai ceea ce am 
spus noi mai sus. 


Şi în antichitate, grozăviile războiu- 
Morala şi războiul lui erau det estate. De aceea, cel pu- 

ţin formal, cetăţile care porneau un război aveau grijă să jus¬ 
tifice, în faţa opiniei publice, legitimitatea acţiunii lor. 
Corintienii (I, 38, 3) motivează acţiunea lor împotriva navelor 
corcyriene, la Leucimne, spunînd că corcyreienii, pe lîngă 
atitudinea de dispreţ, pe care o adoptaseră faţă de Corint, 
metropola lor, se făcuseră vinovaţi şi de agresiune împotriva 
cetăţii Epidamnos, colonia lor. 

Pericles are grijă să spună că Atena nu va începe războiul 
dar că, dacă va fi atacată, se va apăra. Nu pregetă, însă, să 
adauge că războiul este inevitabil. Corintienii, deşi îndeamnă 
atît de stăruitor la război (I, 120 ), nu uită totuşi să spună, 

formulînd parcă un aforism, că -«datoria unor oameni înţelepţi 

« 

este să stea liniştiţi, dacă nu li se fac nedreptăţi, iar datoria 
unor oameni buni 77 este ca, atunci cînd sufăr nedreptăţi, să 
treacă de la pace la război, iar cînd li se oferă un prilej favo¬ 
rabil să treacă de la război la înţelegere şi să nu se lase 
înflăcăraţi de noroc, în război, dar nici momiţi de liniştea păcii 
şi să sufere nedreptăţi». 

Acest prilej ne arată că, în fond, problema pentru .cetatea 
care începea războiul era de a arăta că porneşte un răzţpoi 


77 Cuvîntul are sens politic, este vorba de . aristocraţi. 

legitim, în vederea reparării unor nedreptăţi. Euphemos, ate¬ 
nianul, spune camarinenilor (VI, 83, 3) că atenienii luptă 
pentru propria lor securitate (VI, 87, 1—3; III, 55, 3). 

Cu privire la eliberarea elenilor a se vedea III, 13. 

Thucydides a inserat în opera sa, 
Psihologia oamenilor în exprimate direct 

sau indirect, muite 

război 

observaţii cu privire la comportarea 
oamenilor în război. Istoricul însuşi ne spune (I, 21) că, în¬ 
deobşte, oamenii socotesc că războiul pe care-1 poartă este cei 
mai mare din cîte au fost. Toţi oamenii cînd îşi văd ţara de¬ 
vastată, spune Archidamos (II, 11, 5), trec la apărare, şi ate¬ 
nienii, mai mult decît oricine, sînt, în stare să facă asta. Lipsa 
de experienţă nu-i poate determina pe oameni să înceapă 
războiul, dar nici convingerea că vor dobîndi ceva prin război 
nu-i poate opri să-l poarte, zice Hermocrates (IV, 59, 1). 

Altele sînt măsurile de prevedere ale celui atacat şi altele 
sînt calculele agresorului, spune Pagondas (IV, 92, 1) în faţa 
trupelor beoţiene. 

De obicei, spune mai departe Pagondas, agresorii atacă cu 
mai mult curaj pe cei care se menţin în defensivă, înăuntru] 
graniţelor lor, pe cînd trecerea la ofensivă a celor atacaţi 
descurajează pe agresor, spune solia corcyreieană la Atena 
(I, 36, 1). 

Archidamos afirmă (II, 11, 3) că prudenţa în armată a re¬ 
purtat adesea victoria împotriva înfumurării neînarmate. Un 
act de curaj, din partea adversarului dispreţuit , surprinde şi 
descurajează pe dispreţuitor (VI, 34, 8). 

O mare nădejde trezeşte în suflet un mare curaj, spune 
Gylippos soldaţilor săi (VII, 67, 4). Mai sînt şi alte idei gene¬ 
rale, cu privire la psihologia oamenilor în război: psihologia 
învinsului (IV, 19); înflăcărarea tineretului care nu ştie ce în¬ 
semnează războiul (II, 1, 8); înclinarea de a subestima pe 
adversar (I, 84, 4). Exemplele date sînt suficiente spre a 
ilustra faptul că istoricul a făcut, direct sau indirect, anumite 
generalizări, cu privire la soarta oamenilor în război, care 
aproape, în întregime, sînt valabile şi astăzi. 

Forme de guvernămînt 


Multe generalizări sînt făcute şi în naraţiile unor bătălii 
terestre şi navale şi cu privire la comportarea învinsului şi 
învingătorului, asupra cărora nu stăruim din lipsă de spaţiu. 

i 

Toate sînt la fel de veridice, ca şi cele menţionate mai sus. 

în afară de considerentele, directe 
sau indirecte, făcute de Thucydides 
cu privire la democraţia ateniană şi la oligarhia spartană, 
despre care am vorbit mai sus, istoricul a inserat şi unele 
generalizări dintre care vom menţiona cîteva. 

De pildă, Diodotos spune (III, 42, 5) că o democraţie înţe¬ 
leaptă ar trebui să nu acorde prea multe onoruri cetăţenilor 
care fac, de cele mai multe ori, propuneri bune, dar nici să 
desconsidere pe acela ale cărui propuneri nu sînt acceptate. 
Democraţia este neputincioasă să conducă pe alţii, spune Cleon 
(III, 37, 1) şi, mai departe (III, 37, 4), observă că cetatea care 
are legi rele, dar respectate, este mai puternică decît aceea în 
care legile, deşi bine chibzuite, n-au nici o valoare. 

Generalizări foarte preţioase şi clar exprimate, asupra de¬ 
mocraţiei şi oligarhiei face Athenagoras (VI, 39) cînd spune că 
democraţia este totalitatea poporului, pe cînd aristocraţia con¬ 
stituie numai o parte, că paznicii cei mai buni ai lucrurilor 
sînt cei bogaţi, iar sfaturile cele mai bune le dau oamenii inte¬ 
ligenţi, iar cei mai buni judecători sînt totuşi „cei mulţi" şi că 
toate aceste lucruri sînt posibile într-un regim democratic. 

Oligarhia, dimpotrivă, lasă înfruntarea primejdiei pe seama 

celor mulţi, iar foloasele le trag numai cîţiva. Pentru un tiran, 

* 

sau pentru o cetate-hegemon nu există nimic lipsit de logică, 


(âXoyov ) dacă este util, şi nu există nici o rudă, dacă nu pre¬ 
zintă încredere, spune Euphemos atenianul (VI, 85) şi că, 
deci, prietenia sau duşmănia se măsoară după gradul utilului. 
Este exprimată aci politica unui realism lipsit de scrupule. 
Oligarhiile îşi cîştigă cu arma în mînă puterea şi dominaţia, 
spune Brasidas (IV, 126), iar solia plateenilor declară că lucrul 
cel mai opus înţelepciunii este puterea cîtorva oameni (III, 
62, 3). Thucydides însuşi observă că tiranii s-au îngrijit mai 
mult de propria securitate şi n-au întreprins acţiuni mari, ci 
numai cîteva mici războaie cu vecinii. 


8 — Războiul peloponesiac 

Care dintre aceste forme de guvernămînt este cea mai 
bună pentru Thucydides? Este greu de dat răspuns categoric 
la această întrebare. Totuşi, se pare că istoricul este de acord 
mai degrabă cu Diodotos decît cu Cleon, cel puţin parţial. 
Astfel, nu pare verosimil ca Thucydides să fi acceptat punctul 
de vedere al lui Cleon, anume că democraţia este neputincioasă 
să conducă pe alţii, cînd vedea că hegemonia ateniană dezmin¬ 
ţea această afirmaţie. Dar istoricul nu putea, pe de altă parte, 
să nu fie de acord cu Cleon, cînd acesta afirma că atenienii 
sînt înceţi la faptă şi dornici să asculte* discursuri. 

Critică, implicită, pe care o face Thucydides însuşi tiranilor, 
spunînd că ei s-au îngrijit numai de propria lor securitate, ne 
face să credem că istoricul înclina mai degrabă spre o demo¬ 
craţie moderată. 

Făcînd o scurtă caracterizare a ideilor generale, exprimate 
de Thucydides în opera sa, trebuie să subliniem că, aşa cum 
am arătat, cu ocazia discutării lor pe domenii de activitate 
omenească, multe din ele au valoare şi astăzi, tocmai fiindcă 
exprimă trăsături general-umane. De pildă: rolul tulburător 
pe care-1 au emoţiile, sentimentele, pasiunile, afectele pentru 
judecarea rece şi obiectivă a realităţii; dorinţa de libertate şi 
pace a cetăţilor şi a oamenilor, în general; oroare pentru 
război; superioritatea tratativelor paşnice asupra războiului; 
dreptul la viaţă, pe care-1 au toţi oamenii; rolul de frunte pe 
care-1 joacă în război economia, tehnica militară avansată, 
orînduirea socială şi politică, moralul luptătorilor, precum' şi 
consecinţele dăunătoare pe care le au stările afective puter¬ 
nice, care tulbură activitatea gîndirii; importanţa alianţelor 
oamenilor, care au aceleaşi interese etc. Toate acestea arată 
că Thucydides, deşi a trăit cu două mii patru sute de ani 
înaintea noastră, a exprimat idei care îşi au şi astăzi valoarea 

lor. Aceste idei generale sînt rodul unei atente şi îndelungi 

> 

observaţii a naturii omeneşti, care s-a manifestat în multe 
împrejurări, în trecut, dar mai ales în timpul războiului pelo- 
ponesiac. Thucydides, inserînd în opera sa aceste idei gene¬ 
rale asupra naturii omeneşti, n-a arătat numai cum s-au ma¬ 
nifestat oamenii în timpul războiului peloponesiac, ci a arun¬ 
cat cîteva lumini preţioase şi asupra omului, în ceea ce are 

el în sine mai esenţial. Fără să asemănăm situaţiile în care 
se găseau diferite cetăţi, în timpul războiului peloponesiac, 
cu momente similare din istoria primului sau a celui de-al 
doilea război mondial, aşa cum face G. B. Grundy 78 , putem 
afirma totuşi că şi astăzi, multe din ideile generale exprimate 
de Thucydides îşi au deplina lor actualitate, şi aceasta con¬ 
tribuie, în cel mai înalt grad, ca opera sa să fie „un cîştig 
pentru totdeauna". 


CARACTERISTICILE LITERARE 
ALE OPEREI LUI THUCYDIDES 

Am văzut că Thucydides a început să scrie istoria răz¬ 
boiului peloponesiac făcînd o critică destul de severă logogra- 
filor şi, fără să-l numească, lui Herodot, care se preocupau mai 
mult de încîntarea cititorului sau a auditorului decît de 
aflarea adevărului faptelor. 

Formulînd această critică, Thucydides s-a declarat, cel pu¬ 
ţin formal, indiferent faţă de valoarea literară a operei sale. 

w 

Cu toate acestea, opera celui mai mare istoric al antichităţii 
nu este lipsită de merite literare. în primele capitole ale 
operei Thucydides ne întîmpină cu aprecieri asupra războ¬ 
iului peloponesiac, pentru ca gîndirea istoricului să înceapă 
eforturile de a demonstra că evenimentele militare, petrecute 
în vechime* nu avuseseră strălucirea şi amploarea pe care 

i 

le-o conferiseră poeţii şi logografii. Urmează apoi expunerea 
faptelor, limpede, fără nici un efort' de a-1 impresiona pe 
cititor. Deodată nararea evenimentelor se opreşte, pentru că 
asistăm la încordatele lupte retorice ale demegoriilor, după 
care, iarăşi, se revine la expunerea de fapte, întreruptă ici-colo 
de cîte o descriere. 

Dintre procedeele literare, pe care le foloseau de obicei isto¬ 
riografii antici, naraţia, descrierea, discursurile, dialogul, por¬ 
tretul, discuţia filozofică, analiza psihologică, Thucydides în- 

0 


78 G. B. Grundy, op. cit. II. 

trebuinţează, cu foarte mici excepţii, aproape numai naraţia, 
descrierea, discursul, analiza psihologică. Dialogul este folosit 
numai de două ori, iar portretul foarte rar, discuţia filozofic- 
morală de cîteva ori. Intenţia lui Thucydides, de a expune 
faptele aşa cum s-au petrecut şi de a le arăta cauzele, fără a 
obţine încîntarea cititorului, ci numai instruirea lui, se tră¬ 
dează peste tot în opera sa. Şi totuşi, dramatismul faptelor 
este atît de covîrşitor, adesea, încît se impune inimii citito¬ 
rului fără nici un efort literar din partea istoricului. Dăm 
' cîteva observaţii asupra procedeelor literare întrebuinţate de* 
Thucydides. 

Naraţia. Adesea istoricul expune faptul nud, fără nici un 
fel de explicaţii. De exemplu: „Cam în aceeaşi vreme, atenienii 
au trimis treizeci de corăbii să patruleze pe lîngă Eubeea şi 
Locrida. Comandant era Cleopompos, fiul lui Cleinias. Şi r 
făcînd debarcări, au prădat anumite puncte de pe ţărmul 
mării, au cucerit localitatea Thronion, au luat ostatici şi au 
învins într-o bătălie, la Alope, pe locrienii, care le săriseră în 
ajutor" (II, 26). 

Nici o analiză psihologică, nici un amănunt, .de natură să 
impresioneze pe cititor, nu se trădează în această expunere 
literară. 

Alteori, istoricul însoţeşte expunerea faptului cu arătarea 
motivului care l-a determinat: „Pericles vedea că atenienii su¬ 
făr, în prezent, şi nu au gîndurile cele mai bune, dar, fiind 
convins că hotărîrea lui de a nu ataca este potrivită, nu con¬ 
voca ecclesia şi nici vreo altă adunare a atenienilor, ca nu 
cumva ei, aflîndu-se la un loc, să săvîrşească vreo greşeală, 
lăsîndu-se conduşi de patimă mai mult decît de raţiune şi 
păzea cetatea şi o ţinea, pe cît cu putinţă, în linişte" (II, 22, 1). 

Este vorba, aici, de analiza raţiunilor care l-au determinat 

pe Pericles să se comporte într-un anumit fel. Explicaţia este 
de ordin politic. 

Alteori, istoricul insistă asupra unor amănunte, care nu au 
altă menire decît aceea de a arăta tragismul unei situaţii. în 
acest fel, Thucydides se adresează mai mult inimii decît ra¬ 
ţiunii cititorului. 

Una din cele mai dramatice naraţii este aceea a retragerii 
armatei ateniene, după înfrîngerea de la Syracusa. Capitolul 75, 
din cartea a Vil-a, este o adevărată dramă narată. 

Istoricul nu precupeţeşte nici un epitet, nu-şi impune nici. 
o reţinere în exprimarea dureroasei situaţii în care se aflau 
atenienii. Astfel, istoricul spune: „Şi era groaznic nu numai 
pentru că se retrăgeau, după ce pierduseră toate corăbiile şi 
că, în locul împlinirii unei mari nădejdi, atît ei, cît şi cetatea 
lor, erau în primejdie, dar şi faptul că, în momentul cînd. 
părăseau tabăra, vedeau lucruri jalnice şi pentru ochi şi pen¬ 
tru cuget“. 

Această impresionantă introducere era urmată de arătarea 
cîtorva amănunte tragice. «Astfel, deoarece morţii erau ne¬ 
îngropaţi, cînd cineva îşi zărea cîte un prieten că¬ 
zut era cuprins de jale şi de frică... Cei părăsiţi, înce- 
pînd să-i implore şi să se jelească, puneau în încurcătură pe 
cei care se retrăgeau, cerînd să-i ia şi pe ei... Agăţîndu-se de 
tovarăşii de cort, care plecau, se ţineau de ei atît cît le mai 
îngăduiau puterile, iar dacă îi lăsau şi tăria sufletească, şi 
puterile corpului erau părăsiţi, în timp ce făceau implorări şi 
gemeau, astfel că toată armata era înlăcrimată şi plină de- 
jale.. .» 

Nu am epuizat, fireşte, toate tipurile de naraţie care se* 
întîlnesc la Thucydides, dar aceste exemple sînt suficiente,, 
credem, spre a arăta că istoricul nu era insensibil în faţa 
unei situaţii dramatice şi că, fără nici un efort de a colora, 
recurgînd la procedeele retorice, ştia să aleagă amănuntele 
unei naraţii care, deşi expuse simplu, prin forţa lor firească, 
izbutesc să impresioneze în aşa măsură pe cititor, încît acesta 
are impresia că asistă la desfăşurarea unei zguduitoare acţiuni. 

Descrierea. Este mult mai puţin frecvent întrebuinţată de- 
cît naraţia şi numai acolo unde este neapărat necesară: Lip¬ 
seşte aproape întotdeauna amănuntul care ar contribui la stricta 
prezentare a unei situaţii sau a înfăţişării unui obiect. De 
exemplu: „Epidamnos este o cetate situată pe dreapta celui 
care pluteşte spre golful Ionic; lîngă această cetate locuiesc 
taulanţii, un neam illyric" (I, 24). Descriere, poate prea con-' 
cisă, dar exactă şi nelipsită de esenţial. 

Cu aceeaşi sobrietate de amănunte sînt descrise şi obiec¬ 
tele folosite la înmormîntarea ostaşilor căzuţi în primul an al 
războiului peloponesiac şi anume: coşciuge de chiparos, pur¬ 
tate pe căruţe, cîte unul de fiecare trib... „un pat aşternut 
pentru cei dispăruţi". 

Istoricul, dacă ar fi voit să obţină efecte dramatice, ar fi 
•dat, poate, mai multe amănunte asupra acestor obiecte şi asur 
pra tristeţii care se putea citi pe feţele rudelor celor dispă¬ 
ruţi. Strict, informativă este şi descrierea zidului ridicat în 
jurul Plateei (III, 21, 1—4). 

Discursul. Este, alături de naraţie, procedeul literar de bază 
folosit de Thucydides. Este vorba despre discursurile în stil 
direct. Aşa cum am arătat mai sus, istoricul n-a redat dis¬ 
cursurile aşa cum au fost rostite. Motivele: 1) îi era imposibil 
să o facă, căci atunci nu se stenograf iau; 2) intervenind în con¬ 
ţinutul discursurilor, Thucydides a putut mai uşor realiza trei 
lucruri, de cea mai mare importanţă şi distinsă calitate: a) pu¬ 
nerea într-o vie lumină a unor situaţii politice şi a gîndurilor, 
-care însufleţeau personajele înainte de întreprinderea unor ac¬ 
ţiuni de mare amploare; b) caracterizarea diferitelor polisuri 
din punct de vedere economic, social, politic, cultural etc.; 
c) caracterizarea personajului, care rosteşte discursul prin 
ideile pe care le expune; d) arătarea implicită a propriilor 
puncte de vedere ale istoricului asupra unor situaţii, oameni, 
concepţii politice, prin formularea unor idei la care, cu sigu¬ 
ranţă, multe din personajele care rostesc discursuri nici nu 
s-au gîndit (o parte, de prim ordin, o constituie ideile generale 
din discursuri); 3) intervenind în forma discursurilor, Thucy¬ 
dides a conferit un puternic dramatism ideilor, atît prin forma 
discursurilor în sine, cît şi prin gruparea lor pe antilogii. De 
pildă, discursurile antilogice, roştite de reprezentantul soliei 

corcyreiene şi de cel al soliei corintiene, arată izolarea 

% 

diplomatică a insulei Corcyra (I, 32, 8—5), ura cor- 

cyreienilor împotriva corintienilor, forţa lor navală, 
pregătirile febrile de război ale corintienilor, iminenţa războiu¬ 
lui dintre atenieni şi peloponesieni (I, 33,3), utilitatea militară 
a alianţei dintre Atena şi Corcyra (I, 32,2), relaţiile dintre co¬ 
lonie şi metropolă şi respectarea tratatelor (I, 34—36), recunoaş- 

terea unor merite din trecut (I, 41), surprizele care pot sur¬ 
veni într-un război (I, 42,2), superioritatea poziţiei morale a 
unui polis faţă de forţa brutală (I, 42,4). Discursul rostit de 
Pericles (I, 140—144), înainte de izbucnirea războiului, pune 
intr-o vie lumină forţa economică, socială, politică, culturală,. 
militară etc. a Atenei, hotărîrea inflexibilă a lui Pericles de a 
rezista ideii generale cu privire la comportarea oamenilor în 
război (care, poate fi a lui Thucydides), caracterul în joncţiunile 
spartane. Caracterizînd situaţii, polisuri, conflicte economice,, 
sociale şi politice, personajele, care rostesc discursuri, se carac¬ 
terizează şi pe sine. Astfel, Pericles pare mîndru şi neînduplecat 
(I, 140—44; II 6,3) Nicias, reţinut şi temător de zei (VII, 77,4), 
Alcibiades (V, 43,2), înflăcărat şi iresponsabil. Punînd discursu¬ 
rile în antiteză, Thucydides a conferit ideilor o mare forţă dra¬ 
matică. Dacă ţinem seama că, mai ales în antilogii, se ex¬ 
primă idei generale — asupra valorii cărora am insistat mai 
sus, atunci înţelegem şi mai bine valoarea artistică a acestuf 
procedeu literar. 

Arta retorică nu ajunsese, pe vremea lui Pericles, să-şi for¬ 
muleze principiile pe care le întîlnim, de pildă, în Retorica lui 
Aristotel. Totuşi, de obicei, discursurile din opera lui Thucy¬ 
dides încep prin cîteva cuvinte de introducere, urmează o argu¬ 
mentare care se însufleţeşte, adesea, cu respingerea ideilor con¬ 
trare şi ici colo se face un îndemn auditorului. Cîteodată, situa¬ 
ţia în care se găseşte vorbitorul fac inutile chiar cele cîteva 
cuvinte de introducere. Unul dintre discursurile cele mai „lu- 
crate“ este acela rostit de Pericles la înmormîntarea ostaşilor 
căzuţi în primul an de război. Oratorul caută să cîştige bună¬ 
voinţa auditorului, arătînd greutatea sarcinii de a găsi cuvinte 
pe măsura faptelor săvîrşite de eroi (II, 33). El, spre a conferi 
mai multă claritate ideilor, anunţă că „voi începe mai întîi 
de la străbuni". Este, aici, o parte a discursului pe care, cu cîte¬ 
va secole mai tîrziu, Cicero, instruit de teoriile retorice greceşti, 
a numit-o positio. După ce face elogiul străbunilor (II, 361—3), 
Pericles formulează o adevărată dtoiseo (arătare a punctelor 
pe care le va dezvolta), spunînd: „După ce voi arăta mai întîi 
de la ce fel de viaţă am pornit la aceste cuceriri şi ce regim 
politic şi caractere au contribuit ca aceste* cuceriri să fie mari. 

voi trece şi la elogierea acestora, socotind că n-ar fi nepotrivit 
să fie spuse, în împrejurarea de faţă, şi că ar fi util ca întreaga 
adunare — şi cetăţenii, şi străinii — să le audă 44 (II, 36,4). 

Pericles dezvoltă, în continuare, aşa cum şi-a propus, elo¬ 
giul constituţiei moravurilor şi felului de viaţă atenian (II, 
37—41), apoi trece la glorificarea virtuţilor celor căzuţi în război 
(42—44), pentru ca să termine cu încercarea de a consola pe 
rudele celor căzuţi (45). încheierea este scurtă. Pericles a adus 
laude celor căzuţi, cetatea le-ă adus prinos de recunoştinţă, 
prin ceremonia înmormîntării, cetatea va hrăni pînă la majorat 
pe fiii celor căzuţi. Discursul se termină prin acest scurt în¬ 
demn: „Acum, plîngîndu-vă fiecare rudele, retrăgeţi-vă“ (11,46). 

Discursul este sobru. Lipsesc epitetele, care ar putea mări 
emfaza retorică. Singurele cuvinte, care înalţă patosul solemn 
al discursului, sînt: „virtute“, „liberă 44 , „bărbăţie 44 , „se glorifică 44 , 
„cetatea întreagă educatoare a Eladei 44 , „vor fi admiraţi de 
urmaşi 44 etc. Dacă ne gîn^im la excesele retoricii asiatice, ne 
dăm seama şi mai bine de sobrietatea acestui discurs. 

In discursul ţinut de Pericles înainte de începerea războiului 
(I, 140) lipseşte introducerea. Oratorul intră imediat în su¬ 
biect: „Eu continui să fiu mereu de aceeaşi părere, atenienilor, 
anume să nu cedăm peloponesienilor ...“ 

Discursul ţinut de plateeni în faţa lacedemonienilor (III, 
53—59) se termină printr-un apel vibrant făcut lacedemonieni¬ 
lor, de a nu-i preda pe mîna thebanilor. Discursul ţinut de 
Phormio (II, 89), în faţa ostaşilor descurajaţi, conţine, aşa cum 
este firesc, mai mult patetic decît alte discursuri. Aci, vorbi¬ 
torul încearcă să destrame teama ostaşilor. Argumentele de 
tehnică militară şi apelurile la curaj sînt procedeele oratorului, 
în general, discursurile rostite de comandanţi în faţa ostaşilor 
sînt mai patetice decît celelalte. 

Cu toată varietatea de patetic, discursurile din opera. lui 
Thucydides se caracterizează prin sobrietate şi firesc, fiind 
potrivite cu mentalitatea şi situaţia în care se găsea vorbitorul. 
Ele poartă, totuşi, amprenta geniului lui Thucydides, şi, de¬ 
oarece istoricul n-a redat nici un discurs aşa cum a fost ros- 
tit, niciodată nu ne putem da seama de temperamentul, cul¬ 
tura, stilul celor care l-au rostit. 

Dialogul. Este de două ori întrebuinţat. Dialogul dintre me- 
lian şi atenian prezintă, sub o formă dramatică, întocmai ca 
într-o stihomitie tragică, înfruntarea a două concepţii politice: 
dominaţie şi libertate. Iată un exemplu: 

Melianul — Şi cum s-ar putea împăca utilitatea sclaviei 
pentru noi, cu dominaţia pentru voi? 

Atenianul — Pentru că, pentru voi ar fi util să ne daţi 
ascultare înainte de a o păţi rău, iar pentru noi ar fi un 
cîştig să vă cucerim, fără să vă distrugem. 

Cinismul forţei atenianului se opune tragicei aspiraţii ne¬ 
putincioase, după libertate, a melianului. 

Dacă ne gîndim la raritatea dialogului, în opera lui Thucy- 
dides, ne dăm seama şi mai bine de accentul deosebit ce l-a 
pus istoricul pe ideile dezbătute' în înfruntarea dintre melian 
şi atenian. 

Portretul. Rar întrebuinţat şi numai acolo unde este vorba 
despre o personalitate politică proeminentă, portretul este sobru, 
concentrat, scurt. De pildă, din portretul lui Themistoc^es (I, 
138,3) nu aflăm decît cîteva trăsături fundamentale ale carac- 
terului său: inteligent, iute la gîndire şi la intuirea exactă a 
unei situaţii, prompt la acţiune, făcea totul mai mult prin forţa 
calităţilor naturale decît prin ajutoarele pregătirii. Nu aflăm 

t 

nimic despre fizicul, despre temperamentul şi despre trăsăturile 
morale ale caracterului său. 

Analiza psihologică. Este mai frecvent întrebuinţată decît 
portretul. Astfel, în cartea a Il-a, capitolul 8, este vorba despre 
starea de spirit prin cetăţi, în ajunul izbucnirii războiului pe- 
loponesiac: toate cetăţile din Elada, văzînd cum Sparta şi Ate¬ 
na, cetăţi fruntaşe, sînt gata să se înfrunte, stăteau într-o 
încordată aşteptare şi curiozitate, tineretul era dornic de răz¬ 
boi, se cîntau oracole şi se comenta cu înfrigurare cutremurul 
survenit la Delos. 

« 

Istoricul menţionează numai aceste cîteva fapte, dar izbu¬ 
teşte să arate clar starea de tensiune şi de nelinişte în care se 
găsea întreaga Eladă. 

Fragmente de dramatice analize psihologice se întîlnesc şi 
la nararea pornirii expediţiei în Sicilia, unde istoricul observă 

că cei care-şi petreceau rudele sau prietenii, porniţi în expe¬ 
diţie, „mergeau însufleţiţi, în acelaşi timp, de nădejde şi plîn- 
gînd [gîndindu-se], pe de o parte, că vor cîştiga o ţară mare, 
iar pe de alta, fiindu-le teamă că n-o să-şi mai vadă copiii şi 
reflectînd cu ce mare flotă porneau ei din propria lor cetate" 
<VI, 30,2). Oscilaţia dintre nădejde şi teamă este expusă pe cît 
de simplu, pe atît de dramatic. Analize psihologice se mai în¬ 
tâlnesc şi cînd arată starea de spirit a atenienilor cînd erau 
mîniaţi împotriva lui Pericles (II, 65,3—6); drama sufletească a 
comandanţilor (VII, 43 şi urm.); starea de spirit a elenilor după 
dezastrul suferit de atenieni în Sicilia (VIII, 2) etc. 

Din cele arătate mai sus, se poate desprinde constatarea că 
opera lui Thucydides prezintă interes şi din punct de vedere 
literar. Cele trei procedee literare, mai- frecvent întrebuinţate 
— naraţia, discursul, analiza psihologică —, îl ajută pe isto¬ 
ric să exprime ideile clar, firesc, simplu şi totuşi variat şi să 
mişte inima cititorului prin expunerea dramatică a unor eve* 
nimente sau prin analiza psihologică a unor drame sufleteşti. 

Stilul lui Thucydides comportă unele caracteristici, care-1 
deosebesc de ceilalţi prozatori antici. Astfel, Thucydides între¬ 
buinţează formele ionice, ttu0£co şi x7]ps<o (II, 29), luate din 
limbajul afacerilor negustoreşti, la el este folosit idiotismul 
attic ţuv în loc de opv. Istoricul spune, de asemenea, 
în loc de £dv, se în loc de eU, ofxoîos în loc de oţxotos, alei 
în loc de âel . Sintaxa lui Thucydides se caracteri¬ 
zează prin dezordine în întrebuinţarea articolului, prin abun¬ 
denţa de propoziţii nominale şi participiale care, exprimînd 
ideile mai puţin precis decît verbele la mod personal, introduse 
de conjuncţii, conferă frazei un caracter arhaic. Dimpotrivă, 
substantivizarea neutrului adjectivelor, participiilor şi infiniti¬ 
velor vădeşte o tendinţă de exprimare abstractă. Se întâlneşte 
foarte des prezentul istoric, ceea ce vădeşte tendinţa de pre¬ 
zentare vie a faptelor. Regulile acordului în număr, gen, caz 
sînt foarte des nerespectate. Anacobuturile şi lungile paranteze, 
utilizate de Thucydides, îngreuiază mult urmărirea ideilor de 
către cititor. 

Este mare şi numărul cuvintelor întîlnite pentru prima dată 
la el, care, după o statistică a lui W. Schmid 79 , se ridică la 
467 î.e.n. Numărul cuvintelor &tt<xŞ /.eyoneva , după acelaşi 
autor, se ridică la 1 789. Dintre acestea, 92 nu se întîlnesc la 
nici un autor de după el. Multe din cuvintele Anaţ Xeybneva 
sînt termeni tehnici. Deşi sînt relativ multe ionisme, nu se 
vădeşte la Thucydides un efort de poetizare. Se pare că Thu- 
cydides a creat cuvinte mai ales în domeniul substantivelor 
abstracte, în -cris şi al verbelor compuse, care au fost reluate 
de Dionysos din Halicarnas, Plutarh, Appian, Dio Cassius. în. 
acest fel, Thucydides pare a fi întrebuinţat stilul attic vechi,, 
al oamenilor culţi, cu o tendinţă vădită spre expresiile ab¬ 
stracte şi concise, fără să se fi lăsat influenţat de vocabularul 
sofistiei şi al poeziei. Se dovedeşte astfel exactă caracterizarea 
făcută de Dionysos din Halicarnas 80 , care vorbeşte despre silinţa 
voită a lui Thucydides de a fugi de stilul obişnuit, uşor şi 
clar şi de a conferi expunerii sale, şi în stil, seriozitate, con¬ 
cizie, adesea pînă la obscuritate, reflexivitate. Fraza lui Thucy¬ 
dides — construcţie şi vocabular — nu curge dulce ca mierea,, 
ca la Herodot, ci încreţeşte fruntea şi încordează toate puterile 
minţii, ca la un filozof de înaltă ţinută intelectuală. 


CONCLUZII 

Thucydides este cel mai mare istoric al întregii antichităţi 
greco-latine. El s-a hotărît să scrie istoria războiului pelopone- 
siac determinat fiind de amploarea considerabilă pe care bă¬ 
nuia că o va avea acest război, chiar de la izbucnirea lui. 

* 

Călăuzit de concepţia că sarcina primordială a istoricului 

este aflarea adevărului, care, mai ales în acest domeniu, este 

% 

atît de uşor alterabilă şi atît de greu de descoperit, Thucy¬ 
dides a început să scrie chiar de la izbucnirea războiului. 


79 W. Schmid, op. cit., p. 186. 

80 Tcepl 0ooxi8i8oo, 5 Şi urm - 

Un istoric, pentru a descoperi adevărul faptelor şi, mai ales 

pentru a stabili cauzele faptelor, trebuie să fie înarmat cu o 

\ 

vastă cultură, să dispună de multe cunoştinţe în toate domenii¬ 
le şi, mai ales, în domeniul economic, social şi politic. 

Cunoaşterea sufletului omenesc este, de asemenea, tot atît 
de necesară, pe cît sînt şi celelalte cunoştinţe. 

Thucydides, aşa cum se vede din opera sa, avea multe idei, 
în variate domenii, dar, în primul rînd, el dispunea de o putere 
de observaţie şi de judecată cu totul excepţionale pentru vre¬ 
mea în care a trăit. 

Grija pentru aflarea adevărului istoric l-a determinat pe 
Thucydides să facă. o atentă cercetare asupra mijloacelor de 
informare de care dispunea — martorii oculari, martorii ne- 
oculari, documente scrise etc. — spre a stabili măsura în care 
se poate bizui pe un document sau altul. 

Examenul critic, pe care-1 face Thucydides mijloacelor sale 
de informare, este cît se poate de pătrunzător, iar concluziile 
trase sînt în perfectă concordanţă cu realitatea. 

Grija pentru adevăr l-a făcut pe Thucydides să se folosească 
de toate mijloacele de informare posibile atunci, menţinîndu-se 
în prudenţa înţeleaptă pe care o afirmă la început. Evident, în 
stabilirea adevărului faptelor, istoricul a putut să se înşele 
asupra unui amănunt sau altul, dar, cu siguranţă, în covîrşitoa- 
rea majoritate a cazurilor, precauţiile pe care şi le ia pentru 
stabilirea adevărului sînt o garanţie că erorile sale sînt invo¬ 
luntare şi că sînt cu totul reduse la număr. Dacă şi alţi istorici, 
contemporani cu el, ar mai fi scris istoria războiului pelopo- 
nesiac, ne-am putea da seama exact cînd şi în ce măsură a 
greşit Thucydides. în orice caz, documentele epigrafice şi lite¬ 
rare, contemporane istoricului, confirmă în esenţă faptele, chiar 
dacă autorii acestor documente — mă refer, de pildă, la comedie 
— iau faţă de fapte şi de oameni o atitudine diferită de aceea 
pe care o adoptă istoricul. 

Un efort considerabil a făcut Thucydides şi în determinarea 
cauzalităţii' istorice. în general, el a văzut, în adevărata lor 
lumină, cauzele care au precedat diferitele evenimente şi, în 
primul rînd, cauzele războiului peloponesiac. Deşi, ca element 
fundamental, pune la baza complexului de cauze istorice dv0pco- 

Treia cpOatq „firea omenească", Thucydides, lucru excepţional 
pentru vremea lui, a acordat o mare importanţă factorului eco¬ 
nomic, chiar dacă n-a arătat expres acest lucru sau nu şi-a dat 
seama de implicaţiile acestui fenomen, acolo unde l-a menţionat. 

Dar stabilirea scrupuloasă a adevărului istoric şi arătarea 
corectă a cauzelor apropiate sau îndepărtate ale faptelor nu 
constituie singurele merite ale istoricului. Thucydides a avut şi 
o viziune de ansamblu asupra evenimentelor pe care le-a isto¬ 
risit. Neîncetat, preocupat de aflarea faptelor şi de factorii lor 
determinanţi, Thucydides s-a străduit să afle şi o explicaţie mai 
generală a atîtor tragice evenimente, care însîngeraseră eleni- 
mea, şi chiar o parte din populaţiile străine, în decursul acestui 
dramatic război. 

De asemenea, inima istoricului n-a putut rămîne rece şi 
nemişcată în faţa acestei uriaşe drame, care s-a terminat cu 
prăbuşirea forţei ateniene. 

Thucydides n-a putut .fi de acord cu explicaţia că nenoro¬ 
cirile vin de la zei sau de la destin. Desigur — a admis isto¬ 
ricul — în orice acţiune omenească există un factor insesizabil, 
arătat de cuvîntul care provoacă imprevizibilul, dar 

raţiunea omenească este în stare să-l anihileze, dacă este folo- ‘ 
sită cum trebuie. 

Thucydides porneşte de la constatarea unei realităţi — dvOpco- 
Treia cpvats „firea omenească" — care pentru istoric este iz¬ 
vorul tuturor fericirilor şi nenorocirilor omeneşti. Istoricul nu-şi 
pune întrebarea de unde provine această fire omenească, ci 
porneşte de la constatarea că ea există cu anumite însuşiri. 

Determinarea acestor însuşiri generale, cu inerentele varie¬ 
tăţi individuale, precum şi intuirea consecinţelor care decurg 
din acţiunea acestor varietăţi, constituie punctul central al 

generalizărilor filozofice, dacă ne este îngăduit să întrebuinţăm 

» 

acest cuvînt, pe care Thucydides face efortul să-l formuleze. 

Multe din aceste generalizări sînt valabile » şi astăzi. Cu 
toată exagerarea preponderenţei factorului psihologic, istoricul 
a intuit corect, în adînca lor intimitate, resorturile vieţii sociale, 
mobilele psihice individuale, reacţiile sufletului omenesc, şi, 
în general, întregul complex al acţiunilor şi reacţiunilor a ceea 
ce numea el „firea omenească". 

Dar generalizările sînt opera raţiunii, care chibzuieşte, sta¬ 
bilind raporturi între noţiuni, formulînd judecăţi şi raţiona¬ 
mente, generalizînd. 

Thucydides însă n-a rămas impasibil la ampla dramă la 
care asista şi pe care şi-a luat sarcina s-o expună în istoria 
războiului peloponesiac. Inima sa a vibrat profund, iar senti¬ 
mentele, care l-au însufleţit, chiar dacă nu sînt exprimate direct, 
se simt totuşi în elogiile pe care le aduce Pericles constituţiei 
ateniene, în laudele pe care istoricul le face lui Pericles, pre¬ 
cum şi în descrierile deslănţuirii celor mai crude instincte de 
ucidere şi de sînge. 

In descrierea stării morale a oamenilor, după răscoala din 
Corcyra, în nararea retragerii armatei ateniene, după dezastrul 
din Syracusa, se vede lămurit că istoricul a simţit din plin tra¬ 
gismul acestei situaţii şi, cu un talent de adevărat artist, l-a 
expus în elementele lui cele mai semnificative. 

Este, desigur, în primul rînd, istoria 

Istoria războiului pelo- • - , . , 

* unui război petrecut in antichitate, 

ponesiac cu p ar ti cu iarităţile lui economice, so¬ 

ciale, politice şi militare, caracteristice epocii în care s-au des¬ 
făşurat, dar, în acelaşi timp, prin punerea în lumină, sub for¬ 
mă de generalizări, a celor mai inerente caracteristici ale firii 
omeneşti. Istoria războiului peloponesiac este xxfjtia iq del 
„un cîştig pentru totdeauna", adică o realizare care va fi fo¬ 
lositoare în toate timpurile. 

Există, desigur, unele rare erori de fapte, unele explicaţii 
insuficiente în opera lui Thucydides, dar copleşitoare merite 
fac din Istoria războiului peloponesiac , o capodoperă a isto¬ 
riografiei antice şi una dintre cele mai mari ale istoriografiei 
universale. 


OPERA LUI THUCYDIDES 
DE-A LUNGUL VEACURILOR 

« 

Era firesc ca opera acestui mare istoric să fie admirată şi 
imitată chiar de la apariţia ei. Astfel, Xenophon îşi începe opera 
sa istorică, Hellenicele, cu anul 411 î.e.n. Era ultimul an ale 

cărui evenimente le tratase Thucydides. Scriitorii de mai tîr- 
ziu, care au expus în operele lor evenimentele tratate de Thu¬ 
cydides, l-au folosit ca izvor, chiar dacă au adoptat, în trata¬ 
rea evenimentelor, o altă metodă. Istoricul Philistos din Syra- 
cusa, care ajunsese la adolescenţă în timpul cînd Gylippos 
lupta împotriva atenienilor, îl imita pe Thucydides în opera 
sa 2ixeXix& Istoria Siciliei. Atît de strîns s-a ţinut Philistos 
de modelul său, încît Cicero, în Ad Quintum fratrem , (II, 11,4) 
îl numeşte pusillum Thucydides (un Thucydides pitic). Le¬ 
genda spune că Demosthenes, oratorul, a copiat de mai multe 
ori opera lui Thucydides, mai ales pentru înaltele calităţi ale 
discursurilor inserate în opera istoricului. Cicero, deşi încîntat de 
numeroasele calităţi ale Istoriei războiului peloponesiac , în gene¬ 
ral, şi ale discursurilor, în special, a subliniat totuşi obscuritatea 
stilului ( Orator , 30) spunînd: „Acele discursuri, rostite' în 
faţa poporului, conţin atît de multe idei obscure şi ascunse, 
încît abia se pot înţelege". Istoricul Sallustius a imitat pe Thu¬ 
cydides şi în stil, şi i-a împrumutat şi unele idei. în corul 
acestor elogii, meritate, Dionysos din Halicarnas, în lucrările 
Despre Thucydides rceot OouxoSISou şi Despre particularităţile 
lui Thucydides rapt 0ouxuSt8ou tStoixdxcov , a doua este o scri¬ 
soare adresată lui Ammaios, face o notă discordantă, judecîn- 
du-1 sever şi socotindu-1 mai prejos de Platon şi de Demosthe¬ 
nes. Didymos, celebrul gramatic de pe vremea lui August, l-a 
citat deseori în studiile sale. Heron, fiul lui Cotys din Atena, 
gramatic din secolul I. e.n. a scris, între altele, un comentar 
la Thucydides. La Suda se găseşte o listă întreagă de scrieri 
asupra lui Thucydides. 

Istoricul Tacitus a imitat pe Thucydides, ca şi pe Sallustius. 
Quintilianus, în opera sa Institutio oratoria (Educaţia oratoru¬ 
lui), vorbeşte de mai multe ori despre Thucydides a cărui operă 
o examinează din punctul de vedere al retoricii, spunînd: „Is¬ 
toria [romană] n-ar putea să se lase mai prejos de greci şi nu 
m-aş simţi jenat să opun pe Sallustius lui Thucydides, iar 
Herodot nu s-ar indigna că Titus Livius este socotit egal cu 
el“... (XI, 101). Adaugă faptul că M. Tullius (Cicero) soco¬ 
teşte că Thucydides şi Xenophon sînt folositori oratorului, deşi 
are impresia că primul „cîntă războaie", adică istoriseşte răz- 

boaiele ca un poet, iar prin gura celui de-al doilea „au vorbit 
Muzele" (X 1,33)... „Concentrat şi concis şi mereu încordat 
asupră-şi este Thucydides, dulce, candid şi îmbelşugat Herodot" 
(X, 11,73)... „Philistos... imitatorul lui Thucydides şi, pe cît 
îi este de inferior în multe privinţe, pe atît este mai clar decît 
el uneori" (X, 1,74). 

Mult l-au imitat pe Thucydides istoricii Appian şi Cassius 
Dio. în secolul al IV-lea al erei noastre imitarea lui Thucydides 
era mai ales, o modă. în ultima şcoală retorică din antichitate, 
care a înflorit în secolele V şi VI, la Gaza, opera lui Thucydides 
este în mare cinste şi acolo, se pare, au fost scrise cele mai 

multe scolii la opera acestui mare istoric 81 . în secolul al Vl-lea 

« 

Thucydides este imitat de istoricul Procopias din Caesareea, 
de Evagrios, în secolul al Xl-lea, de Anna Comnena, în seco¬ 
lul âl XV-lea de Laonicos Chalconcondyles. 

în vestul Europei, în evul mediu, Thucydides a fost aproape 
cu totul uitat. Traducerea latină, făcută de Lorenzo Valla în 
1452, a atras din nou atenţia asupra lui. Se pare că Niccolo 
Machiavelli a fost influenţat în opera sa, II Principe, apărută 
în 1513, de ideile politicii de forţă, exprimate de atenian în 
dialogul cu melianul. Machiavelli a putut folosi traducerea lui 
Valla. Philip Melanchton, care a vorbit despre Thucydides în 
1551, îl socoteşte inferior lui Herodot, dar nu nesocoteşte forţa 
discursurilor din opera lui Thucydides. în lupta împotriva mo¬ 
narhiei, filozoful pozitivist Thomas Hobbes a tradus, în 1628, 
opera lui Thucydides. D. Hume l-a admirat, B. G. Niebuhr l-a 
ridicat în slăvi, L. Ranke a recunoscut că o foarte mare influ¬ 
enţă a exercitat Thucydides. De aici înainte i s-a acordat, din 
ce în ce mai mult, lui Thucydides. locul cuvenit printre istorici, 
iar neîncetata apariţie de studii,- comentarii, ediţii ale operei lui 
Thucydides arată că marele istoric este şi astăzi în centrul 
preocupărilor istoricilor şi filologilor din diferite ţări. 

Prima traducere integrală a operei lui Thucydides în limba 
română a fost făcută de M. Jakotă şi publicată în 1941. 

Studiul introductiv, deşi sumar, exprimă totuşi multe din 
trăsăturile caracteristice ale operei lui Thucydides. Astfel, se 


81 W. S c h m i d, op. cit., p. 216 şi urm. 

dau ştiri utile, şi unele destul de exacte, în privinţa vieţii şi 
atmosferei în care şi-a redactat istoricul grec opera. Se arată 
şi caracterul raţionalist al cauzalităţii istorice în opera lui 
Thucydides. Pentru vremea cînd a apărut, fiind prima tradu¬ 
cere, a făcut, desigur, mari servicii cititorilor nespecialişti. 

Totuşi, atît studiul introductiv, cît şi traducerea au lipsuri 
care nu mai pot figura astăzi într-un studiu introductiv şi 
într-o traducere. De pildă, nu se încearcă a se răspunde nu¬ 
meroaselor puncte de întrebare, pe care le ridică opera lui 
Thucydides. Poporul atenian este prezentat în bloc. Nu se vor¬ 
beşte despre clasele sociale şi despre lupta de clasă la Atena. 
Prezentarea cauzalităţii istorice, în opera lui Thucydides, se 
reduce aproape la următoarea frază: „Pentru dînsul [Thucy¬ 
dides] inteligenţa este un factor principal în istorie“. 

Traducerea este uneori prea generală. De pildă, pase paras- 
keue akmazontes a fost tradus simplu prin „complet pregătiţi' 4 . 
De asemenea în I capitolul 2 Thucydides vrea să spună că 
este evident că ţara numită astăzi Elada n-a avut locuitori 
statornici, de aceea istoricul grec întrebuinţează verbul p hai- 
nomai cu participiul. Jakotă a tradus prin „De aceea, aşa- 
numita astăzi Elada nu pare să fie locuită statornic de mult 
timp". Această traducere spune exact inversul ideilor lui Thu¬ 
cydides, care a accentuat asupra evidenţei faptului. 

în traducerea şi în studiul introductiv, de faţă, s-a căutat 
să se remedieze, pe cît posibil, lipsurile constatate în traduce¬ 
rea în discuţie. 

Trebuie amintit şi studiul Thucydides — concepea şi metoda 
sa istorică , de C. I. Balmuş, apărut în Editura Academiei, 
în 1956, studiu în care sînt discutate, cu mai multă adîncime, 
multe dintre problemele pe care le ridică opera acestui mare 
istoric. 


TRADIŢIA MANUSCRISÂ. 

A OPEREI LUI THUCYDIDES* 

Pentru a înţelege mai uşor importanţa discuţiilor care se 
duc astăzi în jurul tradiţiei manuscrise a operei lui Thucydides, 

* Vezi şi B, Hemmerdinger, Essai sur l'histoire du texte de Thu - 
cydide, Paris, 1955. 


9 — Războiul peloponesiac 

este nimerit să spunem,. Ia început, că astăzi există următoa¬ 
rele manuscrise principale ale operei lui Thucydides: 

secolul x 

Laurentianus 69,2, scris pe pergament, notat cu C. 

Parisinus Minae, notat cu P. 

SECOLUL XI 

Vaticanus 126, scris pe pergament, notat cu B. 

Palatinus, Heidelbergensis 252, pergament, notat cu E. 
Augustanus, azi Monacensis 430, pergament, notat cu F. 
Britannicus sive Londinensis 11, 727, pergament, notat cu M. 

SECOLUL XIII 

i 

Monacensis 228, scris pe pînză de mătase, notat cu G. 

SECOLUL XV 

Monacensis 126, notat cu R. 

Mai sînt şi alte manuscrise, derivate din acestea, care, însă, 
prezintă .mai putină importanţă. Desigur că aceste manuscrise 
au fost copiate de pe altele, care s-au pierdut. Savanţii s-au 
străduit şi se străduiesc să găsească relaţiile dintre aceste ma¬ 
nuscrise. Părerile diferă şi în ceea ce priveşte valoarea acestor 
manuscrise, şi în ceea ce priveşte relaţiile dintre ele şi mânu- 
scrisele de pe care au fost făcute. 

Astfel, I. Bekker, în ediţia operei lui Thucydides, Oxford, 
1821, precum şi alţii, socoteau că manuscrisul B este cel mai 
bun dintre cele existente. Dimpotrivă, C. Hude, în ediţia din 
1898, iar după el alţi mulţi, printre care T. Steup 82 , Ioannes 

t 

Stahl 83 , Ulrich von Wilamowitz-Moellendorff 84 au susţinut că 


82 T. Steup, Wochenschiiit fur Klassische Philologie, 1898, p. 561 şi urm. 
81 Ioannes Stahl, Berlinei Philologische Vi/ochenshiift, 1902, p. 584. 
81 Ulrich von Wilamowitz-Moellendorff, JFfermes, XLIII, 
1908, 593, 1, 613 şi urm- 

mnnuscrisul C este fruntaş. Otto Luschnat 85 socoteşte că discu¬ 
ţiile acestea, deşi n-au dus la concluzii convingătoare, au avut 
totuşi darul de a arăta proeminenţa manuscriselor B şi C faţă 
do celelalte. Părerea lui Luschnat ni se pare foarte rezonabilă. 

In ceea ce priveşte înrudirile manuscriselor între ele, învă¬ 
ţaţii au căzut de acord că există două familii de manuscrise, 
notate cu literele c şi b. Manuscrisele care derivă din arhetipul 
c sînt: C, G, [G], (G), <G>, iar cele care derivă din arhetipul 
b sînt: ABEFM. Otto Luschnat afirmă că manuscrisele existente 
trădează înrudirea cu un manuscris existent în secolul V—VI, 
seris în unciale, şi a unui alt manuscris scris în minuscule, în 
secolul al IX-lea, care ar fi fost arhetipul codicilor b şi c. Nu 
putem intra aci în discuţia amănuntelor, care au dus pe Lusch¬ 
nat la aceste concluzii. Cele spuse mai sus ilustrează totuşi 
relativa bogăţie a manuscriselor pperei lui Thucydides, pre¬ 
cum şi relativa lor vechime. Discuţiile purtate, printre' savanţi, 
arată mulţimea controverselor de tot felul şi a multiplelor 
probleme pe care le ridică textul operei lui Thucydides. 

Ediţiile operei lui Thucydides sînt, de asemenea, numeroase. 
Editio prmceps a fost făcută de Aldus la Veneţia, în anul 1502, 
iar în 1503 a publicat a doua ediţie, însoţită de scolii. Cele 
mai bune şi mâi numeroase ediţii au fost publicate începînd 
cu secolul al XlX-lea. Menţionăm, aci, pe cele mai de seamă* 
pe care le-am consultat, şi anume: I. Bekker, 4 volume, Oxford,, 
1821; E. F. Poppo, 11 volume, 1821—1840; F. Didot, Paris, 1840' 
cu traducere latinească; K. W. Kriiger, ediţia a 3-a, 2 volume,, 
cu note explicative, Berlin, 1860; G. Bohme, cu note, Leipzig,. 
1871—1875; J. Classen, cu note, 8 volume, Berlin, 1875—1885, re¬ 
văzută de T. Steup; C. Hude, cu note, Leipzig, 1898—1901 ; 
H. St. Jones, Oxford, 1900—1902; Otto Luschnat, cărţile I—II,. 
Leipzig, 1960; Jacqueline de Romilly, cărţile I, Paris. 

Nu am avut preferinţă pentru o ediţie, ci, acolo unde s-au 
iscat dificultăţi în text, am adoptat lecţiunea pe care am con¬ 
siderat-o cea mai judicioasă, indiferent de ediţia care o pro¬ 
punea. 


85 Otto Luschnat, Thucydides, praeiatio, I—II f , 1960- 

TABLOU CRONOLOGIC 

Evenimentele mai de seamă petrecute în timpul războiului 
peloponesiac 86 . Se dă anul, numele arhontelui eponim, data 

s % 

aproximativă a intrării şi ieşirii din funcţie. 

Anul 435—434 

Antiochides (17 iulie — 4 august) 

(Primăvara) Corintienii trimit colonişti şi trupe la Epidamnos. 
Corcyreienii încep asediul cetăţii Epidamnos. Corintienii încep 
să se înarmeze. (Toiul verii.) Corintienii trimit o expediţie la 
Epidamnos; bătălia de la Leucimne, Epidamnos capitulează. 
Corcyreienii fac raiduri de prădăciune, corintienii continuă 
înarmarea. 


434—433 

Crates (5 august — 30 iulie) 

(Vara.) Corintienii trimit o flotă şi armată în golful Ambracic, 
în sprijinul aliaţilor şi continuă înarmarea. 

433—432 

Apseudes (24 iulie —24 iulie) 

(Primăvara.) Atenienii încheie alianţa cu Philippos şi Dardas 
împotriva lui Perdiccas II, regele macedonenilor. (Iulie.) Cor- 

cyra cere ajutor la Atena cu care încheie o alianţă defensivă. 

% 

(5 august.) Distribuirea trezorierilor lui Lacedaimonios, Proteas 
şi Diotimos. Strategii primei escadre navale, trimise la Corcyra. 
(Mijlocul lui august.) Expediţia navală corintiană la Corcyra 
(28 august.) Distribuirea trezorierilor, strategilor celei de a 
doua expediţii hotărîte pentru Corcyra. (Mijlocul lui septem- 


8 ® Acest tablou are la bază tabloul similar alcătuit de G. B u s o 1 t, op. 
cit. voi. III, la început, cu unele ameliorări propuse de F. I a c o b y, în 
Thucy di de b und vie Vorgeschichfe des peloponnesicben Kiieges, publicat în 
,,Nachrichten von der Gesellschaft der Wissenschaften zu Gottingen - , 1929, , 
p. 1—37 de A. W. G o m m e, op. cit., H. Bengtson, op. cit. 

brio,) Bătălia de la insulele Sybota. (Iarna.) Cererile Atenei 
adresate Potideei. (Prima parte a iernii.) Atena încheie alianţa 
cil Hhegion şi Leontini şi, probabil, acum dă decretul cu pri¬ 
vire la megarieni. 


432—431 

Pythodoros (14 iulie — 4 iulie) 

(începutul primăverii.) O escadră ateniană, sub comanda lui 
Archestratos, porneşte spre Potideea. (Sfîrşitul lui martie.) 
Potideea, împreună cu bottiaii, olintienii şi alte cetăţi din 
Chalcidica, se desprind de Atena. (începutul lui mai.) O ex¬ 
pediţie corintiană, sub comanda lui Aristeus, soseşte la Po¬ 
tideea. (Sfîrşitul lui mai.) O escadră ateniană, sub comanda lui 
Oallias, porneşte spre Macedonia şi Potideea. (începutul lui 
iunie.) Bătălia de la Potideea. începutul asediului Potideei. 
(Sfîrşitul lui iulie.) La invitaţia corintienilor, aliaţii pelopone- 
sieni se adună la Sparta. (începutul lui august.) Majoritatea 
aliaţilor se pronunţă pentru război. (Septembrie.) Atenienii tri¬ 
mit un corp de hopliţi să desăvîrşească încercuirea Potideei. 
(Iarna.) Convorbiri diplomatice între lacedemonieni şi atenieni, 
în timp ce toţi se înarmează. 

431—430 

Euthydemos (20 august — 14 august) 

(începutul lui aprilie.) Atac asupra Plateei. (începutul lui mai.) 
Contingentele peloponesiene se adună în istmul Corintic. (A 
doua jumătate a lui mai.) Archidamos porneşte marşul spre 
Attica. (începutul lui iunie.) Sosirea la Oinoe, avertismentul 
inutil d$t de lacedemonieni, care, apoi, pătrund în Attica şi 
încep s-o pustiască. (Sfîrşitul lui iunie.) Distribuirea vistier¬ 
nicilor, comandanţilor flotei, destinate să atace coastele Pelo- 
ponesului. (începutul lui iulie.) Pornirea flotei. (Mijlocul lui 
iulie.) Retragerea peloponesienilor din Attica. (3 august.) Eclipsă 
de soare. Flota ateniană în faţa coastei Elidei. (Septembrie.) 
întoarcerea flotei, care participă cu armata de uscat la pustiirea 
Megarei. 

430—429 

Apollodoros (22 iulie — 9 august) 

(Mărtie-aprilie.) Pericles reales strateg. (începutul lui iunie.) 
A doua invazie a peloponesienilor în Attica. (Mijlocul lui iu¬ 
nie.) Izbucnirea epidemiei de ciumă. (Sfîrşitul lui iunie.) O 
mare flotă, sub comanda lui Pericles, porneşte în jurul Pelo- 
ponesului. (Mijlocul lui iulie.). Retragerea peloponesienilor şi, 
curînd după aceea, retragerea flotei ateniene. (Sfîrşitul lui iu¬ 
lie.) Flota, sub comanda lui Hagnon şi Cleopompos, porneşte 
spre Potideea. Iritarea opiniei publice împotriva lui Pericles. 
Solia de pace trimisă zadarnic la Sparta. Cuvîntarea funebră, 
ţinută de Pericles. (începutul lui septembrie.) întoarcerea lui 
Hagnon din Potideea. (Octombrie.) Destituirea, procesul şi amen¬ 
darea lui Pericles cu 50 de talanţi. (Iarna.) Capitularea Potideei. 

% 

429—428 

Epameinon (9 august — 3 august) 

(Mijlocul lui iunie.) Peloponesienii, sub comanda lui Archida- 
mos, în faţa Plateei. Atenienii, sub comanda lui Xenopbon, 
porniţi în expediţia împotriva chalcideenilor şi bottiailor, sufăr 
o înfrîngere la Spartolos. (Finele lui iulie.) Peloponesienii tri¬ 
mit o expediţie, sub comanda lui Cnemos, împotriva Acarna- 
niei. Acesta este înfrînt la Stratos şi se refugiază la Oiniaai. 
Phormion învinge flota peloporiesiană la Phatrai. O mare parte 
din armata peloponesiană se retrage din Plateea, iar restul 
începe ridicarea unui zid de încercuire. (Mijlocul lui septem¬ 
brie.) Moartea lui Pericles. (Sfîrşitul lui septembrie.) Phormion 
învingător pe mare, în bătălia de la Naupactos. (începutul 
iernii.) Expediţia peloponesiană de jaf la Salamina. (Sfîrşitul 
lui octombrie.) Sitalces pătrunde în Macedonia şi în Chalci- 
dica. (Sfîrşitul lui noiembrie.) Sitalces se retrage. (Iarna.) Pre¬ 
gătirea mytilenenilor să se desprindă de Atena. 

428—427 

Diotimos (29 iulie — 29 iulie) 

(Prima jumătate a lui iunie.) A treia năvală a peloponesieniloi 
în Attica. Atena cere mytilenenilor să înceteze înarmările. (în- 

ccputul lui iulie.) Retragerea peloponesienilor. Atenienii trimit 
]a Mytilene o flotă, sub comanda lui Cleippides, mytilenenii 
resping ultimatumul atenienilor, care încep ostilităţile. (Mijlo¬ 
cul lui iulie.) Armistiţiu, pregătirile atenienilor de a trimite o 
urmată la Lesbos. (începutul lui august.) Ostilităţile reîncep, 
Mytilene e blocată, o escadră navală ateniană, sub comanda 
lui Asopichos, porneşte în jurul Peloponesului. (Mijlocul lui 
august.) Sărbătoarea Olympiilor. Mytilenenii trimit reprezen¬ 
tanţi. Peloponesienii hotărăsc să atace Attica, pe uscat şi pe 
mare. (Finele lui august.) Lacedemonienii sînt la Istm. Şovă¬ 
iala aliaţilor, o sută de trireme ateniene se află în larg. (Mijlo¬ 
cul lui septembrie.) Lacedemonienii ‘se retrag. Paches este la 
Mytilene. (începutul iernii.) Zidul de încercuire a cetăţii Myti¬ 
lene terminat. 


427—426 

Eucles (18 iulie — 24 iulie) 

(Sfîrşitul lui mai.) Plecarea flotei peloponesiene, sub comanda 
lui Alcidas, pentru deblocarea cetăţii Mytilene. (începutul lui 
iunie.) A patra invazie a peloponesienilor în Attica. (începu- 
tul lui iulie.) Retragerea peloponesienilor din Attica, flota pelo- 
ponesiână la Delos, capitularea cetăţii Mytilene. întoarcerea 
flotei peloponesiene. (Mijlocul lui iulie.) Instalarea oligarhilor 
la putere, în Corcyra. Escadra navală ateniană, sub comanda 
lui Nicostratos, pleacă de la Naupactos la Corcyra. (începutul 
lui august.) Lupte la Corcyra. Victoria democraţilor. (Mijlocul 
lui august.) Dezbateri la Atena, în legătură cu soarta mytile- 
nenilor. Plateea capitulează. O escadră peloponesiană, sub co¬ 
manda lui Alcidas, învinge flota corcyreieană. O flotă ateniană, 
sub comanda lui Eurymedon, determină escadra peloponesiană 
să se retragă. Democraţii măcelăresc pe oligarhi în Corcyra 
(Sfîrşitul lui septembrie.) O escadră ateniană, sub comanda lui 
Laches şi Charoiades, pleacă în Sicilia. 

426—425 

Euthymos (6 august — 18 august) 

(A doua jumătate a lui aprilie.) Marile dionysii, reprezentarea 
comediei Babilonenii de Aristophanes. (începutul lui iunie.) 

Peloponesienii, sub comanda regelui Agis, vin pînă la Istm, 
apoi, în urma unui cutremur de pămînt, se retrag. (începutul 
lui iunie.) Demosthenes, în fruntea unei escadre navale, por¬ 
neşte în jurul Peloponesului. Nicias porneşte cu o flotă la 
Melos, la Thera, apoi pe coastele locridiene. (începutul lui au¬ 
gust.) Demosthenes este înfrînt în expediţia din Etolia. (Mijlocul 
lui septembrie.) Armata peloponesiană, sub comanda lui Eurylo- 
chos, la Delphi. (A doua jumătate a lunii octombrie.) Eurylo- 
chos, cu locridienii şi etolienii, porneşte împotriva cetăţii Nau- 
pactos, care este însă salvată prin intervenţia lui Demosthenes. 
(A doua jumătate a lunii noiembrie.) Expediţia ambracioţilor 
şi a lui Eurylochos împotriva acarnanienilor, care, sub comanda 
lui Demosthenes, produc o gravă înfrîngere duşmanilor la 
Olpai şi Idomenai. (Iarna.) Atenienii hotărăsc să trimită patru¬ 
zeci de trireme în Sicilia, sub comanda lui Eurymedon, Pytho- 
doros şi Sophocles, Pythodoros porneşte cu cîteva trireme, ca 
să ia comanda în locul lui Laches. (Mijlocul lui februarie.) La 
Leneene se reprezintă cbmedia Acharnanienii de Aristophanes. 

425—424 

Stratocles (26 iulie — 13 august) 

(începutul lui mai.) Atenienii pierd Messenia. Peloponesienii 
invadează Attica. Plecarea flotei ateniene în Sicilia, sub co¬ 
manda lui Demosthenes. (Mijlocul lui mai.) La vestea că 
Koryphasion-Pylos este ocupat de atenieni, Agis se retrage din 
Attica. (Mijlocul lui iunie.) Garnizoana spartană de pe insula 
Sphacteria încercuită de flota ateniană. (Sfîrşitul lui august.) 

i 

Garnizoana de la Sphacteria capitulează. (Septembrie.)' Flota 
ateniană, trecînd pe la Corcyra, ajunge în Sicilia. Expediţia 
lui Nicias de-a lungul coastelor Corintului. Ciocnirea de la 
Solygia. (începutul lui februarie.) La Leneene, reprezentarea 
comediei Cavalerii de Aristophanes. 

424—423 

Isarchos (15 iulie — 8 august) 

} 

(Mijlocul lui iunie.) Ocuparea insulei Cythera de către Nicias. 
(Iulie.) Congresul sicilienilor, la Gela. (începutul lui august.) 
Demosthenes şi Hippocrates ocupă zidurile lungi ale Niceei, Me- 

tfara este salvată de Brasidas. (începutul lui august.) Demosthe- 
ncs trimis cu 40 de corăbii la Naupactos, spre a deschide ofen¬ 
siva împotriva Beoţiei. (Mijlocul lui august.) Brasidas apare 
hi Tracia şi (sfîrşitul lui august) ajunge la Dion, (mijlocul lui 
septembrie) este în faţa cetăţii Aconthos, (începutul lui noiem¬ 
brie), are loc bătălia de la Delion, (mijlocul lui noiembrie) 
Delion este în stăpînirea beoţienilor, (decembrie) cetatea Am- 
phipolis trece de partea lui Brasidas, care (sfîrşitul lui februa¬ 
rie) ia cu asalt Torone. 

423—422 

Amynias (3 august — 3 august) 

<20 aprilie.) încheierea armistiţiului. Perdiccas şi Brasidas por¬ 
nesc în expediţie împotriva lyncestailor, apoi se retrag în urma 
unei neînţelegeri între rege şi Brasidas. Niciăs porneşte în ex¬ 
pediţie în Thracia, cucereşte cetatea Mende şi, pe la mijlocul 
verii, termină zidul de încercuire al cetăţii Scione, după care 
se întoarce cu grosul expediţiei la Atena. 

422—421 

Alcaios (24 iulie — 30 iulie) 

<12 aprilie.) Armistiţiul de un an expiră. (Aprilie-mai.) Alianţa 
atenienilor cu Perdiccas II şi bottiaii. (începutul lui august.) 
Atenienii decretează o expediţie în Thracia. (Sfîrşitul lui sep¬ 
tembrie.) Expediţia ateniană, sub comanda lui Cleon, navighează 
spre Thracia. (A doua jumătate a lunii octombrie.) Bătălia 
de la Amphipolis. (Iarna.) Tratative de pace. 

421—420 

Aristeion (14 iulie — 26 iulie) 

(Sfîrşitul lui martie.) Marile dionysii. Reprezentarea Păcii lui 
Aristophanes. (11 aprilie.) încheierea formală a păcii la Sparta. 
(Mijlocul lui mai.) Alianţa între Sparta şi Atena. (începutul lui 
martie.) Alianţa Spartei cu Beoţia. 

420—419 

Astyphilos (3 iulie — 21 iulie) 

(Mijlocul lui iulie.) Alianţa atenienilor cu Argos. Mantineia, 
Elida. (Iarna.) înfrîngerea heracleioţilor. 

419—418 

I 

Archias (22 iulie — 16 iulie) 

418—417 

Antiphon (12 iulie — 12 iulie) 

(Mijlocul lui iulie.) Lacedemonienii, alături de aliaţii lor, por¬ 
nesc în expediţia împotriva cetăţii Argos. (Sfîrşitul lui august.) 
Bătălia de la Mantineia. (Octombrie.) Spartanii se îndreaptă 
spre Argos, care acceptă cererile lacedemonienilor. Lacedemo¬ 
nienii se retrag în patrie. (Sfîrşitul lui noiembrie.) Tratatul de 
pace şi alianţă între Sparta şi Argos. (Primăvara.) Ostracizarea 
cade asupra lui Hyperbolos. 

417—416 

Euphemos (30 iunie — 6 iulie) 

(începutul verii.) Expediţia lui Nicias în Thracia. (începutul lui 
august.) Democraţii pun mîna pe putere, în Argos. 

416—415 

Arimnestos (19 iulie — 1 iulie) 

(Mai.) Expediţia atenienilor împotriva Melosului. (începutul 
iernii.) Lacedemonienii pornesc împotriva cetăţii Argos şi revin 
apoi la frontierele lor. (Mijlocul iernii.) Melosul capitulează. 
Expediţia spartană şi contraexpediţia ateniană. O solie a cetăţii 
Segesta vine la Atena să ceară ajutor. O solie ateniană por¬ 
neşte la Segesta, spre a se documenta asupra situaţiei la faţa 
locului. 


415—414 

Charias (9 iulie — 9 iunie) 

(Martie.) întoarcerea soliei ateniene. Votarea unei expediţii de 
60 de trireme, sub comanda lui Alcibiades, Lamachos, Nicias, 
care sînt învestiţi cu depline puteri în privinţa expediţiei. Apro¬ 
ximativ 22 mai.) Mutilarea hermelor. (Mijlocul lui iunie.) Por¬ 
nirea flotei în Sicilia. (Septembrie.) Rechemarea lui Alcibiades, 
(Sfîrşitul lui noiembrie.) Atenienii pornesc de la Catana la Syra- 

cu.su, ies victorioşi într-o bătălie lingă Olympieion, se retrag 
upoi la Catana. (Iarna.) Syracusanii ridică un zid de apărare în 
Jurul cetăţii, trimit soli la Corint şi Sparta, în timp ce atenienii 
duc tratative cu Siceli şi cu cetatea Camarina. Solii syracusani, 
corintienii şi Alcibiades la Sparta. Lacedemonienii decretează 
ocuparea Deceleiei în Attica şi trimiterea lui Gylippos la Sy- 
racusa. 


414—413 

Peisandros (28 iunie — 10 iunie) 

(Mijlocul lui martie.) Marile dionysii. Reprezentarea comediei 
Păsările de Aristophanes. Alianţa atenienilor cu PerdiccaS II. 
(Mijlocul lui aprilie.) Sosirea corăbiei ateniene la Catana. Ate¬ 
nienii pornesc împotriva cetăţii Syracusa, încep construirea zi- 
dului de încercuire, ocupă lucrările de apărare, Lamachos cade 
în luptă. (Iunie.) Gylippos, în drum spre Syracusa, ajunge la 
Leucas. Cea mai mare parte a zidului de încercuire terminat. 
(August.) Gylippos vine cu o mică armată la Syracusa. O es¬ 
cadră navală pustieşte o porţiune din coasta laconiană şi' 
violează, vădit, tratatul de pace cu Sparta, Lagărul naval ate¬ 
nian stabilit la Plemmyrion. înfrîngerea atenienilor pe Epipolai. 
Terminarea zidului transversal syracusan, pe Epipolai pînă 

la Euryclos. (Noiembrie.) Scrisoarea lui Nicias soseşte la Atena, 

/ 

unde se votează trimiterea unei noi expediţii, iar Demosthenes 
şi Eurymedon sînt aleşi colegi ai lui Nicias. (Solstiţiul de iarnă.) 
Eurymedon porneşte cu 10 corăbii. 

413—412 

Cleocritos (16 iulie — 16 iulie) 

m 

(începutul lui martie.) Invazia peloponesienilor în Attica, sta¬ 
bilirea unui lagăr la Deceleia. (Sfîrşitul lui martie.) Demosthe¬ 
nes porneşte cu flota din Pireu. (Mai.) Syracusanii ocupă Plem¬ 
myrion, atenienii înving în prima bătălie. (Mijlocul lui iulie.) 
Ciocnire navală la Erineos, în golful Coryntic. Demosthenes 
ajunge în Italia, atenienii sînt înfrînţi de syracusani în a doua 
bătălie navală. (Sfîrşitul lui iulie.) Demosthenes şi Eurymedon 
sosesc la Syracusa. (Aproximativ 5 august.) Atac nocturn pe 
Epipolai şi înfrîngerea atenienilor. (27 august.) Eclipsă de lună, 

atenienii amînă plecarea. (3 septembrie.) A treia luptă navală 
în care atenienii sînt înfrînţi. (7 septembrie.) A patra bătălie 
navală hotărîtoare. (9 septembrie.) Atenienii încep retragerea 
pe uscat. Ariergarda armatei ateniene, sub comanda lui Demos- 
thenes, capitulează. (16 septembrie.) Dezastrul suferit de deta¬ 
şamentul comandat de Nicias la Asinaros. (începutul lui oc¬ 
tombrie.) Veşti sigure la Atena despre catastrofă. (Iarna.) Tra¬ 
tative şi amînări. 


412—411 

Callias (5 iulie — 11 iu]ie) 

(începutul primăverii.) Pregătiri pentru trimiterea unei escadre 
peloponesiene la Chios. Escadra este încercuită de atenieni în 
Pherraioi. (Mijlocul lui iunie.) Chalcideus porneşte cu Alcibiades 
pe mare, spre Ionia. Chios capitulează. (începutul lui iulie.) 
Rezervele de bani la Atena făcute lichide. (Toiul verii.) Primul 
tratat al lacedemonienilor cu perşii. Escadra navală, încercuită 
la Pireu, scapă. (începutul lui octombrie.) O mare expediţie 
ateniană este trimisă în Ionia. Atenienii repurtează o victorie 
la Milet. Sosirea unei flote mixte peloponesiene şi syracusane 
sub comanda lui Therimenes. Atenienii se retrag la Samos. 
(Octombrie.) Eforii se schimbă la Sparta, se dau ordine navar- 
hilor ca Alcibiades să fie ucis. Alcibiades se duce la Tissapher- 
nes. (începutul lui noiembrie.) Tissaphernes, la Milet, scade 
solda acordată spartanilor. (Mijlocul lui noiembrie.) Al doilea 
tratat spartano-persan. Tratativele lui Alcibiades cu oligarhii 
de pe flota ateniană. (Mijlocul lui decembrie.) Oligarhii, de pe 
flota ateniană, trimit la Atena o solie condusă de Peisandros. 
(începutul lui ianuarie.) Astyochos, cu escadra navală, la Co- 
ridos. (Mijlocul lui ianuarie.) Flota ateniană la Rhodos, cuceri¬ 
rea oraşelor de pe insulă. (Sfîrşitul lui ianuarie.) O solie, con¬ 
dusă de Peisandros, este trimisă să trateze cu Tissaphernes şi 
Alcibiades. (Sfîrşitul lui februarie.) Tratativele cu Tissaphernes 
eşuează. Se încheie al treilea tratat spartan-persan. (începutul 
lui martie.) Beoţienii cuceresc localitatea Oropos. (începutul lui 
aprilie.) Astyochos, aflat cu flota peloponesiană, la Chios, se 
retrage în faţa flotei ateniene, spre Milet. 

411—410 

Mnesilochos — Theopompos 
(24 iulie — 7 iulie) 

(Prima jumătate a lui aprilie.) Dercylidas se retrage cu un corp, 
de la Milet, la Hellespont. (Mijlocul lui mai.) Dercylidas cu¬ 
cereşte oraşele Abydos şi Lampsacos. (Sfîrşitul lui mai.) Sosirea 
lui Peisandros la Atena. Poporul hotărăşte ca la cei zece pro- 
buloi să se adauge încă 20 şi să li se dea însărcinarea de a 
face propuneri pentru salvarea statului. (8 iunie.) Şedinţa po¬ 
porului la Colonos, cei patru sute pun stăpînire pe localul sfa¬ 
tului. Sfatul vechi se retrage. (16 iunie.) Constituirea formală a 
celor „patru sute“, ca sfat provizoriu. (Sfîrşitul lui iunie.) Răs¬ 
coala flotei de la Samos împotriva celor patru sute. (înce¬ 
putul lui iulie.) Flota peloponesiană se află la Milet, iar Helixos 
din Megara este trimis cu zece trireme în Hellespont. (Mijlocul 
lui august.) Alcibiades este rechemat de atenieni de pe flotă 

şi ales strateg. (începutul lui septembrie.) Mindaros, navarhul, 

* 

se îndreaptă cu grosul flotei spre Hellespont. Atenienii sînt 
înfrînţi la Erythrai. Cei patru sute sînt răsturnaţi la Atena. 
(Mijlocul lui septembrie.) Bătălia de la Kynossema. (începu¬ 
tul lui noiembrie.) Bătălia de la Abydos, (începutul lui martie.) 
Bătălia de la Cysicos. Atenienii, la propunerile lui Thrasyllos, 
hotărăsc trimiterea unei expediţii în Ionia. 

410—409 

Glaucippos (13 iulie — 1 iulie) 

Operaţiile militare conduse de Alcibiades la Perinthos, Selym- 
bria, (Sfîrşitul lui mai.) Expediţia, sub comanda lui Thrasyl¬ 
los, porneşte pe mare, în Ionia. (Sfîrşitul lui iunie.) Thrasyllos 
este înfrînt la Ephes. Damophantos propune un decret pentru 
sprijinirea democraţiei. (Sfîrşitul toamnei.) Thrasyllos îşi uneşte 
forţele cu ale lui Alcibiades, la Sestos. (Iarna.) Operaţii navale 
ateniene la • Lampsacos, Abydos. (Sfîrşitul iernii.) Pylos capi¬ 
tulează. 

409—408 

•Diocles (2 iunie — 26 iunie) 

(Primăvara.) Alcibiades se îndreaptă spre Chalcedon, armata de 
despresurare a lui Pharnabazos este respinsă. Alcibiades, în 
Hellespont, cucereşte Selymbria. (Vara.) începe asediul cetăţii 
Byzantion. (Iarna.) Byzantion capitulează. 

408—407 

Euctemon (21 iulie) 

(începutul primăverii.) Alcibiades călătoreşte în golful Cera- 
micos, spre a colecta bani pentru război. Soliile ateniană şi 
spartană, conduse de Pharnabazos, se întîlnesc pe drumu) de 
la Gordion, cu tînărul Cyros, care fusese numit Carones, şi cu 
solia spartană care se înapoia. Cea mai mare parte a flotei 
ateniene se întoarce cu Thrasyllos la Atena, Thrasybulos se 
îndreaptă cu 30 de trireme în Thracia, iar Alcibiades porneşte 
cu 20 de trireme spre Gytheion. înainte de sosirea lui Thrasy- 
los, Alcibiades, Thrasybulos şi Conon sînt aleşi comandanţi, 
(16 iunie.) Alcibiades este primit în triumf în timpul Sărbătorii 
Plynteriilor. (Vara.) Lysandros este numit navarhul flotei pelo* 
ponesiene. (Toamna.) Cyros soseşte la Sardes. (Sfîrşitul lui oc¬ 
tombrie.) Alcibiades porneşte cu flota de la Atena. (Iarna.) 
Lysandros stabileşte cartierul flotei la Ephes. 

407—406 

Antigenes (martie 10) 

(Primăvara.) Bătălia de la Notion. Destituirea lui Alcibiades. 
Alegerea a zece strategi. (Vara.) Atenienii duc un război de 
jaf. 


406—405 

Callias (30 iunie) 

(Primăvara.) Callicratidas, numit navarh, este trimis să ia 
comanda în primire. (Sfîrşitul lui mai.) Callicratidas cucereşte 
Methymna, în Lesbos. Flota ateniană, sub comanda lui Conon, 
este urmărită şi încolţită la intrarea portului. Mytilene, pier- 

dc 30 corăbii,- C6non se refugiază în cetate. (Mijlocul lui 
Iunie.) Vestea înfrîngerii ajunge la Atena, unde se pornesc 
înarmări masive. Li se permite sclavilor eliberarea, dacă se 
angajează pe flotă. Aurul din pronaosul Parthenonului făcut 
monedă. (Mijlocul lui iulie.) Flota porneşte spre teatrul de 
luptă. (începutul lui august.) Bătălia de la insulele Argihuse. 
(Mijlocul lui octombrie.) Procesul strategilor. (Iarna.) Situaţia 
precară a armatei peloponesiene la Chios determină cetăţile 
şi pe Cyros să ceară reîntoarcerea lui Lysandros, care, spre 
primăvară, este însărcinat cu comanda flotei. 

405—404 

Alexias (18 iulie) 

(Primăvara.) Atenienii, Lysandros şi Cyros fac expediţii de jaf. 
(Vara.) Strategii atenieni îşi măresc flota, în vederea bătăliei 
decisive. (Sfîrşitul lui august.) Lysandros vine de la Rhodos, în 
Hellespont şi cucereşte cetatea Lampsacos. (începutul lui sep¬ 
tembrie.) Flota ateniană vine în Hellespont şi este înfrîntă la 
Aigos Potamos. (începutul lui noiembrie.). Pausanias, regele 
spartan, apare, în fruntea armatei, în faţa Atenei, iar Lysandros 
începe blocarea Pireului. (începutul lui decembrie.) Retragerea 
armatei peloponesiene. Atenienii încep tratative de pace, mai 
întîi cu Agis, apoi la Sparta. Atenienii resping cererea spartană 
de a se face o spărtură în marile ziduri. (începutul lui ianuarie.) 
Theramenes este trimis la Lysandros şi se întoarce la începu¬ 
tul primăverii, cînd este trimis din nou, în fruntea unei solii 

» 

cu depline puteri, la Sparta. încheierea tratatelor de pace şi 
alianţă. (25 aprilie.) Capitularea Atenei. 

10 — Războiul peloponesiac 




1 (1) Thucydides, din Atena 1 , a scris istoria războiului dintre 
peloponesieni şi atenieni, [arătind] cum s-au luptat între ei 2 . El 
a început [să scrie] 3 chiar de la izbucnirea [războiului], deoa¬ 
rece presupunea că va fi un război mare şi cel mai de seamă 4 
dintre toate cîte fuseseră duse mai înainte 5 ; presupunerea şi-o 
întemeia [pe faptul] că şi unii şi ceilalţi ajunseseră în culmea 
pregătirii 6 tuturor mijloacelor pentru a-1 purta şi vedea că cea¬ 
laltă elenime trecea, unii de partea unora şi alţii de partea 
celorlalţi: unele cetăţi au trecut imediat, [după izbucnirea răz¬ 
boiului], iar altele îşi făceau planul să treacă 7 . (2) Acest război 
a constituit cea mai puternică zguduire, atît pentru eleni, cît şi 
pentru o parte din barbari şi, s-ar putea spune, chiar şi pen¬ 
tru o foarte mare parte din omenire. E adevărat că evenimentele 
petrecute înaintea acestui război şi cele încă şi mai de demult 
au fost cu neputinţă să le cunoaştem, din pricina noianului de 
timp 8 , [care a trecut de atunci] dar, judecind după dovezile în 
care se cade să mă încred, după o îndelungă cercetare 9 , soco¬ 
tesc că n-au fost mari, nici în privinţa războaielor, nici în alte 
privinţe 10 . 

2 (1) Este evident 11 , că ţara care se numeşte acum Elada n-a 
avut în vechime locuitori statornici, deoarece, mai înainte, se 
produceau strămutări 12 şi fiecare 13 îşi părăsea uşor pămîntul, 
fiind siliţi [să facă aceasta] de alţii, care veneau mereu mai 
numeroşi. (2) într-adevăr, deoarece nu exista negoţ, iar oame¬ 
nii nu întreţineau relaţii [comerciale] fără teamă, nici pe us¬ 
cat, nici pe mare, şi fiindcă fiecare nu cultiva pămîntul decît 
ca să-şi scoată hrana zilnică, iar prisos de bunuri nu aveau 
şi pomi nu sădeau, căci neînconjuraţi de ziduri, cum erau, nu 
ştiau cînd aveau să vină alţii mai puternici să-i prade, şi, 
fiindcă socoteau că vor putea găsi hrana necesară oriunde, îşi 
părăseau pămîntul fără mare greutate şi din această cauză nu 
erau puternici nici prin oraşe mari, nici prin alte mijloace 14 . 

(3) în cel mai înalt grad, pămîntul cel mai rodnic al ţării a 
cunoscut mereu strămutări de locuitori, [anume] partea nu¬ 
mită acum Thessalia şi Beoţia, multe părţi din Pelopones, afară 
de Arcadia, iar din restul ţării 15 părţile care erau cele mai 
rodnice 16 . (4) Astfel, datorită rodniciei pămîntului, puterile 17 
se concentrau în mîna cîtorva oameni, şi, [de aceea], se produ¬ 
ceau răscoale, [în sînul populaţiilor], de pe urma cărora acestea 
rămîneau ruinate 18 şi, în acelaşi timp, constituiau prada rîvnită 
mai mult de alte triburi 19 . (5) Attica, însă, rămînînd, din cea 
mai îndepărtată vreme, nefrămîntată de răscoale, din pricina 
aridităţii pămîntului 20 , a fost locuită mereu de aceiaşi oameni. 
(6) Acest 21 fapt /constituie/ o foarte puternică dovadă şi a 
afirmaţiei că, din pricina strămutărilor de locuitori, în cele¬ 
lalte părţi ale Eladei populaţia n-a crescut în aceeaşi măsură, 
într-adevăr, cei mai bogaţi 22 dintre cei care fuseseră exilaţi 
prin cetăţi, din pricina războaielor, sau a răscoalelor se refugiau 
la Atena, socotind că acolo este un loc ferit; apoi, devenind ce¬ 
tăţeni, încă din vechime, au mărit tot mai mult cetatea, sporin- 
du-i populaţia, astfel că, mai tîrziu, au trimis dintre ei colo¬ 
nişti în Ionia, deoarece Attica nu-i mai putea cuprinde. 

3 (1) Slăbiciunea vechilor locuitori [ai Eladei] mi-o arată, 

i 

mai ales 23 , următorul fapt: este evident că înainte de războiul 
troian locuitorii Eladei n-au săvîrşit nici o faptă 24 în comun: 
(2) pe de altă parte, se pare, că, întreaga ţară nici nu purta 
măcar numele acesta, ci, că, înainte de Hellenos, fiul lui Deu- 
calion, nici măcar n-a existat acest nume, ci fiecare populaţie, 
şi mai ales pelasgii, a denumit 25 ţara după propriul lor nume. 
Dar cînd Hellenos şi fiii lui au ajuns [atît de] puternici în 
Phthiotis, /încît/ oamenii de prin alte cetăţi 26 îi chemau în 
ajutor, fiecare, din pricina relaţiilor pe care le întreţineau cu 
ei, se numeau eleni şi nu după mult timp, această denumire 
a ajuns 27 să fie purtată de toţi. (3) O foarte puternică dovadă 
aduce Homer. într-adevăr, deşi a trăit cu mult mai tîrziu decît 
războiul troian, el nu numeşte nicăieri, [în opera] sa, pe toţi 
locuitorii eleni, ci numai pe cei veniţi din Phthiotis cu Ahile 
— care erau într-adevăr primii eleni — spunîndu-le în poeme 
danai, argeieni şi ahei. El nici nu întrebuinţează cuvîntul „bar- 

bari“ pentru că, după cît se pare, n-a numit nici pe eleni, prin 
opoziţie 28 , cu un singur nume, spre a-i deosebi de barbari. (4) 
Ei bine, atît cei numiţi, [pe rînd], pe cetăţi 29 eleni, aceia care, 
[vorbind aceeaşi limbă], se înţelegeau între ei, cît şi toţi cei 
care mai tîrziu s-au numit eleni, n-au săvîrşit nici o faptă în 
comun, înainte de războiul troian, din pricina slăbiciunii şi 
a izolării dintre ei. (5) Chiar şi în această expediţie au pornit 
împreună, abia cînd s-au deprins să folosească mai mult dru¬ 
mul pe mare. 

4 (1) Minos, cel mai vechi dintre aceia despre care ştim 
[cîte ceva], din auzite, şi-a pregătit o flotă, a pus stăpînire pe 
o foarte mare întindere din marea numită acum „Elenică“, 
a exercitat domnia asupra Cycladelor şi a fost cel dintîi înte¬ 
meietor al celor mai multe cetăţi de acolo, după ce a izgonit 
pe carieni, punînd apoi pe fiii săi conducători. Şi, cum era 
şi firesc, Minos curăţa marea de piraţi pe cît putea, pentru 
ca veniturile să-i crească şi mai mult 30 . 

5 (1) Intr-adevăr, în trecutul îndepărtat, elenii şi barbarii, 
care locuiau pe continent, lîngă ţărmul mării şi pe insule, 
după ce au început să treacă, din ce în ce mai mult, cu coră¬ 
biile unii pe la alţii, s-au dedat pirateriei, sub conducerea unor 
oameni foarte puternici, atît pentru propriul lor cîştig, cît şi 
pentru a-şi procura hrana celor slabi; apoi, năpustindu-se 
asupra unor cetăţi neîntărite, şi care aveau locuitorii aşezaţi 
prin sate, le prădau şi de aici îşi procurau cea mai mare parte 
a hranei necesare, fără ca această îndeletnicire să le atragă 
necinste, ci, dimpotrivă, le aducea o oarecare faimă. (2) Acest 
lucru îl vădesc şi acum unii dintre locuitorii de pe continent, 
pentru care este o fală să practice această îndeletnicire cu în- 
demînare; [îl vădesc] şi vechii poeţi, cînd pun, peste tot, la 
fel, pe cei care navighează să întrebe pe cei întîlniţi dacă sînt 
piraţi, socotind că nici aceia, pe care-i întreabă, nu dispre¬ 
ţuiesc această îndeletnicire, nici aceia, care doresc să afle, 
nu întreabă spre a-i batjocori. (3) Şi pe continent se prădau 
unii pe alţii şi, chiar pînă astăzi, în multe părţi din Elada 
locuitorii practică vechile obiceiuri, pe la locrii ozoli, pe la 

etolieni şi acharnanieni, şi prin ţinutul de pe acolo, iar obiceiul 
de a purta arme le-a rămas epiroţilor de la vechea piraterie 

6 (1) într-adevăr, întreaga Eladă purta arme de fier, din 
pricina lipsei de întărituri a locuinţelor şi a nesiguranţei dru¬ 
murilor dintre cetăţi, de aceea, locuitorii îşi petreceau de obi¬ 
cei viaţa înarmaţi, ca barbarii. (2) Dovadă sînt acele părţi 
ale Eladei în care se duce încă o astfel de viaţă, care era 
comună altădată tuturor. (3) Dar, atenienii au fost printre 
primii care au părăsit armele şi, printr-un fel de viaţă mai 
destinsă, au trecut la un trai mai dedat moliciunii. Şi nu este 
multă vreme de cînd cei mai bătrîni dintre bogaţi 31 au încetat 
să poarte - 7 - din 1 pricina, moliciunii — haine de in şi să-şi 
fixeze colacul părului de pe cap, cu ajutorul unor agrafe de 
aur, în formă de greieri. De acolo, acest fel de găteală a dăinuit 
multă vreme la cei mai bătrîni dintre ionieni, datorită comu¬ 
nităţii de neam. (4) Dimpotrivă, lacedemonienii au fost cei 
dintîi care au întrebuinţat o haină simplă, aşa cum poartă 
acum, iar cei mai bogaţi au dus şi în celelalte privinţe, în cea 
mai mare parte, o viaţă la fel cu cei mulţi. (5) Ei, cei dintîi 
s-au dezgolit şi, dezbrăcîndu-se în public, s-au uns cu ulei la 
exerciţiile gimnastice. In vechime, chiar la întrecerile de la 
Olympia, atleţii, cînd luptau, aveau un brîu în jurul părţilor 

ruşinoase şi nu sînt mulţi ani de cînd obiceiul a încetat. Chiar 

* 

acum mai sînt printre barbari, şi, mai ales, printre asiatici, 
unii care organizează întreceri la trîntă şi la pumni şi cînd le 
fac sînt încinşi cu un brîu. (6) S-ar putea arăta şi alte obi¬ 
ceiuri pe care le practicau vechii eleni, la fel cu barbarii de 
acum. 

7 (1) Dintre cetăţi, acelea care au fost mai de curînd înte¬ 
meiate şi care, datorită unor posibilităţi mai mari de navi¬ 
gaţie, au cîştigat prisos de bunuri au fost construite, încon- 
jurîndu-se de ziduri, chiar pe ţărmul mării, şi fiecare ocupa 
pentru sine istmurile, atît în vederea negoţului, cît şi din 
dorinţa de a dobîndi putere faţă de vecini. Dimpotrivă, ve¬ 
chile cetăţi, atît cete de pe continent, cît şi cete din insule, 
fuseseră întemeiate, mai adesea, departe de mare, din pricina 

pirateriei, care a fost practicată multă vreme. într-adevăr r 
locuitorii se prădau unii pe alţii şi cei care practicau [şi cei 
care nu practicau pirateria], precum şi aceia care, deşi nu se 
îndeletniceau cu navigaţia, locuiau jos, la mare. în acest fel* 
pînă acum [cetăţile vechi] au fost întemeiate departe de ţărm. 

8 (1) Foarte mult se ocupau cu pirateria insularii, carieni 
fiind ei şi fenicieni, căci aceştia locuiau cele mai multe insule. 
Iată dovada: în acest război, atenienii, purificînd insula Delos 
şi deschizînd mormintele celor care muriseră pe insulă, peste 
jumătate s-au dovedit a fi carieni; aceştia au fost recunoscuţi 
atît după felul armelor, cu care fuseseră îngropaţi, cît şi după 
felul îngropării, pe care o practică şi astăzi. (2) Instituindu-se 
flota lui Minos, căile care duceau de la unii la alţii au devenit 
mai navigabile, căci răufăcătorii din insule au fost izgoniţi 
de el, cînd a colonizat locuitori pe multe din* ele. (3) Astfel 
că oamenii de pe ţărmul mării, putînd să cîştige din ce în ce 
mai multe bunuri, se stabileau şi mai temeinic, ba unii durau: 
chiar ziduri în jurul [cetăţilor], deoarece ajunseseră mai bogaţi 
decît fuseseră înainte; astfel, tinzînd mereu spre cîştiguri, cei 
mai slabi răbdau sclavia celor mai puternici, iar aceştia, avînd 
prisos de bogăţii, supuneau cetăţile mai mici. în general, 
acestea erau raporturile dintre ei, cînd, după vreme îndelun¬ 
gată, au pornit războiul troian. 

9 (1) Agamemnon, după părerea mea, a strîns flota pentru 
că era mai puternic decît cei de atunci, şi nu atît pentru că 
voia să ducă [la Troia] pe peţitorii Elenei, legaţi de jurămin¬ 
tele făcute lui Tindar. (2) Acest lucru îl spun şi peloponesienii,. 
care au primii, prin tradiţie, de la cei dinaintea lor, ştirea 
sigură că Pelops a dobîndit cel dintîi puterea, datorită mul¬ 
ţimii comorilor 32 pe care le adusese cu sine, cînd a venit din 
Asia, la nişte oameni lipsiţi de resurse materiale. [Ei mai spun] 
că, deşi era străin, a dat totuşi denumirea ţării, iar mai tîrziu, 
urmaşilor lui le-a revenit o şi mai mare putere. Eurystheus,, 
[spun ei], a fost ucis în Attica de heraclizi. Atreus era fratele 
mamei lui Eurystheus, şi acesta, ţinînd seama că-i era rudă,, 
îi lăsase în grijă Mycene şi conducerea, cînd pornise în expe- 

x 

diţie. Atreus a fost alungat de tatăl său, pentru că ucisese pe 
Chrysippos, iar Eurystheus nu s-a mai întors. Atreus — bucu- 
rîndu-se de bunăvoinţa mycenienilor, care se temeau de he- 
raclizi —, părînd că-i puternic şi atrăgîndu-şi poporul, a luat 
conducerea mycenienilor şi a acelora peste care domnise 
Eurystheus şi a făcut pe pelopizi mai puternici decît perseizii. 
(3) Agamemnon, după cum socotesc eu, primind această pu¬ 
tere şi avînd, în acelaşi timp, o flotă mai puternică decît cei¬ 
lalţi, a strîns armata nu atît cu voia lor cît mai degrabă din 
cauza fricii ce le-o inspira. Este evident că Agamemnon a venit 
cu cele mai multe corăbii şi le-a procurat şi arcadienilor, cum 
arată şi Homer, dacă se cade să-l luăm martor 33 . (4) Chiar la 
predarea sceptrului, Homer spune că [Agamemnon] „dom¬ 
neşte peste multe insule şi peste întregul Argos“. Locuind pe 
uscat, Agamemnon n-ar fi avut deci putere asupra altor in¬ 
sule, în afară ăe cele vecine, iar acestea n-ar fi fost multe, 
dacă n-ar fi avut o flotă. (5) Şi judecind această expediţie 
trebuie să ne facem o idee cum stăteau lucrurile mai înainte. 

10 (1) Dacă s-ar lua, drept dovadă sigură, faptul că Mycene 
era o localitate neînsemnată sau că oricare altă cetate de pe 
vremea aceea astăzi nu face impresia că în trecut a fost mare, 
n-ar mai putea să existe îndoială că flota aceea n-a fost atît 
de mare cît au cîntat-o poeţii şi cît se spune prin viu grai. 

(2) într-adevăr, dacă s-ar goli cetatea lacedemonienilor şi s-ar 
lăsa numai templele şi temeliile clădirilor, socotesc că — după 
scurgerea unui timp mai îndelungat — s-ar trezi în. sufle¬ 
tele urmaşilor o mare îndoială despre puterea lor, în com¬ 
paraţie cu gloria [de care se bucură acum], deşi locuiesc 
două cincimi din Pelopones şi conduc toate cetăţile pelopo- 
nesiace şi mai sînt încă şi în fruntea multor aliaţi dinafară 34 . 
Totuşi, deoarece cetatea nu este strînsă la un loc şi nu are 
temple şi clădiri măreţe, ci este construită după vechiul obicei 
al Eladei, pare mai mică. Socotind, însă, după aspectul exterior 
al cetăţii Atena, chiar dacă atenienii s-ar găsi în aceeaşi si¬ 
tuaţie, puterea lor ar părea de două ori mai mare decît estei 

(3) Nu trebuie să existe îndoială cu privire la acea expediţie 
şi nici să se ia în consideraţie mai mult înfăţişarea cetăţilor, 

decît puterile lor, ci [este bine] să socotim că armata aceea 
a fost, într-adevăr, mai mare decît cele de mai înainte, dar 
mai mică decît cele de acum. Putem lua dovadă poemele lui 
Homer, dacă trebuie să ne încredem şi la acest punct în 
el care, în chip firesc, poet fiind, a exagerat-o, şi, totuşi, chiar 
aşa, pare că a fost mai mică. (4) Din cele o mie două sute 
de corăbii, Homer spune că o sută douăzeci erau ale beoţieni- 

lor şi cincizeci ale lui Philoctetes, arătînd, pe cît îmi pare, pe 

% 

cele mai mari şi pe cele mai mici. Despre mărimea altor co¬ 
răbii nu aminteşte în catalogul corăbiilor. Că toţi erau şi vîslaşi, 
şi luptători, o arată cînd prezintă corăbiile lui Philoctetes, 
căci pe toţi cei aplecaţi pe vîsle îi face arcaşi. Alţi oameni 
nu este probabil să se fi aflat pe corăbii, în afară de basilei 
şi de căpetenii, mai ales că aveau să străbată marea cu unelte 
de război, fără să aibă corăbii catafracte 35 , ci echipate, mai 
degrabă, după vechiul obicei al piraţilor. (5) Făcînd media 
numărului oamenilor, după cele mai mari şi după cele mai 
mici corăbii, este evident că n-au venit mulţi, dacă ţinem 
seama că au fost trimişi, laolaltă, de întreaga Eladă. 

11 (1) Pricina [acestui fapt] nu era atît lipsa de oameni, cît 
lipsa de provizii.* Astfel, din lipsă de hrană, ei au dus [la Troia] 
o armată relativ mică, şi numai atîta cît sperau că, în timpul 
războiului, îşi va putea găsi hrana pe loc, şi chiar după ce 
au ieşit biruitori în luptă — victoria este evidentă, căci altfel 
n-ar fi putut ridica o întăritură pentru lagăr — este evident 
că nici aci, [în faţa Troiei], nu s-au folosit de întreaga armată, 
ci s-au apucat de agricultură şi de piraterie în Chersones, din 
lipsă de* hrană. Astfel că, ei fiind împrăştiaţi, troienii cu atît 
mai uşor au rezistat în lupte timp de zece ani, deoarece erau 
egali. în putere cu elenii rămaşi mereu pe loc. (2) Dacă ar fi 
venit cu prisos de hrană şi ar fi dus neîntrerupt războiul cu 
toţi ostaşii, fără să se dedea pirateriei şi agriculturii, uşor ar 
fi cucerit cetatea, biruind în luptă, deoarece au rezistat şi fără 
totalitatea forţelor, numai cu o parte, care era mereu prezentă 
iar dacă ar fi împresurat Troia cu asediu, ar fi cucerit-o 
într-un timp mai scurt şi cu mai puţine sforţări. (3) însă, din 
lipsă de mijloace, atît faptele [săvîrşite de eleni] înaintea 


153 



THUCYDIDES 


acestui război au fost de mică importanţă, cît şi acest război, 
deşi este cel mai vestit, dintre cele purtate pînă atunci, în 
realitate se dovedeşte totuşi că a fost mai prejos decît faima 
de care se bucură, transmisă prin graiul poeţilor. 

12 (1) De asemenea, şi după războiul Troian, Elada a cu¬ 
noscut încă strămutări de populaţii şi întemeieri de cetăţi, 
astfel că n-a putut să-şi sporească populaţia în linişte. (2) în- 
tr-adevăr, retragerea elenilor din Ilion, durînd multă vreme, 
a adus multe schimbări; prin cele mai multe cetăţi s-au pro¬ 
dus răscoale, iar oamenii, care erau izgoniţi din pricina lor 
au întemeiat alte cetăţi. (3) într-adevăr, şi beoţienii de astăzi, 
în al şaizecelea an după cucerirea Ilionului, fiind izgoniţi din 
Arne, de către thessalieni, s-au aşezat în Beoţia de astăzi, care 
mai înainte se numea Cadmeia — exista mai înainte, în acest 
ţinut, o ramură a lor, din care unii au pornit spre Ilion — 
şi dorienii, cu optzeci de ani mai tîrziu, au ocupat Peloponesul, 
împreună cu heraclizii. (4) Cu mare greutate, şi după o tre¬ 
cere îndelungată de vreme, Elada, liniştindu-se temeinic, a tri¬ 
mis oameni să înterpeieze colonii; pe ionieni şi pe mulţi 
dintre locuitorii insulelor i-au trimis să întemeieze colonii ate- 
nienii, iar în Italia, în cea mai mare parte a Siciliei, şi în 
alte părţi ale Eladei au aşezat colonii peloponesienii. Toate 
aceste colonizări au avut loc după evenimentele de la Troia. 

13 (1) Elada devenind [din ce în ce] mai puternică şi ago- 
nisindu-şi bunuri materiale mai mult decît înainte, prin ce¬ 
tăţi, de cele mai multe ori, se instaurau tiranii 36 , deoarece 
veniturile erau mai mari — mai înainte erau basileii 37 stră¬ 
buni, cu anumite prerogative 38 — şi îşi construiau corăbii, iar 
elenii se dedau şi mai mult navigaţiei. (2) Se spune că corin- 
tienii s-au îndeletnicit cei dintîi cu construirea corăbiilor, într-un 
chip foarte asemănător cu cel de azi, şi că, din toată Elada, 
mai întîi la Corint s-au construit trireme. (3) Este vădit că şi 
Ameinocles din Corint, constructor de corăbii, le-a făcut sa- 
mienilor patru nave. Sînt cam trei sute de ani, pînă la sfîrşi- 
tul acestui război, de cînd Ameinocles s-a dus la Samos. (4) 
Cea mai veche bătălie navală, din cîte ştim, a fost dată de 

corintieni împotriva corcyreienilor 39 , şi de la această bătălie, 
pînă la data amintită, sînt cam două sute şaizeci de ani. 
(5) Corintienii, avîndu-şi cetatea pe istm, aveau întotdeauna 
un emporion 40 , în timp ce, în. trecutul îndepărtat, elenii — atît 
cei dinăuntrul Peloponesului, cît şi cei dinafară — întreţineau 
relaţii mai mult pe uscat decît pe mare şi [treceau] unii pe 
la alţii prin ţinutul corintienilor, iar corintienii erau puternici 
datorită bunurilor dobîndite 41 , aşa cum arată şi poeţii vechi; 
ei au denumit acel ţinut „belşugul". După ce elenii au început 
să navigheze din ce în ce mai mult şi, procurîndu-şi corăbii, 
au îndepărtat pe piraţi, au oferit loc de comerţ şi pe uscat 
şi pe mare, şi şi-au făcut cetatea puternică, prin dobîndire de 
bunuri. (6) Ionienii şi-au procurat şi ei multe corăbii, mai tîr- 
ziu, pe vremea lui Cirus, care a fost primul rege al perşilor, şi 
pe vremea lui Cambyses, fiul lui şi, purtînd război împotriva 
lui Cirus, au stăpînit cîtva timp Marea Ionică. Şi Polycrates, 
tiran în Samos pe vremea lui Cambyses, avînd o flotă puter¬ 
nică, a supus, pe lîngă alte insule, şi Rheneia, pe care a 
făcut-o ofrandă zeului Apollon din Delos. De asemenea, pho- 
ceenii, colonizînd Massalia, au învins pe cartaginezi într-o 
bătălie pe mare. 

14 (1) Acestea erau cele mai puternice flote. Este evident, 
însă, că şi ele au luat fiinţă [după trecerea] multor generaţii 
după războiul troian şi că n-au fost înzestrate cu multe tri¬ 
reme, ci mai mult cu pentecontere 42 şi cu corăbii lungi 43 , aşa 
cum erau cele din războiul Troiei. Cu puţin timp înaintea 
războaielor medice şi a morţii lui Darius, care a fost regele 
perşilor, după Cambyses, tiranii din Sicilia şi corcyreienii şi-au 
procurat multe trireme. Acestea au fost ultimele flote vestite 
în Elada, înainte de expediţia lui Xerxes. (2) într-adevăr, egi- 
neţii şi atenienii, şi dacă cumva mai erau şi alţii, aveau flote 
neînsemnate, care constau, mai ales, din pentecontere; abia mai 
tîrziu le-au f avut, cînd Themistocles a convins pe atenieni — 

i 

care purtau război cu egineţii, şi care aşteptau atacul perşi¬ 
lor — să-şi facă corăbii, cu care au şi luptat; aceste corăbii 
aveau punţi pe toată întinderea 44 . 

15 (1) Aşa erau flotele elenilor şi cele mai vechi şi cele de, 
mai tîrziu. Totuşi, cei care s-au îndeletnicit cu construirea 
şi întrebuinţarea lor şi-au dobîndit o foarte mare putere, de¬ 
oarece şi-au procurat bunuri şi au supus pe alţii. 

Astfel, navigînd, ei supuneau insulele, şi aceasta o făceau, 
mai ales, aceia care nu aveau pămînt îndestulător. (2) Pe 
uscat nu s-a iscat nici un război, în care să vină în ajutor 
vreo armată [vecină], ci toţi se înfruntau — aşa cum s-au şi 
înfruntat, numai cu vecinii lor — iar în expediţii, mult înde¬ 
părtate de pămîntul lor, spre a supune pe alţii, nu porneau 
elenii. într-adevăr, ei nu se grupau, — ca supuşi — în jurul 
cetăţilor mai puternice şi nici nu porneau, din propriul lor 
imbold, pe picior de egalitate, expediţii în comun, ci, mai 
mult cetăţile vecine se războiau între ele, fără alianţe. (3) în 
războiul purtat, în vechime, de chalcidieni împotriva eretrie- 
nilor 45 s-a împărţit şi cealaltă elenime, aliindu-se cu unii sau 
cu ceilalţi. 

16 (1) S-au ivit şi pentru alţi eleni, de prin alte părţi, 
piedici, care i-au oprit să propăşească, şi mai ales pentru 
ionieni, după ce bunăstarea lor sporise mult, Cirus şi regatul 
persan, răsturnînd pe Cresus, au pornit cu armată împotriva 
cetăţilor de la mare, de dincoace de rîul Halys, şi au robit pe 
cele de pe continent, iar Darius, mai tîrziu, biruind cu ajutorul 
flotei feniciene, a supus şi insulele. 

17 (1) Tiranii, care erau prin cetăţile elene, avînd în vedere 
numai propriul lor interes, adică întărirea siguranţei propriei 
lor persoane şi a casei lor, au cîrmuit cetăţile, luînd măsuri de 
siguranţă pe cît au putut mai mult şi n-au săvîrşit nici o faptă 
mai deosebită, afară de unele acţiuni duse de fiecare împotriva 
propriilor vecini. E drept că tiranii din Sicilia au ajuns la o 
mare putere. în acest fel, Elada a fost constrînsă multă vreme, 
din toate părţile, să nu facă vreo faptă deosebită [cu toate 
cetăţile] în comun, iar fiecare cetate în parte era lipsită de 
orice cutezanţă. 

18 (1) Tiranii atenienilor şi cei din restul Eladei — care 
şi mai înainte fusese condusă multă vreme de tirani — 

Tşi anume], cei- mai mulţi printre cei din urmă, afară de cei 
din Sicilia, au fost răsturnaţi de lacedemonieni, căci Lacede- 
monia, după ce a fost colonizată cu dorieni 46 , care o locuiesc 
acum, deşi frămîntată, din cîte ştiu, de foarte multă vreme, 
totuşi, din timpuri străvechi, a avut bune legi şi n-a fost nici¬ 
odată cîrmuită de tirani. Astfel, la sfîrşitul actualului război 
se împlinesc aproape patru sute de ani şi mai bine de cînd 
lacedemonienii se bucură de aceeaşi constituţie şi, ajunşi pu¬ 
ternici din această pricină, au rînduit treburile şi în celelalte 
cetăţi. După răsturnarea tiranilor din Elada, nu cu mulţi ani 
mai tîrziu, a avut loc şi bătălia de la Marathon 47 dintre mezi 
şi atenieni. (2) în al zecelea an după această bătălie, iarăşi 
a venit barbarul cu flota lui mare, ca să robească Elada 48 . De 
aceea, fiind ameninţaţi de o grea primejdie, nu numai lacede¬ 
monienii, care dispuneau de o putere mai mare şi au luat 
conducerea asupra celorlalţi eleni, aliaţi, dar şi atenienii — 
în timp ce mezii năvăleau — s-au hotărît să părăsească ceta¬ 
tea şi, luîndu-şi avutul, s-au îmbarcat pe corăbii, dobîndind astfel 
experienţa mării. Nu mult timp după ce au respins în comun 
pe barbari, au venit, atît de partea atenienilor, cît şi a lace- 
demonienilor, nu numai elenii care s-au desprins de alianţa cu 
regele ci şi cei care luptaseră alături de el. într-adevăr, această 
putere armată părea foarte mare, deoarece unii erau puternici 
pe uscat, iar alţii, cu corăbiile, pe mare. (3) Puţină vreme 
a dăinuit, însă, această alianţă militară, deoarece, dezbinîndu-se, 
lacedemonienii şi atenienii au luptat, alături de aliaţii lor, 
unii împotriva altora, iar (dacă dintre ceilalţi eleni se des¬ 
prindeau unii din alianţa regelui, aceştia se dădeau de partea 
sau a unora sau a altora 49 . 

. Astfel că, încontinuu, de la războaiele medice şi pînă la 
actualul război, cînd încheiau tratate de pace, cînd se războiau 
fie între ei, fie cu aliaţii, care se desprindeau de ei; aşa s-au 
pregătit bine de război şi au devenit şi mai pricepuţi, exer- 

citîndu-se chiar în timp ce înfruntau primejdii. 

* 

19 (1) Lacedemonienii conduceau pe aliaţi fără să-i supună 
la vreo contribuţie, ci numai veghind ca să se cîrmuiască în 
chip oligarhic, potrivit cu propriile lor interese, [lacedemonie- 

primire, treptat, corăbiile cetăţilor — în afară de acelea ale 
Chiosului şi Lesbosului — şi impunîndu-le tuturor să contri¬ 
buie cu bani. De aceea, pregătirea lor, în actualul război, a 
ajuns să fie mai mare decît atunci cînd au fost ei în culmea 
puterii şi izbutiseră să încheie o alianţă spontană. 

20 (1) Astfel, deci, am găsit eu [că au fost] evenimentele 
vechi, fiindu-mi greu să mă încred oricărei dovezi, la întîm- 
plare. într-adevăr, oamenii primesc unii de la alţii tradiţiile 
despre faptele săvîrşite mai înainte, fără să le cerceteze, chiar 
dacă s-au petrecut în cetatea lor. (2) Astfel, poporul atenian 
crede că Hipparchos, pe cînd era tiran, a fost ucis de Har- 
modios şi de Aristogeiton, dar nu ştie că Hippias, 'fiind cel 
mai în vîrstă, a domnit peste fiii lui Peisistratos, iar Hippar¬ 
chos şi Thessalos erau fraţii lui, şi că, în acea zi, chiar cînd 
erau gata să treacă la acţiune, Harmodios şi Aristogeiton, bă¬ 
nuind că-i fusese adus ceva la cunoştinţă lui Hippias, de către 
complicii lor, nu l-au mai atacat, bănuind că fusese informat, 
dar, dorind să facă ceva şi să se avînte în primejdie înainte 

de a fi prinşi, s-au năpustit asupra lui Hipparchos, care rîn- 

< 

duia ceremonia Panatheneelor în punctul numit Leocorion, 
şi l-au ucis. (3) Multe alte lucruri, care şi acum se petrec 
şi care nu sînt date uitării, o dată cu timpul, nu sînt bine 
cunoscute nici de ceilalţi eleni; de pildă, ei spun că regii lace- 
demonienilor nu votează fiecare cu un singur vot, ci cu două, 
şi că batalionul din Pitane 50 este al lor, deşi n-a fost niciodată. 

i 

în acest fel, mulţimea nu se osteneşte cu căutarea adevărului, 
ci oamenii îşi întorc mai curînd privirea spre ceea ce nu le 
aduce osteneală. 

21 (1) Dacă cineva, [deşi] judecind după dovezile menţionate, 
va socoti totuşi că lucrurile s-au petrecut aşa cum le-am ex¬ 
pus eu, nu va greşi de-mi va da crezare şi nu va crede [că 
au fost] aşa cum le-au cîntat poeţii, înfrumuseţîndu-le, sau. 
cum le-au povestit logografii, spre a le face mai atrăgătoare 
auzului, decît mai potrivite cu adevărul — căci sînt de ne¬ 
controlat, şi cele mai multe, cu trecerea vremii, au ajuns, în 

chip de necrezut, să fie mituri — ci va socoti că au fost aflate 
prin cele mai evidente dovezi, atît cît se poate face dovadă 
despre fapte vechi. (2) Astfel, războiul actual —. cu toate 
că oamenii socotesc întotdeauna că războiul la care iau ei 
parte este cel mai mare, iar cînd încetează admiră mai mult 
războaiele din trecut — va arăta celor care cercetează faptele 
înseşi, că a fost totuşi mai mare decît cele din trecut. 

22' (1) Mi-a fost greu să relatez, în amănunt, cele ce a spus 
fiecare, în cuvîntări, cînd era gata să pornească sau cînd se 
afla în război, atît cele ce am auzit eu însumi cît şi cele ce 
mi se spun din alte părţi, dar le-am redat aşa cum mi se 
părea că ar fi putut să vorbească fiecare, despre treburile care 
le stăteau de fiecare dată în faţă, în mod necesar, ţinîndu-mă 
cît se poate de strîns 51 de cuprinsul general al celor spuse în 
realitate. (2) Iar amănuntele faptelor săvîrşite îh timpul răz¬ 
boiului n-am găsit cu cale să le istorisesc, informîndu-mă la 
întîmplare, şi nici cum mi se păreau mie, ci am expus numai 
pe acelea la care eu însumi am fost de faţă şi pe acelea pe 
care le-am urmărit, cercetînd amănunţit, după spusele altora, 
pe fiecare, atît cît mi-a fost cu putinţă. (3) Cu greu au putut 
fi stabilite, deoarece aceia, care fuseseră de faţă la săvîrşirea 
faptelor înseşi, nu spuneau aceleaşi lucruri despre aceleaşi 
fapte, ci le povesteau după cum simpatizau pe unii sau pe 
alţii sau după cum îşi aminteau. (4) Lipsa elementului mitic 
le va face, poate, mai puţin atrăgătoare pentru auz, dar pen¬ 
tru cititorii care vor dori să cerceteze şi adevărul clar al fap¬ 
telor petrecute şi tot aşa al celor care se vor petrece în 
viitor, vreodată, potrivit firii omeneşti, la fel sau în chip 
asemănător, va fi îndeajuns [să le socotească folositoare]. Opera 
este compusă mai mult ca un bun pentru totdeauna, decît ca 
o lectură sărbătorească, menită să fie ascultată o clipă 52 . 

23 (1) Dintre evenimentele petrecute mai înainte, cel mai 
mare a fost războiul medic, dar şi sfîrşitul acestui război a 
fost grabnic hotărît în două lupte navale şi două pedestre 53 . 
Amploarea acestui război, însă 54 , a fost mare şi, în timpul lui, 
în Elada s-au petrecut atîtea nenorociri, cum nu s-au mai 

întîmplat altele într-un interval egal de timp. (2) într-adevâr 
nici n-au fost capturate şi golite de locuitori cetăţi atît de 
mari, unele de către barbari, iar altele chiar de către pelopo- 
nesieni şi atenieni, cînd se războiau între ei [sînt şi unele 
cetăţi care, fiind capturate, şi-au schimbat locuitorii], nici 
n-au fost atîtea exilări şi ucideri de oameni, unele în timpul 
războiului, iar altele din pricina răscoalelor. (3) Chiar cele ce 
se spuneau mai înainte din auzite şi care erau mai rar con¬ 
firmate de fapte, au ajuns să fie crezute, cum ar fi: cutremu¬ 
rele de pămînt, survenite pe cea mai mare parte a pămîntîilui 
şi foarte puternice; eclipsele de soare, care au avut loc cu mult 
mai des decît cele amintite din vremea de mai înainte; şi, în 
unele părţi, secetele mari şi, din pricina lor, foametea şi epi¬ 
demia de ciumă, care i-au lovit foarte puternic, nimicind chiar 
o parte din ei; astfel, toate acestea s-au întîmplat concomitent, 
în timpul acestui război. (4) Războiul l-au început atenienii şi 
peloponesienii, rupînd tratatul de treizeci de ani 55 , pe care-1 
încheiaseră după cucerirea Eubeei. (5) Iar cauzele pentru care 
l-au rupt, precum şi certurile dintre ei, le-am scris mai înainte, 
pentru ca să nu se mai întrebe vreodată cineva din ce pricină 
s-a iscat între eleni un război atît de mare. (6) Eu socotesc că 
singura cauză adevărată, dar nearătată prin cuvînt, a consti¬ 
tuit-o faptul că atenienii ajunseseră puternici şi, inspirînd teamă 
lacedemonienilor, i-au silit să poarte război. însă cauzele, decla¬ 
rate în public şi de unii şi de alţii, pentru care, rupînd trata¬ 
tul, au pornit la război sînt următoarele 55 : 

24 (1) Epidamnos este o insulă situată în dreapta celui care 
navighează spre golful Ionic. în jurul ei locuiesc taulanţii, bar¬ 
bari de neam illyric. (2) Această insulă au colonizat-o corcy- 
reienii, iar întemeietorul coloniei a fost Phalios, fiul lui Erato- 
cleides, de origine corintian, un Heraclid, care a fost chemat 
din cetatea-mamă 57 , după vechea datină. La întemeierea colo¬ 
niei au luat parte şi cîţiva corintieni şi alţi dorieni. (3) Cu 
trecerea vremii, cetatea Epidamnos a ajuns mare şi bine popu¬ 
lată. (4) însă, după cum se spune, în urma unui război cu bar¬ 
barii vecini, s-au pornit răscoale între ei, care au durat mulţi 
ani, şi care i-au sleit şi i-au lipsit de marea lor putere. (5) în 

colo din urmă, înainte de actualul război, poporul a alungat 
pe cei puternici 58 ; aceştia, însă, aducînd cu ei pe barbari, au 
început să prade pe cei din cetate, de pe uscat, şi de pe mare. 
(6) Atunci, epidamnienii din cetate, fiind năpăstuiţi, au trimis 
soli la Corcyra, ca la cetatea-mamă, rugînd pe corcyreieni să 
nu privească nepăsători la distrugerea lor, ci să-i împace cu 
cei alungaţi şi să pună capăt războiului cu barbarii. (7) Aceste 
rugăminţi le făceau şezînd, ca suplicanţi 59 , în templul Herei. 
Corcyreienii, însă, n-au primit suplica, ci i-au trimis înapoi, 
fără să le fi acordat ceva. 

25 (1) Aflînd, deci, epidamnienii că n-au nici un ajutor de 
la Corcyra, nu ştiau cum să iasă din încurcătură, şi, trimiţînd 
la Delphi, au întrebat zeul 60 dacă e bine să predea cetatea co- 
rintienilor, ca unora care erau întemeietorii cetăţii, şi să în¬ 
cerce să dobîndească un ajutor de la ei. Zeul le-a răspuns să 
predea cetatea corintienilor şi să şi-i facă conducători. (2) Du- 
cîndu-se, deci, epidamnienii la Corint, potrivit oracolului, au 
predat colonia şi, făcînd cunoscut oracolul şi arătînd că înte¬ 
meietorul lor este din Corint, i-au rugat să nu privească nepă¬ 
sători la distrugerea lor, ci să le vină în ajutor. (3) Corintienii 
au primit să le dea ajutor nu numai după dreptate, socotind 
că Epidamnos este tot atît de mult colonia lor, cît şi a corcy- 
reienilor, ci şi fiindcă urau pe coycyreieni, care, deşi era colo¬ 
nia lor, nu-i băgau în seamă. (4) într-adevăr, la adunările pen¬ 
tru sărbătorile comune nu le acordau legiuitele onoruri, şi 
nici nu începeau sacrificiul [ca şi cînd l-ar fi făcut în locul] 
unui corintian 61 , ca celelalte colonii, ci-i dispretuiau, deoarece 
pe vremea aceea se simţeau puternici, datorită banilor mulţi, la 
fel ca elenii cei mai bogaţi şi mai puternici în pregătirile de 
război, iar uneori se lăudau că întreceau cu mult pe alţii în 

t 

flotă şi că în Corcyra locuiseră mai înainte feacii, care erau 
vestiţi în ceea ce priveşte puterea navală. De aceea, ei îşi 
pregăteau şi mai mult flota şi se vedea că erau puternici, de¬ 
oarece, cînd au început războiul, dispuneau de o sută douăzeci 
de trireme. 

26 (1) Corintienii, fiindcă aveau aceste motive să fie supă¬ 
raţi pe corcyreieni, au trimis bucuroşi ajutor la Epidamnos, ho- 

tărînd, totodată, ca să meargă oricine vrea, în colonie în 
această cetate, de asemenea să se ducă şi păzitori din Ambracia, 
din Leucas şi din mijlocul lor înşişi. (2) Cei care s-au hotărît 
au pornit pe jos spre Apollonia, care era colonia Corintului, te- 
mîndu-se că, dacă vor trece pe mare, vor fi împiedicaţi de cor- 
cyreieni. (3) Corcyreienii, aflînd că s-au dus şi colonişti şi 
paznici la Epidamnos şi că colonia a fost predată corintienilor, 
au fost cuprinşi de mînie şi, pornind îndată cu douăzeci şi 
cinci de corăbii, iar mai tîrziu cu altă flotă, le-au cerut corcy- 
reienilor, insultîndu-i, să primească pe izgoniţi, căci cei alun¬ 
gaţi din Epidamnos se refugiaseră în Corcyra, şi, arătîndu-le 
corcyreienilor mormintele străbunilor şi invocînd înrudirea de 

s 

care se prevalau, îi rugau să-i readucă în patrie, [totodată mai 
cereau] să fie trimişi acasă paznicii şi coloniştii, pe care îi 
trimiseseră corintienii. (4) Epidamnienii nu le-au ascultat nici 
o doleanţă; atunci, corcyreienii, împreună cu izgoniţii, pornesc 
împotriva lor cu patruzeci de corăbii, ca să-i readucă în patrie, 
luînd cu ei şi pe illyri. (5) împresurînd cetatea, i-au prevenit 
că oricare epidamnian sau străin, dacă vrea, poate să plece fără 
să sufere ceva, dar, dacă nu vor pleca, îi vor trata ca pe duş¬ 
mani. Cum ei n-au dat ascultare, corcyreienii — locul este un 
istm — au început asediul cetăţii. 

27 (1) Corintienii, îndată ee le-au sosit veşti din Epidam¬ 
nos, anunţînd că cetatea este asediată, au început să pregătească 
o armată şi, în aceleaşi timp, au dat de ştire, prin crainic, că 
oricine vrea poate să se ducă în colonie, în Epidamnos, avînd 
drepturi egale, la fel cu epidamnienii, iar cine nu voieşte să 
plece 62 [la Epidamnos], dar doreşte să ia parte la [constituirea] 
coloniei, să depună cincizeci de drahme corintiene şi să ră- 
mînă pe loc. Erau mulţi, şi cei care voiau să pornească pe 
mare, şi cei care voiau să depună banii. (2) Au rugat şi pe 
megarieni să-i escorteze cu corăbii, pentru eventualitatea că vor 
fi atacaţi de corcyreieni. Megarienii s-au pregătit să-i însoţească 
cu opt corăbii, dintre care cephalenieni 63 şi paleeni, care i-au 
însoţit cu patru corăbii. Au mai rugat şi pe epidaurieni 64 , care 
le-au dat cinci, pe hermioieni, care le-au dat una, pe troizenieni, 
care le-au dat două, pe leucadieni 65 , care le-au dat zece şi pe 

ambracieni care le-au dat opt. Thebanilor şi phliasienilor 06 
le-au cerut bani, iar eleienilor 67 , nave goale şi bani. Corintul 
însuşi a pregătit treizeci de corăbii şi trei mii de hopliţi. 

28 (1) Corcyreienii, cînd au aflat de această pregătire, luînd 
cu ei soli lacedemonieni şi sicyonieni 68 , s-au dus la Corint şi 
au cerut corintienilor să-şi retragă gărzile şi coloniştii din 
Epidamnos, deoarece Epidamnosul nu le aparţine; (2) dacă se 
ridica [vreo pretenţie], ei se declarau de acord să se supună, în 
Pelopones, hotărîrii unui arbitraj încredinţat cetăţilor asupra 
cărora vor cădea de acord şi unii şi alţii, şi căreia îi vor ad¬ 
judeca această colonie, aceea să aibă drept de stăpînire. Se 
arătau dispuşi să supună conflictul şi oracolului de la Delphi. 
(3) Ziceau că război nu voiesc să facă, dar, [au adăugat că], 
dacă nu vor accepta, vor fi nevoiţi şi ei, constrînşi de aceia, 
să-şi facă prieteni pe aceia pe care nu-i doresc, [şi anume] mai 
degrabă pe alţii decît pe prietenii actuali, pentru a le veni în 
ajutor. (4) Corintienii le-au răspuns că, dacă vor retrage coră¬ 
biile şi pe barbari din Epidamnos, vor sta de vorbă; mai îna¬ 
inte [de această retragere] nu este bine ca aceia să fie asediaţi, 
iar ei să se ţină de judecăţi. (5) Corcyreienii le-au răspuns 
că, dacă şi ei îşi vor retrage oamenii din Epidamnos, vor face 
la fel şi că sînt dispuşi să admită ca şi unii şi alţii să rămînă 
pe Ioc şi să facă un armistiţiu, pînă se va ţine judecata. 

29 (1) Corintienii n-au voit să ţină seama de nimic din 
toate acestea, ci, după ce au sosit aliaţii, iar corăbiile au fost 
echipate, au trimis înainte un crainic, care să declare război 
corcyreienilor, apoi, ridicînd ancora, au pornit spre Epidamnos 
cu şaptezeci şi cinci de corăbii şi cu două mii de hopliţi, cu 
gîndul de a purta război împotriva corcyreienilor. (2) Flota o 
comandau: Aristeus, fiul lui Pellichos, Callicrates, fiul lui Cal- 
lias, şi Timanor, fiul lui Timanthes, iar comandanţii pedestrimii 
erau: Archetimos, fiul lui Eurytimos, şi Isarchidas, fiul lui 
Isarchos (3). După ce-au ajuns corintienii la Actium, în ţinutul 
Anactoriei, unde se află templul lui Apollon, la gura golfului 
Ambracic, corcyreienii le-au trimis în întîmpinare un crainic 
pe o corăbioară 69 , ca să le spună să nu plutească împotriva lor 

dar, în acelaşi timp, ei echipau corăbiile, după ce pregătiseră 
încă altele şi după ce întăriseră cu grinzi şi pe cele vechi, ca 
să poată pluti cu ele. (4) Deoarece însă, nici crainicul nu le-a 
vestit nimic paşnic din partea corintienilor, iar pe corăbiile 
lor, în număr de optzeci, se şi îmbarcaseră soldaţii (căci patru¬ 
zeci de corăbii asediau Epidamnos), ducîndu-le împotriva duş¬ 
manilor şi aşezîndu-le în ordine de bătaie, au dat lupta; (5) şi 
corcyreienii au repurtat o strălucită victorie şi au distrus cinci¬ 
sprezece nave corintiene. în aceeaşi zi, s-a întîmplat ca şi cei 
care asediau Epidamnosul să-l silească să cadă la învoială, cu 
condiţia să predea pe străini şi să reţină pe corintieni în lanţuri, 
pînă cînd vor lua o altă hotărîre. 

30 (1) După bătălia navală, corcyreienii înălţară un trofeu 
la Leucimne, promontoriu al Corcyrei, apoi uciseră pe ceilalţi 
prizonieri capturaţi, în afară de corintieni, pe care îi ţineau în 
lanţuri. (2) Mai pe urmă, după ce corintienii şi aliaţii, înffînţi 
în lupta navală, se retrăseseră în patrie, pe întreaga mare, din 
acele părţi, dominau corcyreienii. Plutind spre Leucas, colonie 
a corintienilor, au făcut prădăciuni pe uscat şi au dat foc Kyl- 
lenei, antrepozitul maritim al eleenilor, pentru că procuraseră 
corăbii şi dăduseră bani corintienilor. (3) Apoi, foarte multă 
vreme după bătălia navală, corcyreienii au dominat pe mare 
şi, atacînd cu flota, au provocat distrugeri aliaţilor corintieni¬ 
lor, pînă cînd corintienii, către sfîrşitul verii, au trimis coră¬ 
bii şi armată, deoarece aliaţii lor sufereau, şi şi-au aşezat ta¬ 
băra la Actium şi la Heimerion, în Thesprotis, pentru a apăra 
Leucas şi alte cetăţi, care le erau prietene. (4) Şi-au aşezat şi 
corcyreienii tabăra, la Leucimne, cu corăbii şi pedestrime. Dar 
nici unii, nici alţii nu porneau să se atace, ci, pînă la sfîrşitul 
verii acesteia, au stat faţă în faţă, şi o dată cu iarna s-au re¬ 
tras în patrie. 

31 (1) Un an întreg după bătălia navală şi apoi anul urmă¬ 
tor, corintienii, plini de mînie din pricina războiului cu Cor- 
cyra, au construit corăbii şi şi-au pregătit, cu toate mijloacele, 

9 

o flotă puternică, recrutînd şi tocmind, şi cu plată, vîslaşi, atît 
din Pelopones, cît şi din restul Eladei. (2). Aflînd corcyreienii 

iv aceste pregătiri, au început să se teamă — ei nu erau aliaţi 
tiu nici o cetate elenă şi nu se înscriseseră nici în alianţele 
Utenienilor, nici în cele ale lacedemonienilor — şi au hotărît 
|A sc ducă la Atena şi să încerce să le propună alianţa şi să 
tlobîndească vreun ajutor de la ei. (3) Corintienii, aflînd de 
iceastă hotărîre, au trimis şi ei o solie la Atena, pentru ca nu 
dumva flota attică, adăugîndu-se celei corcyreiene, să-i împiedice 
ftA ducă războiul cum vor vrea. Strîngîndu-se adunarea po¬ 
porului, corcyreienii şi corintienii au păşit în faţă, pentru ca 
-şi expună contestaţiile. Şi corcyreienii au spus următoarele; 

32 (1) „Este drept, atenienilor, ca aceia care vin la alţii 
M& ceară ajutor, cînd nu li se datorează nici o recunoştinţă şi 
nu-s legaţi prin nici o alianţă, aşa cum ne aflăm noi acum, să le 
«rute mai întîi lămurit că cererile lor sînt de mult folos sau, 
dacă nu sînt folositoare, cel puţin lipsite de riscuri şi, apoi, că 
le vor purta o trainică recunoştinţă. Şi; dacă nu le vor arăta 
lămurit nici un lucru din toate acestea, să nu se supere, dacă 
nu vor izbuti. (2) Corcyreienii ne-au trimis să vă cerem să ne 
primiţi în alianţă, fiind încredinţaţi că vă vom oferi o poziţie 
trainică. (3) întîmplarea face ca atitudinea noastră să pară, în 
faţa voastră, chiar lipsită de socotinţă, pentru nevoia de aju¬ 
tor a noastră, şi inoportună faţă de propriile noastre interese, 
în acest moment. (4) într-adevăr, după ce n-am participat de 
bunăvoie la nici o alianţă pînă acum, acum am venit să cerem 
alianţă de la alţii şi, în acelaşi timp, din această cauză am 
ajuns să fim izolaţi în războiul de faţă, cu corintienii. Astfel, 
a rezultat că ceea ce părea mai înainte o înţelepciune din 
partea noastră — anume, hotărîrea de a nu ne avînta în pri¬ 
mejdii, într-o alianţă cu străini, după hotărîrea altora — acum 
se dovedeşte o lipsă de voinţă şi slăbiciune. (5) în bătălia 
navală care s-a dat, noi singuri am respins pe corintieni. Dar, 
deoarece ei pornesc împotriva noastră cu o armată mai mare, 
strînsă din Pelopones şi din restul Eladei, iar noi vedem că 
nu sîntem în stare să biruim numai cu propriile noastre forţe 
— în acelaşi timp, primejdia este mare, dacă vom ajunge sub 
jugul lor — este nevoie să vă cerem ajutor şi vouă, şi ori¬ 
cărui altul, şi să ne fie iertat dacă acum, nu cu gînd ascuns, 

ci din pricina unei greşeli de calcul, îndrăznim să facem pa¬ 
sul înapoi după nepăsarea de mai înainte. 

33 (1) Dacă sînteţi convinşi de cele ce spunem noi, întîmpla- 
rea nevoii noastre vă va fi binevenită în multe privinţe: mai 
întîi, fiindcă veţi da ajutor unor oameni cărora li se fac ne¬ 
dreptăţi, şi nu unora care lovesc pe alţii; apoi, primind în 
alianţă pe nişte oameni, care sînt în primejdie pentru apărarea 
celor mai mari bunuri, în gradul cel mai înalt, deodată cu o 
nepieritoare mărturie [a dreptului vostru], vă veţi face un 
tezaur de recunoştinţă; în sfîrşit, noi, exceptînd pe a voastră 
avem cea mai mare flotă. (2) Apoi, gîndiţi-vă ce ocazie, mai 
rară pentru voi sau mai îngrijorătoare pentru duşmani, poate 
să existe decît aceea cînd puterea, pe care voi aţi apreciat-o 
că merită mulţi bani şi recunoştinţă ca să vi se alăture, se 
prezintă de bunăvoie şi se oferă singură, fără primejdii şi 
cheltuieli şi, pe deasupra, vă aduce faima vitejiei în faţa opi¬ 
niei publice, recunoştinţa acelora pe care-i veţi apăra, iar vouă 
înşivă, putere. Asemenea foloase, de cînd e lumea, puţini au 
avut norocul să li se ofere la un loc şi puţini au fost aceia 
care, cerînd o alianţă, au oferit garanţii şi glorie în aceeaşi 
măsură cu ajutorul ce sperau să-l obţină. (3) Iar, dacă cineva 
socoteşte că nu va avea loc războiul, în care am putea să vă 
fim folositori, se înşală, căci nu-şi dă seama că lacedemonienii 
vor porni război de frica voastră şi că corintienii au o mare 
trecere la ei şi vă sînt duşmani, că ne ocupă acum mai întîi 
pe noi, spre a vă supune apoi pe voi, pentru ca să nu ne ri¬ 
dicăm împreună într-o ură comună împotriva lor, şi pentru 
ca ei să nu scape prilejul de a face ei întîi una din două: sau 
să ne ruineze pe noi sau sâ se întărească pe ei înşişi. (4) Este, 
deci, datoria noastră să le-o luăm înainte, noi oferind, iar voi 
primind alianţa, pentru ca să le întindem noi mai întîi curse 
lor, decît să răspundem curselor lor cu ale noastre. 

34 (1) Iar, dacă vor zice că nu este drept să primiţi pe co¬ 
loniştii lor, să afle că orice colonie, cînd este bine tratată, 
cinsteşte cetatea-mamă, dar cînd i se fac nedreptăţi se înstrăi¬ 
nează de ea, căci oamenii sînt trimişi în colonie nu ca să fie 

Hclavi, ci că să fie egali cu cei rămaşi în metropolă. (2) Faptul 
că au săvîrşit nedreptăţi este limpede. Căci, deşi au fost invitaţi 
la judecată, în legătură cu cetatea Epîdamnos, au voit să-şi 
cîştige revendicările mai degrabă cu război, decît cu dreptate. 
(3) Ceea ce fac ei împotriva noastră, care le sîntem rude, să 
fie un avertisment şi pentru voi ? ca să nu vă lăsaţi duşi 
nici de vreo viclenie a lor şi nici cînd vă cer de-a dreptul să 
nu le faceţi servicii, căci acela care simte cît mai mici regrete 
că a făcut pe placul duşmanilor, îşi poate vedea de rosturile 
sale în cea mai deplină siguranţă. 

35 (1) Şi nu veţi viola tratatul cu lacedemonienii, dacă ne 
primiţi în alianţă pe noi, care nu sîntem aliaţi nici cu unii, 
nici cu ceilalţi. (2) în adevăr, se spune în tratat că oricare 
cetate elenă, care nu este aliată cu nimeni, are îngăduinţa să 
se înscrie în alianţă cu oricine vrea. (3) Şi o mare primejdie 
ne-ar ameninţa, dacă acestora le va fi îngăduit să-şi umple 
corăbiile cu oameni luaţi şi de la aliaţi, şi încă şi din restul 

Eladei, şi tot aşa chiar de la supuşii voştri, iar pe. noi ne vor 
îndepărta de la alianţa ce vă propunem şi de la oricare alt aju¬ 
tor din altă parte, ca apoi tot ei să vă acuze că aţi ascultat 
plîngerea noastră. (4) O mai îndreptăţită învinuire vă vom 
aduce noi, dacă nu ne veţi da ascultare. Intr-adevăr, voi ne 
veţi respinge pe noi, care sîntem în primejdie, iar pe aceştia, 
care vă sînt duşmani şi agresori, nu numai că nu-i veţi îm¬ 
piedica, ci veţi închide ochii asupra faptului că' ei iau de pe 
teritoriile de sub stăpînirea voastră puterea, pe care nu-i drept 

s 

s-o treceţi cu vederea că şi-o însuşesc, ci este drept sau să-i 
împiedicaţi să recruteze mercenari de pe teritoriile de sub 
stăpînirea voastră sau, mai curînd, să ne trimiteţi nouă aju¬ 
torul de care vă veţi convinge că avem nevoie, primind mai 
ales să ne ajutaţi pe faţă. (5) Aşa cum am spus la început, 
multe lucruri folositoare vă arătăm acum, dar cel mai de seamă 
este că aceiaşi oameni erau şi duşmanii noştri — acesta este 
cel mai vrednic motiv de crezare — şi încă destul de tari, căci 
sînt în stare să dea lovituri celor care vor trece de partea al¬ 
tora. Apoi, cînd vi se oferă o alianţă navală, şi nu terestră, 
nu ‘este indifeientă pierderea ei, ci., mai mult decît oricînd, 

dacă puteţi, să nu lăsaţi pe altcineva să dispună de corăbii 
iar dacă nu puteţi face acest lucru, atunci să vi-1 faceţi prieten 
pe cel mai puternic. 

36 (1) Iar cel care socoteşte că cele ce se spun sînt pro¬ 
miţătoare, dar se teme că, dacă se va lăsa convins, de dragul 
lor, va viola tratatul, să ştie că teama lui, dacă dispune de pu¬ 
tere [armată], va înfricoşa mai mult pe duşmani, iar scrupulu¬ 
lui, de a nu ne primi, dacă se va dovedi a fi un semn de slă¬ 
biciune, va inspira mai puţină teamă duşmanilor puternici; în 
acelaşi timp, să ştie că el nu deliberează acum pentru Corcyra 

9 

mai mult decît pentru Atena şi că nu veghează cu mai multă 
atenţie la interesele ei, cînd — gîndindu-se la războiul care 
este gata să înceapă, numai că nu este încă declarat, dar care 
va veni îndată — şovăie să ocupe o poziţie de a cărei priete¬ 
nie sau duşmănie sînt legate cele mai importante consecinţe. 
(2) Astfel, Corcyra este aşezată într-o poziţie bună pe drumul 
pe mare dintre Italia şi Sicilia, încît, de aci, se poate împiedica 
flota peloponesienilor să ne atace de acolo şi, se pot trimite 
nave împotriva peloponesienilor; tot atît de avantajoasă este 
şi în alte privinţe. (3) Cuprinzînd, intr-un rezumat cît se poate 
de scurt, şi întregul, şi amănuntele, iată care sînt motivele pen¬ 
tru care cerem să nu ne îndepărtaţi: elenii dispun de trei flote 
demne de luat în seamă: flota voastră, flota noastră, flota co- 
rintienilor, iar dacă nu veţi lua în seamă că două dintre ele se 
unesc şi dacă corintienii vor pune dinainte stăpînire pe noi,, 
voi veţi avea de luptat, în acelaşi timp, şi cu corcyreienii, şi 
cu corintienii. Dacă, însă, ne veţi primi în alianţă veţi avea 
mai multe corăbii, pe ale noastre, să luptaţi împotriva lor“- 
(4) Acestea au spus corcyreienii, iar corintienii, după ei, au 
vorbit astfel: 

37 (1) „Deoarece corcyreienii au vorbit nu numai despre 
primirea lor în alianţă, ci au mai afirmat că noi săvîrşim 
nedreptăţi şi că ei înşişi sînt pe nedrept atacaţi, este necesar 
ca şi noi, mai întîi, să amintim de ambele afirmaţii, apoi să 
trecem la cealaltă parte a cuvîntării, pentru ca să puteţi vedea 

dinainte, cu mai mult temei, şi cererea noastră, şi, de altă 
parte, să nu respingeţi, nechibzuit, nici cererea lor. (2) Ei spun, 
că din prudenţă, n-au primit să facă alianţă cu nimeni; în rea¬ 
litate, ei au săvîrşit acest lucru spre a face rău, nu pentru a 
practica virtutea, ci ca să n-aibă nici un aliat şi nici un martor 
la nelegiuirile lor şi nevoind să aibă complici faţă de care să se 
ruşineze. (3) în acelaşi timp, cetatea lor, avînd o poziţie autarhi¬ 
că, le oferă prilejul să fie ei mai degrabă judecătorii acelora 
cărora le fac rău, decît să lucreze potrivit tratatelor, prin faptul 
că, plutind ei înşişi foarte puţin pe la vecini, îi primesc mai 
adesea pe alţii, care debarcă de nevoie. (4) Iar făloasa neparti- 
clpare la alianţe, de care fac haz, o practică nu ca să nu fie 
(iriţi de alţii să săvîrşească nedreptăţi, ci ca să le săvîrşească ei 
singuri, şi ca să întrebuiţeze violenţa contra acelora care sînt 
mai tari şi pentru ca, atunci cînd pot trece neobservaţi, să cîş- 
lige mai mult decît cei care nu i-au văzut. Şi pentru ca, atunci 
cînd realizează vreun cîştig, să fie fără ruşine. (5) Desigur, dacă 
ar fi fost, aşa cum spun, oameni cinstiţi, cu cît ar fi fost mai 
asiguraţi din partea vecinilor, cu atît ar fi putut să arate o 
virtute mai mare, acordînd şi primind dreptatea. 


38 (1) Dar ei nu se comportă în acest fel nici faţă de alţii, 
nici faţă de noi, şi, deşi sînt coloniştii noştri, s-au ţinut de¬ 
parte de noi tot timpul, iar acum duc război împotriva noastră, 
sub motiv că n-au fost trimişi în colonie, ca să sufere. (2) Dar 
şi noi susţinem că nu i-am făcut colonişti ca să fim jigniţi de 
ci, ci ca să le fim conducători şi să fim respectaţi de ei pre¬ 
cum se cuvine. (3) Ei bine, celelalte colonii ne respectă şi sîn- 
tem iubiţi, îndeosebi de colonişti. (4) Şi este evident că, dacă 
sîntem iubiţi de cei mai mulţi colonişti şi numai lor nu putem 
să le fim pe plac, nici n-am putea duce un război nefiresc 
împotriva lor, decît numai' dacă sîntem nedreptăţiţi în mod 
deosebit de ei. (5) Dar, ar fi fost frumos pentru ei ca, chiar 
dacă noi greşeam, să cedeze mîniei noastre, iar pentru noi 
era frumos să ne sfiim să violăm modestia lor. (6) Din mîn- 
drie şi bizuindu-se pe puterea bogăţiei, au săvîrşit multe ne¬ 
dreptăţi împotriva noastră şi cînd cetatea Epidamnos, colonia 

noastră, era în suferinţă n-au căutat să şi-o atragă; din con¬ 
tra, cînd noi le-am venit în ajutor, au ocupat-o cu forţa şi o 
ţin şi acum în stăpînire. 

39 (1) Ei afirmă că şi mai înainte au voit să se supună unei 
judecăţi; judecata, însă, nu trebuie s-o decidă cel care este 
mai tare şi care, aflîndu-se în siguranţă, face adversarului in- 

w 

vitaţii la discuţie, ci cel care, mai înainte de a se judeca, îşi 
pune şi faptele şi cuvintele pe aceeaşi linie cu adversarul. (2) 
Ei n-au oferit să se judece cuviincios mai înainte de a asedia 
locul, ci numai cînd şi-au dat seama că noi nu vom trece fap¬ 
tul cu vederea. Şi au venit aici nu numai după ce au făcut 
rele ei înşişi acolo, ci ca să vă ceară şi vouă nu să vă aliaţi 
cu ei, ci ca să vă asociaţi la nedreptăţile lor, iar acum, cînd 
sînt în dezbinare cu noi, să-i primiţi în alianţă. (3) La voi 
trebuiau să vină atunci cînd erau în cea mai mare siguranţă şi 
nu acum cînd noi sîntem nedreptăţiţi, iar ei se află în pri¬ 
mejdie şi să nu vină acum cînd voi, fără să vă fi bucurat de 
avantajele puterii lor, va trebui să le daţi ajutor; şi, deşi n-aţi 
fost de faţă cînd săvîrşeau nedreptăţi, vă vom învinui pe voi 
la fel cu ei; ei trebuiau, însă, ca, strîngînd la un loc forţele, 
să suporte şi consecinţele. Nu trebuie însă să luaţi parte numai 
la învinuirile care li se aduc, după ce au săvîrşit faptele, la 
care n-aţi fost părtaşi. 

40 (1) S-a arătat deci că noi venim cu învinuiri întemeiate, 
iar ei sînt violenţi şi lacomi. Acum, trebuie să aflaţi că nu 
veţi putea să-i primiţi legal în alianţă. (2) într-adevăr, dacă se 

9 

spune în tratat că cetăţile neînscrise în tratate se pot înscrie 
printre’ aliaţii oricărei cetăţi, clauza aceasta nu este prevăzută 
pentru aceia care pornesc să provoace pagube celorlalţi, ci 
pentru aceia care, fără să se separe de alţii, au nevoie de aju¬ 
tor şi care, dacă sînt înţelepţi, nu vor atrage război în loc de 
pace celor care-i primesc în alianţă; acest lucru, dacă nu ne 
veţi da ascultare, îl veţi păţi şi voi acum. (3) într-adevăr, 
dacă-i veţi primi în alianţă nu veţi deveni numai ajutătorii 
lor, ci veţi fi şi pentru noi duşmani, în loc de părtaşi la tra¬ 
tat. Este, într-adevăr, necesar, dacă veţi merge alături de ei, 

sa fie pedepsiţi împreună cu voi. (4) Desigur, voi sînteţi abso¬ 
lut îndreptăţiţi să vă opuneţi şi unora şi altora sau, dacă nu, 
dimpotrivă, să mergeţi cu noi împotriva lor — sînteţi legaţi 
de corintieni prin tratat, în timp ce de corcyreieni n-aţi fost 

legaţi niciodată, nici cel puţin prin învoieli de armistiţiu — 

♦ 

şi să nu statorniciţi obiceiul de a primi în alianţă pe aceia 
care părăsesc alianţa altora. (5) Căci nici noi n-am depus vo¬ 
tul împotriva voastră atunci, cînd samienii au părăsit alianţa 
cu voi, în timp ce ceilalţi peloponesieni s-au despărţit în două 
tabere, cînd au pus la vot întrebarea dacă trebuie să le vină 
în ajutor; noi am susţinut, dimpotrivă, pe faţă, că nu-i drept 

4 

ca cineva să pedepsească pe aliaţii legali. (6) Căci, dacă veţi 
ocroti pe aceia care săvîrşesc vreun rău, primindu-i în alianţă, 
ne va dovedi că şi aliaţii voştri se vor da de partea noastră, 
şi veţi statornici legea aceasta mai mult împotriva voastră 
înşivă decît împotriva noastră. 

41 (1) Acestea sînt revendicările pe care le avem de fă¬ 
cut în faţa voastră, potrivit cu legile elenilor, şi spunem că 
trebuie să ne daţi, la rîndul vostru, în împrejurarea de faţă, 
un astfel de sfat şi să ne arătaţi o astfel de îndreptăţită bună¬ 
voinţă, pe care o merităm, nefiind nici duşmani, ca să vă pă¬ 
gubim, dar nici prieteni, ca să abuzăm de bunăvoinţa voastră. 
(2) Voi, fiind lipsiţi de corăbii lungi în războiul cu Egina, înainte 
de războaiele medice, aţi luat de la corintieni douăzeci de 
corăbii. Şi acest serviciu, şi cel pe care vi l-am făcut în expe¬ 
diţia împotriva cetăţii Samos — anume, faptul că am împiedicat 
pe peloponesieni să le vină în ajutor — v-au adus victoria re¬ 
purtată împotriva Eginei şi pedepsirea samienilor; serviciul s-a 
făcut în acele împrejurări în care oamenii, pornind împotriva 
propriilor duşmani, nu au nimic altceva în vedere decît vic¬ 
toria. (3) De aceea, ei socotesc prieten pe acela care-i ajută, 
chiar dacă mai înainte le era duşman, şi duşman pe acela care 
li se împotriveşte, chiar dacă cumva le era prieten, cînd ei 
îşi neglijează propriile interese din dorinţa, care-i stăpîneşte 
atunci, de a învinge. 

42 (1) La aceste lucruri să reflectaţi — iar cei mai tineri 
să afle de la cei mai în vîrstă — şi anume, că vă vom răspunde 
în acelaşi fel şi să nu credeţi că ceea ce se spune este drept 
dar că, dacă veţi porni războiul, altele vor fi interesele. (2) In¬ 
teresele urmează faptele în care se greşeşte cît mai puţin, iar 
viitorul războiului, de care corcyreienii, temîndu-se, vă în¬ 
deamnă să săvîrşiţi ne dreptăţi, este încă necunoscut; nu este 
în interesul vostru să vă lăsaţi aţîţaţi de frica de război şi sâ 
vă dobîndiţi o vădită duşmănie faţă de corintieni, care, de pe 
acum, este evidentă şi nu probabilă; dimpotrivă, bănuiala care 
dăinuie, din pricina megarienilor, încă de mult, este cuminte 
mai degrabă s-o înlăturaţi. (3) întn-adevăr, ultimul serviciu fă¬ 
cut la timp, chiar dacă este mic, poate să înlăture o învinuire 
mai mare. (4) Să nu vă lăsaţi atraşi de faptul că vă oferă 
alianţa unei mari flote, căci, în a nu face nedreptăţi semeni- 
lor rezidă o mai mare putere decît în a dobîndi mai mult 
înfruntînd primejdii, şi exaltîndu-vă de ceea ce este imediat 
evident. 

43 (1) Iar noi, ajunşi în situaţia [amintită mai înainte], cerem 
din partea voastră, în interesul cărora am spus la Sparta că 
fiecare [poate] să-şi pedepsească aliaţii, să ni se răspundă la 
fel, şi după ce v-aţi folosit de votul nostru, să nu ne loviţi cu 
votul vostru. (2) Răspundeţi-ne la fel, ştiind că acum ne aflăm 
într-un moment în care acela care ne ajută ne este cu adevă¬ 
rat prieten, iar acela care ni se împotriveşte, duşman. Să nu-i 
primiţi pe aceşti corcyreieni ca aliaţi, împotriva voinţei noastre, 
nici să nu le veniţi în ajutor cînd săvîrşesc nedreptăţi. Făcînd 
aşa, nu numai că veţi săvîrşi ceea ce se cade; dar veţi chib- 
zui foarte bine şi pentru voi înşivă". 

44 (1) Astfel au vorbit corintienii. Atenienii, ascultîndu-i şi 
pe unii şi pe ceilalţi, au convocat de două ori ecclesia şi, în 
prima adunare, au încuviinţat, în acelaşi fel, şi cele spuse de 
corintieni, şi cele spuse de corcyreieni, dar, în cea din ziua 
următoare, şi-au schimbat părerea, [hotărînd] să nu încheie 
cu Corcyra o alianţă, în care s-ar prevedea că şi unii şi ceilalţi 
să aibă aceiaşi duşmani şi prieteni — căci, dacă corcyreienii 

le-ar fi cerut să pornească, împreună cu flota, împotriva Corin¬ 
tului ar fi călcat tratatul cu peloponesienii — ci au făcut 
o alianţă defensivă, ca să se ajute unii pe alţii, în cazul că ar 
fi atacată Corcyra, Atena sau aliaţii lor. (2) Se părea că oricum 
războiul cu peloponesienii va avea loc şi nu voiau să zvîrle 
Corcyra în braţele corintienilor, care aveau o flotă atît de mare 
ci să-i încaiere cît mai mult, pentru ca, într-un eventual război, 
şi corintienii, şi alţii care dispuneau de flotă, să le fie adver¬ 
sari mai slabi. (3) în acelaşi timp, socoteau că insula Corcyra 
este aşezată într-o poziţie favorabilă în drumul dintre Italia şi 
Sicilia. 

45 (1) Cu astfel de gînduri au primit atenienii pe corcyreieni 
în alianţă, şi, nu mult după plecarea corintienilor, le-au trimis 
zece corăbii ca ajutor. (2) Comandanţi ai flotei erau Lacedai- 
monios, fiul lui Cimon, Diotimos, fiul lui Strombichides, şi 
Proteas, fiul lui Epicles. (3) Atenienii le-au dat instrucţiuni să 
nu atace pe corintieni, dacă nu vor naviga împotriva Corcyrei 
şi nu vor avea de gînd să debarce acolo sau pe vreun teri¬ 
toriu al insulei, dar dacă vor proceda aşa, să li se împotri¬ 
vească cu toată forţa. Toate aceste instrucţiuni le-au fost date 
spre a nu călca tratatul. (4) Corăbiile pornesc deci spre Cor¬ 
cyra. 

46 (1) Corintienii, după ce s-au pregătit, au pornit spre 
Corcyra cu o sută cincizeci de corăbii. Eleenii aveau zece, 
megarienii douăsprezece, leucadienii zece, ambraciotii douăzeci 
şi şapte, anactorienii una, iar corintienii înşişi nouăzeci de co¬ 
răbii. (2) Fiecare dintre aceste cetăti îşi avea comandantul pro¬ 
priu, şi împreună cu ei, al cincelea, era comandantul corintie¬ 
nilor, Xenocleides fiul lui Euthycles. (3) După ce s-au concentrat 
lîngă ţărmul de lîngă Corcyra, pornind de la insula Leucas, au 
ancorat, la Heimerion, care ti ne de Thesprotis. (4) Heimerion 
este un port şi deasupra lui, [pe uscat], se află o cetate numită 
Ephyra, care se întinde de la mare pînă în ţinutul Elaiatis, în 
Thesprotis. Pe lîngă această cetate se scurge în mare un lac 
numit Acherusia, iar prin Thesprotis curge rîul Acheron, care 
dă în lacul Acherusia şi de la care lacul îşi trage şi numele 

Pe acolo mai curge şi rîul Thyamis, care desparte Thesprotis 
de Cestrina; între aceste rîuri se ridică înălţimea Cheimerion. 
(5) Corintienii, deci, ancorează în acest punct al ţărmului şi-şi 
asază tabăra. 

9 

47 (1) Corcyreienii, cînd au aflat că corintienii navighează 
spre ei, au echipat o sută zece corăbii, pe care le comandau 
Meiciades, Aisimides şi Eurybatos, şi şi-au aşezat tabăra pe 
una dintre insule, numită Sybota. Erau de faţă şi cele zece 
corăbii attice. (2) La promontoriul Leucimne se afla pedestrimea 
lor şi cei o mie de hopliţi din Zacyntos, care le veniseră în 
ajutor. (3) Aveau şi corintienii, pe ţărm, mulţi soldaţi barbari, 
ca trupe auxiliare, căci locuitorii ţărmului de pe acolo le sînt 
de totdeauna prieteni. 

48 (1) După ce s-au pregătit, corintienii, luînd merinde pen¬ 
tru trei zile, au pornit noaptea de la Heimerion, cu gîndul de a 
da bătălia navală; (2) ei înaintînd, la ivirea zorilor văd în 
larg corăbiile corcyreienilor navigînd spre ei. (3) După ce s-au 
privit unii pe alţii, s-au aşezat în ordine de bătaie. în aripa 
dreaptă a corcyreienilor erau corăbiile attice, iar în restul liniei 
de bătaie se aflau aşezate corăbiile lor înşişi, împărţite în trei 
grupuri, fiecare comandat de cîte un strateg. Aşa erau aşezaţi 
corcyreienii. (4) La corintieni, aripa dreaptă o ocupau coră¬ 
biile megariene şi ambraciote, mijlocul liniei de bătaie îl consti¬ 
tuiau fiecare dintre ceilalţi aliaţi, iar aripa stingă o deţineau 
corintienii înşişi, cu cele mai bune corăbii, aşezaţi împotriva 
atenienilor şi a aripii drepte a corcyreienilor. 

49 (1) Şi, după ce ambele părţi au înălţat semnalul 70 , s-au 
apropiat unii de alţii şi au început bătălia, avînd şi unii şi alţii, 
pe punte, mulţi hopliţi, mulţi arcaşi şi prăştieri, căci, neavînd 
experienţă, se înarmaseră încă după vechiul obicei. (2) Lupta 
era crîncenă, dar nu la fel şi în ceea ce priveşte tehnica, ci 
mai mult se asemăna cu o luptă terestră. (3) într-adevăr, cînd 
se încleştau unii cu alţii nu se mai puteau desprinde uşor, din 
cauza mulţimii dezordonate 71 a corăbiilor şi, pentru dobîndi- 
rea victoriei, se încredinţau mai mult hcpliţilor de pe punte, 

care rezistau şi luptau, în timp ce corăbiile stăteau liniştite: 
manevre de atac din flanc nu aveau loc, ci luptau mai mult 
cu avînttfl şi forţa lor fizică decît cu ştiinţa. (4) Peste tot era 
vuiet mult şi tulburare în bătălia navală, în care corăbiile 
attice, alăturîndu-se celor corcyreiene, cînd acestea erau ata¬ 
cate de aproape, înfricoşau pe duşmani; comandanţii atenieni, 
însă, nu începeau lupta, temîndu-se de instrucţiunile prelimi¬ 
nare primite. (5) Aripa dreaptă a corintienilor avea în mod 
deosebit de suferit; într-adevăr, corcyreienii, respingîndu-i cu 
douăzeci de corăbii şi urmărindu-i în dezordine 72 , au plutit 
spre ţărm pînă au ajuns în tabăra lor şi, debarcînd, au pră¬ 
dat lucrurile, au dat foc corturilor, care erau goale. (6) în 
această parte a liniei, corintienii şi aliaţii lor au fost înfrînţi, 
iar corcyreienii biruitori, în aripa stingă a părţii în care se 
aflau corintienii înşişi; aceştia, le erau cu mult superiori, deoa¬ 
rece corcyreienilor nu le veniseră din urmărire cele douăzeci 
de corăbii, din grupul mai mic. Atenienii, văzînd pe corcy- 
reieni că sînt şi mai mult presaţi, le veneau de grabă în aju¬ 
tor, fără şovăire, la început abţinîndu-se de a ataca pe cineva, 
iar cînd respingerea corcyreienilor devenea evidentă, deoarece 
corintienii presau, atunci fiecare atenian era [la postul său] în 
acţiune şi nu şe mai putea păstra nici o rezervă, ci s-a ajuns 
la o asftel de situaţie, încît corintienii şi atenienii au fost 
nevoiţi să angajeze lupta unii împotriva celorlalţi. 

s 

50 (1) După respingerea corcyreienilor, corintienii nu erau 
preocupaţi să lege şi să tragă spre ei corăbiile pe care le scu¬ 
fundau, ci atacau mai mult din flanc, sforţîndu-se în mod de¬ 
osebit să-i ucidă pe duşmani decît să-i facă prizonieri şi, 
necunoscînd pe prietenii lor, deoarece nu aflaseră că fuseseră 
înfrînţi cei din aripa dreaptă, îi ucideau. (2) într-adevăr, avînd 
şi unii şi alţii multe corăbii şi stăpînind marea pe o largă 
întindere, după ce s-au amestecat unii cu alţii, în luptă, nu 
se mai putea distinge uşor care învingeau sau care erau în¬ 
frînţi. Această luptă navală, în care s-au bătut eleni cu elenii, 
a fost cea mai mare dintre cele anterioare. (3) După ce corin¬ 
tienii au urmărit pe corcyreieni pînă la ţărm, s-au întors să 
adune resturile corăbiilor sfărîmate şi morţii; pe cei mai mulţi 

au putut să-i culeagă şi să-i ducă la Sybota — care este un 
liman pustiu al Thesprotidei — unde le venise în ajutor ar¬ 
mata terestră a barbarilor. După ce au terminat, s-au adunat 
iarăşi şi au pornit cu corăbiile împotriva corcyreienilor. (4) 
Aceştia au pornit şi ei cu corăbiile, care puteau pluti şi care 
rămăseseră cu cele attice, împotriva corintienilor, temîndu-se 
că vor încerca să debarce pe teritoriul lor. (5) Era tîrziu şi ei 
cîntaseră paianul, ca pentru pornire la atac, cînd deodată co- 
rintienii au început să vîslească înapoi, deoarece zăriseră, ve¬ 
nind spre ei, douăzeci de corăbii ateniene, pe care aceştia le 
trimiseseră mai tîrziu în ajutorul celor zece, de teama ca nu 
cumva — de altfel aşa cum s-a şi întîmplat — corcyreienii să 
fie învinşi, iar cele zece corăbii attice să fie prea puţine spre 
a le veni în ajutor. 

51 (1) Corintienii, zărind aceste corăbii şi bănuind că sînt 
de la Atena — socoteau că sînt mai multe decît cele pe care 
le vedeau — au început să se retragă. (2) Corcyreienii însă nu 
le vedeau — căci corăbiile veneau dintr-o direcţie din care 
nu puteau fi zărite — şi se mirau că corintienii „bat pupa“ 73 , 
pînă cînd le-au zărit ciţiva corcyreieni, care au dat de veste 
că aceste corăbii vin spre ei. Atunci, au început şi ei retrage¬ 
rea, căci se înnopta, şi corintienii, întorcînd corăbiile, au efec¬ 
tuat desprinderea, (3) Astfel s-au îndepărtat unii de alţii, iar 
lupta navală s-a terminat în noapte. (4) Nu mult prea tîrziu du¬ 
pă aceea, în tabăra corcyreienilor, care se aflau la Leucimne, au 
venit de la Atena cele douăzeci de corăbii. Comanda acestor 
corăbii o aveau Glaucon, fiul lui Leagros, şi Andocides, fiul 
lui Leogoras. Ele trecuseră printre morţi şi resturi de corăbii. 
(5) Corcyreienii — deoarece era noapte — s-au temut să nu 
fie corăbii duşmane' apoi le-au recunoscut, iar corăbiile [ate¬ 
niene] au aruncat ancora. 

52 (1) A doua zi, corcyreienii, ducînd în larg şi cele trei¬ 
zeci de corăbii attice şi pe cele corcyreiene, care puteau pluti, 
au pornit către limanul de la Sybota unde corintienii stăteau 
ancoraţi, pentru ca să vadă dacă duşmanii vor angaja bătălia. 
(2) Corintienii, trăgînd corăbiile de pe uscat în apă şi, aşe- 


176 



CARTEA I 


ţ- 

% 

zîndu-le în linie de bătaie în larg, aşteptau în linişte, socotind 
că nu-i potrivit să înceapă din iniţiativa lor bătălia pe mare, 
deoarece' vedeau că flotei corcyreienilor i se adăugaseră coră¬ 
bii, în bună stare, de la Atena, în timp ce lor li se întîmpla- 
seră multe încurcături, atît cu paza prizonierilor, pe care-i 
aveau în corăbii, cît şi pentru că nu aveau în acel loc pustiu, 
în care se aflau, mijloace pentru repararea corăbiilor. Dar ei 
cercetau mai curînd pe unde ar putea să se întoarcă în patrie, 
căci se temeau că atenienii — socotind că tratatul fusese des¬ 
fiinţat, pentru că se angajaseră în luptă — nu-i vor lăsa să 
pornească acasă pe mare. 

53 (1) Au hotărît deci să îmbarce pe un vas mic 74 cîţiva 
oameni, neînsoţiţi de crainic, şi să-i trimită la atenieni, spre 
a le sonda intenţiile.. Corintienii le-au vorbit prin cei trimişi 
astfel: (2) „Faceţi o nedreptate, atenienilor, începînd războiul 
şi denunţînd tratatul, pentru că ne staţi împotrivă, cu armele 
în mîini, atunci cînd vrem să pedepsim pe duşmanii noştri. 
Iar dacă aveţi de gînd să ne împiedicaţi cînd voim să mergem 
împotriva Corcyrei sau în altă parte şi violaţi tratatul, arestaţi- 
ne mai întîi pe noi şi trataţi-ne ca pe nişte duşmani". Aşa au 
vorbit trimişii. (3) însă soldaţii din tabăra corcyreienilor, care 
auziseră cele spuse, au strigat îndată să pună mîna pe ei şi să-i 
omoare, dar atenienii le-au răspuns astfel: „(4) Peloponesienilor, 
nu am venit ca să începem războiul şi nici ca să denunţăm 
tratatul, ci am venit în ajutorul acestor corcyreieni, care 
ne sînt aliaţi. Dacă voiţi să porniţi pe mare, în altă parte, 
nu vă împiedicăm, dar, dacă veţi pluti spre Corcyra sau spre 
vreunul din ţinuturile lor nu vom pregeta să intervenim, după 
cum ne va sta în putinţă". 


54 (1) După acest răspuns al atenienilor, corintienii s-au 
pregătit să plutească spre patrie, după ce au ridicat un trofeu 
pe ţărmul de la Sybota, iar corcyreienii au ridicat resturile de 
corăbii şi morţii care le fuseseră aduşi de apă şi de vîntul care, 
suflînd în timpul nopţii, îi împrăştiase peste tot; şi ei au înăl¬ 
ţat pe o insulă un trofeu, ca învingători la Sybota. (2) Fiecare 
îşi atribuia victoria, judecind astfel: corintienii, fiindcă bi- 

ruiseră în luptă pînă la căderea nopţii, astfel că şi transpor¬ 
taseră cele mai multe resturi de corăbii şi cei mai mulţi morţi 
luaseră nu mai puţin de 1 000 de prizonieri şi scufundaseră 
ca la şaptezeci de corăbii, au înălţat un trofeu; corcyreienii 
[au înălţat şi ei un trofeu], pentru că distruseseră aproape 
treizeci de corăbii şi, după sosirea atenienilor, îşi ridicaseră 
resturile de corăbii şi morţii aduşi de mare şi pentru că, în 
ziua precedentă, corintienii, la vederea corăbiilor attice, se 
retrăseseră „bătînd pupa“, iar, cînd sosiră atenienii nu le 
ieşiseră înainte din Sybota, au înălţat şi ei un trofeu. Astfel, 
şi unii şi alţii se socoteau biruitori. 


55 (1) Corintienii, plutind spre patrie, au cucerit, prin vicle¬ 
nie, localitatea Anactorion, care se află la gura golfului Am- 
bracic (Anactorion era colonie comună atît a corcyreienilor cît şi 
a corintienilor) şi, aşezînd acolo colonişti corintieni, s-au retras 
spre pârtie. Pe cei opt sute corcyreieni, care erau sclavi, i-au 
vîndut, iar pe cei două sute cincizeci, care erau oameni liberi, 
i-au ţinut sub pază, în lanţuri, îngrijindu-i mult, pentru ca, 
după ce se vor retrage, să se înţeleagă cu Corcyra; cei mai 
mulţi dintre aceştia, prin influenţa de care se bucurau, erau 
fruntaşi în cetate. (2) în acest fel a scăpat Corcyra din răz¬ 
boiul cu corintienii, iar corăbiile ateniene s-au retras de acolo. 
Astfel, pentru corintieni prima cauză a războiului împotriva 
atenienilor a fost faptul că luptaseră împotriva lor, ca aliaţi ai 
corcyreienilor, deşi tratatul era în vigoare. 

56 (1) îndată după aceste evenimente, între atenieni şi pe- 
loponesieni s-a întîmplat să se producă 75 şi alte neînţelegeri, 
care i-au împins la război. (2) în timp ce corintienii căutau 
să se răzbune pe ei, atenienii, bănuind duşmănia lor, au cerut 

potideenilor 76 — care locuiau la istmul Pallene, fiind colonişti 

♦ 

ai corintienilor, dar în acelaşi timp aliaţii lor, supuşi la con¬ 
tribuţii — să dărîme zidul de la Pallene, să dea ostatici, să 
trimită în patrie pe epidemiurgi 77 , şi pe viitor să nu mai pri¬ 
mească pe aceia pe care-i trimiteau anual corintienii. Ate¬ 
nienii se temeau ca nu cumva potideenii, convinşi de Perdiccas 
şi de corintieni, să se desprindă din alianţă şi să tîrască cu ei 
şi pe ceilalţi aliaţi din Tracia. 

57 (1) Aceste măsuri de precauţie le-au luat atenienii îm- 

p 

potriva Potideei, îndată după lupta navală de la Corcyra. (2) 
î ntr-adevăr, pe de o parte, corintienii erau acum pe faţă în 
dezbinare cu ei, iar pe de .altă parte şi-l făcuseră duşman şi 
pe Perdiccas, fiul lui Alexandru, regele macedonenilor, cu toate 
că mai înainte le fusese aliat şi prieten. (3) Atenienii şi-l 
făcuseră duşman pentru că încheiaseră alianţă cu Filip, fratele 
lui, şi cu Derdas, care se asociaseră împotriva lui. (4) Fiind 
cuprins de teamă, Perdiccas trimite soli la Lacedemona spre 
a mijloci ca Filip şi Derdas să fie implicaţi într-un război cu 
peloponesienii, în timp ce pe corintieni încerca să şi-i atragă, 
folosindu-se de desprinderea Potideei. (5) Totodată, le trimitea 
vorbă şi calcidienilor din Tracia şi bottiailor 78 să se desprindă 
din alianţa cu Atena, considerînd că, dacă va avea de aliaţi 
pe locuitorii acestor ţinuturi vecine, va face mai uşor războiul 
împotriva atenienilor. (6) Atenienii, aflînd de toate acestea şi 
voind să prevină desprinderile cetăţilor din alianţă — ei şi 
expediaseră treizeci de corăbii şi o mie de hopliţi împotriva 
ţării lui, sub comanda lui Archestratos, fiul lui Lycomedes, 
care era însoţit de alţi patru comandanţi — trimit poruncă 
comandanţilor flotei să ia ostatici de la potideeni, să le dărîme 
zidurile şi să păzească cetăţile vecine, ca să nu se desprindă 
din alianţă. 

58 (1) Potideenii au trimis soli la Atena .spre a convinge 
pe atenieni să nu ia o nouă măsură împotriva lor şi totodată 
s-au dus şi la Lacedemona, împreună cu corintienii, ca să 
mijlocească un ajutor militar, dacă va fi nevoie. Abia după 
ce, în urma unor lungi negocieri, nu dobîndiseră nici un avan¬ 
taj de la Atena, deoarece corăbiile ateniene pluteau împotriva 
Macedoniei şi, la fel, împotriva lor, iar dregătorii lacedemo- 
nienilor le promiteau că, dacă atenienii vor porni împotriva 
Potideei, ei vor năvăli în Attica, abia atunci s-au desprins, 
în grup, cu jurămînt, din alianţa cu Atena, împreună cu chal- 
cidienii şi bottiaii. (2) în acelaşi timp, Perdiccas convinge pe 
chalcidienii de la mare să-şi părăsească cetăţile, să le dis¬ 
trugă, să-şi mute reşedinţa la Olynthos şi să întărească această 
singură cetate. După ce şi-au părăsit cetăţile, le-a dat să lo- 

cuiască — pînă cînd se va termina războiul cu Atena — o 
fîşie din ţara sa, numită Mygdonia, pe lingă lacul Bolbe. Aşa¬ 
dar, ei şi-au strămutat spre interior domiciliul şi, dărîmînd 
cetăţile, se pregăteau de război. 

59 (1) Cele treizeci de corăbii ateniene sosesc în Tracia şi 
ocupă atît Potideea cit şi celelalte cetăţi desprinse din alianţă. 
(2) Comandanţii, socotind că nu este cu putinţă ca, în acelaşi 
timp, să lupte cu forţele existente şi împotriva lui Perdiccas, 
şi împotriva cetăţilor care se răsculaseră cu el, se îndreptară 
spre Macedonia, împotriva căreia mai fuseseră trimişi şi mai 
înainte; stabilţndu-se într-o poziţie sigură, pornesc război ală- 
turi de Filip şi de fraţii lui Derdas, năvălind cu armata în 
partea de sus a ţării. 

60 (1) în acest timp, văzînd că • Potideea se desprinsese din 
alianţă,, iar corăbiile attice erau în jurul Macedoniei, corin- 
tienii au început să se teamă pentru soarta acelui ţinut şi, 
socotind că primejdia îi ameninţă şi pe ei, trimit voluntari, 
atît din mijlocul lor înşişi, cît şi din restul Peloponesului, an- 
gajînd cu bani în total o mie şase sute de hopliţi şi patru sute 
de soldaţi uşor înarmaţi. (2) Aveau de comandant pe Aristeus, 
fiul lui Adeimantos, pe care mulţi dintre soldaţii corintieni îl 
urmaseră de bună voie, datorită prieteniei care-i lega de el. 
Aristeus era prietenul de totdeauna al potideenilor. (3) Ei au 
sosit în Tracia în a patruzecea zi după desprinderea Potideei 
din alianţa cu Atena 79 . 

61 (1) Atenienilor le-a venit repede ştirea că cetăţile s-au 
desprins din alianţă şi, de îndată ce au aflat că soldaţii, cu 
Aristeus înaintează spre Potideea, au trimis două mii de 
hopliţi, dintre ei înşişi, şi patruzeci de corăbii împotriva cetă¬ 
ţilor desprinse, iar pe Callias, fiul lui Calliades, ca pe al cin¬ 
cilea comandant. (2) Aceşti soldaţi, cînd au ajuns în Mace¬ 
donia, au constatat că cei sosiţi înainte tocmai atunci cuceriseră 
cetatea Therme şi asediau Pidna. (3) începînd şi ei asediul, 
au cucerit Pidna, apoi, după ce au încheiat o înţelegere şi o 
alianţă silită cu Perdiccas, la care îi împinsese Potideea şi 

Aristeus, care sosise acolo, (4) au plecat din Macedonia şi s-au 
dus mai întîi la Beroia, iar de aci la Strepsa, pe care au în¬ 
cercat s-o cucerească, dar, neizbutind, s-au îndreptat pe uscat 
spre Potideea, cu trei mii de hopliti dintre ei înşişi, în afară 
de mulţi aliaţi şi cu şase sute de călăreţi macedoneni, anume, 
cei sosiţi cu Filip şi cu Pausanias. în acelaşi timp, pe lîngă 
ţărm pluteau şaptezeci de corăbii. (5) înaintînd şi ei cîte 
puţin, a treia zi au sosit la Gigonos, unde şi-au aşezat tabăra. 

62 (1) Potideenii şi peloponesienii, comandaţi de Aristeus, în 
aşteptarea atenienilor şi-au aşezat tabăra în faţa Olynthului, 
pe istm, şi şi-au stabilit o agora 80 , în afara cetăţii. (2) Aliaţii 
aleseseră comandant al întregii pedestrimi pe Aristeus, iar 
comandant al cavaleriei pe Perdiccas; el se desprinsese iarăşi 
de atenieni şi lupta alături de potideeni, instituind conducător, 
în locul său, pe Iolaos. (3) Aristeus era de părere că el în¬ 
suşi, împreună cu armata pe care o comanda, să aştepte pe 
atenieni pe istm, presupunînd că vor veni, iar chalcidienii şi 
aliaţii dinafara istmului şi cei două sute de călăreţi ai lui 
Perdiccas să rămînă în Olynthos, apoi, cînd atenienii se vor 
îndrepta chiar împotriva lor, să le cadă în spate şi să prindă 
pe duşmani în mijlocul lor. (4) Dar Callias, comandantul ate¬ 
nienilor şi ceilalţi colegi ai săi au trimis pe călăreţii macedoneni 
şi pe cîţiva dintre aliaţi la Olynthos, pentru ca să împiedice 
pe olynthieni să dea ajutor celor aflaţi acolo, iar ei, ridicînd 
tabăra, au pornit spre Potideea. (5) Cînd au ajuns la istm şi 
au văzut pe aliaţi pregătindu-se de luptă s-au rînduit şi ei 
împotriva lor şi, nu după mult timp, au început ostilităţile. 
(6) Aripa însăşi a lui Aristeus şi‘ceilalţi logazi ai corintienilor 
şi ai celorlalţi aliaţi au respins pe duşmanii aşezaţi în faţa lor, 
şi i-au urmărit pe o mare distanţă, iar restul armatei potideeni- 
lor şi peloponesienilor, fiind înfrînte de atenieni, s-au refugiat 
înăuntrul zidului. 

63 (1) Aristeus, întorcîndu-se din urmărire, şi găsind cea¬ 
laltă parte a armatei înfrîntă, nu ştie încotro să se îndrepte, 
înfruntînd primejdia, spre Olynthos sau spre Potideea. 

în cele din urmă se hotărăşte să strîngă pe ostaşii de sub 
comanda sa şi să străbată în fugă drumul cel mai scurt pînă 
la Potideea; a trecut pe lîngă digul cheiului, prin mare, arun- 
cîndu-se în apă şi înotînd cu greu; pe cîţiva i-a pierdut, dar el 
cu cei mai mulţi au scăpat. (2) Cei care veniseră de la Olynthos 
în ajutorul potideenilor — Olynthosul se află la o depărtare 
de şaizeci de stadii şi este un punct vizibil — cînd s-a început 
lupta şi s-au înălţat semnalele au înaintat puţin, ca să le 
vină în ajutor, în timp ce călăreţii macedoneni s-au aşezat în 
linie de bătaie, ca să-i împiedice. Dar, după ce victoria a tre¬ 
cut repede de partea atenieriilor şi semnalele au fost coborîte, 

iarăşi s-au retras înăuntrul zidului, si macedonenii la atenieni. 
• ' * 

Călărime, nici unii nici alţii, n-aveau. (3) După victorie, ate- 
nienii au înălţat un monument în cinstea biruinţei şi au 
predat potideenilor morţii prevăzuţi în înţelegerea de armisti¬ 
ţiu. Dintre potideenî şi dintre aliaţii lor au murit aproape trei 
sute, iar dintre atenieni o sută cincizeci, împreună cu Callias, 
comandantul lor. 

64 (1) îndată atenienii, ridicînd un zid, spre a bloca cetatea 
spre istm, au pus străji, iar partea cetăţii dinspre Pallene 
a rămas neblocată, căci au socotit că nu sînt în măsură ca, în 
acelaşi timp să facă de strajă la Istm şi, trecînd cu corăbiile 
în Pallene, să ridice şi acolo un zid de blocadă, deoarece se 
temeau că potideenii şi aliaţii lor vor cădea asupră-le, cînd 
vor fi împărţiţi în două. (2) Aflînd atenienii din cetate că 
Pallene este neblocată printr-un zid, ceva mai tîrziu, trimit o 
mie şase sute de hopliţi dintre ei, sub comanda lui Phormion, 
fiul lui Asopios. Acesta, sosind la Pallene şi avînd punctul de 
pornire în Aphytis, şi-a apropiat armata de Potideea, mergînd 
în marşuri scurte şi pustiind pămîntul. (3) Cum nimeni nu le 
ieşea înainte, a blocat printr-un zid partea cetăţii dintre Pallene. 
în acest fel, Potideea este asediată cu toată puterea din două 
părţi, şi de pe mare, cu corăbii care constituiau o blocadă. 

65 (1) Cetatea fiind blocată, iar Aristeus, nemaiavînd nici o 
nădejde de scăpare, decît numai dacă ar fi venit ceva din 
Pelopones sau din altă parte, pe neaşteptate, a sfătuit pe ai 

săi să rămînă numai cinci sute, iar restul să pîndească un 
vînt favorabil şi să plece în patrie, pentru ca merindele celor 
rămaşi să ajungă cît mai mult timp; el însuşi s-a declarat 
gata să fie printre cei care vor rămîne. Dar, neconvingîndu-i 
şi dorind să ia măsurile impuse de împrejurare, şi voind ca 
situaţia din afară să fie cît mai bună, a pornit pe mare, scă- 
pînd de paza atenienilor. (2) Oprindu-se în Chalcidica, multe 
cetăţi i-au dat ajutor şi, întinzînd o cursă în faţa cetăţii 
Sermylea, a ucis mulţi sermyleieni şi, în acelaşi timp, a inter¬ 
venit în Pelopones pentru ca, într-un fel sau altul, să-i vină 
în ajutor. (3) După blocarea Potideei, Phormion, cu cei o mie 
şase sute de soldaţi, străbătea Chalcidica şi Bottiaia, cucerind 
unele cetăţi. 

66 (1) Iată motivele pe care le-au mai avut atenienii şi pe- 
loponesienii pentru a purta război unii împotriva celorlalţi r 
corintienii, pentru că atenienii asediau Potideea, care era co¬ 
lonia lor, cu toate că se găseau înăuntrul cetăţii corintieni şi 

peloponesieni; iar atenienii învinuiau pe peloponesieni că sco- 

\ 

seseră din alianţă o cetate aliată cu ei şi supusă contribuţiei, 
şi că, ducîndu-se în Potideea, se băteau chiar cu ei, pe faţă, 
în alianţă fiind cu potideenii. Totuşi, războiul încă nu se 
înteţise, ci era încă armistiţiu, deoarece corintienii săvîrşiseră 
aceste fapte fără învoirea celorlalţi aliaţi. 

67 (1) în timp ce Potideea era asediată, corintienii n-au stat 
liniştiţi — pentru că erau oameni de-ai lor înăuntrul cetăţii 
şi aveau temeri şi în privinţa poziţiei întărite — ci au con¬ 
vocat îndată pe aliaţi la Sparta, apoi, ducîndu-se şi ei, au 
început să acuze pe atenieni, strigînd că rupseseră tratatul 
şi săvîrşiseră ostilităţi împotriva Peloponesului. (2) Egineţii n-au 
trimis solie în mod oficial, căci se temeau de atenieni, dar, pe 
ascuns, alături de corintieni, aţîţau foarte mult la război, sub 
motivul că, potrivit tratatului, ei sînt lipsiţi de autonomie. 
(3) Lacedemonienii, chemînd atît pe o parte din aliaţi, cît şi 
pe cei care spuneau că în vreun fel fuseseră nedreptăţiţi de 
atenieni, au convocat adunarea spartanilor 81 şi au invitat pe 
oratorii obişnuiţi să ia cuvîntul. Apoi, alţii, păşind în faţa adu- 

nării, au adus fiecare în parte învinuiri împotriva atenienilor, 
de asemenea, megarienii au făcut o expunere atît a numeroa¬ 
selor şi marilor divergenţe care existau între ei şi atenieni, cît 
şi a faptului că, împotriva tratatului, li se interzice accesul în 
porturile de sub conducerea atenienilor şi la cele din Attica. 
(4) Corintienii, păşind cei din urmă în faţa adunării, după ce 
lăsaseră pe alţii să întărite pe lacedemonieni, au încheiat cu 
cele ce urmează: 

68 (1) „încrederea în viaţa voastră politică şi, particulară 82 
vă face neîncrezători în noi ceilalţi, cînd spunem ceva. Acest 
fapt vă face să fiţi chibzuiţi, dar şi să trataţi cu o prea mare 
neştiinţă treburile dinafară. (2) Intr-adevăr, de multe ori, cînd 
vă preveneam noi asupra loviturilor pe care aveam să le pri¬ 
mim de la atenieni, nu luaţi aminte la cele ce vă spuneam, 
ci bănuiaţi mai mult pe oratori, socotind că vorbesc în spri¬ 
jinul unor interese particulare. Şi, datorită acestui- fapt, nu 
înainte de a primi lovituri, ci acum, cînd sîntem în acţiune, 
aţi convocat pe aceşti aliaţi în faţa cărora mai ales este po¬ 
trivit să vorbim, cu atît mai mult cu cît avem şi cele mai 
mari revendicări, fiind batjocoriţi de atenieni şi neglijaţi de 
voi. (3) Dacă [atenienii] s-ar afla pe undeva, nevăzuţi, şi ai 
aduce pagube Eladei, ar fi nevoie să vă informăm [de cele ce 
se petrec], ca pe unii care nu ştiţi. Dar acum, de ce este ne¬ 
voie să ţinem lungi discursuri despre eleni, dintre care pe 
unii îi vedeţi că au ajuns în robie, iar împotriva altora şi mai 
cu seamă împotriva propriilor voştri aliaţi, vedeţi pe atenieni 
înşişi cum complotează, după ce s-au pregătit de mult pentru 
eventualitatea unui război? (4) Căci, altfel, ei n-ar avea în 
stăpînire Corcyra, colonia noastră, cucerind-o cu forţa, şi n-ar 
asedia Potideea. Dintre acestea, prima ar fi fost o poziţie 
foarte prielnică şi folositoare pentru treburile din Traci a, iar 
cealaltă ar fi pus la dispoziţia peloponesienilor o flotă foarte 
mare. 

69 (1) De toate acestea voi sînteţi vinovaţi, mai întîi, fiindcă, 
după războaiele medice, i-aţi lăsat să-şi întărească cetatea şi 
mai tîrziu să ridice marile ziduri, apoi, fiindcă pînă acum 

ati privat de libertate nu numai pe cei reduşi în sclavie de 
ei, ci chiar pe propriii voştri aliaţi. Intr-adevăr, nu cel care 
reduce pe alţii în sclavie comite cu adevărat acest rău, ci cel 
care poate să-l împiedice dar priveşte la el, mai ales dacă 
poartă şi faima că este apărătorul libertăţii Eladei. (2) Cu 
greu ne-am adunat şi totuşi nici acum pentru un lucru hotărît. 
Intr-adevăr, ar trebui să cercetăm nu dacă ni s-a făcut vreo 
nedreptate, ci cum să ne apărăm, căci atenienii, care acţio¬ 
nează, atacă după ce au deliberat şi nu cînd sînt pe punctul 
de a delibera, pe cei care nu s-au hotărît încă. (3) Şi noi ştim 
pe ce cale, şi anume că puţin cîte puţin, atenienii atacă pe 
vecinii lor. Socotind că pot scăpa neobservaţi, datorită lipsei 
voastre de informare, ei au mai puţin curaj, dar dacă vor şti 
că voi, deşi sînteţi informaţi, îi priviţi totuşi indiferenţi, ei se 
vor năpusti cu toată puterea. (4) Voi, lacedemonienilor, singuri 
dintre eleni, şedeţi liniştiţi şi nu ajutaţi pe cineva cu forţa, 
ci cu şovăiala, şi voi singuri nu procedaţi de la început la 
distrugerea puterii crescînde a unui duşman, ci numai cînd s-a 
dublat. (3) Desigur, despre voi se spunea că sînteţi în siguranţă, 
căci faima este mai mare decît realitatea. Intr-adevăr, noi în¬ 
şine ştim că medul a venit de ia marginile pămîntului în 
Pelopones, mai înainte ca voi să-l întîmpinaţi cum se cuvenea, 
şi acum treceţi cu vederea pe atenieni, care nu sînt departe, 
ca mezii, ci aici, aproape, şi, în loc să săriţi voi înşivă în apă¬ 
rare, preferaţi să porniţi la luptă cînd atacă şi, încredinţîn- 
du-vă şansei 83 , să luptaţi împotriva lor, cînd sînt mai puter¬ 
nici, deşi ştiţi că barbarul s-a poticnit de cele mai multe ori 
prin propriile sale greşeli, iar noi am fost superiori atenienilor, 
mai mult datorită propriilor lor greşeli, decît datorită ajuto¬ 
rului primit de la voi, mai ales după ce nădejdiile puse în voi 
au ruinat pe unii, pentru că erau nepregătiţi, tocmai fiindcă 
v-au acordat încredere. (6) Nimeni dintre voi să nu creadă că 
spunem aceste lucruri din duşmănie, ci pentru a vă dojeni, 
căci dojana se face unor prieteni care greşesc, iar acuzarea 
este îndreptată împotriva unor duşmani care săvîrşesc ne¬ 
dreptăţi. 

70 (1) în acelaşi timp, socotim că dacă este cineva, apoi 
noi sîntem îndreptăţiţi să dojenim pe vecini, mai ales cînd 
sînt în joc mari interese, în privinţa cărora ni se pare că voi 
nu vă daţi seama şi nu aţi reflectat niciodată care este firea 
atenienilor împotriva cărora veţi avea de luptat, şi cît de mult 
se deosebesc ei de voi şi nu vă daţi seama că se deosebesc 
chiar întru totul. (2) într-adevăr, ei sînt dornici de a săvîrşi 
lucruri noi, plănuiesc şi săvîrşeşc repede lucrul plănuit, în 
timp ce voi vă mulţumiţi să păstraţi cele ce aveţi, să nu 
reflectaţi la nici o înnoire, iar cu * fapta să nu duceţi la bun 
sfîrşit nici ceea ce este necesar. (3) Apoi, ei sînt îndrăzneţi peste 
puterile lor şi se avîntă [în primejdie, trecîndl peste cele ho- 
tărîte, şi au nădejdi de bine în primejdii; dimpotrivă, felul 
vostru este să faceţi lucruri mai prejos de puterea voastră, 
iar cu gîndul să nu vă încredeţi în nici o părere temeinic în- 
■vederată şi să vă pierderţi speranţa că veţi scăpa vreodată de 
primejdii. (4) Ei mai sînt şi neclintiţi în hotărîri, în comparaţie 
cu voi, care sînteţi şovăielnici, şi iubitori de călătorii în afară 
de patrie, în comparaţie cu voi, sedentarii. Ei cred că prin 
plecarea din patrie vor putea cîştiga ceva, pe cînd voi socotiţi 
că, mergînd pe la alţii, aţi putea pierde şi ceea ce aveţi. (5) 
Cînd înving pe duşmani se duc cît mai departe, şi cînd sînt 
înfrînţi cedează foarte puţin. (6) Mai mult, ei se folosesc de 
corpurile lor ca şi cînd le-ar fi cu totul străine pentru cetate, 
fiind tot timpul cu gîndul de a face ceva pentru ea. (7) Iar 
dacă nu reuşesc să îndeplinească ceea ce şi-au pus în gînd, 
au impresia că li se răpesc propriile lor bunuri, iar dacă, 
realizîndu-le, dobîndesc ceva, consideră că s-a realizat totuşi 
prea puţin faţă de aşteptările lor, iar dacă cumva dau greş 
în încercarea lor, ei îşi făuresc alte nădejdi, pentru ca să 
împlinească lipsa celor nerealizate. într-adevăr, pentru ei sin¬ 
guri stăpînirea şi nădejdea dobîndirii celor plănuite se con¬ 
fundă, fiindcă trec repede la realizarea celor concepute. (8) Şi 
pe toate acestea le realizează întotdeauna, depunînd multe efor¬ 
turi, iar viaţa lor fiind mereu în primejdie; ei se bucură prea 
puţin de cele ce au, pentru că dobîndesc mereu altceva şi 
pentru că la ei nu este sărbătoare decît cînd au sentimentul 
datoriei împlinite; de aceea, socotesc că pacea inactivă este o 

nenorocire mai mare decît o trudnică activitate. (9) Astfel că,, 
dacă cineva ar spune, sintetizînd, că atenienii sînt făcuţi ca 
nici ei să nu stea liniştiţi, dar nici» pe alţii să nu-i lase în pace,, 
bine-ar zice. 

71 (1) Aşadar, lacedemonienilor, cînd în faţa voastră, se* 
ridică o astfel de cetate, voi temporizaţi şi socotiţi că pacea 
este de ajuns, în majoritatea cazurilor, nu acelor oameni care,, 
în timpul pregătirilor de război nu violează dreptul, dar aratăi 
cu hotărîre că, dacă li se vor face nedreptăţi, nu se vor lăsa 
păgubiţi, ci voi socotiţi că dreptatea constă în a nu vătăma 
pe alţii şi în a nu fi loviţi cînd vă apăraţi. (2) Cu greu însă 
veţi putea obţine acest lucru, cînd sînteţi vecinii unei astfej 
de cetăţi. Dar acum — ceea ce am şi arătat adineaori — obi¬ 
ceiurile voastre sînt învechite faţă de ei. (3) Este însă nevoie 
să dirijaţi evenimentele care survin, întocmai ca un meşteşugi 
Cînd o cetate se află în timp de pace vechile legi sînt cele 
mai bune, dar pentru cei care sînt siliţi să se avînte în multe 
primejdii este nevoie şi de multă dibăcie. De aceea, obiceiurile 
atenienilor se înnoiesc mai mult decît la voi, datorită expe¬ 
rienţei lor. (4) Puneţi deci, aci, capăt încetinelii voastre, iar 
acum, aşa cum aţi făgăduit, daţi ajutor şi altora, şi potideeni- 
lor, năvălind în grabă în Attica, pentru ca să nu lăsaţi pe 
prieteni şi pe rude pradă celor mai mari duşmani, iar pe noi 
ceilalţi nu ne descurajaţi, ca să ne întoarcem către alianţa cu 
alţii. (5) în cazul acesta nu vom săvîrşi nici o nedreptate, 
nici faţă de zeii, martori ai jurămintelor, nici faţă de oamenii 
înţelegători; căci, calcă învoielile nu aceia care intră în alianţă 
cu alţii, fiindcă sînt singuri, ci aceia care nu dau ajutor alia¬ 
ţilor, de care sînt legaţi prin jurămînt. Iar dacă vreţi să fiţi 
binevoitori vom rămîne în alianţă, (6) căci, dacă vom încheia 
alianţă cu alţii, nu vom mai putea face lucruri legiuite, şi, de 
altfel, nici n-am mai putea găsi alţi prieteni mai apropiaţi. 
(7) Chibzuiţi deci bine lucrurile şi daţi-vă osteneala să nu 
faceţi Peloponesul, datorită conducerii voastre, mai slab decît 
ni l-au lăsat părinţii". 

72 (1) Aşa au vorbit corintienii. Iar atenienii — tocmai era 
de faţă o solie ateniană, care venise mai înainte la Sparta 

pentru alte treburi — cînd au auzit cuvîntarea, au socotit că 
trebuie să se prezinte în faţa lacedemonienilor, nu ca să se 
apere cumva de învinuirile pe care le aduceau lor cetăţile, ci 
ca să le arate că, în general, nu trebuie să delibereze pripit, 
ci să cerceteze îndelung. în acelaşi timp, ei voiau să arate cît 
de puternică era cetatea lor şi să le atragă luarea-aminte celor 
mai în vîrstă asupra lucrurilor pe care le ştiau, iar tinerilor 
să le aducă la cunoştinţă lucruri pe care nu le ştiau, socotind 
că, vorbindu-le în felul acesta, lacedemonienii se vor hotărî 
să stea liniştiţi mai degrabă decît să pornească război. Pre- 
zentîndu-se deci la conducătorii lacedemonieni, le-au spus că 
voiesc şi ei, dacă nu există vreo piedică, să vorbească în faţa 
adunării lor. Lacedemonienii i-au poftit să vină, iar ei, păşind 
în faţa poporului, au spus cele ce urmează. 

73 (1) „Solia noastră n-a venit ca să vorbească în contra¬ 
dictoriu cu aliaţii voştri, ci spre a discuta chestiunile pentru 
care ne-a trimis cetatea. Auzind însă că se ridică glasuri pu¬ 
ternice împotriva noastră, am venit în faţa voastră nu pentru 
ca să răspundem învinuirilor aduse de cetăţi — pentru că 
nici noi, nici aceştia n-ar putea să vă vorbească ca unor jude¬ 
cători — ci ca nu cumva, lăsîndu-vă uşor convinşi de aliaţii 
voştri, cînd se dezbat mari probleme, să luaţi hotărîri greşite; 
în acelaşi timp, referindu-ne la tot ceea ce v-au spus împo¬ 
triva noastră, voim să arătăm că nu stăpînim fără motiv cele 
ce am dobîndit şi că cetatea noastră merită respect. (2) Şi de 
ce trebuie să mai amintesc faptele foarte vechi, a căror po¬ 
vestire va constitui mai mult mărturia unor cuvinte, decît 
vederea unor fapte, pentru cei care o vor asculta? Războaiele 
medice însă, şi cele pe care le cunoaşteţi voi înşivă, deşi este 
greu să ne repetăm, după ce le-am tot relatat în public, tre¬ 
buie să le amintim. Căci, şi atunci cînd săvîrşeam acele fapte 
ne avîntam în primejdii pentru binele comun la care, de fapt, 
aţi participat, iar acum să nu ni se interzică cuvîntul, dacă 
este de vreun folos. (3) Şi vom vorbi, nu ca să vă cerem scuze, 
ci ca să vă declarăm şi să vă arătăm cu ce fel de cetate veţi 
avea de luptat, dacă nu veţi chibzui bine. (4) Afirmăm, deci, 
că la Marathon noi singuri ne-am avîntat în primejdie împo- 

triva barbarului, iar cînd a venit a doua' oară, nefiind în stare 
nft-i ţinem piept pe uscat, ne-am urcat pe corăbii cu tot poporul 
ţi am luptat alături de voi la Salamina, ceea ce a împiedicat 
[pc duşmani] să navigheze pe la fiecare cetate şi să pîrjolească 
Pcloponesul, iar cetăţile n-ar fi fost în stare să-şi vină în 
ajutor împotriva unor corăbii numeroase. (5) Cea mai mare 
dovadă a dat-o barbarul 84 însuşi: într-adevăr, fiind învins pe 
mare şi gîndind că nu mai avea o armată tot atît de puternică 
cum era, s-a retras în grabă cu cea mai mare parte a armatei. 

74 (1) Astfel petrecîndu-se deci acest eveniment şi dove- 
dindu-se că puterea elenilor a constat în corăbii, noi am pro¬ 
curat trei lucruri foarte folositoare pentru această izbîndă: cel 
mai mare număr de corăbii, un comandant foarte inteligent, 
şi un curaj fără nici un moment de şovăială; din cele patru 
sute de corăbii, noi am adus ceva mai puţin de două treimi; 
am adus comandant pe Themistocles, care a contribuit în cea 
mai largă măsură la bătălia navală dată în strîmtoare, fapt 
care — în chip foarte clar — a salvat situaţia; şi voi înşivă 
l-aţi cinstit pentru asta mai mult de'cît pe oricare străin sosit 
la voi; (2) am arătat un curaj plin de cea mai mare însufle¬ 
ţire, deoarece, cînd nimeni nu ne dădea ajutor pe uscat, căci 
toţi ceilalţi pînă la noi fuseseră reduşi în sclavie, -am socotit 
că-i bine să părăsim cetatea şi să lăsăm să ni se distrugă pro¬ 
priile noastre bunuri, dar să nu părăsim bunurile comune cu 
ceilalţi aliaţi, şi nici să ne împrăştiem şi să nu le fim de 
folos, ci să ne îmbarcăm pe corăbii şi să înfruntăm primejdia, 
fără să vă purtăm ură că nu ne-aţi venit în ajutor. (3) De 
aceea, susţinem că noi înşine nu v-am fost de mai puţin ajutor 
decît am dobîndit. într-adevăr, voi aţi venit în ajutor din 
cetăţi locuite şi cu scopul de a le locui şi în viitor, deoarece 
vă temeaţi mai mult pentru voi, decît pentru noi — cînd 
eram încă teferi, nu eraţi de faţă — noi însă veneam dintr-o 
cetate care nu mai exista şi ne-am avîntat în primejdie pentru 
o cetate, cu slaba nădejde că va mai exista şi v-am salvat 
în acelaşi timp, într-o oarecare măsură, şi pe voi, şi pe noi. 
Iar dacă ne-am fi retras mai devreme în faţa medului, te- 
mîndu-ne, ca alţii, că ţara ne va fi distrusă, şi dacă, după 

aceea, n-am fi îndrăznit să ne îmbarcăm pe corăbii, socotind 
că sîntem distruşi, n-ar mai fi fost nevoie să daţi voi lupta 
pe mare, neavînd corăbii suficiente, ci evenimentele s-ar fi 
desfăşurat în favoarea lui, oriunde ar fi voit să se îndrepte. 

75 (1) Oare sîntem, lacedemonienilor, vrednici — pentru 
ardoarea pe care am arătat-o atunci, pentru inteligenţa noas¬ 
tră, şi pentru conducerea pe care o avem — să nu trezim o 
prea mare invidie în faţa elenilor? (2) Căci şi această con¬ 
ducere am dobîndit-o nu pentru că am fi întrebuinţat violenţa 
ci pentru că voi n-aţi voit să rămîneţi mai departe în răz¬ 
boiul împotriva forţelor existente ale barbarului, iar lîngă 
noi au venit aliaţii şi ne-au rugat ei înşişi să le fim condu¬ 
cători. (3) Şi, mai întîi, fapta însăşi ne-a silit s-o aducem 
pînă la acest punct, mai mult de teamă, apoi din respect şi, 
pe urmă, din interes. (4) Şi se părea că nu era bine ca, în 
timp ce mulţi eleni vă urau, iar alţii, fiindcă erau subjugaţi 85 
se desprinseseră din alianţa voastră, în timp ce voi nu ne 
mai eraţi aceiaşi prieteni ca mai înainte, ci dimpotrivă, în 
dezacord cu noi şi bănuitori, noi să părăsim conducerea şi să 
ne avîntăm în primejdie. într-adevăr, aliaţii desprinşi de noi 
ar fi venit la voi. (5) Iar dacă cineva îşi chiverniseşte bine 
interesele vitale în faţa celor mai mari primejdii, nu e drept 
să trezească invidia nimănui. 

76 (1) Voi înşivă, lacedemonienilor, rînduind treburile în ce¬ 
tăţile din Pelopones în interesul vostru, le sînteţi conducători. 
Şi dacă atunci, stăruind să rămîneţi la conducere tot timpul, 
aţi fi devenit supărători în exercitarea ei, cum am devenit 
noi, ştim bine că n-aţi fi fost mai puţin nesuferiţi pentru aliaţi 
decît noi şi că, în cele din urmă, aţi fi fost siliţi sau să con¬ 
duceţi cu fermitate sau să fiţi voi înşivă primejduiţi. (2) în 
ecest fel, nici noi n-am făcut ceva deosebit şi nepotrivit cu 
firea omenească, dacă am primit conducerea care ni se oferea, 
iar acum n-o părăsim, căci sîntem stăpîniţi de cele mai mari sim¬ 
ţăminte: de respect, de teamă şi de interes; de altfel, nu noi am 
început să practicăm acest lucru, căci de cînd lumea dăinuie 
obiceiul ca cel mai slab să fie constrîns de cel mai puternic 

şi socotim că merităm să conducem; voi înşivă eraţi de 
aceeaşi părere, pînă cînd, luînd în considerare interesele voas¬ 
tre, luaţi drept pretext acum dreptatea, de care nimeni n-a 
ţinut seama, cînd i s-a oferit prilejul să dobîndească ceva 
datorită puterii sale şi nu i s-a luat posibilitatea de a avea 
mai mult (3) Sînt vrednici de laudă aceia care, procedînd po¬ 
trivit firii omeneşti, s-au dovedit că sînt în măsură să con¬ 
ducă pe alţii mai mult decît le îngăduie puterea lor. (4) Soco¬ 
tim că, dacă alţii ar lua în mînă conducerea noastră ar dovedi 
precis că noi procedăm cu moderaţie. Noi, deşi am dat dovadă 
de blîndeţe, ne-am atras, fără motiv, mai mult defăimare 
decît laude. 

77 (1) Chiar cînd sîntem înfrînţi în procesele cu aliaţii, 
ţinute potrivit convenţiilor şi rînduind judecăţile, şi la noi 
acasă, după aceleaşi legi, facem impresia că avem patima ju¬ 
decăţilor. (2) Nimeni dintre ei nu cercetează de ce aceia care 
deţin cumva vreo conducere şi tratează cu mai puţină mode¬ 
raţie pe supuşi decît noi, nu critică acest fapt; într-adevăr, 
aceia care pot să întrebuinţeze violenţa n-au de loc nevoie de 
judecată. (3) Iar acei aliaţi, care s-au obişnuit să trateze cu 
noi pe picior de egalitate, dacă împotriva a ceea ce cred ei 
că ar trebui să se întîmple sînt oricît de puţin în inferioritate, 
fie printr-o sentinţă dată de noi, fie prin forţa de care dispun 
în virtutea dominaţiei, nu sînt recunoscători că nu* li se ia 
mai mult, ci se mînie pentru puţinul luat mai mult decît dacă 
am fi stabilit .de la început procedura legală, şi am fi obţinut 
în mod evident mai mult. Atunci nici ei n-ar fi spus, la rîn- 
dul lor, că nu trebuie ca cel mai slab .să cedeze celui mai 
tare. (4) în chip firesc, oamenii se mînie mai mult cînd li se 
face o nedreptate decît cînd sînt constrînşi cu forţa, deoarece 
nedreptatea, care vine de la un egal, li se pare o înşelătorie, 
în timp ce constrîngerea se vede că vine de la cel mai puter¬ 
nic. (5) Deşi au îndurat, din partea medului, suferinţe mai 
mari decît acestea, le-au suportat, dar conducerea noastră li se 
pare pe drept cuvînt de nesuferit, deoarece prezentul este în¬ 
totdeauna greu pentru' supuşi. (6) Ei bine, dacă voi înşivă, 
doborîndu-ne pe noi, aţi fi ajuns să deţineţi puterea poate 

c-aţi fi pierdut simpatia pe care aţi dobîndit-o pentru teama pe 
care o inspirăm noi altora, cel puţin dacă practicile pe care 
le-aţi folosit puţin timp, cînd aţi fost conducători în războiul 
împotriva medului, le-aţi folosi şi acum. însă pentru voi înşivă 
aveţi legi care nu îngăduie asocierea cu alţii; ceva mai mult: 
fiecare dintre voi cînd iese din patrie nici de aceste legi nu 
se foloseşte, nici de cele pe care le are restul Eladei. 

78 (1) Deliberaţi deci, pe îndelete, ca asupra unor lucruri 
importante şi nu mai atrageţi suferinţe asupra patriei voastre; 
lăsîndu-vă convinşi de păreri şi învinuiri străine. Şi, mai gîn- 
diţi-vă cît de mare este neprevăzutul războiului, înainte de a 
vă afla în el. (2) Căci, războiul, cînd se prelungeşte, de multe 
ori se obişnuieşte să se lase pradă şanselor norocului, de care 
şi voi şi noi ne aflăm la o egală distanţă şi depinde de împre¬ 
jurări necunoscute Cum va fi 86 . (3) Oamenii, cînd pornesc la 
război, încep mai întîi lucrul, pe care ar trebui să-l facă mai 
la urmă şi deliberează abia cînd încep suferinţele. (4) Nici 
n-am săvîrşit niciodată o astfel de greşeală şi nu v-am văzut 
nici pe voi săvîrşind-o, de aceea vă spunem — cît timp buna 
hotărîre se mai poate lua în mod liber — să nu denunţaţi 
tratatul, să nu călcaţi jurămintele, ci să tranşaţi diferendele 
potrivit tratatului. Astfel, dacă-1 veţi începe, luînd ca martori 
pe zeii paznici ai jurămintelor, vom încerca să vă respingem, 
pe oriunde ne-o veţi lua înainte". 

79 (1) Aşa au vorbit atenienii. Iar lacedemonienii, după ce 
au ascultat învinuirile aduse de aliaţi împotriva atenienilor si 
cele spuse de atenieni, îndepărtînd pe toţi străinii, au început 
să delibereze ei singuri despre situaţia de faţă. (2) Părerile 
celor mai mulţi au fost că atenienii săvîrşesc nedreptăţi şi că 
trebuie pornit războiul îndată. Păşind însă în faţa adunării, 
Archidamos, regele lacedemonienilor, care avea faima că este 
inteligent şi înţelept, a spus cele ce urmează. 

80 (1) „Nu numai eu însumi am luat parte la multe răz¬ 
boaie, lacedemonienilor, dar şi unii dintre voi, pe care-i văd 

A 

că sînt de aceeaşi vîrstă cu mine, aşa că ei n-ar putea să do- 

rească războiul din lipsă de experienţă, aşa cum ar face 
mulţimea 87 şi nici să-l socotească un lucru bun şi sigur. (2) Şi, 
dacă veţi sta 88 să judecaţi cu simţul răspunderii, veţi afla că 
nici acest război, asupra căruia deliberaţi acum, nu va fi uşor. 
(3) • într-adevăr, armata noastră se poate măsura cu pelopone- 
sienii şi cu vecinii, ţinînd seama că este cu putinţă să ne 
deplasăm repede la fiecare dintre ei. Dar, împotriva unor oa¬ 
meni care au ţara departe [de noi] şi pe lîngă aceasta au o 
foarte temeinică experienţă a mării şi foarte bine pregătiţi în 
privinţa celorlalte mijloace, [anume] şi în privinţa bogăţiei 
particulare, şi a celei publice, şi în privinţa corăbiilor, şi a 
cailor şi armelor, şi în privinţa poporului cum nu. mai este 
în vreo altă regiune elenică, care mai are încă şi mulţi aliaţi 
supuşi contribuţiei, cum am putea să pornim cu uşurinţă răz¬ 
boi împotriva acestor oameni şi pe ce ne-am baza ca să-l 
grăbim? (4) Oare ne vom baza pe corăbii? Dar le sîntem infe¬ 
riori, chiar dacă ne vom hotărî 6ă ne exercităm şi să ne pre¬ 
gătim împotriva lor, va cere timp. Ne vom baza pe bani? Dar 
de bani ducem încă şi mai mult lipsă şi n-avem nici în vis¬ 
tieria publică, şi nici nu putem contribui cu banii particulari. 

✓ 

81 (1) Poate că cineva s-ar încumeta să-l facă, bizuindu-se 
pe faptul că le sîntem superiori în arme şi în mulţimea solda¬ 
ţilor, astfel că le vom putea prăda ţara, năvălind. (2) Dar ei 
mai au mult pămînt pe carc-1 stăpînesc, iar pe mare vor aduce 
lucrurile de care au trebuinţă, (3) Chiar dacă vom încerca 
să desprindem aliaţii de ei va trebui să le venim şi lor în 
ajutor cu corăbii, căci cei mai mulţi sînt insulari. (4) Atunci ce 
fel de război vom duce? Căci, dacă nu-i vom învinge cu flota 
sau nu le vom suprima resursele cu care întreţin flota, vom 
suferi repetate înfrîngeri. (5) Apoi, în această situaţie nici nu 
ni se cade să încetăm ostilităţile, mai ales dacă vom arăta că 
noi, mai mult decît atenienii, le-am început. (6) Şi nici să nu ne 
lăsăm înflăcăraţi de nădejdea că războiul se va sfîrşi repede, 
dacă ie vom pustii ţara. Mai degrabă mă tem să nu-1 lăsăm 
moştenire şi copiilor, atît este de presupus că atenienii, dato¬ 
rită mîndriei, nu se vor lăsa să fie robii pămîntului şi nici nu 
vor fi intimidaţi de război, ca lipsiţi de experienţă. 


13 — Războiul peloponesiac 


193 


THUCYDIDES 


82 (1) Totuşi, eu nu vă îndemn, insinuînd, să ne lăsăm 
aliaţii să primească lovituri şi să nu dovedim pe cei găsiţi 
plănuind nelegiuiri, dar vă sfătuiesc însă să nu punem în miş¬ 
care armatele, ci să trimitem solii şi să-i acuzăm, fără să ame¬ 
ninţăm prea mult cu războiul, dar şi fără să lăsăm impresia 
că vom ceda, şi, în acest timp, să ne pregătim noi înşine, atră- 
gînd în alianţă şi eleni şi barbari, poate că vom găsi undeva 
vreo forţă navală şi bani — şi nu vom aţîţa invidia nimănui 
dacă vom atrage şi vom salva pe cei care sînt ca şi voi ame¬ 
ninţaţi de atenieni, nu numai pe eleni, ci şi pe barbari — şi 
în acelaşi timp, să ne procurăm mijloacele de care noi înşine 
avem trebuinţă. (2) Şi, dacă vor da ascultare soliilor noastre va 
fi foarte bine, iar dacă nu, după ce vor trece doi sau mai 
bine, trei ani, după cum vom găsi de cuviinţă, vom porni, scut 
lîngă scut, împotriva lor. (3) Şi astfel, văzînd ei pregătirile 
militare, şi mai auzind şi cuvintele noastre, care le vor da să 
înţeleagă lucruri pe măsura pregătirilor, mai degrabă vor ceda 
cînd încă mai au ţara nepustiită şi pot delibera asupra bunu¬ 
rilor care nu le sînt încă distruse. (4) într-adevăr, să nu cre¬ 
deţi că veţi deţine ţara lor altfel decît ca amanet şi cu atît 
mai mult cu cît este bine lucrată şi trebuie s-o cruţăm cît mai 
mult timp cu putinţă, ca nu cumva, împingîndu-i la desperare, 
să-i facem şi mai de neînfrînt. (5) Dacă fără pregătire, împinşi 
de acuzaţiile aliaţilor, le vom pustii ţara, băgaţi de seamă să 
nu atragem Peloponesului o situaţie mai ruşinoasă şi mai în¬ 
curcată. (6) Există, e drept, într-adevăr, posibilitatea să tranşăm 
diferendele dintre cetăţi şi dintre particulari, dar este foarte 
greu să termini onorabil un război, pe care l-am început cu 
toţii din interese particulare, război despre care este cu ne¬ 
putinţă să prevedem ce drum va lua. 

83 (1) Şi să nu socotească nimeni că-i o dovadă de laşitate 
faptul că mai multe cetăţi nu îndrăznesc să atace repede una 
singură. (2) Căci, au şi ei aliaţi tot aşa de mulţi, care le aduc 
bani, iar războiul se duce nu numai cu arme, ci şi cu bani, 
care aduc .armelor mult folos, mai ales în situaţia unor conti¬ 
nentali împotriva unor marinari. (3) Să ne procurăm deci mai 
întîi bani şi să nu ne lăsăm întărîtaţi prea devreme de cuvin- 

tele aliaţilor, iar noi, care vom purta cea mai mare răspun¬ 
dere pentru cele ce se vor întîmpla într-un sens sau într-altul, 
să le prevenim în linişte. 

84 (1) Să nu vă ruşinaţi cînd aliaţii vă vor acuza de înce¬ 
tineală şi şovăire. Căci, grăbindu-vă, veţi putea termina mai 
cu greu tocmai pentru că aţi pornit la atac nepregătiţi. Apoi, 
să nu uităm că noi locuim o cetate liberă şi cu foarte bună 
faimă din totdeauna. (2) Chiar încetineala se poate dovedi ade¬ 
sea o înţelepciune conştientă, căci noi singuri, datorită ei, 
cînd ayem succese nu ne mîndrim peste măsură, iar în neno¬ 
rociri cedăm mai puţin decît alţii; iar cînd alţii încearcă să 
ne-mpingă în primejdii lăudîndu-ne, nu ne lăsăm minaţi de 
plăcere împotriva convingerilor noastre, şi tot aşa, dacă cineva 

i 

încearcă să ne irite acuzîndu-ne, nu ne lăsăm de loc convinşi, 
căzînd pradă mîniei. (3) Sîntem războinici şi chibzuiţi dato¬ 
rită bunei noastre rînduieli: războinici, pentru că sentimentul 
onoarei se împleteşte foarte fericit cu înţelepciunea, iar cura¬ 
jul cu ruşinea, chibzuiţi, pentru că am fost crescuţi cu totul 
nepricepuţi să dispreţuim legile şi constrînşi prea înţelepţeşte 
ca să nu le dăm ascultare. Nu sîntem prea pricepuţi la cele 
nefolositoare, încît să criticăm frumos cu vorba pregătirile 
duşmanilor, dar în război sîntem cu totul altfel; apoi socotim 
că şi gîndurile vecinilor sînt la fel cu ale noastre şi că eve¬ 
nimentele care vor surveni nu pot fi puse la cale cu cuvîntul. 
(4) întotdeauna noi ne pregătim cu fapta, ca împotriva unor 
duşmani care au chibzuit bine; şi nu trebuie să ne făurim 
nădejdi, bazîndu-ne pe eventualele lor greşeli, ci pe faptul că 
noi înşine vom lua bune măsuri de prevedere; de asemenea nu 
trebuie să socotim că oamenii sînt mai deosebiţi unii de alţii, 

9 

dar că cel mai destoinic este cel crescut în cele mal mari nevoi. 

85 (1) Aceste practici ni le-au transmis părinţii noştri, iar 
noi, trăgînd întotdeauna foloase [din ele], să nu le părăsim 
şi, împinşi de alţii, să nu deliberăm într-un timp prea scurt, 
[luînd hotărîri] asupra multor oameni şi bani, şi [care privesc] 
multe cetăţi şi faima noastră, ci să ne sfătuim în tihnă. (2) 
Căci noi putem s-o facem, mai mult decît alţii, datorită puterii 

noastre. Trimiteţi soli la Atena în legătură cu Potideea, tri¬ 
miteţi şi în legătură cu nedreptăţile pe care spun aliaţii lor 
că le îndură, mai ales că atenienii sînt gata să se supună jude¬ 
căţii, dar împotriva celui care este gata să se supună jude¬ 
căţii nu trebuie să mergem ca împotriva unui vinovat. In 
acelaşi timp pregătiţi-vă de război. Căci aceste măsuri vor fi 
foarte puternice şi pentru duşmani foarte înfricoşătoare' 4 . (3) 
Aşa a vorbit Archidamos. Dar Stheneladas, unul dintre efori, 
păşind cel din urmă la tribună, a vorbit în faţa lacedemonie- 
nilor aşa: 

86 (1) „N-am înţeles bine multele cuvinte rostite de ate- 
nieni. Intr-adevăr, lăudîndu-se mult pe ei înşişi, n-au spus de 
loc, ca răspuns, că nu fac nedreptăţi aliaţilor noştri şi Pelo- 
ponesului. Desigur, dacă atunci au fost buni [să lupte] împo¬ 
triva mezilor, iar acum sînt răi faţă de noi, merită o dublă 
pedeapsă, pentru că din buni s-au făcut răi. (2) Dar noi sîntem 
acum la fel ca şi atunci, iar pe aliaţii noştri, dacă sîntem 
înţelepţi, nu-i vom trece cu vederea cînd li se vor face ne¬ 
dreptăţi şi nu vom întîrzia să le venim.în ajutor, pentru că 
ei nu mai sînt ameninţaţi să sufere. (3) Alţii 89 dispun de bani 
mulţi, de corăbii şi de cai, iar noi avem aliaţi buni, pe care nu 
trebuie ,să-i predăm atenienilor şi nici să hotărîm cu proces 
şi cu discursuri pentru aceia care nu primesc lovituri cu cuvîn- 
tul, ci este nevoie să le venim în ajutor grabnic şi cu toată 
puterea. (4) Şi nimeni să nu ne înveţe că se cade să deliberăm 
cînd suferim nedreptăţi, ci mai degrabă se cade să delibereze 
mai mult timp aceia care sînt pe punctul de a săvîrşi ne¬ 
dreptăţi. (5) Votaţi deci, lacedemonienilor, războiul demn de 
Sparta şi nu lăsaţi pe atenieni să se facă mai puternici şi în 
acelaşi timp să nu trădăm nici pe aliaţi, ci, cu zeii, să pornim 
împotriva celor care fac nedreptăţi". 

87 (1) Spunînd acestea, el a depus cel dintîi votul, el, efor 
[în adunarea lacedemonienilor]. (2) Apoi, tot el — lacedemo- 
nienii votează prin strigăte nu prin vot — a spus că nu dis¬ 
tinge a cui voce este mai tare, dar, voind să-i împingă şi mai 
mult la război, atunci cînd îşi exprimau pe faţă părerea, le-a 

zis: „Cine dintre voi, lacedemonienilor, socoteşte că tratatul a 

fost rupt şi că atenienii sînt vinovaţi să treacă în partea aceea" 

şl le-a arătat un loc, „iar cine crede că nu s-a rupt tratatul să 

treacă în partea cealaltă". (3) Ridicîndu-se, lacedemonienii s-au 

despărţit şi au fost mult mai numeroşi cei care au crezut că 

tratatul a fost rupt. (4) Chemînd pe aliaţi, lacedemonienii le-au 

spus că, după părerea lor, atenienii sînt vinovaţi, dar vor să 

cheme pe toţi aliaţii şi să pună hotărîrea la vot, pentru ca, 

sfătuindu-se împreună, să declare război, dacă vor găsi de 

cuviinţă. (5) Solii aliaţilor s-au întors acasă ca să discute acest 

« 

lucru, iar solii atenienilor au plecat numai după ce au rezol¬ 
vat problemele pentru care veniseră. (6) Iar această părere a 
adunării spartanilor, anume că tratatul fusese rupt, s-a for¬ 
mulat în al patrusprezecelea an de la încheierea tratatului de 
treizeci de ani, care s-a făcut după războiul cu Eubeea. 

88 Lacedemonienii s-au exprimat prin vot că tratatul fusese 
rupt şi că trebuie purtat război, nu atît pentru că se lăsaseră 
convinşi de cuvîntările aliaţilor, ci pentru că se temeau că 
atenienii vor deveni şi mai puternici, căci vedeau că cea mai 
mare parte din Elada le este de pe acum subordonată. 

89 (1) Atenienii întreprinseseră acţiunile, prin care şi-au 
sporit puterea, în felul următor. (2) După ce mezii s-au retras 
din Eubeea, înfrînţi atît de pedestrimea, cît şi de navele eleni¬ 
lor, iar dintre ei cei care fugiseră pe corăbii au fost distruşi la 
Mycale, Leotychidas, regele lacedemonienilor, care fusese co¬ 
mandantul elenilor la Mycale, s-a întors în patrie cu aliaţii din 
Pelopones. Atenienii însă, şi aliaţii din Ionia şi Hellespont, 
care de curînd se desprinseseră de regele perşilor, rămînînd pe 
loc, au început să asedieze cetatea Sestos, care era în stăpî- 
nirea mezilor şi, după ce au petrecut iarna acolo, au cucerit-o, 
deoarece' barbarii o părăsiseră, şi după aceea au pornit din 
Hellespont pe mare, fiecare în cetatea lui. (3) Iar atenienii 90 , 
după ce barbarii plecaseră din ţara lor, au adus înapoi — de 
unde duseseră — copiii, femeile, şi bunurile care le mai rămă¬ 
seseră, pregătindu-se totodată să rezidească cetatea şi zidurile 

cetăţii; din zidul din jurul cetăţii nu mai rămăseseră decît 
nişte ruine, cele mai multe case fuseseră dărîmate, iar în pu¬ 
ţinele care mai erau în picioare se adăpostiseră dregătorii perşilor. 

90 (1) Lacedemonienii, aflînd ceea ce se pusese la cale, au 
venit în solie, atît fiindcă ei înşişi ar fi privit mai cu plăcere 
ca nici atenienii nici alţii să n-aibă ziduri în jurul cetăţii, dar 
mai ales fiindcă aliaţii îi aţîţau şi se temeau de mărimea flotei 
ateniene, pe care n-o avuseseră mai înainte, şi de îndrăzneala 
dovedită în războiul cu perşii. (2) Solii lacedemonienilor cereau 
atenienilor, pe de o parte, să nu ridice ziduri în jurul cetăţii 
iar pe de alta ca şi elenii dinafara Peloponesului, care aveau 
ziduri, să le dărîme împreună cu ei; lacedemonienii nu arătau 
pe faţă ceea ce gîndeau şi bănuiau în legătură cu atenienii 
ci susţineau că barbarul, dacă ar veni iarăşi, n-ar mai avea 
un loc întărit din care să pornească, aşa cum pot porni acum 
din Teba; mai spuneau că Peloponesul este pentru toţi un loc 
suficient de retragere şi de pornire la atac. (3) Atenienii, ur- 
mînd sfatul lui Themistocles, au răspuns lacedemonienilor că 

vor trimite , soli la Sparta ca să delibereze asupra celor pro- 

* 

puse^ după care s-au despărţit de ei. Themistocles, însă, i-a 
îndemnat să-l trimită cît mai repede la Sparta, dar pe cei¬ 
lalţi soli, aleşi cu el, să nu-i trimită imediat, ci să-i reţină 
pînă cînd vor ridica zidul la înălţimea cea mai potrivită, pen¬ 
tru ca să se poată lupta de pe el. Le-a spus să lucreze la ridi¬ 
carea zidului tot poporul care se găseşte în cetate, şi ei, băr¬ 
baţii, şi femeile, şi copiii, şi să nu cruţe nici o clădire, nici 
particulară, nici publică, din care s-ar putea lua vreun mate¬ 
rial folositor pentru lucrare, ci să le dărîme pe toate. (4) Dîn- 
du-le aceste poveţe şi spunîndu-le că treburile le va aranja el 
însuşi, a plecat. (5) Cînd a ajuns la Sparta, nu s-a prezentat 
îndată la dregători, ci temporiza şi găsea pretexte de amînare. 
Şi cînd vreunul dintre dregători îl întreba de ce mi se înfă¬ 
ţişează în adunarea poporului, îi răspundea că aşteaptă pe cei¬ 
lalţi soli, care rămăseseră la Atena, reţinuţi fiind de anumite 
treburi, dar că trebuie să sosească în grabă şi se miră chiar 
că încă n-au sosit. 

91 (1) Lacedemonienii, cînd auzeau aceste explicaţii, îi dădeau 
crezare lui Themistocles, pentru prietenia ce i-o acordau, dar 
cînd alţii, [martori oculari], veneau 01 de la Atena şi spuneau 
răspicat că zidul se construieşte şi că a şi ajuns la o oarecare 
înălţime nu mai aveau motive să fie încrezători. (2) Aflînd The¬ 
mistocles despre aceste învinuiri, i-a îndemnat să nu-şi mai 
petreacă timpul cu vorbe, ci să trimită cîţiva bărbaţi, dintre 
ei înşişi, care să cerceteze şi apoi să raporteze cu cinste şi 
credinţă. (3) Lacedemonienii trimit deci soli şi, în acelaşi timp 
cu ei, trimite şi Themistocles, pe ascuns, vorbă atenienilor să-i 
reţină cît mai meşteşugit cu putinţă şi să nu-i lase să plece 
pînă cînd nu se vor întoarce ei înşişi — lui Themistocles îi 
sosiseră tovarăşii de solie, Habronychos, fiul lui Lysicles, şi 
Aristides, fiul lui Lysimachos, vestindu-i că zidul era gata — 
căci se temea ca nu cumva lacedemonienii, aflînd care este 
situaţia, să nu le mai dea drumul. (4) Atenienii au reţinut pe 
soli, aşa cum le trimisese vorbă Themistocles, iar el, prezen- 
tîndu-se în faţa lacedemonienilor, le-a declarat pe faţă că ceta¬ 
tea lor este înconjurată de zid, astfel că poate să-şi apere lo¬ 
cuitorii, iar dacă lacedemonienii sau aliaţii lor vor să trimită 
o solie la Atena, să trimită ca la unii care prevăd ce este de 
folos atît lor personal, cît şi cauzei comune. (5) [Themistocles 
le-a mai spus] că atenienii atunci cînd au socotit că-i mai bine 
să părăsească cetatea şi să se îmbarce pe corăbii au luat hotă- 
rîrea fără să întrebe pe spartani şi că, şi în cele ce s-au sfătuit 
cu ei, nu şi-au exprimat idei mai prejos de ale altora. (6) Ate¬ 
nienii socotesc, deci, că şi acum este mai bine ca cetatea lor 
să aibă ziduri şi că acest lucru le va fi de un foarte mare fo¬ 
los nu numai în particular cetăţenilor atenieni, ci tuturor alia¬ 
ţilor. (7) Căci, nu este cu putinţă ca să delibereze în sfatul co¬ 
mun cu aceeaşi autoritate şi pe picior de egalitate cu ceilalţi, 
dacă nu au o forţă corespunzătoare. A conchis deci că, în mod 
necesar, sau toţi trebuie să intre în alianţă cu cetăţile neîncon¬ 
jurate cu ziduri sau să fie convinşi că şi lucrarea atenienilor 
•este bine făcută. 

92 Lacedemonienii, auzind acestea, nu şi-au exprimat pe faţă 

mînia împotriva atenienilor, de altfel ei nu trimiseseră soli în 

faţa poporului ca să-i împiedice, ci ca să-i îndemne, şi în ace¬ 
laşi timp, atenienii se bucurau de simpatie datorită avîntului 
arătat împotriva mezilor. Totuşi, neatingîndu-şi scopul, în as¬ 
cuns, spartanii erau mimaţi. Soliile amîndurora au pornit spre 
patrie, fără să facă vreo plîngere. 

93 (1) In acest fel, atenienii, în puţin timp, au înconjurat 
cetatea cu ziduri. Şi astăzi se mai vede că zidul a fost făcut 
în grabă. (2) Intr-adevăr, temeliile sînt construite din tot soiul 
de pietre şi prin unele părţi, nu sînt opera unor oameni care 
au lucrat organizat 92 , ci sînt aşezate aşa cum le-a adus fiecare, 
apoi au fost folosite multe coloane funerare şi pietre lucrate, 
aduse de la morminte. Astfel, înconjurul zidului cetăţii a fost 
lucrat peste tot mai larg decît cetatea şi, din această pricină, 
folosind fără deosebire toate materialele ce au avut la înde- 
mînă, lucrătorii zoreau. (3) Themistocles a convins pe atenieni 
să construiască şi ceea ce mai rămăsese nezidit în Pireu — 
construirea Pireului o începuse Themistocles mai înainte, în 
timpul arhontatului, care se alege anual şi pe care el îl deţi¬ 
nuse la Atena 93 — fiindcă socotea că locul este prielnic, 
deoarece avea trei limanuri naturale, şi că atenienii, devenind 
un popor de marinari, vor realiza un mare progres, dobîndind 
în felul acesta putere; (4) astfel, el a fost cel dintîi care a 
îndrăznit să le spună că trebuie să se ocupe de navigaţie şi 
de îndată, au început să zidească. (5) Atenienii au făcut gro¬ 
simea zidului după sfatul lui, aşa cum se vede şi astăzi în 
jurul Pireului: două căruţe, aşezate una cu faţa spre cealaltă 
aduceau pietrele 94 . înăuntrul zidului nu erau nici var, nici hu¬ 
mă, ci numai pietre mari, tăiate în unghiuri drepte, aşezate 
strîns una de alta, legate în afară prin scoabe de fier şi plumb. 
Iar ca înălţime, s-a ridicat cu jumătate mai sus decît se plă¬ 
nuise. (6) Themistocles voia ca, ajutaţi de mărimea şi grosimea 
zidului, atenienii să poată respinge atacurile duşmanilor; de ase¬ 
menea calcula ca pentru pază să fie nevoie de oameni puţini 
şi chiar dintre aceia care nu sînt buni la altceva, căci pe cei¬ 
lalţi avea să-i îmbarce pe corăbii. (7) El punea mare nădejde 
în corăbii, văzînd, după cum socotesc eu, că drumul pe mare 
va fi mai la îndemînă pentru armata regelui perşilor decît 

cel pe uscat. în acelaşi timp, el socotea că Pireul este mai folo¬ 
sitor decît cetatea de sus 95 şi adesea îndemna pe atenieni ca, 
dacă cumva vor fi înfrînţi pe uscat, să coboare în Pireu şi să 
reziste pe corăbii, împotriva tuturor. (8) în acest fel, atenienii 
s-au înconjurat de ziduri şi şi-aii pregătit şi celelalte, după 
retragerea mezilor. 

94 (1) Pausanias, fiul lui Cleombrotos din Sparta, a fost 
trimis din Pelopones, în calitate de comandant al elenilor, cu 
douăzeci de corăbii. împreună cu el au pornit şi atenienii, cu 
treizeci de corăbii, şi cu un contingent recrutat din ceilalţi 
aliaţi. (2) Au pornit o expediţie împotriva Ciprului şi au supus 
cea mai mare parte a insulei şi, mai tîrziu, s-au dus în Byzan- 
tion, pe care-1 stăpîneau mezii şi l-au asediat sub comanda 
acestuia. 

95 (1) Deoarece Pausanias se purta acum în mod tiranic nici 
ceilalţi eleni nu puteau să-l sufere, dar mai ales ionienii şi cei 
care se eliberaseră de curînd de sub jugul regelui perşilor. 
Aceştia, ducîndu-se deci la atenieni, le cereau să le fie condu¬ 
cători, pentru că le erau rude, şi să nu cedeze lui Pausanias, 
dacă va întrebuinţa forţa. (2) Atenienii au primit propunerea 
şi acţionau în aşa fel încît să se vadă că nu vor trece acest 
fapt cu vederea, ci că le vor rîndui pe toate cum li se va părea 
lor mai bine. (3) în acest timp, lacedemonienii au rechemat 
pe Pausanias ca să-l judece în legătură cu cele ce auziseră de¬ 
spre el. într-adevăr, elenii, care veneau de acolo, îi reproşau 
flui Pausanias] săvîrşirea multor nedreptăţi, căci se vedea că 
conducerea lui seamănă mai degrabă cu tirania decît cu stra¬ 
tegia 96 . (4) Şi, s-a mai întîmplat că în acelaşi timp cînd el era 
chemat în patrie, chiar aliaţii, în afară de soldaţii din Pelo¬ 
pones, din pricina aversiunii faţă de el, să treacă sub comanda 
atenienilor. (5) Ajungînd deci Pausanias. la Sparta, a fost dat 
în judecată şi osîndit pentru unele încălcări ale legii săvîrşite 
împotriva unor particulari, dar de cele mai mari- învinuiri a 
fost achitat: era însă acuzat foarte mult că medizează 97 şi se 
părea că faptele sînt foarte clare. (6) Spartanii nu l-au mai 
trimis pe el să comande, ci pe Dorcis însoţit de cîţiva şi cu o 

armată nu prea numeroasă. Dar aliaţii nu le-au încredinţat 
comanda. (7) Dorcis, impreună cu ceilalţi, fiind puşi în curent 
cu situaţia existentă, au plecat de acolo, iar alţi comandanţi 
n-au mai trimis în urmă lacedemonienii, deoarece se temeau 
că cei care ies din patrie se vor înrăi, aşa cum se înrăise Pau- 
sanias, şi pentru că terminaseră războiul cu mezii şi socoteau 
că atenienii sînt în stare să conducă, căci le erau prieteni în 
acea vreme. 

96 (1) Luînd deci Jn primire comanda, atenienii — cu voia 
aliaţilor, care urau pe Pausanias — au rînduit şi banii, şi coră¬ 
biile cu care trebuiau să contribuie cetăţile împotriva barba¬ 
rului. Ei pretextau că vor să se răzbune de cele suferite» pusti- 
ind ţara regelui perşilor. (2) Şi atunci s-a înfiinţat la Atena 
dregătoria hellenotamilor 98 , care primea contribuţia cetăţilor. 

Căci astfel se numea tributul în bani. Prima contribuţie sta- 

\ 

bilită se ridica la suma de trei sute şaizeci de talanţi, iar se¬ 
diul vistieriei era în insula Delos şi adunările se ţineau în 
templul [de acolo]. 

97 (1) La început atenienii au condus pe aliaţii lor lăsîndu-i 
autonomi şi deliberînd cu ei în adunări comune, apoi au în¬ 
ceput să întreprindă astfel de acţiuni în timpul dintre războiul 
medic şi cel de faţă, purtînd războaie şi căutînd să deţină ei 
conducerea politică. Aceste războaie le-au purtat împotriva 
barbarului, împotriva propriilor aliaţi, care doreau schimbări, 
şi împotriva peloponesienilor, care se-ntîmpla să fie acolo. Eu 
am scris istoria acestor războaie şi am făcut această digresi¬ 
une" pentru că la toţi istoricii dinaintea mea lipsea expunerea 
acestor fapte. Astfel, ei scriseseră sau istoria elenilor dinainte 
de războaiele medice sau războaiele medice, pe cînd despre 
faptele dintre războaiele medice şi cel de faţă, chiar şi Hel- 
lanicos, care le-a menţionat în Istoria Atticii t n-a amintit 
decît pe scurt şi nerespectînd exactitatea cronologică. Am ară¬ 
tat, în acelaşi timp, pe ce cale s-a format hegemonia atenienilor. 

98 (1) Mai întîi atenienii au ocupat cetatea Eion, aşezată pe 
Strymon, care era sub stăpînirea perşilor, şi au redus, sub 

comanda lui Cimon, fiul lui Miltiades, pe cetăţeni la sclavie. 
(2) Apoi au redus la sclavie pe dolopi, locuitorii cetăţii Scyros, 
tn insula Aigaios, şi au colonizat-o ei înşişi. (3) Au purtat răz¬ 
boi împotriva carystienilor 100 , care nu erau sprijiniţi de ceilalţi 
oubeeni, şi, cu timpul, au căzut la învoieli. (4) S-au războit şi 
cu cetatea Naxos, care se desprinsese din alianţa cu ei, şi au 
înconjurat-o cu lucrări de asediu. Aceasta a fost cea dintîi 
cetate aliată redusă la robie, împotriva prevederilor din tratat, 
şi apoi şi dintre celelalte, pe fiecare după cum s-a întîmplat. 

99 (1) De asemenea, şi alte cauze stăteau la baza desprin¬ 
derii lor din alianţa cu Atena, dar cele mai puternice erau 
contribuţiile băneşti, numărul mic al corăbiilor şi lipsa contin¬ 
gentelor de care suferea din cînd în cînd cîte o cetate. (2) în- 
tr-adevăr, atenienii cereau fără să păsuiască şi deveniseră ne¬ 
suferiţi, pentru că, întrebuinţînd violenţa, provocau greutăţi 
unor cetăţi, care nici nu erau obişnuite şi nici nu voiau să 
aibă necazuri. (3) De altfel, atenienii, în calitate de conducă¬ 
tori, nu mai erau la fel de plăcuţi, ca mai înainte şi nici nu 
mai porneau în expediţii pe picior de egalitate cu aliaţii, şi 
le venea mai uşor să supună cu forţa pe aliaţii care se desprin¬ 
deau [din alianţă]. (4) Vinovaţi de acestea erau aliaţii Atenei 
înşişi, pentru că, datorită aversiunii faţă de expediţiile militare 
şi vrînd să nu se deplaseze departe de patrie, au rînduit să 
aducă, în loc de corăbii, bani pentru cheltuielile respective; 
atenienii îşi sporeau flota cu banii pe care-i aduceau aliaţii, 
iar aceştia, cînd se desprindeau de alianţă, începeau războiul 
neînarmaţi şi neexercitaţi. 

100 (1) După acestea, au avut loc şi bătălia terestră de la 
rîul Eurymedon 101 , în Pamphilia, şi lupta navală dată de ate- 
nieni şi aliaţi împotriva mezilor. In aceeaşi zi atenienii au 
fost victorioşi în amîndouă bătăliile — strateg era Cimon, fiul 
lui Miltiades — şi au capturat cam la două sute corăbii feni- 
ciene, pe care le-au distrus pe toate. (2) Ceva mai tîrziu, s-au 
desprins din alianţă thasienii 102 , care intraseră în conflict cu 
atenienii din cauza emporiilor din faţa lor, de pe ţărmul trac 
şi a minelor, pe care le exploatau. Atenienii, pornind cu corăbii 

spre Thasos, au înfrînt pe thasieni într-o bătălie navală şi au 
debarcat pe uscat. (3) Dar, cînd tot pe atunci au trimis la 
Strymon zece mii de colonişti, recrutaţi dintre atenieni şi aliaţi, 
ca să populeze localitatea pe care o deţineau edonienii, numită 
pe vremea aceea Ennea Hodoi [„Nouă drumuri"], iar acum 
Amphipolis, au izbutit să pună stăpînire pe această localitate, 
dar, înaintînd pe teritoriul trac, au fost ucişi cu toţii de către 
traci în Drabescos, localitate a edonilor, care socoteau ca un 
act de ostilitate întemeierea unei colonii în localitatea Ennea 
Hodoi. 

101 (1) Thasienii, fiind asediaţi şi apoi înfrînţi în bătălii, 
au făcut apel la lăcedemonieni ca să le vină în ajutor, năvă¬ 
lind în Attica. (2) Lacedemonienii le-au promis că vor veni fără 
ştirea atenienilor, şi erau chiar gata să pornească, dacă nu ar 
fi fost împiedicaţi de un cutremur, în timpul căruia s-au deta¬ 
şat de ei, refugiindu-se la Ithome, hiloţii 103 , iar dintre perieci 104 
thurii 105 şi aithaiî 106 . Cei mai mulţi hiloţi erau urmaşii messe- 
nienilor reduşi atunci la sclavie, de unde s-au numit cu toţii 
messenieni. (3) Războiul împotriva celor refugiaţi la Ithome 
a trebuit să-l ducă lacedemonienii, dar thasienii, în al treilea 
an de asediu, au căzut la învoială cu atenienii să dărîme zidul 
care înconjura cetatea, să predea corăbiile, să fixeze şi banii 
pe care trebuiau să-i dea îndată, şi contribuţia viitoare, cedînd 
şi ţărmul şi minele. 

102 (1) Lacedemonienii, văzînd că războiul dus împotriva ce¬ 
lor din Ithome se prelungea, au făcut apel şi la alţi aliaţi, şi 
la atenieni. Atenienii au venit în număr mare, sub comanda 
lui Cimon. (2) Spartanii i-au chemat în ajutor mai ales fiindcă 
se părea că sînt meşteri în luptele date la ziduri, iar pentru 
luptătorii care aveau în faţă un lung asediu era nevoie de acest 
lucru, căci altfel, ar fi luat ei poziţia cu asalt. (3) O dezbinare 
evidentă s-a produs între lăcedemonieni şi atenieni din pricina 
acestei expediţii. Astfel, deoarece cetatea nu era luată cu asalt, 
lacedemonienii, temîndu-se de îndrăzneala şi de spiritul de 
iniţiativă al atenienilor şi, în acelaşi timp, socotindu-i de alt 
neam, se gîndeau că, dacă vor rămîne pe loc, s-ar putea să se 


204 


CARTEA I 


lase convinşi de cei din Ithome şi să pornească la lucruri noi; 
de aceea pe ei singuri, dintre aliaţi; i-au trimis acasă, fără 
să-şi dezvăluie bănuiala, ci doar spunîndu-le că nu mai au 
nevoie de ajutorul lor. (4) Atenienii şi-au dat seama că nu 
pentru un motiv mai îndreptăţit fuseseră trimişi acasă, ci 
pentru că se iscase vreo bănuială şi — indignîndu-se şi socotind 
că nu merită să sufere acest afront din partea lacedemonienilor 
— de îndată ce s-au retras, au părăsit alianţa pe care o 
încheiaseră cu spartanii împotriva perşilor şi s-au aliat cu 
argeienii, duşmanii lacedemonienilor şi, de asemenea, şi ate¬ 
nienii, şi argeienii au încheiat o alianţă cu thesalienii şi şi-au 
întărit-o prin aceleaşi jurăminte. 

103 (1) în al zecelea an, cei asediaţi la Ithome, nemaiputînd 
să reziste, au căzut la învoială cu lacedemonienii să părăsească 
sub jurămînt Peloponesul şi niciodată să nu-1 mai calce, iar 
dacă cineva va fi prins să fie sclavul celui care l-a prins. (2) 
Lacedemonienii aveau, de altfel, şi un oracol al lui Apollon, 
care le fusese dat mai înainte de acest război si care le po- 
runcea să elibereze pe învingătorul lui Zeus de la Ithome. (3) 
Au ieşit deci din cetate bărbaţii, copiii şi femeile, iar atenienii 
i-au primit minaţi de ura pe care o nutreau lacedemonienilor 
şi i-au colonizat în cetatea Naupactos, pe care o cuceriseră de 
curînd de la locrii ozoli. (4) Au mai intrat şi megarienii în 
alianţa cu atenienii, desprinzîndu-se de lacedemonieni, pentru 
că corintienii îi încolţeau cu război dincolo de hotarele ţării 
lor. Atenienii au ocupat cetăţile Megara şi Pegai şi au construit 
pentru megarieni marile ziduri, pe care le păzeau cu gărzi 
şi care se întind de la cetate pînă la Nisaia. De asemenea, pen¬ 
tru prima oară corintienii, din pricina acestei acţiuni, au în¬ 
ceput să poarte o mare ură împotriva atenienilor. 

. 104 (1) Libyanul Inaros, fiul lui Psammetichos, regele li- 
byenilor dinspre Egipt, pornind din Mareia, cetate care se 
află mai sus de Pharos, a desprins de sub stăpînirea regelui 
Artaxerxes cea mai mare parte a Egiptului şi, ajungînd con¬ 
ducător, a atras de partea sa pe atenieni. (2) Aceştia — din 
întîmplare erau plecaţi într-o expediţie în Cipru, cu două sute 

de corăbii, ale lor şi ale aliaţilor —. părăsind Ciprul, au ple¬ 
cat şi, navigînd de la mare pe Nil, au pus stăpînire pe fluviu 
şi pe două treimi din Memphis, iar împotriva celei de a treia 
care se numeşte „Zidul alb“, au început războiul. 

Acolo se aflau perşii şi mezii refugiaţi, precum şi egiptenii 
care nu-1 părăsiseră pe regele perşilor. 

105 (1) Atenienii, debarcînd la Halies, au dat o luptă împo¬ 
trivă corintienilor şi epidaurienilor, dar au învins corintienii. 
Ceva mai tîrziu, atenienii au dat o bătălie navală împotriva 
flotei corintiene, la Cecryphaleia, unde au ieşit învingători. (2) 
După aceea, izbucnind un război între Atena şi Egina, s-a 
dat o mare bătălie navală, la Egina, între atenieni şi egineţi, 
la care au luat parte aliaţii amîndurora şi unde au ieşit învin¬ 
gători atenienii care, capturînd şaptezeci de corăbii duşmane, 
au debarcat pe uscat şi au început asediul, sub comanda lui 
Leocrates, fiul lui Stroibos. (3) Apoi, peloponesienii, voind să 

vină în ajutorul egineţilor, au debarcat mai întîi la Egina trei 

sute de hopliţi, ca ajutoare ale corintienilor şi epidaurienilor, 
apoi au pus stăpînire pe înălţimile Geraniei, iar în Megarida au 
coborît corintieni cu aliaţii lor, considerînd că atenienii nu 
vor fi în stare să vină în ajutorul megarienilor la Egina, de¬ 
oarece multă armată era departe, în Egipt, iar în caz cînd vor 
veni în ajutor, îi vor respinge de la Egina. (4) Atenienii n-au 
pornit armata destinată Eginei; atunci, cei mai bătrîni şi cei 
mai tineri rămaşi în cetate au venit la Megara, sub comanda 
lui Myronides. (5) Şi, dîndu-se o bătălie împotriva corintienilor, 
în care balanţa victoriei a rămas neînclinată, s^au despărţit 
unii de alţii, fiecare socotind că nu. este înfrînt de celălalt. (6) 
Atenienii — totuşi ei se arătaseră mai puternici — după ple¬ 
carea corintienilor, au înălţat im monument în cinstea victo¬ 
riei. Corintienii, dojeniţi de bătrînii din cetate, s-au pregătit 
şi, douăsprezece zile mai tîrziu, s-au dus şi au început să înalţe 
un monument în cinstea biruinţei, ca să arate că şi ei fuseseră 
victorioşi. Atenienii însă, sărind din Megara la atac, au ucis 
pe cei care înălţau monumentul şi, năpustindu-se asupra celor¬ 
lalţi, i-au înfrînt. 

106 (1) Cei învinşi s-au retras, iar o parte mare dintre ei, 
fiind mult prea presată de duşmani şi greşind drumul, au 
intrat pe locul unui particular, care era înconjurat de un şanţ 
mare, de unde nu mai era nici o ieşire. (2) Atenienii, prinzînd 
de veste, din faţă i-au ţinut înăuntru cu hopliţii, înconjurînd 
poziţia cu soldaţii lor uşor înarmaţi, şi apoi au ucis cu pietre 
pe toţi cei care intraseră; aceasta a fost un mare dezastru 
pentru corintieni. Grosul armatei lor s-a retras spre casă. 

107 (1) Cam în aceeaşi vreme au început atenienii să con¬ 
struiască şi marile ziduri înspre mare, adică cel dinspre Phale- 
ron şi cel dinspre Pireu. (2) Iar cînd foceenii au pornit cu 
armată în Dorias, cetatea-mamă a lacedemonienilor, apoi în 
Boion, în Cytinion, şi în Erineos, şi au cucerit una dintre 
aceste mici cetăţi, lacedemonienii au dat ajutor dorienilor 
— fiind comandaţi de Nicomedes, fiul lui Cleombrotos, în 
locul regelui Pleistoanax, fiul lui Pausanias, care era încă 
tînăr — cu o mie cinci sute de hopliţi spartani şi cu zece 
mii de aliaţi şi silind pe foceeni să le predea cetatea de bună¬ 
voie, s-au retras în patrie. (3) Atenienii, patrulînd cu corăbiile, 
aveau de gînd să-i împiedice, în eventualitatea că vor voi să 
treacă pe mare, prin golful Crisaios, căci corintienii socoteau 
că drumul prin Gerania nu-i lipsit de primejdii, deoarece ate¬ 
nienii deţineau Megara şi Pegai: prin Gerania era un drum 
impracticabil şi mereu străjuit de atenieni, dar‘atunci au băgat 
de seamă că aveau să-i împiedice să treacă şi pe acest drum. 
(4) Au hotărît deci să rămînă în Beoţia şi să cerceteze în ce 
fel ar putea să străbată un drum cît mai fără primejdii. Pe 
de altă parte, şi anumiţi atenieni îi îndemnau pe ascuns, nă¬ 
dăjduind că se va pune capăt 'puterii poporului şi construcţiei 
marilor ziduri. (5) împotriva lor au sărit atenienii, în masă, 
apoi o mie de argeieni şi, în plus, ostaşi de la fiecare dintre 
aliaţi strîngîndu-se în total, patrusprezece mii de oameni. (6) 
Atenienii, socotind că duşmanii nu vor şti pe unde să treacă, 
au pornit cu armată împotriva lor, bănuind, întrucîtva, că 
aveau de gînd să răstoarne puterea poporului. (7) Alături de 
atenieni, potrivit alianţei, au venit şi călăreţi thessalieni care. 
în timpul acţiunii, au trecut de partea lacedemonienilor. 


207 


THUCYDIDES 


108 (1) Dîndu-se lupta la Tanagra, în Beoţia, au învins lace- 
demonienii şi aliaţii, şi mulţi luptători au fost ucişi din ambele 
tabere. (2) Lacedemonienii, intrînd în Megarida, au tăiat copacii 
şi apoi s-au întors acasă prin Gerania şi istm. (3) Iar atenienii, 
în a şaizeci şi doua zi după luptă, au intrat cu armată contra 
beoţienilor, sub comanda lui Myronides şi, înfrîngînd în luptă 
pe beoţieni, la Oinophyta, au pus stăpînire pe ţara Beoţiei şi pe 
Phocida, apoi au dărîmat zidul Tanagrei, au luat de la locrii 
opuntieni o sută de bărbaţi ostatici, pe cei mai bogaţi, şi şi-au 
terminat marile ziduri. (4) După aceea, şi egineţii au căzut la 
învoială cu atenienii să dărîme zidul cetăţii de jur împrejur, 
să predea corăbiile şi să statornicească tributul pe viitor. (5) 
Atenienii au pornit cu corăbiile în jurul Peloponesului, sub 
comanda lui Tolmides, fiul lui Tolmaios, au dat foc şantiere¬ 
lor navale laCedemoniene, au capturat Chalcis, cetate corintiană 
şi, la debarcare, au învins pe sîcyonieni în luptă, pe uscat. 

109 (1) Atenienii şi aliaţii lor, care se aflau în Egipt, au 
rămas acolo şi au avut de întîmpinat felurite peripeţii în răz¬ 
boi. (2) Astfel, mai întîi atenienii au pus stăpînire pe Egipt, 
iar regele perşilor a trimis la Sparta pe Megabazos, un persan, 
cu bani, ca să încerce să convingă pe peloponesieni să năvă¬ 
lească în Attica şi, astfel, să scoată pe atenieni din Egipt. (3) 
Dar, cum Megabazos n-avea succes, iar banii se cheltuiau za¬ 
darnic, cu ce i-a mai rămas, Megabazos s-a întors iarăşi în Asia, 
iar regele a trimis apoi cu multă armată pe Megabyzos, fiul 
lui Zopyros, un persan. (4) Acesta, venind pe uscat, a înfrînt 
într-o bătălie pe egipteni şi pe aliaţii lor şi a alungat pe eleni 
din Memphis şi, în cele din urmă, i-a închis în insula Prosopis, 
asediindu-i acolo timp de un an şi şase luni, pînă cînd, secînd 
canalul şi îndreptînd în altă parte apa, a lăsat corăbiile pe 
uscat, iar mare parte din insulă s-a unit cu continentul şi, 
trecînd cu armata pe jos, a cucerit-o. 

110 (1) Astfel s-au prăbuşit elenii, care luptaseră şase ani, 
trecînd prin Libya în Cyrene,- s-au salvat doar puţini dintre 
ei, cei mai mulţi însă au pierit. (2) Egiptul a ajuns iarăşi sub 
stăpînirea perşilor, afară de Amyrtaios „regele din mlaştini", 

pe care nu l-au putut captura din pricina întinderii mlaştinilor 
şi, în acelaşi timp, pentru că locuitorii de aici sînt cei mai 
războinici dintre egipteni. (3) Inaros, regele libyenilor, care 
făcuse totul pentru Egipt, a fost capturat prin trădare şi 
crucificat. (4) Cincizeci de trireme, care urmau celorlalte, au 
pornit de la Atena şi de la ceilalţi aliaţi spre Egipt şi au 
ancorat la gura Nilului, numită Mendesios, neştiind nimic din 
cele întîmplate. împotriva acestor soldaţi au năvălit de pe uscat 
pedeştrii şi de pe mare flota feniciană şi le-au distrus cele mai 
multe corăbii şi, iarăşi, numai .cîteva au izbutit să scape. 
(5) Astfel s-a terminat marea expediţie a atenienilor şi alia¬ 
ţilor lor în Egipt. 

111 (1) Orestes, fiul lui Echecratides, regele thessalienilor, 
fiind alungat din Thessalia, a convins pe atenieni să-l readucă 
pe tron. Atenienii, luînd cu ei soldaţi beoţieni şi foceeni, care 
le erau aliaţi, au pornit cu expediţie în Thessalia, împotriva 
localităţii Pharsalos. Şi, o parte din ţară, cît puteau să cuprindă, 
fără să meargă mult, au ocupat-o cu armele — căci călăreţii 
thessalieni îi ţineau la distanţă — dar cetatea nu au cucerit-o, 
şi nici alt obiectiv, pentru care porniseră expediţia, n-au mai 
atins, ci s-au întors pe unde veniseră cu Orestes, fără rezultat. 
(2) După acestea, cu mult mai tîrziu, o mie de atenieni, îmbar- 
cîndu-se pe corăbiile de la Pegai — ei deţineau Pegaiul — au 
pornit spre Sicyonia, sub comanda lui Pericles, fiul lui Xan- 
thippos, şi, debarcînd pe uscat, au învins în luptă pe cei cu 
care s-au încleştat. ’ (3) Şi, luînd pe aheeni şi trecînd dincolo, 
au pornit în expediţie în Oiniadai, localitate în Acharnania, 
şi au asediat-o, dar n-au cucerit-o, ci s-au întors acasă. 

112 (1) Mai apoi, după un interval de trei ani, se încheie 
un tratat de armistiţiu, pe cinci ani, între peloponesieni şi ate¬ 
nieni. (2) Războiul elenic îl purtau atenienii, iar în * Cipru se 
aflau în expediţie ca două sute de corăbii, ateniene şi aliate, 
sub comanda lui Cimon 107 . (3) Dintre acestea, şaizeci de corăbii 
au pornit spre Egipt, la chemarea lui Amyrtaios, „regele din 
mlaştini“, iar altele asediau cetătea Citium. (4) Murind Cimon 
şi bîntuind foametea, atenienii s-au retras din Citium. Şi, navi- 


14 — Războiul peloponesiac 


209 



THUCYDIDES 


gînd din Cipru, mai sus de Salamina, s-au bătut pe mare cu 
fenicienii şi cu cilicienii şi, în acelaşi timp, au dat şi o bătălie 
terestră şi, ieşind biruitori în amîndouă, s-au retras în patrie 
împreună cu corăbiile din Egipt care veniseră cu ei. (5) După 
aceasta, lacedemonienii au purtat războiul numit „sacru“ 108 şi 
punînd stăpînire pe templul din Delphi l-au predat delfienilor. 
Mai pe urmă, însă, atenienii, după ce aceia s-au retras, au 
pornit în expediţie şi l-au predat iarăşi foceenilor. 

113 (1) Trecînd o bucată de timp, în urma celor întîmplate, şi 
văzînd că exilaţii beoţieni ocupau localităţile Orchomenos, Che- 
roneea şi alte puncte din Beoţia, atenienii au pornit — cu o 
mie de hopliţi atenieni şi cu alţii trimişi de fiecare aliat, cît 
a putut — împotriva acestor localităţi, care le erau duşmane, 
sub comanda lui Tolmides, fiul lui. Tolmaios, şi, ocupînd Che- 
roneea, s-au retras, după ce au instalat acolo o garnizoană. 
(2) Pe cînd mergeau ei la Choroneea îi atacă exilaţii beoţieni 
din Orchomenos şi cu ei locrienii şi exilaţii eubeeni şi cei care 
aveau aceleaşi .convingeri politice; fiind învingători în luptă, 
pe unii atenieni i-au ucis, iar pe alţii i-au prins vii. (3) Ei 
au părăsit întreaga Beoţie, încheind un tratat, cu condiţia să 
aducă oamenii capturaţi. (4) Exilaţii beoţieni şi ceilalţi toţi, 
întorcîndu-se în patrie, au devenit iarăşi autonomi. 

114 (1) După aceea, nu mult mai tîrziu, Eubeea s-a desprins 
din alianţa cu Atena. Şi, după ce Pericles trecuse în Eubeea, 
cu o armată ateniană, i s-a vestit că Megara se desprinsese din 
alianţă, că peloponesienii sînt gata să năvălească în Attica şi 
că gărzile atenienilor sînt distruse, afară de cele care se refu- 
giaseră în Nisaia; megarienii se desprinseseră din alianţă, după 
ce aduseseră la ei ostaşi corintieni, sicyonieni şi epidaurieni. 

Pericles iarăşi a adus în grabă armata din Eubeea. (2) După 

/ 

aceea, peloponesienii năvălind în Attica, la Eleusis şi Thrio, 
sub comanda regelui Pleistoanax, fiul lui Pausanias, a prădat-o 
şi fără să înainteze prea mult, s-au întors în patrie. (3) Ate¬ 
nienii trecînd iarăşi în Eubeea, sub comanda lui Pericles, au 
supus-o în întregime şi au orînduit, prin tratate, treburile 

politice prin cetăţile celelalte, numai Hestiaia au golit-o de 

« 

Locuitori şi au luat-o ei în stăpînire. 

115 (1) Nu mult mai tîrziu, după ce s-au retras din Eubeea, 
au încheiat cu lacedemonienii şi cu aliaţii un tratat pe treizeci 
de ani, cu clauza de a restitui Nisaia, Pegai, Troizen şi Ahaia; 
atenienii ocupaseră aceste* localităţi, care fuseseră sub stăpî- 
nirea peloponesienilor. (2) în al şaselea an după încheierea tra¬ 
tatului a izbucnit un război între Samos şi Milet, pentru Priene. 
Milesienii, fiind învinşi în război, au trimis soli la Atena, ca 
să acuze pe samieni. Au luat cu ei şi cîţiva samieni particulari, 
care voiau să schimbe orînduirea politică. (3) Pornind deci 
atenienii cu patruzeci de corăbii în Samos, au înscăunat demo¬ 
craţia şi au luat ostatici cincizeci de băieţi şi tot atîţia bărbaţi 
samieni, i-au stabilit în insula Lemnos şi, lăsînd trupe de 
gardă, s-au retras. (4) Cîţiva samieni, care nu rămăseseră pe 
loc, ci fugiseră pe continent, au încheiat o alianţă cu cei mai 
influenţi oameni din cetate şi cu Pissuthnes, fiul lui Hystaspes, 
care avea atunci sub stăpînirea sa cetatea Sardes, au strîns ca 
la şapte sute de mercenari şi au trecut noaptea în Samos. 
Acolo, s-au năpustit mai întîi asupra democraţilor, unde au 
pus mîna pe cei mai mulţi, apoi, răpind pe ostaticii lor 
din Lemnos, s-au retras; după aceasta au predat lui Pissuth¬ 
nes gărzile atenienilor şi pe dregători, care erau la ei, şi s-au 
pregătit să pornească în expediţie împotriva Miletului. împreună 
cu ei s-au ridicat şi byzanţii 109 . 

116 (1) Cînd au aflat, atenienii au pornit cu şaizeci de co¬ 
răbii spre Samos, dar de şaisprezece corăbii nu s-au folosit 
deoarece unele se duseseră în Caria, spre a supraveghea coră¬ 
biile feniciene, iar altele plecaseră la Chios şi Lesbos, spre a 
le vesti să vină în ajutor, bătălia navală de sub conducerea lui 
Pericles, care era strateg pentru a zecea oară, s-a dat cu cele 
patruzeci şi patru de corăbii la Tragia, insulă a samienilor, 
împotriva a şaptezeci de corăbii venite din Milet, dintre care 
douăzeci erau vase de transportat soldaţi; victoria a fost de 
partea atenienilor. (2) Mai tîrziu le-au venit în ajutor patruzeci 
de corăbii de la Atena şi douăzeci şi cinci de la Chios şi 

Lesbos. Debarcînd pe insulă şi fiind puternici în pedestrime, au 
pornit să asedieze cetatea, de pe uscat, ridicînd din trei părţi 
ziduri şi, în acelaşi timp, de pe mare. (3) Iar Pericles, luînd 
treizeci de corăbii dintre cele care blocau cetatea, a plecat 
îndată spre Caunos şi Caria, deoarece se vestise că nişte corăbii 
feniciene se îndreaptă spre ei. Spre corăbiile feniciene venea 
şi Stesagoras din Samos, cu cinci corăbii, şi alţii. 

117 (1) în acest timp, samienii au făcut pe neaşteptate o 
ieşire cu corăbiile şi, atacînd lagărul corăbiilor, care era neîntă¬ 
rit, au distrus corăbiile care făceau de strajă şi, dînd lupta, cu 
cele care li se împotriveau, au ieşit biruitori, devenind timp 
de patrusprezece zile stăpîni pe apele din jurul teritoriului lor; 
în această vreme aduceau şi scoteau din cetate tot ce doreau. 
(2) Dar sosind iarăşi Pericles, samienii au fost blocaţi cu flota. 
Mai tîrziu atenienii au primit drept ajutor, de la Atena, patru¬ 
zeci de corăbii, care veneau cu Thucydides, cu Agnon şi cu 
Phormion; alte douăzeci veneau cu Tlepolemos şi cu Anticles, 
iar din Chios şi Lesbos veneau treizeci. (3) Samienii au dat o 
scurtă luptă navală, dar, neputînd să reziste, au fost luaţi cu 
asalt în a noua lună de asediu şi au căzut la învoială să dărîme 
zidul cetăţii, să dea ostatici, să predea corăbiile şi să plă¬ 
tească cheltuieli de război în rate. S-au învoit şi byzanţii să 
le fie supuşi atenienilor, ca mai înainte. 

118 (1) Nu mulţi ani după aceste evenimente, au avut loc 
în Corcyra şi Potideea atît faptele despre care am vorbit mai. 
înainte, cît şi cele cîte au constituit pretextul acestui război. 
(2) Toate aceste lupte, pe care le-au dat cu barbarul şi între 
ei, s-au petrecut în cei cincizeci de ani de la retragerea lui 
Xerxes pînă la începutul acestui război. In timpul acestor lupte 
atenienii şi-au statornicit o dominaţie din ce în ce mai autori¬ 
tară, ei înşişi au ajuns la o mare putere. Iar lacedemonienii, 
deşi îşi dădeau seama [de creşterea puterii atenienilor], nu 
încercau să-i împiedice decît în mică măsură şi în cea mai 
mare parte din timp şedeau liniştiţi. Şi mai înainte ei porneau 
greu la război, dacă nu erau siliţi, dar mai ales atunci cînd 
erau stînjeniţi şi de războaie interne, pînă cînd puterea atenie- 

nilor s-a ridicat vădit şi a început să atace chiar şi pe aliaţii 
lor. Atunci, lacedemonienii au socotit că nu se mai poate răbda, 
ci că trebuie să treacă la acţiune cu tot avîntul şi, dacă vor 
fi în stare, pornind acest război să suprime puterea„ atenie- 
nilor. (3) Lacedemonienii înşişi declaraseră oficial că tratatul 
a fost rupt şi că atenienii sînt vinovaţi, dar, trimiţînd la Delphi, 
au întrebat Zeul 110 dacă este mai bine să lupte. Zeul le-a răs¬ 
puns, după cum se spune, că, dacă vor purta războiul cu toată 
vigoarea, vor fi biruitori şi că el însuşi îi va ajuta, chemat sau 
nechemat. 

119 Spartanii au convocat pe aliaţi pentru ca să se hotă¬ 
rască prin vot dacă trebuie pornit războiul. Au venit soli din 
partea aliaţilor şi, ţinîndu-se adunarea, toţi au spus ceea ce 
doreau — cei mai mulţi acuzau pe atenieni şi cereau să fie răz¬ 
boi — iar corintienii, care, în prealabil, rugaseră cetăţile, pe 
fiecare în parte, să voteze războiul, pentru că se temeau ca nu 
cumva Potideea să fie distrusă mai înainte de a trece ei la 
acţiune, fiind şi ei de faţă, au păşit cei din urmă în faţa adu¬ 
nării şi au vorbit astfel. 

120 (1) „Aliaţilor, pe lacedemonieni nu mai este cazul să-£ 
mai învinuim că n-au votat şi ei războiul, o dată ce ne-au 
convocat în acest scop. Intr-adevăr, se cade ca conducătorii să 
chivernisească interesele fiecărui aliat în parte în spirit de 
egalitate şi să vegheze la interesele comune, potrivit cu onoru¬ 
rile care li se acordă, mai întîi lor şi, în alte privinţe, înaintea 
celorlalţi aliaţi. (2) Aceia dintre noi care au avut pînă acum 
relaţii cu atenienii nu mai au nevoie de îndemnuri, pentru ca 
să ia măsuri de apărare. Iar cei care locuiesc în interiorul ţării, 
şi nu pe ţărm, trebuie să ştie că, dacă nu vor veni în ajutor celor de 
jos, de la mare, vor avea greutăţi în transportul roadelor, de 

v 

fiecare anotimp, spre mare şi vor primi, în schimb, mai greu' 
cele ce dă marea continentului; nu trebuie să judece cu neîncrede¬ 
re cele ce se spun acum, gîndind că nu-i privesc, ci trebuie să 
se aştepte că, în caz cînd se va pierde partea de jos a ţării, pri¬ 
mejdia va ajunge pînă la ei; deci trebuie să delibereze acum, 
şi cu privire la situaţia lor înşişi. (3) De aceea, nu trebuie să 

ezite să aleagă războiul în loc de pace. într-adevăr, este de 
datoria oamenilor cumpăniţi să stea liniştiţi cînd nu li se fac 
nedreptăţi, dar oamenii bravi au datoria să treacă de la pace 
la război cînd li se fac' nedreptăţi, iar atunci cînd situaţia este 
prielnică, de la război să se treacă iarăşi la tratative şi să nu 
se înflăcăreze din pricina succeselor în război, dar nici să 
îngăduie să fie ofensaţi, lăsîndu-se duşi de plăcerea liniştei 
pe care o oferă pacea. (4) într-adevăr, cel care este şovăielnic, 
din pricina plăcerii, va putea fi foarte repede despuiat de 
încîntarea vieţii uşoare, de dragul căreia şovăie, dacă va sta 
liniştit, iar cel care face excese în război şi din cauza noro¬ 
cului nu se opreşte să reflecteze că se lasă exaltat de o în¬ 
drăzneală înşelătoare. (5) într-adevăr, de multe ori hotărîrile 
nechibzuite au fost încununate de izbînzi, fiindcă duşmanii au 
fost şi mai necugetaţi, dar nu de puţine ori, însă, multe lucruri, 
care la prima vedere păreau bine chibzuite, s-au terminat, dim¬ 
potrivă, în chip ruşinos; nimeni nu-şi face planurile şi nu le 
realizează cu aceeaşi încredere, ci noi oamenii facem planuri 
înşelătoare cînd sîntem în siguranţă, dar în timpul acţiuni^ 
din pricina fricii, sîntem incapabili s-o ducem la bun sfîrşit. 

121 (1) Acum, însă, noi pornim războiul pentru că ni se 
fac nedreptăţi şi pentru că avem motive temeinice, însă, după 
ce vom pedepsi pe atenieni, îl vom înceta la timp. (2) Din 
multe motive este firesc să-i înfrîngem, mai întîi, fiindcă le 
sîntem superiori ca număr şi ca experienţă în război, apoi, 
fiindcă toţi, la fel, pornim la executarea ordinelor. (3) Iar flota, 
datorită căreia sînt ei puternici, noi o vom pregăti din averea 
pe care o are fiecare dintre noi, 6u banii de la Delphi 111 , şi cu 
cei de la Olympia; căci, făcînd un împrumut cu dobîndă, vom 
fi în stare să angajăm cu plată oameni mai mulţi decît ei. 
Puterea armată a atenienilor este mai mult cumpărată, decît 
realizată în cetate, pe cînd a noastră nu poate de loc să fie 
la fel, căci noi ne sprijinim mai mult pe oameni decît pe bani. 
(4) Aşa cum este de aşteptat, într-o singură victorie navală pol 
fi doborîţi, iar dacă vor rezista ne vom pregăti şi noi flota 
într-un timp mai îndelungat şi, cînd ne vom însuşi cunoştinţele, 
în ceea ce priveşte navigaţia, la fel cu ei, vom avea un curaj 

mai mare decît ei. Căci ceea ce avem noi bun de la natură nu 
va putea fi dobîndit de ei prin învăţătură, iar superioritatea, 
dobîndită de ei prin ştiinţă, trebuie să le-o întrecem noi, prin 
pregătire. (5) Vom face contribuţii în bani, ca să-i avem la 
dispoziţie pentru realizarea acestui scop; altfel, va fi primej¬ 
dios, dacă aliaţii lor nu vor refuza să aducă bani pentru întă¬ 
rirea propriei lor sclavii, iar noi nu vom cheltui ca să pe¬ 
depsim pe duşmani, ca să ne salvăm noi înşine şi pentru ca 
ei să nu ne ia banii şi să suferim mai mult din partea lor. 

122 (1) Mai sînt şi alte căi pentru a purta războiul, şi anume 
desprinderea aliaţilor din alianţa încheiată cu ei, ceea ce ar 
constitui, în primul rînd, suprimarea veniturilor prin care ei 
sînt puternici, înconjurarea ţării cu zid şi alte mijloace, care 
nu se pot prevedea de acum, căci războiul se desfăşoară foarte 
puţin după planul fixat, şi el însuşi pune la cale multe lucruri 
după situaţia de moment; de aceea, cel care-1 tratează cu pre¬ 
vedere este mai puternic, iar cel care-1 duce cu patimă, se 
prăbuşeşte. (2) Să ne gîndim că dacă fiecare dintre noi am avea 
diferende în legătură cu hotarele ţării, cu vecini egali cu noi, 
ar fi suportabil. Acum însă, atenienii sînt în stare să lupte 

împotriva noastră a tuturor, iar împotriva fiecărei cetăţi în 

\ 

parte sînt încă şi mai puternici; astfel că, dacă nu le vom 
ţine piept, şi toţi la un loc, şi fiecare neam şi fiecare cetate 
în parte, în acelaşi cuget, uşor ne vor supune, dacă vom fi 
dezbinaţi. Iar înfrîngerea, chiar dacă ni se pare groaznică la 
auz, să ştie fiecare că nu ne va aduce nimic altceva decît direct 
sclavia. (3) Iar pentru Pelopones este urît să evoce sclavia nu¬ 
mai cu cuvîntul şi e ruşinos ca atîtea cetăţi să sufere din 
pricina uneia singure. De aceea, se va socoti ori că suferim 
pe drept, ori că răbdăm din pricina laşităţii noastre sau că ne 
arătăm mai netrebnici decît părinţii noştri care au eliberat 
Elada. Acest lucru nu-1 întărim numai pentru noi înşine, ci 
lăsăm să se înscăuneze în Elada o cetate-tiran, deşi pe tira¬ 
nii instituiţi într-o singură cetate noi socotim că-i drept să-i 
răsturnăm. (4) Şi nu ştim cum un astfel de procedeu s-ar pu¬ 
tea deosebit de cele trei mari defecte, de lipsa de inteligenţă,, 
de slăbiciune şi de nepăsare. Căci, nu evitînd aceste defecte aţi 

ajuns la dispreţul care loveşte pe foarte mulţi, şi care, pentru 
că doboară pe mulţi, a căpătat numele contrariu de „nesoco- 
tinţă“. 

123 (1) Şi de ce este nevoie să încriminăm cele ce s-au pe¬ 
trecut înainte mai mult decît se cade faţă de cele ce se întîmplă 
în împrejurarea de faţă? Pentru cele ce se pot întîmplă în 
viitor trebuie să faceţi eforturi potrivit situaţiei existente, căci 
este un obicei strămoşesc pentru voi ca prin strădanii să do- 
bîndiţi merite 112 , şi nu trebuie să vă schimbaţi tradiţia, dacă a- 
cum sînteţi oarecum superiori datorită bogăţiei şi puterii, căci nu 
este drept să pierdeţi, cînd vă aflaţi în belşug, ceea ce aţi do- 
bîndit în vreme de lipsuri, ci, curajoşi, să porniţi pentru multe 
cauze războiul, deoarece şi Zeul ne-a dat un oracol favorabil 
şi a promis că va lua parte la acţiune însuşi, mai ales cînd 
toată Elada va lupta alături de noi, o parte de frică 113 , iar alta 
din interes. (2) Nu voi primii veţi rupe tratatul, pe care şi Zeul, 
cînd vă îndeamnă la război, socoteşte că a fost violat, ci, mai 
♦degrabă, veţi veni în ajutorul tratatului cînd a fost violat; tra¬ 
tatul nu-1 calcă cei care sar să-l apere, ci cei care pornesc 
primii împotriva lui. 

124 (1) în acest fel, acum cînd din toate punctele de vedere 
sînteţi îndreptăţiţi să purtaţi războiul şi cînd noi vă îndemnăm 
*cu toţii să-l porniţi, dacă într-adevăr comunitatea 114 de inte¬ 
rese constituie cel mai puternic temei şi pentru cetăţi, şi pen¬ 
tru particulari, nu şovăiţi să veniţi în ajutorul potideenilor, care 
sînt dorieni şi sînt asediaţi de ionieni (mai înainte se întîmplă 
•contrariul) nu şovăiţi să restabiliţi libertatea altora, căci nu 
mai este de suportat ca, în timp ce noi tergiversăm, unii să 
primească lovituri, iar alţii — dacă ne vom vădi că ne adunăm, 
dar nu îndrăznim să le venim în ajutor, — să fie în primejdia 
de a păţi la fel. (2) Dimpotrivă, gîndiţi-vă, aliaţilor, că a 
ajuns cuţitul la os, că ceea ce se spune este bine; votaţi deci 
războiul şi nu vă temeţi de primejdia de acum, ci năzuiţi către 
pacea îndelungă, care va decurge din război, căci datorită 
războiului pacea se întăreşte şi mai mult, dar renunţarea la 
război, de dragul păcii, nu-i totodată lipsită de primejdie. 

(3) Şi, socotind că în Elada s-a înscăunat o cetate-tiran, îndrep¬ 
tată deopotrivă împotriva tuturor — astfel că pe unii îi stăpî- 
neşte, iar pe alţii are de gînd să-i stăpînească — să mergem, 
usupră-i, s-o doborîm, iar noi, de aci înainte, să trăim fără pri¬ 
mejdii şi să eliberăm pe elenii care acum sînt subjugaţii Aşa. 
au vorbit corintienii. 

125 (1) Lacedemonienii, după ce au ascultat părerea tuturor,, 
au pus să voteze, pe rînd, pe toţi aliaţii care erau de faţă, 
şi pe cei din cetăţile mari, şi pe cei din cetăţile mici, şi majo¬ 
ritatea a votat războiul. (2) Dar, cu toate că le era cu ne¬ 
putinţă să aducă îndată la îndeplinire hotărîrea, deoarece erau 
nepregătiţi, fiecare socotea că trebuie să procure cele necesare 
şi să nu mai existe şovăire. După ce hotărîseră să pregătească 
cele de trebuinţă, n-a trecut un an, ci mai puţin, pînă să 
invadeze Attica şi să înceapă războiul pe faţă. 

126 (1) în acest timp, lacedemonienii au trimis soli la Atena 
spre a face incriminări atenienilor, ca să aibă un cît mai 
puternic pretext pentru începerea războiului, dacă nu li se va 
da ascultare. (2) Astfel, lacedemonienii au trimis mai întîi 
soli ca să ceară atenienilor să expieze sacrilegiul săvîrşit îm¬ 
potriva zeiţei 115 . Sacrilegiul se produsese în felul următor: 
(3) Cylon era un atenian, învingător la jocurile din Olympia,. 
nobil şi cu mare trecere printre vechii atenieni. Se căsătorise 
cu fata lui Theagenes din Megara, care pe vremea aceea era 
tiran al Megarei. (4) Cylon a cerut un oracol la Delphi, iar 
Zeul i-a răspuns să ocupe acropola atenienilor în timpul celei 
mai mari sărbători a lui Zeus. (5) El a luat oameni înarmaţi 
de la Theagenes, de Sărbătoarea Olympiilor din Pelopones, 
convingîndu-şi prietenii, a ocupat acropola, pentru ca să in¬ 
staureze tirania, socotind că este sărbătoarea cea mai mare a 
lui Zeus şi că lui i se cade să instaureze tirania, ca unuia 
care învinsese la Olympia. (6) Totuşi Cylon nu s-a mai gîn- 
dit — şi nici oracolul n-a arătat clar — dacă nu cumva era 
vorba despre marea sărbătoare din Attica sau din altă parte; 
într-adevăr şi atenienii sărbătoresc, în afara cetăţii, Diasia, 
care se numeşte „marea sărbătoare 44 a lui Zeus Meilichios, 

în timpul căreia aduc cu toţii sacrificii, dar mulţi nu sacrifică 
animale, ci aduc drept ofrande prăjituri în formă de animale, 
•el însă, socotind că înţelege corect, a trecut la acţiune. (7) Ate- 
nienii, prinzînd de veste, au dat fuga, în masă, de pe ogoare 
împotriva lor şi, înconjurînd acropola, au început s-o ase- 
dieze. (8) Cu timpul, ei s-au epuizat din pricina asediului prea 
lung, aşa că cei mai mulţi au plecat, încredinţînd paza ase¬ 
diaţilor celor nouă arhonţi şi le acordă depline puteri, ca s-o 
orînduiască cum vor găsi de cuviinţă mai bine. Pe atunci, cele 
mai multe sarcini politice reveneau celor nouă arhonţi. (9) Cei 
asediaţi cu Cylon o duceau rău din pricina lipsei de hrană 
şi de apă. (10) Cylon şi fratele său izbutesc să fugă, dar cei¬ 
lalţi, fiind urmăriţi — unii muriseră de foame — se aşază la 
altarul zeiţei de pe acropolă, ca rugători. (11) Atenienii însăr¬ 
cinaţi cu paza, dîndu-şi seama că sînt gata să moară în tem¬ 
plu, dorind să nu săvîrşească nici o nelegiuire, i-au ridicat dfl 
la altar, i-au scos afară şi i-au ucis. Pe unii, care se duceau 
să se aşeze ca rugători la altarele zeiţelor auguste, i-au ucis 
de asemenea chiar pe drum 116 . De atunci, aceia s-au numit 
blestemaţi şi vinovaţi faţă de zeiţă 117 , şi ei, şi neamul lor. 
(12) Aşadar, atenienii au izgonit pe aceşti blestemaţi, i-au mai 
izgonit, mai tîrziu, şi Cleomenes, spartanul, împreună cu ate¬ 
nienii părtaşi la dezbinare, adică pe cei vii i-au izgonit, iar 
oasele celor morţi le-au zvîrlit peste hotare. Totuşi, cei bleste¬ 
maţi s-au întors mai tîrziu şi neamul lor dăinuie încă în cetate. 

127 (1) Lacedemonienii cereau atenienilor să expieze acest 
sacrilegiu, desigur, mai întîi ca să răzbune pe zei, dar şi 
fiindcă ştiau că Pericles, fiul lui Xanthippos, se trage după 
mamă, din Cylon şi socoteau că, dacă va cădea Pericles, vor 
obţine mai uşor ceea ce doreau de la atenieni. (2) Totuşi, ei 
nu erau siguri că lui Pericles ar putea să i se întîmple aşa 
ceva, şi din această cauză voiau să-l acuze în faţa cetăţii, 
gîndind că, în parte, şi din pricina năpastei 118 lui se va porni 
războiul. Intr-adevăr, Pericles, avînd cea mai mare influenţă 
dintre toţi din aceeaşi generaţie şi fiind şi conducătorul tre- 
bilor politice, se împotrivea în totul lacedemonienilor, nelăsînd 
pe atenieni să cedeze, şi îndemnîndu-i la război. 

128 (1) Dar şi atenienii cereau lacedemonienilor să expieze sa¬ 
crilegiul de la Tainaron. într-adevăr, lacedemonienii, ridicînd de 
la altarul din templul lui Poseidon pe rugătorii hiloţi din Taina¬ 
ron şi, scoţîndu-i afară, i-au ucis. Din această cauză lacede¬ 
monienii socotesc că asupra lor s-a abătut marele cutremur 
de la Sparta. (2) Atenienii le mai cereau să expieze şi sacri¬ 
legiul din Chalcioicos, care s-a petrecut în felul următor. (3) 
După ce Pausanias, lacedemonianul, a fost rechemat de la 
comanda din Hellespont, pentru prima oară de către spartani, 
şi, judecat, a fost achitat, sub cuvînt că nu călcase legea, în 
mod oficial n-a mai fost trimis acolo, dar, ca particular, el a 
luat o triremă din Hermione, triremă pe care nu se aflau 
lacedemonieni, şi s-a dus în Hellespont, sub cuvînt că vrea 
să ia parte la războiul dus de eleni 119 , dar, în realitate, '• ca 
să trateze 120 cu regele perşilor. Acest lucru îl încercase şi mai 
înainte, cînd rîvnise la comanda elenilor. (4) Aşa şi-a atras 
atunci, pentru prima oară, recunoştinţa regelui şi a făcut în¬ 
ceputul poveştii din următoarea împrejurare: (5) Pausanias 
cucerise cetatea Byzantion, cînd fusese prima dată acolo, după 
retragerea din Cipru, cetatea se afla atunci sub stăpînirea 
mezilor, iar prizonierii luaţi atunci erau prieteni şi rude de-ale 
regelui. Regelui i s-au trimis înapoi, pe ascuns, de ceilalţi 
aliaţi, prizonierii luaţi, iar aliaţilor li s-a spus că fuseseră 
scăpaţi de sub pază. (6) Acest lucru l-a făcut împreună cu 
Gongylos din Eretria, căruia-i încredinţase cetatea Byzantion,. 
şi prizonierii. Regelui i-a trimis şi o scrisoare, prin Gongylos, 
în care, aşa cum s-a descoperit mai tîrziu, stătea scris urmă¬ 
toarele: „Pausanias, conducătorul Spartei, voind să-ţi facă o 
plăcere îţi trimite înapoi aceşti prizonieri, pe care i-a captu¬ 
rat cu spada, şi îţi face propunerea, dacă şi tu eşti de acord„ 
să ia în căsătorie pe fiica ta şi să-ţi aducă sub stăpînire Sparta 
şi restul Eladei. Cred-că voi fi în stare să aduc la îndeplinire 
acest lucru, după ce mă voi sfătui cu tine. Dacă eşti de acord 
cu vreuna din aceste propuneri, trimite un om de încredere 
la mare, prin care să putem să comunicăm pe viitor". 

129 (1) Aceste propuneri le făcea el în scrisoare. Xerxes s-a 
bucurat de scrisoare şi a trimis la mare. pe Artabazos, fiul lui 

Pharnaces, şi i-a poruncit să ia în primire satrapia Dascylitis, 
schimbînd pe Megabates, care o guvernase mai înainte, şi, în 
acelaşi timp, i-a mai dat şi o scrisoare de răspuns pentru 
Pausanias, care se afla la Byzantion, ordonîndu-i să i-o trimită 
cît mai repede prin cineva şi să-i arate şi pecetea şi, dacă 
acesta îi va porunci ceva în ceea ce priveşte treburile lui, să 
le aducă la îndeplinire cît mai bine şi cu deplin devotament. 
<2) Artabazos, sosind acolo, a făcut toate precum i se spusese 
şi a trimis scrisoarea, în care se scrisese următorul răspuns: 
„Astfel vorbeşte regele Xerxes lui Pausanias. în casa noastră 
stă consemnată înscris, pentru totdeauna, o binefacere care 
ţi se datorează pentru oamenii pe care ni i-ai salvat din 
Byzanţ, dincolo de mare, şi sînt de acord cu propunerile tale. 
Nici o zi şi nici o noapte să nu te facă să amîi îndeplinirea 
promisiunilor pe care ni le faci şi să nu fii împiedicat de ideea 
că trebuie cheltuit aur sau argint, şi că este nevoie de multă 
armată, dacă trebuie să se adilne undeva, ci împreună cu 
Artabazos, bărbat de ispravă, pe care ţi l-am trimis, adu la 
îndeplinire curajos şi realizarea intereselor mele, şi realizarea 
intereselor tale, cum va fi mai frumos şi mai bine pentru 
amîndoi“. 

130 (1) Primind Pausanias această scrisoare, pe lîngă că şi 
mai înainte era în mare cinste la eleni, pentru comanda deţi¬ 
nută la Plateea, de atunci s-a înfumurat si mai mult si nu mai 

* * * 

răbda să-şi ducă viaţa după vechiul obicei, ci se îmbrăca în 
haine medice cînd ieşea din Byzantion; ba chiar cînd stră- 
bătea Tracia era escortat de mezi şi egipteni, iar masa i se 
pregătea după obiceiul persan 121 . De asemenea, nu putea să-şi 
ascundă nici gîndul, ci, prin lucruri mărunte, arăta ceea ce 
plănuia să facă cu mai mare amploare, după aceea. (2) Era 
iot mai greu accesibil şi tot atît de brutal se purta 122 faţă de 
toţi, încît nimeni nu se mai putea apropia de el. Aceasta a şi 
•determinat, în foarte mare măsură, pe aliaţi să treacă de partea 
.atenienilor. 

131 (1) Astfel că lacedemonienii, îndată ce au aflat, l-au şi 
xechemat, tocmai pentru acest motiv, iar după ce a pornit a 

doua oară pe o corabie din Hermionida, fără învoirea lor, şi 
s-a dovedit că făcea acelaşi lucru, chiar după ce fusese silit, 
prin asediu, de atenieni că capituleze, nu s-a întors din Byzanţ 
la Sparta, ci s-a stabilit la Colonai, în Troada; spartanii au fost 
vestiţi, însă, că tratează cu barbarii şi că nu se foloseşte de 
şederea sa acolo pentru ceva bun; atunci spartanii n-au mai 
putut răbda şi eforii, trimiţînd un crainic cu o scytală i2Z , i-au 
poruncit să nu se despartă de crainic, că dacă nu se va supune 
poruncii, ei îi vor declara război. (2) Pausanias, ca să înlăture 
orice fel de bănuială şi sperînd că va putea îndepărta acuza¬ 
rea, dînd bani, s-a întors iarăşi la Sparta. Chiar de la început 
a fost aruncat în închisoare de efori — eforii pot să facă 
acest lucru şi cu regele — de unde a reuşit să iasă mai tîrziu 
şi s-a prezentat la judecată, punîndu-se la dispoziţia oricui va 
voi să dovedească vinovăţia sa. 

132 (1) Nici duşmanii săi personali, nici cetatea întreagă nu 
aveau dovezi concrete pe care să se întemeieze acuzaţiile şi să 
poată pedepsi un om de neam regesc, care şi în prezent era 
onorat — el fusese epitropul regelui Pleistarchos, fiul lui Leo- 
nidas, care era încă minor şi cu care era văr. (2) Dar, din 
pricina călcării legilor şi a zelului său pentru barbari, cît şi 
pentru că nu se mulţumea cu rangul său, ca un om egal cu 
ceilalţi, a dat prilej la multe bănuieli; spartanii mai luau în 
considerare şi alte fapte ale lui, întrebîndu-se, în acelaşi timp, 
dacă nu cumva părăsise felul de viaţă tradiţional, pentru că 
nu uitau că — pe trepiedul de la Delphi, pe care elenii îl 
aduseseră ca prinos din prăzile luate de la mezi — el însuşi 
pretinsese să se scrie următorul distih elegiac: 

„Pausanias, comandantul elenilor, după ce a distrus 

armata mezilor 

A adus lui Phoibos această ofrandă“ 

(3) Lacedemonienii au radiat de pe trepied distihul elegiac 
atunci îndată şi au înscris numele cetăţilor care, zdrobind 
împreună pe barbari, au adus ofranda. Se credea că şi acest 
fapt, săvîrşit de Pausanias, este o călcare a legii şi, deoarece 

se ajunsese să fie astfel acuzat, cu atît mai mult se învedera 
că el lucrase la fel cu planul de faţă. (4) Spartanii mai erau 
informaţi că Pausanias puse- la cale şi cu hiloţii următoarele: 
le promitea eliberarea şi dreptul de cetăţenie, dacă se vor răs- 
cula deodată şi vor ajuta la realizarea întregului său plan. 
(5) Dar nici acum spartanii n-au dat crezare acestor denun¬ 
ţători hiloţi şi n-au socotit că-i necesar să ia vreo măsură 
deosebită împotriva lui, ci au procedat aşa cum obişnuiau, 
între ei, pentru ca să nu se grăbească să ia vreo hotărîre ire¬ 
vocabilă împotriva unui spartan, fără dovezi neîndoielnice, mai 
înainte de a-1 denunţa, după cum se spune, cel care avea să 
aducă ultima scrisoare a regelui către Artabazos; acel om se 
numea Argilios, era favoritul regelui şi prezenta mare încre¬ 
dere pentru Artabazos. Argilios, cugetînd în sine şi fiind cu¬ 
prins de teamă — pentru că nici una din ştafetele dinaintea 
lui nu se mai întorsese — şi-a făcut o pecete, la fel cu cea 
originală, pentru ca, dacă cumva se va fi înşelat în bănuiala 
lui sau dacă regele îi va cere scrisoarea ca să schimbe ceva, 
să nu-şi dea seama că scrisoarea fusese deschisă. Apoi a des¬ 
chis scrisoarea, în care — bănuind că se dăduse un astfel de 
ordin — a citit că regele dăduse ordinul să fie ucis. 

133 (1) Cînd Argilios a arătat scrisoarea, eforii s-au con¬ 
vins şi mai mult, dar doreau să-l audă ei înşişi pe Pausanias 
spunînd ceva. Argilios se dusese, după înţelegerea cu eforii, la 
Tainaron, ca rugător, şi-şi făcuse o colibă despărţită în două 
printr-un perete. în această • colibă a ascuns pe cîţiva dintre 
efori; Pausanias s-a dus la Argilios şi l-a întrebat care-i moti¬ 
vul suplicei; eforii auzeau totul. Argilios după ce îl învinui 
de cele scrise despre el în scrisoare şi îi arătă şi fiecare faptă 
în parte, cît şi faptul că nu-1 pusese pe el niciodată în pri¬ 
mejdie în serviciile aduse regelui, îi spuse că doreşte să aibă 
onoarea să moară la fel ca oricare altul dintre slujitori. Pau¬ 
sanias, arătîndu-se de acord cu cele spuse de el, îi spuse să 
nu se supere din pricina situaţiei de faţă şi îi dădu garanţii 
că va fi eliberat din templu; apoi i-a cerut să plece în grabă 
şi să nu mai împiedice desfăşurarea evenimentelor. 

134 (1) Eforii, după ce au auzit cu de-amănuntul toate, au 
plecat, dar, acum cunoscînd temeinic faptul, au procedat la 
arestarea lui Pausanias, în cetate. Se spune că Pausanias, în 
drum, pe cînd era pe punctul de a fi arestat, privind figura 
unui efor care se apropia de el şi-a dat seama la ce vine; 
un alt efor însă i-a făcut un semn discret şi i-a arătat cu 
bunăvoinţă planul lor; atunci Pausanias s-a îndreptat în fugă 
.spre templul Athenei Chalcioicos şi s-a refugiat acolo, înainte 
de a sosi eforii. Templul era aproape. Intrînd într-o odăiţă, 
care aparţinea templului, ca să nu sufere sub cerul liber, Pau¬ 
sanias şedea liniştit. (2) Eforii, pentru început, au renunţat la 
urmărire, mai apoi au îndepărtat acoperişul şi uşile odăiţei şi, 
păzindu-1 şi baricadîndu-1 înăuntru, l-au închis cu zid şi l-au 
asediat ca să-l facă să capituleze prin foame. (3) Pe cînd era 
aproape să-şi dea sufletul, eforii dîndu-şi seama în ce stare 
se află în odăiţă, l-au scos afară încă în viaţă, dar el a murit 
de îndată ce a fost scos. (4) La început eforii s-au gîndit să-l 
arunce în Caiadas, unde erau aruncaţi răufăcătorii, apoi au 
hotărît să-l îngroape undeva, pe aproape. Iar zeul din Delphi, 
mai tîrziu, le-a dat lacedemonienilor un oracol, cerîndu-le să-i 
mute mormîntul acolo unde-şi dăduse sufletul; acum, mormîn- 
tul se află în vestibulul templului, lucru pe care-1 arată o 
inscripţie pe coloane; deoarece fapta săvîrşită de ei constituie 
un sacrilegiu, [oracolul le-a mai poruncit ca] în loc de un 
singur corp să ofere două corpuri zeiţei Atena Chalcioicos. 
Lacedemonienii au făcut două statui de bronz, reprezentînd pe 
Pausanias, şi le-au pus acolo, parcă spre a-1 înlocui. 

135 (1) Atenienii, pretextînd că şi zeul socotise fapta lor o 
nelegiuire, au cerut, la rîndul lor, lacedemonienilor s-o ispă¬ 
şească.^ (2) în privinţa politicii filopersane a lui Pausanias; 
lacedemonienii, trimiţînd soli la Atena, au început — după 
cele ce rezulta din învinuirile privitoare la Pausanias — să 
acuze şi ei pe Themistocles, cerînd să-l pedepsească pentru 
aceleaşi fapte. (3) Atenienii, lăsîndu-se convinşi — Themistocles 
tocmai era ostracizat şi-şi ducea viaţa în Argos, iar din cînd 
în cînd se mai ducea şi prin restul Peloponesului — au trimis 
cîţiva oameni împreună cu lacedemonienii, care s-au oferit 

să-l urmărească. Acestora li se dăduse cuvînt de ordine să-l 
ridice oriunde l-ar găsi. 

136 (1) Themistocles, între timp prinzînd de veste, a fugit 
din Pelopones în Corcyra, căci adusese servicii corcyreienilor. 
(2) Dar corcyreienii, spunînd că se tem să-l ţină la ei, ca nu 
cumva să mînie pe lacedemonieni şi pe atenieni, l-au transportat 
pe continentul din faţa insulei. (3) Şi, fiind urmărit de oamenii 
puşi să afle încotro se îndreaptă, cît şi de o încurcătură care 
s-a ivit, Themistocles fu silit să tragă la Admetos, regele 
molossilor, care nu-i era prieten. (4) Regele nu era acasă, iar 
Themistocles, prezentîndu-se ca rugător la soţia lui, aceasta îl 
povăţuieşte să ia copilul lor în braţe şi să se aşeze la altar. 
(5) Nu mult după aceea a venit Admetos. Themistocles i-a 
spus cine este şi că nu se cade să se răzbune acum pe un 
exilat, chiar dacă el i s-a împotrivit cînd făcea o rugăminte 
atenienilor. A adăugat că, desigur, fiind mai slab în clipa de 
faţă decît Admetos, ar putea să-i facă mult rău, dar că 
nobleţea cere ca oamenii egali să se explice cînd se află în 
condiţii egale. în acelaşi timp, Themistocles i-a mai arătat că 
el i se împotrivise ca să-şi satisfacă o simplă dorinţă, dar că 
nu se opusese ca să i se salveze viaţa, pe cînd Admetos, dacă 
l-ar preda, (Themistocles i-a spus cine şi pentru ce-1 urmă¬ 
reşte) i-ar lua viaţa. 

137 (1) Admetos, ascultînd, l-a ridicat de la altar o dată 
cu fiul său — căci Themistocles se aşezase la altar cu fiul lui 
Admetos în braţe şi această formă de suplică era foarte so¬ 
lemnă — iar nu mult după aceea, cînd au sosit lacedemo- 
nienii şi atenienii, carc-i aduceau multe învinuiri, nu l-a pre¬ 
dat, ci l-a trimis — Themistocles voia să meargă la regele per¬ 
şilor — pe jos, la cealaltă mare, la Pidna, cetatea lui Ale¬ 
xandru. (2) Aci Themistocles a dat de un vas de transport, 
care se ducea spre Ionia şi, îmbarcîndu-se, a fost aruncat de 
o furtună în tabăra atenienilor, care asediau insula Naxos. 
Aci — cei din corabie nu-1 cunoşteau — cuprins de teamă, 
dezvăluie nauclerului 124 cine este şi de ce este exilat şi adaugă 
că, dacă nu-1 va scăpa, va spune că l-a luat pe corabie pentru 


224 















CARTEA 1 


bani; i-a spus, de asemenea, că este mai prudent ca nimeni să 
nu coboare din corabie pînă cînd nu se va face timp prielnic 
plutirii şi dacă-1 va asculta, va primi, cu recunoştinţă, recom¬ 
pensa cuvenită. Nauclerul a făcut aşa şi, stînd ancorat o zi 
şi o noapte mai sus de tabără, mai tîrziu a sosit la Ephes. 
(3) Themistocles l-a cinstit cu bani — i-au venit bani mai 
tîrziu de la Atena, de la prieteni, şi din Argos, pe care-i 
avea puşi deoparte — apoi, pornind în sus cu unii dintre 
perşii din ţara de jos, a trimis o scrisoare la regele Artaxer- 
xes 125 , fiul lui Xerxes, care domnea de curînd. (4) Scrisoarea 
dezvăluia următoarele: „Cel care vine la tine sînt eu, Themis¬ 
tocles, eu care, dintre eleni, am făcut casei tale cele mai multe 
rele, cîtă vreme am fost nevoit să mă apăr împotriva tatălui 
tău, cînd venea cu război /împotriva patriei mele/, dar i-am 
făcut şi mult bine, atunci cînd întoarcerea lui în patrie era 
fără primejdie pentru mine, dar periculoasă pentru el. Şi mie 
mi se datorează un serviciu (Themistocles făcea aluzie la ves¬ 
tea pe care i-o dăduse despre retragerea elenilor de la Sala- 
mina şi despre împiedicarea darîmării podului 126 pe care şi-o 
atribuia fără să fie adevărat) şi acum, avînd să-ţi fac un 
mare bine, am venit la tine fiind urmărit de eleni, din cauza 
prieteniei pe care ţi-am arătat-o. Vreau să aştept un an şi apoi 
însumi să-ţi spun pentru ce am venit". 

138 (1) Regele, după cît se spune, s-a minunat de inteligenţa 
lui Themistocles si l-a îndemnat să facă asa. Themistocles, cît 
a stat acolo, a învăţat limba persană şi obiceiurile ţării atît 
cît a putut. (2) Apoi, prezentîndu-se după un an la rege, The¬ 
mistocles ajunge să fie foarte preţuit de rege, aşa cum nu mai 
fusese nici un elen, atît datorită prestigiului dobîndit anterior,, 
cît şi pentru că-1 făcea să spere că-i va supune lumea elenă 
şi, mai ales, pentru că dădea dovezi de inteligenţă. (3) The¬ 
mistocles îşi arăta, într-adevăr, cu foarte multă energie puterea 
firii sale şi se vedea că mai ales în această privinţă era vred¬ 
nic de admirat mai mult decît altul. Intr-adevăr, dispunînd de 
o inteligenţă înnăscută, fără să înveţe de la alţii ceva mai 
înainte de intrarea în viaţa politică, nici după aceea, el intuia 
foarte repede, după o foarte scurtă deliberare, atît situaţia de 

moment, cît şi cu privire la viitor, de asemenea îşi dădea 
seama de ceea ce avea să se întîmple pe o largă perioadă de 
timp. Treburile pe care le avea în mînă, era în stare să le 
dirijeze; pe cele în care nu era exercitat, nu era incapabil să 
le judece. Adesea prevedea lămurit, cînd situaţia era încă 
neclară, ceea ce era bine şi rău. într-un cuvînt, atît prin forţa 
sa spirituală, cît şi prin buna pregătire, era în stare să ia în 
grabă măsurile necesare. (4) îmbolnăvindu-se, Themistocles îşi 
dă sfîrşitul. Unii spun că şi-a pus capăt vieţii, otrăvindu-se, 
deoarece îşi dăduse seamă că îi era cu neputinţă să îndepli¬ 
nească promisiunile pe care le făcuse regelui. (5) Mormîntul 
lui se află în Magnesia din Asia, în agora. El stăpînea acel 
ţinut, căci regele îi dăduse Magnesia pentru pîine — în fiecare 
an ea producea grîu în valoare de cincizeci de talanţi —, 
Lampsacos-ul pentru vin — avea faima că era cea mai bogată 
regiune în vin pe vremea aceea —, iar Myus pentru carne. 
<6) Se spune că, după cum dispusese chiar el 127 , oasele le-au 
adus în patrie rudele şi le-au îngropat, pe ascuns de atenieni, 
în Attica, căci nu era îngăduit să-l îngroape, deoarece fusese 
exilat pentru trădare. Aşa s-au sfîrşit Pausanias, spartanul, 
şi Themistocles, atenianul, care au fost cei mai străluciţi eleni 
de pe vremea lor. 

139 (1) Acestea le-au cerut lacedemonienii de la atenieni în 
prima solie, iar atenienii le pretindeau şi ei să ispăşească sacri¬ 
legiile. Apoi, mai tîrziu, lacedemonienii, ducîndu-se la Atena, 
în solie, au cerut atenienilor să se retragă din Potideea şi să 
lase Egina autonomă; cel mai mult însă şi cu cea mai mare 
fermitate susţineau că — dacă atenienii vor suprima decretul 
cu privire la megarieni, prin care li se interzisese lacedemo- 
nienilor accesul la porturile aflate sub hegemonia ateniană şi 
la piaţa attică 128 — nu va fi război. (2) Atenienii, nu dădură 
ascultare nici acestor cereri şi nici nu vrură să suprime de¬ 
cretul cu privire la megarieni, deoarece le reproşau megarie- 
nilor încălcarea terenului sacru şi a celui care n-avea hotare, 
precum şi primirea sclavilor fugari. (3) în cele din urmă, au 
venit ultimii soli de la Sparta — Rhamphias, Melesippos şi 
Agesandros — şi, fără să amintească de nici una dintre obiş- 

nuitele revendicări, au spus că: „Lacedemonienii doresc să fie 
pace şi va fi pace, dacă voi, atenienilor, veţi lăsa pe eleni 
autonomi". Atenienii au convocat adunarea poporului şi, pu- 
nînd problemele în dezbatere, au hotărît să delibereze asupra 
tuturor chestiunilor şi să le răspundă o dată pentru totdeauna. 
(4) Mulţi au păşit în fata poporului şi au fost de păreri con¬ 
trarii: unii socoteau că trebuie să poarte război, iar alţii sus¬ 
ţineau că nu trebuie ca decretul să fie o piedică pentru pace, 
ci să-l suprime. Printre cei care au vorbit a fost şi Pericles, 
fiul lui Xanthippos, fruntaş al atenienilor pe vremea aceea, 
foarte energic în cuvînt şi în faptă, care le-a făcut următoa¬ 
rele îndemnuri: 

140 (1) „Eu, atenienilor, îmi menţin neîncetat părerea că 

nu trebuie să cedaţi peloponesienilor, deşi ştiu că oamenii nu 

poartă războiul cu acelaşi avînt cu care se lasă convinşi să-l 

înceapă, ci că, după împrejurări, îşi schimbă şi părerile. Eu 

constat că trebuie să vă dau si acum aceleaşi sfaturi sau ase- 

• • 

mănătoare cu cele date, şi cer, socotind că-i drept ceea ce 
spun, ca aceia dintre voi care sînt convinşi, sau să colaboreze 
la realizarea celor ce hotărîm în comun, chiar dacă ne înşe¬ 
lăm în vreo privinţă, sau să nu mai pretindă că sînt inteligenţi 
cînd, datorită hotărîrilor luate de noi toţi, repurtează succese. Se 
admite că schimbările evenimentelor nu decurg mai puţin ne¬ 
prevăzut decît gîndurile oamenilor, de aceea, de obicei, învi¬ 
nuim întîmplarea pentru evenimentele care survin împotriva 
calculelor noastre. (2) Era evident şi mai înainte că lacedemo¬ 
nienii conspirau împotriva noastră şi nu mai puţin acum. 
într-adevăr, deşi se stabilise ca şi unii şi alţii să-şi dea ş'h 
să primească reciproc satisfacţie, şi fiecare să păstrăm ceea ce* 
avem, ei nici n-au cerut vreodată satisfacţie şi nici nu primesc 
cînd le dăm noi; din contră, ei vor să tranşeze diferendele* 
prin război mai mult decît prin tratative şi vin aici ca să. 
ordone şi nu ca să acuze. (3) Ei cer să ne retragem de la-, 
Potideea, să lăsăm Egina autonomă şi să anulăm „decretul, 
megarienilor", iar cei care au venit ultimii pretind să lăsărrn 
pe eleni autonomi. (4) Nimeni dintre voi să nu creadă că s 
dacă nu vom anula „decretul megarienilor" — care, dacă ar fi 

fost anulat, după cum susţin ei mai ales, n-ar mai fi fost răz¬ 
boi — vom purta război pentru atingerea unor ţeluri neînsem¬ 
nate, şi de asemenea să nu mai lăsaţi prilej gîndului pentru a 
vă învinui pe voi înşivă că pentru un lucru mic aţi pornit 
războiul. (5) Căci acest lucru neînsemnat face dovada şi pune 
la încercare convingerile voastre. Dacă în aceste probleme veţi 
ceda, o să vă ceară îndată alt lucru şi mai mare, socotind că 
de frică o să acceptaţi şi asta. Dar, respingînd cît mai ferm pro¬ 
punerile lor, le veţi impune limpede să trateze cu voi pe 
picior de egalitate. 

141 (1) De aceea, hotărîţi-vă sau să cedaţi mai înainte de 
a primi vreo lovitură sau, dacă vom porni războiul — ceea 
ce eu socotesc că este mai bine —, să nu cedăm nici pentru 
un motiv important, nici pentru altul neînsemnat şi să nu 
păstrăm cu teamă ceea ce am dobîndit. într-adevăr, impune¬ 
rea unei foarte mari sau foarte mici pretenţii constituie 
aceeaşi reducere în sclavie dacă ea se face, înainte de jude¬ 
cată, de nişte oameni semenilor lor, egali în drepturi 129 . (2) în 
ceea ce priveşte cerinţele războiului şi mijloacele fiecăruia 
dintre noi, ascultînd fiecare lucru în parte, aflaţi că nu sîntem 
slabi. (3) Peloponesienii îşi lucrează singuri pămîntul, iar bani 
nu au nici particularii şi nici vistieria publică; apoi, în răz¬ 
boaie îndelungate şi purtate pe mări sînt neîncercaţi, pentru 
că ei, din pricina sărăciei, duc unii împotriva altora războaie 
scurte. (4) Astfel de oameni nu pot nici să echipeze corăbii, 
nici să trimită adesea în afară armate pedestre, ceea ce le 
impune să nu-şi poată chibzui interesele particulare, să chel- 
tuie din banii proprii şi să fie şi izolaţi de patrie prin mare. 

(5) Pe de altă parte, prisosurile de avere ale cetăţenilor susţin 
războaiele mai mult decît impozitele forţate. Oamenii care-şi 
lucrează singuri pămîntul sînt mai dispuşi să se ofere la răz¬ 
boaie cu propria lor persoană, decît cu bani, pe de o parte, 
fiindcă sînt încredinţaţi că e posibil să scape din primejdii, 
iar pe de alta, nu sînt siguri că n-au să-şi cheltuie averea îna¬ 
inte de terminarea războiului, mai ales dacă războiul se pre¬ 
lungeşte peste aşteptările lor, aşa cum se întîmplă adesea. 

(6) Peloponesienii şi aliaţii lor sînt în stare să reziste într-o 

.singură luptă împotriva tuturor elenilor, dar nu pot să poarte 
război împotriva unei armate, care nu e egală cu a lor, deoare¬ 
ce, neavînd un singur sfat, ei nu pot lua în grabă şi executa 

repede hotărîri; apoi, toţi au drept egal de vot şi, neţinînd de 
acelaşi neam, se grăbeşte fiecare să-şi rezolve propriile inte¬ 
rese, de aceea, aşa cum este şi firesc, ei nu duc nimic la 
bun sfîrşit. (7) Astfel, unii voiesc cu ardoare să pedepsească pe 
cineva, iar alţii să-şi vatăme cit mai puţin cele ale sale. Şi, 
adunîndu-se din cînd în cînd, ei iau, pentru scurt timp, în 
dezbatere vreo treabă publică, iar în cea mai mare parte a 
timpului îşi văd de treburile lor particulare. Nici unul dintre 
ei nu-şi dă seama că prin nepăsarea sa va aduce pagube inte¬ 
resului comun, ci socoteşte că altul o să se îngrijească şi de 

interesele sale, astfel că, gîndind fiecare în sinea lui la fel, 

nu observă că interesele comune sînt păgubite. 

142 (1) Cea mai mare piedică pentru ei o vor constitui chel¬ 
tuielile băneşti, deoarece vor tărăgăna treburile ca să şi-i 
procure în linişte, iar momentele prielnice în război nu aş¬ 
teaptă. (2) Nici tactica lor, de a înconjura pe duşman cu for¬ 
tificaţii, nici flota lor nu pot să inspire teamă. (3) Căci încon¬ 
jurarea cu fortificaţii este greu de făcut, chiar în timp de 
pace, pentru o cetate cu forţe egale, cu atît mai puţin într-un 
teritoriu duşman, cînd şi noi vom izbuti să-i înconjurăm pe 
ei cu fortificaţii. (4) Iar dacă ei vor constitui o citadelă, desi¬ 
gur vor putea să aducă pagube unei părţi din teritoriul nostru, 
făcînd incursiuni şi provocînd dezertări printre sclavii noştri, 
dar nu vor fi în stare însă să ridice fortificaţii şi să ne îm¬ 
piedice să plutim spre ţara lor şi, pe unde vom putea, le vom 
plăti 130 cu flota. (5) Căci, noi am căpătat mai multă expe¬ 
rienţă în războiul terestru din cel maritim, decît au 
dobîndit ei în războiul naval din cel terestru. (6) Nu le va fi 
uşor să fie cunoscători în ale mării. (7) Căci nici voi, care 
continuaţi să căpătaţi experienţă în navigaţie, imediat după 
terminarea războiului cu mezii, nu aţi terminat-o de apro¬ 
fundat; atunci cum ar putea să realizeze ceva deosebit nişte 
agricultori, şi nu marinari, şi care, pe deasupra, nu vor fi 
lăsaţi nici să se pregătească, pentru că vor fi mereu blocaţi de 

noi cu multe corăbii? (8) Căci, chiar dacă se vor avînta împo¬ 
triva unei flote mici, ca să o blocheze în port, încurajîndu-şi 
lipsa de experienţă prin marele lor număr, totuşi, cînd vor fi 
respinşi de o flotă numeroasă, se vor potoli şi, din lipsă de 
experienţă, vor fi şi mai puţin inteligenţi, apoi, din această 
pricină, şi mai şovăielnici. (9) Navigaţia este un meşteşug ca 
oricare altul şi nu se îngăduie s-o practici la întîmplare, ca,/ 
pe un ceva de mică importanţă, ba mai mult, nici nu se 
poate ca, pe lîngă îndeletnicirea cu navigaţia, să mai faci ceva. 

143 (1) Iar dacă, punîndu-se în mişcare, ar încerca să 
atragă pe marinarii noştri străini 131 cu o simbrie mai mare, 
procurată din banii de la Olympia sau de la Delphi, ar fi pri¬ 
mejdios, dacă noi nu le-am opune o forţă egală, urcîndu-ne în 
corăbii şi noi şi metecii 132 . Acum însă dispunem de acest lucru 
şi — ceea ce este foarte important — avem cîrmaci de corăbii 
dintre cetăţeni, şi dispunem de mateloţi mai mulţi şi mai buni 
decît întreaga Eladă. (2) Şi nici un corăbier străin nu va ac¬ 
cepta ca, pe lîngă înfruntarea primejdiei, să fie ca şi exilat 
din ţara lui, doar cu slaba nădejde că-i vor da o mare simbrie 
ca să lupte, timp de cîteva zile, alături de ei. (3) Aceasta sau 
cam în felul acesta mi se pare că este situaţia peloponesienilor, 
în timp ce noi sîntem liberi de lipsurile pe care ni le-am 
imputat şi, în plus, mai avem şi alte numeroase şi mari avan¬ 
taje asupra lor. (4) Dacă vor veni cu armata pedestră în ţara 
noastră, vom pluti şi noi spre ţara lor şi nu va fi acelaşi lucru 
să pustieşti o parte din Pelopones cu a pustii întreaga Attică. 
într-adevăr, peloponesienii nu vor putea să ocupe fără luptă 
acest teritoriu, în schimbul celui pierdut, pe cînd noi avem 
pămînt mult, şi în insule, şi pe continent, căci mare este pu¬ 
terea mării. (5) Gîndiţi-vă şi voi: dacă noi am fi insulari, cine 
ar putea să fie mai de necucerit? Iar acum trebuie să gîndim 
cît mai asemănător cu insularii, să lăsăm pămîntul şi casele, 
să păstrăm paza mării şi a cetăţii, să nu ne lăsăm pradă 
mîniei şi să nu dăm lupta cu peloponesienii, care sînt mai 
numeroşi. Dacă-i vom învinge, vom avea de luptat iarăşi cu 
ei, care vor fi şi mai numeroşi, iar dacă vom fi înfrînţi, se 
vor prăpădi resursele provenite de la aliaţi, care ne fac pu- 

(ernici, căci aliaţii nu vor mai sta liniştiţi, dacă noi nu vom 
fi in stare să pornim cu armată împotriva lor. Să nu ne jeluim 
do pierderea caselor şi a pămîntului, ci a vieţilor omeneşti, 
căci nu casele şi pămîntul procură pe oameni, ci oamenii 
procură case şi pămînt. Şi dacă aş socoti că vă voi putea 
convinge, v-aş îndemna să porniţi voi şi să pustiiţi ţara lor 
şi să arătaţi peloponesienilor că, din aceste motive, nu le veţi 
da ascultare. 

144 (1) Am şi alte motive să nădăjduiesc că vom supra¬ 
vieţui în război, dacă nu veţi dori să vă măriţi imperiul în 
(impui războiului şi să vă provocaţi de bunăvoie primejdii. 
Intr-adevăr, eu mă tem mai mult de greşelile noastre proprii 
decît de planurile duşmanilor. (2) Dar, acelea vor fi arătate 
in altă cuvîntare, deodată cu faptele. Acum, însă, să le tri¬ 
mitem următorul răspuns: că vom lăsa pe megarieni să se 
folosească de porturi şi de agora, dacă lacedemonienii nu ne 
vor mai alunga nici pe noi, nici pe aliaţii noştri — căci nici 
una, nici alta nu constituie o piedică după tratat —; că vom 
lăsa cetăţile autonome, deşi am încheiat tratatul, avîndu-le ca 
aliaţi autonomi, dacă şi ei vor îngădui cetăţilor aliate cu ei 
să fie autonome, nu în interesul lacedemonienilor, ci în inte¬ 
resul fiecărei cetăţi, cum voieşte ea; că voim să le dăm satis¬ 
facţie potrivit tratatului, că nu vom începe războiul, dar vom 
pedepsi pe cei care-1 vor începe. Este drept şi potrivit cu dem¬ 
nitatea acestei cetăţi să dăm aceste răspunsuri. (3) Trebuie, 
însă, să se ştie că războiul este inevitabil. Şi, dacă-1 vom primi 
mai cu bună voie, vom fi mai puţin presaţi de duşmani, pen¬ 
tru că din cele mai mari primejdii rezultă, şi pentru o cetate, 
şi pentru particulari, cele mai mari onoruri. (4) Părinţii noştri 
au rezistat împotriva mezilor fără să pornească cu mijloace 
atît de importante, ci părăsind chiar şi ceea ce aveau şi — 
mai mult cu ajutorul raţiunii, decît al hazardului, şi cu ajuto¬ 
rul curajului mai mult decît cu al forţei — au respins pe 
barbari şi au adus puterea cetăţii în starea de (5) azi, pe care nu 
trebuie s-o părăsim, ci să pedepsim pe duşman prin orice mij¬ 
loace şi să ne străduim s-o predăm urmaşilor noştri tot atît 
de mare“. 

145 Aşa a vorbit Pericles. Atenienii, socotind că le dă foarte 
bune îndemnuri, au votat aşa cum i-a sfătuit, iar lacedemo- 
nienilor, aşa cum le propusese el le-au răspuns — atît în fie* 
care problemă în parte, cît şi în general — că nu vor face 
nimic din ordin, ci că sînt gata să rezolve diferendele, cu 
dreptate, conform tratatelor, pe picior de egalitate. Lacede- 
monienii s-au înapoiat în patrie şi n-au mai trimis soli. 

146 Acestea au fost învinuirile şi diferendele pe care le-au 
arătat şi unii şi alţii înainte de război, diferende care au 
început să apară îndată după evenimentele din Epidamnos şi 
Corcyra. Totuşi, şi cînd existau aceste diferende, ei întreţi¬ 
neau relaţii şi se duceau unii pe la alţii, fără crainic 133 , însă nu 
fără să fie bănuitori, pentru că cele ce se petreceau erau de 
fapt destrămarea tratatului şi pretext de război. 


CARTEA a II 




1 De aici începe acum războiul dintre atenieni şi pelopo- 
nosieni şi dintre aliaţii ambelor părţi, de atunci de cîn.d nu 
mai întreţineau relaţii între ei fără [să întrebuinţeze] craini¬ 
cul, ci, începînd războiul, l-au purtat încontinuu. De aci îna¬ 
inte s-a scris cum s-a petrecut fiecare fapt, după vara şi iarna 
respectivă. 

2 (1) Paisprezece ani a fost în vigoare tratatul de treizeci 
do ani, care fusese încheiat după cucerirea Eubeei. Dar în al 
cincisprezecelea an, cînd în Argos era preoteasă Chrysis, de 
patruzeci şi opt de ani, la Sparta era efor Ainesios, iar la 
Atena Pythodoros era de patru luni arhonte, în a opta lună 
după bătălia din Potideea, la începutul primăverii, nişte cetă¬ 
ţeni thebani, ceva mai mulţi de trei sute — sub comanda 
beotarhilor 1 Pythangelos, fiul lui Phyleides, şi Diemporos, fiul 
lui Onetorides — au intrat pe la primul somn, înarmaţi, în 
Plateea Beoţiei, care era aliata Atenei. (2) I-au atras şi le-au 
deschis porţile cetăţeni din Plateea şi Naucleides cu oamenii 
lui, vrînd să ucidă pe cetăţenii ce stăteau împotrivă şi să 
predea cetatea thebanilor, în dorinţa de a dobîndi puterea 
pentru ei înşişi. (3) Acest fapt l-au săvîrşit cu ajutorul lui 
Eurymachos, fiul lui Leontiades, un om care se bucura de 
cea mai mare influenţă în Theba. Thebanii, dîndu-şi seama 
că va începe războiul, căutau să ocupe de mai înainte, în timp 
de pace şi cît nu era război, Plateea, care mereu era în dez¬ 
binare cu ei. Aceia au trecut uşor neobservaţi, deoarece nu se 
afla nici o strajă la porţile cetăţii. (4) Punîndu-şi armele în 
agora, n-au putut să convingă pe cei aduşi cu ei la complot 
să treacă imediat la acţiune şi să pornească spre casele duş¬ 
manilor, pentru că aceştia erau de părere să recurgă la pro¬ 
clamaţii potrivite [cu momentul] şi să aducă cetatea mai de¬ 
grabă la înţelegere şi prietenie. Crainicul a dat de veste ca 
toţi cei care doresc să intre în alianţă, după obiceiul strămoşesc 

al beoţienilor, să depună armele la ei; ei socoteau că în acest 
fel cetatea se va alătura lor mai uşor. 

3 (1) Plateenii — cînd au aflat că înăuntru se află thebanii 
şi că pe neaşteptate cetatea a fost ocupată, cuprinşi de teamă 
şi crezînd că mult mai mulţi thebani pătrunseseră înăuntru, 
căci cum era noapte nu-i vedeau — au căzut la învoială şi, 
primind propunerile, au stat liniştiţi, mai ales că thebanii nu 
luau nici o măsură neobişnuită faţă de nimeni. (2) Dar, după 
aceasta, plateenii dîndu-şi seama că nu sînt mulţi thebani şi-au 
făcut socoteala că, dacă-i vor ataca, vor pune mîna uşor pe 
ei, căci poporul plateean nu dorea să se desprindă din alianţa 
cu atenienii. Au hotărît, deci, să treacă la acţiune, adunîndu-se 
unii pe la alţii, şi să dărîme zidurile caselor care-i despărţeau, 
pentru ca să nu se dea în vileag mergînd pe drum; aşezară 
apoi în drum căruţe fără cai, ca să le servească drept baricade 
şi mai luară şi alte măsuri, în funcţie de cum considera fiecare 
că va fi mai potrivit cu împrejurarea de faţă. (3) După ce s-au 
pregătit, atît cît s-a putut, au mai vegheat încă o noapte iar 
apoi, în revărsatul zorilor, s-au năpustit de prin case asupra 
thebanilor, pentru ca să nu-i atace pe lumină, cînd thebanii 
aveau să aibă mai multă îndrăzneală, şi nici să nu fie pe 
picior de egalitate cu ei, ci în timpul nopţii, cînd thebanii 
aveau să se teamă mai mult şi să se afle într-o situaţie infe¬ 
rioară şi în ceea ce priveşte orientarea prin cetate. S-au arun¬ 
cat îndată asupra lor şi repede au început hărţuiala. 

4 (1) Thebanii, cînd şi-au dat seama că fuseseră înşelaţi, s-au 
strîns şi respingeau atacurile pe unde le întîmpinau. (2) De 
două şi de trei ori au respins atacurile, apoi — cînd plateenii 
s-au năpustit asupra lor cu mari strigăte, iar femeile şi sclavii 
cu pietre şi cu ţigle de prin case, urlînd şi jelind, iar cînd la 
asta s-a mai adăugat şi o ploaie mare [care se revărsase] noap¬ 
tea — thebanii au fost cuprinşi de frică şi, întorcînd spatele, au 
fugit prin cetate, fără ca cei mai mulţi să cunoască, prin întu¬ 
neric şi noroi, cărările pe unde ar fi trebuit să se salveze — 
faptele se petreceau la sfîrşitul lunii; cei care-i urmăreau cu¬ 
noşteau cetatea, astfel că duşmanii n-au putut să le scape, 

şi deci mulţi thebani au fost ucişi. (3) Un plateean închisese 
cu fierul unei lănci, în loc de drug, porţile pe unde intraseră 
thebanii, singurele care fuseseră lăsate deschise, încît nici pe 
acolo nu mai puteau ieşi. (4) Fiind urmăriţi prin cetate, unii 
dintre thebani, urcîndu-se pe ziduri, s-au aruncat de acolo — 
aşa au pierit cei mai mulţi —, iar alţii au ieşit printr-o poartă 
deschisă, fără să fie observaţi, după ce o femeie le dăduse o 
secure şi spărseseră drugul, dar nu mulţi — deoarece repede 
s-a dat ştire; alţii au pierit, ici şi colo, prin cetate. (5) Dar, 
cea mai mare parte dintre ei, şi care era mai strîns concen¬ 
trată, au dat peste o mare încăpere, care ţinea de zidul cetă¬ 
ţii, şi care s-a întîmplat ca să aibă uşile deschise în apropie¬ 
rea lor; ei au crezut că aceste uşi sînt porţile cetăţii şi că pe 
aci este o ieşire directă. (6) Văzîndu-i, plateenii, închişi, au 
început să se sfătuiască dacă e bine să-i ardă, aşa cum sînt, 
dînd foc încăperii, sau să procedeze în alt fel. (7) în cele 
din urmă, atît aceştia, cît şi ceilalţi thebani care mai supra¬ 
vieţuiau, rătăcind prin cetate, au căzut la învoială cu plateenii 
să se predea, împreună cu armele lor, iar plateenii să facă 
cu ei ce vor crede de cuviinţă. (8) Aşa s-au petrecut deci eve¬ 
nimentele din Plateea. 

5 (1) Ceilalţi thebani, însă, care trebuiau să fie de faţă cu 
toată armata încă din cursul nopţii — în caz că ceva n-ar fi 
mers bine pentru cei intraţi în cetate —, aflînd chiar pe drum, 
despre cele petrecute în cetate, au pornit într-ajutor. (2) Pla¬ 
teea este la o depărtare de şaptezeci de stadii 2 de Theba, iar 
ploaia, care cădea în timpul nopţii, i-a făcut să meargă mai 
încet; rîul Asopos crescuse mare şi nu era uşor de trecut. (3) 
Mergînd ei prin ploaie şi trecînd rîul cu greu, au ajuns tîrziu, 
după ce o parte din thebani fuseseră ucişi, iar alţii făcuţi 
prizonieri. (4) Cînd thebanii au aflat cele petrecute au pornit 
să atace pe plateenii, care se găseau în afara cetăţii — căci 
se aflau şi oameni pe ogoare şi gospodării, aşa cum se întîmplă 
în timp de pace, cînd nu se aşteaptă nimeni la o nenorocire — 
voind să facă din plateenii capturaţi oameni de schimb cu 
thebanii făcuţi, eventual, ostatici înăuntrul cetăţii. (5) Pe cînd 
thebanii încă se sfătuiau, plateenii, bănuind că se va întîmplă 

ceva asemănător şi fiind îngrijoraţi de soarta celor dinafara 
cetăţii, au trimis un crainic la thebani ca să le spună că nu 
este bine ceea ce au făcut, încercînd să le ocupe cetatea, care 
este apărată prin tratate, şi să le pună în vedere să nu aducă 
pagube celor dinafara cetăţii; că, dacă nu le vor da ascultare 
şi ei vor ucide pe cei care sînt încă vii, iar dacă se vor retrage 
de pe teritoriul lor le vor restitui oamenii. (6) Thebanii spun 
că au făcut aceste propuneri şi susţin că au şi depus jură- 
mînt, însă plateenii nu recunosc că au promis că vor da înapoi 
prizonierii îndată, ci numai după ce vor discuta, dacă vor 
cădea la vreo învoială; mai declară că nu s-au legat prin 
jurămînt. (7) Thebanii s-au retras de pe teritoriul Plateei fără 
să provoace vreo pagubă, iar plateenii, după ce au adus în 
cetate lucrurile de pe ogoare, au şi ucis pe prizonieri. Cei cap¬ 
turaţi erau, în total, o sută optzeci, iar Eurymachos era unul 
dintre ei, cu care intraseră în legătură trădătorii. 

6 (1) Făcînd acest lucru, plateenii au trimis un vestitor la 
Atena şi au predat tebanilor morţii, potrivit prevederilor tra¬ 
tatului, iar treburile în cetate le-au rînduit cum au socotit ei 
mai potrivit cu situaţia de faţă. (2) Atenienilor li s-au vestit 
îndată cele petrecute în Plateea, şi ei au arestat imediat pe 
beoţienii care se aflau în Attica, apoi au trimis un crainic la 
Plateea, însărcinîndu-1 să spună plateenilor să nu ia nici o 
măsură nouă în legătură cu thebanii, pe care-i ţin sub pază, — 
căci, încă nu li se vestise că thebanii fuseseră ucişi — mai 
înainte de a se sfătui şi cu ei în această privinţă. (3) într-ade- 
văr, primul crainic ieşise din Plateea o dată cu intrarea the- 
banilor, iar al doilea, de îndată ce thebanii fuseseră înfrînţi 
şi capturaţi; astfel că, despre ultimele evenimente nu ştiau ni¬ 
mic. Atenienii, neştiind acest lucru, le-au trimis crainicul, care, 
cînd a sosit, a găsit pe thebani ucişi. (4) După aceea, atenienii, 
pornind cu armată spre Plateea, au adus grîu şi au lăsat stră- 
jile, dar au scos din cetate pe oamenii cei mai puţin apţi de 
război, împreună cu femeile şi copiii. 

7 (1) După cele petrecute la Plateea, prin care tratatul era 
în mod vădit rupt, atenienii au început să se pregătească de 

război; aceleaşi pregătiri au început să le facă şi lacedemo- 
nIerni şi aliaţii lor, avînd de gînd să trimită solii la regele 
perşilor şi la barbarii 3 de prin alte părţi, în speranţa că fiecare 
va găsi de undeva ajutor, şi va căuta, totodată, să-şi facă aliate 
cetăţile care erau în afara dominaţiei lor 4 . (2) Lacedemonienii, pe 
lingă corăbiile cetăţilor din Italia şi din Sicilia, aflate în Pelo- 
pones 5 , au mai statornicit ca cetăţile, care îmbrăţişaseră cauza 
lor — fiecare după puterea ei — să construiască nave, pen¬ 
tru ca numărul lor să se ridice, în total, la cinci sute, şi să 
pregătească o sumă de bani anumită; pe lîngă asta, le-au mai 
indicat să stea liniştite şi să primească pe atenieni, atunci cînd 
vor veni cu o singură corabie 6 ; [această conduită s-o urmeze] 
pînă cînd toate pregătirile puse la cale vor fi gata. (3) Ate- 
nienii cercetau trăinicia symmachiei existente şi trimiteau solii 
mai ales în locurile din jurul Peloponesului, la Corcyra, Cep- 
hallenia, Acharnania, Zacynthos, pentru a vedea dacă pot conta 
pe prietenia lor, atunci cînd vor porni să atace Peloponesul de 
jur împrejur. 

8 (1) Nici unii, nici alţii nu-şi făceau planuri 7 , ci fiecare se 
avînta la război cu curaj. Lucru firesc, căci la început toţi 
pornesc la treabă, cu multă însufleţire, iar atunci în mod de¬ 
osebit era, în Pelopones şi la Atena, mult tineret care, din 
lipsă de experienţă, pornea doar cu multă însufleţire la război. 
Apoi, atunci cînd cetăţile fruntaşe se încleştau între ele, în¬ 
treaga Eladă era în încordare. (2) Se şi făceau multe preziceri, 
iar multe le cîntau şi tălmăcitorii de oracole, atît prin cetăţile 
care aveau să poarte război, cît şi prin altele. (3) Apoi, Delosul 
a fost bîntuit de un cutremur, cu puţin înainte de a avea loc 
aceste evenimente: mai de demult, de cînd îşi amintesc elenii, 
nici un cutremur nu se abătuse asupra insulei. Se spunea aşa 
şi se părea că este un semn pentru cele ce aveau să se întîm- 
pJe. Dacă se întîmpla vreun alt eveniment de acest fel, totul 
se cerceta îndeaproape. (4) însă, bunăvoinţa oamenilor înclina 
mai mult spre lacedemonieni, mai ales că aceştia promiteau 
că vor elibera Elada. Şi fiecare particular, şi fiecare cetate, 
cum putea, cu vorba sau cu fapta, făceau eforturi să le dea aju¬ 
tor. Fiecare socotea că desfăşurarea evenimentelor va fi îm- 

piedicată 8 , întrucît nu va lua el parte la acţiune. (5) Cei mai 
mulţi eleni urau pe atenieni: unii voiau să scape de dominaţia 
lor, iar alţii se temeau să nu cadă sub această dominaţie. 

9 (1) Cu asemenea pregătiri militare şi cu astfel de gînduri 
au pornit [şi unii şi alţii] la război. Iar cetăţile aliate, pe 
care le avea fiecare cînd au pornit la război, au fost după 
cum urmează. (2) Aliaţii lacedemonienilor erau: toţi pelopo- 
nesienii de dincoace de istm, afară de Argos şi de Achaia — 
aceste cetăţi aveau relaţii de prietenie şi cu unii şi cu alţii; 
dintre ahei, numai pelleenii au luptat la început alături de 
lacedemonieni, apoi, mai tîrziu, chiar toţi acheenii —, dar în 
afara Peloponesului erau: Megara, Phocida, Locri, Beoţia, Am- 
bracia, Leucas, Anactorion. (3) Dintre toţi aceşti aliaţi, corăbii 
puneau la dispoziţie: Corintul, Megara, Sicyonia, Pellene, Elida, 
Ambracia, Leucas; călărime aduceau: Beoţia, Phocida, Locri, 
iar celelalte cetăţi dădeau pedestrime. Aceştia erau aliaţii lace¬ 
demonienilor. (4) Aliaţii atenienilor erau: Chios, Lesbos, Plateea, 
mesenienii din Naupactos, cei mai mulţi dintre acharnanieni, 
Corcyra, Zacynthos, apoi cetăţile care aduceau contribuţii 9 
aflate în următoarele regiuni: Caria de la mare, dorienii vecini 
cu carienii, Ionia, Hellespontul, cetăţile din Tracia, insulele 
aflate între Pelopones şi Creta, spre răsărit şi toate celelalte 
Cyclade, afară de Melos şi Theras. (5) Dintre aceştia aduceau 
vase: Chios, Lesbos, Corcyra, iar ceilalţi, pedestrime şi bani. 
(6) Acestea erau alianţele şi pregătirile atenienilor şi pelopo- 
nesienilor în vederea războiului. 

10 (1) După cele petrecute la Plateea, lacedemonienii au dat 
îndată de veste cetăţilor din Pelopones şi aliaţilor dinafară să 
pregătească armată şi cele necesare în vederea unei expediţii 
în afara Peloponesului, avînd de gînd să invadeze Attica. (2) 
După ce fiecare se pregătise, la data hotărîtă, s-au întîlnit două 
părţi ale armatei din fiecare cetate, la Istm. (3) După ce în¬ 
treaga armată era adunată, Archidamos, regele lacedemonie¬ 
nilor, care conducea această expediţie, convocînd pe coman¬ 
danţii armatelor din toate cetăţile, pe căpetenii şi pe cei mai 
demni de respect, le-a făcut următoarele îndemnuri: 

11 (1) „Peloponesienilor şi aliaţilor! Părinţii noştri au făcut 
multe expediţii nu numai aci, în Pelopones, ci şi în afara Pe« 
loponesului, şi dintre noi, chiar cei mai bătrîni nu sînt ne- 
inecrcaţi în războaie. Totuşi, n-am pornit încă în expediţie cu 
o pregătire mai mare decît aceasta. Dimpotrivă, acum pornim 
împotriva unei cetăţi foarte puternice, iar noi înşine începem 
expediţia, fiind foarte numeroşi şi foarte bine pregătiţi. (2) Se 
cade deci să nu fim nici mai puţin viteji decît părinţii noştri, 
nici mai prejos de propria noastră glorie. (3) întreaga Eladă 
este însufleţită de această pornire şi-i cu ochii aţintiţi la noi 10 
şi, din pricina urii împotriva atenienilor, doreşte să realizăm 
ceea ce gîndim. Iar dacă facem cuiva impresia că pornim îm¬ 
potriva lor în număr mare şi că există o mare certitudine că 
duşmanii nu vor îndrăzni să ne iasă înainte, luptînd, nu tre¬ 
buie să ne lăsăm pradă acestui gînd şi să pornim la luptă, 
pregătindu-ne cu mai puţină atenţie în vreo privinţă, ci fie¬ 
care comandant, din fiecare cetate şi fiecare soldat, în ceea 
ce-1 priveşte, să plece de la ideea că va porni să înfrunte pri¬ 
mejdii. (4) într-adevăr, vicisitudinile războiului sînt necunos¬ 
cute şi, de cele mai multe ori, atacurile se pornesc dintr-o 
dată, într-un moment de exaltare 11 . Astfel că adeseori, o ar¬ 
mată mai mică, fiind stăpînită de teamă, s-a răzbunat 12 mai 
uşor pe o armată numeroasă, datorită faptului că aceasta din 
urmă, dispreţuitoare, a fost nepregătită pentru luptă. (5) într-o 
ţară străină, expediţia trebuie s-o ducem cu curaj în cuget, 
dar pregătirea s-o facem cu teamă. Căci numai aşa vom pu¬ 
tea 13 avea mult curaj în lupta dusă împotriva duşmanilor şi 
foarte siguri de noi în înfruntarea atacului lor. (6) Noi nu 
mergem împotriva unei cetăţi care nu este în stare să se îm¬ 
potrivească, ci, dimpotrivă, care este foarte bine pregătită întru 
totul, astfel că trebuie să ne aşteptăm — fără să ne îndoim — 
că atenienii vor porni la luptă, dacă nu cumva au şi pornit, 
în timp ce noi nu sîntem încă acolo; în orice caz, [vor porni] 
la luptă cînd ne vor vedea că le pustiim ţara şi distrugem 
avuţiile. (7) Căci, pe toţi îi cuprinde mînia în clipa cînd văd cu 
ochii şi privesc cum [ai lor] îndură 14 suferinţe neobişnuite; iar 
cei care fac cel mai puţin uz de raţiune se avîntă de cele mai 
multe ori cu însufleţire, la acţiune. (8) Este mult mai firesc pen- 

tru atenieni decît pentru alţii să facă acest lucru, deoarece ei 
socotesc că merită să conducă pe alţii şi să atace şi să prade 
ţara vecinilor mai mult decît să o vadă pe a lor prădată. 
(9) Aşadar, gîndindu-vă că porniţi cu armată împotriva unei 
cetăţi foarte mari şi că veţi culege atît pentru străbuni, cît şi 
pentru voi înşivă cea mai mare faimă de pe urma acestor eveni¬ 
mente^, urmaţi-vă comandanţii oriunde vă vor conduce, păs- 
trînd ordinea şi făcînd de strajă pentru toate şi primind po¬ 
runcile cu atenţie, căci păstrînd totuşi o singură ordine, deşi 
sînteţi mulţi, este lucrul cel mai important şi cel mai de 
preţ în primejdii". 

12 (1) Spunînd acestea, după ce dizolvă adunarea, Archida- 
mos trimite mai întîi la Atena pe Melesippos, fiul lui Diacritos, 
spartan de fel, spre a vedea dacă nu cumva atenienii sînt dis¬ 
puşi să cedeze, văzînd că spartanii au şi pornit la drum. 

(2) Atenienii însă nu l-au primit nici în cetate, nici în faţa 
poporului, deoarece se impusese de mai înainte părerea lui 
Pericles, să nu primească nici un crainic şi nici o solie, de la 
spartani, dacă vor fi pornit în expediţie. Deci îl trimit înapoi, 
înainte de a-1 asculta, poruncindu-i să părăsească pămîntul 
Atticei în aceeaşi zi; pe lîngă aceasta, [i-au pus în vedere] că 
lacedemonienii [trebuie] să se retragă în patria lor şi, dacă 
doresc ceva, să trimită soli. Atenienii, o dată cu Melesippos, 
trimit şi o escortă, [spre a-1 împiedica] să comunice cu cineva. 

(3) Melesippos, cînd a ajuns la hotarul Atticei şi urma să se 
despartă de escortă, şi-a continuat drumul, zicînd: „Această zi 
va fi începutul unor mari nenorociri pentru Elada". (4) Cînd 
a ajuns în tabără, iar Archidamos a aflat că atenienii nu vor 
ceda de loc, a ridicat tabăra şi a pornit cu armata în ţara 
atenienilor. (5) Beoţienii au pus la dispoziţia peloponesienilor, 
ca să ia parte la expediţie, o parte din pedestrime şi călări- 
mea, iar cu restul armatei s-au dus la Plateea şi au început 
să-i devasteze teritoriul. 

13 (1) în timp ce peloponesienii erau în drum spre istm — 
unde era locul de adunare — înainte de a invada Attica, Pe¬ 
ricles, fiul lui Xanthippos, strateg al atenienilor pentru a zecea 

oară, cînd a aflat că se va produce invazia, bănuia că Archi- 
damos, cu care avea legături de ospeţie — din dorinţa de a-i 
face un hatîr mai mult decît îi făcuse el însuşi în particular 
- are să lase neatinse şi să-i cruţe ogoarele; de asemenea, 
Pericles se aştepta că lacedemonienii vor cere lui Archidamos 
să facă acest lucru spre a găsi motive de acuzare împotriva sa, 
aşa cum pretinseseră mai înainte atenienilor, tot din pricina 
sa, să se expieze sacrilegiul; de aceea, a prevenit pe atenieni, 
în adunarea poporului, spunîndu-le că întreţine legături de os- 
piţio cu Archidamos, dar că acest fapt nu era spre paguba ce¬ 
tăţii; că pune la dispoziţia poporului ogoarele şi casele sale, 
dacă lacedemonienii nu le vor devasta ca pe celelalte, astfel 
ca să nu mai fie la mijloc nici o bănuială împotriva sa, în această 
privinţă. (2) Pericles, datorită situaţiei de faţă, îi mai îndemna, 
aşa cum făcuse şi mai înainte, să se pregătească de război, să 
aducă în cetate lucrurile de pe ogoare, şi să nu pornească la 
luptă, ci, intrînd în cetate, s-o păzească; iar flota, prin care 
sînt tari, s-o pregătească; de asemenea să fie slăpîni pe si¬ 
tuaţia aliaţilor, căci — zicea el — de la ei vin rezervele de 
bani; le mai spunea că, de cele mai multe ori, în război se 
învinge prin prevedere şi prin prisosul de bani 16 . (3) îi mai 
îndemna să aibă curaj, deoarece cetatea are un venit de şase 
sute de talanţi, în cea mai mare parte, contribuţie de la aliaţi, 
afară de celelalte venituri, iar în acropolă se găseau şase mii 
de talanţi de argint în monedă 17 — cea mai mare sumă fusese 
de zece mii de talanţi, fără trei sute, care se cheltuise pentru 
propileele acropolei şi alte clădiri din Atena şi pentru Potideea 
— (4) în afară de aurul şi de argintul masiv care se găseau 
în obiectele de artă 13 publice şi particulare; erau apoi odoa- 
rele sfinte pentru procesiunile solemne şi întreceri, erau pră- 
zile luate de la mezi 19 , şi alte lucruri de acest fel, care valorau 
nu mai puţin de cinci sute de talanţi. (5) Pericles mai adăuga 
şi lucrurile din celelalte temple, de care — zicea el — vor face 
uz, chiar dacă vor fi lipsiţi de toate celelalte venituri, şi se vor 
folosi de obiectele de aur ale zeiţei înseşi. Le arăta că statuia zei¬ 
ţei avea patruzeci de talanţi de aur curat şi că tot aurul putea 
fi desprins de pe statuie. A mai spus că, după ce vor întrebuinţa 
aurul pentru salvarea lor, va trebui să-l pună la loc în aceeaşi 

cantitate. (6) în ceea ce priveşte banii, aşa-i încuraja. Le 
spunea că sînt treisprezece mii de hopliţi, afară de cei din 
gărzi şi de la crenelurile cetăţii, care numărau aici şaisprezece 
mii. (7) într-adevăr, atîţia hopliţi erau de strajă la început, 
cînd năvăleau duşmanii; si dintre cei mai bătrîni, si dintre 
cei mai tineri, şi dintre metecii care făceau serviciu ca hopliţi. 
Căci lungimea zidului de la Phaleron pînă la zidul din jurul 
cetăţii era de treizeci şi cinci de stadii, iar cel din jurul cetăţii, 
care era străjuit, avea o lungime de patruzeci şi trei de stadii; 
o parte a acestui zid — aceea dintre marele zid şi Phaleron — 
era nepăzită. Marile ziduri, de la cetate pînă la Pireu, erau de 
patruzeci de stadii, iar partea dinafară [a zidurilor] era păzită. 
Pireul, de jur împrejur, împreună cu Munychia, erau de şai¬ 
zeci de stadii, din care jumătate era păzit. (8) Pericles le mai 
dezvăluia că există o mie două sute de călăreţi, împreună cu 
arcaşii-călări, o mie şase sute de arcaşi pedeştri şi trei sute 
de trireme, care puteau naviga. (9) Aceste mijloace de luptă 
le aveau, într-adevăr atenienii — şi în nici un domeniu cifrele 
arătate nu erau inferioare realităţii — cînd era gata să se 
producă prima invazie a peloponesienilor şi cînd se puneau pe 
picior de război. Le-a mai spus şi alte lucruri, aşa cum obiş* 
nuia Pericles, spre a le demonstra că vor fi mai presus decît 
duşmanii, în război. 

14 (1) Atenienii, ascultîndu-1, îi dădeau crezare şi-şi adu¬ 
ceau de pe ogoare copiii, soţiile şi lucrurile de care se ser¬ 
veau în casă, ba luau chiar şi bucăţile de lemn din construc¬ 
ţia caselor; turmele şi animalele de povară le-au trimis în 
Eubeea şi în insulele de prin apropiere. (2) Grea le era lor 
această strămutare, pentru că cei mai mulţi erau obişnuiţi să-şi 
ducă viaţa la ţară. 

15 (1) Obiceiul de a-şi duce viata la ţară se încetăţenise la 
atenieni mai mult decît la alţii, dintr-o foarte îndepărtată ve¬ 
chime. într-adevăr, încă de pe vremea lui Cecrops şi a primi¬ 
lor regi pînă la Theseus, locuitorii Atticii îşi duceau viaţa în 
cetăţi, care-şi aveau printanee şi arhonţi proprii şi cînd nu se 
temeau de nimic, nu se întruneau la basileu ca să se sfătuiască, 

ci ei între ei conduceau cetatea si se sfătuiau. Unii dintre ei au 

» 

şi purtat războaie, aşa cum au fost, de exemplu, eleusienii cu 
Eumolpos, împotriva lui Erechteus. 

(2) însă, după ce a început să domnească Theseus, care, pe 
lîngă inteligenţă, mai era şi puternic, a orînduit ţara şi în alte 
privinţe, suprimînd sfaturile şi dregătoriile de prin celelalte 
cetăţi; pentru această cetate, care există acum, a făcut un sin¬ 
gur sfat şi un singur pritaneu şi i-a strîns pe toţi la un loc apoi, 
deşi-şi păstra fiecare averea pe care o avusese mai înainte, 
i-a silit să aibă această singură cetate, care, crescînd mare prin 
munca unită a tuturor celor din interiorul ei, a fost predată 
de Theseus urmaşilor. De atunci pînă astăzi atenienii celebrează 
synoiciile 20 , sărbătoare publică, în cinstea zeiţei 21 . (3) înainte 
de Theseus, acropola de astăzi era o cetate şi mai ales partea 
de la poalele ei dinspre miazăzi. (4) Dovada este următoarea: 
pe această acropolă se află şi templele celorlalţi zei, iar cele 
dinafară au fost clădite mai ales în această parte a cetăţii, şi 
templul lui Zeus Olympianul, şi Pythionul, şi templul Geei, 
şi al lui Dionysos din Limnai, în cinstea căruia se ţin cele 
mai vechi dionysii, în ziua a douăsprezecea a lunii Antheste- 
rion, aşa cum obişnuiesc încă şi acum ionienii originari din 
Atena. (5) Aci s-au mai ridicat şi alte temple în vechime. Vechii 
atenieni se foloseau de fîntîna numită acum Enneacrunos, nu¬ 
mele acesta i l-au dat tiranii; mai înainte, cînd izvoarele erau 
deschise, se numea Callirrhoe; de această fîntînă, care era aproa¬ 
pe, se foloseau în ocaziile cele mai solemne şi încă şi acum se 
păstrează din vechime obiceiul să ia apă înainte de căsătorie 
şi la alte ierurgii. (6) Chiar şi acropola este numită, pînă as¬ 
tăzi, de atenieni „cetatea", din pricina vechii aşezări de aici. 

16 (1) Aşadar, din pricina îndelungatei vieţi independente 
dusă la ţară, chiar după sinoicismos, în virtutea obişnuinţei, 
cei mai mulţi dintre vechii atenieni şi dintre urmaşii lor pînă 
la acest război, fiind născuţi şi trăind cu toată familia la ţară, 
nu-şi părăseau uşor locuinţele, mai ales că nu mult după răz¬ 
boaiele medice îşi refăcuseră gospodăriile. (2) Erau îndureraţi 
şi copleşiţi de obidă [văzîndu-se siliţi] să-şi părăsească casele 
şi templele străbune, pe care le aveau din totdeauna, de cînd 

dăinuiau vechile cetăţi sau gîndindu-se că trebuie să-şi schimbe 
felul de viaţă şi, mai mult chiar, fiecare să-şi părăsească pro¬ 
pria cetate. 

17 (1) După ce au sosit în cetate 22 , puţini au găsit locuinţe 
şi loc de refugiu, unii pe la prieteni, alţii pe la rude; cei mai 
mulţi însă s-au stabilit pe locurile virane din cetate, în temple, 
în toate herourile, în afară de acropolă, de Eleusinion şi de alte 
locuri bine închise. Siliţi de nevoia clipei de faţă au locuit 
pînă şi aşa-numitul PeZasptcon 23 , care se află sub acropolă şi 
care fusese blestemat să nu fie locuit de oameni. Un vers de la 
sfîrşitul unui oracol, dat de Apollon Pythios, interzicea locui¬ 
rea acestui punct, zicînd că: „Pelasgiconul este mai bine să 
fie neglijat 44 . (2) Şi mie mi se pare că oracolul s-a împlinit 
invers de cum se aştepta, pentru că nu din pricina locuirii ne¬ 
legiuite s-au abătut nenorocirile peste cetate, ci nevoia de a-1 
locui a fost produsă de războiul, pe care, fără să-l numească, 
oracolul l-a prevăzut spunînd că locuirea Pelasgiconului nu va 
fi spre bine. (3) Fiecare şi-a pregătit adăpost cum a putut, iar 
unii chiar în turnurile zidurilor, căci cetatea nu i-a putut 
cuprinde pe toţi cîţi s-au îngrămădit, ci mai tîrziu l-au popu¬ 
lat, împărţindu-şi şi marile ziduri, şi o mare parte din Pireu. 
(4) în acelaşi timp, au început şi pregătirile împotriva duşma¬ 
nului; atenienii concentrau ostaşi aliaţi şi puneau pe picior de 
război o expediţie navală de o sută de corăbii pentru Pelopones. 
în acest stadiu de pregătire se aflau deci atenienii. 

18 (1) Armata peloponesienilor, înaintînd, a venit mai întîi 
la frontiera Atticii, la Oinoe, pe unde voiau să invadeze. Şi, 
cum s-au aşezat au şi început să se pregătească pentru a ataca 
întăriturile, atît cu maşini, cît şi prin alte mijloace. (2) Oinoe, care 
se afla la hotarul dintre Attica şi Beoţia, fusese înconjurată 
cu ziduri, iar atenienii o foloseau drept întăritură cînd îi sur¬ 
prindeau vreun război. Aşadar, peloponesienii îşi pregăteau 
atacurile însă şi-au mai pierdut şi altfel timpul în jurul Oinoei (3) 
Archidamos şi-a atras o foarte mare învinuire din acea expe¬ 
diţie, deoarece s-a dovedit moale în îndemnurile la război şi 
•binevoitor atenienilor, nechemînd cu însufleţire pe spartani la 

război. După ce s-a strîns armata, zăbovirea de la Istm şi în¬ 
cetineala din restul drumului au fost un motiv de acuzare la 
adresa lui, dar în mod deosebit întîrzierea de la Oinoe. (4) în- 
Ir-adevăr, în acest timp atenienii s-au refugiat în cetate şi 
sc părea că, dacă peloponesienii ar fi mers repede, ar fi găsit 
totul în afara cetăţii, dacă n-ar fi întîrziat din pricina înceti¬ 
nelii lui. (5) Astfel de mînie nutrea armata împotriva lui 
Archidamos din pricina opririi. Dar el se aştepta ca atenienii,. 
la gîndul că ţara le era încă nevătămată, vor ceda întrucîtva 
şi vor şovăi s-o lase pradă devastării, şi, de aceea, a continuat 
să rămînă pe loc. 

19 (1) Dar lacedemonienii, după ce au atacat localitatea 
Oinoe, încercînd în tot felul, şi neizbutind, s-o cucerească — 
atenienii nu le-au trimis nici un crainic cu propuneri —, au 
pornit de acolo şi, după optzeci de zile • de la evenimentele 
petrecute la Plateea, cînd au intrat thebanii în acea cetate, 
în toiul verii şi al coacerii griului 24 au năvălit în Attica, sub 
comanda lui Archidamos, fiul lui Zeuxidamos, regele lacede- 
monienilor. (2) După ce s-au aşezat, au început să devasteze 
mai întîi Eleusis şi cîmpia Thriasion şi apoi să respingă călă¬ 
reţii atenienilor, pe la aşa-zisele Rheitoi. După aceea au înain¬ 
tat prin Cropeia, avînd în dreapta muntele Aigaleos, pînă 
cînd au ajuns la Acharnai, regiunea cea mai mare dintre 
aşa-numitcle deme ale Atticii. Şi, aşezîndu-se acolo, şi-au insta¬ 
lat tabăra şi multă vreme au rămas, devastînd ţara. 

20 (1) Cu acest gînd — se spune — a aşteptat Archidamos 
la Acharnai, rînduindu-se parcă de luptă, dar n-a coborît în 
cîmpie, în iureşul acestei năvăliri, (2) căci îşi făcea socoteala 
că atenienii, avînd şi tineret mult, şi fiind şi pregătiţi pentru 
un război cum nu se purtase mai înainte, poate că vor porni 
la atac şi nu vor privi nepăsători la devastarea ţării. (3) Dar, 
deoarece atenienii nu l-au întîmpinat pe la Eleusis, nici în 
cîmpia Thriasion, Archidamos încerca, aşezîndu-se la Achar¬ 
nai, să vadă dacă atenienii vor veni la atac, (4) căci, pe de o 
parte, locul i se părea foarte nimerit pentru a-şi aşeza tabăra 
acolo, iar, pe de alta, se părea că acharnienii, constituind o 

mare parte din cetate — erau trei mii de hopliţi — nu vor 
privi liniştiţi lâ devastarea bunurilor lor, ci vor porni, chiar 
cu toţii, la luptă; mai socotea că, dacă atenienii nu vor ieşi 
întru întîmpinarea năvălitorului, va fi mai puţin primejdios pe 
viitor să devasteze ţinutul şi să pornească spre Atena însăşi, 
căci acharnienii, lipsiţi de averile lor, nu se vor mai avînta 
cu aceeaşi însufleţire în primejdii pentru cetatea altora şi va 
fi o răzvrătire în cugetul lor. (5) Cu aceste gînduri şedea Ar- 
chidamos la Acharnai. 

21 (1) Cît timp armata peloponesienilor era pe la Eleusis şi 
în cîmpia Thriasion, atenienii mai trăgeau nădejde că pelopone- 
sienii nu vor înainta mai mult spre Atena, căci îşi aminteau 
*că şi Pleistoanax, fiul lui Pausanias, regele lacedemonienilor, 
cînd năvălise pînă la Eleusis şi Thrio cu armata peloponesie¬ 
nilor, cu paisprezece ani înainte de acest război, se retrăsese 
iarăşi fără să mai înainteze (de aceea a şi trebuit să fugă din 
Sparta, fiind bănuit că fusese mituit cu bani ca să se retragă). 
(2) Dar cînd au văzut armata duşmană la Acharnai, la o dis¬ 
tanţă de şaizeci de stadii de cetate, atenienii au socotit că 
nu mai este de suportat. în chip firesc, cînd ţara le era devas¬ 
tată sub propriii lor ochi — ceea ce nu mai văzuseră nici cei 
mai tineri, nici cei mai în vîrstă, de pe vremea războaielor 
medice — li s-a părut că primejdia este mare şi au hotărît 
cu toţii, dar mai ales tineretul, să pornească la atac şi să nu 
mai treacă faptele cu vederea. (3) Dar cînd se adunau începeau 
să se dezbine, căci unii erau de părere să pornească, în timp 
ce alţii se împotriveau. Chiar şi tălmăcitorii de oracole cîntau 2S 
tot felul de preziceri, pe care, fiecare cînd le auzea se entu¬ 
ziasma. Acharnienii, gîndind că ei înşişi constituie 26 o im¬ 
portantă parte din atenieni, cum ţara le era devastată, îi în¬ 
demnau foarte mult pe atenieni să iasă din cetate. Cetatea 
era aţîţată în tot felul şi atenienii erau mîniaţi împotriva lui 
Pericles; ei nu-şi mai aminteau de loc de îndemnurile de mai 
înainte, ci-1 învinuiau că, deşi le era comandant, nu-i ducea 
la luptă şi că el este cauza tuturor relelor pe care le îndurau. 

22 (1) Pericles, văzîndu-i că în clipa de faţă sînt mîniaţi şi 
n-au cele mai bune gînduri şi fiind încredinţat că hotărîrea 
de a nu porni la atac este cea justă, nu convoca ecclesia şi 
nici vreo altă întrunire ca nu cumva, găsindu-se la un loc, 
nlenienii să facă vreo greşeală, hotărînd mai mult cu pasiunea 
decît cu raţiunea; se îngrijea însă de paza cetăţii şi căuta să 
menţină cît mai mult linişte. (2) Totuşi el trimitea mereu călă- 
rimea, spre a veghea ca nu cumva avangărzi din armata duş¬ 
mană să năvălească în ogoarele din apropierea cetăţii şi să le 
prade. S-a dat şi o scurtă bătălie de cavalerie la Phrygioi, 
între o unitate de cavalerie ateniană — alături de care se 
aflau şi călăreţi thessalieni — şi o unitate de călăreţi beoţieni; 
in această bătălie atenienii şi thessalienii nu erau de loc mai 
prejos, pînă cînd hopliţii au sărit în ajutorul beoţienilor, iar 
atenienii şi thessalienii au fost respinşi şi au pierit cîţiva din¬ 
tre ei. Au ridicat totuşi, în aceeaşi zi, morţii, fără să ceară ar¬ 
mistiţiu. Peloponesienii, a doua zi, au înălţat un monument 
în cinstea biruinţei. (3) Acest ajutor dat de thessalieni atenie- 
nilor s-a făcut în virtutea vechii alianţe şi la ei au venit laris- 
saii 27 , pharsalii 28 , parasienii 29 , cranonii 30 , pyrassii 31 , gyrtonii 32 v 
pheraii 33 . îi comandau, din Larissa, Polymedes şi Aristonos* 
fiecare din cîte o fracţiune, iar din Pharsalos, Menon. Mai erau 
şi alţi comandanţi din celelalte cetăţi, pentru fiecare cetate în 
parte. 

23 (1) Peloponesienii, văzînd că atenienii nu le ies înainte la 
luptă, au ridicat tabăra din Acharnai şi au început să devasteze 
alte cîteva deme, aflate între munţii Parnes şi Brilessos. (2) 
în timp ce lacedemonienii se aflau în Attica, atenienii au tri¬ 
mis în jurul Peloponesului cele o sută de corăbii pe care le 
pregătiseră, o mie de hopliţi şi patru sute de arcaşi îmbarcaţi 
pe ele. Comandanţi erau: Carcinos, fiul lui Xenotimos, Pro- 
teas, fiul lui Epicles, şi Socrates, fiul lui Antigenes. (3) Atenienii, 
ridicînd ancora cu această armată 3 ' 1 , au început plutirea în 
jurul Peloponesului, iar peloponesienii, după ce au stat în 
Attica atîta timp cît au avut provizii, s-au retras prin Beoţia, 
dar nu pe unde năvăliseră, ci, de-a lungul regiunii Oropos, 
numită „ţara graică“ 35 , pe care o locuiesc oropii, supuşi ai 

atenienilor, şi au devastat-o. Ajungînd în Pelopones, s-au 
împrăştiat fiecare în cetatea sa. 

24 (1) După retragerea peloponesienilor, atenienii au insti¬ 
tuit trupe de pază, pe uscat şi pe mare, aşa cum aveau să 
vegheze la securitatea ţării în tot timpul războiului. Au ho- 
tărît să ia o mie de talanţi din banii de pe acropolă, să-i 
pună de o parte şi să nu-i cheltuiască, ci războiul să-l poarte 
cu ceilalţi bani. Au mai statornicit pedeapsa cu moartea pen¬ 
tru acela care va propune sau va vota să se atingă 36 de aceşti 
bani pentru altceva, afară de cazul cînd duşmanii se vor 
apropia de cetate cu o armată navală şi vor trebui să li se 
împotrivească. (2) Cu aceşti bani au construit o sută de tri¬ 
reme, constituind un grup de elită, [în fiecare an], din cele 
mai bune si le-au dat trierarhi; au hotărît să nu se folosească 
de nici una dintre ele în altă împrejurare, decît dacă va fi 
nevoie, în eventualitatea primejdiei pentru care erau prevă¬ 
zuţi banii. 

25 (1) Atenienii şi corcyreienii de pe cele o sută de corăbii, 
care pluteau în jurul Peloponesului, venind în ajutor celor 
cincizeci de corăbii — împreună cu ei au venit şi alţi cîţiva 
dintre aliaţii de acolo —, provocau ravagii şi în alte părţi, 
iar debarcînd şi la Methone, în Laconia, s-au năpustit asupra 
zidului cetăţii, care era slab şi lipsit de apărători. (2) Prin 
acele locuri era de strajă tocmai Brasidas, fiul lui Tellis, spar¬ 
tan, care, aflînd, a pornit cu o sută de hopliţi să dea ajutor 
celor de la Methone. Trecînd prin mijlocul armatei atenieni¬ 
lor 37 , care era împrăştiată pe ogoare, şi cu ochii spre zidul 
cetăţii, ajunge la Methone şi, în timpul incursiunii, pierzînd 
cîţiva dintre ostaşii pe care-i avea cu sine, salvează cetatea 
şi este primul, dintre cei angajaţi în acest război, elogiat la 
Sparta. (3) Atenienii, ridicînd ancora, au continuat plutirea 
pe lîngă ţărm şi, oprindu-se la Pheia, în Elida, au devastat 
ţarinile timp de două zile, după care au învins, într-o bătălie, 
pe cei trei sute de logazi 38 , care săriseră în ajutor din scobi¬ 
tura 39 Elidei şi de aci din vecinătate. (4) Suflînd un vînt puter¬ 
nic şi fiind zbuciumaţi într-un loc fără port, cei mai mulţi 

at omeni s-au îmbarcat pe corăbii şi au pornit plutirea pe lingă 
asn-numitul Ichthys, spre portul Pheia, iar messenienii şi alţi 
mţiva care n-au putut să se îmbarce, pornind pe uscat, au 
cucerit Pheia. (5) Mai tîrziu, şi corăbiile care pluteau pe lîngă 
ţărm i-au luat şi i-au dus de acolo, părăsind Pheia, dar şi 
grosul armatei elenilor le-a venit în ajutor. Atenienii, plutind 
pe lîngă ţărm, au devastat şi alte locuri. 

26 (1) Cam în această vreme, atenienii au trimis treizeci* 
de corăbii în jurul Locridci care, totodată, să străjuiască şi 
Eubeea. Comanda o avea Cleopompos, fiul lui Cleinias. (2) 
Şi, debarcînd din loc în loc, a devastat o bună parte din ţărm, 
a cucerit Thronion şi a luat ostatici de acolo, iar la Alope a 
învins în luptă pe locrienii, care veniseră în ajutor. 

27 (1) în această vară, atenienii au izgonit şi pe locuitorii 
din Egina — pe bărbaţi, pe copii şi pe femei —, invocînd mo¬ 
tivul că sînt vinovaţi în foarte mare măsură de război. Li se 
părea că stăpînirea Eginei prezintă o mai mare siguranţă, 
deoarece se afla în vecinătatea Peloponesului, dacă vor trimite 
acolo colonişti atenieni. Nu mult după aceea au şi trimis în 
insulă locuitori. (2) Egineţii, izgoniţi, au fost aşezaţi de lace- 
demonieni în Thyrea; li s-au dat şi pămînt să cultive, atît 
pentru că erau în vrajbă cu atenienii, cît şi fiindcă egineţii 
le făcuseră unele servicii în timpul cutremurului şi în timpul 
răscoalei hiloţilor. Regiunea Thyreatis se află la hotarul dim 
tre Argolida şi Laconia, spre mare. Unii eubeeni au locuit aci, 
iar alţii s-au împrăştiat prin restul Eladei. 

28 în aceeaşi vară, la începutul lunii, socotită după fazele 
lunii 40 — cum numai aşa se pare că este posibil — soarele a 
intrat în eclipsă după-amiază şi iarăşi s-a împlinit, după ce 
avusese, pentru puţin, aspect de lună nouă şi se văzuseră cî- 
teva stele. 

29 (1) în aceeaşi vară atenienii au făcut proxenos 41 — deşi 
mai înainte-1 socoteau duşman — pe Nymphodoros, fiul lui 
Pythes, din Abdera. Sora acestuia o ţinea în căsătorie Sital- 

ces, la care el avea mare trecere. Atenienii l-au chemat la 
Atena, voind să-şi facă aliat pe Sitalces, fiul lui Teres, regele 
tracilor. (2) Acest Teres, tatăl lui Sitalces, cel dintîi a făcut din 
tara odrisilor cel mai puternic regat din cea mai mare parte 
a Traciei; într-adevăr, această ţară constituie o mare parte a 
tracilor şi este autonomă. (3) Acest Teres nu se înrudea de loc 
cu acel Teres, care avea de soţie pe Procne, fiica lui Pandion 
din Atena, şi nu era din aceeaşi parte a Traciei, ci locuia 
în Daulia, în ţinutul numit acum Phocida, care atunci era 
locuită de traci, şi unde au săvîrşit femeile fapta în legătură 
cu Itys; mulţi poeţi au numit această pasăre d aulias, în 
amintirea rîndunelei. Este posibil că Pandion a pus la cale 
această înrudire, prin fiica sa, cu un om aflat la o distanţă 
atît de mică mai degrabă decît cu unul care locuia pe dru¬ 
mul de mai multe zile, care ducea la odrisi, spre a-şi da 
ajutor reciproc. Teres, neavînd acelaşi nume, a fost primul 
rege cu depline puteri al odrisilor. (4) Fiul acestuia fiind 
Sitalces, atenienii şi l-au făcut aliat; ei voiau să cucerească 
împreună cu el, pentru sine, ţinuturile din Tracia şi, în acelaşi 
timp, să-l înfrîngă şi pe Perdiccas. (5) Sosind deci Nympho- 
doros la Atena, a încheiat alianţa între atenieni şi Sitalces şi 
a făcut pe fiul său, Sadocos, cetăţean atenian, promiţînd tot¬ 
odată că va pune capăt războiului din Tracia. deoarece va 
convinge pc Sitalces să le trimită atenienilor o armată de 
călăreţi şi peltaşti 42 . (6) A împăcat şi pe Perdiccas cu ate¬ 
nienii si i-a convins să-i redea cetatea Therme, iar Perdiccas 
» * 

a pornit îndată în expediţie cu atenienii şi cu Phormion 
împotriva chalcidienilor. (7) în acest fel au ajuns aliaţi ai 
atenienilor Sitalces, fiul lui Teres, şi Perdiccas, fiul lui Ale¬ 
xandru, regele macedonilor. 

30 (1) Iar atenienii, de pe cele o sută de corăbii, aflîndu-se 
încă în jurul Peloponesului, cuceresc Sollion, cetate a corin- 
tienilor, şi o predară palaireilor, şi acharnanieni [cu condiţia] 
ca ei singuri să stăpînească cetatea şi pămîntul. Cucerind cu 
forţa şi cetatea Astachos, în care era tiran Euarchos, l-au 
izgonit, iar cetatea şi-au făcut-o aliată. (2) Plutind spre in¬ 
sula Cephallenia, şi-au atras-o fără luptă. Cephallenia este 

«ltuată în faţa Acharnaniei şi Leucadei, avînd patru cetăţi: 
1 "ia Ies, Cranior, Samaioi, Pronnaioi. (3) Nu mult mai tîrziu, 
corăbiile s-au retras la Atena. 

31 (1) Dar, pe la sfîrşitul acestei veri, atenienii au năvă¬ 
lii. în masă, împreună cu metecii, în Megarida, sub comanda 
lui Pericles, fiul lui Xanthippos. Iar atenienii de pe cele o 
Mută de corăbii din jurul Peloponesului, care, în drumul lor 
spre patrie, ajunseseră în Egina, cum au aflat că atenienii 
din cetate sînt cu toată armata în Megarida au pornit în 
această direcţie şi s-au unit cu ei. (2) Aceasta a fost cea mai 
masivă 43 armată a atenienilor, pe cînd încă cetatea era în 
culmea puterii şi nu era bîntuită de molimă: astfel, atenienii 
inşişi aveau aproape zece mii de hopliţi; în afară de aceştia, 
mai aveau trei mii de hopliţi în Potideea. Au luat parte la 
expediţie, alături de ei, nu mai puţin de trei mii de hopliţi 
meteci, în afară de trupele uşor înarmate, care erau nume¬ 
roase. După ce au devastat o mare parte din ţară, s-au întors. 
(3) Atenienii au mai făcut şi alte invazii, în fiecare an, în 
Megarida, în timpul acestui război, şi cu cavaleria, şi cu 
întreaga armată, pînă cînd au cucerit Nisaia. 

32 Pe la sfîrşitul acestei veri, atenienii au mai înconjurat 
cu ziduri, spre a servi de întăritură, şi insula Atalante, pustie 
mai înainte, situată în dreptul locrilor opuntieni, pentru ca 
nu cumva piraţii, pornind cu corăbiile de la Opus şi din 
alte părţi ale Locridei, să provoace pagube Eubeei. Acestea 
s-au petrecut în această vară, după retragerea peloponesieni- 
lor din Attica. 

33 (1) în iarna următoare, Euarchos din Acharnania, do¬ 
rind să coboare la Astachos, convinge pe corinticni să por¬ 
nească pe mare cu patruzeci de corăbii şi cu o mie cinci 
sute de hopliţi şi să-l readucă în ţară; el însuşi a angajat cu 
plată cîţiva auxiliari. Armata o conduceau Euphamidas, fiul 
lui Aristonymos, Timoxenos, fiul lui Timocrates, şi Eumachos, 
fiul lui Chrysis. (2) Şi, pornind ei pe mare, l-au dus la Asta¬ 
chos. Mai sînt şi alte locuri în partea de la mare a Acharna- 

niei, pe care au vrut şi au încercat să le ocupe, dar, neizbu¬ 
tind, s-au retras acasă. (3) Oprindu-se în drum, la Cephallenia, 
şi debarcînd în regiunea Cranion, au fost amăgiţi de locuito¬ 
rii cu care se învoiseră, şi au pierdut cîţiva oameni, pentru 
că cranienii atacau fără veste şi, fiind presaţi cu mai mulţii 
putere, s-au retras acasă. 

34 (1) în aceeaşi iarnă, atenienii, practicînd un obicei stră- 
moşesec, au făcut, pe cheltuiala statului, morminte pentru 
cei căzuţi în primul an al acestui război. Mormintele le-au 
făcut în acest fel: (2) Cu trei zile înainte de înmormîntare, 
după ce fac un cort, aduc acolo oasele celor căzuţi; fiecare 
aduce pentru decedatul său ceea ce vrea 44 . (3) în procesiunea 
înmormîntării mai multe căruţe poartă, fiecare, cîte un coş¬ 
ciug de chiparos, unul pentru fiecare trib, în care se află 
oasele celor căzuţi din tribul căruia aparţineau. Pentru cei 
dispăruţi, care n-aii fost găsiţi cînd au fost ridicate corpurile 
celor căzuţi, un pat aşternut este purtat gol. (4) La convoiul 
funebru 45 ia parte cine vrea, cetăţean sau străin; şi sînt de 
faţă şi femei, iar rudele plîng la mormînt. (5) Oasele le de¬ 
pun într-un mormînt public, care se află în cel mai frumos 
loc din vecinătatea cetăţii, şi aci îngroapă întotdeauna pe cei 
căzuţi în războaie, afară de cei căzuţi la Marathon, căci, so¬ 
cotind că vitejia acelora a fost cu totul distinsă, au făcut tot 
acolo şi mormîntul. (6) Iar cînd îi înhumează, un bărbat ales 
de cetate, care este socotit că nii-i lipsit nici de inteligenţă, 
şi se distinge şi prin prestigiu deosebit, rosteşte cuvîntul de 
laudă cuvenit celor căzuţi. După aceea se întorc în cetate, 
în felul acesta îi înmormîntează. (7) Şi în tot timpul răz¬ 
boiului, cînd s-a ivit ocazia, au practicat obiceiul. (8) Pentru 
aceşti primi căzuţi a fost ales să vorbească Pericles, fiul lui 
Xanthippos. Şi, cînd a venit momentul, trecînd de la mormînt 
pe o tribună înaltă, pentru ca să fie auzit de cît mai mult 
popor, a spus următoarele: 

35 (1) „Mulţi dintre cei care au vorbit aici aduc laude ace¬ 
luia care a adăugat în legea [înmormîntării celor căzuţi în 
războaie] cuvîntul acesta de. laudă, gîndind că este frumos să 

fio rostit la înmormîntarea celor căzuţi în războaie. Eu aş 
crede însă, că ar fi îndeajuns ca unor bărbaţi, care s-au ară- 
tnt bravi cu fapta, să le aducem cinstire cu fapta, aşa cum 
vedeţi că sînt acum pregătirile făcute de cetate 46 pentru în- 
mormîntare, iar credinţa în autenticitatea virtuţilor mai mul¬ 
tor oameni să nu fie în primejdie de a depinde de un om, care 
vorbeşte mai bine sau mai rău. (2) într-adevăr, este greu să 
vorbeşti cu măsură despre un subiect, în care chiar încrederea 
în adevăr se obţine cu greu. Astfel, ascultătorul încercat 47 şi 
binevoitor ar putea crede că unele lucruri au fost înfăţişate 
mai prejos de ceea ce doreşte şi ştie el, iar ascultătorul lipsit 
de experienţă ar putea socoti, din invidie, că unele fapte au 
fost exagerate, dacă ar auzi lucruri mai presus de propriile 
sale puteri. Căci, sînt de suportat laudele aduse altora, în mă¬ 
sura în care fiecare crede că şi el este în stare să facă cele 
ce aude; invidiind faptele care-i depăşesc, nici nu le cred 
adevărate. (3) Dar, deoarece străbunii au socotit că aşa este 
bine, trebuie ca şi eu, urmînd legea, să corespund dorinţei şi 
părerii fiecăruia, cît mai mult cu putinţă. 

36 (1) Voi începe mai întîi cu străbunii noştri, deoarece 
este drept şi, în acelaşi timp, se cade ca în amintirea lor să 
le aducem, într-o astfel de împrejurare, această cinstire. Lo¬ 
cuind mereu aceeaşi ţară, prin succesiunea urmaşilor, [care au 
trăit] unii după alţii, pînă astăzi, ei ne-au predat-o liberă, 
datorită virtuţii lor. (2) Şi ei sînt vrednici de laudă şi încă 
şi mai mult părinţii noştri, deoarece, adăugind cu trudă, la 
ţara pe care o primiseră, dominaţia 48 pe care o avem ne-au 
lăsat-o moştenire nouă, celor de acum. (3) Şi cea mai mare 
parte a dominaţiei am adăugat-o noi, care sîntem încă acum. 
mai ales în timpul generaţiei actuale, şi am pregătit o cetate 
care îşi poate satisface, foarte bine, singură nevoile 49 , în 
toate privinţele, şi pentru pace, şi pentru război. (4) Eu, ne¬ 
voind să vorbesc îndelung în faţa unor oameni care ştiu de¬ 
spre faptele săvîrşite în războaiele prin care s-a dobîndit fie¬ 
care lucru, sau despre felul cum noi înşine sau părinţii noştri 
am respins cu însufleţire pe vreun duşman barbar sau elen, 

care ne ataca, le voi lăsa. Dar am să arăt mai întîi de la 
ce fel de viată 50 , pornind, am ajuns aci, cu ce constituţie 51 
şi cu ce moravuri, stăpînirea a ajuns mare; apoi am sfl 
trec şi la cuvîntul de laudă al acestor fapte, socotind că n-ar 
putea părea nepotrivit cu clipa de faţă să fie spuse, şi că 
întreaga adunare, şi cetăţeni, şi străini, este interesată să le 
asculte. 

37 (1) Avem o constituţie care nu imită legile vecinilor, 
ci mai degrabă noi înşine sîntem exemplu, fără să imităm 
pe alţii. în privinţa numelui — din pricină că este condusă 52 
nu de cîţiva, ci de mai mulţi cetăţeni — s-a numit democra¬ 
ţie, şi, după lege, toţi sînt egali în privinţa intereselor parti¬ 
culare; cît despre influenţa politică 53 , fiecare este preferat 5 ' 1 
după cum se distinge prin ceva, şi nu după categoria socială, 
ci mai mult după virtute, iar dacă este sărac, dar poate să 
facă vreun lucru bun pentru cetate, nu este împiedicat pentru 
că n-are vază. (2) în raporturile cu comunitatea şi în pri¬ 
vinţa suspiciunii reciproce în activitatea zilnică ne manifes¬ 
tăm liberi activitatea, fără să ne mîniem pe vecin dacă face 
ceva după pofta inimii lui, şi fără să prevedem, [prin legi] 
acţiuni supărătoare, care nu comportă o pedeapsă, dar sînt 
de nesuferit pentru alţii 55 . Ne facem, fără să ne supărăm, 
interesele particulare, nu călcăm legile, cînd chibzuim tre¬ 
burile publice, mai ales din respect pentru legi, dînd ascul¬ 
tare şi oamenilor care sînt, în orice împrejurare, la conducere, 
şi legilor, atît acelora care sînt promulgate, spre a veni în 
ajutorul oamenilor păgubiţi, şi legilor care, deşi nu sînt scrise 
comportă totuşi un respect unanim consimţit. 

38 Desigur, am procurat şi pentru suflet foarte multe re¬ 
creaţii după oboseli, practicînd obiceiul întrecerilor şi ser¬ 
bărilor 56 , care durează un an, şi fasturilor particulare deose¬ 
bite 57 , al căror farmec zilnic înlătură încruntarea. Ne vin — 
din pricina măririi cetăţii — din toate ţinuturile de toate, şi 
[aşa] se face că nu ne bucurăm mai mult de roadele care se 
fac la noi decît de cele aduse de ceilalţi oameni. 

39 (1) Ne deosebim de aceşti duşmani şi în ceea ce pri¬ 
veşte pregătirile 58 militare. Astfel, noi le deschidem cetatea 
tuturor şi nu există învăţătură sau spectacol de la care să 
oprim pe cineva să ia parte, izgonind pe străini de teamă 
ca nu cumva, nefiind ascunse, să le privească vreun duş¬ 
man şi să poată trage foloase; fiindcă noi nu ne bizuim atît 
pe fasturi amăgitoare, cît pe entuziasmul cu care săvîrşim 
faptele; în ceea ce priveşte educaţia, lacedemonienii caută 
încă de tineri, prin exerciţii obositoare, deprinderea de 
a fi curajoşi, pe cînd noi, deşi ducem o viaţă mai 
destinsă, nu înfruntăm de loc mai puţin curajos decît 
ei primejdiile de acelaşi fel. (2) Dovada: nici lacedemonienii 
nu fac expediţii în ţara noastră în grupuri, ci în masă, nici 
noi, cînd năvălim în ţara vecinilor, nu învingem de cele mai 
multe ori greu în luptă, pc pămînt străin, pe cei care-şi apără 
pe ale lor. (3) Nici un duşman nu s-a întîlnit undeva cu ar¬ 
mata noastră concentrată în masă, din pricina grijii pe care 
o avem pentru flotă şi pentru că trimitem la multe treburi 59 , 
pe uscat, ostaşi dintre noi înşine. Iar dacă lacedemonienii se 
iau la luptă cu o parte din armata noastră, cînd biruie pe 
cîţiva dintre noi se fălesc că ne-au pus pe fugă pe toţi, iar 
cînd sînt înfrînţi socotesc că au fost înfrînţi de întreaga ar¬ 
mată. Desigur, dacă voim să înfruntăm primejdiile mai mult 
cu bună dispoziţie sufletească decît cu exerciţii obositoare 
şi nu atît cu bărbăţia impusă de legi, cît.cu tăria caracterelor, 
avem avantajul de a nu sucomba la durerile viitoare, iar cînd. 
le vom înfrunta, nu ne vom arăta mai lipsiţi de curaj decît 
aceia care se obosesc mereu, şi se va vedea că cetatea va fi 
admirată, şi în aceste privinţe, şi în altele. 

40 (1) Iubim frumosul, ducînd o viaţă simplă, şi filozofăm 
fără să ne moleşim. Ne folosim de bogăţie mai mult ca ajutor 
pentru faptă decît ca podoabă pentru cuvîntare, iar a-şi recu¬ 
noaşte sărăcia nu-i pentru nimeni o ruşine, ci este mai ruşinos 
să nu cauţi s-o înlături prin faptă. (2) Aceiaşi oameni au grijă, 
în acelaşi timp, şi de treburile particulare 00 , şi de cele publice, 
şi alţii, care sînt ocupaţi cu alte îndeletniciri, pot să cunoască 
fără lipsuri treburile publice, deoarece noi singuri nu socotim 

inactiv pe cel care nu ia parte la chivernisirea acestor treburi, 
ci-1 numim inutil [pentru stat]; apoi, noi înşine decidem asu¬ 
pra treburilor publice şi căutăm să ne dăm exact socoteala 
asupra lor şi nu socotim că discuţiile sînt o pagubă pentru 
fapte, ci lipsa de lămurire prin discuţii făcute mai înainte do 
a porni la înfăptuirea a ceea ce trebuie. (3) Căci, în mod 
deosebit, noi, aceiaşi, avem obiceiul de a fi îndrăzneţi la faptfl 
şi de a reflecta asupra celor ce vom întreprinde; acest obicei, 
altora le produce: lipsă de lămurire — îndrăzneală, iar refle- 
xiunea — ezitare. Pe bună dreptate ar putea fi socotiţi foarte 
tari la suflet aceia care cunosc foarte lămurit şi primejdiile, 
şi plăcerile şi care, din această pricină, nu se dau în lături 
de la înfruntarea primejdiilor. (4) Şi în ceea ce priveşte vir¬ 
tutea sîntem cu totul opuşi multora 61 , deoarece ne cîştigăm 
prieteni nu primind, ci făcînd servicii. 62 Şi este mai capabil cel 
care face [un serviciu] să-şi păstreze recunoştinţa altuia, ca 
fiindu-i datorată prin bunăvoinţa aceluia căruia i-a făcut ser¬ 
viciul, pe cînd cel care datorează [un serviciu] este mai puţin 
zelos, ştiind că răspunde printr-o faptă virtuoasă nu ca să-şi 
atragă recunoştinţă, ci ca să-şi achite o datorie. (5) Şi noi sin¬ 
guri facem servicii, fără constrîngerea temerii, nu gîndindu-ne 
la interes, ci avînd siguranţa libertăţii. 

41 (1) într-un cuvînt, pot să spun că şi întreaga cetate este 
o educatoare a Eladei, şi că, după părerea mea, fiecare bărbat 
de la noi ar putea să-şi mlădie corpul, fără ajutorul cuiva 62 A, cu 
dibăcie şi graţie, în cele mai multe feluri de ocupaţii. (2) Iar 
dovada că aceste afirmaţii nu sînt o podoabă a discursului în 
împrejurarea de faţă, ci adevărul faptelor, o constituie însăşi 
puterea cetăţii, pe care am dobîndit-o cu aceste însuşiri 03 . (3) 
Singură cetatea noastră, dintre cetăţile de astăzi, se dovedeşte, 
în acţiune, mai presus de faima pe care o are, şi ea singură 
nici nu se indignează cînd o atacă cineva, gîndindu-se de la 
cine suferă 64 , nici nu face pe supuşii săi să se mînie că sînt con¬ 
duşi de oameni nevrednici. 

(4) Manifestîndu-ne puterea prin mari dovezi 65 , putere care 
nu-i lipsită nici de martori, vom fi admiraţi şi de contempo¬ 
rani, şi de posteritate şi nu vom avea nevoie nici de un Homer, 

rare să ne laude, nici de altul care, în prezent, să ne desfete 
pl in versuri, căci adevărul va înlocui ficţiunea faptelor, ci noi 
um forţat toate mările şi ţările să fie accesibile îndrăznelii 
noastre şi peste tot am temeinicit monumente nepieritoare ale 
faptelor noastre rele şi bune. (5) Pentru o astfel de cetate au 
murit aceştia, luptînd cu nobleţe, pentru că voiau să nu le fie 
răpită 66 şi deci este firesc ca oricare dintre cei rămaşh să do¬ 
rească să se străduiască pentru ea. 

42 (1) De aceea, am stăruit îndelung şi asupra cetăţii, ară- 
tînd că noi nu vom avea de dat lupta în acelaşi chip cu aceia 
care n-au nici o asemănare cu noi, dar am sprijinit şi lauda 
acelora, despre care vorbesc acum, pe dovezi evidente. (2) Am 
şi expus cea mai de seamă parte a laudei de înmormîntare. 
Intr-adevăr, podoabele, pentru care am elogiat cetatea, le-au 
creat virtuţile acestora şi ale altora ca ei. Nu pentru mulţi 
eleni, de felul acestora, lauda de înmormîntare ar putea să 
pară făcută pe măsura faptelor. Pentru mine este evident că 
moartea acestor bărbaţi arată virtutea unui om, căci ea, cea 
dintîi, o vesteşte şi tot ea, cea din urmă, o confirmă 67 . (3) Ast¬ 
fel, este drept ca şi pentru cei care sînt mai puţin buni 68 , în 
alte privinţe, să le punem în evidenţă vitejia arătată de ei în 
războaiele purtate pentru patrie, deoarece, ştergînd un rău 
printr-un bine, au adus mai multe foloase comunităţii decît 
pagube particularilor. (4) Nici unul dintre ei nu s-a lăsat 
moleşit de bogăţie, socotind că-i mai de preţ să se bucure de 
ea, nici nu a amînat avîntarea în primejdie în nădejdea că,, 
scăpînd de sărăcie, ar putea să se îmbogăţească. Socotind că 
pedepsirea 69 duşmanilor este mai de dorit decît acele bunuri 
şi fiind convinşi că aceasta este cea mai frumoasă primej¬ 
duire, ei au vrut ca în primejdie să pedepsească pe duşmani 
şi să obţină acele bunuri 70 , încredinţînd nădejdii succesul, care 
este nevăzut, şi socotind că, în acţiune, trebuie să aibă încre¬ 
dere în ei înşişi, pentru ceea ce este vizibil 71 . 

Şi, socotind că este de datoria lor să reziste duşmanului şî 
să sufere mai degrabă decît să se salveze cedînd, pe de o 
parte, au scăpat de faima urîtă, iar pe de alta, au susţinut 
lupta, [punînd în primejdie] propriul lor corp şi, lăsîndu-se în 

voia hotărîrii de o clipă a soartei, au preferat să moară în 
culmea gloriei decît a dezonoare! 72 . 

43 (1) Astfel de oameni au fost, deci, aceştia, pe măsura 
cetăţii lor. Iar voi, cei rămaşi, trebuie să vă doriţi o viaţă 
mai sigură şi să socotiţi că nu este bine să aveţi moralul mai 
puţin ridicat faţă de duşmani. Să luaţi în consideraţie, nu 
numai prin cuvinte, interesul — asupra căruia s-ar putea in¬ 
sista îndelung în faţa voastră, care-1 cunoaşteţi tot atît de 
bine, spunîndu-se ce avantaje comportă rezistenţa împotriva 
duşmanilor — ci să contemplaţi puterea cetăţii în acţiunile 
[voastre] de fiecare zi 73 iubind-o. Cînd vi se înfăţişează mări¬ 
mea ei, să vă gîndiţi că nişte oameni însufleţiţi de curaj, con¬ 
ştienţi de datoria lor, pătrunşi în acţiune de sentimentul onoa-* 
rei au dobîndit cele ce se văd. Chiar cînd eşuau în încercările 
lor nu voiau 74 să lipsească cetatea de virtutea lor, ci-i dăruiau 
cea mai frumoasă jertfă de iubire. (2) Intr-adevăr, oferindu-şi 
viaţa laolaltă cu alţii au dobîndit pentru ei înşişi lauda nepie¬ 
ritoare şi mormîntul cel mai distins, nu acela în care zac, ci 
acela în care gloria lor rămîne veşnică şi amintită cu orice 
prilej, atît cu cuvîntul cît şi cu fapta. (3) Mormîntul oamenilor 
iluştri se află în orice loc, şi nu este numai acela pe care îl 
arată o inscripţie pe o coloană, în propria lor patrie, ci şi pe 
un pămînt străin 75 , în sufletul fiecăruia sălăşluieşte amintirea 
nescrisă a sentimentelor, mai mult chiar decît. a faptelor lor 76 . 
(4) Pe aceştia să-i imitaţi voi, şi, socotind că fericirea este li¬ 
bertatea, iar libertatea este bravura, nu dispreţuiţi primejdiile 
războiului. (5) Căci, nu cei care trăiesc meschin şi care n-au 
nici o nădejde de mai bine îşi vor dobîndi merite, cruţîndu-şi 
viaţa, ci aceia care sînt în primejdia de a trece de la bine 
la rău 77 şi pentru care — dacă eşuează în ceva — răsturnările 
în schimbarea vieţii sînt mari. (6) Astfel, pentru un bărbat 
care are demnitate, năruirea în moleşire este mai dureroasă 
decît moartea fără durere, care se produce luptînd curajos şi 
însufleţit de o nădejde obştească. 

44 (1) De aceea, nici pe părinţii celor căzuţi, cîţi sînteţi de 
faţă, nu vă deplîng, ci, mai degrabă, am să vă încurajez. Vă 


260 


CARTEA A II-A 

j 


daţi seama că voi înşivă aţi trăit în felurite suferinţe, dar că 
fericiţi sînt numai aceia care au parte de cel mai măreţ sfîrşit, 
aşa cum au parte acum aceştia, [voi aveţi parte de cea mai 
măreaţă durere], aceştia a căror viaţă a fost în aşa fel măsu- 
i ată îneît culmea fericirii lor au atins-o în ora morţii 78 . (2) Ştiu 
cA este greu să vă conving cînd este vorba despre aceia a 
căror amintire vă este răscolită prea adesea cînd vedeţi feri¬ 
cirea altora, fericire de care şi voi v-aţi bucurat cîndva. Şi 
durerea nu este provocată de răpirea bunurilor pe care nu 
le-ai gustat, ci de bunul care ţi se ia după ce te-ai obişnuit 
cu el. 

(îl) Trebuie să rezistaţi durerii, şi în nădejdea că veţi 
avea alţi copii, cei care aveţi încă vîrsta de a-i mai face; 
astfel, şi pentru voi, copiii care vor veni vor fi o uitare a celor 
care nu mai sînt, şi pentru cetate va fi un dublu folos, întîi, 
că nu va fi pustie şi, apoi, că va fi apărată. Nu este important 
şi nici drept să ia parte la deliberări aceia care, nepunînd la 
dispoziţia patriei copiii, ca şi ceilalţi, nu înfruntă primejdia 
de a-i pierde. (4) Iar cei care aţi depăşit vîrsta de a avea 
copii, socotiţi că-i un cîştig viaţa fericită, mai lungă, pe care 
aţi dus-o şi [gîndiţi-vă] că cea rămasă va fi scurtă şi conso- 

laţi-vă cu gloria fiilor voştri căzuţi. într-adevăr, numai onoa¬ 
rea nepieritoare produce îneîntare, şi nu cîştigul de bani, rea¬ 
lizat la o vîrstă nefolositoare, cum zic unii, ci stima de care. 
eşti înconjurat 79 . 

45 (1) Văd că o mare întrecere încordată vă stă înainte 
vouă, copiilor şi fraţilor celor căzuţi, care sînteţi de faţă. într-a¬ 
devăr, pe cel care nu mai este, oricine obişnuieşte să-l laude, 
şi cu greu aţi putea fi socotiţi, chiar de i-aţi întrece în virtute, 
egali cu ei, ci ceva mai prejos decît ei. Cei care trăiesc nutresc 
invidie pentru adversarii lor egali, iar cel care nu mai conr 
stituie nici o piedică este judecat cu bunăvoinţă de adversar. 
(2) Şi, dacă trebuie să amintesc şi de virtutea femeiască a ace¬ 
lora care vor fi de acum înainte văduve, le voi spune, pe scurt, 
cîteva cuvinte de mîngîiere. A nu fi mai prejos de propria 
voastră natură este pentru voi o mare glorie, şi mai ales 


261 


THUCYDIDES 


aceea a cărei glorie — fie în privinţa virtuţii, fie a răutăţii — 
contează foarte puţin pentru bărbaţi. 

46 (1) Şi eu am rostit, într-o cuvîntare statornicită de lege, 
ceea ce am socotit potrivit [cu clipa de faţă]; prin fapta noas¬ 
tră cei înmormîntaţi, din partea noastră, au şi fost cinstiţi de 
noi, iar, de partea ei, cetatea va creşte, de acum înainte, pe 
cheltuiala publică pe copiii lor, pînă la vîrsta legiuită, punînd 
în faţa acestora şi a celor rămaşi în viaţă o folositoare şi înco¬ 
ronată răsplată în astfel de lupte: căci, ea este cel mai stră¬ 
lucit premiu al virtuţii, pentru cei meniţi s-o primească, iar 
pentru împărţirea unei astfel de răsplăţi se ocupă, ca de tre¬ 
burile publice, cei mai distinşi bărbaţi. Acum, după ce aţi 
plîns îndeajuns, după cuviinţă, pe cei dragi, retrăgeţi-vă fie¬ 
care". 

47 (1) Astfel s-a desfăşurat înmormîntarea în iarna aceasta. 
Şi, o dată cu sfîrşitul iernii, s-a terminat şi primul an al 
acestui război. (2) Dar, de îndată ce a început vara, la fel ca 
şi prima dată, două părţi dintre peloponesieni şi dintre aliaţii 
lor au invadat Attica. Erau sub comanda lui Archidamos, fiul 
lui Zeuxidamos, regele lacedemonienilor. După ce şi-au aşe¬ 
zat tabăra, au început să devasteze ţara. (3) Şi, nu după multe 
zile de la sosirea lor în Attica, a început să bîntuie, pentru 
prima dată, molima 80 printre atenieni. Se spunea că şi înainte 
se mai abătuse în multe locuri, şi în Lemnos, şi în alte re¬ 
giuni, totuşi nu se amintea să fi bîntuit pe undeva o [epide¬ 
mie de] ciumă atît de groaznică în care să piară un număr 
atît de mare de oameni. (4) Intr-adevăr, la început, nici medi¬ 
cii nu erau în stare să dea ajutoare, căci nu se pricepeau, ci 
ei înşişi mureau, cu atît mai frecvent cu cît se apropiau de 
bolnavi; nu le venea în ajutor bolnavilor nici vreo altă 81 artă 
omenească; toate rugăciunile pe care le făceau în temple şi 
oracolele cît şi alte lucruri de acest fel la care recurgeau, erau 
fără de folos şi, învinşi de boală, ei renunţau la ele, murind. 

48 (1) A început să bîntuie, după cum se spune, din Etiopia, 
care se găseşte mai la sud de Egipt, apoi a coborît şi în Lybia„ 

ţl în Egipt, şi într-o mare parte a ţării regelui. (2) în cetatea 
ntcnienilor s-a abătut dintr-o dată, prinzînd mai întîi pe oame¬ 
nii din Pireu, astfel că locuitorii de acolo au spus căpelopo- 
iK'sienii aruncaseră otrăvuri în puţuri, căci încă nu erau acolo 
Izvoare 82 . Mai în urmă a ajuns şi în cetatea de sus 83 , unde mu¬ 
reau şi mai mulţi încă. (3) Despre această molimă să spună 
fiecare ce ştie — medic sau om simplu 84 — din ce pricină 
ho părea că a izbucnit şi să arate cauzele unei atît de mari 
înrăutăţiri a sănătăţii pe care le socoteşte în stare să producă 
o atît de mare schimbare; eu însă voi arăta cum a fost molima 
şi voi arăta simptomele pe care, dacă va bîntui iarăşi, le va 
putea cerceta oricine, şi, dacă ştie cîte ceva de mai înainte, 
nu va fi cu totul necunoscător; [le voi arăta], deoarece eu 
însumi am fost bolnav şi am văzut şi pe alţii suferind. 

49 (1) Anul acela, aşa cum mărturiseau toţi, a fost îndeosebi 
ferit de orice alt fel de boli. Şi, dacă cineva se îmbolnăvea 
mai înainte de ceva, orice boală dădea în ciumă. (2) Pe alţii, fără 
nici un fel de alt simptom, ci deplin sănătoşi, îi cuprindeau căl¬ 
duri mari la cap, ochii se înroşeau şi se inflamau, şi organele 
dinăuntrul gurii, faringele şi limba, îndată se făceau sîngerii, 
iar respiraţia devenea neregulată şi rău mirositoare. (3) După 
aceea, urmau strănuturi şi răguşeală şi, nu după mult timp, 
durerea cobora în piept, cu tuse grea, şi, ori de cîte ori se 
fixa la inimă, o răscolea si urmau ceea ce medicii numesc 
eliminări de fiere şi acestea se făceau cu dureri mari. (4) 
Mulţi făceau eforturi deşarte să vomite cu spasme violente, şi, 
în timp ce, după aceste eforturi, durerea înceta îndată, pentru 
alţii cu mult mai tîrziu. (5). Corpul celui cuprins de boală, pe 
partea exterioară, nu era nici înfierbîntat, nici verzui, ci ne¬ 
obişnuit de roşu, livid şi spuzit de băşicuţe şi răni. Dar, or¬ 
ganele interne atît de tare erau înfierbîntate, încît bolnavii nu 
puteau suferi pe ei nici cele mai uşoare himatioane 85 sau sin- 
done 86 şi nici o altă haină; cu foarte mare plăcere ei s-ar fi 
aruncat în apă rece. Astfel, mulţi dintre cei nesupravegheaţi 
s-au şi aruncat în puţuri, cuprinşi de o sete nepotolită dar 
boala rămînea la fel, fie că beau mult, fie că beau puţin 
(6) Tot timpul nu-şi puteau găsi astîmpăr şi nu puteau dormi 

Iar corpul, atît cît boala era în culmea puterii, nu se veştejea, 
ci rezista în chip neaşteptat suferinţei, încît cei mai mulţi 
piereau a opta sau a noua zi din pricina căldurii lăuntrice, 
cînd încă mai aveau ceva putere; dacă scăpau însă, boala se 
localiza în pîntece şi, producînd o ulceraţie şi apoi şi o diaree 
nestăvilită, cei mai mulţi mureau din pricina ei, de slăbiciune. 
(7) Boala, care se manifesta mai întîi la cap, începînd de sus, 
trecea prin tot corpul şi, dacă cineva scăpa de cele mai pu¬ 
ternice atacuri, afecţiunea extremităţilor indica totuşi prezenţa 
bolii. (8) Astfel, boala se abătea asupra organelor genitale şi a 
extremităţilor mîinilor şi picioarelor şi mulţi scăpau fără ele, 
alţii fără ochi. Pe unii îi cuprindea uitarea de toate, cînd st 
ridicau [de pe patul de boală], încît nu se mai recunoşteau 
nici pe ei înşişi şi nici pe prietenii lor. 

50 Boala, cu înfăţişările ei, mai presus de orice putere de 
descriere, s-a abătut asupra fiecăruia şi a fost mai greu de 
suferit decît poate îndura firea omenească şi, în alte privinţe, 
s-a dovedit că este mai mult decît o boală obişnuită şi datorită 
următoarelor fapte: păsările şi patrupedele care se atingeau 
de cadavre, căci mulţi rămăseseră neîngropaţi, sau nu mai 
apăreau, sau, dacă mîncau din ele, piereau. Dovada a consti¬ 
tuit-o lipsa evidentă a unor astfel de păsări; totodată nici nu 
au fost găsite căzute prin alte părţi, nici pe lîngă astfel de 
cadavre. Cîinii arătau mai mult urmările [bolii asupra anima¬ 
lelor], căci trăiau în jurul oamenilor. 

51 (1) în genere cam aşa s-a înfăţişat această boală, fără 
să mai vorbim de multe alte manifestări ciudate, care s-au 
arătat în mod deosebit numai unora, în comparaţie cu alţii. 
Şi nici o boală obişnuită nu supăra [pe oameni] în acel timp 
şi, dacă se ivea vreuna, dădea în ciumă. (2) Unii mureau din 
lipsă de îngrijire, iar alţii din prea multă îngrijire. Şi nici nu 
exista un singur leac, ca să spun aşa, pe care ai fi putut să-] 
întrebuinţezi cu folos, căci cel care era folositor unuia era 
vătămător altuia. (3) Nici un corp — puternic sau slab 87 — nu 
s-a dovedit neatins de boală, căci ea a cuprins toate corpurile, 
chiar şi pe cele îngrijite, cu toate mijloacele existente. (4) Dar, 

aspectul cel mai trist al bolii era descurajarea care-i cuprindea 
pe cei care începeau să se simtă rău (căci, lăsîndu-se îndată 
pradă descurajării, se dădeau şi mai repede bătuti şi nu mai 
rezistau) şi contaminarea de la cei cărora le dădeau îngrijire 
şi care-i făceau să moară, ca oile. Cea mai mare distrugere o 
producea, într-adevăr, caracterul contagios al bolii. (5) Astfel 
de teamă că nu voiau să se atingă unii de alţii, bolnavii mu¬ 
reau părăsiţi — şi multe case au rămas goale din lipsă de 
îngrijire — sau cînd [cei sănătoşi] se duceau pe la cei bolnavi, 
de asemenea piereau; şi piereau mai ales cei care voiau să se 
arate virtuoşi, căci, de ruşine, nu se cruţau pe ei înşişi şi se 
duceau să-şi vadă prietenii, deoarece rudele, terminînd jelirea 
celor dispăruţi, cădeau şi ei pradă oboselii, fiind învinşi de 
nemaivăzuta boală. (6) Cei care scăpaseră deplîngeau încă şi 
mai mult şi pe cel care murea şi pe cel care se lupta cu 
boala, deoarece cunoşteau suferinţele; ei înşişi erau în siguranţă, 
căci boala nu-1 cuprindea de două ori pe acelaşi om, ca să-l 
distrugă. Cei scăpaţi erau socotiţi de către cei din jur fericiţi 
şi în acelaşi timp şi ei înşişi — imediat după boală — erau 
veseli deoarece erau siguri că n-o să mai poată pieri de altă 
boală. 

52 (1) O mare apăsare în timpul molimei a constituit-o [pen¬ 
tru toţi] afluenţa de la ţară la oraş, şi mai ales pentru cei care 
veneau în oraş. (2) Astfel, nemaigăsindu-se case de locuit şi fiind 
siliţi să-şi ducă viaţa în colibe înăbuşitoare, în timpul verii 
mureau de-a valma, iar morţii zăceau unii peste alţii, în timp 
ce bolnavii umblau 88 pe drumuri şi pe la toate izvoarele, pe 
jumătate morţi, tînjind după apă. (3) Şi templele, în care-şi 
făcuseră sălaşuri, erau pline de morţi, căci mureau şi acolo, 
într-adevăr, deoarece boala se arăta mai puternică 89 , oamenii 
nu mai aveau ce face şi, atunci, le erau la fel de indiferente şi 
cele sfinte, şi cele profane. (4) Toate obiceiurile, pe care le 
respectaseră mai înainte la înmormîntare atenienii, erau căl¬ 
cate şi fiecare îşi înmormînta morţii cum putea. Şi mulţi îşi 
îngropau morţii în chip ruşinos, din lipsa celor necesare, deoa¬ 
rece înmormîntaseră pe mulţi de ai lor mai înainte. Astfel, unii 
puneau [pe morţii lor] pe ruguri străine şi luînd-o înaintea celor 

rare făcuseră rugul 90 , dădeau ei foc rugului, iar alţii, în timp 
<’(» un rug străin ardea, aruncau şi ei deasupra mortul pe care-1 
aduceau şi apoi plecau. 

53 (1) O dată cu molima a început să se introducă în cetate 
multe inovaţii 91 , şi în multe privinţe. într-adevăr, fiecare în¬ 
drăznea mai uşor să săvîrşească fapte de care mai înainte se 
ferea [să arate] că le făcea cu plăcere, pentru că vedea rapida 
schimbare a celor bogaţi 92 , care mureau pe neaşteptate şi a 
celor care mai înainte nu aveau nici avere, dar luau îndată în 
stăpînire lucrurile celor morţi. (2) în acest fel ei socoteau că-i 
bine să-şi procure repede plăceri şi desfătări, socotind efemere 
şi propriile lor corpuri şi banii. (3) Nimeni nu era dispus să 
îndure, în prealabil neplăceri pentru ceea ce îi părea că e 
bine, socotind că nu ştie dacă n-o să piară înainte de a ajunge 
acolo. Şi tot ceea ce era plăcere, precum şi orice cîştig care pu¬ 
tea procura plăcere era socotit şi bun, şi folositor. (4) Nici o 
teamă de zei şi nici o lege omenească nu-i putea opri, fiindcă, 
pe de o parte, socoteau că şi cinstirea şi lipsa de cinstire a zei¬ 
lor are aceeaşi valoare, pentru că vedeau că toţi pier la fel, 
iar pe de altă parte, nimeni nu se mai aştepta c-ar mai pu¬ 
tea trăi pînă la judecată, ca să ispăşească viu pedeapsa pentru 
greşelile săvîrşite, ci socotea că este cu mult mai ameninţă¬ 
toare pedeapsa care fusese abia votată şi, deci, mai înainte de 
a o ispăşi socoteau că-i firesc să mai guste puţin din viaţă. 

54 (1) Atenienii, dînd de o astfel de nenorocire, erau dis¬ 
truşi, deoarece înăuntrul cetăţii mureau oamenii, iar în afara 
cetăţii pămîntul le era devastat. (2) In timpul acestei nenoro¬ 
ciri, cum era firesc, şi-au amintit şi de versul următor, despre 
care spuneau bătrînii că se cînta odinioară: „Va veni un război 
doric şi o dată cu el ciuma 11 . (3) S-a iscat gîlceavă între oameni, 
căci unii spuneau că cei vechi nu întrebuinţaseră cuvîntul „ciu¬ 
mă" în vers, ci „foamete". în timpul de faţă a învins părerea 
că se spusese „ciumă", deoarece oamenii îşi potriveau menţiu¬ 
nea faptului după cele ce sufereau. Eu cred că dacă s-ar mai 
abate peste ei cîndva, în urma acesteia, vreun război doric, şi 

s-ar întîmpla să fie foamete, după cum este firesc, aşa îl voi 
cînta. (4) Cei care ştiau şi-au amintit şi de oracolul pe care l-a 
dat lacedemonienilor zeul, cînd l-au întrebat dacă trebuie să 
pornească război, iar el le-a răspuns că, dacă se vor război cu 
toată puterea, vor birui şi că el însuşi va colabora. (5) în 
ceea ce priveşte oracolul, se pare că evenimentele s-au petre¬ 
cut aşa cum prezisese: [într-adevăr], îndată ce au invadat pelo- 
ponesienii, a şi început molima. în Pelopones molima n-a 
pătruns, ceea ce merită să fie menţionat, ci s-a încuibat mai 
ales la Atena, şi după aceea şi în celelalte locuri care erau 
foarte populate. (6) Aşa s-au petrecut evenimentele în legătură 
cu molima. 

55 însă peloponesienii, după ce au devastat cîmpia, au tre¬ 
cut prin ţinutul numit Paralos, pînă. la Laurion, unde sînt 
minele de argint ale atenienilor. Şi, mai întîi, au devastat par¬ 
tea care priveşte spre Pelopones, apoi şi pe cea dinspre Eu- 
beea şi Andros. Pericles, fiind strateg, avea aceeaşi părere ca 
şi în timpul primei invazii a lacedemonienilor — anume că 
atenienii nu trebuie să atace. 

56 (1) Pe cînd lacedemonienii erau încă în cîmpie, mai îna¬ 
inte de a sosi în Paraloa, Pericles a pregătit o sută de corăbii 
pentru o xpediţie în Pelopones, şi, îndată ce au fost gata, le-a 
pornit. (2) Pe aceste corăbii de transportat caii, care atunci pen¬ 
tru prima dată fuseseră amenajate din nişte corăbii vechi, Pe¬ 
ricles ducea patru mii de hopliţi atenieni şi trei sute de călă¬ 
reţi; împreună cu el, la expediţie au luat parte Chiosul şi 
Lesbosul, cu cincizeci de corăbii. (3) Atunci cînd această armată 
a atenienilor a pornit a lăsat pe peloponesieni în Attica, la 
Paralos. (4) Ajungînd la Epidauros, în Pelopones, au devastat o 
mare parte din ţinut şi, apoi însufleţiţi de nădejdea că o vor 
cuceri, s-au avîntat spre cetate, dar n-au izbutit. (5) Retrăgîn- 
du-se de la Epidauros, au devastat ţinutul Troizenei, al Helia- 
dei şi al Hermionidei; toate aceste localităţi sînt situate în 
Pelopones, pe litoral. (6) Ridicînd ancora de acolo s-au dus în 
Prasiai, o cetate, în Laconia, situată pe litoral, au devastat pă- 

mînlul din jurul ei, au cucerit cetatea şi au jefuit-o. După ce 
nu adus la îndeplinire aceste acţiuni, s-au retras în patrie. Dar 
pe peloponesieni nu i-au mai prins în Attica căci se retrăseseră. 

57 (1) în timp ce peloponesienii erau pe teritoriul atenieni- 
lor, iar atenienii erau în expediţie pe corăbii, molima distrugea 
pe atenieni, şi în armată, şi în cetate; din această cauză s-a 
şi spus că peloponesienii, temîndu-se de ciumă — cînd au 
aflat de la dezertori că bîntuie în cetate şi după ce i-a văzut 
îngropîndu-i pe morţi — s-au retras mai repede din Attica. 
(2) în această invazie lacedemonienii au rămas în Attica vreme 
îndelungată şi au devastat toată ţara. într-adevăr, ei au ră¬ 
mas exact patruzeci de zile pe pămîntul Atticii. 

58 (1) în aceeaşi vară, Hagnon, fiul lui Nicias şi Cleopom- 
pos, fiul lui Cleinias, strategi, împreună cu Pericles, luînd ar¬ 
mata pe care o comandase el, au pornit îndată o expediţie 
împotriva chalcidienilor 93 din Tracia şi împotriva Potideei, care 
era mai de mult asediată şi, cum au sosit, au dus lîngă zidu¬ 
rile cetăţii maşini de război, încercînd în tot felul s-o cucerească. 
(2) Nu le reuşi însă nici cucerirea cetăţii, nici celelalte acţiuni 
întreprinse pe măsura pregătirii lor, căci ciuma, bîntuind şi aci, 
a ţinut pe atenieni pe loc, distrugînd armata, astfel că soldaţii 
atenieni din primul grup s-au îmbolnăvit în armata care era 
cu Hagnon, deşi mai înainte fuseseră sănătoşi. Phormion cu cei 
o mie şase sute de soldaţi nu erau încă în Chalcidica. (3) Aşa¬ 
dar, Hagnon s-a întors cu corăbiile la Atena, pierzînd, din 
cauza bolii, din patru mii o mie cincizeci de hopliţi, exact în 
patruzeci de zile; primii soldaţi, rămînînd pe loc, continuau 
asediul Potideei. 

59 (1) După a doua invazie a peloponesienilor, atenienii vă- 
zînd că ţara lor era a doua oară devastată, iar ciuma şi răz¬ 
boiul se abăteau asupra lor, şi-au schimbat părerile (2) şi 
începură să-l învinuiască pe Pericles că el îi convinsese să 
poarte război şi din pricina lui dăduseră peste atîtea nenorociri; 
au pornit deci să cadă la învoială cu lacedemonienii dar, tri- 

miţînd cîţiva soli la ei, au rămas fără nici un rezultat. Văzîn- 
du-se strîmtoraţi din toate părţile* r îl atacară pe Pericles. (3) 
Iar el, văzîndu-i că sînt amărîţi din pricina greutăţilor existente 
şi că ei se manifestă întocmai aşa cum se aştepta el, a con¬ 
vocat adunarea poporului 94 — era încă strateg — şi dorind să-i 
încurajeze şi, îndepărtîndu-le mînia, să-i aducă la sentimente 
mai bune şi să le mâi împrăştie teama, a păşit în faţa adunării 
şi le-a vorbit astfel: 

60 (1) „Mă aşteptam la mînia voastră împotriva mea (căci 
îi cunosc cauzele) şi de aceea am convocat adunarea, pentru 
ca să vă atrag atenţia şi 4 să vă dojenesc dacă cumva sînteţi 
pe nedrept mîniaţi pe mine sau, aşa cum nu se cuvine, daţi 
înapoi în faţa nenorocirilor. (2) Eu socotesc că o cetate aduce 
mai multe foloase fiecărui cetăţean în parte dacă ea, în în¬ 
tregul ei prosperă, decît dacă fiecare individ în parte o duce 
bine, dar acum cetatea este în nesiguranţă. (3) Intr-adevăr, un 
om care se simte mulţumit numai în ceea ce-1 priveşte pe el, 
dacă patria este distrusă se prăbuşeşte şi el o dată cu ea, 
dar dacă o duce greu într-o cetate fericită, se salvează cu mult 
mai uşor. (4) O cetate este în stare să suporte nenorocirile par¬ 
ticulare ale oricărui cetăţean, dar fiecare cetăţean nu poate să 
le suporte pe ale ei; oare nu trebuie ca toţi să o apere şi să 
nu facă ceea ce faceţi voi acum? Impresionaţi de nenorocirile 
din casele voastre nu vă mai preocupaţi de salvarea comuni¬ 
tăţii, şi acum mă învinuiţi şi pe mine care v-am îndemnat la 
război, şi pe voi înşivă care aţi fost de acord cu mine. (5) 
Desigur voi sînteţi acum mîniaţi pe mine un om care, soco¬ 
tesc, nu sînt mai puţin în stare decît altul să-mi dau seama 

de ceea ce trebuie şi să arăt prin viu grai [ceea ce gîndesc], 

# 

căci îmi iubesc cetatea şi nu sînt mai tare ca ispita banilor. 
(6) Intr-adevăr, cel care cunoaşte ceea ce trebuie, dar nu poate 
să arate cetăţenilor clar, este ca şi cum n-ar şti, iar cel care 
posedă ambele însuşiri, dar este răuvoitor cetăţii, de asemenea 
nu va putea înfăţişa vreun avantaj pentru cetate, dacă nutreşte 
sentimente bune pentru ea dar poate fi mituit, îşi vinde toate 
însuşirile numai pe bani. (7) Astfel, că, dacă aţi socotit că eu 

am aceste însuşiri mai mult decît altul şi v-aţi lăsat convinşi 
«rt purtaţi războiul, n-aş putea suporta acum, fireşte, învinuirea 
cft am săvîrşit o nedreptate. 

61 (1) într-adevăr, cei care au ales războiul, cînd în cele¬ 
lalte privinţe o duceau bine, au săvîrşit o nebunie că au por¬ 
nit războiul. Dar dacă era neapărat necesar sau să cedăm îndată 
şi să ne supunem vecinilor, sau să ne avîntăm în primejdie şi 
să supravieţuim, cel care fuge de primejdie merită mai multă 
dojană decît cel care rezistă. (2) Eu sînt acelaşi şi nu-mi ies din 
ale mele, dar voi vă schimbaţi, pentru că s-a întîmplat să vă 
lăsaţi convinşi de mine cînd nu sufereaţi şi să vă pară rău acum 
cînd suferiţi. Cuvîntul meu, în slăbiciunea gîndirii voastre, nu 
pare drept, pentru că suferinţa stăpîneşte simţirea fiecăruia din¬ 
tre voi, iar evidenţa folosului le lipseşte încă tuturor. Şi, de¬ 
oarece s-a produs o mare schimbare, şi aceasta în scurtă vreme, 
cugetul vostru este prea umil, pentru ca să vă menţineţi cu dîr- 
zenie la cele ce aţi hotărît. (3) într-adevăr, atît instantaneitatea 
şi surpriza cît şi ceea ce se întîmplă împotriva oricărei aşteptări 
reduce cugetul măreţ în sclavie; acest lucru vi s-a întîmplat şi 
vouă, pe lîngă altele, şi din pricina ciumii. (4) Totuşi voi, care 
locuiţi o cetate mare şi sînteţi crescuţi de ea în obiceiuri demne 
de ea 95 , trebuie să rezistaţi chiar şi în cele mai mari nenorociri, 
şi să nu vă întunecaţi prestigiul (căci oamenii sînt egal de în¬ 
dreptăţiţi să dojenească pe cel care din pricina moliciunii este 
mai prejos de faima de care se bucură şi să urască pe cel care 
tinde, impertinent, la faima care nu i se cuvine) şi, devenind 
insensibili la durerile personale, să vă îngrijiţi de salvarea co¬ 
munităţii. 

62 (1) Aşa cum am arătat, temerea voastră că suferinţele din 
timpul războiului vor fi mari şi că noi nu le vom putea 
învinge nu este întemeiată. Ar trebui să vă fie îndeajuns şi 
cele ce am spus în alte împrejurări, dar acum voi mai arăta 
şi ceea ce mi se pare că nici voi n-aţi luat în considerare vreo¬ 
dată, anume că, drept sprijin aveţi imperiul, cu privire la mă¬ 
rimea căruia nici eu nu v-am vorbit în cuvîntările de mai 

înainte. Eu n-as avea nevoie acum de o cuvîntare care corn- 

portă mai multă emfază, dacă nu v-aş vedea impresionaţi peste 
fire. (2) Voi vă gîndiţ'i numai că guvernaţi pe. aliaţi, dar eu 
am să vă arăt că dintre cele două spaţii, pămîntul şi marea, 
care în mod evident este important să fie stăpînite, pe unul, 
atît cît aveţi acum, sînteţi în întregime stăpînii cei mai pu¬ 
ternici, şi încă, dacă veţi mai voi, veţi avea, căci nu există 
nimeni, nici rege, nici vreunul din neamurile ce trăiesc în 
prezent, care, dacă voi plutiţi cu flota, aşa cum este echipată 
acum, să vă poată împiedica. (3) Aşadar, e limpede că această 
putere nu e de comparat cu folosul pe care-1 aduc casele şi pă¬ 
mîntul, de care voi vă socotiţi lipsiţi, ca şi cînd aţi fi pierdut 
lucruri mari; şi nu este firesc să suferiţi din pricina lor, ci 
socotindu-le doar o simplă grădiniţă sau altă înfrumuseţare de _ 
lux care pot fi neglijate în schimbul libertăţii, libertate pe care, 
dacă o vom dobîndi şi o vom salva, uşor se vor reface aceste 
lucruri; să ştiţi că pentru cei care se supun altora, de obicei 
se irosesc şi cele ce au dobîndit. Să nu uităm că părinţii noştri 
n-au fost mai prejos decît noi în ambele direcţii, deoarece ei, 
după ce le-au dobîndit cu eforturi şi nu le-au primit de la 
alţii, le-au păstrat şi, mai mult, păstrîndu-le neatinse, ni le-au 
transmis nouă. Este mai ruşinos să fii despuiat de ceea ce 
ai decît să eşuezi în efortul de a le dobîndi; deci să mergeţi 
împotriva duşmanului nu numai însufleţiţi de un curaj neştir¬ 
bit, ci şi de dispreţ. (4) într-adevăr, uneori chiar un fricos ca¬ 
pătă o cutezanţă făloasă din pricina unei fericite ignoranţe, 
iar dispreţul pentru duşmani îl are acela care este convins si 
raţional că le este superior, aşa cum este cazul vostru acum. 
(5) Inteligenţa, dacă este însoţită de dispreţ pentru duşman şi 
se încrede mai puţin în speranţă, a cărei forţă se dovedeşte 
mai ales în momente grele, oferă un curaj mai temeinic cînd 
şansele sînt egale cu ale duşmanului. [Inteligenţa este mai 
temeinică] dacă se încrede în judecata sprijinită pe realitate, 
ale cărei pronosticuri sînt mai sigure. 

63 (1) Este potrivit, deci, să luptaţi pentru onoarea cetăţii, 
care izvorăşte din dominaţia exercitată şi de care voi toţi vă 
bucuraţi; aşa că voi sau să nu fugiţi de eforturi sau să nu 

i 

urmăriţi dobîndirea onorurilor. Şi să nu socotiţi că voi lufflfeţi 

numai pentru un singur ţel, anume să nu vă atrageţi sclavia 
în Joc de libertate, ci [să ştiţi] că este vorba chiar de pierderea 
sî de primejduirea stăpînirii, din cauza acelor lucruri pentru 
rare la început v-aţi atras ura 96 . (2) De această dominaţie nu 
trebuie să vă lăsaţi să vă desprindeţi, presupunînd că cineva, 
înfricoşat de prezent, socoteşte legitimă părăsirea dominaţiei, 
vrînd să pară un om de treabă, din lipsă de energie. într-ade- 
văr, voi exercitaţi această dominaţie ca pe o tiranie, pe care 
se vede că este nedrept să o instaurezi dar primejdios s-o 
părăseşti. (3) Foarte repede ar putea astfel să piardă o cetate 
oameni, convingînd şi pe alţii, dacă ei înşişi ar trăi prin pro¬ 
priile lor mijloace, izolaţi de alţii, căci lipsa de acţiune nu 
poate dăinui dacă nu este rînduită laolaltă, cu vigoare, în ac¬ 
ţiune, căci nu este folositor să fii sclav într-o cetate care con¬ 
duce, ci într-una supusă. 

64 (1) Voi să nu vă lăsaţi atraşi de astfel de cetăţeni şi să 
nu vă mîniaţi pe mine, cu care voi înşivă aţi fost de acord 
să purtăm războiul, chiar dacă duşmanii, venind în ţară, au 
săvîrşit faptele pe care era firesc să le facă, pentru că voi nu 
voiserăţi să le daţi ascultare; şi peste aşteptări s-a mai adău¬ 
gat şi această molimă, care singură a fost mai puternică decît 
ar fi crezut oricine. Şi ştiu că, într-o oarecare măsură, din 
pricina ciumei sînt şi mai mult urît, dar nu pe drept, afară de 
cazul că, dacă încercaţi pe neaşteptate o mulţumire, o puneţi 
tot pe seama mea. (2) Trebuie să suferim şi cele care ne vin 
de la zei de nevoie, iar cele ce ne vin de la duşmani cu bărbă¬ 
ţie, căci acest lucru era măi înainte în obiceiul acestei cetăţi 
şi nu trebuie să dispară nici acum din cugetul vostru. (3) Ştiţi 
că această cetate are cea mai mare faimă printre toţi oamenii, 
pentru că nu cedează nenorocirilor, pentru că a risipit cele 
mai multe vieţi omeneşti şi cele mai multe eforturi în război 
şi pentru că şi-a dobîndit cea mai mare putere pînă acum, 
care va lăsa urmaşilor o veşnică amintire, chiar dacă ne vom 
poticni cîndva — căci toate sînt în firea lucrurilor şi prin ur¬ 
mare, şi descreşterea —, pentru că fiind eleni, noi atenienii am 
condus pe cei mai mulţi eleni şi am rezistat celor mai puteri 
nici duşmani, şi împotriva tuturor laolaltă, şi împotriva fie- 


18 — Războiul peloponeziac 

căruia în parte, şi am locuit o cetate foarte îmbelşugată în toate 
şi foarte mare. (4) Desigur, omul inactiv va dispreţui aceste 
lucruri, dar cel care doreşte să realizeze şi el ceva le va imita, 
pe cînd cel care nu a dobîndit nimic le va pizmui. (5) De 
ură şi aversiune au avut parte — cînd conduceau — toţi cei 
care s-au socotit vrednici să conducă pe alţii, dar cel care 
îşi asumă riscul de a fi urît pentru realizarea unor ţeluri mă¬ 
reţe, bine chibzuieşte. Intr-adevăr, ura nu dăinuieşte mult timp, 
pe cînd strălucirea, care o urmează îndată şi gloria, de după 
aceea, rămîn veşnic' în amintire. (6) Voi chibzuiţi şi pentru vii¬ 
tor bine şi pentru prezent onorabil, şi cu avîntul pe care-1 aveţi 
dobîndiţi-le pe amîndouă şi nu negociaţi cu lacedemonienii 97 , 
nici nu vă arătaţi că sînteţi apăsaţi de situaţia de faţă. Pur- 
taţi-vă întocmai ca aceia care, în faţa nenorocirilor, nu sînt 
nicidecum abătuţi în cuget, iar cu fapta rezistă foarte mult; 
aceştia sînt cei mai puternici şi printre cetăţi şi printre parti¬ 
culari “ as . 


65 (1) Astfel de vorbe spunîndu-le, Pericles încerca să le 
destrame mînia împotriva lui şi să le îndepărteze gîndurile de 
la greutăţile prezente. (2) Atenienii, în" public, s-au lăsat con¬ 
vinşi de vorbele lui Pericles, şi n-au mai trimis soli la Sparta, şi 
au pornit mai cu avînt la război, în particular 100 însă, se re- 
simţeau din pricina suferinţelor războiului: cei din popor 101 
[sufereau], pentru că, pornind de la o mică agoniseală li se 
luase şi aceea, iar cei bogaţi, pentru că pierduseră pe acele de 
la ţară, clădiri şi mobile scumpe şi, ceea ce era şi mai impor¬ 
tant, în loc de pace aveau război. (3) Totuşi atenienii, cu toţii, 
n-au încetat de a fi mimaţi împotriva lui Pericles şi l-au 
pedepsit cu o amendă. (4) Apoi, cu mult mai tîrziu, aşa cum 
face de obicei poporul, l-au ales strateg şi i-au încredinţat con¬ 
ducerea tuturor treburilor pentru că, pe de o parte, suferinţele 
îndurate de fiecare în legătură cu treburile sale particulare se 
mai potoliseră, iar pe de alta, pentru că-1 socoteau că este cel 
mai în măsură să facă faţă nevoilor întregii cetăţi. (5) Astfel, 
tot timpul cît fusese în fruntea cetăţii, în timp de pace, a 
condus-o cu moderaţie şi a păzit-o cu grijă, aşa că în timpul 
lui cetatea a ajuns foarte mare; dar, cînd a izbucnit războiul, 

(*sto evident că Pericles a prevăzut puterea ei în acest război. 
(6) A mai trăit doi ani şi şase luni. Apoi, după ce a murit, 
încă şi mai mult s-a văzut justeţea prevederii lui cu privire 
la război. (7) într-adevăr, el le-a spus că, dacă vor sta li¬ 
niştiţi, dacă-şi vor pregăti flota, dacă nu vor căuta să-şi mă¬ 
rească stăpînirea în timpul războiului şi dacă nu vor pune 
cetatea în primejdie, vor supravieţui. Dar atenienii au înţeles 
toate aceste recomandări pe dos şi au administrat rău şi alte 
treburi care păreau că n-au nici o legătură cu războiul — din 
pricina ambiţiilor şi dorinţelor de cîştig particulare — [şi le-au 
administrat rău] şi pentru ei înşişi, şi pentru aliaţii lor. Dacă 
aceste lucruri ar fi fost bine puse la punct ar fi adus onoare 
şi foloase particularilor, dar, eşuînd, s-au dovedit a fi spre 
paguba cetăţii în purtarea războiului. (8) Cauza a fost că 
Pericles fiind puternic şi prin prestigiul 102 şi prin concepţiile 
şale 103 şi, în mod evident, neputînd fi momit cu daruri, a 
condus poporul păstrîndu-i libertatea. Pericles nu se lăsa atît 
condus de atenieni, cît îi conducea el însuşi, pentru că, necău- 
tînd să-şi cîştige puterea prin mijloace necuviincioase, nu vor¬ 
bea spre a linguşi poporul, ci putea, datorită prestigiului său, 
să-l contrazică cu vehemenţă. (9) Cînd vedea deci Pericles că 
atenienii devin prea îndrăzneţi la timp nepotrivit, vorbindu-le, 
le inspira teamă, iar cînd atenienii erau descurajaţi fără mo¬ 
tiv, le ridica iarăşi moralul. Această conducere era, cu numele, 
o democraţie, în fapt era conducerea exercitată de fruntaşul 
cetăţii. (10) Conducătorii care au venit mai tîrziu — fiind mai 
degrabă egali între ei, dar tinzînd fiecare să ajungă cel din- 
tîi — au început, spre a face pe plac poporului, să-i încredinţeze 
şi conducerea statului. (11) Din aceste cauze s-au săvîrşit şi 
alte multe greşeli, cum este firesc într-o cetate mare şi care 
stăpîneşte un imperiu, şi chiar expediţia navală în Sicilia. 
Această expediţie nu a constituit atît o eroare de calcul asupra 
acelora împotriva cărora pornise, cît cei care au trimis expe¬ 
diţia nu au luat hotărîri folositoare pentru cei trimişi, ci 
zvîrlindu-şi calomnii de ordin personal, pentru a dobîndi întîie- 
tate în faţa poporului, au slăbit şi comanda în tabără 104 şi au 
tulburat şi situaţia în cetate, dezbinîndu-se mai întîi între ei. 
(12) Astfel, atenienii, deşi au eşuat în Sicilia, şi cu cealaltă 105 

armată, şi cu cea mai mare parte a flotei, şi deşi erau în dez¬ 
binare în cetate, totuşi au rezistat timp de zece ani, atît îm¬ 
potriva duşmanilor pe care-i aveau de mai înainte, cît şi îm¬ 
potriva celor care s-au ridicat din Sicilia, împreună cu cei 
vechi, şi au mai rezistat şi împotriva celor mai mulţi aliaţi 
care-i părăseau, apoi, mai tîrziu, şi împotriva lui Cyrus, fiul 
regelui, care s-a alăturat celorlalţi duşmani şi care a dat pe- 
loponesienilor bani pentru flotă. Totuşi, din pricina dezbinărilor 
personale dintre ei, n-au cedat mai înainte de a se prăbuşi. (13) 
Atît de mult prisoseau mijloacele prin care prevăzuse Pericles 
că ar fi putut învinge uşor pe peloponesieni în acest război. 

66 (1) în aceeaşi vară, lacedemonienii şi aliaţii lor au por¬ 
nit o expediţie cu o sută de corăbii în insula Zacynthos, care 
este situată în faţa Elidei. Locuitorii acestei insule sînt colo¬ 
nişti ai aheilor din Pelopones şi luptau alături de atenieni. (2) 
Pe flotă se aflau o mie de hopliţi lacedemonieni sub comanda 
navarhului Cnemos din Sparta. Debarcînd pe insulă, au de¬ 
vastat o mare parte de teren. Dar, văzînd că locuitorii nu cad 
la învoială, au pornit spre patrie. 

♦ 

67 (1) Pe la sfîrşitul acestei veri Aristeus din Corint şi ur¬ 
mătorii soli ai lacedemonienilor: Amneristos, Nicolaos, Strato- 
demos, Timagoras din Tegeea şi Pollis din Argos, ca particular, 
au pornit în Asia, la rege, spre a-1 convinge să le ofere bani şi 
alianţă; au ajuns mai întîi în Tracia, la Sitalces, fiul lui Teres, 
dorind să-l convingă, dacă vor putea, să se desprindă de alianţa 
cu Atena şi să pornească în expediţie împotriva Potideei, unde 
era armata atenienilor care-i asedia şi, aşa cum aveau de gînd 
cu ajutorul lui să treacă dincolo de Hellespont, la Pharnacos, 
fiul lui Pharnabazos, care avea să-i însoţească pînă la rege. 
(2) Learchos, fiul lui Callimachos, şi Ameiniades, fiul lui 
Philemon, solii atenieni, care din întîmplare erau acolo, con¬ 
ving pe Sadocos, fiul lui Sitalces, care devenise cetăţean ate¬ 
nian, să le predea pe solii lacedemonienilor, ca nu cumva 
aceştia, trecînd la rege, atît cît îi priveşte, să aducă vreun 
prejudiciu cetăţii lui. (3) Sadocos se lasă convins şi, pe cînd 
solii lacedemonienilor treceau prin Tracia, îndreptîndu-se spre 

corabia cu care aveau să treacă Hellespontul, pune mina pe ei, 
mai înainte de a se îmbarca pe corabie; au trimis alţi oameni 
cu Learchos şi cu Ameiniades şi le-au poruncit să-i predea 
lor, iar ei, luîndu-i în primire, i-au adus la Atena. (4) Cînd 
au sosit aci, atenienii, temîndu-se că Aristeus, dacă va scăpa, 
le va face şi mai mult rău, deoarece şi mai înainte era evident 
că pusese la cale toate acţiunile desfăşurate la Potideea şi în 
Tracia, i-au omorît pe toţi în aceeaşi zi, nejudecaţi şi neascul¬ 
taţi, deşi doreau să spună ceva, după care i-au aruncat în pră¬ 
pastie; ei s-au justificat, spunînd că îşi exercită dreptul de re¬ 
presalii prin aceleaşi mijloace pe care le folosiseră şi lacede- 
monienii cînd uciseseră şi aruncaseră în prăpastie pe negustorii 
atenienilor şi aliaţilor, care pluteau în hoclade 106 , în jurul Pe- 
loponesului. Intr-adevăr, la începutul războiului, lacedemonienii, 
tratînd ca pe duşmani pe toţi pe care-i prinseseră pe mare, 
îi uciseseră atît pe cei care erau aliaţi cu atenienii, cît şi pe 
cei care nu erau aliaţi nici cu unii, nici cu ceilalţi. 

68 (1) Cam în aceeaşi vreme, pe la sfîrşitul verii, am- 
bracioţii, luînd alături de ei mulţi barbari, au pornit o expedi¬ 
ţie împotriva Argosului Amphilochic şi împotriva restului Am- 
philochiei. (2) Duşmănia împotriva argeienilor au început s-o 
nutrească din pricina următorului fapt. (3) Argosul Amphilochic 
şi restul Amphilochiei le-a întemeiat, în golful Ambracic, după 
războiul Troiei, Amphilochos, fiul lui Amphiaraos, cînd s-a 
întors acasă şi a rămas nemulţumit de orînduirea din Argos 107 , 
şi l-a numit Argos, după numele patriei sale. (4) Cetatea aceasta 
era cea mai mare din Amphilochia şi avea cei mai vînjoşi locui¬ 
tori. (5) Cu multe generaţii mai tîrziu, argeienii, fiind bîntuiţi 
de nenorociri, au adus pe ambracioţi să locuiască în cetatea 
lor; aceştia erau vecini cu Amphilochia. Chiar de atunci, de la 
început, şi-au elenizat limba, pe care o vorbesc şi acum, învă- 
ţînd-o de la ambracioţii care s-au aşezat să locuiască acolo. 
Ceilalţi amphilochieni sînt barbari. (6) Ambracioţii izgonesc, 
cu timpul, din cetate pe argeieni şi stăpînesc ei cetatea. (7) în 
urma acestui fapt, amphilochienii se încredinţează acharnieni- 
lor şi, împreună, cheamă în ajutor pe atenieni, care au trimis 
pe Phormion, ca strateg, cu treizeci de corăbii. De cum soseşte 

Phormion, ei iau Argosul cu asalt şi reduc în sclavie pe ambra- 
cioţi. Cetatea au locuit-o în comun amphilochieni şi acharna- 
nieni. (8) După aceasta s-a încheiat prima alianţă 108 între ate- 
nieni şi acharnieni. (9) Ambracioţii de atunci, de la reduce¬ 
rea lor în sclavie, au început să urască pe argeieni, iar mai 
tîrziu, în timpul războiului, au pus la cale această expediţie, cu 
^soldaţi ambracioţi, chaoni 109 şi din alte triburi barbare vecine. 
Pornind spre Argos, au pus stăpînire pe ţarini dar, deoarece 
n-au putut să ia cetatea cu asalt, s-au întors acasă, împrăştiin- 
du-se fiecare în sînul poporului din care făcea parte. Acestea 
s-au petrecut în vara aceasta. 

69 (1) în iarna următoare atenienii au trimis douăzeci de 
corăbii în jurul Peloponesului, comandate de Phormion care, 
pornind de la Naupactos, veghea ca nici o corabie să nu plece 
de la Corint sau din golful Crisaios şi nici să nu pătrundă în 
•acel golf. Au mai trimis alte şase, sub comanda strategului Mele- 
sandros, spre Caria şi Lycia pentru ca, tot ele, să strîngă bani, 
să nu lase flota piraţilor peloponesienilor să pornească de acolo 
şi să împiedice plutirea holcadelor care veneau din Phaselis, din 
Fenicia şi din regiunea aceea. (2) Melesandros, debarcînd cu ar¬ 
mata atenienilor şi a aliaţilor în Lycia, moare înfrînt în luptă 
şi pierde o parte din armată. 

70 (1) în aceeaşi iarnă, potideenii nu mai puteau rezista ase¬ 
diului, iar invaziile peloponesienilor în Attica nu îndepărtaseră 
de loc pe atenieni de acolo, grîul lipsea; apoi se mai iviră şi 
alte multe lipsuri în legătură cu hrana strict necesară, încît ajun¬ 
seseră să se mănînce chiar între ei; de aceea, fac propuneri de 
înţelegere comandanţilor atenieni rînduiţi împotriva lor, şi anu¬ 
me lui Xenophon, fiul lui Euripides, lui Hestiodoros, fiul lui 
Aristocleides, şi lui Phanomachos, fiul lui Callimachos. (2) Aceş¬ 
tia au acceptat propunerile, văzînd suferinţele armatei în 
timp de iarnă şi ţinînd seama că Atena cheltuise două mii de 
talanţi pentru acest asediu. (3) Au căzut deci la învoială ca 
potideenii să iasă din cetate — bărbaţii, copiii şi femeile şi 
ajutoarele lor 110 — cu o singură haină, iar femeile cu două, şi 
cu o sumă anumită de bani de drum. (4) Şi, potideenii, care 

intrau în prevederile învoielilor au pornit spre Chalcidica, [răs- 
pîndindu-se] fiecare pe unde putea. Atenienii însă au acuzat 
pe comandanţi că încheiaseră învoiala fără ştirea lor — căci soco¬ 
teau că ar fi putut cuceri cetatea, dacă ar fi voit — iar mai tîrziu 
au trimis colonişti atenieni la Potideea şi au populat-o. (5) Acestea 
s-au întîmplat iarna şi s-a terminat al doilea an al acestui răz¬ 
boi, a cărui istorie a scris-o Thucydides. 

71 (1) In vara următoare, peloponesienii şi aliaţii lor n-au 
mai invadat Attica, dar au pornit o expediţie împotriva Plateei. 
Comandant era Archidamos, fiul lui Zeuxidamos, regele lacede- 
monienilor. Şi, aşezîndu-şi tabăra, era gata să le devasteze ţa¬ 
rinele. Dar plateenii au trimis îndată o solie la el, ca să-i spună 
următoarele: (2) „Archidame, şi voi lacedemonienilor, nu între¬ 
prindeţi o acţiune nedreaptă şi nedemnă de voi şi dc părinţii 
voştri, ai căror fii sînteţi, venind cu armată pe pămîntul Plateei. 
Intr-adevăr, Pausanias, fiul lui Cleombrotos, lacedemonian, după 
ce a eliberat Elada de mezi, împreună cu elenii care au voit 
să înfrunte primejdia luptei, care s-a dat la noi, a adus jertfe, 
în Agorana noastră, lui Zeus eliberatorul. Chemînd apoi [în 
adunare] pe toţi aliaţii, le-a dat plateenilor să-şi aibă pămîntul 
şi cetatea lor şi s-o locuiască neatîrnaţi, şi [a statornicit] ca ni¬ 
meni să nu vină cu armată împotriva lor pe nedrept 111 sau ca 
să-i robească. în caz contrar, să ceară ajutor de la aliaţii ac¬ 
tuali, după puterea lor. (3) Acest privilegiu ni l-au acordat nouă 
părinţii voştri pentru virtute^ şi vitejia pe care au dovedit-o în 
acele lupte; dar voi faceţi acum contrariul, căci aţi venit împre¬ 
ună cu thebanii, cei mai înverşunaţi duşmani ai noştri, ca să ne 
reduceţi în sclavie. (4) Luînd martori pe zeii paznici ai jurămin- 
telor, care s-au făcut atunci, şi pe zeii voştri străbuni, şi pe 
zeii noştri băştinaşi, vă spunem să nu faceţi nedreptăţi pămîn- 
tului Plateei m şi să nu călcaţi jurămintele, ci să ne lăsaţi să 
locuim neatîrnaţi, aşa cum ne-a îndrituit Pausanias“. 

# 

72 (1) După ce plateenii au spus acestea, Archidamos, răspun- 
zîndu-le, le-a zis: „Drept aţi vorbit, plateenilor, dacă faptele 
voastre ar fi la fel cu vorbele. Intr-adevăr, aşa cum v-a lăsat 
vouă Pausanias, fiţi autonomi şi eliberaţi şi pe alţii care, în- 

fruntînd primejdiile de atunci, au jurat alături de voi, dar 
sînt acum sub dominaţia atenienilor; însă de pe urma eliberării 
lor şi a altora a rezultat o înarmare foarte mare şi un război. 
Mai ales după ce v-aţi alăturat acestei alianţe, respectaţi-vă 
jurămintele; iar dacă nu — îndemn pe care vi l-am făcut şi mai 
înainte — păstraţi liniştea, chivernisindu-vă treburile voastre, 
şi nu fiţi alături de nici unul, ci primiţi-i şi pe unii, şi pe alţii 
ca prieteni, dar cu război sâ nu întîmpinaţi nici pe unii, nici pe 
ceilalţi. Şi acestea vă vor fi de ajuns“. (2) Archidamos aşa le-a 
vorbit. Iar solii plateenilor, auzindu-1, au intrat în cetate şi au 
comunicat poporului cele spuse de Archidamos; plateenii i-au 
răspuns că le este cu neputinţă să facă ceea ce le cere fără să 
consulte pe atenieni, deoarece copiii şi soţiile lor se află la 
Atena; că se tem şi pentru soarta întregii cetăţi, deoarece, după 
retragerea lacedemonienilor, vor veni atenienii şi-i vor împie¬ 
dica; sau că thebanii — avînd în vedere că sînt legaţi prin ju- 
rămînt — îi vor primi şi pe unii, şi pe alţii şi vor încerca să 
le ocupe iarăşi cetatea. (3) Archidamos, încurajîndu-i, le-a 
spus: „Voi predaţi-ne cetatea şi casele voastre nouă, lacedemo¬ 
nienilor, arătaţi-ne hotarele pămîntului şi arborii voştri pe nu¬ 
măr şi oricare alte lucruri care se pot număra, iar voi retră- 
geţi-vă unde voiţi, cît timp va dura războiul. Iar după ce se va 
termina, vă vom restitui tot ceea ce am luat în primire. Dar 
pînă atunci le vom avea în depozit, [lucrînd pămîntul] şi plătind 
arenda care vi se va părea vouă potrivită". 

73 (1) Solii, auzind acestea, au intrat iarăşi în cetate şi sfă- 
tuindu-se cu poporul, le-au spus că vor mai întîi să comunice 
atenienilor îndemnurile care li se fac şi, dacă-i vor convinge 
le vor îndeplini. Dar pînă atunci — ziceau solii — să se în¬ 
cheie un armistiţiu şi să nu se devasteze pămîntul. Archida¬ 
mos a încheiat un armistiţiu pe atîtea zile cîte erau necesare 
să se ducă trimişii plateenilor la Atena, şi n-au devastat re¬ 
colta. (2) Ducîndu-se deci solii plateenilor la Atena, şi sfătuin- 
du-se cu atenienii, s-au înapoiat vestind celor din cetate urmă¬ 
toarele: (3) „Plateenilor, atenienii spun că nici mai înainte, de 
cînd le sîntem aliaţi, şi în nici o altă împrejurare cînd am fost 
nedreptăţiţi nu ne-au neglijat, aşa că nici acum n-o să ne 

treacă cu vederea, ci ne vor veni în ajutor cu toată puterea. 
Ei vă recomandă să respectaţi jurămintele pe care le-au făcut 
părinţii voştri şi să nu aduceţi nici o schimbare în alianţă“. 

74 (1) După ce solii le-au vestit acest răspuns din partea 
atenienilor, plateenii au hotărît să nu trădeze pe atenieni, ci 
să rabde să vadă chiar pămîntul devastat, dacă va trebui, şi să 
îndure orice s-ar întîmpla; [au mai hotărît] ca nimeni să nu 
mai iasă din cetate, ci să răspundă de pe zidul cetăţii că le 
£‘ste cu neputinţă să satisfacă cererile lacedemonienilor. (2) De 
îndată ce plateenii au dat răspunsul, regele Archidamos, primul, 
a început să ia martori pe zeii şi pe eroii 113 locului, zicînd: „Zei 
şi eroi, care stăpîniţi pămîntul Plateei, sînteţi martori că nici la 
început n-am venit pe nedrept în acest ţinut, ci numai după 
ce aceştia şi-au călcat jurămîntul primit în acest pămînt în care 
părinţii noştri, după ce vi s-au rugat vouă, au învins pe mezi 
[iar locul] l-aţi făcut prielnic pentru luptă elenilor, nici acum, 
dacă vom întreprinde vreo acţiune, nu vom face vreo nedrep¬ 
tate. în adevăr, deoarece, deşi le-am făcut multe şi potrivite 
îndemnuri, nu ne-au dat ascultare. învoiţi-vă deci să fie pedep¬ 
siţi cei care au săvîrşit mai întîi nedreptatea, iar ajutor să 

obţină cei care atacă, avînd dreptatea de partea lor. 

✓ 

75 (1) Invocînd în felul acesta zeii, Archidamos şi-a rînduit 
armata pentru război, înconjurînd mai întîi cetatea cu arbori 
tăiaţi, pentru ca să nu mai poată ieşi nimeni afară, apoi, a 
construit o terasă în faţa cetăţii, sperînd că, datorită unei ar¬ 
mate atît de mari angajată în acţiune, repede îi vor lua cu 
asalt. (2) Tăind lemne din Citheron ei le aşezau cruciş, în chip 
de zid, de amîndouă părţile, pentru ca terasa să nu fie prea 
mult deschisă. Aduceau pentru terasă lemne, pietre, pămînt 
şi orice alt material, care, aruncat, putea spori lucrarea. (3) Au 
lucrat la terasă şaptezeci de zile şi şaptezeci de nopţi fără în¬ 
trerupere, împărţindu-se pe echipe, cu schimbul, astfel că în 
timp ce unii aduceau materiale, alţii se hrăneau şi dormeau. 
Comandanţii laccdemonieni ai trupelor străine din fiecare ce¬ 
tate erau de faţă şi-i sileau pe ai lor la lucru. (4) Iar plateenii, 
văzînd terasa înălţîndu-se, au înjghebat cadrul unui zid de 

lemn şi l-au sprijinit de partea zidului din interior în dreptul 
căruia se ridica terasa lacedemonienilor, umplîndu-1 cu cără¬ 
mizile smulse de prin casele apropiate. (5) Lemnele erau pen¬ 
tru ei numai un fel de legătură, pentru ca construcţia, înăl- 
ţîndu-se, să nu fie lipsită de rezistenţă. Şi, drept perdele de 
protecţie, ei întrebuinţau cuverturi de piele 114 şi piei 115 , pentru 
ca nici lucrătorii, nici lemnele să nu fie atinse de săgeţi 
aprinse, ci să fie în siguranţă. (6) înălţimea zidului şi a terasei 
se ridica tot mai sus şi cu acelaşi zel. în acelaşi timp pla- 
teenii pun la cale următoarea lucrare: să facă o spărtură în 
zid, în punctul în care se ridica terasa şi să scoată de acolo 
pămîntul din cetate. 

76 (1) Peloponesienii, prinzînd de veste, puneau lut moale 
în plase de trestie şi le înfundau în partea spartă, pentru ca 
lutul din plase să nu mai poată fi scos ca pămîntul tare. (2) 
Plateenii, fiind închişi pe acolo, au oprit această lucrare, dar 
au început să sape un şanţ subteran, pornind din cetate şi cal- 
culînd ca şanţul să fie dus pe sub terasă, tîrau la ei pămîntul 
scos din şanţ. Multă vreme n-au fost observaţi de cei dinafară, 
astfel că duşmanii, deşi aduceau materiale, nu sporeau, deoa¬ 
rece terasa le era furată de jos şi se lăsa mereu în locul gol. 
(3) Dar, puţini cum erau, temîndu-se că riu vor rezista nici 
aşa în faţa duşmanilor numeroşi, au mai născocit şi acest 
lucru: au încetat să mai lucreze la marele zid pornit în faţa 
terasei duşmane, dar au început să mai construiască un zid 
în formă de semilună, de o parte şi de alta a zidului mare, 
pornind din partea de jos, înăuntru, înspre cetate, pentru ca, 
în cazul cînd zidul cel mare va fi capturat, să poată rezista 
aci, iar duşmanii să fie nevoiţi să ridice şi aci o terasă şi, 
înaintînd înăuntrul cetăţii, să lucreze în două părţi şi astfel 
să fie intens atacaţi pe două fronturi. (4) O dată cu înălţa¬ 
rea terasei peloponesienii au adus lîngă cetate şi maşini de 
război, una chiar, adusă pe terasă, a dărîmat o mare parte 
din marea construcţie [a plateenilor], înfricoşîndu-i, iar pe ce¬ 
lelalte le-au dus în alte părţi ale zidului. în jurul acestor ma¬ 
şini plateenii aruncau laţuri şi, trăgîndu-le în sus, le sfărîmau; 
pe lîngă asta legau grinzi mari cu lanţuri lungi de fier — 

fixate la ambele capete de două bîrne aşezate orizontal şi 
petrecute peste zid — şi, trăgîndu-le în sus, în poziţie oblică 
faţă de zid, cînd se apropia maşina de război duşmană gata 
să lovească, dădeau drumul grinzii din lanţurile slab legate şi 
nu din mînă, iar aceasta, căzînd cu viteză, distrugea pînă în. 
rădăcină capul 116 berbecelui. 

77 (1) După aceea, peloponesienii, văzînd că maşinile nu 
folosesc la nimic, că terasei i se opune zidul plateenilor şi so¬ 
cotind că este greu să cucerească cetatea în condiţiile grele 
în care se aflau, s-au pregătit s-o înconjure cu fortificaţii. (2) 
Mai întîi, însă, au hotărît să încerce, dacă vor putea, să dea 
foc cetăţii care nu era mare, căci sufla un vînt; ei născoceau 
tot felul de mijloace, doar cetatea va fi silită să cedeze fără 
cheltuieli şi asediu. (3) Aducînd deci surcele de lemn, au 
început să le arunce unele peste altele de pe terasă, mai întîi 
în spaţiul dintre zid şi terasă. Şi după ce spaţiul acesta s-a 
umplut repede, datorită mulţimii mîinii de lucru, ei au mai 
îngrămădit de-a lungul restului [zidului] cetăţii cît au putut 
să ajungă de pe înălţimea terasei, apoi, aruncînd cîlţi cu 
smoală aprinsă, au dat foc surcelelor. (4) Şi s-a produs o aşa 
de mare vîlvătaie, cum nu mai văzuse pînă atunci nimeni alta 
făcută de mîna [omului]. Iată, de pildă, copacii pădurilor de 
pe munţi frecîndu-se între ei, agitaţi de vînt, produc, de la 
sine, în chip spontan, foc şi, mai departe, flăcări. (5) Această 
vîlvătaie însă era mare şi era cît pe aci să distrugă pe plateeni, 
care scăpaseră de celelalte primejdii. Astfel, pe o mare întin¬ 
dere din cetate nu te puteai apropia şi, dacă ar fi suflat un vînt în 
direcţia cetăţii, ceea ce chiar nădăjduiau duşmanii, n-ar mai 
fi scăpat. (6) Acum se spune că s-a mai întîmplat încă să cadă 
o ploaie îmbelşugată, cu trăsnete, care a stins vîlvătaia şi ast¬ 
fel primejdia a trecut. 

78 (1) Peloponesienii, cînd au văzut că şi această încercare 
le-a eşuat, au oprit o parte din armată, iar restului i-au dat 
drumul şi au început să înconjure cetatea cu zid, împărţind 
spaţiul pe cetăţi; era o groapă înăuntru şi în afară, de unde 
luau pămînt pentru cărămizi. (2) Cînd terminară totul, pe la 

răsăritul arcturului 117 , au lăsat gărzi pentru paza unei jumă¬ 
tăţi din zid — jumătate păzeau beoţienii — şi s-au întors cu 
oastea în patrie, împrăştiindu-se prin cetăţi. (3) Plateenii 
[transferaseră] de mai înainte la Atena copiii, femeile, pe cei 
mai bătrîni şi mulţimea care nu le putea fi de folos, iar cei 
rămaşi, asediaţii, erau numai patru sute; erau optzeci de ate- 
nieni şi o sută zece femei, care făceau pîine. (4) Atîţia erau 
cu toţii cînd au trecut în starea de asediu, şi altcineva nu mai 
era nimeni pe zid, nici sclav, nici om liber. In felul acesta, 
deci, s-a instalat asediul Plateei. 

79 (1) In aceeaşi vară, concomitent cu expediţia împotriva 
plateenilor, atenienii au pornit în expediţie cu două mii de 
hopliţi atenieni şi cu două sute de cavaleri, pe cînd holdele 
erau coapte, împotriva chalcidienilor din Tracia şi a bottiailor. 
Strateg era, pentru a treia oară, Xenophon, fiul lui Euripides. 
(2) Şi, ajungînd sub zidurile cetăţii Spartolos din Bottiaia, au 
distrus holdele de grîu. Se părea că cetatea va cădea la înţe¬ 
legere, prin mijlocirea unora dinăuntru, care lucrau în acest 
scop. Cei care nu au fost însă de acord cu aceasta au trimis 
la Olynthos să ceară ajutor şi au venit hopliţi şi alt fel de 
armată, ca să păzească cetatea. Sosind aceste ajutoare, ate¬ 
nienii de la Spartolos se orînduiesc la luptă, chiar în faţa 
cetăţii. (3) Hopliţii chalcidienilor şi, împreună cu ei, cîţiva 
auxiliari sînt învinşi de atenieni şi se retrag la Spartolos, însă 
călărimea chalcidienilor şi soldaţii uşor înarmaţi înfrîng pe 
călăreţii şi pe soldaţii uşor înarmaţi ai atenienilor. (4) Ei aveau 
cîţiva peltaşti, nu mulţi, [recrutaţi] din ţinutul numit Coursis. 
Abia se terminase bătălia, că vin în ajutor alţi peltaşti din 
Olynthos. (5) Cînd i-au văzut, soldaţii uşor înarmaţi din Spar¬ 
tolos, prinzînd curaj, şi pentru că-i vedeau pe ei alăturîn- 
du-li-se, şi pentru că nu fuseseră mai înainte înfrînţi, dau ia¬ 
răşi un iureş împotriva atenienilor, împreună cu cavaleria 
chalcidienilor şi cu cei veniţi în ajutor; atunci atenienii se 
retrag către cele două detaşamente, pe care le lăsaseră [ca 
servanţii] bagajelor. (6) Cînd îi atacau atenienii, cedau, iar 
cînd se retrăgeau atenienii, îi atacau şi aruncau cu suliţele în 
ei. Călăreţii chalcidienilor, mergînd pe unde credeau că-i mai 

bine, dădeau aiacuri şi, vîrînd o mare groază în atenieni, i-au 
respins şi i-au urmărit pe o mare distanţă. (7) Atenienii se 
refugiază în Potideea, şi, mai tîrziu, ridicînd morţii prevăzuţi 
de armistiţiu, se retrag la Atena cu restul armatei. Muriseră 
dintre ei patru sute treizeci şi toţi comandanţii. Iar chalcidienii 
şi bottiaii au înălţat un monument în cinstea biruinţei şi, 
ridicîndu-şi morţii, s-au împrăştiat fiecare pe la cetăţile lor. 

80 (1) în aceeaşi vară, nu mult după aceste evenimente, 
ambracioţii şi chaonii, voind să supună toată Acharnania şi 
s-o desprindă de Atena, conving pe lacedemonieni să pregă¬ 
tească o flotă, cu ajutorul aliaţilor, şi să trimită o mie de 
hopliţi din Acharnania, zicînd că, dacă vor veni în acelaşi timp 
cu corăbiile şi cu pedestrimea lor, acharnanienii nu vor putea 
să le vină în ajutor de pe mare şi atunci uşor, punînd stăpî- 
nire pe Acharnania, vor cuceri şi Zacynthos şi Cephallenia, 
iar atenienii nu vor mai putea să navigheze ca pînă acum în 
jurul Peloponesului; [ziceau] că sînt nădejdi să cucerească 
chiar Naupactosul. (2) Lacedemonienii, lăsîndu-se convinşi, tri¬ 
mit pe Cnemos, care era încă navarh, şi pe hopliţii îmbarcaţi 
pe cîteva corăbii şi dau ordin flotei să se pregătească şi să 
pornească degrabă la Leucas. (3) Corintienii erau îndeosebi 
cuprinşi de acelaşi avînt ca şi ambracioţii, căci erau coloniştii 
lor. Flota din Corint, din Sicyonia şi din alte localităţi de pe 
acolo era în pregătire, iar flota din Leucas, din Anactorion şi 
din Ambracia, care sosise mai înainte, aştepta la Leucas. (4) 
Cnemos, şi cei o mie de hopliţi, care erau cu el, după ce au 
izbutit să treacă neobservaţi de Phormion, comandantul celor 
douăzeci de corăbii ateniene, care făceau de strajă la Naupac- 
tos, de îndată au început să pregătească expediţia pe uscat. 
(5) Alături de el erau, dintre eleni, ambracioţi, leucadieni, anac- 
torioni şi o mie de peloponesieni pe care-i adusese el; bar¬ 
bari erau: o mie de chaoni, care n-aveau rege şi pe care-i con¬ 
duceau, într-o preşedinţie anuală, Photyos şi Nicanor, vlăs¬ 
tare ale ginţii regale. Cu chaonii erau în expediţie şi thesproţii, 
care n-aveau rege. (6) Pe molossi îi conducea Atintanes Saby- 
linthos, epitrop al regelui Tharyps, care era încă copil, iar pe 
parauai, Oroides, care era rege. O mie de oresti, pe care-i 

guverna regele Antiochos, erau în expediţie împreună cu 
Oroides al parauailor, după cum Antiochos se învoise cu acesta. 
(7) A trimis şi Perdiccas, pe ascuns de atenieni, o mie de 
macedoneni, care au sosit mai tîrziu. (8) Cu această armată 
a pornit în expediţie Cnemos, fără să mai aştepte flota de la 
Corint. Şi, străbătînd Argeia, au distrus Limnaia, o aşezare 
omenească neînconjurată de ziduri. Sosesc apoi la Stratos, o 
foarte mare cetate a Acharnaniei, socotind că, dacă o vor 
cuceri prima, uşor le vor ceda şi celelalte. 

81 (1) Acharnanienii, aflînd că şi pe uscat năvălise o mare 
armată şi că, în acelaşi timp, de pe mare duşmanii vor sosi cu 
corăbii, n-au mai pornit cu toţii să dea ajutor, ci fiecare a 
rămas să-şi păzească ale sale; totodată au trimis vorbă lui 
Phormion, cerîndu-i să le vină în ajutor, dar el le-a răspuns 
că este cu neputinţă să lase Naupactosul fără apărare, căci o 
flotă din Corint este pe punctul de a porni într-acolo. (2) Pe- 
loponesienii şi aliaţii, împărţindu-şi armata în trei corpuri, au 
pornit spre cetatea Stratos, pentru ca să-şi aşeze tabăra în 
apropiere şi, dacă nu vor izbuti s-o facă să cedeze prin tra¬ 
tative, să încerce să atace zidurile. (3) In mijlocul liniei de 
bătaie mergeau chaonii şi ceilalţi barbari, în dreapta lor leu- 
cadienii, anactorionii şi cei care veniseră cu ei, iar în dreapta 
liniei de bătaie Cnemos, peloponesienii şi ambracioţii. Erau la 
distanţă mare unii de alţii şi cîteodată nici nu se vedeau. 
(4) Elenii mergeau în ordine de bătaie şi, luînd măsuri de pază, 
pînă cînd şi-au aşezat tabăra într-un loc potrivit. Chaonii însă, 
avînd încredere în ei înşişi şi fiind socotiţi de către epiroţii 
de pe acolo ca fiind cei mai războinici, n-au mai avut răbdare 
să-şi aşeze tabăra, ci înaintau în grabă, împreună cu ceilalţi 
barbari, socotind că vor captura cetatea la primul asalt şi 
opera va fi a lor. (5) Locuitorii cetăţii Stratos, recunoscîndu-i 
pe cînd se apropiau şi socotind că, dacă-i vor înfrînge cît timp 
sînt singuri, elenii nu vor mai ataca cu aceeaşi însufleţire, 
pun în împrejurimile cetăţii multe curse şi, cînd chaonii erau 
aproape, se năpustesc asupra lor, năvălind din cetate şi din 
ascunzişuri. (6) Cuprinşi de groază, mulţi dintre chaoni sînt 
ucişi, iar ceilalţi barbari, cînd i-au văzut cedînd, n-au mai 

rezistat, ci au luat-o la fugă. (7) Nici una dintre armatele ele- 
nice nu ştia de această luptă, deoarece chaonii merseseră cu 
mult înaintea lor şi elenii socoteau că chaonii se grăbesc să 
cucerească tabăra duşmană. (8) Dar, cînd chaonii fugeau şi 
presau pe eleni, aceştia i-au luat în primire şi, strîngînd toate 
armatele 118 la un loc, au stat acolo liniştiţi în tot restul zilei. 
Locuitorii cetăţii Stratos nu i-au atacat, pentru că nu le veni¬ 
seră în ajutor ceilalţi acharnanieni; ei trăgeau doar cu praş¬ 
tiile de departe, punîndu-i în încurcătură; într-adevăr, nu se 
puteau mişca fără scuturi. Acharnanienii au faima că sînt 
foarte meşteri să tragă cu praştia. 

82 După ce s-a înnoptat, Cnemos s-a retras în grabă cu 
toată armata la rîul Anapos, care se afla la optzeci de stadii 
depărtare de Stratos, iar a doua zi îşi ridică morţii după 
armistiţiul încheiat şi, cu concursul oinazilor care le erau 
prieteni, s-au retras prin ţara lor, mai înainte de a le sosi 
ajutorul. De aci fiecare s-a întors acasă. Iar locuitorii cetăţii 
Stratos au înălţat un monument în cinstea biruinţei pentru 
lupta dată împotriva barbarilor. 

83 (1) Iar flota, [care trebuia să vină] din Corint şi de la 
alţi aliaţi din golful Crisaios, spre a sprijini pe Cnemos, ca 
să nu vină în ajutorul duşmanilor acharnanieni aflaţi în inte¬ 
riorul ţării, n-a sosit la timp, ci a fost silită, în aceleaşi zile 
cînd se dădea bătălia de la Stratos, să lupte împotriva lui 
Phormion şi împotriva celor douăzeci de corăbii ateniene, care 
făceau de strajă la Naupactos. (2) Căci Phormion pîndea cînd 
navigau pe lîngă coastă, spre a le ataca în larg. (3) Dar corin- 
tienii şi aliaţii n-au navigat spre Acharnania, la gîndul că vor 
da o bătălie navală; acum erau pregătiţi mai mult cu armată 
de uscat, crezînd că atenienii nu vor îndrăzni să dea bătălia 
cu douăzeci de corăbii ateniene împotriva a patruzeci şi şapte 
corintiene. Dar cînd au văzut corăbiile ateniene plutind de-a 
lungul coastei spre ei — ei înşişi mergeau pe lîngă ţărm — 
şi cînd, trecînd de la Patrai din Achaia, spre ţărmul din faţă, 
spre Acharnania, au zărit pe atenieni îndreptîndu-se spre ei 
de la Chalcis şi de la rîul Evenos, n-au mai putut ieşi din 

port neobservaţi, în timpul nopţii şi, în acest fel, au fost siliţi să 
dea bătălia navală în mijlocul strîmtorii. (4) Comandanţi erau, 
pentru fiecare cetate, cei care se pregătiseră, iar corintienii 
aveau comandanţi pe Maciiaon, Isocrates şi Agatharchides. 
'(5) Peloponesienii au rînduit corăbiile în cerc — pentru ca 
să nu ofere sub nici o formă flancul duşmanilor — cu prorele 
în afară şi cu pupele înăuntrul cercului; corăbiile mici, care 
erau cu ei, precum şi şapte corăbii, care pluteau foarte bine, 
le-au aşezat în mijlocul cercului, pentru ca să pornească de la 
mică distanţă la atac dacă cumva duşmanii s-ar avînta spre 
ei din vreo parte. 

84 (1) Atenienii, rînduindu-şi corăbiile [în linie] una după 
alta, pluteau în jurul lor în cerc şi-i strîngeau într-un spaţiu 
îngust; de asemenea, vîslind mereu pe lîngă ţărm, făceau im¬ 
presia că o să atace îndată; primiseră însă ordin de la Phor- 
mion să nu înceapă atacul mai înainte de a le da el semnalul. 
(2X Phormion spera că navele duşmanilor nu-şi vor putea ţine 
ordinea de luptă aşa cum şi-o ţinea armata pedestră, pe uscat, 
ci că se vor ciocni între ele, iar vasele de transport 119 se vor 
învălmăşi şi, dacă va sufla vîntul dinspre golf — îl aştepta să 
se dezlănţuie în timp ce plutea, căci de obicei vîntul sufla 
către revărsatul zorilor — duşmanii nu vor putea sta o clipă 
liniştiţi. El socotea că începutul atacului depinde de el, să-l 
dea cînd vrea, deoarece corăbiile sale navigau în condiţii mai 
bune, şi că atunci [în zori] va fi timpul cel mai potrivit. (3) 
îndată ce vîntul s-a pornit, corăbiile de război, fiind înghe¬ 
suite şi de vînt, şi de vasele de transport care se aflau pe lîngă 
ele, au început să intre în dezordine şi să se ciocnească o 

corabie cu alta; în aceeaşi vreme mai erau împinse şi de 

* 

prăjinile vîslaşilor şi, cînd strigau unii la alţii, ba încă în 
timp ce căutau să nu se ciocnească între ei, se înjurau unii pe 
alţii de nu mai auzeau nimic, nici pe cei care dădeau ordine, 
nici pe cheleuşti 120 , încît, neputînd să ridice vîslele în mişcarea 
valurilor, lipsiţi de experienţă cum erau, făceau corăbiile mai 
puţin sigure pentru cîrmaci. în acest moment favorabil, Phor¬ 
mion dă ordinul de atac şi atenienii, avîntîndu-se asupra duş¬ 
manului, mai întîi scufundă una dintre corăbiile care duceau 

pe comandanţi, apoi le distruge şi pe celelalte, pe oriunde în¬ 
cercau să se retragă; astfel că le-au pus în situaţia de a nu 
putea nici una să opună rezistenţă, din pricina învălmăşelii în 
care se aflau, aşa că au fugit la Patrai şi la Dyme, în Ahaia. 
(4) Atenienii, urmărindu-i şi capturînd douăzeci de corăbii, au 
luat oamenii de pe cele mai multe dintre ele şi au pornit spre 
Molycrion, apoi, ridicînd un monument în cinstea biruinţei la 
Rhion şi dedicînd o corabie lui Poseidon, s-au retras la Nau- 
pactos. (5) Au pornit şi peloponesienii îndată, cu corăbiile ră¬ 
mase, din Dyme şi din Patrai, la Cyllene, antrepozitul maritim 
a eleenilor. Iar Cnemos şi corăbiile de acolo, care ar fi trebuit 
să se ataşeze acestora, soseşte de la Leucas la Cyllene, după 
lupta de la Stratos. 

85 (1) Lacedemonienii trimit lui Cnemos sfetnici îmbarcaţi pe 
corăbii, pe Timocrates, pe Brasidas şi pe Lysophron, poruncin- 
du-le să pregătească mai bine o altă bătălie navală şi să nu 
mai fie respinşi, departe, pe mare, de cîteva corăbii. (2) într-a- 
devăr, lacedemonienii, care încercaseră pentru prima dată o 
bătălie navală, erau foarte contrariaţi, dar nu socoteau atît că 
flota lor ar fi fost lipsită de curaj, cît că se acţionase cu înce¬ 
tineală, căci nu puteau compara experienţa îndelungată a ate- 
nienilor cu scurta lor exercitare. (3) Aşadar [lacedemonienii] au 
trimis [pe aceşti sfetnici], într-o stare de iritare. După ce 
au sosit sfetnicii, de acord cu Cnemos, au dat poruncă cetăţilor 
să procure corăbii şi au început să pregătească pe cele exis¬ 
tente pentru luptă. (4) Trimite şi Phormion la Atena vestitori 
ca să anunţe atenienilor şi pregătirea peloponesienilor şi să 
le vorbească şi despre victoria navală pe care o repurtaseră, 
cerîndu-le, în acelaşi timp, să-i trimită în grabă cît mai 
multe corăbii, deoarece se aşteaptă, în fiecare zi şi în fiecare 
moment, să dea iarăşi o bătălie navală. (5) Atenienii îi trimit 
douăzeci de corăbii, iar pe cel care le ducea îl însărcinează să 
se îndrepte mai întîi spre Creta. într-adevăr, cretanul Nicias 
din Gortynia, care le era proxenos, convinge pe atenieni să 
plutească spre Cydonia, zicînd că o va cîştiga pentru cauza 
lor, căci le era duşmană. El se agita spre a face pe placul 
polichniţilor, vecinii cydoniaţilor. (6) Luînd deci Nicias coră- 

biile, s-a dus la Creta şi, împreună cu polichniţii, prădă pămîn- 
tul cydoniatilor; din cauza vîntului potrivnic şi apoi a lipsei 
de orice vînt favorabil, a zăbovit acolo încă multă vreme. 

86 (1) în timp ce atenienii erau ţinuţi în Creta, pelopone- 

sienii care se găseau în Cyllene, pregătindu-se de luptă, au 

plutit spre Panormus, în Ahaia, unde le venise în ajutor ar¬ 
mata de uscat a peloponesienilor. (2) A pornit şi Phormion 

spre localitatea Rhion, prin Molycrion, şi a ieşit afară din 
port cu cele douăzeci de corăbii, cu care a şi dat lupta. (3) 
Locuitorii acestei localităţi numită Rhion nutreau sentimente 
prieteneşti pentru atenieni, iar cealaltă localitate Rhion, cea 
din Pelopones, se află în partea opusă. Cele două porturi erau 
la o distanţă de şapte stadii unul de altul, separate prin apă, 
iar această localitate Rhion constituie gura golfului Crisaios. (4) 
Ei bine, spre acest Rhion din Ahaia, care nu este departe de Pa¬ 
normus, în care era armata pedestră a peloponesienilor, au 
plutit ei cu şaptezeci şi şapte de corăbii, cînd au văzut pe 

atenieni. (5) Şi, timp de şase sau şapte zile au stat pe mare 
unii împotriva altora, exercitîndu-se şi pregătindu-se de luptă, 
unii cu gîndul să nu iasă din Rhion în larg, căci se temeau în 
urma înfrîngerii suferite, iar ceilalţi cu intenţia de a nu intra 
în strîmtoare, socotind că lupta la strîmtoare este în avanta¬ 
jul duşmanilor. (6) Apoi Cnemos, Brasidas şi ceilalţi strategi 
ai peloponesienilor, dorind să dea îndată bătălia navală, au 
chemat, înainte de a le veni vreun ajutor de la atenieni, pe 
soldaţi în adunare şi, văzînd că mulţi dintre ei sînt descurajaţi 
şi lipsiţi de avînt din pricina înfrîngerii suferite, i-au încurajat, 
spunîndu-le următoarele: 

87 (1) „Dacă cineva dintre voi, peloponesienilor, din pricina 
bătăliei navale anterioare se teme de cea care va urma, nu are un 
motiv îndreptăţit pentru temerea lui. (2) într-adevăr, bătălia 
aceea s-a dat fără pregătire suficientă, după cum ştiţi, iar noi 
n-am pornit în larg numai în vederea unei bătălii navale, ci 
şi în vederea unei expediţii pe uscat. S-a întîmplat ca şi no¬ 
rocul, în multe privinţe, să ne‘ fie potrivnic, şi, într-o oarecare 
măsură, şi lipsa de experienţă — căci luptam pentru prima 

oară pe mare — ne-a adus prejudicii. (3) în acest fel, înfrîn- 
gerea de mai înainte nu s-a produs din cauza neputinţei voas¬ 
tre şi nu este drept ca vitejia 121 care n-a fost învinsă prin 
forţă şi care are în sine temeiuri să se îndrepte spre gînduri 
contrare, să slăbească după o întîmplare nenorocită 122 . Este 
mai drept să socotim că oamenii pot fi înşelaţi de noroc, dar 
în cuget ei trebuie să fie mereu aceiaşi viteji cu adevărat şi 
nu trebuie să pretexteze că din lipsă de experienţă, deşi au 
fost viteji, au părut că-s neputincioşi în vreo privinţă. (4) Vouă 
nici experienţa nu vă lipseşte în aceeaşi măsură în care le 
sînteţi superiori în curaj. Iar ştiinţa lor, de care vă temeţi 
foarte mult, dacă este însoţită de vitejie, le va şi aminti, în 
primejdie, să facă ceea ce i-a învăţat, pe cînd, fără curaj, nici 
un meşteşug n-are putere împotriva primejdiilor, căci teama 
întunecă amintirea, iar meşteşugul fără avînt nu e de nici un 
folos. (5) Deci împotriva mai marii lor experienţe voi puneţi 
un mai mare curaj, iar împotriva temerii, provocate de înfrîn- 
gere, puneţi faptul că atunci aţi suferit-o din pricina nepre- 
gătirii. (6) Voi aveţi în plus un prisos de corăbii şi aveţi noro¬ 
cul să luptaţi, pe mare lîngă ţărmul propriu, cînd pe ţărm sîn¬ 
teţi sprijiniţi de hopliţi. De cele mai multe ori puterea este 
a celor mai mulţi şi mai bine pregătiţi. (7) Aşadar, găsim că 
nici dacă ne referim la fiecare cetate în parte, noi n-am putea 
să eşuăm. Pe de altă parte, chiar greşelile pe care le-am făcut 
mai înainte, adăugîndu-se la celelalte avantaje, ne vor servi 
drept dascăl. (8) Aşadar, plini de curaj şi voi, cîrmacilor şi voi, 
corăbierilor, împliniţi fiecare ordinul care vi se dă şi nu pără¬ 
siţi locurile unde sînteţi fiecare aşezaţi. (9) Noi nu vom pregăti 
atacul mai slab decît l-au pregătit conducătorii de mai înainte 
şi nu vom da nimănui prilejul să se arate laş; iar dacă cineva 
va vrea să fie laş, va primi pedeapsa cuvenită, iar cei viteji 
vor fi cinstiţi cu premiile care se cuvin virtuţii". 

88 (1) Aceste ordine au dat comandaţii peloponesienilor. 
Phormion, temîndu-se de el şi de descurajarea ostaşilor şi dîn- 
du-şi seama că soldaţii, cunoscînd mulţimea corăbiilor aşezate 
în faţa lor, sînt cuprinşi de teamă, a vrut să-i convoace într-o 
adunare şi, încurajîndu-i, să le dea îndemnurile necesare clipei 

dc fată. (2) Căci mai înainte întotdeauna le vorbise şi le pre¬ 
gătise starea de spirit, în sensul că niciodată nu va exista 
vreo flotă atît de mare, încît, în eventualitatea că va pluti îm¬ 
potriva lor, să nu-i poată rezista. Şi soldaţii de multă vreme 
îşi formaseră în ei înşişi convingerea că, fiind atenieni, nu se 
vor retrage niciodată în fata unei flote peloponesiene. (3) Atunci 
însă, dîndu-şi seama că sînt descurajaţi la vederea corăbiilor 
duşmane, a vrut să le trezească curajul şi, chemînd pe atenieni 
în adunare, le-a spus următoarele: 

89 (1) „Soldaţilor! Văzîndu-vă cuprinşi de teamă la vederea 
corăbiilor duşmane, v-am chemat în adunare socotind că nu 
trebuie să vă speriaţi de lucruri care nu sînt de temut. (2) 
Căci, în primul rînd, aceşti duşmani au pregătit această mul¬ 
ţime de corăbii din pricina înfrîngerii suferite mai înainte 
şi nu fiindcă s-ar fi socotit egali cu noi; în al doilea rînd, ei 
vin la atac încrezîndu-se prea mult în vitejia lor, ca şi cum 

numai ei se pot socoti viteji, şi nu prind atîta curaj pentru alt 

motiv decît că, de cele mai multe ori, au ieşit victorioşi 
pentru că aveau experienţa luptei ca pedeştri; ei îşi închipuie 
că vor izbuti în acelaşi fel şi cu flota. (3) Dar, precum e şi 
drept, experienţa în marină ne va aduce nouă rezultate bune 
mai mult decît le va aduce lor experienţa în războaiele pe¬ 
destre, pentru că numai prin curaj nu li se va adăuga nici 
un avantaj, iar faptul că şi unii şi alţii sîntem mai încercaţi, 
ne face şi mai îndrăzneţi. (4) Lacedemonienii, conducînd pe 

aliaţi spre propria lor glorie, duc mulţimile de soldaţi la 

înfruntarea primejdiei contra voinţei lor, pentru că, după ce 
au fost înfrînţL, aliaţii lor n-ar mai fi voit să mai dea o bătă¬ 
lie navală. (5) Să nu vă temeţi de curajul lor. O frică cu mult 
mai mare şi mai sigură le veţi inspira voi lor, nu numai pen¬ 
tru că au fost înfrînţi mai înainte, dar şi fiindcă socotesc că 
voi n-aţi rezista dacă n-aţi avea ambiţia să săvîrşiţi o faptă 
demnă de superioritatea anterioară. (6) într-adevăr, cei mai 
mulţi adversari, egali în forţe cu duşmanii lor, cum sînt ăştia, 
pornesc la atac, încrezîndu-se mai mult în forţa armelor decît 
în curaj. Aceia însă care pornesc la atac cu forţe mult infe¬ 
rioare duşmanului şi, mai ales, cînd nu sînt siliţi, rezistă cu 

mai mult curaj duşmanilor. Aceste socoteli făcîndu-şi-le, duş¬ 
manii noştri se tem de noi gîndindu-se mai mult la nepre¬ 
văzut 1iJ , decît la pregătirea de care pot să-şi dea seama. (7) 
Multe armate au fost înfrînte de altele mai mici din pricina 
Jipsei de experienţă, unele au fost înfrînte şi din lipsă de 
curaj. Dar noi acum nu sîntem în lipsă nici de una, nici de 
alta. (8) Nu ţin în mod deosebit ca lupta să se dea în golf; 
nici nu voi pluti spre el, deoarece văd că strîmtoarea nu este 
în avantajul unor corăbii puţin numeroase, dar experimentate 
si care navighează mai bine împotriva unor corăbii numeroase, 
lipsite de experienţă. Căci nimeni nu va putea porni la atac 
in bune condiţii, dacă n-are o perspectivă largă asupra duş¬ 
manului, nici nu se va putea retrage, la nevoie, cînd este pre¬ 
sat de duşmani; apoi, nu se pot da atacuri din flanc, şi nici 
nu-şi pot întoarce corăbiile — mişcări proprii unor corăbii 
care plutesc mai bine — ci vor fi nevoiţi ca lupta navală s-o 
transforme într-o luptă pedestră şi, într-o asemenea situaţie, 
corăbiile mai numeroase devin şi mai bune. (9) Eu voi veghea 
cu prevedere la toate acestea, pe cît va fi cu putinţă, iar voi 
rămîneţi în bună ordine la corăbii şi primiţi dispoziţiile cu 
atenţie, mai ales că pornirea va avea loc în scurtă vreme. în 
timpul acţiunii păstraţi ordine şi tăcere cît mai mult posibil, 
lucru care este folositor în multe împrejurări în războaie, şi 
foarte mult încă în bătălia navală, şi rezistaţi împotriva duş¬ 
manilor, arătîndu-vă demni de faptele anterioare. (10) De 
aceea, această luptă este de mare importanţă pentru voi, căci 
este vorba sau să distrugem nădejdea peloponesienilor de a 
mai avea flotă, sau să facem şi mai presantă pentru atenieni 
teama în legătură cu marea. (11) Vă mai amintesc că pînă 
acum aţi învins pe cei mai mulţi dintre ei. Iar nădejdile unor 
oameni învinşi nu pot să fie ca înainte de înfrîngere, în faţa 
aceloraşi primejdii". 

90 (1) Aceste îndemnuri le-a făcut, la rîndul său, Phormion. 
Peloponesienii, văzînd că atenienii nu plutesc spre golf şi 
spre strîmtoare şi voind să-i vîre înăuntrul [portului], fără 
voia lor, au pornit plutirea o dată cu revărsatul zorilor, rîn- 
duind corăbiile cîte patru şi pătrunzînd, prin faţa ţărmului 

lor, înăuntru în golf, cu flancul drept înainte, aşa cum por¬ 
niseră; (2) în acest flanc au aşezat douăzeci de corăbii dintre 
cele mai bune pentru ca, în cazul că Phormion va socoti că 
ei se îndreaptă spre Naupactos şi va porni într-acolo, spre a 
le ieşi în cale, atenienii să nu rămînă în afara flancului lor 
drept şi să scape de atac, ci corăbiile din acest flanc să-i în¬ 
conjure. (3) Phormion — aşa cum se aşteptau peloponesienii —, 
temîndu-se de dezavantajele acelui loc, care era pustiu, cum 
a zărit pe peloponesieni, şi-a îmbarcat ostaşii fără voie şi în 
grabă porni pe lîngă ţărm; pedestrimea messenienilor era 
gata de ajutor pe ţărm. (4) Văzînt peloponesienii că atenienii 
plutesc cu corăbiile aşezate, în linie 124 , una după alta şi că 
au şi ajuns înăuntrul golfului şi sînt lîngă ţărm — ceea ce 
doreau ei în chip deosebit — la un semnal, dat pe neaşteptate, 
şi-au întors corăbiile şi le-au rînduit în linia de bătaie, por¬ 
nind fiecare în grabă împotriva atenienilor, în nădejdea că 
vor captura toate corăbiile ateniene. (5) Dintre acestea, 
unsprezece, care erau în frunte, scapă de învăluirea flancului 
peloponesienilor, plutind în larg, dar pe celelalte le-au ajuns 

peloponesienii, le-au împins, pe cînd fugeau, spre ţărm şi le-au 
distrus, omorînd pe soldaţii atenieni, care nu scăpaseră înotînd. 
(6) Peloponesienii, legînd cîteva corăbii [ateniene] de corăbiile 
lor, le-au tras goale la ţărm, numai pe una se aflau oameni; 
altor corăbii [ateniene] le-au sărit în ajutor messenienii şi, in- 
trînd cu armele în mare, s-au urcat pe ele şi, luptînd de pe 
punte, le-au scos de la peloponesieni, care le trăgeau la mal. 

91 (1) Aci, deci, peloponesienii au învins şi au distrus co¬ 
răbiile attice, dar cele douăzeci de corăbii ale peloponesienilor, 
aşezate în flancul drept, urmăreau cele unsprezece corăbii ale 
atenienilor, care scăpaseră de învăluire, plutind în larg. Toate 
aceste corăbii ateniene, în afară de una, au putut-o lua înain¬ 
tea peloponesienilor şi s-au refugiat la Naupactos şi, oprin- 
du-se cu prora spre duşman, în fata Apolloniului, se pregăteau 
să reziste, în caz cînd duşmanii ar mai fi plutit spre ţărm 
împotriva lor. (2) Peloponesienii, sosind ceva mai tîrziu, plu¬ 
teau cîntînd paianul, ca fiind învingători, în timp ce o cora- 

bie leucadiană urmărea, cu mult înaintea celorlalte, sin¬ 
gura corabie ateniană care mai rămăsese în urmă. (3) Din în- 
tîmplare o holcadă plutea în larg; corabia ateniană, făcînd o 
manevră de înconjurare în jurul ei, a atacat corabia leucadiană 
care o urmărea, a izbit-o la mijloc şi a scufundat-o. (4) Văzînd 
această întîmplare neaşteptată şi neprevăzută, pe lacedemo- 
nieni îi cuprinde frica; în acelaşi timp, urmărindu-le în dez¬ 
ordine, pentru că erau victorioşi, unele corăbii, lăsînd vîslele 
în apă, au oprit plutirea, acţionînd astfel nepotrivit cu eventua¬ 
litatea unui atac din apropiere căci voiau să aştepte pe cele 
mai multe. Tot acum altele, din pricina necunoaşterii terenului, 
au acostat în locuri cu mică adîncime. 

92 (1) Atenienii, care văzuseră toate acestea, au prins curaj 
şi, la o singură comandă, scotînd strigăte puternice, au pornit 
spre peloponesieni. Aceştia, din pricina greşelilor săvîrşite şi a 
dezordinii în care se aflau, au rezistat cîtva timp, apoi s-au 
îndreptat spre Panormos, de unde şi porniseră. (2) Atenienii, 
urmărindu-i, au capturat şase dintre corăbiile care erau aproape 
şi au recuperat şi propriile lor corăbii pe care aceia, la început, 
le acaparaseră lîngă ţărm şi le legaseră de ale lor. Pe unii 
oameni i-au ucis, iar pe alţii i-au luat prizonieri. (3) Timo- 
crates din Sparta, care se afla pe corabia leucadiană, care se 
scufunda lîngă holcadă, de îndată ce corabia a fost sfărîmată, 
s-a sinucis şi a căzut în apele portului Naupactos. (4) Ate¬ 
nienii, retrăgîndu-se, au ridicat un monument în cinstea bi¬ 
ruinţei în locul de unde porniseră la victorie, au ridicat morţii 
şi resturile de corăbii, care erau în dreptul [ţărmului lor] şi 
au restituit duşmanilor cele prevăzute şi s-a încheiat ar¬ 
mistiţiul. (5) Şi peloponesienii au înălţat un monument în 
cinstea biruinţei, crezîndu-se victorioşi în respingerea în care 
se distruseseră corăbiile lîngă ţărm, iar corabia pe care o cap¬ 
turaseră au aşezat-o la Rhion, lîngă monumentul închinat vic¬ 
toriei. (6) După aceea, temîndu-se de ajutorul care avea să 
le vină atenienilor, toţi peloponesienii au pornit, la căderea 
nopţii, spre portul Crisaios şi spre Corint, în afară de leuca- 
dieni. (7) Iar atenienii din Creta, cu cele douăzeci de corăbii 

cu care trebuiau să fie alături de Phormion înainte de luptă, 
sosesc la Naupactos nu cu mult în urma retragerii acestor co¬ 
răbii. Astfel s-a terminat vara. 

93 (1) Dar, mai înainte ca flota care se retrăgea la Corint 
şi la golful Crisaios să poposească, Cnemos, Brasidas şi cei¬ 
lalţi comandanţi ai peloponesienilor, sfătuiţi fiind de mega- 
rieni, au pus la cale, pe la începutul iernii, să încerce să pună 
mîna pe Pireu, portul atenienilor. Portul era, fireşte, nepăzit 
şi neînchis, din cauză să atenienii erau cu mult mai tari în 
flotă [decît ei]. (2) Au găsit cu cale ca fiecare corăbier, Juîn- 
du-şi vîsla, pătura şi cureaua 125 , să pornească din Corint spre 
marea din faţa Atenei şi, venind cît mai repede în Megara, să 
tragă pe apă, de la depozitul lor de corăbii din Nisaia, patru¬ 
zeci de corăbii care erau acolo şi să pornească îndată spre 
Pireu; (3) într-adevăr, nu era nici o flotă de pază în port şi 
atenienii nu se aşteptau ca duşmanii să atace cîndva atît de 
fără veste, fiindcă — socoteau ei — nu vor îndrăzni să atace 
pe faţă în linişte, şi chiar dacă ar plănui aşa ceva, va fi cu 
neputinţă să nu simtă ei mai înainte. (4) Peloponesienii, de 
îndată ce au luat hotărîrea, au şi pornit. Şi, sosind noaptea 
[la locul destinat] şi trăgînd pe apă corăbiile din Nisaia, nu 
s-au îndreptat încă spre Pireu, aşa cum plănuiseră, socotind 
că este primejdios — se mai spune că i-a împiedicat şi vîn- 
tul — ci spre promontoriul Salaminei, dinspre Megara [care 
se numeşte Budoron]; pe promontoriu erau o garnizoană şi trei 
corăbii de gardă; aceştia vegheau ca nici o corabie să nu plu¬ 
tească spre Megara şi din Megara. S-au năpustit asupra gar¬ 
nizoanei şi au tras pe apă corăbiile goale şi, atacînd pe ne¬ 
aşteptate, au devastat restul Salaminei. 

94 (1) Spre Atena au fost ridicate torţe aprinse, vestind so¬ 
sirea duşmanului şi s-a produs o groază tot atît de mare ca în 
vremurile de război. Intr-adevăr, atenienii din cetate socoteau 
că duşmanii au şi intrat cu corăbiile în Pireu, iar cei din 
Pireu socoteau că Salamina fusese deja cucerită şi că duş¬ 
manii sînt gata să plutească spre ei, lucru pe care, dacă pelo¬ 
ponesienii n-ar fi şovăit, l-ar fi făcut uşor şi nu i-ar fi împie- 

dicat vîntul. (2) De cum s-a luminat de ziuă, atenienii, por¬ 
nind în masă să dea ajutor în Pireu, au tras corăbiile în apă 
şi, îmbarcîndu-se în grabă, şi-au luat drumul cu mult zgomot 
spre Salamina, iar pedestrimea a instituit străji la Pireu. (3) 
Peloponesienii, aflînd că atenienii vin să-i întîmpine, după ce 
au făcut incursiuni într-o mare parte din Salamina, au captu¬ 
rat oameni, au luat şi pradă şi cele trei corăbii, au pornit în 
grabă din garnizoana Budoron spre Nisaia; lor le mai inspira 
teamă şi tragerea înceată a corăbiilor în mare şi posibilitatea 
ca apa să pătrundă în ele. Sosind la Megara, peloponesienii 
s-au retras iarăşi spre Corint, pe jos. (4) Iar atenienii, ne- 
maigăsindu-i la Salamina, s-au retras şi ei. După aceea, ate¬ 
nienii au păzit mai mult Pireul, închizînd limanurile şi luînd 
si alte măsuri. 

95 (1) Cam în aceeaşi vreme, pe la începutul acestei ierni, 
Sitalces, fiul lui Teres, odrysul, regele tracilor, a pornit în ex¬ 
pediţie împotriva lui Perdiccas, fiul lui Alexandros, regele 
macedonenilor, şi împotriva chalcidienilor din Tracia, voind 
să-i ceară îndeplinirea unei promisiuni şi să îndeplinească el 
însuşi o promisiune. (2) într-adevăr, Perdiccas, la început, 
fiind presat de război îi făcuse anumite promisiuni, cerîndu-i 
în schimb să-l împace cu atenienii şi să n-aducă la domnie 
pe Philippos, fratele său, care-i era duşman, dar nu îndepli¬ 
nise promisiunile. Totodată şi el făgăduise atenienilor, cînd 
făcuse alianţa, că va pune capăt războiului chalcidic din Tra¬ 
cia. (3) Aşadar, pentru amîndouă aceste motive a pornit Si¬ 
talces expediţia şi a dus cu sine şi pe Amyntas, fiul lui Phi¬ 
lippos, pentru a-1 instala pe tron; apoi a dus şi pe solii ate¬ 
nienilor, care se aflau acolo pentru aceste treburi, şi pe Hagnon, 
comandantul lor. într-adevăr, atenienii trebuiau să fie alături 
de el, cu corăbii şi cu cît mai multă armată, împotriva chal¬ 
cidienilor. 

96 (1) Pornind deci din ti nu ^ u l odrysilor, el chemă la 
arme, mai întîi, pe tracii care erau între muntele Haemus şi 
Rodope şi pînă la Pontul Euxin şi la Hellespont, şi asupra că¬ 
rora îi exercita domnia; a chemat apoi pe geţii de dincolo de 

Haemus şi celelalte neamuri care locuiesc între fluviul Istros 
şi Pontul Euxin, mai mult spre mare; geţii şi locuitorii de 
prin acele părţi sînt vecini cu sciţii, au acelaşi port şi sînt 
toţi arcaşi călări. (2) Sitalces chema la arme pe mulţi dintre 
tracii munteni, care erau neatîrnaţi şi purtau săbii, şi care se 
numesc „dioi“; cei mai mulţi locuiesc în Rodope. Pe unii i-a 
convins oferindu-le bani, iar alţii l-au urmat de bunăvoie. (3) 
A mai chemat la arme şi pe agrieni, pe laiai, şi alte neamuri 
peonice, peste care domnea, şi care erau la marginea regatului său, 
căci pînă în ţinutul laiailor, paionilor şi pînă la rîul Strymon, 
care izvorăşte din muntele Scombros şi curge prin ţinutul 
agrianilor şi laiailor, se întindea acum regatul în partea spre 
peonii autonomi; (4) iar partea dinspre tribalii, şi aceştia auto¬ 
nomi, o mărgineau trereii şi tilataii; aceştia locuiesc în partea 
de miazănoapte a muntelui Scombros şi se întind, spre apus, 
pînă la rîul Oscios. Acest rîu izvorăşte din munte de acolo 
de unde izvorăsc si rîul Nestos si rîul Hebros; muntele este 

t • / 

mare şi pustiu şi ţine de Rodope. 

97 (1) în ceea ce priveşte întinderea, stăpînirea odrysilor era 
de la cetatea Abdera, spre Pontul Euxin, pînă la fluviul Istru. 
Această ţară poate fi înconjurată, pe apă, în cel mai scurt 
timp, dacă vîntul suflă mereu în pupă, cu o corabie stron- 
gylă 126 , în patru zile şi patru nopţi; iar pe jos, un bărbat bine 
încins ajunge de la Abdera la Istru în unsprezece zile. (2) Atît 
de mult se întindea stăpînirea lor pe mare, iar înspre uscat, 
ca să ajungă de la Byzantion pînă la Laiai şi pînă la Stry¬ 
mon — căci pe aici era calea cea mai lungă de la mare în 
sus — unui om bine încins îi trebuiau treisprezece zile. (3) Im¬ 
pozitul încasat din tot ţinutul barbarilor şi din cetăţile elenice, 
[pe care le anexaseră pe vremea lui Seuthes], care, domnind 
după Sitalces, îl mărise foarte mult, se ridica la suma de 
trei sute de talanţi de argint; talanţii erau şi de aur, şi de 
argint. Se mai aduceau şi daruri, nu mai mici în valoare decît 
aceşti talanţi de aur şi de argint, în afară de stofe brodate, 

de stofe nebrodate si de alte odoare. Acestea se aduceau nu 

» 

numai pentru el, ci şi pentru cîrmuitorii dependenţi şi pentru 

nobilii odrysi. (4) Astfel, odrysii statorniciseră un obicei po¬ 
trivnic aceluia stabilit în regatul perşilor, şi care dăinuieşte şi 
la ceilalţi traci, anume să ia mai mult decît să dea şi era 
ruşinos pentru un odrys *să nu dea cînd i se cerea şi [de ase¬ 
menea] să nu obţină cînd cerea el însuşi. Totuşi ei practicau 
acest obicei spre a dobîndi putere, căci nimeni nu putea obţine 
nimic fără să facă daruri. în acest fel regatul odrys a ajuns la 
o mare putere. (5) într-adevăr, regatul odrysilor a fost cel 
mai mare dintre cele aflate în Europa — între golful Ionic 
şi Pontul Euxin — şi prin veniturile în bani, şi prin alte bu¬ 
nuri, dar în ceea ce priveşte forţa combatantă şi mărimea ar¬ 
matei, acest regat era cu mult în urma regatului sciţilor. (6) 
Regatul sciţilor nu putea fi comparat cu nici unul dintre re¬ 
gatele din Europa, şi nici unul dintre neamurile din Asia, 
considerate izolat, n-ar putea să reziste sciţilor, dacă s-ar uni 
cu toţii. Mai mult, ei nu se aseamănă cu alţii nici în felul de 
viaţă, nici în ceea ce priveşte buna chibzuinţă şi înţelegere a 
realităţilor momentului. 

98 (1) Sitalces deci, care domnea peste această ţară, şi-a 
pregătit armata. Şi, cînd a fost gata, a pornit şi s-a îndreptat 
spre Macedonia, mai întîi prin ţara lui, apoi prin Cercina, un 
munte pustiu, care se afla la hotarul dintre sintoi şi paioni. Şi 
a străbătut muntele pe drumul pe care-1 făcuse el însuşi mai 
înainte, tăind pădurea, cînd se ducea în expediţie împotriva 
paionilor. (2) Străbătînd muntele dinspre partea ordysilor, în 
dreapta aveau pe paioni, iar în stînga pe sintoi şi pe maidi. 
Traversîndu-1, au sosit la Doberos, în Paionia. (3) în timpul 
mersului, n-a suferit nici o pierdere din armată, în afară de 
cîţiva bolnavi, ci dimpotrivă, armata i-a sporit. Astfel, mulţi 
dintre tracii neatîrnaţi îl urmau, fără să-i cheme el, pentru 
pradă, astfel că — după cum se spune — numărul soldaţilor 
n-a fost mai mic de o sută cincizeci de mii. (4) Cea mai mare 
parte erau pedeştri, iar a treia parte călăreţi. Cea mai mare 
parte a călărimii o pregăteau odrysii şi, cu ei, geţii. în rîndu- 
rile pedestrimii, cei mai buni luptători erau cei care purtau 
săbii; aceştia erau luptătorii care, independenţi din punct de 

vedere politic, coborîseră din Rodope. Cealaltă mulţime a oştii, 
amestecată, îl urma pe Sitalces, inspirînd frică prin mulţi¬ 
mea ei. 

99 (1) S-au strîns deci la Doberos pentru ca, de pe creastă, 
să năvălească în Macedonia de jos, asupra căreia domnea Per- 
diccas. (2) Dintre macedoneni fac parte lyncestaii şi elymioţii 
şi alte neamuri de sus, care le sînt aliate şi supuse acestora, 

m 

dar care fiecare în parte îşi are regatul său. (3) Partea Mace¬ 
doniei actuale de la mare au dobîndit-o, la început, Alexan- 
dros, tatăl lui Perdiccas, şi străbunii lui, care, la origine erau 
timenizi din Argos şi au domnit înlăturînd din Pieria, prin 
luptă, pe pieri, care, mai tîrziu, şi-au stabilit locuinţa la 
picioarele muntelui Pangaion, dincolo de Strymon, în Phagres 
şi în alte regiuni; chiar şi astăzi regiunea de la poalele Pan- 
gaiului, spre mare, se numeşte golful Pieria. Din regiunea 
numită Bottiaia au alungat pe bottiai, care sînt acum vecini 
cu chalcidienii. (4) în Paionia, pe lîngă rîul Axios, au cucerit 
un ţinut strîmt, care coboară de sus pînă la Pella şi la mare 
şi, acum, după ce au alungat pe edoni, locuiesc ţinutul de 
dincolo de Axios pînă la Strymon, numit Mygdonia. (5) Au 
ridicat pe eordi din regiunea numită Eordaia, dintre care mulţi 
au fost ucişi, iar o mică parte dintre ei locuiesc pe lîngă 
Physca, iar din Almopia au ridicat pe almopi. (6) Aceşti ma¬ 
cedoneni au mai supus şi alte neamuri pe care le stăpînesc 
şi acum; pe antemoni, pe grestonieni, pe bisalti şi chiar o 
bună parte din macedoneni. Iar întreaga ţară se numeşte 
Macedonia şi Perdiccas, fiul lui Alexandros era regele lor, 
cînd a pornit Sitalces. 

100 (1) Aceşti macedoneni — din cauză că sosise armată 
multă — n-au fost în stare să-i reziste, s-au retras în locuri 
întărite şi între zidurile cetăţilor care erau în ţară.' (2) Dar 
nu erau multe, şi, mai tîrziu, Archelaos, fiul lui Perdiccas, 
ajungînd rege, a zidit cetăţile care se află acum în ţară, a 
tăiat drumuri drepte şi a rînduit celelalte lucrări, dar [a pre¬ 
gătit] şi cele necesare războiului, [înzestrînd armata] cu cai, 
cu arme şi cu celelalte lucruri necesare, mai bine decît toţi 

ceilalţi Opt regi, care domniseră înaintea lui. (3) Iar armata 
tracilor de la Doberos a năvălit mai întîi în fosta domnie a 
lui Philippos şi a cucerit cu forţa Eidomena, iar Gortynia, Ata- 
lanta şi alte cîteva localităţi au cedat de bunăvoie, pentru prie¬ 
tenia cu Amyntas, fiul lui Philippos, care era de faţă. Europo- 
sul l-au asediat, dar nu l-au putut cuceri. (4) Apoi au înaintat 
în cealaltă parte a Macedoniei, cea din dreapta Pellei şi Cy- 
rrosului. înăuntrul acestora, [adică] în Bottiaia şi Pieria, nu 
au intrat, ci au prădat Mygdonia, Grestonia şi Anthemusa. (5) 
Macedonenii nici nu se gîndeau să reziste cu pedestrimea, ci, 
pe acolo pe unde au crezut ei că-i mai bine, au trimis spre ei 
călăreţi strînşi de la aliaţii din nord şi s-au năpustit, o ar¬ 
mată mică contra uneia mari, împotriva armatei tracilor. (6) 
Şi, pe oriunde se năpusteau, nici unul dintre ei nu putea să 
înfrunte călăreţii încercaţi şi înarmaţi cu platoşe, ci, fiind în¬ 
conjuraţi de mulţimea duşmanilor, se vîrau singuri în pri¬ 
mejdie, oferindu-se unei armate de multe ori mai mari, astfel 
că, pînă la urmă, au stat liniştiţi, socotind că nu sînt în stare 
să înfrunte o armată mai numeroasă. 

101 (1) Sitalces i-a trimis vorbă lui Perdiccas, arătîndu-j 
motivele pentru care pornise în expediţie. Atenienii nu sosi¬ 
seră cu corăbiile, socotind că Sitalces nu va veni nici el. Dar 
îi trimiseseră soli să-i ducă daruri. Atunci Sitalces a trimis 
o parte din armată împotriva chalcidienilor şi bottiailor şi, 
silindu-i să intre şi să stea în cetate, le prăda pămîntul. (2) 
în timp ce el şedea în acele locuri, thessalienii din nord şi 
magnetienii şi ceilalţi supuşi ai thessalienilor şi elenii, din 
ţinutul care se întinde pînă la Thermopilai, se temeau că ar¬ 
mata va înainta spre ei şi se pregăteau [să reziste]. (3) Au 
fost cuprinşi de teamă şi tracii de dincolo de Strymon, din 
nord, care locuiau cîmpia, panaii, odomantii, droii, dersaioii; 
toţi sînt neatîrnaţi. (4) El vîra spaima şi în elenii care erau 
duşmani ai atenienilor, speriindu-i că tracii, aduşi de atenieni, ar 
putea să vină şi la ei. (5) Sitalces însă, ocupînd, în acelaşi 
timp, Chalcidica, Bottiaia şi Macedonia, făcea prădăciuni. Şi, 
deoarece nu realiza nici unul din scopurile pentru care năvă¬ 
lise, iar armata nu avea grîu şi suferea din pricina iernii, s-a 

lăsat convins de Seuthes, fiul lui Spardacos, nepotul său de 
soră, care se bucura, după el, de o mare putere, să se în¬ 
toarcă degrabă în patrie. Perdiccas încearcă să-l atragă pe 
Seuthes, promiţîndu-i, în ascuns, că-i va da pe sora sa în 
căsătorie şi-i mai adăugă pentru ea şi bani. (6) Sitalces, lă- 
sîndu-se convins, a rămas pe loc în total treizeci de zile, 
dintre care opt în Chalcidica, apoi s-a retras cu armata în 
grabă spre patrie. Perdiccas, mai tîrziu, i-a dat lui Seuthes 
pe sora lui, Stratonice, în căsătorie, aşa cum îi promisese. Aşa 
s-a întîmplat deci cu expediţia lui Sitalces. 

102 (1) în această iarnă, atenienii de la Naupactos, după ce 

flota peloponesienilor s-a împrăştiat, au pornit în expediţie sub 

comanda lui Phormion, plutind spre Astacos şi, debarcînd pe 

ţărm, cu patru sute de hopliţi atenieni, care se aflaseră pe 

corăbii, şi cu patru sute de messenieni, au alungat spre inima 

Acharnaniei — si din Stratos si de la Coronta si din alte 

* * * 

locuri — pe locuitorii care nu păreau de nădejde şi au adus 
la Coronta pe Cynes, fiul lui Theolytos, după care s-au retras 
iarăşi pe corăbii. (2) împotriva oiniazilor, singurii acharnanieni 
care erau duşmani permanenţi, au socotit că nu-i posibil să 
pornească în expediţie din pricina iernii. într-adevăr, fluviul 
Achelous, izvorînd din muntele Pind, curge prin Dolopia, 
Agraia, Amphilochia şi prin cîmpia Acharnaniei, iar sus trece 
pe lîngă cetatea Stratos şi, revărsîndu-se în mare, în ţinutul 
oiniazilor, şi înconjurînd cetatea lor cu mlaştini, face impo¬ 
sibilă o expediţie in timp de iarnă din pricina apei. (3) Multe 
din insulele Echinades se află în faţa ţinutului oiniazilor, fiind 
foarte aproape de delta Achelousului, astfel că, fluviul fiind 
mare, aduce mereu aluviuni şi multe dintre insule sînt trans¬ 
formate în uscat şi se aşteaptă ca, în scurt timp, toate să se 
unească într-un singur teren. (4) Astfel, scurgerea apei este 
mare, multă si tulbure, iar insulele sînt dese si unite cu 
altele prin îngrămădirea aluviunii, căci sînt aşezate în zigzag 
şi nu în linie, şi nu oferă apei scurgeri drepte spre mare. (5) 
Sînt pustii şi nu întinse. Se spune că Apollon i-a poruncit, prin- 
tr-un oracol, lui Alcmaion, fiul lui Amphiaraos — cînd Alcmaion 
rătăcea, după uciderea mamei sale — să locuiască în acest 

ţinut, adăugind că grozăviile nu vor înceta pînă cînd nu va 
găsi acest pămînt şi nu va locui pe acest pămînt, care, cînd 
şi-a ucis el mama, nu era văzut nici de soare şi nici nu era 
pămînt — de vreme ce restul pămîntului fusese pîngărit de 
el. (6). Alcmaion, după cum se spune, aflîndu-se în încurcă¬ 
tură, cu greu a recunoscut această îngrămădire de pămînt a 

fluviului Achelous. [Cercetînd-o] a socotit că se strînsese la un 

« 

loc o porţiune de pămînt uscat, suficient ca să poată locui 
acolo, după ce, ucigîndu-şi mama, rătăcise mult timp. Şi, sta- 
bilindu-şi locuinţa în ţinuturile oiniazilor, şi-a întemeiat o 
domnie, şi de la Acharnan, fiul său, a lăsat denumirea locului. 
Aceste informaţii despre Alcmaion, le-am primit prin tradiţie. 

103 (1) Atenienii şi Phormion, pornind din Acharnania şi 
ajungînd la Naupactos, o dată cu primăvara, au plutit spre 
Atena, ducînd cu ei şi pe prizonierii — oameni liberi — luaţi 
în luptele navale, care fuseseră eliberaţi, om contra om, şi 
corăbiile capturate. (2) Iarna aceasta s-a terminat şi cu ea al 
treilea an al acestui război, a cărui istorie a scris-o Thucydides. 

20 — Războiul peloponesiac 




1 (1) în vara următoare, cînd grînele dădeau în copt, pelo- 
ponesienii şi aliaţii lor au invadat Attica. Erau sub comanda 
lui Archidamos, fiul lui Zeuxidamos, regele lacedemonienilor. 
Aşezîndu-şi tabăra, au început să devasteze pămîntul. De obi¬ 
cei călăreţii atenieni dădeau atacuri pe unde li se îngăduia, 
ţinînd la distanţă grosul soldaţilor uşor înarmaţi pentru ca nu 
cumva, înaintînd în faţa lagărului 1 , să devasteze împrejurimile 
cetăţii. (2) După ce au stat acolo o vreme cît le-au ajuns provi¬ 
ziile, s-au retras şi s-au împrăştiat prin cetăţi. 

2 (1) îndată după năvălirea peloponesienilor, s-a desprins 
de atenieni insula Lesbos, în afară de Methymna. Lesbienii vo¬ 
iau şi înainte de război să facă acest lucru, dar lacedemonienii 
nu le acceptaseră propunerea de alianţă. [Acum] însă, lesbienii 
au fost siliţi să îndeplinească această desprindere mai devreme 
decît plănuiau. (2) într-adevăr, ei aşteptau să se termine închi¬ 
derea cu diguri 2 a limanurilor, înălţarea zidurilor, construcţia 
corăbiilor şi sosirea resurselor care trebuiau să vină din Pont, 
[adică] arcaşi 3 şi grîu şi cele cc-şi mai procurau de acolo. (3) 
Cîţiva locuitori ai insulei Teneos, care erau în ceartă cu les¬ 
bienii, locuitorii din Methymna şi chiar unii dintre mytile- 
neni, care aveau duşmănii personale şi erau proxeni ai ate- 
nienilor, înştiinţează pe atenieni că lesbienii concentrează cu 
forţa puterea politică a cetăţii, la Mytilene, şi că, împreună cu 
lacedemonienii şi beoţienii, cu care sînt de un neam, fac în 
grabă toate pregătirile în vederea desprinderii şi, dacă nu le-o 
iau înainte, pierd Lesbosul. 

3 (1) Atenienii — fiindcă erau în mare suferinţă din pri¬ 
cina molimei şi a războiului care tocmai începuse şi era acum 
în toi — socoteau că pornirea unei expediţii împotriva insulei 
Lesbos, care avea flota şi armata intactă, este un lucru greu, 
aşa că la început nu dădeau ascultare învinuirilor şi se lăsau 

mai mult îndemnaţi să nu creadă că sînt adevărate. Dar, tri- 
miţînd soli şi neputîndu-i convinge pe mytileneni să pună 
capăt concentrării lesbienilor şi pregătirilor [de război], au fost 
cuprinşi de teamă şi, de aceea, se gîndeau să le-o ia înainte. 
(2) Au trimis deci pe neaşteptate patruzeci de corăbii, care 
tocmai erau pregătite să plutească în jurul Peloponesului. Erau 
sub comanda lui Cleippides, fiul lui Deinias, cel de-al treilea 
strateg. (3) într-adevăr, li se anunţase că mytilenenii tocmai 
celebrau — în afara cetăţii — sărbătoarea lui Apollon Maloeis' 1 ; 
că la sărbătoare ia parte, de obicei, tot poporul şi că s-ar pu¬ 
tea ca, dacă se grăbesc, să cadă pe neaşteptate asupra lor; 
[au adăugat că] dacă încercarea va reuşi, va fi bine, dacă nu 
va reuşi, să ceară atunci mytilenenilor să predea corăbiile şi 
să dărîme zidul cetăţii; în caz că nu vor da ascultare, să por¬ 
nească războiul. (4) Corăbiile au plecat. Cele zece trireme ale 
mytilenenilor, care se aflau ca auxiliare în flota ateniană, po¬ 
trivit alianţei, le-au reţinut atenienii şi au pus sub pază pe 
oamenii care erau îmbarcaţi pe ele. (5) Mytilenenii sînt înştiin¬ 
ţaţi de pornirea celor patruzeci de corăbii de către un om care, 
trecînd din Atena în Eubeea şi ducîndu-se pe jos pînă la 
Geraistos, pornise cu o holcadă pe mare şi ajunsese la Mytilene 
a treia zi după ce plecase de la Atena. (6) Mytilenenii n-au mai 
ieşit la sărbătoarea lui Apollon Maloeis şi au pus la zidurile 
care erau pe jumătate terminate şi în porturi străji. 

4 (1) Nu cu mult mai tîrziu, atenienii au sosit la Mytilene 
cu corăbiile. Cînd au văzut situaţia, comandanţii atenieni le-au 
adus la cunoştinţă mytilenenilor cererile, dar, cum aceştia n-au 
dat ascultare, s-au rînduit pentru război. (2) Mytilenenii, fiind 
nepregătiţi şi siliţi să lupte fără veste, au ieşit cu corăbiile în 
larg cu intenţia de a da lupta navală, la mică distanţă, în faţa 
portului, apoi, fiind urmăriţi de corăbiile attice, au intrat în 
vorbă cu comandanţii atenieni, voind să încheie, pentru moment 
o înţelegere convenabilă şi, eventual, să scape de corăbiile 
duşmane. (3) Comandanţii atenieni au primit propunerea, pen¬ 
tru că şi ei se temeau că n-o să aibă forţe suficiente să lupte 
cu întregul Lesbos. (4) încheind un armistiţiu, mytilenenii au 
trimis la Atena pe unul dintre cetăţenii care-i acuzaseră în 

faţa atenienilor şi care, între timp, se căise, şi împreună cu el 
pe alţii cîţiva, ca să convingă pe atenieni să retragă corăbiile, 
promiţînd că nu vor aduce nici o schimbare în situaţia poli¬ 
tică. (5) în acelaşi timp, au trimis, pe o triremă, soli şi la 
Sparta, care au scăpat neobservaţi de flota ateniană ancorată 
la Malea, în nordul cetăţii, căci nu credeau că se vor învoi cu 
condiţiile atenienilor. (6) Solii, ajungînd cu greu pe mare la- 
Sparta, au izbutit să-i determine pe spartani să le vină în aju¬ 
tor. 

5 (1) îndată ce solii mytilenenilor s-au întors de la Atena, 
fără să fi obţinut ceva. mytilenenii au trecut la război şi 

împreună cu ei, întregul Lesbos, în afară de Methymna; me- 

% 

thymnienii 5 , imbrioii 0 , lemnienii 7 şi alţi cîţiva aliaţi săriră în 
ajutorul atenienilor. (2) Mytilenenii au ieşit în masă împotriva 
armatei atenienilor şi s-a dat o luptă în care mytilenenii, deşi 
nu s-au lăsat mai prejos 8 , n-au petrecut totuşi noaptea sub ce¬ 
rul liber, [ca să arate că sînt tari], nici n-au avut încredere în 
ei înşişi, ci s-au retras. (3) Apoi, mytilenenii s-au liniştit, do¬ 
rind să se avînte în primejdie împreună cu ajutoarele care v 
eventual, le-ar veni din Pelopones. (4) Şi într-adevăr, au sosit 
la Mytilene, Meleas din Sparta şi Hermaiondas din Theba, care 
fuseseră trimişi înainte de desprinderea mytilenenilor, dar nu 
izbutiseră s-o ia înaintea atenienilor, căci, fiind nevoiţi să vină 
pe mare, pe ascuns, au ajuns ceva mai tîrziu, după luptă, cu 
o triremă; ei au îndemnat pe mytileneni — şi aceştia au şi 
făcut — să trimită încă o triremă şi soli împreună cu ei. 

6 (1) Atenienii, după ce mytilenenii s-au liniştit, prinzînd şi 
mai mult curaj, au chemat pe aliaţi [la luptă]. Aceştia au în¬ 
ceput să vină cu mult mai repede, căci vedeau că lesbienii nu< 
prezintă nici o siguranţă. Aruncînd ancora în partea de miazăzi 
a cetăţii, au aşezat două tabere, fortificîndu-le, una de o parte- 
şi alta de cealaltă parte a cetăţii, blocînd cu nave ambele por¬ 
turi. (2) Atenienii împiedicau într-adevăr pe mytileneni să se 
folosească de mare, dar pe uscat erau stăpîni mytilenenii şt 
ceilalţi lesbieni care \e veniseră într-ajutor, iar atenienii nu ocu- 

pau mult teren în jurul taberelor, căci Malea era pentru ei mai 
mult un fel de port 9 şi bază de aprovizionare 10 . în acest fel se 
ducea deci războiul la Mytilene. 

7 (1) Cam în aceeaşi vreme, în vara aceasta, atenienii au mai 
trimis şi în Pelopones treizeci de corăbii sub comanda lui Aso- 
pios, fiul lui Phormion, la îndemnul acharnanienilor care le 
ceruseră să le trimită un comandant din rudele lui Phormion, 
fiu sau rudă. (2) Corăbiile, navigînd pe lîngă Laconia, au deva¬ 
stat ţinutul de lîngă ţărm. (3) Apoi Asopios trimite cea mai mare 
parte dintre ele în patrie, iar el, cu douăsprezece corăbii, se duce 
la Naupactos. (4) După aceea, chemînd şi pe acharnanieni în 
.masă, a pornit împotriva oiniazilor; cu corăbiile au plutit chiar 
pe Achelous, iar armata de uscat devasta ţara. (5) Dar, deoarece 
oiniazii nu cedau, Asopios a dat drumul armatei pedestre, iar 
el, după ce a debarcat la Nericos, s-a îndreptat spre Leucas; 
în timp ce se retrăgea, el a fost ucis iar o parte din armata 
sa distrusă de unii duşmani care au sărit în ajutorul oiniazi¬ 
lor atacaţi, precum şi de cîteva străji, puţin numeroase. (6) 
După aceea, atenienii, îndepărtîndu-se de ţărm, şi-au ridicat 
morţii de la leucadieni, pe baza unui armistiţiu. 

8 Solii mytilenenilor, care fuseseră trimişi cu prima cora¬ 
bie, s-au dus la Olympia, deoarece lacedemonienii le spuseseră 
să fie de faţă acolo, ca să poată să delibereze în prezenţa celor¬ 
lalţi aliaţi. Era Olympiada în care Dorieus rodianul a învins 
a doua oară. Iar cînd după sărbătoare au început discuţiile au 
spus cele ce urmează: 

9 (1) „Ştim cu toţii, lacedemonieni şi aliaţi, datina care 
există la eleni. Astfel, cei care primesc pe aceia care în timp 
de război s-au desprins şi au părăsit alianţa anterioară, îi 
privesc cu plăcere, avînd în vedere folosul, dar, cînd se gîn- 
desc că sînt trădătorii prietenilor de mai înainte, nu-i mai so¬ 
cotesc oameni tot atît de buni. (2) Şi nu este nedreaptă această 
apreciere, dacă şi cei care s-au desprins din alianţă, şi aceia 
de la care s-au desprins sînt animaţi de aceleaşi gînduri şi de 
aceeaşi bunăvoinţă unii faţă de ceilalţi, dacă, atît în pregăti- 

rile lor militare, cit şi ca putere, sînt egali, şi dacă nu există 
nici un pretext cuviincios pentru desprinderea din alianţă. 
Acesta nu era însă cazul pentru noi şi pentru atenieni şi dorim- 
să nu facem cuiva impresia că sîntem mai răi, pentru că,, 
după ce, în timp de pace, am fost trataţi cu respectul cuve¬ 
nit de atenieni, în timp de primejdie îi părăsim. 

10 (1) Astfel, vom vorbi mai întîi despre dreptate şi cin¬ 
ste 11 , mai ales că noi vă cerem acum alianţa ştiind că nu există 
prietenie temeinică între particulari şi nici alianţă între cetăţi 
spre nici un folos dacă nu se comportă unii faţă de alţii cu ceea 
ce se crede că este cinste 12 , şi dacă nu au, [şi în alte privinţe], 
caractere asemănătoare. într-adevăr, pe schimbarea gîndului se 
sprijină şi dezbinările în fapte. (2) Noi am încheiat, mai întîi, 
alianţă cu atenienii, cînd voi ne-aţi părăsit după războiul me¬ 
dic, iar ei au rămas la treburile care mai erau de făcut 13 . (3)- 
Am fost deci aliaţii atenienilor, nu spre a-i aduce pe eleni în- 
sclavie, ci am fost aliaţii elenilor spre a-i elibera pe mezi. (4) 
Şi cît timp atenienii ne-au condus, tratîndu-ne de la egal la 
egal, le-am ascultat cuvîntul. Dar cînd i-am văzut că îşi poto¬ 
lesc ura împotriva medului şi că aduc în sclavie pe aliaţi, ne-am 
dat seama că trebuie să ne temem 14 . (5) Aliaţii atenienilor, ne- 
fiind în stare să reziste, fiecare în parte, din pricina mulţimii 
votanţilor 15 , au fost reduşi la sclavie, afară de noi şi de chi- 
oţi 10 . (6) Noi însă, fiind numai cu numele neatîrnaţi şi liberi,, 
am pornit în expediţie împreună cu ei. însă nu mai puteam să 
mai socotim pe atenieni conducători demni de încredere, luînd 
drept pilde grăitoare evenimentele petrecute mai înainte. în¬ 
tr-adevăr, nu era firesc să supună pe aceia pe care-i socotiseră 
aliaţi alături de noi, iar cu ceilalţi să nu facă acest lucru, dacă 
era posibil. 

11 (1) Şi dacă toţi am fi încă neatîrnaţi, noi am fi fost 
mai siguri că atenienii nu vor aduce nici o schimbare în situa¬ 
ţia politică. Avînd însă sub conducerea lor pe cei mai mulţi' 
eleni, iar cu noi tratînd pe picior de egalitate, în mod firesc 
situaţia noastră îi incomoda şi mai mult, mai ales că [în mare 
parte cedaseră, deşi numai noi singuri îi egalam în forţă], în» 

măsura în care atenienii se depăşeau pe ei înşişi, noi eram mai 
izolaţi. (2) Astfel, numai teama provocată de echilibrul de forţe 
prezintă o garanţie pentru trăinicia unei alianţe, căci cel 
care voieşte să săvîrsească vreo încălcare a tratatelor, dacă nu 
este superior în forţe, renunţă la acţiune. Noi am fost lăsaţi 
neatîrnaţi nu pentru alt motiv decît că, în concepţia lor, ei 
trebuiau să ajungă la dominaţie mai mult prin vorbe cuviin¬ 
cioase şi prin resursele gîndirii decît ale forţei 17 . (3) într-ade- 
văr, ei aduceau [în sprijinul lor] dovada că cei care au drept 
de vot egal cu ei nu ar fi luat parte de bunăvoie la expediţie 
alături de ei, dacă aceia împotriva cărora porneau n-ar fi 
săvîrşit vreo nedreptate. în acelaşi timp, ei aţîţau pe cei pu¬ 
ternici mai întîi 1 ^ împotriva celor care, cei dintîi, dădeau do¬ 
vezi de slăbiciune şi, încetînd, după ce ceilalţi erau izolaţi, 
aveau să-i aibă şi pe ultimii slăbiţi. Iar dacă atenienii ar fi 
început supunerea elenilor cu noi — şi dacă toţi elenii ar fi 
avut putere şi state la care să se alăture — atenienii n-ar fi 
putut să le supună aşa cum le-au supus. (4) Şi flota noastră le 
inspira o oarecare teamă, căci se gîndeau că, dacă se va ală¬ 
tura fie flotei voastre fie altei flote, va constitui o primejdie 
pentru ei. (5) Pe de altă parte noi am rămas neatîrnaţi şi fiindcă 
am menajat poporul lor şi pe fruntaşii lor de totdeauna. (6) 
Şi totuşi, cînd ne gîndim la felul cum s-au purtat atenienii cu 
alţii, nu cred că am fi putut rămîne mult timp neatîrnaţi, dacă 
n-ar fi izbucnit acest război. 

12 (1) Ce prietenie sau libertate temeinică 19 mai era asta, 
în care noi ne tratam unii pe alţii împotriva adevăratelor 
noastre sentimente şi în care cei ce se temeau de noi în timp 
de război ne linguşeau, iar noi ne purtam la fel cu ei în timp 
de pace. Buna-credinţă, pe care altora le-o temeinicea bună¬ 
voinţa, nouă ne-o întărea frica şi eram ţinuţi în alianţă mai 
mult de teamă decît de prietenie. Toţi cei care prindeau mai 
repede curaj, cînd se simţeau în siguranţă, erau cei dintîi gata 
să încalce tratatele. (2) Aşadar, dacă cineva socoteşte că noi 
săvîrşim o nedreptate, ridicîndu-ne primii, fiindcă atenienii 
şovăie să dezlănţuie ostilităţile împotriva noastră — fără să 
mai aşteptăm spre a vedea clar dacă se va întîmpla ceva — nu 

vede bine lucrurile. (3) Căci dacă am fi în stare să le întindem 
şi noi curse pe picior de egalitate cu ei, ar trebui ca şi noi la 
fel să pornim împotriva lor; dar, deoarece ei au întotdeauna 
posibilitatea să înceapă atacul, trebuie să avem şi noi posibi¬ 
litatea de a le-o lua înainte cu apărarea, 

13 (1) Pentru aceste cauze, lacedemonienilor şi aliaţilor, 
ne-am desprins de ei, şi, cum era firesc, le-am arătat lămurit 
ascultătorilor ca să le cunoască, apoi am arătat că sînt destul 
de mari ca să ne îngrijoreze şi să ne facă să luăm măsuri de 
siguranţă; noi am voit să facem acest lucru şi altădată, cînd, 
în timp de pace, am trimis soli la voi, în legătură cu desprin¬ 
derea, şi cînd am fost împiedicaţi s-o facem, pentru că voi nu 
ne-aţi primit. 

Dar acum, de îndată ce ne-au chemat beoţienii, am dat ascul¬ 
tare chemării şi socoteam că vom săvîrşi o dublă desprindere: 
desprinderea de eleni, ca să nu facă ei rele împreună cu ate- 
nienii, ci să contribuim la eliberarea elenilor împreună cu ei, 
şi desprinderea de atenieni, ca să nu fim noi distruşi de ei 
mai tîrziu, ci să le-o luăm înainte. (2) Desigur, desprinderea 
noastră s-a făcut mai repede şi fără pregătire, de aceea, cu 
atît mai mult trebuie să ne primiţi în alianţă şi să trimiteţi 
repede ajutor, ca să arătaţi că voi veniţi în apărarea celor care 
merită şi, în acelaşi timp, că daţi lovituri duşmanilor. (3) Şi 
acum prilejul vă este favorabil cum n-a mai fost niciodată. 

într-adevăr, atenienii sînt distruşi de molimă si de chel- 

* » » 

tuieli, iar corăbiile lor, unele sînt pe la voi, iar altele sînt 
rînduite împotriva noastră. (4) Astfel că nu mai pare că este 
posibil să mai aibă prisos de corăbii, dacă voi, în vara aceasta, 
veţi năvăli a doua oară cu corăbiile şi cu pedestrimea deodată, 
ci, sau nu vor putea să vă reziste, cînd veţi pluti cu corăbiile, 
sau se vor lăsa şi de una şi de alta. (5) Şi nimeni să nu creadă 
că va înfrunta de unul singur o primejdie pentru un pămînt 
străin. într-adevăr, cel care socoteşte că Lesbosul este departe, 
să ştie că insula îi va acorda ajutor de aproape. Căci războiul 
nu va fi în Attica, cum s-ar putea crede, ci în ţara prin care 
se aduc ajutoare Atticii. (6) Atenienii încasează bani le la 
aliaţi şi vor încasa şi mai mulţi, dacă ne vor supune, căci 

nimeni nu se va mai desprinde de ei şi, pe lingă asta, forţa 
noastră se va adăuga la forţa lor şi vom suferi mai mult decît 
am suferit mai înainte, cînd le eram sclavi. (7) Dar, dacă voi 
>ne veţi veni în ajutor, cu tot avîntul, veţi dobîndi o cetate 



Hopliţi 


care are o mare flotă, lucru de care mai ales voi aveţi nevoie, 
şi veţi distruge pe atenieni mai uşor dacă le veţi sustrage aliaţii 
— căci oricare dintre aliaţii lor se va da după aceea, cu mai 
mult curaj de partea noastră — şi veţi scăpa de învinuirea 
care vi se aduce, anume că nu daţi ajutor celor care se desprind 
din alianţa cu atenienii. Dacă, însă, veţi apărea ca eliberatori 
ai elenilor, veţi avea o şi mai trainică putere ţn război. 

14 (1) Ruşinîndu-vă, deci, şi de nădejdile pe care le pun ele¬ 
nii în voi, şi de Zeus Olympianul, în al cărui templu noi sîn- 
tem ca şi rugători, veniţi în ajutorul mytilenenilor, aliindu-vă 
cu ei, şi nu ne părăsiţi pe noi, care ne-am expus în primejdie 
şi care vom aduce tuturor un folos comun dacă vom izbuti, 
dar şi o pagubă mai mare 20 în caz cînd, neputîndu-vă convinge, 
ne vom prăbuşi. (2) Fiţi deci bărbaţi, aşa cum vă socotesc elenii 
şi aşa cum cere nevoia noastră“. 

15 (1) Astfel de vorbe au spus mytilenenii. Lacedemonienii 
şi aliaţii lor, ascultîndu-le, au primit propunerile lesbienilor 
şi făcîndu-i aliaţi şi, la gîndul că vor merge să invadeze Attica, 
au spus aliaţilor să meargă în grabă la Istm cu două treimi 
din armată; şi ei, cei dintîi, s-au dus acolo şi au început să 
pregătească corăbiile de transport ale flotei ca să le transporte, 
din Marea Corintului, în Marea Atenei, avînd să atace, în 
acelaşi timp, şi cu corăbiile, şi cu pedestrimea. Lacedemonienii 
au făcut acestea cu însufleţire, (2) ceilalţi aliaţi însă se adunau 
cu greu, deoarece se găseau tocmai în timpul culegerii roade¬ 
lor şi, în plus, nici nu-i trăgea inima să pornească în expe¬ 
diţie. 

16 (1) Atenienii au aflat că lacedemonienii se pregătesc de 
invazie. Dispreţuind slăbiciunea lor, şi voind să le demonstreze 
că nu apreciază corect, ci că sînt chiar în stare să le reziste 
uşor, fără să mişte flota de la Lesbos şi nici pe cea care venea 
din Pelopones, au echipat o sută de corăbii, pe care s-au îm¬ 
barcat ei înşişi — în afară de cavaleri 21 de zeugiţi 22 şi de me¬ 
tecii 23 — apoi, plutind pe lîngă Istm, au făcut demonstraţii şi 
debarcări în Pelopones şi oriunde au crezut ei de cuviinţă. (2> 
Lacedemonienii, văzînd ce mare este surpriza, au socotit că 
cele spuse de lesbieni nu sînt adevărate; găsind apoi că situaţia 
este încurcată, deoarece aliaţii lor nu se arătau şi, pe lîngă 
asta, se vestea că cele treizeci de corăbii ateniene din jurui 
Peloponesului le devastează împrejurimile cetăţii, s-au retras 
acasă. (3) După aceea au pregătit o flotă, ca s-o trimită în 
Lesbos, şi au poruncit cetăţilor să echipeze încă una, de patru- 

zeci de corăbii, punînd ca navarh pe Alcidas, care era gata să 
pornească pe mare. (4) S-au retras şi atenienii, cu cele o sută 
de corăbii, cînd i-au văzut şi pe inamici că se retrag. 

17 (1) Şi în timpul acesta în care corăbiile înaintau 24 — 
eele mai multe dispuneau de o mai mare eficienţă, datorită 
bunei lor construcţii — şi erau asemănătoare şi chiar mai nu¬ 
meroase decît cele pe care le aveau la începutul războiului. (2) 
într-adevăr, Attica, Eubeea şi Salamina erau păzite de o sută 
de nave, iar în jurul Peloponesului riavigau alte o sută, în 
afară de cele din jurul Potideei şi din alte locuri; în acest 
fel, într-o singură vară, se făcuseră în total două sute cincizeci. 
(3) Această expediţie şi cea din Potideea le-au consumat cea 
mai mare parte din fonduri. în adevăr, la început Potideea 
era străjuită de trei mii de hopliţi plătiţi cu două drahme pe 
zi, căci, pentru el şi pentru slujitorul său, hoplitul primea 
cîte o drahmă pe zi; dintre aceştia anume o mie şase sute, 
care veniseră la început cu Phormion, rămăseseră pînă la 
cucerirea cetăţii. Toate corăbiile primeau aceeaşi plată. (4) 
Astfel au fost, deci, cheltuiţi banii chiar de la început, şi 
acesta a fost cel mai mare număr de corăbii echipate. 

18 (1) în timp ce lacedemonienii erau la Istm, mytilenenii 
au pornit în expediţie contra Methymnei, socotind că cetatea 
le este ca şi predată; au pornit, pe uscat, ei şi auxiliarii. însă, 
atacînd cetatea şi văzînd că nu au succesul aşteptat, au ple¬ 
cat spre Antissa, Pyrrhai şi Eresos şi statornicind situaţia po¬ 
litică în aceste cetăţi şi întărind zidurile, au plecat în grabă 
acasă. (2) Au pornit şi methymnienii în expediţie contra Antis- 
sei, după ce se retrăseseră mytilenenii. Şi, producîndu-se o 
bruscă ieşire a celor din cetate şi methymnienii fiind izbiţi 
şi de antissieni, şi de auxiliari, au pierit în mare număr; cei 
rămaşi în viaţă s-au retras în grabă. (3) Atenienii, aflînd că 
mytilenenii sînt victorioşi pe uscat şi ştiind că soldaţii lor nu 
sînt în stare să-i ţină în respect, trimit contra lor, pe la sfîr- 
şitul toamnei, pe Paches, fiul lui Epicuros, cu o mie de hopliţi 
atenieni. (4) Aceştia, fiind şi vîslaşi ai corăbiilor, sosesc la 
Mytilene şi înconjură cetatea cu un singur zid. în unele puncte 

se* află construite forturi pe temelii naturale solide. (5) Cetatea 
IVTytilene era acum asediată din două părţi, şi de pe uscat, 
şi de pe mare, tocmai cînd iarna începea să se înteţească. 

19 (1) Atenienii, avînd nevoie de bani pentru asediu, au 
stabilit un impozit special de două sute de talanţi; au contri¬ 
buit şi ei atunci, pentru prima oară în acest război, cu bani 
şi au trimis şi la aliaţi douăsprezece corăbii împreună cu 
Lysicles, al cincilea strateg, care să strîngă bani. (2) Lysicles, 
plutind pe la mai multe cetăţi, strîngea banii, apoi, în Caria, 
pornind de la Myotis s-a urcat în cîmpia Maiandrosului, pînă 
la colina Sandios; într-un atac, dat de carieni şi de anaiaţi, 
au pierit şi el însuşi şi mulţi ostaşi din restul armatei. 

20 (1) în aceeaşi iarnă, plateenii — încă erau asediaţi de 
peloponesieni şi de beoţieni — fiind strîmtoraţi de lipsa de 
alimente, neavînd nici o nădejde de ajutor de la Atena, şi 
neîntrezărind nici un alt mijloc de salvare, pun la cale, ei şi 
atenienii asediaţi — la început cu toţii — să iasă din cetate 
şi să sară peste zidurile duşmanilor, dacă vor izbuti cumva 
să-i forţeze. încercarea era condusă de Theainetos, fiul lui 
Tolmidas, un prezicător, şi de Eupompidas, fiul lui Daimachos, 
care era şi strateg. (2) După aceea, jumătate dintre ei au în¬ 
ceput să şovăie, socotind că primejdia e mare; au rămas hotă- 
rîţi pentru ieşire ca la două sute douăzeci de voluntari, pregă¬ 
tiţi să iasă în felul următor. (3) Au făcut nişte scări înalte cît 
zidul duşmanilor; măsura scărilor au potrivit-o după rîndurile 
de cărămizi suprapuse în partea zidului dinspre ei, care nu 
fusese văruită. Mulţi numărau, în acelaşi timp, rîndurile de 
cărămizi. Cîţiva [dintre cei care numărau] puteau să greşească, 
dar cei mai mulţi făceau socoteala corectă, mai ales că nu¬ 
mărau de multe ori şi, în acelaşi timp, nu erau departe de zid, 
ci distingeau destul de bine ceea ce voiau ei. (4) Aşa au luat 
ei măsura pentru scări, apreciind mărimea zidului după gro¬ 
simea cărămizii. 

21 (1) Zidul peloponesienilor avea următoarea structură: 
două centuri 25 , una spre plateeni, iar cea de-a doua pentru 

eventualitatea unui atac din partea aterfienilor. Centurile erau 
la o distanţă de şaisprezece picioare 26 una de alta. (2) In spa¬ 
ţiul de şaisprezece picioare fuseseră clădite încăperi, ca lo¬ 
cuinţe distribuite gărzilor; şi se ţineau una de alta, încît părea 
că este un singur zid gros, avînd creneluri de o parte şi de 
alta. (3) Din zece în zece creneluri se ridicau turnuri înalte şi 
egale ca lărgime cu zidul; ele se întindeau, pe de o parte, 
pînă la marginea interioară a zidului, iar pe de alta, pînă la 
cea exterioară, aşa încît nu se putea trece pe lîngă turnuri, 
ci numai prin mijlocul lor. (4) Astfel, în timpul nopţii, cînd era 
vreme rea şi umedă, sentinelele părăseau crenelurile şi făceau 
de strajă în turnuri, căci acestea erau la mică distanţă unele 
de altele şi acoperite pe deasupra. Astfel era, deci, construit 
zidul cu care erau înconjuraţi şi păziţi plateenii. 

22 (1) Cei înţeleşi între ei, după ce făcuseră toate pregătirile 
au aşteptat să vină q noapte cu vreme rea, ploioasă şi fără 
lună şi au pornit să iasă din cetate. îi conduceau chiar aceia 
care puseseră la cale încercarea. Mai întîi au străbătut şanţul 
care le înconjura cetatea, apoi s-au apropiat de zidul duş¬ 
manilor, scăpînd neobservaţi de străji, care nu-i vedeau din 
pricina întunericului şi care nu auzeau nici zgomotul pe care-1 
făceau cînd se apropiau, căci vîntul îl acoperea cu vîjîitul lui. 
(2) Apoi mergeau la distanţă mare unul de altul, ca nu cumva, 
lovindu-şi armele, să fie simţiţi. Purtau arme care nu-i îngreu- 
iau şi aveau numai piciorul stîng încălţat, ca să le ofere spri¬ 
jin împotriva noroiului. (3) Aşadar, s-au apropiat de creneluri 
pe porţiunea dintre turnuri — ştiind că sînt goale — mai întîi 
cei care aduceau scările; după ce le-au pus au început să se 
urce doisprezece dintre ei, uşor înarmaţi, cu pumnal şi cu piep¬ 
tar, pe care-i conducea Ammeas, fiul lui Coroibos, şi care s-a 
urcat cel dintîi. După el, au început să se urce următorii şase, 
pentru fiecare turn. După aceea, în urma lor veneau alţii uşor 
înarmaţi cu suliţe; în faţa acestora alţii purtau scuturile, pen¬ 
tru ca cei uşor înarmaţi cu suliţe să se apropie mai uşor; ei 
aveau să le dea scuturile cînd vor fi în faţa duşmanilor. (4) Iar 
cînd aceştia au ajuns sus, străjerii zidului au prins de veste, 
deoarece un plateean s-a apucat de o cărămidă de pe crene- 

luri iar cărămida căzînd a făcut zgomot. (5) îndată s-a dat 
strigătul de alarmă şi armata a pornit la zid, căci nu ştiau 
ce primejdie îi pîndea pe o noapte întunecoasă şi pe ploaie; 
în acelaşi timp, pîateenii rămaşi în cetate au ieşit şi s-au nă¬ 
pustit asupra zidului peloponesienilor, în partea din faţa ace¬ 
luia peste care trecuseră oamenii lor, pentru ca să poată fi cît 
mai puţin atenţi la ei. ^6) Lacedemonienii se agitau, dar rămî- 
neau pe loc, şi nimeni din straja lor nu îndrăznea să le vină 
în ajutor, căci nu puteau să-şi dea seama de ceea ce se în- 
tîmpla. (7) Cei trei sute de plateeni, cărora li se dăduse poruncă 
să sară în ajutor de va fi nevoie, au ieşit în afara zidului, con- 
dueîndu-se după strigăte. Duşmanii au început să ridice torţe 
aprinse spre Theba. (8) Dar, alături de ei, au ridicat şi pîateenii 
din cetate multe torţe pe zid, pe care le pregătiseră de mai 
înainte în acest scop, pentru ca semnalele cu torţele să fie 
neclare pentru duşmani şi să nu sară în ajutor considerînd că 
se petrece altceva decît ceea ce era de fapt în realitate, pînă 
ce pîateenii care ieşiseră aveau să scape şi să se pună în sigu¬ 
ranţă 27 . 

23 (1) în acest timp primii dintre plateeni care porniseră 
să sară peste zid, de îndată ce se urcau şi, ucigînd străjile, 
puneau stăpînire pe fiecare turn, ocupau ei înşişi trecerile 
dintre turnuri şi le păzeau, pentru ca nici un duşman să nu 
poată veni la atac prin ele; apoi, punînd scări de la zid la 
turnuri, se urcau pe ele tot mai mulţi oameni, dintre care 
unii, aruneînd cu proiectile de pe turnuri, îi ţineau la distanţă 
pe cei care voiau să vină în ajutor şi de sus şi de jos, iar cei¬ 
lalţi, în acest timp, aşezînd scări şi evitînd crenelurile, tre¬ 
ceau peste zid prin intervalul dintre turnuri. (2) Ammeas, după 
ce a izbutit să treacă, s-a aşezat pe marginea şanţului şi de 
aci, cei de sub comanda sa, aruncau şi cu săgeţi şi cu suliţe 
în cel care sărea în ajutorul duşmanilor, lîngă zid, şi încerca 
să împiedice trecerea. (3) Şi dintre toţi, ultimii din cei aflaţi 
în turnuri au coborît cu greu şi au pornit spre şanţ; în acest 
timp, cei trei sute s-au năpustit asupra lor, purtînd torţe. (4) 
în felul acesta, pîateenii, stînd pe marginea şanţului, îi vedeau 
mai bine [pe duşmani] din întuneric, aruncau cu suliţe şi cu 

săgeţi în părţile descoperite ale corpului, pe cînd ei înşişi, 
aflîndu-se în întuneric, erau mai puţin yizibili din pricina 
luminii tortelor, aşa încît şi ultimii plateeni o iau înainte duş¬ 
manilor şi trec şanţul, deşi cu greu şi cu sforţări. Intr-adevăr, 
în ’şant se prinsese gheată, dar nu era atît de tare încît să 
poată trece pe ea, şi era mai mult moinoasă, aşa cum o face 
mai degrabă vîntul de la răsărit decît cel de la miazănoapte, 
iar noaptea vîntul adusese zăpadă şi făcuse multă apă în şanţ; 
totuşi, evitînd-o cu greu, au trecut-o. De altfel, chiar fuga 
lor s-a putut îndeplini, mai ales, cu ajutorul iernii grele. 

24 (1) Pornind de la şanţ, plateenii s-au îndepărtat în masă 
pe calea care ducea spre Theba, avînd în stînga heronul lui 
Androcrates, si socotind că duşmanii nu vor bănui că se în- 
dreptaseră chiar pe această cale spre ei. In acelaşi timp ei 
vedeau pe peloponesieni cum îi urmăreau cu torte pe calea 
care duce spre Citheron şi Dryos Cephalai [capetele stejarului] 
spre a ajunge la Atena. (2) Plateenii au înaintat şase sau 
şapte stadii pe drumul care duce spre Theba, apoi au luat-o, 
pe calea care ducea spre munte, la Euythrai şi Hysiai şi, ajun- 
gînd la hotar, se refugiază în Atena; erau în număr de două 
sute doisprezece, deşi fuseseră mult mai mulţi, căci unii din¬ 
tre ei s-au întors în cetate înainte de a trece şanţul, iar un 
arcaş fusese prins pe marginea dinafară a şanţului. (3) Pelo- 
ponesienii, încetînd urmărirea, s-au întors la bazele lor. Plate¬ 
enii din cetate, neştiind nimic despre cele petrecute, căci cei 
care se întorseseră le anunţaseră că nu mai supravieţuieşte 
nimeni, cînd s-a făcut ziuă, au trimis un crainic cu propunere 
de armistiţiu pentru ridicarea morţilor, dar cînd au aflat ade¬ 
vărul, s-au oprit. Astfel au scăpat, deci, plateenii care săriseră 
peste ziduri. 

25 (1) Pe la sfîrşitul aceleiaşi ierni este trimis din Sparta 
la Mytilene, cu o triremă, Salaithos spartanul. Acesta, ajungînd 
la Pyrrhai şi de aci, mergînd pe jos, prin albia secată a unui 
torent, pe unde se putea trece peste zidul de încercuire, a scă¬ 
pat neobservat, a ajuns la Mytilene şi a spus proedrilor 28 că 
va avea loc o invazie în Attica, că în acelaşi timp vor sosi şi 

cele patruzeci de corăbii, care trebuiau să le vină în ajutor 
şi că el a fost trimis spre a le da această veste şi, în acelaşi 
timp, pentru a se îngriji şi de altele. (2) Mytilenenii au prins 
curaj şi au început să fie mai puţin dispuşi să cadă la învo¬ 
ială cu atenienii. Şi s-a terminat această iarnă şi, cu ea, al 
patrulea al acestui război a cărui istorie a scris-o Thucydides. 

26 (1) în vara următoare, peloponesienii, după ce au trimis 
la Mytilene patruzeci şi două de corăbii, rînduind comandant 
pe Alcidas, care era navarh, ei şi aliaţii lor au năvălit în 
Attica, pentru ca atenienii să fie tulburaţi din două părţi şi să 
nu-i mai poată ajuta atît de mult corăbiile care pluteau spre 
Mytilene. (2) Invazia aceasta o conducea Cleomenes, ţinînd lo¬ 
cul lui Pausanias, fiul lui Pleistoanax, care era rege tînăr, 
Cleomenes fiind fratele tatălui său. (3) Ei au devastat Attica 
şi ţinuturile pîrjolite şi mai înainte, unde mai crescuse ceva, 
şi pe cele care rămăseseră nedevastate în timpul invaziilor an¬ 
terioare; această invazie a fost cea mai grea pentru atenieni, 
după cea de-a doua. (4) Astfel, aşteptînd mereu să afle despre 
vreo faptă săvîrşită de corăbiile din Lesbos, căci socoteau că 
navele străbătuseră deja marea, peloponesienii pustiau cele mai 
multe părţi din Attica. Dar, cum nu le-a reuşit nimic din cele 
ce nădăjduiau, iar grîul le lipsea, s-au retras şi s-au împrăş¬ 
tiat prin cetăţile lor. 

27 (1) în acest timp, mytilenenii, văzînd că corăbiile din 
Pelopones întîrzie, iar grîul le lipseşte, cad la înţelegere cu ate¬ 
nienii, determinaţi fiind şi de următoarea situaţie: (2) Salaithos, 
pierzîndu-şi şi el nădejdea în sosirea corăbiilor, înarmează cu 
arme grele 29 poporul, care mai înainte era uşor înarmat 30 , cu 
scopul de a ataca pe atenieni. (3) Dar soldaţii, după ce au 
primit armele, n-au mai vrut să dea ascultare comandanţilor, 
ci, strîngîndu-se în adunări, cereau aristocraţilor 31 , sau să aducă 
grîul în văzul mulţimii şi să-l împartă tuturor, sau, dacă nu, 
se vor înţelege cu atenienii şi vor preda cetatea. 

28 (1) Cei care aveau conducerea treburilor — dîndu-şi seama 
că nu sînt în stare să se opună poporului şi că, dacă vor fi 

excluşi de la înţelegere, se vor afla în primejdie — încheie în 
comun o înţelegere cu Paches şi cu armata; înţelegerea pre¬ 
vedea ca atenienii să aibă dreptul să hotărască orice vor crede 
de cuviinţă cu privire la mytileneni, iar aceştia să primească 
armata ateniană în cetate si să trimită o solie la Atena, ca 
să discute despre propria lor soartă; pînă se vor întoarce solii, 
însă, Paches să nu pună în lanţuri, să nu reducă la sclavie 
şi să nu ucidă nici un mytilenean. (2) Aceasta a fost înţele¬ 
gerea. Dar mytilenenii, care trataseră cu lacedemonienii la 
sosirea armatei, fiind cuprinşi de teamă, n-au mai rezistat ci, 
deşi se încheiase înţelegerea, s-au aşezat la altarele zeilor; 
Paches însă i-a ridicat de acolo, fără să le facă vreun rău, şi 
i-a aşezat în insula Tenedos, pînă cînd atenienii vor lua vreo 
hotărîre. (3) Paches, trimiţînd şi la Antissa cîteva trireme, 
şi-a atras-o de partea sa apoi a rînduit şi celelalte lucruri în 
legătură cu armata aşa cum a crezut el de cuviinţă. 

29 (1) Peloponesienii de pe cele patruzeci de corăbii, care 
trebuiau să sosească în grabă, au pierdut timpul navigînd încet 
şi pe lîngă Pelopones, totuşi în restul drumului au scăpat ne¬ 
observaţi de atenienii din cetate, mai înainte de a ajunge la 
Delos; plecînd de aci. au acostat la Icaros şi Myconos, şi acolo 
au aflat, mai întîi, că cetatea Mytilene fusese cucerită. (2) 
Voind însă să cunoască limpede adevărul, au pornit spre Em- 
baton, în Erythrai. Trecuseră exact şapte zile de cînd fusese 
cucerită cetatea Mytilene, cînd au sosit ei la Embaton. Aflînd 
ei adevărul, au început să se sfătuiască asupra situaţiei de 
faţă şi Teutiaplos din Eleia le-a spus cele ce urmează: 

30 (1) „Ascultaţi tu, Alcidas, şi voi, peloponesienilor, care, 
împreună cu mine, conduceţi armata; eu socotesc nimerit să 
plutim, aşa cum sîntem, spre Mytilene, mai înainte de a se da 
de ştire despre noi. (2) Căci, aşa cum este firesc, la nişte oa¬ 
meni care au cucerit de curînd o cetate vom găsi multă lipsă 
de pază, mai ales pe mare, pe unde ei nu se aşteaptă că vreun 
duşman ar putea să-i atace şi unde forţa noastră este în mod 
deosebit puternică; este, de asemenea, firesc ca pedestrimea lor 
să fie împrăştiată prin case fără grijă, deoarece ei se socotesc 

învingători. (3) Dacă, deci, vom cădea asupra lor fără veste şi 
în timpul nopţii, nădăjduiesc că, sprijiniţi de cei dinăuntru, 
deoarece cred că ne-a mai rămas acolo vreun prieten, vom 
pune stăpînire pe situaţie. (4) Să nu şovăim în faţa primejdiei, 
socotind că surpriza în război nu este în esenţă altceva de- 
cît că, ori de cîte ori un comandant se păzeşte dar, în acelaşi 
timp, supraveghează şi atacă pe duşman, are cele mai mari 
şanse de izbîndă". 

31 (1) Cu aceste cuvinte Teutiaplos n-a izbutit să convingă 
pe Alcidas. Cîţiva dintre fugarii ionieni şi lesbieni însă, care 
veniseră împreună cu ei, îl îndemnară ca — dacă socoteşte 
războiul acesta primejdios — să cucerească vreo cetate din 
Ionia, sau Cyme din Eolia, pentru ca, pornind din cetatea 
cucerită, să desprindă de atenieni întreaga Ionie; [au adău¬ 
gat] că există speranţă să izbutească, deoarece toţi [ionienii] 
se bucură de sosirea lor; [au mai spus că], dacă vor suprima 
această sursă de venituri, care este cea mai mare pentru ate¬ 
nieni şi dacă, în acelaşi timp, atenienii vor institui blocada, 
vor fi nevoiţi să cheltuiască; socoteşte — a zis — că va con¬ 
vinge şi pe Pissuthnes să lupte alături de ei. (2) Alcides n-a 
primit nici această propunere, căci înclina foarte mult să se 
înapoieze cît mai repede în Pelopones, deoarece veniseră prea 
tîrziu la My ti lene. 

32 (1) Ridicînd ancora, Alcidas a pornit din Embaton şi, 
oprindu-se la Myonnesos în Teos, a ucis pe cei mai mulţi 
dintre prizonierii capturaţi în timpul plutirii. (2) în timp ce 
el acosta la Ephes, a sosit o solie samiană de la Anaia care 
i-a spus că nu-i de loc frumos felul cum eliberează el Elada, 

căci a ucis nişte oameni care n-au ridicat nici măcar mîna 

* • 

ca să se apere şi care nu-i erau duşmani, ci, de nevoie, erau 
aliaţi ai atenienilor; dacă nu va înceta, pe puţini duşmani îi 
va face prieteni, dar în caz contrar pe mulţi dintre prieteni 
îi va transforma în duşmani. (3) Alcidas s-a lăsat convins şi 
a eliberat pe cei din Chios, pe care-i avea cu el, şi pe alţii 
cîţiva. Astfel, oamenii, văzînd corăbiile, nu au luat-o la fugă, 
ci au început să se apropie de ele, gîndind că sînt attice, de- 

oarece nu se aşteptau cîtuşi de puţin ca, dacă atenienii sînt 
siăpîni pe mare, navele peloponesienilor să pornească în linişte 
spre Ionia. 

33 (1) Alcidas a plecat în grabă din Ephes aşa că plutirea 
lui s-a transformat în fugă. într-adevăr, navele Salaminia şi 
Paralos l-au văzut ancorat la Claros — aceste nave tocmai 
veneau de la Atena — şi, tcmmdu-se să nu fie urmărit de 
ele, ţinea largul mării, cu gîndul de a nu mai acosta de bună¬ 
voie în alt loc decît în Pelopones. (2) Paches şi atenienii au 
primit vestea atît din Erythreia cît şi din celelalte părţi. Ast¬ 
fel, cetăţile din Ionia, nefiind înconjurate cu ziduri, se temeau 
foarte mult ca nu cumva peloponesienii, sosind cu navele, să 
atace şi să distrugă cetăţile, chiar dacă nu se gîndeau să ră- 
mînă acolo. Navele Paralos şi Salaminia, văzîndu-1 la Claros, 
din proprie iniţiativă au dat veste [că i-au văzut]. (3) Paches 
a pornit în urmărire cu tot zelul. Pînă la insula Patmos s-a 
ţinut pe urmele lui, apoi, părînd că nu mai poate fi prins, s-a 
retras. Paches socotea faptul acesta un cîştig, pentru că nu 
dăduse peste corăbiile lui Alcidas în larg, deoarece, nefiind 
nicăieri prinse, fuseseră silite să-şi facă o tabără şi să-şi rîn- 
duiască pază şi loc de ancorare. 

34 (1) Pornind înapoi pe lîngă ţărm, Alcidas s-a oprit şi 
la Notion, reşedinţă a colophonienilor, unde se stabiliseră co- 
lophonienii, după ce partea de sus a cetăţii fusese cucerită de 
Itamenes şi de barbarii care fuseseră aduşi, în timpul unei răs¬ 
coale, de către particulari; cetatea fusese capturată chiar în 
vremea cînd s-a produs a doua invazie a peloponesienilor în 
Attica. (2) Cei care se refugiaseră şi se stabiliseră la Notion 
au început iarăşi să se dezbine; unii dintre ei, luînd soldaţi 
auxiliari arcadieni şi barbari de la Pissuthnes, îi ţineau într-un 
loc fortificat; în ceea ce îi priveşte pe colophonienii din ce¬ 
tatea de sus, care medizau, aceştia, strîngîndu-se la un loc, 
formau o comunitate politică; ceilalţi, retrăgîndu-se în faţa 
acestora şi aflîndu-se în situaţia de exilaţi, l-au adus pe Paches 
la ei. (3) Acesta a chemat la discuţie pe Hippias, căpetenia 
arcadienilor din fortăreaţă, cu condiţia ca, dacă nu se vor 

înţelege, să-l aducă iarăşi la fortăreaţă, sănătos şi teafăr; că¬ 
petenia a ieşit din fortăreaţă şi s-a dus la Paches care, după 
ce l-a pus sub pază, fără să-l arunce în lanţuri, s-a năpustit 
fără veste asupra fortăreţei; arcadienii dinăuntru neprimindu-1, 
Paches a cucerit fortăreaţa şi a ucis pe arcadienii şi pe bar¬ 
barii care erau înăuntru. Pe Hippias l-a adus mai în urmă 
în fortăreaţă, aşa cum se învoise, şi, pe cînd era înăuntru, l-a 
ridicat şi l-a ucis, trăgînd cu arcul în el. (4) A restituit co- 
lophonienilor Notionul, fără locuitorii care medizaseră. Mai 
tîrziu, atenienii, trimiţînd colonişti după legile lor, i-au aşezat 
în Notion, strîngînd pe toţi colophonicnii care se aflau prin 
cetăţi. 

35 (1) Paches, sosind la Mytilene, a supus cetăţile Pyrrhai 
şi Eresos, apoi, luînd pe Salaithos lacedemonianul, care se 
ascunsese în cetate, îl trimite la Atena şi, o dată cu el, pe 
mytilenenii din Tenedos, pe care-i aşezase acolo, şi în fine, 
şi pe toţi aceia pe care-i credea că provocaseră răzvrătirea. (2) 
Mai trimite şi cea mai mare parte a armatei. El, rămînînd cu 
ceilalţi soldaţi, a rînduit treburile din Mytilene şi din restul 
Lesbosului cum a crezut de cuviinţă. 

36 (1) Cînd au sosit la Atena oamenii, împreună cu Salai¬ 
thos, atenienii au ucis îndată pe Salaithos; acesta le făcuse şi 
alte promisiuni, dar şi pe aceea că va retrage pe peloponesieni 
de la Plateea, care era încă asediată. (2) în privinţa oamenilor, 
atenienii au început să se sfătuiască şi, lăsîndu-se pradă mî- 
niei, au hotărît să ucidă nu numai pe cei de faţă, ci pe toţi 
mytilenenii în floarea vîrstei, iar pe copii şi pe femei să le 
reducă la sclavie; îi învinuiau că făcuseră întreaga răscoală 
fără să se fi aflat sub dominaţie, ca ceilalţi eleni, şi că, la răz¬ 
vrătire, contribuiseră foarte mult navele peloponesiene, care 
îndrăzniseră să se avînte în Ionia, spre a le veni în ajutor; 
erau convinşi că mytilenenii n-au pornit răzvrătirea spontan, 
ci că au făcut-o cu premeditare. (3) Trimit deci la Paches o 
triremă care să-i aducă la cunoştinţă cele hotărîte, porun- 
cindu-i să extermine în grabă pe mytileneni. (4) A doua zi i-a 
cuprins un fel de căinţă la gîndul că luaseră o hotărîre atît 


325 


THUCYDIDES 


de mare şi de crudă, anume să distrugă o mare cetate şi nu 
pe vinovaţi. (5) Şi, cînd au aflat acest lucru, solii mytilenenilor, 
care se aflau la Atena, şi atenienii care colaborau cu ei au 
stăruit pe lingă conducători să angajeze iarăşi o deliberare. Şi 

i-au convins uşor, deoarece si conducătorii vedeau clar că 

* ' # 

majoritatea cetăţenilor doresc să li se dea 32 posibilitatea să 
se sfătuiască. (6) Adunîndu-se îndată ecclesia, mai mulţi şi-au 
exprimat părerea, dar mai ales Cleon, fiul lui Cleainetos, care, 
în multe privinţe, era cel mai violent 33 dintre cetăţeni şi care 
era atunci cel mai mult în stare să convingă poporul; păşind, 
deci, iarăşi în faţa adunării a spus cele ce urmează. 

37 (1) „Şi în alte împrejurări, adesea, eu mi-am exprimat 
convingerea că democraţia este incapabilă să conducă pe alţii, 
dar mai ales cu ocazia căinţei voastre de acum în legătură cu 
mytilenenii. (2) într-adevăr, deoarece voi vă duceţi viaţa de 
toate zilele fără teamă şi fără să ţeseţi intrigi unii împotriva 
altora, vă purtaţi la fel şi faţă de aliaţi şi socotiţi că orice 
greşeală aţi săvîrşi, lăsîndu-vă convinşi de cuvîntul lor sau 
înduplecaţi de jalea exprimată de ei, n-ar putea să vă fie 
primejdioasă, dar nu vă daţi seama că voi, de dragul aliaţilor, 
vă purtaţi prea blînd, fără să vă gîndiţi că voi exercitaţi 
conducerea ca tiranie 34 , că ea se desfăşoară asupra unor oa¬ 
meni rău intenţionaţi şi care sînt conduşi fără buna lor voinţă. 
Nu reflectaţi că nu datorită favorurilor pe care li le veţi 
face, în paguba voastră, vă vor asculta, ci numai datorită 
superiorităţii forţei de care veţi dispune, mai mult decît bunelor 
lor sentimente. (3) Dar cea mai mare primejdie ne va ame¬ 
ninţa dacă nici o hotărîre luată de noi nu va fi temeinică şi 
dacă nu vom şti că o cetate care se foloseşte de legi mai rele, 
dar pe care nu le schimbă, este mai puternică decît aceea 
care are legi bune, dar lipsite de putere şi că neînvăţătura aso¬ 
ciată cu înţelepciunea este mai folositoare ca îndemînarea aso¬ 
ciată cu nestăpînirea de sine şi că oamenii mai simpli guver¬ 
nează cu mult mai bine cetăţile decît cei recunoscuţi mai inte¬ 
ligenţi. (4) într-adevăr, cei inteligenţi voiesc să apară mai în¬ 
ţelepţi decît legile şi să se afirme în adunarea poporului, pen¬ 
tru că nu găsesc prilejuri să-şi arate părerile lor în alte lucruri 

mai importante şi, din această pricină, de multe ori duc cetă¬ 
ţile la pieire; dimpotrivă, cei neînvătati, neavînd încredere în 
inteligenta lor, socotesc că sînt mai neînvăţaţi decît legile, şi 
încă şi mai puţin în stare să critice cuvîntul celui care vorbeşte 
bine, dar, fiind mai degrabă judecători obiectivi ai celor ce 
se spun mai mult decît agonişti 35 , se află de cele mai multe 
ori pe calea cea dreaptă. (5) Şi noi, deci, trebuie să facem la 
fel, să nu ne lăsăm exaltaţi de dibăcia retorică şi de dorinţa 
de a apărea inteligenţi, ca să nu facem poporului îndemnuri 
contrare propriilor noastre convingeri. 


38 (1) Eu nu mi-am schimbat părerea şi mă uit cu mirare 
la cei care au propus să se discute iarăşi despre mytileneni şi 
care mai produc şi pierdere de timp, ceea ce este mai ales 
în interesul celor care au săvîrşit încălcările. într-adevăr, acolo 
unde se şovăie, cel care suferă atacă mai puţin viguros pe cel 
de la care suferă. Dacă însă dorul de răzbunare [al celui care 
suferă] este cît mai mult pe măsura suferinţei, atunci porneşte 
hotărît la acţiunea răzbunării; şi mă voi mira dacă cineva 
mă va contrazice şi va crede că poate arăta că nedreptăţile 
săvîrşite de mytileneni ne sînt folositoare, deşi suferinţele pe 
care le îndurăm noi de la ei aduc prejudicii aliaţilor. (2) Este 
evident că acesta sau se va baza pe arta cuvîntului şi va 
încerca să arate că părerea unanim acceptată nu este bună 
sau, îmboldit de dorinţa de cîştig şi, străduindu-se să ţină o 
cuvîntare cît mai frumoasă 36 , va încerca să vă abată de la 
calea dreaptă. (3) în schimb, cetatea, după astfel de întreceri la 
cuvînt, le dă altora premiile victoriei, iar ea însăşi rămîne 
expusă primejdiilor. (4) Vinovaţi sînteţi voi, care rînduiţi rău 
întrecerile la cuvînt şi care v-aţi obişnuit să fiţi spectatori ai 
discursurilor şi auditori ai faptelor; voi consideraţi evenimen¬ 
tele viitoare ca fiind posibile să se realizeze după cei care 
vorbesc frumos, iar în privinţa faptelor împlinite nu conside¬ 
raţi ochiul drept martor mai demn de încredere despre ceea 
ce s-a săvîrşit, ci auzul, luîndu-vă după aceia care ştiu să do¬ 
jenească foarte frumos cu cuvîntul. (5) Sînteţi foarte înclinaţi 


să fiţi înşelaţi de discursuri neobişnuite şi să nu voiţi să fiţi 


de acord cu ceea ce s-a hotărît, întotdeauna sclavii ciudăţe 

niilor, dispreţuitori ai lucrurilor obişnuite şi, (6) mai ales, 
fiecare dintre voi doreşte să fie puternic în elocinţă; iar dacă 
nu aveţi această putere, atunci luptaţi împotriva acelora care 
spun aceleaşi lucruri, ca nu cumva să păreţi că urmaţi părerea 
lor şi sînteţi gata să lăudaţi şi să daţi atenţie cu precădere 
celor spuse de un vorbitor ascuţit la minte, dar sînteţi înceţi 
în a prevedea cele ce vor decurge din cele spuse. (7) Căutînd, 
ca să zic aşa, altceva decît lucrurile în mijlocul cărora trăim, 
nu sînteţi în stare să deliberaţi cu deplină înţelegere nici în 
privinţa situaţiei de faţă. într-un cuvînt, sînteţi învinşi de 
plăcerea de a asculta şi semănaţi mai mult cu nişte spectatori 
care şed şi privesc sofiştii, decît cu nişte oameni care deli¬ 
berează asupra cetăţii lor. 

39 (1) încercînd să vă abat de la aceste practici, vă arăt că 
mytilenenii, că această singură cetate ne-a făcut nouă cel mai 
mare rău. -(2) Eu acord iertare celor care s-au desprins de 
noi, neputînd suferi dominaţia noastră sau fiind siliţi de duş¬ 
mani. Dar aceia care, deşi locuiesc o insulă împrejmuită cu 
ziduri, deşi se tem de duşmanii noştri numai dinspre mare, 
deşi ei înşişi nu erau nepregătiţi să le ţină piept, datorită con¬ 
strucţiilor de trireme şi erau independenţi şi onoraţi în cel 
mai înalt grad de noi, au săvîrşit totuşi astfel de fapte. Ce alt¬ 
ceva au făcut ei decît că ne-au întins curse si s-au ridicat 

> 

împotriva noastră, ceea ce e mai mult decît că s-au desprins 
de noi — căci desprinderea o săvîrşesc aceia care sufăr vreo 
violenţă — şi au căutat, răsculîndu-se, să ne distrugă, alătu- 
rîndu-se celor mai înverşunaţi duşmani ai noştri? Desigur, 
acest lucru este mai primejdios decît dacă, creîndu-şi ei înşişi 
o forţă militară, s-ar fi ridicat cu război împotriva noastră. 
(3) Nici nenorocirile vecinilor, care, abia desprinşi de noi, au 
fost supuşi, nu le-au servit de exemplu, nici viaţa fericită pre¬ 
zentă nu i-a făcut să ezite să se avînte în primejdie. Fiind 
încrezători în viitor şi rîvnind la lucruri mai presus de pute¬ 
rea lor, dar mai prejos de judecata lor, au stîrnit războiul, 
socotind că-i bine să pună forţa înaintea dreptului; deoarece 
au socotit că vor ieşi biruitori ne-au atacat, deşi nu suferiseră 
nici o jignire. (4) Este în firea cetăţilor pentru care succesul 

vine repede şi pe neaşteptate să treacă măsura trufiei, dar 
cele mai multe succese pe care le dobîndesc oamenii aşa cum 
se aşteptau sînt mai sigure decît cele care vin pe neaşteptate. 
De aceea ei, ca să zic aşa, fac fată mai uşor insuccesului decît 
sînt în stare să păstreze fericirea. (5) Ar fi trebuit de mult să 
nu cinstim pe mytileneni cu totul altfel decît pe ceilalţi, şi 
poate că nu s-ar fi dedat al un astfel de exces. De altfel, este 
în firea omului să dispreţuiască pe cel care-1 linguşeşte şi să 
admire pe cel care nu-i cedează. (6) Să fie deci pedepsiţi my- 
tilenenii şi acum, pe măsura vinovăţiei lor, dar să nu cadă 
vina numai pe aristocraţi, iar poporul să fie absolvit. Căci toţi 
ne-au atacat la fel, deşi aveau posibilitatea să se întoarcă la 
noi şi să fie iarăşi în cetate. Ei însă, socotind că primejdia 
înfruntată alături de aristocraţi este mai mică, s-au răsculat 
laolaltă cu aceştia. (7) în ceea ce priveşte pe aliaţi, fiţi atenţi 
că dacă veţi da aceleaşi pedepse şi celor care s-au desprins 
de bunăvoie şi celor siliţi de duşmani, cine credeţi că nu se 
va desprinde, la cel mai mic pretext, cînd are posibilitatea, 
dacă izbuteşte, să dobîndească eliberarea, iar dacă eşuează, să 
nu tragă nici o consecinţă irevocabilă? (8) Sufletele şi banii 
noştri vor fi expuse primejdiei în faţa fiecărei cetăţi. Şi, dacă 
izbîndim în luptă, luînd în primire o cetate distrusă, vom fi 
lipsiţi pe viitor de veniturile prin care sîntem acum puternici, 
iar dacă eşuăm, vom cîştiga alţi duşmani pe lîngă cei pe care-i 
avem, şi, tocmai în clipa cînd va trebui să rezistăm duşmanilor 
pe care-i avem acum, vom avea să luptăm cu propriii noştri 
aliaţi. 

40 (1) Nu trebuie deci, fie încrezîndu-ne în discursuri, fie 
lăsîndu-ne cumpăraţi cu bani, să le dăm speranţa că vor 
primi iertarea pentru că au greşit ca oameni. într-adevăr, n-au 
lovit fără voie, ci au urzit complotul cu bună ştiinţă. Numai 
cei constrînşi merită iertare. (2) Eu deci şi atunci, întîi, ca şi 
acum, stărui să nu schimbaţi ceea ce aţi hotărît şi să nu gre¬ 
şiţi din pricina a trei lucruri care sînt cele mai păgubitoare 
dominaţiei: mila, plăcerea de a asculta discursuri şi blîndeţea. 
(3) Căci mila este drept s-o acordăm, la rîndul nostru, celor 
care se află în aceeaşi situaţie cu noi şi nu celor care nu plîng. 

la rîndul lor, si care, fiind constrînsi ne sînt mereu duşmani. 

7*7 t » 

Iar oratorii care voiesc să vă incinte cu cuvîntul vor avea pri¬ 
lej de întrecere şi în alte probleme, mai puţin importante, şi 
nu într-o problemă în care cetatea, după o scurtă plăcere, va 
avea de ispăşit cu mari suferinţe, iar oratorii, pentru că au 
vorbit frumos, o vor duce foarte bine. în fine, bunăvoinţa se 
acordă acelora care ne vor fi şi pe viitor prieteni mai degrabă 
decît egalilor noştri, şi care nu ne vor rămîne întru nimic mai 
puţin duşmani. (4) în încheiere vă spun un singur lucru: dacă 
veţi asculta de mine, veţi face ceea ce este drept cu myti- 
lenenii şi ceea ce este în interesul vostru, dar dacă veţi lua 
alte hotărîri nu le veţi face pe plac, ci veţi căuta să vă justi¬ 
ficaţi voi înşivă. într-adevăr, dacă ei s-ar fi desprins pe bună 
dreptate, n-ar mai fi nevoie să-i conduceţi. Dar dacă socotiţi 
că, deşi nu se cuvenea, ei totuşi au săvîrşit această faptă împo¬ 
triva cuviinţei, desigur, trebuie să-i pedepsiţi potrivit intere¬ 
selor voastre sau să încetaţi dominaţia şi să trăiţi ca oamenii 
cumsecade, la adăpost de primejdii. (5) Apreciaţi deci că prin 
aceeaşi pedeapsă voi izbutiţi să vă apăraţi, şi să arătaţi că 
cei care scapă de primejdie nu sînt mai puţin sensibili decît 
cei care urzesc complotul, gîndindu-vă la ceea ce era firesc să 
facă ei, dacă ar fi pus stăpînire pe voi, mai cu seamă că ei 
au început săvîrşirea nedreptăţii. (6) Dar mai ales aceia care 
fac rău cuiva fără vreun motiv, trec la atac şi înfruntă chiar 
riscul pieirii, nemaiţinînd seamă de primejdia pe care o con¬ 
stituie duşmanul rămas în viaţă. într-adevăr, cel care nu suferă 
ceva pe drept, dacă scapă, este mai aprig decît duşmanul care 
este tot aşa de vinovat ca şi el. (7) Nu fiţi deci propriii voştri 
trădători, ci, ţinîndu-vă cu gîndul cît mai aproape de suferinţa 
pe care aţi îndurat-o şi reflectînd că voi aţi fi făcut orice ca să-i 
supuneţi, daţi-le acum ceea ce merită, fără să vă arătaţi slabi, 
înduioşîndu-vă în situaţia de faţă şi fără să uitaţi de primejdia 
care stătea deasupra capului vostru, dacă învingeau ei. (8) 
Pedepsiţi-i şi pe ei cum merită, şi daţi un exemplu clar şi 
celorlalţi aliaţi, arătînd că oricine se va desprinde din alianţă 
va fi pedepsit cu moartea. Căci, dacă vor şti acest lucru, nu 
va mai trebui să treceţi cu vederea pe duşmani, fiindcă sînteţi 
nevoiţi să luptaţi împotriva propriilor voştri aliaţi“. 

41 (1) Acestea au fost rostite de Cleon. După el, a păşit 
în faţa poporului Diodotos, fiul lui Hermocrates, care şi în 
adunarea de mai înainte vorbise împotriva propunerii ca my- 
tilenenii să fie ucişi; acesta a spus cele ce urmează: 

42 (1) „Nu învinovăţesc nici pe acei care au propus o 
nouă deliberare în privinţa soartei mytilenenilor, nici nu laud 
pe aceia care se indignează că nu chibzuim adesea asupra 
unor fapte importante, ştiind că foarte potrivnice unui sfat 
bun sînt două lucruri: graba şi mînia; dintre acestea, prima 
este, de obicei, însoţită de lipsa de judecată, iar cealaltă este 
însoţită de necioplire şi de cuget mărginit. (2) Iar cel care 
susţine cu tărie că discursurile nu sînt dascălii faptelor, sau 
este lipsit de inteligenţă, sau are vreun interes personal. Este 
lipsit de inteligenţă, dacă socoteşte că oricine poate să vor¬ 
bească despre viitor, chiar cînd nu este clar şi are un interes 
personal dacă, dorind să convingă auditoriul de un lucru urît, 
socoteşte că nu va putea să vorbească frumos despre un lucru 
urît, dar crede, în schimb că dacă va acuza bine va impre¬ 
siona şi pe cei care-1 contrazic şi pe ascultători. (3) Sînt foarte 
neplăcuţi şi acei care acuză o cuvîntare, sub motiv că oratorul 
este mituit. Căci, dacă ar acuza pe cineva de neştiinţă, cel care 
n-ar izbuti să vă convingă ar pleca, lăsînd impresia că este 
mai degrabă prost decît nedrept. Dar cînd i se impută o ne¬ 
dreptate, dacă izbuteşte să vă convingă, este bănuit, iar dacă 
nu izbuteşte, pe lîngă lipsa de inteligenţă, pare că mai este 
şi nedrept. (4) Cetatea nu are de cîştigat într-o astfel de si¬ 
tuaţie, căci, din pricina temerii, se lipseşte de sfetnici. Foarte 
multe succese ar dobîndi cetatea dacă cetăţenii de acest fel 
ar fi lipsiţi de darul elocinţei, căci n-ar mai fi sfătuiţi să 
greşească. (5) Cetăţeanul bun nu trebuie să pară că se teme 
de cei care-1 contrazic, ci să dea dovadă că vorbeşte mai 
bine decît ei, aflîndu-se pe picior de egalitate, iar cetatea 
înţeleaptă trebuie să nu cinstească pe cel care-i dă de cele 
mai multe ori sfaturi bune, dar nici să-i micşoreze cinstea de 
care se bucură, iar pe cel care nu poate da un sfat bun nu 
numai că nu trebuie să-l pedepsească, dar nici măcar să nu-i 
micşoreze onoarea. (6) Dacă s-ar proceda aşa, şi cetăţeanul 

care are succese în vorbire n-ar mai fi tentat să vorbească 
contra convingerii sale, numai ca să facă pe placul poporului 
şi să dobîndească şi mai mari cinstiri, iar cetăţeanul care n-are 
succese în vorbire n-ar mai tinde spre acelaşi lucru, anume 
să-şi atragă poporul, făcînd şi el uz de linguşire. 

43 (1) Noi procedăm invers, şi, mai mult, dacă cineva 
este bănuit că vorbeşte spre a-şi realiza un interes personal, 
dar spune totuşi lucruri foarte bune, noi îl urîm pentru bănuiala, 
nedovedită, că urmăreşte cîştiguri personale şi, în acest fel, 
îndepărtăm avantajul evident pe care-1 aduce cuvîntarea pen¬ 
tru cetate. (2) S-a încetăţenit obiceiul ca şi sfaturile bune, 
exprimate direct, să nu fie întru nimic mai puţin bănuite 
decît cele rele; în acest fel, şi cel care voieşte să convingă 
poporul de lucruri primejdioase trebuie să-l atragă prin înşe¬ 
lăciune, şi cel care spune lucruri mai bune să mintă, ca să 
capete încredere. (3) Din pricina bănuielilor este cu neputinţă 
să faci bine unei cetăţi în ochii tuturor, fără să minţi, căci 
cetăţeanul care oferă cetăţii vreun lucru bun, în văzul tuturor, 
este bănuit că în ascuns va dobîndi pentru sine ceva mai 
mult. (4) Şi trebuie să socotiţi că, atunci cînd este vorba de 
interese foarte mari, şi în această împrejurare noi vorbim, 
după ce am gîndit mai profund, mult mai mult decît voi, 
care examinaţi lucrurile în timp scurt, mai ales că noi dăm 
socoteală de îndemnurile pe care vi le facem, în timp ce voi 
ne ascultaţi fără să daţi socoteală. (5) Astfel, dacă şi oratorul 
care a reuşit să convingă şi cel care-1 urmează ar fi loviţi la 
fel, voi aţi judeca cu mai multă înţelepciune. Acum însă, după 
starea de mînie în care vă aflaţi, se întîmplă adesea, cînd 
greşiţi, să pedepsiţi o singură părere a celui care v-a convins, 
dar nu şi pe ale voastre, oricît de multe ar fi, deşi aţi greşit 
împreună cu el. 

44 (1) Eu n-am păşit la tribună nici ca să vă contrazic, nici ca să 
vă acuz în legătură cu hotărîrea luată în privinţa mytilenenilor. 
Pentru că lupta discuţiei nu o ducem ca să pedepsim nedreptatea 
lor, ci ca să hotărîm cu bună şi înţeleaptă chibzuinţă. (2) 
într-adevăr, chiar dacă voi învedera că mytilenenii au săvîrşit 

foarte mari nedreptăţi, pentru aceasta totuşi nu vă voi sfătui 
să-i ucideţi, dacă nu este folositor. Şi, chiar dacă au vreo 
circumstanţă atenuantă, să fie pedepsiţi dacă se crede că pen¬ 
tru cetate este bine. (3) Eu socotesc că noi ne sfătuim mai mult 
pentru viitor decît pentru prezent. Şi în legătură cu ceea ce 
susţine Cleon cu tărie, că, dacă vom propune pedeapsa cu 
moartea va fi util pentru viitor, pentru că vom determina 
cetăţile să nu se mai desprindă de noi, eu, la rîndul meu am 
o părere pe care o susţin şi care este cu totul contrară. (4) 
Şi nu cred că-i bine ca de dragul frumoasei lui cuvîntări să 
respingeţi cuvîntul meu folositor. într-adevăr, cuvîntarea lui 
Cleon, fiind mai justificată în faţa mîniei voastre împotriva 
mytilenenilor, ar putea să vă atragă, dar noi nu ne judecăm 
cu mytilenenii pentru a obţine dreptate, ci ne sfătuim în pri¬ 
vinţa lor pentru a vedea cum ar putea să ne fie folositori. 

45 (1) Prin cetăţi există pedeapsa cu moartea pentru multe 
delicte şi nu egale cu acesta, ci pentru greşeli mai mici. Oame¬ 
nii totuşi, mînaţi de nădejde, se avîntă în primejdii, deşi ni¬ 
meni n-a pornit vreodată să înfrunte o primejdie ştiind bine 
că nu va supravieţui luptei angajate şi deci condamnîndu-se 
dinainte. (2) Care cetate pornită să se desprindă dintr-o alianţă 
a întreprins acest lucru, avînd o pregătire insuficientă după 
propria ei evaluare, fie că este vorba despre o pregătire pro¬ 
prie, fie întreprinsă cu ajutorul alianţei altora? (3) Oamenii din 
fire greşesc şi în comun şi fiecare în parte, şi nu există lege 
care să-i împiedice de la asta, pentru că oamenii au trecut 
prin toată scara pedepselor, tot adăugind, în nădejdea că poate 
vor suferi mai puţine vătămări din partea răufăcătorilor. Şi, 
fireşte, în vechime pedepsele erau mai blînde chiar pentru 
cele mai mari delicte, dar, deoarece legile erau călcate, cu 
timpul s-a ajuns la legea pedepsei cu moartea şi totuşi şi legea 
aceasta este călcată. (4) Aşadar, sau trebuie găsit un mijloc 
de impresionare mai înfricoşător decît pedeapsa cu moartea, 
sau nici acesta nu are nici o putere, deoarece sărăcia trezeşte 
în om curajul, din pricina nevoii, iar belşugul deşteaptă în el 
lăcomia, din pricina excesului şi a mîndriei, apoi alte împre¬ 
jurări trezesc aceste două patimi din pricina mîniei şi, în acest 

fel, după cum fiecare dintre ele este stăpînită de un imbold 
mai neîmblînzit, îi duc pe oameni în faţa primejdiilor. (5) 
Atît nădejdea cît şi dragostea aduc foarte multe prejudicii, 
dragostea conducînd, iar nădejdea urmînd-o, dragostea născo¬ 
cind proiectul, iar cealaltă oferindu-i înlesnirea norocului, iar 
amîndouă, fiind ascunse, sînt mai puternice decît primejdiile 
care se văd. (6) De asemenea şi norocul, alături de ele, contri¬ 
buie tot atît de mult Ia exaltarea oamenilor. Astfel, cîteodată 
apare pe neaşteptate şi cu mijloace mai mici decît adver¬ 
sarul, ducîndu-1 pe om în primejdie; tot la fel duce în pri¬ 
mejdie şi cetăţile. Pe acestea cu atît mai mult cu cît este 
vorba despre lucruri de cea mai mare importanţă, anume 
libertatea sau dominaţia asupra altora; şi, împreună cu comu¬ 
nitatea, fiecare se laudă pe sine în chip nesăbuit şi mai mult 
decît se cuvine. (7) într-un cuvînt, este cu neputinţă şi dă 

dovadă de uşurătate acela care crede că atunci cînd firea ome- 

» 

nească se porneşte cu avînt să facă ceva va putea fi abătută 
fie prin forţa legilor, fie prin teama de vreo primejdie. 

46 (1) Aşadar, nu trebuie nici să ne încredem, ca într-un 
chezaş, în pedeapsa cu moartea încît să deliberăm mai rău, 
dar nici nu trebuie să le luăm mytilenenilor, care s-au des¬ 
prins de noi, nădejdea că vor putea să se căiască şi să şteargă 
în cel mai scurt timp greşeala lor. (2) Cercetaţi şi vedeţi 
chiar acum că dacă o cetate, chiar după ce s-a desprins, îşi 
dă seama că nu va supravieţui, va cădea la înţelegere în cazul 
cînd este în stare să restituie cheltuielile, iar pe viitor să plă¬ 
tească contribuţia. în acest fel cine socotiţi că nu va prefera, 
dacă poate, să cadă la bună învoială în pace şi repede, decît 
să se pregătească acum şi să fie chinuit cu un asediu desperat? 
(3) Şi chiar pentru noi, nu este oare mai păgubitor să cheltuim, 
prelungind un asediu, fiindcă nu voim să cădem la învoială, 
iar, dacă o vom cuceri, s-o luăm în primire distrusă, şi, pe 
viitor, să fim lipsiţi de veniturile pe care le încasăm de la 
ea? Noi sîntem puternici împotriva duşmanilor tocmai datorită 
acestor venituri. (4) Aşadar, nu trebuie să judecăm cu scrupu- 
lozitate pe cei care au greşit şi să ne alegem cu pagubă, ci mai 
degrabă să vedem cum vom putea pe viitor să dăm pedepse 

moderate şi să avem [sub conducere] cetăţi care să poată con¬ 
tribui cu bani şi să nu socotim că straja poate fi obţinută prin 
străşnicia legilor, ci prin grija acordată treburilor noastre. (5) 
Noi facem acum contrariul. Astfel, dacă izbutim, tot supunem 
o cetate liberă care, în chip firesc, s-a desprins spre a-şi do- 
bîndi neatîrnarea şi o conducem cu forţa, credem că trebuie 
s-o pedepsim amarnic. (6) Nu trebuie să pedepsim prea tare 
pe cei care se desprind de noi, ci să-i păzim cît mai bine îna¬ 
inte de a se desprinde şi să veghem ca nici măcar să nu con¬ 
ceapă o astfel de idee, iar cînd îi aducem sub stăpînirea noas¬ 
tră să-i învinuim cît mai puţin. 

47 (1) Cercetaţi să vedeţi ce mare greşeală veţi săvîrşi şi 
acum, dacă vă veţi lăsa convinşi de Cleon. (2) Acum, în toate 
cetăţile poporul 37 ne este binevoitor şi, de aceea, sau nu se 
va alătura oligarhilor, cînd aceştia se vor desprinde de noi 
sau, dacă oligarhii îl va forţa, le va deveni îndată duşman al 
celor care se desprind. Avînd aliat poporul din cetatea care s-a 
ridicat împotriva voastră nu porniţi la război. (3) Iar dacă veţi 
distruge poporul mytilencan, care nici n-a luat parte la des¬ 
prindere, ba încă, după ce a pus mîna pe arme a predat ceta¬ 
tea, de bună voie, mai întîi veţi face o nedreptate, 
ucigînd pe binefăcătorii voştri, apoi veţi oferi oligarhilor 
tocmai ceea ce vor. în adevăr, desprinzînd cetăţile de noi, ei vor 
avea de îndată poporul aliat, de vreme ce voi le veţi fi arătat 
că aceeaşi pedeapsă îi aşteaptă şi pe cei care săvîrşesc ne¬ 
dreptăţi, şi pe cei care nu le săvîrşesc. (4) Dimpotrivă, chiar 
dacă au săvîrşit vreo nedreptate, trebuie să nu le exagerăm 
vina pentru ca cei care singuri ne-au rămas aliaţi să nu ne 
devină şi ei duşmani. (5) Socotesc că este cu mult mai folositor, 
pentru menţinerea dominaţiei noastre, să suferim de bunăvoie 
nedreptăţile, decît să distrugem cu dreptate pe cei pe care 
nu trebuie. Dreptatea şi folosul pedepsei, propuse de Cleon, 
nu poate să existe în acelaşi timp şi în acelaşi lucru. 

48 (1) Iar voi, cunoscînd că aceste propuneri sîntrnai bune, 
fără să vă lăsaţi prea mult duşi de sentimentul milei şi al 
blîndeţei, de care nici eu nu mă las determinat, ascultaţi în- 

demnurile pe care vi le-am făcut şi judecaţi în linişte pe 
mytilenenii pe care i-a trimis Paches, pentru că au săvîrşit 
nedreptăţi, iar pe ceilalţi lăsaţi-i să-şi ducă mai departe viaţa 
[în cetate]. (2) Această măsură este bună şi pentru viitor, şi, 
totodată, inspiră teamă duşmanilor. Intr-adevăr, cine chibzu¬ 
ieşte bine este cu mult mai puternic împotriva duşmanilor 
decît dacă ar trece la acţiune şi ar proceda cu o forţă lipsită 
de raţiune' 4 . 

49 (1) Aceste cuvinte le-a spus Diodotos. După ce s-au expri¬ 
mat aceste păreri, care se înfruntau în egală măsură, atenienii, 
deşi le părea rău de hotărîrea luată, au început totuşi să se 
înfrunte în păreri contradictorii, iar cînd au votat prin ridi¬ 
carea mîinilor, deşi au fost aproape egali la număr, a triumfat 
părerea lui Diodotos. (2) Au trimis deci îndată altă triremă, 
cu mare zel, pentru ca nu cumva să le-o ia înainte aceea care 
fusese trimisă anterior şi să găsească cetatea distrusă. Prima 
plecase exact cu o zi şi o noapte înainte. (3) Solii mytilene- 
nilor au pregătit vin şi făină pentru corabie şi au făcut aşa 
de mari promisiuni vîslaşilor, pentru ca s-o ia înaintea celei¬ 
lalte, încît aceştia s-au avîntat în timpul plutirii cu multă 
rîvnă, iar drept mîncare foloseau cocoloaşe de făină cu vin 
şi treceau la vîsle pe rînd; unii dormeau, iar ceilalţi vîsleau. 
(4) Ei au avut norocul că n-a suflat din nici o parte vreun 
vînt potrivnic şi nici oamenii de pe prima corabie nu vîsleau 
cu tragere de inimă, ci [fără elan], ca la un lucru nefiresc, în 
timp ce a doua a mînat cu avînt. în acest fel, prima a luat-o 
înainte numai cu atît cît Paches a avut timp să dea citire 
decretului şi să pregătească înfăptuirea celor hotărîte. A doua 
a sosit însă în urma ei şi a oprit uciderea mytilenenilor. Pe 
lîngă o astfel de primejdie a trecut cetatea Mytilene. 

50 (1) Pe ceilalţi mytileneni, pe care Paches îi trimisese ca 
fiind cei mai vinovaţi de desprindere, atenienii i-au ucis, la 
propunerea lui Cleon: erau ceva mai mulţi de o mie. Atenienii 
au dărîmat zidurile mytilenenilor şi le-au luat corăbiile. (2) 
După aceea, n-au mai fixat nici o contribuţie pentru lesbieni, 
ci au împărţit pămîntul în trei mii de loturi, în afară de teri- 


336 


CARTEA A III-A 


loriul Methymnei; trei sute loturi le-au consacrat zeilor, iar 
pe celelalte au trimis cleruhi, traşi la sorţi, cărora lesbienii 
le-au fixat, prin învoială, o taxă anuală de două mine de ar¬ 
gint^ 8 pentru fiecare lot, iar cleruhii lucrau pămîntul. (3) Ate- 
nienii au mai luat în primire şi cetăţile de pe ţărm, dominate 
de mytileneni, şi care de acum înainte aveau să se supună 
atenienilor. Aşa s-au petrecut evenimentele din Lesbos. 

51 (1) în aceeaşi vară, după cucerirea Lesbosului, atenienii 
au pornit în expediţie împotriva insulei Minoa, situată în faţa 
Megarei, sub conducerea lui Nicias, fiul lui Niceratos. Me- 
garienii, zidind acolo un turn, o foloseau drept loc întărit de 
pază. (2) Nicias voia ca atenienii să aibă aci, la o mică dis¬ 
tanţă, o strajă, iar nu la Budoron şi la Salamina, şi pentru 
ca peloponesienii să nu mai facă incursiuni pe mare, pornind 
de aci cu trireme şi cu convoiuri de piraţi, fără să fie obser¬ 
vaţi, aşa cum se întîmplase mai înainte şi pentru ca nimic 
să nu le mai poată veni pe mare megarienilor. (3) Cucerind 
deci mai întîi două turnuri, care ieşeau în relief dinspre Nisaia, 
cu ajutorul maşinilor de pe nave, şi lăsînd liberă plutirea 
pe spaţiul dintre insulă şi uscat, a înconjurat cu ziduri şi 
partea dinspre uscat, de unde venea, pe un pod peste un vad, 
ajutor insulei, care nu era departe de ţărm. (4) După ce, în 
cîteva zile, a adus la îndeplinire această lucrare, Nicias a lă¬ 
sat şi în insulă o garnizoană întărită şi s-a retras cu armata. 

52 (1) Cam pe aceeaşi vreme, în această vară, plateenii, ne- 
maiavînd hrană şi nemaiputînd suporta asediul, s-au înţeles cu 
peloponesienii în felul următor: (2) au dat un asalt la zidul 
plateenilor, care nu puteau să se apere. Comandantul lacede- 
monienilor, dîndu-şi seama de slăbiciunea lor, n-a voit să-i 
cucerească cu forţa, căci li se poruncise de la Sparta că, dacă 
cumva se va încheia un tratat între peloponesieni şi atenieni 
şi vor cădea la învoială ca fiecare să restituie localităţile, ocu¬ 
pate în timpul războiului, Plateea să nu fie de restituit, deoa¬ 
rece plateenii de bunăvoia lor vor fi căzut la învoială. (3) Deci, 
trimiţînd un crainic, le-a spus că, dacă vor să predea de bunăvoie 
cetatea lacedemonienilor şi să-i ia pe ei de judecători, vor 


22 — Războiul peloponesiac 

pedepsi pe cei care au încălcat legea, dar împotriva legii nu 
vor pedepsi pe nimeni. Acestea le-a spus crainicul. Iar ei, 
fiind în ultimul grad de slăbiciune, au predat cetatea. Pelopo- 
nesienii au hrănit cîteva zile pe plateeni, pînă cînd au venit, 
drept judecători, de la Sparta cinci bărbaţi. (4) Venind, deci, 
judecătorii, nu s-a depus nici o acuzaţie împotriva plateenilor, 
iar judecătorii, chemîndu-i, i-au întrebat un singur lucru, anume 
dacă făcuseră vreun serviciu lacedemonienilor şi aliaţilor în 
acest război. (5) Plateenii, cerînd să vorbească mai pe larg, 
şi-au luat drept şefi, dintre ei înşişi, pe Astymachos, fiul lui 
Asopolaos, şi pe Lacon, fiul lui Aimnestos, care erau proxeneţi 
ai lacedemonienilor. Şi, păşind în faţa judecătorilor, au vorbit 
în felul următor: 

53 (1) „Predarea cetăţii am făcutrO, spartanilor, încrezîndu-ne 
în voi, fără să ne gîndim că vom avea de întîmpinat o astfel 
de curte de judecată, ci alta mai potrivită cu legile, şi n-am 
primit să fim daţi pe mîna altor judecători, aşa cum sîntem, 
ci pe mîna voastră, socotind că vom obţine egalitate [de tra¬ 
tament]. (2) Dar acum ne temem că n-am obţinut nici una, 
nici alta. Intr-adevăr, pe bună dreptate, bănuim că lupta se 
va da în legătură cu cea mai straşnică pedeapsă şi ne temem 
că voi nu vă veţi dovedi nepărtinitori. Teama noastră e în¬ 
dreptăţită de faptul că în prealabil nu ni s-a făcut o acu¬ 
zare, pe care să putem să o respingem, ci nouă înşine ni s-a 
cerut să vorbim, iar întrebarea este scurt formulată; la această 
întrebare, dacă dăm un răspuns adevărat, se întoarce împotriva 
noastră, iar minciuna poate fi dovedită. (3) Din toate părţile 
sîntem strîmtoraţi şi încurcaţi şi ni se pare că este mai bine 
să riscăm să spunem ceva, pentru că şi renunţarea la cuvînt 
ar putea aduce celor care se află în situaţia noastră învinuirea 
că, dacă am fi vorbit, cuvîntul ar fi fost salvator. (4) în afară 
de alte greutăţi, chiar şi încercarea de a convinge este grea 
pentru noi. Intr-adevăr, dacă nu ne-am cunoaşte unii pe alţii 
şi am aduce mărturii pe care voi nu le-aţi cunoaşte am avea, 
desigur, de cîştigat. Dar acum vom vorbi în faţa unor oameni 
care ştiu tot şi nu ne temem că voi, venind cu prejudecăţi 
împotriva noastră şi socotind că meritele noastre sînt mai 

mici decît ale voastre, o să faceţi din asta un cap de acuzare, 
ci ne temem ca nu cumva voi să vreţi să faceţi pe placul al¬ 
tora, iar noi să ne înfăţişăm la o judecată hotărîtă mai dinainte. 

54 (1) Expunînd totuşi diferendele îndreptăţite pe care le 
avem cu thebanii şi cu voi, ceilalţi eleni, vom aminti de servi¬ 
ciile pe care vi le-am făcut şi vom încerca să vă convingem. 
(2) La întrebarea scurtă «dacă am făcut vreun serviciu lacede- 
monienilor şi aliaţilor în acest război», răspundem că — dacă 
ne întrebaţi ca pe nişte duşmani — voi nu sînteţi nedreptăţiţi 
dacă nu vi s-a făcut vreun bine, iar dacă ne socotiţi prieteni, 
atunci greşiţi mai mult voi, care aţi pornit cu armată împotriva 
noastră. (3) în ceea ce priveşte serviciile aduse în timp de 
pace şi în timpul războiului împotriva mezilor, am fost buni 
pentru că pacea n-am tulburat-o noi cei dintîi, iar în acei 
război noi singuri, dintre beoţieni, am luat parte cu voi la 
eliberarea Eladei. (4) într-adevăr, deşi eram continentali, ne-am 
bătut pe corăbii la Artemision, iar la lupta care s-a dat pe 
pămîntul nostru am fost alături de voi şi de Pausanias. Şi, 
dacă în acea vreme s-a ivit vreo primejdie pentru eleni, am luat 
parte la toate acţiunile, peste puterile noastre. (5) Şi vouă, 
lacedemonienilor, osebit, atunci cînd o straşnică groază se abă¬ 
tuse asupra Spartei, după cutremur, cînd hiloţii se revoltaseră 
la Ithome, v-am trimis ajutor a treia parte din armata noastră. 
Nu se cade să se uite toate acestea. 

55 (1) Aşadar, în vechime, în cele mai importante eveni¬ 
mente, astfel am socotit că este bine să procedăm, iar duşmani 
cu voi am devenit mai tîrziu. Dar voi înşivă sînteţi vinovaţi: 
cînd v-am cerut alianţa, atunci cînd thebanii ne urgiseau, voi 
ne-aţi respins şi ne-aţi îndemnat să ne îndreptăm către ate- 
nieni, sub motiv că sînt mai aproape, pe cînd voi locuiţi la o 
distanţă mare. (2) Iar în timpul războiului n-aţi suferit nici 
o neplăcere prea mare din partea noastră, nici nu aţi fost pe 
punctul de a suferi. (3) Iar dacă n-am voit să ne desprindem 
de atenieni, la îndemnul vostru, nu v-am făcut nici o nedrep¬ 
tate. într-adevăr, ei ne-au venit în ajutor împotriva thebani- 
lor, cînd voi ezitaţi, şi nu era frumos să-i trădăm, mai ales pe 

aceia cărora le făcusem bine şi pe care noi înşine, rugîndu-i, 
ni-i făcusem aliaţi, ba chiar am fost membri ai cetăţii lor. 
Era 39 firesc să le ascultăm cu însufleţire îndemnurile. (4) în 
ceea ce priveşte felul cum conduceţi voi, şi unii şi alţii, pe 
aliaţii voştri, nu aceia care urmează pe conducători sînt vino¬ 
vaţi, dacă rezultatele acţiunii nu au fost bune, ci aceia care 
îi conduc la ceea ce nu este drept. 

56 (1) Thebanii ne-au făcut şi multe alte rele, iar ultimul 
rău, din pricina căruia îndurăm suferinţele de faţă, îl cunoaş¬ 
teţi voi înşivă. (2) într-adevăr, cînd thebanii ne-au ocupat ce¬ 
tatea, deşi erau în vigoare tratate şi era şi zi de sărbătoare, 
ne-am răzbunat pe dreptate, după legea, valabilă pentru toţi 
elenii, [care spune] că este legiuit să pedepseşti pe duşmanul 
agresor; şi nici acum pentru asta nu ar fi drept să primim lo¬ 
vituri din pricina lor. (3) într-adevăr, dacă veţi împărţi drep¬ 
tatea acum cu duşmănie, după propriul vostru interes şi după 
al thebanilor, se va dovedi că nu sînteţi adevăraţi judecători ai 
dreptăţii, ci cultivaţi mai mult interesul. (4) Desigur, dacă 
thebanii vă par acum folositori, cu mult mai folositori am fost 
şi noi, şi ceilalţi eleni atunci cînd vă aflaţi într-o primejdie 
mai mare. Astfel, acum, voi, înfricoşaţi, atacaţi pe alţii. Dar 
în acea împrejurare, cînd barbarul aducea sclavia pentru toţi, 
thebanul era cu el. (5) Este drept să puneţi înaintea greşelii 
noastre de acum, dacă într-adevăr am greşit, avîntul nostru 
arătat atunci, şi veţi găsi că avîntul este mai mare decît gre¬ 
şeala si aceasta am făcut-o în momente cînd era un lucru rar 

t » 

printre eleni ca cineva să se împotrivească vitejeşte armatei lui 

Xerxes, si cînd erau lăudaţi mai ales nu aceia care, evitîncî 
' * » * 

primejdia, făceau ceea ce era folositor pentru ei în faţa inva¬ 
ziei duşmane, ci aceia care voiau să săvîrşească curajos faptele 
cele mai mari, înfruntînd primejdii. (6) Noi am fost printre 
aceştia din urmă, şi, fiind onoraţi la început pentru aceste 
fapte, ne temem să nu fim distruşi din pricina aceloraşi fapte, 
pentru că ne-am aliat cu atenienii, respectînd dreptatea, mai 
degrabă decît cu voi, urmărind interesul. Trebuie, desigur, să 
arătaţi că aveţi întotdeauna aceleaşi păreri despre aceiaşi oa¬ 
meni şi să nu socotiţi că interesul vostru este altceva decît 

faptul că dacă aliaţii buni vă păstrează întotdeauna o temei¬ 
nică recunoştinţă pentru virtute, de îndată se oferă şi intere¬ 
sul vostru imediat. 

57 (1) Băgaţi de seamă că acum sînteţi socotiţi exemplu de 
oameni bravi pentru mulţi eleni. Dacă însă voi veţi lua o 
hotărîre nepotrivită în ceea ce ne priveşte (judecata de faţă 
nu o veţi face în secret, şi veţi fi lăudaţi [dacă veţi judeca 
bine] în privinţa noastră, care nu merităm dojană)» vegheaţi 
ca nu cumva să vi se reproşeze că atunci cînd este vorba 
despre oameni buni voi sînteţi mai înclinaţi să hotărîţi ceea 
ce nu se cade şi ca nu cumva spoliile noastre, binefăcătorii 
Eladei, să fie puse în templele comune. (2) Groaznică faptă 
va apărea distrugerea Plateei de către lacedemonieni, cînd se 
va aminti că părinţii noştri au înscris numele cetăţii pe tre¬ 
piedul de la Delphi ca răsplată a virtuţii plateenilor, iar voi» 
singurii din toată elenimea, i-aţi şters numele de pe trepied» 
cu toţii, ca să faceţi pe plac thebanilor. (3) într-o astfel de 
nenorocire am ajuns noi, care pieream cînd mezii erau puter¬ 
nici, iar acum sîntem învinşi în faţa voastră, care mai 
înainte eraţi cei mai buni prieteni ai thebanilor; noi am înfrun¬ 
tat două mari primejdii: atunci, dacă nu predam cetatea, eram 
în primejdie să pierim de ciumă, iar acum, sîntem în primej¬ 
die să fim osîndiţi la moarte. (4) Şi, dintre toţi elenii, noi 
singuri, plateenii, care peste puterile noastre am dat dovadă de 
însufleţire pentru cauza elenilor, am fost daţi la o parte, fără 
prieteni şi fără sprijin. Nimeni dintre aliaţii noştri de atunci 
nu ne ajută şi ne temem ca nu cumva şi voi, lacedemonienilor, 
singura noastră nădejde, să nu fiţi statornici. 

58 (1) Desigur, cerem, şi pentru zeii care ne-au fost atunci 
aliaţi, şi pentru virtutea pe care am arătat-o faţă de eleni» 
să vă înduplecaţi şi să vă schimbaţi, dacă aţi fost cumva con¬ 
vinşi de thebani, şi să le cereţi să nu ucidă pe aceia pe care 
nu se cade, să dea dovadă de o recunoştinţă înţeleaptă, şi 
nu de una pătată de ură, şi să nu vă alegeţi voi cu ocara, spre 
a face plăcere altora. (2) Este foarte uşor să distrugeţi corpurile 
noastre, dar este foarte greu să ştergeţi dezonoarea acestui fapt. 

Căci în noi nu veţi pedepsi, fireşte, pe duşmanii, ci pe bine¬ 
voitorii voştri, care am purtat războaie de nevoie. (3) Astfel 
•că, dacă ne veţi acorda securitatea vieţii, veţi da o sentinţă 
legiuită, şi, mai ales dacă vă veţi gîndi că ne-am predat de 
bună voie, că am ridicat mîinile — legea ia eleni interzice uci¬ 
derea acestor oameni — şi că tot timpul v-am fost binefăcători. 
‘<4) întoarceţi-vă privirile spre mormintele părinţilor voştri, 
pe care, după ce au fost ucişi de mezi şi îngropaţi în ţara 
noastră, i-am cinstit în fiecare an, pe cheltuiala statului, cu 
haine şi cu alte lucruri, potrivit datinii. Şi am adus, drept 
ofrandă, pîrgă din toate roadele pe care le produce pămîntul 
nostru în diferite anotimpuri, noi, bărbaţi însufleţiţi de bune 
sentimente, dintr-o ţară prietenă şi aliaţi cu aceia care au 
luptat alături de noi. Voi veţi strica rostul acestor fapte, dacă 
nu veţi judeca drept. (5) Vedeţi şi voi: Pausanias i-a înmor- 
mîntat, socotind că-i aşază într-un pămînt prieten şi la nişte 
oameni prieteni, iar voi, dacă ne veţi ucide şi dacă veţi trece 
pămîntul plateean în stăpînirea thebanilor, ce altceva veţi face 
decît că veţi lăsa pe părinţii şi pe rudele voastre fără darurile 
de cinstire de care se bucură acum pe un pămînt duşman şi la 
nişte ucigaşi? Pe lîngă aceasta veţi reduce în sclavie şi pă¬ 
mîntul pe care au fost eliberaţi elenii, şi veţi goli templele 
zeilor, unde, după ce elenii s-au rugat, au înfrînt pe mezi, şi-i 
veţi despuia de jertfele străbune, stabilite de întemeietori şi 
de ctitori. 

59 (1) Nu este spre gloria voastră, lacedemonienilor, nici să 
păcătuiţi împotriva legilor comune ale elenilor şi împotriva 
străbunilor, nici să ne daţi pieirii pe noi, binefăcătorii voştri, 
*din pricina unei duşmănii străine de voi, fără să fiţi jigniţi, 
ci să ne cruţaţi, şi să ne deplîngeţi în cugetul vostru cu o 
compătimire înţeleaptă, gîndindu-vă nu numai la grozăvia 
suferinţelor noastre, ci şi la ce fel de oameni sîntem noi, care 
vom suferi, şi la marea nestatornicie a soartei, mai ales cînd 
se abate asupra cuiva care nu merită. (2) Iar noi, aşa cum ni se 
cuvine şi ne mînă şi interesul, ridicînd glasul, cerem zeilor care 
au aceleaşi altare şi sînt comuni elenilor, să vă convingă de 
următoarele lucruri: invocînd jurămintele pe care le-au făcut 

părinţii voştri, că nu vor uita [de jertfele noastre], am venit, 
rugători, la mormintele străbune şi implorăm pe cei care au 
răposat să nu voiască să ajungă sub thebani şi, fiindu-vă cei 
mai buni prieteni, să nu fie predaţi celor mai mari duşmani. 
Vă amintim de ziua aceea în care am săvîrşit cele mai strălu¬ 
cite fapte, alături de voi, iar în ziua de astăzi sîntem în pri¬ 
mejdie de a suferi cele mai mari grozăvii. (3) Şi trebuind să 
terminăm cuvîntul — lucru necesar şi foarte greu de făcut 
pentru cei care se află în această situaţie ca noi, pentru că o- 
dată cu sfîrşitul cuvîntului, se apropie şi primejdia morţii — 
spunem şi acum că nu predăm cetatea thebanilor căci am fi 
preferat ca mai înainte de a ajunge aici să murim, înfruntînd 
cea mai groaznică moarte, de foame, ci am venit ca să ne 
încredinţăm vouă. Este drept, dacă nu vă convingem, să vă 
puneţi în aceeaşi situaţie în care eram noi şi să ne lăsaţi să 
alegem noi înşine primejdia de înfruntat. (4) Vă conjurăm, la- 
cedemonienilor, noi, plateenii, care am dat dovadă de cea mai 
mare însufleţire pentru eleni, să nu ne predaţi din mîinile 
voastre cînd implorăm buna voastră credinţă, să nu ne predaţi 
thebanilor, cei mai înverşunaţi duşmani ai noştri, ci să fiţi 
salvatorii noştri, şi, eliberînd pe ceilalţi eleni, pe noi să nu 
ne daţi pierzării". 

60 Aşa au vorbit plateenii. Iar thebanii, temîndu-se că la- 
cedemonienii, ascultînd cuvîntul plateenilor, vor ceda, au pă¬ 
şit în faţă şi au spus că vor şi ei să vorbească, de vreme ce şi 
plateenilor li s-a îngăduit să vorbească mai mult decît se aş¬ 
teptaseră ei, ca răspuns la întrebare. Cum lacedemonienii i-au 
îndemnat să vorbească, ei au spus următoarele: 

61 (1) „N-am fi cerut să vorbim dacă plateenii ar fi răs¬ 
puns şi ei scurt la întrebarea pusă şi dacă nu s-ar fi îndreptat 
împotriva noastră, acuzîndu-ne, şi dacă, în afara punctelor în 
discuţie, n-ar fi făcut o lungă apologie a lor înşişi; şi dacă 
fără să fi fost acuzaţi nu şi-ar fi adus laude. Acum, însă, tre¬ 
buie să vorbim împotriva unor afirmaţii făcute de ei, iar pe 
altele să le dovedim false, pentru ca nici pretinsa noastră 
răutate, nici gloria lor să nu-i ajute, ci, după ce veţi fi ascul- 

tat şi pe unii şi pe alţii, să distingeţi adevărul. (2) Noi am in¬ 
trat în dezbinare cu ei, mai întîi, pentru că, după ce am în¬ 
temeiat Plateea, în urma populării restului Beoţiei, şi după ce 
am întemeiat şi alte localităţi împreună cu Plateea, pe care 
le-am luat în stăpînire, alungind populaţia amestecată, plate- 
enii nu au mai găsit de cuviinţă, aşa cum se rînduise la înce¬ 
put, să fie conduşi de noi, ci, fără de ceilalţi beoţieni, călcînd 
legile strămoşeşti, cînd au fost siliţi să respecte obiceiurile stră¬ 
bune, s-au îndreptat spre atenieni, şi, împreună cu ei, ne-au 
dat multe lovituri, pentru care au suferit şi ei, la rîndul lor. 

62 (1) Iar cînd barbarul a venit împotriva Eladei, ei afirmă 
că singurii dintre beoţieni nu s-au dat de partea medului. Şi 
mai ales cu acest fapt se fălesc ei, iar pe noi ne insultă. (2) 
Noi spunem însă că ei nu s-au dat de partea mezilor, pentru că 
nu s-au dat nici atenienii, aşa cum, pe aceeaşi cale, mai tîrziu, 
cînd atenienii au pornit împotriva elenilor, ei singuri dintre 
beoţieni au fost de partea atenienilor. (3) Şi, într-adevăr, ve¬ 
deţi şi voi în ce fel au făcut acest lucru şi unii şi alţii. Astfel 
cetatea noastră nu avea atunci nici un regim oligarhic, în care 
[numai] cei de neam nobil să aibă drepturi egale, nici demo¬ 
cratic,’ ci puterea era în mîna cîtorva oameni, regim foarte 
potrivnic legilor şi înţelepciunii celei mai înalte şi foarte 
apropiat de tiranie. (4) Şi aceştia — nădăjduind că îşi vor în¬ 
tări şi mai mult forţele lor particulare, dacă medul va învinge 
— au ţinut poporul cu forţa în frîu şi l-au adus aici pe Med 40 . 
Şi întreaga cetate a săvîrşit acest lucru, fără să fie de sine 
stătătoare, deci nu merită să fie batjocorită pentru greşelile 
săvîrşite atunci cînd nu mai existau legi. (5) După ce, deci, 
medul a plecat şi cetatea şi-a reluat legile, pentru această 
perioadă trebuie să cercetaţi dacă atunci — cînd atenienii au 
venit mai tîrziu şi au încercat să pună sub dominaţia lor şi 
restul Eladei, şi ţara noastră, şi cînd în cea mai mare parte a 
ei erau dezbinaţi — noi am luptat la Coroneea. Şi, învingînd 
pe atenieni, am eliberat Beoţia, iar acum, împreună cu voi, 
eliberăm pe alţii cu însufleţire, oferind cai şi arme, pe care 
nu le pun la dispoziţie alţi aliaţi. (6) Aceasta este apărarea 
noastră împotriva învinuirii că ne-am dat de partea mezilor. 

63 (1) Acum vom încerca să arătăm că voi, plateenilor, aţi 
făcut şi mai multe nedreptăţi elenilor şi că sînteţi, mai mult 
ca alţii, pasibili de orice pedeapsă. (2) Aţi fost, după cum 
spuneţi, aliaţi cu atenienii şi cetăţeni atenieni cînd aţi pornit 
să ne pedepsiţi. Trebuia, deci, să veniţi voi singuri împotriva 
noastră şi să nu veniţi împreună cu alţii, mai ales că aveaţi 
putinţa, dacă cumva aţi fost împinşi, fără voia voastră, de 
către atenieni, cînd exista alianţa cu aceşti lacedemonieni îm¬ 
potriva mezilor, alianţă de care voi faceţi mult caz. Această 
alianţă era îndeajuns spre a ne îndepărta de voi şi — lucru 
foarte important — spre a vă da putinţa să vă eliberaţi fără 
teamă. în realitate, voi, de bunăvoie, şi nu forţaţi, aţi ales 
alianţa cu atenienii. (3) Şi mai spuneţi că era ruşinos să tră¬ 
daţi pe binefăcătorii voştri. Dar era cu mult mai ruşinos şi mai 
nedrept să trădaţi, mai înainte, pe toţi elenii, cu care jurase¬ 
răţi împreună, decît să trădaţi numai pe atenieni, care reduc 
Elada la sclavie, în timp ce ceilalţi luptă s-o elibereze. (4) Şi 
să ştiţi că recunoştinţa voastră nu se arată la înălţimea servi¬ 
ciilor pe care vi le-au făcut şi nici neîntinată de ruşine. în 
adevăr, chiar voi, după cum spuneţi, i-aţi adus pe atenieni, 
fiindcă eraţi nedreptăţiţi, dar v-aţi făcut complicii celor care 
fac nedreptăţi altora. Este desigur mai ruşinos a nu arăta o 
recunoştinţă la înălţimea serviciului primit, decît a manifesta 
o recunoştinţă legiuită, dar care, cînd este adusă, se transformă în 
nedreptate. 

64 (1) Şi aţi arătat clar că nu de dragul elenilor voi singuri 
n-aţi trecut atunci de partea mezilor, ci pentru că nu au tre¬ 
cut nici atenienii, fiindcă voi voiaţi să faceţi acelaşi lucru cu 
atenienii, împotriva celorlalţi eleni. (2) Şi acum aveţi preten¬ 
ţia să trageţi foloase din împrejurările în care aţi fost buni 
datorită altora. Dar nu este firesc: ci, pentru că v-aţi ales pe 
atenieni, luptaţi împreună cu ei şi nu mai tot aduceţi aci în 
discuţie alianţa de atunci, întărită prin jurămînt, zicînd că 
trebuie să fiţi salvaţi în virtutea ei. (3) într-adevăr, voi aţi 
părăsit-o şi, făcînd-o, aţi redus la sclavie şi pe egineţi, şi pe 
alţii cîţiva dintre cei care juraseră împreună cu voi, mai mult 
decît aţi fi împiedicat reducerea lor la sclavie; acestea le-aţi 

făcut de bună voie, chiar cînd eraţi guvernaţi de legile de pînă 
de curînd, cînd nimeni nu v-a forţat, ca pe noi. Şi mai înainte 
«ie a fi asediaţi nu aţi primit ultima noastră invitaţie la pace, 
prin care se prevedea să nu luaţi apărarea nici unora, nici al¬ 
tora. (4) Care oameni, deci, ar putea fi mai pe drept urîţi de 
toţi elenii decît voi, care aduceţi drept pretext bunătatea, cu 
intenţia ascunsă de a le face rău? Iar faptele prin care aţi 
fost atunci buni, după cum spuneţi, nu le-aţi arătat acum cum 
se cuvine; dimpotrivă, a ieşit la lumină ceea ce a dorit în¬ 
totdeauna natura voastră, anume faptul că aţi pornit împreună 
«cu atenienii, care o luaseră pe o cale nedreaptă. (5) Acestea 
avem deci de spus în privinţa medizării noastre silite şi a 
trecerii voastre nesilite de partea atenienilor. 

65 (1) în ceea ce priveşte nedreptăţile ultime, pe care pre- 
tindeţi voi că vi le-am făcut — anume că am venit, călcînd 
legea, împotriva cetăţii voastre, cînd era în vigoare un tratat 
si se celebra o sărbătoare — nu credem că am săvîrsit nici 

i p 

aci o mai mare nedreptate decît voi. (2) într-adevăr, dacă 
noi înşine am lupta împotriva cetăţii voastre şi am pustii pă- 
mîntul ca duşmani sîntem vinovaţi, dar dacă oameni de ai 
voştri, fruntaşi şi în privinţa averii, şi a neamului, voind să 
pună capăt alianţei voastre externe şi să vă readucă la obşteş- 
tile datini străbune ale beoţienilor ne-au chemat din liberă 
voinţă, ce nedreptate săvîrşim? într-adevăr, conducătorii calcă 
mai mult legea decît aceia care-i urmează. (3) Dar nici ei nu 
calcă legea, după cum judecăm noi, nici noi. (4) Fiind cetăţeni, 
ca şi voi, şi riscînd mai mult decît voi, ne-au deschis zidul 
cetăţii lor şi, ducîndu-ne înlăuntrul cetăţii, prieteneşte, nu ca 
duşmani, au dorit ca aceia dintre voi care sînt răi să nu fie si 
mai răi, iar aceia care sînt buni să deţină ceea ce li se cuvine, 
fiind conducători înţelepţi şi neîndepărtînd oamenii din ce¬ 
tate, ci dimpotrivă, atrăgîndu-i spre rudele lor şi contribuind 
ca cetatea să nu fie duşmană cuiva, ci legată * de toţi prin 
tratate. 

66 (1) Iată dovada că n-am acţionat ca duşmani: n-am 
făcut nimănui nici o nedreptate, ci am proclamat că oricine 


346 



CARTEA A III-A 


vrea poate să vină la noi, să participe la viaţa politică după 
datele străbune ale tuturor beoţienilor. (2) Şi voi înşivă aţi 
venit cu dragă inimă, şi, după ce aţi încheiat o înţelegere, la 
început aţi stat liniştiţi, dar, mai tîrziu, făcîndu-vă socoteala 
că noi sîntem puţin numeroşi — chiar dacă se părea că noi 
nu săvîrşisem o faptă prea prietenească pentru că nu intrasem 
în cetate cu aprobarea poporului vostru — nu ne-aţi mai tra¬ 
tat aşa cum vă trataserăm noi, neluînd nici o măsură de fapt, 
ci doar ne-aţi îndemnat cu cuvîntul să ieşim şi ne-aţi atacat,, 
călcînd înţelegerea; pe cei prinşi i-aţi ucis — nu-i deplîngem 
căci au suferit după lege — iar pe cei care au ridicat mîinile 
i-aţi făcut prizonieri şi, deşi ne-aţi promis mai tîrziu că nu-i 
veţi omorî, i-aţi măcelărit în chip nelegiuit; atunci cum n-aţi 
săvîrşit fapte oribile? (3) Prin aceasta aţi săvîrşit într-un timp 
foarte scurt trei nedreptăţi: aţi călcat înţelegerea, aţi ucis mai 
tîrziu oamenii şi aţi înşelat promisiunea pe care ne-o făcuserăţi, 
că nu-i veţi omorî; chiar dacă n-am adus pagube în ogoarele 
voastre, totuşi voi înşivă susţineţi că noi am călcat legea şi 
cereţi să nu daţi satisfacţie. (4) Dar lucrurile nu se vor petrece 
aşa, dacă acei judecători vor judeca drept, ci veţi fi pedepsiţi 
pentru toate faptele voastre. 

67 (1) Aceste lucruri le-am expus, lacedemonienilor, şi pentru 
voi, şi pentru noi, pentru ca şi voi să ştiţi că-i veţi osîndi pe 
drept, iar noi încă şi mai pe drept i-am pedepsit. 

(2) Vedeţi ca nu cumva, dîndu-le ascultare, să dis¬ 
trugeţi vechile virtuţi, dacă a existat într-adevăr vreo 
virtute, potrivit cărora trebuie să veniţi în ajutor celor nedrep¬ 
tăţiţi şi să daţi o dublă pedeapsă celor care săvîrşesc vreo 
nelegiuire, pentru că nu greşesc pentru motive îndreptăţite. 
Vedeţi să nu tragă ei foloase din lacrimi şi din jelanii, invocînd 
cu strigăte mormintele părinţilor voştri şi singurătatea lor. 

(3) La drept vorbind şi noi putem arăta, la rîndul nostru, că 
mult mai multe grozăvii a îndurat generaţia noastră, care a fost 
distrusă de ei, căci unii dintre părinţii voştri, aducînd Beoţia 
în alianţa voastră, au murit la Coroneea, iar cei rămaşi, care 
sînt bătrîni şi cu casele pustii, vă fac o rugăminte cu mult 
mai dreaptă, şi anume vă cer să-i pedepsiţi. (4) Sînt mai 

vrednici de compătimire acei oameni care au suferit o dez¬ 
onoare; dar oamenii care pătimesc pe drept, cum sînt ăştia, 
trebuie, dimpotrivă, să le producă bucurie. (5) Apoi singurătatea 
lor ei singuri şi-au creat-o, căci au respins de bunăvoie pe 
aliaţii mai buni şi au călcat legea, nu fiindcă ar fi suferit mai 
înainte din pricina noastră, ci pentru că au judecat mai mult 
cu ură decît cu dreptate, şi nu au ispăşit pe măsura vinovăţiei 
lor. Aşa că ei vor suferi ceea ce este prevăzut de lege, dar 
nu ridicînd mîinile după luptă, aşa cum pretind ei, ci predîn- 
du-se judecăţii, aşa cum prevede înţelegerea. (6) Veniţi deci, 
lacedemonienilor, în ajutorul legii elenilor, care a fost călcată 
de ăştia, şi arătaţi-ne, la rîndul vostru, acuma cînd suferim, 
contrar prevederilor legii, recunoştinţa legiuită pentru serviciile 
pe care vi le-am făcut cu însufleţire, şi nu îngăduiţi să fim 
daţi la o parte în faţa voastră de cuvintele acestora, ci daţi 
exemplu elenilor că nu le veţi propune întreceri de cuvinte, 
ci de fapte, pentru care, dacă sînt drepte, este de ajuns să 
fie enunţate pe scurt, iar dacă sînt greşite, cuvîntările împodo¬ 
bite cu vorbe pompoase nu le pot servi decît ca un văl. (7) 
Dar dacă voi, conducătorii, aşa cum sînteţi acum, veţi da o 
sentinţă scurtă în prezenţa tuturor vinovaţilor, nimeni nu va 
mai căuta cuvinte frumoase pentru fapte rele“. 

68 (1) Aşa au vorbit thebanii. Dar judecătorii lacedemonieni, 
socotind că vor pune o întrebare dreaptă, le-au cerut să spună 
dacă au primit vreun serviciu de la spartani în timpul răz¬ 
boiului. într-adevăr, şi mai înainte, potrivit înţelegerii înche¬ 
iate de Pausanias după alungarea medului, lacedemonienii ce¬ 
ruseră plateenilor să stea liniştiţi dar şi, mai tîrziu, cînd pla- 
teenii, înainte de a începe asediul, n-au acceptat cele ce li se 
pretindeau, potrivit acelor învoieli, anume, să stea neutri. Spar¬ 
tanii au considerat că plateenii. situîndu-se în afara tratatului 
din propria lor voinţă, au suferit din pricina lor înşişi. Apoi, 
judecătorii, aducînd pe fiecare plateean în parte şi punîndu-i 
întrebarea dacă a făcut vreun serviciu lacedemonienilor sau 
aliaţilor lor, ori de cîte ori cei aduşi răspundeau că n-au făcut 
nici un serviciu, îi duceau de acolo şi-i ucideau, fără nici o 
excepţie. (2) Au ucis nu mai puţin de două sute de plateeni şi 

douăzeci şi cinci de atenieni, care erau asediaţi împreună cu 
ei, iar femeile le-au redus la sclavie. Plateea a fost dată de 
thebani s-o locuiască, timp de un an, unor megarieni, care 
fuseseră exilaţi în timpul unei răscoale şi plateenilor care, fiind 
de partea lor, supravieţuiseră. (3) Mai tîrziu, distrugînd-o în în¬ 
tregime pînă la pămînt, au ridicat din temelii, lîngă Heraia, o 
casă de oaspeţi, lungă de două sute de picioare, lîngă care, 
de jur împrejur, în sus şi în jos, se aflau locuinţe, iar pentru 
construcţie s-au folosit de acoperişurile şi de uşile luate de la 
casele plateenilor; din toate mobilele de bronz şi de fier, care 
se aflau în cetate, au făcut paturi şi le-au adus ofrandă Herei 
şi au mai zidit şi un templu de piatră, lung de o sută de pi¬ 
cioare. Pămîntul, făcîndu-1 proprietate publică, l-au arendat 
pe zece ani, iar thebanii îl foloseau ca păşune. (4) în general, 
cam aşa ajunseseră lacedemonienii să se înstrăineze de pla- 
teeni din pricina thebanilor, socotind că aceştia le sînt încă de 
folos în războiul care tocmai începuse. (5) Evenimentele de la 
Plateea s-au terminat în anul al nouăzeci şi treilea, după în¬ 
cheierea alianţei lor cu Atena. 

69 (1) Cele patruzeci de corăbii peloponesiene, care, pornind 
în ajutorul lesbienilor şi, fugind pe mare, urmărite de atenieni, 
iernaseră în Creta şi de aci ajunseseră împrăştiate în Pelopones, 
au dat, în Cyllene, peste treisprezece corăbii leucadiene şi am- 
braciote şi peste Brasidas, fiul lui Tellis, care venise sfetnic 
pentru Alcidas. (2) într-adevăr, după eşecul de la Lesbos, lace¬ 
demonienii voiau să construiască şi să pornească cu o mai 
mare flotă spre Corcyra, care se răsculase tocmai cînd la Nau- 
pactos se aflau atenienii, numai cu douăsprezece corăbii. Voiau 
să le-o ia înainte atenienilor, pînă nu le venea în ajutor vreo 
flotă mai mare din Atena. în vederea acestei acţiuni se pre¬ 
gătea şi Alcidas şi Brasidas. 

70 (1) Corcyreienii erau în dezbinare, după ce le sosiseră 
prizonierii care fuseseră luaţi în bătăliile navale de la Epidam- 
nos şi lăsaţi apoi liberi de corintieni. Corintienii îi eliberaseră, 
spunînd că fuseseră luaţi pe garanţie de către proxeni, pe opt 
sute de talanţi; în realitate însă ei fuseseră convinşi să dea 

Corcyra pe mina corintienilor. Prizonierii încercau, într-adevăr r 
să facă acest lucru şi se duceau pe la fiecare cetăţean, pentru 
ca să desprindă cetatea de Atena. (2) A sosit o corabie ate¬ 
niană şi una corintiană, aducînd pe soli; începînd discuţiile,, 
corcyreienii au votat să fie aliaţii atenienilor, potrivit acordu¬ 
rilor în vigoare, iar cu peloponesienii să rămînă prieteni ca şi’ 
mai înainte. (3) Peithias era proxenos voluntar al atenienilor 
şi fruntaş al poporului; aceşti oameni, trădătorii veniţi de la 
Corint, îl dau în judecată zicînd că face din Corcyra sclava 
atenienilor. (4) Peithias, fiind achitat, a dat şi el în judecată 
pe cinci corcyreieni, cei mai bogaţi din cetate, învinuindu-i 
că taie araci de pe pămîntul consacrat lui Zeus şi lui Al- 
cidas, amenda pentru fiecare arac era o stateră. (5) Fiind deci 
condamnaţi să plătească, la scadenţe fixate de ei înşişi, sumele 
imputate, ei s-au aşezat prin temple, ca rugători la altare, din 
pricina mărimii amenzii; Peithias — el făcea parte şi din 
sfat — îi convinge pe membrii sfatului să aplice legea. (6) 
Osîndiţii fiind constrînşi de lege să plătească la anumite ter¬ 
mene şi aflînd că Peithias, cît mai face încă parte din sfat, 
are de gînd să convingă poporul să aibă aceiaşi prieteni şi duş¬ 
mani ca atenienii, s-au ridicat, şi, luînd pumnalele, au intrat 
pe neaşteptate în sfat şi au ucis pe Peithias şi aproape şaizeci 
de sfetnici şi particulari. Cîţiva dintre ei, puţini la număr, 
care erau de aceeaşi părere cu Peithias, s-au refugiat în tri¬ 
rema ateniană, care nu plecase încă. 

1 

71 (1) După ce au săvîrşit această faptă au convocat pe cor¬ 
cyreieni şi le-au spus că acesta era cel mai bun lucru de 
făcut şi că atenienii nu-i vor face sclavi. Le-au poruncit să nu 
mai primească pe nimeni, afară de aceia care vin liniştiţi cu 
o singură corabie, dar dacă vin cu mai multe corăbii, să-i 
socotească duşmani. După ce au spus acestea, i-au silit pe 
corcyreieni să dea putere de lege hotărîrii. (2) Trimit îndată 
soli şi la Atena, pentru ca să informeze pe atenieni, aşa cum 
erau ei interesaţi; de asemenea, să convingă pe cei care se 
refugiaseră acolo să nu întreprindă nici o acţiune nepotrivită 
ca să nu se producă ceva neplăcut pentru ei. 

72 (1) Cînd au sosit solii la Atena, atenienii i-au arestat 
ca răzvrătiţi, iar pe cei convinşi de soli i-au transferat în Egina. 
(2) în acest timp, corcyreienii, care deţineau frînele puterii, 
îndată ce a sosit o triremă corintiană şi cei cîţiva soli lace- 
demonieni, au atacat pe democraţi şi i-au învins în luptă. (3) 
In timpul nopţii, democraţii s-au refugiat pe acropolă şi pe 
înălţimile cetăţii şi, strîngîndu-se, s-au aşezat aci şi au luat 
în stăpînire portul Hyllaicos; ceilalţi au ocupat agora-ua, unde 
locuiau cei mai mulţi dintre ei, partea portului dinspre agora, 
şi cealaltă parte dinspre uscat. 

73 A doua zi s-au luat puţin la încăierare şi au trimis şi 
unii şi alţii soli pe ogoare, ca să cheme sclavii în ajutor şi 
să le promită eliberarea. în ajutorul democraţilor au venit ca 
aliaţi o mulţime de sclavi, iar celorlalţi le-au venit, ca ajutoare, 
opt sute de oameni de pe uscat. 

74 (1) După un interval de o zi, se dă iarăşi o luptă şi 
înving democraţii, fiind superiori prin poziţia locurilor şi prin 
numărul oamenilor. Femeile atacau curajos alături de ei, arun- 
cînd cu ţigle de pe casă şi înfruntînd zarva peste firea lor. (2) 
Fiind respinşi în cursul după-amiezei tîrziu, oligarhii s-au te¬ 
mut ca nu cumva de la primul asalt poporul să dea fuga şi să 
pună stăpînire pe şantierul naval şi să-i distrugă şi pe ei, de 
aceea au dat foc caselor şi magazinelor, care se aflau în jurul 
agoraei, ca să nu mai existe nici o intrare; nu s-a cruţat nici o 
casă, proprie sau străină, aşa că au ars multe mărfuri ale angro¬ 
siştilor, şi, dacă ar fi bătut vîntul, îndreptînd flăcările spre ea, 
cetatea ar fi fost în primejdie de a arde în întregime. (3) Aceş¬ 
tia au încetat lupta şi unii şi alţii s-au liniştit şi au petrecut 
noaptea de strajă. După victoria democraţilor, corabia corin¬ 
tiană plutea în taină spre cetate şi mulţi dintre cei care veni¬ 
seră în ajutor au fost aduşi pe uscat, fără să fie observaţi. 

75 (1) în ziua următoare, Nicostratos, fiul lui Diitrephes, 
strateg al atenienilor, a venit în ajutor din Naupactos cu 
douăsprezece corăbii şi cu cinci sute de hopliţi messenieni. El 
a reuşit să încheie o înţelegere, convingînd pe cetăţeni să dis- 

pună ca să fie judecaţi numai zece bărbaţi, cei mai vinovaţi 
dintre toţi — care nici nu mai erau în cetate — iar pe ceilalţi 
să-i lase să locuiască în cetate, încheind pace, şi între ei, şi cu 
atenienii şi angajîndu-se să aibă aceiaşi prieteni şi aceiaşi 
duşmani. (2) După ce a făcut ordine în această privinţă, s-au 
pregătit să plece înapoi pe mare, dar fruntaşii poporului îl 
conving să le lase lor cinci dintre corăbiile lui, pentru ca ad¬ 
versarii să se poată mişca mai puţin decît ei; în schimb şi ei 
să echipeze cinci corăbii de ale lor şi să le trimită o dată cu 
el. (3) El s-a învoit, iar ei căutară să recruteze pe duşmani 
pentru serviciul de pe corăbii. Aceia, temîndu-se să nu fie 
trimişi la Atena, s-au aşezat ca rugători în templul Dioscuri- 
lor. (4) Nicostratos i-a ridicat, căutînd să-i liniştească. Dar, cum 
nu izbutea să-i convingă, poporul, înarmat, sub pretextul că 
aristocraţii n-au gînduri curate, dacă nu au încredere să por¬ 
nească cu ei pe mare, le-a luat armele de prin case şi a ucis 
pe cîţiva, pe care i-a întîlnit, dacă nu i-ar fi împiedicat Nicos¬ 
tratos. (5) Ceilalţi, văzînd cele petrecute, s-au aşezat ca rugă¬ 
tori în templul Herei; erau nu mai puţin de patru sute. Iar 
poporul, temîndu-se că vor pune la cale vreo schimbare, i-a 
ridicat, şi, convingîndu-i, i-a dus în insula din faţa templului 
Herei, unde le trimitea hrană. 

76 Cînd răscoala se afla în a patra sau a cincea zi după 
deportarea oamenilor pe insulă, sosesc cincizeci şi trei de 
corăbii peloponesiene de la Cyllene, care se aflau ancorate 
după plutirea din Ionia. Erau sub comanda lui Alcidas, ca şi 
mai înainte, iar Brasidas se afla cu el, ca sfetnic. Şi, anco- 
rînd în limanul Sybota, a doua zi au pornit spre Corcyra. 

77 (1) Corcyreienii, din pricina zarvei şi fiindcă se temeau 
pentru situaţia din cetate şi de sosirea pe mare a duşmanilor, 
au început să pregătească în acelaşi timp şaizeci de corăbii pe 
care le trimitea împotriva duşmanilor pe măsură ce erau echi¬ 
pate; atenienii îi îndemnau, in acelaşi timp, să-i lase mai întîi 
pe ei să iasă în larg şi după aceea să-i atace pe duşmani cu 
toate corăbiile. (2) Dar din cauză că navele lor se aflau în 
dezordine în faţa navelor adverse, două dintre ele au dezertat 

la duşmani, în timp ce celelalte dădeau lupta cu duşmanii; în 
ceea ce făceau nu era nici o rănduială. (3) Peloponesienii, vă- 
zînd dezordinea, s-au rînduit cu douăzeci de corăbii împotriva 
corcyreienilor, iar cu celelalte s-au aşezat împotriva celor 
douăsprezece corăbii ateniene, dintre care două erau: Sala- 
minia şi Paralos. 

78 (1) Corcyreienii, atacînd în dezordine şi în grupe mici, 
luptau din greu pe frontul lor. Atenienii, temîndu-se de mul¬ 
ţimea corăbiilor duşmane şi de încercuire, nu atacau deodată 
multele corăbii duşmane aşezate în faţa lor şi nici frontal, ci 
le izbeau în flanc; au scufundat una. (2) Şi după aceea, cor¬ 
cyreienii au plutit în jurul duşmanilor care se rînduiseră în 
formă de cerc şi care încercau să-i pună în dezordine. Pelo¬ 
ponesienii aşezaţi în faţa corcyreienilor, fiind informaţi despre 
acest fapt şi temîndu-se să nu se întîmple ceea ce se petre¬ 
cuse la Naupactos, le-au sărit în ajutor. De aceea, strîngîndu-se 
multe corăbii la un loc, au început deodată atacul împotriva 
atenienilor. (3) Atenienii au început să se retragă bătînd 
pupa 41 şi, în acelaşi timp, stăruiau ca navele corcyreienilor să 
se retragă cît mai repede şi cît mai mult, în timp ce ei 
înşişi se retrăgeau în tihnă, înaintea duşmanilor care se aflau 
aşezaţi în faţa lor. (4) Lupta navală, desfăşurîndu-se astfel, 
s-a terminat pe la apusul soarelui. 

79 (1) Corcyreienii, temîndu-se ca nu cumva duşmanii, ca 
învingători, să plutească' spre cetatea lor, sau să ia pe cei de 
pe insulă sau să execute altă mişcare tactică, au dus iarăşi 
pe cei din insulă în templul Herei şi au pus cetatea sub pază. 
(2) Totuşi peloponesienii, deşi biruitori, n-au îndrăznit să plu¬ 
tească împotriva cetăţii dar avînd treisprezece nave corcyreiene 
s-au întors, plutind, spre ţărmul de unde porniseră. (3) Dar 
nici a doua zi n-au mai pornit împotriva cetăţii, deşi corcy¬ 
reienii erau în mare zarvă şi teamă, iar Brasidas, după cum 
se spune, îndemna pe Alcidas să facă acest lucru; nu avea 
însă drept de vot egal cu el. Debarcînd, deci, pe promontoriul 
Leucimne, prădau ogoarele. 


23 — Războiul peloponesiac 

80 (1) în acest timp, poporul corcyreian, temîndu-se să nu 
vină corăbiile duşmane, a început tratative cu rugătorii şi cu 
ceilalţi aristocraţi, pentru ca să salveze cetatea. Pe unii i-a 
convins să se îmbarce pe corăbii, şi, deşi se aflau în această 
situaţie, au echipat totuşi treizeci de corăbii. (2) Peloponesienii, 
prădînd ţarinele pînă pe la amiază, au pornit înapoi pe mare 
şi, la căderea nopţii, le-au fost semnalate, prin lumini de torţe, 
cele şaizeci de corăbii ateniene, care pluteau spre ei dinspre 
Leucas şi pe care atenienii le trimiseseră de îndată ce aflaseră 
de răscoală şi de corăbiile care aveau să plutească spre Cor- 
cyra cu Alcidas. Strateg al celor şaizeci de corăbii era Eury- 
medon, fiul lui Thiucles. 

81 (1) Peloponesienii, de îndată ce s-a înnoptat, au înce¬ 
put să navigheze spre casă pe lîngă ţărm, şi, trecînd corăbiile 
peste istmul Leucas, ca să nu fie văzuţi plutind, s-au dus 
acasă. (2) Corcyreienii, aflînd că navele attice vin spre ei, iar 
cele duşmane au plecat, au luat pe messenienii care se aflau 
în afara cetăţii, i-au adus înăuntru şi au dat ordin navelor, pe 
care le echipaseră, să pornească spre limanul Hyllaicos; în timp 
ce navigau, dacă prindeau vreun duşman, îl ucideau. Apoi, 
debarcînd de pe corăbii pe aristocraţii convinşi să se îmbarce 
îi măcelăreau, apoi, ducîndu-se în templul Herei, au convins 
pe cincizeci dintre rugători să se prezinte la judecată unde 
i-a osîndit pe toţi la moarte. (3) Marea majoritate a rugătorilor 
însă, care nu fuseseră convinşi [să se prezinte la judecată], 
cînd au văzut cele întîmplate, s-au ucis unii pe alţii în templu; 
unii s-au spînzurat de crengile copacilor, iar alţii s-au sinucis, 
fiecare cum a putut. (4) Timp de şapte zile, cîte au trecut pînă 
la sosirea lui Eurymedon, cu cele şaizeci de corăbii, corcyreienii 
au ucis pe aceia pe care-i socoteau duşmani, dînd vina pe cei 
care încercau să răstoarne puterea poporului; unii au fost 
ucişi din duşmănie personală, iar alţii de către datornicii lor, 
dacă-i prindeau. (5) în acest fel s-au petrecut tot felul de uci¬ 
deri, aşa cum se întîmplă în astfel de împrejurări şi încă şi 
mai grozave. Astfel, tatăl îşi ucidea fiul, unii erau smulşi cu 
forţa de la altare şi ucişi în faţa altarelor, iar alţii au murit, 
fiind închişi cu zid, în templul lui Dionysos. 

82 (1) Atît de violentă a fost răscoala! Ba chiar s-a părut 
şi mai violentă [decît a fost în realitate], pentru că a fost 
prima. Astfel, mai tîrziu s-a mişcat aproape întreaga elenime, 
ca să zicem aşa, fiind dezbinată peste tot, căci fruntaşii po¬ 
porului voiau să aducă pe atenieni, iar oligarhii pe lacede- 
monieni. In timp de pace nu aveau motive şi nu erau pre¬ 
gătiţi să-i cheme, dar cînd se aflau în război, şi pentru a face 
rău duşmanilor, şi pentru a-şi face ei înşişi aliaţi din asta, 
cei care voiau să introducă vreo schimbare găseau uşor pre¬ 
texte să aducă pe aliaţi. (2) Multe şi grele nenorociri s-au 
abătut în timpul răscoalelor asupra cetăţilor, care se întîmplă 
şi se vor întîmplă întotdeauna, cît timp firea oamenilor va fi 
aceeaşi, [se vor întîmplă] mai groaznice sau mai potolite şi cu 
aspecte variate, după cum vor fi schimbările împrejurărilor de 
fiecare dată. Astfel, în timp de pace şi cînd situaţia este bună, 
atît cetăţile cît şi indivizii au gînduri mai bune, pentru că nu 
ajung în situaţii nedorite, pe cînd războiul, răpind putinţa 
procurării hranei de toate zilele, devine un dascăl al violenţei 
şi potriveşte pornirile mulţimii cu stările momentului. (3) Au 
intrat deci în dezbinări oamenii prin cetăţi şi faptele care 
s-au petrecut mai tîrziu, datorită faimei celor întîmplate mai 
înainte, au făcut pe oameni să-şi înnoiască gîndurile cu un 
avînt excesiv, nu numai prin şiretenia cu care întreprindeau 
faptele, dar şi prin ciudăţenia răzbunărilor. (4) Ei au schimbat, 
după bunul lor plac, şi sensul obişnuit al cuvintelor. Astfel, 
îndrăzneala nesăbuită a fost numită bărbăţie iubitoare de prie¬ 
teni, iar ezitarea înţeleaptă laşitate cuviincioasă; cumpătarea a 
fost numită văl al laşităţii, iar priceperea la toate, lipsă de 
stăruinţă; zelul nebunesc a fost numit bărbăţie, iar încercarea 
de a întinde curse cu precauţie a fost numită pretext bine- 
cuvîntat pentru retragerea de la acţiune. (5) Cel care era ne¬ 
mulţumit, a fost socotit demn de nezdruncinată încredere, iar 
cel care-1 contrazicea era bănuit. Cel care întindea o cursă, 
dacă izbutea, era socotit inteligent, iar cel care o plănuia era 
socotit şi mai teribil. Dacă se hotăra cineva mai înainte să 
n-aibă nevoie nici de una 7 * 2 , nici de alta, era numit destrămă- 
tor al grupului şi om înfricoşat de duşmani. Intr-un cuvînt, ce] 
care o lua înainte unuia care avea să săvîrsească vreun rău 

era lăudat, ca şi cel care îndemna la rău pe unul care nu se 
gîndea la asta. (6) Ba chiar rudele de sînge erau socotite că 
sînt mai înstrăinate decît membrii unui grup politic, pentru 
că aceştia erau mai pregătiţi să treacă la acţiune fără ezitare. 
Astfel de grupuri nu se constituiau în acord cu legile, ci îm¬ 
potriva legilor existente şi din dorinţa de cîştig 43 . Iar anga¬ 
jamentele solemne dintre ei nu le întăreau prin legea divină 44 , 
ci prin săvîrşirea vreunei nelegiuiri în comun. (7) Propunerile 
bune ale adversarilor, dacă aceştia erau mai puternici, erau 
primite datorită presiunii stricte, exercitată de fapte, nicidecum 
din sentimente nobile (?) Faptul de a se răzbuna, la rîndul său, 
era mai preţuit decît paza de a nu suferi cel dintîi. Şi, dacă 
cumva îşi făceau jurăminte de împăcare, acestea valorau nu¬ 
mai pentru prezent, fiind prestate din pricina vreunei încurcă¬ 
turi şi neavînd nici o putere din altă parte. Iar cel care o 
lua înainte cu îndrăzneala, la momentul prielnic, cînd vedea 
pe [celălalt] lipsit de apărare se răzbuna pe acela, luîndu-1 prin 
surprindere, datorită încrederii înşelate. [Aceasta o făcea] mai 
cu plăcere decît să atace deschis şi aprecia, îndeosebi, securi¬ 
tatea proprie şi faptul că, învingînd prin înşelăciune, dobîn- 
dea faima de om inteligent. Mai degrabă lumea numeşte 
dibaci pe cei mulţi, care sînt mişei, decît să spună despre 
cei nepricepuţi că sînt buni; [oamenii îndeobşte] de neprice¬ 
pere se ruşinează, iar cu dibăcia se fălesc. (8) Cauza tuturor 
acestor rele era dorinţa de dominaţie, provocată de lăcomie 
şi de ambiţie. Şi atunci, din pricina lor, oamenii treceau la 
certuri pătimaşe; fruntaşii de prin cetăţi, fiecare cu o denu¬ 
mire cuviincioasă, se prefăceau că năzuiesc spre egalitatea 
politică a poporului şi aristocraţia înţeleaptă. Cu cuvîntul se 
îngrijeau de treburile publice şi îşi atrag răsplătire ca pentru 
victorie. în realitate, însă, luptînd prin toate mijloacele, ca să 
se înfrîngă unii pe alţii, au îndrăznit să săvîrşească cele mai 
groaznice fapte şi au recurs la pedepse din ce în ce mai mari, 
fără să ţină seamă de dreptate şi de interesul cetăţii. Aşa că 
ei se limitau la ceea ce le făcea mereu plăcere fiecăruia dintre 
ei şi, dobîndindu-şi puterea, fie prin osîndiri obţinute cu un 
vot nedrept, fie prin forţa armelor, se pregăteau să-şi satisfacă 
pe dată ambiţia. Aşadar, nimeni nu preţuia bunăcredinţa, ei 

erau mai binevoitori să asculte pe aceia care, prin cuvîntul 
ticluit, reuşeau să pună la cale o ispravă care stîrnea invidia. 
Cetăţenii neutri erau ucişi, şi de unii, şi de ceilalţi, fie fiindcă 
nu luptau alături de ei, fie că erau pizmuiţi că supravieţuiau. 

83 (1) Astfel, în cugetul elenilor s-au înscăunat tot felul de 
răutăţi din pricina răscoalelor, iar onestitatea, la care parti¬ 
cipă foarte mult nobleţea de sentimente, fiind luată în rîs, a 
dispărut, pe cînd faptul de a se împotrivi duşmănos şi cu 
neîncredere unii altora i-a dezbinat foarte mult. (2) într-adevăr, 
nu exista nici un cuvînt puternic şi nici un jurămînt înfrico¬ 
şător care să-i împace ci, în lipsa temeiului pe care-1 constituie 
încrederea, ei se bazau mai mult pe forţa inteligenţei, gîndin- 
du-se să nu sufere mai mult decît puteau să aibă încredere. 
(3) Şi cei mai slabi la minte de cele mai multe ori supra¬ 
vieţuiau. într-adevăr, temîndu-se de propria lor deficienţă şi 
de inteligenţa adversarilor, să nu fie cumva mai prejos în 
cuvinte, iar adversarii să le-o ia înainte cu multa dibăcie a 
inteligenţei lor, întinzîndu-le curse — porneau cu îndrăzneală 
la acţiune. (4) Iar ceilalţi, dispreţuindu-i, socoteau că vor 
putea să presimtă [atacul lor] şi, crezînd că nu trebuie să 
întreprindă cu fapta ceea ce pot face cu gîndirea, nu-şi luau 
măsuri de pază şi pentru aceasta erau mai curînd nimiciţi. 

, 84 (1) Aşadar, în Corcyra cele mai multe dintre aceste fapte 
au fost săvîrşite de către aceia care atacau primii; [au mai 

fost săvîrşite şi alte fapte] de către aceia care treceau la 

contraatac, conduşi fiind mai mult cu trufie decît cu înţelep¬ 
ciune de oameni care căutau să se răzbune. Cei care dădeau 
contralovituri, unii încercau să scape de sărăcia obişnuită, 
dorind mai ales cu patimă să pună stăpînire pe nedrept pe 

averea vecinilor, iar alţii nu porneau la atac împinşi de lăco¬ 

mie, ci de pe o poziţie egală cu a adversarului şi minaţi fiind 
de o ură neîmblînzită; de aceea se năpusteau asupra adversa¬ 
rului cu violenţă şi neînduplecare. (2) Tulburîndu-se deci viaţa 
obişnuită a cetăţii, în această împrejurare, firea omenească a 
trecut peste legi şi, obişnuită să facă nedreptăţi, chiar călcînd 
legile în vigoare, a arătat că se bucură de neînfrînarea mîniei, 


357 



THUCYDIDES 


nu se supune dreptăţii şi este duşmană celui care se distinge. 
Altfel n-ar fi preţuit răzbunarea mai mult decît legea [divină] 45 , 
n-ar fi pus cîştigul mai presus de abţinerea de la nedreptate, 
şi în care invidia nu şi-ar mai fi exercitat puterea ei vătă¬ 
mătoare. (3) în această privinţă 40 , oamenii preţuiesc acele legi 
obşteşti cu ajutorul cărora toţi nădăjduiesc că, chiar atunci 
cînd se năruie, vor putea fi salvaţi, dar, cînd este vorba să 
pedepsească pe alţii, atunci sînt de părere să înceteze şi să nu 
mai fie în vigoare, dacă cineva, aflîndu-se în primejdie, s-ar 
putea bucura de protecţia vreuneia dintre ele. 

85 (1) Aşadar, însufleţiţi de o asemenea ură s-au năpustit 
corcyreienii, în cetate, unii împotriva altora, iar Eurymedon 
şi atenienii au plecat de acolo cu corăbiile. (2) Mai tîrziu, 
corcyreienii exilaţi — se salvaseră cam la cinci sute —. cuce¬ 
rind zidurile care se aflau pe continent, au pus stăpînire pe 
pămîntul propriu aflat în faţa Corcyrei şi, pornind de acolo, 
prădau pe cei de pe insulă, producîndu-le multe pagube; şi 
foamete grea era în cetate. (3) Corcyreienii au trimis soli şi la 
Sparta şi la Corint, ca să trateze întoarcerea exilaţilor în pa¬ 
trie. Şi, deoarece n-au ajuns la nici un rezultat, puţin mai tîr¬ 
ziu, pregătind ambarcaţii (vase) şi trupe de ajutor, au trecut 
pe insulă în total şase sute, (4) şi, dînd foc vaselor, ca să 
nu le mai rămînă nici o altă nădejde decît să pună stăpînire 
pe pămînt, s-au urcat pe muntele Istone şi, ridicînd acolo o 
fortificaţie, au început să măcelărească pe cei din cetate şi să 
pună stăpînire pe pămînt. 

86 (1) Pe la sfîrşitul aceleiaşi veri, atenienii au trimis în 
Sicilia douăzeci de corăbii, sub comanda lui Laches, fiul lui 
Melanopos si pe Charoides, fiul lui Euphiletos. (2) Astfel, 
syracusanii şi leontinenii au început să poarte război între ei: 
syracusanii aveau aliaţi, în afară de camarineni 47 , toate ce¬ 
tăţile dorice, care se alăturaseră alianţei cu lacedemonienii, 
cînd a izbucnit războiul, totuşi nu luaseră parte la lupte ală¬ 
turi de ei. Cu leontinenii se aliaseră cetăţile chalcidice şi 
Camarina. în Italia locrii erau aliaţii syracusanilor, iar rhegi- 

nii 48 , cu leontinenii, datorită înrudirii. (3) Aliaţii leontinenilor, 
trimiţînd deci soli la Atena, în virtutea vechii alianţe şi pen¬ 
tru că erau ionieni, conving pe atenieni să le trimită corăbii, 
deoarece syracusanii îi ţineau departe şi de pămînt şi de mare. 
(4) Atenienii le-au trimis corăbiile, sub pretext că le sînt 
rude, în realitate fiindcă voiau să nu mai fie transportat grîu 
de acolo în Pelopones şi pentru că doreau să încerce, dacă va 
fi posibil, să ia în stăpînirea lor Sicilia. (5) Aşezîndu-se deci 
în Rhegium, în Italia, au început războiul alături de aliaţi şi 
vara s-a terminat. 

87 (1) în iarna care a urmat, ciuma s-a abătut a doua 
oară asupra atenienilor; deşi nu încetase cu totul nici un 
moment, fusese totuşi un [fel de răgaz]. 

<2) Şi după aceea, a durat nu mai puţin de un an, iar mai 
înainte durase chiar doi ani; în acest fel, nimic altceva n-a 
dat mai multe lovituri puterii atenienilor. (3) Astfel, au murit 
nu mai puţin de patru mii patru sute de hopliţi din rîndurile 
pedeştrilor şi trei sute de călăreţi, iar din restul populaţiei 49 
un număr neştiut. (4) Au mai fost atunci multe cutremure de 
pămînt şi în Atena şi Eubeea şi în Beoţia şi, îndeosebi, în 
Orchomenos din Beoţia. 

88 (1) Atenienii din Sicilia şi locuitorii din Rhegium au 
pornit în această iarnă în expediţie cu treizeci de corăbii îm¬ 
potriva insulelor numite ale lui Aiolos, căci vara, din pricina 
lipsei de apă, era în neputinţă să ducă expediţia. (2) Insulele sînt 
locuite de lipari, colonişti ai cetăţii Cnidos. Ei locuiesc într-o 
insulă mică, numită Lipara. Pe celelalte — Didyme, Strongyle 
şi Hiera — le cultivă pornind de pe Lipara. (3) Oamenii de 
acolo socotesc că în insula Hiera lucrează faurul Hephaistos, 
pentru că se vede 50 că noaptea scoate flăcări multe, iar ziua 
fum. Aceste insule sînt aşezate în faţa teritoriului Siciliei şi 
Messeniei, dar erau aliate cu Syracusa. (4) Atenienii, devastînd 
pămîntul şi văzînd că duşmanii nu se apropie, s-au întors pe 
mare spre Rhegium. Şi iarna s-a terminat şi, cu ea, al cinci¬ 
lea an al războiului a cărui istorie a scris-o Thucydides. 

89 (1) în vara următoare, peloponesienii şi aliaţii lor s-au 
dus pînă la Istm, cu intenţia de a invada Attica, sub comanda 
lui Agis, fiul lui Archidamos, regele lacedemonienilor, dar, pro- 
ducîndu-se multe cutremure, s-au întors iarăşi acasă si invazia 
n-a mai avut loc. (2) Cam în aceeaşi vreme, în care au avut 
loc aceste cutremure, marea s-a umflat la Orobiai, în Eubeea 
şi, retrăgîndu-se de la ţărmul de atunci, a pornit înspumată 
şi s-a întins peste o parte din cetate, provocînd într-o parte 
inundaţii, iar în alta s-a retras, aşa că acum este mare pe 
unde altădată era uscat. Apele au ucis oamenii, care nu putu¬ 
seră să fugă pe înălţimi înainte de umflarea lor. (3) Şi în 
insula Atalante, care se află la locrii opuntieni, s-a produs o 
inundaţie asemănătoare şi a distrus o parte din reduta ate- 
nienilor şi a sfărîmat una dintre cele două corăbii care erau 
acolo. (4) S-a produs şi la Peparethos o retragere a valurilor, 
totuşi nu au inundat. Apoi un cutremur a distrus o parte 
din zidul cetăţii, pritaneul 51 şi alte cîteva case. (5) Eu îmi 
explic astfel fenomenul: pe unde a fost mai puternic, cutre¬ 
murul a făcut marea să se retragă şi, deodată, să pornească 
cu o mai mare furie şi să producă inundaţii; fără cutremur 
eu nu cred că s-ar fi putut produce un astfel de fenomen. 

90 (1) în aceeaşi vară se războiau şi alte cetăţi, după cum 
avea fiecare interesul şi, sicilienii, pornind în expediţie unii 
împotriva altora, şi atenienii cu aliaţii lor. Faptele demne de a 
fi menţionate, pe care le-au săvîrşit atenienii cu aliaţii lor sau 
duşmanii atenienilor împotriva lor, le voi aminti. (2) Astfel, 
după ce Charoiades, comandantul atenienilor, fusese ucis în 
război de syracusani, Laches, avînd comanda tuturor corăbiilor, 
a pornit în expediţie împotriva cetăţii Mylai din Messenia, 
împreună cu aliaţii. Erau două triburi 52 la Mylai, în Messenia, 
care făceau de strajă şi care chiar întinseseră o cursă celor 
de pe corăbii. (3) Atenienii şi aliaţii resping pe cei din am¬ 
buscadă şi ucid pe mulţi dintre ei, apoi, luînd cu asalt întări- 
tura, i-au silit să predea, prin bună înţelegere, acropola şi să 
pornească alături de ei împotriva Messeniei. (4) Iar după 
aceea, sosind atenienii şi aliaţii lor, au căzut şi messenienii la 
învoială, dînd ostatici şi oferind şi alte garanţii. 


360 



CARTEA A III-A 


91 (1) în aceeaşi vară atenienii au trimis treizeci de co¬ 
răbii în Pelopones, sub comanda lui Demosthenes, fiul lui 
Alcisthenes, şi a lui Procles, fiul lui Theodoros, iar şaizeci 
de corăbii, cu două mii de hopliţi, le-au trimis la Melos, sub 
comanda lui Nicias, fiul lui Niceratos. (2) Ei doreau să-şi 
atragă pe melieni 53 , care erau insulari, dar nu voiau să le dea 
ascultare şi nici să intre în alianţa cu ei. (3) Şi deoarece nu 
cedau, căci le fusese devastat pămîntul, atenienii, ridicînd an¬ 
cora, au pornit din Melos spre Oropos, în Grecia 54 . Oprindu-se 
în timpul nopţii, hopliţii de pe corăbii au pornit de îndată pe 
jos spre Tanagra Beoţiei. (4) Atenienii din cetate, sub comanda 
lui Hipponicos, fiul lui Callias, şi a lui Eurymedon, fiul lui 
Thucles, la un semnal, au pornit în masă în întîmpinarea lui, 
pe uscat, spre acelaşi punct. (5) în această zi, aşezîndu-şi ta¬ 
băra la Tanagra, au devastat pămîntul şi şi-au petrecut noaptea 
afară, în cîmp. A doua zi, învingînd într-o bătălie pe tana- 
grieni şi pe cîţiva thebani, care le veniseră în ajutor, le-au 
luat armele şi, înălţînd un monument în cinstea biruinţei, s-au 
retras, unii în cetate, iar ceilalţi pe corăbii. (6) Şi pornind 
Nicias cu cele şaizeci de corăbii, a devastat ţinuturile din 
Locrida, situate lîngă mare, şi apoi s-a întors acasă. 


92 (1) Cam în aceeaşi vreme, lacedemonienii au întemeiat 
Heracleia, colonia din Trachis, făcîndu-şi următorul plan. (2) 
Melienii sînt constituiţi din trei părţi: paralienii 55 , hierii 56 şi 
trachinienii 57 . Dintre ei, trachinienii, fiind decimaţi într-un 
război de oitai 58 , vecinii lor, mai întîi erau gata să se alăture 
atenienilor, dar, temîndu-se că atenienii n-o să le fie credin¬ 
cioşi, au trimis la Sparta, alegîndu-şi sol pe Teisamenos. (3) în 
solie cu ei au plecat şi oameni din Dorida, care este metro¬ 
pola lacedemonienilor, ca să ceară acelaşi lucru. Căci şi ei 
fuseseră decimaţi de oitai. (4) Lacedemonienii, ascultîndu-i, au 
fost de părere să trimită o colonie, voind să vină şi în aju¬ 
torul trachinienilor şi al dorienilor. în acelaşi timp, socoteau 
că e tocmai la timpul potrivit războiul împotriva atenienilor, 
ca să fie întemeiată cetatea. într-adevăr, va fi pregătită o 
flotă împotriva Eubeei, astfel ca să poată trece de la o mică 
distanţă şi le va fi de folos dacă vor stăpîni şi trecerea spre 

Tracia. (5) Mai întîi, deci, au întrebat Zeul la Delphi şi, la 
îndemnul lui, au trimis colonişti spartani şi perieci, şi au în¬ 
demnat şi pe ceilalţi eleni, care doreau să-i urmeze, în afară 
de ionieni, aheeni şi alte cîteva neamuri. Ca întemeietori ai co¬ 
loniei i-au condus trei lacedemonieni: Leon, Alcidas şi Dema- 
gon.. (6) Apoi, stabilindu-se, au zidit din nou cetatea, care 
acum se numeşte Heracleia şi care se află la o distanţă de 
cel mult patruzeci de stadii de Thermopylai şi la douăzeci de 
stadii de mare. Au mai pregătit şi şantiere navale şi au 
închis strîmtoarea Thermopylai din zona strîmtorii, pentru ca 
să le fie bine păzită. 

93 (1) După colonizarea acestei cetăţi cu felurite neamuri,, 
atenienii, mai întîi, s-au temut şi au socotit că colonizarea se 
făcuse împotriva Eubeei, pentru că trecerea spre Cenaion, în 
Eubeea, este scurtă. Apoi, desigur, totul s-a petrecut împotriva 
aşteptărilor, deoarece nu i-a întîmpinat nici un pericol de 
acolo. (2) Cauza a fost următoarea: thessalienii erau puternici 
în aceste locuri şi în cetăţile care fuseseră întemeiate pe 
uscat; temîndu-se ca nu cumva să întemeieze lîngă ei colonii 
cu mare putere, ucideau şi erau mereu în război cu oamenii 
proaspăt stabiliţi, pînă cînd aceste lupte i-au sleit, deşi, la 
început, erau chiar foarte mulţi, căci orice colonist lacede- 
monian venea să se stabilească aci cu mare îndrăzneală, soco¬ 
tind că cetatea-i temeinică. (3) De asemenea, foarte mult au 
contribuit la destrămarea puterii chiar conducătorii lacede- 
monienilor care veniseră; temîndu-se de popor, ei exercitau 
o conducere aspră şi nedreaptă şi, de aceea, vecinii lor îi în- 
frîngeau mai uşor. 

94 (1) în aceeaşi vară şi cam în aceleaşi zile cînd atenienii 
erau reţinuţi la Melos, atenienii de pe cele treizeci de corăbii, 
aflîndu-se în jurul Peloponesului, mai întîi au ucis cîteva 
străji, în Ellomenon, în Leucadia, întinzîndu-le curse, apoi au 
pornit în Leucas cu o flotă mai numeroasă, împreună cu toţi 
acharnanienii, care i-au urmat în masă, în afară de oiniazi, 
de zacynthieni 59 şi de cephalenieni şi împreună cu cincisprezece 
corăbii corcyreiene. (2) Leucadienii, în timp ce teritoriul de 

dincolo şi cel de dincoace de Istm, pe care se află chiar Leucas 
şi templul lui Apollon, le era devastat, au fost presaţi de 
mulţimea duşmanilor şi s-au liniştit. Acharnanienii cereau lui 
Demosthenes, comandantul atenienilor, să-i înconjure cu ziduri, 
socotind că astfel s-ar putea să-i ia cu asalt mai uşor şi să 
scape de o cetate care le era totdeauna duşmană. (3) Dar, în 
acest timp, Demosthenes se lăsă convins de messenieni că-i 
frumos pentru el, cînd are strînsă atîta armată, să atace pe 
«tolieni, care sînt duşmani cetăţii Naupactos, şi, dacă-i va 
înfrînge, va supune atenienilor şi restul ţinutului din acea 
parte. (4) „Căci — ziceau ei — mare şi războinic este neamul 
etolienilor şi locuiesc prin sate neînconjurate de ziduri şi 
aceste sate sînt răspîndite la mari distanţe unele de altele. 
Totodată ei se servesc de arme uşoare, aşa că nu este greu 
să-i supună mai înainte de a se strînge cu toţii ca să se apere“. 
<5) Messenienii îi îndemnau să atace mai întîi pe apodotoi 60 , 
apoi pe ofionei 01 , şi după aceea pe eurytai 02 , care constituie 
cea mai mare parte a etolienilor. Despre ei se spune că au 
o limbă foarte puţin cunoscută şi mănîncă carne crudă; se 
credea că, dacă aceştia vor fi capturaţi, uşor li se vor alătura 
şi celelalte neamuri. 


95 (1) Demosthenes s-a lăsat convins de dragul messenie- 

nilor si mai ales a socotit că fără armata ateniană™ si numai 

* * 

cu aliaţii de pe uscat şi cu etolienii ar putea să pornească pe 
jos împotriva beoţienilor, trecînd prin ţinutul locrilor, ozolilor, 
spre Cytinion, din Dorida, avînd în dreapta Parnasul, pînă 
va coborî la phoceeni; aceştia s-au arătat doritori să ia parte 
la expediţie cu însufleţire, în virtutea alianţei de totdeauna 
cu atenienii sau, la rigoare, vor fi aduşi, cu forţa, căci doar 
Beoţia este vecină cu Phocida. A pornit deci cu toată armata 
de la Leucas, fără învoirea acharnanienilor, şi a plutit spre 
Sollion. (2) El a comunicat acharnanienilor planul dar, deoarece 
aceştia n-au acceptat din pricină că Leucas nu era înconjurată 
de ziduri, a pornit el însuşi împotriva etolienilor împreună cu 
restul armatei: cephallenieni, messenieni, zacynthieni şi cu 
trei sute de epibaţi de pe corăbiile ateniene — căci cele cinci¬ 
sprezece corăbii ale corcyreienilor plecaseră. (3) A pornit de 

la Oineon din Locrida. Aceşti ozoli locri le erau aliaţi şi tre¬ 
buiau să întîmpine, cu toată armata, pe atenieni în mijlocul ţi¬ 
nutului. într-adevăr, fiind vecini cu etolienii si avînd aceleaşi 

• * » 

arme ca ei, ozolii locri păreau că vor fi de mare ajutor 
atenienilor, dacă vor fi cu ei în expediţie, deoarece cunoşteau 
modul de luptă al acelora şi locurile. 

96 (1) Aşezîndu-şi pe înnoptate armata la templul lui Zeus 
din Nemeea, în care se spune că poetul Hesiodos a fost ucis 
de către localnici, după ce i se prorocise că la Nemeea va păţi 
asta, a doua zi, în zori, a ridicat tabăra şi a pornit spre Etolia. 
(2) în prima zi cucereşte Potidania, a doua zi Crocyleion, iar 
a treia zi Teichion. A rămas apoi aci [la Teichion] şi a trimis 
prada înapoi la Eupalion în Locrida. Mai plănuia să supună şi 
alte localităţi şi apoi să pornească spre ofionei; dacă nu vor 
voi să cadă la înţelegere, să se întoarcă iarăşi la Naupactos 
şi să pornească mai tîrziu împotriva lor. (3) Etolienii chiar de 
la început n-au scăpat din vedere această pregătire, iar cînd 
armata duşmană a năvălit, au sărit cu toţii cu multă armată 
în apărare. Totodată le-au venit în ajutor şi cei mai îndepărtaţi 
ofionei, cei care locuiesc lîngă golful Meliac, anume bomieii 6 * 
si callieii. 

t 

97 (1) Messenienii îi făceau lui Demosthenes aceleaşi îndem¬ 
nuri ca la început: arătîndu-i că este uşoară cucerirea etolieni- 
lor, îi tot ziceau să pornească de îndată împotriva cătunelor, 
să nu aştepte de la sate pînă cînd se vor aduna toţi şi se vor 
rîndui pentru luptă împotriva lui, ci să încerce să cucerească 
ceea ce întîlneşte în cale. (2) Demosthenes, lăsîndu-se convins 
de aceste îndemnuri şi încrezîndu-se în noroc, pentru că nimeni 
nu-i stătea împotrivă, n-a mai aşteptat pe locrienii care tre¬ 
buiau să-i vină în ajutor — căci el avea nevoie mai ales de 
aruncători uşor înarmaţi — ci a pornit spre Aigition şi a cu¬ 
cerit localitatea cu forţa, căci oamenii fugiseră şi se aşezaseră 
pe colinele de deasupra cetăţii; cetatea era aşezată pe locuri 
înalte, la optzeci de stadii de mare. (3) Etolienii — veniseră 
în ajutor la Aigition — s-au năpustit asupra atenienilor şi 
asupra aliaţilor acestora, revărsîndu-se de pe coline, şi fiecare 

din altă parte, aruncînd cu suliţele împotriva lor, iar cînd 
armata ateniană îi atacau ei se retrăgeau, iar cînd atenienii 
se retrăgeau, ei îi atacau. Această luptă a durat mult timp, 
s-au produs multe urmăriri şi retrageri şi în ambele forme ale 
luptei atenienii au fost mereu înfrînţi. 

98 (1) Cît timp arcaşii îşi aveau săgeţile şi le puteau folosi, 

ceilalţi rezistau. într-adevăr, ori de cîte ori etolienii erau ata¬ 
caţi cu săgeţi, soldaţii lor uşor înarmaţi se retrăgeau; dar cînd 
toxarhul a murit arcaşii s-au împrăştiat, iar ei înşişi erau 
obosiţi, căci fuseseră mult timp pradă aceloraşi încordări, eto¬ 
lienii au început să atace şi să arunce cu suliţele; atunci, ate¬ 
nienii fiind respinşi, au luat-o la fugă şi, căzînd în prăpăstii 
fără ieşire şi în locuri pe care nu le cunoşteau, erau ucişi, 
mai ales că le murise şi Chromon messenianul, călăuza lor. 
(2) Atunci etolienii, aruncînd cu lăncile, în timpul respingerii, 
în mulţimea atenienilor şi ţinîndu-se strîns de ei — iuţi la 
picior şi uşor înarmaţi cum erau — i-au ucis pe mulţi, dar 
pentru cei mai numeroşi, care greşiseră drumul şi se înfunda¬ 
seră în pădure, de unde nu se mai putea ieşi, etolienii au adus 
foc şi au aprins pădurea de jur împrejur. (3) Astfel, unii dintre 
soldaţii din armata ateniană au murit în diferite chipuri, alţii 
au fugit în diferite feluri, iar supravieţuitorii au fugit cu greu 
spre mare şi spre Oineon în Locrida, de unde porniseră. (4) Au 
murit mulţi hopliţi şi dintre aliaţi şi mai ales dintre atenieni, 
ca la o sută douăzeci. Acesta a fost numărul şi aceasta a fost 
vîrsta distinşilor bărbaţi atenieni care au pierit în acest răz¬ 
boi. (5) A murit şi celălalt comandant, Procles. Atenienii, 

după ce au ridicat de la etolieni morţii, în condiţii de armisti¬ 

ţiu, şi după ce s-au retras la Naupactos, s-au dus cu corăbiile 
la Atena. Dar Demosthenes a rămas pe la Naupactos şi prin 
acele ţinuturi, temîndu-se că va fi învinuit de atenieni. 

99 în aceeaşi vreme şi atenienii din Sicilia, venind, pe 

mare, în Locrida, au capturat, în timpul unei debarcări, pe 

locrienii care săriseră să se apere, şi au cucerit o fortăreaţă, 

care se afla pe malul rîului Halys. 

100 în aceeaşi vară, etolienii, trimiţînd mai înainte la Co¬ 
rint şi la Sparta drept soli pe Tolophos ofioneul, pe Boriades 
Eurysthenes şi pe Tisander apodotul, îl conving să le trimită 
armată la Naupactos, pentru că naupactienii chemaseră pe 
atenieni. Lacedemonienii au trimis, pe la sfîrşitul toamnei, 
trei mii de hopliti aliaţi. Dintre aceştia cinci sute erau din 
Heracleia, cetate în Trachis, care fusese de curînd întemeiată. 
Comandant al armatei era Eurylochos Spartiatul, şi împreună 
cu el mergeau şi spartanii Menedaios şi Macarios. 

101 (1) Strîngîndu-se deci armata la Delphi, Eurylochos dădu 
de veste locrilor ozoli, printr-un crainic, căci drumul spre 
Naupactos trecea prin ţara lor şi, în acelaşi timp, el voia să-i 
desprindă de atenieni. (2) Sub comanda lui Eurylochos mai 
erau sub arme, — dintre locrieni —, amphissienii, care se te¬ 
meau de duşmănia pe care o stîrniseră la phoceeni. Şi, dînd ei 
înşişi primii ostatici, au convins şi pe alţii să facă la fel, te- 
mîndu-se de armata care venea; [mai întîi au convins] pe 
myonei, vecinii lor — căci pe acolo Locrida era cel mai greu 
de invadat — apoi pe ipnosieni 03 , pe messapi 60 , pe tritai 67 , pe 
chalai, pe tolophoni, pe hessi şi pe oianthei. Toţi aceştia au şi 
luat parte la expediţie. Olpaii au dat ostatici, dar nu l-au 
urmat. Chiar şi hyaioii nu au dat ostatici, mai înainte de a le 
cuceri un sat numit Polis. 

102 (1) Apoi, după ce s-au pregătit toate şi au aşezat osta¬ 
ticii la Cytinion, în Dorida, Demosthenes a pornit cu armata 
spre Naupactos prin Locrida şi, în mers, a cucerit Oineon şi 
Eupalion, căci aceste cetăţi nu trecuseră de partea lui. (2) Ajun- 
gînd în ţinutul Naupactosului, cînd tocmai le veniseră în aju¬ 
tor etolienii, au început să devasteze pămîntul şi au cucerit 
Proasteionul (:p , fiind neînconjurat cu ziduri. Şi, ducîndu-se la 
Molycreion, colonie a Corintului, dar supusă atenienilor, o cu¬ 
ceresc. (3) Demosthenes atenianul, după cele petrecute în Eto- 
lia — era încă la Naupactos — prinzînd de veste că armata 
duşmană ieşise şi fiind cuprins de teamă, se duce şi la achar- 
nanieni şi-i convinge cu greu, din pricina retragerii din Leucas, 
să vină în ajutorul cetăţii Naupactos. (4) Acharnanienii trimit, 

împreună cu el, pe corăbii o mie de hopliţi, care, intrînd po 
uscat, au salvat localitatea, ocupînd-o. Zidul nefiind mare, iar 
apărătorii puţini, exista primejdia să nu poată rezista. (5) 
Eurylochos şi cei care erau cu el, cînd au aflat că armata ate¬ 
niană sosise şi că este cu neputinţă să cucerească cetatea cu 
forţa, nu s-au retras spre Pelopones, ci spre Eolida, care acum 
se numeşte Calydon, spre Pleuron, spre poziţiile de acolo şi spre 
Proschion în Etolia. (6) De aceea ambracioţii, ducîndu-se în so¬ 
lie la ei, îi conving ca, împreună, să atace Argosul din Amphi- 
lochia şi restul Amphilochiei şi Acharnania, zicînd că, dacă 
vor pune stăpînire pe aceste localităţi, va face din toţi epiroţii 
aliaţi ai lacedemonienilor. (7) Eurylochos, lăsîndu-se convins 
şi dînd drumul etolienilor, şedea liniştit cu armata prin acele 
locuri, pînă cînd avea să fie nevoie să dea ajutor ambracioţilor 
aflaţi în expediţie la Argos. Aşa s-a terminat vara. 

103 (1) în iarna următoare, atenienii din Sicilia au venit 
împreună cu aliaţi eleni şi cu sicilienii care fuseseră guvernaţi 
cu silnicie de syracusani şi, deşi aliaţi, se desprinseseră de ei; 
acum ei purtau război alături de atenieni şi au dat un atac 
împotriva cetăţii Inessa din Sicilia, a cărei acropolă o aveau 
în stăpînire syracusanii, şi, neputînd s-o cucerească, s-au retras. 
(2) Dar, în timpul retragerii, syracusanii din fortăreaţă au ata¬ 
cat pe aliaţii atenienilor, care se retrăgeau mai în urmă şi, 
năpustindu-se asupra lor, au respins o parte din armată şi au 
ucis mulţi ostaşi. (3) După aceea, Laches şi atenienii, făcînd 
cîteva debarcări în Locrida, de-a lungul rîului Caicinos, au în- 
frînt într-o luptă ca la trei sute de locrieni care veniseră să 
se apere împreună cu Proxenos, fiul lui Capaton, şi, luîndu-lc 

armele, s-au retras. 

< 

104 (1) în aceeaşi iarnă atenienii au purificat Delosul 60 , 
potrivit unui oracol. îl purificase mai înainte şi tiranul Peisis : 
tratos, nu pe tot, ci numai partea insulei care se vedea de la 
templu. Atunci, însă, insula a fost purificată în felul urmă¬ 
tor. (2) Au ridicat toate mormintele celor răposaţi în Delos şi 
pe viitor au interzis decesele şi naşterile în această insulă, 
dînd ordin ca cei vizaţi să fie duşi în mica insulă Rhenen. 

Aceasta se află la o distanţă atît de mică de Delos, incit Poly- 
crates 70 , tiranul Samosului, care fusese cîtva timp puternic 
prin flota sa şi stăpînise şi celelalte insule, a cucerit Rheneia 
şi a dedicat-o lui Apollon din Delos, legînd-o de Delos cu un 
lanţ. Şi atunci, pentru prima dată după purificare, atenienii 
au celebrat sărbătoarea care se ţine la cinci ani, anume Delii 71 . 
(3) De altfel, şi în vechime, la Delos se adunau mulţi ionieni 
şi insulari de primprejur; astfel, ei asistau la sărbătoare cu 
soţiile şi copiii, aşa cum asistă acum ionienii la Ephesii şi tot 
acolo avea loc o întrecere gimnică şi musică, iar cetăţile adu¬ 
ceau coruri. (4) Şi Homer arată că lucrurile se petreceau astfel 
în versurile următoare, luate din prooimiul imnului închinat 
lui Apollon: 

„Şi altă dată te-ai desfătat în suflet, Apollon, la Delos, 

Unde se adună ionienii cu haine care ating pămîntul, 

Cu soţiile şi copiii la reşedinţa ta, 

Unde, cinstindu-te cu întreceri de pugliat, de dans şi de cîntec 
Se bucură cînd rînduiesc întrecerile 44 . 

(5) Faptul că era şi o întrecere la musică şi că samienii veneau 
ca să ia parte la întrecere, îl arată versurile luate din acelaşi 
prooimiu. Astfel, Homer, lăudînd corul femeilor de la Delos, 
termină elogiul cu versurile următoare, în care aminteşte şi de 
sine însusi: 

„Dar haide, Apollon cu Artemis să ne fie favorabili, 

Dar voi, toate, bucuraţi-vă. Şi de mine după aceea 

Amintiţi ori de cîte ori vreun pămîntean, mult pătimit. 

Venind pe aici v-ar întreba: 

Fetelor, cine vă este cel mai plăcut aed 

Aici, şi de cine sînteţi voi desfătate mai mult? 

Voi toate răspundeţi-i bine, cu vorbe frumoase: 

Un orb, si locuieşte în Chiosul stîncos 44 . 

» » » 

(6) Prin aceste mărturii a arătat Homer că şi altă dată se ţi¬ 
neau o mare adunare şi sărbătoare la Delos. Mai tîrziu, insularii 
şi atenienii trimiteau coruri cu cele necesare sacrificiului, dar 


368 



CARTEA A III-A 


obiceiurile cu întrecerile şi altele multe au fost părăsite, cum 
este firesc, din pricina nenorocirilor, mai înainte ca atenienii 
să instituie o întrecere şi cursa de cai, ceea ce nu exista mai 
înainte. 

105 (1) în aceeaşi iarnă, ambracioţii, aşa cum promiseseră 

lui Eurylochos, au retras armata şi au pornit în expediţia îm¬ 
potriva Argosului Amphilochic cu trei mii de hopliţi, apoi, 

năvălind în Argeia, au ocupat Olpai, o fortăreaţă greu de cu¬ 
cerit, situată pe o colină lîngă mare, pe care mai de mult 
acharnanienii o întăriseră cu ziduri si o foloseau în comun 
drept loc de judecată; fortăreaţa se află la o depărtare de două¬ 
zeci şi cinci de stadii de cetatea Argos, situată la mare. (2) 
Acharnanienii, unii i-au venit în ajutor la Argos, iar cei din 
Amphilochia şi-au aşezat tabăra în punctul care se numeşte 

Crenai, făcînd de strajă, pentru ca nu cumva peloponesienii 

cu Eurylochos să treacă neobservaţi spre ambracioţi. (3) Trimit 
o solie şi la Demosthenes, comandantul atenienilor din Etolia, 
propunîndu-i să le fie comandant, şi la cele douăzeci de 
corăbii ateniene, care erau în Pelopones şi pe care le comanda 
Aristoteles, fiul lui Timocrates şi Hierophon, fiul lui Antimnes- 
tos. (4) Au trimis şi ambracioţii de la Olpai un vestitor în ce¬ 
tate, cerînd concetăţenilor să le vină în ajutor în masă, deoarece 
se temeau că oamenii care erau cu Eurylochos nu vor putea 
trece pe la acharnanieni, iar ei vor fi siliţi, sau să dea lupta 
singuri sau, dacă vor voi să se retragă, vor fi pîndiţi de vreo 
primejdie. 

106 (1) Cînd peloponesienii, care erau cu Eurylochos, au 
aflat că ambracioţii din Olpai au sosit, ridicînd tabăra de la 
Proschion, le-au sărit în grabă în ajutor şi, trecînd Achelousul, 
au înaintat prin Acharnania, care era lipsită de apărători din 
pricina ajutorului trimis la Argos; în dreapta aveau cetatea 
Stratos şi garda lor, iar la stînga restul Acharnaniei. (2) Şi, 
trecînd prin teritoriul cetăţii Stratos, au înaintat prin Phytia 
şi iarăşi prin extremităţile Medeonului, apoi au mers prin 
Limnaia, au ajuns în ţinutul Argosului, care nu mai ţinea de 
Acharnania, ci le era prieten. (3) Şi, luînd-o pe muntele Thya- 


24 — Războiul peloponesiac 


369 


THUCYDIDES 


mos, care este în Agrăi, au urcat pe el de unde au coborît 
noaptea în Agraia şi, străbătînd drumul care trecea printre ce¬ 
tatea Argos şi straja acharnanienilor de la Crenai, au scăpat 
neobservaţi şi au luat contact cu ambracioţii din Olpai. 

107 (1) Dimineaţa, adunîndu-se în număr mare, s-au oprit 
lîngă localitatea numită Metropolis şi şi-au- aşezat tabăra. Ate- 
nienii sosesc, nu mult în urmă, cu cele douăzeci de corăbii, 
la golful Ambracic, ca să dea ajutor argeienilor; soseşte şi 
Demosthenes cu două sute de hopliţi messenieni şi cu şaizeci 
de arcaşi atenieni. (2) Corăbiile au instituit o blocadă pe mare 
în jurul colinei Olpai, iar acharnanienii şi cîţiva dintre amphi- 
lochieni — căci cei mai mulţi erau ţinuţi cu forţa de ambra- 
cieni — strîngîndu-se la Argos, se pregăteau să dea lupta cu 
duşmanii; comandant al întregii armate aliate au ales pe 
Demosthenes, asistat de strategii lor. (3) Demosthenes, ducîn- 
du-şi armata lîngă Olpai, şi-a aşezat aici tabăra; o mare pră¬ 
pastie îi despărţea de Olpai. Cinci zile au stat liniştiţi, dar 
în a şasea zi şi unii şi alţii s-au rînduit în linie de bătaie, ca să 
dea lupta. Armata peloponesienilor era, din toate punctele de 
vedere, superioară. Demosthenes, temîndu-se să nu fie în¬ 
cercuit, aşază în ascunziş, lîngă un drum scobit şi acoperit cu 
arbuşti deşi, ca la patru sute de hopliţi şi soldaţi uşor înar¬ 
maţi, pentru ca, în momentul în care va trece partea superi¬ 
oară a armatei duşmane, să se ridice chiar în drum si să-i cadă 
în spate. (4) Şi, după ce şi unii şi alţii erau gata, s-au luat la 
harţă. Demosthenes comanda aripa dreaptă, în care erau mes- 
senienii şi cîţiva atenieni; restul frontului îl deţineau acharna¬ 
nienii, orînduiţi separat, şi lăncierii prezenţi ai amphilochieni- 
lor. Peloponesienii erau amestecaţi cu ambracioţii, în afară de 
mantineeni; aceştia erau aşezaţi masiv în aripa stingă dar nu 
la extremitatea aripii; Eurylochos şi cei care erau cu el deţi¬ 
neau partea ultimă a aripii, în faţa messenienilor şi a lui De¬ 
mosthenes. 

108 (1) Aşadar, în timpul încleştării, peloponesienii s-au 
revărsat asupra flancului şi au încercuit aripa dreaptă a duş¬ 
manilor, iar acharnanienii din ascunzătoare, atacîndu-i, le-au- 


370 


CARTEA A III-A 


căzut în spate şi i-au respins, astfel că, cuprinşi de teamă, n-au 
mai avut curajul să reziste pînă la desfăşurarea forţei şi cea 
mai mare parte a armatei a luat-o la fugă. Intr-adevăr, cînd 
au văzut ceea ce se întîmplă în sectorul lui Eurylochos, şi cînd 
cea mai puternică parte era distrusă, şi mai mult au fost cu¬ 
prinşi de teamă. Messenienii, aflîndu-se aci împreună cu De- 
mosthenes, terminaseră cea mai mare parte a lucrului. (2) Am- 
bracioţii şi cei aşezaţi în faţa flancului drept au învins pe duş¬ 
manii din faţa lor şi i-au urmărit spre Argos (ei sînt cei mai 
buni luptători dintre oamenii aşezaţi prin acele locuri), dar s-au 
retras cînd au văzut cea mai mare parte a oastei înfrîntă. 
Ceilalţi acharnanieni îi presau, şi cu greu se salvau, fugind 
spre Olpai, şi mulţi dintre ei mureau, năpustindu-se în învăl¬ 
măşeală şi fără nici o rînduială, în afară de mantineeni, căci 
aceştia, din toată armata, s-au retras în cea mai desăvîrşită or¬ 
dine. Iar lupta s-a terminat tîrziu. 

109 (1) A doua zi după moartea lui Eurylochos şi Macarios, 
Menedaios a luat el însuşi comanda, însă, după marea înfrîn- 
gere suferită, neştiind ce se va petrece, se gîndeau că, sau vor 
fi asediaţi, dacă vor rămîne — încercuiţi cum erau şi de pe us¬ 
cat şi de pe mare de către corăbiile attice — sau vor scăpa, dacă 
se vor retrage; de aceea, trimit vorbă lui Demosthenes şi coman¬ 
danţilor acharnanieni, sugerînd încheierea unui armistiţiu pen¬ 
tru retragerea şi ridicarea morţilor. (2) Aceştia le-au redat mor¬ 
ţii, au înălţat un monument în cinstea biruinţei şi au ridicat 
pe cei trei sute de morţi ai lor. N-au încheiat însă toţi învoiala 
cu privire la retragere, pe faţă, ci numai Demosthenes împreună 
cu colegii comandanţi acharnanieni, pe ascuns; de asemenea, 
s-au învoit cu mantineenii, cu Menedaios şi cu alţi comandanţi 
ai peloponesienilor şi cu cei mai de vază dintre ei să se retragă 
în grabă; el voia să îndepărteze pe ambracioţi şi gloata de mer¬ 
cenari străini, dar mai ales dorea să acuze pe lacedemonieni şi 
pe peloponesieni în faţa elenilor de acolo că, trădîndu-i, şi-au 
făcut cu precădere propriile lor interese. (3) Aşa că ei şi-au 
ridicat repede morţii, i-au îngropat repede, aşa cum se putea, 
şi în taină au pus la cale retragerea acelora cărora li se acor¬ 
dase. 

110 (1) Demosthenes şi acharnanienii primesc vestea că am- 
bracioţii din cetate, la prima ştire primită de la Olpai, au por¬ 
nit în ajutor în masă, trecînd pe la amphilochieni, cu intenţia 
de a lua contact cu cei de la Olpai, fără să ştie nimic din cele 
întîmplate. (2) Demosthenes trimite îndată o parte din armată 
ca să întindă curse pe drumuri şi să ocupe mai înainte poziţiile 
întărite; în acelaşi timp, el se pregătea să vină cu toată armata 
împotriva lor. 

111 (1) în această vreme, mantineenii şi cei cu care se în¬ 
cheiase înţelegerea, sub pretext că ies ca să culeagă legume şi să 
strîngă surcele, s-au retras cîte puţin, strîngînd, desigur, şi cele 
pentru care porniseră. Şi cu cît se îndepărtau de Olpai, cu atît 
se retrăgeau mai repede. (2) Iar ambracioţii şi ceilalţi, care se 
strînseseră astfel în număr mare, cînd şi-au dat seama că aceia 
plecaseră, s-au strîns tot mai mulţi şi pornind şi ei, au luat-o 
în grabă la drum deoarece voiau să-i prindă. (3) Acharnanienii, 
la început, au socotit că toţi plecaseră, la fel, fără să încheie 
vreun armistiţiu şi de aceea urmăreau pe peloponesieni. în 
acest timp cîte unul zvîrlea cu suliţa în comandanţii care-i îm¬ 
piedicau să facă acest lucru şi ziceau că se încheiase învoială; 
ziceau asta, socotind că sînt trădaţi; apoi, desigur, au lăsat pe 
mantineeni şi pe peloponesieni şi au ucis pe ambracioţi. (4) Aşa 
că s-a făcut mare vrajbă şi dezbinare, neştiind dacă unul sau 
altul era peloponesian sau ambraciot. Au omorît cam la două 
sute dintre ei, iar ceilalţi au fugit în Agraia, teritoriu vecin, iar 
Salynthio's, regele agrailor, care le era prieten, i-a primit. 

112 (1) Ambracioţii din cetate sosesc la Idomene, care este 
constituită din două coline inalte. Pe colina cea mai mare, la 
căderea nopţii, aceia care fuseseră trimişi mai înainte din ta¬ 
bără de către Demosthenes, au izbutit să le-o ia înainte duşma¬ 
nilor, trecînd neobservaţi, şi s-o ocupe, iar pe cea scundă se ur¬ 
caseră mai înainte ambracioţii şi-şi aşezaseră tabăra. (2) Demos¬ 
thenes, după cină, a pornit cu restul armatei îndată după înse¬ 
rare; el avea cu sine jumătate din trupă şi mergea prin trecă¬ 
toare, iar pe cealaltă au trimis-o prin munţii Amphilochiei. (3)Şi 
la revărsatul zorilor se năpusteşte asupra ambracioţilor,. care se 

aflau încă în culcuşuri şi care nu aflaseră despre cele întîmplate,. 
aşa că ei socoteau cu atît mai mult că cei care vin sînt ai lor. 
(4) într-adevăr, Demosthenes pusese într-adins în primul rînd 
pe messenieni şi le poruncise să le adreseze cîteva cuvinte,, 
căci, vorbind în dialectul doric, aveau să inspire astfel încre¬ 
dere străjerilor, mai ales că nu erau văzuţi, pentru că era încă 
noapte. (5) Cînd Demosthenes s-a avîntat, deci, asupra arma¬ 
tei lor, i-a pus pe fugă, şi a ucis cea mai mare parte dintre 
ei, iar restul au luat-o la fugă spre munţi. (6) Totuşi, deoa¬ 
rece drumurile fuseseră ocupate mai înainte, iar amfilochienii 
îşi cunoşteau ţara şi, uşor înarmaţi fiind, luptau împotriva 
hopliţilor, iar ceilalţi nu cunoşteau locurile şi nu ştiau încotro' 
să se întoarcă, au căzut în prăpastie şi, dînd peste cursele 
întinse mai înainte, au fost ucişi. (7) în acest fel, retrăgîndu-se 
în fugă, în tot felul, unii dintre ei o luau şi spre mare, care 
nu era la mare distanţă. Cînd au văzut navele attice plu¬ 
tind pe lîngă ţărm, tocmai la momentul prielnic acţiunii, au 
pornit înotînd spre ele, socotind, îngroziţi cum erau, că-i mai 
bine să fie ucişi de cei de pe corăbii, dacă trebuie, decît de 
barbarii şi cîinoşii de amphilochieni. (8) în acest fel, deci, 
fiind copleşiţi de nenorociri, ambracioţii, din mulţi cîţi au 
fost, puţini au scăpat, fugind în cetate. Acharnanienii, pră- 
dînd morţii duşmanilor şi ridicînd un monument în cinstea 
biruinţei, s-au retras la Argos. 

113 (1) Dar tocmai a doua zi, le-a venit un vestitor de 
la ambracioţii care se refugiaseră de la Olpai în Agraia, 
pentru ca să ceară ridicarea celor ucişi după prima bătălie, 
cînd ieşiseră, fără să încheie învoială, împreună cu mantine- 
enii şi cu cei prevăzuţi în armistiţiu. (2) Crainicul, văzînd ar¬ 
mele ambracioţilor din cetate, s-a minunat de mulţimea lor, 
căci el nu aflase de cele petrecute, ci socotea că armele sînt 

t 

ale ostaşilor aliaţi. (3) Cineva a întrebat pe crainic de ce se 
miră şi cîţi au murit dintre ei, pentru că socotea că vesti¬ 
torul este din partea celor aflaţi la Idomene. Crainicul a răs¬ 
puns: „Cel mult două sute“. Reluînd discuţia, cel care-1 în¬ 
trebase i-a zis: (4) „După armele de aici cred că provin de la 

■mai mult de o mie de oameni". Din nou a vorbit crainicul: 
.„Atunci nu sînt ale celor care luptă alături de noi". Iar acela 
i-a răspuns: „Dacă voi ati fi luptat ieri la Idomene!" 

„Dar noi nu ne-am bătut ieri cu nimeni, ci alaltăieri, cînd 
ne-am retras". 

„Dar noi ne-am bătut ieri cu aceştia, cînd au sărit în 
ajutor din cetatea ambracioţilor". 

(5) Crainicul, cînd a auzit, şi-a dat seama că ajutorul pornit 
din oraş fusese distrus, a gemut şi, înmărmurit de mărimea 
nenorocirilor ce vedea, a plecat îndată fără rezultat şi n-a 
mai cerut morţii. (6) Această nenorocire a fost cea mai mare 
din cîte s-au abătut, în acest război, asupra unei singure ce¬ 
tăţi elene, în acelaşi număr de zile. Eu n-am consemnat în 
scris numărul morţilor, deoarece se spune că a pierit un număr 
de oameni necrezut de mare, faţă de mărimea cetăţii. Mai 
ştiu că, dacă acharnanienii şi amphilochienii ar fi dorit să 
cucerească Ambracia, lăsîndu-se convinşi de atenieni si de 
Demosthenes, ar fi cucerit-o de la primul iureş, dar acum 
s-au temut ca nu cumva atenienii, dacă o vor slăpîni, să 
constituie pentru ei o vecinătate prea ameninţătoare. 

114 (1) După acestea, dînd a treia parte din prăzi atenieni- 
lor, pe celelalte le-au distrus cetăţile. Cele mai numeroase 
prăzi au fost cele luate de atenieni, iar cele trei sute de pa¬ 
noplii, care se află acum depuse prin templele attice, au fost 
capturate de Demosthenes, acesta, luînd cu sine panopliile, 
a pornit pe mare. După nenorocirea care se abătuse asupra 
Etoliei, în urma isprăvii lui, Demosthenes s-a întors în patrie 
mai fără teamă. (2) în acelaşi timp, atenienii, aflaţi pe cele 
douăzeci de corăbii, au venit la Naupactos. După plecarea 
atenienilor şi a lui Demosthenes, acharnanienii şi amphilo¬ 
chienii au încheiat o învoială cu peloponesienii şi ambracioţii, 

care se refugiaseră la Salynthios şi în Agraia, să se retragă 
în ţinutul oinazilor, care se şi desprinseseră de Salynthios. 
(3) După aceea, acharnanienii şi amphilochienii au încheiat 
tratate de alianţă defensivă pe o sută de ani cu ambracioţii, 
în care se prevedea că nici ambracioţii, împreună cu acharna- 

nienii, să nu pornească în expediţie împotriva peloponesieni- 
lor, nici acharnanienii cu ambracioţii împotriva atenienilor, 
ci fiecare să vină în ajutorul celorlalţi, iar ambracioţii să res¬ 
tituie amphilochienilor teritoriile şi ostaticii pe care-i deţin, 
dar cetăţii Anactorion să nu-i dea ajutor, întrucît era duş¬ 
mană acharnanienilor. (4) încheind aceste tratate, au pus 
capăt războiului. După aceea, corintienii au trimis în Ambra- 
cia o garnizoană constituită din aproape trei sute de hopliţi 
corintieni sub comanda lui Xenocleides, fiul lui Euthycles. 
Aceştia, transportaţi pe uscat cu greu au ajuns. Faptele din 
Ambracia aşa s-au petrecut. 

115 (1) în aceeaşi iarnă atenienii din Sicilia au făcut o 
debarcare de pe corăbii în Himera, împreună cu sicilienii, 
care năvăleau de sus în extremităţile Himerei, şi au plutit 
spre insulele lui Aiolos. (2) Apoi, retrăgîndu-se la Rhegium, 
îl găsesc la corăbii pe Pythodoros, fiul lui Isolochos, coman¬ 
dant al atenienilor, ca urmaş la comanda pe care o deţinuse 
Laches. (3) Căci aliaţii din Sicilia, trimiţînd soli pe mare la 
atenieni, îi convinseseră să le vină în ajutor cu mai multe 
corăbii. într-adevăr, teritoriul [aliaţilor Atenei] era stăpînit 
de syracusani, care, numai cu cîteva corăbii, îi ţineau departe 
de mare. De aceea [aliaţii Atenei] se pregăteau să strîngă o 
flotă, ca să nu mai fie nebăgaţi în seamă. (4) Atenienii au 
echipat patruzeci de corăbii spre a le trimite, pe de o parte, 
fiindcă ţineau ca războiul de acolo să se termine mai re¬ 
pede, iar pe de alta, fiindcă voiau să-şi exerseze flota. (5) 
Deocamdată, deci, au trimis pe unul dintre strategi, pe Pytho¬ 
doros, cu puţine corăbii dar aveau de gînd să trimită cu mai 
multe corăbii pe Sophocles, fiul lui Sostratides şi pe Euryme- 
don, fiul lui Thucles. (6) Iar Pythodoros, avînd comanda 
corăbiilor lui Laches, pe la sfîrşitul iernii, a pornit pe mare 
spre garnizoana locrienilor, pe care o cucerise mai înainte 
Laches, însă fiind înfrînt într-o luptă de locrieni, s-a retras. 

116 (1) în această primăvară a erupt un torent de lavă, cu 
foc, din Etna, ca şi mai înainte, şi a distrus o parte din pă- 

mîntul Catanei, care este aşezată lîngă muntele Etna, cel 
mai mare munte din Sicilia. (2) Se zice că această erupţie 
a avut loc în al cincilea an după cea anterioară şi că, în 
total, de trei ori a erupt de cînd Sicilia este locuită de eleni. 
(3) Acestea s-au întîmplat în iarna aceasta şi s-a terminat al 
şaselea an al războiului a cărui istorie a scris-o Thucydides. 



CARTEA A IV-A 




1 (1) în vara următoare, pe la mijlocul ei, pornind zece 
corăbii syracusane şi zece locride au ocupat Messena, în Si- 
cilia, căci messenienii înşişi le chemaseră, asa că ea s-a des¬ 
prins de atenieni. (2) Acest lucru l-au făcut svracusanii fiindcă 

vedeau că Messena are un loc de debarcare în Sicilia si so 

« 

temeau ca nu cumva atenienii, pornind de acolo să-i atace 
cu o armată mai mare, iar locrienii au făcut-o din pricina 
urii pe care o nutreau împotriva rheginilor, voind să-i atace 
şi de pe uscat, şi de pe mare. (3) Locrienii năvăliseră cu 
toată armata în ţinutul cetăţii Ilhegium, pentru ca locuitorii 
acesteia să nu sară in ajutorul messenienilor; în acelaşi timp, 
ei duceau cu sine pe exilaţii rhegini aflaţi la ei. într-adevăr, 
în cetatea Rhegium era de multă vreme dezbinare aşa că 
acum era cu neputinţă să ţină piept locrienilor care, cunoscînd 
situaţia, atacau şi mai mult. (4) Devastînd deci pămîntul cu 
armata, locrienii s-au retras, iar navele străjuiau Messena; 
alte corăbii, tot aşa de echipate, aveau să intre în port şi să 
pornească războiul de aci. 

2 (1) Cam în aceeaşi vreme, primăvara, mai înainte de coa¬ 
cerea griului, peloponesienii şi aliaţii au invadat Attica. îi 
comanda Agis, fiul lui Archidamos, regele lacedemonienilor 
şi aşezîndu-şi tabăra, au devastat pămîntul. (2) La rîndul lor, 
atenienii au trimis cele patruzeci de corăbii în Sicilia, aşa 
cum se pregătiseră, şi pe comandanţii rămaşi: pe Sophocles 
şi pe Eurymedon, căci Pythodoros, al treilea comandant, ple¬ 
case înainte în Sicilia. (3) Le-au dat instrucţiuni ca în timpul 
plutirii să aibă grijă şi de corcyreienii aflaţi în cetate, care 
erau prădaţi de fugarii din munţi. într-acolo, [spre Corcyra], 
porniseră şi şaizeci de nave peloponesiene, spre a veni în 
ajutorul celor din munţi, socotind că, deoarece era mare foa¬ 
mete în cetate, uşor vor pune mîna pe putere. (4) Demosthenes, 

«care era un simplu particular după retragerea din Acharna- 
nia, a cerut, iar ei i-au acordat comanda corăbiilor din jurul 
Peloponesului. 

3 (1) însă cînd, plutind, au ajuns în Laconia şi au aflat 
că peloponesienii cu corăbiile sînt în Corcyra, Eurymedon şi 
.Sophocles au pornit în grabă spre Corcyra, iar Demosthenes 

îi sfătuia să se oprească mai întîi la Pylos, să facă ceea ce 
trebuie şi apoi să plutească într-acolo. în timp ce ceilalţi cor 
mandanţi îl contraziceau, din întîmplare iscîndu-se, o fur¬ 
tună a împins corăbiile la Pylos. (2) De aceea Demosthenes 
a cerut să se fortifice îndată poziţia — căci pentru aceasta a 
plutit împreună cu ei — şi le-a arătat că acolo se afla un 
mare belşug de lemne şi de pietre şi că locul este fortificat de 
la natură, şi pustiu pe o mare întindere. Pylosul se află la 
o distanţă de patru sute de stadii de Sparta, situat pe fostul 
teritoriu al Messenei, pe care lacedemonienii îl numesc Cory- 
phasion. (3) Ei i-au spus că sînt multe înălţimi pustii în Pe- 
lopones, [pe care le poate cuceri], dacă ţine să se afunde în 
cheltuieli ca să ocupe cetatea. Dar Demosthenes / avea im¬ 
presia că acest loc este mai favorabil decît altul, pentru că 
acolo se mai află şi un liman, iar messenienii sînt familiari¬ 
zaţi cu el din vechime, apoi, vorbind acelaşi grai cu lacede¬ 
monienii, le-ar da cele mai grele lovituri, dacă ar porni de 
aci, şi că vor fi în acelaşi timp şi paznici ai poziţiei. 

4 (1) însă, deoarece nu-i convingea nici pe comandanţi, 
nici pe soldaţi, mai tîrziu le-a comunicat şi taxiarhilor planul, 
după care a stat liniştit, neputînd să navigheze din cauza 
vîntului potrivnic, pînă cînd s-au apucat soldaţii, care stă¬ 
teau împrăştiaţi, să fortifice poziţia (2) Şi au început lucrul, 
dar, neavînd unelte de fier, cu care să lucreze piatra, aduceau 
piatra pe ales şi o punea pe fiecare cum se potrivea. Cînd au 
avut nevoie de argilă, din lipsă de vase, au cărat-o cu spatele, 
aplecîndu-se, pentru ca să nu lunece, şi împreunîndu-şi mîi- 
nile la spate, ca să nu cadă. (3) Şi căutau în tot felul să facă 
zidul cît mai potrivit pentru atacul împotriva duşmanilor şi 

s-o ia înaintea lacedemonienilor pînă să le vină vreun ajutor; 
căci locul, în cea mai mare parte, era tare şi n-avea nevoie 
de zid. 

5 (1) Lacedemonienii, cînd au aflat, tocmai celebrau o săr¬ 
bătoare şi n-au dat importanţă acestui fapt, gîndind că, în 
momentul cînd vor porni, duşmanii, sau nu le vor rezista, 
sau vor fi capturaţi cu forţa. De altfel, într-o oarecare măsură, 
i-au oprit şi armata care era încă la Atena. (2) Dar atenienii, 
fortificînd poziţia în partea dinspre continent şi întărind păr¬ 
ţile ce trebuiau neapărat fortificate în şase zile, au lăsat pe 
Demosthenes, cu cinci corăbii, să-l păzească, iar ei, cu cele¬ 
lalte corăbii, au pornit spre Corcyra şi spre Sicilia. 

6 (1) Peloponesienii care erau în Attica cînd au aflat că 
Pylosul a fost cucerit, s-au retras în grabă acasă, deoarece 
lacedemonienii şi Agis, regele lor, socoteau că ceea ce se 
întîmplă la Pylos îi priveşte îndeaproape. însă, din cauză că 
au năvălit prea devreme, cînd holdele erau încă verzi, au 
dus lipsă de hrana necesară pentru cea mai mare parte a 
armatei şi, venind şi o vreme prea rea faţă de anotimpul în 
care se găseau, armata a avut o povară în plus. (2) în acest 
fel s-a întîmplat ca, din multe motive, să se retragă mai re¬ 
pede iar invazia aceasta să fie cea mai scurtă, astfel că ră¬ 
măseseră în Attica cincisprezece zile. 

7 în acelaşi timp, Simonides, strategul atenienilor, strîn- 
gîrid cîţiva atenieni de prin gărzi şi o mulţime de aliaţi de 
acolo, a ocupat, prin trădare, Eion, colonie a mendailor, în 
Tracia, care era duşmană. Dar, venind îndată în ajutor chal- 
cidienii şi bottiaii, a fost scos afară din cetate şi a pierdut 
mulţi soldaţi. 

8 (1) După retragerea peloponesienilor din Attica, spartanii 
şi periecii de prin locurile cele mai apropiate au pornit la 
Pylos îndată să atace, în timp ce marşul celorlalţi lacedemo- 
nieni se desfăşura mai încet, căci abia sosiseră din cealaltă 
expediţie. (2) Au dat de ştire şi prin Pelopones să se ducă 

cît mai grabnic în ajutor la Pylos şi, pe lîngă corăbiile aflate 
la Corcyra, au mai trimis şaizeci de-ale lor, care, fiind tre¬ 
cute peste istmul Leucas şi scăpînd neobservate de corăbiile 
attice de la Zacynthos, au ajuns la Pylos. Acolo era încă 
dinainte şi armata pedestră. (3) Pe cînd încă peloponesienii 
pluteau într-acolo, Demosthenes, lîndu-le-o înainte, trimise pe 
sub mînă două nave la Zacynthos, ca să-i dea de ştire lui 
Eurymedon şi atenienilor de pe corăbii să vie repede deoarece 
poziţia este în primejdie. (4) Corăbiile au pornit în grabă 
după cele anunţate de Demosthenes. Lacedemonienii se pregă¬ 
teau să dea un asalt împotriva fortificaţiei de pe uscat şi de 
pe mare, nădăjduind că o vor cuceri uşor, fiindcă fusese 
făcută în grabă iar înăuntru erau puţini oameni. (5) însă 
aşteptînd sosirea navelor attice de la Zacynthos în ajutorul 
celor din fortificaţie, ei au plănuit ca, dacă n-o vor cuceri 
mai înainte, să astupe intrarea navelor în liman, pentru ca 
atenienii să nu mai poată ancora acolo. (6) într-adevăr, insula, 
numită Sphacteria, întînzîndu-se pînă în apropierea limanului, 
îl pune la adăpost de surprize şi îi îngustează intrările, îngă¬ 
duind ca, atît prin partea fortificată^ de atenieni, cît şi prin 
cea dinspre Pylos, să poată intra două corăbii [deodată], iar 
prin intrarea dinspre ţărm, opt sau nouă. Insula, care avea ca 
la cincisprezece stadii, era nămoloasă şi neumblată, din pricină 
că era pustie. (7) Ei aveau de gînd, deci, să închidă cu totul 
intrările navelor care veneau cu prora înainte. Dar, temîndu-se 
ca nu cumva să se ducă război împotriva lor, de pe insulă, 
au debarcat pe ea un număr de hopliţi, iar pe lîngă uscat au 
rînduit pe alţii. (8) în acest fel socoteau ei că şi insula le va 
fi duşmană atenienilor şi uscatul, căci nu va îngădui să se facă 
debarcări. Astfel, marginile Pylosului dinspre mare, în afară 
de intrare, erau inabordabile astfel că — socoteau ei — ate¬ 
nienii nu vor avea de unde să pornească spre a-i ajuta pe 
ai lor, iar ei vor cuceri poziţia prin asediu, fără luptă navală 
şi fără primejdie, cum era şi firesc, deoarece grîu nu se afla 
înăuntrul fortificaţiei, iar armată avea puţină. (9) Cu aceste 
gînduri au debarcat pe insulă hopliţii, trăgîndu-i la sorţi din 
toate unităţile; mai trecuseră şi alţii mai înainte, cu schimbul, 

iar ultimii, care au şi fost lăsaţi acolo, erau în număr de 
patru sute douăzeci împreună cu hiloţii din jurul lor. Erau 
sub comanda lui Epitadas, fiul lui Molobros. 

9 (1) Demosthenes, văzînd că lacedemonienii sînt gata să 
atace, în acelaşi timp, şi cu flota, şi cu pedestrimea, a început 
şi el să se pregătească şi trăgînd sub zid 1 corăbiile, care-i mai 
rămăseseră dintre cele capturate, le-a îngrădit cu pari, iar pe 
oamenii de pe ele i-a înarmat cu scuturi proaste, cele mai 
multe de nuiele, căci nu se puteau procura arme într-un loc 
pustiu, ci şi pe acelea le-au luat dintr-o triaconteră 2 şi dintr-o 
barcă piraterească messeniană, care, din întîmplare, erau pe 
acolo. Hopliţii messenieni [luaţi din triaconteră], erau ca la 
trei sute. Demosthenes îi folosea împreună cu ceilalţi. (2) Ma¬ 
joritatea celor neînarmaţi şi a celor înarmaţi i-a rînduit mai 
ales spre uscat, în faţa poziţiilor întărite ale locului, porun- 
cindu-le să reziste pedestrimii, dacă va ataca. Iar el, alegînd, 
dintre toţi, şaizeci de hopliţi şi cîţiva arcaşi, a ieşit din forti¬ 
ficaţie şi a pornit spre mare, înspre punctul pe unde se aştepta 
că vor încerca duşmanii să debarce, anume spre o porţiune 
de teren greu de străbătut şi pietroasă, întoarsă spre mare, 
socotind că, deoarece zidui lor era pe acolo foarte slab, îi va 
atrage pe duşmani. (3) Atenienii nu fortificaseră puternic locul 
pentru că nu se aşteptau să poată fi cucerit cu flota; lacede¬ 
monienii, la rîndul lor, credeau că, de vor forţa debarcarea, 
locul va putea fi cucerit. (4) în acest punct, deci, s-a dus el 
lingă mare şi a rînduit pe hopliţi, cu gîndul de a împiedica 
pe duşmani să debarce, dacă se va putea, făcîndu-le în acelaşi 
timp următoarele îndemnuri: 

10 (1) „Bărbaţi, care participaţi, împreună cu mine, la această 
primejdie, nimeni dintre voi să nu caute să se arate deştept 
în această strîmtoare, [calculînd prea mult], la gîndul că tot ceea 
ce ne înconjură este primejdios, ci, fără să cerceteze prea 
mult, să se avînte în faţa duşmanilor cu convingerea că va 
putea să se salveze din aceste primejdii. Căci oamenii care au 
ajuns înrt-o astfel de strîmtoare, ca cea de acum, nu au 
nevoie de calcule, ci de avîntarea cea mai rapidă în primejdie. 

(2) Eu văd că, dacă ne 4iotărîm să rezistăm, cele mai multe 
avantaje sînt de partea noastră, aşa că să nu ne lăsăm inti¬ 
midaţi de mulţimea lor şi să trădăm avantajele noastre. (3) 
Astfel, eu socotesc că inaccesibilitatea terenului este de partea 
noastră. Dacă vom rezista, ne va fi aliat, iar dacă ne vom 
retrage, deşi este inaccesibil, va deveni accesibil, căci nimeni 
nu va împiedica pe duşmani să vină; dacă vor fi presaţi şi 
de noi, duşmanii vor deveni şi mai înverşunaţi, căci nu vor 
mai avea loc de retragere. în cazul cînd se vor afla pe corăbii, 
le vom putea rezista mai uşor, iar dacă vor debarca, vor fi 
în aceeaşi situaţie ca şi noi. (4) De numărul lor nu trebuie să 
vă temeţi prea mult, căci vor fi nevoiţi să lupte cîte puţini, 
deşi sînt numeroşi, din neputinţa de a se apropia de ţărm. 
[în faţa noastră] nu se află, în aceleaşi condiţii, o armată mai 
mare pe uscat, ci armata duşmanului acum trebuie să lupte 
pe corăbii, care, fiind pe mare, au nevoie de multe circumstanţe 
favorabile. (5) De aceea, eu socotesc că greutăţile ce au de 
înfruntat îi fac egali ca număr cu noi, şi de aceea, vă cer — 
căci sînteţi atenieni şi ştiţi din experienţă ce însemnează o 
debarcare împotriva unui duşman că, dacă cineva rezistă şi nu 
se retrage înfricoşat de loviturile vîslelor şi de străşnicia co¬ 
răbiilor care vin din larg, nu va putea să fie respins — să 
rezistaţi şi voi acum şi să-i respingeţi pe duşmani, chiar aci, 
la stîncă, ca să vă salvaţi şi pe voi înşivă şi poziţia noastră". 

11 (1) După aceste îndemnuri ale lui Demosthenes, atenienii 
au prins şi mai mult curaj şi, coborînd, s-au rînduit pe ţărmul 
mării. (2) Iar lacedemonienii, pornind, au început să atace for¬ 
tăreaţa şi de pe uscat, cu armata, şi de pe mare, cu cele 
patruzeci şi trei de corăbii. Navarh era Thrasymelidas, fiul lui 
Cratesicles, spartan. Şi a atacat pe acolo pe unde se aştepta 
Demosthenes. (3) Atenienii rezistau din amîndouă părţile, şi 
pe uscat, şi pe mare. Spartanii şi-au împărţit navele în gru¬ 
puri mici, pentru că nu puteau mai multe deodată să se apro¬ 
pie, şi, în timp ce o parte se odihnea, altă parte ataca, depu- 
nînd mult efort şi îndemnîndu-se în tot felul ca să cucerească, 
prin asalt, fortificaţia. (4) Dintre toţi spartanii, cel mai îndrăz¬ 
neţ era Brasidas. Fiind trierarh 3 şi văzînd că, din pricina în- 

lăriturii locului, trierarhii şi cîrmacii — chiar dacă se părea 
că prin unele locuri pot să debarce — şovăie şi se feresc să 
nu-şi sfarme corăbiile, a început să le strige că nu trebuie 
să se cruţe lemnele şi să se piardă din vedere că duşmanii şi-au 
făcut fortificaţia în acel loc; el îi îndemna să sfarme propriile 
corăbii, forţînd debarcarea, şi aliaţii să nu şovăie şi să nu ofere 
lacedemonienilor, drept răsplată pentru serviciile primite, na¬ 
vele lor, ci să se apropie prin orice mijloace de ţărm şi, de- 
barcînd, să captureze şi poziţia şi pe duşmani. 

12 (1) Brasidas îi înflăcăra în acest fel pe toţi, apoi, silind 

pe cîrmaciul său să se apropie de ţărm, a pornit spre scara 

de debarcare. însă, pe cînd încerca să debarce, a fost grav 

rănit de atenieni şi, pierzîndu-şi cunoştinţa, s-a prăbuşit în 

partea corăbiei unde nu-s vîsle 4 ; totodată scutul i-a căzut în 

mare şi, fiind dus de apă la ţărm, atenienii l-au luat şi, după 

aceea, l-au folosit drept trofeu la monumentul pe care l-au 

înălţat pentru izbîndă în acest atac. (2) Ceilalţi se avîntau cu 

însufleţire la atac, dar nu puteau să debarce, atît din pricina 

terenului inaccesibil, cît si din cauză că atenienii rezistau si 

* * * 

nu cedau. (3) Soarta a luat o asemenea întorsătură încît ate¬ 
nienii rezistau, de pe pămîntul care era laconic, împotriva 
spartanilor, care veneau de pe mare, iar lacedemonienii încer¬ 
cau să debarce de pe corăbii împotriva atenienilor, pe pămîn¬ 
tul lor, care acum era duşman. într-adevăr, o mare parte din 
faimă le-o aduceau, în vremea aceea, spartanilor faptul de a 
fi continentali şi foarte puternici pe uscat, iar atenienilor faptul 
că sînt marinari şi cu mult superiori spartanilor prin coră¬ 
biile lor. 

13 (1) După ce au dat atacuri, în această zi şi în o parte din 
cea următoare, au încetat. A treia zi lacedemonienii au trimis, 
la Asine, după lemne pentru maşini de luptă, nădăjduind că, 
deşi zidul dinspre liman avea o oarecare înălţime, vor reuşi 
să debarce, căci îl vor putea lua cu aceste maşini. (2) în acest 
timp sosesc de la Zacynthos şi cele cincizeci de corăbii ate¬ 
niene, căci le veniseră în ajutor, de la Naupactos, cîteva dintre 
cele care făceau de strajă şi patru de la Chios. (3) Dar cînd 


25 — Războiul peloponesiac 

au văzut atenienii de pe corăbii că şi ţărmul este plin de 
hopliţi, ca şi insula, şi că în liman se află corăbii, care nu 
puteau să pornească, neştiind încotro să abordeze, au pornii 
plutirea spre insula Prote, care nu era departe, şi au aşezat, 
în această insulă pustie, tabăra. A doua zi, pregătindu-se, au 
pornit să dea bătălia navală cu gîndul că duşmanii vor să 



pornească în larg împotriva lor, iar dacă nu, se vor îndrepta 
ei spre duşmani. (4) Dar lacedemonienii nici nu au pornit îm- 
potrivă-le, nici n-au făcut ceea ce plănuiseră, adică să blo¬ 
cheze intrările, ci au stat liniştiţi pe uscat, au echipat coră¬ 
biile şi s-au pregătit — în cazul că cineva s-ar îndrepta spre 
ei — să dea lupta în liman, care nu era mic. 

14 (1) Atenienii, înţelegîndu-le planul, au pornit spre ei 
prin amîndouă părţile, şi, năpustindu-se asupra celor mai 
multe şi mai înalte corăbii, care se aflau în larg întoarse cu 
prora spre ei, le-au pus pe fugă şi, urmărindu-le, aşa cum 
era şi firesc într-un spaţiu îngust, le-au avariat pe cele mai 
multe; pe cinci dintre ele le-au capturat, iar pe una dintre 
ele, cu oameni cu tot. Asupra celorlalte s-au avîntat pe cînd 
se refugiau spre ţărm. Cîtorva le-au dat lovituri pe cînd erau 
echipate şi gata de plecare. Pe cîteva le-au legat goale şi 
le-au tras la ţărm, căci oamenii o luaseră la fugă. (2) Lace- 

demonienii, văzînd acest lucru şi fiind îndureraţi de nenoro¬ 
cirea suferită, mai ales că pe insule erau reţinuţi chiar oame¬ 
nii lor, le-au sărit în ajutor şi, intrînd cu armele în mare şi 
punînd mîna pe corăbii, au început să le tragă în sens contrar, 
în acest timp, fiecare avea impresia că este împiedicat, dacă nu 
lua şi el parte la vreo treabă. (3) Zarva la corăbii era mare 
şi schimbată, după caracterul modului de luptă al fiecăruia 
dintre ei. Astfel, lacedemonienii, fiind avîntaţi şi uimiţi, nu 
luptau altfel, ca să zicem aşa, decît de pe uscat, iar atenienii, 
biruind şi voind să atace, avansau ajutaţi fiind de norocul de 
faţă şi luptau ca pedeştrii de pe corăbii. (4) După ce şi-au 
pricinuit unii altora multă trudă şi s-au rănit reciproc, s-au 
desprins, şi lacedemonienii au salvat navele goale, afară de 
cele capturate la început. (5) Şi ducîndu-se fiecare în tabără, unii 
au ridicat un monument în cinstea victorie^ apoi au restituit 
morţii şi au luat resturile de corăbii; după aceea au început 
îndată să plutească în jurul insulei şi să facă de strajă, la 
gîndul că oamenii se află acolo izolaţi, iar peloponesienii de 
pe ţărm şi cei de pe corăbii, care le veniseră în ajutor, au 
rămas pe loc, la Pylos. 

15 (1) Cînd a sosit vestea la Sparta, în legătură cu cele în¬ 
tâmplate la Pylos, spartanii, ca într-o mare nenorocire, au 
hotărît să coboare conducătorii în tabără şi să înceapă de 
îndată să delibereze spre a vedea ce trebuie hotărît. (2) Cînd 
au văzut că nu este cu putinţă să vină în ajutor oamenilor 
şi nevoind nici să rişte sau să păţească ceva din pricina foa¬ 
metei şi nici să cadă înfrînţi pe mîna mulţimii au hotărît să 
încheie un armistiţiu cu comandanţii atenienilor, dacă vor 
vrea, în legătură cu Pylosul, să trimită soli la Atena, în vede¬ 
rea unei înţelegeri, şi să încerce să aducă cît mai grabnic oa¬ 
menii de acolo. 

16 (1) Comandanţii atenienilor primind propunerea, s-a în¬ 
cheiat o înţelegere de armistiţiu cu următoarele prevederi: la¬ 
cedemonienii să predea atenienilor corăbiile pe care luptaseră 
şi pe cele din Laconia, pe toate cele lungi, şi aducîndu-le la 
Pylos, să nu mai aducă arme împotriva fortificaţiilor, nici pe 

uscat, nici pe mare; atenienii să îngăduie ca lacedemonienii de 
pe continent să trimită oamenilor de pe insulă pîine de orz 
frămîntată, fixînd două choinice n attice şi două cotyle 0 de 
vin şi carne pentru fiecare soldat, iar fiecărui sclav jumătate 
din aceste cantităţi; acestea să le trimită în văzul atenienilor 
şi pe ascuns să nu se introducă nici un vas; atenienii să pă¬ 
zească la fel insula, dar să nu debarce şi să nu poarte armele 
împotriva armatei peloponesiene, nici pe uscat, nici pe mare. 

(2) Orice încălcare ar săvîrşi-o fiecare dintre ei, însemna că, 
atunci, tratatul de armistiţiu a fost rupt; învoiala s-a înche¬ 
iat ca să dureze pînă se vor întoarce solii lacedemonienilor de 
la Atena; solii să-i trimită la Atena atenienii, pe o triremă, 
şi apoi să-i aducă; după ce vor veni, aceste învoieli nu vor 
mai fi valabile iar atenienii vor trebui să dea înapoi coră¬ 
biile în starea în care le vor fi primit. (3) Acestea au fost pre¬ 
vederile armistiţiului şi corăbiile au fost predate, ca la şaizeci, 
iar solii au fost trimişi. Şi ajungînd ei la Atena, au spus ur¬ 
mătoarele : 

17 (1) „Atenieni, ne-au trimis lacedemonienii să tratăm cu 
privire la oamenii care se găsesc pe insulă, să vă convingem 
de ceea ce este în interesul vostru şi de ceea ce ne va putea 
păstra nouă onoare, atît cît este cu putinţă în nenorocirea de 
faţă. (2) Nu vom desfăşura, nesocotind obiceiul nostru, dis¬ 
cursuri lungi, căci este un obicei băştinaş al nostru să nu 
întrebuinţăm multe cuvinte, cînd sînt îndeajuns puţine, dar să 
arătăm, prin cuvîntări mai lungi, atunci cînd cere împreju¬ 
rarea, ce este de folos să realizăm prin cuvinte ceea ce trebuie. 

(3) Nu primiţi aceste cuvinte cu duşmănie şi nu socotiţi că 
vi se dau lecţii, ca şi cînd n-aţi fi copţi la minte, ci socotiţi-le 
mai degrabă o atragere a atenţiei asupra unei sănătoase deli¬ 
berări adresate unor cunoscători. (4). într-adevăr, voi puteţi să 
vă folosiţi cum vă convine de norocul de acum, menţinînd 
ceea ce aţi cucerit, primind onoare şi faimă fără să păţiţi 
ceea ce păţesc oamenii care, neobişnuiţi cu succesele, au do- 
bîndit un lucru bun. Astfel de oameni tind cu nădejdea la mai 
mult, din pricină că şi succesul de faţă l-au dobîndit pe ne¬ 
aşteptate. (5) Dar oamenii, care au cunoscut foarte multe schim- 

bări [ale norocului], în amîndouă sensurile, este drept să fie 
cît se poate de neîncrezători în succese. Această neîncredere 
s-ar cădea s-o aibă, în chip firesc, şi cetatea voastră, după 
experienţa pe care o are, şi mai ales noi, cum e şi drept 

18 (1) Reflectaţi la aceasta, privind şi la nenorocirile noas¬ 
tre de acum. [Intr-adevăr] noi, care avem cel mai mare pres¬ 
tigiu dintre eleni, am venit la voi, noi care, mai înainte, soco¬ 
team că sîntem mai în măsură să vă acordăm vouă cele ce 
am venit să vă cerem acum. (2) Desigur, n-am păţit acest 
lucru nici din lipsă de armată, nici fiindcă am fi devenit 
impertinenţi în urma dobîndirii alteia mai mari, ci, păstrînd 
mereu cele ce aveam, ne-am înşelat în calcule aşa cum se 
poate întîmpla oricui. (3) Aşa stînd lucrurile, nu este potrivit 
să credeţi că, dacă acum cetatea voastră este tare şi şi-a 
adăugat noi puteri, norocul va fi mereu de partea voastră. 
(4) Fac parte dintre oamenii înţelepţi aceia care, prudenţi, 
socotesc că bunurile sînt nesigure. în acest fel ei vor putea 
să înfrunte mai înţelepţeşte nenorocirile şi nu vor socoti că 
oricine poate să se încumete la război atît cît va vrea el să 
poarte, ci numai atît cît îi vor permite împrejurările. Astfel 
de oameni nu se vor poticni, pentru că nu se încredinţează 
în succesul războiului şi, fără să se exalte din pricina noro¬ 
cului, vor putea cădea mai uşor la învoială. (5) Acest lucru 
este bine, atenienilor, să-l faceţi cu noi acum, ca nu cumva 
după aceea, dacă nu vă veţi lăsa convinşi şi vă veţi 
poticni şi voi, aşa cum se întîmplă adesea, să se creadă că aţi 
dobîndit succesele de acum numai datorită norocului, aşa că 
aveţi putinţa să lăsaţi pentru viitor dovada nezdruncinată a 
puterii şi inteligenţei voastre. 

19 (1) Lacedemonienii vă cheamă să încheiem tratat de 
pace şi să punem capăt războiului, propunîndu-vă să se reali¬ 
zeze pace, alianţă şi strînse legături de prietenie între noi, dar 
cer, în schimb, pe oamenii din insulă şi socotesc că este mai 
bine şi pentru unii, şi pentru ceilalţi să nu se avînte în pri¬ 
mejdii, socotind că sau norocul le va oferi vreo posibilitate de 
scăpare sau vor ajunge, capturaţi, într-o captivitate şi mai 

grea. (2) Socotim că marile duşmănii pot fi desfiinţate temeinic 
nu dacă cineva, luptînd şi ieşind victorios în cele mai multe 
faze ale războiului, sileşte pe adversar, prin jurăminte, să 
încheie, de nevoie, o învoială în condiţii inegale, ci numai 
dacă, deşi îi este posibil să facă acest lucru, el, dînd dovadă 
de umanitate şi de virtute, se învinge pe sine şi cade la înţe¬ 
legere cumpănită împotriva aşteptărilor lui. (3) Fireşte, în acest 
caz adversarul, simţindu-se obligat să nu se împotrivească, 
ca şi cum ar fi silit, ci să dea la rîndul său dovadă de virtute, 
este mai înclinat să respecte, de ruşine, învoielile pe care le-a 
acceptat. De obicei, oamenii fac lucrul acesta faţă de duşmanii 
mai mari mai degrabă decît faţă de aceia cu care au diferende 
mici. Din fire oamenii fac concesii, la rîndul lor, cu plăcere 
acelora care cedează de bunăvoie, iar faţă de cei prea făloşi 
se avîntă în primejdii, chiar împotriva raţiunii. 

20 (1) Pentru noi este bună împăcarea mai mult decît ori- 
cînd mai înainte de a ne subjuga vreo daună ireparabilă, care 
să ne despartă şi în care ar fi necesar pentru voi să păstraţi 
o duşmănie veşnică, şi publică, şi particulară, şi să fiţi lipsiţi 
de foloasele la care vă invităm în momentul de faţă. (2) Acum, 
deci, cînd lucrurile nu sînt încă definitiv precizate şi cînd voi 
aveţi gloria, la care se adaugă şi prietenia noastră, iar pentru 
noi este înlăturată, în chip hotărît, o nenorocire mai înainte de 
a suferi vreo înfrîngere ruşinoasă, să ne împăcăm şi nu numai 
pentru noi înşine să alegem pacea în locul războiului, dar, în 
acelaşi timp, şi pentru ceilalţi eleni să punem capăt nenoro¬ 
cirilor, de care, în această împrejurare, vor socoti că voi 
sînteţi cei mai vinovaţi. într-adevăr, ei sînt tîrîţi în război 
fără să se arate cine a început. Insă, dacă se va pune capăt 
războiului, lucru de care voi, mai mult, puteţi dispune acum, 
vă vor purta recunoştinţă. (3) Şi, dacă vreţi să ştiţi, lacede- 
monienii pot să vă fie prieteni temeinici, căci ei au avut ini¬ 
ţiativa, acum cînd sînteţi rugaţi să faceţi o favoare, mai curînd 
dacă aţi fi nevoiţi să cedaţi. (4) Gîndiţi-vă la foloasele care 
este firesc să decurgă din această împăcare. într-adevăr, dacă 
noi şi voi vom spune acelaşi lucru, să ştiţi că şi cealaltă ele- 
nime, fiindu-ne inferioară, ne va cinsti foarte mult“. 

21 (1) Aceste lucruri le-au spus lacedemonienii, socotind că 
atenienii fuseseră mai înainte dornici să încheie pace, dar că 
fuseseră împiedicaţi de spartani, care se împotriviseră, şi că, 
dacă acum li se oferă pacea, o vor primi cu plăcere şi vor 
da înapoi pe oamenii din fortăreaţă. (2) Atenienii, însă, soco¬ 
teau că, atîta timp cît oamenii sînt pe insulă, ei au posibi¬ 
litatea să încheie învoieli oricînd vor găsi de cuviinţă, dar 
tindeau să obţină mai mult. (3) Foarte mult îi aţîţa Cleon, 
fiul lui Cleainetos, care era în acea vreme demagog 7 şi foarte 
mult crezut de popor. El i-a convins să răspundă că cei din 
insulă trebuie mai întîi să se predea împreună cu armele lor, 
şi să fie duşi la Atena, iar după sosirea acelora lacedemonienii 
să se oblige să dea Nisaia, Pegai, Troizen şi Ahaia — pe care 
nu le cuceriseră prin război, ci le luaseră în urma unei înţe¬ 
legeri anterioare, cînd atenienii căzuseră la învoială, fiind 
siliţi de împrejurări şi avînd mai ales atunci nevoie de armis¬ 
tiţiu — deci să aducă oamenii şi apoi să încheie un tratat de 
pace pe oricît timp vor socoti ei de cuviinţă. 

22 (1) Spartanii n-au mai spus nimic după primirea acestui 
răspuns, ci i-au îndemnat să-şi aleagă cîţiva consilieri care, 
deliberînd şi ascultînd despre fiecare lucru, să cadă la învo¬ 
ială, în linişte, aşa cum se vor convinge unii pe alţii. (2) 
Cleon, atunci, insistă mai mult, zicînd că ştie el că şi mai 
înainte lacedemonienii n-aveau în minte nici o idee potrivită 
cu dreptatea, dar că, mai ales acum, faptul este clar, deoarece 
ei nu vor să spună nimic poporului, ci vor să discute numai 
cu cîţiva oameni într-un comitet. Dacă au vreun gînd sănă¬ 
tos — îi îndemna el — să le spună tuturor. (3) Lacedemonienii 
şi-au dat seama că nici ei nu pot să vorbească în faţa mul¬ 
ţimii, chiar dacă aceasta, din cauza nenorocirii suferite ar fi 
fost înclinată să cadă la învoială, pentru ca nu cumva să fie 
învinuiţi în faţa aliaţilor că au cerut şi n-au obţinut; văzînd, 
apoi, că nici atenienii nu vor propune condiţii moderate pen¬ 
tru discuţie, s-au retras din Atena, fără nici un rezultat. 

23 (1) După întoarcerea lacedemonienilor au fost îndată 
rupte învoielile de armistiţiu, cu privire la Pylos, iar lacede- 

monienii au cerut navele, după cum se înteleseseră. Atenienii, 
însă, aducînd drept învinuire o incursiune — la fortăreaţă — 
săvîrşită împotriva învoielii şi alte obiecţii neînsemnate, nu 
le-au redat navele, sustinînd că în învoială se spusese că 
„orice încălcare aduce ruperea învoielilor de armistiţiul Lace- 
demonienii susţineau Contrariul şi, afirmînd că procedeul cu 
corăbiile este o nedreptate, au plecat şi au trecut la război. 
(2) La Pylos şi unii şi alţii au început să se războiască cu toată 
forţa, atenienii plutind mereu, ziua, pe lingă insulă cu două 
corăbii care mergeau în sens contrar, iar noaptea toate coră¬ 
biile exercitau .blocada, în afară de partea dinspre mare, cînd 
bătea vîntul. Din Atena le-au mai venit douăzeci de corăbii 
pentru pază, astfel că, în total, erau şaptezeci, iar pelopone- 
sienii, avînd tabăra pe uscat, dădeau asalturi la fortăreaţă, 
pîndind că poate s-o ivi o clipă prielnică să-i poată salva pe 
oameni. 

24 (1) în acest timp, syracusanii din Sicilia şi aliaţii lor, 
pe lingă corăbiile de strajă în Messene, au adus şi cealaltă 
flotă pe care o pregătiseră, şi au pornit la război din Messene. 
(2) Dar mai mult îi împingeau locrienii, din duşmănie împo¬ 
triva rhegineţilor, căci ei înşişi năvăliseră în masă în ţara 
lor. (3) Voiau să încerce o bătălie navală, văzînd că atenienii 

au în prezent puţine corăbii, mai ales cînd au aflat că vor să 

/ 

asedieze insula cu încă mai multe şi care aveau să vină. 
(4) într-adevăr, dacă vor dobîndi o victorie cu flote, sperau 
că, blocînd cetatea Rhegium, de pe uscat şi de pe mare, vor 
putea uşor s-o supună, căci de pe acum situaţia lor este solidă. 
Astfel, deoarece Rhegium este foarte aproape de extremitatea 
Italiei şi Messene de Sicilia, atenienii nu vor mai putea să 
instituie blocada şi să pună stăpînire pe strîmtoare. (5) Căci 
strîmtoarea este o îngustare din porţiunea mării, situată între 
Rhegium şi Messene, pe unde Sicilia este foarte aproape de 
uscat. Ea se mai numeşte şi Charybda, pe unde se spune că a 
trecut Ulise. Tocmai din pricina strîmtorii şi pentru că apa 
pătrunde în această îngustare din două mări deschise, cea 
Tireniană şi cea Siciliană, şi este străbătută de curenţi năval¬ 
nici, pe drept cuvînt a fost socotită primejdioasă. 


392 



CARTEA A IV-A 


25 (1) în timpul acesta syracusanii şi aliaţii lor au fost 
siliţi să dea o bătălie navală ziua, tîrziu, cu ceva mai mult 
de treizeci de corăbii, pentru o navă care trecea pe acolo, 
ducîndu-se împotriva a unsprezece corăbii ateniene şi opt 
ale rhegineţilor. (2) Şi, fiind învinşi de atenieni, s-au' întors 
în grabă, fiecare cum putea, în propria-i tabără, la cea din 
Messene sau la cea din Rhegium, pierzînd o singură corabie. 
Şi noaptea a venit după această acţiune. (3) După aceea, lo- 
crienii s-au retras din ţinutul rhegineţilor, iar corăbiile syra- 
cusanilor şi aliaţilor, concentrîndu-se la Peloris, în Messene, 
au ancorat; acolo era şi pedestrimea lor. (4) Atenienii şi 
rhegineţii, plutind spre ei şi văzînd navele fără soldaţi, le-au 
atacat, şi, aruncînd o cange de fier, au distrus o corabie, în 
timp ce oamenii echipajului s-au salvat înotînd. (5) După 
aceea, syracusanii s-au îmbarcat pe corăbii şi au început să 
plutească spre Messene, pe lîngă ţărm, cu corăbiile remorcate; 
atenienii s-au năpustit iarăşi asupra lor şi, deşi syracusanii au 
făcut o manevră în semicerc şi au atacat primii, le-au distrus 
altă navă. (6) Atît în timpul plutirii, cît şi în timpul bătăliei 
care s-a desfăşurat în acest fel, syracusanii, nelăsîndu-se mai 
prejos decît duşmanii, s-au dus în portul de la Messene. (7) 
Apoi, vestindu-s© că cetatea Camarina este predată syracusa- 
nilor de către Archias şi oamenii lui, atenienii au pornit cu 
corăbiile într-acolo. în acest timp, messenienii au pornit în 
masă, pe uscat şi pe mare, împotriva Naxosului chalcidic, care 
le era vecin. (8) Chiar în prima zi, asediindu-i pe naxieni, 
le-au devastat pămîntul, iar a doua zi, plutind cu corăbiile de-a 
lungul rîului Acesines, au făcut acelaşi lucru, iar cu pedes¬ 
trimea au dat asalt împotriva cetăţii. (9) în acest timp, sici¬ 
lienii de pe înălţimi au coborît în mare număr ca să dea aju¬ 
tor naxienilor împotriva messenienilor. Iar naxienii cînd i-au 
văzut au început să se încurajeze unii pe alţii şi, zicînd că 
vin leontinenii 8 şi alţi aliaţi eleni, ca să le dea ajutor, au 
dat buzna din cetate afară şi, năpustindu-se asupra messenie¬ 
nilor, i-au respins şi au ucis peste o mie dintre ei, iar restul 
cu greu s-au întors acasă. După aceea, pe drum, barbarii, 
năpustindu-se asupra lor, au ucis pe mulţi dintre ei. (10) Co¬ 
răbiile s-au oprit la Messene, iar mai în urmă s-au împrăştiat 


393 


THUCYDIDES 


fiecare în cetatea lor. însă leontinenii şi aliaţii lor, împreună 
cu atenienii, au pornit îndată cu armata spre Messene, gîndind 
că este expusă unor atacuri şi, începînd atacul, atenienii au 
încercat s-o cucerească prin port, cu corăbiile, iar pedestrimea 
dădea asaltul pe uscat. (11) Messenienii şi cîţiva locrieni, îm¬ 
preună cu Demoteles, care fuseseră lăsaţi de strajă după în- 
frîngere, au năvălit din cetate şi, căzînd pe neaşteptate asu¬ 
pra duşmanilor, au respins grosul armatei leontinenilor, uci- 
gînd pe mulţi dintre ei. Atenienii, cînd au văzut aceasta, au 
debarcat de pe corăbii, şi, venindu-le în ajutor, au urmărit 
pe messenieni, vîrîndu-i iarăşi în cetate şi atacîndu-i cît timp 
au fost în dezordine; ridicînd un monument în cinstea biruin¬ 
ţei s-au înapoit la Rhegium. (12) După aceea, elenii din Sicilia, 
fără atenieni, au pornit în expediţie pe uscat, unii împotriva 
altora. 

26 (1) La Pylos, atenienii îi asediau încă pe lacedemonienii 
din insulă, în timp ce tabăra peloponesienilor de pe conti¬ 
nent rămăsese pe loc. (2) Paza era foarte grea pentru atenieni, 
din pricina lipsei de hrană şi de apă, deoarece nu era decît 
un izvor chiar pe acropola din Pylos — şi nici acesta nu era 
mare — iar cei mai mulţi săpau în prundul de pe malul 
mării, şi beau apă aşa cum se putea. (3) Se aflau, de aseme¬ 
nea, la mare strîmtoare pentru că-şi aşezaseră tabăra pe un 
loc îngust, iar corăbiile, neavînd putinţa să ancoreze decît 
o parte, îşi luau hrana de pe uscat cu rîndul, în timp ce cele¬ 
lalte erau ancorate în larg. (4) Timpul, prelungindu-se împo¬ 
triva socotelii lor, le producea o mare descurajare, căci ei 
credeau că vor cuceri prin asediu, în puţine zile, pe cei care 
se aflau pe o insulă pustie şi beau apă sărată. (5) Vinovaţi 
erau lacedemonienii care promiseseră mai înainte că vor aduce 
pe insulă griul necesar, măcinat, şi vin şi brînză şi orice alt 
aliment, care ar putea să fie util pentru asediu, fixînd pentru 
cei care vor aduce o plată mare, iar hilotilor libertatea. (6) Au 
mai intrat şi alţii, expunîndu-se cu îndrăzneală primejdiei, şi 
mai ales hilotii, care, ridicînd ancora, au pornit din Pelopones, 
de oriunde se găseau, plutind şi noaptea spre marea din jurul 
insulei. (7) Ei pîndeau să fie duşi mai ales de vînt, căci mai 

uşor scăpau de supravegherea triremelor, cînd vîntul sufla 
dinspre mare, căci portul nu se putea bloca, şi ei pluteau fără 
să-şi cruţe vasele. Procedînd astfel, ei făceau să eşueze navele 
al căror preţ fusese evaluat în bani, iar hopliţii făceau de 
strajă la locurile de acces spre insulă. Toţi cîţi se avîntau pe 
timp liniştit erau capturaţi. (8) Ba chiar şi înlăuntrul portului 
pluteau sub apă înotători, trăgînd de o sfoară burdufuri în care 
se aflau mac uns cu miere şi sămînţă de in măcinată. Aceşti 
înotători la început au scăpat neobservaţi, dar după aceea 
atenienii au luat măsuri de supraveghere. (9) Şi unii şi alţii 
meşteşugeau în tot felul, unii ca să trimită alimente, iar alţii 
ca să nu le scape. 

27 (1) Aflîndu-se la Atena că armata este în suferinţă şi 
că celor de pe insulă le vine grîu pe mare, atenienii au început 
să se îngrijoreze, temîndu-se ca nu cumva paza lor să fie sur¬ 
prinsă de iarnă. Apoi îşi dădeau seama că transportul celor 
necesare pe lîngă Pelopones va fi cu neputinţă de făcut într-un 
loc pustiu şi unde nici în timp de vară nu erau în stare să 
trimită suficiente alimente; [se gîndeau] că nu se va putea 
acosta în locuri care n-aveau limanuri, plănuiau, sau să slă¬ 
bească paza şi atunci oamenii se vor salva, sau să aştepte 
venirea iernii şi să plece pe corăbiile care le aduceau grîu. 
(2) în cel mai înalt grad se temeau de lacedemonieni, socotind 
că aveau şi ei vreun temei, de nu le-au mai trimis crainic; 
acum începeau să regrete că nu primiseră propunerile de 
învoială. (3) Cleon, cunoscînd bănuiala atenienilor faţă de el, 
în legătură cu împiedicarea înţelegerii, a spus că cei care aduc 
aceste veşti .nu spun adevărul. Cei care veniseră cu veştile i-au 
îndemnat să trimită cîţiva oameni care să cerceteze, dacă nu 
se încred în ei, iar atenienii l-au ales să facă cercetări pe el şi 
pe Theagenes. (4) Cleon, dîndu-şi seama că va fi silit să spună 
aceleaşi lucruri, pe care le exprimase în criticile făcute sau 
să se dovedească mincinos, dacă va spune altceva, a început 
să sfătuiască pe atenieni — văzîndu-i că doresc mai mult să 
pornească în expediţie — că nu trebuie să mai trimită pe ni¬ 
meni să cerceteze şi să nu mai zăbovească, lăsînd să le scape 

momentul favorabil, ci, dacă cred ei că cele ce le-au fost 
vestite sînt adevărate, să pornească pe mare împotriva acelor 
oameni. (5) El făcea aluzie la Nicias, fiul lui Niceratos, care 
era strateg. Cleon îl duşmănea şi stăruia să-l critice, spunînd 
că armata 9 poate — dacă comandanţii vor fi bărbaţi adevă¬ 
raţi — să pornească pe mare şi să captureze pe cei din insulă 
si chiar el însusi, dacă ar fi comandant, ar face acelaşi lucru. 

• I 7 7 « 

28 (1) Dar Nicias — văzînd că atenienii strigau la Cleon v 
întrebîndu-1 de ce nu porneşte îndată pe mare, dacă i se pare 
uşor, şi dîndu-şi seama că acesta vrea să-l critice — a început 
să-l îndemne spunînd că, în ceea ce priveşte pe strategi, el 
poate să ia, dacă voieşte, armată, şi să treacă la acţiune. (2) 
Cleon, la început, crezînd că Nicias numai cu vorba este gata 
să lase comanda, încearcă să accepte, dar cînd îşi dă seama 
că Nicias cu adevărat este dispus să-i predea începe să dea 
înapoi, să spună că nu el, ci Nicias este comandant; aceasta o 
făcea fiindcă începuse să fie îngrijorat şi fiindcă nu credea 
că Nicias va avea curajul să-i cedeze lui comanda. (3) Dar 
iarăşi Nicias a stăruit şi a depus comanda de la Pylos şi i-a 
luat martori pe atenieni. Atenienii, aşa cum face de obicei 
mulţimea poporului, cu cît mai mult Cleon fugea de plutire 
şi dădea înapoi de la cele afirmate, cu atît mai mult îl îndem¬ 
nau pe Nicias să-i predea comanda, iar lui îi strigau să por¬ 
nească pe mare. (4) Astfel că, nemaiavînd cum să scape de 
cele afirmate, îşi ia asupra lui comanda pe mare şi, păşind 
în faţa adunării, a spus că nu-i este frică de lacedemonieni 
şi va porni pe mare fără să ia pe cineva din cetate, ci pe 
lemnienii şi imbrienii, care erau de faţă, pe peltaştii 10 , care 
veniseră în ajutor din Ainos şi patru sute de arcaşi din alte 
părţi. Avînd el aceste forţe, pe lîngă soldaţii de la Pylos, 
a spus că în douăzeci de zile, sau va aduce pe lacedemonieni 
vii, sau el însuşi va pieri acolo. (5) Atenienilor le-a provocat 
chiar rîsul uşurătatea lui, dar oamenii chibzuiţi erau bucuroşi, 
gîndind că din două avantaje vor obţine unul: sau vor scăpa 
de Cleon, ceea ce nădăjduiau mai ales, sau, dacă se vor înşela 
în aşteptarea lor, îi va supune pe lacedemonieni. 

29 (1) Şi, după ce a pus totul la cale, în adunarea poporului, 

ntenienii i-au încuviinţat plecarea pe mare, iar el, alegîndu-şi 

» 

dintre comandanţii de la Pylos, pe Demosthenes, a pornit să 
ducă corăbiile în grabă. (2) Cleon şi l-a luat pe Demosthenes, 
fiindcă aflase că plănuieşte debarcarea pe insulă. într-adevăr, 
soldaţii sufereau din pricina sărăciei ţinutului şi, fiind mai 
mult asediaţi decît să asedieze ei pe alţii, erau gata să se 
avînte în primejdie. Prestigiul lui Cleon a mai crescut şi dato¬ 
rită incendierii insulei. (3) Astfel, mai înainte insula era în 
cea mai mare parte păduroasă şi neumblată din cauza veşnicei 
pustietăţi. Cleon socotea că această situaţie este în interesul 
lacedemonienilor, pentru că vor putea să se năpustească din 
ascunziş asupra unei numeroase armate care ar debarca, şi 
să-i dea lovituri. într-adevăr — gîndea el — pădurea va îm¬ 
piedica pe atenieni să vadă greşelile şi pregătirea duşmanilor, 
pe cînd toate greşelile oştii sale vor fi evidente, încît duşmanii 
vor putea să-i atace fără veste pe oriunde vor voi. Şi astfel, 
duşmanii vor putea decide cînd să întreprindă acţiunea. (4) Iar, 
dacă va fi silit să meargă într-un loc acoperit de păduri dese, cei 
mai puţin numeroşi, dar care cunosc locul, vor fi mai puter¬ 
nici decît cei mulţi, care nu cunosc, căci nu se va observa că 
armata celor puţini este distrusă, neavînd o perspectivă în 
care să poată sări unii în ajutorul altora. 

30 (1) Această idee i-a venit lui Cleon în urma nenorocirii 

din Etolia, care, în parte, s-a produs din pricina pădurii. (2) 

Din pricina strîmtorii, soldaţii erau siliţi să pună piciorul pe 

uscat la extremităţile insulei şi să-şi pregătească prînzul în 

avanposturi. Un soldat a aprins fără voie o mică porţiune 

din pădure şi de la acel foc, vîntul suflînd, nu s-a băgat de 

seamă că se aprinsese cea mai mare parte a ei. (3) în acest 

fel Cleon a văzut că lacedemonienii sînt mai numeroşi. Bănuind 

* 

că mai înainte le fusese trimis grîu pentru mai puţini, astfel 
ca atenienii să-şi dea osteneala cu mai mult zel la gîndul că 
săvîrşesc un lucru de valoare şi [constatînd] că insula pre¬ 
zintă bune condiţii de debarcare, a început să pregătească 
acţiunea, chemînd armată de la aliaţii de prin apropiere şi 
pregătind şi celelalte lucruri necesare. (4) Cleon a trimis veste 

lui Demosthenes că vine şi, luînd în primire armata pe care o 
ceruse, soseşte la Pylos. De îndată ce s-au întîlnit au trimis 
un crainic la armata [duşmană] de pe uscat, poftind-o, dacă 
vrea, să predea, fără nici o primejdie, armele şi pe ei înşişi 
Se obligau să-i păzească, cu o gardă nu prea mare, pînă vor 
încheia o înţelegere asupra unui număr mai mare de pro¬ 
bleme 11 . 

31 (1) Aceia n-au primit propunerile. Atenienii au aştep¬ 
tat o singură zi, apoi, îmbarcînd pe cîteva corăbii pe toţi 
hopliţii, în timpul nopţii au pornit şi, înainte de revărsatul 
zorilor, i-ati debarcat de o parte şi de alta a insulei, şi din¬ 
spre mare, şi dinspre liman, fiind ei exact opt sute la număr. 
Au pornit apoi în marş spre primul post de pază al insulei. 
Ei fuseseră rînduiţi în felul următor: (2) în primul post de 
strajă erau' treizeci de hopliţi, în postul din mijloc, şi care 
era cel mai omogen, şi lîngă apă erau cei mai mulţi, plus 
comandantul Epitadas. Acest post era străjuit de o parte nu 
prea mare de insulă, ultima dinspre Pylos, care, înspre mare, 
era prăpăstioasă şi nu putea fi de loc cucerită de pe uscat, 
într-adevăr, acolo era şi o redută veche făcută din pietre, pe 
ales, care, socoteau ei, le-ar putea fi de folos, dacă i-ar sur¬ 
prinde nevoia unei retrageri ceva mai violente. Astfel erau 
ei aşezaţi. 


32 (1) Atenienii i-au ucis îndată pe primii paznici peste 
care s-au năpustit, surprinzîndu-i în pat: fie cînd îşi luau 
armele ei nu observaseră debarcarea atenienilor, fie socotind 
că, după obicei, corăbiile plutesc noaptea spre a institui blo¬ 
cada (2) O dată cu revărsatul zorilor a debarcat şi restu] 
armatei; din şaptezeci şi ceva de corăbii au coborît toţi sol¬ 
daţii, în afară de vîslaşii de rang inferior, aşa cum erau înar¬ 
maţi fiecare; opt sute de arcaşi şi tot atîţia peltaşti; messe- 
nienii, care veniseră în ajutor, plus toţi cei care se aflau la 

Pylos, în afară de străjile de la ziduri. îndată, punîndu-i (3) De¬ 
mosthenes în rînduială, s-au separat în grupuri de două sute 
sau chiar mai mulţi, iar pe unele locuri şi mai puţini, ocu- 
pînd poziţiile cele mai înalte, pentru ca duşmanii să fie cît 

mai încurcaţi cînd vor fi încercuiţi din toate părţile şi să 
nu mai aibă încotro să se întoarcă; vor fi luaţi din toate 
părţile de trupe; dacă vor ataca pe cei din faţă să fie izbiţi 
de cei din spate, iar dacă vor ataca pe cei din flanc să fie 
izbiţi de cei rînduiţi de ambele părţi. (4) Din spate aveau să-i 
atace mereu — dacă încercau să se retragă pe acolo — tru¬ 
pele duşmane, uşor înarmate, precum şi aceia împotriva cărora 
era foarte greu de rezistat; aceştia puteau să arunce, cu putere, 
de la distanţă săgeţi şi lănci şi pietre şi prăştii împotriva celor 
care nu aveau putinţa să-i atace; într-adevăr [cînd erau ata¬ 
caţi] ei puteau fugi, fiind în avantaj, dar atacau pe duşmani 
cînd aceştia se retrăgeau. Acesta a fost planul debarcării făcut 
de Demosthenes la început şi conform acestui plan s-a rînduit 
executarea acţiunii. 

33 (1) Epitadas şi majoritatea celor care erau pe insulă, 
cînd au văzut primul post distrus şi armata duşmană ata- 
cîndu-i, s-au rînduit în linie de bătaie şi s-au năpustit împo¬ 
triva hopliţilor atenieni, voind să înceapă lupta corp la corp; 
la atenieni, în faţă se aflau hopliţii, iar pe flancuri şi în spate 
ostaşii uşor înarmaţi. (2) Dar lacedemonienii n-au putut să 
ia contact cu hopliţii atenieni şi nici să se folosească de 
propria lor experienţă, deoarece ostaşii atenieni uşor înarmaţi, 
aruncînd împotriva lor cu proiectile din ambele părţi, îi ţi¬ 
neau la distanţă, iar lacedemonienii nu porneau împotriva lor, 
ci stăteau pe loc; lacedemonienii respingeau pe atenienii uşor 
înarmaţi pe oriunde se avîntau şi-i atacau, iar atenienii se 
retrăgeau apărîndu-se şi, uşor înarmaţi cum erau, o luau 
lesne la fugă, înainte de a fi prinşi, pentru că locurile erau 
inaccesibile şi din pricina accidentelor de teren, şi din pricina 
pustietăţii; în aceste locuri, lacedemonienii, înarmaţi greu, 
cum erau, nu puteau să-i urmărească. 

34 (1) Cîtva timp, deci, nu prea îndelungat, aşa s-au hărţuit 
între ei: lacedemonienii nu puteau să se avînte cu tot atîta 
energie asupra atenienilor, uşor înarmaţi, cînd atacau, pentru 
că aceştia ştiau că lacedemonienii sînt mai înceţi la acţiune; 
apoi atenienii uşor înarmaţi prindeau foarte mult curaj prin 

faptul că păreau foarte numeroşi şi se obişnuiseră ca spar¬ 
tanii să nu li se mai pară înfricoşători, ca mai înainte, deoa¬ 
rece suferiseră o infrîngere care nu era pe măsura aşteptării, 
întf-adevăr, atenienii, cînd debarcaseră, în primele clipe erau 
cu moralul zdrobit la gîndul că ar lupta împotriva lacede- 
monienilor. Acum însă, dis£>reţuindu-i şi strigînd, au pornit în 
număr mare împotriva lacedemonienilor şi au început să 
arunce cu pietre, cu săgeţi şi lănci, cum îi venea fiecăruia la 
îndemînă. (2) Apoi, în timpul năvălirii, din pricina strigătelor 
produse, o mare spaimă s-a abătut asupra oamenilor neobiş¬ 
nuiţi cu o astfel de luptă; la aceasta a mai contribuit şi ce¬ 
nuşa pădurii care fusese arsă de curînd şi care s-a ridicat 
din belşug, şi mulţimea săgeţilor şi a pietrelor aruncate de 
oameni. Din cauza aceasta era cu neputinţă să se mai vadă 
ce se afla în faţă. în aceste condiţii, lupta a luat o întorsă¬ 
tură foarte grea pentru lacedemonieni. Astfel, nici pieptarele 
lor de pîslă 12 nu-i mai apărau de săgeţi, iar lăncile celor 
care le aruncau se rupeau, aşa ca nu mai aveau nimic de ce 
să se folosească pentru apărare, din pricină că erau împiedi¬ 
caţi să vadă mai departe, şi nici să mai audă ordinele date în 
propriile lor rînduri, din cauza strigătului mare al duşmanilor; 
în acest timp primejdia îi încolţea din toate părţile, şi nu 
mai aveau nici o nădejde să poată să răzbată pe undeva ca să 
se salveze. 

35 (1) în cele din urmă, fiind mulţi răniţi, mai ales că se 
învîrteau în acelaşi loc, au pornit să se strîngă în ultimul 
adăpost al insulei, care nu era departe, ei şi străjerii lor. 
(2) Aşa că imediat ce ei au început să cedeze, soldaţii ateni- 
eni uşor înarmaţi, prinzînd pe dată curaj, au început să se 
năpustească în strigăte tot mai mari, în timp ce lacedemonie- 
nii, care se retrăgeau, erau capturaţi sau omorîţi; cei mai 
mulţi, refugiindu-se în adăpost cu străjerii lor, s-au rînduit 
de-a lungul întăriturii ca să reziste pe unde se putea da 
lupta. (3) Totuşi atenienii nu aveau posibilitatea de a-i învălui 
şi încercui din pricina fortificaţiei locului, dar, apropiindu-se 
şi făcînd front, încercau să-i respingă. (4) Şi cu toate că şi 
unii şi ceilalţi sufereau, din pricina eforturilor în luptă, de 

sete şi de arşiţa soarelui, totuşi au rezistat multă vreme şi o 
mare parte din zi, în timp ce unii încercau să-i depărteze pe 
ceilalţi de pe înălţime, iar aceştia să nu cedeze. Lacedemonienii 
rezistau mai uşor decît înainte pentru că încercuirea Ion nu 
se făcea din flanc. 

36 (1) Pentru că nu se putea trece, comandantul messenie- 
nilor i-a spus lui Cleon şi lui Demosthenes că ei sînt într-o 
situaţie desperată. Dacă totuşi consimt să-i dea o parte din 
arcaşi, ca să-i înconjure pe duşmani din spate, el crede că 
pe drumul pe care-1 va indica el va putea forţa trecerea. (2) 
Dobîndind el cele cerute şi pornind dintr-un loc ascuns, pen¬ 
tru ca duşmanii să nu-i vadă, a înaintat tot pe partea pră- 
păstioasă a insulei, deoarece în această parte lacedemonienii, 
încredinţîndu-se în natura locului, nu puseseră străji; astfel a 
scăpat, cu greu, nevăzut şi, apărînd deodată în spatele lor pe 
înălţime, pe unii i-a înfricoşat prin faptul că apăruseră pe 
neaşteptate, iar pe ai lui i-a încurajat şi mai mult văzînd 
situaţia pe care o aşteptau. (3) Lacedemonienii s-au văzut 
atacaţi din ambele părţi şi au ajuns în aceeaşi situaţie (dacă 
ne e îngăduit să comparăm un lucru mare cu unul mic) cu 

cei de la Thermopylai. Aceia au fost nimiciţi din pricină 
că persanii îi încercuiseră şi nu mai puteau să se retragă. 
Aceştia, fiind luaţi din două părţi, n-au mai rezistat, ci, tre¬ 
buind să lupte, fiind puţini, împotriva unui număr mare de 
duşmani, s-au retras, mai ales din pricina slăbiciunii fizice, 
pricinuită de lipsa de alimente. Acum atenienii ocupau şi pă¬ 
zeau intrarea. 

37 (1) Cleon şi Demosthenes, dîndu-şi seama că lacedemo¬ 
nienii, dacă vor ceda oricît de puţin, vor fi nimiciţi de armata 
din faţa lor, au încetat lupta şi i-au reţinut pe ostaşii lor. Ei 
voiau să-i ducă pe lacedemonieni vii atenienilor, în nădejdea 
că lacedemonienii la auzul crainicului vor pierde curajul, vor 
fi copleşiţi de năpasta prezentă şi vor preda armele. (2) Aşa 
că atenienii i-au anunţat prin crainic să li se predea cu arme 
cu tot, ca să hotărască de soarta lor cum vor crede de cuviinţă. 


26 — Războiul peloponesiac 

38 (1) Auzind vestea, cei mai mulţi spartani au lăsat scuturile 
şi au agitat mîinile, arătînd că primesc cele vestite prin 
crainic. După aceea, încheindu-se un armistiţiu, Clean, De- 
mosthenes şi dintre spartani Styphon, fiul lui Pharax s-au în- 
tîlnit spre a delibera, pentru că Epitadas, primul dintre co¬ 
mandanţii de mai înainte, murise, iar succesorul lui, Hippa- 
gretas, zăcea încă viu, ca şi cînd ar fi fost mort, printre 
cadavre; el fusese ales al treilea comandant să ia conducerea, 
după lege, în cazul că ceilalţi ar fi păţit ceva 13 . (2) Styphon 
şi cei care erau cu el au spus că vor să dea de veste prin 
crainic lacedemonienilor de pe continent despre cele ce tre¬ 
buie să facă ei. (3) Cleon şi Demosthenes n-au lăsat pe nici 
un lacedemonian să plece, dar au chemat ei înşişi crainici 
lacedemonieni de pe continent şi le-au pus întrebări de două 
sau de trei ori. Spartanul, care a venit ultimul pe mare de la 
lacedemonienii de pe continent, le-a vestit că: „lacedemonienii 
vă îndeamnă să vă sfătuiţi voi înşivă, pentru voi înşivă, dar 
să nu săvîrşiţi nici o faptă urîtă“. Prizonierii, sfătuindu-se 
între ei, au predat şi armele şi pe ei înşişi. (4) O zi şi o noapte 
atenienii i-au ţinut sub pază. Dar în ziua următoare, după 
ce atenienii au înălţat pe insulă un monument în cinstea 
biruinţei şi au pregătit totul spre a porni pe mare, au dat 
oamenii în paza trierarhilor, iar lacedemonienii, trimiţînd un 
crainic la atenieni, au ridicat morţii. (5) Numărul celor 
morţi pe insulă şi al celor capturaţi este următorul: în total 
pe insulă trecuseră patru sute douăzeci de hopliţi; dintre 
aceştia au fost aduşi vii două sute nouăzeci si doi; restul 
pieriseră. Dintre cei vii erau ca la o sută douăzeci de spar¬ 
tani. Dintre atenieni n-au fost ucişi mulţi, căci lupta nu fu¬ 
sese în linie strînsă. 

39 (1) Se scurseseră şaptezeci şi două de zile de cînd oame¬ 
nii de pe insulă au început să fie asediaţi după bătălia na¬ 
vală şi pînă la lupta de pe insulă. (2) Dintre acestea, aproape 
douăzeci de zile au fost folosite de soli pentru discutarea tra¬ 
tatului; asediaţii au primit grîu de la atenieni, iar în celelalte 
zile au fost hrăniţi pe ascuns de cei care se aflau pe insulă, 
în insulă au fost găsite rezerve de grîu şi alte alimente, căci 

comandantul Epitadas le dădea prea cu multă zgîrcenie faţă 
de cantităţile existente. (3) După aceea atenienii şi pelopo- 
nesienii s-au retras fiecare acasă cu armata de la Pylos, 
aşa că, deşi promisiunea lui Cleon la început a părut nebu¬ 
nească, a reuşit. într-adevăr, în răstimp de douăzeci de zile, 
a adus oamenii de pe insulă aşa cum promisese. 

40 (1) Acest eveniment s-a petrecut împotriva tuturor aş¬ 
teptărilor elenilor, deoarece se credea că lacedemonienii nu 
vor preda armele nici de foame, nici de nevoie, ci că vor 
muri rezistînd şi luptînd cît vor putea. (2) Aşa că acum nu 
mai aveau convingerea că cei care se predaseră sînt la fel 
de bravi ca cei care au murit. Mai tîrziu unul dintre aliaţii 
atenieni a întrebat, ca să-i producă amărăciune, pe unul din¬ 
tre foştii prizonieri de pe insulă dacă morţii lor fuseseră buni 

şi bravi; prizonierul i-a răspuns că proiectilul care ar de- 

« 

osebi pe cei buni de cei răi (înţelegînd prin aceasta săgeata) 
ar merita într-adevăr preţuire; el voia să spună că oricine 
ar fi lovit de pietre şi de săgeţi era sortit pieirii. 

41 (1) După ce au fost aduşi prizonierii, atenienii s-au ho- 
tărît să-i păzească în lanţuri pînă cînd vor cădea la înţele¬ 
gere, iar dacă peloponesienii vor năvăli în Attica, mai înainte 
de încheierea înţelegerii, să-i scoată afară şi să-i ucidă. (2) 
Au instituit apoi, la Pylos, o gardă, iar messenienii din Nau- 
pactos au trimis pe cei mai neînduplecaţi dintre ei în această 
cetate, care era acum ca şi patria lor (căci Pylosul aparţine 
teritoriului care altădată era al Messeniei), au prădat Laconia, 
şi au făcut uneori pagube, deşi ei vorbeau aceeaşi limbă ca 
aceia. (3) Lacedemonienii, fiind mai înainte necunoscători în 
ale pirateriei şi în războaie de acest fel şi văzînd că hiloţii 
dezertează, au început să se îngrijoreze 14 ca nu cumva în ţara 
lor tulburările să ia o amploare şi mai mare 15 . De aceea, 
ca să nu se trădeze în faţa atenienilor, au trimis o solie la 
Atena şi au încercat să atragă de partea lor şi cetatea Pylos 
şi pe aceşti oameni. (4) Dar atenienii aveau scopuri mai mari 
şi, deşi spartanii s-au dus de mai multe ori, i-au trimis îna¬ 
poi fără rezultat. Acestea au fost faptele întîmplate la Pylos. 

42 (1) îndată după aceasta, în aceeaşi vară, atenienii au 
pornit cu armată în ţinutul Corintului, pe mare, cu optzeci 
de corăbii şi cu două mii de hopliţi atenieni, iar în corăbiile 
de transportat caii aveau două sute de călăreţi. Dintre aliaţi 
îi urmau un număr de milesieni, androsieni, carystieni UÎ , iar 
comanda o avea Nicias, fiul lui Niceratos, al treilea coman¬ 
dant. (2) Pornind plutirea în zori, s-au oprit, între Cherso- 
nes şi Rheitos, în golful regiunii deasupra căreia se afla co¬ 
lina Solygeios, pe care, aşezîndu-se, în vechime; dorienii aii 
purtat război cu corintienii din cetate, care erau eolieni, iar 
acuma, pe această colină, este un sat numit Solygeia. Din 
acest golf, de unde s-au oprit corăbiile, la o depărtare de 

douăsprezece stadii se afla acest sat, iar cetatea Corint se 
afla la şaizeci de stadii şi Istmul la douăzeci de stadii. (3) 
Corintienii, aflînd la Argos că va veni armata atenienilor, au 
sărit cu toţii, în afară de cei aflaţi în afara Istmului, cu mai 
mult avînd în ajutorul celor de la Istm; în Ambracia şi Leu- 
cada erau cinci sute de străjeri dintre ei. Ceilalţi pîndeau în 
masă pe atenieni să vadă pe unde vor debarca. (4) Dar ateni¬ 
enii au debarcat în timpul nopţii, fără să se fi observat, iar 
locuitorii de pe uscat le-au dat semnale; corintienii au lăsat 
jumătate dintre ei în Cenchrea, pentru eventualitatea că ate¬ 
nienii vor pleca spre Crommyon, şi le-au sărit degrabă în aju¬ 
tor. 

43 (1) Battos — unul din cei doi comandanţi prezenţi în 
luptă — a luat un detaşament şi a pornit spre satul Solygeia 
ca să-l păzească, deoarece nu era înconjurat de ziduri, în timp 
ce Lycophron îi hărţuia mereu pe ceilalţi corintieni. (2) Dan, 
mai întîi, corintienii au atacat flancul drept al atenienilor, 
de îndată ce debarcaseră în faţa peninsulei Chersonesului, 
apoi au atacat şi restul armatei. Lupta era grea şi se dădea 
corp la corp. (3) Flancul drept al atenienilor şi al caristie- 
nilor — căci aceştia fuseseră rînduiţi în ultima linie — au 
primit pe corintieni şi i-au respins cu greu. Apoi aceştia, re- 
trăgîndu-se spre zidul de piatră înalt — întregul teren era 
povîrnit — au început să arunce cu pietre de deasupra, apoi. 

cîntînd paianul, au pornit iarăşi la atac; atenienii, luîndu-i 
în primire, au reluat lupta corp la corp. (4) Un detaşament al 
corintienilor, venind în ajutorul flancului stîng, a respins 
flancul drept al atenienilor şi i-au urmărit pînă la mare. (5) 
Iarăşi, de la corăbii s-au întors atenienii si caristienii. Cealal- 
tă parte a armatei lupta neîncetat, pe ambele părţi, mai ales 
flancul drept al corintienilor, în care se afla Nicophron, lupta 
împotriva flancului stîng al atenienilor. Ei se temeau că ate¬ 
nienii îi vor ataca pe la satul Solygeia. 

44 (1) Multă vreme au rezistat unii împotriva altora, fără 
să cedeze, apoi — deoarece ‘călăreţii erau de foarte mare 
folos în luptă atenienilor, căci corintienii n-aveau cai — 
corintienii, fiind respinşi, s-au retras spre colină liniştiţi şi 
n-au mai coborît. (2) In această respingere, în flancul drept 
au murit cei mai mulţi dintre ei şi chiar comandantul Ly- 
cophron. Restul armatei, nefiind urmărită şi fugărită pe o 
mare distanţă, s-a retras spre înălţime şi s-a aşezat acolo: 
(3) Atenienii, văzînd că nu mai sînt provocaţi la luptă, au 
prădat morţii duşmanilor şi au ridicat pe ai lor şi au înălţat, 
după aceea, un monument în cinstea victoriei. (4) Pentru ju¬ 
mătate din corintieni, care stăteau de strajă în Cenchrea, ca 
să împiedice plutirea atenienilor spre Crommyon, terenul de 
luptă nu era vizibil din pricina muntelui Oneion, dar de în¬ 
dată ce au văzut ridicîndu-se mult praf şi şi-au dat seama 
că bătălia a început au sărit îndată în ajutor. Aflînd de ceea 
ce se petrece, şi cei mai bătrîni din cetate au venit în ajutor. 
(5) Atenienii, văzîndu-i că atacă în masă şi socotind că ei 
constituie ajutorul peloponesienilor, care locuiesc prin oraşele 
vecine, s-au retras îndată spre corăbii, ducînd cu ei prăzile 
şi pe morţii lor, în afară de doi, pe care-i părăsiseră pentru 
că nu-i putuseră găsi. (6) Apoi, îmbarcîndu-se pe corăbii, au 

trecut în insulele de primprejur, trimiţînd crainici atenieni la 
duşman; după aceea au ridicat morţii răvăşiţi, care erau 
prevăzuţi de armistiţiu. Au murit în această luptă două sute 
doisprezece corintieni şi dintre atenieni ceva mai puţin de 
cincizeci. 

45 (1) Atenienii, pornind din insule, au mers în aceeaşi 
zi pe mare spre Crommyon, în ţinutul Corintului. Crommyon 
este departe de Corint la 120 de stadii; ancorînd, ei au început 
să jefuiască pămîntul, iar noaptea au petrecut-o în tabără. 
(2) A doua zi au plutit mai întîi la Epidauros şi, făcînd o 
debarcare, s-au dus la Methone, care se află între Epidauros 
şi Troizena; aici, ocupînd Istmul peninsulei, l-au înconjurat 
cu un zid, care a cuprins şi Methone, apoi, lăsînd o garni¬ 
zoană, au început să jefuiască ţinutul Troizenei, Haliasului şi 
Epidaurosului, iar cu corăbiile, după ce au întărit locul acela, 
au pornit acasă. 

46 (1) în timp ce se petreceau aceste lucruri, Eurymedon 

şi Sophocles, după ce au ridicat ancora de la Pylos, au pornit 
cu corăbiile atenienilor spre Sicilia; ajungînd în Corcyra au 
pornit în expediţie, alături de cetăţenii acesteia, împotriva 
corcyreienilor, care se aşezaseră pe muntele Istone şi care, 
atunci, în timpul răscoalei, puseseră stăpînire pe cîmpie, pro- 
vocînd pagube. Pornind atacul, au cucerit întăritura. (2) Oa¬ 
menii din întărituri, fugind în număr mare pe înălţime, au 
căzut la învoială să predea ajutoarele, iar în privinţa lor, după 
ce vor preda armele, să hotărască poporul atenienilor. (3) Co¬ 
mandanţii i-au dus în insula Ptychia spre a fi puşi sub pază, 
conform armistiţiului, pînă cînd o să fie trimişi la Atena, cu 
condiţia că, dacă cineva va fi prins fugind, tratatul va fi rupt. 
(4) Fruntaşii poporului din Corcyra, de teamă ca nu cumva 
atenienii să-i ucidă pe cei care ar veni la ei, au pus la cale 
următorul lucru; (5) Au convins pe cîţiva din insulă — tri- 

miţînd la ei nişte prieteni şi zicînd că le vorbesc din afec¬ 
ţiune — că cel mai bun lucru pentru ei este să fugă şi că le 

vor pregăti o corabie în acest timp, pentru că comandanţii 
atenienilor au de gînd să-i predea poporului corcyreienilor. 

47 (1) îndată ce i-au convins li s-a procurat o corabie; 
pe cînd pluteau, însă, au fost prinşi, aşa că tratatul a fost 

rupt şi toţi au fost predaţi corcyreienilor. (2) La puterea de con¬ 
vingere a pretextului a contribuit foarte mult şi faptul că 

cei care au pus la cale plecarea au lucrat fără teamă. Coman¬ 
danţii atenienilor, arătînd clar că n-ar vrea ca oamenii să fie 
aduşi de alţii [la Atena], deoarece ei înşişi pluteau în Sicilia,. 
au acordat o mare cinste celor care-i vor aduce. (3) Luîndu-i, 
deci, corcyreienii i-au închis într-o casă mare iar mai tîrziu 
scoţîndu-i afară, în grupuri de cîte douăzeci, i-au trecut prin¬ 
tre două rînduri de hopliţi aşezaţi de o parte şi de alta, legaţi 
fiind unii de alţii. Hopliţii din cele două rînduri îi băteau 
şi-i loveau, fiecare cînd îşi vedea pe duşmanul său. Şi unii,, 
înarmaţi cu bice, loveau, ca să meargă mai repede, pe cei 
care rămîneau în urmă. 

48 (1) Cei care se aflau în această clădire n-au băgat de 
seamă că aproape şaizeci de oameni fuseseră scoşi şi ucişi — 
pentru că socoteau că fuseseră duşi în altă parte — iar cînd 
au aflat, şi unul le-a arătat faptul sigur, au început să cheme’ 
pe atenieni şi să le ceară să-i ucidă şi pe ei înşişi, dacă vor,., 
şi nu mai voiau să iasă din casă; au spus că nu vor mai lăsa 
pe nimeni să intre cu forţa. (2) Corcyreienii nu voiau nici ei 
să forţeze intrarea pe uşi, însă, urcînd pe acoperişul casei şi 

luînd ţigle, au început să arunce cu ele şi cu săgeţi în cei 
de jos. (3) Aceştia se păzeau cum puteau; în acest timp cei 
mai mulţi s-au sinucis înfigîndu-şi săgeţile pe care le aruncau 
aceia, sau, smulgînd chingile cîtorva paturi, care erau acolo,, 
şi tivurile hainelor, se spînzurau. O mare parte din noapte — 
îi surprinsese noaptea în nenorocire — au petrecut-o ucigîn- 
du-se unii pe alţii în diferite chipuri sau fiind împroşcaţi cu 
proiectile de sus. (4) Cînd s-a făcut ziuă, corcyreienii, urcîn- 
du-i pe căruţele de transport, i-au scos afară din cetate; 

femeile, care erau în fortăreaţă, au fost vîndute în sclavie. 
(5) în acest fel, au fost deci ucişi de popor corcyreienii care' 
se retrăseseră pe munte, iar răscoala, care durase multă vreme,, 
s-a terminat cu acest fapt, cel puţin în ceea ce priveşte desfă¬ 
şurarea ei în acest război, pentru că dintre celelalte fapte ale- 
oligarhilor n-a mai fost aproape nici una 17 vrednică de a fi 
menţionată. (6) Iar atenienii, plutind către Sicilia, unde pleca¬ 
seră la început, au pornit războiul împreună cu aliaţii de acolo^ 

49 O dată cu sfîrşitul verii, atenienii de la Naupactos şi 
acharnanienii au pornit cu armată împotriva cetăţii Anactorion, 
care ţinea de Corint, cetate aşezată la gura golfului Ambracic, 
cucerind-o prin trădare; acharnanienii, izgonindu-i pe corin- 
tieni, au păstrat ei acest loc; aşa s-a terminat vara. 

50 (1) în iarna următoare, Aristeides, fiul lui Archippos, sin¬ 
gurul comandant al corăbiilor care strîngeau birurile şi care 
fuseseră trimise la aliaţi, arestează în cetatea Eion de pe Stry- 
mon pe Artaphernes, un persan care venea din partea regelui 
la Sparta. (2) Dus la Atena, atenienii au tradus din siriană în 
greacă scrisoarea pe care o adusese acela şi au citit-o; pe lîngă 
alte multe lucruri li se spunea lacedemonienilor că nu ştiu ce 
vor, căci, deşi au venit mulţi soli, nici unul nu spune acelaşi 
lucru. Dacă voiesc să spună ceva clar, să trimită la el o solie 
însoţită de acel persan. (3) Atenienii au trimis mai tîrziu la 
Ephes pe Artaphernes cu o triremă, împreună cu solii. Aceştia, 
aflînd aci că Artaxerxes, fiul lui Xerxes, murise de curînd, 
s-au întors în patrie. 

51 (1) în acelaşi timp, locuitorii cetăţii Chios au dărîmat zi¬ 
dul cel nou la porunca atenienilor, care îi bănuiau că plănuiesc 
vreo răscoală împotriva lor. Chioţii le-au cerut garanţii sigure, 
pe cît le era cu putinţă, că nu vor mai lua nici o hotărîre nouă 
în legătură cu ei. Şi s-a terminat iarna, o dată cu al şaptelea 
an al acestui război, a cărui istorie a scris-o Thucydides. 

52 (1) în vara următoare, deodată s-a produs o eclipsă de 
soare, la începutul lunii şi tot în primele zile ale aceleiaşi luni 
s-a produs şi un cutremur. (2) Iar exilaţii mytileneni şi alţi 
cîţiva lesbieni, pornind de pe uscat şi angajînd cu bani oameni 
din Pelopones, apoi mai strîngînd şi de acolo de pe loc, au 

■cucerit cetatea Rhoiteion. însă, luînd două mii de statere fo- 
ceene le-au restituit, fără să facă vreo nedreptate. (3) Şi, după 
aceasta, pornind cu o armată spre Antandros, au cucerit ceta¬ 
tea prin trădare. Aveau de gînd să elibereze şi celelalte ce¬ 
tăţi numite Actaiai, pe care mai înainte le stăpîniseră mytile- 
nenii, iar acum erau în stăpînirea atenienilor. Dar, dintre toate, 

voiau să elibereze mai ales cetatea Antandros şi să pună stă- 
pînire pe această cetate. Acolo era belşug de corăbii, deoarece 
existau lemne şi muntele Ida era aproape şi puteau să-şi pro¬ 
cure şi celelalte materiale. Voiau apoi să pornească uşor din 
această cetate şi să aducă pagube şi cetăţii Lesbos, care era 
aproape, şi să supună şi micile cetăţi eoliene de pe ţărm. (4) 
Cu aceste pregătiri erau preocupaţi ei. 

53 (1) în aceeaşi vară atenienii au pornit în expediţie la 
Cythera cu şaizeci de corăbii, cu două mii de hopliţi, avînd cu 
ei dintre aliaţi pe milesieni şi pe alţi cîţiva. Comandantul lor 
era Nicias, fiul lui Niceratos, Nicostratos, fiul lui Diitrephes şi 
Autocles, fiul lui Tolmaios. (2) Cythera este o insulă situată 
în faţa ţărmului laconic, în dreptul localităţii Malea. Locuitorii 
sînt perieci lacedemonieni şi, în fiecare an, din Sparta trecea 
în Cythera dregătorul care împărţea dreptatea şi se trimitea 
în fiecare an o strajă de hopliţi, căci spartanii se îngrijeau 
foarte mult de această cetate. (3) Astfel, în Cythera se afla un 
loc de acostare mai prielnic pentru navele care veneau din 
Egipt şi din Libya, iar piraţii aduceau mai puţine neplăceri Spar¬ 
tei de pe mare, singurul loc pe unde era posibil să le facă 
rău. într-adevăr, insula este aşezată cu faţa spre Sicilia şi 
spre Marea Cretană. 

54 (1) Atenienii, atacînd cetatea Scandeia, aşezată pe ţărmul 
mării, cu zece corăbii şi douăzeci de mii de hopliţi milesieni 
au capturat-o, iar cu restul armatei au debarcat pe insulă în 
partea dinspre Malea şi au pornit către cetatea Cythera, aşe¬ 
zată la mare, unde i-au găsit pe toţi cytherienii cînd tocmai 
îşi aşezau tabăra. (2) Dîndu-se o luptă, cytherienii au rezistat 
cîtva timp, apoi, fiind respinşi, s-au refugiat în cetatea de sus 
şi mai în urmă s-au înţeles cu Nicias şi cu colegii săi să le- 
predea atenienilor insula, cu condiţia să nu-i omoare. (3) De 
altfel, Nicias intrase în vorbă şi mai înainte cu cîţiva cytherienii 
de aceea s-a încheiat mai lesne înţelegerea şi atunci, şi după 
aceea; altfel, atenienii i-ar fi ridicat într-adevăr pe cytherieni, 
care erau lacedemonieni şi care locuiau insula atît de apropiată 
de Laconia. (4) După înţelegere, atenienii, ocupînd şi cetatea 

.Scandeia, aşezată lîngă port şi instituind o pază din cytherieni, 
au plutit în Asine şi în Helos, apoi, făcînd debarcări şi aşe- 
zîndu-şi tabăra sub cerul liber, acolo unde se putea, au jefuit 
pămîntul timp de şapte zile. 

55 (1) Lacedemonienii, văzîndu-i pe atenieni că stăpînesc Cy- 
thera şi aşteptîndu-se că vor face şi debarcări pe uscat, nu s-au 
rînduit nicăieri cu oaste numeroasă în linie de bătaie, dar 
au trimis străji, formate din numeroşi hopliţi, prin ţară, aşa 
cum trebuia să trimită peste tot; de asemenea, multe puncte 
erau ţinute sub pază, pentru că se temeau ca nu cumva să 
se întîmple ceva neaşteptat în legătură cu regimul lor politic 18 , 
deoarece cele întîmplate pe insulă se produseseră pe neaşteptate 
şi fuseseră de mare amploare. în adevăr, Pylosul, ca şi Cythera, 
«erau ocupate şi din toate părţile îi ameninţa un război urgent 
şi de neînlăturat; (2) de aceea, împotriva obiceiului, ei au rîn¬ 
duit patru sute de călăreţi şi de arcaşi şi faţă de război au 
fost mai şovăielnici ca oricînd, pentru că trebuiau să reziste 
de această dată, în contrast cu specificul pregătirii lor, într-o 
luptă navală, împotriva atenienilor, pentru care lipsa de ini¬ 
ţiativă era totdeauna o deficienţă în realizările pe care soco¬ 
teau ei că le pot îndeplini 19 . (3) în acelaşi timp, multe eveni¬ 
mente, datorate hazardului, care s-au petrecut în scurt timp 
şi împotriva raţiunii, i-au zguduit foarte mult, aşa încît se te¬ 
meau să nu se abată asupra lor vreo nenorocire ca aceea de 
pe insulă. (4) Din cauza aceasta au pornit cam fără curaj la 
luptă şi cînd făceau mişcare erau pîndiţi de teama că vor greşi, 
nemaifiind stăpîni pe raţiune, fiindcă nu erau obişnuiţi cu 
nenorocirea. 

56 (1) Atenienii, care atunci prădau litoralul, de multe ori 
s-au abţinut de la acţiune. Abia dacă se făcea vreo debarcare 
la fiecare garnizoană, deoarece şi unii şi alţii socoteau că sînt 
inferiori în privinţa numărului şi tocmai într-o astfel de împre¬ 
jurare. O singură garnizoană, care a rezistat pe la Cotyrta şi 
pe la Aphroditia, dînd un atac rapid, a înfricoşat gloata soldaţi¬ 
lor uşor înarmaţi, dar, îndată ce a fost luată în primire de ho- 
pliţi, s-a retras iarăşi; cîţiva oameni dintre ei au pierit şi armele 

le-au fost luate. Atenienii, înălţînd un monument în cinstea' 
biruinţei, s-au retras la Cythera. (2) Cîţiva dintre ei au plu¬ 
tit spre Epidauros, în Limera şi, prădînd o parte din acest ţi¬ 
nut, au sosit la Thyrea, care ţine de teritoriul numit Cynosuria 
şi constituie hotarul dintre Argos şi Laconia. Ocupîndu-1, lace- 
demonienii l-au dat să-l locuiască egineţii, care fuseseră izgo¬ 
niţi din patria lor, pentru serviciile primite în timpul cutre¬ 
murului şi al răscoalei hiloţilor şi pentru că, deşi sub asculta¬ 
rea atenienilor, totuşi s-au ridicat mereu împotriva părerii lor. 

57 (1) Ei bine, pe cînd atenienii mai erau încă pe mare, egi¬ 
neţii au venit spre ei, părăsind fortul pe care tocmai îl ridicau 
pe malul mării şi s-au retras în partea de sus a cetăţii în 
care locuiau şi care se afla la zece stadii de mare. (2) Din¬ 
tre garnizoanele lacedemonienilor care se aflau în ţară, una r 
care luase parte la construcţia fortului, n-a voit să se concen¬ 
treze la fort, cu • toate rugăminţile egineţilor, deoarece se 
temeau să nu fie blocaţi în fort. Egineţii, retrăgîndu-se deci 
pe locurile mai ridicate şi socotind că nu sînt în stare să lupte,, 
stăteau liniştiţi. (3) în acest timp, atenienii ocupînd fortul şi 
înaintînd grabnic cu toată armata, au cucerit Thyrea. Au dat 
foc cetăţii şi au prădat bunurile care se aflau înlăuntru, iar 
pe egineţii care nu fuseseră ucişi în luptă i-au dus la Atena 
împreună cu comandantul lacedemonienilor, care se afla acolo, 
anume Tantalos, fiul lui Patrocles; el căzuse prizonier, fiind 
rănit. (4) Au dus cu ei şi cîţiva oameni din Cythera, pe care 
socoteau ei că este mai sigur să-i strămute. Pe aceştia atenienii 
s-au sfătuit să-i aşeze în insule, iar ceilalţi cytherieni, care 
locuiau în ţara lor, să plătească o contribuţie de patru talanţi; 
pe toţi egineţii capturaţi urma să-i ucidă, din pricina vechii 
duşmănii, iar pe Tantalos şi pe ceilalţi spartani, care erau pe- 
insulă, să-i pună în lanţuri. 

58 în aceeaşi vară, în Sicilia s-a încheiat mai întîi un • 
armistiţiu între camarineni şi gelieni, apoi s-au strîns la Gela- 
soli sicilieni din toate cetăţile şi au început să discute între ei,, 
spre a vedea dacă se pot împăca. S-au spus multe păreri şi 
într-un sens şi într-altul, exprimînd idei contrare sau ridi— 

cînd pretenţii, după cum socotea fiecare că este în inferioritate; 
şi Hermocrates, fiul lui Hermon, din Syracusa, care a izbutit 
să-i convingă în interesul tuturor cetăţilor de pe insulă, a 
ţinut următoarea cuvîntare în faţa adunării. 


59 (1) „Nu voi vorbi, sicilienilor, ca un fiu al unei cetăţi 
foarte mici, şi nici ca un fiu al unei cetăţi care suferă foarte 
mult de pe urma războiului, ci am să arăt, în acest congres, 
părerea care mi se pare mie cea mai bună pentru întreaga 
■Sicilie. (2) în privinţa războiului, de ce ar mai fi nevoie să 
se arate în multe cuvinte tot ceea ce cuprinde el, în faţa unora 
care ştiu? Nimeni nu este silit să facă război cu neştiinţă, nici 
nu este împiedicat de teamă, dacă socoteşte că, purtînd război, 
va dobîndi mai mult decît are. (3) Adesea unii îşi imaginează 
că profiturile sînt mai mari decît primejdiile, iar alţii preferă 
să înfrunte primejdiile decît să-şi micşoreze patrimoniul în 
vreo privinţă; şi, dacă şi unii şi alţii au norocul să facă aceste 
lucruri la timp nepotrivit, eforturile pentru împăcare ar fi 
folositoare. (4) Dacă voi aţi fi convinşi de acest lucru în acest 
moment, ar fi foarte preţios. într-adevăr, după ce şi unii şi 
alţii ne-am chibzuit de la început bine propriile interese, ne-am 
bătut între noi, iar acum încercăm, discutînd în contradictoriu, 
să ne împăcăm şi, dacă nu va fi egal de folositor şi pentru unii 
şi pentru alţii să plecăm acasă, vom începe iarăşi războiul. 


60 (1) Desigur trebuie să ştim că adunarea noastră nu se ţine 
numai pentru a discuta interese particulare, dacă sîntem înţe¬ 
lepţi, ci spre a vedea dacă vom putea să salvăm întreaga Sici- 
lie care, după cum socotesc eu, este asediată de către atenieni, 
şi să socotim că în această privinţă împăciuitori mai necesari 
decît cuvintele mele sînt atenienii care, deţinînd cea mai mare 
forţă dintre eleni, pîndesc greşelile noastre; arătîndu-se în faţa 
noastră cu cîteva corăbii sub numele legiuit de alianţă, ei se 
folosesc, în interesul lor, sub înfăţişare cuviincioasă, de duşmă¬ 
nia firească dintre ionieni şi dorieni. (2) într-adevăr, cînd noi 
înşine începem războiul şi-i facem să vină aici, pe aceşti oa« 

t 

meni care poartă război din proprie iniţiativă chiar împotriva 
acelora care nu-i cheamă, care ne fac rău pe cheltuiala lor şi 

c are în acelaşi timp caută să progreseze repede în dominaţie 20 , 
este firesc ca, atunci cînd îşi vor da seama că noi sîntem în 
derută, să vină cu o flotă si mai mare si să încerce să 

y » * 

pună totul sub dominaţia lor. 

61 (1) Desigur, trebuie ca fiecare dintre noi în cetatea sa, 
dacă sîntem înţelepţi, să cîştigăm mai degrabă ceea ce nu avem 
încă, decît să distrugem ceea ce există, şi să ne atragem aliaţi, 
ca să putem înfrunta primejdii; să fim conştienţi că mai ales 
dezbinarea distruge cetăţile şi Sicilia, de care toţi cei care o 
locuim ne preocupăm, în schimb însă noi, cetăţile sîntem în 
dezbinare. (2) Ştiind aceste lucruri trebuie să ne împăcăm, şi 
particular cu particular, şi cetate cu cetate şi să încercăm să 
salvăm în comun întreaga Sicilie, apoi să nu mai susţinem în 
faţa nimănui că aceia dintre noi care sînt dorieni sînt duşmanii 
atenienilor şi că cei din Chalcidica prezintă siguranţă pentru 
Ionia pentru că sînt înrudiţi. (3) E ştiut că atenienii nu atacă 

neamurile fiindcă sînt din fire deosebite între ele si urăsc 

» 

pe cei care nu sînt de aceeaşi origine cu ei, ci pentru că rîv- 

nesc la bunurile care se găsesc în Sicilia şi pe care noi le-am 
agonisit în comun. (4) Acest lucru l-au vâdit şi acum, cu ocazia 

apelului adresat neamului din Chalcidica. într-adevăr, tocmai 
-acelora care nu le-au venit niciodată în ajutor, în virtutea ali¬ 
anţei, ei înşişi le-au oferit ajutorul datorat mai mult decît 
prevedea înţelegerea. (5) Atenienii găsesc multe scuze cînd 
rîvnesc la aceste bunuri şi-şi fac planuri să le dobîndească, 
dar eu nu sînt mîniat împotriva acelora care vor să domine, 
ci împotriva acelora care sînt gata să asculte, căci, din fire, 
natura omenească tinde să domine pe cel care cedează, dar şi 
să se apere împotriva celui care atacă. (6) Dar tocmai noi gre¬ 
şim, care, deşi cunoaştem aceste lucruri, nu cercetăm situaţia 
asa cum trebuie, chiar dacă cineva a venit si a socotit că cel 
mai important lucru este cum să scăpăm mai bine din pri¬ 
mejdia comună. (7) Foarte uşor am putea să scăpăm de această 
nenorocire dacă ne-am înţelege între noi, pentru că atenienii 
nu pornesc din ţara lor, ci din ţara acelora care i-au chemat la 
■ei. (8) în acest fel războiul nu încetează prin război, dar dife- 

rendele pot să se aplaneze în pace fără bătaie de cap, iar cei 
care au fost chemaţi sub pretexte bine ticluite, dar se dove¬ 
desc nedrepţi, pe bună dreptate au să plece fără rezultat. 

62 (1) Şi, dacă vom chibzui bine, aceasta va constitui un 
mare avantaj împotriva atenienilor. (2) Iar adevărul, recunoscut 
de toţi, că pacea este cel mai bun lucru, de ce oare n-ar tre¬ 
bui să-l aplicăm şi la noi înşine? Sau socotiţi că, dacă din 
război unul are avantaje, iar altul dezavantaje, liniştea nu va 
aduce mai mult decît războiul, şi anume pentru unul înceta¬ 
rea relelor, iar pentru celălalt salvarea, în comun, şi că, în 
timp de pace, onorurile şi strălucirile şi alte bunuri, despre 
care s-ar putea vorbi în discursuri lungi, se pot dobîndi fără 
primejdie? Cercetînd aceste lucruri nu trebuie să trecem cu 
vederea cuvintele mele, ci mai curînd să ne îngrijim, noi în¬ 
şine, de propria noastră salvare, care trebuie să vină numai de 
la noi. (3) Intr-adevăr, dacă cineva socoteşte că va face ceva, 
bazîndu-se fie numai pe dreptatea cauzei sale, fie numai pe vio¬ 
lenţă, să ia seama să nu se înşele amarnic în aşteptarea sa, 
să ştie că mulţi oameni sînt porniţi să pedepsească pe cei ce 
săvîrşesc vreo nedreptate, în timp ce alţii consideră că prin 
forţă vor dobîndi ceva mai mult. Cei dintîi nu numai că nu 
au putut să reziste, dar nici măcar nu s-au salvat, iar ceilalţi, 
în loc de a dobîndi mai mult, au pierdut şi ceea ce aveau. 
( 4 ) Revanşa nu este norocoasă, cum ar fi drept, chiar numai 
prin faptul că a fost socotită dreptate, şi nici forţa nu este 
sigură pentru că este prea optimistă. Iar nesiguranţa viitorului 
are o foarte mare putere, căci, deşi este cea mai înşelătoare 
dintre toate lucrurile, totuşi li se pare că este foarte folositoare. 
Intr-adevăr, deşi sîntem la fel de stăpîniţi de teamă, totuşi 
pornim la război unii contra altora, cu foarte mare prudenţă. 

63 (1) Şi acum, impresionaţi şi într-un sens şi într-altul de 
teama iraţională 21 a acestui necunoscut, de faptul că atenienii 
înfricoşători sînt de faţă şi socotind că neîndeplinirea planuri¬ 
lor 22 — pe care fiecare credeam că le vom duce la bun sfîrşit 
— se datorează destul de mult acestor piedici, să trimitem acasă 
pe duşmanii care se află aici în ţara noastră, să ne împăcăm 

pe vecie, iar dacă nu, să încheiem un armistiţiu pe un termen 
cît mai lung şi să încercăm să rezolvăm după aceea dezbinările 
dintre noi. (2) în general trebuie să ştim că, dacă sîntem con¬ 
vinşi de ceea ce spun eu, vom putea avea fiecare cîte o cetate 
liberă, în care, fiind stăpîni, vom putea să răsplătim cu destoi¬ 
nicie în chip egal şi pe cel care ne face bine şi pe cel care 
ne face rău. Dar dacă, neavînd încredere în cuvintele mele, 
vom da ascultare altora, nu vom lupta ca să pedepsim pe 
cineva, şi, chiar dacă-1 vom pedepsi, cum e necesar, vom fi prie¬ 
teni cu duşmanii şi certaţi cu cei care nu trebuie. 

64 (1) Eu, aşa cum am spus la început, deşi reprezint o 
cetate foarte mare 23 şi deşi sînt mai degrabă în atac decît în 
apărare, sînt de părere că trebuie să luăm seama şi să ne înţe¬ 
legem 24 între noi şi să nu-1 izbim atît de puternic pe duşman, 
încît să ne vătămăm pe noi înşine, şi nici să nu ne lăsăm duşi 
de o ambiţie nechibzuită şi să credem că noi putem să dispu¬ 
nem de propria noastră judecată, ca şi de norocul pe care nu 
sîntem stăpîni, ci să cedăm, dar după echitate! (2) Şi socotesc 
că e just ca şi ceilalţi să facă la fel cu mine şi să vă cedeze vouă 
înşivă nu duşmanilor. (3) Că nu este nici o ruşine ca rudele să 
cedeze unor rude sau un dorian unui dorian sau un chalcidian 
să cedeze unui chalcidian, mai ales că sîntem vecini şi locuim 
aceeaşi ţară, înconjurată de ape, şi că avem un singur nume, 
acela de sicilieni; noi ne vom bate în războaie cînd va fi necesar 
şi iarăşi ne vom împăca, ţinînd seama de interesele noastre co¬ 
mune. (4) Iar împotriva celor de alt neam să rezistăm, dacă sîn¬ 
tem înţelepţi, atacînd întotdeauna uniţi, căci, deşi primim lovi¬ 
turi numai unii dintre noi, sîntem cu toţii în primejdie. Pe vii¬ 
tor nu ne vom mai atrage de nicăieri nici aliaţi nici împăciui¬ 
tori. (5) Făcînd acest lucru, în prezent, nu vom mai răpi Siciliei 
două avantaje: eliberarea de atenieni şi de războiul de pe pă- 
mîntul patriei noastre. Pe viitor vom fi noi înşine locuitorii 
unei Sicilii libere şi nepîndite de duşmani". 

65 (1) Hermocrates a mai spus şi alte cuvinte, iar sicilienii 
au rămas convinşi şi s-au înţeles între ei să pună capăt războiu¬ 
lui, stăpînind fiecare ceea ce are, iar camarinenii să dea sy- 

racusanilor o sumă de bani de argint stabilită, şi să stăpî- 
nească Morgantine. (2) Aliaţii atenienilor, chemîndu-i pe dre¬ 
gătorii lor, au spus că vor cădea de acord şi că tratatul va fi 
cu aceleaşi clauze ca cel al atenienilor. 

i 

Sicilienii au căzut de acord şi au încheiat înţelegerea, iar 
corăbiile atenienilor au plecat după aceea din Sicilia. (3) Ate- 
nienii din cetate au condamnat, însă, la exil pe comandanţii 
Pythodoros şi Sophocles, cînd s-au întors, iar pe al treilea, 
Eurymedon, l-au amendat cu o sumă de bani pentru că, deşi 
au avut toate posibilităţile să supună Sicilia, s-au retras, lă- 
sîndu-se mituiţi. (4) Atenienii, îmbătaţi de succesul prezent, 
socoteau că nimic nu li se poate împotrivi şi că pot realiza cu 
o armată mică, şi ceea ce era posibil, şi ceea ce era imposibil. 
Cauza acestei stări era succesul avut în cele mai multe împre¬ 
jurări şi survenit împotriva aşteptării lor. 

66 (1) în aceeaşi vară, megarienii din cetate, fiind presaţi 
cu război de către atenieni, care năvăleau în ţara lor în fie¬ 
care an de două ori, cu toată armata şi chiar de propriii lor 
exilaţi de la Pegai — aceştia fuseseră izgoniţi de popor din 
pricina unor răscoale, iar acum deveniseră de nesuportat din 
pricina prădăciunilor pe care le făceau — au făcut o înţelegere 
între ei ca să primească pe exilaţi, pentru ca să nu-şi mai 
distrugă cetatea din amîndouă părţile. (2) Iar prietenii celor 
dinafară, aflînd de acest zvon, au cerut pe faţă, mai mult 
decît înainte, să se aducă la îndeplinire această cerere. (3) Con¬ 
ducătorii, dîndu-şi seama că nu este posibil ca poporul, copleşii 
de atîtea rele, să reziste alături de ei, încep, de teamă, discuţiile 
cu comandanţii atenieni. [Aceştia erau] Hippocrates, fiul lui 

Ariphron, şi Demosthenes, fiul lui Alcisthenes. Ei voiau să 
predea cetatea, deoarece considerau că, pentru ei, primejdia 
predării ei este mai mică decît readucerea exilaţilor de către 

ei înşişi. (4) Şi s-au înţeles cu atenienii să ia, mai întîi, marile 
ziduri, care se întindeau exact opt stadii de la cetate pînă la 
Nisaia, portul lor. [Acest lucru l-au făcut] pentru ca nu cumva 
peloponesienii să le vină megarienilor în ajutor din Nisaia, 
unde numai ei aveau o garnizoană, ca să-şi asigure statornicia 

alianţei megarienilor, apoi să încerce să predea şi cetatea 
de sus. Ei socoteau că, după îndeplinirea acestui fapt, cei din 
cetate vor trece mai uşor de partea atenienilor. 

67 (1) După ce şi unii şi alţii s-au pregătit, atît în privinţa 
faptelor, cît şi a cuvintelor, atenienii, pornind cu 600 de ho- 
pliţi, la căderea nopţii, pe mare spre Minoa, cetatea megarieni¬ 
lor, pe care o comanda Hippocrates, s-au aşezat într-o groapă de 
unde aduceau cărămizi pentru zidire şi care nu era departe. (2) 
Iar soldaţii plateeni, care făceau de strajă la hotare 23 şi care 
erau cu Demosthenes, celălalt general, s-au aşezat în ambuscadă 
spre Enyalios, localitate care este puţin mai departe. Nimeni nu 
simţise nimic în afară de oamenii care aveau în grijă să ştie de¬ 
spre această noapte. (3) însă aproape de revărsatul zorilor, mega- 
rienii trădători au făcut următorul lucru: l-au convins pe co¬ 
mandant — pentru că aşa se obişnuia la ei — să pregătească 
dinainte deschiderea porţilor şi să treacă noaptea prin şanţ, 
ca piraţii, o luntre cu un singur vîslaş aşezată pe un car, ca să 
ajungă la mare şi să plutească. Apoi, mai înainte de a se lumina 
de ziuă, duceau iarăşi la zid, pe căruţă, această luntre prin 
deschizătura porţilor, pentru ca atenienii de la Minoa să nu-şi 
dea seama de strajă, nefiind vizibil în port nici un vas. (4) Şi 
atunci, căruţa era în faţa porţilor, iar şi cînd porţile s-au des¬ 
chis, ca de obicei, pentru ambarcaţie [căci acest lucru se făcuse 
după consemn], atenienii, au dat buzna din ascunziş, voind să 
fugă înainte de a se închide iarăşi porţile şi cît timp mai era 
acolo căruţa care împiedica închiderea porţilor. în acelaşi timp, 
megarienii, care colaborau cu ei, au ucis pe paznicii de la porţi. 
(5) Mai întîi au pătruns cei care erau cu Demosthenes şi soldaţii 
străjeri pe acolo pe unde este acum monumentul biruinţei şi de 
îndată plateenii au început lupta înlăuntrul cetăţii, căci pelo- 
ponesienii din imediata apropiere prinseseră de veste, au pus 
mîna pe cei care veneau în ajutor şi au asigurat porţile des¬ 
chise pentru hopliţii atenieni care dădeau năvală. 

68 (1) După aceea şi atenianul care era mereu înăuntru por¬ 
neşte la zid. (2) Gărzile peloponesiene la început s-au împotri¬ 
vit, rezistînd însă un mic număr; dintre ei, cîţiva au pierit, 


27 — Războiul peloponesiac 

iar cei mai mulţi au luat-o la fugă cuprinşi de frică noaptea. 
0 

Deoarece duşmanii se năpusteau asupra lor iar megarienii tră¬ 
dători li se ridicau împotrivă ei socoteau că toti megarienii sînt 
trădători. (3) Crainicul atenienilor, chiar din proprie iniţiativă, 
a început să strige că orice megarian avea să depună armele 
şi să pornească împreună cu atenienii, dar megarienii, cînd au 
auzit, n-au mai rezistat, ci, crezînd că într-adevăr războiul 
se poartă în comun, s-au refugiat la Nisaia. ( 4 ) La revărsatul 
zorilor, fiind cucerite zidurile, megarienii din oraş au intrat în 
panică. Megarienii care se învoiseră cu atenienii şi împreună 
cu ei cealaltă parte a poporului, care înţelesese despre ce este 
vorba, au spus că trebuie să deschidă porţile şi să pornească 
la luptă. (5) Se stabilise ca să se deschidă porţile, atenienii să 
se năpustească asupra lor, iar ei să se facă cunoscuţi, ungîndu-se 
cu grăsime, pentru ca atenienii să nu le facă vreun rău. Pen¬ 
tru ei deschiderea porţilor s-a făcut în siguranţă. într-adevăr, 
aşa cum se înţeleseseră, de la Eleusis, au venit, mărşăluind, 
noaptea patru mii de hopliti atenieni şi şase sute de călăreţi. 
(6) Ungîndu-se deci ei cu grăsime şi aflîndu-se lîngă porţile 
cetăţii, unul din complici le dezvăluie adversarilor trădarea. 
Aceştia, concentrîndu-se în mare număr, au pornit şi au spus 
că nu trebuie nici să atace pe atenieni (căci nici mai înainte, 
cînd erau mai tari, nu făcuseră lucrul acesta), şi nici să ex¬ 
pună cetatea unei primejdii sigure; iar dacă cineva va da 
ascultare, lupta se va da chiar acolo. N-au arătat de loc că sînt 
informaţi despre ceea ce se întîmplă, ci afirmau cu tărie că 
au cele mai bune intenţii şi, în acelaşi timp, stăteau de strajă 
la porţi, astfel că trădătorii n-au mai putut să facă ceea ce 
intenţionau. 

69 (1) Comandanţii atenienilor, aflînd că s-a ivit un obsta¬ 
col şi că nu mai sînt în stare să cucerească cetatea, au început 
îndată să înconjure Nisaia cu ziduri, socotind că, dacă o vor 
cuceri înainte de a le veni duşmanilor cineva în ajutor, se 
vor duce mai repede şi la Megara. (2) Se afla acolo mult fier 
adus de la Atena [în grabă] şi pietre şi toate cele necesare. Au 
început de la zidul pe care-1 aveau şi întrerupînd printr-o con¬ 
strucţie zidul care de o parte şi de alta a cetăţii, spre mare. 

ducea spre Nisaia. Armata s-a împărţit în două şi a început 
să construiască, luînd pietre şi cărămizi din împrejurimile cetă¬ 
ţii, tăind copaci şi lemne cînd aveau nevoie; chiar şi casele din 
împrejurimile cetăţii, primind creneluri, constituiau o întări- 
tură. (3) în această zi au lucrat fără întrerupere, iar a doua 
zi pînă seara, aşa că zidul era aproape terminat. Cei din 
Nisaia, temîndu-se de lipsa de grîu — căci se aprovizionau în 
fiecare zi din cetatea de sus — şi neaşteptîndu-se ca pelopo- 
nesienii să le vină repede în ajutor, şi socotind că megarienii 
le sînt duşmani, s-au înţeles cu atenienii să predea armele şi 
să fie eliberaţi pentru o sumă de bani stabilită, iar atenienii 
să poată dispune aşa cum vor dori de fiecare lacedemonian, 
fie că va fi comandant, fie că va fi soldat de rînd. (4) încheind 
această învoială, au plecat. Atenienii, dărîmînd marile ziduri 
de la cetatea Megara şi luînd în primire Nisaia, au orînduit 

si celelalte lucruri. 

» 

70 (1) Lacedemonianul Brasidas, fiul lui Tellis, era, în acest 
timp, la Sicyon şi apoi la Corint, pregătindu-şi armata pentru 
expediţia în Tracia. Cînd a aflat de cucerirea zidurilor, fiind 
îngrijorat de situaţia peloponesienilor de. la Nisaia, şi temîn¬ 
du-se că Megara va fi cucerită, a trimis o ştafetă în Beoţia, 
cerînd beoţienilor să-i iasă repede în întîmpinare, cu toată 
armata, la Tripodiscos — localitatea este un sat al Megarei, 
aşezat la poalele muntelui, lîngă Gerania — iar el s-a dus cu 
două mii şapte sute de hopliţi corintieni, cu patru sute de 
phliusieni 2 * 5 , cu şase sute de sicyonieni şi cu soldaţii care se 
adunaseră în jurul său, socotind că vor găsi cetatea Nisaia 
încă necucerită. (2) Dar cînd a aflat că iusese cucerită — el 
pornise în timpul nopţii spre Tripodiscos — a ales trei sute 
de ostaşi din armată, mai înainte de a se da în vileag, apro- 
piindu-se pe ascuns de cetatea Megara, iar atenienii, care erau 
la mare, n-au prins de veste. El voia să încerce să cucerească 
cetatea Nisaia prin convorbiri paşnice şi, la rigoare, dacă va 
putea chiar şi cu forţa. Dar lucrul cel mai important era că 
el voia să intre în cetatea Megara şi să consolideze simpatia 
megarienilor faţă de Sparta. El cerea locuitorilor să-l primească, 
zicînd că nădăjduieşte că va cuceri Nisaia. 

71 (1) Dar facţiunile megarienilor, temîndu-se, una ca nu 
cumva, pătrunzînd în cetate, Brasidas să aducă pe exilaţi îm¬ 
potriva lor şi pe ei să-i alunge, iar cealaltă, ca nu cumva po¬ 
porul, temîndu-se de acelaşi lucru, să-i atace, iar cetatea, fiind 
în dezbinare înlăuntrul ei şi pîndită de atenieni îndeaproape, 
să fie distrusă, nu i-au primit, ci şi unii şi alţii au socotit eă 
este bine să aştepte în linişte să vadă ce se va întîmpla. (2) în- 
tr-adevăr, ei se aşteptau că se va da o luptă între atenieni şi 
aceia care le veniseră în ajutor şi că, astfel, va fi mai sigur 
pentru ei să se dea de partea învingătorilor, fiecare după sim¬ 
patiile lui 27 . Neputîndu-i convinge, Brasidas s-a retras iarăşi la 
grosul armatei. 

72 (1) O dată cu revărsatul zorilor veniră şi beotienii, care 
plănuiseră să trimită ajutor împotriva Megarei — înainte de 
a veni Brasidas — gîndind că primejdia nu e străină de ei, 
mai ales că se aflau deja cu toată armata la Plateea. Dar 
cînd a venit solul lui Brasidas au prins curaj şi mai mult şi 
i-au trimis două mii două sute de hopliti şi şase sute de călă¬ 
reţi apoi s-au întors cu grosul armatei. (2) Era de faţă întreaga 
armată, nu mai puţin de şase mii de hopliţi. Hoplitii atenieni 
erau în linie de luptă la Nisaia şi pe ţărmul mării, iar soldaţii 
uşor înarmaţi erau împrăştiaţi pe cîmpie. Călăreţii beoţienilor, 
năpustindu-se asupra soldaţilor uşor înarmaţi şi luîndu-i prin 
surprindere, i-au respins spre mare; pînă în acel moment nici 
un ajutor nu le venise megarienilor de nicăieri. (3) Cavalerii 
atenienilor, ieşindu-le înainte, au început o luptă de cavalerie, 
care a durat mult şi în care şi unii şi ceilalţi susţin că n-au 
fost mai prejos. (4) într-adevăr, atenienii, ucigînd pe comandan¬ 
tul cavaleriei beoţienilor şi pe alţi cîţiva, care se avîntau spre 
Nisaia, i-au prădat şi, punînd stăpînire pe cei morţi, au pre¬ 
dat beoţienilor cadavrele sub condiţii de armistiţiu, după care 
au înălţat un monument în cinstea biruinţei. Totuşi, în 
întreaga acţiune nu au dus nimic la bun sfîrşit nici unii nici 
alţii, ci s-au despărţit: beoţienii s-au retras acasă, iar atenienii 
la Nisaia. 

73 (1) După aceasta, Brasidas cu armata s-a apropiat de 
mare şi de cetatea Megarei şi, ocupînd poziţia prielnică, s-au 
aşezat în linie de bătaie aşteptînd în linişte, deoarece credeau 
< a atenienii îi vor ataca şi ştiind că megarienii vor privi atenţi, 
ra să vadă a cui va fi victoria. (2) Socoteau că pentru ei este 
bună şi o alternativă şi alta, deoarece nu ei începuseră cei 
dintîi lupta şi nici nu se avîntaseră de bunăvoie în primejdie, 
mtrucît arătaseră în chip vădit că sînt gata să se apere şi să 
dobîndească pe drept victoria, fără să depună vreun efort. în 
acelaşi timp ei socoteau că vor ieşi bine şi faţă de megarieni. 
(3) într-adevăr, dacă n-ar fi fost zăriţi cînd plecau — credeau 
ei — succesul n-ar mai fi fost îndoielnic, ci ar fi fost evident 
că au fost învinşi şi că au pierdut cetatea. Dar acuma atenie¬ 
nii ar putea să nu se bată, dacă nu vor fi provocaţi, astfel că 
s-ar putea să cîştige, fără luptă, obiectivele pentru care veni¬ 
seră; aceasta s-a şi întîmplat. (4) într-adevăr, cînd atenienii au 
ieşit şi şi-au aşezat oastea în linie de bătaie, lîngă zidurile mari, 
megarienii au stat şi ei liniştiţi, pentru că lacedemonienii nu 
veneau. Comandanţii atenienilor, deoarece în cele mai multe 
lupte avuseseră succes, socoteau că primejdia pentru ei nu 
este egală cu a megarienilor, dacă vor începe lupta împotriva 
unei armate mai numeroase decît a lor, riscînd sau să învingă 
şi să cucerească Megara, sau, dacă vor eşua, să piardă cea 
mai bună parte a hopliţilor. Dimpotrivă — gîndeau ei — la 
peloponesieni fiecare parte a întregii armate şi a aliaţilor pre¬ 
zenţi voia, în chip firesc, să se avînte în luptă 28 . Aşteptînd un 
timp oarecare şi văzînd că nici dintr-o parte nici din alta nu 
se întreprindea nimic, atenienii au plecat mai întîi la Nisaia, 
după care au plecat şi peloponesienii de unde veniseră. în acest 
fel megarienii, care erau prieteni ai exilaţilor, gîndind că Bra¬ 
sidas era victorios şi că atenienii nu mai vor să lupte, au 
prins şi mai mult curaj şi au deschis porţile lui Brasidas şi 
comandanţilor trimişi de celelalte cetăţi şi, primindu-i în ce¬ 
tate, în timp ce aceia care căutau să se împrietenească cu ate¬ 
nienii erau înspăimîntaţi, au început discuţiile. 

74 (1) Şi mai în urmă, după ce aliaţii s-au împrăştiat prin 
cetăţi, Brasidas, ducîndu-se şi el la Corint, a început să pre- 

gătească expediţia împotriva Traciei, unde, de altfel, plecase 
de la început. (2) Cînd atenienii s-au întors acasă, megarienii 
din cetate, care luaseră parte la tratative cu atenienii, ştiind 
că fuseseră văzuţi, s-au retras pe furiş îndată, iar ceilalţi au 
intrat în discuţie cu prietenii exilaţilor şi i-au adus în cetate 
pe cei de la Pegai, făcîndu-şi jurăminte, cu mari formule de 
credinţă, că nu le vor face nici un rău şi se vor sfătui împreună, 
spre binele cetăţii. (3) Cînd aceştia au ajuns la conducere şi 
au început să cerceteze armele 29 , despărţind unităţile militare, 
au scos deoparte şi pe duşmani, şi pe cei aproape o sută de 
oameni care se părea că colaboraseră foarte mult cu atenienii. 
Şi, silind poporul ca să voteze pe faţă o hotărîre cu privire la 
aceştia, i-au condamnat şi i-au ucis şi au dat cetăţii o formă de 
guvernămînt oligarhică. (4) Foarte multă vreme a dăinuit 
această schimbare, care pornise de la un început neînsemnat. 

75 (1) în aceeaşi vară, în timp ce cetatea Antandros, după 
cum se plănuia, avea să fie pregătită de mytilenenii, co¬ 
mandanţii navelor ateniene, care strîngeau contribuţia — De- 
modocos şi Aristeides, aflîndu-se pe la Hellespont, căci al trei¬ 
lea comandant al lor, Lamachos, plecase cu zece corăbii în 
Pont — cînd au aflat de pregătirea care se făcea în acea po¬ 
ziţie, au început să se înfricoşeze pentru ca nu cumva să pă¬ 
ţească la Anaia, ca în Samos, unde exilaţii samienilor se răz¬ 
vrătiseră şi dăduseră ajutoare peloponesienilor, trimiţînd eîr- 
maci la corăbii şi, tulburînd pe locuitorii din cetate, primiseră 
pe exilaţi. De aceea, strîngînd o mare armată de la aliaţi şi 
pornind pe mare, au înfrînt în luptă pe cei care veneau de la 
Antandros şi iarăşi au cucerit acea poziţie. (2) Nu cu mult în 
urmă Lamachos, plutind în Pont, a ancorat la Heracleia şi, 
apoi pornind pe rîul Calex, a pierdut corăbiile, pentru că apa 
crescuse şi apoi s-a retras pe neaşteptate. El şi întreaga armată, 
mergînd pe jos prin ţinutul bithynilor traci, care sînt dincolo, 
în Asia, a sosit la Chalcedon, o colonie a megarienilor, aşe¬ 
zată la gura Pontului. 

76 (1) în aceeaşi vară şi Demosthenes, comandantul atenie- 
nilor, a sosit la Naupactos cu patruzeci de corăbii, îndată după 

n‘tragerea din Megara. (2) Intr-adevăr, lui Hippocrates şi lui 
Demosthenes le fusese încredinţată puterea prin cetăţile beo- 
tiene, de anumiţi oameni, care voiau să reintroducă ordinea 
■<i să readucă cetăţile la democraţie, ca atenienii. Aceste stări 
dn lucruri le-au pregătit ei sub conducerea lui Ptoiodoros, un 
exilat de la Theba. (3) Unii erau pe punctul să trădeze cetatea 
Siphai. Această cetate este aşezată pe teritoriul Thespiai, la 
mare, lîngă golful Crisaios. Cheroneea, care se numea mai înain¬ 
te' Orchomenos Minyeios, iar acum Boiotios, au predat-o totuşi 
alţi cetăţeni din Orchomenos, iar exilaţii orehomenienilor au 
contribuit foarte mult la această predare, căci au adus merce¬ 
nari din Pelopones. Cheroneea se afla la marginea Beoţiei, la 
frontiera Phocidei cu Phanotis, şi în ea locuiau unii phocidieni. 
(4) Iar atenienii trebuiau să cucerească un templu al lui Apol- 
lon Delion, care se afla în Tanagra, cu faţa spre Eubeea; fap¬ 
tul acesta trebuia să se petreacă într-o zi anumită, pentru 
ca nu cumva beoţienii să vină în masă în ajutorul templului, 
ci fiecare să fie reţinut de cele ce se întîmplau la el în ce¬ 
tate. (5) Şi, dacă le va reuşi încercarea şi Delion va fi încon¬ 
jurat cu ziduri, ei nădăjduiau că, chiar dacă nu se va produce 
îndată vreo schimbare în forma de guvernămînt a beoţienilor, 

totuşi, aceste poziţii ocupate, ţara prădată, şi fiecare putînd să 
se refugieze la o mică distanţă, nu va mai rămîne aceeaşi, situa¬ 
ţie în ţară, ci cu timpul, dacă atenienii se vor adăuga celor 
care se desprinseseră, iar beoţienii nu vor avea o mare ar¬ 
mată, vor putea să rînduiască lucrurile aşa cum le dicta in¬ 
teresul lor. 

77 (1) Aceasta era conspiraţia pusă la cale; Hippocrates însă 
avea de gînd să pornească din cetate, la momentul potrivit, 
cu armată împotriva beoţienilor, iar pe Demosthenes îl trimi¬ 
sese, cu cele patruzeci de corăbii, la Naupactos, pentru ca, 
adunînd armata de la acharnanieni şi de la alţi aliaţi, să plu¬ 
tească spre cetatea Siphai, care avea să fie trădată. Se stabilise 
o zi în care trebuiau să facă aceste operaţii. (2) Demosthenes, 
sosind acolo, i-a găsit pe oiniazi, siliţi de toţi acharnanienii să 
trăiască în alianţă cu atenienii; el însuşi, chemînd la expediţie 

pe toţi aliaţii din acele regiuni şi pornind mai întîi spre salyn- 
thieni şi agraieni, i-a supus, apoi pregătea celelalte lucruri, 
pentru ca, atunci cînd va fi nevoie, să pornească spre Siphai. 

78 (1) Cam în aceeaşi perioadă a verii, Brasidas, pornind 
cu o mie şapte sute de hopliţi spre ţinuturile Traciei, a ajuns 
la Heracleea din Trachis şi trimiţînd de acolo un sol la 
prietenii din Pharsalos le-a cerut îngăduinţa să-l conducă prin 
ţara lor, pe el şi armata. La Melitia Ahaiei s-au dus Panairos, 
Doros, Hippolochidas şi Toryalos chiar şi Strophacos, care era 
proxenul chalcidienilor; după aceea a continuat drumul. (2) 
L-au condus şi alţi thessalieni, iar din Larisa l-a însoţit Nico- 
nidas, care era prieten cu Perdiccas. Nu era de loc uşor să 
străbaţi Thessalia fără o călăuză şi încă cu armată; de altfel, 
Thessalia era suspectă în aceeaşi măsură pentru toţi elenii, 
pentru că thessalienii nu lăsau pe vecini să treacă pe la ei, 
însă poporul thessalian a fost întotdeauna în relaţii bune cu 
atenienii. (3) în acest fel, dacă thessalienii n-ar fi fost con¬ 
duşi de un rege, ci ar fi avut legi democratice, Brasidas n-ar 
fi putut să treacă pe la ei, de vreme ce, chiar atunci cînd 
înainta, cîţiva thessalieni, care erau de altă părere decît aceştia, 
l-au întîmpinat la rîul Enipeos şi l-au împiedicat să treacă, spu- 
nîndu-i că săvîrşeşte o nedreptate trecînd prin ţara lor fără 
aprobarea întregului popor. (4) Thessalienii, care-1 conduceau, 
i-au spus că nu-1 vor trece fără voia lor şi că îl conduc, pentru 
că a sosit pe neaşteptate, avînd cu el relaţii de ospitalitate, 
însuşi Brasidas a spus că şi el vine ca prieten al ţării thessa- 
lienilor şi al lor şi că poartă armele împotriva atenienilor, nu 
împotriva lor, că nu crede că thessalienii şi lacedemonienii 
nutresc o astfel de duşmănie, unii împotriva altora, încît să 
nu poată trece unii prin ţara altora şi că, dacă nu vor, el nu 
va trece mai departe — căci nici n-ar putea de altfel — to¬ 
tuşi el socoteşte că nu o să fie împiedicat. (5) Thessalienii, au¬ 
zind aceste cuvinte, au plecat; Brasidas, la îndemnul călăuze¬ 
lor, mai înainte ca adversarii să se concentreze a pornit înainte, 
fără să se mai oprească. în această zi, în care a pornit de la 
Melitia, s-a oprit şi la Pharsalos şi şi-a aşezat tabăra la rîul 
Apidanos; de aci a pornit la Phocion şi apoi spre Perrhaibia. 

(G) De acolo, călăuzele thessaliene iarăşi s-au retras, iar perr- 
liaibii, supuşi ai thessalienilor, l-au dus pînă la cetatea Dion, 
aflată sub stăpînirea regelui Perdiccas şi aşezată la poalele 
muntelui Olympos din Macedonia, în partea dinspre Thessalia. 

79 (1) în acest fel Brasidas, grăbindu-se, a străbătut Thes¬ 
salia şi mai înainte de a se face pregătiri pentru ca să-l îm¬ 
piedice el a sosit la Perdiccas şi în Chalcidica. (2) Deoarece 
atenienii aveau succes în acţiunile din Pelopones, aliaţii din 
Tracia, care se desprinseseră de atenieni, fiind cuprinşi de 
teamă, au condus împreună cu Perdiccas armata dincolo de 
ţara lor. Chalcidienii socoteau că atenienii vor veni mai întîi 
împotriva lor, [în acelaşi timp şi cetăţile vecine care nu se 
desprinseseră de atenieni îi îndemnau în ascuns să se desprin¬ 
dă] iar Perdiccas, nefiindu-le duşman pe fată, se temea şi el 
de vechile diferende avute cu atenienii şi mai voia să pună 
rege al lyncestilor pe Arribaios. (3) Insuccesul actual al lacede- 
monienilor a fost în favoarea lor 30 , astfel că au putut scoate 
mai uşor armata din Pelopones. 

* 

80 (1) Intr-adevăr, deoarece atenienii şedeau în Pelopones şi 
nu mai puţin în tara lor, lacedemonienii socoteau că vor putea 
să-i îndepărteze foarte uşor, dacă la rîndul lor le vor produce 
încurcături trimitînd oaste împotriva aliaţilor, mai ales că 
aceia erau dispuşi să le întreţină armata şi chiar îi chemau la 
ei, pentru a se putea desprinde. (2) Lacedemonienii voiau, în 
acelaşi timp, să trimită acolo cîtiva hopliti sub pretext că se 
tem ca nu cumva Pylosul, fiind ocupat, să încerce să se răzvră¬ 
tească. (3) Ei au mai făcut acest lucru temîndu-se de dîrzenia 
şi de mulţimea hilotilor. într-adevăr, totdeauna, cea mai mare 
parte a soldaţilor de strajă lacedemonieni era orînduită mai 
ales împortiva hilotilor. Lacedemonienii au vestit că 
hilotii care cred că le-au fost cei mai de folos împotriva duş¬ 
manilor să se lase aleşi, pentru a le da libertatea; aveau să-i 
pună la încercare, socotind că hilotii se vor ataca reciproc şi 
din mîndrie 31 pentru că astfel avea să creadă fiecare că va fi 
eliberat cel dintîi. (4) Şi, alegînd ei ca la două mii de hiloti, 
unii dintre ei s-au încununat şi au început să înconjure tem- 

piele ca şi cînd aveau să fie liberaţi, iar lacedemonienii, nu 
mult în urmă, s-au făcut nevăzuţi şi nimeni nu ştia în ce chip 
se prăpădiseră cu toţii. (5) Atunci au trimis cu însufleţire şapte 
sute de hiloţi lui Brasidas, iar ceilalţi, pe care-i luase din Pe- 
lopones, au fost angajaţi cu simbrie. 

81 (1) Pe Brasidas lacedemonienii l-au trimis, mai ales, fiindcă 
voia el însuşi; chiar şi chalcidienii îl preferaseră, pentru că 
părea că şi la Sparta este un bărbat activ în toate, şi, chiar 
după ce a ieşit din ţară, era foarte preţuit de lacedemonienL 
(2) Astfel, şi după aceea, arătîndu-se drept şi cumpătat faţă de 
cetăţi, le-a desprins pe cele mai multe de atenieni; unele lo¬ 
calităţi le-a cucerit prin trădare, astfel că lacedemonienii au 
putut, cînd au voit să încheie o învoială, ceea ce au făcut, să 
dea şi să primească în schimb poziţii şi să înceteze războiul 
din Pelopones. Şi mai în urmă, după războiul din Sicilia, inteli¬ 
genţa şi virtutea lui Brasidas au făcut foarte mult pe aliaţii 
atenienilor să-i dorească pe lacedemonieni; unii aflaseră de 
virtuţile lui în urma unui contact direct, iar ceilalţi din au¬ 
zite. (3) El cel dintîi, ieşind din Sparta şi făcînd impresia că 

« 

este un bărbat destoinic la toate, a lăsat în inimile oamenilor 
o puternică speranţă că şi ceilalţi sînt la fel. 

82 Atunci, deci, cînd a sosit Brasidas la porţile Traciei, ate- 
nienii, aflînd de venirea lui, şi-au făcut duşman pe Perdiccas, 
socotind că el este cauza expediţiei lui Brasidas, şi au insti¬ 
tuit o şi mai mare pază pentru aliaţii de acolo. 

83 (1) Perdiccas, primind îndată pe Brasidas şi armata sa, 
a pornit împreună cu propria lui armată împotriva vecinului 
său' Arribaios, fiul lui Bromeros, regele macedonienilor lyn- 
ceşti, cu care se certase şi de aceea dorea să-l doboare. (2) Şi 
cînd Perdiccas sosi cu armata, împreună cu Brasidas, la trece¬ 
rea Lyncosului, Brasidas a spus că voieşte mai întîi să se ducă 
şi să încerce să-l facă pe Arribaios, dacă va putea, aliat al 
lacedemonienilor. (3) De altfel şi Arribaios îi dăduse de ştire 
că este gata să-i dea ascultare lui Brasidas, dacă va fi jude¬ 
cător între ei. Solii chalcidienilor, fiind de faţă, l-au sfătuit pe 

Brasidas să nu înlăture toate primejdiile care-1 ameninţau pe 

Berdiccas, pentru ca să-l poată folosi mai uşor' 2 şi în interesul 

lor. (4) în acelaşi timp, cam tot aşa îi spuseseră la Sparta şi 

solii trimişi de Perdiccas si anume că le va face aliate multe locali- 

• * 

taţi de acolo, astfel că, în urma acestei împrejurări, Brasidas 
era mai înclinat să colaboreze cu Arribaios. (5) Perdiccas a 
spus că nu-1 va lua pe Brasidas ca judecător al diferendelor 
dintre ei, ci mai degrabă ca să-i suprime pe duşmanii pe care 
el îi va indica, şi că Brasidas va săvîrşi o nedreptate, dacă în 
timp ce el însuşi îi hrăneşte o jumătate din armată, Brasidas 
va trata cu Arribaios. (6) Brasidas se înţelege cu Arribaios, 
iară voia lui Perdiccas, cu care intrase în dezbinare şi fiind 
convins prin tratative, şi-a retras armata mai înainte de a nă¬ 
văli în ţara lui. Perdiccas însă, după aceea, nu i-a mai dat lui 
Brasidas decît a treia parte din hrana pentru trupe, în loc de 
jumătate, socotindu-se nedreptăţit. 

84 (1) în aceeaşi vară Brasidas, avînd cu el pe chalcidieni, 
a pornit îndată, puţin înainte de strîngerea recoltei, la Acan- 
thos, colonie a andrienilor. (2) Acanthienii, înainte de a-1 pri¬ 
mi, au început să se dezbine şi anume cei care veniseră cu 
chalcidienii şi poporul cetăţii. Totuşi, din pricina nevoii ce aveau 
de hrană, care se afla în afara cetăţii, poporul a fost convins 
de Brasidas să-l primească numai pe el şi după ce-1 vor asculta 
să delibereze, iar poporul a primit. Şi stînd el în picioare în 
faţa mulţimii — căci el nu era nepriceput la vorbă ca oricare 
alt lacedemonian — le-a spus următoarele: 

85 (1) „Trimiterea, de către lacedemonieni, a mea şi a ar¬ 
matei la achantieni s-a făcut pentru motivul adevărat pe care 
l-am spus la începutul războiului, anume că ne vom război cu 
atenienii ca să eliberăm Elada. (2) Iar dacă am venit mai tîr- 
ziu, lăsîndu-ne amăgiţi de ideea pe care ne-o făcusem despre 
războiul de acolo, în virtutea căreia am nădăjduit că noi înşi¬ 
ne, fără ajutorul vostru, vom doborî pe atenieni, să nu ne do¬ 
jenească nimeni, căci acum, cînd a venit momentul, am sosit şi 
împreună cu voi vom încerca să-i doborîm. (3) Dar eu mă mir 
de faptul că mi s-au închis porţile şi că sosirea mea nu vă face 

plăcere. (4) Intr-adevăr, noi, lacedemonienii, socoteam că chiar 
înainte de sosirea noastră reală vom fi prezenţi în sufletul alia¬ 
ţilor, care vor fi bucuroşi că venim 33 , ne-am luat asupra noas¬ 
tră o primejdie atît de mare, străbătînd prin ţară străină cale 
de mai multe zile şi aducîndu-vă toată bunăvoinţa noastră. (5) 
Dar voi, dacă aveţi de gînd altceva, sau dacă vă veţi împotrivi 
voi înşivă eilberării voastre şi a celorlalţi eleni, este foarte 
grav. (6) Şi va fi foarte grav nu pentru că voi înşivă vă veţi 
împotrivi, ci pentru că şi aceia la care mă voi duce vor trece 
mai greu de partea mea, socotind că este penibil că voi, la 
care am venit întîi şi care păreaţi că-mi oferiţi o cetate mare 
şi că sînteţi destul de chibzuiţi, nu m-aţi primit. Şi nu voi 
putea să le aduc un motiv convingător, ci se va vădi că am 
venit sau să le aducem o eliberare nedreaptă şi nereală sau 
că nu sînt în stare şi n-am puterea să-i resping pe atenieni, 
dacă vor veni. (7) Desigur, la Nisaia, atenienii, deşi mai nu¬ 
meroşi, n-au voit totuşi să accepte lupta cu această armată pe 
care eu o am acum, astfel încît este de presupus că ei nu vor fi 
în stare să trimită împotriva voastră o armată navală tot atît 
de numeroasă ca aceea de la Nisaia. 

86 (1) Eu însumi n-am venit să fac rău, ci să-i eliberez pe 
eleni, după ce i-am obligat pe dregătorii lacedemonienilor, prin 
cele mai solemne jurăminte, ca aliaţii pe care îi voi atrage de 
partea mea să fie liberi; în acelaşi timp, am venit nu pentru 
ca să facem aliaţi cu forţa sau prin înşelăciune, ci, dimpotrivă, 
ca să luptăm alături de voi împotriva atenienilor, pe care ei 
v-au redus din sclavie. (2) De aceea, eu vă cer să nu mă bă¬ 
nuiţi cînd vă dau cele mai mari garanţii, şi nici să nu soco¬ 
tiţi că nu sînt în stare să-i pedepsesc pe duşmani, ci să veniţi 
de partea mea cu tot curajul. (3) Dacă cineva, în particular, se 
teme că eu aş preda cetatea pe mîna cîtorva şi din această 
pricină nu are tragere de inimă, să aibă totuşi cea mai mare 
încredere. (4) Căci eu n-am venit ca să dezbin cetatea şi so¬ 
cotesc că nu voi aduce o eliberare clară 34 dacă, înlăturînd rîn- 
duielile străbune, aş reduce majoritatea 35 în sclavia minorităţii 
sau minoritatea în sclavia tuturor 36 . (5) In felul acesta domi- 

naţia noastră ar fi mai apăsătoare decît a atenienilor, care sînt 
de alt neam, iar nouă, lacedemonienilor, nu ni s-ar păstra mul¬ 
ţumire pentru atîtea osteneli, ci, dimpotrivă, în loc de cinste 
şi faimă, ne-am atrage mai degrabă învinuiri. Intr-adevăr, 
învinuirile pentru care purtăm război împotriva atenienilor ni 
le-am atrage, evident, asupra noastră mai odios decît aceia care 
nu fac caz de virtute [ca noi]. (6) într-adevăr, pentru oamenii 
care au putere este mai ruşinos să caute să realizeze cîştiguri 
printr-o înşelare învăluită cu politeţe, decît printr-o violenţă 
vădită. Astfel, violenţa atacă cu îndreptăţirea forţei pe care 
i-o dă norocul, iar pornirea cu gînd nedrept atacă cu şiretenie, 
în acest fel, noi acordăm cea mai mare atenţie celor mai în¬ 
semnate pricini de dezbinare care există între noi. 

87 (1) Voi nu veţi putea să dobîndiţi, în afară de jurăminte, 
o temeinicie mai puternică decît aceea pe care o oferă faptele 
care urmează cuvintele, lucru care este de asemenea, în inte¬ 
resul vostru, aşa cum am spus. (2) Iar dacă acum, cînd vă fac 
aceste promisiuni, spuneţi că nu sînteţi în stare să treceţi de 
partea mea, dar că, deşi aveţi bune sentimente, socotiţi că nu 
veţi fi respinşi fără să vi se facă rău şi că această eliberare vi 
se pare că nu este lipsită de primejdii şi că este drept să o 
aducem numai acelora care pot s-o primească şi că nu este 
bine să silim pe nimeni, fără voia lui, voi lua martori pe zei 
şi pe eroii locurilor, că, deşi am venii să vă fac bine, nu vă pot 
convinge şi străbătînd pămîntul vostru, voi încerca să vă forţez; 

(3) şi nu voi socoti că vă fac o nedreptate, ci dimpotrivă că am 
un motiv binecuvîntat din două puncte de vedere şi anume: 
în primul rînd ca lacedemonienii să nu sufere de pe urma 
bunăvoinţei voastre, dacă nu veţi trece de partea noastră, din 
pricina banilor pe care atenienii îi vor primi de la voi; şi în 
al doilea rînd, pentru că elenii se vor teme că vor fi împiedi¬ 
caţi să se elibereze din pricina obişnuinţei voastre cu sclavia. 

(4) Altfel, desigur, noi n-am face acest lucru ca un procedeu 
firesc şi nici n-am avea datoria noi, lacedemonienii, să elibe¬ 
răm pe cei care nu vor dacă nu există motivul unui folos co¬ 
mun. (5) Noi nici nu tindem la dominaţie, ci, grăbindu-ne să 
punem capăt dominaţiei altora, vom' face o nedreptate mai 

multor cetăţi dacă atunci cînd aducem eliberarea tuturor vom 
trece cu vederea împotrivirea voastră. (6) Aceasta fiind situaţia, 
chibzuiţi bine şi străduiţi-vâ să începeţi primii eliberarea eleni¬ 
lor şi să vă dobîndiţi o glorie veşnică, ca voi înşivă în particu¬ 
lar să nu fiţi păgubiţi, iar pentru cetate să dobîndiţi cel mai 
frumos renume“. 

88 (1) Astfel a vorbit Brasidas, iar achantienii, după ce 
s-au spus multe şi într-un sens şi-n altul, au votat în ascuns 
şi, seduşi de vorbele ademenitoare spuse de Brasidas şi împinşi 
de teamă în legătură cu recolta, au hotărît cei mai mulţi să 
se desprindă din alianţa cu Atena şi, încredinţîndu-se în ju¬ 
rămintele pe baza cărora dregătorii lacedemonienilor îi dădu¬ 
seră voie lui Brasidas, cînd îl trimiseseră să le depună, şi anume 
că aceia pe care şi-i va atrage el vor fi aliaţi liberi, au pri¬ 
mit armata spartană. Şi nu mult după aceea s-a desprins şi 
cetatea Stagiros, o colonie a andrienilor. Aceste lucruri s-au 
petrecut în vara aceasta. 

89 (1) în primele zile ale iernii următoare situaţia din Beo- 
ţia fusese încredinţată strategilor Hippocrates şi Demosthenes, 
aşa că Demosthenes trebuia să sosească cu corăbiile la Siphai, 
iar celălalt la Delion; producîndu-se însă o greşeală în calculul 
zilelor în care amîndoi trebuiau să poarte războiul, Demosthe¬ 
nes a plutit mai înainte spre Siphai şi, avînd pe corăbii pe 
acharnanieni şi pe mulţi din aliaţii de acolo, n-a putut să ducă 
nimic la bun sfîrşit deoarece Nicomachos, un phocidean din 
Phanotis, a divulgat proiectul lacedemonienilor, care l-au adus 
la cunoştinţă beoţienilor. (2) Beoţienii au sărit cu toţii la luptă 
(Hippocrates nu-i stingherea, căci era pe uscat) şi au fost ocu¬ 
pate şi cetatea Siphai, şi Cheroneea, iar cînd colaboratorii lor 
de prin cetăţi au aflat de această greşeală, n-au mai putut 
schimba cu nimic situaţia din cetăţi. 

90 (1) Hippocrates, ridicîndu-i pe atenieni şi împreună cu 
ei şi pe meteci şi pe toţi străinii care erau acolo, a venit mai 
tîrziu la Delion, cînd beoţienii se retrăseseră deja de la Siphai 
şi, aşezîndu-şi armata la Delion, a înconjurat templul lui Apol- 

Ion cu ziduri în felul următor: (2) au săpat un şanţ în cerc 
pe lîngă locul pe care este situat templul şi pe lîngă templu, 
iar pămîntul scos din groapă l-au ridicat în loc de zid şi, înfi- 
gînd pari pe acest pămînt, au tăiat viţă de vie punînd-o în 
jurul templului; apoi au mai pus pietre şi cărămizi luate din 
temeliile caselor de primprejur ridicînd această terasă cu tot 
felul de materiale. (3) Au mai înălţat şi turnuri de lemn pe 
unde era potrivit, pe unde clădirea templului nu se exindea, 
căci colonadele porticului căzuseră. Au început lucrul a treia 
zi, după ce plecaseră de acasă, şi au continuat şi în această 
zi şi în a patra, chiar şi în a cincea pînă la prînz. (4) Apoi, 
cînd cea mai mare parte a lucrării fusese terminată, armata a 
înaintat de la Delion aproape zece stadii, ca şi cînd ar fi 
plecat acasă, căci cei mai mulţi dintre ostaşii uşor înarmaţi 
mergeau înainte. Hopliţii, punînd armele jos, stăteau liniştiţi. 
Hippocrates, în aşteptare, pusese deja paznici şi dăduse dis¬ 
poziţii cum trebuie să se ducă la bun sfîrşit restul lucrării la 
zidul de apărare. 

91 în aceste zile, beoţienii s-au adunat la Tanagra. Erau 
de faţă oameni din toate cetăţile. Cînd au aflat că atenienii 
plecaseră acasă, beotarhii, care sînt în număr de unsprezece, 
nu-i mai îndemnau să dea lupta, zicînd că atenienii nu mai 
sînt în Beoţia, ci se află la hotarele Oropiei, unde îşi aşezaseră 
armele. însă Pagondas, fiul lui Aiolades, beotarh din Theba, 
împreună cu Arianthides, fiul lui Lysimachides, care deţinea 
atunci conducerea, voia să dea lupta şi socotea că este mai bine 
să se avînte în primejdie. Chemîndu-i deci pe beoţieni, pe com¬ 
panii, ca nu cumva să-şi pună deoparte armele, a încercat să-i 
convingă să pornească împotriva atenienilor şi să dea lupta: 
el le-a vorbit astfel: 

92 (1) „Ar trebui, beoţienilor, să nu porniţi cu bănuieli îm¬ 
potriva noastră, a conducătorilor, închipuindu-vă că va fi bine 
să ne mai batem cu atenienii, dacă vom putea să-i mai sur¬ 
prindem cît sînt încă în Beoţia. 

într-adevăr, venind de la hotarele noastre şi ridicînd o for¬ 
tăreaţă, atenienii sînt gata să distrugă Beoţia şi sînt, desigu:’, 

duşmani în orice loc vor fi prinşi, căci ori de unde au venit 
ei au săvîrşit acte duşmănoase. (2) Acuma, dacă cineva soco¬ 
teşte că este mai bine să nu dăm lupta să-şi schimbe părerea, 
pentru că prevederea acelora care sînt atacaţi nu admite în 
privinţa patriei lor aceleaşi raţionamente pe care le face acela 
care îşi are patria sa, dar, rîvnind să aibă mai mult, atacă cu 
dinadinsul pe vecini. (3) Voi aveţi un obicei străbun, să respin¬ 
geţi pe duşmanul de alt neam 37 care atacă şi pe pămîntul vos¬ 
tru şi la fel şi pe pămîntul vecinilor. Cu atît mai mult se cade 
să-i respingem pe atenieni, care vă sînt vecini. (4) într-adevăr, 
faţă de vecini, toţi oamenii pot să-şi arate capacitatea lor de 
a se măsura cu ei si dorul de libertate. Atunci cum nu tre- 
buie să luptăm cu desperare împotriva acelora care încearcă 
să reducă în sclavie nu numai pe vecini, dar chiar şi pe cei 
care sînt departe? Exemple pentru o asemenea situaţie ne 
oferă cei care locuiesc în faţa lor, în Eubeea şi cei care lo¬ 
cuiesc si în restul Eladei. Cum, nu trebuie să ştim că de obi- 
cei pentru alţii luptele cu vecinii se dau pentru hotarele ţării, 
iar nouă, dacă vom fi învinşi, nu ni se va mai trage nici un 
alt hotar pe care să-l putem contesta? într-adevăr, dacă ate- 
nienii vor veni ne vor cotropi ţara cu forţa. (5) Cu atît mai pri¬ 
mejduită decît a altora este ţara pe care o avem noi. De obi¬ 
cei, oamenii care atacă cu îndrăzneală pe vecinii lor, aşa cum 
fac atenienii acum, pornesc mai fără frică cu armata împotriva 
vecinilor liniştiţi şi care resping numai atacurile date de pe 
teritoriul lor. Dimpotrivă, ei sînt mai puţin avîntaţi să reziste 
împotriva celor care-i întîmpină în şfară de hotarele ţării lor 
şi care, dacă li se oferă prilejul, încep ei înşişi atacurile. (6) 
Noi înşine avem experienţa acestui lucru. într-adevăr, învin- 
gîndu-i la Coroneea, atunci cînd ne ocupau ţara, pentru că 
mai eram în dezbinare, am oferit Beoţiei o puternică securitate 
pînă astăzi. (7) De aceste lucruri trebuie să ne amintim noi as¬ 
tăzi, şi cei mai în vîrstă să se arate la înălţimea faptelor lor 
anterioare, iar cei mai tineri să încerce să nu facă de rîs vir¬ 
tuţile părinţilor lor, care au fost atuncea bravi, ci, avînd încre¬ 
derea că zeul al cărui templu ei l-au înconjurat cu ziduri şi-] 
stăpînesc în chip nelegiuit, va fi de partea noastră; avînd în¬ 
credere în jertfele pe care le-am făcut şi care ni s-au arătat 

favorabile, să pornim împotriva lor şi să le arătăm că nu pot 
dobîndi lucrurile pe care le rîvnesc, atacînd pe cei care nu se 
apără, ci să vadă că aceia pentru care este o veşnică datorie 
nobilă să-şi elibereze patria prin luptă şi să nu reducă patria 
altora în sclavie, nu-i lasă să plece fără să le fi dat loviturii 

93 (1) Pagondas, făcînd aceste îndemnuri beoţienilor, i-a con¬ 
vins să pornească împotriva atenienilor şi, punînd în grabă 
armata în rînduială, s-a aşezat în fruntea ei şi a început mar¬ 
şul. Ziua înaintase mult. Cînd au ajuns aproape de armata 
duşmanilor, şi-a aşezat tabăra într-o poziţie de unde, din pri¬ 
cina unei coline, care era între el şi duşman, nu se vedeau 
unii pe alţii; apoi şi-a rînduit armata şi s-a pregătit de luptă. 
(2) Cînd i s-a vestit lui Hippocrates, care era la Delion, că beo- 
ţienii vin la atac, a trimis pe cineva la tabără poruncind ar¬ 
matei să se pună în rînduială, apoi, nu mult în urmă, a venit şi 
el, lăsînd ca la vreo trei sute de călăreţi la Delion, pentru ca 
să facă de strajă pentru eventualitatea c-ar fi atacaţi şi, în 
acelaşi timp, aşteptînd momentul prielnic, să-i provoace pe 
beoţieni la luptă. (3) Beoţienii au aşezat un număr de soldaţi 
care să reziste împotriva lor şi, cînd li s-a părut că-i momen¬ 
tul potrivit, s-au arătat deasupra colinelor şi şi-au aşezat ar¬ 
mele, rînduiţi în linie de bătaie, aşa cum aveau să lupte: ca 
la şapte mii de hopliţi, peste zece mii de soldaţi uşor înarmaţi, 
o mie de călăreţi şi cinci sute de pedeştri. (4) Flancul drept 
il deţineau thebanii şi vecinii lor, în mijlocul liniei de bătaie se 
aflau haliarţii 38 , coroneenii 39 , copaienii 40 şi alţi locuitori din ju¬ 
rul lacului; în flancul stîng se aflau thespienii, tanagrienii şi 
orchomenienii; în ambele flancuri se aflau călăreţi şi soldaţi 
uşor înarmaţi. La scuturi au fost aşezaţi douăzeci şi cinci de 
thebani, iar pe ceilalţi i-au lăsat cum se găseau. Aceasta era 
pregătirea şi rînduiala beoţienilor. 

94 (1) Hopliţii atenieni din întreaga armată s-au aşezat cîte 
opt 41 . Erau egali în număr cu duşmanii. Călăreţii s-au aşezat 
la extremităţile celor două flancuri. Trupe uşoare, înarmate 
conform rînduielii, nici nu se aflau atunci de faţă, nici nu 
existau în cetate. Dar şi soldaţii uşor înarmaţi care au pornit 

atunci la atac si care erau mult mai numeroşi decît duşmanii, 
au pornit fără arme (armata era alcătuită din străinii care 
se aflau de faţă şi cetăţeni). Dar şi dintre soldaţii uşor înarmaţi, 
deoarece porniseră la început spre casă, nu erau de faţă decît 
puţini. (2) Cînd s-au aşezat ei în linie de bătaie şi erau pe 
punctul de a începe lupta, Hippocrates, comandantul, trecînd 
în revistă 42 armata atenienilor, a început să-i încurajeze vor- 
bindu-le astfel: 

95 (1) „Atenienilor, îndemnul meu este scurt, de vreme ce 
poate să aibă aceeaşi putere ca cel lung în faţa unor oameni 
bravi şi este mai degrabă o atragere a atenţiei decît un discurs. 
(2) Nimeni dintre voi să nu creadă că noi înfruntăm pe pă- 
mînt străin o primejdie care nu ne priveşte. Intr-adevăr, noi 
va trebui să dăm lupta pe pămîntul acestora, dar pentru patria 
noastră. Şi dacă vom învinge, peloponesienii nu ne vor mai 
invada niciodată ţara; fără cavaleria acestora şi într-o singură 
luptă veţi cîştiga şi acest pămînt, şi, mai mult, veţi elibera 
şi pe celălalt. (3) Porniţi deci împotriva lor şi fiţi demni fiecare 
de cetatea pe care o arc şi de care se bucură ca de prima prin¬ 
tre eleni; fiţi demni de părinţii care, învingînd aceşti duşmani 
în bătălia de la Oinophyta, au stăpînit această Beoţie“. 

96 (1) Făcînd aceste îndemnuri, Hippocrates reuşise să îna¬ 
inteze doar pînă la mijlocul taberei. în acest timp beoţienii, 
îndemnaţi şi ei de Pagondas, au început să coboare de pe 
colină intonînd paianul. Atenienii le-au ieşit în cale şi au în¬ 
ceput hărţuiala din mers. (2) Dar extremităţile flancurilor celor 
două armate n-au ajuns corp la corp, ci au păţit acelaşi lucru: 

au fost împiedicate de torenţi. Restul armatei a rezistat într-o 
luptă grea, în care se împingeau unii pe alţii cu scuturile. (3) 
Flancul stîng al beoţienilor, pînă ia mijlocul liniei de bătaie, 
a fost înfrînt de atenieni, care, în această parte a frontului, a 
atacat şi pe ceilalţi, dar mai ales pe thespieni. Astfel, ostaşii 
aliaţi aflaţi lîngă thespieni s-au retras, iar thespienii, fiind 
încercuiţi pe un spaţiu îngust, au fost ucişi luptînd corp la 
corp; şi cîţiva atenieni, fiind puşi în încurcătură din pricina 

încercuirii, nu s-au mai recunoscut şi s-au ucis unii pe alţii. 
(4) In această parte a frontului beoţienii au fost înfrînti şi s-au 
refugiat în partea unde se continua lupta; aripa dreaptă a the- 
banilor i-a învins pe atenieni şi, respingîndu-i de la început, 
i-au urmărit pas cu pas. (5) Pagondas a trimis dintr-un ascun¬ 
ziş două escadroane de cavalerie spre colină, de vreme ce aripa 
lor stingă era în suferinţă; aceşti cavaleri, apărînd pe neaştep¬ 
tate, au vîrît spaima în flancul învingător al atenienilor, care 
socoteau că altă armată vine la atac. (6) Astfel că din amîn- 
două părţile, şi din partea lui Pagondas şi din partea theba- 
nilor, duşmanii îi urmăreau şi năvăleau asupra lor, aşa că 
întreaga armată a atenienilor a fost pusă pe fugă. (7) O parte 
din atenieni au pornit spre Delion şi spre mare, alta s-a dus 
spre Oropos, iar alta spre muntele Parnes, şi în fine alţii, fie¬ 
care pe unde nădăjduia că se poate salva. (8) Beoţienii şi mai 
ales călăreţii lor şi locrienii, care le-au venit în ajutor cînd 
s-a produs respingerea, îi ucideau. La căderea nopţii s-a sal¬ 
vat mai uşor mulţimea celor care fugeau. (9) Iar a doua zi şi 

cei de la Oropos, şi cei de la Delion, lăsînd acolo o garnizoană 

% 

pe care încă o mai stăpîneau, au fost transportaţi pe mare 
acasă. 

97 (1) Beoţienii au înălţat un monument în cinstea biruin¬ 
ţei, au ridicat morţii lor şi după ce au prădat pe ai duşmanilor 
şi au instituit o strajă s-au retras la Tanagra, pregătindu-se să 
atace localitatea Delion. (2) De la Atena venea un crainic în 
vederea ridicării corpurilor celor căzuţi. în drum el a întîlnit 
un crainic beoţian care l-a întors pe cel atenian şi i-a spus că 
nu va realiza nimic mai înainte de a se întoarce el însuşi; 
acesta, stînd în faţa atenienilor, le-a adus la cunoştinţă, din 
partea beoţienilor, că nu fac bine ceea ce fac, deoarece calcă 
legiuirile străbune ale elenilor; (3) astfel, zicea el, este un 
lucru stabilit pentru toţi elenii că, atunci cînd se atacă reciproc, 
să nu se atingă de lucrurile sacre; dimpotrivă atenienii, în- 

conjurînd Delionul cu ziduri, şi-au stabilit înăuntru locuinţa, 
şi toate faptele care se petrec acolo le fac ca oamenii nelegiuiţi; 
de asemenea atenienii scot şi consumă apa care trebuia să ră- 

mînă neatinsă şi care este păstrată numai pentru jertfe. Astfel 
că beoţienii, invocînd pe zeii lor înşişi şi pe Apollon, le spun 
să se retragă din templu şi să-şi ducă cu ei toate ale lor. 

98 (1) După ce crainicul a spus aceste cuvinte, atenienii au 
trimis şi ei la beoţieni un crainic, susţinînd că nu au făcut 
nici o pagubă templului şi că nu vor aduce cu dinadinsul nici 
o vătămare în viitor, deoarece ei, de la început, n-au venit 
să facă rău, ci ca să îndepărteze din templu pe aceia care erau 
vătămători. (2) Le-au mai spus că există o lege pentru eleni 
că aceia care stăpînesc o tară, fie mai întinsă, fie mai puţin 
întinsă, să aibă în stăpînire întotdeauna şi locurile sacre, în- 
grijindu-le aşa cum este tradiţia şi cum vor putea. (3) Că şi 
beoţienii, şi mulţi alţii care, ridicîndu-se, au cucerit şi cuce¬ 
resc prin forţă un teritoriu au atacat mai întîi temple străine 
şi acum le stăpînesc ca şi pe ale lor proprii. (4) Aşa şi ei, dacă 
ar putea să stăpînească o parte mai mare din ţara lor, ar 
face acelaşi lucru; dar acum nu sînt dispuşi să se retragă din 
partea în care se găsesc, pentru că se socotesc pe pămîntul lor. 
(5) Ei s-au atins de apă de nevoie, iar nevoia nu şi-au luat-o 
din trufie, ci, trebuind să reziste împotriva beoţienilor, care 
s-au dus ei întîi în ţara atenienilor, au fost siliţi să se folo¬ 
sească de apă. (6) Este firesc ca orice faptă impusă de război 
şi de nevoie să dobîndească iertare, chiar din partea unui zeu 
(altarele constituie un refugiu pentru greşelile săvîrşite fără 
voie). Călcare de lege s-a numit săvîrşirea unor rele care nu 
erau impuse, dar nu săvîrşirea unor rele impuse de împrejurări. 
(7) O nelegiuire cu mult mai mare săvîrşesc aceia care cer să 
li se restituie morţii în schimbul unor lucruri sacre, decît aceia 
care nu vor să aducă ceea ce se cade în schimbul unor lu¬ 
cruri sacre. (8) Şi i-au îndemnat să le spună clar că nu vor 
putea ridica morţii în schimbul retragerii' din Beoţia (căci ei 
nu mai sînt în ţara beoţienilor, ci în aceea pe care au cîştigat-o 
cu suliţa), ci numai dacă vor încheia un tratat după legile stră¬ 
bune. 

99 (1) Beoţienii au răspuns că, dacă atenienii se află în 
Beoţia, să plece din ţara beoţienilor, luîndu-şi lucrurile lor de 

pe teritoriul Beoţiei, iar dacă sînt în ţara atenienilor, ate- 
nienii înşişi vor hotărî ce trebuie să facă. [Beoţienii au spus 
aşa], socotind că Oropia, în care s-a întîmplat să zacă morţii 
din lupta care se dăduse la hotare, este în stăpînirea atenie¬ 
nilor şi că ei n-ar putea să pună stăpînire pe ea întrebuinţînd 
forţa, (de aceea nici nu s-au angajat prin vreun tratat cu pri¬ 
vire la posesiunea atenienilor). în ceea ce priveşte expresia 
„din ţara lor“ ei au spus că pot să răspundă frumos „să plece 
şi să ia ceea ce au“. Crainicul atenienilor, ascultînd aceste 
lucruri, a plecat fără nici un rezultat. 

100 (1) Beoţienii, îndată au chemat din golful Malieus lăn- 
cieri şi prăştiaşi şi după ce le-au venit în ajutor două mii de 
hopliţi corintieni, şi străjerii peloponesieni, şi megarieni care 
veniseră de la Nisaia, au pornit în expediţie spre Delion şi 
au atacat fortăreaţa, încercînd s-o cucerească prin orice mijloc 
şi întrebuinţînd şi o maşină de război cu care au cucerit loca¬ 
litatea. (2) Această maşină au construit-o în felul următor: au 
tăiat cu ferăstrăul o bîrnă mare în lung în două; au scobit 
apoi cele două părţi de-a lungul, apoi l-au potrivit iarăşi exact 
ca părţile unui fluier. De un cap al bîrnei [scobite ca un 
fluier] au legat, cu lanţuri, o căldare şi în căldare, pe dedesubt, 
au introdus tubul de fier al unei foi, iar bîrna a fost acope¬ 
rită pe o mare întindere cu o tablă de fier. (3) Maşina era pur¬ 
tată pe cîteva căruţe la o mare distanţă de zid, mai ales în păr¬ 
ţile zidului construit cu viţă de vie şi cu lemne, şi ori de cîte ori 
o apropiau de acele părţi ale zidului, în capătul bîrnei dinspre 
ei introduceau tuburi mari de suflat şi începeau să sufle. (4) 
Suflul era împins cu mare putere prin scobitura bîrnei şi astfel 
ei reuşeau să provoace o flacără mare în căldarea care conţinea 
cărbuni aprinşi, sulf şi smoală; zidul fiind în felul acesta aprins, 
nimeni n-a mai putut rămîne pe el, ci, părăsindu-1, au fugit, 
aşa că a fost uşor de cucerit. (5) Unii dintre străjeri au pierit, 
două sute au fost luaţi prizonieri, iar grosul celorlalţi, îmbar- 
cîndu-se pe corăbii, s-au întors în patrie. 

101 (1) Delionul a fost cucerit în a 17-a zi după luptă. Crai¬ 
nicul atenienilor, care nu ştia nimic despre cele ce se petre- 

cuseră, a sosit nu mult după aceea, iar beoţienii i-au răspuns, 
în legătură cu morţii, dar altfel decît mai înainte. (2) în această 
luptă au murit aproape cinci sute de beoţieni, iar dintre ate- 
nieni ceva mai puţin de o mie, printre care şi comandantul 
Hippocrates şi un mare număr de soldaţi uşor înarmaţi şi de 
oameni care duceau bagajele. (3) După această luptă, şi De- 
mosthenes — deoarece cînd a plutit spre Siphai nu i-au reuşit 
încercările de trădare — avînd pe corăbii, armata compusă din 
agrai, precum şi ca la 400 de hopliţi atenieni, a făcut o 
debarcare în Sicyonia. (4) Sicyonienii, sărind să se apere mai 
înainte de a sosi toate corăbiile, i-au respins pe cei debarcaţi 

şi i-au urmărit pînă la corăbii; pe unii i-au omorît, iar pe 
alţii i-au capturat de vii şi, înălţînd un monument în cinstea 
biruinţei, au predat duşmanilor morţii prevăzuţi de armistiţiu. 
(5) Sitalces, regele odrysilor, a murit cam odată cu luptele de 
la Delion, aflîndu-se în expediţie împotriva tribalilor şi fiind 
înfrînt în luptă; Seuthes^ fiul lui Spardacos, nepotul lui, a ur¬ 
mat ca rege al odrysilor şi al restului Traciei, în locul lui Si¬ 
talces. 

102 (1) în aceeaşi iarnă, Brasidas, împreună cu aliaţii din 
Tracia a pornit în expediţie împotriva cetăţii Amphipolis, colo¬ 
nie a atenienilor aşezată pe fluviul Strymon. (2) Locul pe care 
se află acum cetatea încercase mai înainte să-l colonizeze şj 
Aristagoras din Milet, care fugise de regele Darius, dar a fost 
împiedicat de edoni şi apoi şi de atenieni. Aceştia, cu 32 de 
ani mai tîrziu, au trimis zece mii de colonişti din Atena şi din 
alte cetăţi, care primeau să plece în colonie. Aceştia au fost 
ucişi la Drabescos de către traci. (3) Şi, iarăşi, în al 299-lea an, 
atenienii, venind aci sub comanda lui Hagnon, fiul lui Nicias, 
care fusese trimis colonist, i-a izgonit pe edoni şi a colonizat 
acest loc, care mai înainte se numea Ennea Hodoi, [nouă dru¬ 
muri]. (4) Au pornit de la Eion, cetate pe care o aveau drept 
emporiu la mare, la gura rîului, la o distanţă de 25 de stadii 
de cetatea de acum, şi pe care Hagnon a numit-o Amphipolis, 
„cetatea înconjurătoare", pentru că pe lîngă o mare parte din 
cetate curge rîul Strymon, formînd un semicerc. Hagnon a în- 

conjurat-o cu un zid mare de la o parte a arcului rîului pînă 
la cealaltă parte şi a colonizat-o pe un loc ridicat, care se vede 
şi dinspre rîu şi dinspre mare. 

103 (1) împotriva acestei cetăţi a pornit deci cu armată Bra- 
sidas, ridicîndu-şi tabăra din ţinutul arnilor din Chalcidica, şi„ 
sosind pe la amiază la Aulon şi la Bromiscos, pe unde lacul 
Bolbe dă în mare, a cinat acolo şi apoi a pornit la drum. (2)< 
Era iarnă şi cădea lapoviţă multă; aceasta îl făcea să stăruie: 
şi mai mult în continuarea expediţiei, voind să scape nevăzut, 
de cei din cetate, exceptîndu-i pe trădători. (3) Căci în această, 
cetate locuiau cîţiva argileni — care sînt colonii andrienilor — 
şi alţii, complici la trădare; unii dintre ei fiind atraşi de Per- 
diccas, iar alţii de chalcidieni. (4) Mai ales argilienii, care locuiau. 
în apropiere, erau întotdeauna suspectaţi de atenieni şi complo- 
tînd împotriva cetăţii, cînd a venit momentul şi a sosit Brasidas 
au colaborat şi mai intens cu argienii, aşezaţi în Amphipolis,. 
pentru ca cetatea să fie predată; şi atunci, primindu-1 pe Bra¬ 
sidas în cetate şi desprinzîndu-se de alianţa cu Atena, în acea» 
noapte, către revărsatul zorilor, au aşezat armata pe puntea, 
rîului. (5) Cetatea este departe de drumul pe unde se trece, iar 
pe vremea aceea nu avea ziduri ca acum, ci acolo se afla o* 
strajă mică. Brasidas a respins-o uşor, mai ales că la mijloc 
era şi o trădare. Mai căzuse şi multă zăpadă. Brasidas, năpus- 
tindu-se pe neaşteptate, a trecut podul şi de îndată a captu¬ 
rat tot avutul celor care locuiau în afara cetăţii. 

104 (1) Deoarece trecerea podului de către Brasidas a consti¬ 
tuit o surpriză pentru cei din cetate, şi mulţi locuitori dinafara^ 
cetăţii erau prinşi, iar alţii se refugiau la zid, amphipolitenii 
au început să facă zarvă mare, mai ales că se bănuiau unii. 
pe alţii. (2) Şi se zice că Brasidas, dacă ar fi voit să nu se 
oprească cu armata pentru ca să prade, ci să pornească îndată 
spre cetate, ar fi cucerit-o. (3) Dar acum el, aşezîndu-şi armata,, 
a pornit în afara cetăţii şi, deoarece nimeni dintre cei din. 

cetate nu ieşea, aşa cum se aştepta, a stat liniştit. (4) Iar ad¬ 
versarii trădătorilor, izbutind cu mulţimea lor să împiedice des¬ 
chiderea imediată a porţilor, au trimis cîţiva oameni, împreună* 

cu strategul Eucles, care era paznic al acelui loc, trimis de 
la Atena, la celălalt strateg al atenienilor, la Thucydides, fiu] 
lui Oloros, care a scris această istorie şi care se afla la Thasos 
— insula Thasos este o colonie a parienilor, situată la o distanţă 
de o jumătate de zi plutire de la Amphipolis — cerîndu-i să 
le vină în ajutor. (5) Thucydides, auzind, a pornit îndată cu 
şapte corăbii, pe care le avea la îndemînă, dorind s-o ia înain¬ 
tea lui Brasidas şi să ocupe Amphipolisul mai înainte de a se 
preda sau dacă nu, să ocupe cetatea Eion. 

105 (1) în acest timp, Brasidas, temîndu-se de ajutorul coră¬ 
biilor din Thasos şi aflînd că Thucydides are o proprietate 
formată din mine de aur în partea aceea a Traciei şi că din 
această pricină are o foarte mare influenţă asupra locuitorilor 
de pe continent, a pornit în grabă să ocupe mai înainte ceta¬ 
tea, de va putea. Aceasta a făcut-o de teamă ca nu cumva, 
dacă va sosi Thucydides, poporul amphipolitenilor, nădăjduind 
că de pe mare îi vor Veni aliaţi şi din Tracia va aduna el os¬ 
taşi şi-i va salva, să fie dispuşi să se predea. Brasidas le-a 
făcut propuneri moderate de înţelegere, dînd de veste prin 
crainic că oricine dintre amphipolitenii şi atenienii din inte¬ 
rior doreşte poate să rămînă acolo în deplină egalitate cu cei 
aflaţi în stăpînirea sa, iar cine nu vrea să rămînă să plece, 
luîndu-şi lucrurile, in termen de cinci zile. 

106 (1) Poporul, auzind aceste propuneri, s-a împărţit în două 
tabere adverse, mai ales că o parte dintre ei erau cetăţeni ate- 
nieni, iar alţii amestecaţi; mulţi dintre cei capturaţi în afara 
cetăţii erau rude cu cei dinăuntru. Ei socoteau că această ştire 
este potrivită cu teama lor: atenienii, fiindcă erau bucuroşi 
să părăsească, eventual, cetatea, socotind că nu vor avea de 
înfruntat primejdii la fel cu ceilalţi, mai ales că nu se aştep¬ 
tau că vor primi degrabă ajutor; restul poporului [era dispus 
să plece] fiindcă socoteau că nu vor pierde cetatea în aceleaşi 
condiţii ca ceilalţi şi vor scăpa de primejdie împotriva aştep¬ 
tării lor. (2) Aşa că, amphipolitenii, văzînd că aceia care cola¬ 
borau cu Brasidas spuneau acum deschis că este drept ceea ce 
propusese el, şi constatînd că poporul şi-a schimbat părerea 


440 



CARTEA A IV-A 


şi nu mâi dă ascultare strategului atenienilor, care era de 
faţă, au încheiat înţelegerea şi l-au primit pe Brasidas în con¬ 
diţiile care fuseseră vestite prin crainic. (3) Aceştia au pre¬ 
dat cetatea în acest fel, iar Thucydides şi corăbiile au pornit 
în aceeaşi zi, tîrziu, spre Eion. (4) Brasidas a ocupat îndată ce¬ 
tatea, iar în timpul nopţii avea să cucerească şi Eionul, şi în- 
tr-adevăr, dacă corăbiile n-ar fi sărit degrabă în ajutor, cetatea 
ar fi fost cucerită la revărsatul zorilor. 

107 (1) După aceea, Thucydides a rînduit treburile în ceta¬ 
tea Eion, pentru ca să fie în siguranţă şi pentru clipa de faţă, 
în eventualitatea că Brasidas ar ataca, dar şi pe viitor, în- 
cuviinţînd, potrivit tratatului, ca cei care voiau să coboare din 
partea de sus a cetăţii [şi să vină la el]. (2) Brasidas, pornind pe 
neaşteptate spre cetatea Eion şi în acelaşi timp şi pe rîu, cu 
multe corăbii, nădăjduia că, ocupînd partea cetăţii care se ri¬ 
dica deasupra zidului, va putea să pună stăpînire pe intrarea 
prin rîu. Atacînd deci cetatea din ambele părţi, pe uscat, a fost 
respins. în acelaşi timp, cetatea Amphipolis era întărită. (3) Si 
Myrcinos, o cetate edonică, s-a dat de partea sa, pentru că 
regele edonilor, Pittacos, fusese ucis de copilul său Goaxis şi 
de soţia sa Brauro. Apoi, nu cu mult mai tîrziu, s-au dat de 
partea sa cetăţile Galepsos şi Oisyme; şi acestea sînt colonii 
ale cetăţii Thasos. Perdiccas, venind la faţa locului îndată 
după cucerirea cetăţii, a pus în rînduială lucrurile. 

108 (1) Deoarece cetatea Amphipolis era ocupată, atenienii 
au fost cuprinşi de o mare teamă, mai ales pentru că ceta¬ 
tea le aducea folos, fiindcă le trimitea lemne pentru construc¬ 
ţia corăbiilor şi le procura bani; [de asemenea ei se mai te¬ 
meau] pentru că pînă la Strymon era drumul thessalienilor 
cînd însoţeau pe lacedemonieni, care mergeau spre aliaţii lor. 
Insă — gîndeau ei — atîta timp cît nu erau stăpîni pe pod, 
care, în partea superioară, era mare şi se întindea deasupra unei 
mari porţiuni a mlaştinii făcute de rîu, dar păzeau cu coră¬ 
biile partea dinspre Eion, lacedemonienii nu vor putea să avan¬ 
seze. Atunci, însă, atenienii socoteau că trecerea la aliaţii la- 
cedemonienilor era mai uşor de realizat. (2) Atenienii se te- 

meau şi de aliaţi, să nu se desprindă de ei. într-adevăr, 
Brasidas se arăta foarte cumpătat în toate şi mai ales în 
vorbe, spunîndu-le totdeauna că fusese trimis ca să elibereze 
Elada. (3) Cetăţile supuse Atenei, aflînd şi de cucerirea Amphi- 
polisului, şi de ofertele lui Brasidas, şi de blîndeţea lui, au 
fost şi mai mult tentate să-şi schimbe situaţia; pe ascuns ele 
trimiteau crainici la el, îndemnîndu-1 să vină la ei şi fiecare 
cetate voia să fie cea dintîi care să se desprindă. (4) De altfel, 
aceste cetăţi socoteau că nu vor păţi nimic, căci, pe de o parte, 
se înşelaseră asupra puterii atenienilor, aşa cum s-a arătat mai 
tîrziu, iar, pe de altă parte, pentru că judecau situaţia mai 
mult cu dorinţele lor confuze decît cu raţiunea clară. De altfel 
oamenii obişnuiesc să încredinţeze unei nădejdi necercetate cu 
raţiunea lucrul pe care-1 doresc, iar lucrul pe care nu-1 doresc 
pbişnuiesc să-l respingă prin raţiunea autocratică™. (5) în ace¬ 
laşi timp, deoarece atenienii fuseseră bătuţi de curînd în Beo- 
ţia, iar Brasidas vorbea lucruri imaginare şi nu ceea ce era 
în realitate — anume că atenienii numai cu armata lui nu 


cutezaseră să dea lupta la Nisaia — aliaţii care îi părăseau pe 
atenieni prindeau curaj şi socoteau că nimeni n-o să vină să-i 
atace. (6) Dar lucrul cel mai important era că, din pricina 
perspectivei momentane plăcute™ şi pentru că la imboldul la- 
cedemonienilor aveau să încerce desprinderea, erau gata să se 


♦ 

avînte în primejdie prin orice mijloc™. Atenienii, fiind informaţi 


de toate acestea şi avînd în vedere că mai era puţin timp şi 


venea iarna, şi-au împrăştiat gărzile prin cetăţi, iar Brasidas, 


trimiţînd insistent oameni la Sparta, cerea lacedemonienilor să 


i se trimită armată, pe cînd el însuşi construia corăbii la 
Strymon. (7) Lacedemonienii, pe de o parte din pricina invidiei 
fruntaşilor, iar pe de altă parte pentru că voiau chiar să aducă 
înapoi oamenii de pe insulă™ şi să termine războiul, nu i-au 
dat ascultare. 


109 (1) în aceeaşi iarnă şi megarienii au dărîmat pînă la 
temelii marile ziduri pe care le aveau în stăpînire atenienii, şi 
Brasidas, după cucerirea cetăţii Amphipolis, a pornit împreună 
,cu aliaţii împotriva cetăţii numită Acte. (2) Această cetate se 
ridică dincoace de canalul regelui'* 7 , iar muntele Athos, care se 

află acolo, se termină în Marea Aigaion. (3) In această regiune 
se află următoarele cetăţi: Sane, colonie a andrienilor, situată, 
chiar lîngă canal, şi privind spre Marea Eubeei, Thyssos, Cleo- 
nai, Acrothos, Olophyxos, Dion. (4) Aceste cetăţi sînt locuite 
de neamuri amestecate, de barbari, care vorbesc două limbi. 
O mică parte dintre ei sînt chalcidieni, dar cea mai mare 
parte sînt pelasgi'* 8 , făcînd parte dintre tirenienii care au locuit 
odinioară insula Lemnos şi Atena; mai sînt bisalţi 49 , crestoni 50 ,, 
edoni 51 . Ei locuiesc în cetăţi mici. (5) Cele mai multe dintre 
aceste cetăţi s-au dat de partea lui Brasidas, dar cetăţile 
Sane şi Dion s-au împotrivit, iar Brasidas, rămînînd pe loc cu 
armata, le pustia pămîntul. 

110 (1) De vreme ce nu-i dădeau ascultare, Brasidas a pornit 
îndată cu armata împotriva cetăţii Torone din Chalcidica, care 
era stăpînită de atenieni; însă cîţiva locuitori l-au poftit să 
vină, fiind gata să-i predea cetatea. Brasidas, sosind în timpul 
nopţii, s-a aşezat pe la revărsatul zorilor cu armata lîngă 
templul Dioscourilor, care se află la o distanţă de cel mult trei 
stadii de cetate. (2) El a scăpat neobservat de restul cetăţii. 
Torone şi de gărzile atenienilor; cîţiva dintre cei care colabo¬ 
rau cu el, ştiind că vine, i-au ieşit pe ascuns înainte şi, cînd 
au aflat că a sosit, au dus şapte bărbaţi uşor înarmaţi care 
aveau la ei pumnalele (căci numai ei, dintre cei douăzeci de 
bărbaţi rînduiţi la început, nu s-au temut să intre înăuntru;, 
comandant le era Lysistratos din Olynthos iar ei, pătrunzînd 
prin zidul dinspre mare şi trecînd neobservaţi de străjile care 
erau aşezate deasupra, pentru că cetatea era aşezată pe o co¬ 
lină, s-au urcat, au ucis pe străjeri şi au cucerit poarta de la 
Canastraion. 

111 (1) Brasidas, după ce a înaintat puţin cu restul arma¬ 
tei, s-a oprit pe loc, dar a trimis înainte o sută de peltaşti 
pentru ca, atunci cînd se vor deschide anumite porţi şi se 
va da semnalul convenit, ei să intre cei dintîi înăuntru. (2) 
Aceştia, trecînd .timpul şi mirîndu-se [că nu văd semnalul],, 
s-au trezit că, puţin cîte puţin, au ajuns lîngă cetate. Toroneii, 
care se găseau înăuntru pregătiţi, împreună cu cei care intra- 

seră în cetate, cînd li s-a ridicat portiţa şi apoi, după sfărî- 
marea drugului, s-au deschis porţile dinspre agora, mai întîi, 
făcînd un ocol, au dus pe cîţiva la portiţă. [Aceasta au făcut-o] 
pentru ca, din spate şi din ambele laturi, să vîre groaza în 
cei din cetate care nu ştiau nimic, fiind luaţi prin surprin¬ 
dere, apoi au semnalizat cu ajutorul focurilor aprinse, aşa 
cum se stabilise, şi prin porţile din agora au introdus restul 
peltaştilor. 

112 (1) Brasidas, primind consemnul, a pornit în grabă la 
<irum, ridicînd armata, care venea în ajutor în număr mare, 
provocînd multă tulburare printre cei care se găseau în cetate. 
(2) Unii năvăleau îndată spre porţi, iar alţii lunecau pe bîrnele 
tăiate în patru colţuri, care întîmplător se aflau lîngă zidul 
căzut şi reclădit, şi care serveau la ridicarea pietrelor. (3) 
Brasidas şi-a îndreptat îndată oastea spre partea de sus a 
cetăţii, voind s-o cucerească începînd cu culmile, iar restul 
trupelor s-a împrăştiat în mod egal în toate părţile. 

113 (1) După cucerirea cetăţii cea mai mare parte dintre 
toronei, neştiind nimic, erau în panică, iar cei care unelteau 
cu duşmanul şi cei cărora le era pe plac ceea ce se întîmplă 
veneau îndată alături de cei care intrau. (2) Iar dintre atenieni 
(unii dormeau în agora, ca la cincizeci de hopliţi) prinzînd de 
veste, puţini la număr însă au fost ucişi, de mîinile duşmanilor, 
iar dintre ceilalţi, unii s-au salvat fugind pe jos, iar alţii s-au 
refugiat la cele două corăbii care stăteau de strajă în fortă¬ 
reaţa Lekythos, pe care chiar ei o stăpîneau, după ce o cuce¬ 
riseră, şi care era pe o înălţime a cetăţii spre mare, pe un 
istm strîmt. (3) S-au mai refugiat şi dintre toronei, aceia care 
erau prieteni cu atenienii. 

114 (1) Făcîndu-se ziuă şi cetatea fiind ţinută cu străşnicie 
în mînă, Brasidas a dat de ştire prin crainic toroneilor, care 
fugiseră cu atenienii, că, aceia care vor, pot să se întoarcă 
acasă şi să rămînă cetăţeni fără nici un fel de teamă, apoi, 
trimiţînd un crainic la atenieni, le-a poruncit să iasă din 
Lekythos — care e al chalcidienilor —' luînd cu ei morţii şi 

bagajele lor după regulile prevăzute de armistiţiu. (2) Atenie- 
nii au spus că nu vor părăsi fortăreaţa şi i-au cerut să încheie 
un armistiţiu de o zi pentru ca să poată să-şi ridice morţii. 
Brasidas le-a acordat două zile. In aceste două zile, el si-a 
întărit casele de primprejur şi atenienii pe ale lor. (3) Apoi, 
chemînd poporul toroneilor în adunare, Brasidas le-a spus 
cuvinte asemănătoare cu cele rostite în cetatea Acanthos si 

i 

anume că nu este drept să socotească oameni răi şi trădători 
pe aceia care i-au înlesnit cucerirea cetăţii — pentru că ei 
n-au făcut aceasta ca să înrobească cetatea şi nici fiindcă 
fuseseră mituiţi, ci spre binele şi libertatea ei — şi nici cei 
care nu au luat parte la acţiune să nu creadă că se va atinge 
de ei, căci el n-a venit să distrugă nici cetatea şi nici pe 
vreun particular. (4) Le-a mai spus că tocmai de aceea a 
dat această veste celor care fugiseră în tabăra ateniană, pen¬ 
tru că socoteşte că aceia nu s-au făcut mai răi prin prietenia 
atenienilor şi că atenienii, dacă vor încerca, nu vor apărea 
mai răi decît lacedemonienii; el tocmai de aceea le va fi mai 
binevoitor, pentru că lacedemonienii săvîrşesc lucruri mai 
drepte, dar acum ei se tem pentru că nu-i cunosc. (5) I-a în¬ 
demnat pe toţi să se obişnuiască cu gîndul că le vor fi aliaţi 
statornici, şi că ei vor răspunde de acum înainte pentru toate 
greşelile pe care le vor săvîrşi, deoarece cele anterioare nu 
le-au săvîrşit din vina lor, ci au fost împinşi de alţii, mai 
puternici, să le facă, şi că-i va ierta chiar dacă întrucîtva s-au 
împotrivit. 

115 (1) Spunînd astfel de cuvinte şi încurajîndu-i, Brasi¬ 
das, după ce au trecut zilele armistiţiului, a început să ridice 
întărituri în faţa punctului Lekythos, în timp ce atenienii li 
se împotriveau de pe părtea mai slabă a zidului şi de pe 
casele care aveau creneluri. (2) O zi i-au respins, iar în ziua 
următoare, în timp ce duşmanii încercau să aducă împotriva 
lor o maşină, de pe care plănuiseră să dea foc întăriturilor de 
lemn, iar armata se apropia pe acolo pe unde credeau ei că 
ar putea să aducă maşina şi pe unde se putea da lupta mai 
bine, au ridicat un turn de lemn pe o casă, au umplut cu 
apă multe amfore şi butoaie şi au mai dus şi pietre mari; şi 

pe acolo s-au urcat apoi mulţi oameni. (3) Dar clădirea, pri¬ 
mind o sarcină prea mare, s-a prăbuşit şi producîndu-se un 
mare zgomot, atenienii, care se aflau în apropiere şi care au 
văzut prăbuşirea, mai mult s-au întristat decît s-au îngrozit; 
cei din afară şi mai ales cei mai îndepărtaţi, socotind că pe 
aci a fost cucerită cetatea, s-au refugiat la mare şi la corăbii. 

116 (1) Brasidas. cînd a aflat că atenienii părăsesc crene¬ 
lurile şi cînd a văzut ceea ce se întîmplase, s-a năpustit cu 
toată armata asupra zidului pe care l-au cucerit îndată, iar 
pe toţi cîţi i-a capturat i-a ucis. (2) Atenienii, părăsind acel 
loc şi cu bărcile şi cu corăbiile, s-au dus la Pallene, iar Bra¬ 
sidas — există la Lekythos un templu al zeiţei Atena, iar el 
tocmai vestise, cînd era gata să dea asaltul, că va da 30 de 
mine de argint aceluia care va ataca cel dinţii zidul — soco¬ 
tind că cucerirea se făcuse altfel decît omeneşte, a dat cclc 
30 de mine zeiţei pentru templu, apoi, distrugînd fortăreaţa 
Lekythos, a împodobit templul, l-a făcut mai frumos. (3) în 
restul iernii Brasidas a făcut ordine în ţinuturile pe care le 
cucerise şi a plănuit să atace altele. Trecînd iarna, s-a termi¬ 
nat al optulea an al războiului. 

117 (1) O dată cu sosirea primăverii a anului următor, lace- 
demoniertii şi atenienii au încheiat un armistiţiu de un an: ate¬ 
nienii îşi închipuiau că Brasidas nu va putea să mai desprindă 
de ei nici un aliat, mai înainte de a se pregăti ei înşişi în 
linişte şi că, dacă le va merge bine, vor putea încheia un acord 
mai larg; lacedemonienii [la rîndul lor] socoteau că atenienii 
se vor teme de alte desprinderi şi că, dacă vor înceta tempo¬ 
rar suferinţele şi mizeriile, atenienii vor dori şi mai mult să 
se înţeleagă, să le restituie oamenii şi să încheie un armistiţiu 
pentru un timp şi mai îndelungat. (2) Astfel, spartanii ţineau 
foarte mult să li se restituie prizonierii pe cînd Brasidas avea 
încă succese şi plănuiau ca, dacă el va înainta mai mult şi va 
crea un echilibru între forţe, de unii să se lipsească, iar împo¬ 
triva celorlalţi să se avînte şi să le reziste pe picior de ega¬ 
litate. (3) Aşadar, se încheie între ei şi aliaţii lor un armistiţiu 
în felul următor: 

118 (1) „Noi am hotărît ca oricine va voi să poată să sc 
folosească fără viclenie şi fără teamă de reşedinţa oracolului 
lui Apollon Pitianul, potrivit legilor străbune. (2) Acestea 
le-au hotărît lacedemonienii şi aliaţii lor care erau prezenţi 
si anume să convingă după putinţă, prin crainici, şi pe beo- 
ţieni, şi pe phocidieni. (3) în privinţa banilor zeului să ne 

îngrijim ca să-i găsim pe cei care au jefuit, conducîndu-ne în 

chip corect şi cinstit după legile străbune şi noi, şi voi, şi 

oricine doreşte dintre ceilalţi, respectînd cu toţii obiceiurile 
străbune. (4) în legătură cu aceasta, lacedemonienii şi aliaţii 
au mai hotărît şi următoarele: lacedemonienii şi aliaţii 
au hotărît că, dacă atenienii vor încheia un tratat, fiecare să 
rămînă în ţara lui (avînd fiecare ceea ce avem acum), şi anume 
aceia care locuiesc între Coryphasion, Buphras şi Tomeus, să 
rămînă acolo şi tot pe loc să stea şi cei care locuiesc în Cythe- 
ra, fără să ia parte la alianţă şi nici noi să nu ne ducem 

la ei si nici ei la noi; cei care locuiesc în Nisaia si Minoa să 
nu treacă peste drumul care duce de la porţi pe lîngă Nisos 
la templul lui Poseidon, iar de la templul lui Poseidon spre 
podul de la Minoa, (nici megarienii şi nici aliaţii lor să nu 
treacă acest drum). Să stăpînească insula pe care le-o luaseră 
atenienii şi să nu se amestece unii cu alţii în nici un fel; de 
asemenea să păstreze şi ceea ce au în Troizena şi cele la care 
s-au învoit cu atenienii. (5) în ceea ce priveşte marea, lace¬ 
demonienii şi aliaţii lor să nu plutească pe o corabie mare 
pe apele din faţa ţării lor şi din faţa aliaţilor, ci să se folo¬ 
sească de o corabie de negoţ, prevăzută numai cu vîsle, cu 
o capacitate de 50 de talanţi. (6) Că pot să se ducă în Pelo- 
pones şi la Atena, pe pămînt şi pe apă şi, folosind crainici, 
soli şi acoliţi, să se încheie tratate pentru încetarea războiului 
şi a revendicărilor, în orice condiţii vor găsi de cuviinţă. (7) în 
acest timp, nici noi nici voi să nu primim dezertori, nici oameni 
liberi, nici sclavi. (8) Să ne daţi satisfacţie, în faţa judecăţii, 
şi voi nouă şi noi vouă, rezolvînd diferendele după dreptul 
strămoşesc pe calea justiţiei, fără război. (9) Aceste hotărîri 
le-au luat lacedemonienii şi aliaţii lor, iar dacă voi aveţi vreo 
părere mai bună şi mai dreaptă decît acestea, veniţi la Sparta 
şi ne arătaţi, pentru că nici lacedemonienii, nici aliaţii lor nu 

vor respinge nici o propunere dacă va fi dreaptă. (10) Iar cei 
care vin cu un scop, să vină, pe drumul pe care ne îndemnaţi 
şi voi pe noi. (11) Tratatul va fi încheiat pe o durată de un 
an. Poporul a hotărît, Acamantis fiind la prytanie, Phainippos 
fiind secretar, Niciades epistat, Laches propunînd: să fie într-un 
ceas bun; atenienii încheie un armistiţiu după cum s-au înţeles 
cu lacedemonienii şi cu aliaţii lor; şi s-au înţeles în adunare ca 
armistiţiul să fie pe timp de un an (12) şi să înceapă în această 
zi, a 14-a a lunii Elaphebolion. (13) în acest timp să vie soli 
şi crainici la fiecare dintre părţile contractante şi să discute 
în ce condiţii se va face încetarea războiului. (14) Strategii şi 
prytanii, convocînd poporul în adunare, să delibereze mai 
întîi atenienii în privinţa păcii, a trimiterii soliei, care să 
discute încetarea războiului. Soliile să facă libaţii în faţa 
poporului ca dovadă că vor respecta acest tratat timp de 
un an“. 

119 (1) Aceste învoieli le-au încheiat pe de o parte lace¬ 
demonienii cu aliaţii lor, şi pe do alta atenienii cu aliaţii lor, 
şi au jurat, lacedemonienii şi aliaţii lor, în luna lacedemo- 
niană, Gerastion, în ziua a 12-a. (2) Dintre lacedemonieni au 
încheiat învoielile şi au făcut libaţii următorii: Tauros, Echeti- 
midas, Athenaios, Periclidas, Philocharidas, Eryxidaidas; dintre 
corintieni: Aineas, fiul lui Ocytos, şi Euphamidas, fiul lui 
Aristonymos, dintre sicyonieni, Damotimos, fiul lui Naucrates, 
şi Onasimos, fiul lui Megacles; dintre megarieni Nicasos, fiul 
lui Cecalos, şi Menecrates, fiul lui Amphidoros; dintre epidau- 
rieni Amphias fiul lui Eupaidas; dintre atenieni comandanţii 
Nicostratos fiul lui Diitrephes, Nicias, fiul lui Niceratos, şi Au- 
tocles, fiul lui Tolmaios. (3) Acesta a fost armistiţiul. în tot 

timpul acesta s-au mai întîlnit pentru ca să discute încheierea 
unui tratat definitiv. 

120 (1) Cam în aceste zile, în care ei se întîlneau, cetatea 
Scione din Pallene, desprinzîndu-se de atenieni, a trecut de 
partea lui Brasidas. Scionienii din Pallene spun că îşi au ori¬ 
ginea în Pelopones şi că primii lor locuitori au pornit de la 
Troia si au fost duşi de furtună în acest loc, de care s-au 

• i 7 

folosit şi acheii, şi au locuit aci. (2) După ce s-au desprins ci 
de Atena, Brasidas a plutit noaptea spre Scione, în timp ce o 
triremă prietenă îl preceda, iar el o urma de departe într-o 
corabie mică, pentru ca dacă se vor întîlni cu un vas mai 
mare decît această corabie mică, trirema să-l apere, iar dacă 
i-ar ieşi în cale vreo triremă adversară aceasta — credea el — 

t 

nu se va îndrepta spre micul vas, ci se va năpusti asupra 
triremei, iar el se va salva. (3) Izbutind deci Brasidas să treacă 
la Scione, a şi chemat pe scionieni în adunare şi le-a spus 
ceea ce spusese şi la Acanthos şi la Torone, şi pe deasupra 
le-a mai declarat că ei sînt cei mai vrednici de laudă, de 
vreme ce, deşi locuiesc în Pallene, pe acel istm, interceptat de 
către atenieni care stăpîneau Potideea, şi, deşi nu sînt decît 
nişte insulari, de la ei au pornit pe drumul libertăţii şi n-au 
aşteptat — din laşitate — să fie constrînşi cînd este vorba 
de propriul lor bine. Aceasta este o dovadă — zicea el — 
că sînt în stare să îndure bărbăteşte şi alte greutăţi, cu mult 
mai mari, iar, dacă lucrurile vor fi aranjate cu raţiune, el îi 
va socoti cu adevărat prieteni ai lacedemonienilor, cei mai 
demni de încredere, si-i va onora si cu alte lucruri. 

121 (1) Scionienii au fost aţîţaţi de aceste cuvinte şi toţi, la 
fel, au prins curaj, ba chiar şi cei care mai înainte nu priveau 
cu ochi buni cele ce se întîmplă acum se gîndeau să poarte 
război cu tot avîntul. L-au primit pe Brasidas frumos şi în 
mijlocul poporului i-au pus pe cap o cunună de aur ca unuia 
care va elibera Elada, iar în particular îl înfăşurau în panglici 
şi se duceau la el ca la un atlet. (2) Brasidas pentru un mo¬ 
ment le-a lăsat o strajă şi nu mult după aceea a trecut iarăşi 
pe la ei cu o armată mai maro, voind ca împreună să încerce 
să cucerească cetatea Mende şi Potideea } socotind că poate 
atenienii le vor sări în ajutor ca unei insule şi dorind să le-o* 
ia înainte. în acelaşi timp, Brasidas punea la cale, prin aceste 
cetăţi, acţiuni de trădare. 

122 (1) Brasidas era chiar gata să le atace, cînd pe o tri¬ 
remă sosesc la el — dintre atenieni — ca să-i vestească înche¬ 
ierea armistiţiului: Aristonymos, iar dintre lacedemonieni Athe- 

naios. (2) Armata a trecut iarăşi la Torone, iar aceştia i-au 
vestit lui Brasidas încheierea învoielii; toţi aliaţii lacedemo- 
nienilor din Tracia au primit cele ce se hotărîseră. (3) Aristo- 
nymos a fost de acord cu celelalte clauze, dar, dîndu-şi seama, 
după socoteala zilelor, că scionienii se desprinseseră de atenieni 
mai tîrziu, au spus că ei nu vor să fie incluşi în tratat. Brasi¬ 
das a spus multe lucruri împotrivă, ca şi mai înainte, nevoind 
să părăsească cetatea.(4) Cînd Aristonymos a anunţat la Atena cele 
petrecute, atenienii tocmai erau gata să pornească cu armată îm¬ 
potriva cetăţii Scione. Dar lacedemonienii, trimiţînd soli la Atena, 
le-au spus că în acest caz vor călca tratatul; avînd încredere 
în Brasidas, au încercat să pună stăpînire pe cetate, pregătin- 

du-se să discute în faţa judecăţii în legătură cu această cetate. 
<5) Dar atenienii nu voiau să rişte să se înfăţişeze în faţa 
unor judecători, ci doreau să plece în expediţie cît mai grabnic, 
fiind tare mîniaţi că pînă şi cei din insule cer să se desprindă 

de ei, avînd încredere în armata de uscat a lacedemonienilor, 
care le putea fi de folos. (6) Adevărul în legătură cu desprin¬ 
derea cetăţii Scione din alianţă era chiar mai puternic decît 
îl justificau atenienii. Intr-adevăr, scionienii s-au desprins 
din alianţă la două zile după încheierea armistiţiului. Convinşi 
de Cleon, au votat îndată un decret ca să-i ridice pe scionieni 
şi să-i ucidă. Lăsînd celelalte treburi, au început să se pregă¬ 
tească în acest scop. 

123 (1) în acest timp, de Atena s-a desprins Mende, o 
cetate din Pallene, colonie a Eretriei. Şi pe aceasta a primit-o 
Brasidas, socotind că nu săvîrşeşte nici o încălcare a armisti¬ 
ţiului pentru că mendienii trecuseră pe faţă de partea lui, în 
timpul armistiţiului. Avea şi Brasidas motive să-i învinuiască 
pe atenieni că violează tratatul. (2) De aceea, şi mendeienii au 
prins şi mai mult curaj, deoarece vedeau că hotărîrea lui Bra¬ 
sidas este fermă şi, încă o dovadă, că nu trădase cetatea 
Scione; de asemenea [ei au mai prins curaj] fiindcă aceia care 
colaborau cu ei erau puţini şi nu mai erau îngăduitori, fiindcă 
atunci şovăiseră, ci, temîndu-se să nu fie ei înşişi daţi în vileag, 
forţau poporul împotriva aşteptărilor. (3) Atenienii, aflînd 


450 



CARTEA A IV-A 


îndată cele întîmplate, s-au înfuriat şi mai mult şi se pre¬ 
găteau să atace amîndouă cetăţile. (4) Brasidas, aşteptîndu-se 
că atenienii vor veni pe mare, a dus copiii şi femeile scionie- 
nilor şi mendeienilor la Olynthos, în Chalcidica, şi le-a trimis- 
cinci sute de hopliţi lacedemonieni şi trei sute de peltaşti chal- 
cidieni, iar drept comandant al tuturor pe Polydamidas. Aceş¬ 
tia se pregăteau în comun între ei, socotind că atenienii vor 
veni în grabă. 

124 (1) Brasidas şi Perdiccas pornesc cu armată în acelaşi 
timp, împotriva lui Arrhabaios la Lyncos. Perdiccas comanda 
armata macedonienilor, pe care îi avea în stăpînire şi pe 

hopliţii eleni care locuiau acolo, iar Brasidas, pe lîngă pelo- 
ponesienii care rămăseseră acolo, mai avea cu sine chalci- 
dieni şi achantieni şi dintre ceilalţi, după cum putuseră să-i 
dea fiecare. întreaga armată hoplită a elenilor era constituită 
din trei mii de oameni, iar călăreţii — toţi macedonieni cu 
chalcidieni împreună — erau ceva mai puţini de o mie; mai 
erau şi alţi mulţi barbari de rînd. (2) Năvălind în ţara lui 
Arrhabaios şi găsind pe lynceşti pregătiţi cu armata împotriva 
lor, s-au aşezat şi ei la fel. (3) Pedeştrii ocupau ambele părţi 
ale unei coline, iar la mijloc aveau o cîmpie; călăreţii celor 
două armate năvălind în cîmpie, au început să dea mai întîi 
lupte de cavalerie. Brasidas şi Perdiccas în timp ce hopliţii 
lynceştilor avansau de pe colină cu călăreţii şi erau gata să. 
dea lupta — au dus şi ei ostile împotriva lor şi, năpustindu-se. 
asupră-le, au respins mai întîi pe lynceşti şi au ucis mulţii 
dintre ei; restul, refugiindu-se pe înălţime, au stat liniştiţi.. 
După aceasta Brasidas şi Perdiccas, înălţînd un monument 
în cinstea victoriei, au aşteptat două sau trei zile să vinăi 
illyrii, care trebuiau să sosească, deoarece erau plătiţi de- 
Perdiccas. Acesta voia să înainteze spre satele lui Arrhabaios, 
şi să nu stea pe loc, iar Brasidas, privind cu grijă la cetatea: 
Mende şi temîndu-se ca nu cumva atenienii să vină între timp) 

pe mare, şi cetatea să păţească ceva, mai ales că illyrii nu: 
sosiseră, nu era entuziasmat să dea lupta, ci mai degrabă voia' 
să se retragă. 

125 (1) în timp ce ei şovăiau, s-a anunţat că illyrii, îm¬ 
preună cu Arrhabaios, trădîndu-1 pe Perdiccas, au sosit. Astfel 
că amîndoi erau acum de părere să se retragă de teama illyri- 
lor, care erau oameni războinici; deoarece, însă, nu se ordo¬ 
nase, din pricina divergentelor dintre ei, în ce parte s-o ia şi 
se şi înnoptase, macedonienii şi gloata barbarilor, fiind cuprinşi 
pe loc de groază aşa cum se întîmplă în marile armate cînd, 
dintr-o dată, fără motiv, intră în panică şi socotind că spre ei 
vin mai mulţi duşmani decît erau în realitate, au început 
deodată să fugă, îndreptîndu-se spre patrie. Perdiccas, care la 
început nu ştia nimic, îndată ce a aflat, mai înainte de a-1 
vedea pe Brasidas (taberele erau aşezate departe una de alta) 
a fugit. (2) La revărsatul zorilor, cînd Brasidas a văzut că 
macedonienii se retrag cei dintîi, ştiind că illyrii şi Arrhabaios 
sînt gata să sosească, a strîns şi el pe hopliţi într-o linie 
de formaţie dreptunghiulară şi, aşezînd în mijlocul hopliţilor 
pe soldaţii uşor înarmaţi, îşi făcea planul să se retragă. (3) Pe 
ecdromi i-a pus la urmă, pentru eventualitatea că duşmanii îi 
vor ataca, iar el însuşi, avînd trei sute de soldaţi aleşi, avea 
de gînd să se retragă cel din urmă, pentru ca să reziste celor 
dintîi duşmani care-1 vor ataca. (4) Şi, mai înainte ca duşma¬ 
nii să fie aproape, le-a făcut în grabă soldaţilor următoarele 
îndemnuri: 

126 (1) „Dacă v-aş bănui, peloponesienilor, că sînteti im¬ 
presionaţi pentru că aţi fost lăsaţi singuri, iar barbarii vin la 
atac şi sînt numeroşi, nu v-aş da în acelaşi timp instrucţiuni 
şi nu v-aş face îndemnuri. Acuma însă, faţă de absenţa alor 
noştri şi faţă de mulţimea duşmanilor, voi încerca să vă 
conving, amintindu-vă şi făcîndu-vă îndemnuri în chestiunile 
cele mai importante. (2) Se cade ca noi să fim buni luptători 
în război, nu datorită prezenţei aliaţilor, ci datorită propriei 
noastre vitejii şi să nu ne temem de loc de mulţimea altora, 
pentru că voi n-aţi venit din acele cetăţi în care nu poporul 
guvernează pe cei puţini, ci, dimpotrivă, din cetăţile în care cei 
puţini guvernează pe cei mulţi, şi n-aţi venit ca să cîştigaţi pu¬ 
terea pentru altul, ci ca să învingeţi, luptînd. (3) Barbarii de 
care vă temeţi acum, pentru că nu-i cunoaşteţi, trebuie să ştiţi şi 

din luptele pe care le-aţi dat cu ei pentru macedonieni, şi din 
bănuielile mele şi din cele ce ştiu din auzite, că nu vor fi 
grozavi. (4) Intr-adevăr, cînd duşmanii în realitate slabi fac 
impresia că sînt tari, este îndeajuns să se spună adevărul în 
privinţa lor, pentru' ca adversarii lor să se apere cu mai mult 
curaj. Dimpotrivă, cînd duşmanii au, într-adevăr, ceva bun, 
cel care nu le cunoaşte această calitate, poate să se nă¬ 
pustească asupra lor cu mai mult curaj. (5) Aceştia 
fac celor care nu-i cunosc impresia că sînt grozavi, pen¬ 
tru că prin mulţimea lor par înspăimîntători la ve¬ 
dere, şi sînt insuportabili atît datorită groaznicelor strigăte 
care le scot, cît şi a mişcării armelor, care dă o oarecare im¬ 
presie de ameninţare. Ei nu sînt însă în stare să se bată cu 
cei care le rezistă, pentru că, neavînd o linie de bătaie orîn- 
duită, nu le este ruşine să părăsească terenul, cînd sînt presaţi. 
Deoarece fuga şi înaintarea se bucură de aceeaşi cinste în ochii 
lor, ei nu pot distinge nici vitejia. Lupta suverană ar putea să 
dea cuiva pretextul cuviincios de a se salva. Ei socotesc că 
prezintă mai multă încredere acţiunea de a ne înspăimînta 
fără a înfrunta primejdii decît a se bate cu noi, pentru că, 
altfel, ar lupta mai întîi şi nu ar căuta să ne înfricoşeze. (6) 
Vedeţi, deci bine, că toată grozăvia care vine de la ei este, 
în realitate, slabă, doar la vedere şi la auz cutremurătoare. 
Voi, dacă-i veţi primi rezistînd cu dîrzenie cînd vor năvăli 
şi dacă, la momentul potrivit, vă veţi retrage în ordine, atunci 
veţi ajunge mai uşor să vă puneţi la adăpost şi veţi cunoaşte 
că astfel de gloate zdrobesc, prin ameninţări, curajul acelora 
care trebuie să le primească mai întîi atacul, iar aceia care le 
cedează arată că le-au depus curajul la picioare". 

i 

127 (1) Astfel de îndemnuri le-a făcut Brasidas cînd şi-a dus 
armata la luptă. Barbarii, văzîndu-1, l-au atacat cu strigăte şi 
zarvă mare, crezînd că o să fugă iar că ei o să-l prindă şi o 
să-l ucidă. (2) Cînd soldaţii spartani de hărţuială îi întîmpinau 
pe oriunde loveau ei, iar Brasidas, împreună cu soldaţii aleşi, re¬ 
zista împotriva celor care atacau cu dîrzenie, ei au rezistat, 
împotriva aşteptării lor, primului asalt, apoi, neîncetat, luau 
în primire pe cei care atacau şi le rezistau. Cînd atacanţii 

şedeau liniştiţi, ei se retrăgeau. Atunci cei mai mulţi dintre 
elenii, care erau cu Brasidas, la strîmtoare, s-au desprins de 
barbari, dar o parte dintre ei au renunţat de a-i mai ataca, 
urmîndu-i îndeaproape, iar restul au luat-o la goană după 
macedonienii care fugeau, iar pe cei care-i întîlneau îi ucideau. 
S-au grăbit apoi să ocupe ei cei dintîi trecătoarea strimtă, 
situată între cele două coline, care duce spre ţara lui Arrha- 
baios, pentru că ştiau că Brasidas nu are alt loc pe unde să se 
retragă. De aceea, cînd a ajuns el la această încurcătură a 
drumului, ei l-au înconjurat ca să-l captureze. 

128 (1) Brasidas, văzînd cele ce se întîmplau, a spus celor 
trei sute care erau cu el ca, fără să mai păstreze linia de 
bătaie, să fugă cît poate mai repede fiecare ca să ocupe colina 
pe care se aştepta că vo~ s-o ocupe duşmanii, apoi să încerce 
să respingă pe duşmanii care atacă, mai înainte de a izbuti ei 
să întregească încercuirea. (2) Soldaţii, năvălind, au capturat pe 
cei care se aflau pe colină, iar grosul armatei elenilor şi-a 
făcut loc mai repede spre colină. într-adevăr, barbarii, cînd au 
văzut că tovarăşii lor de pe înălţime sînt respinşi, au fost cu¬ 
prinşi de teamă şi mai mult n-au mai înaintat, socotind că au 
ajuns deja la hotare şi că au scăpat. (3) Brasidas, cînd a pus 
stăpînire pe înălţimi, a pornit cu şi mai mare precauţie şi în 
aceeaşi zi a sosit la Arnisa, care ţinea de regatul lui Per- 
diccas. Ostaşii înşişi, mîniindu-se că macedonienii au fugit mai 
degrabă decît voiau ei, dacă întîlneau în drum care duşmane 
trase de boi sau orice alt atelaj, aşa cum se întîmplă într-o 

retragere nocturnă şi în panică, unii boi îi dejugau şi-i tăiau, 
iar pe alţii îi păstrau pentru ei ca pradă. Din acele momente 
Perdiccas l-a socotit pe Brasidas duşman, iar în suflet a păs¬ 
trat o neobişnuită ură împotriva peloponesienilor, ţinînd seama 
şi de duşmănia lui cu atenienii; de aceea, renunţînd la inte¬ 
resele sale imediate, mijlocea în tot felul ca de unii să se 
desprindă iar cu alţii să cadă la învoială. 

129 (1) Brasidas, retrăgîndu-se din Macedonia la Torone, îi 
surprinde pe atenieni, care deţineau încă cetatea Mende şi, 
oprindu-se pentru început acolo, se convinge că este cu ne- 

putinţă să treacă în Pallene şi să dea ajutor, dar ţinea să 
aibă sub pază cetatea Torone. (2) Cam în acelaşi timp cu cele 
petrecute la Lyncos, atenienii au plutit spre Mende şi spre 
Scione, aşa cum se pregătiseră, cu cincizeci de corăbii, dintre 
care zece erau din Chios, iar pe ele se aflau îmbarcaţi o mie 
de hopliţi atenieni şi alţi peltaşti recrutaţi dintre aliaţii de 
acolo. Strategi erau Nicias fiul lui Niceratos şi Nicostratos 
fiul lui Diitrephes. (3) Ridicînd ancora din Potideea şi oprin- 
du-se la templul lui Posidonios, s-au îndreptat spre Mende. 
Mendeienii şi trei sute de scionieni, care veniseră în ajutor 
precum şi ajutoarele peloponesienilor, în total şapte sute de 
hopliţi şi Polydamidas, comandantul lor, îşi aveau tabăra aşe¬ 
zată în afara cetăţii, pe o colină întărită. (4) Nicias, avînd cu 
sine pe methonenieni, o sută douăzeci de soldaţi uşor înarmaţi, 
şaizeci de hopliţi atenieni aleşi şi pe toţi arcaşii, a încercat 
să se urce la ei pe o potecă lăturalnică a colinei, dar, fiind 
rănit, n-a putut să forţeze înaintarea. Nicostratos, pornind cu 
cealaltă armată, pe altă cale, pe care era greu de înaintat, a 
fost surprins în dezordine şi toată armata atenienilor a fost 
pusă în primejdie de a fi înfrîntă. (5) în această zi, deoarece 
mendeienii şi aliaţii lor nu au cedat, atenienii, retrăgîndu-se, 
şi-au aşezat tabără, iar mendaii, cînd s-a lăsat noaptea, s-au 
retras în cetate. 

130 (1) A doua zi atenienii, pornind cu corăbiile la Scione, 
au cucerit partea din faţă a cetăţii şi ziua întreagă au pîrjolit 
pămîntul fără să-i atace nimeni (în cetate era atunci dezbi¬ 
nare); cei o sută de scionieni, în noaptea următoare, s-au re¬ 
tras acasă. (2) în ziua următoare, Nicias, cu jumătate de ar¬ 
mată, înaintînd pînă la hotarele scionienilor, a pornit să pus- 
tiască pămîntul, iar Nicostratos, cu cei rămaşi, s-a aşezat în 
faţa porţilor de nord ale cetăţii, care dau spre Potideea. (3) 
Polydamidas — în incinta zidului, se aflau armele mendeie- 
nilor şi ale ajutoarelor lor — şi-au aşezat armata ca pentru 
luptă şi a îndemnat pe mendeieni să atace. (4) Un cetăţean 
din popor, partizan al uneia din cele două tabere, care se 
dezbinau în interior, i-a spus că nu vor ataca şi nici nu au 
nevoie să lupte, apoi cînd Polydamidas l-a contrazis, cetăţea- 

nul l-a tras de mină şi s-a produs zarvă, iar poporul a luat 
îndată armele, plin de mînie, şi a pornit împotriva pelopo- 
nesienilor şi a celor care unelteau cu ei împotriva lor. (5) 
Năvălind asupra duşmanilor îi resping atît prin surpriza ata¬ 
cului, cît şi prin teama pe care le-o inspira faptul că porţile 
fuseseră deschise atenienilor: ei credeau că atacul atenienilor 
se produsese în urma unui consemn dat de vreunul dintre ei. 
(6) Unii dintre ei, care nu fuseseră ucişi acolo, s-au refugiat 
pe acropolă, pe care o deţinuseră şi mai înainte, iar atenienii — 
Nicias se întorsese si intrase în cetatea Mende, deoarece nu 
fusese deschisă potrivit înţelegerii — au cucerit-o cu toată 
armata şi au început s-o prade; cu greu strategii i-au putut 
opri pe soldaţi să nu-i ucidă şi pe oameni. Atenienii au 
poruncit mendeienilor să conducă cetatea după cum se obiş¬ 
nuiseră, judecind ei între ei dacă socotesc pe vreunii vinovaţi 
de dezbinare. Pe cei din acropolă i-au înconjurat cu ziduri 
de ambele părţi pînă la mare şi au pus o strajă, apoi după 
ce au pus stăpînire pe cetatea Mende, au pornit spre Scione. 

131 (1) Cei care veniseră împotriva lor, şi peloponesienii şi 
mendeienii, s-au aşezat pe o colină solidă în faţa cetăţii, pe 
care, dacă duşmanii n-o cucereau, nu puteau să-i înconjure cu 
ziduri. (2) Atenienii, avîntîndu-se cu toată forţa împotriva co¬ 
linei şi respingînd prin lupte pe cei care îi atacau, şi-au aşe¬ 
zat tabăra, înălţînd un monument în cinstea biruinţei, după 
care s-au pregătit pentru asediu; nu mult după ce s-au apucat 
de lucru, cei care erau asediaţi în cetatea Mende, pe acropolă, 
pornind în iureş către mare, după ce au forţat straja, au izbu¬ 
tit să fugă, în cea mai mare parte, la armata de la Scione, 
intrînd în această cetate. 

132 (1) în timp ce în jurul Scionei se construia zidul în¬ 
conjurător, Perdiccas, mînat de duşmănia pe care o nutrea 
împotriva lui Brasidas, în legătură cu retragerea de la Lyn- 
cos, trimiţînd un crainic la strategii atenienilor, a încheiat o 
înţelegere cu Atena. înţelegerea pusese la cale încă de atunci 
s-o săvîrşească. (2) Tocmai atunci Ischagoras lacedemonianul 
era pe punctul de a se duce cu armata pedestră la Brasidas. 

Perdiccas, pe de o parte fiind îndemnat de Nicias, după în¬ 
cheierea înţelegerii, să dea un semn vădit de statornicie ate- 
nienilor, iar pe de alta, nemaivrînd nici el ca peloponesienii să 
intre în ţara sa, a cîştigat pentru cauza sa pe prietenii săi 
din Thessalia, care întotdeauna erau fruntaşi, şi a putut astfel 
împiedica tot planul pregătirii armatei, astfel că nici Ischago- 
ras n-a mai încercat să treacă pe la thessalieni. (3) Ischagoras, 
Ameinias si Aristeus s-au dus la Brasidas, fiind trimişi de 
lacedemonieni, ca să vadă care este situaţia; aceştia au scos 
din Sparta, împotriva legii pe oamenii tineri şi i-a aşezat co¬ 
mandanţi prin cetăţi ca să nu mai fie pradă întîmplărilor. Pe 
Clearidas, fiul lui Cleonymos, l-au pus în Amphipolis iar pe 
Pasitelidas, fiul lui Hegesandros, l-au aşezat în Torone. 

133 (1) în aceeaşi vară, thebanii au desfiinţat zidul de la 
Thespiai, acuzîndu-i de simpatie pentru atenieni: ei voiau să 
facă de mult acest lucru, dar abia atunci le-a venit mai uşor, 
pentru că floarea tinerimii lor pierise în luptă împotriva ate- 
nienilor. (2) în aceeaşi vară, templul zeiţei Hera a fost incen¬ 
diat la Argos, fiindcă preoteasa Chrysis a aşezat o lampă 
aprinsă lîngă panglici, apoi a adormit şi n-a băgat de seamă 
cînd s-au aprins, aşa că toate au fost mistuite de flăcări. (3) 
în aceeaşi noapte, Chrysis, temîndu-se de argeieni, a fugit la 
Phlius, iar ei au aşezat, potrivit legii existente, altă preoteasă, 
numită Phainis. Chrysis a fugit după al 8-lea an şi jumătate 
al acestui război. (4) Pe la sfîrşitul verii, cetatea Scione a fost 
înconjurată cu totul de ziduri, iar atenienii, aşezînd o pază 
în jurul ei, s-au retras cu toată armata. 

134 (1) în iarna următoare atenienii şi lacedemonienii au 
stat liniştiţi, respectînd armistiţiul, dar mantineenii, tegeaţii şl 
aliaţii lor s-au înfruntat la Laodicion, în regiunea Oresthis, 
însă victoria a fost nehotărîtă. într-adevăr, şi unii şi ceilalţi au 
respins aripa duşmanilor care era în faţa lor, apoi şi unii şi 
ceilalţi au înălţat cîte un monument în cinstea victoriei şi au 
trimis prăzi la Delphi. (2) Deci, fiindcă au fost ucişi mulţi oa¬ 
meni şi de o parte şi de alta, şi se desfăşurase o bătălie cu 
sorţi egali de izbîndă, pe care doar sosirea nopţii a întrerupt-o, 

tegeaţii şi-au aşezat tabăra sub cerul iiber şi apoi au înălţat 
un monument în cinstea biruinţei, iar mantineenii s-au retras 
la Bucolion, de unde mai tîrziu s-au împotrivit. 

135 (1) In aceeaşi iarnă, pe la sfîrşit şi pe la începutul pri¬ 
măverii, Brasidas a încercat din nou să cucerească Potideea. 
Astfel s-a apropiat de cetate, în timpul nopţii, şi a pus o scară 
pe zid, dar a trecut neobservat Intr-adevăr, în timp ce clo¬ 
poţelul era purtat spre spaţiul neocupat, mai înainte de a sosi 
ostaşul care-1 preda, Brasidas a pus scara pe zid. Apoi, cînd 
cetăţenii au prins de veste, mai înainte de a se urca pe zid, 
Brasidas şi-a retras repede armata şi n-a mai aşteptat să se 
facă ziuă. (2) Şi aşa s-a terminat iarna şi cu ea al noulea an 
al acestui război, pe care l-a scris Thucydides. 


CARTEA A V-A 




1 în vara următoare, tocmai înainte de sărbătoarea 
Pythiilor 1 , a expirat tratatul de armistiţiu de un an. în timpul 
acestui răgaz atenienii au ridicat pe delienii 2 din Delos, soco¬ 
tind că pentru o vină veche ei nu se pot prezenta curaţi în 
faţa zeului, şi că, în orice caz, le mai rămăsese de făcut o 
parte din purificare, în timpul căreia, aşa cum am arătat mai 
înainte ei au ridicat mormintele celor îngropaţi la Delos, ere- 
zînd că procedaseră bine. Delienii şi-au aşezat locuinţele în 
cetatea Atramyttion din Asia pe care le-o dăduse Pharnace, 
stabilindu-se fiecare cum putea. 

2 (1) După încetarea acestui armistiţiu, Cleon, convingînd pe 
atenieni, a pornit spre ţinuturile din Tracia, avînd cu sine o 
mie două sute de hopliţi atenieni, o mie trei sute de călăreţi 
cu mai mulţi aliaţi şi treizeci de corăbii. (2) Oprindu-se mai 
întîi la Scione, care era asediată, şi luînd de aici hopliţii din 
străji, a pornit pe mare în portul Colophon care nu era mult 
departe de cetatea Torone. Acum, aflînd că nici Brasidas nu 
venise în Torone, şi că nu mai sînt nici cei dinăuntru vrednici 
de luptă, a pornit cu armata pedestră spre cetate şi a trimis 
zece corăbii ca să navigheze în jurul portului. (3) Mai întîi 
Cleon ajunge la întăritura care fusese zidită în jurul cetăţii 
de către Brasidas; el voise să cuprindă, înăuntrul acestei întă- 
rituri, periferia cetăţii şi de aceea, dărîmînd construcţia ve¬ 
chiului zid, făcuse o singură cetate. 

3 (1) Pasitelidas, comandantul lacedemonian şi straja de 
faţă au sărit la apărare şi au început să reziste împotriva nă- 
valei atenienilor. Dar, deoarece erau puternic presaţi, iar co¬ 
răbiile trimise pluteau spre port, Brasidas s-a temut ca nu 
cumva acestea să le-o ia înainte şi să găsească cetatea lipsită 
de apărători şi, dacă noua întăritură va fi ocupată, să fie 
prins înăuntru, de aceea, părăsind-o, a pornit îndată în marş 

spre cetate. (2) Atenienii însă i-o iau înainte şi cei de la coră¬ 
bii cuceresc la primul asalt Torone, iar armata pedestră năvă¬ 
leşte asupra părţii distruse a vechiului zid. Pe unii dintre 
peloponesieni şi dintre toronei i-au ucis imediat în luptă corp 
la corp; pe alţii i-au făcut prizonieri împreună cu comandantul 
Pasitelidas. (3) Brasidas a sărit în ajutorul cetăţii Torone, dar, 
aflînd în drum că fusese cucerită, s-a retras; trebuiau exact 
patruzeci de stadii parcurse, ca să le-o ia înainte. (4) Cleon şi 
atenienii au înălţat două monumente în cinstea biruinţei, unul 
în port şi altul în faţa întăriturii, iar femeile şi copiii toronei- 
lor au fost vînduţi ca sclavi; pe bărbaţii lor, pe peloponesienii 
şi pe chalcidienii care mai erau pe acolo, în total şapte sute, 
i-au trimis la Atena. Peloponesienilor le-au plecat ostaşii în 
timpul învoielii care a urmat, iar cei calcidieni au fost luaţi 
de olynthieni, fiind eliberaţi om contra om. Cam în acelaşi 
timp beoţienii au cucerit, prin trădare, şi Panacton, o fortă¬ 
reaţă care se găseşte la hotarele atenienilor. Cleon, aranjînd 
o pază în jurul cetăţii Torone, a ridicat ancora şi a plutit în 
jurul Athosului, cu gîndul să se îndrepte spre Amphipolis. 

4 (1) Phaiax, fiul lui Erasistratos, al treilea comandant, a 
fost trimis de atenieni şi a pornit, cam în acelaşi timp, cu 
două corăbii în Italia şi în Sicilia. (2) După ce atenienii au 
plecat din Sicilia, conform înţelegerii, poporul leontinean a 
acordat multora cetăţenia şi plănuia să împartă şi pămîntul. 
(3) Aristocraţii, aflînd de acest lucru, cheamă în ajutor pe 
syracusani şi alungă din cetate pe democraţi. Aceştia au pornit 
în pribegie, care încotro, iar aristocraţii s-au înţeles cu syra- 
cusanii şi, părăsind cetatea şi golind-o, s-au dus să locuiască 
la Syracusa, în aceleaşi condiţii ca syracusanii. (4) Şi iarăşi, 
mai tîrziu, unii dintre ei, pentru că nu le mai plăcea, s-au 
îndepărtat de Syracusa, au ocupat un district de la cetatea 
Phocaiai, aşa-zis al leontinenilor, precum şi punctul Bricinniai, 
care servea drept întăritură în ţinutul Leontium. Mulţi dintre 
democraţii izgoniţi atunci s-au dus la ei şi, rînduindu-se de 
luptă, au început din fortăreaţă războiul împotriva syracusani- 
lor. (5) Atenienii, aflînd, au trimis pe Phaiax ca să convingă 
cumva pe aliaţii lor de acolo şi pe alţii de vor putea, avînd în 

vedere că syracusanii îşi asumă puterea, ca sicilienii să por¬ 
nească în expediţie în comun şi să salveze poporul leontinean. 
(6) Phaiax, sosind, a convins pe camarineni şi pe acragantini 3 , 
dar, deoarece atmosfera îi era potrivnică în Gela, nu s-au mai 
dus pe la ceilalţi, dîndu-şi seama că nu va putea să-i convingă, 
ci după ce s-au retras prin Sicilia la Catana, şi după ce, în 
trecere, a dat şi pe la Bricinniai, i-a încurajat pe cei aflaţi 
acolo şi a pornit pe mare. 

5 (1) Pe cînd trecea spre Sicilia şi se întorcea la Atena, 

Phaiax a tratat, şi în Italia, cu anumite cetăţi pentru a le 
atrage de partea atenienilor, apoi a stat de vorbă cu coloniştii 
locrienilor, care fuseseră izgoniţi din Messena. Aceştia — după 
înţelegerea survenită între sicilieni, în timp ce messenienii 
erau în dezbinare şi una dintre partide adusese pe locrieni — 
au fost trimişi colonişti, iar Messena fusese cîtva timp a locrie¬ 
nilor. (2) Cu aceşti locrieni, care fuseseră aduşi, a tratat 
Phaiax, şi n-a făcut rău, pentru că el încheiase cu locrienii 
o înţelegere în legătură cu stabilirea unui acord cu atenienii. 
(3) într-adevăr, ei singuri dintre aliaţi nu încheiaseră o înţe¬ 
legere cu atenienii, cînd sicilienii se reconciliaseră şi n-ar 

fi încheiat niciodată, dacă nu i-ar fi ţinut războiul împotriva 
itonienilor 4 şi medimailor 5 , care le erau vecini şi colonişti. De 
aceea Phaiax a venit ceva mai tîrziu la Atena. 

6 (1) Cleon, cînd a plecat atunci, pe mare, din Torone spre 

Amphipolis, a pornit din Eion şi a atacat cetatea Stagiros, o 
colonie a cetăţii Andros, dar n-a cucerit-o, în schimb a cucerit 
cu forţa cetatea Galepsos, colonie a insulei Thasos. (2) O dată 

cu trimiterea unei solii la Perdiccas, prin care-i cerea să vină 

cu armata, potrivit prevederilor alianţei, a mai expediat şi alte 
solii în Tracia, la Polles, regele odomanţilor 6 , cerîndu-i să 
aducă cît mai mulţi traci angajaţi cu plată; el şedea liniştit, 
aşteptînd la Eion. (3) Brasidas, aflînd aceste lucruri, şi-a aşe¬ 
zat şi el tabăra la Cerdylion. Aceasta este o localitate a argi- 
lienilor, aşezată dincolo de rîu, nu departe de cetatea Amphi¬ 
polis, deoarece toate se vedeau de acolo, încît Cleon n-ar fi 
putut trece neobservat, dacă ar fi pornit cu armata de acolo. 

Brasidas se aştepta că Cleon nu va ţine seama de mulţimea 
lor şi va ataca cetatea Amphipolis cu armata pe care o avea 
la dispoziţie. (4) în acelaşi timp, Brasidas se pregătea, chemînd 
o mie cinci sute de mercenari traci şi pe toţi edonii, peltaşti 
şi călăreţi. El mai avea o mic de peltaşti myrcinieni 7 şi chal- 
cidieni, pe lingă cei de la Amphipolis. (5) întreaga armată a 
hopliţilor, cînd s-a adunat, era exact de două mii şi trei sute 
de călăreţi eleni. Brasidas, avînd cu sine o mie cinci sute din¬ 
tre aceştia, s-a aşezat lingă Cerdylion, iar ceilalţi s-au rînduit 
la Amphipolis, sub comanda lui Clearidas. 

s 

7 (1) Cleon a stat cîtva timp liniştit, apoi a fost silit să 
întreprindă acţiunea la care se aştepta Brasidas. (2) într-adevăr, 
soldaţii lui Cleon erau plictisiţi de şedere şi, în acelaşi timp, 
se gîndeau la felul cum va comanda el şi anume [îşi imaginau] 
cu ce lipsă de experienţă şi cu ce slăbiciune va avea el să se 
măsoare cu marea experienţă şi vitejie a lui Brasidas; [îşi 
aminteau], apoi, că fără voie porniseră cu el din patrie; Cleon, 
aflînd de murmurele lor si nevoind să-i mînie si mai tare, 
pentru că se aflau în acelaşi loc cu el, i-a pornit de acolo. 
(3) Apoi, Cleon a întrebuinţat acelaşi procedeu pe care se 
bizuia, pentru că-i reuşise la Pylos. Astfel, el nu se aştepta că 
cineva va porni la luptă împotriva sa, ci a declarat că se 
urcă pe înălţime mai mult ca să privească şi, în acelaşi timp, 
aşteaptă o armată mai mare, nu atît ca să repurteze victoria 
cu siguranţa superiorităţii, dacă va fi silit să se bată, ci pen¬ 
tru ca, încercuind cetatea, s-o ia cu asalt. (4) Pornind el, deci, 
şi aşezînd armata pe o colină prăpăstioasă în faţa Amphipo- 
lisului, se preocupa să privească mlaştinile fluviului Strymon 
şi să vadă cum se află aşezarea cetăţii spre Tracia. El socotea 
că va putea pleca cînd va vrea, fără să dea lupte, căci i se 
părea că nimeni nu ieşea nici pe zid, nici pe porţi, şi că toate 
porţile cetăţii erau închise. Ba i se părea chiar că greşise că 
nu adusese maşinile de război, pentru că altfel ar fi cucerit-o, 
lipsită cum era de apărători. 

8 (1) Brasidas, îndată ce a văzut pe atenieni în mişcare, a 
coborît şi el de pe Cerdylion şi s-a îndreptat spre Amphipolis. 

(2) Ieşire şi rînduire în linie de bătaie împotriva atenienilor nu 
a făcut, temîndu-se că nu e de ajuns de pregătit şi socotind 
că este inferior adversarului, nu în privinţa numărului solda¬ 
ţilor pentru că erau egali, ci în privinţa moralului, pentru că 
pornise în expediţie partea cea mai curată 8 a atenienilor şi cei 
mai puternici lemnieni şi imbrieni, de aceea se pregătea să 
atace cu siguranţa meşteşugului. (3) Astfel, dacă va arăta duş¬ 
manilor şi mulţimea şi înarmarea sărăcăcioasă 9 a soldaţilor săi 
socotea că nu va putea să biruie mai degrabă decît dacă va 
răpi duşmanilor posibilitatea de a-i vedea şi de a-i dispreţui, 
dîndu-şi seama de realitate. (4) Alegînd, el, deci, o sută cinci¬ 
zeci de hopliţi şi dînd pe alţii lui Clearidas, a hotărît să por¬ 
nească la acţiune fără veste, mai înainte de plecarea atenie¬ 
nilor, socotind că nu va mai avea ocazia să-i surprindă atît 
de singuri, dacă le va veni din întîmplare vreun ajutor. (5) 
Chemînd deci în adunare pe toţi soldaţii şi voind să-i încu¬ 
rajeze şi să le spună părerea sa, le-a vorbit astfel: 

9 (1) „Bărbaţi peloponesieni, să fie îndeajuns să vă arăt 
pe scurt din ce ţară venim, şi anume că venim dintr-o ţară 
dornică de libertate şi că voi, dorieni, aveţi să luptaţi cu io- 
nienii, pe care sînteţi deprinşi să-i întreceţi în putere. (2) De 
aceea vă voi arăta în ce fel plănuiesc eu să dau atacul, pen¬ 
tru ca nu cumva faptul că nu ne vom avînta toţi în primej¬ 
die, ci numai cîte puţini, să lase impresia că sîntem lipsiţi 
de forţe şi să vă descurajeze. (3) Eu am impresia că duşmanii 
s-au urcat pe acest loc şi că acum s-au întors în chip dezordo¬ 
nat spre a ne privi pentru că ne dispreţuiesc şi pentru că nu 
se aşteaptă că cineva ar putea să se năpustească asupra lor, 
spre a da lupta. (4) Dar oricine studiază foarte atent aceste 
greşeli ale duşmanilor şi, în acelaşi timp, întreprinde o acţiune 
potrivită cu forţele lui, fără să se conducă după ceea ce se 
vede că este aranjat în linia de bătaie potrivnică şi mai ţine 
seama şi de momentul prielnic, va obţine cele mai mari 
succese. (5) Cea mai mare faimă sînt acele stratageme care, 
înşelînd cît mai mult pe duşman, aduc cele mai mari foloase 
prietenilor. (6) Cît timp ei, deşi nu sînt pregătiţi, au încă curaj 
şi mi se pare se gîndesc mai mult să plece decît să rămînă, 

şi cît timp au gîndurile răvăşite, mai înainte de a şi le aduna, 
eu, împreună cu soldaţii mei, le-o voi lua înainte şi, dacă voi 
putea, voi cădea în marş forţat în mijlocul armatei lor. (7) 
Iar tu, Clearidas, mai tîrziu, cînd ai să mă vezi că îi atac şi 
că, după toate aparenţele, îi înfricoşez, să aduci repede pe 
soldaţi cu tine, pe amphipolieni şi pe ceilalţi aliaţi, şi deschi- 
zînd porţile, să te năpusteşti cît mai repede la atac. (8) Căci 
există presupunerea, foarte întemeiată, că ei vor fi astfel în¬ 
fricoşaţi. Intr-adevăr, ajutorul care vine mai în urmă este mai 
înfricoşător pentru duşmani decît armata care este de faţă şi 
care luptă. (9) Şi tu însuţi fii bărbat viteaz, aşa cum e firesc 
să fie un spartan, iar voi, aliaţilor, urmăriţi-1 cu bărbăţie şi 
socotiţi că sînt trei condiţii pentru a lupta frumos: a voi să 
lupţi, a avea sentimentul onoarei şi a asculta de comandanţi. 
Apoi gîndiţi-vă că, în această zi, voi veţi dobîndi victoria, dacă 
veţi fi viteji şi veţi merita să fiţi numiţi mai degrabă aliaţii 
spartanilor decît sclavii atenienilor. Dacă veţi săvîrşi cele mai 
alese fapte de bravură nu veţi cădea în sclavie şi nu veţi 
muri; altfel veţi avea de îndurat o sclavie mai cruntă decît 
aceea pe care aţi suportat-o mai înainte şi veţi constitui şi o 
piedică în calea eliberării celorlalţi eleni. (10) Dar, văzînd pen¬ 
tru ce bunuri trebuie să luptaţi, să nu vă slăbească curajul; 
eu voi arăta că nu sînt în stare numai să încurajez pe cei care 
sînt în jurul meu, ci şi să pornesc eu însumi la luptă". 

10 (1) Brasidas, zicînd aceste lucruri, a organizat el însuşi 
ieşirea de acolo, iar pe cei care veniseră cu Clearidas i-a aşe¬ 
zat în faţa porţilor aşa-numite „trace" pentru ca să atace con¬ 
form ordinului primit. (2) îndată ce Brasidas a fost văzut co- 
borînd de pe Cerdylion, apoi aducînd sacrificii în jurul alta¬ 
rului zeiţei Atena, — deoarece a făcut aceasta într-o cetate 
în care se putea privi din afară — Cleon, care tocmai se aşe¬ 
zase să privească, este anunţat că întreaga armată a duşma¬ 
nilor se vede în cetate şi că se zăresc pe sub porţi multe 
picioare de cai şi de oameni gata să iasă. (3) Cleon, auzind 
acestea, a pornit într-acolo, dar cînd a văzut care este situaţia 
n-a mai vrut să dea lupta mai înainte de a-i veni ajutoarele, 
apoi, gîndindu-se că plecînd le-o va lua înainte, a dat semna- 

Iul de retragere şi a poruncit celor care se întorceau spre 
flancul stîng, singurul lucru posibil, să se îndrepte spre cetatea 
Eion. (4) Aşa, se părea că totul se face în linişte şi el însuşi, 
întorcîndu-şi flancul drept şi lăsîndu-1 descoperit în faţa duşma¬ 
nilor, a pornit retragerea armatei de acolo. (5) în acest timp 
Brasidas, înţelegînd situaţia şi văzînd armata atenienilor în 
mişcare, le-a spus soldaţilor din jurul său şi celorlalţi că: 
„oamenii ăştia nu ne aşteaptă; acest lucru este evident după 
mişcarea lăncilor şi a capetelor, pentru că cei care procedează 
aşa, de obicei nu se aşteaptă să fie atacaţi. Deci să-mi deschi¬ 
dă cineva porţile aşa cum s-a hotărît, şi să pornim cu în¬ 
drăzneală la atac, cît mai degrabă!“ (6) Apoi, ieşind pe poarta 
dinspre şanţ şi pe prima poartă a zidului mare care exista 
atunci, a pornit în marş, înaintînd drept pe calea pe care, în 
partea cea mai întărită 10 , se înalţă acum un monument de bi¬ 
ruinţă, şi, atacînd pe atenieni, pe care îi înfricoşa propria lor 
dezordine şi curajul lui, s-a îndreptat către mijlocul armatei. 
(7) Clearidas, aşa cum i s-a spus, ieşind pe poarta [tracă] cu 
armata, a pornit la atac. Din cauza atacului cu totul neaşteptat, 
din amîndouă porţile, atenienii au intrat în neorînduială. (8) 
Aripa lor stingă, care venea dinspre cetatea Eion, cu toate că 
avansase mai mult a luat-o la fugă. Brasidas, pe cînd ataca 
aripa dreaptă a armatei, care se retrăgea, a fost rănit, însă 
atenienii nu şi-au dat seama cînd a căzut, iar cei de lîngă el, 
ridicîndu-1, l-au dus de acolo. (9) Flancul drept al atenienilor 
a rezistat mai mult, iar Cleon, care de la început nu a vrut 
să reziste, a fugit îndată, şi fiind prins de peltastul Myrcinos, a 
murit, pe cînd hopliţii, care se strînseseră în jurul lui pe colină, 
mai rezistau împotriva lui Clearidas; acesta a atacat de două 
sau de trei ori şi n-a cedat decît atunci cînd au fost încon¬ 
juraţi şi însuliţaţi de călărimea myrciniană şi de cea chalci- 
dică. (10) Astfel întreaga armată a atenienilor a fost pusă, cu 
greu, pe fugă şi, în cele din urmă, s-a îndreptat spre munţi 
pe mai multe drumuri; cei care n-au pierit îndată de mîna 
duşmanilor sau n-au fost ucişi de călărimea chalcidică sau 
de peltaşi, s-au adăpostit în cetatea Eion. (11) Soldaţii care ri¬ 
dicaseră pe Brasidas din luptă şi-l salvaseră l-au dus încă viu 
în cetate; de la ostaşii care se găseau în jurul său a aflat că 

sînt învingători, însă nu după mult timp a şi murit. (12) Restul 
armatei, retrăgîndu-se cu Clearidas din urmărire, a prădat mor¬ 
ţii şi a înălţat un monument în cinstea biruinţei. 

11 (1) După aceea, toţi aliaţii luînd pe Brasidas cu armele 
l-au înmormîntat, pe cheltuiala statului, în cetate, în faţa 
agorei de astăzi. Mai tîrziu, amphipolitenii, îngrădind mor- 
mîntul lui, i-au adus mereu jertfe ca unui erou şi au instituit 
în cinstea lui jocuri şi sacrificii anuale. Pe lîngă aceasta i-au 
mai atribuit şi întemeierea cetăţii şi au dărîmat clădirile lui 
Hagnon şi au făcut să dispară orice obiect care, dăinuind, ar 
fi putut să amintească de colonizarea făcută de el, deoarece 
considerau pe Brasidas drept salvatorul lor, mai ales că în 
acele clipe ei cultivau alianţa cu lacedemonienii, de frica ate- 

nienilor, iar lui Hagnon, dată fiind duşmănia împotriva atenie- 

% 

nilor, n-ar fi putut să-i mai aducă cinstiri cu folosul şi după 
placul lor. Morţii i-au redat atenienilor. (2) Datorită faptului că 
lupta nu se desfăşurase într-o ordine de bătaie bine stabilită 
şi în împrejurarea în care s-a arătat, au căzut dintre atenieni 
aproape şase sute, iar dintre duşmani şapte sute. (3) După ri¬ 
dicarea morţilor, unii s-au întors pe mare acasă, iar ceilalţi, 
împreună cu Clearidas, au rînduit treburile în legătură cu ce¬ 
tatea Amphipolis. 

12 (1) Cam în acelaşi timp, pe la sfîrşitul verii, lacedemo¬ 
nienii Ramphias, Autoharidas şi Epicydidas au adus în ţinu¬ 
turile din Tracia, în ajutor o sută de hopliţi şi, ajungînd- în 
Heracleia din Trachis, au rînduit ceea ce li se părea lor că nu 
este bine. (2) Şi, pe cînd ei îşi petreceau timpul acolo, a avut 
loc lupta despre care a fost vorba, şi vara s-a terminat. 

13 (1) în iarna următoare, Ramphias cu ai săi au ajuns 
pînă la Pieria din Thessalia, dar, pentru că thessalienii se opu¬ 
neau, iar Brasidas, căruia îi duceau armata, murise, s-au în¬ 
tors acasă. Ei socoteau că înaintarea nu mai are nici un rost 
pentru că atenienii plecaseră din cauza înfrîngerii, iar ei nu 
erau în stare să întreprindă vreo acţiune la înălţimea planuri- 

lor lui Brasidas. (2) Au plecat şi pentru că ştiau că lacedemo- 
nienii, cînd porniseră de acolo, erau mai degrabă dispuşi spre 
pace. 

14 (1) Şi s-a întîmplat ca, îndată după bătălia de la Amphi- 
polis şi după retragerea lui Ramphias din Thessalia, nici unii 
nici alţii să nu mai înceapă vreun război, deoarece fiecare se 
gîndea mai ales la pace: atenienii pentru că erau impresionaţi 
de ceea ce se petrecuse la Delion şi, la puţin timp după aceea, la 
Amphipolis, şi pentru că nu mai aveau nădejde şi încredere 
în forţa lor, pe care se bizuiseră, şi nu primiseră mai înainte 
propunerea de pace, socotind că şansa clipei de faţă le va da 
biruinţa asupra duşmanilor. (2) Atenienii se mai temeau, în 
acelaşi timp, şi de aliaţii lor, ca nu cumva, încurajaţi de insuc¬ 
cesele lor, să se desprindă şi mai mult de ei. Şi le părea rău 
că după cele întîmplate la Pylos, deşi fusese o împrejurare 
favorabilă, nu căzuseră totuşi la învoială. (3) Lacedemonienii se 
gîndeau la pace pentru că războiul se terminase pentru ei îm¬ 
potriva aşteptărilor; ei crezuseră că în cîţiva ani vor distruge, 
dacă le vor devasta ţara, puterea atenienilor, dar dimpotrivă 
dăduseră de nenorocirea din insulă, aşa cum nu se mai abătuse 
asupra Spartei, iar ţara le fusese prădată de piraţii de la 
Pylos şi Cythera; apoi hiloţii dezertau, aşa că se temeau ca 
nu cumva chiar cei care le mai rămăseseră credincioşi lor, faţă 
de situaţia creată, să se răzvrătească ca şi mai înainte 11 . (4) 
S-a mai întîmplat ca şi tratatul de treizeci de ani, încheiat cu 
cetatea Argos, să fie pe sfîrşite, iar argeienii să nu mai vrea 
să încheie altul, dacă nu le vor restitui ţinutul Cynosuria. 
Totodată, socoteau că le era cu neputinţă să poarte, în acelaşi 
timp, război cu Argosul şi cu Atena. Spartanii se mai temeau 
că unele cetăţi din Pelopones vor trece de partea Argosului, 
ceea ce s-a şi întîmplat. 

15 (1) în timp ce şi unii şi alţii se gîndeau la aceste lucruri, 
socoteau că trebuia să se încheie şi înţelegerea 12 ; lacedemonie¬ 
nii mai doreau aceasta pentru a putea repatria pe spartanii 
aduşi de pe insulă la Atena, căci erau dintre fruntaşi şi le 
erau şi rude 13 . (2) îndată după predarea lor au şi început să 

ducă tratative în acest scop, dar atenienii, cărora treburile le 
mergeau bine, nu prea erau dispuşi să încheie tratatul în con¬ 
diţii normale 1 ' 4 . Intr-adevăr, cînd atenienii au eşuat la Delion, 
lacedemonienii, de cum au aflat, socotind că atenienii vor fi 
dispuşi să cedeze, au făcut un armistiţiu de un an, în care 
trebuia să se întîlnească şi să facă o înţelegere pentru o pe¬ 
rioadă mai lungă de timp. 

16 (1) După ce, însă, a avut loc înfrîngerea atenienilor la 
Amphipolis, iar Cleon şi Brasidas au murit — ei se opuseseră 
din ambele părţi, în cel mai înalt grad, păcii, deoarece, pri¬ 
mul avea noroc şi onoare din purtarea războaielor, iar celă¬ 
lalt, pentru că în caz de pace i s-ar fi dat şi mai mult în vi¬ 
leag relele pe care le făcea — cei care aspirau cu ardoare la 
conducere în fiecare dintre cele două cetăţi, şi anume Pleisto- 
anax, fiul lui Pausanias, regele lacedemonienilor, şi Nicias, fiul 
lui Niceratos, care avea cea mai bună faimă atunci în stra¬ 
tegie, doreau încă şi mai mult încheierea păcii. Nicias o dorea 
pentru că voia să-şi menţină situaţia favorabilă, cît timp nu i 
se întîmplă nimic neplăcut şi era stimat de atenieni; el voia ca 
şi pe viitor să înceteze eforturile, atît el cît şi concetăţenii lui, 
şi să lase şi pentru posteritate faima că a trăit fără să aducă 
vreun prejudiciu cetăţii; el socotea că acest lucru se poate 
obţine numai cînd nu-i ameninţă vreo primejdie şi cînd oamenii 
nu se încredinţează norocului, iar lipsa de primejdie o aduce 
pacea; Pleistoanax dorea încheierea păcii fiindcă era acuzat de 
duşmani în legătură cu întoarcerea, acuzare care-1 făcea să fie 
dorit de lacedemonieni ori de cîte ori sufereau vreo înfrîngere; 
se gîndeau că înfrîngerea survenise din pricina rechemării 
lui ilegale 15 . (2) Ei învinuiau şi preoteasa de la Delphi, deoa¬ 
rece se spunea că îl convinsese pe el şi pe fratele său Aristo- 
cles cînd se duseseră de mult ca theori, dînd un oracol prin 
care poruncea lacedemonienilor să aducă în ţara lor, din altă 
ţară, neamul unui semizeu — fiu al lui Zeus — iar dacă nu 
vor face aceasta, vor ara pămîntul cu brăzdar de argint. (3) Ei 
mai învinuiau pe Pythia pentru că determinase pe lacedemo¬ 
nieni să-l readucă pe el, care se refugiase în Lycaion. Acesta 
fusese bănuit că s-ar fi retras din Attica pentru că luase da- 

ruri şi locuise în jumătate din casa templului lui Zeus, de frica 
lacedemonienilor; apoi îi învinuiau că l-au readus, după nouă¬ 
sprezece ani, cu coruri şi jertfe, aşa cum procedaseră cînd au 
întemeiat Lacedemona şi au statornicit regii. 

17 (1) El suferea greu din pricina acestei acuzări şi socotea 
că, în timp de pace, neavînd nici un insucces şi, în acelaşi 
timp, spartanii adunîndu-şi oamenii, ar putea să scape şi ei 
neînvinuit de duşmani, pe cînd, în timp de război, întotdeauna, 
în mod necesar, fruntaşii sînt mereu acuzaţi din pricina ne¬ 
norocirilor; de aceea dorea el foarte mult să se încheie înţe¬ 
legerea. (2) Aşadar, în iarna aceasta au început tratativele, iar 
spre primăvară a şi fost pusă în mişcare armata de către 
lacedemonieni. în timp ce se anunţa prin cetăţi că armata se 
duce la asediu, pentru ca atenienii să le dea mai multă ascul- 
tare şi după ce şi-au adus, în şedinţe, multe justificări, s-au 
înţeles ca fiecare să dea ceea ce dobîndise prin război şi să facă 
pace: atenienii să aibă Nisaia, deoarece cînd atenienii cereau 
Plateea, thebanii au spus că au convenit să încheie pace nu în 
urma violenţei, ci de bună voie, şi că nu acceptă să restituie 
această localitate, iar atenienii spuneau acelaşi lucru despre 
Nisaia. Atunci lacedemonienii, chemînd pe aliaţii lor, au hotărît 
cu toţii să se înceteze războiul, în afară de Beoţia, Corintul, 
Eleea şi Megara, căci acestora nu le convenea ceea ce se ho¬ 
tăra aşa că au încheiat înţelegerea, au făcut libaţii cu atenie¬ 
nii şi au depus jurămînt şi unii şi alţii; astfel, atenienii au 
depus în faţa spartanilor următorul jurămînt: 

18 (1) „Atenienii, lacedemonienii şi aliaţii lor au depus ju¬ 
rămînt, în fiecare cetate în parte, şi au încheiat un tratat cu 
următoarele prevederi: (2) în templele comune, fiecare să poată, 
potrivit obiceiurilor strămoşeşti, să ceară oracole şi să trimită 
theori şi pe pămînt şi pe mare fără teamă; templul şi altarul 
lui Apollon de la Delphi şi locuitorii din Delphi să fie inde¬ 
pendenţi, nesupuşi nici unui tribut şi neatîrnaţi în ceea ce 
privesc judecăţile şi să-şi aibă fiecare pămîntul lor moştenit 
din străbuni. (3) Tratatul să fie făcut pe timp de cincizeci de 
ani pentru atenieni şi aliaţii lor, şi pentru lacedemonieni şi alia- 

ţii lacedemonienilor, fără viclenii, fără pagubă, şi pe pămînt, 
şi pe mare. (4) Să nu fie îngăduit lacedemonienilor şi aliaţilor 
lor să poarte armele pentru vreo daună împotriva atenienilor 
şi aliaţilor lor, şi nici atenienilor şi aliaţilor lor împotriva lace¬ 
demonienilor şi a aliaţilor lor, nici cu tehnica militară, nici prin- 
tr-un alt mijloc. Iar dacă se va ivi vreo divergenţă între ei, să re¬ 
curgă la judecată şi la jurăminte, aşa cum se vor putea înţelege. 
(5) Lacedemonienii din alianţă să dea atenienilor cetatea Am« 
phipolis. Cei din cetăţile pe care lacedemonienii le-au predat 
atenienilor să aibă îngăduinţa să meargă fiecare unde vor vrea 
sau să-şi păstreze ţara lor, iar cetăţile care aduceau contribuţia de 
pe vremea lui Aristeides să fie autonome. Să nu fie îngăduit nici 
atenienilor şi nici lacedemonienilor să poarte arme spre a face 
rău, iar contribuţia în bani să fie restituită după ce tratatul va 
intra în vigoare. Cetăţile care au adus ponosul de pe vremea 
lui Aristeides sînt următoarele: Argilos, Stagiros, Acanthos, 
Scolos, Olynthos, Spartolos. Aceste cetăţi să nu fie aliatele 
nimănui, nici ale lacedemonienilor, nici ale atenienilor. Iar 
dacă atenienii vor încerca să convingă cetăţile să intre în 
alianţă, iar ele vor accepta, să le fie îngăduit să încheie alian¬ 
ţa cu atenienii. (6) Locuitorii cetăţilor Mecyberna, Saneia şi 
Singos să poată să-şi locuiască cetăţile, ca şi olynthienii şi 
acanthienii. (7) Lacedemonienii şi aliaţii lor să restituie ate¬ 
nienilor cetatea Panacton, iar atenienii să restituie lacedemo¬ 
nienilor cetăţile Coryphasion, Cythera, Metone, Pteleon şi 
Atalante şi cetăţenii spartani, aflaţi în închisorile atenienilor, 
sau în altă parte aflată sub stăpînire ateniană; să lase liberi pe 
peloponesienii asediaţi în Scione, pe cei care sînt aliaţii lacede- 
monienilor în Scione, pe aceia pe care i-a trimis Brasidas, şi 
pe orice alt aliat al lacedemonienilor care se găseşte întemniţat 
la Atena sau în orice altă parte pe care o stăpînesc atenienii. 
Să dea şi lacedemonienii şi aliaţii lor oamenii pe care îi au 
de la atenieni şi de la aliaţii lor, potrivit aceloraşi prevederi. 
(8) în privinţa cetăţilor Scione, Torone şi Sermylion, şi a altor 
cetăţi pe care le deţin atenienii, să hotărască atenienii cum 
vor socoti de cuviinţă. (9) La rîndul lor atenienii să depună, 
pe cetăţi, jurăminte în faţa lacedemonienilor şi a alia- 

ţilor lor. Şaptesprezece bărbaţi din fiecare cetate să depună 
cel mai mare jurămînt al locului 16 , iar jurămîntul suna aşa: 
«Voi respecta tratatul şi libaţiile 17 acestea cu dreptate şi fără 
viclenie». Să poată şi lacedemonienii şi aliaţii să depună acelaşi 
jurămînt faţă de atenieni şi fiecare dintre ei să înnoiască 
jurămîntul în fiecare an. (10) Să ridice coloane la Olympos, 
la Delphi, la Istm şi la Atena — în cetate — şi în Lacede- 
monia în Amyclaion. Iar dacă uită să prevadă vreun lucru 
în vreo privinţă, să fie bine stabilit prin jurămînt că pot să 
se folosească de discuţii cu dreptate şi să schimbe aşa cum 
vor găsi de cuviinţă şi atenienii şi lacedemonienii. 

19 (1) Tratatul intră în vigoare sub eforatul lui Pleistolas, 
pe la sfîrşitul lunii Artemision, iar la Atena sub arhontatul 
lui Alcaios, pe la sfîrşitul lunii Elaphebolion. (2) Au jurat şi 
au făcut libaţii următorii: din partea lacedemonienilor Pleis- 
toanax, Agis, Pleistolas, Damagetos, Chionis, Metagenes, Acan- 
thos, Daithos, Ischagoras, Philocharidas, Zeuxidas, Antippos, 
Tellis, Alcinadas, Empedias, Menas, Laphilos. Din partea ate- 
nienilor au jurat: Lampon, Isthmionicos, Nicias, Laches, Euthy- 
demos, Procles, Pythodoros, Hagnon, Myrtilos, Thrasycles, Thea- 
genes, Aristocrates, Iolaos, Timocrates, Leon, Lamachos, De- 
mosthenes. 

20 (1) Aceste libaţii s-au făcut pe la sfîrşitul iernii şi în¬ 
ceputul primăverii, după ce trecuseră zece ani şi cîteva zile 

de la Dionysiile din cetate 18 , de cînd avusese loc prima in¬ 
vazie în Attica şi începuse acest război. (2) Să cerceteze fie¬ 
care după timp evenimentele care au avut loc şi să nu se 
încreadă — pentru că servesc drept indicii pentru faptele 
trecute — în numele conducătorilor din fiecare cetate sau în 
onoarea pe care au deţinut-o. Intr-adevăr, nu se ştie sub cine 
a început, cum a continuat şi cum s-a întîmplat fiecare fapt. 
(3) Dacă va număra anii după vară şi după iarnă, aşa cum 
s-a scris aici, va găsi că — dacă va lua fiecare jumătate de 
an pentru un an întreg — au fost zece veri şi zece ierni de 
cînd s-a produs acest război. 

21 (1) Lacedemonienii — căci ei căzură la sorţi să restituie 
cei dinţii cele ce aveau — au lăsat îndată liberi pe oamenii 
care se aflau prizonieri la ei, şi, trimiţînd în ţinuturile din 
Tracia o solie constituită din Ischagoras, Menas, Philochari- 
das, au porunciţ lui Clearidas să predea atenienilor cetatea 
Amphipolis iar ceilalţi să primească tratatul aşa cum s-a 
spus despre fiecare. (2) Aceştia însă n-au fost de acord, so¬ 
cotind că nu sînt potrivite cu interesele lor. Nici Clearidas 
n-a predat cetatea spre a face pe placul chalcidienilor, spu- 
nînd că nu este posibil să-i predea cu forţa. (3) A pornit şi 
el de acolo, în grabă, cu solii, ca să se apere la Sparta în 
eventualitatea că va fi acuzat de Ischagoras că nu dăduse 
ascultare, şi voind, în acelaşi timp, să vadă dacă înţelegerea 
mai poate să fie schimbată; a găsit-o însă întărită, iar el a 
fost trimis din nou de spartani cu porunca să predea locul 
acela, iar dacă nu va putea, să scoată de acolo pe pelopone- 
sienii care sînt prin cetăţi. Aceasta fiind situaţia, a plecat 
îndată. 

22 (1) Aliaţii, din întîmplare, erau chiar la Sparta, iar 
spartanii le-au poruncit acelora dintre ei care nu primiseră 
tratatul să-l accepte. Dar ei, pentru acelaşi pretext pentru 
care-1 respinseseră mai înainte, au spus că nu-1 primesc dacă 
nu fac unul mai drept decît cel încheiat. (2) Cum, deci, alia¬ 
ţii nu le dădeau ascultare, spartanii i-au trimis acasă, iar ei 
au încheiat o alianţă cu Atena. Ei socoteau că cetatea Argos 
nu va rămîne liniştită, deoarece nu voise să încheie o nouă 
alianţă cînd se duseseră acolo Ampelidas şi Lichas; ei şi-au 
dat seama că fără atenieni nu sînt în stare să-i reprime şi că 
restul Peloponesului va sta liniştit, pentru că, dacă ar fi 
fost posibil, toţi s-ar fi dat de partea atenienilor. (3) Venind 
deci solii de la Atena şi începîndu-se discuţiile au căzut la 
învoială, s-au depus jurămintele şi s-a încheiat următoarea 
alianţă: 

23 (1) „Potrivit învoielii de faţă atenienii şi lacedemonienii 
vor fi aliaţi pe timp de cincizeci de ani. Dacă vreun duşman 
va invada ţara lacedemonienilor şi va face rău lacedemo- 

nionilor, atenienii să vină în ajutorul lacedemonienilor cu cea 

mai mare forţă cu putinţă. Iar dacă va veni vreo cetate să 

prade ţara, aceasta să fie duşmană lacedemonienilor şi ate- 

nienilor şi să sufere represalii din partea amîndurora şi amîn- 

două s-o distrugă, iar acestea să se facă cu dreptate, cu 

avînt şi fără viclenie. (2) Iar dacă vreun duşman va călca 

ţara atenienilor şi le va face rău, lacedemonienii să vină în 

ajutorul atenienilor cu cea mai mare tărie cu putinţă, iar 

dacă vreo cetate va veni să prade ţara atenienilor, aceasta 

să fie de asemenea duşmană lacedemonienilor si atenienilor 

• » 

şi să sufere şi de la unii şi de la alţii şi amîndouă cetăţile s-o 
distrugă, iar acestea să fie făcute cu dreptate, cu avînt şi 
fără viclenie. (3) Iar dacă se vor ridica sclavii, atenienii eă 
vină în ajutorul lacedemonienilor cu toată forţa, după posibili¬ 
tate. (4) Acestea să fie consfinţite, prin jurămînt, de aceiaşi 
bărbaţi care au jurat şi pe celelalte învoieli. în fiecare an 
să fie înnoite învoielile, lacedemonienii dueîndu-se la Atena, 
la Marile Dionysii, iar atenienii dueîndu-se la Sparta, la 
Hyacinthii 19 . (5) Fiecare să ridice o coloană, lacedemonienii 
la Sparta, în templul lui Apollon Amyclaios 20 , iar atenienii 
la Atena, în cetate, în templul zeiţei Athena, (6) Iar dacă la¬ 
cedemonienii şi atenienii vor socoti că este bine să adauge 
sau să suprime ceva din tratat, în legătură cu alianţa, tot 
ceea ce vor hotărî să fie potrivit cu jurămîntul şi pentru unii 
şi pentru alţii". 

24 (1) Jurămîntul l-au depus, dintre lacedemonienii Pleis- 
toanax, Agis, Pleistolas, Damagetos, Chionis, Metagenes, Acan- 
thos, Daithos, Ischagoras, Philocharidas, Zeuxidas, Antippos, 
Alcinadas, Tellis, Empedias, Menas, Laphilos. Dintre atenieni 
au jurat: Lampon, Isthmionicos, Laches, Nicias, Euthydemos, 
Procles, Pythodoros, Hagnon, Myrtilos, Thrasycles, Theage- 
nes, Aristocrates, Iolaos, Timocrates, Leon, Lamachos, De- 
mosthenes. (2) Această alianţă s-a încheiat nu mult după în¬ 
cheierea tratatului şi atenienii au predat spartanilor pe oa¬ 
menii de pe insulă şi a început vara celui de al unsprezecelea 
an. Primul război, care a durat fără întrerupere timp de 
zece ani, s-a scris 21 . 

25 (1) După încheierea tratatului de alianţă dintre lace- 
demonieni şi atenieni, care s-a făcut după războiul de zece 
ani, pe vremea cînd Pleistolas era efor la Sparta, iar Alcaios 
arhonte la Atena 22 , cei care primiseră tratatul păstrau pacea, 
iar corintienii şi cîteva cetăţi din Pelopones au început să 
se ridice împotriva celor stabilite şi de îndată a apărut o altă 
înţelegere a aliaţilor împotriva Spartei. (2) Lacedemonienii au 
început, încetul cu încetul, să devină suspecţi atenienilor, iar 
uneori nici nu prea făceau ei cele ce se stabiliseră în tratat. 
(3) E drept că timp de şase ani şi zece luni s-au abţinut de 
a porni expediţii unii împotriva altora, în afara armistiţiului, 
însă si-au dat numeroase lovituri. In cele din urmă, fiind 
siliţi să calce învoielile încheiate, după zece ani, au pornit 
iarăşi la un război pe faţă. 

26 (1) Thucydides atenianul a mai scris şi istoria acestor 
evenimente, la rînd, cum s-au întîmplat după fiecare vară şi 
iarnă, pînă cînd lacedemonienii şi aliaţii lor au pus capăt 
dominaţiei atenienilor şi au cucerit marile ziduri şi Pireul. 
în total, de la începutul războiului pînă la acest eveniment 
au trecut 27 de ani. (2) Iar dacă se va socoti că durata înţele¬ 
gerii, care a survenit între timp, nu trebuie numită război 
nu se va judeca bine. Intr-adevăr, dacă se va cerceta cu aten¬ 
ţie prin ce fapte se deosebeşte, se va găsi că nu este bine să 
fie numită pace perioada de timp în care nici n-au rezistat, 
nici n-au primit lucrurile prevăzute în tratate şi, pe lîngă 
acestea, au mai săvîrşit, pe lîngă alte încălcări, şi cele pro¬ 
vocate de războiul de la Mantineea 23 şi Epidauros 24 ; de ase¬ 
menea aliaţii din Tracia nu erau de loc mai puţin duşmani, 
iar beoţienii păstrau un armistiţiu reînnoit din zece în zece 
zile. (3) în acest fel, socotind cronologic primul război, care 
a durat zece ani şi cu armistiţiul încheiat, dar nerespectat 
după aceea, adăugind şi războiul care a urmat după acest 
armistiţiu, se va găsi că s-au scurs atîţia ani şi cîteva zile; 
însă pentru cei care se conduc după oracole, numai acest 
lucru s-a petrecut în mod sigur. (4) într-adevăr, eu îmi amin¬ 
tesc mereu că s-a spus de către mulţi, chiar de cînd a început 
războiul şi pînă cînd s-a sfîrşit, că avea să dureze de trei 

ori cîte nouă ani. (5) Eu am trăit pe durata întregului război 
şi l-am înţeles pe deplin, atît datorită vîrstei mele, cît şi pen¬ 
tru că mi-am concentrat toată atenţia asupra lui, ca să-l în¬ 
ţeleg. Apoi mi s-a întîmplat, după expediţia de la Amphipo- 
lis, să fiu exilat din patria mea timp de douăzeci de ani şi 
astfel să fiu martor atît la acţiunile unora, cît şi la ale celor¬ 
lalţi, dar mai ales la faptele peloponesienilor, datorită exi¬ 
lului, putînd să aflu unele lucruri în linişte. Aşadar, de aci 
înainte, eu voi spune cum s-a ajuns la destrămarea trata¬ 

tului după cei zece ani şi cum a continuat războiul în desfă¬ 
şurarea lui după aceea. 

27 (1) După ce s-a încheiat tratatul de cincizeci de ani 

şi alianţele care le-au urmat, soliile din Pelopones, care fuse¬ 
seră chemate pentru acest tratat, s-au retras din Lacedemona. 
(2) Unii s-au dus acasă, iar corintienii, îndreptîndu-se spre 
Argos, au început discuţii, aşa cum se cădea, cu cîţiva dre¬ 
gători argeieni, spunîndu-le, că deoarece lacedemonienii au 

încheiat un tratat de alianţă cu atenienii — care mai înainte 
le erau cei mai neîmpăcaţi vrăjmaşi — nu spre binele, ci 

spre înrobirea Peloponesului, argeienii să vadă cum va putea 
fi salvat Peloponesul; de asemenea, să voteze o hotărîre prin 
care să se arate că oricare cetate elenă, care este autonoma 
şi care respectă pe celelalte, dacă vrea poate să încheie alian¬ 
ţă cu cetatea Argos, ca să se apere unii pe alţii şi în acest 
scop să aleagă cîţiva bărbaţi cu depline puteri. Poporul să 

nu cunoască aceste propuneri pentru ca nu cumva cei care 
nu pot convinge poporul să se dea în vileag. Le-au mai spus 
că multe cetăţi li se vor alătura, din ură împotriva lacede- 
monienilor. (3) Corintienii, după ce le-au spus aceste lucruri, 
s-au întors acasă. 

28 (1) Dregătorii 25 argeieni au ascultat şi, după ce au fă¬ 
cut cunoscute acele propuneri celorlalţi dregători şi poporului, 
au votat şi au ales doisprezece bărbaţi, cu care orice stat 
elen, dacă voia, putea să facă alianţă, în afară de atenieni 
şi de lacedemonieni; cu ei — preciza hotărîrea — nu era 
îngăduit a încheia alianţă fără încuviinţarea poporului ar- 

geian. (2) Argeienii au primit aceste propuneri cu atît mai 
mult cu cît vedeau că vor avea de purtat un război cu lace¬ 
demonienii, căci tratatul pe care-1 aveau cu ei era gata să 
expire şi, în acelaşi timp, nădăjduiau că vor putea să pună 
stăpînire pe Pelopones. într-adevăr, în acest timp, Sparta avea 
o faimă proastă şi era dispreţuită din pricina încercărilor 
grele prin care trecea, iar argeienii se aflau într-o situaţie 
foarte bună din toate punctele de vedere, fiindcă nu luaseră 
parte la războiul cu Attica şi, fiind aliaţi şi cu unii şi cu 
ceilalţi, trăseseră numai foloase. în acest fel, deci, au primit 
argeienii în alianţă pe elenii care doreau s-o încheie. 

29 (1) Mantineenii şi aliaţii lor s-au alăturat cei dintîi ar- 
geienilor, temîndu-se de lacedemonieni. Astfel, o parte din 
Arcadia fusese supusă şi adusă sub ascultarea mantineenilor, 
încă din timpul războiului dus împotriva atenienilor; ei so¬ 
coteau că lacedemonienii n-o să-i lase să conducă, mai ales 
că ei erau acum neocupaţi. De aceea de bună voie s-au întors 
ei spre argeieni, pentru că socoteau că Argosul este o cetate 
mare şi întotdeauna în dezbinare cu lacedemonienii şi în plus, 
avea tot un regim democratic. (2) Desprinzîndu-se mantine¬ 
enii din alianţă, a intrat şi restul peloponesienilor în fierbere, 
plănuind să facă şi ei acelaşi lucru. Ei socoteau că s-au des¬ 
prins de lacedemonieni aceia care ştiau mai bine cum stau 
lucrurile; în acelaşi timp erau mîniaţi pe lacedemonieni, prin¬ 
tre altele, şi pentru că în tratatul încheiat cu Attica se 
prevăzuse că va fi potrivit cu tratatul să se adauge şi să se 
suprime orice vor crede de cuviinţă cele două cetăţi. (3) 
Această clauză 26 punea mai ales Peloponesul în mişcare şi 
trezea bănuiala că lacedemonienii, împreună cu atenienii, au 
de gînd să-l înrobească; se prevăzuse de asemenea că este 
îngăduit pentru toţi aliaţii [dacă vor] să schimbe alianţa. (4) 
Aşa că cele mai multe cetăţi 27 , temîndu-se, s-au apropiat de 
argeieni ca să încheie şi ei alianţă cu cetatea Argos. 

30 (1) Lacedemonienii, aflînd de vîlva care se făcea în 
Pelopones şi fiind informaţi că corintienii erau iniţiatorii şi 
că ei înşişi chiar au de gînd să încheie un tratat cu cetatea 

Argos, au trimis o solie la Corint — din dorinţa de a preveni 
ceea ce avea să se întîmple — care să-i acuze că instigă pe 
peloponesieni şi să le spună că, dacă desprinzîndu-se de la- 
cedemonieni, vor încheia alianţă cu cetatea Argos, vor călca 
jurămintele. Totodată să le mai spună că nu fac bine că 
resping alianţa cu Atena, de vreme ce se prevăzuse în tratat 
că orice va hotărî planul aliaţilor are putere de lege, dacă 
nu se opune vreun zeu sau vreun erou. (2) Corintienii, fiind 
de faţă aliaţii, care nu acceptaseră alianţa cu Atena (avu¬ 
seseră ei grijă să-i convoace), contraziceau pe lacedemonieni, 
dar fără să arate nedreptăţile pe care le suferiseră de la ei, 
anume că atenienii nu restituiseră, pentru ei, nici cetatea 
Sollion, nici cetatea Anactorion, şi fără să menţioneze orice 
altă pagubă suferită; ei pretextau doar că nu vor trăda pe 
aliaţii 28 din Tracia, pentru că — ziceau ei — s-au legat cu 
jurămînt şi prin învoieli încheiate de persoane particulare 29 , 
şi printr-un tratat de stat, atunci cînd potideenii se desprin- 
seseră pentru prima oară din alianţă. (3) Aşadar, corintienii 
susţineau că, dacă nu intră în alianţă cu Atena, nu calcă 
jurămintele făcute aliaţilor, pentru că, după ce au jurat, luînd 
zeii de martori, să-şi facă datoria nu şi-ar mai ţine jură- 
mîntul, dacă i-ar trăda. într-adevăr, se prevăzuse în tratat 
că: „Dacă nu se va opune vreun zeu sau vreun erou“ şi că 
în mod evident există această împotrivire divină. (4) Acestea 
le-au spus ei în privinţa vechilor jurăminte, iar în ceea ce 
priveşte alianţa cu Argosul au spus că, sfătuindu-se cu prie¬ 
tenii, vor face ceea ce cred ei că este bine. (5) După aceea, 
solii lacedemonienilor s-au întors acasă; se întîmplase să fie 
de faţă şi solii Argosului, care îndemnau pe corintieni să intre 
în alianţă şi să nu mai şovăie, iar aceştia au spus că se vor 
sfătui 30 într-o şedinţă ulterioară. 

31 (1) Imediat a venit o solie şi de la Eleea, care a în¬ 
cheiat alianţă mai întîi cu Corintul, apoi de aci s-au dus la 
Argos, cum se hotărîse, şi s-au aliat şi cu argeienii, căci ei 
erau în dezbinare cu lacedemonienii din pricina cetăţii Le- 
preon. (2) Astfel, iscîndu-se un război între cîţiva lepreaţi şi 
cîţiva arcadieni, lepreaţii au cerut o alianţă eleenilor, învoin- 

du-se să le dea jumătate din pămîntul lor, dacă vor pune 
capăt războiului; eleenii au statornicit ca lepreaţii să cultive 
ei înşişi pămîntul şi să dea în fiecare an un talant lui Zeus 
din Olympos. (3) Pînă la războiul attic, lepreaţii ofereau acest 
talant, apoi, încetînd să-l mai dea, sub pretext că e război, 
eleenii i-au silit să-l plătească, motiv pentru care lepreaţii 
s-au îndreptat spre lacedemonieni. încredinţîndu-se lacede- 
monienilor, eleenii şi-au dat seama că nu vor mai obţine 
dreptate şi, de aceea, renunţînd la epitropia spartanilor, au 
început să devasteze teritoriul lepreaţilor. (4) La judecată, 
lacedemonienii au spus — aşa cum se bănuise — că lepreaţii 
sînt liberi şi că eleenii sînt în culpă, şi pentru că nu respec¬ 
taseră epitropia au trimis o garnizoană de hopliţi în Lepreon. 
(5) Iar eleenii, crezînd că lacedemonienii vor primi în alianţă 
o cetate care se desprinsese de ei şi mai pretextînd şi înţe¬ 
legerea prin care se specificase că fiecare să păstreze ceea 
ce cîştigase în războiul attic, şi să iasă din război 31 , au socotit 
că nu li se face dreptate, s-au desprins de lacedemonieni şi 
s-au îndreptat spre argeieni, încheind cu aceştia, aşa cum 
s-a spus, o alianţă. (6) După ei, îndată, au intrat în alianţă 
şi corintienii şi aliaţii argeienilor din Chalcidica. Beoţienii 
însă şi megarienii, spunînd acelaşi lucru, au stat lniştiţi, fiind 
trecuţi cu vederea de lacedemonieni şi socotind că democraţia 
argeienilor este mai puţin potrivită cu regimul lor, care era 
oligarhic, decît constituţia lacedemonienilor. 

32 (1) Cam în aceeaşi vreme, în această vară, atenienii, 
asediind cetatea Scione, au ucis pe tinerii în floarea vîrstei, 
iar femeile şi copiii i-au dus în sclavie şi le-au dat plateeni- 
lor ca să muncească pămîntul. Pe delieni i-au dus iarăşi la 
Delos, gîndindu-se la nenorocirile îndurate în bătălii şi ţinînd 
seama şi de un oracol al zeului de la Delphi. (2) Phoceenii şi 
locrienii au început să poarte război. (3) Corintienii şi argeie- 
nii, fiind însă aliaţi, s-au dus la Tegea spre a încerca să-i 
desprindă de lacedemonieni; văzînd că Tegea constituie o 
mare parte din Pelopones, au socotit că, dacă li se va adăuga 
lor, vor stăpîni întreg Peloponesul. (4) Dar, de vreme ce te- 
geaţii au spus că nu se vor împotrivi în nici un fel lacedemo- 

nienilor, corintienii, care pînă atunci acţionaseră cu avînt,. 
şi-au părăsit înflăcărarea şi au început să se teamă ca nu 
cumva nici una dintre celelalte cetăţi să nu mai fie dispusă 
să li se alăture. (5) Totuşi, ducîndu-se în Beoţia, au stăruit 
rugîndu-i pe beoţieni să se alieze cu ei şi cu argeienii şi să 
facă toate în comun; în legătură cu armistiţiul de zece zile, 
care fusese încheiat între atenieni şi beoţieni, nu mult după 
stabilirea tratatului de cincizeci de ani, corintienii i-au rugat 
pe beoţieni să se ducă cu ei la Atena şi să-l încheie şi cu ei 
aşa cum îl aveau cu beoţienii, iar dacă atenienii nu vor ac¬ 
cepta, să denunţe armistiţiul şi pe viitor să nu mai încheie 
nici un tratat fără ei. (6) La rugăminţile corintienilor beo¬ 
ţienii le-au spus că în privinţa alianţei cu Argosul să mai 
aştepte; apoi, ducîndu-se la Atena împreună cu corintienii, 
n-au mai găsit tratatul de zece zile; atenienii le-au răspuns 
că corintienii au un tratat de alianţă, dacă mai sînt aliaţii la- 
cedemonienilor. (7) Beoţienii n-au denunţat totuşi „armistiţiul 
de zece zile“ deşi corintienii îi învinuiau că stabiliseră denun¬ 
ţarea şi le cereau 32 să se ţină de cuvînt. De fapt corintienii 
aveau un armistiţiu cu atenienii, fără însă să fie încheiat în 
formă. 

33 (1) în aceeaşi vară, lacedemonienii au pornit în expe¬ 
diţie, în masă, sub conducerea lui Pleistoanax, fiul dui Pau- 
sanias, regele lacedemonienilor, împotriva parhasienilor 33 din 
Arcadia, care erau supuşii mantineenilor — parhasienii îi 
chemaseră într-o vreme de răscoală —, cu gîndul de a dărîma 
şi zidul de la Kypseloi, dacă vor putea, pe care-1 ridicaseră 
mantineenii; acest zid se află în ţinutul Parhasiei, lîngă 
Sciritis, în Laconia. (2) Lacedemonienii pustiau pămîntul par¬ 
hasienilor, iar mantineenii, predînd gărzilor argeienilor ceta¬ 
tea, ei înşişi păzeau alianţa, dar, nefiind în stare să salveze* 
şi zidul de la Kypseloi şi cetăţile din Parhasia, s-au retras.. 
(3) Lacedemonienii, redînd parhasienilor autonomia şi distru- 
gîndu-le zidul, s-au dus acasă. 

34 (1) în aceeaşi vară, după ce le-au sosit din Tracia sol¬ 
daţii, care plecaseră cu Brasidas şi pe care îi adusese Cleari- 


31 — Războiul peloponesiac 

das, după încheierea tratatului, lacedemonienii au votat ca 
hiloţii, care luptaseră cu Brasidas să fie liberi şi să locuiască 
oriunde vor voi. Şi nu cu mult mai tîrziu i-au aşezat împreună 
cu neodamozii 3 '*, la Lepreon, localitate situată la hotarul din¬ 
tre Laconia şi Eleea, căci erau în dezbinare cu eleenii. (2) Pe 
cei capturaţi în insulă şi care predaseră armele — temîndu-se 
ca nu cumva să creadă că în urma nenorocirii îndurate sînt 
desconsideraţi şi, oameni cu vază cum erau, să încerce o 
schimbare a lucrurilor, mai ales că unii dintre ei deţinuseră 
chiar slujbe — i-au pedepsit cu atimia r \ dar cu o astfel de 
atimie încît să nu mai aibă dreptul de a deţine vreun post de 
conducere, nici să poată cumpăra sau să vîndă ceva ca stăpîni 
deplini. Apoi, ceva mai tîrziu, au fost repuşi iarăşi în drepturi. 

35 (1) în aceeaşi vară, dictizii 36 au cucerit şi cetatea Thyssos 
din ţinutul Athos, care era aliata Atenei. (2) In tot timpul 
acestei veri au existat relaţii între atenieni şi peloponesieni, dar, 
îndată după încheierea tratatului, au început să se bănuiască 
unii pe alţii, pentru că nu-şi predaseră unii altora localităţile 
prevăzute în tratate. (3) Astfel, lacedemonienii, cărora sorţul 
le căzuse să restituie ei cei dintîi cetatea Amphipolis şi celelalte, 
nu le restituiseră şi nici nu îndemnau pe aliaţii din Tracia să 
primească tratatul, nici pe beoţieni, nici pe corintieni, zicînd 
mereu că-i vor forţa, dacă nu vor vrea, împreună cu atenienii; 
fixaseră chiar şi limitele de timp, dar fără un acord scris — 
înăuntrul cărora trebuia ca aceia care nu vor intra în alianţă să 
fie socotiţi duşmanii amîndurora. (4) Atenienii, văzînd că nimic 
din toate acestea nu se realizează, bănuiau că lacedemonienii 
nu se gîndesc la nimic curat, de vreme ce nu le restituiseră 
nici cetatea Pylos, deşi le-o cereau, ba, mai mult, chiar le pă¬ 
rea rău că le redaseră pe oamenii puşi în lanţuri pe insulă; 
lacedemonienii continuau să ocupe şi celelalte localităţi, aştep- 
tînd pînă cînd şi ceilalţi aliaţi vor aduce la îndeplinire cele 
hotărîte. (5) Lacedemonienii spuneau că făcuseră ceea ce se 
putea, pentru că restituiseră pe atenienii care fuseseră puşi în 
lanţuri la ei, retrăseseră soldaţii din Tracia şi, în fine, dăduseră 
tot ce avuseseră în stăpînire. Amphipolisul — ziceau ei — nu-] 
avuseseră în stăpînire, aşa că nu au de ce să-l restituie; mai 

spuneau că vor încerca să determine pe beoţieni şi pe corintieni 
să semneze tratatul, să primească de la beoţieni Panactonul şii 
să aducă prizonierii care se aflau în Beoţia. (6) Ei, totuşi, le 
cereau să li se restituie Pylosul, iar dacă nu-1 vor primi, ame¬ 
ninţau că vor scoate de acolo pe messenieni şi pe hiloţi, aşa» 
cum făcuseră şi cu cei din Tracia, iar locul îl vor străjui ate- 
nienii înşişi, dacă vor. (7) în această vară, purtîndu-se multe 
discuţii şi de multe ori, lacedemonienii au convins pe atenieni 
să scoată pe messenienii din Pylos, pe ceilalţi hiloţi şi pe toţi 
cei care dezertaseră din Laconia; i-au colonizat în ţinutul 
cranienilor în Cephallenia. (8) Aşadar, în vara aceasta a fost 
linişte şi, întreţinînd relaţii bune, se duceau unii pe la alţii. 

36 (1) în iarna următoare au fost puşi în slujbă alţi efori şi 
nu aceia care încheiaseră tratatul, iar unii dintre ei erau chiar 
ostili tratatului; venind solii din ţinuturile aliate şi fiind de 
faţă şi soli beoţieni şi corintieni, au discutat multe între ei, 
dar n-au ajuns la nici un acord. Cînd s-au întors acasă, Cleo- 
bulos şi Xenares, eforii care doreau în cel mai înalt grad anu¬ 
larea tratatului, intră, pe cale particulară, în vorbă cu beoţienii 
şi cu corintienii, îndemnîndu-i să-şi spună părerile de acord 
şi să încerce ca beoţienii, care fuseseră la început aliaţi cu 
Argosul, să determine iarăşi pe argeieni, ca, împreună cu 
beoţienii, să fie iarăşi aliaţii lacedemonienilor, căci numai în 
acest fel beoţienii nu vor mai fi siliţi să intre în tratatul attic* 
Astfel, lacedemonienii ar preţui prietenia şi alianţa cu Argosul 
mai mult decît duşmănia atenienilor şi ruperea tratatului. Eî 
ştiau că lacedemonienii doresc ca Argosul să le fie prieten,, 
socotind că războiul din afara Peloponesului le va fi mai 
uşor. (2) Ei rugau deci pe beoţieni să dea Panactonul lacede¬ 
monienilor, pentru ca, primind în schimb Pylosul, dacă vor 
putea, să poată porni mai uşor război împotriva atenienilor. 

37 (1) Beoţienii şi corintienii, fiind însărcinaţi 37 de către 
Xenares şi Cleobulos şi de lacedemonienii care le erau prie¬ 
teni să anunţe acestea în faţa dregătorilor, au plecat fiecare 

« 

acasă. (2) Doi argeieni, din cea mai mare dregătorie, i-aui 
pîndit în drum, cînd plecau şi, ieşindu-le în cale, au intrat 
în vorbă cu ei, întrebîndu-i dacă beoţienii ar vrea să le fie 

aliaţi, aşa cum le sînt corintienii, eleenii şi mantineenii, ei 
le-au spus că, dacă vor reuşi să aducă la îndeplinire acest lucru, 
vor putea purta război mai uşor şi încheia învoieli cu lacede- 
monienii, dacă doresc, întrebuinţînd acelaşi limbaj, şi împotriva 
oricui, dacă va fi nevoie 38 . (3) Solii beoţieni cînd au auzit 
aceste lucruri s-au bucurat, căci, din. întîmplare, ei cereau 
aceleaşi lucruri pe care le formulaseră prietenii lor trimişi 
din Sparta. Argeienii, cînd şi-au dat seama că aceia primesc 
propunerea, au plecat spunînd că vor trimite o solie în Beo- 
ţia. (4) Sosind deci beoţienii acasă au anunţat beotarhilor şi 
propunerile de la Sparta şi cele primite de la argeienii întîl- 
niţi. Beotarhilor le-a plăcut şi erau încă şi mai plini de avînt, 
pentru că se întîmplase ca din amîndouă părţile şi prietenii 
lacedemonienilor să le facă aceleaşi propuneri, şi argeienii să 
tindă către acelaşi lucru. (5) Aşa că nu mult în urmă au venit 
soli argeieni, îndemnîndu-i să accepte propunerile; beotarhii, 
lăudîndu-le intenţiile, i-au trimis înapoi promiţîndu-le că vor 
trimite o solie la Argos, în legătură cu alianţa. 

38 (1) în acest timp beotarhii, corintienii, megarienii şi alia¬ 
ţii din Tracia au hotărît să depună jurăminte unii în faţa 
altora, că, atunci cînd va fi nevoie 39 , vor veni în ajutorul celor 
care-i vor solicita şi nu vor purta război nici nu vor încheia 
alianţă fără hotărîrea generală, în fine că, în aceste condiţii, 
beoţienii şi megarienii — căci acest lucru îl făceau şi ei — 
vor încheia alianţă cu argeienii. (2) Dar mai înainte de a 
depune jurămintele, beotarhii au anunţat aceste lucruri celor 
patru sfaturi ale beoţienilor, care aveau deplină putere, stă¬ 
ruind ca cetăţile care vor să întărească prin jurămînt alianţa 
cu ei să depună jurămînt. (3) Cei care erau în sfaturile beo¬ 
ţienilor n-au primit propunerea, temîndu-se ca nu cumva să 
săvîrşească o acţiune ostilă lacedemonienilor, legîndu-se prin 
jurăminte tocmai de corintienii care-i părăsiseră. Intr-adevăr, 
beotarhii nu le spusese cele ce se întîmplaseră la Sparta şi 
anume că, dintre efori, Cleobulos şi Xenares şi prietenii lor 
îi îndeamnă să se alieze mai întîi cu argeienii şi corintienii şi 
apoi să încheie alianţă cu lacedemonienii, socotind că sfatul, 
chiar dacă nu va spune, nu va lua alte hotărîri decît acelea 

pe care le vor propune tot ei, după ce le vor fi studiat mai 
înainte. (4) Dar, deoarece evenimentele au luat altă întorsă¬ 
tură, corintienii şi aliaţii lor din Tracia s-au întors fără să fi 
obţinut ceva, iar beotarhii, care aveau de gînd şi mai înainte 

— în caz că îi vor convinge despre aceasta — să încerce să 
încheie o alianţă cu argeienii, n-au mai făcut propuneri în sfâ- 
turi şi nici n-au mai trimis la Argos solia pe care o promi- 
seseră; în acest fel, se pierdea timpul şi toate treburile erau 
neglijate. 

39 (1) Şi în această iarnă, olynthienii au luat printr-un 
asalt Mecyberna, pe care o păzeau atenienii. (2) După aceasta 

— s-au dus mereu tratative între atenieni şi lacedemonieni 
asupra localităţilor pe care le aveau unii de la alţii — la- 
cedemonienii, nădăjduind că, dacă atenienii vor primi Panac- 
tonul de la beoţieni, vor da şi ei Pylosul, au trimis o solie în 
Beoţia ca să roage pe beoţieni să le predea Panactonul şi pe 
atenienii puşi în lanţuri; în aceste condiţii şi ei ar retroceda 
Pylosul. (3) Beoţienii au spus că nu-1 vor reda dacă nu vor 
încheia cu ei o alianţă separată, aşa cum au făcut şi cu ate¬ 
nienii. (4) Lacedemonienii cu toate că ştiau că, încheind o 
alianţă separată, vor face o nedreptate atenienilor — pentru 
că se specificase în tratat ca unii fără alţii să nu încheie alianţă 
şi nici să poarte război, dar voind să părăsească Panactonul, 
ca în locul lui să ia Pylosul şi deoarece aceia care se grăbeau 
să rupă tratatul erau foarte binevoitori faţă de beoţieni — au 
încheiat-o totuşi spre sfîrşitul iernii, şi îndată Panactonul a 
fost luat. Şi al unsprezecelea an al acestui război s-a terminat. 

40 (1) O dată cu venirea primăverii a anului următor, arge¬ 
ienii — avînd în vedere că solii beoţienilor, pe care spuneau 
că-i vor trimite, nu veniseră, şi ştiind că cetatea Panacton este 
cucerită şi că se încheiase o alianţă separată între beoţieni 
şi lacedemonieni — au început să se teamă ca nu cumva să 
rămînă singuri şi întreaga simachie să se îndrepte spre lace¬ 
demonieni, (2) Ei credeau, într-adevăr, că beoţienii fuseseră 
convinşi de lacedemonieni să nimicească cetatea Panacton şi să 
intre în alianţă cu atenienii, şi că atenienii ştiu toate acestea; 

în acest fel — socoteau ei — nu mai au interes să încheie 
alianţă cu atenienii, deoarece mai înainte nădăjduiseră — ţi- 
nînd seama de diferendele dintre Sparta şi Atena — că, chiar 
dacă nu va rămîne în vigoare tratatul cu Sparta, vor fi cel 
puţin aliaţi cu atenienii. (3) Argeienii, neştiind ce să facă în 
această privinţă şi temîndu-se ca nu cumva să intre dintr-o 
dată în război cu lacedemonienii, cu tegeaţii, cu beoţienii şi 
cu atenienii (la început argeienii nu primiseră alianţa cu lace¬ 
demonienii, ci plănuiau să domine Peloponesul), au trimis, cît 
au putut mai repede, la Sparta, în solie, pe Eustrophos şi pe 
Aison, care păreau că le sînt foarte buni prieteni, socotind că, 
dacă vor încheia alianţă, cum vor găsi de cuviinţă' 10 , cu lacede¬ 
monienii vor avea linişte. 

41 (1) Ajungînd la Sparta, solii au început să discute cu 
lacedemonienii în ce condiţii vor să se încheie tratatul. (2) La 
început, argeienii au cerut, în legătură cu pămîntul de la 
Cynosuria pentru care sînt mereu în dezbinare, să se recurgă 
la arbitrajul unei cetăţi sau al unui particular, de vreme ce 
este situată la hotar. Pe acest teritoriu se află cetăţile Thyrea 
şi Anthene, iar veniturile le încasează lacedemonienii. Apoi, de 
vreme ce aceştia nu îngăduiau să se mai vorbească despre 
acest teritoriu, şi le spuneau că, dacă vor să încheie o alianţă 
ca mai înainte sînt gata s-o facă, solii argeienilor au convins 
totuşi pe lacedemonieni să cadă de acord ca să încheie un tra¬ 
tat pe cincizeci de ani, în care să se prevadă că: fiecare dintre 
cei care vor intra în alianţă, atunci cînd nu va fi nici o mo¬ 
limă şi nici un război în Lacedemonia şi-n Argos, să lupte 
pentru acest pămînt, aşa cum au făcut mai înainte, cînd şi unii 
şi alţii socoteau că învinseseră, dar să nu aibă voie să meargă 
dincolo de limitele Argosului şi Spartei. (3) Lacedemonienilor,- 
la început, li se părea că aceste lucruri sînt o nebunie, apoi, 
dorind cu orice preţ să aibă Argosul prieten au căzut de acord 
asupra cererilor şi au încheiat tratatul în scris. Ei însă i-au 
îndemnat ca, mai înainte ca ceva din cele discutate să fie 
ratificat, să se întoarcă la Argos şi să aducă la cunoştinţa po¬ 
porului, şi dacă le va conveni, să vină la sărbătoarea Hyacin- 
thiilor ca să depună jurămintele. 

42 (1) Solii s-au întors. în timp ce argeienii se ocupau cu 
acestea, Andromedes, Phaidimos şi Antimenidas — solii lace- 
demonienilor care trebuiau să primească Panactonul şi să ia 
în primire prizonierii de la beoţieni, ca să-i predea atenienilor 
— au găsit Panactonul distrus de beoţieni, sub pretext că, în 
urma unui diferend, atenienii şi beoţienii se legaseră prin 
jurăminte în legătură cu această cetate, şi că se prevedea ca 
nici unii nici alţii să nu ocupe acest loc, ci să-l cultive în 
comun. Andromedes, luînd în primire oamenii pe care-i făcu¬ 
seră prizonieri beoţienii i-a predat atenienilor, şi le-a comu¬ 
nicat şi despre distrugerea cetăţii Panacton, socotind că şi re¬ 
trocedarea acestei cetăţi este îndeplinită, pentru că nici un 
vrăjmaş al atenienilor nu va mai putea locui în această cetate. 
(2) Atenienii erau tare mimaţi pentru veştile primite, socotind 
că, prin distrugerea Panactonului, care trebuia să le fie resti¬ 
tuit în bună stare, fuseseră nedreptăţiţi de lacedemonieni; tot¬ 
odată au mai aflat că încheiaseră o alianţă separată şi cu 
beoţienii, deşi promiseseră mai înainte că vor constrînge îm¬ 
preună pe cei care nu vor să primească tratatul. Ei cercetaseră 
şi celelalte angajamente din tratat care rămăseseră neîndepli¬ 
nite şi socoteau că fuseseră înşelaţi, astfel că au concediat pe 
soli, dîndu-le răspunsuri aspre. 

43 (1) în timp ce lacedemonienii se aflau în această dezbi¬ 
nare cu atenienii, cei care doreau foarte mult la Atena să rupă 
tratatul depuneau toate eforturile în acest sens. (2) Erau mulţi, 
alţii şi printre ei Alcibiades, fiul lui Cleinias, care atunci era 
încă tînăr, în comparaţie cu bărbaţii de stat din cetăţi, dar 
care era onorat datorită faimei străbunilor săi. El socotea că 
este mai bine să încline către argeieni, totuşi se împotrivea cu 
tărie şi lacedemonienilor, din pricina mîndriei rănite, fiindcă 
aceştia făcuseră tratatul datorită lui Nicias şi Laches, iar pe el 
nu-1 băgaseră în seamă din cauză că era prea tînăr şi nu-1 
mai cinstiseră după vechile legături de proxenie, pe care bu¬ 
nicul său o respinsese, dar pe care el plănuia s-o reînnoiască, 
dînd toată îngrijirea captivilor din insulă. (3) Socotind deci Al¬ 
cibiades că este în inferioritate din toate punctele de vedere, 
la început se împotrivi, zicînd că lacedemonienii nu prezintă 

garanţie şi că încheie alianţă cu intenţia ca să desprindă pe 
argeieni de atenieni şi apoi să-i atace pe aceştia din urmă 
separat. Atunci, cînd s-a întîmplat dezbinarea, a trimis îndată 
6 solie particulară in Argos rugind ca cei invitaţi la alianţă 
să vină cît mai repede împreună cu mantineenii şi eleenii, pen¬ 
tru că acum este momentul potrivit; el însuşi va colabora cît 
mai mult 

44 (1) Argeienii, aflînd această veste şi auzind că alianţa 
beoţienilor cu atenienii nu s-a făcut, deoarece au intrat într-o 
mare dezbinare cu lacedemonienii, s-au dezinteresat de solii 
de la Sparta, care plecaseră ca să discute încheierea tratatu¬ 
lui, şi înclinînd acuma şi mai mult către atenieni, au considerat 
că Atena le este o cetate prietenă din vechime şi democratică, 
aşa cum erau ei înşişi, şi că, deţinînd o mare putere pe mare, 
va lupta alături de ei, dacă cumva vor începe războiul. (2) Au 
trimis, deci, îndată soli la Atena ca să încheie alianţă. împreună 
cu ei, în solie, erau solii eleeni şi mantineeni. (3) De teamă ca 
nu cumva atenienii mîniaţi să încheie alianţă cu Argosul, a 
venit în grabă şi o solie lacedemoniană, compusă din oameni 
care credeau că le sînt simpatici atenienilor, şi anume Philo- 
charidas, Leon şi Endios. Cerînd, în acelaşi timp, cetatea Pylos 
în schimbul cetăţii Panacton, ei voiau să se apere în privinţa 
alianţei cu Beoţia, spunînd că n-o făcuseră în dauna atenieni¬ 
lor. 

45 (1) Vorbind ei în sfat în legătură cu această problemă 
şi declarînd că au venit, cu depline puteri, ca să cadă la 
învoială în privinţa tuturor diferendelor, au vîrît spaima în 
Alcibiades, care se temea ca nu cumva, dacă vor spune aceste 
lucruri şi în faţa poporului, să-şi atragă poporul şi să fie 
respinsă alianţa cu Argosul. (2) Atunci, Alcibiades urzeşte ur¬ 
mătoarea viclenie în legătură cu ei: îi convinge pe solii lace- 
demonienilor, dîndu-le garanţie că, dacă nu vor declara în 
faţa poporului că au venit cu depline puteri, le va restitui 
şi Pylosul; îi asigura că el însuşi va convinge pe atenieni, aşa 
cum li se împotriveşte acum şi că îi va împăca pe lacede- 
monieni cu atenienii şi-n celelalte privinţe. (3) Alcibiades făcea 

aceste lucruri deoarece voia să îndepărteze pe soli de Nicia? 
şi pentru ca, acuzîndu-i în faţa poporului că n-au nimic sincer 
în suflet şi că niciodată nu spun aceleaşi lucruri, să-şi atragă 
în alianţă pe argeieni, pe eleeni şi pe mantineeni. (4) Şi 
lucrurile aşa s-au petrecut. Astfel, cînd au păşit în faţa po¬ 
porului şi au fost întrebaţi, ei n-au spus că veniseră cu depline 
puteri, aşa cum declaraseră în faţa sfatului, aşa că atenienii 
n-au mai putut suporta, şi, în timp ce Alcibiades striga îm¬ 
potriva lacedemonienilor, au început cu mult mai mult decîi 
înainte să-i dea ascultare, fiind dispuşi să aducă pe argeieni 
şi pe cei care erau cu ei şi să-i facă aliaţi. Producîndu-se un 
cutremur înainte de a se lua vreo hotărîre, şedinţa adunării a 
fost amînată. 

46 (1) în şedinţa următoare a adunării Nicias — deşi lace- 
demonienii şi el însuşi fuseseră înşelaţi prin aceea că solii de¬ 
claraseră că nu veniseră cu depline puteri — a spus că tre¬ 
buie să-şi atragă mai degrabă prietenia lacedemonienilor şi, 
oprind tratativele cu Argosul, să trimită încă o solie la Sparta 
şi să vadă ce gîndesc lacedemonienii, deoarece războiul este 
amînat în condiţii onorabile pentru ei şi neonorabile pentru 
spartani. într-adevăr, zicea el, de vreme ce situaţia politică a 
atenienilor este bună, pentru ei este preferabil să păstreze cît 
mai îndelung avantajele acestei situaţii, iar pentru ceilalţi 
care sînt în suferinţă, este mai bine să găsească cît mai re¬ 
pede un mijloc de a se avînta în primejdie. (2) I-a convins să 
trimită soli la Sparta, printre aceştia era şi el, ca să-i îndemne 
pe lacedemonieni, dacă au vreo intenţie bună, să dea imediat, 
refăcut, Panactonul şi Amphipolisul şi să renunţe la alianţa 
cu Beoţia, dacă aceasta nu va intra în alianţă [aşa cum se pre¬ 
văzuse mai înainte în tratat, că nu vor . încheia cu nimeni ali¬ 
anţă unii fără alţii]. (3) I-au mai îndemnat să spună că şi ei, 
dacă ar fi voit să facă vreo nedreptate, ar fi încheiat imediat 
o alianţă cu Argosul, avînd în vedere că solii argeieni sînt de 
faţă pentru acest lucru. însărcinîndu-i să exprime şi alte re- 
proşuri pe care le mai aveau, au trimis înapoi solii împreună 
cu Nicias. (4) Sosind ei la Sparta, după ce au adus la cunoş¬ 
tinţă totul, la sfîrşit au spus că, dacă spartanii nu vor renunţa 

la alianţa cu Beoţia, care nu semnase încă tratatul, îşi vor 
face şi ei aliaţi pe argeieni şi pe aliaţii lor; lacedemonienii, 
determinaţi de Xenares, eforul, şi de ceilalţi, care erau de ace¬ 
eaşi părere, au spus că nu vor renunţa la alianţa cu Beoţia, 
dar, la cererea lui Nicias, au înnoit jurămintele. Astfel, Nicias 
se temea ca nu cumva să plece fără să fi adus ceva la bun 
sfîrşit şi să fie acuzat pentru asta, ceea ce s-a şi întîmplat, 
pentru că se credea că el este autorul tratatului cu lacedemo¬ 
nienii. (5) Cînd s-a întors la Atena, iar atenienii au aflat că 
nu se făcuse nimic la Sparta, au fost pe loc cuprinşi de mînie 
şi, socotind că sînt nedreptăţiţi — erau de faţă şi argeienii 
şi aliaţii care fuseseră introduşi de Alcibiades — au încheiat 
un tratat de alianţă, care cuprindea următoarele clauze: 

47 (1) „Atenienii, argeienii, mantineienii şi eleenii au încheiat 
un tratat pe o sută de ani, între ei înşişi, şi între ei şi aliaţii 
pe care-i conduc şi unii şi alţii, obligîndu-se să fie loiali şi 
neagresivi, atît pe uscat, cît şi pe mare. (2) Să nu fie îngăduit 
să poarte arme nici argeienii, nici eleenii, nici mantineienii şi 
aliaţii lor împotriva atenienilor şi aliaţilor lor pe care-i conduc 
atenienii, nici atenienii şi aliaţii lor împotriva argeienilor, 
eleenilor, mantineienilor şi aliaţilor lor, prin nici un meşteşug 
şi prin nici o unealtă de război. (3) Potrivit acestor prevederi, 
atenienii, argeienii, eleenii şi mantineienii vor fi aliaţi pe o 
sută de ani. Dacă duşmanii vor veni pe pămîntul atenienilor, 
argeienii, eleenii, mantineienii vor veni în ajutor la Atena, 
de îndată ce atenienii îi vor vesti, aşa cum vor putea mai 
repede şi mai ferm, iar dacă duşmanii vor veni să prade 
pămîntul, cetatea agresoare să fie duşmană argeienilor, man¬ 
tineienilor, eleenilor şi atenienilor şi să primească lovituri de 
la toate aceste cetăţi; să nu fie îngăduit nici uneia dintre 
aceste cetăţi să înceteze războiul împotriva cetăţii agresoare, 
dacă nu vor hotărî toate de comun acord. (4) Şi atenienii să 
vină în ajutor la Argos, la Mantineia şi la Elis, dacă duş¬ 
manii vor veni pe pămîntul eleenilor, mantineienilor şi argeie¬ 
nilor, de îndată ce aceste cetăţi le vor da de ştire, cît vor 
putea mai 41 temeinic după posibilităţi, iar dacă duşmanii vor 
veni să prade pămîntul, cetatea din care vor veni să fie 

duşmană atenienilor, argeienilor, mantineienilor şi eleenilor şi 
să primească lovituri de la toate aceste cetăţi; să nu fie 

îngăduit să înceteze războiul cu această cetate dacă nu vor 
hotărî toate celelalte cetăţi de comun acord. (5) De aseme¬ 

nea, să nu îngăduie nimănui să treacă înarmaţi în vederea 
războiului pe pămîntul lor şi al aliaţilor pe care îi conduce 
fiecare nici pe mare, dacă nu vor decreta îngăduinţa de a 
trece toate cetăţile: Atena, Argos, Mantineia, Elida. (6) Iar 

cetatea care trimite ajutoare, să ofere grîu pentru 30. de 
zile armatei care vine în ajutor, începînd cu ziua de cînd 
au intrat în cetatea care a cerut ajutor şi pînă cînd armata 
va pleca. Iar dacă vor voi să se folosească de armată vreme 
mai îndelungată, cetatea care i-a chemat să dea cîte trei oboli 
egineţi pe zi de grîu hoplitului şi soldatului uşor înarmat şi 
arcaşului, iar călăreţului o drahmă egineană. (7) De aseme¬ 

nea, cetatea care i-a chemat să aibă comanda, dacă războiul 
va fi pe teritoriul ei, iar dacă cetăţile aliate vor hotărî să 
pornească expediţia in comun, toate cetăţile să aibă în chip 
egal comanda. (8) Să jure pe tratat atenienii, pentru ei înşişi 
şi pentru aliaţii lor, iar argeienii, mantineienii, eleenii şi aliaţii 
lor să depună jurămîntul fiecare în cetatea lui. Pentru fiecare 
cetate să depună jurămîntul cel mare, străbun, făcînd jertfe 
depline, iar jurămîntul să fie aşa: «Voi rămîne în alianţă, 
potrivit învoielilor, cu dreptate, fără a aduce pagube, fără a 
întrebuinţa viclenia şi nu voi călca jurămîntul prin nici un 
meşteşug şi prin nici o viclenie». (9) Să jure la Atena sfatul şi 
dregătorii băştinaşi, iar jurămîntul să-l ia pritanii; în Argos, 
să jure sfatul, cei 80 şi artyniP 2 , iar jurămîntul să-l ia cei 80; 
în Mantineia să jure demiurgii' 13 , sfatul şi ceilalţi dregători, 
iar jurămîntul să-l ia theorii şi polemarhii' 1 ' 1 . în Elida să jure 
demiurgii, dregătorii şi cei 600, iar jurămîntul să-l ia demiur¬ 
gii şi thesmophylachii'* 5 . (10) Jurămîntul să-l înnoiască atenienii, 
ducîndu-se la Elida, la Mantineia şi la Argos, cu 30 de zile 
înaintea Olympiilor' 10 , iar argeienii, mantineienii şi eleenii, du¬ 
cîndu-se la Atena cu zece zile înaintea Marilor Panathenee* 17 . 
(11) Iar acordurile în privinţa libaţiilor, jurămintelor şi alian¬ 
ţei să le scrie, pe o stelă de piatră, atenienii în cetate, arge¬ 
ienii în agora, în templul lui Apollon, iar mantineienii tot în 

agora, în templul lui Zeus. Să pună, în comun, şi la Olympiile 
de acum o stelă de bronz. (12) Iar dacă cetăţile vor socoti că 
mai este ceva bun de adăugat la prevederile tratatului de faţă, 
orice vor hotărî toate cetăţile, deliberînd în comun, să fie luat 
drept lege“. 


48 (1) Astfel a fost deci încheiat tratatul de alianţă, iar 
tratatul dintre lacedemonieni şi atenieni nu a fost denunţat 
nici din pricina aceasta, nici din alte pricini. (2) Corintienii, 
fiind aliaţi ai argeienilor, nu au intrat în această alianţă, şi, 
deşi există o alianţă anterioară între eleeni, argeieni şi man- 
tineieni ca să poarte război şi să încheie pace cu aceiaşi, totuşi 
nu au intrat în această alianţă, ci au spus că este suficientă 
alianţa defensivă încheiată mai înainte, care prevedea să-şi 
vină reciproc în ajutor şi să nu pornească împreună în expe¬ 
diţie împotriva nimănui. (3) Astfel corintienii s-au desprins de 
aliaţi înclinînd iarăşi către lacedemonieni. 


49 (1) în această vară s-au ţinut jocurile de la Olympia în 
care Androsthenes din Arcadia a ieşit pentru prima dată 
învingător la luptă şi pugilat, iar lacedemonienii au fost înde¬ 
părtaţi de la templu de către eleeni, interzicîndu-li-se să aducă 
sacrificii şi să ia parte la întreceri, mai înainte de a ispăşi 
pedeapsa la care îi condamnaseră eleenii în timpul războiului 
Olympic; aceştia susţineau că lacedemonienii aduseseră armele 
împotriva fortăreţei lor numită Phyrkos, şi trimiseseră hopliţi 
la Lepreon, pe cînd era încă în vigoare tratatul încheiat la 
Olympia. Amenda se ridica la două mii de mine, cîte două 
mine de fiecare hoplit, aşa cum spune legea. (2) Lacedemo¬ 
nienii, trimiţînd o solie la Elis, spuneau că nu fuseseră osîn- 
diţi pe drept, pentru că tratatul nu fusese adus la cunoştinţa 
publicului în Sparta, atunci cînd cetatea a trimis hopliţii. (3) 
Eleenii au spus că la ei înşişi era în vigoare încă armistiţiul 
(pentru că mai întîi lor li se anunţase) şi pentru că ei înşişi 
stăteau liniştiţi şi nu acceptau să lupte, aşa cum se prevăzuse 
în înţelegere, nu s-a băgat de seamă că lacedemonienii săvîr- 
şesc o nedreptate. (4) Lacedemonienii au răspuns că nu mai 
era nevoie ca eleenii să vestească armistiţiul la Sparta, dacă 

socoteau că lacedemonienii săvîrşesc o nedreptate, ci au anun¬ 
ţat armistiţiul pentru că nu socoteau că lacedemonienii săvîr- 
şiseră un astfel de lucru, şi că nu mai porniseră armele ni¬ 
căieri împotriva lor. (5) Eleenii susţineau acelaşi lucru, anume 
că nu pot fi convinşi că lacedemonienii n-au săvîrşit o ne¬ 
dreptate, dar dacă vor să le restituie Lepreonul, le iartă o 
parte din bani şi se angajează să plătească ei înşişi pentru 
ceilalţi, ceea ce se cuvine zeului. 

50 (1) Dar cum lacedemonienii nu le dădeau ascultare, elee¬ 
nii au făcut iarăşi următoarele propuneri: anume, să nu res¬ 
tituie Lepreonul, dacă nu vor, ci, urcîndu-se la altarul lui Zeus 
din Olympia — deoarece doresc să se închine în templu —, să 
jure în faţa tuturor elenilor că vor ispăşi mai tîrziu pedeapsa. 
(2) Dar cum lacedemonienii nu voiau să facă nici acest lucru, 
au fost împiedicaţi să vină la templu să aducă jertfe şi să 
ia parte la întreceri; astfel au fost nevoiţi să aducă jertfe 
acasă, în timp ce ceilalţi eleeni luau parte la spectacole, afară 
de lepreaţi. (3) Totuşi temîndu-se că lacedemonienii vor în* 
cerca să aducă jertfe cu forţa, au instituit o strajă înarmată 
formată din cei mai tineri eleeni. Lor li s-au alăturat argeieni 
şi mantineienii, cîte o mie din fiecare, şi călăreţi atenieni, care 
aşteptau sărbătoarea la Argos. (4) Mare teamă s-a produs în 
timpul sărbătorii, ca nu cumva lacedemonienii să vină cu ar¬ 
mele, mai ales după ce spartanul Lichas, fiul lui Argesilaos, 
fusese bătut de rabduhi^ 8 în timpul întrecerilor, pentru că, după 
ce învinsese cu carul şi fusese vestit de crainici, fără să ţină 
seama de legile întrecerii, păşise în faţa mulţimii şi pusese 
în lanţuri pe vizitiu, voind să arate că al lui era carul învin¬ 
gător; de aceea cu atît mai mult toţi se temeau şi se părea 
că se va produce ceva neaşteptat. Totuşi, lacedemonienii au 
stat liniştiţi şi astfel a trecut sărbătoarea lor. (5) După jocu¬ 
rile de la Olympia, argeienii şi aliaţii lor s-au dus în solie 
la Corint ca să roage pe corintieni să vină la ei. Din întîm- 
plare, era acolo şi o solie lacedemoniană şi ducîndu-se multe 
discuţii, pînă la sfîrşit nu s-a făcut nimic căci, producîndu-se 
un cutremur, fiecare dintre ei s-a răspîndit pe la casele lor 
şi vara a trecut. 

51 (1) în iarna următoare, heracleoţii din Trachis au luptat 
împotriva ainianilor /j9 , dolopilor 50 , melienilor şi împotriva cîtorva 
thessalieni. (2) Aceste neamuri, care locuiau lîngă cetate, îi erau 
vrăjmaşe. într-adevăr, această fortăreaţă nu fusese clădită 
pe alt pămînt, ci pe al lor. Şi îndată aceste neamuri au înce¬ 
put să se împotrivească cetăţii Trachis care se ridicase la 
război şi au ucis cît de mulţi heracleoţi au putut şi a căzut 
şi Xenares din Cnidos, lacedemonian, comandantul heracleo- 
ţilor şi au fost distruşi şi alţi heracleoţi. Şi iarna s-a terminat 

si cu ea cel de-al 12-lea an al acestui război. 

* 


52 (1) Pe la începutul verii următoare, beoţienii au cucerit 
Heracleia, care suferise mari distrugeri după lupte, şi au izgo¬ 
nit pe lacedemonianul Hegesippidas, sub cuvînt că nu con¬ 
dusese bine. Beoţienii au ocupat acel loc întărit, fiindu-le teamă 
ca nu cumva pentru că lacedemonienii erau ocupaţi în Pelo- 
pones, să-l cucerească atenienii. De aceea şi lacedemonienii 
s-au supărat pe ei. (2) In aceeaşi vară, Alcibiades, fiul lui 
Cleinias, fiind comandant al atenienilor şi avînd ajutorul 
argeienilor şi aliaţilor, a pătruns în Pelopones cu cîţiva hopliţi 
şi arcaşi atenieni şi cu cîţiva soldaţi aliaţi angajaţi acolo şi 
străbătînd Peloponesul cu armata a făcut multe pregătiri în 
legătură cu alianţa şi a convins pe locuitorii cetăţii Patrai să 
ducă zidul pînă la mare: el însuşi se gîndea să prelungească 
zidul pînă la Rhyon în Achaia. Corintienii însă, sicyonienii şi 
aceia pentru care ridicarea zidului constituia un prejudiciu 
au sărit şi l-au împiedicat. 

53 (1) în aceeaşi vară a izbucnit un război între Epidauros 
şi Argos. S-a luat drept pretext un sacrificiu pentru păşune 
pe care trebuiau să-l aducă epidaurienii lui Apollon Pythianul, 
şi nu-1 aduseseră. (Argeienii erau stăpînii cei mai îndreptăţiţi 
pe templu.) Se pare că şi fără acest motiv argeienii aveau să 
constrîngă pe epidaurieni să încheie alianţă cu Alcibiades şi 
cu Argosul, pentru a avea linişte din partea Corintului. Ar¬ 
geienii mai socoteau că de la Egina ajutorul atenienilor va 

avea de parcurs o cale mai scurtă decît dacă vor trebui să plu¬ 
tească pe lingă Scyllaion. Aşadar, argeienii se pregăteau să 
năvălească în Epidauros sub pretext că merg să aducă jertfe. 

54 (1) în aceeaşi vreme şi lacedemonienii au pornit cu ar¬ 
mată în masă la Leuctra, care se afla la hotarul lor îndrep¬ 
tată spre Lycaion şi sub comanda lui Agis, fiul regelui Archi- 
damos. Nimeni nu ştia încotro se îndreaptă armata, nici măcar 
cetăţile din care fuseseră trimişi soldaţii. (2) Dar de vreme ce, 
cînd au adus sacrificiul de trecere peste hotar, nu au avut 
semne favorabile s-au întors acasă şi au anunţat pe aliaţi că r 
după ce va trece luna cu multe sărbători pentru dorieni, care 
avea să vină, şi anume Carneios, să se pregătească pentru 
expediţie. (3) După ce ei s-au întors, argeienii au pornit îna¬ 
inte de sfîrsitul tetradei lunii Carneios si înaintînd mereu au 

• • 

năvălit în Epidauros şi au devastat-o. (4) Epidaurienii au che¬ 
mat în ajutor pe aliaţi. Unii dintre aceştia au pretextat luna 
în care se aflau, iar alţii au ajuns pînă la hotarele Epidauro- 
sului, dar s-au oprit acolo. 

55 (1) Şi în timp ce argeienii se aflau în Epidauros, la Man- 
tineia au sosit, la invitaţia atenienilor, solii din toate cetăţile. 
Ţinîndu-se cuvîntări, Euphamidas din Corint a spus că vor¬ 
bele nu corespund faptelor, fiindcă ei înşişi deliberează asu- 

m 

pra păcii, pe cînd epidaurienii, aliaţii lor şi argeienii, stau 
aşezaţi cu armele în faţă; deci trebuie mai întîi să se ducă 
fiecare şi să-şi împrăştie armatele şi numai după aceea să 
vină să vorbească despre pace. (2) Astfel, lăsîndu-se ei convinşi, 
au plecat şi au scos pe argeieni din Epidauros. Mai tîrziu s-au 
întrunit în acelaşi loc, dar nu au putut nici aşa să se învo- 
iască, pentru că argeienii au năvălit iarăşi în Epidauros şi au 
început s-o devasteze. (3) Au pornit şi lacedemonienii cu ar¬ 
mata în Caryai; şi cum nici aici nu le-au fost favorabile dia- 
bateriile 51 , s-au întors. (4) Argeienii, după ce au devastat cam 
a treia parte din Epidauros, s-au întors acasă. în ajutorul lor 
au sărit o mie de hopliţi atenieni şi Alcibiades, comandantul 

lor. Aflînd că lacedemonienii au încheiat expediţiile lor, şi deci 
nu mai aveau de loc nevoie de ei, s-au întors şi astfel a 
trecut vara. 

56 (1) în iarna următoare lacedemonienii, trecînd neobser¬ 
vaţi de atenieni, au trimis pe mare la Epidauros trei sute de 
străjeri şi pe Agesippidas, comandantul lor. (2) Argeienii, tri- 
miţînd o solie la Atena, au chemat pe atenieni în ajutor, pen¬ 
tru că, deşi se prevăzuse în tratat ca fiecare semnatar să nu 
lase pe duşmani să treacă prin ţara lor, le îngăduiseră să 
plutească pe mare. Le spuneau atenienilor că, dacă nu vor 
aduce la Pylos împotriva lacedemonienilor pe messenieni şi 
pe hiloţi, ei vor fi nedreptăţiţi. (3) Atenienii, lăsîndu-se con¬ 
vinşi de Alcibiades, subscriseseră pe stela din Laconia că la¬ 
cedemonienii nu respectaseră jurămîntul, şi că au dus la 
Pylos pe hiloţii din Cranion ca să prade. In rest atenienii au 
stat liniştiţi. (4) Deşi, în timpul acestei ierni, argeienii şi epi- 
daurienii s-au bătut între ei nu s-a dat nici o luptă anume 
pregătită, ci au fost numai atacuri şi hărţuieli, aşa cum se 
întîmpla, în care piereau cîţiva oameni de la fiecare. (5) Şi, 
pe la sfîrşitul iernii, spre primăvară, argeienii, luînd cu ei scări, 
au pornit i spre cetatea Epidauros, ca s-o cucerească cu forţa, 
gîndind că este lipsită de apărare din pricina războiului. S-au 
întors însă fără rezultat şi s-a terminat iarna şi al treispreze¬ 
celea an al acestui război. 

57 (1) Pe la mijlocul verii următoare, lacedemonienii — 
văzînd că epidaurienii, care erau aliaţii lor, sufereau şi că 
multe cetăţi din Pelopones se desprindeau de ei, iar în alte 
părţi situaţia nu era de loc mai bună, şi-au dat seamă că 
situaţia se va agrava şi pe mai departe, dacă nu vor reuşi s-o 
ia înaintea evenimentelor — au pornit în masă cu armata 
împreună cu hiloţii, spre Argos. Comanda o avea Agis, fiul 
lui Archidamos, regele lacedemonienilor. (2) împreună cu ei 
erau în expediţie tegeaţi şi alţi arcadieni, care erau aliaţi 
cu lacedemonienii. Ceilalţi aliaţi din Pelopones şi din afară 
s-au întîlnit la Phlius: cinci mii de hopliţi beoţieni şi tot 
atîţia soldaţi uşor înarmaţi; cinci sute de călăreţi şi tot atîţia 

pedeştri; două inii de hopliţi corintieni; alţii veniseră indivi¬ 
dual; iar phliasienii veniseră cu toată armata, pentru că toţi 
aliaţii se strîngeau pe teritoriul lor. 

58 (1) Argeienii, după ce aflaseră, mai întîi, de pregătirea 
lacedemonienilor şi după ce au plecat la Phlius, voind să se 
întîlnească cu ceilalţi, au ieşit şi ei atunci cu armata. Le-au 
venit în ajutor şi mantineienii, cu aliaţii lor şi trei mii de 
hopliţi eleeni. (2) Şi, înaintînd, s-au întîlnit cu lacedemonienii 
la Methydrion, în Arcadia. Aci au ocupat şi unii şi alţii cîte 
o colină. Argeienii se pregăteau să dea lupta cu lacedemonienii, 
ca şi cînd aceştia ar fi fost singuri, în timp ce Agis, pornind 
armata în timpul nopţii şi trecînd neobservat, mergea spre 
Phlius la ceilalţi aliaţi. (3) Argeienii, prinzînd de veste, au 
pornit, la revărsatul zorilor, mai întîi spre Argos, apoi spre 
punctul pe unde se aşteptau că lacedemonienii vor coborî 
împreună cu aliaţii lor, şi anume spre calea care ducea la 
Nemeea. (4) Agis nu s-a îndreptat pe calea pe care o bănuiau 
argeienii, ci, dînd poruncă lacedemonienilor, arcadienilor şi 
epidaurienilor, a înaintat pe o altă cale, mai grea de unde a 
coborît în cîmpia Argosului. Corintienii, pelleneenii şi phliasie¬ 
nii au pornit drept înainte pe altă cale, iar beoţienilor, mega- 
rienilor, sicyonienilor li se dăduse cuvînt de ordine să coboare 
pe drumul care duce la Nemeea, pe unde se aşezaseră argeienii. 
Au făcut aceasta plănuind că, dacă argeienii vor merge împo¬ 
triva lor, şi se vor coborî în cîmpie, să-i atace cu călărimea. 
(5) Agis, aranjîndu-şi astfel armata şi năvălind în cîmpie, a 
început să devasteze localitatea Saminthos şi altele. 

59 (1) Argeienii, puşi în curent cu această acţiune, au în¬ 
ceput să atace, încă în timpul zilei, pe cînd se aflau la Nemeea; 
întîlnind în cale armata phliasienilor şi corintienilor, au ucis 
cîţiva phliasieni; cîţiva dintre ai lor, nu mai numeroşi decît 
argeienii, au fost ucişi de corintieni. (2) Beoţienii, megarienii şi 
sicyonienii au mers înainte spre Nemeea, aşa cum li s-a or¬ 
donat, totuşi n-au mai prins din urmă pe argeieni aşa că au 
coborît, dar, cînd şi-au văzut ţara devastată, s-au rînduit ca 
să dea lupta. împotriva lor şi-au aşezat armata şi lacede- 

monienii. (3) Argeienii erau prinşi la mijloc, pentru că din 
mijlocul cîmpiei îi ţineau departe de cetate lacedemonienii şi 
cei care erau cu ei, iar de deasupra îi respingeau corintienii, 
phliasienii, pelleneenii, iar dinspre Nemeea beoţienii, corcy- 
reienii, megarienii. Ei nu aveau la îndemînă cavalerie, pentru 
că dintre aliaţi numai atenienii nu sosiseră. (4) Totuşi consi¬ 
derau că mulţimea argeienilor şi a aliaţilor lor nu este atît 
de primejdioasă în clipa de faţă, şi că lupta se va desfăşura 
în bune condiţii, deoarece lacedemonienii fuseseră prinşi şi pe 
pămîntul lor şi în faţa cetăţii lor. (5) Pe cînd armatele erau 
gata să se ciocnească, doi bărbaţi argeieni, Thrasyllos, unul 
din cei cinci strategi, şi Alciphron, proxenul lacedemonienilor, 
s-au dus la Agis şi l-au sfătuit 52 să nu dea lupta, pentru că 
argeienii sînt gata să ispăşească pedeapsa şi să primească con¬ 
diţiile legale de pace 53 , pe care le impun lacedemonienii şi că, 
pe viitor, după ce vor încheia tratatul, vor păstra pacea. 

60 (1) Thrasyllos şi Alciphron vorbind astfel, au făcut 
aceste propuneri din proprie iniţiativă şi nu din îndemnul 
adunării. Agis, primind aceste propuneri, fără să delibereze 
nici el cu alţii, ci doar comunicîndu-le unui bărbat care de¬ 
ţinea un post de conducere în expediţie, încheie un armistiţiu 
de patru luni, în care argeienii trebuiau să îndeplinească cele 
hotărîte. Apoi şi-a retras îndată armata, fără să comunice cele 
hotărîte nici unuia dintre aliaţi. (2) Lacedemonienii şi aliaţii 
lor l-au urmat cum îi conducea, potrivit legii, dar tare îl 
acuzau între ei pe Agis, pentru că deşi li se oferise prilejul 
favorabil de a se bate, mai ales că duşmanii erau închişi de 

7 t * 

toate părţile, şi de călăreţi şi de pedeştri, se retrăseseră fără 
să fi realizat ceva pe măsura pregătirii lor. (3) într-adevăr, 
acolo se strînsese cea mai mare armată elenă de pînă atunci, 
a făcut impresia că este mare mai ales cînd era concentrată 
la Nemeea; într-adevăr, acolo erau lacedemonienii cu toată 
armata, arcadieni, beoţieni, corintieni, sicyonieni, pelleneeni, 
phliasieni, megarieni. Aceştia toţi erau soldaţii de elită în ar¬ 
matele lor, despre care se credea că sînt în stare să se mă¬ 
soare nu numai cu aliaţii actuali ai argeienilor, ci chiar dacă 
li s-ar mai alătura şi alţi aliaţi. (4) Aşadar, armata aceasta, 

acuzînd pe Agis, s-a retras şi s-a împrăştiat fiecare pe la 
casele lor. (5) Argeienii şi ei acuzau încă şi mai mult pe cei 
care încheiaseră tratatul fără ştirea plenului, socotind că li se 
oferise cea mai bună ocazie de a scăpa de lacedemonieni; 
într-adevăr — credeau ei — lupta s-ar fi dat în faţa cetăţii 
lor cu mulţi şi buni aliaţi. (6) Retrăgîndu-se la Charadros, unde 
se judecă procesele militare, mai înainte de a pătrunde înă¬ 
untru, au început să zvîrle cu pietre în Thrasyllos; el s-a 
refugiat la altar şi a scăpat cu viaţă, dar averea lui au con¬ 
fiscat-o. 

61 (1) După aceasta, au venit în ajutor o mie de hopliţi şi 
trei sute de călăreţi atenieni, sub comanda lui Laches şi Nico- 
stratos, dar argeienii — pentru că totuşi şovăiau să rupă 
tratatul cu lacedemonienii — le-au spus să plece şi nu i-au 
lăsat să se prezinte în faţa poporului (deşi doreau să facă 
acest lucru) mai înainte de a fi siliţi de stăruinţele mantineie- 
nilor şi eleenilor, care erau încă de faţă. (2) Atenienii au spus, 
în prezenţa lui Alcibiades, care era trimis ca sol, că tra¬ 
tatul nu este bun, deoarece n-a fost încheiat şi cu ceilalţi aliaţi 
şi că acum, pentru că ei înşişi au sosit la timp, trebuie să 
înceapă războiul. (3) Şi, convingînd cu argumentele lor pe 
aliaţi, au pornit îndată cu toţii — în afară de argeieni — 
spre Orchomenos în Arcadia. Argeienii, deşi convinşi, la înce¬ 
put au rămas pe loc, apoi au venit şi ei. (4) Şi, aşezînd armata 
în faţa Orchomenosului, au început să-l asedieze şi să dea 
atacuri, voind să şi-l alăture, mai ales că acolo sc aflau osta¬ 
tici din Arcadia, aşezaţi de către lacedemonieni. (5) Orchome- 
nienii, temîndu-se de slăbiciunea zidului şi de mulţimea ar¬ 
matei, mai ales că nu le venise nimeni în ajutor, şi fiindu-le 
frică c-o să fie cuceriţi, au căzut la învoială cu duşmanii să le 
fie aliaţi şi să dea ostatici, în fine să predea pe aceia pe care 
îi aşezaseră acolo lacedemonienii. 

r 

62 (1) După aceea, cînd ocupară cetatea Orchomenos, aliaţii 
au început să delibereze spre care cetăţi trebuie să se îndrepte 
mai întîi. Eleenii îi îndemnau să pornească spre Lepreon, 
iar mantineienii spre Tegea. Argeienii şi atenienii au trecut 

de partea mantineenilor. (2) Eleenii, supăraţi că nu au vrut 
să se ducă la Lepreon, s-au întors acasă, iar ceilalţi aliaţi s-au 
pregătit — în Mantineia — să pornească spre Tegeea. Cîţiva 
locuitori din Tegeea le-au predat conducerea cetăţii 54 . 

63 (1) După ce s-au retras din Argos şi după încheierea 
tratatului de patru luni, lacedemonienii au început să-l acuze 
foarte tare pe Agis, pentru că nu supusese Argosul, deşi situa¬ 
ţia fusese mai bună decît s-ar fi aşteptat. într-adevăr, ziceau 
ei, nu este uşor să se întrunească laolaltă atîţia aliaţi şi atît 
de buni. (2) După ce s-a anunţat că cetatea Orchomenos fusese 
cucerită, le-a sporit şi mai mult mînia împotriva lui Agis şi, 
stăpîniţi de furie cum erau, împotriva firii lor, se gîndeau că 
trebuie să-i dărîme casa şi să-l pedepsească cu o sută de mii 
de drahme. (3) El însă îi ruga să nu întreprindă nimic din 
astea pentru că, printr-o acţiune glorioasă săvîrşită în expe¬ 
diţie, va spulbera învinuirile, iar dacă n-o va săvîrşi, să-i 
facă ceea ce vor voi. (4) Lacedemonienii au oprit executarea 

pedepsei şi dărîmarea casei, dar au statornicit atunci o lege 
care nu mai existase înainte la ei: au ales zece bărbaţi spar¬ 
tani care să fie sfetnici şi fără de care să nu se poată scoate 
armata din cetate. 

64 (1) în acest timp le soseşte o ştire de la prietenii din 
Tegeea că, dacă nu vor veni în grabă, Tegeea se va desprinde 
de ei şi va trece de partea Argosului şi a aliaţilor argoienilor, 
şi doar că nu s-au şi desprins. (2) Atunci se porneşte din par¬ 
tea lacedemonienilor şi a hiloţilor, în masă, un puternic ajutor 
şi aşa cum nu fusese mai înainte. Au plecat spre Orestheion, 
în ţinutul Mainalia. (3) Aliaţilor arcadieni le-au dat cuvînt de 
onoare să se adune şi să meargă în marş spre Tegeea, iar ei, 
înaintînd cu toţii pînă la Orestheion, au trimis acasă a şasea 
parte din armată, care era formată din cei mai bătrîni şi din 
cei mai tineri, pentru ca să păzească cele de acasă, iar cu 
restul armatei s-au dus la Tegeea. Şi, nu cu mult mai tîrziu, 
au venit aliaţii din partea arcadienilor. (4) Ei au trimis şi la 
Corint, şi în Beoţia, şi în Phocida, şi în Locrida soli care le 

cereau să vină cît mai degrabă în ajutor la Mantineia. Dar 
cererea aceasta survenea pe neaşteptate 55 şi, dacă aceştia nu 
se concentrau în număr mare şi nu se aşteptau unii pe alţii,, 
nu le era uşor să străbată ţara duşmanilor, pentru că mijlocul 
ţării era zăvorit. Totuşi ei stăruiau. Lacedemonienii, luînd pe 
aliaţii arcadienilor, care erau de faţă, au năvălit în ţinutul 
mantineenilor şi, aşezîndu-şi tabăra lîngă Heracleia, au început 
să pustiască pămîntul. 

65 (1) Argeienii şi aliaţii lor, cînd i-au văzut, au ocupat un 
loc prăpăstios şi inpracticabil şi s-au rînduit ca de bătaie. 
(2) Lacedemonienii i-au atacat îndată şi s-au apropiat de ei 
la o distanţă la care poate ajunge o piatră sau o lance arun¬ 
cată; apoi, unul dintre cei mai în vîrstă, văzînd că ei înain¬ 
tează către un teren nefavorabil, a strigat la Agis învinuindu-1 
că are de gînd să vindece un rău printr-un altul, voind să 
arate că avîntul lui momentan, pentru ştergerea ruşinii de 
care era învinuit în legătură cu retragerea din Argos, este 
nelalocul lui. (3) Agis, fie din pricina vorbelor strigate, fie că 
a avut în clipa aceea altă părere decît mai înainte, şi-a 
retras în grabă armata înainte de a se ciocni cu duşmanii. (4) 
Şi, ajungînd în ţinutul Tegeei, ploaia l-a întors spre ţinutul Man- 
tineei, pentru care mantineenii şi tegeaţii, indiferent cărei cetăţi 
îi revine, se bat între ei. Agis voia ca argeienii şi aliaţii lor care 
se aflau pe colină, cînd vor afla, să-i vină în ajutor, şi cobo- 
rînd la întorsura apei, să dea lupta la şes. (5) Agis, rămînînd 
acolo în ziua aceea, s-a întors după direcţia ploii, iar arge¬ 
ienii şi aliaţii lor, fiind impresionaţi mai întîi de retragerea 
pe o porţiune îngustă, nu ştiau ce să mai creadă, apoi cînd 
aceştia, retrăgîndu-se, s-au descoperit, nu i-au urmărit, ci au 
stat liniştiţi; din nou au fost învinuiţi comandanţii lor că şi 
mai înainte dăduseră drumul lacedemonienilor, care fuseseră 
foarte frumos prinşi la Argos, şi că şi acum nimeni nu urmă¬ 
reşte pe fugari ci, în timp ce în linişte unii se salvează, ei sînt 
trădaţi. (6) Generalii pe dată au început să facă zarvă, apoi 
i-au retras de pe colină şi, înaintînd, şi-au aşezat tabăra în 
cîmpie, cu gîndul de a porni împotriva duşmanilor. 


501 



THUCYDIDES 




66 (1) A doua zi argeienii şi aliaţii lor s-au rînduit în linie 
de bătaie, ca să fie, dacă va fi nevoie, gata de luptă, iar lace- 
demonienii, pornind de la rîu spre Heracleion, spre aceeaşi 
armată, văd pe duşmani, la mică distanţă, aranjaţi cu toţii în 

linie de bătaie împreună cu cei care coborîseră de pe colină. 

% 

(2) Mai ales lacedemonienii după cum îşi amintesc oamenii, au 
fost impresionaţi în acel moment. într-adevăr, pregătirea lor 
s-a făcut după o scurtă deliberare şi îndată, cu zel, s-au aşezat 
în ordinea lor proprie, în timp ce regele Agis conducea toate 
după legea lor. (3) într-adevăr, cînd regele conduce, toate sînt 
cîrmuite de el şi el însuşi dă polemarhilor ordinele de rigoare, 
iar ei le transmit lohagilor 50 , lohagii pentencontarhilor 57 , pen- 
tencontarhii enomotarhilor 58 şi enomotarhii enomotiilor 59 . (4) 
Cînd doresc ceva, ordinele străbat aceste unităţi şi ajung 
foarte repede, căci aproape toată armata lacedemonienilor — 
exceptînd o mică parte — este constituită din şefi ai şefilor, 
iar grija execuţiei îi priveşte pe cei mulţi. 

67 (1) Atunci aripa stingă o deţineau sciriţii 60 , singurii din¬ 
tre lacedemonieni care aveau această rînduială; lîngă ei erau 
foştii soldaţi ai lui Brasidas din Tracia şi cu ei neodamozii 61 . 
Imediat după ei îşi aşezaseră companiile lacedemonienii, iar 
lîngă ei, erau heraii 62 din Arcadia, după ei veneau mama¬ 
ia 03 iar în aripa dreaptă se aflau cîţiva tegeaţi şi lacedemo- 
nieni care încheiau unitatea; cavalerii lor erau rînduiţi în fie¬ 
care aripă. (2) Astfel erau rînduiţi lacedemonienii; cît priveşte 
duşmanii lor, aripa dreaptă o deţineau mantineenii, pentru 
că lupta se desfăşura pe teritoriul lor, iar lîngă ei erau aliaţii 
arcadienilor, apoi cei o mie de logazi argeieni, cărora de multă 
vreme cetatea le asigura, pe cheltuiala ei, cele necesare pentru 
război. După ei veneau ceilalţi argeieni, în urma lor aliaţii lor, 

cleonaii 64 şi orneaţii 65 , apoi atenienii care deţineau aripa 
stîngă şi împreună cu ei erau propriii lor călăreţi. 

68 (1) Aceasta era ordinea de luptă şi pregătirea celor două 
armate duşmane; armata lacedemonienilor părea însă mai 
mare. (2) Cîţi număra fiecare armată în parte şi toţi la un loc 
n-aş putea să spun exact. într-adevăr, nu se ştia cîţi lace- 

demonieni erau în total, din pricina secretului constituţiei lor, 
iar numărul celorlalţi nu merită crezare din cauza lăudăro- 
şeniei omeneşti, cînd este vorba de propriile lor armate. To¬ 
tuşi, făcîndu-se următoarea socoteală, s-ar putea spune cu 
aproximaţie cît era de mare armata lacedemonienilor de atunci. 
(3) Astfel, erau în luptă două companii, afară de sciriţi, care 
numărau şase sute, şi în fiecare companie erau cîte patru 
pentecostii şi în fiecare pentecostie patru enomotii, în fiecare 
enomotie luptau în primul rînd cîte patru, în adîncime nu 
erau toţi aranjaţi la fel, ci aşa cum voia fiecare lohag, dar 
în general erau cam opt. în total, în afară de sciriţi, erau 
patru sute patruzeci şi opt de oameni în primul rînd. 


69 (1) Cînd erau gata să se adune, au început comandanţii, 
fiecare în parte, să-şi îndemne ostaşii cam în felul următor: 
mantineenilor, comandanţii le spuneau că lupta se va da 
pentru patria lor, pentru păstrarea conducerii şi, în acelaşi 
timp, pentru evitarea sclaviei; de conducere să nu fie des¬ 
puiaţi, iar sclavia să n-o îndure; argeienilor le spuneau ci 
luptă pentru vechea conducere şi pentru egalitatea de drep¬ 
turi în Pelopones, şi să nu suporte să fie mereu lipsiţi de ea 
şi, în acelaşi timp, să pedepsească pe duşmani şi pe vecini 
pentru multele nedreptăţi pe care li le făceau; atenienilor, 
comandanţii le spuneau că este frumos ca atunci cînd luptă 
cu aliaţi mulţi şi siguri să n-aibă nici o lipsă şi că, învingînd 
pe lacedemonieni în Pelopones, vor deţine o conducere mai 
stabilă şi ipai mare şi nimeni nu va mai îndrăzni să intre în 
ţara lor. (2) Acestea au fost îndemnurile date argeienilor şi 
aliaţilor lor. Lacedemonienii însă, ei între ei, făceau îndem¬ 
nuri fiecăruia în parte, folosind cîntece de război, şi le amin¬ 
teau de cele ce ştiau aşa cum credeau [că e bine să facă unorl 
soldaţi buni, fiind convinşi că exercitarea îndelungată pentru 
o acţiune este cu mult mai salvatoare decît un îndemn făcut 
într-un timp scurt, prin cuvinte frumoase. 


70 După aceea s-au adunat argeienii şi aliaţii lor, care 
mergeau încordaţi şi minaţi de revoltă; lacedemonienii mergeau 
încet, în timp ce mulţi flautişti intonau marşul străbun, nu de 

dragul divinităţii, ci pentru ca să meargă cu toţii în acelaşi 
ritm şi pentru ca rîndurile lor să nu se strice, aşa cum se 
întîmplă în marşul marilor armate. 

71 (1) Şi adunîndu-se ei, regele Agis a plănuit să facă ur¬ 
mătorul lucru. Spartanii rînduiesc în luptă toate armatele 
astfel: se deplasează spre flancurile drepte şi unii şi ceilalţi 
cu aripa lor dreaptă şi depăşesc aripa stingă a duşmanului 
pentru că, grijulii, fiecare caută să-şi acopere partea neprote¬ 
jată, cît mai mult, cu ajutorul scutului celui care se află în 
dreapta, deoarece socotesc că desimea aşezării oferă un foarte 
bun adăpost. Cel care menţine această aliniere este comandan¬ 
tul flancului drept, care doreşte întotdeauna să sustragă duş¬ 
manilor din faţa sa partea corpului neapărată apoi, cu acelaşi 
gînd, îi urmează şi ceilalţi. (2) Atunci însă, mantineenii între¬ 
ceau cu mult aripa săriţilor şi cu atît mai mult lacedemo- 
nienii şi tegeaţii întreceau aripa atenienilor, cu cît armata era 
mai mare. (3) Agis, temîndu-se ca nu cumva flancul său stîng 
să fie încercuit şi socotind că mantineenii l-au depăşit prea 
mult, a dat ordin sciriţilor şi soldaţilor lui Brasidas să ia sol¬ 
daţi dintr-ai săi şi să egaleze în număr pe mantineeni, iar în 
golul făcut de aceşti soldaţi a dat ordin lui Hipponoidas şi 
Aristocles, care aveau două companii ale polemarhilor, să vină 
din flancul drept şi să-l umple, socotind că aici este încă un 
prisos de oameni şi că frontul în faţa mantineenilor va fi ast¬ 
fel mai solid. 

72 (1) Dar — asa cum era firesc în acest marş si mai ales 
că dăduse comanda în scurt timp — Aristocles şi Hipponoidas 
n-au vrut să execute ordinul; din această cauză, mai tîrziu, 
au fost şi exilaţi din Sparta; ei erau învinuiţi că se arătaseră 
laşi, iar duşmanii le-o luaseră înainte cu atacul; companiile 
nu s-au dus în locul sciriţilor, cînd s-a dat ordinul, şi n-au 
mai putut, pe urmă, să ia contact cu duşmanul şi nici să se 
mai concentreze. (2) Dar mai ales atunci lacedemonienii, deşi 
erau inferiori duşmanilor în ceea ce priveşte experienţa, au 
arătat totuşi că pot învinge prin vitejia lor. (3) într-adevăr, 
►după ce au început lupta cu duşmanii, aripa dreaptă a man- 

tineenilor a respins pe sciriţi şi pe soldaţii lui Brasidas şi, 
după ce mantineenii şi aliaţii lor şi cei o mie de argeieni aleşi 
au ocupat spaţiul gol şi neînchis, au început să ucidă pe lace- 
demonieni şi încercuindu-i, să-i respingă, să-i împingă pînă 
la carele de război unde au ucis pe cîţiva dintre cei mai 
bătrîni, puşi să le păzească. (4) în această parte au fost în- 
frînţi, într-adevăr, lacedemonienii, dar în restul frontului, şi 
mai ales în mijlocul lui, unde comanda regele Agis şi acei 
aşa-zişi trei sute de călăreţi, spartanii, năpustindu-se asupra 
argeienilor mai în vîrstă, asupra celor cinci companii şi asupra 
cleonailor, orneaţilor şi atenienilor aşezaţi lîngă ei, i-au respins, 
iar pe mulţi, care nici nu mai îndrăzneau, cînd au venit lace¬ 
demonienii, să înceapă lupta, i-au călcat în picioare, pentru 
că nu putuseră să fugă mai înainte. 

73 (1) Deoarece armata argeienilor şi a aliaţilor cedase în 
acest punct, a început să se spargă frontul şi în celelalte 
puncte şi mai ales flancul drept al lacedemonienilor şi tegea- 
ţilor încercuia cu prisosul lor pe atenieni; primejdia îi pîndea 
din amîndouă părţile, pe de o parte fiindcă erau înconjuraţi 
iar pe de altă parte fiindcă erau înfrînţi. Şi foarte mult ar fi 
suferit armata lor, dacă călărimea, care era prezentă, nu le-ar 
fi venit în ajutor. (2) Şi cînd a aflat Agis că flancul stîng al 
spartanilor, aşezat în faţa mantineenilor şi a celor o mie 
de argeieni, este în suferinţă, a dat ordin ca toată armata să 
se îndrepte spre partea înfrîntă a frontului. (3) Aşa că, imediat 
ce s-a executat această mişcare, atenienii, cînd au văzut că 
armata spartană trece pe lîngă ei şi se depărtează, s-au sal¬ 
vat în linişte şi împreună cu ei şi soldaţii argeieni înfrînţi. Iar 
mantineenii, aliaţii lor şi logazii argeienilor nu se mai gîn- 
deau să reziste duşmanilor şi, cînd au văzut pe camarazii lor 
înfrînţi şi pe lacedemonieni năpustindu-se, au luat-o la fugă. 
(4) Dintre^ mantineeni încă şi mai mulţi au fost înfrînţi, dar 
cea mai mare parte a logazilor argeieni s-au salvat. Fuga 
şi retragerea nu a fost violentă şi nici pe o mare distanţă, 
pentru că lacedemonienii fac ca luptele să fie lungi şi temei¬ 
nice, prin rezistenţa lor, pînă cînd resping pe duşmani, iar apoi 
îi urmăresc puţin şi pe o mică distanţă. 

74 (1) Aşa s-a desfăşurat lupta şi a fost foarte tipică pen¬ 
tru luptele de acest fel; după o foarte lungă perioadă de timp, 
a fost cea mai mare luptă la care au luat parte trupe elene, 
din cele mai de seamă cetăţi. (2) Atunci, lacedemonienii, punînd 
înainte armele duşmanilor morţi, au înălţat îndată un monu¬ 
ment în cinstea biruinţei şi au prădat morţii, au ridicat tru¬ 
purile soldaţilor lor, le-au dus în Tegeea, unde le-au înmor- 
mîntat şi au predat pe soldaţii inamici, încheind un armistiţiu. 
(3) Dintre argeieni, orneaţi şi cleonai au pierit şapte sute, din¬ 
tre mantineeni două sute, iar dintre atenieni, împreună cu 
egineţii, două sute şi amîndoi comandanţii. Aliaţii lacede- 
monienilor nu s-au aflat într-o astfel de suferinţă, încît din 
acţiunea lor să rezulte ceva măreţ. Dar este greu să aflăm 
adevărul în privinţa lor. Se spunea însă că au pierit trei sute. 

75 (1) în timp ce lupta era gata să se dea, Pleistoanax, celă¬ 
lalt rege, împreună cu soldaţii cei mai în vîrstă şi mai tineri, 
au sărit în ajutor şi au înaintat pînă la Tegeea, însă, aflînd 
de victorie, s-au retras. Lacedemonienii, trimiţînd ştafete au 
întors pe aliaţi de la Corint şi de la Istm. (2) Apoi retrăgîn- 
du-se ei înşişi şi lăsînd pe aliaţi liberi — pentru că tocmai 
atunci sărbătoreau Carniile — şi-au continuat sărbătoarea. (3) 
în privinţa învinuirii de laşitate, pe care le-o aduceau atunci 
elenii, pentru dezastrul suferit în insulă şi pentru cealaltă 
lipsă de hotărîre şi încetineală, lacedemonienii s-au putut dez¬ 
vinovăţi prin această singură acţiune, căci fuseseră loviţi de 
soartă, ziceau ei, dar în cuget rămăseseră aceiaşi. (4) în ajunul 
acestei lupte, epidaurienii au năvălit în masă în ţinutul Ar- 
gosului, gîndind că este lipsit de apărători şi au ucis mulţi 
din străjerii argeienilor rămaşi acolo. (5) După luptă, au venit 
în ajutorul mantineenilor trei mii de hopliţi eleeni şi o mie 
de atenieni afară de cei dintîi şi toţi aliaţii au pornit împo¬ 
triva Epidaurosului — în timp ce lacedemonienii sărbătoreau 
Carniile — şi, împărţindu-se în două, au început să înconjure 
cetatea cu ziduri. (6) Unii stăteau în repaus, iar atenienii, aşa 
cum fuseseră orînduiţi, au terminat îndată acropola Heraion. 
Şi lăsînd cu toţii o gardă la fortăreaţă, s-au împrăştiat prin 
cetăţi şi vara s-a terminat. 

76 (1) La începutul iernii următoare, lacedemonienii, de în¬ 
dată ce au terminat de sărbătorit Carniile, au pornit în expe¬ 
diţie şi, ajungînd în Tegeea, au trimis la Argos propuneri de 
împăciuire. (2) Spartanii aveau şi mai înainte prieteni la Argos, 
care doreau să distrugă democraţia, dar, după ce s-a dat lupta, 
aceştia cu atît mai mult au putut să convingă poporul să cadă 
la învoială. Aristocraţii voiau mai întîi să încheie un tratat cu 
lacedemonienii şi apoi să încheie şi o alianţă, şi abia atunci 
să atace pe democraţi. (3) în acel moment a sosit la Argos 
Lichas, fiul lui Arcesilaos, proxenul argeienilor, cu două în¬ 
trebări din partea lacedemonienilor; prima era: în ce scop 
voiesc să poarte război, iar a doua, dacă vor să o ducă în pace. 
Şi ducîndu-se multe discuţii în contradictoriu — din întîm- 
plare era de faţă şi Alcibiades — oamenii care colaborau cu 
lacedemonienii, prinzînd acum pe faţă curaj, au convins pe 
argeieni să primească următoarea propunere de împăciuire. 

77 (1) Iar propunerea suna astfel: „Adunarea poporului la¬ 
cedemonienilor hotărăşte să se înţeleagă cu Argosul să restituie 
orchamenienilor sclavii, mainalienilor pe ostatici, iar pe osta¬ 
ticii de la Mantineea să-i redea lacedemonienilor, să plece din 
Epidauros şi să distrugă zidul. (2) Dacă atenienii nu se vor re¬ 
trage din Epidauros să fie socotiţi duşmanii argeienilor, lacede¬ 
monienilor, aliaţilor lacedemonienilor şi aliaţilor argeienilor. (3) 
Dacă lacedemonienii au la ei vreun sclav, să-l dea cetăţilor res¬ 
pective. (4) în privinţa sacrificiului către zeu, să fie îngăduit 
epidaurenilor să depună jurămînt, iar ei să-l ia. (5) Cetăţile din 
Pelopones, şi mari şi mici, să fie libere, potrivit obiceiului stră¬ 
moşesc. (6) Iar dacă cineva din afara Peloponesului va veni să 
facă rău pe pămînt peloponesiac, să delibereze cu toţii, aşa 
cum vor socoti, peloponesienii de cuviinţă. (7) Toţi acei care 
sînt aliaţi ai lacedemonienilor în afara Peloponesului să se 
bucure de aceleaşi drepturi de care se bucură şi aliaţii argeie¬ 
nilor, păstrîndu-şi ţara lor. Lacedemonienii să arate aliaţilor 
tratatul, să-l accepte dacă vor găsi de cuviinţă. (8) Iar dacă 
aliaţii vor găsi de cuviinţă, să-i trimită acasă. 

78 (1) Această propunere au primit-o mai întîi argeienii, 
iar armata lacedemoniană a plecat de la Tegeea spre patrie. 

Dar, după aceasta, cînd atenienii şi peloponesienii aveau încă 

» 

relaţii, aceiaşi oameni au mijlocit, nu mult mai tîrziu, în aşa 
fel ca argeienii să părăsească alianţa cu Mantineia, cu Eleea 
şi cu Atena, şi să încheie un tratat de alianţă cu lacedemonienii. 
Tratatul suna astfel: 

79 (1) „Lacedemonienii şi argeienii au hotărît să încheie un 
tratat pe cincizeci de ani în condiţii de egalitate, dîndu-şi “des¬ 
păgubiri legiuite după practicile strămoşeşti, iar celelalte cetăţi 
din Pelopones să ia parte la tratatul de alianţă libere şi inde¬ 
pendente, păstrîndu-şi ţara lor şi acordînd despăgubirile legiuite, 
egale şi asemănătoare în faţa curţilor de judecată, potrivit obi¬ 
ceiurilor străbune. (2) Toţi aliaţii Argosului din afara Pelopo- 
nesului se vor bucura de aceleaşi condiţii ca şi argeienii (alia¬ 
ţii argeienilor să se bucure de aceleaşi condiţii ca argeienii), 
păstrîndu-şi cetatea lor independentă. (3) Dacă cumva va fi 
nevoie de o expediţie în comun, lacedemonienii şi argeienii să 
hotărască cum li se va părea mai bine. (4) Dacă se va ivi vreo 
dispută între cetăţi, fie dinăuntru, fie dinafara Peloponesului, 
fie în privinţa hotarelor, fie în altă privinţă, să fie lichidate prin 
judecată. Iar dacă vreunul din aliaţi va avea vreun diferend 
cu vreo cetate, să se meargă la acea cetate la care vor găsi 
amîndouă de cuviinţă. Diferendele dintre cetăţi să fie judecate 
potrivit obiceiului strămoşesc". 

80 (1) Acesta a fost tratatul de alianţă şi, într-adevăr, ei au 
tranşat toate diferendele dintre ei, prin război sau în alt fel, 
şi, chibzuind lucrurile în comun, au votat ca să nu primească 
crainic şi solie de la atenieni, dacă nu vor ieşi din Pelopones, 
părăsind zidurile, şi nimeni să nu cadă la învoială sau să poarte 
război izolat, ci toţi împreună. (2) Erau mîniaţi din multe pri¬ 
cini şi au trimis şi unii şi alţii soli în părţile Traciei şi la 
regele Perdiccas şi l-au convins să încheie alianţă, prin jură- 
mînt, cu ei. Perdiccas nu s-a desprins îndată de atenieni, ci 
doar plănuia să facă acest lucru, pentru că vedea că şi argeie¬ 
nii fac la fel. De altfel, la origine el se trăgea din Argos. Au 

înnoit vechile jurăminte cu chalcidienii şi au încheiat şi al¬ 
tele. (3) Argeienii au trimis soli şi la Atena, îndemnînd pe 
atenieni să părăsească fortăreaţa de la Epidauros. Dar văzînd 
că sînt puţini în faţa mai multora, au trimis pe Demosthenes 
să scoată de acolo pe străjerii lor. Demosthenes, sosind la faţa 
locului şi instituind, de formă, un fel de întrecere gimnică în 
faţa fortăreţei, cînd au venit ceilalţi străjeri la întrecere a în¬ 
chis porţile şi, mai tîrziu, înnoind tratatul cu epidaurienii, le-au 
predat fortăreaţa. 

81 (1) După retragerea argeienilor din alianţă, la rîndul lor, 
mantineenii la început au rezistat apoi, simţindu-se slabi fără 
argeieni, s-au înţeles şi ei cu lacedemonienii şi au renunţat la 
conducerea cetăţilor. (2) Lacedemonienii şi argeienii, fiecare în 
număr de o mie, pornind împreună în expediţie, au pătruns în 
Sicyonia, au trecut puterea în mîna unei oligarhii şi după aceea, 
împreună, au răsturnat puterea poporului din Argos şi au 
instituit o oligarhie pe placul lacedemonienilor. Aceste eveni¬ 
mente se petreceau spre primăvară, pe la sfîrşitul iernii; şi 
s-a terminat al paisprezecelea an al războiului. 

82 (1) în vara următoare, dieii 66 din Athos s-au desprins 
de atenieni şi au trecut de partea chalcidienilor, iar lacedemo¬ 
nienii au pus în rînduială situaţia politică din Achaia, care 
mai înainte nu era satisfăcătoare. (2) Poporul din Argos, ridicîn- 
du-se puţin cîte puţin şi prinzînd curaj, a pus la cale să atace 
pe oligarhi, pîndind sărbătoarea Gymnopediilor 07 la lacedemoni- 
eni. S-a dat o luptă în cetate şi poporul învingînd, pe unii i-au 
ucis, iar pe alţii i-au izgonit. (3) înainte, cînd pe lacedemonieni 
îi chemau prietenii nu se duceau, dar acum, au lăsat Gymno- 
pediile şi au sărit în ajutor. La Tegeea, aflînd că oligarhii sînt 
înfrînţi, n-au vrut să înainteze, deşi exilaţii îi rugau, ci, retră- 
gîndu-se în patrie, au continuat să sărbătorească Gymnopediile. 
(4) Dar, mai tîrziu, cînd au venit soli de la informatorii din cetate 
şi de la argeienii din afară, în prezenţa aliaţilor, s-au spus multe 
lucruri, şi de o parte şi de alta, apoi s-a decretat că cei din 
cetate săvîrşiseră o nedreptate şi au hotărît să pornească cu 
armata la Argos; totuşi s-au produs unele amînări şi şovăieli. 

(5) în acest timp, poporul din Argos, temîndu-se de lacedemo- 
nieni şi căutînd să încheie alianţă cu atenienii — pentru că 
socoteau că le va fi de un mai mare folos — au început să ri¬ 
dice marile ziduri spre mare, pentru ca, dacă cumva vor fi 
împiedicaţi să comunice pe uscat, să poată, împreună cu ate¬ 
nienii, să se aprovizioneze pe mare 68 . (6) La ridicarea zidului 
au luat parte şi cîteva cetăţi din Pelopones. Argeienii lucrau 
împreună cu tot poporul, şi bărbaţi, şi femei, şi sclavi, iar de 
ia Atena le-au venit tîmplari şi pietrari şi vara s-a terminat. 

83 (1) în iarna următoare, lacedemonienii, aflînd că argeienii 
ridică zidul, au pornit cu armata la Argos, ei şi aliaţii lor, 
afară de Corint. Ei mai aveau pe unii colaboratori chiar din 
Argos. Armata o comanda Agis, fiul lui Archidamos, regele 
lacedemonienilor. (2) Avantajele pe care credeau ei că- le au 
în cetate nu se arătaseră încă, aşa că, după ce au cucerit zidu¬ 
rile ridicate, le-au dărîmat, au ocupat localitatea Hysias din 
Argia, au ucis pe toţi oamenii liberi pe care-i capturaseră, şi 
apoi s-au retras acasă, împrăştiindu-se prin cetăţi. (3) După 
aceea şi argeienii au pornit cu armată în Phliasia pentru că 
primiseră pe exilaţii lor şi, devastînd-o, s-au retras acasă. în- 
tr-adevăr, mulţi dintre ei locuiau acolo. (4) în aceeaşi iarnă 
atenienii au blocat cu flota şi Macedonia, acuzînd pe Perdiccas 
de alianţa, întărită prin jurămînt, pe care acesta o făcuse cu 
argeienii şi cu lacedemonienii; îl mai învinuiau că, atunci cînd 
ei se pregătiseră să pornească cu armata împotriva chalcidie- 
nilor din Tracia şi împotriva cetăţii Amphipolis, sub comanda 
lui Nicias, fiul lui Niceratos, el trădase alianţa, iar armata ate¬ 
niană se împrăştiase mai ales după retragerea lui. Pentru ate- 
nieni el era deci duşman. Şi astfel s-a terminat iarna aceasta 
şi al cincisprezecelea an al războiului. 

84 (1) în vara următoare, Alcibiades, plutind spre Argos 
cu douăzeci de corăbii, a capturat ca la trei sute de argeieni, 
care încă i se mai păreau suspecţi şi simpatizau cu lacedemo¬ 
nienii, iar atenienii i-au aşezat în insulele de primprejurul 
Atenei, pe care le conduceau. Atenienii au pornit apoi spre 
insula Melos cu treizeci de corăbii ateniene, şase din Chios, 


510 


CARTEA A V-A 


două din Lesbos, cu o mie două sute de hopliti atenieni, trei 
sute de arcaşi, douăzeci de arcaşi pedeştri şi cu o mie cinci 
sute de hopliţi, aliaţi şi insulari. (2) Melienii, fiind coloniştii 
lacedemonienilor, nu voiau să dea ascultare atenienilor, aşa cum 
făceau ceilalţi insulari, ci, la început, nefiind aliaţii nici unuia 
dintre ei, au stat liniştiţi, apoi, cînd atenienii au început să-i 
silească, devastîndu-le ţara, au trecut pe faţă la război. (3) 
Aşezîndu-şi deci atenienii tabăra acestei armate pe pămîntu] 
lor, comandanţii Cleomedes, fiul lui Lycomedes şi Tisias, fiu] 
lui Tisimachos, mai înainte de a le devasta ţara, au trimis 
la ei soli ca să discute. Melienii nu au dus solii în faţa adu¬ 
nării poporului, ci le-au cerut să spună în faţa dregătorilor şi a 
oligarhilor motivul pentru care veniseră. Solii atenienilor au 
vorbit astfel: 

85 (1) „De vreme ce discuţiile nu se duc în faţa poporului, 
pentru ca nu cumva, ducîndu-se o vorbire continuă şi neînte¬ 
meiată, poporul să audă de la noi lucruri nedovedite şi fle¬ 
căreli şi să fie înşelat — pentru că îmi dau seama că acest 
sens îl are faptul că ne-aţi dus în faţa unui mic grup de oa¬ 
meni — voi, cei care şedeţi şi ne ascultaţi, procedaţi pentru 
voi cu cea mai mare siguranţă. Aşadar, şi voi să răspundeţi la 
fiecare propunere a noastră în parte, şi nu în general, şi mai 
ales la ceea ce se va părea că n-a fost spus aşa cum trebuia, 
luaţi deci cuvîntul şi spuneţi ce vă convine". 

86 Membrii adunării melienilor au răspuns: „Desigur, com¬ 
portarea moderată de a ne sfătui între noi, în linişte, nu me¬ 
rită dojană, dar războiul nu ameninţă să înceapă, ci a şi în¬ 
ceput, este în mod vădit deosebit de această comportare. Noi 
vedem că aţi venit ca să judecaţi cele ce se vor spune, dar 
dacă în cele din urmă dreptatea va fi de partea noastră în 
această discuţie, cum este firesc, şi dacă, din această pricină, 
nu vom ceda, vom avea războiul, iar dacă vom ceda, vom 
avea sclavie". 

87 ATENIANUL — Dacă voi aţi venit cu gîndul de a face 
conjecturi asupra viitorului sau să faceţi altceva decît să gă- 

siţi o salvare din situaţia de faţă pentru cetatea voastră, din 
cele ce vedeţi nu vom mai vorbi; dacă însă aţi venit ca să 
deliberaţi pentru salvarea cetăţii poate că vom vorbi. 

88 MELIANUL — Este firesc şi ne veţi ierta că, fiind în 
această împrejurare, noi ne vom referi şi vom vorbi despre 
multe lucruri. Desigur, adunarea noastră de faţă a fost con¬ 
vocată ca să ia hotărîri cu privire la salvarea noastră. De 
aceea şi dezbaterea să fie în felul în care socotiţi voi. 

89 ATENIANUL —Ei bine, noi n-am venit, cu cuvinte fru¬ 
moase, să vă arătăm cum sîntem sau dacă avem dreptul să vă 
conducem, după ce am izgonit pe mezi, sau să vă atacăm pen¬ 
tru că am suferit nedreptăţi de la voi, nici nu vom ţine dis¬ 
cursuri necrezut de lungi, dar nici nu credem că voi socotiţi 
că ne veţi convinge că, deşi colonişti ai lacedemonienilor, to¬ 
tuşi nu aţi luptat alături de ei, sau că nu ne-aţi făcut nouă 
nici o nedreptate, ci dimpotrivă, noi gîndim că fiecare dintre 
noi vom căuta să obţinem cîştig de cauză din cele ce socotim 
că sînt drepte; noi stăm în faţa unora care ştiu că dreptatea şi 
cuvîntul sînt hotărîtoare dacă necesitatea este egală de ambele 
părţi, aşa că fruntaşii cetăţilor acţionează bazîndu-se pe putere, 
iar cei slabi li se supun. 

90 MELIANUL — Desigur, noi socotim că este folositor (şi 
este necesar s-o facem, pentru că voi ne-aţi îngăduit măcar 
să vorbim despre ce poate fi util împotriva dreptăţii) ca voi 
să nu distrugeţi ceea ce este un bun comun, ci aceluia care 
se află mereu în primejdie să-i fie acordată dreptatea cuvenită 
şi [mai socotim că este folositor] ca chiar dacă nu-şi poate do¬ 
vedi în amănunt dreptatea cauzei să aibă oarecare foloase. Şi 
lucrul acesta vă priveşte cu atît mai mult pe voi, cu cît, dacă 
vă veţi prăbuşi, prin groaznica pedeapsă pe care aţi putea-o 
suferi, veţi fi şi pentru alţii un exemplu. 

91 ATENIANUL — (1) Noi nu ne temem de sfîrşitul domi¬ 
naţiei noastre, presupunînd că ar înceta, pentru că nu cei care 
conduc pe alţii (de pildă lacedemonienii) sînt primejdioşi pen- 

tru cei învinşi (lupta noastră nu este împotriva lacedemonieni- 
]or), ci supuşii sînt primejdioşi, cînd atacă pe cei care-i conduc 
şi îi înfrîng. (2) Fie-vă vouă îngăduit să vă avîntaţi în primejdie* 
pentru aceasta, dar noi vă vom arăta că am venit în intere¬ 
sul dominaţiei noastre şi că acum discutăm despre salvarea 
propriei voastre cetăţi, dorind ca să vă conducem fără tulbu¬ 
rare, iar voi să puteţi fi salvaţi şi-n interesul vostru, şi în al 
nostru. 

92 MELIANUL — Şi mă rog, cum ar putea fi util pentru 
noi, să fim sclavi, iar pentru voi să fiţi stăpîni? 

93 ATENIANUL — Util pentru voi ar fi să ne daţi ascul¬ 
tare înainte de a păţi ceva rău, iar pentru noi să vă cîştigăm 
fără distrugeri. 

94 MELIANUL — Oare, nu v-ar conveni ca noi să stăm în 
linişte şi să vă fim prieteni, în loc de duşmani, şi să nu par¬ 
ticipăm la nici o alianţă? 

95 ATENIANUL — Nu ne păgubeşte pe noi atît duşmănia 
voastră, cît preferinţa pe care o aveţi pentru slăbiciune, iar 
ura pe care o nutriţi voi împotriva puterii constituie o pildă 
pentru cei conduşi. 

96 MELIANUL — Supuşii voştri consideră oare firescul în 
aşa fel încît să pună în aceeaşi balanţă pe aceia care n-au 
nici o relaţie cu voi cu aceia care — cei mai mulţi fiind colo¬ 
niştii voştri — s-au desprins de voi şi au fost apoi supuşi cu 
forţa? 

97 ATENIANUL — Supuşii noştri socotesc că nici unul nu 
este lipsit de dreptate, dar că fiecare supravieţuieşte după cum 
poate şi pe noi nu ne atacă de frică; de aceea voi, în afară de* 
faptul că no» ne-am extinde conducerea asupra mai multor 
cetăţi, aţi putea să ne oferiţi securitate, dacă aţi fi subjugaţi* 
mai ales că, insulari cum sînteţi, n-aţi putea înfrînge pe cei» 
care stăpînesc marea, şi, mai slabi fiind, pe cei mai puternici 
decît voi. 


33 — Războiul peloponesiac 

58 MELIANUL — Nu socotiţi voi deci că în neutralitatea 
noastră constă securitatea voastră? (Aşa cum voi ne-aţi respins 
dreptele noastre justificări şi încercaţi să ne convingeţi să as¬ 
cultăm de interesul vostru, este necesar ca şi noi să vă ară¬ 
tăm propriul nostru interes şi să încercăm să vă convingem, 
dacă cumva interesul nostru va coincide cu al vostru). Astfel, 
cum nu vă veţi face voi duşmani pe cei care nu participă acum 
la nici o alianţă, dacă aceştia, privind la ceea ce faceţi cu noi, 
se vor aştepta să-i atacaţi şi pe ei? Şi, în această împrejurare, 
ce altceva faceţi decît că măriţi numărul duşmanilor pe care-i 
aveţi, şi că vă atrageţi cu forţa pe aceia care n-aveau de gînd 
să vă fie duşmani? 

9 

39 ATENIANUL — Noi nu socotim primejdioşi pe acei con¬ 
tinentali care, minaţi fiind de dorul de libertate, vor şovăi mult 
să se apere împotriva noastră, ci socotim primejdioşi numai 
pe insularii independenţi, cum sînteţi voi, şi pe aceia care sînt 
exasperaţi de constrîngerile pe care le impune dominaţia. în- 
tr-adevăr, aceştia mai ales ar putea, fără să judece, să se 
avînte ei înşişi şi să ne împingă şi pe noi într-o primejdie 
sigură. 

100 MELIANUL — Dacă, deci, voi sînteţi gata să înfruntaţi 
o atît de mare primejdie pentru a vă păstra dominaţia şi dacă 
cei care se află în sclavie [sînt gata să înfrunte o atît de 
mare primejdie] ca să scuture sclavia, atunci şi noi, care sîntem 
încă liberi, am da dovadă de o jalnică netrebnicie şi laşitate, 
dacă n-am face totul înainte de a cădea în sclavie! 

101 ATENIANUL — Dacă voi veţi chibzui cu înţelepciune, 
veţi vedea că nu este aşa, pentru că voi nu daţi o luptă pe 
picior de egalitate cu noi, pentru salvarea onoarei sau ca să 
nu ispăşiţi vreo ruşine, ci dezbaterea are loc pentru salvarea 
voastră, ca să nu vă împotriviţi celor care sînt cu mult mai 
puternici decît voi. 

102 MELIANUL — Dar, noi ştim că vicisitudinile în răz¬ 
boaie sînt, îndeobşte, mai hotărîtoare pentru ambele părţi de- 

cît diferenţa de forţe armate dintre ele. A ceda imediat în¬ 
seamnă a ne spulbera orice speranţă, pe cînd, printr-o acţiune 
reuşită, păstrăm încă speranţa că vom putea să stăm pe pi¬ 
cioare. 

103 ATENIANUL — (1) Speranţa; fiind o mîngîiere în pri¬ 
mejdie, chiar dacă dezamăgeşte pe cei ce recurg la ea, cînd 
zvîrlă în luptă numai prisosul de forţe, nu-i lasă să se 
năruie. însă oamenii care pun în joc tot ce au — căci nădej¬ 
dea este din fire cheltuitoare 09 — o cunosc abia cînd se pră¬ 
buşesc şi cînd nu le mai lasă nici o posibilitate să se ferească 
de ea, după ce au cunoscut-o 70 . (2) Voi, însă, nu vă lăsaţi să 
păţiţi aşa ceva 71 , căci sînteţi slabi şi depindeţi de o singură 
mişcare a balanţei şi nu vă asemănaţi celor mulţi, care, deşi 
mai pot fi salvaţi cu mijloace omeneşti, cînd sînt zdrobiţi îi 
părăsesc speranţele întemeiate 72 şi se îndreaptă către speranţe 
nesigure, spre mantică, spre oracole şi spre toate de acest fel, 
care se vor nărui cu toate speranţele lor. 

104 MELIANUL — Noi, ştiţi bine, ne dăm seama că este 
greu să luptăm cu puterea şi cu norocul vostru, dacă nu avem 
în mod egal cu voi pe ce să ne bizuim. Totuşi, sperăm, încre- 
dinţîndu-ne soartei noastre şi cu ajutorul divinităţii, că nu 
vom fi învinşi, fiindcă sîntem nepătaţi în faţa voastră, care 
sînteţi nedrepţi cu noi. Cît priveşte lipsa noastră de putere,, 
ne va veni în ajutor alianţa pe care o avem cu lacedemonienii 
şi care în mod necesar va trebui să intervină, dacă nu din alt 
motiv, cel puţin pentru că sîntem rude de sînge cu ei, aşa 
că şi demnitatea le va cere să ne ajute. Iată de ce nu cu. 
totul şi fără raţiune avem această îndrăzneală. 

105 ATENIANUL — (1) în ceea ce priveşte bunăcred'mţa 
noastră faţă de divinitate, nu credem să fi fost vreodată mai 
prejos de voi. Căci nu socotim drept şi nici nu săvîrşim nimic 
în afară de credinţa omenească faţă de divinitate ca faţă de noi 
înşine. (2) Despre divinitate presupunem, iar despre natura 
omenească ştim clar că, dintr-o necesitate firească, domină 
pe cel care a pus stăpînire. Aşa că nu noi am instituit această 

lege şi nici n-am gâsit-o aşezată ca să ne folosim de ea, 
ci noi am primit-o, fiindcă exista şi va exista veşnic, iar noi 
o vom lăsa în fiinţa şi ne vom folosi de ea, ştiind că şi voi ca 
şi alţii, care s-ar găsi la aceeaşi treaptă de putere ca şi noi, 
ar face acelaşi lucru. (3) Iar în ce priveşte divinitatea, pro¬ 
babil că nu vom fi mai prejos. Cît despre faptul că vă încre- 
deţi în lacedemonienii, care dintr-un sentiment de ruşinare 
măcar vor trebui să \ă vină in ajutor, vă socotim fericiţi 
că n-aţi suferit încercarea răului, dar nu vă invidiem nebunia. 
(4) E drept că lacedemonienii în raporturile dintre ei, ca şi 
faţă de datoriile băştinaşe, dau dovadă de nobile sentimente. 
Dar în raporturile lor cu cei din afară s-ar putea spune multe; 
ne-am putea rezuma să arătăm numai că ei, pe cît ştim, con¬ 
fundă ceie mai evidente şi plăcute lucruri cu cele mai bune, 
iar cele ce sînt de folos cu cele ce sînt drepte. In orice caz, 
o astfel de gîndire nu se potriveşte cu calea de salvare aleasă 
de voi, care, în momentul de faţă, este neraţională. 

106 MELIANUL — Tocmai de aceea sîntem şi noi încredin¬ 
ţaţi, mai ales acum, că lacedemonienii, în interesul lor, ţinînd 
seama că sîntem coloniştii lor, nu ne vor trăda pentru ca să 
piardă încrederea în faţa elenilor care le sînt binevoitori, şi 
să fie de folos chiar duşmanilor lor. 

107 ATENIANUL — Aşadar, voi vă închipuiţi că folosul nu 
se asociază cu securitatea, şi că dreptul şi binele se realizează 
înfruntînd primejdii? Lacedemonienii nu sînt nicidecum dis¬ 
puşi să înfrunte acest risc. 

108 MELIANUL — Dimpotrivă, noi credem mai degrabă că 
ei vor înfrunta pentru noi acele pericole, şi se vor arăta mai 
statornici decît faţă de alţii, iar în ceea ce priveşte operaţiile 
militare noi sîntem aproape de Pelopones şi le inspirăm mai 
multă încredere decît alţii, din cauza înrudirii cugetului nostru. 

109 ATENIANUL — Dar este evident că pentru cei alături 
de care lupţi forţa nu constă în bunăvoinţa celor chemaţi în 
ajutor, ci dacă aceia sînt cu mult superiori în puterea de a 

săvîrşi faptele. Lucrul acesta îl au în vedere lacedemonienii, şi 
încă mai mult decît alţii. Aşadar, neîncrezîndu-se în propria 
lor pregătire, ei se însoţesc de mulţi aliaţi chiar cînd atacă 
pe vecini, aşa că nu este de crezut că ei vor putea trece într-o 
insulă, cînd noi sîntem stăpîni pe mare. 

110 MELIANUL — (1) Dar lacedemonienii vor putea să mai 
trimită şi pe alţii, apoi largă este marea cretană din pricina 
căreia cucerirea celor care o domină este mai greu de reali¬ 
zat decît salvarea celor care vor să se ascundă. (2) Şi dacă 
vor eşua în această încercare, se vor întoarce spre ţara voastră 
şi spre ceilalţi aliaţi ai voştri, pe care Brasidas nu i-a atacat, 
astfel că voi veţi avea să luptaţi nu pentru o alianţă şi pen- 

i 

tru un pămînt care nu vi se cuvine atît de mult, ci pentru pro¬ 
priul vostru pămînt. 

111 ATENIANUL — (1) Acest lucru s-ar putea să se în- 
tîmple şi celor care au o oarecare experienţă şi vouă şi, chiar 
şi acelora care ştiu că atenienii nu s-au retras vreodată de la 
un asediu pentru că au fost înfricoşaţi de alţii. (2) Noi soco¬ 
tim că voi, după ce aţi declarat că veţi delibera pentru pro¬ 
pria voastră salvare, n-aţi spus nimic în această discuţie cu 
privire la lucrul pe care oamenii, bazîndu-se, ar putea crede 
că vor fi salvaţi, ci, dimpotrivă, greul tăriei voastre este con¬ 
stituit din nădejdi, iar forţele voastre actuale sînt prea mici 
pentru a supravieţui forţei care-i este opusă. Voi daţi dovadă 
de multă contradicţie în gîndire, dacă nu ne veţi arăta, schim- 
bîndu-vă părerea, că aţi luat o hotărîre mai înţeleaptă. (3) 
într-adevăr, nu vă întoarceţi spre sentimentul onoarei, care 
provoacă mari distrugeri oamenilor în împrejurări urî te şi în 
primejdiile evidente. într-adevăr, cei care chiar prevedeau 
unde-i va duce aşa-numita „onoare" au fost împinşi de pu¬ 
ternica atracţie a acestui cuvînt şi, lăsîndu-se învinşi de o 
vorbă, au căzut de bunăvoie în nenorociri de neînlăturat şi 
au înfruntat o ruşine mai grozavă din pricina nesăbuinţei lor, 
mai mult decît din pricina soartei. (4) Voi, deci, chibzuiţi bine 
şi feriţi-vă de acest lucru, căci să nu credeţi că este un lucru 
urît să fiţi înfrînţi de o cetate foarte mare, care vă îndeamnă 

la lucruri chibzuite, anume să-i fiţi aliaţi contribuabili, păs- 
trîndu-vă pămîntul vostru, iar acum, cînd vă este dată ale¬ 
gerea în privinţa războiului şi a propriei voastre securităţi, 
nu daţi dovadă de ambiţii prosteşti. Astfel, aceia care nu ce¬ 
dează celor care le sînt egali, dar care se aliază cu cei care 
sînt mai puternici şi se comportă cu moderaţie faţă de infe¬ 
riorii lor, repurtează cele mai multe succese. (5) Şi după ce 
ne vom retrage noi, chibzuiţi şi gîndiţi-vă că voi deliberaţi 
acum pentru soarta propriei voastre patrii şi că în această 
singură deliberare se va decide succesul sau insuccesul eL 

112 (1) Atenienii s-au retras după aceea .din adunare, iar 
melienii, rămînînd între ei, după ce au hotărît, le-au răspuns 
următoarele: „(2) Nu luăm altă hotărîre, atenienilor, decît cea 
arătată la început, şi nu vom lipsi cetatea noastră, care dăi¬ 
nuieşte de şapte sute de ani, de libertate, ci, încrezîndu-se 
în norocul care ne-a salvat pînă acum, cu ajutorul divinităţii, 
în ajutorul oamenilor şi al lacedemonienilor, vom încerca să 
ne salvăm. (3) Şi vă invităm să ne fiţi prieteni şi să nu fiţi 
duşmani nimănui şi să vă retrageţi din ţara noastră,' încheind 
învoielile care vor părea că sînt potrivite şi pentru unii, şi 
pentru ceilalţi". 

113 Acest răspuns l-au dat melienii, iar atenienii, retră- 

gîndu-se din discuţie, au mai zis: „Voi singuri, deci, după 

cum ni se pare, în urma acestor deliberări, judecaţi viitorul 
mai clar decît prezentul şi priviţi lucrurile nevăzute ca şi 
cînd se şi realizează prin simpla voastră dorinţă, şi, încre- 
dinţîndu-vă mult lacedemonienilor, norocului şi nădejdilor, vă 
veţi înşela tot aşa de mult". 

114.(1) Solii atenienilor s-au retras în tabăra lor, iar co¬ 

mandanţii lor, văzînd că melienii nu le-au dat nici o ascul¬ 
tare, au recurs îndată la război şi, împărţindu-se pe cetăţi, 
au început să înconjure cetatea cu ziduri. (2) Ceva mai tîr- 
ziu, atenienii, lăsînd şi pe pămînt şi pe mare o strajă alcă¬ 
tuită din atenieni şi aliaţi, s-au retras cu cea mai mare parte 

a armatei. Cei rămaşi acolo continuau asediul cetăţii. 

115 (1) în acelaşi timp, argeienii au năvălit în Phliasia şi, 
fiind înconjuraţi de phliasieni şi de propriii lor exilaţi, au 
pierdut ca la optzeci de oameni. (2) Atenienii din Pylos au 
luat multă pradă de la lacedemonieni. Lacedemonienii n-au 
pornit din această cauză război împotriva atenienilor, sub 
cuvînt că călcaseră tratatul, dar au proclamat prin crainic 
că orice spartan voieşte poate să prade pe atenieni. (3) Co- 
rintienii au pornit cu război împotriva atenienilor din cauza 
unor diferende proprii, dar ceilalţi peloponesieni au rămas 
liniştiţi. (4) Apoi melienii au cucerit partea fortăreţei ate¬ 
nienilor dinspre agora 73 , au ucis cîţiva oameni şi, aducînd înă¬ 
untru grîu şi toate cele necesare, pe care le-n.'i putut trans¬ 
porta, au stat liniştiţi. Atenienii au pregătit după aceea o 
strajă mai puternică. Şi vara s-a terminat. 

116 (1) în iarna următoare, lacedemonienii, fiind gata sp 
pornească cu armată în Argea, de vreme ce nu făcuseră sacri¬ 
ficiile de trecere la hotare, s-au retras acasă. Argeienii, din 
cauza şovăielii lacedemonienilor, bănuind pe unii din cetate 
că-s trădători, i-au arestat, iar alţii au fugit. (2) în acelaşi 
timp, melienii au cucerit altă parte din fortăreaţa atenienilor, 
pentru că lipseau mulţi străjeri de la post. (3) După aceea, 
sosind altă armată de la Atena, sub comanda lui Philocrates, 
fiul lui Demeas, au început un asediu cu toată forţa, în ace¬ 
laşi timp avînd loc şi o trădare, melienii au căzut la învoială 
cu atenienii ca ei să dispună cum vor voi. (4) Atenienii au 
ucis pe toţi melienii în floarea vîrstei, pe care-i capturaseră, 
şi au redus la sclavie copiii şi femeile; locul l-au colonizat ei 
înşişi, trimiţînd după aceea cinci sute de colonişti. 

1 (1) în aceeaşi iarnă atenienii voiau să pornească iarăşi 
cu corăbiile, cu o armată mai mare decît cea cu care pornise 
Laches şi Eurymedon, în Sicilia şi de vor putea, să o supună. 
Majoritatea poporului nu-şi dădea seama de mărimea insulei 
şi de mulţimea locuitorilor, eleni şi barbari, şi că de fapt 
începea un război întru nimic mai mic decît acela pornit îm¬ 
potriva peloponesienilor. (2) înconjurul Siciliei cu o corabie 
nu durează mai puţin de opt zile şi, deşi este atît de mare, 
numai o distanţă de douăzeci de stadii o separă de ţărmul 
celălalt, împiedicînd-o să nu fie o parte din continent. 

2 (1) Sicilia a fost locuită din vechime şi a avut în total 
următoarele neamuri. Se spune că cei mai vechi locuitori 
într-o parte din această ţară au fost ciclopii 1 şi lestrigonii 2 , 
despre al căror neam nu pot să spun nici de unde a venit, 
nici încotro s-au îndreptat. Să fie îndeajuns ceea ce s-a spus 
de poeţi şi ceea ce ştie fiecare despre ei. (2) Este evident că 
după ei, în Sicilia, cei dintîi locuitori au fost sicanii 3 , aşa 
cum spun unii, şi pentru că erau autohtoni, dar, aşa cum se 
dovedeşte a fi adevărat, ei erau iberi 4 , izgoniţi de către ligyeni 3 
de la rîul Sicanos din Iberia. Şi chiar după numele lor insula 
s-a numit atunci Sicania; mai înainte fusese numită Trinacria. 
Sicanii locuiesc şi acum în nordul insulei. (3) După cucerirea 
Ilionului, cîţiva troieni, fugind de achei, au sosit cu corăbiile 
în Sicilia şi, aşezîndu-şi locuinţele în vecinătatea sicanilor, au 
fost numiţi, împreună cu ei, elyrni 0 ; cetăţile lor erau Eryx şi 
Egesta. împreună cu ei au mai locuit şi cîţiva phoceeni, îm¬ 
pinşi de furtună de la Troia, mai întîi în Africa şi apoi în 
Sicilia. (4) Sicelii 7 din Italia — acolo locuiau — au trecut în 
Sicilia, fugind, aşa cum se spune, de opici, şi este probabil pe 
nişte corăbii mici, ţinîndu-se aproape de port, şi fiind împinşi 
de vînt, cum desigur ar fi plutit şi în altă parte. Şi astăzi se 
mai află siceli în Italia, iar ţinutul şi-a luat numele de la 

Italos, un rege al sicelilor, care se numea aşa. (5) Venind deci 
cu o mare armată în Sicilia, au înfrînt într-o mare luptă pe 
sicani şi i-au împins spre miazăzi, iar nordul insulei l-a făcut 
să se numească, în loc de Sicania — Sicilia; ei şi-au aşezat 
locuinţele în cele mai rodnice regiuni. De cînd au trecut în 
Sicilia şi pînă la venirea elenilor aici s-au scurs trei sute 
de ani. (6) încă şi acum stăpînesc ei partea meridională şi 
nordul insulei. Au mai locuit şi cîţiva fenicieni pe la margi¬ 
nile întregii Sicilii, ocupînd înălţimile dinspre mare şi insulele 
învecinate, pentru a face negoţ cu sicelii. Şi după ce elenii 
au înaintat, în mare număr, pe mare, fenicienii, părăsind lo¬ 
calităţile Motye, Soloeis şi Panormus şi-au aşezat locuinţele 
în apropierea elymilor, bazîndu-se pe alianţa pe care au în- 
cheiat-o cu aceştia şi pe faptul că de aci între Cartagina şi 
Sicilia este o mică distanţă. Atîţia au fost deci aceşti barbari 
şi în acest fel au locuit şi Sicilia. 

3 (1) Cei dintîi dintre eleni, chalcidienii, pornind pe mare 
din Eubeea, împreună cu Thucles, şeful coloniştilor, au colo¬ 
nizat insula'Naxos şi au zidit altarul lui Apollon Archegetul, 
care se află şi acum în afara cetăţii, şi la care aduc theoriî" 1 
jertfe, înainte de a pleca din Sicilia. (2) în cursul anului, 
Archias, un heraclidian din Corint, izgonind mai întîi pe 
siceli din insulă, a întemeiat Syracusa în locul în care, nemai- 
fiind acum scăldat de valuri, se află în interiorul cetăţii; ceva 
mai tîrziu şi exteriorul cetăţii, fiind înglobat la cetate, a de¬ 
venit populat. (3) Thucles şi chalcidienii, pornind din Naxos, 
în al cincilea an de la întemeierea Syracusei, au izgonit pe 
siceli prin război şi au adus acolo pe leontinenii 9 cu care au 
întemeiat cetatea Catana. Catanienii l-au ales, ca întemeietor 
al cetăţii, pe Euarchos. 

4 (1) Cam în acelaşi timp şi Lamis, luînd cu el colonişti 
din Megara, a venit în Sicilia şi a populat un ţinut numit 
Trotilon, aşezat mai sus de rîul Pantacyos. Mai tîrziu, a locuit, 
împreună cu chalcidienii, aceeaşi cetate, în ţinutul leontine- 
nilor, apoi a fost izgonit de ei şi, întemeind cetatea Thapsos, 
el a pierit, dar ceilalţi au plecat din Thapsos, pentru că regele 

«icelian, Hyblon a predat ţinutul şi, sub conducerea lui, au 
întemeiat cetatea numită Megara Hyblaia. (2) După ce au 
locuit acolo 245 de ani, au fost strămutaţi de Gelon, tiranul 
Syracusei, şi din cetate, şi din ţinut. Dar, mai înainte de a 
fi strămutaţi, cu o sută de ani după colonizare, au trimis pe 
Pamillos şi a întemeiat cetatea Selinus şi, pornind din Me¬ 
gara, care era metropola lor, a locuit împreună cu ei. (3) Gela 
au întemeiat-o Antiphemos din Rhodos şi Entimos din Creta, 
care au adus împreună colonişti, în anul al 45-lea după înte¬ 
meierea Syracusei. Cetatea şi-a luat numele de la rîul Gela, 
iar locul pe care se află acum cetatea, şi care cel dintîi a 
fost înconjurat cu ziduri, se numeşte Lindioi; li s-au pus, ast¬ 
fel, nume dorice. (4) La o sută opt ani, după întemeierea ce¬ 
tăţii, locuitorii din Gela au întemeiat cetatea Acragas, dîndu-i 
numele de la rîul Acragas; au ales ca întemeietori ai cetăţii 
pe Aristonous şi Pystilos, dîndu-le legiuirile gelailor. (5) Zânele 
a fost locuită la început de nişte piraţi care au venit din 
Cume — o cetate chalcidică în Opicia. Mai tîrziu acest pă- 
mînt l-au împărţit cu ei un grup de locuitori veniţi de la 
Chalcis şi din alte părţi ale Eubeei; întemeietorii au fost Pe- 
reires şi Crataimenes — unul din Cume, iar celălalt din 
Chalcis. Numele cetăţii a fost mai întîi Zânele, dat de siceli, 
pentru că forma locului seamănă cu o coasă (iar coasă în 
graiul sicelilor se zice Zânele), dar după aceea au fost izgoniţi 
de samieni 10 şi de ceilalţi ionieni care, fugind de mezi, s-au 
.revărsat în Sicilia. (6) Samienii au fost alungaţi, nu cu mult 
mai tîrziu, de Anaxilos, tiranul cetăţii Rhegium, care, populînd 
cetatea cu oameni amestecaţi, a numit-o Messene de la numele 
vechii lui patrii. 

5 (1) Himera a fost întemeiată de Zânele. întemeietori au 
fost Eucleides, Simos şi Sacon şi foarte mulţi chalcidieni s-au 
dus în această colonie şi, împreună cu ei, s-au mai aşezat 
şi nişte exilaţi din Syracusa, care fuseseră înfrînţi într-o răs« 
coală, numiţi myletidai. A învins un dialect care se apropie 
de cel chalcidic şi doric, iar obiceiurile au fost cele chalcidice. 
(2) Cetăţile Aerai şi Casmenai au fost întemeiate de syracu- 
sani. Aerai a fost întemeiată la 70 de ani după întemeierea 

Syracusei, iar Casmenai la 20 de ani după întemeiere^ cetăţii 
Aerai. (3) Şi Camarina a fost mai întîi întemeiată de Syra- 
cusa, la 135 de ani după întemeierea acesteia. întemeietorii ei 
au fost Dascon şi Menecolos. Camarinenii au fost izgoniţi 
<ie syracusani cu război, din pricina dezbinării; ceva mai tîr- 
ziu Hippocrates, tiran din Gela, luînd pentru răscumpărarea 
unor prizonieri syracusani pămînt'ul camarinenilor, a fost el 
însuşi întemeietor, populînd cetatea Camarina. Populaţia Ca* 
marinei, fiind iarăşi izgonită de Gelon, cetatea a fost pentru 
a treia oară întemeiată de cetatea Gela. 

6 (1) Sicilia era locuită de multe neamuri elene şi barbare 
şi împotriva acestei cetăţi, care era atît de mare, se pregăteau 
să pornească război, pretextînd că vor să vină în ajutorul pro¬ 
priilor rude şi a aliaţilor care li se alăturau, atenienii, în 
realitate însă doreau s-o stăpînească în întregime. (2) Foarte 
mult i-au determinat pe atenieni solii egestanilor 11 , care veni¬ 
seră la Atena şi care îi îndemnau în mod deosebit. Astfel, fiind 
ei vecini cu selinuntinii 12 , s-au pornit pe război între ei, din 
pricina unei căsătorii şi a unei bucăţi de pămînt contestate; 
selinuntinii, chemînd pe syracusani ca aliaţi, îi ţineau la dis¬ 
tanţă pe egestani, purtînd război şi pe pămînt şi pe mare. 
De aceea, egestanii, amintind de alianţa pe care o avuseseră 
atenienii pe timpul lui Laches şi al primului război cu leonti- 
nenii, îi rugau să le vină în ajutor. Spuneau ei multe lucruri, 
dar, în esenţă, susţiueau că, dacă syracusanii vor izgoni pe 
leontineni şi vor rămîne nepedepsiţi, mai întîi vor distruge 
şi pe ceilalţi aliaţi, apoi vor pune ei înşişi mîna pe întreaga 
putere a Siciliei; există — ziceau ei — primejdia ca dorienii 
[din alte părţi] să vină cu o armată mai mare în ajutorul 
dorienilor [de acolo], datorită înrudirii, şi în acelaşi timp, şi 
în ajutorul peloponesienilor, ai căror colonişti sînt, şi să do¬ 
boare puterea at£nienilor. Mai spuneau că este înţelept lucru 
ca, împreună cu restul aliaţilor, să se împotrivească syracu- 
sanilor, mai ales că ei vor oferi bani suficienţi pentru război. 
(3) Atenienii, auzind acestea în şedinţele adunării poporului — 
căci egestanii au vorbit de mai multe ori şi, împreună cu ei, 
mai vorbeau şi atenienii care-i sprijineau — au votat să tri- 

mită mai întîi o solie la Egesta, să vadă dacă, aşa cum spu¬ 
neau ei,^ în tezaurul public şi în temple există bani şi, în 
acelaşi timp, voiau să ştie în ce situaţie se află războiul împo¬ 
triva selinuntinilor. 

7 (1) Solii atenienilor au fost trimişi în Sicilia, iar lacede- 
monienii, în aceeaşi iarnă, împreună cu aliaţii lor, în afară 
de corintieni, au năvălit în Argos şi au început să prade o 
parte din teritoriu, nu prea mare, şi au adus de acolo o can¬ 
titate de grîu şi vite de povară, pe care le luaseră drept pradă. 
Apoi colonizînd, la Orneai, pe fugarii argeienilor şi pe alţi 
cîţiva, care rămăseseră din restul armatei, au încheiat pentru 
cîtva timp o învoială prin care se prevedea ca orneaţii şi 
argeienii să nu-şi facă nici un rău unii altora; apoi s-au re¬ 
tras cu armata acasă. (2) Nu mult după aceea, au venit ate- 
nienii cu treizeci de corăbii şi cu şase sute de hopliţi argeieni 
şi, împreună cu atenienii, au pornit cu toată armata împotriva 
orneaţilor, unde au asediat o singură zi cetatea; apoi, în 
timpul nopţii, cînd armata era în tabără, departe de cetate, 
orneaţii au fugit de aici. A doua zi argeienii, aflînd de fuga 
orneaţilor, au dărîmat cetatea Orneai şi s-au retras. Acelaşi 
lucru l-au făcut şi atenienii, ceva mai tîrziu, cu corăbiile. (3) 
Atenienii au adus călăreţii pe mare, la Methone, cetatea vecină 
cu Macedonia; printre călăreţi erau şi atenieni, dar şi cîţiva 
dintre macedonienii, care dezertaseră la atenieni şi prădau 
ţara lui Perdiccas. (4) Lacedemonienii au trimis o solie la 
chalcidienii din Tracia, care erau în armistiţiu „de zece zile“ 
cu atenienii, îndemnîndu-i să lupte împreună cu Perdiccas; 
aceştia însă nu au vrut, iar iarna s-a terminat, şi cu ea al 
şaisprezecelea an al acestui război a cărui istorie a scris-o 
Thucydides. 

8 (1) în vara următoare, la începutul primăverii, au venit 
solii atenienilor din Sicilia şi, împreună cu ei, egestanii, adu- 
cînd 60 de talanţi de argint masiv, ca plată pe timp de o lună 
pentru 60 de corăbii, care erau pe punctul de a fi trimise. 
(2) Atenienii, convocînd adunarea poporului şi, ascultînd pe 
egestani şi pe aliaţii lor, care le spuneau lucruri multe şi 

neadevărate, şi mai ales că aveau mari sume de bani în temple 
şi în tezaure, au votat să trimită 60 de corăbii în Sicilia, iar 
comandanţi cu depline puteri pe Alcibiades, fiul lui Cleinias, 
pe Nicias, fiul lui Niceratos, şi pe Lamachos, fiul lui Xeno- 
phanes; ei trebuiau să dea ajutor egestanilor împotriva seli- 
nuntinilor, să aşeze acolo apoi pe leontineni, chiar dacă vor 
mai avea de purtat război, şi să rînduiască în Sicilia şi cele¬ 
lalte treburi, cum vor găsi atenienii de cuviinţă că e mai 
bine. (3) După luarea acestei hotărîri, a cincea zi s-a întrunit 
din nou adunarea poporului ca să delibereze în ce fel va 
putea să se facă mai degrabă pregătirea corăbiilor şi să vo¬ 
teze şi cele ce sînt necesare comandanţilor pentru expediţie. 
<4) Nicias, fiind ales comandant fără voia lui, socotea că ceta¬ 
tea nu chibzuise bine, ci că, folosindu-se de un pretext mic şi 
cuviincios, tinde la un mare lucru, şi anume la stăpînirea 
întregii Sicilii. De aceea, voind să-i abată de la acest gînd, 
a păşit în adunarea poporului cu următoarele îndemnuri. 

9 (1) „Adunarea aceasta a fost convocată ca să delibereze 
în privinţa înarmării cu care trebuie să plutim în Sicilia, dar 
eu socotesc că trebuie să mai deliberăm încă asupra unui lucru 
şi anume, dacă trebuie să trimitem corăbii în Sicilia sau nu, 
ca nu cumva, lăsîndu-ne convinşi într-o scurtă deliberare, 
în privinţa unor probleme importante, de nişte oameni străini 
de noi, să pornim un război nepotrivit. (2) Este adevărat că 
eu mă bucur de cinste [în faţa concetăţenilor], datorită [suc¬ 
ceselor repurtate] în războaie şi faptului că mă îngrijesc mai 
este tot aşa de bun ca şi ceilalţi, pentru că un astfel de cetă¬ 
ţean doreşte cu ardoare ca şi el să contribuie la succesele reali- 
puţin decît alţii de propria mea sănătate, deşi socotesc că 
cetăţeanul care se îngrijeşte şi de corpul, şi de averea sa 
zate de cetate. Totuşi nici mai înainte nu am vorbit împotriva 
convingerii mele mînat de cinstirea care mi se acordă şi nici 
acum nu voi vorbi împotriva propriei mele convingeri, ci voi 
arăta ceea ce cred eu că este mai bine. (3) Desigur, cuvîntarea 
mea ar putea să pară slabă în faţa obişnuinţelor voastre, dacă 
vă voi îndemna să păstraţi ceea ce aveţi şi să nu vă aruncaţi 
în primejdie cu lucrurile pe care le-aţi cîştigat cu trudă, în 

schimbul unor cîştiguri de viitor şi nesigure. Am să vă arăt 
că nici nu vă grăbiţi la timpul potrivit şi că nici nu este uşor 
să dobîndiţi lucrurile la care rîvniţi. 

10 (1) Eu susţin că voi, lăsînd aici mulţi duşmani, doriţi 
să plutiţi şi să vă mai cîştigaţi şi acolo alţii. (2) Poate vă 
închipuiţi că tratatele pe care le aveţi au vreo temeinicie; 
aceste tratate, dacă veţi sta liniştiţi, vor fi tratate în adevă¬ 
ratul înţeles, întîi pentru că le-au făcut oamenii de aici şi în 
al doilea rînd, oameni din rîndul duşmanilor; dar, dacă cumva 
vă veţi clătina, deşi aveţi o putere considerabilă, duşmanii vor 
porni cu o oaste considerabilă, vor ataca repede, pentru că ei 
au încheiat învoiala în grele împrejurări şi în chip mult mai 
ruşinos decît a fost necesar pentru noi; apoi, noi avem chiar 
aici multe divergenţe cu ei. (3) Sînt unii care n-au primit 
această înţelegere şi nu dintre cei mai slabi, unii care luptă 
deschis împotriva noastră, iar ceilalţi — şi datorită lacede- 
monienilor — sînt încă ţinuţi să stea liniştiţi, fiind şi ei 
legaţi prin tratatul de 10 zile. (4) Poate că dacă ar surprinde 
armata noastră împărţită în două — lucru pe care ne grăbim 
să-l facem — ar ataca împreună cu sicilienii, pe care ar fi 
dorit şi înainte să le fie aliaţi, preţuindu-i mai mult decît pe 
alţii. (5) Trebuie, deci, să vedem ca nu cumva să ne avîntâm 
în primejdie cînd cetatea noastră este încă pe valuri şi să 
tindem la altă stăpînire înainte de a consolida pe cea pe care 
o avem, cînd chalcidienii din Tracia, după ce s-au desprins 
de noi de atîţia ani, şi cînd mai sînt încă şi alţii pe continent 
nu destul de supuşi. Noi venim în ajutor egestanilor, care ne 
sînt aliaţi sub pretext că sînt nedreptăţiţi, în acelaşi timp, 
însă, noi înşine şovăim să atacăm pe aceia care, desprinzîn- 
du-se de mult de alianţa noastră, ne aduc încă prejudicii. 

11 (1) Desigur, pe aceştia poate că, înfrîngîndu-i, i-am putea 
supune, dar pe ceilalţi, chiar dacă i-am înfrînge, aflîndu-se 
la o mare distanţă de noi şi fiind numeroşi, cu mare greutate 

am putea să-i dominăm. Este o nebunie să porneşti împotriva 
unor astfel de oameni pe care, dacă îi înfrîngi, nu-i vei putea 
stăpîni, iar dacă nu vei izbuti să-i înfrîngi, atunci situaţia nu 

va mai fi la fel cum era înainte de a începe războiul. (2) Mi 
se pare că sicilienii, aşa cum se află ei acum, ar putea să fie 
mai puţin primejdioşi pentru noi, dacă i-ar domina syracu- 
sanii, lucru cu care încearcă să ne sperie acum egestanii. 
(3) într-adevăr, poate că fiecare dintre ei ar veni de dragul 
lacedemonienilor să atace, dar dominaţi de syracusani nu pare 
firesc că o putere ar porni război împotriva altei puteri, pen¬ 
tru că aşa cum ar putea ei să suprime dominaţia noastră 
împreună cu peloponesenii, în chip firesc şi dominaţia lor ar 
putea fi destrămată de aceiaşi lacedemonieni, în acelaşi fel. (4) 
Elenii de acolo poate că ar fi mai impresionaţi de noi dacă 
nu ne-am duce acolo, sau dacă, arătîndu-le cîtva timp forţa 
noastră, ne-am întoarce; iar dacă cumva am da greş, atunci 
foarte repede, dispreţuindu-ne, ne vor ataca cu oamenii care 
se află acolo. într-adevăr, toţi ştim că cetăţile care se află 
la o mare distanţă sînt admirate, pe cînd atunci cînd facem 
cunoştinţă cu ele de aproape nu mai au acelaşi prestigiu. (5) 
Tot aşa şi voi acum atenienilor, vă aflaţi în aceeaşi situaţie 
faţă de lacedemonieni şi de aliaţii lor. într-adevăr, tocmai 
fiindcă mai înainte i-aţi învins, împotriva propriilor voastre 
aşteptări, tocmai în punctul de care vă temeaţi acum îi dispre¬ 
ţuiţi şi rîvniţi şi la Sicilia. (6) Dar nu trebuie să vă înflăcăraţi 
de vicisitudinile sorţii adversarilor, ci să fiţi curajoşi după 
ce veţi fi cunoscut planurile duşmanilor; şi să nu credeţi că 
lacedemonienii cugetă la altceva decît să vadă în ce fel ar 
putea să ne înşele pe noi şi să-şi aranjeze situaţia lor actuală, 
cu atît mai mult cu cît ei, mai presus de orice şi în cea mai 
mare parte a timpului, se exercitează pentru a dobîndi faima 
virtuţii. (7) Astfel că, dacă sîntem înţelepţi, lupta noastră nu 
va fi pentru egestanii din Sicilia, populaţie barbară, ci pentru 
ca să ne păzim temeinic de o cetate dominată de oligarhie şi 
care ne întinde curse. 

12 (1) Trebuie să avem în minte că abia acum, de curînd, 
ne-am refăcut după o boală grea şi după un război îndelung, 
astfel că am început şi noi să ne refacem atît în ceea ce pri¬ 
veşte banii, cît şi în ceea ce priveşte sănătatea; deci este 
drept să cheltuim aceşti bani aici, pentru noi, şi nu pentru 

nişte exilaţi, care cer ajutor şi cărora le este folositoare şi 
minciuna făloasă şi care pun pe aproapele lor în primejdie, 
în timp ce ei oferă numai vorbe; ei, dacă vor izbuti, nu vor 
arăta recunoştinţa datorată, iar dacă vor eşua, vor pierde 
şi pe prieteni împreună cu ei. (2) Iar dacă vreun cetăţean, 
căruia-i face plăcere că a fost ales comandant, vă îndeamnă 
să plutiţi spre Sicilia, avînd în vedere numai propriul său 
interes — mai ales că este şi prea tînăr la conducere şi urmă¬ 
rind să-şi cîştige admiraţia şi din caii de alergare pe care-i 
întreţine şi pentru ca să poată trage foloase din deţinerea 
comenzii, în vederea întreţinerii luxului — nu vă lăsaţi duşi 
nici de acest cetăţean, ca să vă cîştigaţi o strălucire personală 
pe riscul cetăţii, ci gîndiţi-vă că astfel de oameni fac rău 
interesului public şi-şi cheltuiesc averea personală; aveţi în 
vedere că problema este foarte importantă şi nu-i dintre ace¬ 
lea care pot fi dezbătute tinereşte 1 ^ şi pusă imediat în aplicare. 

13 (1) Eu mă tem de partizanii pe care-i văd şezînd lîngă 
el şi îndemnîndu-1, şi, la rîndul meu, îndemn şi eu pe cei 
mai în vîrstă să nu le fie jenă dacă vreunul dintre aceştia stă 
lîngă ei, şi să nu se teamă că, dacă nu vor vota războiul, vor 
părea că sînt laşi şi nici să nu dorească cu aprindere — aşa 
cum fac ei — să dobîndească ceea ce nu au, ci să ştie că 
succesele se realizează foarte rar prin dorinţe, dar că cele 
mai multe se cîştigă cu ajutorul prevederii. Dimpotrivă, în 
interesul patriei, care înfruntă acum cea mai mare primejdie, 
să votăm împotriva lor şi să decretăm că sicilienii să se men¬ 
ţină în hotarele de acum, împotriva cărora noi nu ridicăm 
nici o pretenţie, constituite din Marea Ionică, considerate din 
punctul de vedere al celui care pluteşte pe lîngă ţărm, şi din 
Marea Siciliei, considerate din punctul de vedere al celui care 
străbate largul, să-şi administreze posesiunile lor şi să se împace 
între ei, spre folosul fiecăruia. (2) Egestanilor să le spunem, în 
particular, că, deoarece au început războiul împotriva selinun- 
tinilor fără atenieni, să-l termine ei înşişi. Noi însă, pe viitor, 
să nu ne mai facem aliaţi, aşa cum obişnuim, pe aceia cărora, 
cînd o duc rău, să le venim în ajutor, dar de la care, cînd 
noi înşine avem nevoie de ajutor, nu-1 obţinem. 

14 Iară tu, pritanule, dacă socoteşti că ţi se cade să te 
îngrijeşti de cetate şi vrei să fii cetăţean bun, cheamă iar pe 
cetăţeni la vot şi supune iarăşi propunerea spre deliberare 
atenienilor; dacă cumva te temi să pui din nou problema la 
vot, gîndeşte-te că n-ai putea fi învinuit că ai călcat legile 
cînd ai atîţia martori, dar că, dimpotrivă, ai putea să fii un 
adevărat medic pentru cetatea care deliberează, şi că a con¬ 
duce bine cetatea constă în a-i aduce cît mai multe foloase şi 
a nu-i aduce nici o pagubă de bunăvoie". 

15 (1) Astfel a vorbit Nicias, dar cei mai mulţi dintre ate- 
nienii care păşeau la tribună, îndemnau poporul să pornească 
cu armată şi să nu anuleze hotărîrile votate mai înainte; cîţiva 
atenieni însă au vorbit împotrivă. (2) Foarte mult îi îndemna 
la război, susţinînd cu înflăcărare expediţia, Alcibiades, fiul lui 
Cleinias, deoarece voia să se împotrivească lui Nicias, care 
îi era adversar şi în alte probleme politice; i se mai împo¬ 
trivea pentru că făcuse aluzie la el cu răutate, şi mai ales 
penţru că dorea să ia comanda şi, în felul acesta, să cuce¬ 
rească Sicilia şi chiar Cartagina. Astfel agonisind bani şi 
faimă, va trage şi foloase particulare. (3) Alcibiades, bucu- 
rîndu-se de o mare faimă şi vază în faţa cetăţenilor, asculta 
mai mult de dorinţele sale, care erau prea mari faţă de averea 
de care dispunea şi pe care o întrebuinţa mai mult ca să creas¬ 
că cai de curse şi pentru alte cheltuieli; acest fapt a distrus, 
mai tîrziu, cetatea atenienilor. (4) într-adevăr, mulţi, temîndu- 
se de dezmăţul foarte mare la care se deda faţă de propria sa 
persoană, de viaţa lui dezordonată, s-au gîndit că tinde la 
tiranie, şi pentru aceasta s-au ridicat împotrivă-i. Deşi Alcibia¬ 
des, din punct de vedere politic, a dus foarte bine războiul, 
totuşi din cauza felului cum îşi ducea viaţa în particular au 
încredinţa altora comanda războiului, care însă au adus mari 
pagube cetăţii 14 . Atunci Alcibiades, păşind în faţa atenienilor, 
le-a făcut următoarele îndemnuri: 

16 (1) „Mi se cade, atenienilor, mie mai mult decît altora, 
să comand — trebuie să încep de acolo de unde m-a atacat 
Nicias — şi în acelaşi timp socotesc că chiar merit. Astfel, în 

privinţa lucrurilor care-mi aduc faimă, este ştiut că ele aduc 
şi străbunilor şi mie glorie, iar pârtiei chiar folos. (2) Elenii 
au socotit că cetatea noastră este cea mai mare putere, datorită 
strălucirii spectacolului pe care l-am dat eu la Olympia, deşi 
mai înainte socoteau c-o să fie înfrîntă. într-adevăr, eu am 
lansat o întrecere de 7 care, pe care nu le lansase nici un 
particular înainte, şi am învins primul, apoi am fost al doilea, 
al patrulea, căci am făcut toate pregătirile ca să-mi poată adu¬ 
ce victorie. Chiar după lege aceste fapte sînt onorate, iar din 
partea aceluia care le face se presupune o oarecare forţă. 
(3) Iar coregiile şi alte înfăptuiri prin care strălucesc eu în 
cetate, în chip firesc trezesc invidia concetăţenilor, dar în faţa 
străinilor se prezintă ca o forţă. Nu este fără folos nebunia 
aceluia care, prin propriile lui cheltuieli, aduce avantaje nu 
numai lui însuşi, dar şi cetăţii. (4) Nu fără raţiune acela care 
are pentru sine gînduri mari se deosebeşte de ceilalţi, deoa¬ 
rece nici cel care o duce rău nu-şi împarte neajunsurile cu 
nimeni. Dar, după cum atunci cînd o ducem rău nu sîntem 
salutaţi, tot aşa sîntem datori fiecare să suportăm cînd sîntem 
depreciaţi de aceia care o duc bine, sau, aducînd cetăţii fo¬ 
loase, să ne aşteptăm să fim onoraţi pe măsura lor. (5) Ştiu 
că astfel de oameni şi aceia care s-au remarcat printr-o faptă 
strălucită în timpul vieţii lor sînt nesuferiţi pentru ceilalţi 
şi mai ales pentru cei de o seamă cu ei şi chiar cînd vin în 
contact cu alţii; după moarte însă, lasă celor în viaţă motivul 
de a-i socoti rudele lor, chiar dacă în realitate nu sînt; ei lasă 
şi patriei, căreia-i aparţin, motive să fe mîndră, ca şi cînd 
ei n-ar fi fost [în viaţă] nişte oameni străini, care au săvîrşit 
nişte greşeli, ci rude de-ale lor, care le-au adus numai bine¬ 
faceri. (6) Eu care doresc cele arătate mai sus şi sînt bîrfit pen¬ 
tru ele în ceea ce priveşte viaţa mea particulară, cercetaţi da¬ 
că administrez mai rău decît altul treburile publice. într-ade- 
văr, adunînd cele mai puternice forţe din Pelopones, fără mare 
primejdie pentru voi şi fără mare cheltuială, am silit pe lace- 
demonieni într-o singură zi ca să dea o luptă pentru existenţa 
lor, la Mantineia. De atunci, chiar dacă au ieşit învngători 
în luptă, nu mai au o îndrăzneală atît de mare în propriile' 
lor forţe. 

17 (1) Aceste tratative le-a dus tinereţea şi nebunia mea 
(care părea că este peste fire) în domeniul stăpînirii pelopo- 
nesienilor; întrebuinţînd cuvinte potrivite şi manifestînd o 
vehemenţă care trezea încrederea, a convins. Nici acum să 
nu vă temeţi de această armată ci atîta timp cît eu sînt încă 
tînăr şi în fruntea ei, iar Nicias se pare că este norocos, 
folosiţi-vă de aptitudinile fiecăruia. (2) Să nu contramandaţi 
plutirea pe mare în Sicilia, la gîndul că va trebui să fie 
înfruntată o mare armată. într-adevăr, acolo cetăţile sînt lo¬ 
cuite de oameni foarte amestecaţi, care foarte uşor îşi schimbă 
constituţiile politice şi primesc altele. (3) Din această cauză 
nimeni nu luptă ca pentru propria sa patrie şi nimeni nu şi-a 
pregătit nici armele individuale şi nici n-a făcut pregătirile 
potrivite terenului de luptă ci, dimpotrivă, fiecare caută să-şi 
ia lucrurile pe care crede că le va lua din averea comună, 
convingînd cu vorba pe alţii sau răzvrătindu-se; apoi, dacă 
va ieşi înfrînt, se va aşeza în altă regiune. (4) Nu este pro¬ 
babil ca o astfel de adunare de oameni să asculte de îndemnul 
unui singur cuvînt şi nici să se apuce de treabă în comun, ci, 
dimpotrivă, toţi se vor lăsa convinşi dacă li se spune ceva pe 
placul lor, mai ales dacă sînt în dezbinare, aşa cum se aude. 
(5) Şi n-au nici hopliţii cu care se fălesc şi nici ceilalţi eleni 
de acolo nu pare să fie atît de numeroşi cum au socotit ei, 
ci Elada, amăgindu-i, cu mare greutate s-a putut înarma în 
acest război. (6) Aşa se pare că stau lucrurile, după cît ştiu 
eu din auzite, şi poate că şi mai uşor va fi. într-adevăr, vom 
avea mulţi barbari care, urînd pe syracusani, îi vor ataca o 
dată cu noi. Iar situaţia de aici din patrie nu ne va împiedica, 
dacă voi veţi chibzui cum trebuie. (7) într-adevăr, părinţii noş¬ 
tri, deşi aveau aceiaşi duşmani pe care se spune că-i vom lăsa 
noi aici, dacă vom pluti în Sicilia, şi, pe lîngă ei, şi pe mezi, 
au dobîndit puterea, fără să fie puternici prin altceva decît 
prin flotă. (8) Nici acum peloponesienii n-au pierdut nădejdea 
de a se ridica împotriva noastră şi, dacă au mult curaj, ei sînt 
în stare să năvălească în ţara noastră, chiar dacă nu vom por¬ 
ni pe mare; cu flota însă n-ar putea să ne aducă pagube, pen¬ 
tru că vom lăsa aici una egală cu a lor. 

18 (1) Aşadar, ce am putea noi să spunem, făcînd impresia 
că spunem adevărul, sau cum am putea să şovăim sau să ne 
facem calcule faţă de aliaţii noştri de acolo şi să nu le venim 
în ajutor? Trebuie deci, pentru că am şi depus jurămînt, să 
le venim în ajutor şi să nu spunem că ei nu ne vor veni nouă. 
Pentru că nu i-am atras ca să ne dea ei ajutor, ci pentru 
ca ei să incomodeze pe duşmanii noştri de acolo şi să-i îm¬ 
piedice să vină împotriva noastră. (2) în acest fel ne-am cîş- 
tigat şi noi puterea şi alţii, asistînd curajos întotdeauna, fie 
pe barbari, fie pe elenii care ne chemau în ajutor; dacă am 
fi stat cu toţii liniştiţi şi am fi chibzuit cui trebuie să venim 
în ajutor, am fi cîştigat un lucru de mică valoare şi am fi 
înfruntat o mai mare primejdie decît aceasta. într-adevăr, cel 
care se distinge prin forţă nu respinge numai pe cel care îl 
atacă, ci ia măsuri dinainte ca să nu-1 atace. (3) Nu este în 
măsura noastră să chibzuim cît trebuie să dorim să conducem, 
ci este o necesitate, de vreme ce am ajuns în situaţia de a 
întinde unora curse, iar pe alţii să nu-i lăsăm din mină, din 
pricină că există primejdia ca să ne conducă alţii pe noi, dacă 
nu vom conduce noi pe alţii. Voi nu trebuie să căutaţi liniştea 
la fel cu alţii, altfel vă veţi schimba şi obiceiurile ca ei. (4) 
Socotind deci că, dacă vom porni în Sicilia, situaţia noastră va 
fi şi mai bună, să facem această expediţie pentru ca să umilim 
mîndria peloponesienilor, [şi vom izbuti] dacă vom lăsa să 
se vadă că nu ne pasă de liniştea prezentă şi pornim în Sicilia. 
în acelaşi timp, vom conduce şi restul Eladei, aşa cum este 
firesc, dacă ni se va adăuga Sicilia, sau vom aduce mari 
pagube Syracusei din care şi noi înşine şi aliaţii noştri vom 
trage foloase. (5) Iar securitatea pentru a rămîne acolo, dacă 
vom avea succes, sau pentru a pleca ne-o vor procura coră¬ 
biile, pentru că vom fi învingători pe mare şi vom domina 
întreaga Sicilie. (6) Să nu vă întoarcă de la hotărîrea voastră 
inactivitatea propusă de cuvintele lui Nicias şi dezbinarea celor 
tineri faţă de cei mai în vîrstă, ci în aceeaşi rînduială în care 
părinţii noştri, tinerii alături de cei mai în vîrstă, sfătuindu-se, 
au ridicat-o la atîta putere, cu aceeaşi ordine încercaţi şi voi 
acuma să ridicaţi mai departe cetatea şi gîndiţi-vă că tine¬ 
reţea şi bătrîneţea, una fără alta nu pot face nimic, ci, dim- 


535 



THUCYDIDES 


potrivă, dacă cei tineri, cei mijlocii şi cei în culmea bătrîneţii 
se vor uni vor putea să aibă cea mai mare forţă; iar cetatea, 
dacă o duce în inactivitate, se va măcina ea însăşi, ca orice 
lucru de acest fel, şi va pierde experienţa oricărei activităţi; 
dimpotrivă, dacă va lupta neîncetat va mai dobîndi o expe¬ 
rienţă; pe de altă parte, obiceiul de a se apăra constă nu numai 
în vorbe, ci mai ales în fapte. (7) în general, eu ştiu că o 
cetate activă se macină foarte uşor cînd trece la inactivitate, si 
că acei oameni au orînduirea cea mai sigură care se conduc 
de legile şi obiceiurile existente, chiar dacă sînt mai slabe, 
fără să se dezbine între ei“. 

19 (1) Astfel a vorbit Alcibiades, iar atenienii, ascultîndu-1 
pe el, pe egestani şi pe exilaţii leontinenilor şi fiind cuprinşi 
de dorinţa de a porni în expediţie, i-au rugat să-şi amintească 
de jurăminte şi să le vină în ajutor mai mult decît înainte. 
(2) Nicias, dîndu-şi seama că nu va putea să-i abată folosind 
aceste cuvinte, dar că ar putea să le schimbe părerea, ară- 
tîndu-le de ce mare pregătire este nevoie pentru această expe¬ 
diţie, a păşit în faţa poporului şi a vorbit astfel: 

20 (1) „De vreme ce vă văd, atenienilor, că sînteţi hotărîţi 
să porniţi în expediţie — fie ca lucrurile să se întîmple aşa 
cum vrem noi! — vă voi spune ceea ce gîndesc în prezent. (2) 
într-adevăr, noi sîntem pe punctul de a porni o expediţie 
împotriva unor cetăţi mari, aşa cum sînt eu informat, şi care 
nu sînt supuse unele altora şi nici nu au nevoie de schim¬ 
barea prin care se trece de obicei, adică de la sclavie la o 
situaţie mai uşoară şi nici n-ar primi de bună voie dominaţia 
noastră în locul libertăţii, mai ales că sînt multe cetăţi elenice 
împotriva unei singure insule. (3) în afară de Naxos şi Ca- 
tania, care nădăjduiesc că ni se vor alătura datorită înrudirii 
cu leontinenii, mai sînt altele şapte şi sînt pregătite în toate 
la fel ca şi armata noastră; şi tot aşa de bine sînt pregătite 
cetăţile Selinus şi Syracusa, împotriva cărora sîntem gata să 
pornim. (4) într-adevăr, în aceste cetăţi sînt mulţi hopliţi, ar¬ 
caşi, prăştiaşi şi multe trireme şi mulţi soldaţi îmbarcaţi pe 
ele. Au şi bani, parte se află în casele lor particulare, iar 

parte sînt în templele selinuntinilor. Syracusanii mai primesc 
bani şi de la unii barbari. Dar lucrul prin care ne întrec ei 
mai mult pe noi constă în aceea că au cai mulţi şi se hrănesc 
cu grîu, produs în ţara lor şi nu importat. 

21 (1) Faţă de forţele existente este nevoie de o flotă şi 
de o armată puternică şi mai ales de multă pedestrime, care 
să plutească cu noi, dacă vrem să realizăm ceva pe măsura pla¬ 
nurilor noastre, şi dacă nu vrem să fim ţinuţi departe de ţărm 
de mulţimea călăreţilor duşmani, mai ales dacă cetăţile de 
acolo se vor strînge împreună, de teamă şi dacă alţi prieteni, 
în afară de egestani, nu ne vor aduce cavaleria cu care să 
rezistăm (2) (ar fi lucru ruşinos să fim siliţi să ne retragem, mai 
ruşinos decît dacă am veni după aceea cu armată sub cuvînt 
că la început am chibzuit rău) şi dacă [după ce se va strînge] 
nu va ataca de acolo cu o armată considerabilă; ţineţi seama 
că noi avem să aducem cu noi pe corăbii multă armată din 
ţara noastră, şi că voi nu veţi face o expediţie la fel cu ace¬ 
lea pe care le-aţi întreprins cînd, în calitate de aliaţi, aţi venit 
aici în ajutorul supuşilor voştri împotriva vreunui duşman, 
cînd vă erau uşoare aprovizionările necesare din ţări prietene, 
ci că ne vom deplasa într-o ţară străină de la care un vestitor 
nu poate veni uşor la noi nici în patru luni, pe timp de 
iarnă. 

22 (1) Eu socotesc, deci, că trebuie să ducem cu noi mulţi 
hopliţi de-ai noştri, de-ai aliaţilor, de-ai supuşilor şi, dacă vom 
mai putea să aducem încă şi din Pelopones, convingîndu-i sau 
angajîndu-i cu bani; să mai ducem de asemenea mulţi arcaşi 
şi prăştiaşi, pentru ca să poată rezista cavaleriei acelora şi 
încă să le fim cu mult superiori în corăbii pentru ca să putem 
face uşor aprovizionarea; trebuie să aducem de aici grîu şi 
orz prăjit şi să angajăm cu plată brutari din mori pentru ca, 
dacă cumva vom fi surprinşi de un timp nefavorabil plutirii, 
armata să aibă cele necesare (pentru că, fiind numeroasă, nu 
va fi uşor pentru orice cetate să o primească) şi mai ales să 
pregătim, pe cît este cu putinţă, şi celelalte mijloace, ca să nu 
ne lăsăm în nădejdea altora şi mai ales să avem cît mai mulţi 

bani. în ceea ce priveşte posibilităţile egestanilor, care spun 
•că au pregătit totul, fiţi siguri că ei sînt gata mai mult cu 
vorba. 

23 (1) Astfel, dacă noi vom porni de aici fără să ne fi pre¬ 
gătit o forţă cel puţin egală cu a duşmanilor — mai ales că 
puterea de luptă a lor este egală cu cea a hopliţilor, şi chiar 
superioară în toate — va fi foarte greu să învingem pe duş¬ 
mani şi să ne păstrăm aliaţii. (2) Ar trebui să ne închipuim că 
ne ducem ca să întemeiem o colonie către nişte oameni de alt 
neam şi duşmani, pe care se cere să-i respingem pe uscat în 
prima zi în care ne vor ataca, sau să ştim că, dacă vor eşua, 
ne vor trata în totul ca pe nişte duşmani. (3) Eu mă tem de 
aceasta, ştiind că este nevoie să punem bine la cale multe 
lucruri şi că, în plus, mai este nevoie să fim şi norocoşi; ştiu că 
este greu acest lucru, deoarece sîntem oameni, aşa că vreau să 
pornesc pe mare încredinţîndu-mă cît mai puţin norocului, şi 
bazîndu-mă cît mai mult, atît cît este omeneşte posibil, pe pre¬ 
gătirile militare. (4) Aceste lucruri le socotesc eu foarte impor¬ 
tante pentru întreaga cetate şi salvatoare pentru noi care vom 
porni în expediţie, iar dacă cineva este de altă părere, îi pre¬ 
dau lui comanda". 

24 (1) Nicias a vorbit astfel, socotind că atenienii sau vor 
fi abătuţi de la hotărîrea lor, cînd vor vedea cît de mari tre¬ 
buie făcute pregătirile, sau, dacă îl vor forţa să pornească cu 
armata, va naviga în acest fel cu mai multă siguranţă. (2) Dar 
atenienii n-au fost potoliţi în dorinţa lor de a porni, cu toată 
mulţimea pregătirilor necesare, ba din contra, şi mai mult se 
avîntau, iar Nicias a obţinut contrariul de ceea ce dorea. 
Astfel, el a făcut impresia că le dă bune sfaturi şi că acum 
vor fi în siguranţă şi încă într-o mare siguranţă. (3) Şi pe toţi 
la fel i-a cuprins dorinţa fierbinte de a porni plutirea; astfel, 
cei mai bătrîni [doreau să pornească] fiindcă socoteau că 
sau vor supune ţara împotriva căreia pluteau, sau că această 
mare armată nu va putea să se prăbuşească; pe cei mai tineri 
i-a cuprins această dorinţă în speranţa că vor vedea şi con¬ 
templa locuri îndepărtate şi că se vor salva; marea mulţime 

si soldaţii socoteau că vor pune mina pe sume mari pentru 
nevoile prezente şi vor dobîndi şi puterea ca să le dea o soldă 
perpetuă. (4) în acest fel, Nicias, urmînd dorinţei majorităţii 
poporului, chiar dacă nu-i făcea plăcere, ceea ce se întîmpla, 
temîndu-se ca nu cumva, dacă ar vota împotriva poporului, 
să pară răuvoitor cetăţii, s-a resemnat. 

25 (1) în cele din urmă, un oarecare atenian, păşind în faţa 
adunării şi adresîndu-i-se lui Nicias, i-a spus că nu mai tre- 
buie să pretexteze şi să tot amîne, ci să spună în faţa tuturor 
ce armată socoteşte el că trebuie să-i acorde atenienii. (2) Ni¬ 
cias a răspuns, fără voie, că se va sfătui în linişte cu colegii 
săi, dar că părerea lui, spusă pe loc, este că trebuie să plutească 
nu mai puţin de 100 de trireme, apoi că înşişi atenienii vor 
trebui să furnizeze un număr de corăbii care să transporte pe 
hopliţi, după cum vor crede de cuviinţă, iar altele trebuie- 
aduse de la aliaţi şi că mai trebuie nu mai puţin de cinci mii 
de hopliţi, atenieni şi aliaţi şi de se va putea, chiar şi mai 
mulţi; trebuie să mai aducă şi celelalte feluri de ostaşi după 
regulă, arcaşi din Atena şi din Creta, prăştiaşi şi orice vor so¬ 
coti ei că este de trebuinţă. 

26 (1) Atenienii, ascultîndu-1, au votat îndată ca camandan- 
ţii să aibă depline puteri spre a hotărî mărimea armatei şi v 
în general, să dispună de întreaga expediţie, aşa cum vor socoti 
ei că este mai bine pentru atenieni. (2) Şi, după aceea, au în¬ 
ceput pregătirea şi au trimis la aliaţi şi au făcut pe loc în¬ 
rolări de soldaţi. De altfel, cetatea se refăcuse după boală şi 
după războiul continuu; datorită păcii, sporise mulţimea tine¬ 
rilor de vîrsta armelor şi acumularea de bani, astfel că mai 
uşor le procurau pe toate. Atenienii, deci, se preocupau neînce¬ 
tat cu pregătirea. 

27 (1) în acest timp, Hermele de piatră care erau în cetatea 
Atena — se găsesc multe Herme, după un obicei local, lucrate 
în formă de paralelipiped, şi în vestibulele particulare, şi în 
temple — au fost mutilate la faţă, cele mai multe, într-o singură 
noapte. (2) Nimeni nu cunoştea pe făptaşi, ci se hotărîse să fie- 

căutaţi în schimbul unor mari premii publice; atenienii mai 
decretaseră că oricine ştie de nelegiuirea săvîrşită să denunţe 
fără frică, fie că e cetăţean străin sau sclav. (3) Ei acordau o 
mare importanţă acestui fapt Intr-adevăr, li se părea că în¬ 
tâmplarea era o prevestire pentru expediţie şi că actul se să- 
vîrşeşte în urma unei conspiraţii făcute în vederea răsturnării 
situaţiei şi a distrugerii democraţiei. 

28 (1) Se produce un denunţ din partea unor meteci şi a 
unor sclavi, care nu spuneau nimic în ceea ce priveşte Her- 
mele, dar ziceau că se săvîrşiseră mutilările altor statui de 
către nişte tineri, care erau sub stăpînirea veseliei şi a băuturii; 
mai spuneau că îngînaseră misterele în casă, ca să-şi bată joc. 
Printre aceşti tineri îl învinuiau şi pe Alcibiades. (2) Prinzînd 
acest prilej, cei mai aprigi duşmani ai lui Alcibiades, care era 
o piedică în lupta lor de a ajunge să fie siguri de rolul de 
fruntaşi ai poporului şi socotind că, dacă îl vor îndepărta, vor 
fi ei cei dintâi în cetate, exagerau faptul şi strigau că atât îngî- 
narea misterelor cît şi mutilarea Hermelor se făcuse spre dobo- 
rîrea democraţiei şi că nu se făcuse nimic din toate acestea fără 
el, adăugind, drept dovezi, şi celelalte călcări constituţionale 
nedemocratice săvîrşite de Alcibiades. 

29 (1) în acel moment el încercă să se apere împotriva de¬ 
nunţului, spunînd că este gata, mai înainte de a porni plutirea, 
să se înfăţişeze în faţa judecăţii, în caz cînd săvîrşise vreo 
nelegiuire; el mai declară că pregătise cele necesare armatei, 
şi că, dacă el a săvîrşit ceva din cele ce se spun, va ispăşi pe¬ 
deapsa, iar dacă va fi achitat va pretinde comanda. (2) Mai 
susţinea că nu primeşte să fie acuzat în absenţă, ci preferă să 
moară îndată dacă este vinovat şi că este mai înţelept să nu-1 
trimită în fruntea unei armate atît de mari, cînd este învinuit 
de astfel de lucruri, mai înainte de a-1 ancheta. (3) Duşmanii, 
temîndu-se ca nu cumva armata să-i fie binevoitoare, dacă va 
începe lupta imediat, iar poporul să fie moale de vreme ce 
avea o profundă simpatie pentru Alcibiades, pentru că tot da¬ 
torită lui argeienii şi mantineenii luau parte la expediţie, au 
respins propunerea, introducînd în mijlocul poporului alţi ora- 

tori, care ziceau că e bine ca Alcibiades să pornească plutirea 
şi să nu mai aştepte şi că, după ce se va întoarce, va fi judecat 
în anumite zile fixate; ei voiau, desigur, să-l aducă la judecată 
şi să fie pus în faţa unor învinuiri mai mari, pe care le puteau 
procura mai uşor în absenţa lui. Au hotărît deci ca Alcibiades 
să pornească pe mare. 

30 (1) După aceasta, pe la mijlocul verii, a pornit expediţia 
în Sicilia. Se spusese mai dinainte celor mai mulţi aliaţi, coră¬ 
biilor cu cereale, vaselor mici şi tuturor celorlalte vase care 
îi urmau, să se strîngă mai întîi la Corcyra, pentru ca de aci 
să treacă, în număr mare, spre promontoriul Iapygiei, străbătînd 
Marea Ionică. Atenienii înşişi şi cîţiva aliaţi, care erau de faţă, 
au coborît la Pireu într-o zi anumită în zori şi s-au îmbarcat 
pe corăbii ca să pornească. (2) împreună cu ei a coborît la 
Pireu şi cealaltă parte a poporului care se găsea în cetate, 
străini şi cetăţeni localnici, spre a petrece fiecare pe ai lor, 
prieteni, rude sau copii; toţi mergeau însufleţiţi în acelaşi timp 
de nădejde şi plîngînd, gîndindu-se, pe de o parte, că vor 
cîştiga o ţară mare, iar pe de alta fiindu-le teamă că n-o să-şi 
mai vadă copiii, reflectînd la ce mare flotă porneau ei din 
propria lor cetate. 

31 (1) în împrejurarea de faţă, cînd erau gata să se pără¬ 
sească unii pe alţii, avîntîndu-se în primejdie, i-au năpădit şi 
mai mult gîndul pericolelor decît atunci cînd au votat expediţia, 
totuşi, datorită curajului inspirat de mulţimea lucrurilor pe 
care le vor vedea erau înconjuraţi de această privelişte. Străinii 
şi cealaltă mulţime veniseră ca să privească desfăşurarea unui 
plan minunat şi de necrezut. într-adevăr, această pregătire, 
care cea dintîi pornise pe mare dintr-o singură cetate cu armata 
elenă, a fost cea mai scumpă şi mai falnică dintre cele consti¬ 
tuite pînă atunci. (2) Prin numărul corăbiilor şi al hopliţilor, 
chiar expediţia făcută de Pericles la Epidauros şi cea făcută 
de Hagnon la Potideea nu era mai mică. într-adevăr în această 
expediţie pluteau patru mii de hopliţi, trei sute de călăreţi, 
o sută de trireme ateniene, cincizeci de trireme de la Lesbos 
şi Chios şi aliaţi încă şi mai mulţi. (3) Dar atunci au plecat cu 
o mică pregătire şi cu o slabă armată, pe cînd acum această 
flotă, avînd să stea multă vreme acolo şi fiind pregătită să 

lupte în ambele formaţii — după cum va fi nevoie, şi cu coră- 
biile, şi cu pedestrimea — fusese procurată cu mari cheltuieli, 
suportate şi de trierarhi şi de cetate: vistieria publică dădea 
fiecărui corăbier cîte o drahmă pe zi şi procura şaizeci de 
corăbii repezi, goale, patruzeci de corăbii care transportau 
hopliţi, şi echipajele 15 pentru ele, cît se poate mai bune; în 
afară de plata primită din vistieria publică, trierarhii mai dă¬ 
deau şi ei traniţilor 10 şi se îngrijiseră să le procure echipa¬ 
je, insemne 17 şi mobile scumpe; fiecare îşi dădea cît putea de 
mult silinţa ca corabia lui să se distingă cît mai mult prin 
buna înfăţişare şi iuţeala plutirii, iar pedestrimea fusese aleasă 
cu multă atenţie şi soldaţii se întreceau între ei cu mare zel 
în ceea ce priveşte armele şi efectele personale. (4) Sra iscat şi 
o întrecere între ei, în orice lucru a cărui conducere o avea 
fiecare şi aşa că această armată părea ca o demonstraţie în 
faţa celorlalţi eleni, demonstraţie de forţă şi de putere, mai 
mult decît o pregătire împotriva duşmanilor. (5) Astfel, dacă 
s-ar fi socotit cheltuiala publică a cetăţii, cheltuiala personală 
a celor care plecau în expediţie, cheltuielile pe care le făcuse 
cetatea mai înainte şi valoarea lucrurilor pe care le aveau 
comandanţii asupra lor, cheltuielile pe care le făcea fiecare parti¬ 
cular pentru corpul său şi cheltuielile pe care le făcuse fiecare 
trierarh cu corabia sa şi încă acelea pe care aveau să le mai facă, 
în afară de acelea care constau în solda publică, pe care o dă¬ 
deau unei expediţii, care avea să dureze multă vreme, şi va¬ 
loarea tuturor lucrurilor pe care le avea fiecare soldat sau 
negustor în această schimbare, s-ar fi găsit că mulţi talanţi 
au fost scoşi din cetate atunci. Iar flota a fost faimoasă nu 
numai prin uimirea pe care o trezea curajul [celor care por¬ 
neau] şi nu numai prin strălucirea înfăţişării, cît mai ales prin 
superioritatea armatei faţă de duşmanul împotriva căruia se 
pornea şi prin faptul că acea plutire din patrie, a fost între¬ 
prinsă cu nădejdi foarte mari pentru viitor faţă de realităţile 
prezente. , 

32 (1) După ce corăbiile erau echipate şi pe ele se aflau 
toate lucrurile cu care aveau să plutească, s-a dat din trîm- 
biţă semnalul tăcerii şi au început să rostească legiuita rugă- 


542 


CARTEA A VI-A 


ciune înaintea pornirii, dar nu în fiecare corabie în parte, ci 
toţi le făceau în acelaşi timp, cu ajutorul crainicului, după 
care toţi ostaşii rosteau rugăciunea; turnînd vin în cratere şi 
folosindu-se de cupe de aur şi de argint, epibaţii^ şi coman¬ 
danţii întregii armate au făcut libaţii. (2) Cu ei se ruga şi 
cealaltă mulţime de pe uscat, alcătuită din cetăţeni şi chiar 
străinii care aveau bune sentimente pentru ei. Cîntînd deci 
paianul 19 şi îndeplinind libaţiile au pornit şi, la început, plu¬ 
tirea s-a făcut în şir şi s-au luat la întrecere pînă la Egina. 
Unii au pornit spre Corcyra, unde se strîngea şi cealaltă ar¬ 
mată a aliaţilor. Toţi se grăbeau să sosească. (3) La Syracusa 
venise din multe părţi vestea acestei expediţii, totuşi multă 
vreme nu se crezuse nimic, dar, ţinîndu-se o adunare, s-au rostit 
cuvîntări; unii credeau ceea ce se spunea despre expediţia 
atenienilor, dar erau şi alţii care susţineau contrariul. Şi atunci 
Hermocrates, fiul lui Hermon, ca unul care credea că ştie 
lucruri lămurite despre atenieni, le-a vorbit şi le-a făcut urmă¬ 
toarele îndemnuri. 

33 (1) „Vi se va părea poate că eu, ca şi alţii cîţiva, vă 
spun lucruri de necrezut cu privire la realitatea expediţiei, şi 
ştiu foarte bine că aceia care spun sau anunţă lucruri ce par 
de necrezut nu numai că nu conving pe ascultători, dar chiar 
par că sînt fără minte. Totuşi, fără să mă tem, eu voi sta 
alături de cetate cînd este în primejdie, fiind convins că vor¬ 
besc, ştiind lucruri mai clare decît alţii. (2) Astfel, atenienii 
au pornit cu o armată mare împotriva noastră, şi navală, şi 
pedestră, lucru de care voi vă miraţi foarte mult; drept pretext 
ei iau alianţa cu egestanii şi colonizarea leontinenilor, în reali¬ 
tate ei sînt minaţi de dorinţa de a pune mîna pe Sicilia şi mai 
ales pe cetatea noastră, socotind că, dacă vor ocupa-o, uşor vor 
pune stăpînire şi pe celelalte. (3) Ţinînd seama că atenienii vor 
fi repede aici, luaţi măsuri în ce chip le veţi putea rezista cît 
se poate mai frumos cu forţele care vă stau la dispoziţie şi 
luaţi seama ca nu cumva, dispreţuindu-i, să fiţi surprinşi fără 
fortificaţii şi, lăsîndu-vă conduşi de neîncredere, să vă dezin¬ 
teresaţi de întreaga situaţie. (4) Iar dacă cineva socoteşte că 
lucrurile sînt de crezut, să nu fie impresionat de curajul şi de 

forţa lor. într-adevăr, ei nu vor fi în stare să vă dea lovituri 
mai mult decît să încaseze la rîndu-le, şi să nu credeţi că vor 
fi primejdioşi, dacă vor veni cu o flotă mare, împotriva celor¬ 
lalţi sicilieni, care, impresionaţi de atenieni, vor dori să în¬ 
cheie alianţă cu noi, mai ales dacă îi vom înfrînge sau dacă 
îi vom respinge, împiedicîndu-i să facă ceva din cele ce-şi 
propun (căci n-am nici o teamă că vor izbuti cele ce doresc), 
iar pentru noi va fi un lucru chiar foarte frumos şi pe care-1 
nădăjduiesc. (5) într-adevăr, puţine flote mari elene sau bar¬ 
bare, pornind departe de ţara lor, au avut succese. într-adevăr, 
ei nu vin în mai mare număr decît sînt locuitorii si vecinii 
cetăţii noastre (pentru că toţi s-au strîns de frică), mai ales 
dacă vor eşua pe un pămînt străin, din lipsa celor necesare 
hranei, şi vor lăsa celor atacaţi faima, mai ales dacă se vor 
poticni de mai multe ori. (6) Atenienii înşişi au obţinut acest 
rezultat cînd mezii s-au prăbuşit, împotriva aşteptării lor, iar 
ei au crescut cu faima că mezii se îndreptau contra Atenei, un 
astfel de succes să sperăm că ne va reveni şi nouă. 

34 (1) însufleţiţi deci de curaj să pregătim rezervele noastre 
de aici şi, trimiţînd soli prin cetăţile siciliene, pe unii să-i în¬ 
tărim mai mult în alianţa cu noi, iar cu alţii să încercăm să 
încheiem legături de prietenie şi alianţă; să trimitem solii şi 
în celelalte părţi ale Siciliei, arătînd că primejdia este comună 
şi în Italia, pentru ca, sau să încheiem alianţă cu ei, sau să-i 
determinăm să nu primească pe atenieni. (2) Eu cred că este 
mai bine să trimitem soli chiar la Cartagina, pentru că nici 
pentru ei nu este lucru neaşteptat, ci mereu îi stăpîneşte teama 
că atenienii le vor ataca cetatea, astfel poate îşi vor da seama 
că, dacă vor pierde poziţia de aici, vor avea şi ei de suferit, 
şi se vor grăbi să ne vină în ajutor, fie pe ascuns, fie pe faţă, 
fie în alt fel. Ei pot face acest lucru, dacă vor, mai mult, 
decît cei de acum, căci au foarte mult aur şi argint, şi cu 
aceste mijloace, atît războiul, cît şi oricare alte treburi merg 
foarte bine. (3) Să trimitem şi la Sparta şi la Corint să le ce¬ 
rem să ne vină repede în ajutor şi să pornească acolo război 
împotriva atenienilor. (4) Iar lucrul pe care-1 socotesc eu că 
este oportun, deşi va fi foarte greu să vă conving, din pricina 

obiceiului vostru de a şedea liniştiţi, totuşi am să vi-1 spun. 
Sicilieni, dacă am vrea cu toţii, sau, dacă nu cu toţii, cit mai 
mulţi, să strîngem toată flota pe care o avem la dispoziţie, cu 
hrana pe timp de două luni, să întîmpinăm pe atenieni la 
Tarent sau la promontoriul Iapygiei şi să le arătăm că mai 
înainte vor trebui să dea lupta nu pentru Sicilia, ci pentru 
ca să treacă Marea Ionică, poate că astfel am putea să-i im¬ 
presionăm foarte mult şi i-am face să gîndească că noi pornim 
dintr-o ţară prietenă ca paznici — pentru că pe noi ne primeş¬ 
te Tarentul — că ei au de trecut marea cu toată armata, că 
este greu ca mulţimea armatei să rămînă în linie de bătaie în 
timpul plutirii, iar pentru noi va fi foarte uşor de atacat dacă 
se va porni încet şi cu cîte puţine corăbii. (5) Iar dacă duşma¬ 
nii noştri, repede uşurîndu-se de grosul flotei, vor ataca în 
masă cu cele mai iuţi corăbii, în cazul că se vor folosi de vîsle, 
noi vom putea să-i atacăm cînd sînt obosiţi, iar dacă ne va 
părea că nu izbutim, vom putea să ne retragem la Tarentum, 
Pornind pe mare, pentru o luptă navală, cu puţine provizii, ar 
putea fi puşi în încurcătură cînd se vor afla în locuri pustii; 
atunci, fie că vor rămîne pe loc şi vor putea să fie blocaţi, 
fie că vor încerca să plutească, dar vor pierde şi restul arma¬ 
tei; apoi, nefiind siguri dacă cetăţile îi primesc, se vor descu¬ 
raja. (6) Făcînd acest raţionament, eu socotesc că, dacă îi vom 
încercui, nici nu vor putea să ridice ancora de la Corcyra, aşa 
că, sau se vor sfătui şi ne vor spiona pentru a vedea cîţi şi 
în ce loc sîntem, şi atunci ar putea să fie împinşi, din pricina 
trecerii timpului în iarnă, sau că, impresionaţi de surpriză, ar 
putea să întrerupă plutirea, mai ales că cel mai experimentat 
comandant, după cum aud, îi conduce fără voia lui, şi cu multă 
plăcere ar putea găsi pretext să renunţe, dacă ar vedea o apre¬ 
ciabilă forţă de luptă din partea noastră. (7) Desigur ştiu că 
vestea despre înarmarea noastră ar putea să ajungă exagerată 
la ei, şi că ideile oamenilor se dau şi după ceea ce se spune, 
apoi că ei se tem mai mult de cei care au început întîi atacul 
decît de cei care arată celor care l-au început că se vor apăra, 
socotindu-i că sînt în aceeaşi primejdie. (8) Acesta ar putea 
să fie acum sentimentul atenienilor. într-adevăr, ei vin să ne 

atace, închipuindu-şi că nu ne vom apăra, dispreţuindu-ne pe 
drept, pentru că, împotriva aşteptării lor, nu i-am distrus îm¬ 
preună cu lacedemonienii, iar dacă vor vedea că dăm dovadă 
de curaj, vor putea să fie impresionaţi mai mult de surpriză 
decît dc forţa noastră reală. (9) Ascultaţi-mă deci, şi aveţi cu¬ 
rajul să faceţi mai ales ce v-am spus; iar dacă nu aveţi pregă¬ 
tite cît mai repede toate cele necesare pentru război, fiecare să 
ştie că dispreţul pentru cei care ne atacă se arată în tăria fap¬ 
telor; acum însă socotiţi că pregătirile făcute cu teamă sînt 
cele mai sigure şi că acţiunea pornită, cu gîndul că ne aflăm 
în faţa unei primejdii, ar putea fi cea mai fericită. Duşmanii 
vor veni pentru că ştiu bine că plutesc spre noi şi doar că nu 
sînt aici de faţă“. 

35 (1) Astfel a vorbit Hermocrates, iar poporul syracusanilor 
era foarte dezbinat, căci unii susţineau că atenienii n-ar putea 
să vină în nici un chip, ba chiar că nu este adevărat ceea ce 
spune el, iar alţii spuneau că, chiar dacă ar veni, ce lucru 
mare ar putea săvîrşi, fără să sufere şi ei mai mult la rîndul 
lor? Alţii, dispreţuind complet ceea ce spunea el, au luat lucrul 
în rîs. Puţini erau aceia care aveau încredere în Hermocrates 
şi care se temeau de viitor. (2) Dar Athenagoras, păşind în 
faţa lor, ca unul care era fruntaş al poporului şi care şi în 
împrejurarea de faţă se bucura de o foarte mare încredere în 
faţa mulţimii, a spus următoarele: 

36 (1) „Oricine nu voieşte să creadă că atenienii au chibzuit 
atît de rău şi că, dacă vor veni aici, îi vom supune, sau este 
laş, sau nu are sentimente bune pentru cetate, iar pe aceia 
care vă anunţă astfel de lucruri şi vă inspiră teama, nu-i admir 
pentru curajul lor, ci pentru lipsa de inteligenţă, dacă cred că 
nu sînt vizibile. (2) Intr-adevăr, aceia care se tem, pentru in¬ 
terese particulare, voiesc să vîre panică în cetate, pentru ca 
să-şi ascundă propria lor teamă în cea a întregii cetăţi. Acest 
lucru pot să-l facă acum veştile acestea, iar ele nu s-au iscat 
de la sine, ci sînt plăsmuite de nişte oameni care le pun întot¬ 
deauna în mişcare. (3) Voi, dacă chibzuiţi acum bine, nu veţi 
lua măsurile de cuviinţă, cercetînd ceea ce spun ei, ci orien- 

tîndu-vă după cele ce vor face nişte oameni dibaci şi experi¬ 
mentaţi, aşa cum cred eu că sînt atenienii. (4) Să nu ne aştep¬ 
tăm că atenienii vor lăsa în patrie pe peloponesieni şi neter- 
minînd temeinic războiul din patria lor, vor porni spre alt 
război nu mai mic; după părerea mea ei sînt mulţumiţi că noi 
nu pornim cu război împotriva lor, noi, cetăţi atît de multe şi 
de mari. 

37 (1) Dar dacă, după cum se spune, vor veni, eu socotesc 
că Sicilia este mai capabilă decît Peloponesul să poarte război 
cu ei, cu atît mai mult cu cît este bine pregătită din toate 
punctele de vedere, iar cetatea noastră însăşi este cu mult mai 
tare decît armata aceasta care va veni, chiar de va fi de 
două ori mai mare, căci, după cîte ştiu eu, nu va fi urmată 
nici de cavalerie, nici nu va găsi aici cavalerie, în afară de 
cîţiva egestani, şi nici nu va găsi hopliţi în aceeaşi măsură cu 
noi şi nici nu-i vor aduce pe corăbii. Este o mare greutate 
pentru ei să aducă aici, chiar pe aceste corăbii uşoare, navi- 
gînd atît de mult, o oaste aşa de mare şi să procure cealaltă 
armată, care trebuie să fie adusă împotriva unei cetăţi atît 
de mari, armată care nu este de loc mică. (2) Aşadar, eu ră- 
mîn cu această convingere. Greu îmi vine să cred că atenienii 
— chiar dacă ar veni să ne atace avînd alături de ei o cetate 
tot atît de mare cît este Syracusa, şi chiar dacă ar face războiul, 
fiind vecini cu noi — ar putea scăpa distrugerii totale; cu 
atît mai mult [mi se pare că vor fi distruşi] prin faptul că vor 
trebui să-şi rînduiască armata în toată Sicilia (pentru că toată 
se va strînge la atac), să pornească la atac cu o forţă armată 
constituită din. corăbii, ieşind din nişte corturi mici si sărăcă- 
cios echipate şi fiind ţinuţi la distanţă de cavaleria noastră. De 
altfel eu socotesc că, datorită superiorităţii armatei noastre, 
nici nu vor putea să pună piciorul pe uscat. 

38 (1) Dar aceste fapte, după cum vă spun, le ştiu şi ate¬ 
nienii şi sînt convins că ei se străduiesc să-şi salveze puterea 
şi că oamenii ăştia de aici vorbesc despre nişte lucruri care 
nu se întîmplă şi nici n-ar putea să se întîmple. (2) Ştiu că 
aceşti oameni nu acum pentru prima dată, ci neîncetat vor să 

impresioneze poporul prin astfel de vorbe, şi încă prin altele 
şi mai primejdioase, mai degrabă decît prin fapte, pentru ca să 
domine cetatea. Şi mă tem, intr-adevăr, ca nu cumva, încer- 
cînd în fel şi chip, să izbutească; noi sîntem netrebnici că nu-i 
atacăm şi nu luăm măsuri de pază mai înainte de a păţi ceva 
rău de la ei. (3) într-adevăr, din aceste cauze cetatea noastră în 
scurte răstimpuri a stat liniştită, dar a pornit răzvrătiri şi răs¬ 
coale nu împotriva duşmanilor, ci împotriva propriilor conce¬ 
tăţeni şi cîteodată tiranii şi dinastii nedrepte. (4) Eu voi încerca, 
dacă veţi voi să mă urmaţi, să vă fac să nu pierdeţi din 
vedere că ceva din acestea se petrec chiar în vremea noastră, 
convingîndu-vă pe voi cei mulţi şi pedepsind pe cei care pun 
la cale astfel de urzeli; [pedepsindu-i] nu numai cînd îi prind 
asupra faptului, căci e greu să-i prinzi, dar şi fiindcă doreau 
lucruri pe care nu le pot realiza (pentru că împotriva duşma¬ 
nului trebuie să acţionăm nu numai cînd făptuieşte, dar să ne 
apărăm chiar înainţe de a-şi realiza intenţia, căci, într-adevăr, 
cel care nu ia mai înainte măsuri de apărare va să sufere cel 
dintîi). Cît priveşte pe oligarhi, voi încerca pe de o parte să-i 
dovedesc, pe de alta să mă feresc de ei, în fine să le arăt ade¬ 
vărul. în adevăr numai în acest fel, cred eu, aş putea să-i îm¬ 
piedic de a face răul. (5) Vpoi, desigur, întrebarea pe care 
mi-am pus-o întotdeauna, ce vreţi voi, o, tinerilor, oare să con¬ 
duceţi imediat? Dar nu e legal, şi doar legea a fost pusă să 
vă ţină în frîu mai mult pentru că nu puteţi, decît pentru că 
puteţi. Nu cumva năzuiţi să nu fiţi egali cu cei mulţi? Dar, 
oare, cum este drept ca oameni egali între ei să nu fie soco¬ 
tiţi vrednici de aceleaşi drepturi? 

39 (1) Va zice poate cineva că democraţia nu este un lucru 
rezonabil şi nici un lucru echttabil, pe cînd cei care au avere 
sînt şi foarte buni la conducere. Eu însă spun mai întîi că 
«democraţie» e denumire pentru întreaga populaţie, iar «oli¬ 
garhie» o parte a populaţiei, apoi că cei bogaţi sînt paznici 
foarte buni ai banilor şi că cei inteligenţi ştiu să dea foarte 
bine sfatul şi că judecă foarte bine după ce ascultă mulţimea 
şi că apoi stările acestea sînt de asemenea, şi în parte şi în 
totalitate, egale în democraţie. (2) Dimpotrivă oligarhia împinge 

poporul să se avînte în primejdie, iar din foloase nu numai 
că-şi ia cea mai mare parte, dar şi le însuşeşte chiar pe toate. 

< Titre lucrurile acestea năzuiesc cu ardoare şi cei puternici şi 
cei tineri, dar este cu neputinţă să le dobîndească într-o mare 
cetate. 

40 (1) Dar şi acum, o, voi cei mai necugetaţi dintre toţi, 
dacă nu vă daţi seama că vă grăbiţi spre rău, sau sînteţi cei 
mai neştiutori dintre toti elenii pe care-i ştiu eu sau sînteti 
cei mai nedrepţi, dacă, deşi le ştiti, vă îndărătniciţi; dar fie 
că vă veţi da seama, fie că vă veţi schimba ideea, veţi putea 
spori ceea ce este folositor cetăţii în întregul ei, ţinînd seama 
că aceia dintre voi care sînt buni se vor împărtăşi din acest 
folos în chip egal şi mai mult, iar dacă veţi lua alte hotărîri 
veţi fi în primejdia de a pierde totul. Lăsaţi-vă deci de răspîn- 
direa unor astfel de ştiri si încă în faţa unora care ştiu si care 

I* v ii 

nu vor ceda. (2) într-adevăr, această cetate, chiar dacă vor 

veni atenienii, se va opune lor, potrivit cu demnitatea ei; apoi 

noi avem generali care se vor îngriji de aceste lucruri. Chiar 

dacă ceva din toate acestea nu este adevărat, ceea ce nu cred, 

cetatea n-o să se intimideze de ştirile voastre si n-o să vă ia 

* * 

pe voi de stăpîni, atrăgîndu-şi o sclavie de bunăvoie, ci, ea, din 
propriu imbold, cercetînd ştirile care vin de la voi, socoteşte 
că au atîta valoare ca şi faptele voastre şi nu se va lăsa lip¬ 
sită de libertatea pe care o are dind ascultare ştirilor, ci va 
încerca să se salveze cu fapta, ca să nu cedeze“. 

41 (1) Aceste gînduri le-a exprimat Athenagoras, iar unul 
dintre comandanţi, ridieîndu-se, n-a mai lăsat să vină la tri¬ 
bună pe nici unul, ci el însuşi, în situaţia de faţă, a spus 
următoarele: (2) „Nu este un lucru înţelept nici să spunem, 
nici să primim acuzaţiile aduse de unii împotriva celorlalţi, 
ci, mai degrabă, faţă de cele ce s-au vestit, să cercetăm cum 
vom putea să ne pregătim, fiecare în parte şi cetatea întreagă, 
ca să ne opunem duşmanilor care vin. (3) Apoi, chiar dacă nu 
va fi nevoie de nimic, nu este nici o pagubă dacă comunitatea 
poporului va fi înzestrată cu cai, cu arme şi cu toate celelalte 
lucruri în care se complace războiul. (4) Grija şi cercetarea 

acestor măsuri le vom lua asupra noastră, aşa că nu-i nici 
o pagubă dacă vor fi trimişi soli pe la cetăţi spre a culege 
informaţii şi dacă vor fi făcute şi alte lucruri care eventual vor 
fi necesare. De unele lucruri ne-am şi îngrijit, şi tot ceea ce 
vom afla vă vom spune". Syracusanii, după ce generalul lor a 
spus acestea, s-au împrăştiat din adunare. 


42 (1) Atenienii se aflau acum în Corcyra, ei şi cu toţi ali¬ 
aţii lor. Chiar de la început strategii au păşit la trecerea în 
revistă a armatei şi la orînduirea ei aşa cum aveau planul să 
pornească şi să-şi aşeze tabăra, apoi, împărţind-o în trei părţi, 
au tras la sorţi pentru fiecare parte cîte un strateg, ca nu 
cumva, plutind în acelaşi timp, să ducă lipsă de apă, de porturi 
şi de cele necesare debarcării şi, pe lîngă acestea, să fie mai 
bine rînduite şi mai uşor de comandat, împărţindu-şi oastea 
pe unităţi 20 . (2) Apoi au trimis trei corăbii în Italia şi în Sicilia, 
ca să cerceteze care cetăţi îi vor primi. în fine li s-a spus să 
iasă înaintea flotei pentru ca să plutească, cunoscînd ordinea de 
bătaie. 


43 După acestea, atenienii ridicînd ancora, au pornit cu ar¬ 
mata, astfel orînduită, din Corcyra şi s-au îndreptat spre Si¬ 
cilia, avînd în total 134 de trireme, două pentecontere rhodi- 
ene 21 (dintre acestea 100 erau attice, 60 erau repezi, o parte de 
transportat soldaţi, iar restul corăbiilor erau din Chios şi de 
la ceilalţi aliaţi). Hopliţi erau cinci mii o sută, în total (dintre 
aceştia, atenieni erau o mie cinci sute, după rînduială 22 mai 
erau şapte sute de theţi 23 epibaţi pe corăbii şi împreună cu ei 
luau parte la expediţie şi alţi aliaţi, unii dintre supuşi, iar 
alţii din Argos, în total cinci sute, iar mantineeni şi mercenari 
erau două sute cincizeci); arcaşi erau, în total, patru sute opt¬ 
zeci (dintre aceştia optzeci erau cretani); prăştiaşi erau şapte 
sute de rhodieni; megarieni, uşor înarmaţi, erau 120 de exi¬ 
laţi şi aveau o singură corabie, care transporta 40 de călăreţi. 

44 (1) Atît de mare era prima forţă armată care a pornit pe 
mare la război. Olcadele, care le făceau aprovizionarea, erau 
300; pe ele se aflau brutari, pietrari, tîmplari şi tot ceea ce 

era necesar pentru construirea zidurilor, iar cu olcadele o sută 
de vase rechiziţionate; multe vase şi olcade pluteau împreună 
cu această armată de bunăvoie, spre a face negoţ. (2) Toate 
acestea, pornind atunci din Corcyra, au trecut golful Ionic, 
întreaga armată, avîntîndu-se spre promontoriul Iapygiei şi spre 
Tarentum, fiecare cum putea, pluteau pe lîngă Italia, deoarece 
cetăţile nu-i primeau, nici la piaţă, nici în cetate, ci le ofe¬ 
reau numai apă şi loc de acostare, iar Tarentum şi Locris nu 
le ofereau nici de acestea, pînă cînd au ajuns la Rhegium, un 
cap al Italiei. (3) Şi aici au început să se adune, în afara ce¬ 
tăţii, de vreme ce nu i-au primit înăuntru, şi şi-au aşezat ta¬ 
băra pe terenul 24 zeiţei Artemis, unde le-au oferit şi hrană, 
si, trăgînd corăbiile pe uscat, au stat liniştiţi. Au intrat în 
vorbă şi cu locuitorii cetăţii Rhegium, cerîndu-le, fiindcă erau 
chalcidieni, să vină în ajutorul leontinenilor, care sînt şi ei 
chalcidieni. Aceştia au răspuns că nu se vor da nici cu unii 
nici cu ceilalţi, ci vor face ce vor hotărî şi ceilalţi italioţi. (4) 
Atenienii cercetau situaţia din Italia spre a vedea în ce chip vor 
putea să procedeze mai bine. în acelaşi timp aşteptau corăbiile de 
la Egesta, voind să ştie dacă banii există, aşa cum spuseseră 
solii egestani la Atena. 

45 (1) în acelaşi timp, din multe părţi, dar [mai ales] din 
partea spionilor, li se vestea syracusanilor clar că corăbiile ate- 
nienilor sînt la Rhegium; ei au început să se pregătească cu 
tot curajul şi nu mai erau neîncrezători. Au mai trimis şi Ja 
siceli — la unii paznici, la alţii soli — şi au instalat gărzi şi în 
satele suburbane din acea regiune şi au cercetat situaţia arme¬ 
lor şi a cailor din cetăţi, dacă sînt corespunzătoare, şi au rîn- 
duit toate celelalte, gîndind că războiul va veni în scurtă vreme 
şi că doar numai că nu a început. 

46 (1) Cele trei corăbii trimise mai înainte la Egesta s-au 
prezentat atenienilor, la Rhegium, anunţînd că nu există banii 
pe care îi promiseseră egestanii, ci că există numai 30 de ta- 
lanţi. (2) Strategii îndată au fost cuprinşi de descurajare, şi pen¬ 
tru că această veste îi izbise prima, şi pentru că nu voiau să ia 

parte la expediţie cei din Rhegium, pe care la început încerca¬ 
seră să-i convingă, deşi era firesc să participe, fiind înrudiţi 
cu leontinenii şi fiind de totdeauna prieteni şi cu ei. Nicias se 
aştepta la acest lucru din partea egestanilor, dar pentru cei¬ 
lalţi lucrul a apărut mai neaşteptat. (3) Cînd primii soli ai 
atenienilor s-au dus la ei ca să cerceteze banii, egestanii au 
pus la cale următorul truc: ducîndu-i în templul zeiţei Afrodita, 
de la Eryx, le-au arătat ofrandele: cupe, pahare, căţui de tă* 
mîie şi toate celelalte obiecte, multe la număr, care, fiind fă¬ 
cute din argint, făceau impresia că sînt cu mult mai nume¬ 
roase, deşi erau puţine; dînd apoi trieriţilor ospeţe prin casele 
particulare, au strîns toate cupele de aur şi de argint din 
Egesta şi din cetăţile de primprejur, feniciene şi elene, şi le-au 
dus fiecare în sala de ospăţ, ca şi cînd ar fi fost ale lor. (4) 
Toţi egestanii, folosindu-se în cea mai mare parte de aceste 
lucruri ca şi cînd ar fi fost ale lor, şi părînd că sînt peste tot 
multe, au impresionat profund pe atenienii de pe trireme, aşa 
că, sosind la Atena, au răspîndit zvonul peste tot că văzuseră 
mulţi bani. (5) Aceştia, fiind amăgiţi ei înşişi şi amăgind şi pe 
alţii deocamdată, cînd s-a zvonit că nu există banii la Egesta, 
au fost tare învinuiţi de către soldaţi; strategii au început să 
se sfătuiască cu privire la situaţia de faţă. 

47 Nicias era de părere să navigheze cu toată armata spre 
Selinus, unde fuseseră anume trimişi, şi, dacă egestanii vor 
oferi bani întregii armate, să se sfătuiască potrivit cu această 
situaţie, iar dacă nu-i vor oferi, să ceară să le procure hrana şi 
celor şaizeci de corăbii pe care le ceruseră, aşteptînd pe ate- 
nieni să-i împace cu selinuntinii, fie cu forţa, fie prin bună în¬ 
voială şi apoi să plutească pe la celelalte cetăţi, ca să arate 
forţa puterii cetăţii atenienilor şi bunăvoinţa faţă de prieteni 
şi aliaţi; apoi să se întoarcă spre patrie, dacă nu cumva, în 
scurt timp 25 şi fără de veste, vor fi în stare să vină în ajutorul 
leontinenilor sau să-şi atragă vreo altă cetate, dar să nu-şi pună 
în primejdie cetatea şi să cheltuiască propriul lor avut. 

48 Alcibiades n-a fost de părere că trebuie să se întoarcă 
acasă în chip ruşinos, fără să fi făcut nimic cu o armată atît 

di* mare, ci să dea de ştire pe la cetăţi, în afară de selinuntini 
şi de syracusani, şi să desprindă de syracusani pe siceli, ca 
să şi-i facă prieteni, şi astfel să aibă grîu şi armată; dar mai 
iutii să convingă pe messenieni, pentru că ei se află mai ales 
in drumul şi în punctul de atac 26 al Siciliei şi totodată voi 
constitui un port şi un loc de debarcare foarte potrivit pentru 
întreaga armată; apoi, după ce îşi vor atrage cetăţile şi vor 
şti cu cine luptă fiecare, să atace pe syracusani şi pe selinuntini, 
dacă unii nu vor cădea la învoială cu egestanii, iar ceilalţi 
nu vor aşeza pe leontineni în cetatea lor. 

49 (1) Lamachos, dimpotrivă, a spus că trebuie să plutească 
spre Syracusa şi să dea cît mai grabnic lupta în faţa cetăţii, 
cît timp syracusanii sînt încă nepregătiţi şi foarte mult im¬ 
presionaţi. (2) Pentru că la început orice armată inspiră foarte 
multă teamă; dar, dacă vor pierde timpul înainte de a se 
arăta, oamenii din Syracusa vor prinde curaj şi, cînd o vor 
vedea, o vor dispreţui. Dar dacă vor cădea asupra lor fără ves¬ 
te, cît timp syracusanii îi aşteaptă încă cu teamă, atenienii le 
vor fi superiori şi îi vor înfricoşa, atît prin aspectul lor — pentru 
că vor părea foarte mulţi — cît şi prin faptul că se 
aşteaptă la nenorocirile pe care le vor suferi, şi mai ales prin 
apropierea primejdiei care-i pîndeşte. (3) Este firesc ca mulţi 
oameni să fi fost lăsaţi pe ogoare, în afara cetăţii, pentru că 
nu credeau că vor veni atenienii, iar cînd vor aduce armata 
nu vor duce lipsă de bani, dacă va lua poziţie ca învingătoare 
în faţa cetăţii. (4) în acest fel şi ceilalţi sicilieni nu se vor alia 
cu syracusanii, ci se vor da pe partea lor şi nu vor mai şovăi 
aşteptînd să vadă cine învinge. A spus că trebuie să facă un 
depozit pentru corăbii, apoi, ancorînd, să-şi atragă Megara, 
care era fără apărare, la mică depărtare de Syracusa, nici pe 
mare, nici pe uscat. 

50 (1) Lamachos, deşi s-a exprimat cu aceste cuvinte, s-a 
alăturat şi el la părerea lui Alcibiades. După aceasta, Alcibia- 
des, trecînd cu propria lui corabie în Messene, a intrat în vorbă 
cu messenienii în privinţa alianţei şi, cum nu i-a convins, i-au 
răspuns că nu vor putea să-l primească în cetate, dar că ar 

putea să-i ofere aprovizionare în afara cetăţii, a pornit pe 
mare spre Rhegium. (2) Apoi, îndată, strategii, echipînd 60 de 
corăbii şi luînd cele necesare, au pornit spre Naxos lăsînd res¬ 
tul armatei la Rhegium, împreună cu unul dintre ei. (3) Naxie- 
nii i-au primit în cetate, de unde apoi au plutit spre Catana, 
dar, deoarece catanienii nu i-au primit — pentru că în această 
cetate se aflau oameni care erau de partea syracusanilor —, 
s-au dus spre rîul Terias şi, a doua zi, aşezîndu-şi tabăra, au 
pornit spre Syracusa, avînd celelalte corăbii aşezate una după 
alta. (4) Ei trimiseră zece corăbii mai înainte în portul cel 
mare spre a cerceta dacă se află acolo o flotă trasă la mal 27 
şi spre a vesti, de pe corăbii, plutind, că atenienii vor veni să 
colonizeze pe leontineni în patria lor, potrivit alianţei şi înru¬ 
dirii; că, deci, leontinenii care se află în Syracusa s’ă treacă fără 
teamă la atenieni, ca la nişte prieteni şi binefăcători. (5) După 
ce s-a vestit şi au cercetat cetatea, porturile şi ţinutul în care 
ei aveau să lupte cînd vor porni, s-au retras la Catana. 

51 (1) Ţinîndu-se o şedinţă a adunării poporului, catanienii 
n-au primit armata, dar au lăsat pe comandanţi să intre şi să 
spună ce vor. în timp ce vorbea Alcibiades iar cei din cetate 
erau concentraţi în adunare, soldaţii au intrat pe furiş pe o 
poartă, care era rău construită şi, după ce-au intrat, au înce¬ 
put să se aprovizioneze. (2) Catanienii, care simpatizau cu syra- 
cusanii, cînd au văzut că armata ateniană este înăuntrul cetă¬ 
ţii au fost cuprinşi de frică şi cîţiva au ieşit din cetate, iar cei¬ 
lalţi au votat alianţa cu atenienii şi au îndemnat pe Alcibia¬ 
des să aducă şi cealaltă armată de la Rhegium. (3) După aceasta, 
atenienii au trecut la Rhegium cu toată armata apoi, ridicînd 
ancora, au pornit spre Catania şi, după ce-au sosit acolo, şi-au 
orînduit tabăra. 

52 (1) Li s-a anunţat din Camarina că, dacă se duc acolo, 
camarinenii vor trece de partea lor, şi că deja syracusanii îşi 
echipează flota. Au pornit deci cu toată armata pe mare, mai 
întîi spre Syracusa, dar, cum n-au găsit nici o flotă echipată, 
s-au dus iarăşi spre Camarina şi, oprindu-se la ţărm, le-au dat 
de ştire prin crainic. Dar camarinenii nu i-au primit, pretex- 

lind că au depus jurămînt să primească pe atenieni numai cînd 
vor veni cu o singură corabie, dacă nu vor chema ei înşişi mai 
mulţi atenieni. (2) Nefăcînd deci nimic, s-au întors pe mare şi, 
dcbareînd într-un punct al Syracusei şi făcînd prădăciuni, cîţiva 
dintre călăreţii siracusani au sărit la apărare şi au ucis cîţiva 
dintre cei uşor înarmaţi, care erau împrăştiaţi; atenienii s-au 
întors apoi la Catana. 

53 (1) Aci dau tocmai peste corabia Salamina, care venea 
de la Atena pentru Alcibiades, ca să-i poruncească să se în¬ 
toarcă în patrie spre a se apăra de învinuirile pe care i le 
aducea cetatea; ea mai venise şi pentru cîţiva soldaţi, care erau 
împreună cu Alcibiades, denunţaţi fiind unii că pîngăriseră 
misterele, iar alţii că mutilaseră Hermele. (2) într-adevăr, ate¬ 
nienii, de îndată ce plecase armata, n-au încetinit de loc cerce¬ 
tarea în legătură cu cele întîmplate cu misterele şi cu mutila¬ 
rea Hermelor; ei nu cercetaseră pe denunţători, ci bănuiau pe 
toţi şi, cu ajutorul unor oameni răi, arestau cetăţeni foarte 
cumsecade şi-i aruncau în închisoare, socotind că este mai fo¬ 
lositor să cerceteze lucrul şi cu de-amănuntul să găsească pe 
vinovaţi, decît să n-aibă încredere în răutatea denunţătorilor 
şi să le scape nejudecat vreun cetăţean care părea cumsecade, 
dar era vinovat. (3) Intr-adevăr, poporul, ştiind din auzite 
despre tirania lui Peisistratos şi a băieţilor lui, care în ultimul 
timp o terminase rău şi care nu fusese suprimată de ei înşişi 
şi nici de Harmodios, ci de către lacedemonieni, se temea şi 
primea toate denunţurile cu oarecare rezervă. 

54 (1) într-adevăr, fapta îndrăzneaţă a lui Aristogeiton şi 
Harmodios a fost pusă la cale printr-o întîmplare erotică; ex- 
punînd-o mai pe larg, am să arăt că nici atenienii înşişi, nici 
alţii nu au de relatat nimic lămurit în privinţa propriilor tirani 
şi a întîmplării respective. (2) Astfel, după ce Peisistratos a 
murit de bătrîneţe, fiind tiran, conducerea n-a avut-o, aşa cum 
socoteşte mulţimea, Hipparchos, ci Hippias, care era cel mai 
în vîrstă. Ajungînd Harmodios la vîrsta bărbăţiei şi fiind plin 
de strălucire, Aristogeiton, un bărbat din cetate, cetăţean de 
mijloc, fiind iubitorul lui, l-a avut. (3) Harmodios a fost ispi- 

tit de Hipparchos, fiul lui Peisistratos, şi, nelăsîndu-se convins, 
i-a adus faptul la cunoştinţă lui Aristogeiton. Harmodios su¬ 
ferea puternic, ca un iubit, şi temîndu-se ca nu cumva Hip¬ 
parchos, cu puterea de care dispunea, să-l ia cu forţa, pune 
îndată la cale ca, servindu-se de influenţa de care dispunea, 
să doboare tirania. (4) în acest timp, Hipparchos a mai încer¬ 
cat încă o dată, dar nu l-a convins pe Harmodios, dar nu voia 
să facă nimic cu forţa, ci se pregătea să-l insulte, dar nu pe 
faţă, ca să nu se pară că din pricina aceasta o face. (5) De alt¬ 
fel, Hipparchos nu era urît de popor nici pentru celelalte acte 
de guvernămînt, ci stabilise o conducere care nu trezea ură. 
Aceşti tirani au cultivat foarte mult virtutea şi inteligenţa şi, 
cerîndu-le atenienilor doar impozitul de douăzeci la sută, au 
împodobit frumos cetatea, au dus războaiele pînă la capăt 
şi au adus sacrificii la temple. (6) în celelalte privinţe, cetatea 
însăşi se conducea după legile existente de mai înainte, numai 
că se îngrijeau ca vreunul dintre ei să fie în slujbe. Mulţi 
alţii dintre ei au exercitat conducerea, timp de un an, la 
Atena, ca şi Peisistratos, fiul tiram^ui Hippias, care purta 
numele bunicului şi care a ridicat altarul celor 12 zei în agora 
şi altarul lui Apollon Pythianul. (7) Tot aşa, mai tîrziu, poporul 
atenian a ridicat lingă acesta un alt altar, mai mare, în agora, 
a cărui inscripţie a dispărut, pe cînd inscripţia de pe altarul 
templului lui Apollon se vede şi acum scrisă cu litere greu 
de citit. 

„Peisistratos, fiul lui Hippias, 

a ridicat acest altar în dumbrava lui Apollon Pythianul, 
drept amintire a cîrmuirii sale“. 

55 (1) Hippias a guvernat, fiind cel mai în vîrstă; pot să 
afirm acest lucru, ştiindu-1 şi din auzite, mai precis decît 
alţii, dar s-ar putea cunoaşte şi în felul următor. Este evident 
că numai Hippias dintre fraţii de sînge a avut copii, aşa cum 
arată şi altarul şi coloana martoră a nelegiuirii tiranilor. Co¬ 
loana este ridicată pe acropola atenienilor, iar pe coloană nu 
stă scris numele nici unui copil al lui Thessalos sau Hipparchos, 
în schimb sînt menţionaţi cinci copii ai lui Hippias, pe care 

i-a făcut cu Myrrhine, fiica lui Callias, fiul lui Hyperechides; 
căci era firesc ca cel mai în vîrstă să se căsătorească mai 
întîi. (2) Pe aceeaşi coloană el este menţionat cel dinţii după 
tatăl său şi faptul acesta este foarte verosimil, pentru că era 
cel mai în vîrstă, după el, şi a ajuns tiran. (3) Mie mi se 
pare că Hippias nici n-ar fi putut să instituie uşor şi repede 
conducerea tiranică, dacă Hipparchos ar fi murit cînd încă 
deţinea conducerea, iar el ar fi fost instalat în aceeaşi zi. Dim¬ 
potrivă, datorită faptului că cetăţenii se obişnuiseră de mai 
înainte să se teamă de el, iar trupele de pază îşi însuşiseră 
disciplina, el a învins datorită vigoarei faptelor de siguranţă, 
iar faptul că era frate mai mic nu i-a adus nici o pagubă, cu 
toate că nu avea experienţa neîncetată a conducerii. (4) Hip¬ 
parchos, din pricina nenorocirii care s-a abătut asupra lui, a 
luat astfel asupră-şi, pentru posteritate, faima instituirii ti¬ 
raniei. 

56 (1) Aşadar Hipparchos, aşa cum plănuia, a batjocorit 
pe Harmodios, care refuzase propunerea. Astfel, după ce a 
chemat pe sora lui Harmodios, care era încă fată, să vină 
într-un cortegiu, purtînd un coş pe umeri, au alungat-o, zicînd 
că la început nici nu ordonaseră această faptă, deoarece nu 
este demnă. (2) Harmodios s-a mîniat, dar încă şi mai mult 
a suferit Aristogeiton din pricina lui. Ei puseseră la cale totul, 
împreună cu aceia care aveau să ia parte la acţiune, dar aş¬ 
teptau sărbătoarea Marilor Panathenee 28 , singura zi în care nu 
se bănuia că cetăţenii, care vor lua parte în număr mare la 
procesiune, vor fi în arme. Ei trebuiau să înceapă, apoi, în¬ 
dată să se năpustească asupra acelor străjeri. (3) Nu erau mulţi 
conjuraţi, din motive de siguranţă. Nădăjduiau că chiar aceia 
care nu ştiau de conjuraţie, dacă vor avea cît de cît curaj, 
îndată vor pune mîna pe arme şi vor fi gata să lupte alături 
de ei, pentru libertate. 

57 (1) Cînd a venit sărbătoarea, Hippias, împreună cu stră¬ 
jerii, a rînduit în afara cetăţii, în cartierul numit Ceramicos, 
mersul întregii ceremonii, după care Harmodios şi Aristogeiton, 
avînd pumnalele la ei, au pornit înainte. (2) Dar cînd au văzut 
că unul dintre conjuraţi vorbeşte familiar cu Hippias — Hippias 

putea fi uşor interpelat de oricine — ei s-au temut şi au so¬ 
cotit că ceva a fost dat în vileag şi doar că nu sînt arestaţi. 
(3) Voiau, deci, să pedepsească ei mai înainte pe acela care-i 
jignise şi din cauza căruia erau gata să rişte totul, aşa că au 
pornit cum se găseau în interiorul cetăţii şi au dat peste 
Hipparchos în punctul numit Leocorion, luîndu-1 fără veste, au 
căzut asupra lui şi au început să-l lovească, mîniaţi cum erau, 
unul din cauza pornirii erotice, iar celălalt pentru că fusese 
batjocorit, şi l-au ucis. (4) Unul dintre ei, Aristogeiton, a scă¬ 
pat pe loc de străjeri, dar, poporul dînd năvală, a fost în 
cele din urmă prins şi cu greu l-au răpus; Harmodios a fost 
ucis îndată, acolo pe loc. 

58 (1) Hippias, care era în Ceramicos, fiind anunţat, a 
pornit îndată, dar nu spre locul făptuirii, ci spre hopliţii din 
cortegiu, mai înainte ca ei, care erau departe, să prindă de 
veste, şi, luînd un aer prefăcut, ca să mascheze emoţia neno¬ 
rocirii, le-a arătat un loc şi le-a poruncit să se retragă acolo 
fără arme. (2) Hopliţii s-au retras, crezînd că Hippias are să 
le spună ceva, iar el, spunînd gărzii sale să pună mîna pe 
arme, a ales pe hopliţii pe care îi socoteau vinovaţi şi pe 
aceia asupra cărora s-au găsit pumnale; potrivit obiceiului ei 
trebuiau să însoţească ceremonia [numai] cu scut şi lance. 

59 (1) în acest fel, din cauza unui conflict de ordin erotic, 

s-a pus la cale şi complotul, şi s-a manifestat şi curajul lipsit 

* 

de raţiune, pe care l-a inspirat lui Harmodios şi Aristogeiton 
teama care i-a cuprins pe neaşteptate. (2) După aceasta, la 
Atena s-a instituit o tiranie şi mai grea, iar Hippias, fiind şi 
mai mult cuprins de frică, a ucis pe mulţi cetăţeni; apoi a 
început să se gîndească la cei de la care ar putea primi aju¬ 
tor, dacă s-ar produce vreo schimbare. (3) După aceasta a dat 
în căsătorie pe fiica sa Arhedice lui Aiantides, fiul lui Hip- 
poclos, tiran în Lampsacos. El era atenian, fiul unui om din 
Lampsacos, deoarece aflase că Aiantîdes are o mare trecere 
la regele Darius. Acolo, la Lampsacos, există un mormînt 
care poartă următoarea inscripţie: 

„Ţărîna aceasta acoperă pe Arhedice, soţia, 

Lui Hippias, bărbat fruntaş în Elada, 
printre cei din vremea lui; 

Ea a avut tată, soţ şi fraţi tirani, 

Şi nu a îndrumat mintea copiilor spre nebunii" 20 . 

(4) Hippias a mai fost timp de trei ani tiran în Atena; în al 
patrulea, lacedemonienii l-au silit să înceteze guvernarea [l-au 
silit] şi alcmeonizii, care fugiseră din patrie. Hippias s-a re¬ 
tras la Sigeion, aşa cum prevedea armistiţiul; s-a dus apoi la 
Aiantides, în cetatea Lampsacos, iar de aci la regele Darius, 
de unde, mai tîrziu, după douăzeci de ani, bătrîn fiind, a 
pornit spre Marathon, în expediţie, împreună cu mezii. 

60 (1) Poporul atenian, reflectînd la aceste lucruri şi amin- 
tindu-şi de cele ce aflase, din auzite, despre ei, era atunci 
foarte mîniat şi bănuitor faţă de cei care fuseseră învinuiţi de 
pîngărirea misterelor şi se părea că toate fuseseră făcute în 
vederea unei conspiraţii oligarhice şi tiranice. (2) Aşa că ate- 
nienii fiind mîniaţi din aceste motive, fuseseră aruncaţi în 
închisoare mulţi oameni cu vază; se părea că arestările nu 
aveau să înceteze, deoarece, pe zi ce trecea, atenienii cădeau 
şi mai mult în sălbăticie şi arestau şi mai mulţi oameni; 
atunci, unul dintre cei din închisoare, care se credea că este 
cel mai vinovat, este convins de un altul, închis împreună cu 
el, să denunţe, fie realitatea, fie nerealitatea, deoarece se pă¬ 
rea că şi o ipoteză şi alta putea fi valabilă, iar adevărul cu 
privire la fapte nu l-a putut spune nimeni, nici atunci, nici 
mai în urmă. (3) Spunîndu-i aceste cuvinte, l-a convins că 
trebuie să-şi asigure securitatea, chiar dacă n-a săvîrşit nici 
o faptă rea, salvîndu-se şi pe sine şi scăpînd şi cetatea de 
starea de suspiciune în care se afla. Intr-adevăr, zicea el, dacă 
va mărturisi fapta, se va salva în mod mai sigur decît dacă 
va tăgădui şi va înfrunta un proces. (4) Acesta se denunţă pe 
sine şi pe alţii, pentru vina de a fi mutilat Hermele. Atenienii 
au primit adevărul cu uşurare, aşa li se părea lor; mai îna¬ 
inte socoteau că va fi primejdios, dacă nu vor afla pe cei 
care complotaseră împotriva poporului; îndată au eliberat 

pe denunţător şi, împreună cu el, pe ceilalţi pe care nu-i 
dăduse în judecată, iar pe aceia cărora le-au intentat procese, 
pe unii i-au ucis, anume pe aceia pe care-i arestaseră, iar 
pe cei care fugiseră i-au osîndit la moarte şi au fixat recom¬ 
pensă în bani pentru cei care-i vor ucide. (5) Atunci nu se 
ştia dacă cei executaţi fuseseră pedepsiţi pe bună dreptate; 
în orice caz restul cetăţii, în momentul acela, în mod evident, 
primise o satisfacţie. 

61 (1) în privinţa lui Alcibiades, duşmanii lui, care stăru¬ 
iseră mai înainte să pornească pe mare, insistau să fie 
acuzat, iar atenienii erau tare încurcaţi. Şi deoarece atenienii 
socoteau că problema Hermelor este clară,* cu atît mai mult 
credeau că şi pîngărirea misterelor, de care era acuzat el, se 
făcuse cu acelaşi cuvînt de ordine şi de către aceeaşi conspi¬ 
raţie, împotriva poporului. (2) într-adevăr, o armată lacede- 
moniană, nu prea mare, a înaintat pînă la Istm tocmai în 
momentele în care poporul se agita dacă să ia legătura cu 
beoţienii. Se părea, deci, că acest fapt se întîmpla din vina 
lui şi că lacedemonienii n-au venit în urma unui consemn 
primit de la beoţieni; şi poporul socotea că, dacă nu o va lua 
înainte, potrivit denunţului, şi nu va aresta pe conspiraţi, 
cetatea va fi trădată. Ba chiar o noapte .au şi dormit în tem¬ 
plul lui Theseus înarmaţi. (3) Gazdele lui Alcibiades de la 
Argos, în acest timp, au fost bănuiţi că vor ataca poporul. 
De aceea, atenienii au predat poporului din Argos pe ostaticii 
argeienilor, care se găseau în insule, cu scopul de a-i ucide. 
(4) Din toate părţile bănuiala se îndrepta asupra lui Alcibia¬ 
des. Voind deci atenienii să-l aducă la judecată şi să-l ucidă, 
au trimis corabia Salaminia 30 în Sicilia ca să-l aducă şi pe 
el şi pe aceia care fuseseră denunţaţi. (5) Conducătorii corăbiei 
primiseră ordin să-i spună lui Alcibiades să-i urmeze, ca să 
se apere, deoarece atenienii nu-3 vor aresta; aceasta, pentru 
ca să menajeze soldaţii atenieni care se aflau în Sicilia şi 
pentru ca să nu producă zarvă printre duşmani şi mai ales 
pentru că voiau ca mantineenii şi argeienii să rămînă pe loc, 
socotind că Alcibiades îi convinsese să participe la expediţie. 
(6) Alcibiades, împreună cu cei care erau acuzaţi cu el, îm- 

barcîndu-se pe corabia lui, au pornit din Sicilia, împreună cu 
Salaminia, simulînd că se duce la Atena, dar, cînd au ajuns 
la Thurioi, Alcibiades şi ceilalţi n-au mai voit să urmeze 
corabia Salaminia, ci, debarcînd de pe corabie, s-au făcut 
nevăzuţi, temîndu-se să se ducă la judecată şi să respingă 
acuzarea. (7) Atenienii de pe corabia Salaminia au căutat un 
timp pe Alcibiades şi pe cei care se aflau cu el, dar, deoarece 
nu se vedeau nicăieri, au pornit înapoi pe mare. Iar Alcibiades, 
fiind încă exilat, nu mult după aceea, îmbarcîndu-se pe un 
vas, a trecut de la Thurium în Pelopones. Atenienii l-au con¬ 
damnat la moarte în lipsă, pe el şi pe aceia care erau cu el. 

62 (1) După aceea, comandanţii atenienilor, care rămăseseră 
în Sicilia, au împărţit armata în două părţi şi, trăgînd fiecare 
comandant la sorţi, o parte au pornit pe mare, cu toată ar¬ 
mata spre cetăţile Selinus şi Egesta, voind să ştie dacă eges- 
tanii le vor da banii şi să cerceteze şi situaţia din cetatea 
Selinus, ca să afle şi diferendele dintre selinuntini şi egestani. 
(2) Ei au pornit pe mare, avînd Sicilia în stînga şi anume 
partea îndreptată spre golful Tirenian, şi nu s-au oprit decît 
la Himera, pentru că era singura cetate elenică în această 
parte a Siciliei, şi, cum cetatea nu i-a primit, au trecut mai 
departe. (3) In timpul plutirii au cucerit Hyccara, o mică ce¬ 
tate sicaniană, duşmană egestanilor; cetatea se afla pe malul 

mării. Şi reducînd la sclavie pe locuitorii cetăţii i-au dat 
egestanilor — pentru că erau de faţă cîţiva călăreţi egestani — 
iar ei, împreună cu toată pedestrimea, au pornit iarăşi prin 
ţinutul sicelilor pînă cînd au ajuns la Catana, iar corăbiile au 
plutit în jurul insulei, transportînd sclavii. (4) Nicias din 
Hyccara a pornit îndată pe mare spre Egesta şi punînd cele¬ 
lalte lucruri la cale şi primind treizeci de talanţi i-a adus la 
armată. După aceea, au vîndut sclavii şi din vînzarea lor au 
încasat 120 de talanţi. (5) Apoi au plutit pe la aliaţii sicilie¬ 
nilor, îndemnîndu-i să dea armată. Cu jumătate din armata lor 
s-au dus la Hybla Geleatis, care le era duşmană, dar n-au cu¬ 
cerit-o. Şi vara s-a terminat. 


36 — Războiul peloponesiac 

63 (1) De cum a început iarna următoare atenienii au în¬ 
ceput pregătirile pentru expediţia împotriva Syracusei şi în 
acelaşi timp şi syracusanii se pregăteau să pornească împo¬ 
triva atenienilor. (2) Dar, fiindcă atenienii n-au atacat de 
îndată pe syracusani, aşa cum se temeau şi se aşteptau la 
început aceştia, cu fiecare zi care trecea prindeau şi mai 
mult curaj, după ce atenienii au plutit în acea parte a Siciliei 
şi păreau că sînt şi mai departe de syracusani apoi, după ce 
au ajuns la Hybla şi n-au izbutit s-o ia cu forţa, syracusanii 
i-au dispreţuit încă şi mai mult şi, aşa cum face de obicei 
gloata cînd prinde curaj, cereau comandanţilor să-i ducă îm¬ 
potriva Catanei, de vreme ce atenienii nu veneau spre ei. 
(3) Cavaleria cercetaşă a syracusanilor, făcînd mereu incursiuni 
împotriva armatei atenienilor, săvîrşea multe acţiuni care 
aveau drept scop numai să-i insulte şi-i întrebau dacă au 
venit într-o ţară străină ca să locuiască împreună cu ei sau 
dacă au venit să-i colonizeze pe leontineni în propria lor ţară. 

64 (1) Comandanţii atenienilor, aflînd aceste lucruri, au vrut 
ca syracusanii să iasă în masă din cetate, iar ei înşişi să 
pornească în timpul nopţii cu corăbiile şi să ocupe în linişte 
un loc potrivit pentru tabără, pentru că ştiau că nu vor 
putea să înfrîngă pe syracusani dacă vor debarca de pe corăbii 
împotriva unor oameni dinainte pregătiţi, aşa cum i-ar putea 
înfrînge dacă vor afla că vin pe uscat. Apoi, ei se gîndeau 
că propriii lor soldaţi erau uşor înarmaţi, pe cînd mulţimea 
syracusanilor era alcătuită din mulţi călăreţi, în timp ce ei 
nu aveau, şi că le-ar putea da o lovitură hotărîtoare. Numai 
astfel va fi cucerită o poziţie de pe care nu vor avea de 
înfruntat cine ştie ce lovituri din partea călăreţilor; exilaţii 
syracusani, care-i urmau, îi informau cu privire la poziţia 
de lîngă Olympieion, pe care au şi cucerit-o; atunci strategii 
au pus la cale următoarea stratagemă, pentru a-şi realiza 
scopul: (2) Au trimis un om demn de încredere pentru ei şi, 
care după aparenţă, era foarte bun prieten şi cu comandanţii 
syracusani; acest om era din Catana şi el le-a spus că vine 
din partea oamenilor din Catana, ale căror nume syracusanii 
le cunoşteau şi ştiau că rămăseseră în cetate şi că nutreau 

bune sentimente pentru syracusani. (3) Au adăugat că atenienij 
sînt în cetate în repaus şi departe de arme şi că, dacă 
voiesc, pot, cu tot poporul într-o anumită zi, pe la revărsatul 
zorilor, să pornească împotriva armatei atenienilor, iar ei înşişi 
vor avea grijă să-i încercuiască şi să dea foc corăbiilor, aşa că 
syracusanii vor putea mai uşor să atace întări tura şi să 
captureze armata, apoi, că sînt mulţi catanieni care vor lua 
parte la această acţiune; că acei oameni, din partea cărora 

el venise, sînt gata pregătiţi. 

65 (1) Comandanţii syracusanilor, pe lingă că ei înşişi aveau 

curaj în toate privinţele, şi aveau de gînd şi fără asta să 

meargă împotriva Catanei, s-au încredinţat acestui om cu 
prea mare uşurinţă şi au fixat îndată o zi în care aveau să 
se întîlnească, şi după aceea l-au trimis înapoi, iar ei înşişi — 
chiar şi selinuntinii şi alţi cîţiva aliaţi erau de faţă — au 

dat o proclamaţie syracusanilor să iasă în masă. 

Cînd toate erau gata pregătite şi cînd se apropiau zilele 
în care fixaseră ieşirea din cetate, au pornit spre Catana şi 
şi-au aşezat tabăra lingă rîul Symaithos, în ţinutul cetăţii 

leontinenilor. (2) Atenienii, cînd i-au văzut că se apropie, luînd 
toată armata şi pe sicilienii, care se dăduseră de partea lor 
şi pe toţi ceilalţi aliaţi, s-au îmbarcat pe corăbii şi pe vase 
şi au pornit, în timpul nopţii, spre Syracusa. (3) Atenienii, la 
revărsatul zorilor, au debarcat în dreptul Olympeionului, cu 
gîndul de a cuceri tabăra; călăreţii syracusanilor, avîntîndu-se 
în Catana şi aflînd că toată armata duşmană plecase, s-au 
întors şi au dat de veste pedestrimii, şi cu toţii laolaltă s-au 
întors să dea ajutor cetăţii. 

66 (1) în acest timp, atenienii, cum syracusanii aveau de 
făcut o cale lungă, şi-au aşezat în linişte armata într-un loc 
prielnic şi în care aveau să înceapă lupta, după dorinţa lor, 
iar călăreţii syracusanilor aveau să-i deranjeze foarte puţin şi 
în timpul bătăliei şi mai înainte. într-adevăr, şi zidurile, şi 
casele, şi copacii, şi o baltă, apoi unele rîpe constituiau un 
obstacol pentru duşmani. (2) Atenienii, tăind arborii din apro¬ 
piere şi ducîndu-i pe ţărmul mării, au înfipt pari în jurul 

corăbiilor, iar în punctul Dascon, pe unde duşmanii ar fi 
putut trece foarte uşor, au ridicat un parapet, cu pietre şi cu 
lemne alese în grabă, apoi au distrus şi podul de peste rîul 
Anapos. In timp ce atenienii făceau aceste pregătiri, nimeni 
din cetate nu le-a ieşit înainte, ca să-i împiedice, şi primii au 
venit ca să atace călăreţii syracusani, după aceea s-a strîns 
şi întreaga pedestrime. Mai întîi s-au apropiat de armata ate- 
nienilor, apoi, de vreme ce atenienii nu le-au ieşit în întîm- 
pinare, s-au retras şi, străbătînd Elorina, şi-au aşezat tabăra. 

67 (1) A doua zi, atenienii şi aliaţii lor s-au pregătit pentru 
luptă şi s-au aşezat în următoarea ordine de bătaie: aripa 
dreaptă, o deţineau argeienii şi mantineenii; atenienii deţineau 
mijlocul liniei de bătaie, iar aliaţii deţineau restul liniei de 
bătaie. Jumătate din armată era aşezată în faţă, rînduită 
într-un front de opt oameni 31 , iar jumătate din armată era 
aşezată pe flancuri, într-un lung dreptunghi, şi acesta în front 
de cîte opt oameni. Acestor oameni li se spusese să sară în 
ajutorul armatei în oricare parte vor vedea că este în sufe¬ 
rinţă. Pe oamenii care duceau bagajele i-au aşezat înăuntrul 
acestor ostaşi de pe flancuri. (2) Syracusanii i-au aşezat pe 
hopliţi în rînduri de cîte şaisprezece; erau amestecaţi, syracu¬ 
sani şi aliaţi, cîţi se aflau de faţă — în ajutor le veniseră mai 
ales selinuntini, apoi călăreţi de la Gela, în total ca la două 
sute, călăreţi din Camarina, ca la douăzeci, şi arcaşi, ca la 
cincizeci — iar călăreţii au fost aşezaţi în flancul drept; erau 
nu mai puţin de o mie două sute, iar lîngă ei au aşezat apoi 
pe lăncieri. (3) Cînd atenienii erau gata să înceapă acţiunea, 
cel dintîi, Nicias, prezentîndu-se în faţa fiecărui popor şi în 
faţa tuturor deodată 32 , le-a făcut următoarele îndemnuri: 

68 (1) „De ce avem nevoie de o lungă îndemnare, solda¬ 
ţilor, noi care sîntem hotărîţi pentru luptă? Intr-adevăr, pre¬ 
gătirea armată mi se pare că este mai potrivită să ne dea 
curaj decît discursurile frumoase însoţite de o armată slabă. 
(2) Intr-adevăr, acolo unde sîntem noi fruntaşi argeieni, man- 
tineeni, atenieni şi insulari, cum nu trebuie să avem o mare 
şi întreagă nădejde în victorie, mai ales cînd sîntem însoţiţi 

de atît de buni şi de mulţi aliaţi împotriva unor oameni care 
vor lupta cu tot poporul şi care nu sînt aleşi, aşa cum sîntem 
noi, şi mai mult împotriva sicilienilor, care ne dispreţuiesc 
desigur foarte mult, dar nu vor rezista împotriva noastră, 
pentru că posedă mai puţin ştiinţa curaj ului' 33 . (3) Fiecare să se 
mai gîndească şi la faptul că sîntem departe de ţara noastră 
şi nu ne vom afla lîngă nici un pămînt prieten, dacă nu-1 
veţi cîştiga voi înşivă prin luptă. Vă fac îndemnul contrar 
aceluia pe care ştiu bine că duşmanii noştri îl fac soldaţilor 
lor. într-adevăr, aceştia vor lupta pentru patria lor, iar eu 
vă spun că noi nu luptăm în patria noastră, ci într-o ţară 
în care trebuie să învingem sau din care nu este uşor să 
ne retragem, pentru că mulţi călăreţi ne vor ataca. (4) Amin- 
tindu-vă deci, aşa cum se cuvine, de propria voastră patrie, 
porniţi curajos la atac împotriva duşmanilor şi gîndiţi-vă că 
necesitatea şi situaţia grea în care ne găsim este mai de temut 
decît dusmanii“. 

9 

69 (1) Nicias, dînd astfel de îndemnuri, şi-a dus de îndată 
armata la luptă. în acest moment însă syracusanii nu se aş¬ 
teptau că vor avea de luptat îndată, ba unii dintre ei, deoa¬ 
rece cetatea le era aproape, chiar şi plecaseră din linia de 
bătaie, iar alţii, deşi porniseră să vină în ajutor cu tot zelul, 
zăboveau pe drum şi fiecare se aşeza în linia de bătaie, abia 
cînd lua contact cu grosul armatei. într-adevăr, ei nu erau 
lipsiţi nici de avînt nici de curaj, nici în această luptă, nici 
în altele, iar cu bărbăţie rezistau atît cît putea ştiinţa lor, 
şi lipsei de ştiinţă ei îi dădeau în schimb, fără să vrea, avîntul 

lor. Totuşi, socotind că atenienii nu-i vor ataca cei dintîi si 

• » * 

fiind siliţi să se apere în grabă, au luat armele şi le-au ieşit 
înainte. (2) La început s-au dus lupte de hărţuială, şi din 
partea unora, şi din partea celorlalţi, aruncătorii de pietre, 
prăştiaşii, arcaşii respingîndu-se unii pe alţii, aşa cum era 
firesc pentru soldaţii uşor înarmaţi. După aceea, prezicătorii 
au prezentat jertfele legiuite şi trîmbiţaşii au sunat adunarea 
soldaţilor (3) şi atunci ei au pornit: syracusanii, ca să lupte 
pentru patria lor şi fiecare pentru propria lui salvare şi pen¬ 
tru viitorul libertăţilor; atenienii, dimpotrivă, ca să ocupe un 

pămînt străin şi să nu-şi vatăme propria lor ţară, dacă vor fi 

înfrînţi; iar argeienii şi aliaţii lor autonomi, ca să cîştige acele 

bunuri pentru care veniseră şi, învingînd, să-şi vadă iarăşi 

prooria lor patrie; aliaţii supuşi aveau cea mai mare nădejde 

în salvarea neaşteptată, care avea să urmeze după aceea, dacă 

atenienii nu vor fi victorioşi; apoi, pe lîngă asta, ei socoteau 

« • 

că, dacă vor supune vreo populaţie pentru atenieni, vor avea 
de îndurat o stăpînire mai blîndă. 

70 (1) Ajungînd deci lupta corp la corp, au rezistat mult 
unii împotriva altora, însă s-au produs tunete, fulgere şi a 
căzut o ploaie îmbelşugată, astfel că acelora care se băteau 
pentru prima dată şi care avuseseră de-a face foarte puţin 
cu războiul, şi acest fapt le-a inspirat frică, iar pentru cei 
care aveau o oarecare experienţă, ceea ce se întîmpla părea 
că se datoreşte anotimpului, pe cînd cei care rezistau îi înfri¬ 
coşau şi mai mult, nelăsîndu-se învinşi. (2) După ce argeienii 
au respins mai întîi aripa stingă a syracusanilor, iar după ei 
atenienii au respins frontul duşman aflat în faţa lor, s-a pră¬ 
buşit şi restul frontului syracusan, iar soldaţii au luat-o la 
fugă. (3) Atenienii nu i-au urmărit pe o distanţă prea lungă, 
în adevăr, călăreţii syracusanilor, fiind numeroşi şi neînfrînţi, 
le tăiau drumul, de aceea, năpustindu-se asupra hopliţilor ate¬ 
nieni, dacă-i vedeau că urmăreau pe syracusani, îi respin¬ 
geau, dar ei îi urmăreau în linii strînse, atîta cît socoteau ei că 
nu este primejdios; apoi s-au retras şi au înălţat un monu¬ 
ment în cinstea biruinţei. (4) Syracusanii, adunîndu-se pe 
drumul spre Elorina şi regrupîndu-se, potrivit împrejurării 
de faţă, au trimis o gardă syracusană la Olympieion, temîn- 
du-se ca nu cumva atenienii să pună mîna pe banii care erau 
acolo, iar restul s-au retras în cetate. 

71 (1) Atenienii nu s-au dus la templu ci, strîngîndu-şi mor¬ 
ţii şi punîndu-i pe rug, şi-au aşezat tabăra acolo. A doua zi 
au predat syracusanilor morţii, sub condiţii de armistiţiu; din¬ 
tre ei şi dintre aliaţi muriseră ca la 260, şi au adunat oasele 
propriilor lor soldaţi — muriseră dintre ei şi dintre aliaţii lor 
ca la 50 — apoi, luînd prăzile duşmanilor, au pornit pe mare, 

înapoi, la Catana. (2) Era, intr-adevăr, iarnă şi se părea că 
nu mai este cu putinţă să ducă războiul acolo mai înainte de 
a chema călăreţi de la Atena şi de a strînge chiar şi de la 
aliaţii din Sicilia, pentru ca să nu fie cu totul inferiori în călă- 
rime, apoi ca să strîngă bani şi de aci şi să le vină şi de 
la Atena, în fine ca să-şi mai atragă şi alianţa unor cetăţi, 
care credeau ei că după luptă le vor da mai mare ascultare, 
ca să pregătească, afară de grîu, şi cele ce mai trebuiau cu 
scopul ca în primăvară să poată da atacul împotriva Syracusei. 


72 (1) Cu acest gînd s-au întors ei pe mare la Naxos şi 
Catana, ca să-şi petreacă iarna. Syracusanii, îngropîndu-şi 
morţii lor, au convocat poporul în adunare. (2) Şi, păşind în 
faţa poporului Hermocrates, fiul lui Hermon, un om care nu 
era de loc lipsit de inteligenţă, în toate privinţele, care avea 
multă experienţă în războaie şi se distingea şi prin bărbăţie, 
a început să-i încurajeze şi să le spună să nu cedeze după 
faptul petrecut, (3) zicînd că nu hotărîrea lor fusese înfrîntă, 
ci că dezordinea fusese lovită; că înfrîngerea lor nu fusese 
atît de mare cît ar fi fost firesc, mai ales că ei rezistaseră 
împotriva unor meşteri de elită eleni şi, ca să zicem aşa, ei 
nişte simpli nepricepuţi, rezistaseră unor tehnicieni. (4) Că 
multă pagubă le adusese şi mulţimea comandanţilor, şi poliar¬ 
hia — aveau cincisprezece comandanţi — şi apoi dezordinea 
mulţimii; că, dacă vor fi puţini comandanţi cu experienţă şi 
vor pregăti în această iarnă corpul de hopliţi apoi vor pro¬ 
cura arme celor care nu au, ca să fie cît mai numeroşi şi 
dacă-i vor sili să facă şi celelalte pregătiri, în chip firesc 
vor învinge pe duşmani, deoarece nu le lipseşte curajul, iar 
în acţiune se va mai adăuga şi buna rînduială; că, într-adevăr, 
amîndouă aceste discipline vor creşte, căci ştiinţa capătă ex¬ 
perienţă în primejdie, iar curajul va creşte din ce în ce mai 
mult, datorită încrederii în propria lor ştiinţă. (5) Trebuie să 
alegem comandanţi puţini şi cu depline puteri, trebuie să-şi 
aleagă şi să se angajeze prin jurămînt că-i vor lăsa să co¬ 
mande cum vor şti ei că, în acest fel, vor putea fi ţinute se¬ 
cret lucrurile care trebuie tăinuite şi celelalte vor putea fi 
pregătite în rînduială şi fără discuţie. 

73 (1) Syracusanii, ascultîndu-1, au votat totul, aşa cum îi 
îndemnase şi l-au ales comandant pe Hermocrates şi pe Hera- 
cleides, fiul lui Lysimachos, şi pe Sicanos, fiul lui Execestos, 
(2) şi i-au trimis la Corint şi la Sparta în solie, ca să pregătească 
o alianţă cu ei şi să-i convingă să facă războiul împotriva 
atenienilor cu mai multă străşnicie, căci este evident că şi ei 
îl poartă pentru lacedemonienii înşişi, ca astfel atenienii să 
fie siliţi să-şi retragă oastea din Sicilia sau să trimită un aju¬ 
tor mai mic pentru armata care se găsea în Sicilia. 

74 (1) Armata atenienilor din Catana a navigat îndată spre 
Messene, în nădejdea că cetatea va fi predată prin trădare. 
Dar ceea ce plănuiseră ei nu s-a întîmplat, pentru că Alcibia- 
des, cînd a depus comanda, fiind chemat la Atena, ştia bine 
că avea să fugă şi i-a anunţat pe prietenii syracusanilor, care 
se aflau în Messene, prevăzînd ceea ce avea să se întîmple, 
iar aceştia mai întîi au ucis oamenii, bănuiţi de trădare, apoi, 
dezbinîndu-se între ei şi fiind sub arme, cei care se împo¬ 
triveau primirii atenienilor au izbutit să împiedice primirea 
lor. (2) Atenienii, aşteptînd cam treisprezece zile, pe timp de 
iarnă, şi văzînd că nu sînt aprovizionaţi cu cele necesare şi că 
nici o acţiune nu le izbutea, s-au întors la Naxos şi, făcînd un 
şanţ în jurul taberei, s-au aşezat aci să petreacă iarna; au 
trimis o triremă la Atena ca să ceară bani şi călăreţi, pentru 
ca încă la începutul primăverii să ajungă la ei. 

75 (1) La rîndul lor, syracusanii au înconjurat în timpul 
iernii, cu ziduri, o poziţie în faţa cetăţii, incluzînd, în acest 
spaţiu, punctul numit Temenites; zidul se întindea în jurul 
limitelor, care mărgineau întregul Epipolai, pentru ca să nu 
poată fi uşor înconjuraţi cu ziduri de duşmani, dacă vor suferi 
vreun eşec; au mai înconjurat cu ziduri fortăreaţa Megara, 
Olympeionul şi au mai ridicat, şi pe ţărmul mării un gard, 
pe oriunde se puteau face debarcări. (2) Şi văzînd că ate¬ 
nienii îşi petrec iarna în Naxos, au pornit cu toată armata 
spre Catana şi au început să prade teritoriul cetăţii, apoi, 
dînd foc taberei atenienilor, s-au retras acasă. (3) în fine, 
aflînd că atenienii au trimis o solie la Camarina ca să tra- 

teze în conformitate cu alianţa de pe vremea lui Laches, în 
nădejdea că vor putea să şi-i atragă au trimis şi ei o contra- 
solie. într-adevăr, syracusanii bănuiau pe camarineni că nu 
le trimiseseră cu tot avîntul ajutorul dat pentru prima luptă 
şi se temeau că nici pe viitor nu vor voi să lupte, dar, văzînd 
că atenienii au mare succes în luptă, se vor da de partea 
lor, lăsîndu-se convinşi în virtutea prieteniei legate mai îna¬ 
inte. (4) Sosind, deci, la Camarina de la Syracusa Hermocrates 
şi ceilalţi, iar de la Atena Euphemos cu ceilalţi, Hermocrates 
a convocat adunarea poporului, şi, după ce s-au strîns oame¬ 
nii în adunare, le-a spus următoarele: 

76 (1) „N-am venit în solie, camarinenilor, fiindcă ne-am 
fi temut că veţi fi impresionaţi de puterea atenienilor, ci mai 
degrabă ca nu cumva, dacă veţi asculta cuvîntările lor, să vă 
lăsaţi convinşi mai înainte de a ne asculta pe noi. (2) într-ade« 
văr, ei au venit în Sicilia sub pretextul pe care l-aţi aflat, 
dar cu gîndul pe care îl bănuim cu toţii. Eu sînt încredinţat 
că atenienii n-au venit ca să colonizeze pe leontineni, ci ca 
să ne scoată pe noi din ţara noastră. Căci nu este logic să 
strămute populaţiile din cetăţile din Elada, iar pe cele de 
aici să le colonizeze şi să se intereseze de leontineni şi de 
chalcidieni, care le sînt rude, dar să ţină în schimb în sclavie 
pe chalcidienii care se află în Eubeea şi ai căror colonişti sînt 
leontinenii. (3) Cu aceeaşi idee ei au pus mîna pe ţinuturile 
de acolo şi încearcă acum să stăpînească pe cele de aici. 
într-adevăr, ajungînd stăpînii ionienilor, care i-au primit de 
bunăvoie şi ai acelora care le fuseseră aliaţi în războiul îm¬ 
potriva medului, i-au supus pe toţi, imputîndu-le unora lipsa 
de armată, iar altora impunîndu-le să se bată unii cu alţii, 
în fine, altora aducîndu-le, fiecăruia în parte, o vină meritată 
în formă, i-au supus pe toţi. (4) Aşa că, de bună seamă, pentru 
libertatea elenilor n-au luptat nici ăştia şi nici elenii nu s-au 
împotrivit pentru propria lor libertate mezilor, ci atenienii 
s-au bătut pentru ca elenii să le fie lor sclavi şi nu mezilor, 
iar ceilalţi s-au bătut ca să-şi schimbe un stăpîn nu prea 
lipsit de inteligenţă cu unul mai lipsit de scrupule 14 . 

77 (1) Dar noi n-am venit ca să vă arătăm că cetatea ate- 
nienilor poate fi uşor acuzată în faţa unor oameni care o 
ştiu ce nedreptăţi săvîrşeşte, ci mai mult ca să ne învinovăţim, 
pe noi înşine că, deşi avem exemple de felul cum au fost 
reduşi la sclavie elenii de acolo, nu ne venim în ajutor nouă 
înşine, acum, cînd şi în faţa noastră se ridică aceleaşi sofisme, 
anume, colonizarea leontinenilor care le sînt rude, şi ajuto¬ 
rarea egestanilor, care le sînt aliaţi, nu voim să ne strîngem 
Ja un loc şi să le arătăm, cu mai mult avînt, că aici nu se 
află ionieni, nici hellespontieni sau insulari, care, schimbîndu-şi 
mereu stăpînul, fie medul, fie un altul, sînt veşnic în sclavie, 
ci că noi sîntem dorieni liberi, care locuim Sicilia, venind 
din Peloponesul liber, ca să locuim Sicilia. (2) Sau aştep¬ 
tăm pînă ce vom fi cuceriţi, cetate cu cetate, deşi ştim că 
numai în acest fel vom fi uşor răpuşi, şi deşi-i vedem că 
recurg la procedeul de a ne învrăjbi pe unii dintre noi cu 
vorba, şi de a face pe unii aliaţi să se bată între ei, trezin- 
du-le nădejdi şi deşi vedem că, spunînd fiecăruia în parte 
ceva ademenitor, pot fi vătămători? Credem noi oare că, dacă 
se va prăpădi vreun prieten de departe, nu va veni aceeaşi 
primejdie şi la noi, ci că înainte de a ajunge la noi va suferi 
numai el? 

78 (1) Iar dacă cuiva îi trece prin minte ideea că syracu- 

sanii sînt duşmanii atenienilor, şi că el însuşi nu este, şi 
dacă socoteşte că e o situaţie primejdioasă să lupte pentru 
ţara mea, să se gîndească că el nu luptă numai pentru a mea, 
ci că în aceeaşi măsură se bate şi pentru ţara lui, şi că el 
însuşi se va afla mai în siguranţă în măsura în care eu 

nu voi fi distrus, deci să nu mă lase singur, ci să lupte avîn- 

du-mă pe mine aliat; să-şi închipuie că atenienii nu vor pe¬ 

depsi pe syracusani pentru duşmănia pe care o nutresc împo¬ 
triva lor, ci că, luînd de pretext pe syracusani, ei vor întări 
şi mai mult prietenia cu ceilalţi eleni. (2) Iar dacă cineva este 
stăpînit de invidie sau de teamă — cei mai mulţi încearcă 
pe amîndouă — şi dacă voieşte ca Syracusa să sufere pagube, 
pentru ca noi, syracusanii, să ne cuminţim, crezînd că el 
însuşi va putea supravieţui, pentru că se găseşte în sigu- 

ranţă, nu năzuieşte spre realizarea unei nădejdi pe măsura 
puterîi omeneşti. într-adevăr, nu este cu putinţă să fii, în 
acelaşi timp, stăpîn şi pe dorinţe şi pe soartă. (3) Apoi, dacă 
se va înşela în planurile sale, ajuns de plîns din pricina 
suferinţelor lui, poate că, mai tîrziu, ar vrea să invidieze şi 
buna mea stare. Este cu neputinţă să izbutească pentru acela 
care renunţă şi nu vrea să înfrunte aceleaşi primejdii, dar 
nu numai cu vorba, ci şi cu fapta. într-adevăr, cu cuvîntul ori¬ 
cine va putea salva puterea noastră, dar în fapt fiecare îşî 
caută propria scăpare. (4) Ar fi, desigur, firesc, camarinenilor,. 
ca voi, fiind vecinii noştri şi fiind, în al doilea rînd, în pri¬ 
mejdie, să prevedeţi aceste lucruri şi să nu veniţi în alianţa 
noastră cu moliciune, ca acum, ci să veniţi mai degrabă voi 
înşivă la noi şi ceea ce aţi fi cerut în cazul că atenienii ar 
fi venit mai întîi la Camarina să dovediţi că cereţi acum, 
anume să nu cedăm. Dar nici voi înşivă şi nici alţii n-au 
pornit pînă acum să facă acest lucru. 


79 (1) Dar poate că din laşitate socotiţi că veţi păstra drep¬ 
tatea şi faţă de noi şi faţă de cei care vă atacă, zicînd că 

aveţi un tratat de alianţă cu atenienii. Dar voi această alianţă 
n-aţi făcut-o împotriva unor prieteni, ci împotriva duşmanilor 
care ar putea să vă atace, cu condiţia să săriţi în ajutorul 

atenienilor cînd vor fi nedreptăţiţi ei de alţii, iar nu ca să 
nedreptăţească ei pe alţii, cum nedreptăţesc acum pe vecinii 
lor, de vreme ce nici locuitorii cetăţii Rhegium, deşi sînt 

chalcidieni, nu vor să colonizeze la un loc pe leontineni cu 
chalcidieni. (2) E groaznic, dacă ei, bănuind esenţa unei ac¬ 
ţiuni aparent frumoase şi drepte, sînt înţelepţi fără raţiune^ 
în timp ce voi, sub un pretext binecuvîntat, vreţi să ajutaţi 
pe duşmanii voştri adevăraţi, iar pe rudele voastre adevărate 
voiţi să le distrugeţi la un loc cu cei mai aprigi duşmani. 

Dar nu este drept, ci trebuie să rezistaţi şi să nu vă temeţi 
de armata lor. într-adevăr, aceasta, dacă vom rezista cu toţii, 
nu ne poate înfricoşa, ci numai dacă în faţa intenţiilor pe care 
se grăbesc să le realizeze ei ne vor găsi dezbinaţi, într-adevăr, 
nici chiar cînd au venit numai împotrivă noastră şi ne-au în¬ 
vins în luptă n-au realizat ceea ce voiau, ci s-au retras în grabă. 

80 (1) De aceea, nu este bine să ne pierdem curajul, ţinînd 
seama că sîntem numeroşi, ci să intrăm în alianţă cu mai 
mult avînt, mai ales că ne vor veni ajutoare şi din Pelopones, 
îndeobşte oameni care au mai multă experienţă decît aceştia 
în război. Apoi nimeni să nu creadă că bunăvoinţa aceea 
pentru noi este indiferentă, iar pentru voi sigură, o bună¬ 
voinţă care constă în a nu ajuta pe nici unul dintre noi, de 
vreme ce sîntem aliaţii amîndurora. (2) într-adevăr, această 
bunăvoinţă nu are aceeaşi forţă în faptă pe care o are în 
justificare 35 . Astfel, dacă din pricina faptului că voi nu in¬ 
traţi în alianţă, cel care va fi înfrînt se va prăbuşi, şi cel 
care învinge va supravieţui, ce alt lucru se va întîmpla decît 
că, prin aceeaşi absenţă a voastră, unora nu le veţi fi venit 
în ajutor să se salveze, iar pe alţii nu-i veţi fi împiedicat să 
se facă mai răi? Desigur, este mai frumos să vă alăturaţi 
celor nedreptăţiţi şi care vă sînt în acelaşi timp rude, pentru 
ca să apăraţi patrimoniul libertăţii comune a Siciliei şi tot¬ 
odată să nu lăsaţi pe atenieni, care vă sînt prieteni, să să- 
vîrşească o nelegiuire. (3) într-un cuvînt, noi, syracusanii, sus¬ 
ţinem că nu este greu să vă lămurim nici pe voi, nici pe 
alţii despre lucruri pe care voi înşivă le cunoaşteţi tot atît 
de bine. Vă rugăm şi vă declarăm, totodată, că — dacă nu 
vom izbuti să vă convingem — noi sîntem atacaţi de ionienii 
care ne-au fost totdeauna duşmani şi noi, dorienii, sîntem tră¬ 
daţi de voi, care sînteţi dorieni. (4) Chiar dacă ne vor supune 
atenienii, vor învinge datorită hotărîrilor voastre, dar numai 
numele lor va fi lăudat, şi drept preţ al victoriei nu vor lua 
alt lucru decît pe acela oferit de victorie. (5) Dacă din contră, 
noi vom supravieţui, voi înşivă veţi ispăşi pedeapsa pentru 
că aţi fost cauza primejdiilor noastre. (6) Cercetaţi deci bine 
şi alegeţi-vă acum, sau sclavia, care va veni imediat fără 
primejdie, sau, dacă veţi supravieţui alături de noi, veţi scăpa 
de a-i avea pe aceştia stăpîni, în demnitate şi veţi putea scăpa 
şi de duşmănia arătată faţă de noi, care, în acest caz, nu va 
fi de scurtă durată“. 

81 Aceste lucruri le-a spus Hermocrates, iar Euphemos, so¬ 
lul atenienilor, a spus, după el, următoarele: 

82 (1) „Am venit pentru a reînnoi alianţa care exista mai 
inainte, dar, deoarece syracusanul ne-a acuzat, socotim necesar 
să arătăm, fireşte, şi cum stăm cu dominaţia. (2) Cel mai 
important lucru pe care l-a spus el este că ionienii sînt de 
totdeauna duşmanii dorienilor. Da, lucrurile stau aşa. într- 
adevăr, noi, fiind ionieni, am căutat să vedem’ în ce chip 
vom putea să ascultăm cît mai puţin de peloponesieni, ca¬ 
re sînt dorieni si care sînt mai numeroşi decît noi, si care 
iocuiesc lîngă noi. (3) De aceea, după războaiele medice, con- 
struindu-ne o flotă, ne-am eliberat de dominaţia şi de hege¬ 
monia lacedemonienilor, pentru că nu se cuvenea de loc ca 
să ne comande nouă ei mai mult decît să le comandăm 
noi lor, în afară de cazul că ei ar fi avut mai multă putere 
decît noi în acel moment; iar noi înşine, fiind comandanţii 
grecilor, care mai înainte erau sub stăpînirea regelui perşilor, 
am socotit că nicidecum nu s-ar cădea să ajungem sub stă¬ 
pînirea peloponesienilor, mai ales că avem armată cu care să 
ne împotrivim şi, ca să spunem mai exact, nici n-am supus 
cu nedreptate pe ionieni şi pe insulari, despre care syracusanii 
soim că, deşi ne sînt rude, au fost reduşi la sclavie. (4) 
într-adevăr, ei au venit împotriva noastră, în metropolă, îm¬ 
preună cu mezii şi nu s-au îndurat să-şi părăsească propriile 
bunuri, desprinzîndu-se de mezi, aşa cum noi ne-am părăsit 
propria cetate, ci au preferat sclavia, ba chiar au voit să ne-o 
impună şi nouă. 

83 (1) De aceea, noi dominăm pentru că merităm şi pentru 
că am oferit elenilor cea mai mare flotă şi le-am arătat avîntul 
cel mai de nedezminţit; şi, pentru că am făcut acelaşi lucru 
cu medul, perşii ne-au lovit ţintind, în acelaşi timp, să do- 
bîndească forţa şi asupra peloponesienilor. (2) Dar noi nu ne 
vom făli că singuri am distrus pe barbari şi că deci dominăm 
pe merit sau că ne-am aruncat în primejdie mai mult pentru 
salvarea acestora decît pentru salvarea tuturor şi a noastră 
înşine. Săvîrsesti un lucru care nu trezeşte invidia cînd 

f * * * 

procuri salvarea pentru toţi. Chiar şi acum cînd am venit aici, 
ca să vă dăm ajutor, vedem că şi voi aveţi aceleaşi interese. 
(3) Acum vă arătăm şi din învinuirile pe care ni le aduc 

aceştia şi despre care voi vă faceţi închipuiri şi mai înfioră¬ 
toare, pentru că ştim că aceia care sînt bănuitori şi se tem 
se lasă încîntaţi de cuvinte plăcute, dar cu fapta ei realizează 
mai tîrziu ceea ce le este folositor. (4) Noi am spus că ne 
exercităm dominaţia acolo din pricina temerii şi că din ace¬ 
laşi motiv am venit aici, ca să aranjăm lucrurile împreună cu 
prietenii, ca să punem o temelie mai stabilă, şi nu ca să-i 
reducem la sclavie, ci dimpotrivă, ca să-i împiedicăm să cadă 
în sclavie. 

84 (1) Nimeni să nu creadă că ne îngrijim de voi, deşi 
nu se cade, ci să ştie că, dacă voi sînteti salvaţi, chiar prin 
faptul că voi nu sînteti slabi, încît să vă puteti împotrivi 
syracusanilor, dacă aceştia ar trimite armată peloponesienilor, 
noi am fi mai puţin izbiţi. (2) Şi, în acelaşi timp, pe voi vă 
interesează în cel mai înalt grad. De aceea, este logic să 
colonizăm pe leontineni, dar nu ca pe supuşi, aşa cum sînt 
rudele lor în Eubeea, ci ca pe unii care sînt foarte puternici 
pentru ca, fiind vecini cu ăştia, să le fie cît de mai de 
temut în interesul nostru. (3) într-adevăr, în ceea ce priveşte 
situaţia de acolo, noi înşine putem face faţă duşmanilor, iar 
chalcidianul, cînd spune că l-am redus în sclavie şi că am 
veni să eliberăm pe cei de aici, ne este folositor pentru că 
este nepregătit şi ne aduce numai bani, pe cînd leontinenii şi 
ceilalţi prieteni de aici se bucură de cea mai deplină auto¬ 
nomie. 

85 (1) Pentru un tiran şi pentru o cetate care exercită o 
dominaţie nu există nimic iraţional, dacă este avantajos, şi 
nu există nici un prieten, dacă nu prezintă încredere; de 
aceea, trebuie, după împrejurare, să fie sau prieten sau duş¬ 
man. Acest lucru ne este de folos nouă acum, nu dacă vom 
face rău prietenilor, ci dacă duşmanii vor fi fără putere, pen¬ 
tru că prietenii noştri vor fi tari. (2) Dar nu trebuie să pier¬ 
deţi încrederea în noi. în adevăr, noi conducem pe aliaţii de 
acolo pentru folosul pe care ni-1 aduce fiecare, pe cei din 
Chios şi pe cei din Methymna îi lăsăm autonomi pentru că 
ne oferă corăbii, pe mulţi îi ţinem mai strîns în frîu ca să 
ne dea bani, iar pe alţii îi conducem chiar foarte liberi, ca 

să lupte alături de noi, deşi sînt insulari şi pot uşor să fie 

< uceriţi, pentru că ei se găsesc în locuri bine aşezate în jurul 

1’oloponesului. (3) Aşadar, trebuie să chivernisim şi lucrurile 
'de aici, după cum spunem, spre a inspira teamă syracusa- 

nilor. într-adevăr, ei ţintesc să vă domine şi voiesc ca, îndrep- 
iîndu-vă împotriva noastră, fie cu forţa care se bănuie, fie 
ru ameninţarea izolării, dacă noi vom pleca de aici fără să fi 
săvîrşit ceva, să domine Sicilia. Dar este necesar să procedăm 
dacă voi vă veţi grupa în jurul lor, pentru că nici noi nu 
vom mai dispune de o forţă atît de mare, ca să rezistăm 
Împotriva lor, nici aceştia, fiind slabi, nu vor mai putea 

să treacă de partea voastră, dacă noi nu vom fi de faţă. 

86 (1) Chiar acela care nu este de această părere va fi 
convins de realitatea însăşi. într-adevăr, şi mai înainte voi 

încercaţi să ne atrageţi fără să ne fluturaţi altă teamă, ci 

% 

ne spuneaţi că, dacă vom privi nepăsători cum ajungeţi voi 
sub dominaţia syracusanilor, aceeaşi primejdie ne va pîndi şi 
pe noi. (2) De aceea nici acum nu este drept să nu aveţi în¬ 
credere în cuvîntul cu care credeţi că ne puteţi convinge şi să 
nu priviţi cu bănuială, faptul că sîntem aici cu o forţă mai 
mare decît a acestora, ci mai degrabă să nu aveţi încredere 
în ăştia. (3) într-adevăr, nici noi nu vom fi în stare să rămînem 
aici fără ajutorul vostru, chiar dacă, fiind răi, am putea 
face ceva, nefiind în stare să stăm aici, din pricina lungului 
drum pe mare şi a greutăţii de a ţine sub pază cetăţi mari, 
care au armate de uscat. Iar aceştia nu vă atacă cu armată, 
ci prin faptul că au o cetate mai mare decît a noastră şi lo¬ 
cuiesc lîngă voi şi vă pîndesc mereu, iar cînd va veni mo¬ 
mentul fiecăruia nu vă vor scăpa din mînă; acest lucru vi 
l-au arătat şi alte întîmplări şi evenimentele în legătură cu 
leontinenii. (4) Ceva mai mult, acum îndrăznesc să vă cheme 
ia luptă, ca şi cînd aţi fi inconştienţi, împotriva acelora care 
caută să împiedice acestea şi care au împiedicat pînă acum 
aducerea întregii Sicilii sub dominaţia lor. (5) Dimpotrivă, noi 
vă chemăm cu mai multă sinceritate la salvarea voastră, rugîn- 
du-vă ca să nu trădaţi salvarea pe care o aveţi unii de la 
alţii, ci să socotiţi că aceştia chiar şi fără de aliaţi au întot- 

deauna calea deschisă împotriva voastră, datorită mulţimii lor* 
pe cînd voi nu veţi putea prea mult să le mai rezistaţi cu 
ajutorul pe care-1 aveţi acum; dacă, lăsîndu-vă pradă bănuielii, 
veţi lăsa acest ajutor să plece fără să fi săvîrşit ceea ce tre¬ 
buie sau să se prăbuşească, veţi mai dori să vedeţi măcar o 
mică parte din el, cînd nimic nu va mai putea fi dus la bun 
sfîrsit de voi. 

87 (1) Dar nici voi, camarinenilor, nu vă lăsaţi convinşi de 
învinuirile acestora, nici alţii; v-am spus întregul adevăr în 
privinţa bănuielilor pe care le aveţi în legătură cu noi, şi, 
amintindu-vi-le încă o dată pe scurt, credem că vă vom con¬ 
vinge. (2) Spunem, într-adevăr, că dominăm pe elenii de 
acolo, ca să nu fim supuşi altora, dar eliberăm pe cei de 
aici, ca să nu fim loviţi de ei; apoi sîntem siliţi să facem 
multe pentru că ne păzim de multe, şi am venit, şi acum şi 
mai înainte, ca aliaţi ai celor de aici nu nechemaţi, ci invitaţi. 
(3) Voi, să nu vă schimbaţi în judecători pentru ceea ce facem 
noi şi nici să nu încercaţi să ne opriţi, ceea ce este de altfel 
mai greu, datorită spiritului nostru de iniţiativă şi caracteru¬ 
lui nostru, şi mai curînd luaţi ce vă este de folos şi gîndiţi-vă 
că aceste trăsături nu sînt păgubitoare pentru toţi elenii, ci pe 
mai mulţi încă îi şi ajută. (4) Oricine, în orice loc, ba chiar şi 
acolo unde nu ne aflăm, şi cel care crede că va fi nedreptăţit, 
şi cel care conspiră, din pricină că se aşteaptă, unul că va ob¬ 
ţine ajutor de la noi, iar celălalt că vom fi fără teamă, să ne 
aruncăm în primejdie, dacă venim, amîndoi vor fi siliţi unul să 
fie cuminte fără voia lui, iar celălalt să rămînă în inactivitate 
şi să se salveze. (5) Nu respingeţi deci ajutorul acesta care este 
aici prezent şi pentru cel care-1 cere şi pentru voi, ci, arătîn- 
du-vă la fel cu ceilalţi, în loc să vă mărginiţi la defensivă, 
schimbaţi tactica şi întindeţi curse syracusanilor alături de noi“. 

88 (1) Astfel a vorbit Euphemos, iar camarinenii se frămîn- 
tau cu următoarele gînduri: ei erau binevoitori atenienilor, ex¬ 
ceptând bănuiala că vor aduce Sicilia în sclavie, iar cu syracusa- 
nii erau mereu în dezbinare din pricina vecinătăţii. Temîndu-se 
totuşi că syracusanii, care erau mai în apropiere, vor repurta 

victoria fără ei, la început le-au trimis cîţiva călăreţi, iar pen¬ 
tru viitor aveau de gînd să le vină în ajutor syracusanilor mai 
mult cu fapta, dar în clipa de faţă, ca să nu lase impresia că 
dau prea puţin ajutor atenienilor, de vreme ce aceştia fuse¬ 
seră mai puternici în luptă, aveau de gînd ca, în cuvinte, să 
le dea aceleaşi răspunsuri amîndurora. (2) Şi, deliberînd ei, 
le-au răspuns astfel: „Deoarece există un război între atenieni 
şi syracusani, cu care noi sîntem aliaţi, socotim că este potri¬ 
vit cu jurămintele depuse în clipa de faţă să nu dăm ajutor 
nici unora nici altora". Solii unora şi ai celorlalţi au plecat. (3) 
Syracusanii s-au pregătit cît au putut de război, iar atenienii, 
avînd tabăra în Naxos, interveneau totuşi în Sicilia pentru 
a cîştiga cît mai mulţi aliaţi. (4) Sicelii însă, care erau 
aşezaţi în cîmpie, fiind supuşi syracusanilor, s-au desprins de 
ei, dar nu mulţi. Iar aşezările care se aflau în Mesogeea 36 
şi care erau întotdeauna autonome, erau, cu mici excepţii, de 
partea atenienilor şi le procurau grîu pentru armată şi unii 
chiar bani. (5) Atenienii, pornind cu armată, au silit să cedeze 
pe aceia care nu se dăduseră de bunăvoie de partea lor; în pri¬ 
vinţa celorlalţi, erau împiedicaţi să-i atace de către syracusani, 
care le trimiteau gărzi şi ajutoare militare. în timpul iernii, 
pornind din Naxos spre Catana, au ridicat tabăra care fusese 
incendiată de syracusani. (6) Au mai trimis o triremă în Car- 
tagina, ca să încheie prietenie, cu scopul de a le veni în ajutor, 
una în Etruria, iar unele cetăţi au şi anunţat că vor lua parte 
la război cu ei. Atenienii au mai dat de veste şi sicelilor, şi, 
trimiţînd soli la Egesta, le cereau să le trimită cît mai mulţi 
călăreţi, fier, cărămizi şi alte materiale necesare pentru ase¬ 
diu; astfel, ei pregăteau toate cele ce trebuiau pentru ca, la 
începutul primăverii, să înceapă războiul. (7) Solii syracusani¬ 
lor trimişi la Corint şi la Sparta, plutind pe lîngă Italia, în¬ 
cercau să convingă pe italioţi să nu treacă cu vederea acţiunile 
atenienilor, deoarece sînt curse îndreptate la fel şi împotriva 
lor, şi, după ce au ajuns în Corint, au ţinut cuvîntări cerînd 
corintienilor să le vină în ajutor, în virtutea înrudirii. (8) Co- 
rintienii au votat cei dintîi că le vor veni în ajutor cu tot 
avîntul şi au trimis şi ei soli, împreună cu cei syracusani, la 
Sparta, pentru ca să încerce să-i convingă pe spartani să ducă 


37 — Războiul peloponesiac 

mai lămurit războiul de acolo împotriva atenienilor şi să tri¬ 
mită ajutor în Sicilia. (9) La Sparta au venit şi solii din Corint, 
şi era de faţă şi Alcibiades, împreună cu ceilalţi fugari; el tre¬ 
cuse atunci, imediat, pe o navă de transport de la Thurium la 
Cyllene. în Eleea, apoi trecuse la Sparta, unde se dusese la 
chemarea spartanilor, punîndu-se la adăpostul unei convenţii. 
De bună seamă, se temea de spartani din pricina faptei să- 
vîrşite în legătură cu înfrîngerea de la Mantineia. (10) Astfel, 
în adunarea spartanilor s-au întîlnit corintienii, syracusanii şi 
Alcibiades, şi au formulat aceleaşi cereri, iar lacedemonienii 
s-au lăsat convinşi. însă, deoarece eforii şi ceilalţi dregători 
plănuiau să trimită soli la Syracusa spre a împiedica pe syra- 
cusani să cadă de acord cu atenienii, dar nu erau dispuşi să 
le vină în ajutor, Alcibiades, păşind în faţa adunării, a început 
să aţîţe pe lacedemonieni, vorbindu-le în felul următor: 

89 (1) „Este necesar să vă vorbesc mai întîi despre acuzaţiile 
care ni se aduc, pentru ca nu cumva, fiind bănuitori faţă de 
mine, să ascultaţi cu mai puţină bunăvoinţă cele ce vă voi 
spune în interesul obştesc. (2) Deşi părinţii mei au denunţat 
proxenia cu voi în urma unei învinuiri, eu însumi, încercînd 
s-o repun în fiinţă, am căutat să vă cultiv şi în alte împreju¬ 
rări şi în dezastrul pe care l-aţi suferit la Pylos. Dar, deşi eu 
aveam foarte multă bunăvoinţă faţă de voi, v-aţi împăcat cu 
atenienii şi prin ei aţi oferit putere duşmanilor mei, iar mie 
mi-aţi adus dezonoare. (3) Din această pricină aţi fost loviţi 
pe bună dreptate de mine la Mantineia şi la Argos şi în alte 
împrejurări în care eu m-am ridicat împotriva voastră. Acum, 
dacă cineva nici atunci, cînd suferea, nu era mîniat pe drept 
pe mine, să cerceteze adevărul şi să-şi schimbe convingerea; 
dacă cineva mă socoteşte un om rău, pentru că m-am ataşat mai 
mult de popor, va şti că nici în acest caz mînia lui nu este de 
loc dreaptă. (4) într-adevăr, noi întotdeauna sîntem duşmani 
tiranilor, iar toţi acei care se împotriveau tiraniei au căpătat 
numele de «popor» şi de atunci dăinuie la noi preponderenţa 
poporului. Dar dacă o cetate devenea democratică era necesar 
ca majoritatea să se conformeze rînduielii existente. (5) Deşi 
domnea în cetate o lipsă de frîu în toate, încercam să fim mai 

cumpătaţi în politică. Dar alţii au fost, şi odinioară şi acum, 
aceia care au împins gloata la acţiuni mai rele. (6) Tocmai 
aceia m-au exilat şi pe mine. Noi însă am fost mereu în fruntea 
poporului, socotind că forma politică, în care cetatea ajunsese 
cea mai mare şi cea mai liberă şi pe care a primit-o de la stră¬ 
buni o va păstra; noi, care avem o oarecare înţelepciune, cu¬ 
noaştem democraţia şi eu n-am fost un democrat mai prejos 
decît oricare altul şi pentru asta aş putea fi insultat şi mai 
mult. în privinţa aşa-zisei nebunii a mea nu s-ar putea spune 
nimic nou. Iar părăsirea acestei nebunii nu ni se părea sigură, 
cînd voi duşmanii eraţi aşezaţi lîngă noi. 

90 (1) Acestea deci au fost acuzaţiile care mi-au fost aduse, 
iar în privinţa lucrurilor despre care trebuie voi să deliberaţi 
eu vă informez care sînt, dacă ştiu eu ceva mai mult. (2) Am 
plutit în Sicilia, mai întîi ca să supunem pe sicilieni, dacă vom 
putea, iar după ei să-i supunem şi pe italioţi, apoi să înlăturăm 
şi stăpînirea cartaginezilor şi, pe urmă, să încercăm să-i supunem şi 
pe ei. (3) Şi dacă aceste lucruri fie în totalitatea lor, fie în ma¬ 
joritate, ne-ar fi reuşit, aveam de gînd să atacăm Peloponesul, 
aducînd toată armata elenilor de acolo, care ni s-ar fi adăugat; 
angajînd cu bani mulţi barbari, iberi şi de altă origine dintre 
aceia, care după părerea tuturor, sînt cei mai războinici dintre 
barbari şi, construind apoi multe trireme, în afară de ale noas¬ 
tre, pentru că Italia are lemne din belşug; după aceea, blocînd 
cu flota cetăţile de la marginea Peloponesului, iar împotriva al¬ 
tora dînd atacuri de pe uscat şi cucerindu-le pe unele cu 
forţa, iar pe altele asediindu-le, noi nădăjduiam că foarte uşor 
le vom supune pe toate acestea şi, după aceea, vom obţine do¬ 
minaţia asupra întregii elenimi. (4) Bani şi grîu, pentru ca să 
le procurăm cît mai uşor, ne aduceau îndeajuns ţinuturile cu¬ 
cerite de acolo, în afară de rezervele din patrie. 

91 (1) Aceste lucruri le-aţi auzit în legătură cu flota plecată 
acum, din partea unuia care ştia foarte bine planurile noastre. Cei¬ 
lalţi comandanţi, care au rămas, desigur, dacă vor putea, le 
vor aduce la fel la îndeplinire. Acum, aflaţi că sicilienii nu 

vor supravieţui, dacă nu le veţi veni în ajutor. (2) Desigur, si¬ 
cilienii sînt mai neexperimentaţi în războaie decît voi, totuşi, 
dacă s-ar aduna în număr mare, încă şi acum ar putea să supra¬ 
vieţuiască. Syracusanii singuri, dacă ar fi înfrînţi în luptă şi 
în acelaşi timp ar avea un eşec datorită corăbiilor, nu vor 
putea să reziste împotriva armatei atenienilor care se găseşte 
acolo. (3) Iar dacă această cetate va fi cucerită, întreaga Si- 
cilie va fi cucerită şi, după aceea, şi Italia şi atunci pericolul 
despre care v-am vorbit adineaori nu va întîrzia mult timp 
să cadă şi asupra voastră. (4) Astfel că fiecare dintre voi să nu 
creadă că deliberaţi numai despre Sicilia, ci deliberaţi chiar 
despre întregul Pelopones, dacă nu veţi trece la fapte în grabă, 
şi dacă nu veţi trimite o armată îmbarcată pe corăbii, ai cărei 
oameni să fie vîslaşi şi să poată fi apoi îndată înarmaţi ca 
hopliţi; dar lucrul pe care-1 socotesc eu mai important decît 
armata este să se trimită un comandant spartan, care în acelaşi 
timp să pună în rînduială pe ostaşii recrutaţi acolo şi să si¬ 
lească pe aceia care nu vor să vină. în acest fel şi prietenii 
voştri de acolo vor prinde mai mult curaj şi aceia care stau 
la îndoială vi se vor alătura mai fără teamă. (5) în acelaşi 
timp trebuie să purtaţi război aici mai cu energie pentru ca 
syracusanii, văzînd că vă îngrijiţi de ei, să reziste mai mult, 
iar atenienii să fie nevoiţi să trimită mai puţin ajutor aliaţilor 
lor. (6) Trebuie să înconjuraţi cu zid Deceleia, din Attica, o lu¬ 
crare de care atenienii se tem foarte mult şi singura care 
socotesc că a mai rămas neîncercată în acest război. Se ştie că 
oamenii pot să dea lovituri foarte puternice duşmanilor, dacă 
vor putea să afle de ce se tem ei mai mult şi, fiind bine in¬ 
formaţi, le vor da lovitura de care se tem. în chip firesc fiecare 
dintre duşmani cînd află foarte amănunţit de primejdia care-1 
paşte este cuprins foarte mult de teamă. (7) Iar avantajele pe 
care le veţi obţine pentru voi înşivă, ţinînd în frîu pe duşmani, 
prin înconjurarea lor cu ziduri, am să vi le prezint pe scurt, 
lăsînd multe la o parte. într-adevăr, cetăţile cu care este îm¬ 
podobită ţara Atticii multe vor veni la noi fiind ocupate, iar 
altele vor veni de bunăvoie; atenienii vor fi apoi lipsiţi de 
veniturile minelor de argint de la Laurion şi de toate veni¬ 
turile de pe uscat şi de foloasele pe care le trag de pe urma 

judecăţilor, dar mai ales de veniturile care le vin de la propriii 
lor aliaţi şi care, desigur, socotind că tisturile sînt pradă 
unui război violent din partea voastră, le vor vărsa din ce 
în ce mai puţin contribuţiile. 

92 (1) De voi depinde, lacedemonilor, ca ceva din toate 
acestea să se realizeze cît mai repede, pentru că este cu 
putinţă — şi cred că nu vă veţi înşela — şi am mare încredere. 
(2) Socotesc că nimeni dintre voi nu mă socoteşte rău, dacă 
eu acum atac violent împreună cu duşmanii, deşi mai înainte 
se părea că îmi iubesc cetatea, şi dacă nu-mi bănuiţi since¬ 
ritatea vorbirii, tocmai fiindcă sînt exilat. într-adevăr, eu sînt 
exilat datorită răutăţii celor răi şi nu pentru ca să vin în aju¬ 
torul vostru, dacă mă veţi asculta. (3) Şi mai îndîrjiţi nu 
sînteţi voi care daţi lovituri duşmanilor voştri, ci dimpotrivă 
cei care silesc pe prieteni să devină duşmani. (4) Iar iubirea 
mea de patrie nu constă în nedreptăţile pe care le îndur, ci 
în politica fără greş pe care am dus-o. Acum eu nu socotesc 
că mă îndrept împotriva patriei care nu mai există, ci caut 
să-mi dobîndesc patria care nu există. Aşa că este bun ce¬ 
tăţean nu acela care nu atacă propria lui patrie, după ce a 
pierdut-o pe nedrept, ci cela care, mînat de dorul de patrie, 
caută s-o redreseze prin orice mijloace cînd ea este în sufe¬ 
rinţă. (5) Tot aşa şi eu vă cer, spartanilor, să vă folosiţi de 
mine şi în primejdie şi în restrişte, ştiind acea vorbă pe care 
o spun toţi, că, dacă v-am dat lovituri puternice cînd vă eram 
duşman, v-aş putea aduce foarte multe foloase dacă v-aş fi 
prieten şi asta cu atît mai mult cu cît ştiu foarte bine situaţia 
atenienilor, iar pe a voastră o bănuiesc; vă cer ca să vă daţi 
seama că voi deliberaţi pentru cele mai importante interese, 
şi să nu şovăiţi să porniţi expediţia atît în Sicilia cît şi în 
Attica, pentru ca, aflîndu-vă acolo cu o mică parte din ar¬ 
mată să puteţi salva mari interese şi să distrugeţi puterea 
atenienilor, nu numai pe cea pe care o au acum, dar şi pe cea 
pe care ar putea s-o aibă în viitor, şi după aceea să puteţi 
locui în linişte şi să conduceţi întreaga Eladă de bunăvoia 
ei si nu silită". 

93 (1) Astfel a vorbit Alcibiades. Iar lacedemonienii, care 
plănuiau încă de mai înainte să pornească în expediţie îm¬ 
potriva Atenei, dar tot şovăiseră şi amînaseră, au prins 
mult mai mult curaj cînd Alcibiades le-a spus aceste lucruri, 
mai ales că socoteau că le auziseră de la unul care le cu¬ 
noştea. (2) In acest fel, ei au început să dea un mare impuls 
pregătirii asediului cetăţii Deceleia şi, îndată după aceea, să 
trimită şi celor din Sicilia ajutor. Au şi rînduit ca comandant 
al syracusanilor pe Gylippos, fiul lui Cleandridas, şi i-au porun¬ 
cit să delibereze cu cei de acolo şi cu corintienii şi să facă 
în aşa fel încît să dea ajutor, după posibilităţi, celor de acolo. 

(3) Gylippos a poruncit ca corintienii să-i trimită la Asine 
două corăbii, să pregătească şi pe acelea pe care au de gînd 
să le trimită şi, cînd va fi momentul, să pornească plutirea. 

(4) După luarea acestor măsuri, au plecat din Lacedemonia. 
A venit apoi şi trirema atenienilor din Sicilia, pe care coman¬ 
danţii o trimiseseră ca să aducă bani şi călăreţi. Atenienii fiind 
informaţi, au votat să trimită armatei hrană şi călăreţi. Iarna 
s-a terminat şi cu ea al şaptesprezecelea an al acestui război,, 
pe care l-a scris Thucydides. 

94 (1) La începutul primăverii anului următor, atenienii 
din Sicilia, ridicînd ancora din Catana, au pornit spre Me- 
gara, din Sicilia, ai cărei locuitori, pe vremea tiranului Gelon,. 
aşa cum am spus şi mai înainte, au fost strămutaţi de syra- 
cusanii, care le stăpînesc pămîntul. (2) Debarcînd, atenienii 
au început să devasteze ogoarele dar, ajungînd la o întări- 
tură a syracusanilor şi neputînd s-o cucerească imediat, au 
pornit şi cu pedestrimea şi cu corăbiile la rîul Terias şi, făcînd 
debarcări, au început să devasteze pămîntul şi au dat foc 
holdelor. întîlnind cîţiva syracusani, nu prea mulţi, i-âu ucis 
şi, înălţînd un monument în cinstea biruinţei, s-au retras la 
corăbii. (3) Şi înapoindu-se cu corăbiile la Catana, s-au apro¬ 
vizionat acolo cu grîu şi au pornit cu toată armata spre 
Centoripa, o cetate a sicelilor şi, atrăgîndu-şi-o prin bună în¬ 
ţelegere, au plecat, dînd, în acelaşi timp, foc griului de la 
Inessa şi Hybla. (4) Venind apoi la Catana, găsesc acolo două 
sute cincizeci de călăreţi, care tocmai sosiseră de la Atena* 

fără cai şi fără echipamentul cailor, la gîndul că vor găsi pe 

loc cai; au mai trimis treizeci de arcaşi călări şi 300 de ta- 

lanţi de argint. 

95 (1) în aceeaşi primăvară, lacedemonienii au pornit în 

expediţie şi la Argos, şi au ajuns pînă la Cleonai, dar, pro- 
ducîndu-se un cutremur, s-au retras. După aceea argeienii, 
năvălind în localitatea Thyreates, care le este vecină, au luat 
multă pradă de la lacedemonieni, care a fost vîndută pe nu 
mai puţin de douăzeci de talanţi. (2) Democraţii de la Thes- 
piai, în aceeaşi vară, atacînd pe cei care deţineau puterea, 

n-au putut să-i înfrîngă, căci, datorită ajutorului dat de te- 

bani, unii au fost prinşi iar alţii au fugit la Atena. 

96 (1) în aceeaşi vară, syracusanii, cînd au aflat că ate- 
nienilor le-au venit călăreţi şi că sînt gata să pornească 
împotriva lor, au socotit că dacă atenienii nu vor pune stă- 
pînire pe Epipolai, un punct prăpăstios aşezat în partea de 
nord a cetăţii, nu vor putea să-l înconjure uşor cu ziduri, chiar 
dacă i-ar înfrînge în luptă; aşa că au făcut planul ca să stră¬ 
juiască locurile de acces, pentru ca duşmanii, cînd vor începe 

i 

să urce, să nu le scape din vedere, deoarece nu vor putea 
să se urce pe alt drum. (2) într-adevăr, cealaltă parte a lo¬ 
cului este prăpăstioasă, înspre cetate însă el este înclinat şi 
se vede în întregime interiorul cetăţii. Syracusanii l-au nu¬ 
mit Epipolai, pentru că se ridică deasupra întregii cetăţi. (3) 
Syracusanii, ieşind în întîmpinare, în masă, în cîmpia de lîngă 
rîul Anapos, de cum s-a făcut ziuă (pentru că din întîmplare 
Hermocrates cu comandanţii lui tocmai luase comanda) au 
trecut în revistă armele, apoi au ales şase sute de hopliţi, 
punîndu-i sub comanda lui Diomilos, un exilat din Andros, 
pentru ca să facă de strajă pe Epipolai şi, dacă se va ivi altă 
nevoie, să se poată concentra şi să vină repede în apărare. 

97 (1) Atenienii, în această noapte, ca şi în ziua urmă¬ 
toare fuseseră spionaţi de syracusani, dar care nu i-au ob¬ 
servat, au reuşit ca, pornind cu toată armata din Catana, să 
ocupe localitatea numită Leul, care este la o distanţă de 

6—7 stadii de Epipolai, şi să debarce pedeştrii şi să ancoreze 
corăbiile la Thapsos. Această localitate este o bucată de ţărm, 
într-un istm strimt, care înaintează în mare şi nu este de¬ 
parte nici de cetatea Syracusa nici pe mare, nici pe jos. (2) 
Armata navală a atenienilor, după ce a înconjurat istmul 
de la Thapsos cu şanţuri, şedea liniştită. Armata pedestră a 
pornit îndată pe uscat spre Epipolai şi a putut să se urce 
şi a reuşit să-i surprindă, urcînd pe la Euryelos, mai înainte 
ca syracusanii să prindă de veste şi să vină din livadă şi 
din punctul de pază. (3) Au sărit în ajutor şi ceilalţi syracusani, 
fiecare cît a putut mai repede, şi cei şase sute de ostaşi ai 
lui Diomilos; mai înainte de a veni în contact cu duşmanul, 
au avut de străbătut, de la livadă, nu mai puţin de douăzeci 
şi cinci de stadii 37 . (4) Syracusanii, aflîndu-se cam în dezor¬ 
dine, au dat de ei şi, fiind înfrînţi în luptă, s-au retras iarăşi 
în cetate, pe Epipolai. Este ucis Diomilos, iar dintre ceilalţi, 
ca la trei sute. (5) După aceasta, atenienii, înălţînd un monu¬ 
ment în cinstea biruinţei şi dînd syracusanilor morţii, pe baza 
unui armistiţiu, s-au coborît spre cetate în ziua următoare şi, 
cum syracusanii n-au sărit să-i atace, s-au retras şi au con¬ 
struit fortăreaţa de la Labdalon, pe înălţimile prăpăstioase 
de la hotarele punctului Epipolai spre Megara, pentru ca să 
aibă un depozit şi pentru mărfuri şi pentru bani cînd vor 
porni, sau la luptă, sau la ridicarea zidului. 

98 (1) Nu cu mult mai tîrziu le-au venit trei sute de călă¬ 
reţi de la Egesta, iar de la siceli şi de la naxieni şi din alte 
părţi, ca la o sută. Atenienii aveau cam la două sute cinci¬ 
zeci de călăreţi, cărora le-au dat cai luaţi de la Egesta şi Ca- 
tana, iar pentru alţii au cumpărat cai şi astfel s-au strîns, în 
total, cam şase sute cincizeci de călăreţi. (2) Şi, punînd o 
strajă la Labdalon, atenienii au pornit spre Syca, unde, aşe- 
zîndu-se, au înconjurat în grabă locul de jur împrejur cu zi¬ 
duri. Pe syracusani i-a impresionat iuţeala cu care ridicau 
zidul şi, pornind împotriva lor, au plănuit să dea o luptă şi să 
nu privească indiferenţi la ridicarea zidului. (3) Aşezîndu-se 
în linie de bătaie unii împotriva celorlalţi, comandanţii syra¬ 
cusanilor cînd şi-au văzut armata împrăştiată şi-au dat seama 

că nu va putea fi pusă uşor în rînduială, aşa că au dus-o 
iarăşi în cetate, în afară de cîţiva călăreţi. Aceştia, rămî- 
nînd pe loc, împiedicau pe atenieni să aducă pietre pentru 
zid şi să se împrăştie pe o mai mare distanţă. (4) O unitate 
de hopliţi atenieni şi toată călărimea ateniană împreună cu 
oi, pornind la atac, au respins pe călăreţii syracusanilor, au 
ucis pe cîţiva dintre ei şi au înălţat un monument de biruinţă, 
pentru lupta de cavalerie. 

99 (1) A doua zi, o parte din atenieni au început să con¬ 
struiască zidul dinspre partea de miazănoapte a circumvala- 
ţiei, iar alţii aduceau pietre şi lemne, pe care le aruncau 
mereu în punctul Trogilos, pe unde puteau să ridice zidul cît 
mai scurt, pornind de la marele port spre partea cealaltă a 
mării. (2) Syracusanii, sub comanda lui Hermocrates, nu vo¬ 
iau să se avînte în primejdie împotriva atenienilor cu toată 
armata, ci socoteau că este mai bine să ridice un zid pe 
unde aceia aveau de gînd să ridice zidul şi, dacă le vor lua 
înainte, să-i încercuiască, iar dacă atenienii vor sări în apă¬ 
rare să le trimită o parte din armată împotrivă; ei socoteau 
că le-o vor putea lua înainte blocînd căile de acces cu pari 
şi că duşmanii, încetînd lucrul, se vor îndrepta spre ei cu 
toţii. (3) Au ieşit deci să ridice ziduri, începînd din propria 
lor cetate; avînd să ducă un zid oblic în partea de jos a cir- 
cumvalaţiei, atenienii au tăiat măslinii din jurul templului 
şi au ridicat turnuri de lemn. (4) Corăbiile atenienilor n-au 
mai plutit din Thapsos spre marele port, căci syracusanii do¬ 
minau încă poziţiile pe mare, iar atenienii îşi aduceau pro¬ 
viziile de la Thapsos pe uscat. 

100 (1) Syracusanii au socotit că este gata şi că au ajuns 
la sfîrşitul construcţiei palisadei şi fortăreţei; au constatat că 
atenienii nu porniseră să-i împiedice, pentru că se temeau 
ca nu cumva, împărţindu-se în două, syracusanii să-i atace 
mai uşor, mai ales că şi duseseră zidul chiar împotriva lor; 
de aceea, lăsînd o singură strajă pentru fortăreaţă, s-au retras 
în cetate, iar atenienii le-au tăiat apeductele subterane, care le 
duceau apă de băut în cetate şi pîndind şi pe ceilalţi syra- 

cusani, care la amiază şedeau în corturi şi pe unii care se 
retrăseseră în cetate, cît şi pe cei care stăteau, fără grijă, de 
strajă la palisadă, au înarmat trei sute dintre ei, pe alese, 
şi cîţiva dintre cei uşor înarmaţi, dîndu-le instrucţiuni să 
alerge în grabă, spre fortăreaţă; restul armatei a fost împăr¬ 
ţită în două, o parte a pornit cu un comandant spre cetate, 
pentru a întîmpina un eventual atac duşman, iar cealaltă 
parte, cu celălalt comandant, a pornit spre partea palisadei 
dinspre poarta cetăţii. (2) Cei trei sute de ostaşi, pornind la 
atac, au cucerit palisada, iar străjerii, părăsind-o, au fugit 
spre partea anterioară a fortăreţei, care se găsea în punctul 
Temenites. Duşmanii care i-au urmărit au căzut asupra lor şi, 
intrînd jnăuntrul fortăreţei, au fost iarăşi respinşi cu forţa de 
către syracusani, şi aici au fost ucişi cîţiva dintre argeieni şi 
atenieni. (3) Retrăgîndu-se toată armata, au suprimat zidul, 
au lăsat palisada, au luat parii cu ei şi au înălţat un monu¬ 
ment în cinstea biruinţei. 

101 (1) A doua zi, atenienii, pornind de la circumvalaţie, 
au început să ridice un zid în jurul prăpastiei de deasupra 
mlaştinii 38 , această înălţime de pe Epipolai este îndreptată spre 
limanul cel mare, pe unde puteau ei să se ducă pe calea cea 
mai scurtă, brîul fortificaţiei coborînd apoi pe un teren lin 
şi prin mlaştini spre liman. (2) Syracusanii, pornind în acest 
timp şi ei, au început să ridice o palisadă, începînd de la 
cetate, chiar prin mijlocul mlaştinii. în acelaşi timp, s-au 
apucat să sape un şanţ, pentru ca atenienii să nu poată să-şi 
ducă zidul pînă la mare. (3) Atenienii, după ce au terminat 
lucrarea de pe înălţimea prăpăstioasă, au pornit să acţio¬ 
neze 39 iarăşi la şanţul şi la întăritura syracusanilor; au dat 
ordin corăbiilor să pornească din Thapsos spre marele port 
al syracusanilor, iar ei, la revărsatul zorilor, au pornit să 
coboare de pe Epipolai în cîmpie; şi, aruncînd de-a curmezişul 
lacului, pe unde era nămol, teren stabil, uşi şi scînduri legate 
între ele, au trecut lacul pe ele, iar la revărsatul zorilor au 
capturat întăritura şi groapa, afară de o mică porţiune, apoi 
au cucerit şi restul. (4) S-a dat şi o luptă în care au învins 
atenienii; syracusanii care deţineau flancul drept au fugit 

spre cetate, iar cei care erau în flancul stîng spre rîu. Cei 
trei sute de atenieni aleşi, voind să le taie trecerea, au luat-o 
în fugă spre pod. (5) Syracusanii, temîndu-se — căci aci se 
aflau mulţi dintre călăreţii lor — au pornit cu toţii împotriva 
celor trei sute şi, respingîndu-i, s-au năpustit asupra flancului 
drept al atenienilor. Şi la năvala lor a fost cuprinsă de frică 
şi prima unitate a flancului. (6) Lamachos, văzînd ceea ce se 
petrecea, a sărit din flancul stîng cu cîţiva arcaşi în ajutor 
şi luînd pe argeieni a trecut un şanţ, apoi, rămînînd numai cu 
cîţiva, dintre cei care trecuseră împreună cu el, a fost ucis 
şi el şi cinci sau şase dintre aceia care îl însoţeau. Syracusa¬ 
nii le-au luat-o repede înainte şi i-au prins, dincolo de rîu, 
într-o poziţie sigură. în urma sosirii celeilalte părţi a atenie¬ 
nilor ei s-au retras. 

102 (1) în acest timp, aceia care se refugiaseră* cei dintîi 
în cetate, cînd au văzut ceea ce se petrecea, au sărit iarăşi 
curajoşi din cetate şi s-au rînduit împotriva atenienilor, care 
le stăteau în faţă; pe o parte din ei i-au trimis la circum- 
valaţia de pe Epipolai, socotind că o vor găsi fără apărători. 
(2) Şi, într-adevăr, au cucerit zece plethre din zidul de apă¬ 
rare al circumvalaţiei şi le-au distrus, dar Nicias a împiedicat 
să distrugă circumvalaţia însăşi; el fusese lăsat la circumvala- 
ţie, fiind bolnav. Dîndu-şi seama că duşmanii nu vor putea, 
în această situaţie, să învingă, din lipsă de oameni, el a po¬ 
runcit slujitorilor™ să dea foc uneltelor de război şi lemnelor 
care fuseseră aruncate înaintea zidului. (3) Lucrurile s-au 
petrecut aşa pentru că syracusanii nu ' au mai avansat, din 
pricina focului, şi s^au retras iarăşi. A început să sosească 
la circumvalaţie şi ajutorul de la atenienii de jos, care urmă¬ 
reau pe syracusanii de acolo şi odată cu ei, pluteau în ma¬ 
rele port şi corăbiile care, aşa cum s-a spus, porniseră de la 
Thapsos. (4) Syracusanii din partea de sus a înălţimii, văzînd 
acestea, au pornit în grabă spre cetate şi, împreună cu ei, 
întreaga armată a syracusanilor, socotind că ei n-ar mai fi 
în stare să împiedice cu armata de faţă ridicarea zidului spre 
mare. 

103 (1) După aceasta, atenienii au ridicat un monument 
în cinstea biruinţei, au dat syracusanilor morţii prevăzuţi de 
armistiţiu şi au adus în tabără pe cei căzuţi cu Lamachos, 
şi pe el însuşi. Şi, fiind prezentă întreaga armată, şi pedestră 
şi navală, au pornit de pe Epipolai şi de pe înălţimea stîn- 
coasă să ridice un zid dublu pînă la mare, pentru ca să izo¬ 
leze în cetate pe syracusani. (2) Aprovizionările pentru armată 
se făceau din toate părţile Italiei. Atenienilor le-au venit mulţi 
aliaţi şi de la siceli, aceia care mai înainte fuseseră nebăgaţi 
în seamă, în fine le-au venit şi din Etruria trei nave pente- 
contere. Şi celelalte avantaje le mergeau aşa cum nădăjdui- 
seră. (3) într-adevăr, syracusanii socoteau că nu vor mai în¬ 
vinge în război, de vreme ce nu le venea nici un ajutor din 
Pelopones, iar pe de altă parte discutau, şi între ei, şi cu 
Nicias, despre o eventuală înţelegere. într-adevăr, după moar¬ 
tea lui Lamachos, Nicias singur deţinea comanda. (4) Şi, în¬ 
tr-adevăr, nu se lua nici o hotărîre, ci aşa cum era şi firesc, 
cînd oamenii se găseau în încurcătură şi erau asediaţi chiar 
mai mult decît înainte, multe lucruri i se spuneau lui Nicias 
şi încă şi mai multe se spuneau în cetate. într-adevăr, syracu¬ 
sanii se bănuiau între ei, din pricina nenorocirii abătute 
asupra lor şi chiar au destituit pe comandanţii în timpul 
conducerii cărora se întîmplaseră aceste eşecuri, la gîndul 
că primiseră lovituri fie din pricina nenorocului, fie din 
pricina trădării acestora; aşa că, în locul lor au ales pe alţii, 
pe Heracleides, pe Eucles şi pe Tellias. 

104 (1) în acest timp, Gylippos, lacedemonianul, şi corăbi¬ 
ile pornite din Corint se aflau la Leucas, avînd intenţia să 
vină cît mai degrabă în ajutor în Sicilia. Le veneau însă 
veşti groaznice şi toate plăsmuite în acelaşi scop, anume că 
Syracusa fusese în întregime înconjurată de zid. Nemaiavînd 
Gylippos nici o nădejde în privinţa Siciliei, voia să supună 
Italia. De aceea, el însuşi, împreună cu Pythes corintianul, cu 
două corăbii spartane şi cu două corintiene, au trecut în cea 
mai mare grabă golful Ionic, mergînd spre Tarent, iar corin- 
tienii, echipînd, în afară de cele zece corăbii proprii, alte 
două leucadiene şi trei ambraciote, aveau să plutească pe 

mare mai tîrziu. (2) Gylippos, pornind o solie din Tarent, mai 
întîi la Thurioi, a reînnoit dreptul de cetăţenie a tatălui său, 
dar, neputînd să şi-i atragă, a ridicat ancora şi a plutit în 
jurul Italiei; fiind însă surprins de vînt în golful Terinaios 
care suflă puternic pe aici, a pornit dinspre miazănoapte, 
împins fiind în largul mării şi zbuciumat iarăşi de furtună, 
a acostat într-un punct în apropierea Tarentului. Apoi, tră- 
gînd pe uscat corăbiile, care suferiseră din pricina furtunii, 
le-a pregătit din nou pentru plutire. (3) Nicias, cînd a aflat 
că Gylippos vine pe mare, a privit cu dispreţ la numărul 
corăbiilor lui la fel ca şi thurienii, şi socotea că Gylippos vine 
înarmat mai degrabă ca un pirat şi de aceea nu lua nici o 
măsură de pază. 

105 (1) In aceeaşi vară şi lacedemonienii împreună cu alia¬ 
ţii lor au năvălit în Argos şi au devastat o mare porţiune 
din teritoriu. Atenienii au sărit în ajutor cu treizeci de corăbii 
care au rupt, în modul cel mai vădit, tratatul încheiat cu la¬ 
cedemonienii. (2) într-adevăr, mai înainte, ei făceau debar¬ 
cări împreună cu argeienii şi mantineenii, pornind de la 
Pylos ca nişte piraţi, şi purtînd război mai mult în jurul 
Peloponesului decît în Laconia, şi de multe ori, la îndemnul 
argeienilor, de a sta cu armele în Laconia şi de a nu prăda 
împreună cu ei, nu voiau să se întoarcă. Atunci sub condu¬ 
cerea lui Pythodoros, Laispodias şi Demaratos, atenienii au 
debarcat în Epidauros Limera la Prasiai şi în alte loca¬ 
lităţi pe care le-au devastat şi au dat şi mai întemeiat mo¬ 
tiv de a lupta împotriva atenienilor. (3) Cînd s-au retras 
atenienii din Argos cu corăbiile şi apoi lacedemonienii, arge¬ 
ienii au năvălit în Phliasia, au devastat pămîntul şi, ucigînd 
cîţiva oameni, s-au retras acasă. 




CARTEA A VH-A 




1 (1) Gylippos şi Pythen, după ce au pregătit corăbiile, 
au pornit din Tarent spre locrii epizephyrei 1 şi, aflînd sigur 
că Syracusa nu este cu totul încercuită cu ziduri şi că este 
posibil să pătrundă cu armata pe Epipolai, s-au întrebat dacă 
este mai bine să rişte plutirea, avînd Sicilia în dreapta, sau 
dacă nu-i preferabil s-o lase în stînga şi să plutească mai 
întîi spre Himera de unde să strîngă pe himerai şi pe alţi sol¬ 
daţi, întrebuinţînd calea convingerii, şi să pornească pe uscat. 
(2) Au hotărît să plutească spre Himera, mai ales că cele 
patru corăbii attice, pe care le trimisese Nicias, nu sosiseră 
la Rhegium cînd aflase că ei sînt în ţinutul locrienilor. Scă- 
pînd ei neobservaţi de această ^ strajă, au trecut prin strîm- 
toare şi după ce s-au oprit puţin la Rhegium şi la Messene, 
s-au dus la Himera. (3) Aci, atenienii au convins pe himerai 
să lupte alături de ei, să-i urmeze şi himeraii înşişi, dar să 
procure arme oamenilor de pe corăbiile lor, care nu aveau — 
atenienii trăseseră pe uscat corăbiile la Himera — şi, tri- 
miţînd la selinuntini, i-au îndemnat să le iasă în cale cu 
toată armata, într-un anumit punct. (4) Atenienilor le promi- 
seseră armată, nu prea multă, şi gelienii, şi cîţiva dintre si- 
celi, care erau gata să înainteze cu mult mai mult avînt; 
[avîntul se datora şi faptului] că murise de curînd Archonides, 
care, dominînd peste o parte din sicelii de acolo şi avînd o 
oarecare putere, era prieten cu atenienii; pe lîngă asta se 
aşteptau ca şi Gylippos să vină în toată graba de la Sparta. 
(5) Gylippos, pornind spre Syracusa, a luat exact şapte sute 
de corăbieri şi epibaţi de-ai lor, înarmaţi, apoi o mie de 
hopliţi şi soldaţi uşor înarmaţi, şi o sută de călăreţi din Himera, 
cîţiva soldaţi uşor înarmaţi şi călăreţi din Selinus şi cîţiva călă¬ 
reţi din Gela, în total o mie de siceli, şi a pornit spre Syracusa. 

2 (1) Corintienii din Leucas au sărit în ajutor, cu celelalte 
corăbii, cît au putut mai repede şi împreună cu ei şi Gongy- 


3$ — Războiul peloponesiac 


593 



THUCYDIDES 


los, unul dintre comandanţii corintieni; acesta, cu toate că 
a plecat cel din urmă, cu o singură corabie, a ajuns la Syra- 
cusa cel dintâi, cu puţin înaintea lui Gylippos. (2) Şi, găsin- 
du-i gata să ţină o adunare, spre a hotărî retragerea din răz¬ 
boi, i-a împiedicat de la acest lucru şi i-a încurajat, spunînd 
că vin în grabă şi alte corăbii, sub comanda lui Gylippos, fiul 
lui Cleandridas, trimis de lacedemonieni. (3) Syracusanii, cînd 
au aflat că se apropie Gylippos, au prins curaj şi au ieşit cu 
toată armata în calea lui. Gylippos, cucerind în drum Ietai 2 
şi fortăreaţa sicelilor, a sosit la Epipolai în formaţie de luptă. 
(4) Şi, urcîndu-se prin punctul Euryelos, pe unde se urcaseră 
şi atenienii la început, a pornit împreună cu syracusanii spre 
punctul întărit al atenienilor. întâmplarea a făcut să sosească 
în acelaşi moment în care atenienii terminaseră dublul zid, 
pe o distanţă de şapte sau opt stadii spre marele port, excep¬ 
tând o mică parte spre mare; la această parte lucrau încă. Ei 
aruncaseră deja pietre în cea mai mare parte a circumvala- 
ţiei, spre Trogilos, la cealaltă parte a mării; acolo au fost 
părăsite lucrările la jumătate, sau chiar realizate pe de-a-ntre- 
gul. In această viitoare a primejdiei intraseră syracusanii. 

3 (1) La început atenienii, cînd Gylippos şi syracusanii 
i-au atacat pe neaşteptate, s-au tulburat, apoi s-au rînduit în 
linie de bătaie. Gylippos, aşezînd armele, a trimis îndată un 
crainic spre a le spune atenienilor, că, dacă vor să părăsească 
Sicilia în termen de cinci zile, luîndu-şi toate ale lor, este 
gata să încheie un tratat. (2) Dar ei n-au dat ascultare şi au 
trimis crainicul înapoi fără răspuns şi, după aceea, s-au pre¬ 
gătit şi unii şi alţii de luptă. (3) Gylippos, văzînd că syracusanii 
sînt tulburaţi şi că nu se rînduiesc cu uşurinţă la luptă, şi-a 
dus armata într-un spaţiu şi mai larg. Nicias nu a condus pe 
atenieni la luptă, ci a stat liniştit în faţa fortăreţei sale. Dar 
cînd Gylippos şi-a dat seama că atenienii n-au de gînd să 
atace, şi-a dus armata spre înălţimea Temenites, unde şi-a aşe¬ 
zat tabăra. (4) A doua zi, luînd cu sine cea mai mare parte din 
armată, a rînduit-o în faţa zidurilor atenienilor, pentru ca nu 
cumva să le vină ajutoare din altă parte; trimiţînd după aceea 
o altă parte din armată spre fortăreaţa Labdalon, a cucerit-o 

şi a ucis pe toţi ostaşii aflaţi înăuntru. Locul acesta nu era 
vizibil, pentru atenieni. (5) în aceeaşi zi, syracusanii au cuce¬ 
rit şi o corabie ateniană, care se îndrepta spre marele port. 

4 (1) După aceasta, syracusanii şi aliaţii lor au început con¬ 
strucţia unui zid pe Epipolai, începînd de sus, de pe cetate, 
spre zidul oblic pentru ca, dacă atenienii nu vor putea să-i 
împiedice, cel puţin să nu fie în stare să-i intercepteze prin- 
tr-un zid. (2) Atenienii ajunseseră deja sus, după ce terminaseră 
partea zidului dinspre mare, iar Gylippos — o parte a zidului 
atenienilor era slabă — a luat în timpul nopţii armata şi a 
pornit spre acel zid. (3) Atenienii, care petrecuseră noaptea 
sub cerul liber, cînd au aflat au pornit împotriva lui. Gylippos, 
văzîndu-i, şi-a retras iarăşi în grabă armata. Atenienii, sporind 
şi mai mult înălţimea zidului, s-au rînduit ei înşişi de pază în 
acest punct, iar pe aliaţi i-au aranjat spre cealaltă parte, pe 
unde aveau să facă de strajă fiecare. (4) Nicias era de părere 
să întărească cu ziduri punctul numit Plemmyrion, este o înăl¬ 
ţime în faţa cetăţii, care, proeminîndu-se în marele port îi 
strîmtează gura. El s-a gîndit că, dacă va fi fortificat, se vor 
putea aduce mai uşor proviziile, pentru că vor intra pe o por¬ 
ţiune mai strimtă a portului syracusanilor şi nu vor face apro¬ 
vizionările ca acum, prin partea lui cea mai largă. Nicias în¬ 
clina mai mult spre războiul pe mare, văzînd că, după ce 
venise Gylippos, situaţia de pe uscat devenea tot mai nesigură 
pentru atenieni. (5) Aducînd armata şi corăbiile, a construit 
trei puncte fortificate; în acestea se aflau cele mai multe echi¬ 
pamente militare ale lor şi tot acolo erau ancorate corăbiile 
mari şi cele uşoare. (6) Fireşte că atunci s-a produs în cea mai 
mare măsură vătămarea echipajelor. într-adevăr, apa fiind 
puţină şi aducîndu-se de departe, cînd plecau să se răcorească 
cei mai mulţi corăbieri erau ucişi de călăreţii syracusani, care 
erau stăpîni pe uscat. în acest scop a treia parte a călăreţilor 
syracusani fusese aşezată la cetăţuia de la Olympieion, pentru 
ca nu cumva duşmanii aflaţi în Plemmyrion să iasă şi să le 

facă vreun rău. Nicias, aflînd că vine si restul corăbiilor corin- 

% 

tiene, a trimis, spre a para atacul, douăzeci de corăbii cărora 

le dăduse consemnul să ancoreze pe la Locri, pe la Rhegium şi 
pe la promontoriul Siciliei. 


5 (1) Iar Gylippos, în timp ce ridica zidul de pe Epipolai, 
folosindu-se de pietrele pe care atenienii le aruncaseră în calea 
lor, a aşezat pe syracusani şi pe aliaţi în linie de bătaie, du- 
cîndu-i în faţa zidului atenienilor; cum e firesc, atenienii îşi 
aşezau armata în faţa lor. (2) De aceea, cînd a socotit că este 
momentul, a început atacul; apoi, ajungînd corp la corp, au în¬ 
ceput să se bată între cele două ziduri, pe un teren unde că- 
lărimea syracusanilor nu era de nici un folos. (3) După ce 


syracusanii şi aliaţii lor au fost învinşi şi şi-au ridicat morţii 
prevăzuţi de armistiţiu, iar atenienii au ridicat un monument 
în cinstea biruinţei, Gylippos a chemat armata şi a spus sol¬ 
daţilor că nu este greşeala lor, ci a sa, pentru că el a anulat 
ajutorul pe care putea să-l dea călărimea şi suliţaşii, aşezîndu-i 
prea în interiorul zidurilor, dar că acum o să-i ducă iarăşi la 
luptă. (4) Şi i-a îndemnat să se gîndească că nu sînt inferiori 
atenienilor în ceea ce priveşte pregătirea armelor şi că, în ceea 
ce priveşte moralul, va fi de nesuportat dacă nu-şi vor propune, 
ca peloponesieni şi dorieni fiind, să înfrîngă pe nişte ionieni, 
pe insulari şi o adunătură de oameni şi să-i alunge de acolo. 
Şi după aceea, cînd a sosit momentul, i-a adus iarăşi la luptă. 


6 (1) Nicias şi atenienii, socotind că, dacă duşmanii nu vor 
începe lupta, va fi nevoie să nu mai privească nepăsători 
cum se înalţă zidul lor — într-adevăr, construcţia zidului duş¬ 
manilor era cît pe ce să depăşească sfîrşitul zidului atenie¬ 
nilor şi se părea că, dacă vor depăşi, le va asigura oricum 
victoria în luptă şi va face inutilă o nouă luptă — au pornit 
împotriva syracusanilor. (2) Gylippos, ducîndu-i pe hopliţi mai 
în afara zidurilor decît o făcuse mai înainte, a început lupta 
cu atenienii, după ce-şi aşezase călăreţii şi lăncierii în flancuJ 
atenienilor, în spaţiul larg, în punctul în care lucrările înce¬ 
taseră, şi la un zid şi la celălalt. (3) Călăreţii, ciocnindu-se în 
luptă cu flancul stîng al atenienilor, care era aşezat în faţa 
lor, l-au respins. Din această pricină şi cealaltă parte a arma¬ 
tei, fiind înfrîntă de syracusani, a luat-o la fugă spre fortifi- 

caţii. (4) In noaptea următoare, lacedemonienii au luat-o îna¬ 
intea atenienilor cu construcţia zidurilor, astfel că nici ei 
n-au mai fost împiedicaţi de atenieni, dar nici atenienii nu 
mai aveau posibilitatea de a-i împiedica de la construcţie, 
chiar dacă ar fi fost victorioşi. 

7 (1) După aceasta, ultimele douăsprezece corăbii ale co- 
rintienilor, ambracioţilor şi leucadienilor au pătruns înăun¬ 
trul portului, scăpînd de straja atenienilor; ele erau sub co¬ 
manda lui Erasinides, corintian, şi au continuat de oonstruit 
restul zidului syracusan, pînă la zidul oblic. (2) Gylippos a 
pornit în restul Siciliei ca să strîngă armată navală şi pedes¬ 
tră, şi ca să-şi atragă, în acelaşi timp, cetăţile, care, sau nu 
îi erau binevoitoare, sau se abţineau cu totul de la război. 
(3) Şi alţi soli syracusani şi corintieni au fost trimişi la Sparta 
şi la Corint, pentru ca să aducă de peste mare oştire, cum se 
va putea, în holcade sau vase mici sau oricum, mai ales că şi 
atenienii ceruseră întăriri. (4) Syracusanii au echipat flota şi 
au încercat să aducă şi acest lucru la îndeplinire, ba chiar au 
prins curaj mult şi pentru alte acţiuni. 

8 (1) Nicias, aflînd acest lucru şi văzînd că pe zi ce trece 
forţa duşmanilor creşte în timp ce forţele sale slăbesc, a 
trimis şi el la Atena, de mai multe ori, ca să anunţe fiecare 
eveniment care se petrecea, dar mai ales atunci, socotind că 
este în mare primejdie şi că, dacă nu-i vor rechema pe ei 
sau dacă nu vor trimite alţi soldaţi, în număr mare, nu mai 
este nici o scăpare. (2) Temîndu-se, deci, ca nu cumva cei 
trimişi să nu fie în stare să vorbească sau să uite ceva, spre 
a face pe placul poporului, şi să nu arate care este realitatea, 
a scris o scrisoare, socotind că în acest fel ceea ce gîndeşte 
el nu va rămîne necunoscut din pricina vestitorilor şi că ate¬ 
nienii, aflînd, vor chibzui asupra realităţii. (3) Aceştia au 
plecat să ducă scrisorile cu care-i trimisese şi să spună ceea 
ce trebuie, iar el s-a îngrijit mai mult de paza armatei, decîl 
să se avînte de bună voie în primejdii. 

9 Pe la sfîrşitul acestei veri şi Evetion, comandantul ate- 
nienilor, pornind în expediţie cu mulţi traci, împreună cu 
Perdiccas, împotriva cetăţii Amphipolis, cetatea n-a cucerit-o, 
dar, ducînd trireme pe fluviul Strymon, a început s-o ase- 
dieze de pe rîu, pornind din Himeraion. Şi vara aceasta s-a 
terminat. 

10 In iarna următoare au sosit la Atena vestitorii trimişi 

t 

de Nicias, care au relatat şi verbal ceea ce le spusese el, au 
răspuns, şi la întrebările care li se puneau şi le-au dat şi scri¬ 
soarea. Scribul cetăţii, păşind în faţa adunării, le-a citit-o. Ea 
avea următorul cuprins: 

11 (1) „Cele ce s-au întîmplat mai înainte le ştiţi, atenieni- 

lor, din alte scrisori ale mele; acum este însă tot aşa de 

necesar să aflaţi voi în ce situaţie sîntem şi să deliberaţi. 

(2) După ce am învins noi în cele mai multe lupte pe syracu- 

sanii împotriva cărora am fost trimişi şi după ce am ridicat 

zidurile înlăuntrul cărora ne aflăm acum, a venit Gylippos, 

lacedemonianul, din Pelopones, cu o armată şi chiar cu unele 

unităţi din Sicilia. în prima luptă l-am învins noi, dar, în 

cea următoare, fiind presaţi de numeroasa cavalerie şi de lăn- 

cieri, ne-am retras înlăuntrul zidurilor. (3) Acum, noi am 

încetat construirea zidului din pricina mulţimii duşmanilor şi 

stăm liniştiţi căci nu ne mai putem folosi de toată .armata, de 

vreme ce straja zidurilor, constituită în parte din hopliţi, a 

pierit iar duşmanii au înălţat lîngă noi un zid simplu, astfel 

că nu mai este posibil să-i închidem între ziduri, dacă nu 

va fi atacat cu multă armată si cucerit acest zid al dusma- 

• $ 

nilor. (4) Situaţia este aceasta, deoarece în timp ce noi cre¬ 
deam că asediem pe alţii, noi înşine eram asediaţi în primul 
rînd pe uscat pentru că nu ieşeam şi nu înaintasem prea 
mult pe uscat din pricina călărimii duşmane. 

12 (1) Inamicii au mai trimis soli în Pelopones, ca să strîngă 
altă armată, iar la celelalte cetăţi din Sicilia se duce însuşi 
Gylippos, ca să le convingă să ia parte la luptă pe cele care 
-erau încă liniştite, iar de la altele, dacă va putea, să ia pedes- 

trime şi echipaj naval. (2) Duşmanii plănuiesc, după cîte aflu 
eu, să ne atace, în acelaşi timp, cu pedestrimea la ziduri şi cu 
corăbiile pe mare. (3) Nimeni dintre voi să nu fie surprins că 
ne atacă şi pe mare. într-adevăr, flota noastră, aşa cum ştiu 
şi duşmanii, la început era în floare şi prin trăinicia corăbiilor 
şi prin asigurarea echipajului. Acum însă, corăbiile iau apă, 
după ce au stat atîta vreme în mare, iar echipajele sînt distruse. 
(4) într-adevăr, nu este posibil să tragem corăbiile pe uscat 
spre a le curăţa, de vreme ce corăbiile duşmane, fiind egale 
ca număr şi poate chiar mai numeroase, ne fac să credem că 
ne pot oricînd ataca. (5) Este evident că aceste corăbii vor 
încerca să ne atace, iar iniţiativele depind de ei, căci au 
mai multe posibilităţi de a trage corăbiile pe uscat, pentru că 
nu blochează pe altele. 

13 (1) Noi însă, dacă am avea un prisos de corăbii şi n-am 
fi siliţi de duşmani, cum sîntem acum, am putea cu greu 
să facem de strajă cu toate corăbiile. Astfel, dacă vom su¬ 
prima ceva din strajă, nu vom mai avea cele necesare, mai 
ales că chiar acum ne aprovizionăm cu greu, făcînd transpor¬ 
turi pe lîngă cetatea lor. (2) Din această pricină ni s-au 
distrus şi încă ni se mai distrug echipajele, căci corăbierii 
noştri pier mergînd cale lungă să culeagă surcele, să prade 
sau să aducă apă, deoarece sînt distruşi de călăreţii duşmani. 
Servanţii hopliţilor, după ce am ajuns să fim egalaţi în faţă 
de duşmani, dezertează, iar străinii, aceia care s-au îmbarcat 
de nevoie, se retrag îndată prin cetăţi; aceia care au fost la 
început atraşi de marea simbrie şi credeau că vor face afaceri 
mai degrabă decît vor lupta, după ce, împotriva aşteptărilor* 
au început să privească la flota şi la celelalte pregătiri ale 
duşmanilor, care ne stau împotrivă, unii din ei pleacă îndată 
ce li se oferă prilejul să dezerteze 3 , iar restul cum poate fie¬ 
care. Sicilia e mare şi sînt unii care, făcînd ei înşişi negoţ* 
au convins pe trierăhi să îmbarce pe corăbii, în locul lor* 
sclavi din Hyccara şi, în felul acesta, ne răpesc putinţa de a 
mai avea controlul flotei. 

14 (1) Vă scriu, vouă, care ştiţi că floarea echipajului este 
proaspătă şi că sînt puţini corăbierii care pot să pornească 
corăbiile şi să ţină în mînă vîslele. (2) Şi lucrul cel mai greu 
din toate astea este că eu, comandantul, nu ani posibilitatea 
să împiedic aceste fapte, căci temperamentele voastre sînt greu 
de condus, şi că nu mai avem de unde să echipăm corăbiile, 
pe cînd duşmanii o pot face din toate părţile; noi sîntem siliţi 
să considerăm că oamenii cu care am pornit constituie şi ceea 
ce mai avem şi ceea ce am pierdut, căci cetăţile aliate pe care 
le avem acum, Naxos şi Catana, sînt neputincioase. (3) Iar 
dacă numai un singur lucru vor mai dobîndi duşmanii şi 
anume să atragă de partea lor regiunile Italiei, care ne hră¬ 
nesc acum, văzînd în ce situaţie ne aflăm, iar voi nu ne veniţi 
în ajutor, războiul pentru ei se va purta fără luptă, pentru că 
noi sîntem asediaţi. (4) Desigur, eu aş fi putut să vă vestesc 
alte ştiri mai plăcute decît acestea, dar nu mai folositoare, 
pentru că, într-adevăr, trebuie să cunoaşteţi lămurit adevărul 
şi să deliberaţi despre situaţia de aici. Dar cunoscînd firile 
voastre, care voiţi să auziţi ceea ce este plăcut şi pe urmă 
să învinuiţi pe comandanţi, dacă ceva nu se termină aşa cum 
vreţi voi, am socotit că este mai prudent să vă arăt adevărul. 

15 (1) Şi acuma, gîndiţi-vă că nici soldaţii, nici comandanţii 
nu sînt vinovaţi de neexecutarea acţiunilor, pentru care am 
venit. Dar, de vreme ce întreaga Sicilie s-a răsculat şi altă 
armată se aşteaptă să vină din Pelopones, voi înşivă deliberaţi 
şi chibzuiţi, gîndindu-vă că soldaţii care sînt aici nu pot face 
faţă şi că trebuie sau să-i chemaţi pe cei de aici acasă sau 
să ne trimiteţi o altă armată nu mai mică, şi pedestră şi 
navală, şi bani mulţi, iar mie un succesor, din moment ce 
nu mai pot rămîne, din cauza nefritei. (2) Vă cer să-mi daţi 
iertare, pentru că şi atunci cînd eram sănătos v-am adus 
destule servicii, deţinînd de multe ori conducerea. Şi, dacă 
aveţi de gînd să faceţi ceva, atunci porniţi o dată cu sosirea 
primăverii şi nu mai amînaţi, deoarece duşmanii se vor apro¬ 
viziona mai repede din Sicilia, şi mai încet din Pelopones; 
dacă nu veţi da atenţie situaţiei existente, pe de o parte, vor 
scăpa din atenţia voastră, iar pe de alta vă vor lua înainte". 

16 (1) Aceste lucruri le-a arătat scrisoarea lui Nicias, iar 
atenienii ascultînd-o, nu l-au desărcinat de comandă, ci i-au 
ataşat doi colegi de comandă de acolo, pînă la sosirea noilor 
comandanţi aleşi, anume pe Menandros şi pe Euthydemos, ca 
să nu fie lăsat singur, suferind cum era. Au mai votat să 
trimită şi altă armată navală şi terestră constituită, după 
rînduială, din atenieni şi din aliaţi. I-au ales colegi de co¬ 
mandă pe Demosthenes, fiul lui Alcistenes, şi pe Eurymedon, 
fiul lui Thucles. (2) Pe Eurymedon l-au trimis, pe la solstiţiul 
de iarnă 4 , în Sicilia, cu zece corăbii; el aducea cu sine o sută 
douăzeci de talanţi de argint şi avea să le vestească celor de 
aici că le va veni un ajutor şi că se va avea grijă de ei. 


17 (1) Deocamdată, în aşteptare, Demosthenes se pregătea 
ca la începutul primăverii să pornească pe mare şi de aceea 
cerea aliaţilor armată şi bani şi îşi pregătea corăbii şi hopliţi. 
(2) Atenienii au trimis şi în jurul Peloponesului douăzeci de 
corăbii, ca să împiedice orice trecere din Pelopones şi din 
Corint în Sicilia. (3) într-adevăr, corintienii, cînd le-au venit 
soli şi le-au vestit mai lămurit cele ce se întîmplaseră în 
Sicilia, şi-au dat seama că nu fusese inoportună trimiterea 
anterioară a corăbiilor şi, prinzînd şi mai mult curaj, au în¬ 
ceput să se pregătească ei înşişi, să trimită în Sicilia hopliţi 
pe holcade, iar lacedemonienii să trimită, în acelaşi fel, hopliţi 
din restul Peloponesului. (4) Corintienii au echipat douăzeci 
şi cinci de corăbii, pentru ca să încerce o luptă navală împo¬ 
triva străjilor din Naupactos şi pentru ca atenienii, care se 
găseau în Naupactos, să nu poată împiedica holcadele lor să 
ridice ancora, trebuind să străjuiască rînduirea triremelor îm¬ 
potriva lor înşişi. 


18 (1) Lacedemonienii mai pregăteau şi o invazie în Attica, 
aşa cum se hotărîseră, la îndemnul syracusanilor şi corintie- 
nilor, după ce aflaseră de ajutorul trimis de atenieni în Sicilia, 
pentru ca să-i împiedice, făcînd invazie. Alcibiades, aflîndu-se 
la Sparta, îi îndemna pe lacedemonieni să înconjure cu zid 
Deceleia şi să nu înceteze războiul. (2) Lacedemonienii prin¬ 
seseră foarte mult curaj, pentru că socoteau că atenienii vor 

avea de dus un război pe două fronturi, şi împotriva lor, şi 
împotriva sicilienilor, şi vor putea fi mai uşor înfrînţi; mai 
ales că socoteau că atenienii rupseseră cei dintîi tratatul, 
într-adevăr, în războiul anterior 5 , gîndeau spartanii, ilegali¬ 
tatea se produsese din partea lor înşişi, deoarece thebanii se 
duseseră la Plateea, în timp ce tratatul era în vigoare şi, deşi 
se prevăzuse în tratatul anterior să nu se ridice armele împo¬ 
triva lor, dacă se vor înfăţişa în faţa judecăţii, ei înşişi nu 
dăduseră ascultare, deşi atenienii îi chemau la judecată. Din 
această pricină, spartanii socoteau atunci că pe bună dreptate 
suferă înfrîngeri şi erau îndureraţi din pricina nenorocirii su¬ 
ferite la Pylos şi din pricina altor înfrîngeri. (3) Atenienii, 
pornind din Argos cu cele treizeci de corăbii, prădaseră Epi- 
daurosul, Prasiai şi alte localităţi şi, pornind din Pylos, făcu¬ 
seră multe jafuri; ori de cîte ori era vreo neînţelegere în pro¬ 
blemele litigioase, prevăzute în tratate, lacedemonienii îi che¬ 
mau la judecată, iar ei nu dădeau ascultare; pentru toate aces¬ 
tea, lacedemonienii, avînd de gînd atunci să dea pe atenieni 
vina ilegalităţii, pe care o săvîrşiseră ei mai înainte, erau 
gata să pornească războiul. (4) De aceea, în această iarnă, au 
cerut aliaţilor fier ca să pregătească toate uneltele necesare 
pentru ridicarea zidurilor de asediu. Apoi ei înşişi procurau 
ajutoare pe holcade şi sileau pe ceilalţi peloponesieni să le 
procilre, ca să le trimită celor din Sicilia. Şi iarna s-a ter¬ 
minat şi al optsprezecelea an al acestei istorii pe care a scris-o 
Thucydides. 

19 (1) în primăvara următoare, de cum a început, lacede¬ 
monienii şi aliaţii lor au năvălit în Attica. Comanda o avea 
Agis, fiul lui Archidamos, regele lacedemonienilor. Şi, mai 
întîi au prădat cîmpia ţării, apoi au început înconjurarea cu 
ziduri a Deceleii, împărţindu-şi lucrul pe cetăţi. (2) Deceleia este 
la o distanţă de 120 de stadii de Atena şi cam la o distanţă 
egală şi nu cu mult mai mult de Beoţia. Zidul se înălţa pe 
cîmpie, pentru prădarea părţilor celor mai fertile ale ţării, şi 
se putea vedea din împrejurimile Atenei. (3) Peloponesienii şi 
aliaţii lor din Attica ridicau zidul, iar cei din Pelopones au 
trimis, cam în aceeaşi vreme, hopliţii pe holcade în Sicilia. 

Lacedemonienii aleseseră pe cei mai buni hiloţi şi neodamozi,. 
care la un loc se ridicau la 600 de hopliţi. Comandant era 
Encritos din Sparta. Beoţienii au trimis trei sute de hopliţi,. 
sub comanda lui Xenon şi Nicon thebanul, şi a lui Hege- 
sandros din Thespiai. (4) Aceştia deci, pornind printre primii de 
la Tainaronul Laconiei s-au avîntat în largul mării. Cu mult 
mai tîrziu după aceştia, corintienii, punînd în rînduială cinci 
sute de hopliţi, i-au trimis, pe unii din Corint, iar pe ceilalţi 
din Arcadia, angajaţi cu plată, sub comanda lui Alexandros 
din Corint. O dată cu corintienii au trimis şi sicyonienii doua 
sute de hopliţi, sub comanda lui Sargeus din Sicyonia. (5) Iar 
cele douăzeci şi cinci de corăbii ale corintienilor, echipate în 
timpul iernii, erau ancorate în faţa celor douăzeci de corăbii 
ateniene la Naupactos, pînă cînd hopliţii de pe Holcade au ridi¬ 
cat ancora din Pelopones. Tocmai în acest scop fuseseră echi¬ 
pate de la început, şi anume ca atenienii să nu fie atenţi la 
holcade mai mult decît la trireme. 

20 (1) în acest timp şi atenienii, la începutul primăverii 
cînd a început şi asediul Deceleii, au trimis în Pelopones 
treizeci de corăbii şi pe Charicles, fiul lui Apollodoros, co¬ 
mandant. I se spusese să se ducă în Argos şi, potrivit alianţei, 
să cheme hopliţii argeieni la corăbii. (2) Pe Demosthenes î] 
trimiseseră în Sicilia aşa cum aveau de gînd, cu şaizeci de 
corăbii ateniene, cu cinci corăbii din Chios, cu o mie două 
sute de hopliţi atenieni aleşi şi cu insularii, pe care-i putea 
folosi de peste tot, în cît mai mare număr posibil şi procurînd 
lucruri şi de la alţi aliaţi care le erau supuşi, dacă aveau vreo 
pregătire pentru război. I se spusese să pornească mai întîi 
împreună cu Charicles în jurul Laconiei. (3) Şi, într-adevăr, 
Demosthenes, plutind pînă la Egina, aştepta acolo armata care 
mai rămăsese şi pe Charicles cu argeienii. 

21 (1) în această primăvară, cam în acelaşi timp a sosit în 
Sicilia, la Syracusa şi Gylippos, aducînd cît mai multă armată 
cu putinţă, de prin toate cetăţile pe care izbutise să le con¬ 
vingă. (2) Şi, chemînd pe syracusani, le-a spus că trebuie să 
echipeze cît mai multe corăbii cu putinţă şi să încerce să dea 

o luptă navală, pentru că speră că în această bătălie navală 
să dobîndească ceva pe măsura primejdiei înfruntate. (3) Ală¬ 
turi de el şi Hermocrates încerca nu mai puţin să-i convingă 
pe sicilieni să nu-şi piardă curajul de a ataca pe atenieni cu 
corăbiile. El susţinea că nici atenienii nu au o experienţă 
străbună şi nici de totdeauna pe mare, ci că sînt continentali 
mai mult decît syracusanii; că au devenit corăbieri fiind siliţi 
de mezi; că aceia care le vor rezista cu curaj unor oameni 
îndrăzneţi cum sînt şi atenienii o să pară şi mai straşnici. 
Intr-adevăr, procedeul prin care atenienii înfricoşează pe ve¬ 
cinii lor, fără să le fie adesea superiori în putere, ci atacînd 
cu curaj, ar putea să-l aplice la fel şi syracusanii duşmanilor. 
(4) A spus că ştie bine că, dacă syracusanii vor dovedi un 
curaj surprinzător, rezistînd flotei atenienilor, vor învinge toc¬ 
mai fiindcă atenienii vor fi surprinşi de acest curaj neaşteptat 
şi mai repede decît ar fi putut să facă atenienii, datorită expe¬ 
rienţei lor în navigaţie şi să aducă pagube lipsei de expe¬ 
rienţă a syracusanilor. I-a îndemnat deci să treacă la mînuirea 
flotei şi să nu mai ezite. (5) Syracusanii, fiind convinşi de 
Gylippos, de Hermocrates şi de alţii, au pornit la lupta navală 
şi au echipat corăbiile. 

22 (1) Iar Gylippos, în timp ce flota era gata, a scos în 
timpul nopţii din tabără toată armata pedestră, cu gîndul să 
pornească pe uscat şi să atace zidul de la Plemmyrion; în ace¬ 
laşi timp, în urma unui consemn, cele treizeci şi cinci de tri¬ 
reme ale syracusanilor au pornit din portul cel mare, iar patru¬ 
zeci şi cinci din portul cel mic, unde le era şantierul naval, 
voind să dea lupta împotriva corăbiilor din port şi, în acelaşi 
timp, să plutească spre Plemmyrion, pentru ca atenienii să 
fie atacaţi din două părţi. (2) Atenienii, la rîndul lor, echi- 
pînd în grabă şi ei şaizeci de corăbii, au deschis lupta navală 
cu douăzeci şi cinci de corăbii împotriva celor treizeci şi cinci 
de corăbii ale syracusanilor, în portul cel mare, iar cu cele 
rămase au pornit să întîmpine corăbiile care pluteau dinspre 
şantierul naval. Şi îndată, în faţa gurii marelui port, au dat 
lupta navală şi au rezistat multă vreme unii împotriva altora, 
unii voind să forţeze intrarea în port, iar alţii s-o împiedice. 

23 (1) în timp ce atenienii de pe Plemmyrion coborau spre 
mare şi erau atenţi la lupta navală, Gylippos, luîndu-le-o îna¬ 
inte, s-a năpustit pe neaşteptate, în revărsatul zorilor împo¬ 
triva zidurilor şi mai întîi a capturat cel mai mare zid, apoi 
şi altele mai mici, de vreme ce străjerii, cînd au văzut că 
zidul cel mai mare fusese uşor cucerit n-au mai rezistat. (2) Oa¬ 
menii, care, după capturarea primului zid, putuseră să se 
refugieze la corăbii şi la holcade, cu greu au fost duşi în 
tabără. într-adevăr, după ce syracusanii repurtaseră victoria 
în lupta navală dinlăuntrul portului, au fost urmăriţi de o 
singură triremă, care plutea repede. Dar, în timp ce au fost 
capturate cele două ziduri, au fost şi syracusanii înfrînţi, unii 
dintre ei scăpînd au plutit mai uşor pe lîngă port. (3) în¬ 
tr-adevăr, corăbiile syracusanilor din faţa gurii portului, dînd 
lupta navală şi forţînd corăbiile atenienilor, pluteau fără nici 
un fel de rînduială şi, incomodîndu-se între ele, au oprit victo¬ 
ria atenienilor. într-adevăr, atenienii le-au respins şi pe acestea 
şi pe acelea de care fuseseră înfrînţi la început. (4) Unsprezece 
corăbii syracusane au fost scufundate de atenieni şi mulţi 
oameni au fost ucişi, afară de cîţiva de pe cele trei corăbii, 
pe care i-au făcut prizonieri. Dintre corăbiile ateniene au fost 
distruse trei. Atenienii, după ce au strîns sfărîmăturile de la 
corăbiile syracusane şi după ce au înălţat un monument, în 
cinstea biruinţei, pe insuliţa din faţa Plemmyrionului, s-au re¬ 
tras în tabăra lor. 

24 (1) Acestea au fost peripeţiile syracusanilor din lupta 
navală; zidurile situate pe Plemmyrion au rămas totuşi în stă- 
pînirea lor, aşa că au ridicat trei monumente în cinstea victo¬ 
riei. Unul dintre zidurile cucerite mai în urmă l-au distrus, pe 
celelalte două ziduri însă, după ce le-au refăcut, au instituit o 
pază. (2) Mulţi oameni au căzut în luptă pentru cucerirea zidu¬ 
rilor, mulţi au fost făcuţi prizonieri şi, în general, au fost cap¬ 
turate multe mărfuri. într-adevăr, pentru că atenienii se folo¬ 
seau de ziduri ca de un hambar, între ele se aflau multe măr¬ 
furi şi grîu al negustorilor, de asemenea se mai aflau şi multe 
lucruri de ale trierarhilor, de aceea, acolo au fost capturate 
40 pînze de trireme şi alte obiecte şi trei trireme care erau trase 

pe uscat. (3) Dar în cea mai mare măsură şi în primul rînd cu¬ 
cerirea Plemmyrionului a produs neajunsuri armatei atenieni- 
lor. într-adevăr, transporturile alimentelor nu mai erau sigure, 
pentru că syracusanii aveau corăbiile ancorate acolo, şi-i ata¬ 
cau şi, în acest fel, transportul alimentelor nu se putea face 
decît dînd lupte. Şi în alte privinţe cucerirea Plemmyrionului 
producea, în sufletele ostaşilor, o mare uimire şi descurajare. 

25 (1) După aceea, syracusanii trimit 12 nave, care erau co¬ 
mandate de Agatarchos syracusanul. Una din aceste corăbii 
mergea spre Pelopones, transportînd o solie care să spună spar¬ 
tanilor că au mari speranţe şi să-i determine să ducă mai 
intens războiul. Cele unsprezece corăbii navigau spre Italia, 
fiind informate că anumite corăbii, pline de bani, se îndreptau 
către atenieni. (2) Aceste corăbii, întîlnind celelalte vase, au 
distrus pe cele mai multe şi au ars lemnele de construcţie 
la Cauloniatis, lemne pe care le pregătiseră atenienii. (3) După 
aceea, -s-au dus şi pe la locrieni şi, în timp ce ele erau ancora¬ 
te, una dintre holcadele din Pelopones a sosit, transportînd 
hopliţii tespieni. (4) Syracusanii, după ce au luat pe aceşti oa¬ 
meni pe corăbii, au plutit spre casă. Atenienii, pîndindu-i cu 
douăzeci de corăbii în dreptul Megarei, au capturat o corabie 
cu oamenii de pe ea. Pe celelalte nu au putut să le captureze, 
pentru că s-au refugiat la Syracusa. (5) în port s-au produs, de 
asemenea, încăierări în jurul parilor pe care syracusanii îi îm- 
plîntaseră în mare, în faţa vechilor şantiere navale, pentru ca 
corăbiile lor să fie ancorate la adăpostul acestor pari iar ate¬ 
nienii, cînd vor pluti, să nu poată să le vatăme. (6) Dar ate¬ 
nienii au apropiat de aceşti pari o corabie, cu o capacitate 
de 10 mii de talanţi 6 , care transporta turnuri, şi parapete de 
lemn. Apoi, coborînd pe vase mici de transport, legau parii cu 
funii, îi ridicau în sus cu ajutorul macaralelor şi, parte, îi ru¬ 
peau, trăgînd înapoi de funii, parte, se scufundau în apă şi-i tă¬ 
iau cu ferăstrăul. Syracusanii aruncau în ei cu proiectile de pe 
depozitul maritim, iar cei de pe holcadă răspundeau, totuşi în 
cele din urmă, atenienii au distrus cei mai mulţi pari. (7) Dar 
foarte primejdioasă era ascunderea parilor înfipţi; astfel, unii 
pari fuseseră înfipţi în aşa fel încît să nu treacă de nivelul 

apei, de aceea există primejdia ca, nevăzîndu-i, să izbeşti cora¬ 
bia de ei ca de o stîncă. Dar şi pe aceştia, scufundători plătiţi, 
lăsîndu-se sub apă, i-au tăiat cu ferăstrăul. Cu toate acestea, 
syracusanii iarăşi au înfipt pari. (8) Multe şi felurite lucrări 
făceau unii împotriva altora, aşa cum era firesc să se întîm- 
ple, cînd taberele erau aşezate aproape şi una în faţa celeilal¬ 
te, şi aveau loc încăierări şi încercări de tot felul. (9) Şyracu- 
sanii au trimis ca soli pe la cetăţi pe corintieni, ambracieni şi 
lacedemonieni, ca să vestească cucerirea Plemmyrionului şi 
lupta navală în care fuseseră învinşi, nu datorită forţei duşma¬ 
nilor, ci mai mult propriei dezordini şi să arate, în celelalte 
privinţe, că ei au mari nădejdi şi deci să le vină în ajutor si 
cu corăbii şi cu pedestrime, de vreme ce se aşteaptă ca ate- 
nienii să vină cu altă armată si că dacă atenienii le vor lua 
înainte, distrugînd armata pe care o aveau, vor fi înfrînţi. Cei 
din Sicilia si făcură acest lucru. 

f 

26 (1) Demosthenes, după ce şi-a strîns armata cu care tre¬ 
buia să se ducă în Sicilia, ca să dea ajutor, a ridicat ancora 
din Egina şi, plutind spre Pelopones, a făcut joncţiunea cuCha- 
ricles şi cu cele treizeci de corăbii ateniene şi, luînd hopliţii 
argeienilor .pe corăbii, au plutit spre Laconia. (2) Mai întîi ei au 
devastat o parte din Epidauros-Limera, apoi, oprindu-se în La¬ 
conia, în faţa Cytherei, unde este templul lui Apollon, au de¬ 
vastat o porţiune din teren şi au înconjurat cu ziduri, un loc în 
formă de istm, pentru ca hiloţii lacedemonienilor să dezerteze 
aici, şi pentru că de aci, ca de la Pylos, să pornească piraţii la 
pradă. (3) Demosthenes, de îndată ce a ocupat terenul, a plutit 
spre Corcyra, pentru ca, luînd pe vase şi pe aliaţii de acolo, să 
plutească cît mai repede în Sicilia. Iar Charicles a rămas pe 
•loc, pînă cînd a înconjurat locul cu ziduri şi, lăsînd aci o gar¬ 
dă, a plecat şi el mai tîrziu cu cele treizeci de corăbii, spre casă 
şi împreună cu el şi argeienii. 

27 (1) în aceeaşi vară au venit la Atena o mie trei sute de 
peltaşti 7 traci, din aceia care poartă săbii, numiţi diaci, care 
trebuiau să plutească împreună cu Demosthenes în Sicilia. 
(2) Dar atenienii, văzînd că veniseră prea tîrziu, plănuiau să-i 

trimită în Tracia, de unde veniseră. într-adevăr, li se părea că 
este prea scump ca să-i păstreze pentru războiul din Deceleia, 
fiindcă fiecare primea cîte o drahmă pe zi. (3) într-adevăr, 
deoarece Deceleia a fost pentru prima dată înconjurată cu zi¬ 
duri, de întreaga armată, în această vară, iar mai tîrziu a fost 
ocupată de gărzi furnizate de către cetăti care făceau cu rîn- 
dul, fiecare un anumit timp, a produs mari pagube atenienilor 
şi le-a înrăutăţit situaţia, mai ales prin pierderea de bunuri 
şi prin distrugerea de oameni. (4) Astfel, mai înainte incursiu¬ 
nile fiind de scurtă durată, nu împiedicau pe atenieni să se 
folosească de pămînt, acum însă lacedemonienii şedeau tot tim¬ 
pul în jurul Deceleii şi uneori veneau tot mai mulţi, iar alteori, 
aceeaşi strajă, din pricina lipsei de alimente, făcea incursiuni 
şi se deda la piraterie; pe lîngă aceasta, era de faţă însuşi Agis, 
regele lacedemonienilor, care nu făcea războiul într-o doară; 
toate acestea constituiau mari lovituri pentru atenieni. (5) Ate- 
nienii erau lipsiţi de întreg pămîntul şi mai bine de douăzeci de 
mii de sclavi dezertaseră; dintre aceştia cea mai mare parte 
erau meşteşugari. Totodată, pierduseră şi turmele şi animalele 
de transport; apoi, dintre cai mulţi şchiopătau, deoarece călă¬ 
reţii făceau zilnic marşuri, căci trebuiau să alerge, şi spre De¬ 
celeia şi să facă de strajă, şi la ţară, alergînd pe terenuri proas¬ 
te, fiind mereu în suferinţă, iar alţii erau răniţi. 

28 (1) Şi transportul alimentelor din Eubeea, care la început 
se făcea mai uşor pe uscat, de la Oreos prin Deceleia, se prac¬ 
tica acum, pe mare, mai scump, pe la capul Sunion, iar ceta¬ 
tea avea nevoie de multe lucruri importante şi, în loc să fie 
cetate, se transformase într-o garnizoană. (2) Astfel, ziua ate- 
nienii făceau de strajă la creneluri cu rîndul, iar noaptea cu 
toţii — afară de călăreţi — dintre care unii înarmaţi iar alţii pe 
zid, şi sufereau cumplit şi vara şi iarna. (3) Cel mai mut îi supăra 
faptul că aveau de purtat două războaie şi ajunseseră la o ase¬ 
menea ambiţie la care nimeni, auzind, n-ar fi crezut mai îna¬ 
inte că se poate ajunge. Astfel s-ar părea de necrezut că atenie- 
nii, chiar cînd au fost asediaţi şi înconjuraţi de ziduri de către 
peloponesieni, nu s-au depărtat de Sicilia, şi că au pornit să 
asedieze, la rîndul lor, în acelaşi fel, Syracusa, care era o ce- 

tate tot atît de mare cît Atena şi au oferit elenilor un exemplu 
de forţă şi curaj, ca şi la începutul războiului. Unii socoteau că 
o vor duce un an, iar alţii doi, în fine, alţii trei ani dar nimeni 
nu socotea că vor rezista mai mult dacă peloponesienii le vor 
invada ţara Totuşi, în al şaptesprezecelea an de la prima inva¬ 
zie ei au pornit în Sicilia, deşi fuseseră măcinaţi în toate felurile 
de război, şi au început altul întru nimic mai mic decît cel 
care exista de mai înainte în Pelopones. (4) Pentru toate acestea 
atunci, din pricina loviturilor pe care le primeau la Deceleia, 
şi din pricina altor cheltuieli, erau cu totul sleiţi de bani. Ast¬ 
fel, în acelaşi timp, au impus aliaţilor supuşi un impozit de 
douăzeci la sută în locul phorosului, socotind că astfel vor în¬ 
casa mai mulţi bani. Intr-adevăr, cheltuielile sporiseră nu ca 
înainte, ci cu atît mai mult cu cît războiul era şi mai mare, 
iar veniturile scădeau. 

29 (1) Aşadar, ei au trimis acasă pe tracii care veniseră 
mai tîrziu pentru Demosthenes, nevoind să mai cheltuiască 
din pricina lipsei de bani. Au însărcinat pe Diitrephes să-i 
ducă înapoi, i-au poruncit ca, în timpul plutirii, să dea lovi¬ 
turi duşmanilor, de vor putea, căci pluteau prin Euripos, cu 
ajutorul lor. (2) Dar el i-a debarcat la Tanagra şi a făcut în 
grabă cîteva prădăciuni, iar spre seară, pornind din Chalcis, 
din Eubeea, a străbătut Euripos şi, debarcîndu-i în Beoţia, 
i-a dus la Mycalessos. (3) In timpul nopţii, trecînd neobser¬ 
vat, a aşezat tabăra la Hermaion, care se află la o distanţă 
de şaisprezece stadii de Mycalessos, iar a doua zi a început 
atacul împotriva cetăţii, care nu era mare, şi a cucerit-o, apoi 
s-au năpustit asupra cetăţenilor care nu se păzeau, şi nu se 
aşteptau că cineva ar putea să debarce şi să-i atace, pentru 
că zidul era slab şi pe unele locuri chiar căzuse şi era puţin 
ridicat, iar porţile cetăţii erau deschise din cauza lipsei de 
teamă. (4) Năvălind deci tracii în Mycalessos, au prădat şi 
casele, şi templele, şi au ucis pe bărbaţi, fără să cruţe nici 
pe cei mai în vîrstă, nici pe cei mai tineri, ci ucideau pe toţi 
la rînd, cum îi întîlneau, chiar femei şi copii, ba chiar şi 
animale de povară şi orice vietate întîlneau. Intr-adevăr, nea¬ 
mul tracilor, la fel ca cei mai sîngeroşi barbari, cînd e plin 

de îndrăzneală este foarte crud. (5) Tot atunci s-a produs o 

mare tulburare si s-au săvîrsit tot felul de ucideri si, între 

► * » * 

altele, barbarii, dînd peste o şcoală de copii, care era cea 
mai mare în acel loc şi în care doar că intraseră copiii, i-au 
ucis pe toţi. Această nenorocire, teribilă şi neprevăzută, mai 
mare decît oricare alta, s-a abătut asupra întregii cetăţi. 

30 (1) Thebanii, aflînd de cele petrecute, au sărit în ajutor 
şi, surprinzînd pe thraci, cînd se retrăgeau, le-au luat nu prea 
multă pradă şi, înspăimîntîndu-i, i-au urmărit pînă la Euripos 
şi pînă la mare, unde erau ancorate vasele care-i aduseseră. 
(2) Pe cei mai mulţi dintre ei i-au ucis pe timpul cînd se 
îmbarcau, pentru că nu ştiau să plutească, iar cei de pe 
corăbii, cînd au văzut cele ce se petreceau pe uscat, au scos 
vasele de sub ţinta arcurilor; apoi thracii, în restul retragerii, 
luînd-o înainte, cu dibăcie, spre cavaleria thebanilor, care li 
se adăugase la început, s-au strîns la un loc într-un punct 
anumit şi, rînduindu-se în ordine de bătaie, făceau de strajă; 
cîţiva dintre ei au fost ucişi în acest timp. O parte dintre ei 
au fost nimiciţi în cetate, unde rămăseseră ca să prade. în 
total au pierit două sute cincizeci de traci, din o mie trei 
sute. (3) Cei care au venit în ajutor au ucis, atît dintre thebani 
cît şi dintre ceilalţi, ca la douăzeci de cavaleri şi hopliţi în 
acelaşi timp, şi dintre thebani pe Scirphondas, care era beo- 
tarh; au pierit şi o parte din mycalessieni. (4) Dezastrul de la 
Mycalessos n-a fost mai prejos decît nici unul dintre cele 
petrecute în timpul acestui război vrednic de plîns. 

31 (1) Demosthenes, atunci, plutind spre Corcyra, după înăl¬ 
ţarea zidului din Laconia, a găsit o holcadă ancorată în Phea, 
în Eleea, cu care hopliţii corintieni voiau să treacă în Sicilia 
şi a distrus-o, iar oamenii de pe ea, fugind, au găsit alta şi 
au pornit pe mare. (2) După aceasta, Demosthenes, sosind la 
Zacynthos şi la Cephallenia, a luat hopliţi şi a cerut şi de 
la Naupactos hopliţi messenieni, apoi a trecut pe ţărmul din 
faţă al Acharnaniei, la Alyzia şi la Anactorion, pe care-1 ocu¬ 
pau ei. (3) Pe Demosthenes care era acolo, îl întîlneşte Eury- 
medon, care venea din Sicilia. Acesta fusese trimis atunci, 

iarna, ca să aducă bani pentru armată, şi-i vesteşte cele petre¬ 
cute acolo cît şi ştirea căpătată în timpul plutirii, că Plemmy- 
rion fusese cucerit de syracusani. (4) La ei vine şi Conon, care 
comanda Naupactos, vestindu-i că cele 25 de corăbii ale corin- 
tienilor, care sînt ancorate în faţa atenienilor, nu vor înceta 
războiul şi sînt gata să dea lupta navală. L-a îndemnat deci 
să-i trimită corăbii, pentru că cele optsprezece pe care le are 
nu sînt în stare să dea lupta navală cu cele douăzeci şi cinci. 
(5) Atunci Demosthenes şi Eurymedon îi trimit lui Conon zece 
corăbii, cele mai bune dintre cele pe care le aveau ei, să se 
adauge la cele de la Naupactos. Ei înşişi au pregătit strîngerea 
soldaţilor. Eurymedon avea de gînd să plutească spre Corcyra 
şi a ordonat să se echipeze cincisprezece corăbii, apoi a ales 
hopliţi; la întoarcere, el comanda, alături de Demosthenes, 
căci fusese ales comandant, iar Demosthenes strîngea prăş- 
tiaşi şi arcaşi din regiunile Acharnaniei. 

32 (1) Solii syracusanilor, care plecaseră după cucerirea 
Plemmyrionului, au sosit în cetăţi şi, convingîndu-le, au strîns 
armată cu gîndul s-o aducă, dar Nicias, fiind informat de mai 
înainte, a trimis la sicelii, care aveau drum de trecere pe la 
ei, anume la centoripi 8 , la alicyei 9 şi la alţii, ca nu cumva 
să lase pe duşmani să treacă, ci să se strîngă laolaltă şi să-i 
împiedice, pentru că astfel duşmanii nu vor mai încerca să 
treacă. Acragantinii nu le-au dat voie să treacă pe la ei. (2) In 
timp ce sicilienii îşi continuau drumul, sicelii, aşa cum îi 
rugaseră atenienii, le-au întins o cursă şi, atacîndu-i pe neaş¬ 
teptate, cînd ei nu se păzeau, au distrus ca la opt sute şi au 
pierit dintre ei mulţi, şi toţi solii, în afară de unul, corin- 
tian. Acesta a dus la Syracusa pe toţi soldaţii care scăpaseră, 
în număr de o mie cinci sute. 

33 (1) în aceleaşi zile le-au venit în ajutor şi camarinenii, 
anume cinci sute de hopliţi, trei sute de soldaţi înarmaţi cu 
lănci si trei sute de arcaşi. A trimis si cetatea Gela o flotă, 
ca la cinci corăbii, patru sute de suliţaşi şi două sute de 
călăreţi. (2) Căci aproape întreaga Sicilie, în afară de cetatea 
Acragas — ea nu era împreună cu ceilalţi — a sărit în aju- 

tor, pe cînd ceilalţi, trecuţi mai înainte cu vederea, împreună 
cu syracusanii, erau împotriva atenienilor. (3) Syracusanii, 
după ce trecuseră prin peripeţiile cu sicelii, s-au oprit de a 
se mai năpusti deocamdată asupra atenienilor. Dar Demosthe- 
nes şi Eurymedon, cînd armata era gata, provenind şi de la 
Corcyra şi de pe continent, au trecut cu toată oastea Marea 
Ionică spre promontoriul Iapygiei. (4) Şi, pornind de acolo 
s-au dus în insulele Choiradai, care ţin de Iapygia, şi au îm¬ 
barcat pe corăbii nişte suliţaşi iapygi 10 care făceau parte din 
neamul messapilor 11 , ca la o sută cincizeci, apoi, reînnoind o 
veche prietenie cu Artas, care, fiind conducător, le oferise 
suliţaşi, s-au dus la Metapontion, în Italia. (5) Şi, convingînd 
pe metapontieni, în virtutea alianţei, să trimită cu ei trei 
sute de suliţaşi şi două trireme, le-au luat în primire şi au 
trecut pe mare la Thurioi. Aici surprind tocmai pe cei care 
fuseseră exilaţi, în urma unei răscoale, şi care erau împotriva 
atenienilor. (6) Şi, voind să adune toată armata aci, pentru 
a vedea dacă mai rămăsese cineva în urmă şi să convingă 
pe thurieni să ia parte, împreună cu ei, la expediţie cu cît 
mai mare avînt, de vreme ce se găsesc în aceeaşi situaţie, şi 
să aibă aceiaşi duşmani şi prieteni cu atenienii, au rămas la 
Thurioi şi se ocupau cu aceste lucruri. 

34 (1) în acelaşi timp, peloponesienii, care se găseau pe cele 
douăzeci şi cinci de corăbii şi care, din pricina holcadelor, 
stăteau ancoraţi în faţa corăbiilor de la Naupactos, pregătin- 
du-se pentru lupta navală şi mai echipînd corăbii, astfel ca să 
poată să fie aproape în număr egal cu corăbiile attice, por¬ 
nesc pe mare, pe la Erineos, în Achaia, în punctul Rhypice. 
(2) Şi, pentru că locul în care erau ancoraţi avea forma unei 
semilune, pedestrimea care le venise în ajutor din amîndouă 
părţile, şi de la Corint şi de la aliaţii de acolo, s-a rînduit pen¬ 
tru bătaie, pe înălţimile care se profilau împrejur, iar coră¬ 
biile aveau sarcina să străjuiască sectorul mării din adîncătura 
semilunii. Flota o conducea corintianul Polyanthes. (3) Atenie¬ 
nii de la Naupactos au pornit împotriva lor cu treizeci şi trei 
de corăbii, sub comanda lui Diphalos. (4) Corintienii, la în¬ 
ceput, au stat liniştiţi, apoi, cînd s-a ridicat semnalul de luptă 

şi li s-a părut că este momentul favorabil, au pornit împotriva 
atenieriilor şi au dat lupta navală. Şi, cîtva timp, au rezistat 
unii împotriva celorlalţi. (5) Au fost distruse trei corăbii co- 
rintiene; iar dintre cele ateniene nici una nu s-a scufundat 
cu totul, ci numai şapte n-au mai putut pluti, deoarece fuse¬ 
seră lovite la pupă şi avariate de corăbiile corintiene, care 
aveau în această parte urechile prorei mai groase 12 . (6) Deşi 
lupta navală se dădea cu şanse egale şi în aşa fel încît fie¬ 
care se credea învingător, totuşi au biruit în cele din urmă 
piloţii atenienilor, atît pentru că vîntul îi împingea în larg, 
cît şi pentru că corintienii nu înaintau spre ei; s-au desprins 
unii de alţii fără să se urmărească şi fără să fie capturat vreun 
om. într-adevăr, corintienii şi peloponesienii, luptînd aproape 
de uscat, s-au putut salva, iar de la atenieni nu s-a scufundat 
nici o corabie. (7) După ce atenienii au plutit spre Naupactos, 
îndată corintienii au înălţat un monument în cinstea biruin¬ 
ţei, ca şi cînd ar fi fost victorioşi, pentru că scoseseră din 

uz mai multe corăbii duşmane si socoteau că nu fuseseră 

• > 

învinşi pentru că nici ceilalţi nu învinseseră. Şi corintienii 
socoteau că învinseseră, pentru că nu fuseseră învinşi; şi ate¬ 
nienii socoteau că fuseseră învinşi, pentru că nu obţinuseră 
o mare victorie. (8) Plecînd deci peloponesienii, iar pedestri- 
mea împrăştiindu-se, atenienii au ridicat şi ei un monument 
în cinstea biruinţei, în Ahaia, socotindu-se victorioşi; monu¬ 
mentul se află ca la două zeci de stadii de Erineos, unde erau 
ancoraţi corintienii. Astfel s-a terminat lupta navală. 

35 (1) Demosthenes şi Eurymedon, după ce thurienii s-au 
pregătit să pornească în expediţie alături de ei, cu şapte sute 
de hopliţi, şi cu trei sute de suliţaşi, au poruncit corăbiilor 
să plutească spre Crotoniatis, iar ei, făcînd o trecere în re¬ 
vistă a întregului corp pedestru, au pornit mai întîi spre rîul 
Sybaris, prin teritoriul cetăţii Thurioi. (2) Cînd au ajuns la 
rîul Hylias, iar crotoniaţii, trimiţîndu-le soli întru întîmpi- 
nare, le-au spus că nu le face plăcere să treacă prin ţara lor 
cu armata, au coborît de pe corăbii şi şi-au aşezat tabăra lîngă 
ţărm, la revărsarea rîului Hylias; corăbiile acestora i-au în- 

tîmpinat în acelaşi loc. A doua zi, s-au îmbarcat şi au con¬ 
tinuat plutirea, oprindu-se pe la cetăti, în afară de Locris; 
pînă cînd au sosit la Petra, în ţinutul Rhegium. 

36 (1) în acesi timp, syracusanii, aflînd de plutirea lor, 

au voit să facă o încercare cu corăbiile si cu cealaltă armată 

» 

pedestră, pe care o strînseseră mai înainte de a sosi ei, pentru 
ca să le-o ia înainte. (2) Au pregătit flota şi în alte privinţe, 
pentru că vedeau că în urma ultimei bătălii navale ei vor avea 
mai multă experienţă; astfel, scurtînd prorele corăbiilor, le-au 
făcut mai rezistente şi au pus urechi groase prorelor; din 

aceste urechi au întins proptele spre ziduri, ca la cinci sau 
şase coţi, înlăuntru şi în afară; în acest fel se pregătiseră şi 
corintienii cînd au luptat cu prorele la Naupactos. (3) în faţa co¬ 
răbiilor ateniene — care nu fuseseră construite la fel, căci 
aveau prora subţire, pentru că atenienii nu se foloseau prea 
mult de proră în atacuri, ci atacau din flanc — syracusanii 
au socotit că vor rezista tot atît de bine, iar lupta care se va 
da în portul cel mare şi în care nu se vor ciocni multe co¬ 
răbii pe un spaţiu larg, va fi în favoarea lor. într-adevăr, ei 
îşi făceau socoteala că vor da atacuri proră contra proră, 

distrugînd în felul acesta corăbiile duşmane, deoarece vor lo¬ 
vi cu ciocuri puternice şi groase proeminenţele slabe ale coră¬ 
biilor duşmane. (4) Socoteau că in această strîmtoare ate¬ 
nienii nu vor putea nici să-i înconjure, nici să-i atace din 
flanc, manevră pe care puneau ei foarte mult temei. Astfel, 

ei, pe cît vor putea, se vor sili să nu le îngăduie să-i atace 

din flanc, iar strîmtoarea îi va împiedica să-i înconjure. (5) 
Mai socoteau că se vor folosi de lipsa cîrmacilor, în ceea ce 
priveşte neîndemînarea de a lovi la proră şi tocmai aci vor 
obţine ei foarte mult. într-adevăr — îşi ziceau syracusanii — ate¬ 
nienii, cînd vor fi respinşi, nu vor putea să se retragă decît spre 
uscat şi acest lucru vor trebui să-l facă pe un spaţiu îngust, 
şi să se îndrepte spre un loc îngust şi anume să se ducă spre 
tabăra lor; (6) pe restul portului [gîndeau syracusanii] vor fi 
ei înşişi stăpîni; cînd atenienii se vor îngrămădi pe un spa¬ 
ţiu îngust, dacă vor fi respinşi, într-un punct al frontului, 
vor da unii peste alţii în acelaşi loc, şi vor intra în neorîn- 

duială. Această poziţie, într-adevăr, a produs o foarte mare 
pagubă atenienilor, în toate luptele navale, pentru că nu aveau 
loc de manevră în tot portul, aşa cum aveau syracusanii; 
fireşte, atenienii nu vor putea să plutească la loc larg, de 
vreme ce ei vor deţine locurile de înaintare şi de retragere 
dinspre mare, mai ales că Plemmyrionul le va fi duşman şi 
apoi gura portului nu era mare. 

37 (1) Gîndindu-se la ştiinţa şi la puterea lor şi plini de 
curaj, mai ales în urma bătăliei navale anterioare, au por¬ 
nit syracusanii la acţiune, în acelaşi timp cu pedestrimea şi 
cu corăbiile. (2) Pedestrimea a scos-o cu puţin mai înainte, 
din cetate, Gylippos şi a dus-o la porţiunea din zidul atenie¬ 
nilor pe care o putea vedea, spre cetate. Cei de la Olympieion, 
hoplitii care erau aci, cavalerii, şi gymneteia 1 '* syracusanilor 
s-au apropiat de amîndouă părţile de zid. După aceea, coră¬ 
biile syracusanilor şi ale aliaţilor au pornit îndată. (3) Atenie¬ 
nii, la început, au crezut că syracusanii vor face o încercare 
numai cu pedestrimea, dar cînd au văzut că înaintează spre 
ei, în acelaşi timp, şi corăbiile, au fost cuprinşi de tulburare. 
Unii dintre ei s-au aliniat spre ziduri şi în faţa lor şi a ace¬ 
lora care înaintau, iar alţii s-au rînduit împotriva acelora care 
veneau de la Olympieion şi care alergau dinafară — cava¬ 
leri mulţi şi sulitaşi — iar alţii se îmbarcau pe corăbii şi 
săreau în ajutor spre a apăra ţărmul. Apoi, după ce corăbiile 
s-au umplut, au pornit împotriva duşmanilor şaptezeci şi cinci 
de corăbii, în timp ce ale syracusanilor erau cu totul optzeci. 

38 (1) Cea mai mare parte din zi au plutit unii spre cei¬ 
lalţi, apoi, izbindu-se şi încercîndu-se reciproc, dar fără ca 
nici unul să facă vreun lucru demn de amintit, afară de fap¬ 
tul că syracusanii au scufundat o corabie sau două ateniene, 
s-au despărţit. în acelaşi timp pedestrimea s-a retras îndată 
de la ziduri. (2) A doua zi syracusanii au stat liniştiţi, lăsînd 
să înţeleagă că nu aveau de gînd să facă nimic în viitorul apro¬ 
piat, dar Nicias, văzînd rezultatele neprielnice ale luptei navale 
şi aşteptîndu-se ca syracusanii să încerce iarăşi, a zorit pe trie- 
rarhi să pregătească corăbiile, dacă cumva suferiseră vreo ava- 

rie, şi a ancorat holcadele în faţa gardului său de pari, pe care-i 
înfipseseră în mare, la închiderea portului în faţa corăbiilor 14 . 
(3) El a aşezat holcadele rămase la o distanţă de două pietre 15 
una de alta, pentru ca, daca vreo corabie va fi atacată şi res¬ 
pinsă, să aibă un loc de refugiu sigur şi să poată iarăşi porni 
la atac în siguranţă. Atenienii au petrecut ziua pregătind aceste 
lucruri, pînă la căderea nopţii. 

39 (1) A doua zi syracusanii, dis-de-dimineaţă, au început 
atacul împotriva atenienilor, în acelaşi timp şi cu pedestrimea 
şi cu flota, şi, (2) aşezîndu-şi corăbiile în acelaşi fel, au petrecut 
o mare parte din zi încercîndu-se unii pe alţii, pînă cînd Aris¬ 
ton corintianul, fiul lui Pyrrichos, fiind cel mai bun cîrmaci, 
din aceia care veniseră cu syracusanii, convinge pe comandanţii 
flotei sale să trimită pe cineva la epimeleţii 16 din cetate, spre 
a le cere să aducă şi să instaleze la mare piaţa, în care se fă¬ 
cea vînzarea lucrurilor necesare, silindu-i astfel pe toţi să vîndă 
aci toate lucrurile de mîncare, pentru ca în acest fel să de¬ 
barce pe oamenii de pe corăbii şi să le dea de mîncare lîngă 
corăbii, iar pe urmă, în aceeaşi zi, să atace fără de veste pe 
atenieni. 

40 (1) Comandanţii, lăsîndu-se convinşi, au trimis un vesti¬ 
tor şi s-a pregătit piaţa, iar syracusanii îndată, bătînd pupa, 
au plutit spre cetate şi, debarcînd, au prînzit acolo. (2) Atenienii 
însă, crezînd că syracusanii, fiind învinşi, se retrag în cetate, 
au debarcat în linişte de pe corăbii, au făcut şi celelalte lucruri 
obişnuite şi s-au pregătit de prînz, cu gîndul că-n această zi 
n-o să mai dea bătălia navală. (3) Dar, pe neaşteptate, syracu¬ 
sanii, îmbarcîndu-se pe corăbii, au plutit iarăşi spre atenieni. 
Aceştia, în multă dezordine, şi cei mai mulţi nemîncaţi, şi fără 
nici o rînduială, îmbarcîndu-se pe corăbii, au început, cu greu 
şi tîrziu, să plutească împotriva syracusanilor. (4) însă, cîtva 
timp au stat departe unii de alţii, spionîndu-se. Apoi, atenienii 
au socotit că nu este bine să se războiască şi să se macine ei 
înşişi din cauza suferinţei, ci să pornească la acţiune cît mai 
repede; de aceea, la o comandă, năpustindu-se asupra syracu¬ 
sanilor, au început bătălia navală. (5) Syracusanii, primindu-i 

şi fiind aşezaţi cu prorele îndreptate împotriva lor, aşa cum 
plănuiseră, atacînd proră contra proră, au distrus corăbiile ate¬ 
ii ienilor, mai ales acolo unde nu aveau vîsle, iar cei de pe 
punţi, zvîrlind cu suliţe în ei, le produceau mari pagube şi încă 
si mai mult syracusanii, care erau îmbarcaţi pe corăbiile lungi, 
plutind pe lîngă duşmani şi năpustindu-se asupra celor mai cu¬ 
rajoşi oameni de pe corăbiile duşmane, apoi atacîndu-i din flanc, 
zvîrleau de pe corăbii lănci împotriva vîslaşilor duşmani. 

41 (1) Pînă la urmă au luptat syracusanii pe mare, cu toată 
puterea, şi au învins, iar atenienii, fiind respinşi, s-au refugiat 
cu holcadele la locul lor de ancorare. (2) Navele syracusa- 
nilor au urmărit pe atenieni pînă la hol cade, apoi le împiedi¬ 
cau antenele 17 , prevăzute cu delfini de plumb, ridicate de pe 
holcade deasupra spaţiilor dintre corăbii. (3) Două nave syra- 
cusane, îmbătate de victorie, s-au apropiat prea mult de hol¬ 
cade şi au fost distruse, iar una dintre ele a fost capturată cu 
oameni cu tot. (4) Syracusanii au scufundat şapte nave atenie¬ 
ne şi au avariat multe, pe unii oameni i-au făcut prizonieri, 
pe alţii i-au ucis, apoi s-au retras şi au ridicat monumente în 
cinstea biruinţei a două lupte navale; îşi puneau cu tărie nă¬ 
dejdea în navele lor şi credeau că sînt cu mult mai tari decît 
duşmanii, aşa că socoteau că vor supune şi pedestrimea. Ei se 
pregăteau ca să atace iarăşi cu amîndouă forţele armate [şi cu 
pedestrimea şi cu flota], 

42 (1) în acest timp, Demosthenes şi Eurymedon au sosit, 
aducînd ajutorul atenian şi anume, optzeci şi trei de corăbii, 
împreună cu al aliaţilor şi cinci mii de hopliţi, atenieni şi aliaţi; 
suliţaşi, barbari şi eleni, destul de mulţi, apoi prăştiaşi şi arcaşi 
şi destulă armată de celelalte soiuri. (2) Syracusanii şi aliaţii 
lor au fost foarte impresionaţi pe moment, crezînd că nu vor 
putea să mai scape de primejdie, pentru că vedeau că, deşi De- 
celeia era asediată cu ziduri, le venise totuşi atenienilor o ar¬ 
mată egală şi asemănătoare cu cea anterioară, iar puterea ate¬ 
nienilor părea în toate privinţele multă. Armata anterioară a 
atenienilor a prins oarecare curaj, aşa cum se întîmplă după 
un dezastru. (3) Demosthenes, văzînd cum stau lucrurile şi 

socotind că nu mai este posibil să piardă timpul şi să păţească 

ceea ce păţise Nicias (intr-adevăr, venirea acestuia fusese la 

început înfricoşătoare, dar pentru că nu atacase îndată pe 

syracusani, ci-şi petrecuse iarna la Catana, a început să fie 

dispreţuit, iar Gylippos i-a luat-o înainte, venind cu armata din 

Pelopones, armată pe care syracusanii nici n-ar fi chemat-o 

în ajutor, dacă Nicias i-ar fi atacat îndată; căci la început 

syracusanii crezînd că sînt în stare să reziste, în cele din 

urmă ar fi văzut că le sînt inferiori atenienilor si ar fi fost în- 

» 

conjuraţi cu ziduri, încît chiar dacă lacedemonienii le-ar fi tri¬ 
mis armată, nu i-ar mai fi putut ajuta cu nimic). Demosthenes, 
examinînd aceste lucruri şi ştiind că şi el, în împrejurarea de 
faţă, mai ales în prima zi, inspiră cea mai mare frică duşmani¬ 
lor, voia să se folosească în cea mai mare grabă de teama pe 
care o inspira duşmanului armata de faţă. (4) Astfel, văzînd 
că zidurile syracusanilor, ridicate de-a lungul celor duşmane, 
pentru a împiedica pe atenieni să-i înconjure cu ziduri, sînt 
simple şi că dacă se va pune stăpînire pe suişul spre Epipolai 
Şi, după aceea, pe tabăra care se găsea acolo, va putea să fie 
uşor cucerită — pentru că nimeni nu le va mai putea rezista 
— a trecut la fapte, considerînd că finalul războiului va fi 
foarte apropiat. (5) Intr-adevăr, sau va izbuti să cucerească Sy- 
racusa, sau va retrage armata şi nu va mai pierde nici pe ate- 
nienii care erau împreună cu el în expediţie, şi nici întreaga 
cetate. (6) Deci, mai întîi atenienii, debarcînd, au pîrjolit pămîn- 
tul syracusanilor, pe lîngă Anapos şi l-au ocupat cu armata, 
cu pedestrimea şi cu corăbiile. Syracusanii nu s-au împotrivit 
pedestrimii şi flotei, ci doar cu călăreţii şi suliţaşii care veneau 
de la Olympieion. 

43 (1) După aceea, Demosthenes a socotit că este bine mai 
întîi să atace zidul cu maşini de război. Dar, de vreme ce, pe 
cînd se îndrepta la atac, maşinile de război au fost incendiate 
de către duşmanii care se apărau de pe ziduri, şi au fost res¬ 
pinşi cînd au atacat cu restul armatei, a socotit că nu trebuie 
să mai piardă timpul şi a convins pe Nicias şi pe ceilalţi co¬ 
legi, aşa cum avea de gînd, să încerce cucerirea punctului Epi¬ 
polai. (2) însă socotea că în timpul zilei este cu neputinţă să 

sc apropie şi să se urce neobservaţi. De aceea a dat ordin sol¬ 
daţilor să-şi ia hrană pe cinci zile şi, luînd pe toţi pietrarii şi 
dulgherii şi toate cele ce mai trebuiau pentru ridicarea zidului, 
în eventualitatea victoriei, el însuşi, pe la primul somn, îm¬ 
preună cu Eurymedon şi Menandros, au ridicat întreaga armată 
.şi au pornit spre Epipolai; Nicias a fost lăsat la ziduri. (3) Şi 
cînd au ajuns la Epipolai, în punctul Euryelos, pe acolo pe un¬ 
de se urcase şi prima armată, au scăpat neobservaţi de străjerii 
syracusanilor şi, urcînd pe zidul pe care-1 aveau acolo syracu- 
sanii, l-au capturat şi au omorît cîteva străji. (4) Cei mai mulţi 
syracusani, fugind îndată spre cele trei tabere, de pe Epipolai 
— una a syracusanilor, alta a celorlalţi sicilieni, iar alta a alia¬ 
ţilor — au vestit urcarea atenienilor şi au comunicat-o şi celor 
şase sute de syracusani, care cei dintîi stăteau de strajă în 
această parte a înălţimii Epipolai. (5) Ei au sărit îndată să se 
apere, dar Demosthenes şi atenienii, întîmpinîndu-i cînd veneau 
la atac, i-au respins cu curaj. Atenienii au pornit îndată mai 
departe, pentru ca să nu şovăie şi să nu le scadă avîntul în 
realizarea lucrului pentru care veniseră; alţii, de la prima 
lovitură, au cucerit zidul syracusanilor, pentru că apărătorii 
n-au rezistat, şi au distrus crenelurile. (6) Syracusanii, aliaţii, 
Gylippos şi oamenii săi au sărit la apărare din posturile aflate 
înaintea zidurilor şi, îndrăzneala atenienilor fiind cu totul neaş¬ 
teptată pentru ei, mai ales că era noapte, s-au năpustit în 
dezordine asupra atenienilor, dar au fost respinşi de la început, 
aşa că s-au retras. (7) Dar pentru că atenienii înaintau mai 
mult în dezordine socotindu-se victorioşi, şi, dorind să treacă 
cît mai repede printre duşmanii care nu luptaseră încă, pentru 
ca nu cumva, dacă vor înceta urmărirea, să se concentreze ia¬ 
răşi, beoţienii cei dintîi li s-au opus şi, atacîndu-i, i-au întors 
şi i-au pus pe fugă. 

44 (1) Şi atunci atenienii şi-au dat seama că sînt în mare 
încurcătură, dar nu puteau afla unii de la alţii în ce fel se pro¬ 
dusese. De bună seamă că în timpul zilei lucrurile sînt mai 
clare, dar nici atunci cei prezenţi nu puteau vedea totul, ci 
numai ceea ce se petrecea în dreptul fiecăruia, pe cînd în tim¬ 
pul unor lupte nocturne, care aveau loc numai între armate 

mari, cum ar fi putut cineva să vadă ceva sigur? (2) Era în- 
tr-adevăr lună plină, şi se vedeau unii pe alţii, aşa cum este 
firesc să se vadă într-o asemenea situaţie, intuindu-şi silueta 
corpului, dar nu erau siguri cine anume era cel din apropiere. 
Mulţi hopliţi, şi dintr-o parte şi din alta, se învîrteau într-un 
spaţiu îngust. (3) Pe cînd unii dintre atenieni erau învinşi, alţii 
înaintau neînfrînţi de la primul marş. O mare parte din armata 
lor se urcase, iar alta se urca încă, astfel că nu mai ştiau în¬ 
cotro merg. Astfel, pentru că de la început se produsese tulbu¬ 
rare, toate intraseră în dezordine şi era greu să se recunoască 
după strigăt. (4) în acest fel, syracusanii şi aliaţii lor, fiind în¬ 
vingători, dădeau comenzi cu voce tare, nefiind posibil, în tim¬ 
pul nopţii, să se semnalizeze în alt fel şi, în acelaşi timp, să 
ţină piept celor care îi atacau; atenienii căutau şi ei pe ai lor 
şi ţineau piept şi duşmanilor care veneau din faţă, iar, dacă 
printre cei care fugiseră de curînd era vreunul ostaş amic, îl 
bănuiau duşman, şi, folosindu-se des de consemn, pentru că nu 
era posibil altfel să se cunoască, se tulburau unii pe alţii, pen¬ 
tru că se întrebau toţi în acelaşi timp; în acest fel însă duşma¬ 
nilor li se dădea de ştire. (5) Atenienii nu cunoşteau însă 
consemnul duşmanilor, pentru că aceştia erau victorioşi şi, ne¬ 
fiind în dezordine, erau mai greu recunoscuţi de atenieni; în 
acest fel, dacă atenienii fiind în număr mare peste cîţiva duş¬ 
mani, aceştia fugeau din faţa lor pentru că le cunoşteau con¬ 
semnul, pe cînd atenienii, dacă nu răspundeau la parola duşma¬ 
nilor, erau ucişi. (6) Foarte multe neajunsuri le-a adus şi cînta- 
rea paianului. într-adevăr, fiind cîntat şi de unii şi de alţii, se 
producea mare încurcătură, deoarece şi argeienii şi corcyreienii 
şi toţi cîţi erau dorieni, alături de atenieni, cînd cîntau paianul 
vîrau frica în atenieni, iar duşmanii lor la fel. (7) în cele din 
urmă, năpustindu-se unii asupra altora în multe puncte ale 
taberei, după ce au intrat o dată în tulburare, nu numai că 
vîrau spaima unii într-alţii, dar chiar ajungeau să se ia la luptă 
prieten cu prieten, cetăţeni cu cetăţeni, şi cu greu puteau să fie 
descleştaţi. (8) Şi, fiind urmăriţi, mulţi săreau de pe înălţimi 
şi se omorau singuri, deoarece coborîrea de pe Epipolai era 
strimtă; şi, după ce aceia, care se salvau ajungeau la cîmpie, 
mulţi dintre ei, şi mai ales aceia care făceau parte din primul 

contingent de soldaţi, cunoscînd mai bine locul, o luau la fugă 
spre tabără, iar cei care veneau mai tîrziu, dacă greşiseră dru¬ 
mul, rătăceau pe cîmpie; pe aceştia i-au ucis, cînd s-a făcut 
ziuă, cavalerii syracusanilor, care străbăteau cîmpia. 

45 (1) A doua zi, syracusanii au înălţat două monumente în 
cinstea biruinţei, şi pe Epipolai, pe unde era urcarea, şi pe 
locul în care beoţienii au rezistat mai întîi; atenienii şi-au ri¬ 
dicat morţii prevăzuţi în armistiţiu. Au murit mulţi dintre ei 
şi dintre aliaţi, dar au fost capturate arme încă şi mai multe 
decît erau morţi. Intr-adevăr, cei care fuseseră siliţi să sară de 
pe înălţimi, fără scuturi, unii au murit, iar alţii s-au salvat. 

46 După aceasta, syracusanii, căpătînd curaj, cum este firesc 
în urma unui succes neaşteptat, ca şi mai înainte, au trimis 
la Acragas, care era în răscoală, pe Sicanos, cu cincisprezece 
corăbii, pentru ca, dacă va putea, să atragă cetatea de partea 
lor. Gylippos a pornit îndată pe uscat în restul Siciliei, ca să 
mai aducă armată, pentru că nădăjduia că va lua cu asalt zi¬ 
durile atenienilor şi de vreme ce evenimentele de pe Epipolai 

se desfăsuraseră în acest fel. 

* 

47 (1) în acest timp, comandanţii atenienilor se sfătuiau, şi 
cu privire la dezastrul suferit, şi cu privire la descurajarea care 
domnea în tabără, în clipele de faţă. Intr-adevăr, ei constatau 
că nu izbutiseră în încercare, iar soldaţii nu mai puteau suferi 
şederea acolo. (2) Ei mai erau apăsaţi de boală din două motive: 
şi pentru că se aflau mai ales în acel anotimp în care oamenii 
sînt cu deosebire slăbiţi, şi pentru că locul în care-şi aşezaseră 
tabăra era mlăştinos şi rău şi toate celelalte se întîmplaseră 
împotriva aşteptărilor. (3) De aceea, Demosthenes era de pă¬ 
rere că nu trebuie să mai rămînă şi de vreme ce planul, pen¬ 
tru realizarea căruia se avîntase în primejdie pe Epipolai. 
eşuase, sfatul strategilor era pentru plecare, fiind de părere 
să nu mai zăbovească atîta vreme cît marea putea să fie tre¬ 
cută şi cît armata mai putea încă să domine cu corăbiile pe 
care le primiseră de curînd. (4) El spunea că pentru cetatea 
Atena este mai de folos să facă războiul împotriva acelora care 

îi înconjurau pe ei înşişi cu ziduri, acolo, pe loc, decît împotriva 
syracusanilor, pe care nu mai era uşor să-i supună, şi că, nici 
altmintrelea nu este logic să stea pe loc, cheltuind bani mulţi. 

48 (1) Aceasta era părerea lui Demosthenes. Nicias socotea 
şi el că situaţia lor este rea, dar nu voia să arate în vorbe slă¬ 
biciunea lor şi nu era de părere să se voteze în plină adunare 
retragerea şi să se dea astfel în vileag duşmanilor; zicea că 
vor putea să scape mai uşor neobservaţi, cînd vor voi să facă 
aceasta. (2) Pe de altă parte şi situaţia duşmanilor, din cele 
ce ştia el mai mult decît alţii, îi dădea oarecare nădejde că va 
fi mai rea decît a lor, dacă vor persista să rămînă pe loc, pen¬ 
tru că, gîndea el, îi vor măcina lipsa de bani, mai ales că ei 
înşişi dominau pe mare cu corăbiile actuale. într-adevăr, se mai 
aflau şi în Syracusa unii care voiau să încredinţeze atenienilor 
cetatea şi duceau cu el tratative secrete; el însă nu-i lăsa să sc 
înapoieze în patrie. (3) Nicias, cunoscînd aceste lucruri, era ne- 
hotărît şi înclina către ambele soluţii, dar, pe faţă, a declarat 
că nu va retrage armata. A spus că ştie bine că atenienii nu 
vor accepta această hotărîre a lor, de a se retrage, fără ca ei să 
fi votat retragerea. într-adevăr, zicea el, pentru soarta lor în¬ 
şişi nu vor vota acei oameni care au văzut situaţia existentă 
aşa cum o văd ei înşişi şi nu vor asculta pe alţii pentru a cer¬ 
ceta, ci se vor lăsa convinşi mai ales de acuzaţiile pe care le 
vor profesa unii cu mai multă măiestrie retorică. (4) A mai spus 
că dintre soldaţii care sînt de faţă, mulţi şi chiar foarte mulţi 
care acum strigă că sînt în primejdii, îndată ce vor ajunge la 
Atena vor susţine, strigînd, contrariul, cum că generalii s-au 
întors în patrie, fiind mituiţi. A spus, deci, că nu vrea — cu¬ 
noscînd firea atenienilor — să piară de mîna lor, din pricina 
unei învinuiri urîte şi nedrepte, ci preferă să piară de mîna 
duşmanilor, dacă trebuie, riscîndu-şi viaţa. (5) A mai spus că 
situaţia syracusanilor este mai rea decît a lor înşişi, pentru că, 
syracusanii se hrănesc cu grîu adus pe bani din străinătate şi 
că cheltuiesc în acelaşi timp şi cu forturile din jurul cetăţii şi 
că trebuie să întreţină şi o mare flotă pe timp de un an; în 
acelaşi timp însă banii le lipsesc şi în scurt timp n-o să aibă 
de unde să-i mai procure. Pînă acum ei au cheltuit două mii de 
talanţi şi datorează încă şi mai mult; dacă vor fi oricît de puţin 

lipsiţi de armata de faţă, din neputinţa de a o hrăni, situaţia 
lor se va nărui, de vreme ce puterea lor constă din auxiliari şi 
nu este supusă ordinelor, ca cea ateniană. (6) Nicias a spus, 
deci, că trebuie să mai stea pe loc şi să aştepte; să nu se re¬ 
tragă, înfrînţi din pricina banilor, în care ei sînt totuşi mai 
puternici. 

49 (1) Aceste lucruri le susţinea cu tărie Nicias, cunoscînd 
cu de-amănuntul situaţia din Syracusa, lipsa de bani, şi faptul 
că acolo se găseau mulţi care voiau să încredinţeze atenienilor 
situaţia şi care duceau tratative cu el să nu plece, apoi pentru 
că, în acelaşi timp, se bizuia cu mai mult curaj pe corăbii decît 
se bizuise mai înainte, cînd fusese învins. (2) Demosthenes însă 
nici nu voia să audă să mai rămînă pe loc; dar dacă, totuşi, nu 
trebuie să retragă armata fără votul atenienilor, ci să lase 
timpul să lucreze, a spus că este necesar să se retragă la Thap- 
sos sau la Catana; de acolo vor avea cu ce se hrăni, cutreierînd 
cu pedestrimea cea mai mare parte a ţinutului, şi, devastînd 
ogoarele duşmanilor, îi vor lovi şi pe ei. Apoi vor da lupte cu 
corăbiile în largul mării, nu la strîmtoare, care este în avantajul 
duşmanilor, ci în larg, în care şi experienţa le va fi folositoare, 
şi vor putea să se şi retragă şi să facă menevre navale, nu în- 
tr-un spaţiu redus şi limitat, ci ridicînd ancora spre larg. (3) în- 
tr-un cuvînt, el a spus că în nici un caz nu socoteşte că trebuie 
să mai rămînă, ci că trebuie să se retragă cît mai degrabă. De 
asemenea, Eurymedon susţinea aceleaşi manevre ca şi el. (4) 
Dar, de vreme ce Nicias se împotrivea, s-a produs un fel de silă 
şi de -ezitare, ba chiar s-a înfiripat bănuiala că Nicias ştie mai 
multe lucruri de se îndărătniceşte atîta. în acest fel au şovăit 

9 * 

atenienii şi au rămas pe loc. 

50 (1) în acest timp Gylippos şi Sicanos au sosit la Syracusa, 
iar Sicanos n-a putut ajunge la Acragas, pentru că, în timp ce el 
era la Gela, gruparea favorabilă syracusanilor fusese izgonită 
din cetate. în schimb Gylippos a venit în Sicilia aducînd cu sine 
o altă armată, destul de numeroasă şi pe soldaţii care-i fuseseră 
trimişi din Pelopones, primăvara, în holcade, şi care sosiseră din 
Libia la Selinus. (2) într-adevăr, sosind în Libia, cirenaii le dă- 

duseră două trireme şi comandanţi, iar în timpul plutirii au 
venit în ajutor cetăţii Evesperides, care era asediată de libieni; 
ei au înfrînt pe libieni. Apoi, de aci, au plutit spre Neapolis, un 
emporiu cartaginez, de care Sicilia se află la o depărtare de cel 
puţin două zile şi o noapte de plutire şi, trecînd marea, de 
acolo au ajuns la Selinus. (3) Syracusanii, de îndată ce au sosit 
aceştia, s-au pregătit să atace pe atenieni din două părţi, şi cu 
corăbiile şi cu pedestrimea. Comandanţii atenienilor, văzînd că 
duşmanilor li se alăturase o altă armată şi că situaţia lor nu 
mergea spre bine, ci, dimpotrivă, continua în fiecare zi să se 
înrăutăţească, fiind mai ales apăsaţi de slăbiciunea oamenilor, 
se căiau că nu se retrăseseră de mai înainte. Şi pe lîngă aceasta 
nici Nicias nu se mai împotrivea ca mai înainte, ci, dimpotrivă, 
spunea pe faţă că socoteşte că trebuie să se pună la vot pleca¬ 
rea; totodată, i-a anunţat pe toţi că se vor retrage cît mai pe 
furiş pe mare şi să fie gata de plecare, cînd se va da semna¬ 
lul. (4) Dar tot şovăind ei să pornească pe mare, cînd toate 
erau pregătite, s-a produs o eclipsă de lună cînd tocmai pe 
cer era lună plină. Marea majoritate a atenienilor, gîndindu-se 
la eclipsă, cereau comandanţilor să rămînă pe loc, iar Nicias, 
care de altfel era cam prea aplecat spre divinaţie şi spre su¬ 
perstiţie, a spus că nu se va delibera nimic mai înainte de a 
sta pe loc douăzeci şi şapte de zile, pînă să se pună în mişcare 
aşa cum spuneau prezicătorii. Aşadar, atenienii au rămas pe 
loc, deşi mai înainte erau gata să plece. 


51 (1) Syracusanii, fiind informaţi şi despre acest lucru, erau 
şi mai mult tentaţi să nu-i lase din mînă, de vreme ce atenie¬ 
nii înşişi îşi dăduseră seama că nu sînt mai puternici decît 
syracusanii, nici în corăbii, nici în pedestrime, căci altfel n-ar 
fi pus la cale plutirea; totodată, nu voiau ca atenienii să se 
aşeze în altă parte în Sicilia şi să fie mai greu de ajuns cu 
războiul la ei, ci le convenea să-i silească cît mai repede să 
dea bătălia navală acum, şi în locul în care le este lor favo¬ 
rabil. (2) Au echipat deci corăbiile şi au făcut exerciţii cîte 
zile au socotit ei că este necesar. în prima zi, au dat un atao 
la zidurile atenienilor; o parte din armata lor, nu prea mare, 
constituită din călăreţi şi hopliţi, a dat un atac la porţi şi au 

interceptat cîţiva hopliţi atenieni şi, respingîndu-i, au început 
să-i urmărească, dar, pentru că intrarea era strimtă, atenienii 
au pierdut numai şaptezeci de călăreţi şi cîţiva hopliţi. 

52 (1) în această zi armata syracusanilor s-a retras; a doua 
zi, însă, ei au pornit la atac cu şaptezeci şi şase de corăbii şi 
au înaintat şi cu pedestrimea spre ziduri. Atenienii le-au ieşit 
în cale cu optzeci şi şase de corăbii şi, luînd contact, au început 
lupta navală. (2) Syracusanii şi aliaţii lor, învingînd pe Eury- 
medon, care comanda aripa dreaptă a atenienilor şi care voia 
să înconjure corăbiile duşmanilor şi să-i atragă spre ţărm au 
izolat mai întîi mijlocul armatei atenienilor şi l-au capturat şi 
pe Eurymedon în scobitura şi adîncitura portului; pe el l-au 
ucis, iar corăbiile care erau cu el le-au distrus. Apoi au urmărit 
toate celelalte corăbii ale atenienilor şi le-au împins spre uscat. 

53 (1) Gylippos, văzînd corăbiile duşmanilor înfrînte şi duse din¬ 
colo de gardurile de pari şi de tabăra lor proprie şi căutînd să 
distrugă pe oamenii care coborau de pc corăbii, pentru ca syra¬ 
cusanii să-şi poată apropia mai uşor corăbiile de uscatul care 
le era prieten, a sărit în ajutor cu o parte a armatei spre ist¬ 
mul portului. (2) Thyrenienii — căci ei făceau de strajă aci pen¬ 
tru atenieni — văzînd pe syracusani năpustindu-se în dezor¬ 
dine, s-au avîntat asupra primilor, i-au respins şi i-au aruncat 
în mlaştina care se numeşte Lysimeleia. (3) Mai tîrziu, pentru 
că syracusanii şi aliaţii lor aveau o armată şi mai mare, ate¬ 
nienii, temîndu-se de soarta corăbiilor, s-au orînduit în luptă 
împotriva duşmanilor şi, învingîndu-i, i-au urmărit şi au ucis 
mulţi hopliţi, iar corăbiile pe multe le-au salvat şi le-au dus 
în tabăra lor; syracusanii şi aliaţii au luat optsprezece corăbii 
şi au ucis pe toţi oamenii de pe ele. (4) Voind să ardă restul 
corăbiilor au dat drumul unei holcade vechi, pline de cîlţi şi 
talaş — vîntul sufla intr-adevăr spre atenieni — după ce-i 
puseseră foc. Atenienii, fiind îngrijoraţi de corăbii, au născo¬ 
cit nişte stingătoare şi au stins flacăra şi, prin faptul că hol- 
cada nu s-a apropiat, au scăpat de primejdie. 

54 (1) După aceea, syracusanii au înălţat un monument în 
cinstea biruinţei şi pentru lupta navală, şi pentru intercepta- 

rea hopliţilor făcută sus la zid, de unde luaseră cavaleria, iar 
atenienii au înălţat un monument în cinstea biruinţei pentru 
că thyrenienii respinseseră pedestraşii spre mlaştină şi pentru 
că ei înşişi îi respinseseră în cealaltă tabără. 

55 (1) Obţinînd deci syracusanii o victorie strălucită şi cu 
flota — mai înainte se temuseră de corăbiile care veniseră cu 
Demosthenes — atenienii erau cu totul descurajaţi şi mare era 
surpriza, dar şi mai mare era căinţa pentru că porniseră expe¬ 
diţia. (2) Intr-adevăr, ei atacaseră numai aceste cetăţi, care 
aveau un fel de viaţă ca al lor şi un regim democratic ca şi 
ei, şi care dispuneau de corăbii, de cai şi erau mari, şi nu pu¬ 
tuseră să producă nici cu armata, cînd erau mai puternici, prin 
vreo schimbare politică, interesul prin care ar fi putut să şi-i 
atragă, ci, dimpotrivă, avuseseră de cele mai multe ori insuc¬ 
cese; de aceea, erau în mare încurcătură şi mai înainte, dar 
mai ales acum, mai mult după ce au suferit înfrîngerea cu 
flota, înfrîngere la care nu se aşteptau. 

56 (1) Syracusanii au început îndată să plutească fără frică 
prin faţa portului şi plănuiau să-i închidă gura pentru ca 
atenienii, chiar dacă ar vrea să iasă, să nu mai scape neob¬ 
servaţi. (2) Intr-adevăr, syracusanii nu se îngrijeau numai să 
se salveze ei înşişi, ci ca să-i şi împiedice pe atenieni să se 
salveze, considerînd, aşa cum era de altfel, că situaţia lor este 
cu mult mai bună decît a atenienilor, iar dacă vor putea să 
înfrîngă pe atenieni şi pe aliaţii lor, pe uscat şi pe apă, victoria 
lor va părea strălucită în faţa elenilor. Astfel, unii dintre eleni 
vor fi îndată eliberaţi, iar alţii vor scăpa de frică, pentru că 
ceea ce mai rămăsese din forţele atenienilor nu va mai fi în 
stare să susţină războiul care va fi impus mai tîrziu, ei înşişi 
socoteau că vor merita să fie admiraţi mult şi de alţi oameni 
şi de generaţiile următoare. (3) Şi,' într-adevăr, lupta lor era 
vrednică de aceasta, mai ales pentru că înfrînseseră nu numai 
pe atenieni, ci şi pe alţi mulţi aliaţi ai lor şi nu numai ei 
singuri, dar şi cu cei care le veniseră în ajutor, dar sub co¬ 
manda lor, împreună cu corintienii şi lacedemonienii şi pentru 
că-şi puseseră în centrul primejdiei propria lor cetate şi reuşi- 

seră să-şi dezvolte o mare putere navală. într-adevăr, foarte 
multe neamuri s-au strîns în această singură cetate, desigur, 
în afară de mulţimea care, în timpul acestui război, se dădu¬ 
seră de partea atenienilor sau a lacedemonienilor. 


57 (1) Atîţi au fost, şi unii şi ceilalţi, cînd au pornit cu 
război unii împotriva Siciliei, iar ceilalţi în apărarea ei, unii 
ca să-şi dobîndească o ţară, iar ceilalţi ca să salveze Syracusa 
şi nu s-au ridicat unii împotriva altora pentru apărarea drep¬ 
turilor şi nici pentru că erau rude, ci mai mult fiecare după 
cum îi dicta momentul, interesul sau nevoia. (2) Atenienii, fiind 
ei înşişi ionieni, s-au dus înadins împotriva syracusanilor, care 
erau dorieni, iar alături de ei, în expediţie, au pornit şi 
lemnieni şi imbrieni şi egineţii stăpînitori atunci ai Eginei, care 

vorbeau aceeaşi limbă si aveau aceleaşi datini ca ei, ba 

* • * ' 

chiar şi hestienii, care locuiau cetatea Hestia în Eubeea, căci 
erau coloniştii lor. (3) Dintre ceilalţi, unii au pornit în expe¬ 
diţie ca supuşi, alţii ca aliaţi independenţi, iar alţii angajaţi cu 
plată. (4) Printre cei supuşi şi care plăteau phorosul erau ere- 
trieni, chalcidieni, styrieni şi carystieni din Eubeea, din insule 
erau chieni, andrieni, tenieni; din Ionia erau milesieni, samieni, 
şi chioţi 18 . Dintre aceştia numai chienii nu plăteau phorosul, ci 
dădeau corăbii, fiind autonomi. Toţi aceştia erau în cea mai 
mare parte ionieni şi supuşi ai Atenei, afară de carystieni — 
aceştia erau dryopi 10 . Şi au urmat siliţi pe atenieni, împotriva 
dorienilor. (5) Pe lîngă aceştia mai erau în expediţie eolieni, 
methymneeni 20 , care erau supuşi să contribuie cu corăbii, nu 
cu bani; mai erau tenedieni 21 , ainieni 22 , care plăteau phorosul. 
Aceşti eolieni se luptau de nevoie cu eolienii întemeietori, 
adică cu beoţienii care erau de partea syracusanilor, numai 
plateenii, care erau beoţieni, se băteau cu beoţienii, minaţi de 
duşmănie, (6) Şi rhodienii 23 şi cytherienii 2 ', erau dorieni; cythe- 
rienii, care erau coloniştii lacedemonienilor, au luat armele 
împotriva lacedemonienilor, care erau cu Gilyppos, iar rho- 
dienii deşi de neam din Argos, se băteau, siliţi, cu syracusanii, 
care erau dorieni, cu gelienii 25 , care erau coloniştii lor şi care 
porniseră în expediţie alături de syracusani. (7) Dintre insularii 
care se aflau în jurul Peloponesului, mai luau parte la expedi- 

ţie cephallienii şi zacynthienii autonomi, care, insulari fiind, 
erau ţinuţi în frîu, pentru că atenienii stăpîneau marea. în 
expediţie mai erau şi corcyreieni, care erau nu numai dorieni, 
dar chiar corintieni, care luptau împotriva corintienilor şi 
syracusanilor, deşi erau coloniştii unora şi rudele altora, pre- 
textînd că sînt siliţi s-o facă, în realitate însă erau minaţi de 
duşmănia împotriva corintienilor. (8) Şi messenienii, aşa cum 
sînt numiţi acum, veniţi din Naupactos şi Pylos, care era stă- 
pînit atunci de atenieni, au fost atraşi în război şi încă şi cîţi- 
va exilaţi din Megara luptau împotriva megarienilor din Seli- 
nus, din pricina nenorocirii în care se aflau. (9) Ceilalţi erau 
în expediţie mai degrabă de bunăvoie. Astfel, argeienii parti¬ 
cipau la expediţie nu atît în virtutea alianţei, cît din pricina 
duşmăniei împotriva lacedemonienilor şi totodată pentru un 
cîştig propriu. Ei, care erau dorieni, luptau împotriva dorie- 
nilor, alături de ionienii atenieni, iar mantineenii şi ceilalţi 
mercenari arcadieni, obişnuiţi să fie întotdeauna împotriva 
duşmanilor care li se arătau, şi atunci socoteau duşmani pe 
arcadienii care veneau cu corintienii, numai în vederea cîşti- 
gului; cretanii şi etolienii fuseseră convinşi să ia parte la expe¬ 
diţie şi ei pentru bani, iar cretanii, care colonizaseră Gela, 
împreună cu rhodienii, n-au pornit război alături de coloniştii 
lor, ci împotriva lor, de bunăvoie, fiind angajaţi cu plată. 
(10) Şi unii dintre acharnanieni au venit în ajutorul atenie- 
nilor şi în vederea cîştigului, dar mai degrabă din sentimentele 
de prietenie, pe care le aveau pentru Demosthenes şi din sim¬ 
patia pentru atenieni, cu care erau aliaţi. (11) Aceştia sînt 
despărţiţi de golful Ionic. Dintre italioţi erau în expediţie thu- 
rii 26 , metapontienii 27 , fiind şi ei prinşi în viitoarea evenimente¬ 
lor militare; mai erau în expediţie şi dintre sicilieni: naxienii 
şi catanienii, iar dintre barbari egestanii, care fuseseră atraşi, 
precum şi o mare parte din siceli, ba chiar unii dintre thyre- 
nienii dinafara Siciliei, fiind în duşmănie cu syracusanii şi 
cîţiva iapygi 28 angajaţi cu plată. Aceste neamuri erau în expe¬ 
diţie împreună cu atenienii. 

58 (1) în ajutorul syracusanilor au venit camarinenii, care le 
erau vecini, şi gelienii, care locuiau lîngă ei, apoi selinuntinii, 


628 


CARTEA A VII-A 


care fuseseră aşezaţi acolo, pe cînd acragantinii şedeau liniştiţi. 
(2) Şi aceştia locuiesc partea Siciliei care priveşte spre Libia. 
Au mai venit în ajutor şi himeraii, din partea Siciliei care pri¬ 
veşte spre Marea Thyreniană, în care locuiesc numai eleni; de 
altfel numai aceştia au venit din acea parte. (3) Acestea erau 
neamurile elenice din Sicilia, dorienii şi toţi cei autonomi, care 
luptau alături de sicilieni, iar dintre barbari numai sicelii,. 
care nu trecuseră de partea atenienilor. Dintre elenii dinafara 
Siciliei, lacedemonienii oferiseră un comandant spartan, restuL 
de neodamozi 29 , ceilalţi şi pe hiloţi, iar corintienii singuri veni¬ 
seră şi cu corăbii, şi cu pedestrime; leucadienii şi ambracioţii 
veniseră în virtutea rudeniei, iar din Arcadia fuseseră trimişi 
mercenari de către corintieni; sicyonienii fuseseră siliţi să ia 
parte la expediţie, iar dintre dorienii dinafara Peloponesului, 
beoţienii. (4) împotriva acestor duşmani care veneau, sicilienii, 
ei înşişi, au folosit trupe mai numeroase de toate felurile, deoa¬ 
rece aveau cetăţi mari. într-adevăr, s-au strîns mulţi hopliţi, 
corăbii, cai şi toate cele necesare, din belşug. Şi iarăşi, în 
raport cu ceilalţi, ca să zicem aşa, syracusani contribuiseră 
cu cei mai mulţi ostaşi, datorită mărimii cetăţii şi pentru că 
erau într-o foarte mare primejdie. 

59 (1) Aceste trupe auxiliare se adunaseră şi din partea 
unora şi din partea celorlalţi şi atunci toate aceste trupe erau 
de faţă şi mai tîrziu nu s-a mai adăugat nimic. (2) Syracusanii 
şi aliaţii au socotit, pe bună dreptate, că, în urma victoriei 
obţinute, vor avea de dat o frumoasă luptă ca să cucerească 
întreaga tabără a atenienilor, care era aşa de mare, şi să nu 
mai lase pe atenieni să le scape pe nicăieri, nici pe uscat, 
nici pe mare. Le-au închis, deci, îndată portul cel mare, care 
avea o gură de opt stadii, folosind trireme aşezate în coastă, 
vase şi luntre, pe care le ancoraseră; au mai făcut şi celelalte 
pregătiri necesare în eventualitatea cînd atenienii vor îndrăz¬ 
ni să dea lupta navală. 

60 (1) Atenienii, văzînd închiderea portului şi aflînd şi de 
restul planului duşmanilor, au socotit că trebuie să delibereze. 
(2) Adunîndu-se şi comandanţii şi taxiarhii 30 , au luat în conside- 

rare greutăţile de faţă de tot soiul şi mai ales faptul că nu 
.aveau provizii nici pentru momentul de faţă (trimiseseră mai 
înainte la Catana oameni ca să le spună să nu aducă provizii, 
gîndind că vor pleca), nici pentru viitor, dacă nu vor învinge 
pe mare. Au plănuit deci să părăsească zidul de sus şi să separe 
prin zid o porţiune de pămînt lîngă corăbii, cît se poate de 
mică, necesară vaselor şi oamenilor bolnavi şi pe aceasta s-o 
păzească, iar din restul pedestrimii să îmbarce oamenii pe 
toate corăbiile şi pe cele care erau solide, şi pe cele mai puţin 
în stare să plutească, şi să dea lupta navală şi, dacă vor în¬ 
vinge, să se ducă spre Catana, iar dacă nu, să dea foc coră¬ 
biilor şi, aranjîndu-se în linia de bătaie, să se retragă prin 
orice ţinut, fie barbar, fie elen. Ei au şi adus la îndeplinire 
aceste hotărîri. (3) Astfel, ei au coborît din partea de sus a 
zidurilor, au echipat toate corăbiile, silind să-i îmbarce pe 
toţi aceia care păreau că au vîrsta necesară luptei. (4) Şi, 
într-adevăr, s-au echipat în total 110 corăbii. Au îmbarcat pe 
corăbii arcaşi mulţi, suliţaşi acharnanieni, procurînd şi de la 
alţi străini cele necesare, aşa cum era firesc într-o situaţie 
critică, potrivit planului. Nicias, cînd majoritatea pregătirilor 
erau gata, văzînd că soldaţii săi sînt descurajaţi din pricina în- 
frîngerii navale şi că, din cauza lipsei de hrană, voiesc să se 
avînte îndată în primejdie, i-a chemat pe toţi în adunare şi la 
început i-a încurajat, spunîndu-le următoarele: 

61 (1) „Soldaţi atenieni şi aliaţi! Lupta care se va da va 
prezenta acelaşi interes pentru toţi, pentru patrie şi pentru 
salvarea fiecăruia dintre noi, tot aşa ca şi pentru duşmani, 
într-adevăr dacă vom învinge acuma cu corăbiile, fiecare din¬ 
tre noi va putea să-şi revadă propria cetate. (2) Nu trebuie 
insă să ne descurajăm şi să avem sentimentul pe care-1 au 
oamenii fără experienţă, care, după ce au fost învinşi în pri¬ 
mele bătălii, tot timpul de după aceea au o stare sufletească 
la fel ca în marile dezastre. (3) Dar voi, atenienilor, care sînteţi 

i 

de faţă, încercaţi în multe războaie, şi voi, aliaţilor, care mereu 
aţi fost în expediţie cu noi, amintiţi-vă de surprizele războaie- 

lor şi, nădăjduind că soarta ar putea sta de partea noastră, 
pregătiti-vă să vă bateţi din nou cu vrednicia impusă de mul¬ 
ţimea acestor soldaţi cît vedeţi voi înşivă că sînteţi. 

62 (1) In privinţa ajutoarelor pe care le-au socotit că vor 
fi de folos în strîmtoarea portului, faţă de mulţimea corăbiilor 
care vor apărea şi faţă de amenajările de pe punţile corăbi¬ 
ilor prin mijlocul cărora am fost loviţi mai înainte, să ştiţi' 
că şi noi ne-am pregătit cu toate după cerinţele momentului 
şi împreună cu cîrmacii. (2) Intr-adevăr, mulţi arcaşi şi suliţaşi 
se vor urca pe corăbii şi o mare mulţime de oameni, de care 
nu ne vom putea folosi, dacă vom da lupta navală în larg,, 
pentru că ei vor da lovituri ştiinţei noastre navale, datorită 
greutăţii corăbiilor lor. însă în bătălia pedestră, care în mod 
necesar se va angaja pe corăbii, toţi aceşti oameni ne vor 
fi de folos. (3) Noi am găsit mijloacele necesare pe care trebuie 
să le construim, la rîndul nostru, pe corăbii ca remediu îm¬ 
potriva grosimii urechilor corăbiilor, de la care am primit mari 
lovituri, şi anume, gheare de fier care vor opri vîslirea înapoi 
a corăbiei lovite, dacă, într-adevăr corăbierii vor şti să le 
mînuiască. (4) Este adevărat că am fost siliţi să ne batem ca 
pedeştri pe corăbii şi se vede că este util ca nici noi să nu dăm 
îndărăt, dar nici pe ei să nu-i lăsăm mai ales că şi pămîntul, în 
afară de porţiunea pe care o va ocupa pedestrimea noastră, 
ne este potrivnic. 

63 (1) Amintindu-vă de aceste lucruri, că trebuie să luptaţi 
din toate puterile voastre şi să nu vă lăsaţi respinşi spre uscat, 
cînd o corabie se ciocneşte cu alta, să nu socotiţi că este 
bine să vă desprindeţi mai înainte de a arunca în mare de 
pe puntea duşmană pe hopliţii lor. (2) Mai mult, aceste îndem¬ 
nuri le fac nu numai hopliţilor corăbieri, cît mai ales epibaţi- 
lor care se află sus, cu atît mai mult cu cît asta este treaba 
celor care se află acolo. Noi putem acum să obţinem o victo¬ 
rie, mai ales cu pedestrimea. (3) Pe corăbieri îi îndemn, şi în 
această împrejurare, şi-i rog să nu fie prea impresionaţi în 
nenorociri, ţinînd seamă că acuma au o mai bună pregătire 
la punţile corăbiilor şi dispun de mai multe corăbii; îi rog 

să reflecteze că merită să fie salvată acea mulţumire de sine 
pe care o încercaţi cînd eraţi socotiţi atenieni deşi nu eraţi 
în realitate, şi, datorită cunoaşterii limbii ateniene, cît mai 
ales imitării felului de viaţă atenian, eraţi admiraţi în toată 
Elada şi participaţi la dominaţia exercitată de noi nu numai în 
foloasele pe care le trageţi, ci şi prin teama pe care o inspi¬ 
raţi supuşilor şi prin faptul că nu vi se făceau nedreptăţi. 
(4) In acest fel, luînd parte, în libertate, numai voi, împreună 
cu noi, la dominaţie, e drept să n-o trădaţi vătămînd-o cu ceva, 
ci, dispreţuind pe corintieni, pe care i-aţi învins de mai multe 
ori, şi pe sicilieni, dintre care nici unul n-a îndrăznit să ni se 
opună, nici atunci cînd flota lor era în floare, rezistaţi-le şi 
arătaţi-le că, chiar cînd sînteţi slabi şi în împrejurări grele, 
ştiinţa voastră este superioară oricărei puteri norocoase a duş¬ 
manilor. 

64 (1) Iar acelora dintre voi care sînt atenieni, iarăşi le 
amintesc că voi n-aţi mai lăsat alte corăbii în depozitul naval 
şi nici hopliţi de vîrsta armelor şi dacă vi se va întîmpla alt¬ 
ceva în afară de victorie, duşmanii de aici vor porni îndată 
spre corăbiile de acolo şi aceia dintre noi care au rămas pe 
loc nu vor fi în stare să reziste duşmanilor de acolo şi celor 
care vor veni de aici. Gîndiţi-vă că voi aţi putea să cădeţi 
imediat sub stăpînirea syracusanilor, pentru care ştiţi cu ce 
gînduri aţi venit, iar atenienii de acolo ar putea să cadă sub 
stăpînirea lacedemonienilor. (2) De aceea, în această luptă re¬ 
zistaţi mai cu tărie şi pentru unii şi pentru alţii, decît aţi re¬ 
zistat cîndva, şi gîndiţi-vă, fiecare în parte şi cu toţii la un loc, 
că pe corăbiile voastre se află acum şi pedestraşii atenienilor şi 
corăbiile, şi restul cetăţii, şi marele nume al atenienilor, pentru 
care, dacă unul se distinge de celălalt, fie prin ştiinţă, fie 
prin curaj, nu va mai putea găsi o altă împrejurare în care 
să poată fi de folos patriei şi salvator pentru toţi atenienii". 

65 (1) Nicias, făcîndu-le astfel de îndemnuri, le-a poruncit 
îndată să se îmbarce pe corăbii. Gylippos şi syracusanii puteau 
să-şi dea seama, văzînd această pregătire, că atenienii vor da 
lupta navală. (2) Li se vestise şi construirea ghearelor de fier, 
iar ei se pregătiseră şi în celelalte privinţe şi pentru acestea. 

Intr-adevăr, acoperiseră cu piele prora şi partea de sus a co¬ 
răbiilor pentru ca gheara de fier să lunece şi, cînd este arun¬ 
cată, să nu aibă de ce să se prindă. (3) Şi cînd toate erau gata,, 
şi comandanţii ca şi Gilyppos le-au făcut soldaţilor îndemnuri 
şi le-au spus următoarele: 

66 (1) „Syracusanilor şi aliaţilor! Ştiţi că faptele săvîrşite* 
pînă acum sînt frumoase şi că lupta navală se va da pentru 
un viitor frumos, şi voi cej mulţi cred că o ştiţi de asemenea 
pentru că nu aţi fi luptat altfel cu atîta avînt, iar dacă cineva 
nu ştie atîta cît trebuie îl vom informa. (2) Astfel, voi aţi învins 
în luptele navale şi veţi învinge, după cît se pare şi în cea 
următoare, pe atenieni, care au venit în ţara noastră ca să 
aducă mai întîi Sicilia în sclavie, iar apoi, dacă ar fi avut 
izbînzi, Peloponesul şi întreaga Eladă; pe atenienii care deţin 
cea mai mare dominaţie printre elenii de odinioară şi cei de 
acum voi i-aţi învins cei dintîi dintre toţi oamenii, rezistîndu-le 
cu flota, arma prin care ei au cucerit tot ceea ce deţin. Dar 
voi aţi învins în luptele navale, şi acum veţi învinge şi domina¬ 
ţia lor. (3) Intr-adevăr, cînd oamenii sînt înfrînţi în forţa cu 
care cred ei că pot să domine, prestigiul lor va fi în viitor mai 
mic decît este forţa lor însăşi sau decît o socoteau ei la început 
şi, fiindu-le înfrîntă înfumurarea împotriva aşteptărilor, o să 
cedeze în măsura forţei care le-a mai rămas. Atenienii se gă¬ 
sesc, fireşte, în această situaţie. 

67 (1) Puterea noastră anterioară, cu care am înfruntat pri¬ 
mejdia chiar fără să fim experimentaţi, este mai temeinică 
acum şi dacă se adaugă faima că sîntem foarte tari, pentru 
că am învins pe cei mai tari, nădejdea fiecăruia dintre noi 
va fi dublă. De cele mai multe ori, cea mai mare nădejde şi 
cel mai mare curaj sînt aduse de faptele săvîrşite. (2) Chiar în¬ 
cercarea lor de a imita pregătirea noastră este obişnuită felului 
nostru de a proceda şi vom fi la înălţimea momentului 
pentru fiecare dintre ei. Atenienii, cînd au mulţi hopliţi pe 
punţile corăbiilor, contrar obiceiului lor, mulţi suliţaşi, ca să 
zicem aşa, de uscat, acharnanienii şi alţii care s-au urcat pe 
corăbii, care nu vor şti cum trebuie să arunce şezînd, cum 

să nu pună în primejdie corăbiile şi cum n-o să se tulbure ei 
între ei, cînd nu se vor mişca în acelaşi fel? (3) Să ştiţi că 
nu vor putea să fie ajutaţi de mulţimea corăbiilor, dacă cineva 
dintre voi se teme şi de asta, gîndind că nu veţi lupta cu un 
număr egal de corăbii. într-adevăr, într-un spaţiu îngust, co¬ 
răbiile numeroase vor face mai cu încetul ceea ce vor, dimpo¬ 
trivă, vor putea fi mai uşor loviţi de cele ce aţi pregătit voi. 
(4) Iată acum adevăratele motive pentru care socotim noi că 
sîntem bine informaţi: pe ei i-au copleşit relele şi, forţaţi de 
strîmtoarea în care se găsesc, au trecut la o îndrăzneală necu¬ 
getată, astfel că se avîntă în primejdii nu pentru că se încred 
în armata lor, ci mai mult în favoarea norocului, pentru ca, 
dacă vor fi înfrînţi, să plece acasă pe mare, sau să se retragă 
pe uscat, gîndind că nu vor putea s-o ducă mai rău decît o 
duc acum. 

68 (1) Deci, în faţa acestei neorînduieli şi a soartei unor 
duşmani care s-au trădat pe sine înşişi, să ne avîntăm cu mînie 
şi să socotim că această mînie împotriva duşmanilor este foarte 
legitimă, pentru aceia care socotesc că-i drept cu mînie a 
pedepsi pe agresor, şi să socotim, în acelaşi timp, că vom ob¬ 
ţine respingerea duşmanilor, fapt despre care se spune, desigur, 
că este cel mai de dorit. (2) Că ei sînt duşmani şi încă cei mai 
mari, o ştiţi cu toţii, de vreme ce au venit în ţara noastră ca 
să ne aducă în sclavie, şi, dacă ar fi avut izbînzi, ar fi cople¬ 
şit bărbaţii cu cele mai mari nenorociri, femeile şi copiii cu 
cele mai groaznice ruşini, iar cetăţii întregi i-ar fi adus cea 
mai urîtă faimă. (3) De aceea, se cade ca nimeni dintre voi să 
nu dea dovadă de slăbiciune şi să nu-şi închipuie că este un 
succes dacă atenienii se vor retrage fără primejdie. Pentru că, 
chiar dacă vor învinge, ei se vor comporta la fel. Aceasta 
fiind situaţia lor, în mod firesc realizarea dorinţelor noastre, 
şi anume pedepsirea atenienilor şi redarea libertăţii temeinice 
întregii Sicilii, libertate de care se bucura şi mai înainte, va 
constitui o frumoasă luptă. Acele primejdii sînt cele mai rare 
care aduc cele mai puţine daune, datorită înfrîngerilor, dar, în 
schimb, vin cu cele mai mari foloase, în izbînzi“. 

69 (1) Comandanţii syracusanilor şi Gylippos, făcînd aceste 
îndemnuri propriilor soldaţi, s-au urcat pe corăbii îndată ce 
au aflat că atenienii făcuseră la fel. (2) Ni ci as, impresionat de 
situaţia de faţă şi dîndu-şi seama de ce fel de primejdie îl 
paşte şi cît de aproape este, ţinînd seamă că erau gata să por¬ 
nească şi socotind, aşa cum este firesc în marile zbuciumuri, 
că toate lucrurile pentru ei au nevoie şi de acţiune, dar că nu 
li se spusese suficient ceea ce trebuia, a început iarăşi să în¬ 
demne pe fiecare trierarh, numindu-1 şi cu numele tatălui său, 
cu numele său, şi cu numele tribului din care făcea parte, şi 
le cerea ca, în ceea ce îi priveşte, dacă mai au vreo firimitură 
de sentiment al onoarei, să nu trădeze virtuţile străbune, prin 
care se făcuseră vestiţi părinţii lor şi să-şi amintească de patria 
lor care se bucură de cea mai deplină libertate şi de posibili¬ 
tăţile de trai pe care le au toţi în această cetate; el spunea 
acestea şi alte lucruri de acest fel, care se pot spune într-o 
împrejurare de acest fel de către comandanţi — fără să se 
teamă că trezesc impresia că vorbesc despre lucruri ştiute — 
atît cu privire la femei, cît şi la copii şi la zeii patriei, lucruri 
pe care le spun comandanţii cu patos, socotindu-le utile, ca să-i 
impresioneze cît mai mult în împrejurarea de faţă. (3) Nicias, 
deci, socotind că le-a făcut nu atît îndemnuri potrivite, cît 
necesare, s-a retras şi ducîndu-şi pedestrimea spre mare a 
aranjat-o cît mai bine a putut, pentru ca să constituie un 
ajutor foarte mare dat celor de pe corăbii, spre a-i încuraja. 
(4) Demosthenes, Menandros şi Euthydemos — ei se îmbarca¬ 
seră, în calitate de comandanţi, pe vasele atenienilor — ridi- 
cînd ancora de la tabăra lor, au plutit îndată spre zăvorul 
portului, voind să forţeze ieşirea. 

70 (1) Syracusanii, ieşindu-le şi ei în întîmpinare, împreună 
cu aliaţii, cu un număr de corăbii egal cu cel de mai îna¬ 
inte, păzeau ieşirea din port, în sectorul lor, iar restul portu¬ 
lui l-au închis, pentru ca să poată să se năpustească în acelaşi 
timp asupra atenienilor din toate părţile şi totodată pedestri¬ 
mea să le vină în ajutor pe unde se vor îndrepta corăbiile. 
Flota syracusanilor o comandau Sicanos şi Agatharchos, avînd 

fiecare cîte un flanc, iar Pythen şi corintienii aveau sub ordi¬ 
ne centrul liniei de bătaie. (2) Cînd atenienii au luat legătură 
cu podul de corăbii 31 , la prima ciocnire au înfrînt corăbiile care 
erau aşezate în fata lor, şi au încercat să spargă zăvorîrea. 
Dar, după aceea, syracusanii s-au năpustit asupra lor din 
toate părţile, împreună cu aliaţii, iar lupta nu se dădea numai 
la podul de corăbii, ci în tot portul, şi era grea, aşa cum nu 

mai fusese nici una din cele anterioare. (3) într-adevăr, fiecare 

* 

dintre cei de pe corăbii pluteau cu mare avînt încotro li se 
dădea comanda şi cu o bine stăpînită tehnică luptau cîrmacii 
unii împotriva altora şi mare era întrecerea între ei, iar epibaţii, 
ori de cîte ori o corabie se ciocnea cu alta, erau atenti ca 
manevrele de pe punte să nu fie inferioare tehnicii celorlalţi 
şi fiecare depunea eforturi să se dovedească cel mai bun în 
sectorul în care fusese pus. (4) Apoi, deoarece multe corăbii 
•se strînseseră într-un spaţiu îngust, căci cele mai multe dintre 
ele luptau într-adevăr într-un loc foarte îngust şi erau aproape, 
în total, două sute, atacurile erau puţine, pentru că nu era 
•suficient spaţiu pentru retrageri şi pentru atacuri din flanc, 
dar ciocnirile erau dese, pentru că se întîmpla ca o corabie 
să dea peste alta, fie că voia să fugă, fie că voia să plutească 
în altă parte. (5) Şi atît timp cît o corabie se avînta la atac, 
duşmanii de pe punţile corăbiilor zvîrleau cu suliţe, săgeţi şi 
pietre din belşug. Aşa încît, după ce începea atacul, epibaţii, 
luînd contact, încercau să se urce unii pe corabia celorlalţi. 

(6) Şi în multe părţi, din cauza strîmtorii, se întîmpla ca ei 
să atace iar alteori să fie atacaţi, şi cîteodată se agăţau două 
corăbii una de alta şi cîteodată şi mai multe, din pricina strîm¬ 
torii. Iar cîrmacii, unii stăteau de pază, iar alţii atacau şi nu 
numai într-un punct, ci în mai multe, din toate părţile, iar 
zgomotele făcute de ciocnirile corăbiilor erau atît de puternice 
încît, pe lîngă faptul că produceau o adîncă impresie, făceau 
ca şi ordinele date de comandanţii vîslaşilor să nu fie auzite. 

(7) într-adevăr, puternic şi foarte frecvent era îndemnul pe 
care-1 dădeau celeustilor din ambele părţi, atît în ce priveşte 
tehnica, precum şi în ce priveşte întrecerea între ei; astfel, 
atenienilor li se comanda să forţeze trecerea şi să atace cu 
tot avîntul acum, cînd e momentul, pentru libertatea patriei, 

iar syracusanilor şi aliaţilor lor li se spunea că e frumos să 
împiedice pe atenieni să fugă şi, învingînd, să-şi sporească fie¬ 
care patria. (8) Mai mult, şi comandanţii, de amîndouă părţile, 
dacă vedeau că vreo corabie „bate pupa“ fără să fie nevoie, 
îl strigau pe nume pe trierarch şi-l întrebau: atenienii, dacă se 
retrage socotind că pămîntul duşmănos este mai primitor decît 
marea dobîndită cu multă trudă, iar syracusanii, dacă voieşte 
să scape de atenienii, despre care ştie bine că vor să scape ei 
înşişi cu orice preţ, şi dacă, în acest fel, ei înşişi fug de cei 
care fug. 

71 (1) în timp ce bătălia navală era încă nedecisă, pedestri- 
mea atenienilor şi pedestrimea syracusanilor, care se afla pe 
uscat, era în mare zbucium şi încordare, căci pedestrimea syra- 
cusană avea ambiţia să săvîrşească o faptă şi mai glorioasă, iar 
pedestrimea ateniană, care venise să atace, să nu aibă parte 
de o soartă mai rea decît cea de faţă. (2) De vreme ce toată 
salvarea atenienilor consta în corăbii şi groaza lor cu privire 
la viitor era fără seamăn şi din pricina situaţiei neobişnuite, ei 
erau siliţi să privească de pe uscat bătălia navală. (3) într-ade- 
văr, spectacolul era aproape şi nu toţi se uitau în acelaşi loc 
şi dacă unii vedeau pe ai lor învingători prindeau curaj şi în¬ 
cepeau să-i îndemne şi să invoce zeii să nu-i lipsească de sal¬ 
vare, iar cei care priveau spre soldaţii înfrînţi gemeau şi stri¬ 
gau şi, privind la cele ce se petreceau, ei făceau din gîndire 
o sclavă a acţiunilor care se desfăşurau. Alţii priveau spre par¬ 
tea contrară a luptei navale, unde cele două părţi erau pe 
picior de egalitate, şi din pricina continuei indecizii a luptei 
suferind, şi fiziceşte şi cu gîndul, din pricina fricii, petreceau 
momente foarte grele; într-adevăr, în scurt timp sau fugeau 
neîncetat, sau erau ucişi. (4) în această armată a atenie¬ 
nilor, cît timp lupta navală a prezentat sorţi egali şi pentru 
unii şi pentru alţii, se puteau auzi de toate în acelaşi timp: 
strigăte, plînsete, căci unii învingeau, iar alţii erau învinşi, 
şi toate celelalte lucruri pe care, în mod firesc, este silită să 
le strige o armată cînd se află într-o mare primejdie. (5) în 
suferinţe asemănătoare se aflau şi cei de pe corăbii, pînă 
cînd syracusanii şi aliaţii lor, după ce lupta a durat multă 

vreme, au respins pe atenieni şi, atacîndu-i cu mare succes, 
i-au urmărit cu mari strigăte şi îndemnuri pînă la ţărm. (6) 
Atunci ostaşii din armata navală, care nu fusese capturată în 
larg, au ajuns în tabără fiecare pe alt drum. Soldaţii din 
armata pedestră n-au mai procedat deosebit, ci toţi, într-un 
singur avînt, cu strigăte şi gemete, nemaiputînd suporta cele 
ce se întîmplau, unii au sărit să dea ajutor la corăbii, iar cei¬ 
lalţi spre straja zidului rămas, iar ceilalţi, cei mai numeroşi, 
au început să cerceteze pe unde ar putea să se salveze fie¬ 
care. (7) Şi, în acest moment, era o spaimă întru nimic mai 
prejos decît oricare nenorociri. La fel suferiseră şi făcuseră ei 
şi la Pylos. într-adevăr, distrugîndu-se corăbiile locedemonie- 
nilor, cu ele pieriseră şi bărbaţii de pe insulă, aşa că pentru 
atenieni nu mai era nici o nădejde să se salveze, dacă nu se 
va întîmpla ceva neaşteptat. 

72 (1) După această grea bătălie navală, în care se prăpădiseră 
multe corăbii şi mulţi oameni şi de o parte şi de alta, syracu- 
sanii şi aliaţii lor, fiind învingători, au strîns resturile coră¬ 
biilor şi-au ridicat morţii şi, pornind spre cetate, au înălţat 
un monument în cinstea biruinţei. (2) Iar atenienii, din pricina 
nenorocirilor de faţă, nici nu se mai gîndeau să strîngă morţii 
şi sfărîmăturile corăbiilor, ci se gîndeau cum să se retragă 
mai grabnic în timpul nopţii. (3) Demosthenes, ducîndu-se la 
Nicias, şi-a exprimat părerea să se îmbarce pe corăbiile rămase 
şi a doua zi în zori să forţeze, dacă vor putea, ieşirea din 
port, adăugind că ei au mai multe corăbii rămase în stare de 
a fi utilizate decît duşmanii. într-adevăr, atenienilor le mai 
rămăseseră ca la 60 de corăbii, iar duşmanilor mai puţin de 
50. (4) Nicias s-a declarat de acord cu el şi amîndoi voiau să 
se îmbarce, dar corăbierii nu voiau să se mai urce pe corăbii, 
îngroziţi cum erau de înfrîngerea suferită şi pentru că soco¬ 
teau că nu vor fi în stare să înfrîngă pe duşmani. Toţi erau de 
părere să se retragă pe uscat. 

73 (1) Hermocrates syracusanul, bănuind planul lor şi soco- 
' tind că există primejdia ca o armată atît de mare să se retragă 

pe uscat, iar după ce se va aşeza undeva în Sicilia să se 

gîndească iarăşi la un nou război împotriva lor, se duce la dre¬ 
gători şi, explicîndu-le bănuielile sale, le spune că nu trebuie 
să-i lase să se retragă în timpul nopţii, ci toţi syracusanii să 
iasă din cetate împreună cu aliaţii lor şi să strice toate dru¬ 
murile, iar strîmtorile locurilor să le ocupe înaintea sosirii 
atenienilor şi să le străjuiască. (2) Dregătorii au fost şi ei de 
aceeaşi părere cu el, socotind că lucrul trebuie făcut, dar 
nu credeau că oamenii, care sînt încă plini de bucurie în 
urma încetării unei mari bătălii navale — mai ales că în ace¬ 
laşi timp era şi sărbătoare, deoarece tocmai se aducea o 
jertfă lui Heracles — vor fi dispuşi uşor să facă acest lucru, 
pentru că, de bucuria victoriei, cei mai mulţi s-au întors spre 
băutură în timpul sărbătoririi şi că e mai uşor să-i con¬ 
vingi de orice acum decît să ia armele şi să iasă din cetate. 
(3) Şi deoarece conducătorii cetăţii, deliberînd, socoteau că 
lucrul nu se poate face, iar Hermocrates nu izbutea să-i con¬ 
vingă, atunci el însuşi, temîndu-se ca nu cumva atenienii să 
le-o ia înainte în linişte, străbătînd în timpul nopţii drumu¬ 
rile cele mai impracticabile, a pus la cale următoarea strata¬ 
gemă: a trimis pe cîţiva dintre prietenii lui, împreună cu cîţi- 
va călăreţi, spre tabăra atenienilor chiar cînd se însera. Aceş¬ 
tia, apropiindu-se de duşmani la distanţa de la care puteau 
să-i audă şi, chemînd pe cîţiva dintre atenieni, ca şi cînd le-ar 
fi fost prieteni — căci, într-adevăr, Nicias avea cîţiva infor¬ 
matori despre cele dinlăuntru — le-au spus cu voce tare să-l 
sfătuiască pe Nicias să nu scoată armata în timpul nopţii, de 
vreme ce syracusanii străjuiesc drumurile, ci să se retragă în 
linişte în timpul zilei. (4) Zicînd ei acestea, au plecat, iar cei 
care au auzit au anunţat pe comandanţii atenienilor. 

74 (1) Iar aceştia, potrivit ştirii, au stat noaptea liniştiţi, 
socotind că la mijloc nu este o înşelăciune. Dar, după ce nici 
aşa nu au pornit îndată, au hotărît să mai aştepte şi ziua urmă¬ 
toare pentru ca soldaţii lor să-şi pregătească, după putinţă, 
să ia numai cele strict necesare cît mai bine, iar restul lucru¬ 
rilor să-l lase şi să plece. (2) Syracusanii şi Gylippos, înaintînd 
cu pedestrimea, au înfundat drumurile pe unde ar fi fost posi¬ 
bil să treacă atenienii, au pus străji la trecerile rîurilor şi 

izvoarelor şi s-au rînduit ca să ia în primire armata atenie- 
nilor, spre a o împiedica, pe acolo pe unde credeau că era mai 
bine. Pornind apoi cu corăbiile, au tras corăbiile atenienilor, 
de pe ţărmul mării, şi pe unele le-au incendiat, aşa cum plă¬ 
nuiseră atenienii înşişi, iar pe celelalte, pentru că nu-i împie¬ 
dica nimeni, legîndu-le de ale lor, pe fiecare cum se nimerea, 
le-au dus în cetate. 

75 (1) După ce Nicias şi Demosthenes au considerat că s-au 
pregătit îndeajuns, a pornit armata, în a treia zi după bătălia 
navală. (2) Dar groaznic era nu numai faptul că se retrăgeau, 
după ce pierduseră toate corăbiile şi în locul împlinirii unei 
mari nădejdi, ci că însăşi cetatea lor era în primejdie. Tot¬ 
odată, nu trebuie uitat că atunci cînd părăseau tabăra vedeau 
numai lucruri jalnice şi pentru ochi şi pentru cuget. (3) Ast¬ 
fel, deoarece morţii erau neîngropaţi, cînd cineva îşi zărea un 
prieten zăcînd, era cuprins de jale şi de frică, iar cei care 
erau în viaţă, dar erau părăsiţi din cauza rănilor şi a slăbi¬ 
ciunii, erau cu mult mai de plîns decît cei morţi şi mai neno¬ 
rociţi decît cei pieriţi. (4) în acest fel, cei părăsiţi, începînd 
să facă suplicaţii şi să se jelească, puneau în încurcătură pe 
cei care se retrăgeau, cerînd să-i ia şi pe ei şi strigau pe nume 
pe fiecare, cînd zăreau vreun prieten sau vreun cunoscut; agă- 
ţîndu-se de tovarăşii de cort care plecau, se ţineau de ei atîta 
cît le mai îngăduiau puterile, iar dacă îi lăsau şi tăria sufle¬ 
tească şi puterile corpului, se vedeau părăsiţi; făceau implorări 
şi gemeau, astfel că toată armata era plină de lacrimi şi de 
jale şi, într-o astfel de încurcătură, era foarte greu să se des¬ 
partă unii de alţii, deşi plecau dintr-o ţară străină şi suferi¬ 
seră deja nenorociri mai mari decît pot să exprime lacrimile 
şi se temeau să nu sufere în viitorul necunoscut. (5) în acelaşi 
timp o adîncă părere de rău îi cuprinsese. într-adevăr, ei nu 
se asemănau cu nimic altceva decît cu o cetate care capitulase 
după un asediu şi acuma se retrăgeau şi această cetate nu era 
mică. Astfel, se găseau la un loc, retrăgîndu-se în marş mai 
puţin de patruzeci de mii. Şi ceilalţi luau cu ei fiecare ce lucru 
le era mai folositor, dar şi hopliţii şi călăreţii, împotriva obiş¬ 
nuinţei lor, mîncau înarmaţi, unii din lipsă de acoluţi 32 , iar 

alţii pentru că nu aveau încredere în ei. Unii dintre acoluţi 
dezertaseră mai înainte, iar cei mai mulţi de curînd. Dar 
nici ceea ce duceau cu ei nu le era îndeajuns, pentru că în 
armată nu mai era hrană. (6) Celelalte suferinţe şi faptul că 
le împărtăşeau cu toţii, deşi le aducea în clipa de faţă o oare¬ 
care uşurare, totuşi nu li se mai păreau suportabile, mai ales 
cînd se gîndeau că din strălucirea şi din fala pe care o aveau 
la început ajunseseră la un astfel de rezultat şi la o astfel de 
umilinţă. (7) Aceasta a fost cea mai mare suferinţă pentru o 
armată elenă, ca drept rezultat al gîndului de a reduce pe alţii 
la sclavie, se retrăgeau pentru ca să nu sufere ei înşişi acest 
lucru, şi, în loc de cîntece de mulţumire şi de paiane, cu care 
plecaseră pe mare din patrie, o pornesc înapoi după ce au 
luat hotărîri contra acelora, şi fac acum drumul în calitate 
de pedestraşi şi nu de corăbieri, semănînd mai mult cu o ar¬ 
mată de hopliţi decît cu o armată navală. Totuşi, datorită pri¬ 
mejdiei care încă îi pîndea, toate aceste nenorociri li se pă¬ 
reau de suportat. 

76 Nicias, văzînd armata descurajată şi în mare frămîn- 
tare, a păşit în fruntea armatei şi a început, potrivit situaţiei, 
să-i încurajeze şi să-i mîngîie, strigînd pe fiecare pe care-1 
vedea şi, voind ca să le fie într-ajutor cît mai multora, le-a 
spus: 

77 (1) „Chiar în împrejurările de faţă, atenienilor şi alia¬ 
ţilor, trebuie să avem nădejde — pentru că alţii au fost sal¬ 
vaţi din mai mari primejdii decît cele de acum — şi să nu ne 
supărăm nici noi înşine pe noi, nici pe împrejurări, nici pe su¬ 
ferinţele care s-au abătut asupra noastră, împotriva aşteptă¬ 
rilor. (2) Nici eu însumi nu mă deosebesc de nici unul dintre- 
voi în putere; vedeţi doar în ce hal mă aflu din pricina bolii,, 
şi nici nu se pare că sînt mai norocos decît alţii în viaţa parti¬ 
culară şi în celelalte privinţe, şi totuşi, acuma mă aflu ţintuit 
în aceeaşi primejdie ca oamenii cei mai de jos, deşi le-am 
acordat multă cinstire zeilor în viaţa mea şi am făcut multe 
servicii oamenilor, drepte şi ireproşabile. (3) Pentru aceasta, 
am totuşi o fermă nădejde în viitor, iar împrejurările nu mă 
sperie aşa cum s-ar fi căzut. Poate că chiar ar putea să mă 

ajute. într-adevăr, duşmanii au avut bune norociri, iar dacă 
noi am pornit expediţia, fiind urîţi de vreun zeu, am fost 
pedepsiţi aşa cum se cuvenea. (4) într-adevăr, au mai pornit 
alţi oameni cu armată împotriva altora şi, s^âvîrşind lucruri 
omeneşti, au primit pedepse suportabile. Este firesc ca şi noi 
să ne aşteptăm acum la o oarecare blîndeţe din partea divini¬ 
tăţii, pentru că sîntem mai degrabă vrednici de milă decît 
de ură. Cînd vă priviţi pe voi înşivă şi vedeţi ce fel de hopliţi 
şi cîţi de mulţi sînteţi puşi în rînduială, şi cum vă retrageţi 
acasă, să nu vă speriaţi prea mult, ci gîndiţi-vă că, oriunde vă 
veţi aşeza, voi înşivă constituiţi cetatea, şi că nici o altă cetate 
din Sicilia nici nu v-ar putea primi uşor dacă vă veţi duce 
acolo, nici nu va putea să vă izgonească uşor, dacă vă veţi 
aşeza. (5) Fiţi atenţi ca drumul vostru să fie cît mai în sigu¬ 
ranţă şi mai ordonat şi nimeni dintre voi să nu se gîndească 

la altceva decît că locul în care va fi silit să lupte, îl va avea, 
învingînd, drept patrie şi zid al cetăţii. (6) Va trebui să mergem 
cu aceeaşi grabă şi ziua şi noaptea, pentru că alimentele sînt 
puţine şi dacă cumva vom da de regiunea prietenoasă a siceli- 
lor — numai aceştia ne mai sînt prieteni, datorită urii pe care 
o au împotriva syracusanilor — atunci să vă socotiţi în sigu¬ 
ranţă. A fost trimis cineva la ei şi li s-a dat cuvînt să ne iasă 
în cale şi să ne aducă şi alimente. (7) în general, soldaţilor, 
gîndiţi-vă că este necesar să fiţi bărbaţi viteji pentru că nu 
există vreun loc în apropiere unde să vă puteţi salva dedîn- 

du-vă moliciunii, şi dacă acuma veţi scăpa de duşmani, nu 

numai alţii vor dobîndi cele ce doriţi voi să vedeţi, dar şi ate- 
nienii, redresindu-se, vor ridica iarăşi marea putere a cetăţii, 
deşi acuma este înfrîntă, pentru că oamenii constituie o cetate, 
nu zidurile şi nici corăbiile goale de oameni“. 

78 (1) Nicias, făcînd astfel de îndemnuri, trecea în revistă 
armata şi dacă vedea pe cineva că este răzleţit şi nu merge 
în rînduială îl aducea şi îl aşeza în rîndul armatei; şi De- 
mosthenes le spunea aceleaşi lucruri, sau asemănătoare, soldaţi¬ 
lor care erau sub comanda lui. (2) Iar armata înainta rînduită 
într-un dreptunghi lung, avangarda fiind condusă de Nicias, 
iar ariergarda de Demosthenes, iar bagajele, grosul mulţimii 

şi al soldaţilor mergeau înlăuntrul hopliţilor. (3) Cînd au ajuns 
la locul de trecere a rîului Anapos, au găsit, rînduiţi în linie 
de bătaie, pe malul lui, pe syracusani şi aliaţi de-ai lor, şi, 
respingîndu-i, au trecut pe malul celălalt. Totuşi, syracusanii, 
dîndu-le tîrcoale cu cavaleria, îi presau, iar cei uşor înarmaţi 
aruncau în ei cu suliţe şi cu săgeţi. (4) înaintînd în această zi 
patruzeci de stadii, atenienii şi-au aşezat tabăra într-o colină. 
A doua zi, pornind la drum de dimineaţă, au înaintat ca la 
douăzeci de stadii şi au dat de o cîmpie unde şi-au aşezat 
tabăra, voind să ia ceva de mîncare de prin casele oameni* 
lor — pentru că ţinutul era locuit — şi să ducă cu ei ceva 
apă de acolo pentru că, pe o distanţă de multe stadii pe 
unde aveau să treacă, apa nu se găsea din belşug. (5) în acest 
timp syracusanii, luîndu-le-o înainte, au tras un zid de-a 
curmezişul drumului pe care aveau să-l facă. Era o colină pră- 
păstioasă şi pe de o parte şi de alta se aflau nişte pante încli¬ 
nate şi se numeau „cupa lui Acras“. (6) A doua zi atenienii 
au mers mai departe, iar călăreţii şi suliţaşii syracusanilor şi 
aliaţilor, mulţi la număr, încercînd să-i împiedice din arnîn- 
două părţile, trăgeau cu suliţele în ei şi le dau tîrcoale călări. 
(7) Multă vreme atenienii au luptat, apoi s-au retras iarăşi în 
aceeaşi tabără, iar aprovizionarea nu se mai făcea la fel ca 
înainte, pentru că nimeni nu se mai putea retrage din pricina 
călăreţilor duşmani. 

79 (1) A doua zi, în zori, ridicînd tabăra, au pornit iarăşi 
şi au încercat să forţeze trecerea spre colina care fusese zăgă¬ 
zuită printr-un zid de către duşmani şi au găsit deasupra zidu¬ 
lui, în faţa lor, armata duşmană, pedestră, rînduită în linie 
de bătaie si destul de numeroasă în adîncime. Locul, de altfel, 
era strimt. (2) Atenienii, năpustindu-se cu furie, au început 
lupta la zid, care era în pantă şi, fiind respinşi de către mulţi 
soldaţi care se aflau pe colină — pentru că cei de sus se 
avîntau mai uşor împotriva lor — şi neputînd să forţeze tre¬ 
cerea, s-au retras iarăşi şi s-au oprit pe loc. (3) Din întîm- 
plare a început să fulgere din belşug şi să cadă multă ploaie, 
aşa cum se întîmplă în anotimpul verii cînd dă spre toamnă. 
Toate acestea au descurajat şi mai mult pe atenieni. care soco- 

teau că toate acestea sc întîmplă pentru pieirea lor. (4) în timp 
ce atenienii stăteau liniştiţi, Gylippos şi syracusanii au trimis 
o parte din armată ca să-i intercepteze cu un zid din spate, 
din partea din care veniseră, dar atenienii, trimiţînd şi ei 
cîţiva soldaţi, i-au împiedicat. (5) După aceea, atenienii, retră- 
gîndu-se cu toată armata mai spre cîmpie, şi-au aşezat tabăra. 
A doua zi au pornit-o înainte, iar syracusanii au început să-i 
atace din toate părţile, în cerc, şi pe mulţi îi răneau, iar dacă 
atenienii treceau la atac, se retrăgeau, iar dacă atenienii se 
retrăgeau, înaintau ei şi atacau, mai ales ariergarda, pentru ca, 
respingîndu-i în mici unităţi, să vîre groaza în toată armata. 
(6) în acest fel, multă vreme au rezistat atenienii, apoi, îna- 
intînd cinci sau şase stadii, şi-au aşezat tabăra în cîmpie; s-au 
retras şi syracusanii în tabăra lor. 

80 (1) în timpul nopţii, Nicias şi Demosthenes — avînd în 
vedere că armata se afla într-o situaţie rea şi din pricina 
lipsei de alimente, şi pentru că mulţi dintre soldaţi fuseseră 
răniţi în multele atacuri date de duşmani — au hotărît să 
aprindă cît mai multe focuri şi să-şi retragă armata, dar nu pe 
calea plănuită mai înainte, ci pe altă cale decît pe aceea pe care 
syracusanii stăteau de strajă spre mare. (2) Iar această cale nu 
ducea spre Catana, ci spre cealaltă parte a Siciliei, spre Cama- 
rina şi Gela, şi spre cetăţile de aci, unele elene, altele barbare. 
<3) Aprinzînd deci multe focuri, au pornit în timpul nopţii. Şi, 
aşa cum se întîmplă în toate armatele, dar mai ales în cele 
foarte mari, anume, să se producă frică şi panică, mai ales că ei 
se retrăgeau noaptea şi pe un pămînt străin şi fugeau de duş¬ 
mani care nu erau departe, au intrat în dezordine. (4) Partea 
armatei condusă de Nicias rămînea strînsă şi înaintase mult, iar 
jumătate din armată, şi mai numeroasă chiar, condusă de De¬ 
mosthenes, se desprinsese de cealaltă şi mergea mai în dezor¬ 
dine. (5) Totuşi, în revărsatul zorilor, au ajuns la mare şi, 
intrînd pe drumul numit Elorine, au continuat să meargă, cu 
gîndul ca, atunci cînd vor ajunge la rîul Cacyparis, să meargă 
pe lîngă cursul rîului în sus, spre mijlocul ţării. într-adevăr, 
nădăjduiau că le vor ieşi în cale sicelii, pe care-i chemaseră. 
<6) Cînd au ajuns lîngă rîu, au găsit şi aici o gardă syracu- 

nană, care ridica ziduri şi pari, căutînd să taie trecerea, şi, 
forţînd-o, au ajuns dincolo de rîu şi au pornit iarăşi în direc¬ 
ţia celui de-al doilea rîu, numit Erineos, căci aşa le porun¬ 
ciseră comandanţii. 

81 (1) In acest timp, făcîndu-se ziuă, syracusanii şi aliaţii 
şi-au dat seama că atenieni plecaseră; cei mai mulţi îl acuzau 
pe Gylippos că de bunăvoie lăsase pe atenieni să plece şi, por¬ 
nind în grabă să-i urmărească pe unde şi-au dat uşor seama că 
se retrăseseră, i-au surprins pe la ora prînzului. (2) Şi cînd au 
luat contact cu soldaţii comandaţi de Demosthenes, care rămă¬ 
seseră în urmă şi mergeau mai fără grijă şi mai în neorîn- 
duială, aşa cum fuseseră găsiţi în timpul nopţii aceleia, s-au 
năpustit îndată asupra lor şi au început lupta. Călăreţii syra- 
cusanilor i-au încercuit mai repede, pentru că se aflau sepa¬ 
raţi de Nicias, şi i-au înghesuit în acelaşi loc. (3) Armata lui 
Nicias se afla departe de ei, cam la 50 de stadii distanţă. 
Intr-adevăr, Nicias mergea mai iute, socotind că salvarea nu 
constă în a rămîne de bună-voie în acest loc şi a da lupta, ci 
în a se retrage cît mai repede, dînd numai luptele care erau 
neapărat necesare. (4) Demosthenes făcea, de cele mai multe 
ori, o neîntreruptă sforţare şi pentru că se retrăgea în urma 
celorlalţi şi duşmanii îl atacau mai întîi pe el, dar şi pentru 
că aflase că syracusanii îl urmăresc, şi n-a mai continuat re¬ 
tragerea şi nu s-a mai aşezat în linie de bătaie, pînă cînd, 
tot pierzîndu-şi timpul, a fost încercuit de syracusani şi s-a 
găsit şi el, şi atenienii care erau cu el, în mare neorînduială. 
Intr-adevăr, fiind siliţi să se retragă într-un loc care era 
înconjurat de un zid, în formă de cerc, iar de o parte şi de 
alta trecea un drum, pe marginea căruia erau cîţiva măslini, 
atenienii erau ătacaţi din toate părţile. Syracusanii, în chip fi¬ 
resc, îndreptau împotriva lor atacuri repetate şi nu se angajau 
în lupte strînse. Intr-adevăr, a se avînta în primejdie împotriva 
unor oameni desperaţi nu era de aşteptat din partea lor, ci 
mai degrabă din partea atenienilor, şi pe lîngă asta, ei se mai 
menajau în vederea unui succes sigur, spre a nu fi siliţi să-i 
captureze mai înainte de a-i acosta, căci socoteau că şi aşa, 
prin astfel de atacuri, îi vor domoli şi-i vor captura. 

82 (1) După ce, deci, în timpul zilei au aruncat din toate 
părţile săgeţi împotriva atenienilor şi a aliaţilor lor, şi i-au 
văzut că suferă, şi din cauza rănilor, şi din alte pricini, Gylip- 
pos, syracusanii şi aliaţii lor dau de veste, mai întîi, că oricine 
dintre insulari vrea poate să treacă la ei, păstrîndu-şi liberta¬ 
tea; şi au trecut la ei cîteva cetăţi, nu multe. (2) Apoi, ceva 
mai tîrziu, s-a încheiat o înţelegere ca toţi soldaţii de sub co¬ 
manda lui Demosthenes să predea armele, dar nimeni să nu 
fie ucis, nici prin moarte violentă, nici în lanţuri şi nici din 
lipsa hranei zilnice. (3) Şi s-au predat ca la şase mii, şi toţi 
banii de argint pe care îi aveau i-au aruncat în cîteva scuturi, 
aşezate cu scobitura în sus. S-au umplut patru scuturi. Pe toţi 
aceştia i-au dus în cetate. Nicias şi cei care erau cu el, în 
aceeaşi zi, au sosit la rîul Erineos si, trecîndu-1, si-a aşezat ar- 

mata pe o înălţime. 

83 (1) A doua zi, syracusanii l-au surprins şi i-au spus că 
atenienii care erau cu Demosthenes s-au predat. L-au îndemnat 
să facă şi el acelaşi lucru. Nicias însă, nedîndu-i crezare, se 
grăbeşte să trimtă un călăreţ ca să cerceteze. (2) Călăreţul s-a 
dus şi a venit anunţînd că, într-adevăr, se predaseră, iar Nicias 
îi vesteşte lui Gylippos şi syracusanilor că este gata să plătească 
pentru atenieni banii pe care îi cheltuiseră syracusanii cu răz¬ 
boiul, cu condiţia ca syracusanii să dea drumul armatei care 
era cu el; pînă să se dea însă banii, va da ostatici atenieni, un 
ostatic de talant. Syracusanii şi Gylippos nu au primit propu¬ 
nerea, ci, năpustindu-se asupra lor şi încercuindu-i din toate 
părţile i-au lovit şi pe ei pînă tîrziu. (3) Se găseau şi aceştia 
într-o situaţie rea, din pricina lipsei de grîu şi de cele necesare. 
(4) Totuşi, păzindu-şi liniştea în timpul nopţii, erau gata să por¬ 
nească la drum. îşi iau armele, iar syracusanii au prins de 
veste şi au cîntat paianul. (5) Atenienii, dîndu-şi seama că nu 
pot scăpa, au luat iarăşi armele, în afară de 300 de oameni. 
Aceştia, forţînd străjile, au pornit noaptea pe unde au putut. 

84 (1) Nicias, cînd s-a făcut ziuă, şi-a pornit armata. Sy¬ 
racusanii şi aliaţii i-au atacat în acelaşi fel din toate părţile, 
aruncînd cu suliţele şi cu săgeţile în ei. (2) Atenienii mergeau 

întins către rîul Asinaros, în timp ce erau atacaţi, în acelaşi 
i Imp, din toate părţile de mulţi călăreţi şi de cealaltă mulţime 
u duşmanilor, crezînd că le va fi mai uşor dacă vor trece rîul, 
?l erau chinuiţi, în acelaşi timp, şi de oboseală şi de sete. (3) 
(’ind au ajuns la rîu, s-au năpustit asupra lui fără nici o rîn- 
duială, ci fiecare voia să treacă cel dintîi, iar duşmanii, ata- 
cîndu-i din spate, le făceau trecerea şi mai grea. într-adevăr, 
fiind forţaţi să treacă cu grămada, cădeau unii asupra altora 

se călcau în picioare, unii erau ucişi de lănci şi de celelalte 
arme pe loc, iar alţii, înăbuşindu-se, cădeau în apă. (4) Syracu- 
sanii, şezînd pe cele două maluri ale rîului (căci era prăpăs- 
llos), trăgeau de pe înălţime în atenieni, în timp ce aceştia beau 
cu plăcere apa din rîu şi se învălmăşau între ei în albia rîu¬ 
lui. (5) Peloponesienii, năpustindu-se asupra lor, au ucis mai 
ales pe cei din rîu. Apa a fost îndată stricată. Cu toate acestea 
soldaţii beau apa amestecată cu noroi şi cu sînge, şi se băteau 
pe ea. 

85 (1) In cele din urmă, pentru că mulţi morţi zăceau unii 
peste alţii în rîu, iar armata era distrusă, o parte lîngă rîu, iar 
alta, dacă mai scăpa careva, era nimicită de călăreţi, Nicias 
s-a predat lui Gylippos, avînd mai multă încredere în el decît 
In syracusani. I-a spus să procedeze şi el şi lacedemonienii aşa 
cum vor găsi de cuviinţă cu el, dar să înceteze de a mai ucide 
pe ceilalţi soldaţi. (2) După aceasta Gylippos a dat poruncă să-l 
facă prizonier. A adus apoi şi pe ceilalţi, pe care nu-i sustră- 
seseră syracusanii (şi erau mulţi aceştia) şi i-au prins vii. Au 
trimis apoi soldaţi să-i urmărească pe cei 300 care scăpaseră 
în timpul nopţii de strajă, şi i-au prins. (3) Armata adunată 
la un loc nu era multă, dar soldaţii care se împrăştiaseră erau 
numeroşi, încît s-a umplut toată Sicilia de soldaţi: soldaţii lui 
Nicias nu fuseseră capturaţi în urma unei înţelegeri, aşa cum 
fuseseră cei cu Demosthenes. (4) O parte din ei au pierit, pen¬ 
tru că acest măcel a fost foarte întins şi întru nimic mai pre¬ 
jos decît cele care avuseseră loc în acest război din Sicilia. 
Apoi, în celelalte atacuri numeroase, care s-au dat des în tim- 

pul drumului, muriseră mulţi. Totuşi mulţi au fugit, unii în¬ 
dată iar alţii au fost făcuţi sclavi şi, pe urmă, au fugit spre 
Catana. 

86 (1) Adunîndu-se syracusanii şi aliaţii au luat cîţi mai 
mulţi prizonieri şi prăzi şi s-au retras în cetate. (2) Pe atenie- 
nii şi pe aliaţii capturaţi i-au aruncat în carierele de piatră, 
socotind că acolo pot să-i păzească foarte bine, iar pe Nicias 
şi pe Deriîosthenes i-au ucis, fără voia lui Gylippos. într-adevăr 
Gylippos socotea că va fi pentru el o foarte frumoasă izbîndă 
dacă va duce lacedemonienilor, pe lîngă ceilalţi soldaţi, şi pe 
comandanţii duşmani. (3) Unul din cei doi comandanţi era 
pentru syracusani cel mai mare duşman, din pricina celor petre¬ 
cute la Pylos şi pe insulă, iar celălalt le era foarte apropiat, 
pentru aceleaşi motive. într-adevăr, Nicias fusese de părere 
ca atenienii să încheie o învoială cu spartanii şi să-i lase liberi 
pe soldaţii lacedemonieni. (4) Pentru această atitudine, lacede- 
monienii nutreau sentimente prieteneşti pentru el, iar Nicias 
se încredinţase şi se predase lui Gylippos, bizuindu-se şi pe 
acest fapt. Dar cîţiva dintre syracusani, aşa cum s-a spus, unii 
fiindcă se temeau, pentru că duseseră tratative cu el, ca nu 
cumva, pus la cazne, să le producă încurcături în gustarea suc¬ 
cesului, iar alţii, şi nu mai puţin corintienii, ca nu cumva să 
mituiască pe careva, pentru că era bogat, şi să fugă, şi din 
cauza aceasta să pună la cale noi acţiuni contra lor, au convins 
pe aliaţii lor de l-au ucis. (5) Nicias a murit din această pri¬ 
cină sau dintr-o pricină foarte asemănătoare, deşi merita cel 
mai puţin dintre atenienii şi elenii de pe vremea lui să ajungă 
într-o astfel de nenorocire, căci îşi dusese viaţa în practica 
tuturor virtuţilor legiuite. 

87 (1) La început syracusanii au tratat rău pe atenienii din 
carierele de piatră. Astfel, aflîndu-se mulţi într-un loc scobit 
şi într-un spaţiu îngust, la început arşiţa soarelui şi vîntul îi 
chinuia, pentru că minele nu erau acoperite; dimpotrivă, cînd 
veneau nopţile de toamnă reci le reînnoia slăbiciunea, prin 
schimbarea timpului. (2) Apoi, toţi făceau toate lucrările în 
acelaşi loc din cauza îngustimii spaţiului, şi apoi morţii zăceau 
unii peste alţii; unii mureau din pricina rănilor, din pricina 

schimbării felului de viaţă, şi din pricini asemănătoare şi se 
produceau, de asemenea, mirosuri de nesuferit; mai erau strîm- 
loraţi de foame şi de sete. într-adevăr, ei îi dădeau fiecăruia, 
limp de opt luni, o cotilă 33 de apă şi două cotile de pîine zil¬ 
nic. (3) Şi nu era nici o suferinţă dintre cele pe care în mod 
firesc le îndură cei căzuţi într-un astfel de loc, care să nu se fi 
abătut asupra lor. Au petrecut şaptezeci de zile în această în¬ 
ghesuială, apoi sicilienii au vîndut ca sclavi pe ceilalţi prizo¬ 
nieri, în afară de atenieni şi de cîţiva sicilieni şi italioţi care 
luaseră parte la expediţie. (4) Au fost luaţi prizonieri, în total 
— deşi este greu de spus cu precizie — nu mai puţin de 7 000. 
(5) Această catastrofă elenică a fost cel mai mare dezastru în 
acest război şi, după părerea mea, a fost cel mai mare eveni¬ 
ment elenic din cîte ştim din auzite, foarte strălucit pentru 
învingători şi foarte dezastruos pentru cei înfrînţi. (6) Intr-ade¬ 
văr, fiind înfrînţi cu totul, în toate privinţele, şi îndurînd cele 
mai mari suferinţe, sub toate raporturile, şi îndurînd ceea ce se 
numeşte „un masacru general", au pierit şi pedestrime şi coră¬ 
bii şi n-a rămas nimic să nu se prăpădească; puţin din mulţi 
s-au întors acasă. Acestea au fost evenimentele petrecute în 
Sicilian 



CARTEA A VIII- A 




1 (1) Cînd s-a anunţat la v Atena dezastrul, multă vreme nu» 
le venea să dea crezare nici chiar soldaţilor care fugiseră din 
luptă şi care le anunţau clar faptul. Ei îşi închipuiau că de¬ 
zastrul nu fusese chiar atît de mare, dar cînd s-au convins că 
este aşa, s-au indignat foarte tare împotriva oratorilor 1 care-i 
sfătuiseră să pornească expediţia în Sicilia, ca şi cînd n-ar 
fi aprobat-o, prin vot, ei înşişi. Mai erau mimaţi şi pe prezică¬ 
tori, şi pe tîlmăcitorii de oracole, în fine pe toţi cîţi le expli¬ 
caseră 2 voinţa divinităţii şi-i făcuseră să nădăjduiască că vor 
cuceri Sicilia. (2) Toate, din toate părţile, îi îndurerau şi, în 
acealşi timp, îi copleşise o groază şi o înmărmurire foarte pu¬ 
ternică în urma nenorocirii întîmplate. Intr-adevăr, ei se ve¬ 
deau deodată lipsiţi, fiecare în particular, cît şi întreaga cetate, 
de mulţi hopliţi, şi de călăreţi şi de oameni de vîrsta armelor 
pe care vedeau că nu-i mai pot înlocui, şi sufereau din greu. 
Pe de altă parte, văzînd că nu mai sînt corăbii destule în de¬ 


pozitele navale nici bani în tezaur, nici echipaje pentru corăbii, 
îşi pierduseră nădejdea de a mai fi salvaţi în momentul de faţă 
şi socoteau că duşmanii vor veni îndată din Sicilia cu flota şi 
vor pluti în Pireu, mai ales că repurtaseră astfel o mare victo¬ 
rie. Apoi se mai aşteptau ca duşmanii de acolo 3 , care se pre¬ 
gătiseră de două ori mai mult decît ei înşişi, îi vor ataca şi 
de pe uscat şi de pe mare, iar propriii lor aliaţi; părăsindu-i, 
îi vor ataca împreună cu duşmanii. (3) Cu toate acestea, în 
ciuda dezastrului de faţă, ei erau de părere că nu trebuie să 
cedeze, ci să pregătească o flotă, procurînd, de unde vor putea, 
şi lemne şi bani, ca să dea stabilitate aliaţilor şi mai ales alian¬ 
ţei cu Eubeea, apoi să micşoreze cheltuielile cetăţii, ducînd o 
viaţă mai sobră, în fine să-şi aleagă o conducere din oameni 
mai în vîrstă, care să ia măsuri în legătură cu situaţia de faţă, 
aşa cum vor cere împrejurările. (4) Poporul, aşa cum face de 

obicei, era gata să rînduiască toate pe loc, potrivit cu cerin¬ 
ţele momentului. Şi aşa cum au hotărît, au şi început să pună 
în practică cele hotărîte, iar vara s-a terminat. 


2 (1) în iarna următoare, din cauza marelui dezastru sufe¬ 
rit de atenieni în Sicilia, toţi elenii erau imediat în mare fier¬ 
bere: unii, deşi nu erau aliaţi cu nimeni, socoteau că, chiai 
dacă nu-i va invita nimeni, nu trebuie să se mai abţină de la 
război, ci să meargă direct împortiva atenienilor, pentru că 
bănuiau că toţi s-ar năpusti asupra lor de-a dreptul, dacă ar 
fi dobîndit victorie în Sicilia, iar pe de atlă parte, gîndind că 
războiul va fi scurt, erau de părere că este bine să participe la 
el. Aliaţii lacedemonienilor, însă, doreau, şi mai mult decît 
înainte, ca printr-un efort comun să scape în grabă de multele 
suferinţe. (2) Mai ales supuşii atenienilor erau gata să se des¬ 
prindă de ei, pentru că judecau cu patimă şi nu mai lăsau loc 
ipotezei că în vara următoare atenienii vor fi în stare să învingă. 
(3) La toate acestea dădea foarte mult curaj însăşi cetatea 
lacedemonienilor, mai ales zvonind că aliaţii lor din Sicilia 
aveau să vină cu multă armată în primăvara următoare, şi în 
mod necesar flota din Sicilia li se va adăuga. (4) Avînd deci 
nădejdi din toate părţile, plănuiau să pornească război fără 
şovăială, socotind că, dacă se va termina războiul cu bine, pe 
viitor vor putea scăpa de astfel de primejdii pe care ar fi tre¬ 
buit să le înfrunte din partea atenienilor, dacă ar fi cucerit 
Sicilia, iar dacă-i vor răsturna, ei vor putea să conducă întreaga 
Eladă fără nici un fel de piedică. 


3 (1) în această iarnă, Agis, regele lor, pornind cu armata 
din Deceleia, a început să strîngă bani de la aliaţi pentru con¬ 
struirea flotei si, întorcîndu-se către Melieus, golful oitailor, a 

* / 

luat foarte multă pradă, sub pretextul unei vechi duşmănii, şi 
şi-a procurat mulţi bani şi a mai constrîns şi pe aheii din 
Phtiotida şi pe ceilalţi supuşi thessalieni de pe acolo, contra 
voinţei şi cu tot protestul thessalienilor, i-a silit pe unii să 
dea ostatici şi bani, apoi a cartiruit pe aceştia la Corint şi tot 
încerca să-i atragă în alianţă. (2) Lacedemonienii au impus ce¬ 
tăţilor să construiască o sută de corăbii, pentru ei şi pentru 

beoţieni au fixat cîte douăzeci şi cinci de fiecare; pentru pho- 
ceeni şi locrieni cinsprezece, pentru corintieni cinsprezece; pen¬ 
tru arcadieni, pelenieni şi sicyonieni zece, pentru megarieni, 
troizenieni, epidaurieni şi hermionieni zece, şi au pregătit şi 
celelalte lucruri, plănuind, în primăvară, să pornească îndată 
războiul. 


4 S-au pregătit şi atenienii, aşa cum plănuiseră, în aceeaşi 
iarnă şi şi-au construit corăbii, procurîndu-şi lemne şi înconju- 
rînd cu zid capul Sunion, pentru ca corăbiile, care le transpor¬ 
tau grîu, să navigheze în siguranţă şi, părăsind fortăreaţa din 
Lacoma, pe care o construiseră cînd porniseră în Sicilia, apoi 
părăsind şi celelalte lucrări pentru care credau că cheltuiseră 
zadarnic, şi-au impus restrîngerea cheltuielilor, veghind mai 
ales ca nu cumva aliaţii să se desprindă de ei. 


5 (1) Aducînd şi unii şi ceilalţi la îndeplinire aceste lu¬ 
cruri şi aflîndu-se exact cum erau pregătiţi la începutul răz¬ 
boiului, cei dintîi, eubeenii, au trimis în această iarnă soli la 
regele Agis ca să trateze desprinderea de atenieni. Agis, pri- 
mindu-le propunerea, a chemat din Lacedemona, ca pentru 
Eubeea, pe Alcamenes, fiul lui Sthenelaidas, şi pe Melanthos, 
care erau conducători. Ei s-au dus, avînd cu ei ca la trei sute 
de neodamezi, ca să le pregătească trecerea. (2) în acelaşi timp, 
au venit la el şi lesbienii, năzuind şi ei să se desprindă de ate¬ 
nieni. Beoţienii au stăruit alături de ei, iar Agis a fost convins 
să oprească acţiunea relativ la Eubeea, dar să pregătească des¬ 
prinderea lesbienilor de Atena şi le-a dat că harmoste 4 pe Al¬ 
camenes care era pe punctul de a porni pe mare spre Eubeea; 
beoţienii le-au promis zece corăbii, iar Agis zece. (3) Toate 
acestea se făceau fără ştirea lacedemonienilor. într-adevăr, cît 
timp Agis era la Deceleia, cu armata sa, avea depline puteri să 
trimită pe oricine unde voia, să strîngă şi să procure bani şi, 
ca să zicem aşa, în această vreme aliaţii lui îl ascultau cu mult 
mai mult pe el decît pe lacedemonienii din cetate, pentru că, 
avînd forţă armată, apărea oriunde, inspirînd teamă. în felul 
acesta a colaborat cu lesbienii. (4) Dar chioţii 5 şi erythreii 6 , fiind 
gata să se desprindă şi ei de Atena, nu s-au adresat lui Agis, ci 

s-au dus la Sparta. în acelaşi timp cu ei se prezenta, la 
Sparta, un sol din partea lui Tissaphernes, care era 
unul dintre guvernatorii 7 lui Darius, fiul lui Artaxerxes, care 
se aflau în ţinuturile de jos 8 . (5) Se străduia şi Tissaphernes să 
atragă pe peloponesieni şi le făgăduia că le va aduce hrană, 
într-adevăr, Tissaphernes fusese pus de curînd de rege să strîngă 
impozitele din guvernămîntul său, pe care le datorau cetăţile 
greceşti şi pe care nu le putuseră încasa din cauza atenienilor. 
El nădăjduia, deci, că va putea să procure banii, dacă va da lo¬ 
vituri atenienilor, şi totodată că va face pe lacedemonieni aliaţi 
ai regelui, ba chiar că, după cum îi poruncise regele, va putea 
să-l aducă, viu sau mort, pe Amorges, fiul bastard al lui 
Pissouthnes, care se răzvrătise împotriva regelui, în Caria. 
Aşadar, chioţii şi Tissaphernes colaborau împreună în vederea 
aceluiaşi scop. 

6 (1) Calligitos, fiul lui Laophon din Megara, şi Timagoras, 
fiul lui Athenagoras din Cizic, amîndoi exilaţi din patriile lor, 
se aflau la Pharnabazos, fiul lui Pharnaces si s-au dus si ei în 
acest timp la Sparta, fiind trimişi de Pharnabazos, ca să ducă 
corăbii în Hellespont, pentru ca şi el, dacă va putea, aşa cum 
plănuise de altfel şi Tissaphernes, să desprindă de atenieni ce¬ 
tăţile de acolo, nemulţumite din pricina phorosului, şi să pro¬ 
cure regelui alianţa cu Sparta. (2) în timp ce fiecare acţiona se¬ 
parat, unii din partea lui Pharnabazos, iar alţii din partea lui 
Tissaphernes, s-a produs o mare luptă printre cetăţenii de la 
Sparta, pentru că unii încercau să-i convingă să trimită corăbii 
în Ionia şi Chios, iar alţii mai întîi în Hellespont. (3) Lacede- 
monienii au primit cu mult mai multă bunăvoinţă propunerile 
din partea chioţilor şi din partea lui Tissaphernes. într-adevăr, 
cu ei colabora şi Alcibiades, avînd din străbuni legături de os¬ 
pitalitate cu Endios, care era efor, de aceea şi casa lui, potri¬ 
vit relaţiilor de ospitalitate, purta numele de, „Laconiconul", 
iar Endios era numit fiul lui Alcibiades. (4) Totuşi, lacedemoni- 
enii au trimis mai întîi o iscoadă la Hios, la Phrynis, un 
periec 9 , spre a vedea dacă au într-adevăr corăbiile, aşa cum 
spuseseră, şi dacă cetatea este pregătită pe măsura faimei trîm- 
biţate. Cînd Phrynis i-a anunţat că toate sînt aşa cum auziseră, 

spartanii au încheiat îndată alianţă cu Hios şi cu Erythrea şi 
au votat să le trimită patruzeci de corăbii, gîndind că acolo se 
află nu mai puţin de şaizeci, aşa cum spuseseră chioţii. (5) La 
început ei erau gata să trimită zece corăbii din acestea şi pe 
Melancrides, care era navârhul lor. Apoi, producîndu-se un 
cutremur, în locul lui Melancrides au trimis pe Chalcideus 
şi, în locul celor zece corăbii au pregătit cinci, în Laconia. Şi 
iarna s-a terminat şi al nouăsprezecelea an al războiului a cărei 
istorie a scris-o Thucydides. 

7 La sosirea primăverii următoare, deoarece chioţii stăruiau 
să trimită corăbiile şi se temeau ca nu cumva atenienii să 
fie informaţi de acţiunea lor — pentru că toţi trimiteau solii 
în ascuns de atenieni — lacedemonienii au trimis la Corint trei 
spartiaţi, pentru ca, trecînd corăbiile peste Istm, din cealaltă 
parte a mării cît mai repede, în marea atenienilor, să le dea 
ordin să navigheze toate spre Chios, şi pe cele care le pregă¬ 
tise Agis pentru Lesbos, şi pe celelalte. Aliaţii aveau în total 
treizeci şi nouă de corăbii. 

8 (1) Calligitos şi Timagoras nu şi-au unit, în numele lui 
Pharnabazos, flota cu ceilalţi, în drum spre Chios, şi nici n-au 
dat suma de douăzeci şi cinci de talanţi pe care-i aduseseră 
pentru expediţie, ci au făcut planul să navigheze în numele lor 
cu altă flotă, mai tîrziu. (2) Dar Agis, cînd a văzut că lace¬ 
demonienii au pornit mai întîi la Chios, nici el nu se mai gîn- 
dea la altceva, ci, după ce aliaţii s-au adunat la Corint, au 
început să delibereze şi în cele din urmă au hotărît ca mai 
întîi să plutească spre Chios, sub comanda lui Chalcideus, care 
pregătise cele cinci corăbii în Laconia, apoi să se ducă la Les¬ 
bos, avînd de comandant pe Alcamenes, aşa cum plănuise şi 
Agis, şi după aceea să se ducă la Hellespont — pentru aceasta 
fusese rînduit comandant Clearchos, fiul lui Bamphias — (3) şi 
să treacă peste Istm, la început jumătate din corăbii, apoi să 
pornească îndată pe mare, pentru ca atenienii să-şi îndrepte 
atenţia mai mult la corăbiile care plecaseră decît la cele care 
aveau să vină în urmă. (4) într-adevăr, pluteau pe aici pe faţă, 

dispreţuind neputinţa atenienilor, pentru că marea lor flotă 
nu mai apărea nicăieri. Şi, aşa cum au hotărît, au şi adus îndată 
douăzeci şi una de corăbii. 

9 (1) în timp ce aceştia zoreau plutirea, corintienii n-au 
găsit cu cale să pornească împreună cu ei pe mare mai înainte 
de a sărbători Istmiile 10 , care tocmai căzuseră atunci. Agis era 
gata să le facă concesia să nu întrerupă armistiţiul Istmiilor, 
iar el să-şi însuşească flota. Cum corintienii nu se învoiau, iar 
timpul trecea, atenienii s-au informat mai bine de situaţia 
politică de la Chios, şi, trimiţînd pe Aristocrates, unul dintre 
strategi, au început să-i acuze şi, cum tăgăduiau, le-au cerut 
să le trimită, drept garanţie, corăbii pentru alianţă. (2) Chioţii 
au trimis şapte corăbii. Ei au trimis acolo corăbii pentru fap¬ 
tul că mulţi dintre chioţi nu ştiau ceea ce se întîmplă, iar cei 
puţini care ştiau, nevoind să-şi facă din popor duşman, mai 
înainte de a-şi asigura o bază temeinică şi deoarece nu se aştep¬ 
tau încă la sosirea peloponesienilor, îşi petreceau timpul fără 
rost. 

10 (1) în acest timp au venit Istmiile, iar atenienii — care 
fuseseră anunţaţi — asistau la ele; abia atunci situaţia de la 
Chios le-a apărut mai clară. Aşa că, după ce s-au retras spec¬ 
tatorii, atenienii au început îndată să ia măsuri ca nu cumva 
să le scape din vedere plecarea corăbierilor de la Cenchreai. 
(2) Aceştia, după sărbătoare, au pornit în larg, cu douăzeci şi 
unu de corăbii, spre Chios, avînd comandant pe Alcamenes. 
Atenienii, avînd un număr de corăbii egal cu ei, au pornit şi 
ei în larg. Dar, pentru că, după ce au străbătut o mare distanţă, 
peloponesienii nu i-au urmărit, ci s-au abătut din drum, s-au 
retras şi atenienii. (3) Astfel, ei socoteau că cele şapte corăbii 
ale chioţilor, pe care le numărau printre ale lor, nu constituiau 
un grup şi nu prezentau încredere. De aceea, mai tîrziu, au 
echipat alte treizeci şi şapte şi, mergînd pe lîngă corăbiile ate- 
nienilor, au urmărit corăbiile corintiene pînă la Pleuronul din 
ţinutul Corintului. Portul acesta este deşert pînă la vecinătatea 
cu Epidaurosul. Peloponesienii au pierdut o corabie care se 
află în larg, iar pe celelalte le-a strîns la un loc şi au ancorat. 


658 


CARTEA A VIII-A 


(4) Apoi, cînd atenienii au atacat pe mare cu corăbiile şi au 
debarcat şi pe uscat, s-a produs o mare zarvă şi dezordine, 
deşi din această pricină atenienii şi-au stricat cele mai multe 
corăbii pe uscat, totuşi ei au ucis pe comandantul Alcamenes: 
numai cîţiva dintre ei au pierit. 

11 (1) Separîndu-se, au hotărît să ancoreze corăbii suficiente 
în faţa duşmanilor, iar cu celelalte au pornit într-o insuliţă, 
care nu este departe şi acolo şi-au aşezat tabăra; pe urmă au 
trimis la Atena după ajutor. (2) A doua zi peloponesienilor le-au 
venit în ajutor şi corintienii, şi nu mult mai tîrziu, şi alţi ve¬ 
cini. Văzînd însă că paza într-un loc pustiu este foarte greu 
de făcut au rămas foarte încurcaţi. Şi, la un moment dat, s-au 
gîndit să dea foc corăbiilor, apoi au hotărît să le tragă pe 
uscat şi să facă de strajă cu pedestrimea, pînă cînd se va ivi 
posibilitatea de a fugi în condiţii bune. Agis, aflînd de toate 
acestea, le-a trimis în ajutor pe spartiatul Thermon. (3) Lace- 
demonienii mai întîi au primit vestea că corăbiile porniseră din 
Istm în larg şi că li se dăduse cuvînt de ordine ca atunci cînd 
va avea loc pornirea să trimită lui Alcamenes un călăreţ din 
partea eforilor, şi îndată au vrut să trimită cele cinci corăbii 
de la ei, iar comandant pe Chalcideus şi, împreună cu el, pe 
Alcibiades. Apoi, în timp ce ei şedeau ancoraţi, li s-a anunţat 
fuga corăbiilor din Peiraios şi, fiind descurajaţi, pentru că de la 
prima ciocnire, în războiul ionic, au şi primit o lovitură, atunci 
au renunţat să mai trimită corăbiile lor, ba chiar au notării 
să cheme şi unele corăbii, care fuseseră trimise mai înainte. 

12 (1) Aflînd Alcibiades de aceste lucruri, a convins iarăşi 
pe Endios şi pe alţi efori să nu mai şovăie în privinţa plecării 
pe mare, zicînd că le-o vor lua înainte cu flota, pînă să afle 
chioţii de dezastrul corăbiilor. Iar el, dacă va ajunge în Ionia. 
cu siguranţă că va desprinde uşor de atenieni cetăţile ioniene, 
arătîndu-i, în acelaşi timp, şi slăbiciunea atenienilor, precum 
şi curajul lacedemonienilor, pentru că va părea mai demn de 
încredere decît alţii. (2) îi spunea, în particular, lui Endios 
că va fi frumos ca Ionia să se desprindă de Atena datorită lui, 
iar regele să ajungă să fie aliatul lacedemonienilor, iar izbînda 

aceasta să nu fie un trofeu al lui Agis; Endios era atunci cer¬ 
tat cu Agis. (3) Alcibiades, convingînd şi pe ceilalţi efori, şi 
pe Endios, a plecat în larg cu cele cinci corăbii, împreună cu 
Chalcideus iacedemonianul, şi au început să navigheze în grabă 
spre Ionia. 

13 în acelaşi timp au venit şi cele şaisprezece corăbii pelo- 
ponesiene din Sicilia, acelea care luptaseră împreună cu Gylip- 
pos, apoi fuseseră lăsate la Leucadia şi izbite de cele două¬ 
zeci şi şapte de corăbii attice, comandate de Hiphoclos, fiul 
lui Menippos, care avea sub pază corăbiile din Sicilia; cele 
care — afară de una — scăpaseră de atenieni s-au refugiat 
la Corint. 

14 (1) Chalcideus şi Alcibiades în timpul navigaţiei captu¬ 
rau pe toţi aceia pe care îi întîlneau, pentru ca nu cumva 
să se transforme în denunţători şi abordînd, mai întîi, la Co- 
ricos i-au lăsat acolo, iar ei, luînd legătura cu cîţiva cola¬ 
boratori chioţi şi poruncindu-le să pornească pe mare fără să 
le spună celor din cetate, au sosit fără veste la Chios. (2) Cei 
mai mulţi dintre chioţi erau miraţi şi înmărmuriţi. Dar cîţiva 
dintre ei aranjaseră deja ca, în acel moment, adunarea să fie 
convocată; Chalcideus şi Alcibiades au început să le spună că 
vin acolo multe corăbii, dar n-au dat nici o indicaţie despre 
asediul corăbiilor de la Peiraios, şi atunci chioţii, şi după ei 
eretreii, s-au desprins de atenieni. (3) După aceasta, navigînd 
<‘U trei corăbii, au desprins de Atena şi cetatea Clazomenai. 
Trecînd clazomenienii pe uscat, au început să înconjure cu 
zid localitatea Polichna, în eventualitatea că le va fi nece¬ 
sară pentru locuinţă, după ce se retrăseseră din insulă. In 
acest fel, acei care se desprinseseră se găseau înlăuntrul zi¬ 
dului şi se pregăteau de război. 

15 (1) La Atena a venit în grabă un sol de la Chios. Ate- 
nienii, socotind că o mare şi lămurită primejdie îi înconjură 
şi că şi ceilalţi aliaţi nu vor mai vrea să stea liniştiţi, după 
ce o mare cetate s-a desprins de ei, au desfiinţat pedeapsa 
stabilită pentru acela care, înspăimîntat de primejdia de faţă, 

va propune să se folosească cei o mie de talanţi de care în 
tot timpul războiului hotărîseră să nu se atingă şi au hotărît, 
prin vot, să întrebuinţeze aceşti bani şi să echipeze multe 
corăbii, iar dintre cele ancorate la Peiraios să trimită de îndată 
pe cele opt corăbii rămase; acestea, părăsind straja, urmări¬ 
seră pe cele care erau cu Chalcideus, dar, necapturîndu-le r 
se retrăseseră (erau sub comanda lui Strombichides, fiul lui 
Diotimos) iar altele douăsprezece urmau să le vină în ajutor 
mai tîrziu, împreună cu Thrasycles, părăsind şi acestea locul 
de ancorare. (2) Cele şapte corăbii ale chienilor care asediau 
corăbiile de la Peiraios au debarcat sclavii şi i-au eliberat, 
iar pe oamenii liberi i-au pus în lanţuri. în locul acelora care 
plecaseră, ca să atace pe peloponesieni, au echipat în grabă 
altele, le-au trimis şi au hotărît să mai trimită încă treizeci.. 
Şi mare era avîntul, şi nici o măsură din cele luate, ca să dea 
ajutor flotei de la Chios, nu era mică. 

16 (1) în acest timp Strombichides, împreună cu cele şapte 
corăbii, a sosit la Samos, apoi, luînd o corabie samiană, s-a 
dus la Teos şi a cerut locuitorilor să stea liniştiţi. De la 
Chios la Teos a venit si Chalcideus cu douăzeci si trei de 

* i 

corăbii. Tot în acelaşi timp, a sosit şi pedestrimea de la 
Clazomenai şi de la Erythrea. (2) Strombichides, fiind pus 
la curent, a plecat şi, aflîndu-se în larg, cînd a văzut şi el 
multele corăbii care veneau de la Chios, s-a refugiat la Sa¬ 
mos, dar corăbiile l-au urmărit. (3) Locuitorii din Teos, la 
început, cînd au fugit atenienii n-au primit pedestrimea dar 
pe urmă au introdus-o în cetate. Atunci, pedestrimea s-a oprit, 
pe loc şi aştepta să se întoarcă Chalcideus de la urmărirea 
duşmanilor, dar, cum acesta întîrzia, au început ei înşişi să 
dărîme zidul pe care-1 construiseră atenienii în jurul cetăţii 
Teos, înspre mare, şi împreună cu ei, la dărîmarea zidului, 
au lucrat şi cîţiva barbari, nu mulţi, sub comanda lui Stages, 
subordonatul lui Tissaphernes. 

17 (1) Chalcideus şi Alcibiades, după ce au urmărit pe Strom¬ 
bichides pînă la Samos, au înarmat pe corăbierii de pe na¬ 
vele din Pelopones şi i-au lăsat în Chios, apoi, echipînd 

aceste corăbii şi luînd şi altele douăzeci din Chios, au pornit 
spre Milet, ca să-l desprindă de atenieni. (2) Alcibiades, fiind 
prieten cu fruntaşii milesienilor, dorea s-o ia înaintea corăbi¬ 
ilor din Pelopones, să atragă pe milesieni de partea sa şi, ca 
să dobîndească un merit şi pentru chioţi şi pentru sine, şi 
pentru Chalcideus, şi pentru Endios, care-1 trimisese că aşa 
cum promisese, el desprinsese cele mai multe cetăţi împreună 
cu armata chioţilor şi cu Chalcideus. (3) Trecînd deci neob¬ 
servaţi multă vreme, şi luînd-o înainte lui Strombichides şi 
lui Thrasycles, care tocmai venise cu douăsprezece corăbii 
din Atena, şi-i urmărea, izbutesc să desprindă Miletul. Ate- 
nienii, pornind imediat după aceea cu nouăsprezece corăbii, 
de vreme ce milesienii nu i-au primit, au ancorat în Lade, 
insula care se află în apropiere. (4) Alianţa, care s-a încheiat 
între rege şi lacedemonieni, cea dintîi după desprinderea 
milesienilor, a fost stabilită prin intermediul lui Tissaphernes 
şi Chalcideus în următorii termeni. 


18 (1) „Tissaphernes, lacedemonienii şi aliaţii au făcut o 
alianţă cu regele, în condiţiile următoare: toate regiunile şi 
oraşele pe care le stăpîneşte regele şi pe care le-au stăpînit 
părinţii regelui să fie ale regelui, în privinţa banilor pe care 
îi încasau atenienii şi a altor lucruri pe care le luau din 
aceste cetăţi, regele, lacedemonienii şi aliaţii să-i împiedice 
în comun, astfel ca să nu mai ia nici bani, nici vreun alt 
lucru. (2) Războiul împotriva atenienilor să-l poarte în comun, 
regele, lacedemonienii şi aliaţii; să nu fie îngăduit a stabili 
încetarea războiului cu atenienii dacă nu vor găsi cu cale şi 
unii şi alţii, regele, lacedemonienii şi aliaţii. (3) Iar dacă 
vreo cetate se va desprinde de lacedemonieni şi aliaţi să fie 
duşmani regelui, potrivit acestui tratat 4 *. 

19 (1) în aceşti termeni s-a încheiat deci alianţa. După 
aceasta, chioţii, echipînd îndată alte zece corăbii, au pornit 
spre Anaia, voind să se informeze asupra situaţiei din Milet 
şi, în acelaşi timp, să desprindă de atenieni şi alte cetăţi. (2) 

Venindu-le ştire de la Chalcideus că soseste iarăşi si că Amor- 

* * * * 

ges va veni pe uscat cu armata, au pornit pe mare spre tem- 

piui lui Zeus şi, îndată, au şi zărit şasesprezece corăbii cu 
care Diomedon pornise din Atena după Thrasycles. (3) Şi cum 
le-au văzut au fugit la Ephes, cu o singură corabie, iar cele¬ 
lalte corăbii s-au refugiat la Teos. Atenienii au capturat patru 
corăbii goale, pentru că oamenii s-au refugiat pe uscat, iar 
celelalte corăbii s-au refugiat în cetatea Teos. (4) Atenienii 
s-au întors spre Sarrios, iar chioţii, cu corăbiile rămase, por¬ 
nind în larg şi avînd cu ei pedestrimea, au desprins insula 
Lebedos şi localitatea Erai. Şi, după aceasta, fiecare s-a în¬ 
tors în patrie, şi pedestrimea, şi corăbiile. 

20 (1) Cam în aceeaşi vreme, cele douăzeci de corăbii ale 
peloponesienilor, care se aflau în Peiraios, fiind urmărite şi 
pîndite cu acelaşi număr de corăbii de către atenieni, au por- 
nit-o repede pe mare şi, învingînd într-o luptă navală pe ate¬ 
nieni, le-au capturat patru corăbii. După aceea s-au refugiat 
la Cenchreas, în Chios, şi au început să se pregătească ca să 
plutească iarăşi în Ionia. Ca navarh pentru ele venise Astyo- 
chos din Lacedemona, care deţinea acum întreaga comandă. 
(2) Retrăgîndu-se pedestrimea de la Teos, a venit şi Tissapher- 
nes cu toată armata şi, distrugînd zidul din jurul cetăţii, care 
mai rămăsese, s-a retras. Nu mult mai în urmă după plecarea 
lui a venit si Diomedon cu zece corăbii ateniene si a convins 

9 9 

pe cetăţenii din Teos să-l primească şi pe el. Şi pornind pe 
mare spre localitatea Erai şi atacînd-o, n-a putut captura ce¬ 
tatea şi s-a retras. 

21 în acelaşi timp a avut loc la Samos răscoala demosului,, 
lîngă care se aflau atenienii, împotriva aristocraţiei, căci 
atenienii erau tocmai de faţă cu corăbiile. Demosul din Sa¬ 
mos a ucis cam la două sute de aristocraţi, apoi, pedepsind 
patru sute de aristocraţi cu exilul, samienii au împărţit în¬ 
treg pămîntul şi casele, apoi, deoarece atenienii le-au acordat 
autonomia, după aceea socotind că sînt siguri pe putere, în. 
urmă au organizat cetatea, dar nu le-au lăsat geomorilor 11 
nici un drept şi nu era îngăduit nici unui om din popor să dea^ 
în căsătorie pe fiicele lor, nici să ia soţie de la ei. 

22 După aceasta, în aceeaşi vară, chioţii, aşa cum începu¬ 
seră, cu multă însufleţire, erau de faţă în număr mare şi fără 
peloponesieni, cu gîndul de a îndemna cetăţile să se desprindă 
de Atena şi cu intenţia de a face pe cît mai mulţi să ia parte 
la primejdie împreună cu ei; au pornit, deci, şi ei cu treispre¬ 
zece corăbii spre Lesbos, aşa cum li se spusese de către lace- 
demonieni, anume să vină a doua oară împotriva acestei ce¬ 
tăţi şi să pornească de aci spre Hellespont. Chiar pedestrimea 
peloponesienilor, care era de faţă, şi aliaţii de acolo au pornit 
spre Clazomenai şi Cyme. Pedestrimea o comanda Eualas 
spartiatul, iar corăbiile Deiniadas, un periec. Corăbiile, plutind 
la Methymna, au desprins-o de atenieni, iar patru corăbii au 
fost lăsate acolo. După aceea, restul corăbiilor au pornit spre 
Mytilene. 

23 (1) Astyochos din Sparta, navarh, aşa cum s-a spus, a 
pornit cu patru corăbii din Cenchreas şi a sosit la Chios. A 
treia zi după sosirea lui, cele douăzeci şi cinci de corăbii attice 
au pornit spre Lesbos, comandate fiind de Leon şi de Diome- 
don. Intr-adevăr, Leon venise mai tîrziu în ajutor, cu zece 
corăbii de la Atena. (2) Pornind şi Astyochos în larg, în aceeaşi 
zi, tîrziu, şi luînd o singură corabie din Chios, a plecat la 
Lesbos, pentru ca să le dea ajutor, atît cît se va putea. A 
ajuns deci la Pyrrhai şi de aci, a doua zi, a pornit spre Ere- 
sos, unde a aflat că cetatea Mytilene a fost capturată de 
atenieni de la primul asalt. (3) Intr-adevăr, atenienii, aşa cum 
veniseră, au intrat fără veste în port, au pus stăpînire pe 
corăbiile chioţilor, şi, debarcînd, au învins în luptă pe cei 
care li se împotriveau şi au ocupat cetatea. (4) Astyochos, 
aflînd aceste lucruri, şi despre corăbiile din Eresos, şi despre 
cele ale chioţilor plecate din Methymna cu Eubulos, care fu¬ 
seseră lăsate atunci şi, după ce cetatea Mytilene fusese cuce¬ 
rită, trei dintre ele fugiseră şi se întîlniseră cu el (una din 
ele fusese capturată de atenieni), nu a mai pornit spre Myti¬ 
lene, ci a desprins de atenieni cetatea Eresos şi a înarmat-o, 
iar pe hopliţii de pe corăbiile lui i-a trimis pe jos la Antissa 
şi la Methymna, punînd în fruntea lor, drept comandant, pe 
Eteonicos. Acesta a pornit pe mare cu corăbiile lui şi cu cele 

trei, care veniseră din Chios, nădăjduind că va încuraja pe 
methymneni, cînd îi vor vedea pe ei, şi-i va opri de la des¬ 
prindere. (5) De vreme ce, însă, toate evenimentele de la Les- 
bos îi erau contrarii, luîndu-şi armata pedestră, a pornit ia¬ 
răşi pe mare la Chios. S-a împrăştiat, deci, prin cetăţi şi 
pedestrimea de pe corăbii, care avea să plutească spre Helles- 
pont. După aceasta, le vin la Chios şase corăbii aliate ale 
peloponesienilor, care se găseau la Cenchreas. (6) Atenienii 
au restabilit iarăşi situaţia de la Lesbos şi, plutind de aci 
la Polichna, o cetate continentală a clazomenienilor, au încon¬ 
jurat-o cu zid şi au capturat-o şi s-au dus iarăşi în cetatea 
de pe insulă, în afară de aceia care erau vinovaţi de desprin¬ 
dere. Aceştia s-au retras la Daphnus. Astfel, corăbiile clazo- 
meniene s-au unit cu atenienii. 

24 (1) în aceeaşi vară atenienii care se aflau ancoraţi la 
Lade împotriva Hiosului, cu cele douăzeci de corăbii, au fă¬ 
cut o debarcare la Panormos, în ţinutul Miletului, şi au ucis 
pe Chalcideus lacedemonianul, comandantul care venise în 
ajutor cu cîţiva ostaşi şi, înălţînd, a treia zi, un monument 
în cinstea biruinţei, au pornit pe mare; acest monument l-au 
distrus milesienii, sub motiv că nu avea temelie bună. (2) Leon 
şi Diomedon, împreună cu corăbiile atenienilor de la Lesbos, 
pornind şi de la insulele Oinussai, care se aflau în faţa in¬ 
sulei Chios, şi de la Sidussa şi de la Pteleon, şi de la Lesbos, 
localităţi care aveau ziduri în Erythrea, au început războiul, 
de pe corăbii, împotriva chioţilor; ei aveau drept epibaţi hop- 
liţi din clasele superioare, pe care-i siliseră la aceasta. (3) De- 
barcînd ei în Cardamyle şi în Bolissos, au învins în luptă pe 
chienii care li s-au împotrivit, şi, ucigînd pe mulţi dintre ei, 
au răzvrătit populaţiile de pe acolo şi au învins iarăşi în altă 
luptă şi la Phanai, apoi, în a treia luptă, la Leuconion. După 
aceasta, chienii nu au mai atacat, iar atenienii au prădat 
ţinutul, care era bine cultivat şi care nu suferise nici o pagubă 
din timpul războaielor medice. (4) Aşa, după cît ştiu eu, după 
lacedemonieni numai chienii au fost cumpătaţi în prospe¬ 
ritate si cu cît cetatea le dădea lor mai mult, cu atît mai 
tare ei o împodobeau. (5) Nici măcar această desprindere, care 

s-ar părea că a fost făcută împotriva propriei lor siguranţe, 
n-au îndrăznit s-o pună la cale mai înainte de a avea lîngă 
ei mulţi şi buni aliaţi şi mai înainte de a şti că atenienii nu 
li se vor împotrivi, după dezastrul din Sicilia, pentru că, fără 
îndoială, situaţia lor nu era prea rea; iar dacă, în contradic¬ 
ţiile vieţii omeneşti, au suferit vreo înfrîngere, împreună cu 

mulţi aliaţi, care aveau aceeaşi părere (anume că puterea 
atenienilor va fi repede distrusă), şi-au recunoscut greşeala. 
(6) Fiind ţinuţi departe de mare şi suferind pagube pe ţari¬ 
nile lor, unii dintre ei au încercat să dea cetatea de partea 
atenienilor. Conducătorii, aflîndu-i ei înşişi, au stat liniştiţi, 
dar, chemînd pe navarhul Astyochos din Erythrea cu patru 
corăbii pe care le avea cu el, chibzuiau cum ar putea, cu mai 
multă băgare de seamă, fie să ia ostatici, fie să împiedice în 

altfel complotul. Acest lucru l-au pus deci ei la cale. 

25 (1) Pe la sfîrşitul aceleiaşi veri au pornit din Atena la 
Samos o mie de hopliţi atenieni, o mie cinci sute de hopliţi 
din Argos — pe cei cinci sute de soldaţi argeieni uşor înar¬ 
maţi, îi înarmaseră cu armament greu atenienii — şi o mie 
de aliaţi, împreună cu patruzeci şi opt de corăbii, printre care 
unele erau transportatoare de hopliţi, sub comanda lui Phry- 
nichos, Onomacles şi Scironides; debarcînd la Milet, şi-au 
aşezat tabăra. (2) Milesienii, ei înşişi scoţînd din cetate opt 
sute de hopliţi, şi venind şi peloponesienii cu Chalcideus, şi 
trupele auxiliare cu Tissaphernes, şi fiind de faţă şi Tissa- 
phernes însuşi cu călărimea lui, au pornit atacul împotriva 
atenienilor şi a aliaţilor. (3) Argeienii, pornind la atac cam 
dezordonat, cu flancul în care se aflau şi dispreţuind pe duş¬ 
mani la gîndul că dau lupte împotriva ionienilor, care n-o să 
le reziste, au fost învinşi de milesieni şi au fost ucişi dintre 
ei ca la trei sute de oameni. (4) Atenienii, învingînd pe primii 
peloponesieni şi pe barbari şi respingînd şi celelalte trupe, 
nu au luat contact cu milesienii, dar, deoarece milesienii se 
retrăseseră în cetate, după ce fuseseră respinşi de argeieni, 
atenienii, văzînd că şi cealaltă parte a oastei lor este învinsă, 
şi-au aşezat armele chiar în faţa cetăţii Milet. (5) Şi în această 
bătălie ionienii au învins pe dorieni din amîndouă părţile. 

într-adevăr, atenienii au învins pe peloponesienii, care erau 
în faţa lor, iar milesienii pe argeieni. înălţînd un monument 
în cinstea biruinţei, atenienii au început să pregătească în¬ 
conjurarea cu ziduri a unui loc care era în formă de istm, 
socotind că, dacă îşi vor atrage Miletul, şi celelalte cetăţi se 
vor da repede de partea lor. 

26 (1) în acest timp, către seară, li se anunţă că cele o 
sută cincizeci de corăbii din Sicilia şi din Pelopones sînt gata 
să sosească. într-adevăr, şi de la sicilieni — mai ales că Her- 
mocrates syracusanul stăruia să se înceapă atacul şi să se 
distrugă şi ceea ce mai rămăsese din armata ateniană — au 
sosit douăzeci de corăbii syracusane şi două selinuntine, pre¬ 
cum şi acelea din Pelopones pe care le pregătiseră şi care 
erau gata. Şi amîndouă corăbiile, fiind încredinţate lui Theri- 
menes lacedemonianul, să le ducă la Astyochos, navarhul, s-au 
dus mai întîi la Leros, insulă care se află în faţa Miletului. 
(2) Apoi, de aci, aflînd că atenienii sînt la Milet, au plutit 
mai întîi în golful Iasicos, voind să vadă ce se întîmplă în 
Milet. (3) Alcibiades a venit călare în localitatea Teichiussa, 
din ţinutul Miletului, un punct al golfului în care îşi aşezaseră 
tabăra, şi a aflat totul despre luptă. Alcibiades era de faţă şi 
lupta alături de milesieni şi de Tissaphernes şi îi îndemna că, 
dacă nu vor să piardă întreaga situaţie din Ionia şi din cele¬ 
lalte părţi, să vină cît mai degrabă în ajutor Miletului şi să 
nu privească nepăsători cum este interceptată cu ajutorul zi¬ 
durilor. 

27 (1) Aceştia, la revărsatul zorilor, erau gata să vină în 
ajutor. Dar Phrynichos, comandantul atenienilor, care aflase- 
în mod clar de la Leros care era situaţia corăbiilor, deşi cole¬ 
gii săi voiau să reziste şi să dea lupta navală, a spus că 
nici el nu va face aceasta si că nu le va ceda nici lor, si nici 

9 r 9 

altuia, după puterea lui. (2) într-adevăr, zicea el, acolo unde 
este posibil să ştie clar împotriva cîtor corăbii duşmane vor 
avea să lupte şi cu cîte corăbii proprii vor lupta împotriva 
duşmanilor vor putea să se pregătească cum trebuie, în linişte, 
şi să dea lupta, iar el, fără să cedeze în faţa insultei, nu se 

va avînta niciodată în primejdie fără raţiune. (3) Căci nu 
este ruşine ca atenienii să se retragă din faţa unei flote, cînd 
este necesar, dar este mai ruşinos dacă vor fi înfrînţi, să cadă 
la învoială în orice chip; că cetatea se izbeşte nu numai de 
ruşine, ci şi de cea mai mare primejdie; de aceea, cu greu 
se admite, ca, în urma nenorocirilor suferite, să se avînte de 
bunăvoie în primejdie cu forţe temeinice, dacă nu este silită, 
şi să atace prima, atunci de ce este necesar să înfrunte pri¬ 
mejdia, cînd nu este silită, împotriva unor duşmani care se 
avîntă ei înşişi în primejdie. (4) Le-a poruncit să ridice cît 
mai degrabă răniţii, să ia pedestrimea şi bagajele cu care 
veniseră, şi, lăsînd lucrurile pe care le luaseră de la duşmani, 
pentru ca corăbiile să fie cît mai uşoare, să plutească spre 
Samos, şi de aci, strîngînd toate corăbiile, să înceapă incursiu¬ 
nile pe mare oriunde va fi nevoie. (5) De îndată ce a izbutii 
să-i convingă, a şi trecut la fapte, iar el s-a dovedit, nu nu¬ 
mai în această împrejurare sau mai tîrziu, dar şi în toate cele¬ 
lalte lucruri pe care le-a făcut, că nu este lipsit de inteli¬ 
genţă. (6) Atenienii, către seară, au pornit îndată de la Milet 
în acest fel, fără ca victoria să fi fost desăvîrşită, şi argeienii, 
în grabă, cuprinşi de mînia nenorocirii, au pornit, pe mare. 
de la Samos spre patrie. 

28 (1) Peloponesienii, ridicînd ancora de la Teichiussa la re¬ 
vărsatul zorilor, s-au dus în larg şi, aşteptînd o singură zi, 
anume cea de a doua, şi luînd cu ei corăbiile chioţiene, care 
fuseseră urmărite la început de Chalcideus, voiau să plutească 
spre prăzile pe care le lăsaseră la Teichiussa. (2) Cînd au 
ajuns acolo Tissaphernes, care era de faţă cu pedestrimea, 
i-a convins să plutească spre Iasos, unde se afla Amorges care 
le era duşman. Şi, atacînd Iasosul fără veste — locuitorii nu 
aşteptau altceva decît corăbii attice — au capturat-o; syra- 
cusanii au fost lăudaţi în mod deosebit în această acţiune. (3) 
Capturînd viu pe Amorges, fiul bastard al lui Pissouthnes, 
care se desprinsese de rege, l-au dat lui Tissaphernes să-1 
ducă, dacă vrea, regelui, aşa cum poruncise, apoi au distrus 
cetatea Iasos şi armata a luat foarte mulţi bani, pentru că 
această cetate avea bogăţii din vechime. (4) Trupele auxiliare, 

care erau cu Amorges, le-au dus la propriile lor trupe şi, 
nefăcîndu-le nici un rău, le-au rînduit în linie de bătaie, 
pentru că cele mai multe erau din Pelopones. Predînd apoi 
lui Tissaphernes cetatea şi toţi sclavii, şi oamenii liberi, pen¬ 
tru care se învoiseră să ia de la fiecare cîte un darie, s-au 
retras iarăşi la Milet. (5) Şi, după ce lacedemonienii au hotă- 
rît să trimită la Chios, ca conducător, pe Pedaritos, fiul lui 
Licon, l-au îndreptat pe jos spre Erythrea: el avea cu sine aju¬ 
toarele luate de la Amorges. La Milet au rînduit pe Philippos 

si vara s-a terminat. 

» 

29 (1) In iarna următoare, Tissaphernes, după ce a pus ce¬ 
tatea Iasos sub pază, a trecut la Milet şi a dat tuturor coră¬ 
biilor hrană pentru o lună, cîte o drahmă attică fiecărui 
soldat pe zi, aşa cum promisese la Sparta. Pentru restul tim¬ 
pului voia să le dea cîte un triobol pe zi, pînă cînd va întreba 
pe rege, şi dacă regele va încuviinţa, le-a spus că le va da 
iarăşi o drahmă întreagă. (2) Hermocrates, comandantul syra- 
cusan, s-a opus — Therimenes nu era navarh ci plutea cu 
Astyochos ca să-i predea corăbiile, căci nu plătea la timp leafa 
soldaţilor — totuşi s-au înţeles ca să dea, la cinci corăbii, 
fiecărui om mai mult decît trei oboli. La. cincizeci şi trei de 
corăbii treizeci de talanţi, pe timp de o lună, iar celorlalţi, 
întrucît erau mai multe la număr corăbiile, le-au dat bani 
după aceeaşi socoteală. 

30 (1) în aceeaşi iarnă, atenienilor de la Samos le veni- 

* 

seră din patrie încă treizeci şi cinci de corăbii, şi drept co- 

( 

mandanţi Charminos, Strombichides şi Euctemon. Strîngînd toa¬ 
te celelalte nave de la Chios, au voit să tragă la sorţi şi să 
ancoreze flota la Milet, iar la Chios să trimită şi flotă şi 
pedestrime. Şi au făcut aşa. Intr-adevăr, Strombichides, Ono- 
macles şi Euctemon aveau treizeci de corăbii, şi au mai luat 
cu ei, pe corăbiile care transportau hopliţi, încă o parte din 
hopliţii aceia care veniseră la Milet, şi au pornit spre Chios 
cum trăseseră la sorţi, iar ceilalţi, rămînînd la Samos cu 
şaptezeci şi patru de corăbii, dominau marea şi făceau raiduri 
împotriva Miletului. 

31 (1) Astyochos, cînd se afla la Chios, unde, cu ajutorul 
unei trădări, înscria ostaticii, şi cînd a flat că corăbiile veni¬ 
seră împreună cu Theramenes şi că situaţia în legătură cu 
alianţa se prezintă mai bine, a încetat această operaţie şi, 
luînd cu el zece corăbii peloponesiene şi zece chioţiene, por¬ 
neşte în larg. (2) Atacînd cetatea Pteleon, dar necapturînd-o, 
a pornit, pe mare, spre Clazomenai şi a îndemnat pe locuitori 
ca, aceia dintre ei care simpatizează cu atenienii, să se stabi¬ 
lească la Daphnus şi să se dea de partea lor. Aceleaşi îndem¬ 
nuri le-a făcut şi Tamos, care era guvernatorul Ioniei. (3) 
Dar cum ei n-au dat ascultare, Astyochos, atacînd cetatea care 
nu era înconjurată cu ziduri şi neputînd-o captura, s-a retras 
pe o mare furtună la Phoceea şi la Cyme, iar celelalte corăbii 
au ridicat ancora spre insulele aşezate lîngă Clazomenai: Ma- 
rathusa, Pella, Drymussa. (4) în timpul celor opt zile cît au 
stat acolo, din cauza vînturilor, au prădat, au consumat toate 
bunurile pe care le aveau clazomenienii, iar pe celelalte le-au 
luat pe corăbii şi s-au retras la Phoceea, la Cyme şi la As¬ 
tyochos. 

32 (1) Cînd era el acolo, au sosit soli de la Lesbos, anun- 
ţînd că voi esc şi ei să se desprindă de Atena; pe el l-au con¬ 
vins, dar de vreme ce corintienii şi ceilalţi aliaţi nu aveau 
încredere în ei, din pricina amăgirii anterioare, a ridicat an¬ 
cora şi a pornit spre Chios. Apoi, în timp ce corăbiile erau 
în depozitul de iarnă, au mai venit şi alte corăbii, din alte 
părţi, la Chios. (2) Chiar după aceea, Pedaritos, care sosise pe 
uscat de la Milet, aflîndu-se la Erythrea, trece , el însuşi şi 
armata la Chios. El mai avea încă cinci sute de soldaţi cu 
arme cu tot, lăsaţi din cele cinci corăbii de sub comanda lui 
Chalcideus. (3) Deoarece unii lesbieni le anunţau că vor rea¬ 
liza desprinderea de Atena, Astyochos a lăsat vorbă lui Peda¬ 
ritos şi chioţienilor că trebuie să se ducă cu corăbiile şi să 
desprindă cetatea Lesbos, căci astfel sau vor cîştiga mai mulţi 
aliaţi decît atenienii, sau, dacă vor eşua, le vor aduce preju¬ 
dicii. Totuşi, ei nu au dat ascultare, iar Pedaritos a spus că 
corăbiile chioţienilor nu vor trece de partea lui. 

33 (1) Astyochos, luînd şi cele cinci corăbii corintiene şi pe 
a şasea, din Megara, şi una din Hermion şi cele pe care le 
adusese el de la Sparta, a pornit spre Milet ca să-şi ia na- 
varhia în primire, proferînd multe ameninţări la adresa chio- 
ţilor, dacă nu-i vor veni în ajutor, în caz că vor avea nevoie 
de ceva. (2) Acostînd la Coricos, în Erythrea, şi-a aşezat ta¬ 
băra. Atenienii de la Samos, pornind cu armata spre Chios, 
au acostat şi ei de partea cealaltă a colinei şi au trecut 
neobservaţi unii de alţii. (3) în timpul nopţii a sosit o scri¬ 
soare de la Pedaritos, care spunea că nişte prizonieri erythreeni 
au fost lăsaţi liberi şi au .venit de la Samos la Erythrai pentru 
a pune la cale o trădare; atunci Astyochos s-a dus iarăşi în 
Erythrea şi puţin a lipsit ca să nu dea peste atenieni. (4) După 
ce şi Pedaritos a plutit spre el, au făcut o cercetare în legă¬ 
tură cu cei care erau suspecţi de trădare, de îndată ce au 
aflat că totul fusese pus la cale pentru salvarea oamenilor de 
la Samos, absolvindu-i de orice vină unul a pornit spre Chios, 
iar celălalt s-a dus la Milet, aşa cum se plănuia. 

34 (1) în acest timp şi armata atenienilor, care plutea de 
la Coricos la Arginon, a întîlnit trei corăbii lungi, de la Chios, 
şi, cum le-au văzut, au început să le urmărească. S-a produs 
şi o mare furtună şi corăbiile chioţilor cu greu au putut să 
se refugieze în port, iar corăbiile atenienilor, care erau anco¬ 
rate, în număr de trei, au fost distruse şi au eşuat în cetatea 
chioţilor; cît priveşte oamenii, unii dintre ei au fost făcuţi 
prizonieri, iar alţii au fost ucişi, dar celelalte corăbii s-au 
refugiat în portul Mimas, care este numit Phoinicous. De aci 
au plutit iarăşi spre Lesbos şi se pregăteau ca să înconjure 
cetatea cu ziduri. 

35 (1) în aceeaşi iarnă, Hippocrates lacedemonianul, por¬ 
nind din Pelopones cu zece corăbii thuriene, pe care le co¬ 
manda Dorieus, fiul lui Diagoras, ca al treilea comandant, cu 
o corabie spartană şi cu alta syracusană, soseşte la Cnidos. 
Cetatea Cnidos tocmai se desprinsese, după îndemnul lui Tis- 
saphernes. (2) Cei de la Milet, cum au aflat de sosirea lor, au 
dat ordin corăbiilor, o parte să păzească cetatea Cnidos, iar 

cele care se găseau la Triopion să atace holcadele care veneau 
din Egipt şi să le captureze. (3) Triopion este o înălţime a 
ţinutului cetăţii Cnidos, pe care se află un templu al Iul 
Apollon. Atenienii, cînd au aflat de acest lucru, au pornit pe 
mare de la Samos, şi au capturat cele şase corăbii care păzeau 
la Triopion, iar oamenii au fugit de pe ele. După aceasta, 
plutind spre Cnidos şi atacînd cetatea care nu era înconjurată 
de ziduri, era cît pe ce s-o captureze. (4) A doua zi au atacat-o 
iarăşi, dar, deoarece cnidienii se întăriseră mai bine în timpul 
nopţii şi le veniseră în ajutor oamenii care se refugiaseră de 
la Triopion, de pe corăbii, n-au mai putut să le dea lovituri 
ca mai înainte; de aceea, retrăgîndu-se şi devastînd ţinutul 
cnidienilor, au plutit iarăşi la Samos. 

36 (1) în acelaşi timp a venit Astyochos la Milet, la flotă, iar 
peloponesienii aveau toate din belşug în tabără. într-adevăr, 
li se dăduse şi plată îndeajuns, căci banii prădaţi de la Iasos, 
în mare cantitate, fuseseră împărţiţi soldaţilor, iar milesienii 
suportau cu avînt neajunsurile războiului. (2) Totuşi, pelo¬ 
ponesienii socoteau că tratatul, care fusese încheiat mai îna¬ 
inte cu Tissaphernes, de către Chalcideus, este suficient şi nu- 
numai pentru ei; de aceea, au făcut altul cînd Therimenes era 
de faţă. Conţinutul tratatului era următorul: 

37 (1) „S-a încheiat un tratat între lacedemonieni şi aliaţii 
lor, cu regele Darius, cu fiii lui şi cu Tissaphernes. (2) Tot 
ţinutul şi toate cetăţile care mai înainte erau ale lui Darius, 
ale tatălui şi ale străbunilor lui, sînt ale regelui, şi împotriva 
acestor cetăţi să nu pornească cu război sau să le jefuiască 
nimeni, nici lacedemonienii, nici aliaţii lacedemonienilor şi 
să nu ia impozite din aceste cetăţi nici lacedemonienii, nici 
aliaţii lacedemonenilor; dar nici regele Darius şi nici aceia 
peste care guverna Darius să nu pornească împotriva lacede¬ 
monienilor şi a aliaţilor lor cu război sau să le facă alt rău. 
(3) Iar dacă vor lacedemonienii sau aliaţii sau regele vor face 
unele rugăminţi regelui lacedemonienilor sau aliaţilor, este 
frumos ca şi unii şi alţii să facă acestea după cum se vor înţe¬ 
lege. (4) Războiul împotriva atenienilor şi aliaţilor lor să-l 

ducă şi unii şi alţii în comun, iar dacă se va încheia vreun 
armistiţiu să-l facă în comun, şi armata care se va afla pe 
pămîntul regelui, la chemarea lui, să fie întreţinută pe chel¬ 
tuiala regelui, iar dacă vreuna din cetăţile care au încheiat 
tratatul cu regele va porni împotriva ţării acestuia, ceilalţi 
s-o împiedice şi să vină în ajutorul regelui cu toată puterea. 
De asemenea, dacă cineva dintre aceia care se găsesc în ţara 
regelui sau dintr-o altă ţară pe care o conduce regele va porni 
împotriva lacedemonienilor sau aliaţilor lor, regele să-i împie¬ 
dice şi să vină în ajutor după cum va putea“. 

38 (1) După încheierea acestei alianţe Therimenes a predat 
corăbiile lui Astyochos şi, întorcîndu-se într-un celetos 12 , a 
dispărut, (2) iar atenienii de la Lesbos, care trecuseră deja cu 
armata la Chios şi dominau şi pe uscat şi pe mare, au început 
să înconjure cu ziduri Delphinion, o localitate care, de altfel, 
era bine întărită din partea uscatului; de asemenea avea o serie 
de porturi, care nu erau departe de cetatea Chios. (3) Locuitorii 
din Chios, care primiseră multe lovituri în numeroasele lupte 
anterioare, şi care, de altfel, nu se aflau nici între ei înşişi 
în raporturi bune, pentru că le pieriseră soldaţii care fuseseră 
cu Tydeus, fiul lui Ion, din pricina lui Pedaritos, sub motiv 
că atticizează şi pentru că cealaltă cetate ajunsese pe mîna 
oligarhilor, se bănuiau unii pe alţii şi şedeau liniştiţi. De 
aceea, nici aceştia, nici trupele auxiliare care erau cu Peda¬ 
ritos nu li se păreau bune pentru luptă. (4) Cînd, deci, le-au 
trimis la Milet au îndemnat pe Astyochos să le vină în aju¬ 
tor, dar, cum el nu le-a dat ascultare, Pedaritos, cînd a 
auzit, a trimis la Sparta pe cineva să facă cercetări în legă¬ 
tură cu el, pentru că încălcase legea. (5) Aceasta era situaţia 
atenienilor în insula Chios; iar corăbiile lor din Samos făceau 
raiduri împotriva celor din Milet, dar, pentru că navele mi- 
lesiene nu ieşeau întru întîmpinarea lor, s-au retras iarăşi la 

Samos si au stat liniştite. 

* * 

39 (1) In aceeaşi iarnă, cele douăzeci şi şapte de corăbii, 
pregătite de către lacedemonieni pentru Pharnabazos, anume 
de către Calligitos din Megara şi Tirpagoras din Cizic, care 


43 — Războiul peloponesiac 

colaborau cu ei, ridicînd ancora, au pornit din Pelopones 
spre Ionia pe la solstiţiu, iar comandantul lor era Antisthenes 
din Sparta. (2) Lacedemonienii mai trimiseseră încă unspre¬ 
zece bărbaţi spartiaţi, ca sfetnici lui Astyochos, printre care 
■era Lichas, fiul lui Arcesilaos. Li se dăduse ordin să se ducă 
la Milet şi să se îngrijească şi de celelalte lucruri, rînduin- 
du-le cît mai bine, şi să trimită şi corăbii — cîte vor putea — 
în Hellespont, la Pharnabazos, dacă vor socoti de cuviinţă; 
pe Clearchos, fiul lui Ramphias, care plutea împreună cu ei, 
să-l facă comandant, iar pe Astyochos, dacă vor găsi cu cale 
cei unsprezece bărbaţi, să-l îndepărteze de la navarhie şi să 
pună în locul lui pe Antisthenes. într-adevăr, lacedemonienii 
îl bănuiau din pricina scrisorilor lui Pedaritos. (3) Corăbiile, 
pornind în larg de la Malea, au acostat la Melos, şi s-au 
îndreptat într-acolo, apoi, dînd peste zece corăbii ateniene, au 
capturat trei corăbii goale şi le-au dat foc. După aceasta, 
temîndu-se ca nu cumva corăbiile atenienilor, care scăpaseră 
cu fuga de la Melos — ceea ce s-a şi întîmplat — să înştiin¬ 
ţeze pe atenienii din Samos de pornirea lor, şi-au îndreptat 
plutirea spre Creta şi, continuîndu-şi drumul cu pază, au ajuns 
la Caunos în Asia. (4) De aci, socotind că sînt în siguranţă, 
au dat de ştire corăbiilor din Milet ca să pornească spre ei 
să le însoţească. 

40 (1) în acelaşi timp, chioţii şi Pedaritos cereau cu aceeaşi 
insistenţă ca Astyochos, deşi tărăgăna, să le vină lor în aju¬ 
tor cu toate corăbiile, acum, cînd sînt asediaţi şi să nu se 
uite cu indiferenţă cum cea mai mare din cetăţile aliate din 
Ionia este blocată de pe uscat şi de pe mare şi este devastată 

de piraţi. (2) într-adevăr, sclavii hiloţilor — care erau nume¬ 

roşi, şi chiar prea numeroşi pentru o singură cetate, în afară 
de Lacedemona, şi care, în acelaşi timp, cu greu puteau fi 
pedepsiţi cînd săvîrşeau cîte o nedreptate din cauza mulţimii 
lor — de îndată ce au bănuit că armata atenienilor este aşe¬ 
zată temeinic în afara zidurilor, cei mai mulţi au dezertat şi 

au trecut de partea atenienilor şi, în felul acesta, cu bună 

ştiinţă, ei înşişi au adus cele mai mari pagube ţării. (3) Toc¬ 
mai de aceea, chioţii au spus că trebuie — cît mai nădăjduiesc 

şi mai au posibilitatea de a-i opri — acum cînd duşmanii în¬ 
conjurau Delphinionul cu ziduri, dar au terminat, şi cînd o 
şi mai mare blocadă este instituită de către armata de uscat 
şi de către corăbii, să le vină în ajutor. Astyochos, deşi nu-i 
trecea prin gînd că o să facă acest lucru, din pricina ame¬ 
ninţării anterioare, cînd a văzut că şi aliaţii au toată bună¬ 
voinţa, a pornit şi el să dea ajutor. 

41 (1) în acest timp, din Caunos a venit o veste că cele două¬ 

zeci şi şapte de corăbii şi sfetnicii lacedemonienilor sosesc. 
Astyochos a socotit că toate trebuie lăsate pe planul al doilea 
faţă de nevoia de a însoţi corăbiile şi de a face ca lacede- 
monienii, care veneau să-l spioneze, să treacă pe mare în 
siguranţă, pentru ca, în felul acesta să domine mai mult pe 
apă; de aceea, de îndată a lăsat Chiosul şi a pornit spre 
Caunos. (2) Şi, în timpul plutirii, debarcînd în insula Cos, în 
Meropida, a prădat cetatea care era neînconjurată cu ziduri 
deoarece se dărîmase din pricina unui cutremur — cel mai 
mare din cele de care ne amintim să se fi întîmplat — oa¬ 
menii fugiseră în munţi aşa că el îşi strîngea prăzi din 
incursiile pe care le făcea în cetate, dar lăsa în pace pe oa¬ 
menii liberi. (3) Din insula Cos a ajuns, noaptea, în insula 
Cnidos şi a fost silit de stăruinţele cnidienilor să nu lase 
pe corăbieri să debarce, ci, aşa cum se găsea, să plutească 

îndată spre cele douăzeci de corăbii ateniene, pe care le avea 

Charminos, unul dintre comandanţii din Samos; a pîndit deci 
cele douăzeci şi şapte de corăbii care veneau din Pelopones* 
spre care plutea însuşi Astyochos. (4) Dar cei din Samos au 
aflat de pornirea lui din Milet, iar Charminos avea paza în 
jurul insulei Syme, Chalces şi Rhodos şi în jurul Liciei; căci 
se si aflase că aceste corăbii erau la Caunos. 

42 (1) Astyochos, mai înainte de a fi cunoscut, a plutit* 

aşa cum era, spre Syme, pentru ca, dacă va putea, să sur¬ 
prindă corăbiile în larg. O ploaie s-a pornit şi cerul a fost 

foarte înnourat, astfel că a produs o mare încurcătură şi tul¬ 

burare corăbiilor din pricina întunericului. (2) A doua zi, la 

revărsatul zorilor, în timp ce flota era împrăştiată, pe flancul 
stîng era vizibil pentru atenieni, iar celălalt rătăcea în jurul 
insulei. Charminos şi ceilalţi atenieni s-au apropiat în grabă 
cu mai puţin de douăzeci de corăbii, socotind că acestea sînt 
corăbiile de la Caunos pe care le pîndeau ei. (3) Şi, avîntîn- 
du-se asupra lor, imediat au scufundat trei şi au pricinuit 
pagube altora, astfel că în timpul luptei ei au dominat pînă 
cînd, împotriva aşteptărilor, le-au apărut în faţă majoritatea 
corăbiilor şi au fost încercuiţi din toate părţile. (4) Atunci, 
luînd-o la fugă, au pierdut şase corăbii, iar cu celelalte au 
fugit la Teutlussa şi de aci la Halicarnas. (5) După aceasta, 
peloponesienii au pornit spre Cnidos, şi, după ce cu ei s-au 
unit şi cele douăzeci şi şapte de corăbii din Caunos, au plecat 
apoi, ridicînd în Syme un monument în cinstea biruinţei, 
după care au revenit iarăşi la Cnidos. 

43 (1) Atenienii, cînd au aflat despre lupta navală, au 
pornit cu toate corăbiile din Samos şi îndreptîndu-se spre 
Syme, nu s-au dirijat către flota din Cnidos şi nici aceasta 
către ei, ci, luînd bagajele navelor de la Syme şi atacînd lo¬ 
calitatea Lorimoi care se află pe uscat, au pornit înapoi spre 
Samos. (2) Toate corăbiile peloponesienilor care se aflau la 
Cnidos se pregăteau pentru orice eventualitate, iar cei unspre¬ 
zece bărbaţi lacedemonieni intraseră în vorbă cu Tissaphernes 
— căci era de faţă — despre cele întîmplate, dacă ceva nu le 
convenea şi despre viitorul război, cum ar putea să fie pur¬ 
tat în cele mai bune şi cele mai avantajoase condiţiuni, şi 
pentru unii, şi pentru ceilalţi. (3) Mai ales Lichas lua în seamă 
cele întîmplate şi spunea că nici un tratat nici cel încheiat 
de Chalcideus, nici cel încheiat de Therimene nu fusese bine 
făcut, ci o mare primejdie se profila la orizont. în cazul că 
regele va socoti că trebuie să domine pămîntul pe care el 
şi străbunii lui îl stăpîniseră ar însemna că toate insulele, 
Thessalia, Locri şi toate cetăţile pînă la Beoţia să fie iarăşi 
în sclavie şi că lacedemonienii, în loc de libertate, aduc asu¬ 
pra elenilor dominaţia persană. (4) îl îndemna deci să încheie 
un alt tratat mai convenabil sau să nu mai ţină seama de 

acest tratat, susţinînd că nu mai este nevoie de nici o hrană 
in condiţiile acestui tratat. Tissaphernes, mîniindu-se, a plecat 
de la ei supărat şi fără nici un rezultat. 

44 (1) După ce acestea au fost aduse la cunoştinţă de oa¬ 

meni cu cea mai mare influenţă, erau de părere să plutească 
de îndată spre Rhodos, sperînd că îşi vor atrage o insulă 
foarte puternică şi prin mulţimea corăbierilor şi prin pedes- 
trime şi socotind, în acelaşi timp, că îşi vor spori forţele în 
virtutea alianţei existente şi, fără să mai ceară bani lui 
Tissaphernes, vor putea să-şi întreţină ei singuri corăbiile. 
(2) Pornind deci din Cnidos, în aceeaşi iarnă, şi debarcînd la 
Camiros, în insula Rhodos, cu nouăzeci şi patru de corăbii, 
au îngrozit pe cei mai mulţi, care nu ştiau ce se întîmplă 
şi care au fugit, mai ales că cetatea era neînconjurată de 

ziduri. Apoi, lacedemonienii au convocat şi pe ei şi pe cei 
din cele două cetăţi, Lindos şi Ielysos, şi au convins pe rho- 
dieni să se desprindă de atenieni. Şi Rhodosul s-a dat de 

partea peloponesienilor. (3) în acest timp, atenienii, aflînd 
despre aceste evenimente, au pornit de la Samos cu corăbiile, 
voind să le-o ia înainte, şi au apărut în larg apoi, zăbovind 
cîtva timp, nu prea mult, mai întîi au pornit la Chalces şi 
de aci la Samos. Mai tîrziu, de la Chalces şi de la Cos au 
purtat război împotriva cetăţii Rhodos, făcînd raiduri. (4) Iar 
peloponesienii au luat cam treizeci şi doi de talanţi de la 

Rhodos şi au stat liniştiţi optzeci de zile, trăgîndu-şi corăbiile 
la ţărm. 

45 (1) Iată acum ce s-a întîmplat în acest timp şi încă mai 

înaintea plecării lor la Rhodos. După moartea lui Chalcideus 
şi după lupta de la Milet, Alcibiades ajunsese să fie suspectat 
de către peloponesieni şi, mai mult chiar, lacedemonienii îi 

porunciseră, printr-o scrisoare, lui Astyochos să-l ucidă — 
Alcibiades era duşmanul lui Agis şi nu mai prezenta nici o 
încredere — atunci el s-a retras, mai întîi, cuprins de teamă, 
la Tissaphernes, apoi, în timp ce se afla la acesta, dădea cît 
mai multe lovituri cu putinţă peloponesienilor. (2) Alcibiades 
a ajuns să fie sfetnicul lui Tissaphernes în toate şi a contri- 

buit la micşorarea soldei acordate corăbierilor spartani, făcînd 
ca, în loc de o drahmă attică, să li se dea numai trei oboli, 
şi aceasta nu mereu. El îndemna pe Tissaphernes să le spună 
spartanilor că atenienii, deşi de multă vreme sînt experţi în 
navigaţie, totuşi, nu dau corăbierilor decît trei oboli, nu pen¬ 
tru c-ar fi săraci, ci pentru ca corăbierii să nu devină obraz¬ 
nici din pricina prisosului de bani, şi astfel, unii să-şi între¬ 
ţină mai prost corpul, cheltuind pentru lucruri care le produc 
numai slăbiciune, iar ceilalţi să părăsească corăbiile fără să 
mai lase salariul care li se datora drept garanţie. (3) Aici- 
biades îl mai sfătuia să dea banii trierarhilor şi comandan¬ 
ţilor cetăţilor, ca să-i convingă să treacă de partea lui, în afară 
de syracusani. Hermocrates, comandantul syracusanilor, se îm¬ 
potrivea în numele tuturor aliaţilor. (4) Alcibiades a mai des¬ 
prins de spartani cetăţile care aveau nevoie de bani, vor¬ 
bind el singur în numele lui Tissaphernes şi zicînd că chienii 
sînt neruşinaţi, pentru că, deşi sînt cei mai bogaţi eleni, cei 
să fie apăraţi de ajutorul altora şi socotesc că alţii trebuie 
să înfrunte primejdia, şi cu corpurile şi cu banii, pentru liber¬ 
tatea lor. (5) Cît despre celelalte cetăţi, Alcibiades spunea că 
fac rău, de vreme ce mai înainte de a se desprinde cheltuiau 
mult pentru atenieni, iar acum nu voiesc să contribuie cu 
bani pentru propria lor salvare. (6) El mai arăta că şi Tis¬ 
saphernes poartă război cu propriii săi bani, fiind pe bună 
dreptate prudent, iar dacă cumva vor sosi provizii de la 
rege le va da şi lor plata datorată, iar cetăţile le vor acorda 
ajutorul cuvenit. 

46 (1) Alcibiades îndemna, în acelaşi timp, şi pe Tissaphernes 
să nu se grăbească să termine războiul şi nici să nu se hotă¬ 
rască să aducă corăbiile feniciene, pe care le pregătise, sau 
să dea elenilor mai mulţi bani, sporindu-le în acelaşi timp 
puterea pe uscat şi pe mare, ci să facă în aşa fel ca puterea 
să fie împărţită între atenieni şi spartani, iar regele să poată 
oricînd să zvîrle pe oricare dintre ei, dacă îi vor fi antipatici, 
împotriva celorlalţi. (2) Dacă puterea pe uscat şi pe mare va 
fi în mîna unuia singur — zice el — nu va mai avea posi¬ 
bilitatea să doboare pe victorioşi, fără numai dacă el însuşi 

vrea să poarte război cu mari cheltuieli şi înfruntînd mari 
primejdii. Alcibiades mai spunea că un lucru este mai uşor 
de făcut, anume să cheltuiască puţin şi, în acelaşi timp, să-şi 
menţină deplina sa siguranţă şi să lase pe eleni să se macine 
între ei. (3) Adăuga apoi că este mai avantajos ca atenienii 
să facă parte din stăpînirea lui, pentru că ei ţintesc mai 
puţin decît spartanii la lucrurile de pe uscat şi că au, şi 
cu vorba, şi cu fapta, mai mari interese de a purta război. 
Intr-adevăr, pe de o parte, atenienii vor supune partea mării 
dominaţiei lor, pe de alta, elenii, care locuiesc în ţara regelui, 
o vor supune regelui. 

Dimpotrivă, nu este verosimil că lacedemonienii vor să 
elibereze pe eleni de atenieni, dar nu-i vor elibera de barbari, 
dacă atenienii nu vor fi doborîţi. (4) L-a îndemnat deci să-i 
macine şi pe unii şi pe alţii şi, îndepărtîndu-se cît mai mult 
de atenieni, să izgonească apoi pe peloponesieni din ţară. (5) 
Tissaphernes, într-adevăr, se gîndea din ce în ce mai mult să 
facă asta, aşa cît se putea vedea din atacurile lui. Astfel, ata- 
şîndu-se mai mult de Alcibiades, la gîndul că îi va da sfaturi 
bune, îi acorda încredere tot mai mare, aşa că a început să 
nu procure hrană suficientă peloponesienilor şi să nu le în¬ 
găduie să dea lupte navale, sub pretext că au să sosească 
corăbiile feniciene şi că vor putea să dea lupta aşa cum vor 
dori ei. Astfel el le încurca lucrurile şi le ruina dominaţia 
flotei, tocmai cînd ajunsese să fie în totul puternică, apoi le 
dădea şi în alte privinţe rău ajutor; deci reaua lui voinţă 
era evidentă. 

47 (1) Alcibiades dădea aceste îndemnuri şi lui Tissaphernes 
şi regelui, căci avea mereu conversaţii cu ei, socotind că sînt 
cele mai bune acţiuni de făcut şi, în acelaşi timp, îşi menaja 
o întoarcere glorioasă în patrie, ştiind că, dacă nu îşi va dis¬ 
truge cetatea, va convinge pe concetăţeni să-i acorde revenirea 
în patrie. El socotea că va putea convinge pe atenieni să-i 
voteze întoarcerea, dacă se va dovedi că este prieten cu 
Tissaphernes, ceea ce s-a şi întîmplat. (2) Intr-adevăr, de în¬ 
dată ce s-a aflat la Samos că Alcibiades are o mare trecere 
la Tissaphernes, de altfel însuşi Alcibiades le trimitea vorbă 

atenienilor celor mai influenţi, rugîndu-i să amintească de 
el şi să le vorbească aristocraţilor de la Atena că el vrea 
să se întoarcă pentru a instaura oligarhia, iar nu democraţia 
care-1 izgonise din patrie şi că, menajîndu-le prietenia cu 
Tissaphernes, va colabora cu ei, soldaţii, ba ceva mai mult, 
chiar trierarhii atenienilor, care se aflau la Samos, cît şi cei 
mai influenţi atenieni au pornit din .proprie iniţiativă să răs¬ 
toarne democraţia. 

48 (1) Acţiunea aceasta a fost deci pusă în mişcare mai 
întîi în această tabără, iar, mai tîrziu, de aci s-a extins şi la 
Atena. Apoi, cîţiva atenieni, pornind din Samos, au trecut 
marea şi au intrat în vorbă cu Alcibiades. El le-a promis că, 
mai întîi, le va asigura prietenia cu Tissaphernes, apoi şi cu 
regele, dacă nu vor instaura democraţia, pentru că, în felul 
acesta, va putea să convingă mai bine pe rege, iar ei, cei 
mai influenţi, care şi sufereau mai mult, aveau mari nădejdi 
că vor pune mîna pe putere şi vor ajunge să înfrîngă pe duş¬ 
mani. (2) întorcîndu-se la Samos, au atras pe oamenii cei mai 
devotaţi într-o conspiraţie, apoi au început să răspîndească 
vorbe în popor cum că regele le va fi prieten şi le va da 
bani, dacă Alcibiades se va întoarce în patrie, iar ei nu se 
vor mai lăsa să fie conduşi de democraţi. (3) Marea masă 
a soldaţilor, chiar dacă momentan nu era mulţumită cu ceea 
ce se întîmpla, stătea liniştită, momită de nădejdea binevenită 
de a primi bani de la rege, iar conspiraţii, instaurînd oli¬ 
garhia, după ce au adus la cunoştinţa poporului, au început 
şi ei între ei, şi majoritatea conjuraţiei, să observe cu atenţie 
ştirile venite de la Alcibiades. (4) Majoritatea socotea că lu¬ 
crurile sînt binevenite şi că prezintă încredere, numai Phry- 
nichos, care era încă comandant, nu era deloc mulţumit, 
deoarece socotea că Alcibiades n-are nevoie nici de oligarhie, 
nici de democraţie — ceea ce era în realitate — şi că nu are 
în vedere altceva decît cum să schimbe ordinea existentă în 
cetate şi să se întoarcă în patrie, rechemat de prieteni; le 
spunea că trebuie să se ferească mai ales să nu intre în dez¬ 
binare; le mai spunea că nu este avantajos pentru rege, în 
timp ce peloponesienii domină încă pe mare şi stăpînesc cetăţi 

foarte mari, care se află sub dominaţia regelui, să se dea de 
partea atenienilor, în care nu are încredere, cînd îi este uşor 
să-şi facă prieteni pe peloponesieni, de la care n-a suferit 
nimic. (5) A mai adăugat că el ştie bine că cetăţile aliate, 
cărora le vor promite instaurarea oligarhiei, deoarece ei înşişi 
nu vor mai păstra democraţia, n-o să mai treacă de partea 
lor, nici cele care s-au desprins de ei, nici cele care sînt încă 
aliate. în adevăr, desigur, ele nu vor voi să devină sclave, în 
democraţie sau în oligarhie, ci mai degrabă să fie libere cu 
oricine se va putea; (6) că, după părerea aliaţilor, aceia care 
sînt numiţi oameni buni vor pune ei mîna pe putere, mai 
degrabă decît poporul, ei care uneltesc şi fac rele poporului, 
din care ei trag cele mai mari foloase; că a fi supuşi oligar¬ 
hilor înseamnă poate a muri, fără judecăţi, de moarte violentă, 
pe cînd poporul le este un refugiu şi un moderator al oligar¬ 
hilor; că el ştie clar că acestea sînt gîndurile cetăţilor, care 
au fost instruite de faptele înseşi; că deci, în prezent, lui 
nu-i place nimic din cele ce face Alcibiades. 

49 Căpeteniile conjuraţiei, aşa cum hotărîseră la început, 
au acceptat situaţia de faţă şi au trimis în solie la Atena pe 
Peisandros şi pe alţii, pentru ca să mijlocească întoarcerea 
lui Alcibiades şi răsturnarea democraţiei de la Atena şi să 
şi-l facă prieten pe Tissaphernes. 

50 (1) Aflînd Phrynichos că la Atena se vorbeşte despre 
întoarcerea lui Alcibiades şi că atenienii o vor accepta, a fost 
cuprins de teamă, gîndindu-se la opoziţia pe care i-o făcuse, 
credea că, dacă Alcibiades va reveni la Atena, îi va face rău 
pentru că se împotrivise; atunci a pus la cale următorul lucru. 
(2) A trimis la Astyochos, navarhul lacedemonienilor, care se 
afla atunci încă la Milet, şi l-a înştiinţat pe ascuns că Alcibia¬ 
des este pe punctul de a periclita situaţia lacedemonienilor, mij¬ 
locind acestora prietenia cu Tissaphernes; a arătat, în scris, 
toate celelalte lucruri, cu de-amănuntul, şi a adăugat că el 
va avea iertare dacă pune la cale ceva în legătură cu un 
duşman, chiar în dezavantajul cetăţii. (3) Astyochos nu se 

gîndea de loc să ia măsuri împotriva lui Alcibiades, mai ales 
că ei nu ajunseseră să se bată; întorcîndu-se la el, în Magnesia, 
şi la Tissaphernes, le aduce la cunoştinţă cele ce se petreceau 
la Samos şi devine astfel informatorul lor; s-a oferit, aşa cum 
spunea, să-l informeze pe Tissaphernes, în vederea unor avan¬ 
taje personale, şi despre aceste lucruri, şi despre altele. De 
aceea, Tissaphernes plătea soldele cu şi mai multă încetineală 
decît înainte. (4) Alcibiades a trimis îndată o scrisoare la Sa¬ 
mos, care acuza pe Phrynichos către autorităţi, anunţîndu-le 
ceea ce făcuse şi cerîndu-le să-l ucidă. (5) Phrynichos, tare 
tulburat, aflîndu-se în cea mai mare primejdie, din cauza di¬ 
vulgării secretului, a trimis iarăşi o scrisoare către Astyochos, 
în care-1 dojenea că nu ascunsese bine cele ce-i destăinuise 
mai înainte şi-i spunea că acum toată armata atenienilor este 
gata să se dea de partea lacedemonienilor; i-a mai dat şi alte 
amănunte, spunîndu-i că insula Samos este înconjurată de 
ziduri şi arătîndu-i în ce fel ar putea să îndeplinească această 
acţiune şi spunîndu-i că este mai bine pentru el să se avînte 
în primejdie, săvîrşind acest lucru sau orice altceva, decît să 
fie ucis de cei mai detestabili duşmani, Astyochos a anunţat 

si aceasta lui Alcibiades. 

* 

51 (1) Cînd Phrynichos a aflat că Astyochos îl trădase ia¬ 
răşi, şi doar că n-a venit scrisoare de la Alcibiades în legătură 
cu această problemă, el însuşi a luat-o înainte cu armata şi a 
anunţat că duşmanii sînt gata să atace frontul, că Samosul 
este neînconjurat de ziduri şi nu toate corăbiile sînt ancorate 
înlauntrul portului, că ştie el clar acest lucru şi că trebuie 
să înconjure cetatea cu ziduri cît mai repede şi să pună totul 
sub pază. (2) El conducea oştirea şi comanda toate aceste 
acţiuni. Ostaşii au început să înconjure Samosul cu ziduri şi 
din această pricină cetatea a fost mai repede fortificată. Nu 
cu mult mai tîrziu a sosit şi scrisoarea de la Alcibiades, care 
vestea că armata este trădată de Phrynichos şi că duşmanii 
sînt gata să atace. (3) Deoarece Alcibiades părea că nu este 
demn de încredere, ci că, ştiind cele ce se pregăteau la duş¬ 
mani, i le punea în sarcină lui Phrynichos din duşmănie, ca 

unui complice, nu i-a făcut nici un rău prin această scrisoare, 

ci, dimpotrivă, a venit în sprijinul afirmaţiei sale, anunţînd 

\ 

acelaşi lucru. 

52 După aceasta, Alcibiades a pregătit pe Tissaphernes şi 
l-a convins să le acorde atenienilor prietenia, căci persanul, 
deşi se temea de peloponesieni, pentru că aveau mai multe 
corăbii decît atenienii, voia totuşi să fie convins de Alcibiades, 
dacă se va putea, să treacă de partea atenienilor; [această 
dorinţă o avea] mai ales după ce aflase despre dezbinarea pe- 
loponesienilor, în legătură cu tratatul de la Cnidos al lui 
Therimenes — faptul se petrecuse în timp cei ei se aflau la 
Rhodos — în care Lichas adeverise cele spuse de Alcibiades 
mai înainte, în legătură cu promisiunea că lacedemonienii 
vor elibera toate cetăţile, cînd făcuse şi afirmaţia că nu este 
de admis să se convină ca regele să fie stăpînul cetăţilor pe 
care mai înainte le stăpînise el sau părinţii lui. în acest 
fel Alcibiades, luptînd pentru dobîndirea unor mari avantaje, 
linguşea pe Tissaphernes, încercînd să şi-l facă prieten. 

53 (1) Solii atenienilor, care fuseseră trimişi din Samos îm¬ 
preună cu Peisandros, ajungînd la Atena, au vorbit în faţa 
poporului; acolo au adus în discuţie multe probleme, dar mai 
ales au spus că atenienii pot să-l readucă pe Alcibiades şi, 
renunţînd la democraţie, să dobîndească alianţa cu regele şi 
să-i înfrîngă pe peloponesieni. (2) Mulţi se împotriveau răs¬ 
turnării democraţiei, iar duşmanii lui Alcibiades strigau în 
acelaşi timp că o mare primejdie se va ivi dacă el se va 
întoarce, după ce siluise legile, iar eumolpizii 13 şi cerycii 14 
aduceau mărturii în legătură cu misterele din pricina cărora 
fusese exilat şi-i conjurau să nu-1 readucă în ţară. Atunci 
Peisandros, păşind în faţa poporului, în mare zarvă şi con¬ 
tradicţii a întrebat pe fiecare dintre cei care-1 contraziceau, 
aducîndu-1 în faţa poporului, dacă vede vreo altă cale de 
mîntuire pentru cetate, acum, cînd peloponesienii au pe mare 
un număr de corăbii egal cu al lor şi mult mai multe cetăţi 
aliate şi cînd regele şi Tissaphernes le procură bani, pe care 
atenienii nu-i au, decît dacă cineva va convinge pe rege să 

treacă de partea lor. (3) Ori de cîte ori erau întrebaţi şi nu 
dădeau nici un răspuns, Peisandros le spunea clar că: „Deci 
noi nu putem să dobîndim aceste lucruri, dacă nu vom face 
o politică mai înţeleaptă şi nu vom încredinţa puterea oli¬ 
garhilor, pentru ca regele să aibă încredere în noi, şi dacă nu 
vom delibera în clipa do faţă despre constituţie mai mult decît 
despre propria noastră salvare (mai pe urmă vom putea noi 
să schimbăm ceva în constituţie, dacă nu ne va place) şi dacă 
nu vom aduce înapoi pe Alcibiades, singurul care este în stare 
să aducă la îndeplinire aceste cerinţe ale noastre". 

54 (1) Poporul, cînd îl asculta, la început nu putea să audă 
de oligarhie, dar cînd a fost lămurit bine de către Peisandros 
că nu există altă scăpare, cuprins de teamă şi în acelaşi timp 
aşteptîndu-se ca şi fără voia lui constituţia să fie schimbată, 
a cedat. (2) La îndemnul lui Peisandros, atenienii au votat ca 
Peisandros, însoţit de alţi zece bărbaţi, să facă ceea ce va 
socoti el că este mai bine, şi să-l cîştige pe Tissaphernes şi pe 
Alcibiades. (3) Pentru că Peisandros acuzase, în acelaşi timp, 
şi pe Phrynichos, iar poporul l-a scos din slujbă şi pe el, 
şi pe colegul său Scironides, au trimis comandanţi ai flotei 
în locul lor, pe Diomedon şi pe Leon. Peisandros îl acuza pe 
Phrynichos că predase localităţile Iason şi Amorges, socotind 
că nu este prieten cu colaboratorii lui Alcibiades. (4) Peisan¬ 
dros, atacînd toate asociaţiile secrete, care se făceau mai înainte 
pe la procese şi dregătorii şi îndemnînd pe cetăţeni să se 
strîngă la un loc şi deliberînd, în comun, să răstoarne democra¬ 
ţia, a pus la cale şi celelalte lucruri, aşa cum cerea situaţia 
de faţă, ca să nu se mai zăbovească a pornit la Tissaphernes. 
pe mare, însoţit de ceilalţi zece bărbaţi. 

55 Leon şi Diomedon, sosind, în aceeaşi iarnă, la flota ate- 
nienilor, au şi pornit atacul împotriva Rhodosului. Ei surprind 
corăbiile peloponesienilor trase la uscat, aşa că, debarcînd pe 
uscat şi învingînd pe rhodienii care veniseră la apărare, în 
luptă deschisă, s-au retras la Chalces, apoi făceau războiul 
din acest loc mai bine decît din Cos. într-adevăr, le venea 

mai uşor să supravegheze flota peloponesienilor, dacă cumva 
ar fi ieşit în larg. 

Dar mai sosi în Rhodos şi Xenophantidas laconul, din 
partea lui Pedaritos, din Chios, spunînd că zidul atenienilor 
c de acum terminat şi că, dacă nu vor veni în ajutor cu toate 
corăbiile, situaţia din Chios este pierdută. Aşa că ei se gîn- 
deau să vină în ajutor. In acest timp, Pedaritos însuşi, cu 
corpul auxiliar din jurul său şi cu chienii într-o singură forţă 
armată atacă fortificaţiile atenienilor din jurul vaselor, cuce¬ 
reşte o parte din ea şi capturează cîteva corăbii trase la uscat. 
Dar cînd au venit în ajutor atenienii, au pus pe fugă întîi 
pe chieni, i-a învins şi pe cei de sub comanda liii Pedaritos, 
care căzuseră în luptă împreună cu mulţi chieni, şi au cap¬ 
turat si multe arme. 

56 (1) După acestea, chienii se găseau asediaţi şi de pe uscat 
şi de pe mare chiar mai mult ca înainte, şi foametea era 
nespus de mare. în acest timp solia atenienilor împreună cu 
Peisandros sosesc la Tissaphernes şi încep discuţiile pentru 
înţelegere. (2) Dar Alcibiades — el n-avea încredere deplină în 
cuvîntul lui Tissaphernes, căci acesta se temea mai mult de 
peloponesieni, mai ales că voia, cum învăţase chiar de la 
Alcibiades, să se macine între ei — adoptă un mod de tra¬ 
tative de aşa fel încît să nu se înţeleagă cu Tissaphernes din 
pricina cererilor exagerate ale acestuia. (3) Sînt convins că şi 
Tissaphernes avea acelaşi plan, dar el lucra din teamă. însă 
Alcibiades, cînd şi-a dat seama că persanul nu va cădea la 
învoială, a încercat să arate atenienilor că pentru el nu e im¬ 
posibil să-l convingă. (4) El voia să le lase impresia că Tissapher¬ 
nes este convins de el şi că vrea să se înţeleagă cu ate¬ 
nienii, dar că atenienii nu cedează îndeajuns. Asftel, Alcibiades 
cerea, supralicitînd, atît de mult — el vorbea în numele lui 
Tissaphernes — încît s-a părut că atitudinea atenienilor, deşi 
acceptaseră multe din cerinţele lui Tissaphernes, a fost cauza 
neînţelegerii. într-adevăr, Tissaphernes şi Alcibiades cereau 
să le dea întreaga Ionie, apoi insulele situate în apropierea 
Ioniei şi alte lucruri, la care atenienii nu s-au opus; la sfîrşit, 
în a treia întrevedere, Alcibiades, temîndu-se să nu fie dovedit 


685 


THUCYDIDES 


•că n-are putere, le-a cerut să îngăduie ca regele să-şi facă 
flotă şi să plutească în ţara lui oriunde şi cu orice număr de 
soldaţi va voi. (5) Atunci atenienii, nemaicedînd nimic, ci 
socotind că aceste lucruri sînt inacceptabile, ba chiar că fuse¬ 
seră înşelaţi de Alcibiades, plini de mînie au plecat şi s-au 
dus la Samos. 

57 (1) Tissaphernes îndată, în aceeaşi iarnă, s-a întors la 
Caunos, voind să aducă iarăşi pe peloponesieni la Milet şi, 
după ce va face alt tratat, pe care-1 va putea obţine, să le 
procure hrană, pentru ca să nu se ruineze în război cu totul. 
Se temea într-adevăr că peloponesienii, dacă nu vor avea hra¬ 
nă pentru multe corăbii, sau vor fi siliţi să dea lupta cu ate¬ 
nienii şi să fie înfrînţi, sau, dacă corăbiile vor fi golite de oa¬ 
meni, atenienii să poată realiza şi fără el tot ceea ce doresc. 
Tissaphernes se mai temea ca nu cumva, din pricina lipsei 
de hrană, oamenii să devasteze continentul. (2) Judecind deci 
în felul acesta şi prevăzînd aceste lucruri, deoarece dorea ca 
cele două tabere elene să se echilibreze ca forţă, a chemat, în 
cele din urmă, pe peloponesieni, le-a dat hrană şi a încheiat 
al treilea tratat: 

58 (1) „In al treisprezecelea an al domniei regelui Darius. 
în timp ce în Lacedemona era efor Alexippidas, în cîmpia flu¬ 
viului Maiandros, s-a încheiat un tratat între lacedemonieni 
şi aliaţii lor, cu Tissaphernes şi Hieramenes şi între fiii lui 
Pharnaces, în legătură cu interesele regelui, ale lacedemonie- 
nilor şi ale aliaţilor lor. (2) Se stabilesc următoarele: tot teri¬ 
toriul regelui, care se află în Asia, să fie al regelui şi în ceea 
ce priveşte ţara regelui, regele să hotărască cum va vrea. (3) La- 
cedemonienii şi aliaţii lor să nu pornească împotriva ţării 
regelui spre a-i face vreun rău şi nici regele să nu pornească 
împotriva ţării lacedemonienilor şi a aliaţilor spre a le face 
un rău. (4) Iar dacă cineva dintre lacedemonieni şi aliaţii lor 
va porni împotriva ţării regelui, ca să-i facă rău, lacede- 
monienii şi aliaţii să-l împiedice, iar dacă cineva dintre ai 
regelui se va duce să facă vreun rău lacedemonienilor şi alia¬ 
ţilor lor, regele să-i împiedice. (5) Tissaphernes să dea hrană 

corăbiilor, care sînt acuma de fată, potrivit înţelegerilor, pînă 
cînd vor veni corăbiile regelui. (6) Lacedemonienii şi aliaţii 
lor, pînă cînd vor sosi corăbiile regelui, să-şi întreţină propri¬ 
ile corăbii, dacă vor voi, aşa cum vor găsi de cuviinţă. Iar 
dacă voiesc să primească hrana de la Tissaphernes, acesta să 
le ofere. Lacedemonienii şi aliaţii lor, la sfîrşitul războiului, 
să-i restituie lui Tissaphernes banii pe care-i vor fi primit. 
(7) Iar cînd vor sosi corăbiile regelui şi corăbiile lacedemo- 
nienilor şi ale aliaţilor, şi ale regelui, să poarte război în 
comun, aşa cum va hotărî Tissaphernes, lacedemonienii şi 
aliaţii lor. Iar dacă vor voi să înceteze războiul cu atenienii, 
să-l înceteze de comun acord“. 

59 Aşa a fost încheiat tratatul. Şi, după aceasta, Thissa- 
phernes a pregătit corăbiile pheniciene, aşa cum s-a spus, 
ca să le aducă, şi celelalte după cum le promisese. Şi voia, 
într-adevăr, să dea dovadă că se pregăteşte. 

60 (1) La sfîrşitul iernii beoţienii au cucerit localitatea 
Oropos, din pricina trădării atenienilor care făceau de gardă. 
Au colaborat cîţiva eretrieni şi cîţiva din Oropos care plă¬ 
nuiseră desprinderea Eubeei de atenieni. Intr-adevăr, locali¬ 
tatea aceasta, aflîndu-se lîngă Eretria, era cu neputinţă, dacă 
o stăpîneau atenienii, să nu aducă mari pagube şi Eretriei şi 
restului Eubeei. (2) Avînd deci în stăpînire localitatea Oropos, 
eretrienii se duc la Rhodos ca să cheme pe peloponesieni în 

Eubeea. Dar aceştia s-au îndreptat mai degrabă ca să dea 

\ 

ajutor cetăţii Chios, care era în suferinţă şi, ridicînd ancora, 
au pornit cu toate corăbiile de la Rhodos. (3) Şi, ajungînd la 
Triopion, au observat corăbiile atenienilor care pluteau drept 
dinspre Chalces, dar, deoarece nici unii n-au pornit împotriva 
celorlalţi, cei dintîi s-au îndreptat spre Samos, iar ceilalţi 
spre Milet, şi au văzut că fără luptă navală nu este cu putinţă 
să dea ajutor cetăţii Chios şi s-a terminat astfel iarna şi al 
douăzecelea an al războiului pe care l-a scris Thucydides. 

61 (1) In anul următor, de cu primăvară, Dercylidas spar- 
tiatul, în fruntea unei armate nu prea mari, a fost trimis pe 

uscat în Hellespont ca să desprindă cetatea Abyos de ate- 
nieni — abydienii sînt coloniştii milesienilor — iar chienii, 
întrucît Astyochos nu ştia cum să le dea ajutor, fiind apăsaţi 
de asediu, au fost siliţi să dea lupta navală. (2) Tocmai în 
timp ce Astyochos era încă în Rhodos, şi cele douăsprezece 
corăbii care păzeau Miletul, dintre care cinci erau din Thu- 
rioi, patru din Syracusa, una din Anaitis, una din Milet şi 
una a lui Leon, îl aduceau din Milet, ca comandant, pe Leon 
spartiatul, care pornise ca epibat al lui Antisthenes după 
moartea lui Pedaritos. (3) Atacînd deci chienii cu toată oastea, 
punînd stăpînire pe locul prăpăstios, şi totodată cu cele trei¬ 
zeci şi şase de corăbii ale lor, pornind împotriva atenienilor, 
care aveau tot atîtea corăbii, au dat lupta navală. Lupta 
navală a fost foarte dîrză, pentru că, în timpul luptei, chienii 
şi aliaţii lor nu s-au lăsat de loc mai prejos decît ceilalţi 
— era chiar tîrziu — şi apoi s-au retras în cetate. 

62 (1) îndată după aceasta, Dercylidas, pornind pe jos din 
Milet, cetatea Abydos din Hellespont a trecut de partea lui 
Dercylidas şi a lui Pharnabazos; Lampsacos a făcut acelaşi 
lucru, cu două zile mai tîrziu. (2) Strombichides, îndată ce 
a aflat de acest lucru, a pornit în grabă de la Chios ca să dea 
ajutor celor douăzeci şi patru de corăbii ale atenienilor, prin¬ 
tre care erau şi corăbii militare, care aduceau hopliţi, şi, cînd 
lampsacienii au sărit la atac, i-au învins în luptă şi de la 
primul asalt au cucerit Lampsacosul, care era neînconjurat 
de ziduri şi, făcînd prăzi de provizii şi de sclavi, au colonizat 
pe oamenii liberi şi s-au întors la Abydos. (3) Dar, deoarece 
abydienii nu se dau de partea lui, iar el nu putea să-i cuce¬ 
rească prin luptă, a pornit pe mare, în cetatea aşezată în faţa 
Abydosului, numită Sestos, în Chersones, pe care cîndva o 
stăpîneau mezii, şi a pus o garnizoană şi o strajă a întregului 
Hellespont. 

63 (1) în acest timp chienii şi-au întărit mai mult stăpîni- 
rea mării, iar cei din Milet şi Astyochos, aflînd cele întîmplate 
cu lupta navală, şi că Strombichides şi corăbiile plecaseră, a 
prins curaj. (2) Şi pornind Astyochos cu două corăbii, le-a adus 

la Chios şi a pornit cu toate corăbiile la Samos. Dar, deoa¬ 
rece adversarii se temeau unii de alţii, nu s-au aşezat în linie 
de bătaie unii împotriva altora, aşa că el a pornit iarăşi la 
Milet. (3) într-adevăr, cam în acelaşi timp şi încă puţin mai 
înainte, se destrămase democraţia la Atena. într-adevăr, cînd 
solii lui Peisandros au venit de la Tissaphernes la Samos au 
găsit situaţia din tabără mai consolidată, iar samienii se stră¬ 
duiau să hotărască pe şefii lor să încerce să instaureze oli¬ 
garhia, împreună cu ei, deşi samienii se opuneau unii împo¬ 
triva altora, ca să nu fie conduşi de oligarhi. (4) în acelaşi 
timp, atenienii din Samos, sfătuindu-se între ei, au pus la 
cale să lase la o parte pe Alcibiades, căci îşi dădeau seama că el 
nu vrea, (căci nu este potrivit să instaureze oligarhia), dar să se 
îngrijească ei înşişi, mai ales că şi înfruntau primejdiile — în 
ce fel vor putea să nu le scape conducerea treburilor din 
mînă — dar să reziste mai departe şi fiecare să aducă, din 
banii săi personali, contribuţie pentru război, cu avînt, şi 
orice altceva va mai fi nevoie, gîndind că nu suferă pentru 
alţii, ci pentru ei înşişi. 

64 (1) Făcînd ei aceste îndemnuri, au trimis îndată acasă 
pe Peisandros şi jumătate din soli, ca să acţioneze acolo şi li 
se dăduse ordin ca să instituie oligarhia în cetăţile supuse 
lor, în care se vor duce; cealaltă jumătate a solilor au trimis-o 
în alte cetăţi de sub ascultarea lor, pe altă cale. (2) Diitrephes, 
care era la Chios, ales să conducă cetăţile din Tracia, a fost 
trimis la slujbă şi, ajungînd el la Thasos, a răsturnat demo¬ 
craţia. (3) Cînd a plecat el, thasienii, în a doua lună, au început 
să înconjure cetatea cu ziduri, zicînd că nu mai au nevoie de 
aristocraţia atenienilor, dar aşteptau în fiecare zi libertatea 
din partea lacedemonienilor. (4) într-adevăr, thasienii porni¬ 
seră să fugă din cetate, de la atenieni spre peloponesieni, şi 
această fugă a lor a determinat, cu ajutorul prietenilor din 
cetate, să aducă corăbii şi să desprindă insula Thasos de ate¬ 
nieni. în acest fel au realizat ei ceea ce doreau, anume să 
redreseze cetatea fără primejdie şi să răstoarne democraţia, 
care li se împotrivea. (5) în insula Thasos, deci lucrurile s-au 
desfăşurat împotriva dorinţei atenienilor, care încercau să 

instituie oligarhia, dar eu mai socotesc că acest lucru s-a 
întîmplat şi în multe dintre cetăţile de sub ascultarea lor. 
într-adevăr, cetăţile, cuminţindu-se şi acordînd amnistie pentru 
cele întîmplate, s-au îndreptat în direcţia contrară, spre liber¬ 
tate, după ce mai înainte nu dăduseră toată preţuirea bunei 
legiuiri de care se bucurau sub atenieni. 

65 (1) Aceia care pluteau împreună cu Peisandros, aşa cum 
se hotărîse, au început să răstoarne democraţiile prin cetăţi, 
şi, luînd chiar hopliţi din unele locuri, au pornit spre Atena. 
(2) Acolo au găsit că multe lucruri fuseseră săvîrşite mai îna¬ 
inte de către prietenii lor. într-adevăr, cîţiva tineri, punînd 
mîna pe un oarecare Androcles, unul dintre fruntaşii demo¬ 
craţiei, l-au ucis pe ascuns — acesta contribuise la îndepărta¬ 
rea lui Alcibiades — din două motive: întîi pentru că făcuse 
demagogie şi al doilea fiindcă socoteau că vor face pe placul 
lui Alcibiades, care se va întoarce şi le va face prieten pe 
Tissaphernes. Ei uciseseră şi pe alţii fără socoteală, în acelaşi 
fel, pe ascuns. (3) Li se dăduse cuvînt de ordine, pe faţă, că 
nu trebuie să dea solda altora decît celor care sînt în armată, 
şi că nu trebuie să participe la conducerea statului mai mult 
de cinci mii de cetăţeni şi mai ales aceia care ar fi în stare 
să contribuie cu avîntul şi cu viaţa lor la binele statului. 

66 (1) Acest lucru părea multora măreţ, pentru că aceia 
aveau să stăpînească cetatea, care aveau să schimbe forma de 
guvernămînt. Totuşi poporul şi sfatul era ales prin vot, ei nu 
luau nici o măsură care să nu fie pe placul tuturor celor aleşi, 
dar pînă şi vorbitorii erau dintre aceştia, şi cele ce aveau să 
fie spuse erau cercetate dinainte de ei. (2) Şi nimeni dina¬ 
fară grupării nu îndrăznea să-i contrazică, temîndu-se şi dîn- 
du-şi seama de mulţumirea insurgenţilor. Iar dacă cineva 
îndrăznea să-i contrazică, era îndată ucis pentru vreun motiv 
oarecare. Şi nu se mai putea face nici o cercetare a faptelor 
şi nici nu se mai judeca dacă cineva era bănuit, ci poporul 
păstra tăcere şi era atît de impresionat, încît cel care nu 
păţea nimic socotea că este avantajat chiar dacă tăcea. (3) Ce¬ 
tăţenii, socotind că insurgenţii sînt mult mai numeroşi decît 

erau în realitate, erau umiliţi în convingerile lor, deoarece 
nu puteau afla cîţi insurgenţi erau din cauza mărimii cetăţii 
şi a faptului că nu se cunoşteau unii pe alţii. (4) In acest 
timp, pentru acelaşi motiv, era cu neputinţă ca cineva, cînd 
era mîniat, să se plîngă altcuiva, ca să se sfătuiască să-i 
vină în ajutor, căci sau dădea de un necunoscut căruia ar fi 
putut să-i spună sau găsea un cunoscut nevrednic de încre¬ 
dere. (5) Intr-adevăr, toţi oamenii din popor erau cuprinşi de 
bănuială unii faţă de alţii, socotind că cineva dintre ei poate 
fi părtaş la ceea ce se întîmplă. Erau însă şi unii despre care 
nu s-ar fi putut socoti că pot fi atraşi în oligarhie şi mai ales 
aceştia produseseră neîncrederea în popor şi, prin aceasta, 
au contribuit foarte mult la sporirea siguranţei oligarhilor, 
făcînd ca neîncrederea poporului în el însuşi să fie mai 
întărită. 

67 (1) în acest timp, Peisandros şi cei din jurul său, sosind, 
puneau la cale celelalte acţiuni. Şi, mai întîi, adunînd poporul 
şi-au exprimat părerea să aleagă zece bărbaţi, cu depline 
puteri, care să redacteze un proiect de constituţie şi în care 
să arate cum ar putea fi cetatea administrată mai bine; acest 
proiect trebuia să-l aducă în faţa poporului într-o anumită zi. 
(2) Apoi, cînd a venit ziua fixată, au convocat poporul la 
Colonos — acesta este un templu al zeului Poseidon, în afara 
cetăţii, la o depărtare de zece stadii — iar redactorii n-au 
propus altceva nimic în afară de aceasta: „să le fie îngăduit 
atenienilor să-şi spună oricine părerea fără teamă, iar dacă 
cineva va aduce prejudicii celui care vorbeşte sau dacă-1 va 
acuza în scris pentru că nu respectă legea sau în alt fel, să 
fie pedepsit la o mare amendă". (3) Aci se spunea clar că 
nici o magistratură să nu fie ocupată după vechea constitu¬ 
ţie, şi nici să nu se mai plătească, ci să se aleagă cinci bărbaţi 
proedri, iar aceştia să aleagă o sută de bărbaţi şi fiecare din 
cei o sută să mai aleagă pe lîngă el trei, iar aceştia în număr 
de patru sute, să conducă în sfat cu depline puteri, cum li se 
va părea lor mai bine, iar ei să convoace pe cei cinci mii 15 , 
cînd vor găsi ei de cuviinţă că este mai bine. 

68 (1) Cel care a propus acest proiect a fost Peisandros; el 
căuta pe faţă, cu toată ardoarea să răstoarne democraţia; cel 
care a pus la cale toată această lovitură şi s-a îngrijit încă 
de mai multă vreme în ce fel să o ducă la bun sfîrşit a fost 
Antiphon, unul dintre fruntaşii atenieni care avea mare putere 
să gîndească şi să spună ceea ce gîndise, dar care nu se 
prezenta de bunăvoie nici în faţa poporului şi nici în vreo altă 
adunare, de aceea era foarte bănuit de popor din pricina 
faimei dibăciei sale. într-adevăr, el era singurul om în stare să 
ajute cu sfaturi pe cei care înfruntau dezbaterile, atît în faţa 
judecăţii, cît şi mai ales în faţa poporului. (2) Antyphon, după 
ce, ulterior, s-a prăbuşit democraţia, iar el, cu cei patru sute, a 
început să fie atacat de popor, mi se pare că s-a apărat cel mai 
bine dintre toţi bărbaţii care au trăit pînă pe vremea mea, cînd 
a fost acuzat, de instituirea celor patru sute şi putea fi osîndit 
la moarte. (3) S-a mai avîntat la instituirea oligarhiei, cu un 
zel deosebit de ceilalţi, şi Phrynichos care se temea mai ales 
de Alcibiades, că ştia că acesta aflase de cele ce pusese la cale 
el la Samos cu Astyochos, socotind că Alcibiades n-ar putea 
să fie rechemat de către oligarhi. Phrynichos s-a dovedit a fi 
foarte ferm în faţa primejdiei, după ce s-a expus. (4) Şi 
Theramenes 16 , fiul lui Hagnon, era printre cei dintîi care lup¬ 
tau să răstoarne democraţia, bărbat capabil şi să gîndească, 
şi să vorbească. în acest fel, toată această maşinaţie, pusă la 
cale de oameni mulţi şi inteligenţi, deşi avea o mare amploare, 
nu a mers fără motiv. într-adevăr, era greu să se răpească li¬ 
bertatea poporului atenienilor în al şasesutelea an, după ce fu¬ 
seseră îndepărtaţi tiranii, un popor care nu numai că nu era 
supus, dar care, chiar mai mult de jumătate din timpul acesta, 
se obişnuise să conducă pe alţii. 

69 (1) După ce adunarea poporului s-a împrăştiat, hotărînd 
aceste lucruri, fără ca nimeni să se împotrivească, ulterior, 
au introdus pe cei patru sute în sfat. Toţi atenienii erau, 
mereu, unii aşezaţi la ziduri, iar alţii în linie de bătaie, din 
pricina duşmanilor care se aflau la Deceleia. (2) în ziua aceea 
au lăsat în pace pe cei care nu erau complici să se întoarcă 

acasă, aşa cum obişnuiseră. Iar participanţilor la conspiraţie li 
se spusese, în secret, să nu stea chiar în arme, ci să rămînă 
la o oarecare distanţă, şi dacă vreunul se va împotrivi acţiu¬ 
nii lor să ia armele, dar deocamdată să nu-1 oprească. (3) 
Erau trei sute de andrieni, tenieni, carystieni şi colonişti egineţi 
trimişi de atenieni în colonie, care veniseră pentru asta înar¬ 
maţi cu armele lor şi anume acei cărora li se spuseseră aceste 
lucruri. După ce s-au stabilit toate acestea, cei patru sute, 
venind fiecare cu pumnalul ascuns, şi împreună cu ei o sută 
douăzeci de tineri eleni, de care aveau nevoie în caz că s-ar 
întîmpla ceva din partea duşmanilor, s-au năpustit asupra 
sfetnicilor aleşi prin vot, care erau în sfat, şi le-au spus să-şi 
ia plata şi să iasă. Ei înşişi le-au adus plata pentru tot tim¬ 
pul ce mai era să se scurgă şi le-au dat-o cînd ieşeau. 

70 (1) Cum în acest fel nici statul n-a mai depus nici o 
împotrivire, iar ceilalţi cetăţeni nu mai porneau la nici o în* 
noire şi stăteau liniştiţi, cei patru sute, intrînd în sfat, au ales 
pe pritani dintre ei înşişi şi au orînduit şi celelalte ceremonii 
religioase, instituind rugăciunile şi jertfele, apoi, schimbînd 
multe din administrarea cetăţii, doar că n-au readus pe ate- 
nienii exilaţi din pricina lui Alcibiades; în rest, guvernau ceta¬ 
tea cu forţa. (2) Au mai ucis şi cîţiva oameni, nu pe mulţi, care 
socoteau ei că merită să fie ucişi, pe unii i-au pus în lan¬ 
ţuri iar pe alţii, în fine, i-au exilat. Printr-un crainic, lui 
Agis, regele lacedemonienilor care se afla la Deceleia, i-au 
trimis vorbă, spunîndu-i că vor să se împace cu el şi că 
există posibilitatea să se înţeleagă mai bine cu el decît cu 
necredinciosul popor. 

71 (1) Regele Agis, socotind că cetatea nu stă liniştită şi 
că poporul nu-şi va preda el vechea libertate chiar atît de 
repede şi că, dacă va vedea multă armată lacedemoniană nici 
măcar nu va sta liniştit, n-a avut încredere în clipa de faţă, 
temîndu-se să nu tulbure pe atenieni, iar solilor care veni¬ 
seră de la cei patru sute nu le-a dat nici un răspuns de 
înţelegere, ci, chemînd o mare armată din Pelopones, nu mult 
mai tîrziu a pornit el însuşi din Deceleia cu o mare gardă 

şi a înaintat către zidurile atenienilor. Nădăjduia că fiind tul¬ 
buraţi s-au îi va supune mai uşor, şi aşa cum vor voi, sau că, 
din pricina zarvei care se va produce în mod firesc şi înlăun- 
tru, îi va cuceri de la primul asalt şi va izbuti în încercarea lui 
de a captura marile ziduri, care erau lipsite de apărători. (2) 
Cînd, deci Agis s-a apropiat de ziduri, atenienii dinlăuntru nu 
s-au mişcat deloc, ci au trimis călăreţi şi o parte dintre hopliţi 
— dintre cei uşor înarmaţi şi dintre arcaşi — şi au ucis cîţiva 
duşmani, care se apropiaseră prea mult şi au pus stăpînire 
pe cîteva arme; Agis, aflînd de cele întîmplate, a retras 
iarăşi armata. (3) Agis şi cei care erau cu el au rămas pe loc 
în Deceleia, iar pe soldaţii care veniseră de la Sparta, după 
ce stătuseră cîteva zile acolo, i-a trimis acasă. După aceasta, 
cei patru sute n-au mai trimis nici o solie la Agis, ci, mai 
mult, la îndemnurile acestuia, au trimis la Sparta soli pentru 
înţelegere, voind într-adevăr, să încheie un tratat. 

72 (1) Atenienii au trimis şi la Samos zece bărbaţi, care să 
înduplece oastea de acolo şi să arate ostaşilor că oligarhia 
fusese instituită nu spre paguba cetăţii şi a cetăţenilor, ci spre 
salvarea întregii situaţii şi că cetăţenii care activează sînt 
cinci mii şi nu patru sute; că, desigur, atenienii, din pricina 
expediţiilor militare, şi a neliniştii externe, nu ajunseseră 
la un rezultat prea bun, încît să se întrunească spre a delibera 
cei cinci mii. (2) însărcinîndu-i să spună şi alte lucruri, după 
cuviinţă, i-au trimis îndată după intrarea lor în slujbă, temîn- 
du-se ca nu cumva — ceea ce s-a şi întîmplat — soldaţii de 
pe corăbii să nu vrea să mai rămînă în ordinea oligarhică, 
şi ca răul, începînd de acolo, să-i doboare şi pe ei. 

73 (1) în acest timp, în Samos se lucra acum la răstur¬ 
narea oligarhiei, iar schimbările următoare s-au produs în ace¬ 
laşi timp în care cei patru sute se instalau la Atena. (2) în¬ 
tr-adevăr, samienii, care atunci au atacat pe aristocraţi şi care 
erau democraţi, s-au schimbat îndată şi, fiind convinşi şi de 
Peisandros, cînd a sosit acolo, şi de atenienii care se aflau la 
Samos, s-au strîns ca la trei sute de conspiraţi cu gîndul să 
atace pe ceilalţi, ca fiind democraţi. (3) Aceştia ucid pe un 

oarecare Hyperbolos, un atenian foarte rău, care fusese ostra¬ 
cizat nu din cauza puterii sale politice şi a faimei, ci din 
cauza răutăţii şi ruşinii pe care o aducea cetăţii; îl ucid îm¬ 
preună cu Charminos, unul dintre strategi, şi cu cîţiva atenieni 
care se aflau acolo, spre a le da dovadă de bună credinţă; îm¬ 
preună cu ei au pus la cale şi alte fapte şi au pornit să atace 
apoi pe samienii democraţi. (4) Democraţii, aflînd de aceasta, 
aduc faptul la cunoştinţa strategilor Leon şi Diomedon (aceştia, 
fiind foarte mult cinstiţi de popor, răbdau de nevoie regimul 
oligarhic; îl mai anunţă şi pe Thrasybulos şi pe Thrasyllos — 
unul trierarh, iar celălalt comandant de hopliţi — şi pe alţii, 
despre care credeau ei că se vor opune conspiraţiei. 

[Democraţii] aceştia socoteau că nu trebuie să privească 
nepăsători cum aceşti oameni îi ucid pe ei înşişi, iar insula 
Samos, datorită căreia puterea lor se menţinuse pînă acuma, 
se înstrăinează de Atena. (5)Aceştia, auzind, se duceau la fie¬ 
care soldat în parte ca să-l sfătuiască să nu cedeze; [îi sfă¬ 
tuiau să nu cedeze] mai ales pe ostaşii de pe nava Paralos, toţi 
bărbaţi atenieni şi oameni liberi, care erau întotdeauna duş¬ 
mani oligarhiei, chiar cînd nu era instalată la ei. Iar Leon 
şi Diomedon ori de cîte ori plecau pe mare lăsau cîteva coră¬ 
bii de pază pentru ei. (6) în acest fel, cînd cei trei sute i-au 
atacat, le-au sărit cu toţii în ajutor şi mai ales paralienii şi 
cei mai mulţi dintre samieni, şi au învins. Au ucis treizeci 
dintre cei trei sute, iar pe trei, care erau cei mai vinovaţi, 
i-au pedepsit cu exilul. Nepurtînd nici un fel de ură celor¬ 
lalţi, au colaborat cu democraţii, după aceea. 

74 (1) Samienii şi soldaţii au trimis în grabă la Atena cora¬ 
bia Paralos, pe care au îmbarcat pe Chaireos, fiul lui Arches* 
tratos — un atenian care era favorabil schimbării — ca să 
anunţe cele ce se întîmplaseră, căci ei nu ştiau încă despre 
cei patru sute că sînt la putere. (2) Şi, după ce au pornit ei 
pe mare, cei patru sute au pus în lanţuri pe cîţiva dintre para- 
lieni, doi sau trei, iar celorlalţi le-au luat corabia, şi, îmbar- 
cîndu-i pe alta militară, i-au rînduit să facă de strajă în jurul 
Eubeei. (3) Chaireas, scăpînd îndată, cînd a văzut ceea ce se 

întîmpla, s-a dus iarăşi la Samos şi a vestit soldaţilor, exage- 
rînd foarte mult, cele ce se întîmplau la Atena, spunîndu-le 
că conducătorii pedepsesc cu bătaia pe toţi cetăţenii, că nimeni 
nu se poate împotrivi celor care deţin conducerea, că femeile 
şi copiii lor sînt batjocoriţi şi că plănuiesc să aresteze rudele 
tuturor acelora care sînt în armată, la Samos, şi care nu 
sînt de părerea lor, pentru ca, în caz cînd nu se vor supune, 
să-i ucidă. El mai spunea şi alte lucruri, exagerîndu-le. 

75 (1) Aceştia, ascultînd cele ce li s-a- spus mai întîi, au 
pornit să arunce cu pietre împotriva celor care instituiseră 
oligarhia şi împotriva celor care erau la putere într-un fel 
oarecare. Apoi, fiind opriţi şi puşi în curent cu adevărul, de 
către cei care aveau o atitudine de mijloc, pentru ca nu 
cumva acum, cînd duşmanii stăteau cu prorele corăbiilor în¬ 
dreptate spre ei, să aducă prăbuşirea tuturor lucrurilor, au 
stat liniştiţi. (2) După aceasta, voind să restaureze cu mare 
fast democraţia în Samos, şi Thrasybulos, fiul lui Lychos, şi 
Thrasyllos — aceştia fuseseră mai ales fruntaşii mişcării — au 
pus pe soldaţi şi pe aceia care făceau parte din grupul oligar¬ 
hilor să depună cele mai solemne jurăminte că se vor dedica 
■democraţiei, că vor duce război cu tot avîntul împotriva pelo- 
ponesienilor, că vor fi duşmani ai celor patru sute şi că nu vor 
mai vesti nimic nimănui. (3) Acelaşi jurămînt l-au depus şi toţi 
samienii care erau de vîrsta armelor, iar soldaţii au adus la 
cunoştinţa acestora toate faptele săvîrşite şi le-au spus şi 
ceea ce credeau că o să se întîmple, dacă se vor adeveri, soco¬ 
tind că nici pentru samieni nu va mai fi vreo cale de salvare 
şi nici pentru ei înşişi, dacă cei patru sute vor deţine puterea 
şi dacă duşmanii cei din Milet vor fi puternici ei înşişi vor 
fi distruşi. 

76 (1) în acest timp s-au ambiţionat unii să constrîngă ceta¬ 
tea ca să ducă o politică democrată, iar ceilalţi ca oştirea 
să fie oligarhică. (2) Soldaţii s-au strîns îndată chiar în adu¬ 
nare, în care au destituit pe primii comandanţi şi pe trie* 
rarhii pe care-i bănuiau, şi au numit alţi trierarhi şi coman¬ 
danţi, printre care erau Thrasybulos şi Thrasyllos. (3) Le-au 

mai făcut şi alte îndemnuri, fiind ei între ei, şi le-au spus că 
nu trebuie să se descurajeze că cetatea lor, Samos, s-a des¬ 
prins de atenieni, pentru că numai cîţiva dintre ei, care sînt 
mai mulţi şi mai bogaţi în resurse, s-au desprins. (4) Intr-ade¬ 
văr — ziceau ei — deoarece ei înşişi deţin toată flota, vor sili 
celelalte cetăţi pe care le conduc să contribuie cu bani şi apoi 
vor porni de acolo pe mare, pentru că Samos este patria lor; 
cetatea este destul de puternică şi abia cu puţin nu atinsese 
puterea maritimă a Atenei; că vor putea să reziste duşmanilor 
din acelaşi loc din care rezistaseră şi mai înainte, ba chiar 
că ei sînt mai în stare, avînd corăbiile lor, să procure cele 
necesare cetăţii. (5) Şi că ei singuri, care se găsesc la Samos, 
sînt stăpîni pe drumul spre Pireu şi că acum vor pune pe 
aceia care nu vor să le redea într-o astfel de situaţie consti¬ 
tuţia; aşa că vor fi mai în măsură să-i oprească pe duşmani 
de la accesul pe mare decît să fie ei opriţi de duşmani. (6) 
Că este un lucru mic, şi fără valoare, acela pentru care ceta¬ 
tea le era utilă ca să înfrîngă pe duşmani, şi că n-au de pier¬ 
dut nimic prin înstrăinarea acelora, ci soldaţii înşişi şi-i 
procurau ei şi nici o hotărîre utilă prin care o cetate ţine în 
mînă armatele. Apoi, de asemenea, ei au mai greşit supri- 
mînd legile străbune, dar ei vor încerca să-i silească să le 
salveze. Aşadar, nici ei, cel puţin aceia care au un gînd bun, 
nu vor fi netrebnici în ochii lor. (7) Le mai spuneau că Alcibia- 
des le va procura cu plăcere alianţa cu regele, dacă-i vor 
acorda amnistia şi dreptul de a se întoarce în patrie. Dar 
lucrul cel mai important, dacă vor eşua în totul, este 
faptul că ei au o flotă mare şi multe locuri de adăpostire, unde 
vor găsi cetăţi şi pămînt. 

77 Făcîndu-şi aceste îndemnuri ei între ei în adunare şi 
încurajîndu-se unii pe alţii pregăteau şi războiul. însă cei 
zece soli, care fuseseră trimişi de cei patru sute la Samos, 
deşi au aflat despre aceste lucruri la Delos, şedeau liniştiţi acolo. 

78 în acelaşi timp şi soldaţii peloponesienilor, care se aflau 
cu flota la Milet, strigau, ei înşişi între ei, că situaţia lor 
este compromisă de Astyochos şi Tissaphernes, deoarece Astyo- 

chos nu voise nici înainte să dea lupta pe mare, atunci cînd 
şi ei înşişi aveau curaj, iar flota atenienilor era puţin numeroasă, 
şi nici acum cînd se aude că atenienii sînt în dezbinare, iar 
corăbiile lor nu sînt încă de faţă, ci aşteaptă corăbiile feni- 
ciene de la Tissaphernes, care sînt mai mult o vorbă decît 
o realitate. însă Tissaphernes nu le aduce aceste corăbii şi 
în plus, neprocurîndu-le hrană în continuu şi suficientă, aduce 
prejudicii flotei. De aceea, ziceau ei, trebuie să nu mai şovăie 
ci să dea lupta. Dar mai ales syracusanii făceau aceste în¬ 
demnuri. 

79 (1) Aflînd aliaţii şi Astyochos despre aceste murmure 
şi hotărîndu-se de către adunare să se dea lupta navală, dup? 
ce li s-a vestit şi tulburarea de la Samos, au ridicat ancor? 
celor o sută douăsprezece corăbii şi, poruncind milesienilor 
să se îndrepte pe uscat spre Mycale, au pornit cu flota direct 
către Mycale. (2) Iar atenienii, cele optzeci şi două de corăbii 
de la Samos, care erau ancorate în portul Glauce, la Mycale 
— insula Samos este la mică distanţă de regiunea continen¬ 
tului, pe care se află Mycale — cînd au văzut corăbiile pelo- 
ponesienilor că plutesc spre ei, s-au retras spre Samos, soco¬ 
tind că nu sînt în stare să se avînte în primejdie şi să dea 
lupta hotărîtoare. (3) Şi, în acelaşi timp — aflaseră ei de la 
Milet că peloponesienii ar dori să dea lupta navală —, ei aştep¬ 
tau şi pe Strombichides din Hellespont, ca să le vină în ajutor 
cu corăbiile care veniseră de la Chios la Abydos, pentru că ei 
le trimiseseră un vestitor. (4) Şi în acest fel, unii s-au retras 
la Samos, iar peloponesienii, pornind pe mare, spre Mycale, 
şi-au aşezat acolo tabăra, la fel au făcut şi pedestraşii milesie¬ 
nilor şi ai cetăţilor învecinate. (5) A doua zi, în timp ce ei se 
pregăteau să plutească spre Samos, li se vesteşte că Strom¬ 
bichides a sosit cu corăbiile din Hellespont; şi au pornit îndată 
spre Milet. (6) Iar atenienii, cînd li s-au alăturat celelalte 
corăbii, au pornit pe mare spre Milet cu o sută opt corăbii, 
voind să dea lupta navală; şi, cum nimeni nu li s-a opus, 
s-au întors iarăşi la Samos. 

80 (1) în aceeaşi vară, îndată după [apariţia flotei ateniene 
la Milet], peloponesienii, deoarece nu ieşiseră în întîmpinarea 
atenienilor, socotindu-se că nu sînt în stare să dea lupta cu 
corăbiile pe care le aveau ei, neştiind de unde vor procura 
bani pentru aceste corăbii, mai ales că nici Tissaphernes nu 
le dădea la timp, au trimis la Pharnabazos, aşa cum li se 
ordonase la început, din Pelopones, pe Clearchos, fiul lui 
Ramphias, cu patruzeci de corăbii. (2) într-adevăr, Pharna¬ 
bazos îi chema la el şi era gata să le procure hrană şi, în 
acelaşi timp, li s-a anunţat că cetatea Byzantion s-a dat de 
partea lor. (3) Aceste corăbii peloponesiene au pornit în larg, 
pentru ca să scape, plutind, de atenieni, deşi, fiind surprinse 
de furtună, unele dintre ele, cele mai multe, s-au îndreptat spre 
Delos, cu Clearchos şi apoi au venit iarăşi la Milet — Clear¬ 
chos ajungînd pe uscat, în Hellespont era iarăşi conducător — 
iar restul de zece corăbii, împreună cu Helixos, din Megara, 
ajungînd cu bine în Hellespont, au desprins Byzantionul de 
atenieni. (4) Şi, după aceasta, atenienii care erau de la Samos, 
aflînd de cele întîmplate, au trimis corăbii de ajutor şi de 
pază în Hellespont; s-a dat şi o luptă navală în faţa Byzan- 
tionului, cu opt corăbii contra opt. 

81 (1) Fruntaşii din Samos, şi mai ales Thrasybulos, erau 
mereu de aceeaşi părere, după ce au schimbat regimul politic, 
anume să-l recheme pe Alcibiades; în cele din urmă, tot ţinînd 
adunări, a convins ^adunarea soldaţilor să voteze întoarcerea 
lui Alcibiades şi amnistie după care, plutind spre Tissapher¬ 
nes, a adus pe Alcibiades la Samos, socotind că singura salva¬ 
re constă în atragerea lui Tissaphernes de partea lor, desprin- 
zîndu-1 de peloponesieni. (2) Ţinîndu-se deci o adunare, Alci¬ 
biades a început să deplîngă nenorocita lui situaţie de exilat 
şi să se jeluiască, apoi, spunînd multe în legătură cu situaţia 
politică, le-a trezit mari speranţe pentru viitor şi, exagerînd, 
a prezentat sub o formă strălucită trecerea lui la Tissaphernes, 
pentru ca şi cei de la Atena, care deţineau puterea oligarhică, 
să se teamă de el şi, îndeosebi, pentru ca să împrăştie conspi¬ 
raţiile şi pentru ca cei de la Samos să-l readucă în patrie 
cu mai multă cinste, iar ei să prindă mai mult curaj şi duş- 

manii să se indigneze împotriva lui Tissaphernes şi să piardă 
nădejdiile pe care le aveau acum. (3) Alcibiades le mai spunea, 
lăudîndu-se foarte mult, că Tissaphernes îi promisese că atîta 
timp cît va mai duce lipsă de ceva din ale sale dacă va cîşti- 
ga încrederea atenienilor aceştia nu vor duce lipsă de hrană, 
chiar de va fi nevoie ca pînă la sfîrşit să-şi vîndă şi patul pe 
care dormea; de asemenea, corăbiile feniciene, care se găseau 
la insula Aspendos, vor fi trimise atenienilor şi nu pelopone- 
sienilor, pentru că Tissaphernes, va avea încredere numai în 
atenieni, dacă el însuşi se va întoarce teafăr şi va garanta 
pentru ei. 

82 (1) Adunarea, ascultînd toate aceste lucruri şi multe 
altele, l-au ales îndată comandant, împreună cu cei de mai 
înainte şi i-au încredinţat întreaga putere, deoarece toţi nă- 
dăjduiau că sînt salvaţi şi că vor putea pedepsi pe cei patru 
sute; toţi erau gata ca, la cel mai mic semn, să privească cu 
dispreţ duşmanii de faţă şi să plutească spre Pireu. (2) Dar 
Alcibiades i-a oprit, deşi mulţi îl îndemnau să plutească îndată 
spre Pireu, lăsînd acolo duşmani, şi a spus că, deoarece îl ale¬ 
seseră comandant, mai întîi el va porni spre Tissaphernes şi 
va face ceea ce cere războiul. (3) După ce a ţinut această adu¬ 
nare, Alcibiades a pornit îndată pentru a face impresia că 
toate se înnoiesc o dată cu sosirea Iui şi pentru că, în acelaşi 
timp, voia să aibă un şi mai mare prestigiu în faţa lor şi să 
arate că fusese într-adevăr ales general şi că este în stare să 
facă şi bine şi rău. Şi într-adevăr, Alcibiades a reuşit să facă 
în aşa fel ca Tissaphernes să se teamă de atenieni, iar ate- 
nienii de Tissaphernes. 

83 (1) Peloponesienii care se aflau la Milet, aflînd de 
întoarcerea lui Alcibiades şi fiind încă de mai înainte neîncre¬ 
zători faţă de Tissaphernes, au început încă şi mai mult să-l 
acuze. (2) într-adevăr, în timp ce atenienii pluteau spre Milet, 
şi cînd n-au vrut să se împotrivească atenienilor şi să dea 
lupta pe mare, Tissaphernes le dăduse bani cu foarte mare 

ezitare, şi căzuse în dizgraţia peloponesienilor înainte de des¬ 
făşurarea acestor evenimente, din pricina lui Alcibiades. 

(3) Soldaţii, adunîndu-se, discutau între ei şi îşi spuneau unii 
altora ceea ce îşi mai spuseseră şi mai înainte; aceste lucruri 
le spuneau nu numai soldaţii, ci şi alţi oameni mai cu vază 
şi anume că nu luaseră de la Tissaphernes solda la timp şi 
că ceea ce primiseră era puţin şi nici măcar asta nu le venea 
la timp şi că, dacă nu vor da lupta navală sau nu se vor 
îndepărta de duşmani atunci cînd mai au hrană, oamenii vor 
părăsi corăbiile. Mai ziceau că de toate acestea este vinovat 
Astyochos, care îl mîniase pe Tissaphernes din pricina unor 
interese personale. 

84 (1) în timp ce îşi exprimau aceste gînduri, s-a mai ridi¬ 
cat împotriva lui Astyochos şi următorul protest: (2) corăbierii 
syracusani şi turieni, cu cît erau mai liberi şi mai numeroşi 
cu atît mai mult cereau mai cu insistenţă solda. Iar Astyochos 
le răspundea cu mai multă îngîmfare şi-i ameninţa, iar pe 
Dorieus, care vorbea cu corăbierii lui, ridicînd bastonul, era 
gata să-l lovească. (3) Cînd a aflat masa soldaţilor de cele 
întîmplate, au dat năvală împotriva lui Astyochos ca să-l 
ucidă, iar el, însă, prevăzînd aceasta, s-a retras la un altar. 
Astfel că Astyochos n-a fost lovit, iar corăbierii s-au împrăş¬ 
tiat. (4) Milesienii au ocupat şi fortăreaţa lui Tissaphernes, 
care fusese ridicată în Milet, năpustindu-se pe ascuns asupră-i 
şi izgonind pe paznicii care făceau acolo de strajă. Această 
hotărîre a fost luată şi de restul aliaţilor, şi de syracusani. 
(5) Astfel, Lichas a spus că nu este pe placul lui ca să-l aibă 
de aliat pe Tissaphernes şi că milesienii sînt, împreună cu cei¬ 
lalţi eleni, în sclavia regelui şi că vor mai fi încă, dacă nu vor 
duce războiul la bun sfîrşit. Milesienii s-au mîniat pe el şi 
pentru aceste vorbe şi pentru altele de felul acestora şi, cînd 
mai tîrziu a murit din cauza unei boli, nu l-au lăsat să-l 
înmormînteze acolo unde voiau lacedemonienii care erau de 
faţă. 

85 (1) în timp ce ei se aflau într-o astfel de dezbinare 
faţă de Tissaphernes şi Astyochos, a venit de la Sparta Min- 
daros ca să-l înlocuiască pe Astyochos la navarhie, şi-a luat 
slujba în primire, iar Astyochos a pornit înapoi pe mare. 

(2) A trimis şi Tissaphernes un sol, împreună cu Astyochos, 
pe unul dintre oamenii săi numit Gaulites, un carian care ştia 
două limbi, ca să acuze pe milesieni în legătură cu garnizoana 
şi să se apere, în acelaşi timp, şi pe el, pentru că ştia că şi mile- 
sienii se duc ca să-l acuze, şi că, împreună cu ei, se duce şi 
Hermocrates, care avea să dezvăluie faptul că Tissaphernes, 
împreună cu Alcibiades, unelteşte să înlăture puterea pelopo- 
nesienilor, şi că duce o politică de duplicitate. (3) Duşmănia 
pe care o avea împotriva lui era în legătură cu plata sol¬ 
dei. în cele din urmă, Hermocrates fiind exilat din Syracusa, 
iar la Milet, la corăbiile syracusanilor, venind comandanţi 
Potamis, Myscon şi Demarchos, Tissaphernes a început să 
atace şi mai mult pe Hermocrates, care era exilat, şi să-l 
acuze că-i ceruse mulţi bani şi că acuma îl duşmănea fiindcă 
nu-i dăduse. Aşadar, Astyochos, milesienii şi Hermocrates au 
pornit pe mare la Sparta, iar Alcibiades se dusese acum de la 
Tissaphernes la Samos. 

86 (1) Solii celor patru sute, care fuseseră trimişi ca să 
convingă pe cei de la Samos şi să le arate situaţia, sosesc 
de la Delos acolo cînd era Alcibiades de faţă, şi, strîngîndu-se 
adunarea poporului, au început să vorbească. (2) La început, 

i 

soldaţii n-au vrut să-i asculte, ci strigau că vor ucide pe toţi 
aceia care răstoarnă puterea poporului, apoi, cu greu, liniş- 
tindu-se, i-au ascultat. (3) Solii au anunţat că schimbarea se 
produsese nu pentru ca să dărîme cetatea, ci pentru ca s-o 
salveze şi nici pentru ca să fie predată duşmanilor, căci era 
posibil să facă acest lucru cînd au năvălit peloponesienii în 
Attica, în timpul guvernării lor şi că din rîndul celor cinci 
mii vor face parte cu toţi pe rînd, iar rudele lor nici nu vor 
fi violentate, aşa cum îi acuzase Chaireas, nici nu vor suferi 
nici un rău, ci fiecare va rămîne pe pămîntul său. (4) In 
timp ce solii spuneau aceste lucruri şi altele de felul acesta, 
soldaţii n-au vrut să-i mai asculte, ci, cuprinşi de mînie, fie¬ 
care era de altă părere şi cereau îndeosebi să pornească pe 
mare împotriva Pireului. Se părea că Alcibiades, ca nimeni 
altul, a ajutat atunci cetatea, pentru că, într-adevăr, tocmai 
cînd atenienii din Samos erau gata să pornească împotriva 

atenienilor, timp în care, fără nici o îndoială duşmanii ar fi 
ocupat de îndată Ionia şi Hellespontul, el i-a împiedicat. 
(5) Şi, în acel timp, într-adevăr, nimeni altul n-ar fi fost în 
stare să ţină poporul pe loc, însă Alcibiades a oprit plutirea 
spre Pireu, iar pe cei care aveau necazuri personale împotriva 
solilor, mustrîndu-i i-a făcut să-şi schimbe părerea, (6) Alcibia¬ 
des i-a trimis înapoi, după ce le-a răspuns că, personal, el nu 
este împotriva guvernării celor cinci mii, dar îi sfătuia să 
schimbe sfatul celor patru sute şi să instituie sfatul, aşa cum 
era mai înainte, anume sfatul celor cinci sute, şi, dacă cumva ei 
au luat vreo măsură de economie pentru ca soldaţii să aibă mai 
multă hrană, îi laudă foarte mult. (7) Alcibiades le făcea şi 
alte îndemnuri de rezistenţă şi de necedare în faţa duşmanilor, 
spunîndu-le că, dacă cetatea este salvată, ei pot să aibă mari 
speranţe şi să se înţeleagă, dar dacă într-un singur punct se 
vor înşela, fie cei din Samos, fie cei din Atena, atunci nu va 
mai exista nimeni în care să se încreadă. (8) Erau de faţă şi 
solii din Argos, care vesteau că vor da ajutor democraţilor ate- 
nieni din Samos; Alcibiades, lăudîndu-i, le-a spus să fie de faţă 
cînd vor fi chemaţi şi i-a trimis în patrie. (9) Au venit şi 
argeienii, împreună cu paralienii, care primiseră ordinul ca, 
îmbarcîndu-se pe corabia Amiral, să plutească spre Eubeea şi 
aducînd pe solii atenieni trimişi de cei patru sute la Sparta, 
anume pe Laispodias, pe Aristophon şi pe Melesias, după ce 
aceştia au ajuns plutind spre Argos, au arestat pe soli şi i-au 
predat argeienilor, ca unii care contribuiseră foarte mult la 
răsturnarea, puterii poporului, iar ei nu s-au mai întors la 
Atena, ci, aducînd pe soli de la Argos la Samos, au sosit cu 
trirema pe care o aveau. 

87 (1) în aceeaşi vară, cam în timp ce şi din alte motive, 
şi din pricina întoarcerii lui Alcibiades, peloponesienii erau 
supăraţi pe Tissaphernes pentru că pe faţă ducea politica ate¬ 
nienilor, acesta, voind, după cum se părea, să împrăştie aceste 
capete de acuzaţie, se pregătea să ducă la Aspendos coră¬ 
biile feniciene şi a dat ordin ca Lichas să plece împreună cu 
el; iar Tamos, subalternul său — a spus el — va da hrană 

armatei în timpul absenţei lui. (2) Se spune că nu pentru acest 
motiv şi nici nu este uşor de ştiut cu ce gînd s-a dus Tis- 
saphernes la Aspendos, fără să ia corăbiile cu el. (3) într-ade- 
văr, este clar că cele o sută patruzeci şi şapte de corăbii fe- 
niciene veniseră pînă la Aspendos, dar de ce n-au venit cu 
Tissaphernes [nu se ştie şi] se fac multe presupuneri. Astfel, 
unii spun că Tissaphernes plecase, aşa cum se bănuia, ca să 
prelungească situaţia aceasta a peloponesienilor pentru că 
Tamos, care fusese însărcinat cu aprovizionarea, nu le dădea 
de loc mai multă hrană, ci dimpotrivă, mai puţin. Alţii spun 
că Tissaphernes adusese corăbiile feniciene la Aspendos ca să 
scoată bani de la locuitorii de acolo şi apoi să le dea drumul 
(pentru că nici aşa nu avea nici o intenţie să le folosească). 
Alţii zic că a făcut acest lucru din pricina învinuirilor care 
i se aduceau la Sparta, ca să se spună că el nu face nici 
un lucru nedrept, ci, dimpotrivă, se duce la corăbiile care 
erau într-adevăr echipate. (4) Eu socotesc însă că este foarte 
limpede faptul că Tissaphernes n-a adus flota fiindcă voia 
să macine pe eleni şi să-i întîrzie; să-i macine, întrucît se 
ducea într-acolo, şi tărăgăna ca să-i egaleze pentru ca, neală- 
turîndu-se nimănui, să nu-i facă nici pe unii, nici pe ceilalţi 
mai puternici, de vreme ce, dacă avea de gînd să poarte răz¬ 
boi, ar fi făcut-o clar şi nu şovăind. într-adevăr, dacă ar fi 
adus lacedemonienilor flota, le-ar fi acordat, după cît se 
vedea, victoria, deoarece, în prezent, stăteau faţă în faţă cu 
atenienii pe picior de egalitate, mai degrabă decît în inferiori¬ 
tate în ce priveşte flota. (5) Acest lucru îl dovedeşte şi pre¬ 
textul invocat de el pentru care nu a adus corăbiile. Ast¬ 
fel, el a spus că se strînseseră mai puţine corăbii decît ordo¬ 
nase regele. în realitate, el şi-ar fi procurat o mai mare fa¬ 
voare în faţa regelui, dacă n-ar fi cheltuit mulţi bani din 
vistieria regelui şi dacă ar fi realizat aceste lucruri cu mijloace 
mai modeste. în orice caz, Tissaphernes, oricare i-ar fi fost 
gîndul, a sosit la Aspendos şi a luat contact cu corăbiile 
feniciene. Peloponesienii au trimis pe Filip, un lacedemonian, 
cu două trireme la acele corăbii, pretinzînd că aşa ceruse el. 

88 Cînd a aflat că Tissaphernes mergea spre Aspendos, 
Alcibiades a pornit şi el cu treisprezece corăbii, promiţîndu-le 
celor de la Samos o mare şi nezdruncinată favoare — căci 
sau va aduce corăbiile feniciene pentru atenieni, sau va 
împiedica pe peloponesieni să le aibă — ştiind mai de mult, 
aşa cum era firesc, că Tissaphernes nu avea de loc de gînd 
să ia corăbiile cu el. Alcibiades voia să-l acuze pe Tissapher¬ 
nes în faţa peloponesienilor şi să-l atragă de partea lui şi a 
atenienilor, silindu-1, în acest fel, să se dea de partea lor. 
Alcibiades, ridicînd deci ancora, a pornit în sus spre Phase- 
lis şi Caunos. 

89 (1) Solii trimişi de către cei patru sute; plecînd din 
Samos, după ce au sosit la Atena, au vestit cele spuse de 
Alcibiades, anume că-i îndeamnă să reziste şi să nu cedeze de 
loc duşmanilor şi că are mari nădejdi că va împăca pe osta¬ 
şii din Samos cu ei şi că va înfrînge pe peloponesieni; poporul, 
care era de mult mîniat împotriva oligarhilor şi care s-ar fi 
depărtat cu plăcere de regim, a prins şi mai mult curaj. (2) 
Solii s-au ridicat şi s-au plîns de starea de lucruri. Ei aveau 
conducători pe strategii cei mai cu vază dintre oligarhi, şi 
pe cei care deţineau slujbe, cum erau Theramenes, fiul lui 
Hagnon, şi Aristocrates, fiul lui Scellias, şi alţi fruntaşi care 
luau parte la conducere. Ei se temeau, cum aşa de altfel 
spuneau, şi de armata de la Samos, şi de Alcibiades, şi de 
cei care trimiseseră soli la Lacedemona, ca nu cumva să aducă 
şi mai mari pagube cetăţii fără ştirea majorităţii şi anume nu 
să renunţe la o radicală aristocraţie, ci că este nevoie să de¬ 
semneze pe cei cinci mii cu fapta, nu numai cu numele şi să 
instituie o egalitate mai adîncită printre cetăţeni. (3) Acesta era 
un regim politic, pe care-1 afirmau de formă; în particular, 
însă, cei mai mulţi adoptau o astfel de rînduială încît, prove¬ 
nită din democraţie, se putea mai sigur nărui. într-adevăr, 
în aceeaşi zi, toţi cer nu să fie egali, ci fiecare să fie mai mare 
decît celălalt, dar atunci cînd se instituie o formă de guvernă- 
mînt, după democraţie, lucrurile se schimbă mai uşor, pentru 
că fiecare suportă mai uşor evenimentele, consolîndu-se că 
nu este condus de oameni la fel cu el. (4) In chipul cel mai 

clar i-a aţîţat pe atenieni poziţia puternică a lui Alcibi^des 
la Samos şi ideea că oligarhia nu va fi stabilă. Fiecare deci 
se străduia să fie primul şef al poporului. 

90 (1) Dintre cei patru sute mai ales acei fruntaşi ai po¬ 
porului, care erau îndeosebi adversarii unei astfel de forme 
de guvernămînt, anume: Phrynichos, acela care, fiind strateg 
la Samos, avusese diferende cu Alcibiades; Aristarchos, un 
om care de multă vreme era un aprig duşman al poporului; 
Peisandros, Antiphon şi alţi oameni care şi mai înainte erau 
dintre cei mai înfloriţi, de îndată ce au intrat în rîndul celor 
patru sute şi după ce Samosul a luat o formă democratică, 
au trimis soli la Sparta pentru o înţelegere de pace şi 
pentru ca să ridice zidul numit „din Eetioneia"; ei se stră¬ 
duiau încă şi mai mult, după ce au venit solii lor de la Sa¬ 
mos, fiindcă vedeau că poporul şi oamenii lor de încredere 
se schimbă. (2) Au trimis, deci, pe Antiphon, Phrynichos şi 

pe alţi zece soli în grabă, fiind îngrijoraţi atît de situaţia po¬ 
litică de la Atena, cît şi de situaţia politică de la Samos, în- 
sărcinîndu-i ca, în orice fel vor putea, să-i împace cu lace- 
demonienii. (3) în acest timp, zidul din Eetioneia se construia 
cu şi mai multă rîvnă. Construcţia acestui zid era făcută — 
aşa cum a spus Theramenes şi cei din jurul lui — nu ca să 
împiedice pe cei din Samos, dacă vor veni cu forţa, să ajungă 
la Pireu, ci pentru ca să întîmpine mai mult pe duşmani cînd 
vor veni şi cu corăbiile, şi cu pedestrimea. (4) într-adevăr, 

Eetioneia este o limbă a Pireului, iar intrarea în portul Pireu 
se face pe lîngă această limbă. Aşadar, zidul se ridica îm¬ 
preună cu celălalt zid, care exista de mai înainte, de la port 
spre uscat, pentru ca numai cîţiva oameni, cît sînt acolo, să 
poată domina intrarea în port. (5) Astfel, în acest turn se ter¬ 
mina, la gura strimtă a portului, şi vechiul zid, cel dinspre us¬ 
cat, şi zidul nou, dinlăuntru, care se construise spre mare. Ei 
au mai construit şi un portic, care era foarte mare şi foarte 
apropiat de acest zid al Pireului, şi tot ei îl stăpîneau. în 

acest portic au silit pe toţi să aducă grîul existent în ţară 

şi cel sosit pe mare şi de aici să ia şi să vîndă. 

91 (1) Theramenes anunţa cu mare sgomot aceste lucruri, 
şi mai mult cînd solii s-au întors de la Sparta, fără să fi adus 
nici o încheiere, acceptabilă pentru toţi, zicînd că zidurile sînt 
în pericol şi că cetatea este de asemenea în primejdie să fie 
distrusă. (2) într-adevăr, în acelaşi timp, din întîmplare, veni¬ 
seră din Pelopones, la chemarea eubeenilor, patruzeci şi două 
de corăbii italiene şi cîteva siciliene, printre care unele erau 
din Tarent iar altele din Locris; acestea se aflau ancorate deja 
în punctul La, în Sparta, şi se pregăteau să plutească în Eubeea 
— erau sub comanda lui Agesandridas, fiul lui Agesandros, 
spartiat. Theramenes spunea că aceste corăbii plutesc nu atît 
spre Eubeea, cît spre zidurile de la Eetioneia şi, dacă nu vor 
avea grijă să le apere, se vor pomeni distruşi. (3) Era o oarecare 
realitate în cele ce spuneau ei, acuzîndu-i, şi nu era o simplă 
vorbă goală. într-adevăr, aceia voiau să fie conduşi de oligarhi 
dar să conducă ei la rîndul lor, pe alţii, iar dacă nu, să fie 
stăpîni pe corăbii şi pe ziduri şi să rămînă autonomi, ferindu-se 
de primejdia de a ajunge iarăşi sub stăpînirea poporului şi de 
a fi distruşi ei înaintea altora; ba chiar să aducă pe duşmani 


si să cadă la învoială fără ziduri si fără corăbii si oricum să 


nu scape din mîini cetatea, dacă vor rămîne în viaţă şi în 


siguranţă. 


92 (1) De aceea, ei lucrau cu mare avînt la construirea aces¬ 
tui zid, care avea uşi pentru intrare şi locuri de pătrundere 
ale duşmanilor, de aceea voiau să le-o ia înainte cu construc¬ 
ţia. (2) Despre aceste temeri se vorbea la început printre puţini 
şi mai ales pe ascuns. După aceea a venit de la Sparta, din 
solie, Phrynichos şi a fost lovit de un slujitor oarecare, în 
urma unei conspiraţii, în plină adunare în agora şi nu după 
multă vreme, cînd a ieşit din sfat, a murit. Cel care îl lovise a 
scăpat, dar complicele lui, un om din Argos, fiind arestat şi 
chinuit de cei patru sute, n-a dat nici un nume al celui care-3 
îndemnase şi n-a spus altceva decît că ştie că mulţi oameni se adu¬ 
nă în casa şefului împotriva oligarhilor. Atunci, după moartea lui 
Phrynichos, nefiind nici o dovadă mai nouă a conspiraţiei, nu 
numai Theramenes a început să acţioneze mai cu curaj, dar 
şi Aristocrates, şi alţii dintre cei patru sute, şi dinafară, aceia 

care erau favorabili schimbării lucrurilor. (3) în acelaşi timp au 
venit şi corăbiile de la La şi, ancorînd la Epidauros, făceau 
incursiuni în Egina. Theramenes a spus că nu este bine ca 
aceste corăbii să plutească spre Eubeea, ci să vîslească spre 
portul Eginei şi, pe urmă, iarăşi spre Epidauros, dacă nu vor 
fi chemate pentru motivul pentru care el le acuzase întotdea¬ 
una; deci nu mai este posibil să stea liniştite. (4) în cele din 
urmă, spunîndu-se multe vorbe răzvrătitoare şi pline de bă¬ 
nuială, ei au început să treacă şi la faptă. Astfel, hopliţii, care 
lucrau la zidul de la Eetioneia — printre aceştia era şi Aristo- 
crates, ca taxiarh şi comandant al tribului său — arestează 
pe Alexicles, un strateg din facţiunea oligarhilor şi care era 
mai ales favorabilă conspiraţiei, l-au dus într-o casă şi l-au 
închis acolo. (5) La această acţiune au colaborat, printre alţii, 
şi un oarecare Hermon, dintre aceia care fuseseră puşi de pază 
la Munychia; dar cel mai important fapt este că mulţimea 
hopliţilor dorea acest lucru. (6) Cînd acest fapt a fost anunţat 
celor patru sute — tocmai cînd erau în şedinţă în sfat — în¬ 
dată toţi, afară de cîţiva cărora nu le plăcea această atitudine, 
au fost gata să recurgă la arme şi au început să ameninţe pe 
Theramenes şi pe partizanii lui. Acesta, apărîndu-se, a spus că 
este gata să plece să ucidă pe Alexicles. Deci, luînd pe unul 
dintre strategi, care era prieten cu el, s-a îndreptat spre Pireu, 
în ajutorul lui a venit şi Aristarchos şi cîţiva tineri călăreţi. 
(7) Era o grozavă şi înfricoşătoare zarvă. într-adevăr, cei din 
cetate credeau că Pireul fusese cucerit şi oricine era prins era 
ucis, iar cei din Pireu strigau şi se mirau că cei din cetate nu 
vin încă la ei. (8) Cu greu — la rezistenţa celor mai bătrîni — 
cei din cetate au fost împiedicaţi să recurgă la arme mai ales 
că, datorită lui Thucydides, fiul lui Pharsalios, proxenul, care 
se afla în cetate, s-a opus cu însufleţire fiecăruia în parte şi 
le-a strigat tuturor, în gura mare, să nu distrugă patria, cînd 
duşmanii stau în apropiere, la pîndă; atunci ei s-au liniştit şi 
s-au despărţit unii de alţii. (9) Theramenes, ducîndu-se în Pi¬ 
reu — el era strateg — a început să se arate mîniat faţă de 
hopliţi, mai mult să facă impresie. Iar Aristarchos şi duşmanii 
se arătau cuprinşi de mînie mai mult decît erau în realitate. 

(10) Soldaţii însă, cei mai mulţi, nu se căiau de loc de această 
faptă şi-l întrebau pe Theramenes dacă este bine să se ridice zi¬ 
dul sau dacă nu cumva este mai bine sâ-1 dărîme. Theramenes 
le-a spus că dacă *ei sînt de părere să-l dărîme, şi el este de 
aceeaşi părere. Apoi, urcîndu-se îndată şi hopliţii şi o mare parte 
din oamenii care se aflau în Pireu, au început să dărîme zidul. 

(11) Chemarea către popor era redactată aşa cum trebuia, şi se 
spunea că „oricine dintre cetăţeni vrea ca cei cinci mii să gu¬ 
verneze în locul celor patru sute să treacă la lucru". într-adevăr, 
ei se ascundeau sub numele celor cinci mii, ca să nu se spună 
direct „cine vrea ca poporul să guverneze" căci se temeau ca 
nu cumva să fie în realitate aleşi cei cinci mii şi cineva, vor¬ 
bind cu un necunoscut, să facă o greşeală din neştiinţă. Cei 
patru sute nu voiau ca cei cinci mii să existe, dar nici să 
spună că nu există; fiindcă socoteau, pe de o parte, institui¬ 
rea atîtor participanţi la putere înseamnă contrariul, adică 
democraţia, iar pe de alta, că vor vîrî o frică tainică unii 
într-alţii. 

93 (1) A doua zi, totuşi, cei patru sute s-au adunat în sfat, 
cu multă zarvă. Iar hopliţii, care se aflau la Pireu, au dat dru¬ 
mul lui Alexicles, pe care-1 arestaseră şi, dărîmînd zidul, la 
teatrul lui Dionysos din Pireu, de lîngă Munychia, au pus 
armele jos, s-au strîns în adunare şi, luîndu-se hotărîrea, au 
pornit spre cetate şi şi-au aşezat armele în Anaceion. (2) Din 
partea celor patru sute au pornit către ei cîţiva aleşi şi au 
intrat în discuţie cu soldaţii, om cu om, şi încercau să convingă 
pe cei pe care-i vedeau să stea liniştiţi, şi să-i liniştească şi pe 
ceilalţi, zicînd că vor alege pe cei cinci mii, şi că din mijlocul 
acestora, dacă vor hotărî cei cinci mii, vor fi aleşi cei patru 
sute, dar pînă atunci să nu aducă nici o vătămare cetăţii şi 
nici să n-o dea pe mîna duşmanilor. (3) în timp ce mulţi vor¬ 
beau cu alţii, tot aşa de mulţi, masa soldaţilor erau mai înfri¬ 
coşaţi decît înainte şi erau îngrijoraţi cu deosebire pentru în¬ 
treaga situaţie politică. Totuşi s-au înţeles să se strîngă în adu¬ 
nare, într-o zi anumită, în teatrul lui Dionysos, ca să trateze 
înţelegerea. 

94 (1) Dar cînd a venit ziua adunării convocate în templul 
lui Dionysos şi lumea încă nu se strînsese, se dă de veste că 
au sosit cele patruzeci şi două de corăbii de la Megafa, îm¬ 
preună cu Agesandridas, şi se îndreaptă spre Salamina. Fie¬ 
care dintre cei strînşi în adunare credea că se întîmplă tocmai 
ceea ce spusese Theramenes mai înainte şi anume că 
corăbiile veneau ca să ridice zidul; toţi considerau că au venit 
chiar la timp. (2) Dar Agesandridas — poate şi din pricina 
acestor cuvinte — s-a întors îndată spre Epidauros, avînd însă 
în vedere şi dezbinarea în care se aflau atenienii şi, nădăjduind 
că, dacă va fi nevoie, se va duce şi într-acolo. (3) Iar atenienii, 
cînd le-a sosit această veste, au pornit în grabă spre Pireu cu 
tot poporul, gîndind că războiul civil, mai mare decît cel cu 
duşmanii, nu este departe, ci se află chiar în faţa portului. Unii 
se urcau pe corăbiile de faţă, alţii trăgeau altele pe mare, iar 
alţii săreau în grabă spre ziduri şi spre gura portului. 

95 (1) Corăbiile peloponesienilor, plutind pe lîngă capul 
Sunion, au ancorat între Thoricos şi Prasiai, în cele din urmă 
s-au dus la Oropos. (2) Atenienii, fiind siliţi să se folosească 
în grabă şi de corăbiile nepregătite, avînd în vedere că cetatea 
era în dezbinare şi voind să dea grabnic ajutor în cel mai pri¬ 
mejdios moment — pentru ei Eubeea era totul, cînd Attica era 
încercuită — au trimis pe Thymochares, comandant, şi cîteva 
corăbii la Eretria. (3) Cînd au sosit, acestea, împreună cu cele 
care erau mai înainte, s-au făcut treizeci. Şi îndată au fost siliţi 
să dea lupta navală. într-adevăr, Agesandridas, după ce a 
luat masa de prînz, a adus corăbiile de la Oropos; Oropos este 
la o distanţă de şaizeci de stadii, pe mare, de Atena. (4) Cînd 
deci a venit Agesandridas, s-au urcat şi atenienii pe corăbii, 
crezînd că de pe acum soldaţii lor sînt la corăbii. Dar, din în¬ 
tâmplare, ei nu-şi procuraseră hrană de pe ogoare, [căci nu se 
vindea nimica potrivit] prevederii eretrienilor, ci s-au apro¬ 
vizionat din ultimele case ale cetăţii, pentru ca, îmbarcîndu-se 
în linişte pe corăbii, duşmanii să le-o ia înainte şi să silească 
pe atenieni să dea lupta aşa cum se găseau. S-a ridicat şi un 
semnal, de la Eretria spre Oropos, cînd trebuiau să pornească. 
(5) Cu această pregătire au pornit atenienii corăbiile în larg, şi. 

dînd bătălia navală pentru apărarea portului Eretriei, intr-ade¬ 
văr, au rezistat cîtva timp, dar pe urmă, fiind respinşi, au 
luat-o la fugă, fiind urmăriţi pînă la ţărm. (6) Toţi cîţi se re- 
fugiaseră în cetatea Eretria, ca într-o cetate prietenă, au pă¬ 
ţit-o rău, căci au fost ucişi de către eretrieni, alţii însă s-au 
refugiat în fortăreaţa din Eretria, pe care o stăpîneau ei înşişi, 
împreună cu corăbiile care au venit la Chalcis. (7) Pelopone- 
sienii, luînd douăzeci şi două de corăbii ateniene, împreună cu 
echipajele lor, pe unii oameni i-au omorît, iar pe alţii i-au 
făcut ostatici şi au înălţat un monument în cinstea biruinţei. 
Şi nu cu mult mai tîrziu au desprins Eubeea de atenieni în 
afară de Oreos (căci acolo stăpîneau atenienii) şi au orînduit 
toate cele de cuviinţă. 

96 (1) Cînd atenienii au aflat ceea ce se petrecea în Eubeea 
au fost cuprinşi de o groază mai mare decît oricînd. într-ade- 
văr, nici dezastrul din Sicilia, deşi se părea că este foarte 
mare atunci şi nici o altă nenorocire nu i-au îngrozit atîta. 
(2) într-adevăr, cînd armata din Samos se răzvrătise, cînd nu 
erau corăbii de faţă şi nici altele care să le vină în ajutor, 
cînd ei înşişi intraseră în dezbinare şi cînd într-o clipă puteau 
să se năpustească unii asupra altora, atunci, într-adevăr, a sur¬ 
venit un dezastru atît de mare în care au pierdut corăbii şi 
lucrul cel mai important, Eubeea, de unde trăgeau mai mari 
foloase decît din Attica însăşi, cum deci, nu era firesc să 
fie descurajaţi? (3) Cu deosebire îi înspăimînta şi-i îngrozea 
gîndul că duşmanii, fiind învingători, vor îndrăzni să vină 
spre Pireu, care era complet gol de corăbii, şi se aşteptau să 
sosească din clipă în clipă. (4) Duşmanii, într-adevăr, dacă 
ar fi fost mai îndrăzneţi, ar fi făcut uşor acest lucru şi sau 
ar fi băgat cetatea într-o şi mai mare dezbinare, dacă ar fi 
ancorat în Pireu, sau, dacă ar fi asediat-o, ar fi silit şi coră¬ 
biile din Ionia, deşi erau duşmane oligarhiei, să dea ajutor 
propriilor lor cetăţeni şi întregii cetăţi. Şi, într-adevăr, în 
acest timp ar fi stăpînit şi Hellespontul, şi Ionia şi insulele, şi 
toată marea pînă Ia Beoţia, şi, într-un cuvînt, întreaga stăpî- 
nire a atenienilor. (5) Lacedemonienii aveau cele mai mari 
avantaje dintre toţi să lupte împotriva atenienilor nu numai 

în acest punct, ci şi în toate celelalte cetăţi. într-adevăr, avînd 
un caracter foarte deosebit de al atenienilor, pentru că lace- 
demonienii erau înceţi, iar atenienii iuţi, atenienii întreprin¬ 
zători, iar lacedemonienii lipsiţi de iniţiativă, atenienii tră¬ 
geau foloase mai ales de pe urma dominaţiei navale. Lucrul 
acesta l-au arătat şi syracusanii; avînd acelaşi caracter cu ate¬ 
nienii, le-au rezistat foarte bine şi în război. 

97 (1) Cînd s-a aflat această veste, atenienii au echipat 
douăzeci de corăbii şi au convocat poporul în ecclesia, adică 
în adunarea numită „cea de pe Pnyx“. Atunci au convocat-o 
pentru prima dată în locul în care obişnuiau s-o convoace 
mai înainte şi au pus capăt domniei celor patru sute şi au în¬ 
credinţat puterea celor cinci mii — socotind că aceştia sînt 
şi cetăţenii apţi să poarte armele — hotărînd să nu mai dea 
bani pentru nici o slujbă, iar cel care va primi bani să fie 
blestemat. (2) S-au mai ţinut şi alte adunări frecvente, în 
dezbaterile cărora au ales pe nomoteţi şi au hotărît şi cele¬ 
lalte lucruri în legătură cu constituţia. Şi se pare că atenienii 
au pus la cale foarte bine lucrurile în acest timp. Intr-adevăr, 
s-a făcut o contopire moderată între aristocraţie şi democra¬ 
ţie şi se părea că atunci, pentru prima dată, cetatea revenise 
la o situaţie mai bună după atîtea dezastre. (3) Au mai hotărît, 
prin vot, întoarcerea lui Alcibiades şi a altora împreună cu 
el şi, trimiţînd soli la el şi la armata care se afla în Samos, 
i-au îndemnat să înceapă acţiunea. 

98 (1) în această schimbare partizanii lui Peisandros şi 
Alexicles, şi toţi cîţi erau de partea oligarhiei, s-au retras 
îndată la Deceleia. Numai Aristarchos, singurul dintre ei 
— era atunci strateg — a luat în grabă cîţiva arcaşi, pe cei 
mai sălbatici, şi a pornit spre Oinoe. (2) Aceasta era o fortă¬ 
reaţă la hotarul dintre Atena şi Beoţia; iar atunci o asediau 
corintienii, din pricina unui diferend pe care-1 aveau cu Oi¬ 
noe, cînd fuseseră ucişi nişte oameni care se retrăgeau de la 
Deceleia. Pe beoţieni îi chemaseră de bunăvoia lor corintienii. 
(3) Aristarchos, intrînd în discuţie cu ei, a momit pe cei de 
la Oinoe, zicînd că atenienii din cetate s-au înţeles în toate 

privinţele cu lacedemonienii şi că ei trebuie să predea fortă¬ 
reaţa beoţienilor, pentru că numai cu această condiţie au căzut 
la învoială. Aceştia, dîndu-i crezare, ca unui strateg ce era, 
şi neştiind nimic, pentru că erau asediaţi, au încheiat un tra¬ 
tat şi au ieşit cu garanţia tratatului din fortăreaţă. In acest 
fel beoţienii au luat Oinoe şi astfel a încetat oligarhia şi 
dezbinarea din Atena. 

99 (1) în aceeaşi vreme, în vara aceasta, peloponesienii 
de la Milet — de vreme ce nimeni dintre cei însărcinaţi spe¬ 
cial de către Tissaphernes, atunci cînd el a plecat spre As- 
pendos, nu le dădea hrană, şi de vreme ce nici corăbiile fe- 
niciene, nici Tissaphernes nu veneau, iar Philipos, cel care 
fusese trimis cu el, şi altul, numit Hipocrates, un spartiat, 
care se afla la Phaselis, au anunţat pe Mindaros, navarhul, 
că nici corăbiile nu soseau şi că suferă numai nedreptăţi 
din partea lui Tissaphernes, atunci Pharnabazos a început 
să le facă oferte la rîndul său şi era gata să aducă corăbiile 
şi să desprindă din dominaţia atenienilor celelalte cetăţi, de 
sub stăpînirea sa, aşa cum făcuse Tissaphernes, nădăjduind 
că va dobîndi ceva mai mult din această desprindere. Din 
aceste cauze Mindaros, plecînd în deplină ordine şi dînd pe 
neaşteptate ordinul pornirii, ca să scape neobservat de cei 
de la Samos, a ridicat ancora de la Milet, cu şaptezeci şi 
trei de corăbii şi a pornit spre Hellespont. In aceeaşi vară 
veniseră la el şi restul de şaisprezece corăbii care navigaseră 
în jurul Chersonesului. Fiind surprins de o furtună, a debar¬ 
cat de nevoie la Icaros şi, rămînînd aci aproape şase zile, 
s-a dus apoi la Chios. 

100 (1) Thrasyllos, care se găsea la Samos, cînd a aflat că 
Mindaros pornise de la Milet, a plecat şi el cu cincizeci şi 
cinci de corăbii, grăbindu-se ca nu cumva Mindaros să i-o 
ia înainte, plutind spre Hellespont (2) Aflînd că se găseşte 
la Chios şi socotind că o să pună mina pe el, a pus oameni 
de gardă şi în Lesbos, şi în ţărmul din faţa insulei pentru ca, 
dacă corăbiile vor fi puse în mişcare, să nu treacă neobservate, 
iar el însuşi, plutind la Methymna, a poruncit să procure 

făină şi alte provizii, pentru ca, dacă va avea mai mult timp, 
să poată trece de la Lesbos la Chios. (3) în acelaşi timp — 
deoarece Eresosul se desprinsese de Lesbos — voia să plu¬ 
tească într-acolo, pentru ca, în caz de va putea, să cucerească 
cetatea. într-adevăr, cei mai cu influenţă, exilaţi de la Me- 
thymna, aducînd cu ei ca la cincizeci de hopliţi prieteni de 
la Cyme, cît şi alţii de pe continent angajaţi cu bani, în to¬ 
tal ca la trei sute, sub comanda lui Anaxandros din Theba, 
potrivit rudeniei, au atacat mai întîi Mytilene şi, eşuînd 
în încercarea lor din cauza gărzilor atenienilor care veniseră 
de mai înainte la Mytilene, au fost iarăşi respinşi în luptă, 
în afara cetăţii şi trecînd pe munte, au desprins cetatea Ere- 
sos. (4) Thrasyllos, plutind deci spre această cetate cu toate 
corăbiile, se gîndea să înceapă atacul, dar venise mai înainte 
aici şi Thrasybulos cu cinci corăbii de la Samos, cînd li se 
vestise trecerea exilaţilor, zăbovind însă, a ancorat la Eresos. 
(5) S-au mai adăugat şi din Hellespont vreo două corăbii care 
veneau spre patrie şi cele de la Methymna; toate corăbiile la 
un loc erau în număr de şaizeci şi şapte, de pe care ei se 
pregătiseră cu toată puterea, cu maşini de război şi cu alte 
mijloace, să ia cetatea Eresos, dacă se va putea. 

101 (1) în acest timp Mindaros şi corăbiile peloponesienilor 
de la Chios, procurînd hrană pentru două zile şi luînd fiecare 
din Chios trei tasaracoste chiene, a treia zi, au ridicat în grabă 
ancora de la Chios, nu drept înainte, ca să nu dea de coră¬ 
biile de la Eresos, ci avînd insula Lesbos în stînga, s-au în¬ 
dreptat spre continent. (2) Şi, acostînd în Phocaia, în portul 
de la Carteria şi, prînzind, au pornit plutirea pe lîngă Cymaia, 
şi au luat cina la Arginusai, pe ţărm, în faţa cetăţii Myti¬ 
lene. (3) De aci, plutind în plină noapte şi ajungînd pe con¬ 
tinent la Harmatus, exact în faţa Methymnei, au prînzit, apoi, 
trecînd în grabă cu corăbiile pe lîngă Lecton, Larisa, Hamaxi- 
tos şi pe lîngă ţinuturile din acele părţi, au ajuns la capul 
Thoieteion, în Hellespont, mai înainte de miezul nopţii. Unele 
corăbii au ancorat şi la Segeion în alte ţinuturi din acele 
părţi. 

102 (1) Atenienii, care se aflau la Sestos cu 18 corăbii, cînd 
le-au dat semnalul phryctorii 17 şi cînd au văzut că sînt deodată 
aprinse focuri în ţinutul duşman, şi-au dat seama că pe 
mare vin peloponesienii. Aşa că, în aceeaşi noapte, luînd legă¬ 
tura în grabă cu Chersonesul, au plutit pe lîngă corăbiile duş¬ 
mane spre Elaius, dorind ca să iasă în larg. (2) Au scăpat ne¬ 
văzuţi de cele unsprezece corăbii de la Abydos, pentru că 
straja anunţase convoiul unei plutiri amice, ca să fie cu băgare 
de seamă dacă vor ieşi în larg. Apoi, văzînd corăbiile de 
sub comanda lui Mindaros, în revărsatul zorilor, au început 
urmărirea, dar nu au putut să scape cu toate, ci unele, cele 
mai multe, s-au refugiat la Imbros şi la Lemnos, iar ultimile 
patru corăbii, care pluteau, sînt prinse lîngă Elaius. (3) Pe 
una dintre ele, care eşuase în dreptul templului lui Protesi- 
laos, au capturat-o cu oameni cu tot, iar altele două fără 
oameni. Una au ars-o goală, lîngă Imbros. 

103 (1) După aceea, asediind cetatea Elaius în această zi 
şi cu corăbiile care veniseră din Abydos, şi cu toate celelalte, 
în număr de optzeci şi şase, văzînd că nu izbutesc, s-au întors 
la Abydos. (2) Atenienii, fiind induşi în eroare în spionajele 
lor şi socotind că n-ar mai putea scăpa neobservaţi de coră¬ 
biile duşmanilor, ci că vor putea să dea lupta la ziduri în 
linişte, îndată ce au simţit, au părăsit Eresosul în grabă şi 
au pornit spre Hellespont, ca să dea ajutor. Au capturat două 
corăbii peloponesiene, care, avîntîndu-se cu prea mult curaj 
în mare, în timpul urmăririi, au dat de ele, şi, cu o zi mai 
tîrziu, debarcau la Elaius; au capturat şi corăbiile care se 
refugiaseră de la Imbros şi apoi s-au pregătit cinci zile pen¬ 
tru lupta navală. 

104 (1) După aceasta, au dat lupta navală în felul urmă¬ 
tor: atenienii au pornit, rînduindu-se în flanc, chiar lîngă 
ţărm, la Sestos, iar peloponesienii, aflînd, le-au ieşit întru 
întîmpinare şi ei, de la Abydos. (2) Şi, cînd şi-au dat seama 
că vor da lupta navală, atenienii şi-au întins flancul pe lîngă 
Chersones, pornind de la Idacos pînă la Arriana cu şaptezeci 
şi şase de corăbii, iar peloponesienii şi-au întins frontul de 

la Abydos pînă la Dardanos cu optzeci şi opt de corăbii. 
(3) La peloponesieni flancul drept îl deţineau syracusanii, 
flancul stîng îl ocupa însuşi Mindaros, cu corăbiile care plu¬ 
teau cel mai bine; la atenieni flancul stîng îl deţinea Thrasyl- 
los, cel drept Thrasybullos, iar ceilalţi comandanţi se rîndui- 
seră fiecare în cîte o parte. (4) Peloponesienii s-au avîntat 
să înceapă cei dintîi atacul, cu intenţia de a depăşi flancul 
drept al atenienilor şi de a-i încercui din afară prin flan¬ 
cul stîng, dacă vor putea, şi voind apoi să împingă mijlocul 
frontului spre uscat, care nu era departe; atenienii, cunoscînd 
intenţiile duşmanului, le-au ieşit în întîmpinare pe acolo pe 
unde duşmanii voiau să-i încercuiască si i-au învăluit, însă 
flancul lor stîng depăşise de acum promontoriul care se nu¬ 
meşte Cynossema 18 . (5) în urma unei astfel de acţiuni în mijlo¬ 
cul frontului au rezistat ei cu corăbii slabe şi împrăştiate, 
mai ales că aveau şi corăbii mai puţine, iar ţinutul de la 
„mormîntul cîinelui“ era prăpăstios şi colţuros, astfel că cele 
ce se întîmplau acolo nu puteau fi zărite de departe. 


105 (1) Peloponesienii, năpustindu-se asupra mijlocului fron¬ 
tului, au împins spre uscat corăbiile ateniene şi, apoi, au 
debarcat pe ţărm, avînd un mare avantaj faţă de duşmani. 

(2) Să reziste în mijlocul frontului n-au putut, nici cei de sub 
comanda lui Thrasybullos, din flancul drept, din cauza mul¬ 
ţimii corăbiilor care atacau, nici cei de sub comanda lui 
Thrasyllos n-au putut să dea ajutor din flancul stîng (deoa¬ 
rece Cynossema nu se putea vedea din cauza promontoriului 
şi de vreme ce, pe de altă parte, syracusanii şi alţi duşmani, 
nu mai puţin numeroşi, rînduiţi, în linie de bătaie, îi ţineau 
la distanţă) mai înainte ca peloponesienii, socotindu-se vic¬ 
torioşi, şi urmărind fiecare, fără teamă, cîte o corabie, să 
înceapă, într-o parte a frontului lor, să intre în dezordine. 

(3) Cînd cei de sub comanda lui Thrasybullos au văzut coră¬ 
biile care veneau împotriva lor, au încetat înaintarea împotriva 
flancului duşman şi s-au retras îndată, totuşi, au început să 
reziste şi să respingă pe duşmani, apoi, surprinzînd corăbiile 
în partea frontului peloponesienilor care era victorios, au 
început să le dea lovituri şi, aproape fără luptă, au vîrît groaza 

în cei mai mulţi. Syracusanii, tocmai cedaseră şi ei în faţa 
ostaşilor de sub comanda lui Thrasybullos, au început să 
fugă cînd au văzut pe ceilalţi fugind. 

106 (1) După respingerea şi retragerea peloponesienilor, mai 
întîi spre rîndul Meidion, apoi în cetatea Abydos, atenienii 
au luat doar cîteva corăbii — Hellespontul, fiind strimt, le 
oferea puţine locuri de refugiu duşmanilor — dar desigur 
au dobîndit această victorie a luptei navale la un moment 
foarte potrivit. (2) Intr-adevăr, o bucată de vreme atenienii 
temîndu-se de flota peloponesienilor din pricina insucceselor 
avute pe o perioadă scurtă de timp şi din pricina dezastrului 
suferit în Sicilia, au încetat de a-şi mai face ei singuri repro¬ 
şuri şi de a mai socoti pe duşmani capabili în ceea ce priveşte 
flota. (3) Au capturat deci atenienii de la duşmani opt co¬ 
răbii chiene, cinci corintiene, două ambraciote, două beoţiene 
iar leucadiene, lacedemoniene, syracusane şi peleneene nu¬ 
mai cîte una de fiecare; iar ei înşişi au pierdut cincisprezece 
corăbii. (4) înălţînd deci un monument în cinstea biruinţei 
pe înălţimea de la Cynossema, strîngînd resturile de corăbii 
şi predînd duşmanilor morţii după înţelegerea de armistiţiu, 
au trimis la Atena o triremă ca să vestească victoria. (5) 
Atenienii, cînd a sosit corabia şi au aflat de această faptă 
norocoasă, neaşteptată care survenise după dezastrele suferite 
în Eubeea şi după nenorocirile care se întîmplaseră în timpul 
răscoalei, au prins mult curaj şi au socotit că puterea lor 
este încă mare şi că, dacă vor acţiona cu avînt, vor putea 
să învingă. 

107 (1) După lupta navală, în a patra zi, atenienii din Ses- 
tos, pregătind cu zel corăbiile, au plecat spre Cizic, care se 
desprinsese de ei. Şi, zărind cele opt corăbii, care veniseră 
de la Byzantion, ancorate la Harpagion şi Priapos, au plu¬ 
tit spre ele şi, învingînd în luptă pe soldaţii de pe uscat, au 
capturat corăbiile. Ajungînd şi la cetatea Cizic, care nu era 
înconjurată de ziduri, iarăşi au atras-o de partea lor şi şi-au 
procurat bani. (2) în timpul acesta au pornit şi peloponesienii 

din Abydos spre Elaius şi au luat corăbiile capturate, care erau 
în bună stare, căci pe celelalte le incendiaseră elaiunţii şi 
au trimis la Eubeea pe Hippocrates şi pe Epicles ca să aducă 
corăbiile de acolo. 

108 (1) în acest timp a venit şi Alcibiades cu cele trei¬ 
sprezece corăbii, de la Caunos şi din Phaselis la Samos, ves¬ 
tind că împiedicase corăbiile feniciene ca să nu ajungă la 
peloponesieni şi că făcuse pe Tissaphernes să le fie atenie- 
nilor mai prietenos decît înainte. (2) Apoi, echipînd nouă 
corăbii, pe lîngă celelalte pe care le avea din Halicarnas, a 
procurat mulţi bani şi a înconjurat insula Cos cu ziduri. în¬ 
deplinind aceste fapte şi lăsînd un comandant pe insula Cos. 
spre toamnă s-a întors iarăşi la Samos. (3) Tissaphernes, care 
se găsea la Aspendos, cind a aflat că corăbiile peloponesieni- 
lor veniseră de la Milet în Hellespont, a pornit spre Ionia. 

(4) în timp ce peloponesienii erau în Hellespont, antandrienii 
— aceştia sînt eolieni — pornind de la Abydos pe jos, peste 
muntele Ida, au introdus hopliţi în cetate, căci fuseseră ne¬ 
dreptăţiţi de Arsaces persanul, locotenentul lui Tissaphernes. 
Arsaces nedreptăţise şi pe delienii care locuiau în Atramytion, 
atunci cînd, folosind prilejul curăţirii Delosului, ei se desprin- 
seseră de Atena; el si-a creat o duşmănie ascunsă si le-a ves- 
tit aristrocraţilor sosirea armatei, spunînd că o aduce în 
semn de prietenie şi de alianţă. Apoi, pîndindu-i cînd prîn- 
zeau, şi, înconjurîndu-i, pe cei de acolo i-a ucis cu suliţele. 

(5) Temîndu-se, deci, de el din pricina acestei comportări şi 
temîndu-se ca să nu săvîrşească vreo astfel de nelegiuire şi 
împotriva lor, mai ales că el le pretindea şi alte impozite pe 
care nu le puteau suporta, au izgonit garda lui de pe acro¬ 
polă. 

109 (1) Tissaphernes, aflînd că şi această faptă este a pe- 
loponesienilor şi nu numai de cea de la Milet şi de cea de 
la Cnidos, (căci şi de acolo fuseseră izgoniţi străjerii lui), 
socotind că el a fost foarte mult învinuit de ei, şi temîndu-se 
să nu-i mai dea şi altă lovitură, îngrijorat cum era ca nu 

cumva Pharnabazos, primindu-i într-un timp mai scurt şi cu 
o cheltuială mai mică, să-i ajute mai mult decît el însuşi pe 
atenieni să se redreseze, plănuia să se îndrepte spre ei la 
Hellespont, pentru ca să le reproşeze şi cele ce se întîmpla- 
seră cu Antandros, şi pentru ca să spulbere şi învinuirile 
care i se aduceau lui în legătură cu corăbiile feniciene şi cu 
altele. Sosind el, deci, mai întîi la Ephes, a adus un sacrificiu 
zeiţei Artemis. (2) Cînd s-a terminat iarna de după această 
vară, s-a împlinit anul al douăzecişiunulea 19 . 





NOTE 


46 — Războiul peloponeziac 




CARTEA I 


11 Thucydides arată şi numele cetăţii din care se trăgea, avînd în vedere 
publicul grec căruia i se adresa. La fel făcuseră şi 'Hxaxaloi; MiXrj- 
aioţ, Hecateu din Milet şi 'Hpo5oxo<; 1 AXtxapvaa<je{j<; 
Herodot din Halicarnas. Cînd se adresa publicului 
atenian Thucydides îşi dădea numele tatălui. Vezi A. W. G o ru¬ 
in e, A Historical Commentary on Thucydides, voi. I, 1945, 
p. 89. 

2 Cuvintele coc; e7roXs(i.Y)aav Tcpbc; aXXrjXou<; cum s-au luptat între ei au 

fost diferit interpretate de savanţi. De pildă, pentru a ne mărgini 
la cîteva exemple, K. W. K r ii g e r, ediţia cu note din 1860, 
voi. I, p. 1, traduce in welcher Weise (în ce chip), I. C 1 a s s e n, 
ed. Thucydides, din 1897, voi. I, p. 1 este de părere că prin cuvin¬ 
tele citate istoricul înţelege eine wahrheitsgetreue Darstellung (o 
expunere veridică), iar A. W. G o m m e, op. cit., în loc. cit. 
crede că istoricul grec a voit să arate că el se limitează la istoria 
„militară, navală, şi politică" a războiului şi nu face o istorie a 
Greciei în timpul războiului. Noi nu credem că Thucydides a voit 
să exprime această limitare, cum consideră Gomme. Mult mai 
verosimilă este părerea lui Classen, cu atît mai mult cu cît, în 
acest capitol, istoricul este preocupat de ideea adevărului istoric. 

3 Nu ştim exact care era forma primelor însemnări pe care le lua 

istoricul despre faptele petrecute. 

4 a^oXoytoTaTov „cel mai vrednic de a fi menţionat" adică „cel mai 

de seamă". 

3 Inclusiv războiul troian. 

8 7rapa<jXEuf) xe 7xoujy] pregătirea tuturor mijloacelor. Aici istoricul 
se referă mai ales la preparativele militare şi, poate, financiare. 
Politicul este enunţat în fragmentul de frază care urmează. 

7 Thucydides are aici în vedere cetăţile neutre, Argos, cetăţile din 

Achaia, pe cele din Sicilia, şi din sudul Italiei. 

8 Aici se referă la evenimente foarte vechi, pentru care nu existau 

documente demne de încredere, ci erau transmise numai prin legende 
şi mituri. I. Classen, op. cit., p. 2, crede că în textul care 
ne-a parvenit este o lipsă, socotind că expresia /povou 7:Xf|0oţ 
nu se poate referi la epoca războaielor medice. Nu este nevoie să 
presupunem o lipsă, deoarece expresia xal eti 7raXaioxEpa şi încă 
şi mai vechi este suficientă pentru a se înţelege că este vorba despre 
timpuri foarte îndepărtate. Vezi A. W. Gomme, op. cit., în 
loc. cit. 

9 ’EttI (iaxpoTatov îndelungă cercetare se referă atît la amploarea cer¬ 

cetării, cît şi la timpul îndelung al meditării. 

10 Autorul se referă, probabil, atît la acţiuni de altă natură, cît, pro¬ 

babil, şi la cultura materială. 

11 9 atvexai cu participiul trebuie tradus prin „este evident”. 

12 Este vorba mai ales de strămutările săvîrşite sub imperiul constrîn- 

gerii. 

18 Aici istoricul are în vedere mai ales grupările tribale. 

14 Mijloace materiale, mobilier, corăbii etc. 

15 Adică Elada. 

15 Cîmpiile şi văile rîurilor. 

17 Auvdjxeis „puteri” pe care le dădea fertilitatea solului, care, spo¬ 

rind forţa economică a unor pături sociale, le mărea şi puterea 
politică. Concret, Thucydides se referă la bogăţiile de tot felul. 

18 Este mai prudent a socoti că subiectul, marcat de predicatul e<p0e'i- 

povxo este cuvîntul 'populaţiile decît cetăţile. 

19 De oameni de alt neam, de alt trib şi, probabil, străini. 

20 to XeTTxoyewv „subţirimea” deci „ariditatea”, „nerodnicia” pămîn- 

tului. Aci, se vede tendinţa lui Thucydides de a întrebuinţa abstracte 
neutre. 

21 Că Attica n-a cunoscut strămutări. 

i 2 Ol 8b Suvoctcotocxoi „cei mai puternici”, în sensul că aveau bogăţii, 
deci „cei mai bogaţi”. Nu ştim în ce mlsură Thucydides a fost 
conştient, teoretic, de importanţa factorului economic în lupta 
de clasă. Faptele sînt prezentate, însă, cu o exactitate uimitoare 
pentru vremea sa. 

28 Oux f[xiaxa = paXiaxoc „mai ales”, „foarte mult”. 

24 De arme, desigur, în contextul de idei dat. 

26 Adică Elada purta numele populaţiei de căpetenie, care o ocupa. 
28 Thucydides întrebuinţează cuvîntul rcdXeiţ cetăţi. Este demnă de 

reţinut întrebuinţarea acestui cuvînt pentru vremile la care se 
referă istoricul. 

27 âxvixfj<rai „a învins”, „a sfîrşit prin”. 

28 Credem că este mai bine ca dvxi7xaXov să fie luat adverbial şi nu 

legat de eţ £v ovoţxoc. 

29 Thucydides crede că, la început, se numeau eleni numai locuitorii 

de prin diferite cetăţi, care vorbeau limba elenă, şi că, mai tîrziu, 
acest nume s-a dat şi altor populaţii. 

80 în sensul că nu erau jefuite de piraţi. 

81 în text este eu&aipovcov fericiţi. Cei bogaţi erau socotiţi fericiţi. 

82 7tXr)0ei Xp7)(xdTov aici XP 7 )^ însemnează obiect de preţ, transpor¬ 

tabil, deci, la plural, comori. 

88 Asupra atitudinii la Thucydides faţă de poeţi a se vedea studiul 
introductiv, p. 42. 

84 Adică din afara Peloponesului. 

85 Adică prevăzute cu margini înalte de scînduri, care îi protejau pe 
vîslaşi. 


724 


NOTE — CARTEA I 


84 T i r a n i a, formă de guvernămînt, în care un singur om deţine 
puterea şi conduce după bunul său plac. Tiranii, un fel de dicta¬ 
tori fără termen, au apărut ca forme de tranziţie, de la violentele 
şi adesea sîngeroasele lupte dintre aristocraţia funciară, pe de o 
parte, şi clasele meşteşugăreşti şi comerciale, pe de alta, la demo¬ 
craţie. Tiranii se bazau pe una din clase, cei mai mulţi pe mase. 
Multe tiranii au fost binefăcătoare pentru unele cetăţi, asigurînd 
dezvoltarea meşteşugurilor, negoţului, artelor şi reducînd la tăcere 
facţiunile politice în luptă. Nume de tirani, renumiţi pentru servi¬ 
ciile aduse cetăţilor pe care le-au guvernat sînt: Polycrates din 
Samos, Gelon din Syracusa, Cypselizii din Corint, Pisistratzii din 
Atena etc. Tiraniile au apărut în secolele VIII—VI, în Elada. 

37 Basilia, formă de guvernămînt într-un polis, condus de basileis 

„regi"', de fapt şefi de triburi, în fruntea cărora se afla, mai mult 
onorific, basileul tribului celui mai puternic. 

38 tepatu cu onoruri mai ales acelea de „comandant de ofiţeri", 

„judecător" şi preot. 

89 Anterioară anului 650 î. e. n., deci cînd Periandros, tiranul Corin¬ 
tului, a supus Corcyra. 

40 Emporion, „tîrg", loc pentru depozitarea şi vînzarea mărfurilor pe 
uscat, în interior, sau la mare. Mărfurile erau aduse din interior 
sau de pe mare. 

41 5(p7][idT(ov „bunuri în general". 

42 Pentecontere, corăbii cu cinci rînduri de vîsle. 

48 Corăbii care,datorită lungimii.se deosebesc puţin de corăbiile de comerţ. 
44 Corăbii acoperite. 

46 Nu se ştie exact cînd a avut loc acest război dintre Chalcis şi Eretria. 
G. B u s o 11, op. cit. I, 455, presupune anul 700 î. e. n., 
I. B e 1 o c h, op. cit. I, 338, 570 î. e. n. Vezi A. W. G o m m e, 
op. cit., voi. I, p. 126. 

46 Codex Laurentinus prezintă lecţiunea xiuns întemeiere adaptată de 

mulţi editori moderni. Dimpotrivă Vaticanul şi alte manuscrise 
dau lecţiunea XTryuv cîştigare, ocupare, care este conformă cu reali¬ 
tatea, căci Sparta exista înainte de invazia dorienilor. Totuşi este 
posibil ca Thucydides să fi comparat ocuparea Spartei, de către 
dorieni, cu o întemeiere. 

47 în anul 490 î. e. n. 

48 Expediţia lui Xerxes. 

49 Este vorba de conflictele care au avut loc între 459—446 î. e. n* 

60 Pitane, localitate în Laconia. Batalionul, despre care se vorbeşte 

în text, a fost constituit din oameni recrutaţi din Pitane. 

61 Asupra demegoriilor. A se vedea studiul introductiv, pag. 115 şi urm. 

62 Concepţia lui Thucydides despre istoriografie a fost discutată în 
studiul introductiv, pag. 82. 

63 Prin cele două bătălii navale şi cele două bătălii terestre ale pri¬ 

mului război se înţeleg bătăliile navale de la Artemision şi Sala- 
mina şi bătăliile terestre de la Thermopylai şi Plateea. 

64 Adică a războiului peloponesiac. A se vedea studiul introductiv, 
pag. 23. 

55 Tratatul de treizeci de ani între atenieni şi peloponesieni a fost 
încheiat în anul 446 î. e. n. 

58 Asupra cauzelor războiului peloponesiâc la Thucydides, a se vedea 
studiul introductiv, pag. 23 şi urm. 

67 Cetatea care întemeia o colonie era numită, în raport cu colonia, 

„cetatea-mamă” (fi7]xp67roXt<;). 

58 toî>£ Suvaxo’Ji; = aristocraţii, în opoziţie cu poporul. 

69 Mxexoci = „suplicanţi”, adică oamenii care se refugiau la altarul 
unui zeu, adesea în templu, pentru a se pune sub protecţia zeului. 
Teoretic, omorul în templul sau la altarul unui zeu era oprit. 
* 60 Adică pe Apollon, vezi indicele de nume. 

81 Onorurile la jertfe constau din preluarea, de către un corcyreian, a 
operaţiilor preliminare sacrificiului, stropirea animalului cu apă 
sfinţită, tăierea cîtorva fire de păr de pe capul animalului etc., 
care, de fapt, reveneau unui corintian. 

62 Să plece îndată sau, poate, de loc. Depunînd bani, ei veneau în aju¬ 
torul întemeierii coloniei. 

68 Cephallenieni, locuitori ai insulei Cephallenia. 

64 Epidaurieni, locuitori ai Epidaurului. 

85 Leucadieni, locuitori ai insulei Leucas. 

88 Phliasieni, locuitori ai oraşului Phlius, din nordul Peloponesului 
(azi Polifengos). 

87 Eleieni, locuitori ai oraşului Elis din Elida, ţara din nord-vestul 

Peloponesului, unde se afla Olympia. 

88 Sicyonieni, locuitori ai localităţii Sicyon. 

69 axaxiov este o corabie uşoară. 

70 Semnalul consta dintr-un steag arborat, pe mare la un catarg, iar 

pe uscat la o prăjină. 

71 7rXr)6ou<; xai oXXou vewv = mulţimea şi gloata corăbiilor. 

72 crropdSas = ici şi colo, adică în dezordine. 

73 rpij^vocv xpoueiv „a bate pupa” însemnează a da o corabie înapoi, 

cu pupa înainte. 

74 xeXr|tiov era un vas mic, cu un rînd de vîslaşi. 

75 auve^T) Y ev E<*0ai „s-au întîmplat să se producă”. A se vedea concepţia 

lui Thucydides despre t vxy, pag. 80. 

78 Locuitorii cetăţii Potideea. A se vedea indicele de nume. 

^ 7 Epidemiurgii erau magistraţi ai polisurilor doriene însărcinaţi cu 
inspectarea coloniilor. 

78 Bottiaii erau locuitori ai regiunii Bottiaia în sudul Macedoniei. A 

se vedea indicele de nume. 

79 Pentru datarea desprinderii Potideei de Atena, a se vedea tabloul 

cronologic al evenimentelor. 

80 dyopa înseamnă, între altele, piaţa, locul unde se vindeau mărfu¬ 

rile, apoi mărfurile înseşi. 

81 auXXoyov <j<pajv afjxdjv nu apella. 

82 7roXitetaţ xal ofxiXoc; = raporturile în viaţa publică şi particulară. 

83 în legătură cu înţelesul cuvîntului xuX*), a se vedea studiul intro¬ 

ductiv, pag. 80. 

84 Adică perşii, comandaţi de Xerxes. 

85 | n 

ceea ce priveşte comportarea spartanilor, după înfrîngerea per¬ 
şilor, a se vedea studiul introductiv, p. 33 şi urm. 

86 xuv$iveikT<xi are sensul de „este în cumpănă", „se află într-o situa¬ 

ţie nesigură". 

87 Oi 7 roXXoi în sens, oarecum, depreciativ, adică oamenii neexperi¬ 

mentaţi în contrast cu aristocraţia. 

88 Nedefinitul grec xiţ se poate traduce aici cu persoana a Il-a plural,. 

întrucît Archidamos are în vedere tocmai auditoriul. 

89 Aluzie, în primul rînd, la atenieni. 

90 ’AOrjvaicov to xoivov = comunitatea atenienilor, adică atenienii. 

91 Textul este aici nesigur. Codicii dau auTcov tcov, K. W. K r ii g e r,. 

ca şi I. C 1 a s s e n, în ediţiile citate în bibliografia generală, 
citesc rcov aXXcov, pe cînd O. Luschnat, Thucydides, cărţile 
I, II, 1960, citeşte [auTovxcov] 8s aXXcav, ceea ce pare mai 
rezonabil. 

92 ^uvepyaopLEvcov = al unor oameni care au colaborat, deci au lucrat 

împreună, ajutîndu-se organizat. 

98 Construirea zidului şi solia lui Themistocles la Sparta au avut loc- 
în anul 478 î. e. n. 

94 Textul nu este clar. Ed. Schwartz la O. Luschnat, op. cit., 

p. 81, a propus o completare: £7r'aoT(bv xal e^wOev piev* 

TetpaYcbvouţ dxpiPâ)? tet(jlk]plevou 5 ET:’aXXf|Xou<; = celor care mergeau 
în aceeaşi direcţie. Şi, în partea exterioară, aşezau unele peste altele 
pietre dreptunghiulare tăiate cu precizie. 

95 Portul Pireu era situat mai jos decît cetatea Atena pe care istoricul 

o numeşte aici „Cetatea de sus". 

98 Textual: că este mai degrabă o imitaţie a tiraniei decît strategie. 

97 A mediza însemnează a duce o politică favorabilă intereselor perşi¬ 

lor. 

98 Hellenotamiai — hellenotami, adică colectorii şi administratorii. 

contribuţiei de la membrii Ligii. 

99 Pasaj interesant pentru modul cum şi-a compus Thucydides opera. 

A se vedea studiul introductiv, pag. 39 şi urm. 

100 Locuitori ai cetăţii Carystos. A se vedea indicele de nume. 

101 Bătălia de la Eurymedon s-a dat în anul 468 î. e. n. 

102 Locuitori ai cetăţii Thasos. 

103 Hiloţii erau sclavi spartani. A se vedea notiţa istorică la Viaţa lui» 
Lycurg, scrisă de Plutarh, Vieţi paralele, voi. I, Editura Ştiinţifică, 
Bucureşti, 1960. 


104 


Periecii ol 7tEploixoi 1) vecini; 2) locuitori liberi ai unei cetăţii 

laconice, în afară de Sparta; 3) spartanii propriu-zişi, în opoziţie 
cu hiloţii şi neodamozii. 


105 Thuriaţii erau locuitorii cetăţii Thuria (azi Paleokostro), în Messenia.. 

106 Aithaii, locuitori ai Aithiei, oraş ocupat de perieci, probabil pe 
teritoriul Messeniei. 

107 Expediţia lui Cimon în Cipru a avut loc în anul 450 î. e. n. 

108 „Războiul sacru" a avut loc în 448 î. e. n. 

io# Byzanţii — locuitori ai cetăţii Byzantion de la Bosfor. 

110 Aici este vorba despre zeul Apollon. 

111 Adică banii din templul zeului. 

112 apexâţ xidaOai. = a-şi dobîndi merite, prin care să exceleze. 

118 De subliniat metoda preconizată aci de orator. 

114 Cred că Reiske are dreptate cînd citeşte cu scoliastul Tauta şi nu 
tocutoc pentru că, în cazul de faţă, generalul include particularul. 

115 Aci este vorba despre zeiţa Athena. 

116 Textul este nesigur. Unele manuscrise prezintă lecţiunea ârcl toîţ 

Pcoţxoîţ şi atunci E7ul s-ar lua cu tcov ae|xvcbv Oewv. H. M ii 11 e r, 
op. cit., pune între croşete cuvintele ev to îq iar D o b r e e, 

ed. Thucydide, pur şi simplu le suprimă. Noi citim cu O. Lusch- 
nat: roiţ (3co|xot<;. 

117 Adică Athena. 

118 Adică din pricina înrudirii cu alcmeonizii. 

119 Dus de eleni împotriva perşilor, în sensul că elenii, după înfrîn- 
gerea perşilor, trecuseră la ofensivă. 

120 t a npbţ pocai^Ea Trpay^aTa 7rpaaaetv = să facă, să pună în acţiune 
tratativele cu regele. 

121 Cu fastul persan, neobişnuit pentru greci. 

122 tţj dpyÂ ofoo* x a ^ e7U ă un fel de a fi insuportabil, din cauza trufiei 
brutale. 

128 Scytala, mijloc folosit pentru transmiterea mesajelor secrete, se 
făcea în felul următor: se luau două bucăţi de lemn de formă 
cilindrică, perfect egale ca mărime; una se oprea la Sparta, iar 
alta se dădea comandantului, ambasadorului etc. Pe bucata rămasă 
la Sparta se înfăşură o fîşie de piele, lungă şi îngustă, pe care se 
scriau ordinele către diferiţi demnitari plecaţi în străinătate. Fîşia 
de piele se lua apoi de pe bucata de lemn. Citirea ordinului nu 
se putea face decît dacă fîşia de piele era înfăşurată pe o bucată 
de lemn absolut exactă cu cea rămasă la Sparta. 

124 vaoxXyjpoc înseamnă: 1. armator, proprietar de corăbii; 2. cel care 
conduce o corabie. 

126 Artaxerxes, vezi indicele de nume. 

128 Podul de vase făcut de Xerxes peste Hellespont, în 480, cînd por¬ 
nise cu armata împotriva grecilor. 

127 S-ar părea că âxetvou se referă la rege. Este mai probabil, însă, 
că Thucydides a introdus acest pronume spre a evita repetiţia. 

128 Adică la comerţul cu Attica. 

129 arco iojv 6 (xolcov = de la nişte oameni care se găsesc în situaţii 
egale, deci cu drepturi egale. 

180 (ppouptov: 1) post întărit; 2) garnizoană. ajiovecrOai „a plăti" are 
aici sensul de „a se răzbuna". 

181 Dintre cetăţenii atenieni, numai theţii făceau serviciul pe corăbii, 
restul erau străini, angajaţi cu plată. 

132 Metecii erau străini, domiciliaţi la Athena şi obligaţi să plătească 
o taxă de 12 drahme, numită jiexoLxiov. 

138 Război fără crainic înseamnă: 1) război neaşteptat, pentru decla¬ 
rarea căruia n-a mai fost timp ; 2) război implacabil, unde nu s-a 
admis declararea prin crainic. 

CARTEA A II-A 

1 Beotarhii erau şefi politici şi militari ai cetăţilor confederate din 

Beoţia, aleşi în fiecare an. 

2 Stadiu — unitate de măsură, echivalentă cu 177,6 metri. 

3 Adică la populaţiile neelenice. 

4 SOvajug „putere”, aici, are sensul lui dpxr) „dominaţie”. 

6 ocutotj „acolo” = în Pelopones, nu în Sicilia, căci altfel „din” nu şi-ar 
mai avea rostul. 

6 Adică atunci cînd vin paşnic, iar nu cu o flotă întreagă, ca la război. 

7 în text oX'tyov te etuevoouv oi)8&v dfKpoxepoi, „nici unii nici ceilalţi 

nu aveau planuri mici”. 

8 xexcoXuaOai, are rostul de a arăta siguranţa realizării acţiunii în 

viitor. 

9 Este vorba despre contribuţiile stabilite la constituirea Ligii de la 

Delos. 

10 Ceea ce era perfect adevărat, dată fiind amploarea războiului care 

începea. 

11 ’Opyr), în opoziţie cu vo’Jţ minte, raţiune, inteligenţă înseamnă „stare 

afectivă puternică”, mai ales de mînie, iritaţie, ură. Aici este vorba 
de exaltarea războiului. 

12 d{iuvea0ai are aici înţelesul de a plătit neprevederea. 

18 în textul grec subiectul este nedeterminat. în româneşte însă nu 
se poate traduce aşa, căci s-ar pierde prea mult din vigoarea afir¬ 
maţiei. 

« 

14 rrdaxovTaţ pătimind nu se referă la năai. 

16 ex tcov dTto[3aiv6vTcov din ceea ce va rezulta, adică, mai liber de 

pe urma evenimentelor . 

18 XP^a™ a însemnat la început, la singular, „lucru de uz obişnuit”, 
„obiect”, la plural a însemnat „bunuri”, „case”, „mobile”, apoi 
„bani”. 

17 în text dpyupiou E7rtar)Hou argint marcat, adică făcut monedă şi mar¬ 

cat cu o inscripţie. 

18 ’Avd07)na înseamnă: 1. ofrandă religioasă, statuie trepied; 2. orna¬ 

ment, podoabă. 

19 Scoliastul precizează: tronul cu picioare de aur al lui Xerxes şi 

sabia lui Mardonios. 

10 Synoiciile, de la auvoixicrpds locuire la un loc, colonizare. 

81 Este vorba de zeiţa Athena. 

22 Thucydides întrebuinţează cuvîntul to &cttu: 1 ) oraşul în opoziţie 
cu satul; 2) oraşul de sus, în opoziţie cu Pireul. 

28 to fjpwov „templul unui erou mitologic". 

24 Asupra metodei cronologice adoptate de istoric, a se vedea studiul 
introductiv. 

26 Le recitau melodic, oracolele fiind în versuri. 

28 7capâ aqaim avxoîs la ei înşişi, adică ei înşişi. 

27 Locuitorii cetăţii Larissa, din Thessalia. 

28 Locuitorii cetăţii Pharsalos, din Thessalia, azi Persala. 

29 Locuitorii cetăţii Parasioi din Thessalia. 

30 Locuitorii cetăţii Cranon, din Thessalia, azi Palea Larissa. 

31 Pyrassi, locuitorii cetăţii Pyrasos, în Thessalia. 

32 Gyrtonii, locuitorii cetăţii Gyrtone, în Thessalia. 

38 Locuitorii cetăţii Pherai, din Thessalia, azi Velestina. 

34 în text este xţj rrapaoxeu^ xaUTfl cu această pregătire, adică armata 
cu echipamentul ei. 

36 Manuscrisele bc au 7 cepaixr|v, iar Stephanos Byzantios dă Tpouxf)v. 

Peiraice este mai potrivit cu Oropos, căci înseamnă «ţinut de 
margine ». 

38 Cuvîntul grec este xiveîv să pună în mişcare, adică să ia banii, să-i 
cheltuiască. 

37 CTxpaxoTceSov înseamnă: 1 ) locul pe care se aşază o armată, tabăra; 

2 ) armata. 

38 Logazi, de la cuvîntul grec Xoycu; = unitate militară constituită 

din trupe de elită. 

39 Adîncătura Elidei, adică regiunea maritimă a golfului Cylle- 

nios. 

40 în text x oct 3c oeXrivyjv = socotit după schimbările lunii. 

41 Proxenos înseamnă: 1) oaspete public, titlu de onoare acordat unui 

grec sau străin, care aducea servicii unei cetăţi; 2 ) străin care 
apăra, într-o cetate, interesele compatrioţilor săi. Primul sens este 
cel mai frecvent. 

42 Peltaştii erau soldaţi de infanterie uşoară, înarmaţi cu scutul. 

48 In text este dOpoov, adică în masă. 

44 Adică putea să aducă ceva, dacă vrea. 

45 în text este ouvexcpspei, rar întrebuinţat cu sensul de a participa 

la o înmormîntare. Sensul prim fiind a aduce, în acelaşi timp (la 
rug). 

48 în text 8 y) v llo(tÎ 4 = pe cheltuiala publică, în opoziţie cu l 8 La = în 
particular. 

47 în text £uvei 8 o)S = conştient de ceea ce se spune ştiind despre ceea 

ce este vorba. 

48 în text este dp/fy — conducere, hegemonie, dominaţie. 

49 în text este auTapxeoxdxyjv = care îşi poate singură satisface ne¬ 

voile. fără importuri sau ajutoare din afară. 

50 în text este ’e 7 ciTT| 8 eu(n<; = 1 . ocupaţie cu ceva, cercetare; 2 . prac¬ 

tică ; 3. fel de viaţă. 

51 în text este 7roXneia<;: 1) calităţile şi dreptul unui cetăţean; 2) felul; 
de viaţă al unui cetăţean; 3) formă de guvernămînt, constituţie,, 
regim politic. 

62 în text este to [at] 6Xiyoix;, dXX* kţ ^Xeiovaţ oixeîv = nu este- 
locuită [apoi administrată, condusă] în interesul, deci de către... 

56 d£icoai<;: 1) stimă, consideraţie, prestigiu ; 2) rang, demnitate; 3) 
opinie, principiu. 

64 rpoTijiaxai este onorat cu precădere. 

56 Textul nu este atît de clar. 7rpoati0e{A£voi înseamnă, probabil, 
a adăuga, în lege, şi prevederi pentru faptele numite de istoric 
d^y)(Aiou<; = care nu comportă o pagubă materială, pasibilă de 
pedeapsă, dar care sînt supărătoare din punct de vedere moral 
dxB^Scbv are sensul de „acţiune supărătoare". 

56 Oualoaţ = serbări care începeau cu sacrificii aduse zeilor. 

57 xaTaaxeur) = pregătire materială a unei serbări, fast. 

56 [aeXeiou = exerciţiu, exercitare, repetare a unor tactici şi teme- 
militare. 

59 în armată, desigur. 

60 Cu meşteşuguri, comerţ etc. adică cu alte îndeletniciri decît cele 

politice. 

61 ,, y)vav'cid)[AeOa = ne-am opus şi, deci, sîntem opuşi. 

62 apetr|, sensul acestui cuvînt este foarte complex. De aceea, dăm 

cîteva din accepţiile de bază, spre a ajuta la înţelegerea mai exactă : 
1) merite sau calităţi prin care cineva se distinge; 2) curaj; 

3) acţiuni nobile; 4) consideraţie, onoare ; 5) serviciu făcut cuiva. 
62j4 autapxeţ = vezi nota 49. 

66 tpoTToţ : 1) direcţia unei conducte; 2) fel, mod, chip; 3) fel de a 
gîndi şi de a se comporta, caracter, moravuri. 

64 Adică nu priveşte cu dispreţ pe învingători. 

65 CT 7 )[i.eicov = monument şi orice obiect care este dovada unei fapte. 

66 Sixaiouv'ceţ iay, d 9 <xipE 0 fivai autr^v = socotind că nu este drept să 

li se răpească. 

67 înainte de a muri, nu se putea cunoaşte exact amploarea vitejiei 

unui om, dar, după ce a murit, moartea nu numai că a arătat-o 
cea dîntîi, în amploarea ei, dar a confirmat-o şi cea din urmă, 
deoarece, după aceea, eroul n-a mai săvîrşit nimic. 

66 Adică aceia care, în viaţa politică, nu s-au ilustrat prin nimic, iar 
viaţa particulară nu le-a fost prea strălucită. 

69 Tijxwpia înseamnă respingerea unui duşman, dar şi pedepsirea lui. 

70 89 iEa 0 ai = a se îndrepta, a tinde spre, apoi, a obţine. 

71 De remarcat antiteza dintre succesul nevăzut şi acţiunea de respin¬ 

gere a duşmanului, care este un fapt concret. Antiteza este în 
esenţă între £Xtu<; = nădejde şi epyov = faptă. 

72 ax^f| nu se referă la tinereţea eroilor, ci se ia cu 86^? şi cu 8eou<;, 

iar d7Ty)XXdy7)aav este fără regim. 

78 fe'pyv — P 1 ™ acţiunile la care vă determină contemplarea ei. 

74 în text este otix ăţiovvreţ = nu socoteau că e bine, nu voiau. 

76 în text âv xf ; [ii] TrpoCTTjxovcrfl = nu pe pămîntul natal, deci pe 

pămînt străin. 

78 Unii traducători redau cuvîntul spyov prin „monument". Credem 
că aci se face o antiteză între = starea sufletească şi ideile 

cu care se porneşte la acţiune, iar epY ov = acţiunea însăşi. 

77 Textual: „Aceia pe care-i pîndeşte schimbarea contrară în viaţă", 

adică aceia care sînt ameninţaţi de trecerea la o viaţă mai 
rea. r . 

78 Cea mai mare fericire, jertfirea pentru patrie, au dobîndit-o o dată 

cu sfîrşitul vieţii. 

79 7:pou(xd<j0ai = faptul de a fi stimat. 

80 Este vorba de o epidemie de ciumă. 

81 xe/vy) = meşteşug, pricepere mare în ceva, artă, în sens de meşteşug 

perfecţionat. 

82 xpfjvai = izvoare de apă curgătoare, care nu puteau fi otrăvite. 
88 în opoziţie cu Pireul. 

84 Necunoscător în ale medicinei. 

85 Himation = veşmînt care se purta pe deasupra, un fel de manta. 
88 Sindon: 1) ţesătură fină de in; 2) obiectul făcut din această ţesă¬ 
tură ; 3) un fel de rochie uşoară. 

87 la)(uo<; tcepi ti d<T0ev£ta<; = cu privire la puterea sau la slăbiciunea, 

deci puternic sau slab. 

88 âxaXtvSouvxo = a merge încoace şi încolo. 

89 Decît încercările de stăvilire ale oamenilor. 

90 Pentru morţii lor. 

81 dvopLiaţ = îndepărtare de la practicile tradiţionale, aici fără referire 
la morală. 

92 euSatpLovwv = fericiţi, lipsiţi de grijile existenţei, termenul pro¬ 
priu este 7rXou<no<; = bogat. 

98 Locuitorii cetăţii Chalcis. 

94 în text este ctuXXoyoi;, nu EXxXyjcyla. 

98 dvxurdXou; înseamnă „de aceeaşi greutate, pe măsura ei". 

98 Exepoi etepwv = unii pe alţii. 

97 Textual: nu trimiteţi crainic pentru negocieri. 

98 o’jtot xal 7 toXeuv xai iSiamov xpdxujxo'i eLoiv, adică ei sînt foarte 

puternici şi cînd este vorba de rivalităţile dintre cetăţi şi cînd este 
vorba de rivalităţile dintre particulari. 

99 în ceea ce priveşte interesele publice, cînd discutau şi aveau în 

vedere interesele cetăţii. 

100 în viaţa lor particulară. 

101 6 SfjpLoţ = poporul, în opoziţie cu bogaţii, aristocraţia; Suvaxoi = 
puternici, cu influenţă, datorită bogăţiei. 

xoa d^tco|jta: 1) preţ, valoare; 2) consideraţie, stimă; 3) onoare, rang^ 
demnitate; 4) voinţă, decizie; 5) cerere; 6) principiu de bază 
într-o demonstraţie. 

NOTE — CARTEA A II-A 


103 Sensul cuvîntului yvo)pL 7 ] este complex. Dăm principalele accepţii: 
1) gîndire, inteligenţă; 2) caracter, stare sufletească, dispoziţie; 
3) opinie, idee; 4) noţiune; 5) sentinţă, maximă. 

104 Adică la comanda armatei. 

105 Armata pedestră. 

106 Holcadă: vas de transport. 

107 Nemulţumit pentru că Alcmeon, fratele lui Amphilochos, ucisese 
pe mama sa Eriphyle. 

108 Prima alianţă dintre atenieni şi acharnanieni s-a făcut după 437 
î. e. n. cînd, probabil, a avut loc expediţia lui Phormion. 

109 Chaonii locuiau în Epir, în dreptul insulei Corcyra, în sudul actualei 
Albanii. 

110 în text E7ri>coupoi)<; = trupe auxiliare. 

111 aStxcoţ = fără motiv legal. 

112 Aici autorul se referă la proprietatea locuitorilor din Plateea. 

118 r^pwc; înseamnă: 1) nobil şef, stăpîn, comandant militar; 2) nobil 
prin talent, curaj ; 3) semizeu; 4) divinitate locală, patron de trib. 

114 Sepoeiţ: 1) piele, curea; 2) obiect făcut din piele. Cuverturi din 
piele; erau făcute pentru a proteja corăbiile de război şi pe luptă¬ 
tori într-un asediu. 

115 SicpQspaţ: piele apretată, membrană uscată şi rezistentă. Din acest 
fel de piele se puteau confecţiona saci, corturi sau haine pentru 
ţărani şi sclavi. 

110 în text este t 6 7rpoî>}(ov xfjc EnPoXrji; = capul de atac al berbecului. 

117 Arcturus, vezi indicele de nume. 

118 xi (TTpaxoTceSa, vezi nota 37. 

119 xi 7rXoîa = vase de plutit, în general; însoţit de un epitet, tcXoîov 
arată ce fel de vas era: aXieoxixov = de pescuit; (iaxpd = de răz¬ 
boi ; axpoyysau qpopxTqyd = de negoţ, comerciale. 

120 xeXeuaxal = şefii vîslaşilor, care dau ritmul de vîslire. 

l2l x6 [i ir; xaxi xpaxoţ vix7)0ev = „ceea ce a rămas din moral, neîn- 
frînt prin forţă'', adică moralul, curajul care n-a fost învins prin 
forţă. 

122 rîţs tŞ cbropaviri = prin rezultatul întîmplării nenorocite. 

123 x(p oux elxoTi = de ceea ce nu este în mersul verosimil al lucru¬ 
rilor, deci neprevăzut. 

124 în text este xara (xlav eTcl XEpcoţ 7rapa7cXEovTa<; = care pluteau 
cîte una în flanc. 

125 Cu care vîsla era legată la locul ei. 

126 Corabie strongylă, vezi nota 119. 

CARTEA A III-A 

1 xi forXa = armele, locul unde se aflau armele, apoi lagărul. 

2 Aceasta consta din înfigerea de pari în faţa portului, pari care puteau 

fi uşor legaţi între ei printr-un lanţ. 

8 Arcaşi, sciţi angajaţi cu plată. 


733 


N. I. BARBU 


4 Nu se ştie de unde vine epitetul de MoiXoek; al lui Apollon. Se crede 

că însemnează: 1) zeul din Maloeis; 2) bogat în mere (jxfjXov = 
măr) ; 3) zeul turmelor (ţxfjXov = oaie). 

5 Methymnienii — locuitorii cetăţii Methymna, în nordul insulei 

Lesbos, azi Molivos. 

8 Imbrioeii —■ locuitorii insulei Imbros. 

7 L,emnienii — locuitorii insulei Lemnos. 

8 oux eXaCTcrov e}(ovte<; = ţinîndu-se tot atît de dîrzi. 

9 vauaOaxpiov = loc unde corăbiile lăsau ancora, depozit naval, port. 

10 \Ayopa, vezi nota 9. 

11 &p£Tf| = totalitatea calităţilor morale, care, aproximativ sînt redate 

de cuvîntul românesc „cinste". 

12 &pexr| = lipsă de minciună şi ipocrizie, onestitate. 

13 După luptele de la Salamina şi Plateea. 

14 oux aSeeîc; e'ti ^jjlev „nu mai eram fără teamă". 

15 Mulţimea votanţilor împiedica rezistenţele izolate. 

16 Locuitorii insulei Chios. 

17 Textual „Situaţiile li se păreau că pot fi cîştigate spre a-şi întemeia 

dominaţia mai mult prin cuviinţa cuvîntului şi prin resursa gîn- 
dirii decît a forţei". 

18 xo’jg 7rpcoTou<; = pe cei dintîi slabi, pe primii care erau slabi, deci mai 

întîi pe cei slabi. 

19 7uatr) = care prezintă încredere. 

20 xotvoiepav = mai comună, adică pentru mai mulţi, deci mai 

extinsă. 

21 Cavalerii (i-7teî<;) constituiau la Atena a doua categorie de cetăţeni 

care aveau fiecare o recoltă anuală de 300 medimne de grîu, ulei 
şi vin, şi doi cai, dintre care unul era pentru slujitorul său. Li 
constituiau cavaleria ateniană. 

22 Zeugiţii constituiau a treia categorie de cetăţeni la Atena. Un zeugit 

avea o pereche de boi (£euyo<; = atelaj de două animale). 

23 Metecii, străini domiciliaţi la Atena. 

24 Textul este corupt. Steup (Rheinisches Museum, anul 24, pag. 350), 

crede că tot pasajul este interpolat. 

25 7TEpij36Xou<;: 1) incintă; 2) redută, tranşee; 3) curtea unei case, 

a unui templu. 

28 Piciorul era o unitate de măsură egală cu 0,296 m. 

27 ion &<J 9 aXou£ o.viiXa(3oivxo = să pună mîna pe ceea ce le oferea 

siguranţa. 

28 7rpoE8poţ: 1 ) cel care şade în primul loc; 2) preşedinte; 3) la 

Atena, prieten în exerciţiul funcţiunii. 

29 Armele grele erau scutul, lancea, platoşa, casca. 

30 Armele uşoare erau praştia, arcul etc. 

91 to’jţ Suvarouţ = cei puternici, adică bogaţi şi cu influenţă pe arena 
politică. 

82 Tivas se poate reda în româneşte prin nedefinitul se. 

33 în sensul că îşi susţinea cu multă tărie părerile. 

NOTE — CARTEA A III-A 


34 în legătură cu ideile lui Thucydides cu privire la raportul dintre 

drept şi forţă, a se vedea studiul introductiv, p. 103 şi urm. 

35 dycoviCTTri^: 1) luptător la jocuri, atlet; 2) luptător cu vorba, orator, 

om politic; 3) actor. Am tradus cu «agonişti», pentru a reda 
accepţia de «luptător» în toate sensurile pe care le are cuvîntul. 

36 zo e-jrperrsţ xou Xoyou = cuvîntare care să impresioneze mai mult prin 

exteriorul artei retorice decît prin adevăr şi folos. Textual tradu¬ 
cerea sună: «făloşia cuvîntului». 

37 Poporul, adică democraţii, în opoziţie cu oligarhii sau cu aristocraţii. 

38 Mina (p.vd) de argint valora o sută de drahme, iar drahma = 4,31 g. 

Mina era, ca şi talantul (60 de mine), o monedă teoretică. în prac¬ 
tică se întrebuinţa drahma şi subdiviziunile ei. 

39 în originalul grec ideea este redată prin nedeterminatul xocXov. 

40 Med este un singular colectiv, în loc de „mezii". Aici se are în vedere, 

în acest caz, în primul rînd Xerxes. De aceea am scris cuvîntul 
cu majusculă. 

41 „A bate pupa", vezi cartea I, nota 73. 

42 Nici să întindă curse, nici să le plănuiască. 

43 rrXeove^lq: = din dorinţa de a avea mai mult. 

44 Depunînd jurămînt, conform practicilor religioase. 

45 xou oaiou: 1) sacru, sfînt; 2) îepoţ = divin, în timp ce OepUTos = 

uman, îngăduit de legea divină, pios, onest, pur. 

46 Adică în privinţa respectării legilor. 

47 Locuitorii cetăţii Camarina (azi Torre di Camarana), în sudul Siciliei. 

48 Locuitorii cetăţii Rhegium (azi Reggio di Calabria), în sudul Italiei, 

la strîmtoarea Messinei. 

49 Care nu lua parte la război, în linie de bătaie. 

50 în text este şalvetat cu participiu deci Thucydides confirmă 

faptul. 

51 Pritaneul, edificiu public, în oraşele greceşti, unde se întreţinea 

focul sacru, se primeau oaspeţii publici şi se întreţineau înalţii 
funcţionari publici. 

52 împărţirile cetăţenilor pe triburi erau păstrate şi în armată. 

53 Locuitorii insulei Melos (azi Milo). 

54 Lecţie preferată celei care sună Tfjs rcepav yij<;. 

55 Paralienii din Malis de pe Spercheios erau locuitorii aşezaţi pe litoral, 

66 Hierii erau aşezaţi nu se ştie unde anume în Malis. 

67 Trachinienii locuiau în ţinutul Trachis, la nord de muntele Oiţa. 

68 Oitaii locuiau la nord de regiunea Trachis, aproape de gura Sper- 

cheosului şi la est de muntele Oiţa. 

59 Locuitorii insulei Zacynthos, azi Zante, în arhipelagul Ionic. 

60 Apodoţii erau locuitorii din sud-estul Etoliei, de-a lungul rîului 

Daphnis. 

61 Ofionii (Ophiones) locuiau în Etolia, la nord-vest de apodoţi. 

62 Eurytanii locuiau tot în partea de nord-vest a apodoţilor. 

63 Adică de soldaţi care făceau parte din armata de marină. 

64 Bomieii şi callieii erau triburi ale ofioneilor din Etolia. 

66 Ipnosienii erau locuitorii cetăţii Ipnos, în ţinutul locrilor ozoli* 
88 Messapi — populaţie în Locrida. 

67 Tritaii, chaleii, tolophonii, hessii, hyaii, oiantheii erau populaţii ale 

Locridei. 

•• Proasteion : suburbiile cetăţii. 

88 Purificarea insulei Delos a avut loc în anul 425 î. e. n. 

70 Polycrates, tiran în Samos, între 533 şi 522 î. e. n. 

71 Deliile erau o sărbătoare, care avea loc din cinci în cinci ani, în 

cinstea lui Apollon, la Delos. 


CARTEA A IV-A 

i în text x6 xei/iona este vorba despre zidul întăriturii. Se poate 
traduce şi prin: „lîngă în ţări tură". 

8 Triacontera era o corabie cu treizeci de rînduri de vîsle. 

8 Trierarhul era comandantul unei triere. 

4 Adică nu între vîslaşi, care i-ar fi venit în ajutor îndată. 

• Choinix, măsură pentru cereale etc. 

• Un cotyl = 0,27 litri. 

7 Demagog §7)pLaYWY°S : 1) cel care conduce poporul, şef politic 

(în sens bun) ; 2) cel care caută să-şi cîştige favoarea poporului 
prin orice mijloace, mai ales necinstite, demagog. 

8 Leontinenii erau locuitorii cetăţii Leontini sau Leontium, din sudul 

Siciliei. 

• în text este p^Siov eîvai 7rapaaxeuvj’, noi am tradus „că armata 

poate". Textual, traducerea este „că este uşor pentru armată". 

10 Peltaştii, vezi nota 42, cartea a Il-a. 

11 Scoliastul interpretează în felul următor: „Asupra celorlalte lucruri 

pînă cînd va fi gata tratatul şi se va termina întreg războiul". 
18 în text este ol 7uXoi, probabil „cuirasă de pîslă". 

18 Eufemism, pentru „vor muri". 

14 în text este oG p^Slcoţ E<pepov = nu suporta uşor, deci le venea 
greu, sufereau. 

16 în text este E7Tl (jtaxpoxarov 09101 vecotepiaOf/ „ca nu cumva răs¬ 

coala să dureze mai mult". 

18 Locuitorii cetăţii Carystos. 

17 Este vorba de totala nimicire a oligarhilor munteni. 

18 Spartanii se temeau de răscoala hiloţilor. 

18 Scoliastul interpretează: „Care, atenienii, socoteau că faptul de a 
nu întreprinde întotdeauna ceva nou constituia o lipsă a reali¬ 
zărilor aşteptate". 

10 în text este: xal xfj Q dpyf)<; d(ia 7rpoxo7rr6vT<ov = şi care, în acelaşi 

timp, caută să înainteze în dominaţie. 

11 în text este t 6 d'câxpapxov 8 eo<; = teama fără temei. 

18 în text este: x6 âXXucsţ zf\ţ Y v ^ 0 S jL7 î? — hpsa gîndurilor, neîndepli- 
nirea planurilor. 

18 Ceţate pe care o oferă aliaţilor. 

24 Citim 7rpoei8o{XEvouţ, nu -poeiSo^evoţ. Scoliastul interpretează: 

T|Tol rrpoyvovxeţ zâ c vrpdypaxa, adică cunoscînd mai dinainte sau 
prevăzînd faptele. 

25 în text este: Etepoi TrepinoXoi. Scoliastul explică: „Dintre paznici, 

unii se numesc iSp’jpsvoi, iar alţii ~ep'i7roXoi. I8p\j(xevoi sînt 
aceia care stau mereu pe loc .şi asediază, iar 7repiTcoXot cei care 
dau tîrcoale şi inspectează gărzile în timpul străjii". 

26 Phliusicni, locuitorii cetăţii Phlius. 

27 în text este oî<; e/q eovouţ — cum îi va fi cineva (fiecare) 

binevoitor. 

28 Textul, nesigur în acest pasaj, sună : xofc; 8s£o(A7rdcnr]<; Tije; Sovd^ew^ 

xai xcov 7rapovxwv [iepo<; EXaaxov [xivSoveueiv] eixoxwe; eOeXov xoXjxav 
Raske propune ştergerea lui xai înainte de 7rapovTwv, iar Benedict 
propune transformarea lui xai în tx. Scoliastul interpretează: 
„Peloponesienii, avînd multă armată acolo, iar din fiecare cetate 
fiind de faţă o mică parte, nu se temeau de înfrîngere, socotind 
că, dacă vor fi înfrînţi, nu vor provoca mari lovituri cetăţi¬ 
lor". 

29 Este vorba de trecerea în revistă, de inspectarea unităţilor militare. 

30 Adică în favoarea lui Perdiccas şi a cetăţilor din Trac ia, care se 

desprindeau de atenieni. 

31 în text este: <ppovf)^axoc;: 1) fel de a gîndi; 2) nobleţe de gînduri 

şi sentimente; 3) orgoliu, prezumţie, aroganţă. 

32 în text este: î'va 7rpo0u{xoxEpfp e/olev xai e<; toc Eauxcou = 

ca să şi-l aibă mai binevoitor spre a-1 folosi în interesele lor. 
83 în text este: xai (3 ouXo|aevoi£ Ecrs<70ai. Scoliastul interpretează: 
„Prezenţa noastră vă va face plăcere". 

34 Textul este neclar. Noi citim dv aa?*fl, căci d<ra<pfj nu are sens 

35 t6<P7cXeov, adică democraţii. 

88 Adică în sclavia comunităţii. 

37 în text este dXXo<puXov = de altă origine etnică. 

88 Haliarţii erau locuitorii cetăţii Haliartos din Beoţia. 

39 Coroneienii erau locuitorii cetăţii Coroneia din Beoţia. 

40 Copaienii erau locuitorii cetăţii Copai din Beoţia. 

41 Adică în rînduri de cîte opt oameni în adîucime. 

42 în text este: ErctTuapuov — a înainta spre frontul unei armate, 

a veni în ajutor, a ataca din flanc. 

43 Autocratici, în sensul că nu admit argumente contrare. 

44 în text este: Siâ to t)8ovy)v ex°v = din pricină că comporta plăcere. 

Este un model de participiu abstract, de care se foloseşte foarte 
mult Thucydides. 

46 în text este: rravxi rporno = în orice fel, adică prin orice mijloc. 
48 De pe Sphacteria. 

47 Este vorba de Xerxes. Faptul la care se referă aici Thucydides este 

relatat de Herodot în VII, 22, 122. 

48 Oi TueXaoyoi înseamnă: 1) vechii locuitori ai Greciei; 2) locuitori ai 

Asiei Mici; 3) locuitori ai insulei Creta; 4) (la Euripides) grecii, 


47 — Războiul peloponeziac 

în general. Se pare că pelasgii erau una din populaţiile care trăiau 
în Grecia înainte de invazia primelor triburi elenice. 

49 Bisalţi, populaţie tracă, stabilită la vest de gura fluviului Strymon 

(Struma). 

50 Crestonii, populaţie de origine tracă, dintre cursurile inferioare ale 

fluviilor Strymon şi Axios. 

51 Edoni, populaţie tracă, aşezată la est de gura fluviului Strymon. 

CARTEA A V-A 

I xâ 7ru0ia (ae0Xa) = jocurile pythice, date în cinstea zeului Apollon 

Pythianul; jocurile se celebrau mai ales la Delphi. 

8 Delienii erau locuitorii cetăţii Delos, din insula egeeană cu acelaşi 
nume. 

8 Acragantinii erau locuitorii cetăţii Acragas (Agrigentum). 

4 Itonienii erau locuitorii cetăţii Iton, din sudul Italiei. 

6 Medmaii, locuitorii oraşului Medma, azi Messina, pe coasta tire- 

niană a sudului Italiei, colonie a locrilor epizefiri. 

8 Odomanţii, populaţia tracă situată între Strymon şi Nestos. 

7 Myrcinienii erau locuitori ai cetăţii Myrcinos, de pe Strymon. 

8 Adică compusă din cetăţeni, nu din mercenari, care nu aveau să 

lupte cu acelaşi avînt. 

9 în text este dvayxaiav, iar scoliastul adaugă euxeXfj xal ovx ex 

7rapaaxeuîj<; ,,puţin costisitoare şi fără pregătire". 

10 în text este: pe unde, pentru cel care merge pe partea cea mai 
întărită a poziţiei. 

II Vezi amănunte în cartea a IV-a, 21. 

18 în text este £up(3acrie; = înţelegere, acord, rezultat în urma unor 
discuţii. 

13 Textul este nesigur. Kriiger crede că este un glosem greşit. Dris- 

s e n, în lucrarea De priore V , libro Thucydides, p. 42, corectează 
pe £uyyeveî<; în enysveîe;. 

14 în text este etcI xf) î<rfl xaTaXuea0ai, iar scoliastul adaugă coaie 

on xo rpoafjxov {jlovov s'x £ i v aXXâ $7 )Xov6ti) xal 7repix6xepov „ca 
să aibă nu numai ceea ce li se cuvine, ci mai mult". 

16 în text este TrapavopLoGetoav, iar scoliastul adaugă: „adică acor¬ 
dată împotriva legii". 

16 Adică al ţării respective. 

17 Aceste libaţii constau din ofrande de vin sau de alte lichide, care 

erau vărsate pe pămînt, pe vatră, altar sau pe animalul de jertfă 
consacrat unui zeu. 

18 Dionysiile din cetate, numite şi Marile Dionysii, spre deosebire de 

Dionysiile de la ţară (Micile Dionysii), se ţineau la Atena în luna 
Elaphebolion (martie). 

19 Hyacinthii, sărbătoare care se ţinea la Sparta în onoarea lui Hya- 

cinthos, personaj legendar, despre care se spunea că era iubit de 
Apollon. 

NOTE — CARTEA A V-A 


22 Apollon Amyclaios, Apollon onorat în oraşul Amyclai din Laconia. 

21 în legătură cu primul război de zece ani, vezi studiul introductiv. 

22 în legătură cu tratatul de alianţă dintre lacedemonieni şi atenieni, 

vezi studiul introductiv. 

24 Bătălia de la Mantineea s-a dat, probabil, în luna august, 418 î. e. n. 
24 Despre războiul de la Epidauros, vezi cartea V, 26. 

22 în text este dvSpeţ. Este însă vorba despre dregători. 

24 în text este tooxo x 6 ypdfApLOc = literă, scrisoare, paragraf. 

27 în text este ol 7coXXoi = cei mai mulţi. 

22 în text este numai xooţ etcI Gpdxyjţ dar este vorba, desigur, despre 
aliaţii din Traci a. 

22 în text este [Slqp = în particular, în opoziţie cu dXXou<; = comuni¬ 
tatea cetăţenilor, deci cetatea, polisul, statul. 

•• în text este iţ t6 tfaxepov £0X>oyov atixolg xov Trapa o<picn 7rpoeÎ7iov 
îjxEiv = că vor merge în şedinţa ulterioară, care se va ţine la ei 
înşişi. 

21 în text este numai â£eX0eîv, dar trebuie subînţeles xo'J ttoaehou, 

aşa cum face scoliastul. 

* în text este d£iotivxo>v xal alx<op£vo>v KopivOiwv £uv0eo0ai, iar sco¬ 
liastul explică: „Corintienii învinuiau, desigur, pe beoţieni că se 
învoiseră cu ei că vor denunţa tratatul cu atenienii". 

22 Parnasienii erau locuitori ai cetăţii Parhasia, din Arcadia. 

24 Neodamozii erau străini, de curînd admişi în rîndul cetăţenilor. 

26 Atimia era privaţia, parţială sau totală, de drepturile de cetăţenie. 
22 Nu toate ediţiile sînt de acord cu această formă. 

27 în text este £7reoxaXpâvot, iar scoliastul spune: dvvl xou xouxcov 

âvx'EToc^pâvo) ăbxoic, vnb xwv ttpopwv „î n l°c de : aceste ordine 
dîndu-li-se de către efori". 

22 Scoliastul explică: „căzînd de acord, desigur, argeienii, corintienii 
şi beoţienii". 

39 în text este ?v xe x(p 7iapaxuxovxL = la ivirea unei împrejurări. 

40 în text este oîrţj dv ouyx^PV Scoliastul traduce: „Cum va îngădui 

împrejurarea". Exact este : „Pe ce cale vor găsi de cuviinţă". 

41 în text este xpArcq) otcolo) av Suvcovxat iox^poxaxcp xaxi, xo ^uvavov^ 

Auvcovxat face dublă întrebuinţarea cu xo Suvaxbv. Dar într-un tra¬ 
tat o astfel de repetiţie este firească. 

42 Ol dpxuvai, la Argos, aveau funcţii similare cu harmoştii spartani. 
42 Ol $TQ(uoupyoL, la Mantineia, erau dregătorii care deţineau cele mai 

înalte prerogative. 

44 7ro).£ţiapxos, şef al unei armate sau comandant al unei expediţii 
militare însemna: 1) (la Atena) al treilea dintre cei nouă arhonţi, 
un fel de ministru de război şi comandant suprem al armatei, iar 
mai tîrziu, preşedinte al tribunalului, în faţa căruia se judecau 
procesele metecilor: 2) (la Sparta) comandant al unei nopa = 
unităţi militare, alcătuită din 400 de oameni; 3) (la Theba) un 
fel de ministru de război; 4) (în Etolia) ofiţer din detaşamentele 
de miliţie. 

45 Thesmophylachii erau, în Elida, dregătorii însărcinaţi cu supra¬ 
vegherea respectării legilor. 

49 ’0Xup7ua erau jocuri care se celebrau o dată la patru ani la Olympia, 
în Klida, în cinstea lui Zeus. 

47 Panathenee, sărbătoare închinată zeiţei Athena, întemeiată, potrivit 

legendei, de eroul legendar Erichtonios şi reorganizată de Theseus. 
Marile Panathenee se celebrau din patru în patru ani, iar Micile 
Panathenee se ţineau în fiecare an, la 28 Hecatombaion (aproxi¬ 
mativ iulie). 

48 Oi pa ( 3Sou^oL erau un fel de slujitori ai dregătorilor. 

49 Ainiani, populaţie situată la sud de Thessalia, din regiunea Ainiana 

sau Enida, pe valea superioară a rîului Spercheios. 

50 Dolopi, populaţie din Thessalia, la nord de Ainiani. 

51 AtaSatfipta = sacrificiu făcut pentru a obţine traversarea noro¬ 

coasă a unui ţinut sau terminarea cu succes a unei expediţii militare. 

52 în text este SiEXeyecOrjv = au discutat, adică l-au sfătuit. 

53 în text este înot,*; xal 6pola£ ceea ce, textual, înseamnă: „egale 

şi la fel”. 

54 în text este ti 7updypaia = treburile publice, adică b conducerea 

treburilor publice. 

55 în text este dXiyou, ceea ce scoliastul traduce foarte bine prin 

e£;al9v7]S = pe neaşteptate. 

56 Lohagii (ol XoxocyoL) erau: 1) comandanţii unităţilor, formate din 

100 de oameni; 2) (la Sparta) comandanţii unui Xoxo<; = Î4 din 
popa, care avea 400 de oameni. 

57 7revE7)XovTripe<; erau corăbii care aveau, în total, cincizeci de vîsle. 

58 evcopotdpx*)^ = comandantul unei enomotia. 

59 evcojxoTia = subdiviziune a unui Xoxoţ, care conţinea 4 pentecostii, 

fiecare pentecostie avea 4 enomotii, fiecare enomotie 32 de oameni. 
80 Sciriţii, trupă de infanterie uşoară, corp de elită la Sparta. 

01 Neodamozii, vezi. nota 34. 

62 Herai, locuitori ai cetăţii Heraia. 

63 Mainalii, locuitori ai ţinutului Mainalia, din Arcadia. 

84 Cleonai, locuitori ai cetăţii Cleonai, din Argolida. 

65 Orneaţii, locuitorii cetăţii Orneai. 

66 Diei, locuitorii oraşului Diurn din peninsula Acte, situată la nord 

de muntele Athos. 

07 Gymnopediile, sărbătoare anuală la Sparta în cinstea războinicilor 
morţi la Thyrea, celebrate prin dansuri executate de bărbaţi şi 
de copii goi. 

03 Scoliastul interpretează: „adică i-au izolat de aprovizionare sau de 
mare”. 

89 în text este S&Travaţ, dar scoliastul interpretează corect cînd scrie 
$ot7cav7)pd = nădejdea este cheltuitoare, în sensul că împinge pe om 
să rişte mult. 

70 Sensul este următorul: nădejdea este trandafirie pentru om, atît 
timp cît dispune de forţe, dar abia cînd eşuează în planurile sale 

acesta îşi dă seama cît de amăgitoare este speranţa, dar atunci 
nu se mai poate feri de mrejele ei, căci este prea tîrziu. 

71 Adică nu vă lăsaţi amăgiţi de speranţă. 

78 în text este <pocvepd, ceea ce nu poate să însemne, în contextul dat, 
decît „speranţe întemeiate pe ceva, pentru a căror realizare există 
indicii raţionale, obiective”, în contrast cu speranţele date de 
mantică şi de oracole şi care nu prezintă motive raţionale şi evi¬ 
dente . 

78 Este vorba despre piaţa (agora) care aproviziona tabăra atenienilor. 

CARTEA A VI-A 

1 Ciclopii, uriaşi creaţi de fantezia mitologiei. Ciclopii erau închipuiţi 
ca avînd un ochi în frunte şi ca locuind în Sicilia. 

8 Lestrigonii,^ tot dupăj închipuiri, ar fi fost o populaţie antropofagă 
din Sicilia, vecină cu ciclopii. 

8 Sicanii, vechi* locuitori ai Siciliei, consideraţi de origine iberică. 
După ocuparea insulei de siculi, au rămas numai în partea de sud- 
vest, în ţinutul Agrigentum. 

4 Iberii, vechi locuitori ai Peninsulei Iberice (Spania şi Portugalia- 
de azi). 

8 Ligyenii (Xlyueţ) e numele grec al ligurilor, populaţie străveche de 
pe ţărmul de nord al Mării Tireniene, din Italia şi Galia. 

8 Elymii, populaţie din vestul Siciliei. 

7 Sicelii sau siculii, populaţia celei mai mari părţi a Siciliei. 

8 0ewp6c : 1) spectator la jocuri; 2) deputaţi trimişi de statele gre¬ 

ceşti să asiste la jocurile de la Olympia; să consulte un oracol, 
să prezinte o ofrandă; 3) magistrat (la Mantineea). 

• Leontinenii, locuitori ai cetăţii elene Leontini, situată la nord de 
Syracusa. 

10 Samienii, locuitori ai insulei şi cetăţii Samos, de pe coasta egeeană 

a Asiei Mici. 

11 Egestanii, locuitorii cetăţii Egtsta sau Segesta, din Sicilia. 

12 Selinuntinii, locuitorii cetăţii Selinus din Sicilia. 

18 Adică fără o stăruitoare chibzuinţă; tinereţea era socotită vîrsta 
hotărîrilor luate rapid şi fără o adîncă judecată. 

14 Asupra atitudinii lui Thucydides faţă de Alcibiades, a se vedea stu¬ 
diul introductiv. 

16 în text este* U7repealat, cuvînt^ care cuprindea la un loc toţi oamenii 
care serveau pe corabie: cîrmaciul, celeustul. 

16 Este vorba de vîslaşii (Opavîxat) aşezaţi pe rîndul de sus care aveau 

vîsle mai lungi, şi al căror efort era mai mare. 

17 în text oTjpLeîa = figuri desenate sau pictate pe partea exterioară 
a corăbiilor. 

18 Soldat pe o navă. 

18 Paianul la început era un cîntec solemn, executat de un cor, în cin¬ 
stea lui Apollon ; mai tîrziu a început să însemne : 1) cîntec funebru ; 

2) cîntec de luptă; 3) cîntec de victorie; 4) cîntec de veselie; de 
cele mai multe ori era un cîntec de luptă. 

20 în text este xatdt t£At) „pe corpuri de trupă", iar scoliastul explică 
xocta zăţeiţ „pe rînduri". 

21 Penteconterele rhodiene erau corăbii cu 50 de vîsle, rodiene. 

22 în text este ex xacaXoycDv adică ,,după registrele de înrolare". 

23 Theţii epibaţi erau cetăţeni atenieni fără nici un venit, care îşi fă¬ 

ceau serviciul militar pe corăbii. 

24 Terenul zeiţei Artemis, care, ca orice teren consacrat unui zeu, era 

pus sub protecţia unor prerogative speciale. 

26 în text este 81 oAlyoo, iar scoliastul interpretează Sia la^ewv = 
cu mijloace rapide. 

26 în text este TTpo^PoAfj: 1) aruncare; 2) elan; 3) atac, punct de 

atac ; 4) debarcare, loc de debarcare. Noi am tradus prin „punctul 
de atac". în cazul de faţă „atacul" era în fond o debarcare. 

27 în text este: el zi vauuxov ectti xaOsiAxujpevov. Corăbiile, dacă se 

avea în vedere o mai lungă şedere într-un loc# erau trase pe uscat. 
Aci este vorba despre operaţia inversă. Cînd se trăgeau corăbiile 
în apă era semnul că flota se pregătea de plecare. 

28 Marilor Panathenee, a se vedea nota 47, cartea V. 

29 Elegia este lucrată de Simonides, vezi Aristoteles, Rhe- 

torica, I, 9. 

30 „Corabia Salaminia", vasul de transport al ambasadorilor trimişi 
în misiuni cu caracter sacru. 

31 în adîncime, adică avînd în vedere nu lungimea frontului, ci lăţi¬ 

mea lui. 

32 Adică la un loc. 

33 în text este Emstrjij.Tjv ifjs toXjitjc; = ştiau să fie curajoşi 

cînd trebuie. 

34 în text este xaxo^uveicotEpou = cu gînduri mai rele, viclean, lipsit 

de scrupule. 

36 în text este Sixai/jjpau, iar scoliastul lămureşte: &<j7rep Aeyo- 

(xevov $ixaio 9 av£<; ectu „după cum ceea ce se spune are aparenţa 
dreptăţii". 

38 Mesogeea, era o fîşie de pămînt. 

37 Un stadiu avea 177,6 m. 

38 Care se numea Lysimeleia, vezi VII, 43, 2. 

39 în text este E7u^eipoij7tv „întreprind, încep un lucru, trec la ac¬ 

ţiune". 

40 îu text este UTnrjpEiac; care, la armată, erau un fel de slujitori 

ai ofiţerilor, un fel de ordonanţe civile care însoţeau oastea. 

CARTEA A VII-A. 

1 Eocrii epizephyrei ocupau o cetate elenă din sudul Italiei, situată 
la nord de Rhegium, pe coasta Mării Ionice, între promontoriile Ze- 
phyrion şi Cocynthon. 

2 Este Ietai Cazi Ieto în nord-vestul Siciliei. 

8 în text este: ,,prin prilejul dezertării ceea ce nu spune mare lucru". 

4 în text este: = pe la solstiţiul care este aici cel [de iarnă]". 

5 Este vorba de războiul început în anul 431 î.e.n. 

6 Talantul era o monedă teoretică, echivalentă cu şase mii de drahme, 

adică o sută de mine. 

7 Peltaşti : soldat de infanterie uşoară, înarmat cu scutul. 

8 Centoripi, locuitori ai cetăţii Centoripa sau Centuripae (azi Centorbi) 

în Sicilia. 

8 Alicyeii, locuitorii cetăţii Alicyai sau Halyciae, situată în vestul 
Siciliei la sud de Segesta. 

10 Iapygi, populaţie illyrică din sudul Italiei, locuind în regiunea 

Apulia. 

11 Messapi, populaţie de origine illyrică, locuind în Calabria, la nord 

de Iapygi. 

12 în text, eTrcoTtSac; bucăţi de lemn, puse de o parte şi de alta a 
pintenului prorei, ca nişte- urechi, care apărau pintenul şi-i mărea 
suprafaţa de izbire. 

13 în text este rj yu{i.vY)Teia „corpul de trupe uşoare al syracusanilor". 

14 în text este axaupcojxaxoţ „în loc de port baricadat". 

15 O pletră măsura 29,6 m. 

18 Epimeleţii erau un fel de comisari, care aveau diferite sarcini. 

17 Un fel de prăjini care depăşeau corăbiile şi de care erau legaţi del¬ 

finii de plumb. Aceştia, cînd cădeau pe corăbiile duşmane, le sfă- 
rîmau schelăria şi le scufundau. 

18 Chioţi, locuitori ai insulei Chios. 

19 Dryopii de aici erau o populaţie pelasgică, aşezată în partea de 

nord a Eubeei. Alţii locuiau în Argolida. 

20 Methymneenii erau locuitori ai cetăţii Methymna, din insula Les- 

bos. 

21 Tenedienii erau locuitorii insulei Tenedos. 

22 Ainienii, locuitorii cetăţii Ainos din Tracia, de la gura Hebrului 

(azi Mariţa). 

23 Rhodienii, locuitori ai cetăţii Rhodos, din insula cu acelaşi nume. 

24 Cytherienii, locuitori ai insulei Cythera. 

25 Gelienii, locuitori ai cetăţii Gela, din Sicilia. 

26 Thurii erau locuitorii cetătii Thurioi. 

t 

27 Metapontienii, locuitori ai cetăţii Metapontion. 

28 Iapygii, vezi nota 10. 

29 Neodamozii, a se vedea nota 34, cartea V. 

30 Taxiarhii, comandanţii unor unităţi de infanterie, care erau cam 

de mărimea unui batalion. 

31 în text este ^eiyjxaxi, adică ,,şirul de vase, trireme, vase mai mici şi 

bărci, care constituiau un fel de pod de vase". 

32 Acoluţi, „servitori'', „ordonanţe", „vistavoi", slujitori civili ai solda¬ 

ţilor. 

33 O cotilă = 0,27 1. 

CARTEA A VIII-A 

1 Adică fruntaşii care luau cuvin tul în adunarea poporului. De re¬ 
marcat că nu este folosit alt cuvînt, care să arate trecerea lor în 
faţa poporului. 

8 în text este: xpypijloXoy ol<; xe xal navxeai xocl xe xore aikouţ 

Oetaaavxeţ â7TT|}jriaav „tălmăcitorii de oracole şi prezicătorii şi toţi 
cîţi, prezicînd, le trezeau nădejdea că vor cuceri Sicilia. 

• Duşmanii de acolp, din jurul Atenei. 

• Harmostele, guvernator spartan stabilit în cetăţile dominate. 

5 Vezi cartea a Vll-a, nota 18. 

6 Erythrei, locuitori ai cetăţii Erythrai (azi Ritri), oraş în Ionia. 

7 în text este oTpaTTjY^S şef, comandant, suveran. 

• Adică în ţinuturile de la mare. 

9 Periecii, vezi nota 104 cartea I. 

10 Istmiile, jocurile care se ţineau la istmul Corintic. 

11 Geomorii: la Atena erau ţărani cultivatori, bogaţi sau săraci. 

13 Celetos, corabie uşoară, caic. 

18 Eumolpizii, urmaşii lui Eumolpes, familie sacerdotală la Atena. 

14 Cerycii, familie sacerdotală la Atena. 

15 Cei cinci mii, adunarea celor cinci mii. 

18 Theramenes spre deosebire de Therimenes. 

17 Phryctori, străji care transmiteau semnale prin focuri aprinse. 

18 Cynossema înseninează „mormîntul cîinelui'’. 

19 Această frază constituie o interpolare. De fapt textul lui Thucydides 

nu este terminat. Continuarea a fost reluată de Xenophon, 
în Hellenice, apărută în Editura Ştiinţifică, în 1965. 

Abdera, cetate pe coasta egeică a 
Traciei, azi Balastra. 

Abydos, azi Nagara, oraş pe ţărmul 
asiatic al Hellespontului, în punctul unde 
strîmtoarea era mai îngustă. 

Acamantis, trib attic, numit după 
Acamas, fiul lui Theseus. 

Acanthos. spartan, atestat numai la 
Thuc., V, 19, 2; 24, 1. 

Acanthos, azi Terisos, oraş în Chalci- 
dica, situat pe istmul Acte, aflat între 
golfurile Strymonic şi Singitic. 

Acharnania, regiune situată în vestul 
Greciei. Ta nord este mărginită de gol¬ 
ful Ambracic, la vest de Marea Ionică, 
la sud de golful Corintic. 

Acesincs, azi Fiume di Alcantara, 
rîu în estul Siciliei, la poalele Etnei, 
lîngă Tauromenium. Numit şi Asinius 
sau Asines. 

Achaia, regiune nordică a Pelopone- 
sului, numită şi Aigialeia, situată de-a 
lungul golfului Corintic. 

Acharnai, cel mai populat dem din 
Attica, aparţinînd tribului Oineis. Situat 
la nord de Atena, la poalele muntelui 
Aigalcos. 

Achelous (Aspropotamos), fluviu, ca¬ 
re desparte Acharnania de Etolia şi se 
varsă în golful Calydonios. Prin nisi¬ 
purile sale depuse la vărsare, cîteva din 
insulele Echinade s-au unit cu ţărmul 
acharnanic. 

Acheron, numele mai multor rîuri. 
I,a Thucydide I, 46, 4, este vorba despre 
cel numit azi Fanariotikos, care curge 
în regiunea Thesprotis din Epir şi se 
varsă în lacul Acherusia, de pe ţărmul 
Mării Ionice. 

Acherusia, lac mlăştinos la gura rîului 
precedent, Acheron. 

Aerai, oraş grec în Sicilia, la vest de 
Syracusa, în interiorul insulei. Azi 
Palazzolo. 

Acraion Lepas, situat în Sicilia, lîngă 
Floridia, azi Cava di Culatrello. 

Acragas, azi Girgenti sau Agrigento, 
oraş situat în sudul Siciliei, la 4 km 
depărtare de ţărmul mării, numit 
Agrigentum în epoca romană. 

Acrotohooi, oraş în peninsula Acte, 
din Chalcidica, aşezat la poalele munte¬ 
lui Athos. 

Acte, cea mai de răsărit limbă de pă- 
mînt din Chalcidica. 


Action, (latineşte Acţiuni) azi Ateri, 
limbă de pămînt nisipos, de forma unui 
triunghi, vîrful cel mai de nord-vest al 
Acharnaniei, îu faţa Epirului, la intra¬ 
rea în golful Ambracic. Acolo Octavian 
va repurta celebra sa victorie împotriva 
lui Antoniu şi Cleopatra la 31 î. e.n. 

Adeimantos, tatăl lui Aristeus. Amă¬ 
nunte la Herodot, VIII, 5. 

Admetos, rege al molossilor pe la 
470 î.e.n. 

Aiantides fiul lui Hippoclos, tiran 
în Tampsacos, căsătorit cu Arhedice, 
fiica lui Hippias, tiran la Atena. 

Aigaleos, munte în Attica, la nord- 
vest de Atena. 

Aigina (azi Egina) insulă situată la 
sud de Atena, în golful Saronic. 

A igition (azi Veluhovo) localitate în im¬ 
periul Etoliei, pe malul rîului Daphnos. 

Aineias, fiul lui Okytos. Atestat la 
Thuc., IV, 19. 

Ainesias, efor spartan, se găseşte 
atestat la Thuc., II, 1 şi la Xenophon 
Hell., II, 3, 9. 

Ainos, (azi Enos) oraş vechi în Tra- 
cia, la vărsarea fluviului Helros (Mari- 
sta). înainte de secolul al V-lea se 
numea şi Poltymbria. 

Aioladas, atestat la Thuc., IV, 91. 

Aioleis, numele unui popor care îşi 
revendica de strămoş pe Aiolos, tatăl 
lui Athamas şi care locuia în I,esbos, 
Cume etc. în antichitate, numele a fost 
dat Thessaliei şi locuitorilor ei. Pe de 
altă parte, eolienii erau socotiţi colonişti 
ai beoţienilor. 

Aeoli. insvlae (insulele Eolice sau 
Tipare) arhipelag vulcanic în nord- 
vestul Siciliei, în Marea Tireniană, con¬ 
stituit din insulele Tipare, Strongyle (azi 
Stromboli),Didymc(Salina), Phoenicussa 
(Fehcudi), Ericusa (Alicudi), Hiera 
(Vulcano), Euonymos (Panaria), Hicesia. 

Asimides, citat numai la Thuc., 1,47. 

Aison atestat la Thuc., V, 40, 3. 

Aitheeis, locuitori ai cetăţii Aitheia, 
în Taconia. 

Aithiopia, Etiopia, ţară situată la sud 
de Egipt, în Sudanul şi Abisinia de azi. 
Pe vremea lui Herodot (II, 86), 
Etiopia începea la Philai şi la stînca de 
la Syena. 

Aitna (lat. Aetna) (Etna) munte 
vulcanic în Sicilia. 

Atolia, Etolia, regiune în vestul Gre¬ 
ciei, mărginită la nord de Epir şi Thes- 
salia, la vest de Acharnania, la sud de 
golful Corintic. 

Aitoli, (etolieni) locuitori ai Etoliei. 

Agamemnon, fiul lui Atreus, fratele lui 
Menelaus şi soţul Clitemnestrei, rege în 
Mycene ; puterea lui se întindea pe o ma¬ 
re regiune din Pelopones. în calitate de 
comandant suprem al acheilor, el poseda 
o sută de corăbii. 

Agatharchides, menţionat numai la 
Thuc., II, 83. 

Agatarchos, comandant al flotei 
syracuzane în 413, atestat la Thuc., 

VII, 25 ; 70 ; Diodor din Sicilia, XIII, 

13, şi Dionysos din Halicarnas. în 
lucrarea De Thuc., rînd 26. 

Agesandros, atestat numai la Thuc., 
I, 139, 3. 

Agesandridas, fiul lui Agesandros, 
spartan, comandantul unei flote, tri¬ 
mis în Eubeea, a învins pe atenieni 
la Eretria. Menţionat de Thuc. în 

VIII, 91, 2; 94; 95, 2 şi Xen. Hell., 

I, 1, 13, 17. 

Agesippidas, menţionat numai de 
Thuc., V, 56. 

Agis, rege spartan, descendent al 
familiei Eurypontizilor, născut din 
Archidamos şi Eampidos. Principalele 
lui fapte sînt expuse de Thuc., 111,39; 
IV, 2; V, 54, 57, 59, 61, 65, 71, 72, 73; 
VII, 17, 27; VIII, 5; şi Xenof. 

Hell., I, 1, 35; II, 3, 17; Diodor XIII, 
107, 2; Plutarh, Agis. 

Agraidt, locuitorii din Agraia, regiune 
care ţinea de Atilia. începînd din ves¬ 
tul muntelui Thyamos, Atilia este stră¬ 
bătută în răsăritul ci de rîul Achelous. 
în timpul războiului peloponesiac, îşi 
aveau încă regele lor (Thuc., III, 111, 
114). 

Agrianes, popor trac, care locuia la 
izvoarele rîului Strygmon, la munţii 
Rhodope. Violenţi şi războinici, ei 
erau buni arcaşi. Sînt menţionaţi de 
Thuc., II, 56. Pohybios, II, 65; X, 42. 

Aeimnestos, atestat la Thuc., III, 52, 5. 

Alcaios, arhonte atenian, menţionat 
de Thuc., V, 191, 25; Diod. XII, 73; 
Athenaios V, 215, 218, b. e. 

Alcamenes, spartan, fiul lui Sthene- 
laidas, comandant al flotei pelopo- 
nesiene în 412 (Thuc., VIII, 5, 1 ; 
8,2; 10,3,11,3). 

Alcibiades, fiul lui Cleinias şi al 
Deinomachei, fiica lui Megacles, Alc- 
meonid, şi nepoată a legiuitorului 
Cleisthenes. Amănunte la Plutarh, 
Vieţi parai., voi. II, Edit. Ştiinţifică. 

Alcidas, comandantul unei flote pe- 
loponesiene. Amintit la Thuc., III, 16, 


3 ; 26, 32; 33 ; 69 ; 76 ; 92 ; 5 ; Diodor 
XII, 55, 5. 

Alcinadas, atestat la Thuc. V, 24. 

Alciphron, atestat numai la Thuc. F 
V, 59. 

Alcisthenes, atestat la Thuc., III, 91. 

Alcmaion, atestat la Thuc., II, 102, 
5, 6. 

Alcmaionidai, membrii uneia dintre cele 
mai ilustre familii attice carejpretindeau 
că se trag din Alcmaion, fiul lui Sillos 
şi strănepotul lui Nestor. Acesta, potri¬ 
vit tradiţiei, după ocuparea Pelopone- 
sului de către heraclizi, ar fi fugit la 
Atena, unde s-ar fi încetăţenit. 

Alexandros, rege al Macedoniei, fiu 
al lui Amynthos I şi tată al lui Per- 
diccas, a trăit între 498 — 454 î. e.n. 
A fost poreclit ,,filoelenul“. 

Alexarchos, atestat la Thuc., VII, 
19, 4. 

Alexicles strateg atenian, citat la 
Thuc., VIII, 92, şi Eycurgos, Leocv . 
115. 

Alexippidas, efor în anul 412/11,. 
atestat la Thuc., VIII, 58, 1 şi Xen. 
Hell., II, 3, 10. 

Almopi, vezi Almopia. 

Almopia, ţinut locuit de almopi, între 
Eordaia şi Pelagonia în Macedo¬ 
nia. 

Alope (azi Melidoni), oraş situat în 
ţinutul locrilor opuntieni, pe golful 
Eubeic. 

Alyzia, oraş situat pe coasta de vest 
a Acharnaniei. 

Ambracia, azi Arta, oraş situat în 
partea de sud a teritoriului Thesprotis, 
în Epir. 

Ameiniades, fiul lui Philcmon, ates¬ 
tat la Thuc., II, 67. 2 şi 3. 

Ameinias, lacedemonian, atestat la 
Thuc. IV, 132, 3. 

Ameinocles, constructor de corăbii, 
corintian, atestat la Thuc., I, 13; Plin. 
Nat. Hist. VI, 207, Dionys. Hal. Thuc., 
19. 

Ammeas, atestat la Thuc., III, 
22, 3. 

Amorges, fiu natural al lui Pissouth- 
nes, satrap persan. 

Ampelidas, atestat la Thuc., V, 

22 , 2 . 

Amphiaraos, 1) tatăl lui Amphilo- 
chos, atestat la Thuc., II, 68, 2; 2) 

tatăl lui Alcmeon, II, 102, 5. 

Amphias, fiul lui Eupaidas, atestat 
la Thuc., IV, 119, 2. 

Amphidoros, tatăl lui Menecrates, 
atestat de Thuc., IV, 119, 2. 

Amphipolis (azi Neohori), oraş situat 
la gura Strymonului (Strimo). Datori¬ 
tă poziţiei sale geografice, la început se 

numea Etinea Hodoi „nouă drumuri". 
Avea o mare importanţă comercială şi 
strategică. 

Amphissieni, locuitori ai localităţii 
Amphissa. 

Amphissa (azi Salona) oraş în ţinu¬ 
tul locrilor ozoli, la nord-vest de Delphi. 

Atnyclai (azi Ceauşi), oraş vechi din 
Pclopones, situat în valea rîului lîuro- 
tas, la sud de Sparta. 

Amyntas , fiul lui Philippos, nepot al 
regelui Alexandros I al Macedoniei, a 
fost susţinut de Sitalces, rege al tra¬ 
cilor, împotriva lui Perdiccas II. 

Amvrtaios , egiptean, a luat parte la 
răscoala lui Inaros împotriva perşilor 
şi s-a proclamat ca prinţ independent 
în teritoriul de la gurile Nilului. 

Anaceion, templu dedicat Dioscurilor, 
•situat în partea de nord a Atenei, în 
preajma Theseionului. Templul avea 
picturi murale executate de Polygnotos 
şi Micon. 

Anactorion (lingă actualul Voniţa), 
oraş situat pe coasta de nord a Achar- 
naniei, la intrarea în golful Ambracic, 
întemeiat, pe la 630 î. e. n., de 
corintieni, probabil împreună cu cor- 
circeonii. 

Anaia (azia Ania), oraş situaţia coasta 
egeană a Asiei Mici, la sud de Ephes. 

Anapos, nume a două rîuri; unul 
în Acharnania, lîngă oraşul Stratos şi 
altul în Sicilia, vărsîndu-se în Marea 
Ionică, la Syracusa. Thucydides le po¬ 
meneşte pe amîndouă. 

Anaxaniros, din Theba, atestat nu¬ 
mai la Thuc., VIII, 100, 3. 

Anaxilos, fiul lui Cretines, de ori¬ 
gine meseniană, tiran în Rhegium şi 
apoi în Zânele. 

Andocides, fiul lui Deogoras, celebru 
orator atenian, implicat în afacerea 
mutilării hermelor. A se vedea Thuc., II, 
23, 24; VI, 60. 

Androcles , atenian din demul Pit- 
thos, duşman de moarte al lui Alcibiades. 
A se vedea Thuc., VIII, 65; Aris- 
toph. Vesp. 1187; Plut. Alcib. 19. 

Anlrocrates, erou platean, avea un 
altar situat lîngă drumul care 
ducea de la Plateea la Theba, la izvo¬ 
rul Gargaphia. 

Andromedes , atestat la Thuc., V, 42. 

Androsthenes, fiu al lui Dochaios, ar- 
cadian din Mainalos. 

Andros, cea mai de nord insulă din 
grupul Cycladelor. 

Ameristos, fiu al lui Spsrthias. A se 
vedea Herodot, VII, 137 şi Thuc., II, 67. 

Antandxos (lîngă actualul Avdgilar), 
străvechi oraş în Mysia, la poalele 
muntelui Ida. 


Anthemos , vechi oraş macedonean 
situat în interiorul peninsulei Chalcidice. 

Anthene sau A nthana, localitate situată 
în regiunea Cynuria, în nordul laconici, 
pe care lacedemonienii au cucerit-o 
de la argeieni şi au dat-o s-o locuiască 
egineţii alungaţi de atenieni. 

Anticles, strateg atenian în anul 440, 
atestat la Thuc., I, 117. 

Antigenes , atestat la Thuc., II, 23, 2. 

Antimenidas , atestat la Thuc., V, 42. 

Antimnestos , atestat la Thuc., III, 
105, 3. 

Antiochos, rege al orestilor, atestat 
numai la Thuc., II, 80, 6. 

, Antiphemos, rhodian din Iyindos, care, 
împreună cu ascendenţi ai tiranului 
Gelon, a întemeiat Gela. 

Antiphon din Rhamnus, celebrul ora¬ 
tor, autor de tetralogii, presupus pro¬ 
fesor al lui Thucydides. 

Antippos , atestat la Thuc., V, 19, 
2; 24. 

Antissa, oraş situat pe costa de nord- 
vest- a insulei Desbos, lîngă actualul 
cap Evreokastron. 

Antisthenes, spartan, comandant de 
flotă în anul 411. 

Apkrodisia, localitate în I^aconia, 
atestată la Thuc., IV, 56. 

Aphytis, oraş trac în Chalcidica, pe 
coasta de est a peninsulei Pallene. 

Apidanos, rîu care izvorăşte din 
partea de nord a muntelui Othrys, 
în Achaia Phthiotis, în Thessalia, în 
apropiere de Pharsalos. 

Apodotoi, populaţie semibarbară, ca¬ 
re locuia în sud-estul Etoliei, pe cursul 
superior al rîului Daphnos, deasupra 
locrilor ozoli. 

Ap:)llodoros, tatăl lui Charicles, atestat 
la Thuc., VII, 20. 

Apollon , zeu al luminii, apoi al arte¬ 
lor, al muzicii şi al poeziei, fiu al lui 
Zeus, zeul luminii şi al I y ethoei, zeiţa 
nopţii. 

Apollonia (azi Pojam), oraş situat 
în sudul Illyriei, pe teritoriul locuit de 
taulanţi, aproape de gura rîului Aoos. 

Arcadieni, locuitori ai Arcadiei. 

Arhzdice , fiica tiranului Hippias. 
A se vedea Thuc., VI, 59 şi Aristot. 
Rhst., I, 1367, care spune că inscripţia 
de pe mormîntul ei a fost concepută 
de poetul Simonides. 

Archelaos, fiu al regelui Macedoniei, 
Perdiccas II şi al unei sclave, a urmat 
tatălui său la tron, în 413 î.e.n., după 
ce şi-a deschis calea la tron prin sînge. 

Probabil a fost al fratelui său născut 
din Perdiccas şi Cleopatra. Archelaos a 
avut ca fii pe Orestes şi pe Amynthas, 
care ulterior au devenit pe rînd regi. 

Archestratos, fiu al lui Eycomedes, 
comandant atenian, care a luptat In 
432 împotriva lui Perdiccas. 

Archetimos, comandant corintian, ates¬ 
tat numai la Thuc., I, 29, 2. 

Archias, 1) din Camarina, căpetenie 
a partidei syracusanilor, atestat numai 
la Thuc., IB, 25,7; 2) din Corint, fiu 
al lui Enagetos, heraclid, al zecelea 
urmaş al lui Temenos, întemeietorul 
Syracusei. A se vedea Thuc., VI, 3, 2. 
Marmor Parium. 31. Theocrit. XXVIII, 
17, Strabo, VIII, 380. 

Archidamos, fiu al lui Zeuxidamos, 
rege al Spartei, prieten al lui Pericles. 
A se vedea detalii la Thuc., I, 79, 2; 
II, 10, 12, 13, 19, 20, 47, 71, 72, III, 1. 

Archonides, rege al sciţilor, la Herlita. 
Pe la 446 î.e.n., împreună cu Ducetios, 
a întemeiat Cale Acte în Sicilia. A murit 
pe la 414 î.e.n. A se vedea Thuc., 
VII, 1,4; Diod., XII, 8, 2. 

Arcturus, 1) constelaţie; 2) stea în 
constelaţia Văcarului, care este vizibilă 
pe la mijlocul lui septembrie. « 

Argilos sau Bisaltia , oraş în Tracia, 
la vest de gura Strymonului, pe coasta 
egeică. 

Argint), promontoriu în Ionia, pe 
coasta asiatică din dreptul insulei Chios. 

Argos, oraş în Argolida, la poalele 
de răsărit ale muntelui Earissa, celebru 
pentru templele următoarelor zeităţi 
care se aflau acolo: Hera, Zeus, 

Apollon. 

Argos Amphilochicon, oraş principal 
al regiunii muntoase Amphilochia, situat 
între Epir şi Etolia, aproape de ţărmul 
golfului Ambracic. 

Arianthides, fiul lui Lysimachides, 
atestat numai la Thuc., IV, 91. 

Ariphron, tatăl lui Hippocrates, ates¬ 
tat numai la Thuc., IV, 66, 3. 

Aristagoras, fiul lui Molpagoras din 
Milet. Pe la 500 î.e.n. a determinat 
pe perşi să pornească o expediţie împo¬ 
triva insulei Naxos, în interesul exilaţilor 
naxieni. îmboldit de Histiaios a pornit 
răscoala cetăţii împotriva regelui per¬ 
şilor. Nu i-a putut atrage pe spartani 
de partea sa. Răscoala ionienilor a luat 
o întorsătură rea. A părăsit Miletul şi 
a dus o colonie la Myrcinos, în Tracia, 
încereînd să cucerească cetatea Ennea 
Hodoi (Amphipolis), a căzut în lupta 
împotriva edonilor din Tracia, în 497. 

Aristarchos, atenian, înflăcărat aris¬ 
tocrat, căpetenie a celor patru sute. A 
se vedea Thuc., VIII, 90, 1, 98, Xen. 
HelL, I, 7, 28 ; II, 3, 46. 

Aristeus, 1) corintian, fiul lui Adei- 
mantos, comandant la Potideea (Herod. 
VII, 1371, Thuc., I, 60,11,67); 2) fiu 


al lui Pellichos, comandant corintian 
atestat la Thuc., I, 29. 

» Aristeides (Aristide) 1) fiu al lui Ey- 
simachos, celebru bărbat atenian, ad¬ 
versar al lui Themistocles; (Plut. Vieţi 
parai. II); 2) fiu al lui Archippos (Thuc., 

IV, 50 ; Diod. XII, 72, 3); 3) comandant 
atenian (Thuc., IV, 75). 

i Aristocles, lacedemonian, fiu al lui 
Pausanias, fratele lui Pleistoanax (Thuc. 

V, 16, 2; VII, 13) comandant lacede¬ 
monian, atestat numai la Thuc., V, 
71, 3, 72. 

Aristocleides, atestat numai la Thuc., 
II, 70. 

Aristocrates, fiul lui Scellos din Atena, 
aristocrat cu vază. A se vedea Platon, 
Gorg. 472, Aristoph., Păs., 12,6, Thuc., 
V, 19, 24 ; VIII, 89, 2 ; 92, 4. 

Aristogeiton, alături de Harmodios, 
ucigaş al lui Hipparchos. Ei erau din 
demul Aphidnai, din tribul Aiantis. 
Amănunte la Herod., V, 55; VI, 23 şi 
urm.; Thuc., I. 20; VI, 55 — 59; Arist. 
28; Diod., IX, 1, 4; X, 16. 
i 1 » Ariston, fiul lui Pyrrichos din Corint, 
cîrmaci de corabie. Amănunte la Thuc., 

VII, 39 ; Diod., XIII, 10; Plut., Nic., 
20, 25. 

Aristonous, 1) din Earissa, atestat la 
Thuc., IT, 22;2) din Gela, mtrmeietor al 
oraşului Acragas, împeună cu Pystilos. 

Aristonymos, atenian, a dus tratati¬ 
ve cu Brasidas în anul 423. Atestat 
la Thuc., IV, 122. 

Aristophon, membru al grupului ce¬ 
lor patru sute. Atestat numai la Thuc., 

VIII, 86, 9. 

Aristoteles, fiu al lui Timocrates, 
comandant atenian, atestat la Thuc., 
III, 105, 3. 

■ Arnai, localitate în Calcidica mace- 
donică, la sud de Au Ion şi de Bromiscos. 
Arne, oraş în Thessalia. 

Arnissa (azi Ostroio), oraş în macedo¬ 
nia în regiunea Eordaia, pe lacul 
Begorritis (Ostrcv), între Heracleia 
Pelagonica (azi Bitolia) şi Edessa (azi 
Vodena). 

Arriana, localitate în Chersoncsul 
tracic. 

Arribaios (sau Arrabaios) rege al lyn- 
cestilor, atestat la Thuc., 79, 2; 83,124. 

Arsaces, atestat numai la Thuc., VIII, 
108, 14. 

Artabazos, nume ale diferiţilor perşi 
cu vază. Artabazos I a condus armata 
lui Xerxes împotriva grecilor în 480. 
Ca satrap al ţinutului Darcylitis, a dus, 
în 477, tratativele cu Pausanias (Thuc., 
I, 129—133, 5). Artabazos II a luptat, 
între 460—455, împotriva lui Inaros 
şi a aliaţilor săi atenieni. Thuc., I, 109. 

Artaphernes, persan trimis de Arta- 
xerxes I, în anul 425 î.e.n., la Sparta 
(Thuc., IV, 50). 

Ar tas, prinţ mesapic în timpul răz¬ 
boiului peloponesiac, aliat al ateni- 
enilor. Amănunte la Thuc., VII, 33; 
Polemon, frg. 89, Athenaics, III, 108, F. 

Artaxexxes , fiul lui Xerxes, rege al 
perşilor, numit şi ,,Mînă I y ungă“. A 
domnit între 465—424. 

Artemision, localitate situată în nor¬ 
dul insulei Eubeea, în faţa coastei de 
sud a peninsulei Magnesia, celebră 
prin templul zeiţei Artemis Proseoa. 

Artemisios , lună lacedemoniană. 

Artynai, membri ai sfatului sau ma¬ 
gistraţi în Atena, Argos, Mantineea. 

A sine, vechi oraş în Argolida, la ma¬ 
re, în jurul Naupliei. 

Asopios, 1) tatăl lui Phormion (gene¬ 
ral atenian); 2) fiul lui Phormion. A se 
vedea Thuc., I, 64, 2; III, 7. 

Asopolaos, atestat numai la Thuc., 
III, 2, 3. 

Asopos (azi Vuriendi), rîul prin¬ 
cipal al Beoţiei care izvorăşte din mun¬ 
tele Cytheron şi se varsă în marea Eubeei 
în apropiere de Oropos. Un alt Asopos 
(azi Aghios Gherghios) curge în regiunile 
Phliasia şi Sicyonia din nordul Pelopo- 
nesului. 

Aspendos (azi Balkis), oraş în Fam- 
philia (sudul Asiei Mici), pe malul stîng 
al Eurymedonului. 

Asinaros (azi Falconara), rîu pe 
coasta de est a Siciliei, între Syracusa 
şi Helorus. 

Astacos (azi Dragamesto), oraş în 
Acharnania, nu departe de mare. 

Astymachos, fiul lui Asopalos, teban, 
atestat la Thuc., III, 53. 

Bacchios, apelativ al zeului Dionysos, 
întrebuinţat în poezie (Homer, Imnuri 
XIX, 46 ; Soph., O.R., 1105 ; Eur., Cycl., 
74 etc.) apelativ de cult în Corint (Paus., 
II, 2, 6). 

Battos, comandant corintian în anul 
425, atestat la Thuc., IV, 43. 

Bexoia (vezi Veria), oraş în regiunea 
macedoniană Emathia, la picioarele 
muntelui Bermios. 

Bisaltai, locuitori ai regiunii Bisaltia, 
care se întindea la apus de partea infe¬ 
rioară a Strymonului, de la Amphipolis 
şi Argilos pînă la Heracleia Sintica. 

Bithyni, locuitori ai regiunii situate în 
partea asiatică a Bosforului, care mai 
înainte fusese locuită de bebryci. Bi- 
thynii sînt numiţi de Herodot (III, 90) 
de Thuc.(IV, 75),Xen .,Anabasis..., Hell., 
I, 3, 2; VI, 2, 17; VI, 4, 1) „tracii 
din Asia“. 


Astyochos, monarh spartan în amil 
412/411. Amănunte la Thuc., VIII, 
23, 380; 50; 84-5; Xen ., Hell., I, 1, 
31, Plut., Ale., 25. 

Atalante, insulă mică lîngă consta 
regiunii ocupată de lecrii opunţieni, 
în faţa Eubeei. 

Atena (Athenai), oraş, capitala 
Atticii, situat la o oarecare distanţă 
de golful Saronic, de care se leagă prin 
portul Pireu. 

Athenaios, fiul lui Pericleidas, spartan, 
atestat la Thuc., IV, 119; 122. 

Athenagoras, fruntaş al pcpoiului în 
Syracusa, atestat la Thuc., VI, 35 — 40. 

Athos, munte, la capătul peninsulei 
Acte din Chalcidica. 

Atintanes, numele locuitorilor ăixiAtin- 
tania, regiunea din partea de nord-vest 
a Epirului, scăldată de rînl Accs. 

Artamyttion sau Adramytion (azi Edre- 
mid), oraş situat pc ţărmurile din 
golful de pe ceasta Asiei Mici, din faţa 
insulei I<esbcs. 

Atreus, fiul lui Pelops şi al Hippo- 
damiei, fratele lui Thyestes. Agnmemnon 
şi Menclau erau fiii lui Atm:s. 

Attica, regiune în Grtcia centrală, 
între Boeţia, Eubeea şi Megara, avînd 
de capitală Atera. 

Aulon, vale prin care lacul Boîbc, din 
nordul Chalcidicei, se varsă în golful 
Strymcnic. 

Autocles, fiul lui Tc lruaics, strateg 
atenian în anul 424 î.e.n., atestat la 
Thuc., IV, 53; 119, 2. 

Axios (azi Vardar) fluviu în Macedo¬ 
nia, izvorînd din muntele Scardrs, stră- 
bătînd regiunea poienilor şi vărsîn- 
du-se în golful Theimaic, la Chalas- 
tra. 

Boion, unul dintre cele patru oraşe ale 
Doridei din Grecia centrală, je cursul 
superior al rîului Caphisscs; menţionat 
la Thuc., I, 107, 2; Diodor, XI, 79, 4. 

Bolbe (Beşik), lac în nordul Chalci¬ 
dicei, în ţinutul Mygdoniei. 

Bolissos (azi Volisscs), cras în partea 
de vest a insulei Chios. 

Bomies, una dintre asociaţiile regio¬ 
nale estice ale neamului etclic al ophio- 
nilor. 

Boriades, Eurysthenes, atestat la 
Thuc., III, ICO. 

Bottiaia, regiune în sudul Macedo¬ 
niei, despărţită prin fluviul Mygdcnia. 

Brasidas, fiul lui Tellis, spartan. Amă¬ 
nunte la Thuc., II, 25, 2; II, 69, IV, 11,4 
etc.; Dicd., XII, 74, 3. 

Brasideia, sărbătoare instituită în 
cinstea lui J3rasida6, celebrată în fiecaie 
an în Amphipolis., Thuc., V, 11. 

Bxauro, soţia lui Pittacos, regele 
edonilor, atestată la Thuc., IV, 107. 

Bricinniai, fortăreaţă a oraşului 
I y eontini, în Sicilia, atestată Ia 1‘huc., 
V, 14. 

Brilessos, sau Pentelicos (azi Men- 
deli), munte în estul Atticii, între Par- 
nes şi Hymettos. 

Bxomeros, atestat numai la Thuc., 
IV, 83. 

Bromiscos, localitate în sudul Mace¬ 


Cacy paris, azi Casibili, în Sicilia, 
la sud de Syracusa. 

Cadmeia . citadela Tebei, zidită, po¬ 
trivit legendei, de către Cadmos. 

Cxdmeis , a lui Cadmos, descendentă 
din Cadmos, tebanâ. 

Caiadas, închisoare subterană la 
Sparta, destinată deţinerii criminalilor. 

Caicinos, rîu în sudul Italici, în 
Bruttium, azi Corace. 

Chalcedon, oraş pe ţărmul asiatic al 
Bosforului, în Bithynia, în faţa Byzan- 
tionului. Azi Kadikioi. 

Calex, rîu, în Bithynia. 

C'illias, numele mai multor membri 
ai unei bogate familii ateniene. Prin¬ 
tre aceştia au fost: 1) tatăl lui Hippo- 
nicos (Thuc., III, 91, 4); 2) fiul lui Hy- 
perechides şi tatăl Myrrhinei pe care a 
căsătorit-o cu tiranul Hippias (Thuc., 
VI, 55, 1); 3) fiul lui Calliades. 

Callicrates, fiu al lui Callias, coman¬ 
dant corintian, atestat la Thuc., I, 
29, 2. 

Callieis, locuitori ai cetăţii Callion 
din nord-estul Rtoliei, la poalele mun¬ 
telui Vita. 

Calligitos, 1) fiul lui I y eophon, ates¬ 
tat la Thuc., VIII, 6; 2) megarian, a- 
testat la Thuc., VIII, 39. 

Callimachos, 1) tatăl lui Phono- 
machos (II, 27); 2) tatăl lui I Y earchos 
(Thuc., II, 67, 2). 

Calydon (lîngă actualul Kutarga), 
oraş în şuiul Etoliei. 

Camarina (azi Torre di Camarana), 
oraş pe coasta de sud a Siciliei. 

Daimachos, tatăl lui Eupompidas, 
atestat la Thuc., III, 20. 

Daithos, atestat la Thuc., V, 19, 
2, 24, 1. 

Damagetos, atestat la Thuc., V, 19, 
2; 24, 1. 

Damagon, spartan, atestat la Thuc., 
III, 92, 5. 

Damotimos, atestat la Thuc., /V, 
119,2. 


doniei, lîngâ vărsarea lacului Bolbe, 
prin valea Aulon, în golful Strymonic. 

Bucolion, oraş în Arcadia, atestat 
numai la Thuc., IV, 134. 

Budoron , promontoriu al insulei Sa- 
lamina. 

Bupharas, localitate în Messenia, 
atestată la Thuc., IV, 118. 

Byzantion, oraş grec, pe ţărmul 
european al Bosforului, mai tîrziu 
Constantinopol, azi Istambul. 


Cambyses, fiul lui Cyros, rege al 
perşilor, între 527 şi 522. 

Cameiros, oraş în partea de vest a 
insulei Rhodos. 

Canastraion, capul din vîrful penin¬ 
sulei Pallene, în Chalcidica, azi capul 
Paliuri. 

Capaton, tatăl lui Proxenos, ates¬ 
tat la Thuc., III, 103. 

Carcinos, fiul lui Xenotimos, din 
Thoricos, în Attica, strateg ate¬ 
nian. 

Cardamyle, localitate în insula Chios. 

Caria, regiune în sud-vestul Asiei 
Mici, la sud de Iyidia şi Ionia. 

Carneia, sărbătoare a lui Apollon 
Carneios, celebrată în luna Carneios 
(august-septembrie) de dorieni, la Sparta, 
Argos, Thcra. 

Carteria, port în faţa oraş îlui Phocaia, 
din Asia Mică. 

Cartaginezii, locuitori ai Carta- 
ginei. 

Caryai, orăşel în I,aconia unde se 
află un templu al zeiţei Artemis, ates¬ 
tat la Thuc., V, 55. 

Carystioi , locuitori ai cetăţii Carystos, 
situată în vîrful de sud al Rubeei, la 
picioarele muntelui Oche, 

Casmenai, oraş în sud-estul Siciliei, 
între Syracusa şi Camarina, situat, pro¬ 
babil, lîngă actualul Spaccaforno. 

Castor şi Pollux , zeii Dioscuri. 

Catana (Catania), oraş în Sicilia, pe 
la mijlocul coastei de est, între Messana 
şi Syracusa, la picioarele muntelui 
Etna. 

Daphnus (Dafmunt), localitate din 
Asia Mică, în apropiere de oraşul 
Clazomenai. 

Dardanos, oraş în Troada, pe coasta 
asiatică a Hellespontului, lîngă înăl¬ 
ţimea Dardaneion şi la revărsarea Rho- 
donului, între Abydos şi Ilyon (Troia). 

Darxeios II, unul dintre fiii nelegitimi 
ai lui Artaxerxes I, a domnit începînd de 
la 424/423. 

Dascon, un loc lingă Syracusa. 

Dascon, întemeietor al Camarinei, pe 
la 599 î.e.n. 

Dascylitis, regiune în Bithynia, în 
jurul oraşului Dascylion, de pe ţărmul 
Propontidei, la vărsarea rîului Rhyn- 
dacos. Azi Eskikioi. 

Daulis sau Daulia, oraş în Phocida, 
la poalele de răsărit ale muntelui Par- 
nassos. Parnos şi Parnossos (Parnos) 
sînt doi munţi diferiţi. 

Deceleia, azi Tatoi, localitate în Attica, 
situată la est de muntele Pames, lîngă 
pasul care ducea de la Atena la Oropos. 

Delion, templu al lui Apollon De- 
lianul, care se găsea în mai multe loca¬ 
lităţi. 

Delphoi (Delphi), localitate în Pho¬ 
cida, la sud de muntele Parnassos, 
celebră prin templul şi oracolul zeu¬ 
lui Apollon. 

. Deiphinion, localitate pe coasta de 
est a insulei Chios, întărită şi prevăzută 
cu un port. 

Delos, oraş situat pe o mică insulă 
stîncoasă din şirul de est al Cycladelor, 
între Tenos şi Naxos. Celebru pentru 
sanctuarul lui Apollon, care, după mito¬ 
logie, s-a născut aici. 

Demaxatos, strateg atenian în 415/414 
î.e.n., atestat la Thuc., VI, 105, 2. 

Demarchos , fiul lui Epidocos, strateg 
syracusan în 411 î.e.n. 

Demeas, tatăl lui Philccrates, ates¬ 
tat la Thuc., V, 116, 2. 

Detnodocos, strateg atenian în 425/ 
424. 

Denoslkenes, fiul lui Alcisthencs, 
din dcmul attic Aphidna, ales penhu 
prima oară strateg în 427/426. 

Demoteles, atestat la Thuc., IV, 25, 11. 

Dercylidas, spartan, unul dintre cei 
mai renumiţi comandanţi de oşti de 
pe vremea sa. Amănunte la Thuc., VIII, 
60, 1; 61, 1; Xen., Hell., III, 1, 9, 3. 

Derdas, fiul lui Arrhidaios, fratele 
regelui Alexandru I al Macedoniei; a 
moştenit de la tatăl său regiunea Eli- 
meia. 

Dexsaioi, populaţia tracă, situată la 
nord-est de cursul inferior al Stry- 
monului. 

Deucalion, personaj legendar, fiul lui 
Minos, nepot al lui Zeus, tatăl lui Ido- 
meneus, care avea sub stăpînirea lui 
mai multe oraşe. 

Diacxitos, tatăl lui Melesippos, ates¬ 
tat la Thuc., II, 12. 

Diasia, sărbătoare închinată lui Zeus. 
Amănunte la Thuc., I, 126. 

Didyme (azi Salina), insulă din arhi¬ 
pelagul Tiparelor, de la nord de Sici- 
lia. Ta Thucyd., III, 88. 


Diemporos, fiul lui Oretoridcs, bco- 
tarh, în 431, atestat la Thuc., II, 
2 , 1 . 

Diitxephes, tatăl lui Nicostratos, ates¬ 
tat la Thuc., III, 75, 1 ; IV, 59, 1 ; 119, 
2 ; 129, 2. 

Diniadas, atestat la Thuc., VII, 22. 

Dinias, tatăl lui Cleippides, atestat 
la Thuc., III, 3, 2. 

Diodotos, fiul lui Eucrates, atestat 
la Thuc., III, 41-49. 

Diomedon, comandant atenian în tim¬ 
pul războiului deceleic. Amănunte la 
Thuc., VIII, 19; 24; 54, Xenoph., Hell., 
I, 15, 16; VI, 22-29; Diod., XIII, 
74, 1 şi urm. 

Diomilos , comandant svracusan ates¬ 
tat la Thuc., VI, 96,97. 

Dion (azi Malathria), oraş în Macedonia, 
în Pieria, la poalele de nord ale Olym- 
pului, cam la 3 km de la coasta de 
vest a golfului Thermaic. Thuc., IV, 
78. 

Dion, oraş în Calcidica, în peninsula 
Acte, pe ţărmul golfului Singitic. Thuc., 
IV, 109. 

Dionysia, sărbătoare în cinstea zeu¬ 
lui Dionysos. 

Dioscouri, Castor şi Polydeuces (Pollux), 
fiii gemeni ai lui Zeus. 

Diotimos, fiul lui Strombichides, co¬ 
mandant de flotă atenian în 433 î.e.n. 
Amănunte la Thuc., I, 45, 2, CIA. 
I, 179, 2; Timaios (F.H.G.) I, 218 pag. 
99/1 ; Strab. I, 47. 

Diphalos, comandant atenian în 
413/412, atestat la Thuc.. VII, 34, 3. 

Doberos, oraş paionic în nord-estul 
Motcdrnid, la est de fluviul Axics. 

Dolcpia, regiune în sud-vcstul Thes- 
saliei, mărginită cu Etolia şi cu Epi- 
rul. 

Dorcis, comandant spartan, ates¬ 
tat la Thuc., I, 95. 

Dorieni (Dores ), Thuc., I, 12, 3; 

l, 18; I, 107, 2; III, 92, unul din¬ 
tre cele patru principale neamuri cle- 
nice. Celelalte sînt: achei, eolieni, 
ionieni. 

Dorieus din Rhodos, atestat la Thuc., 

m, 8. 

Doros, erou eponim al dorienilor. 

Drabescos, oraş trac în estul Mace¬ 
doniei (azi Drama), în ţinutul Edonis, 
la est de fluviul Strymon. 

Drymussa, insulă pe coasta Asiei Mici, 
situată în golful Hermios, în apropiere 
de Clazomenai. 

Droi, populaţie tracă, în estul Mace¬ 
doniei, la est de Strymon, atestată la 
Thuc., II, 10, 3. 

Dryopes, locuitori ai regiunii de sud a 
insulei Eubeea. 


48 — Războiul peloponesiac 

D*yoscephalai, „capete de stejar", 
numele unui vîrf al muntelui CytJieron 
în Beoţia. 

Dyme (lîngă actualul Katahaia), 


Eccritos, spartan, atestat la Thuc., 
VII, 19, 3. 

Echecratides, din Pharsalos, atestat 
la Thuc., I, 111, 1. 

Echstimidas tatăl lui Tauros, atestat 
la Thuc., IV, 149, 2. 

Echinades (azi Kurţolares), numele 
unor insule numeroase, mici, înalte şi 
stîncoase, în faţa coastei de vest a 
Acharnaniei. 

Edones , populaţie tracă, ocupînd 
ţinutul de lingă cursul inferior al Stry- 
monului, la nord de muntele Pangen. 

Eg este ( Segesta ), oraş în vestul Si- 
ciliei. 

Eetioneia, peninsulă situată la nord- 
vest de marele port al Pireului în Attica. 

Eion, oraş situat la gura Strymonu- 
lui, la sud de Amphipolis, căruia îi ser¬ 
vea de port la mare. 

Elaia, port în sud-vestul Epirului, la 
sud de rîul Acheron. 

Elaius (Eleunt), oraş în Chersonesul 
Traciei (lîngă Eştei-Hisarlîk) la intrarea 
în Hellespont, îu faţa vechii Troie. 

Elaphebolion, a noua lună a calendaru¬ 
lui attic, corespunzînd aproximativ cu 
luna martie. 

Eleusis (azi I/ifsina), localitate în 
Attica, la vest de Atena, celebră prin 
misterele care se celebrau aci, în cinstea 
zeiţei Demctra. 

Elimiotai, locuitori ai regiunii Elimeia, 
din sud-vestul Macedoniei. 

Elis sau Eleia (Elida), cea mai de 
vest regiune a Peloponesului, mărgi¬ 
nită de Achaia la nord, de Arcadia la 
est, de Mcssenia la sud. Principalul său 
oraş era Elis (azi Kaliskopi), pe cursul 
inferior al Peneului. 

Ellomenon, cetate pe coasta de est 
a insulei Deucas din arhipelagul Ionic. 

Elorine Hodos, drumul spre Eloros 
(Helorus), rîu în sud-estul Siciliei (azi 
Tellaro). Eloros sau Helorus era şiun oraş 
(azi Colisseo di San Eilippo) situat pe 
acest rîu. 

Elymi, populaţie neelenică locuind 
în vestul Siciliei, socotită, alături de 
sicani şi siculi, printre primele care au 
locuit insula. 

Embaton, strîmtoare între oraşul 
Erythrai de pe coasta Asiei Mici şi 
insula Chios. 

Enîios, fiul lui Alcibiades, spartan, 
trimis în 420 î.e.n. ca sol la Atena. 


cel mai de vest dintre cele două¬ 
sprezece oraşe ale Achaiei, situ¬ 
at pe coasta de sud a golfului Pat- 
rai. 

E 

Enipeos (Eesteniţa) afluent al fluviu¬ 
lui Alpheios din Elida. 

Enneacrunos, fîntînă cu nouă izvoare 
la Atena, numită mai înainte Callirrhoe. 

Ennea Hodoi, nouă drumuri, nume 
vechi al cetăţii Amphipolis. 

Entimos, cretan, unul dintre întemeie¬ 
torii cetăţii Gela, din Sicilia. 

Eordaia, regiune în centrul Macedoniei. 

Ephesia, sărbătoare celebrată la 
Ephes în cinstea zeiţei Artemis, în luna 
Artemision, la care luau parte toţi 
ionienii din Asia Mică. 

Ephyra sau Cichyros (azi Tabani) 
oraş în Epir, în ţinutul Elaiatis, aproape 
de gura rîului Acheron. 

Epicles, tatăl lui Protcos, atestat la 
Thuc., I, 45, 2; II, 23, 2; VIII, 107, 2. 

Epicuros, tatăl lui Paches, atestat la 
Thuc., III, 18, 8. 

Epicydidas, spartan, trimis în 422 
î.e.n. ca sol în Tracia. Amănunte la 
Thuc., V, 12, Xen., Hell., IV, 22, Plut., 
Ages., 22. 

Epidamrtos sau Dyrrhackium (azi 
Durazzo, Durres), oraş în Illyria pe 
ţărmul Adriaticii. Amănunte la Thuc., 
I, 24-29; 146; III, 70. 

Epidauros (azi Epidavra), oraş în 
Pelopones, îu Argolida, la ţărmul gol¬ 
fului Saronic. 

Epidauros Limsra (azi Monemvasia), 
oraş în Pelopones, pe coasta de est a 
I,aconiei. Thuc., IV, 56; VI, 105; 
VII, 18, 26. 

Epipolai, cartier din partea de nord- 
vest a Syracusei. 

Epitadas, fiul lui Malobros, atestat 
la Thuc., IV 8, 9; 31, 2, 38. 

Erai sau Airai, orăşel în Ionia,în Asia 
Mică, în apropiere de Teos şi la sud-est 
de Erythrai, pe coasta golfului Icaric. 

Erasinides, amiral corintian, în 412 
î.e.n. 

Erasistratos, tatăl lui Phaiax. Amă¬ 
nunte la Thuc., VII; Plut., Ages., 181 ; 
Xen., Hell., II, 3, 2. 

Exatocleides, tatăl lui Phalios, atestat 
la Thuc., I, 24, 2. 

Erechteus, erou şi rege legendar al 
Atenei, care avea un templu numit 
Erechteion. 

Eresos, oraş pe coasta de sud-vest 
a insulei I,esbos. 

Eretrieis, eretrieni, locuitori ai oraşului 
Eretria (azi Paleokastro) din Eubeea. 

Erineos, numele a două oraşe: unul 
în Grecia centrală, aproape de izvoarele 
Caphissului (Thuc., F. 107) şi altul în 
Pelopones, pe ţărmul corintic al Achâtei 
(Thuc., VII, 34). 

Erythrai, oraş în Beoţia, la est de 
Plateea, la poalele muntelui Cythairon. 

Erythraia, domeniul oraşului Erythrai 
din Asia Mică (azi Ritri). 

Eryx, oraş şi munte în vestul Siciliei. 
Azi Monte San Giuliano. 

Eryxidaidas, atestat la Thuc., IV, 
119, 2. 

Eteonicos, renumit comandant de 
flotă spartan, activ mai ales în 412 î.e.n. 
Amănunte la Thuc., VIII, 24, 4; 
Xen., Hell., I, 6, 26; II, 1, 1; Diod., 
XIII, 97, 3 etc. 

Eualas, comandant spartan, activ în 
412 î.e.n., atestat la Thuc., VIII. 22, 1. 

Euarchos, 1) tiran în Astachos, iz¬ 
gonit de atenieni în 431, atestat la 
Thuc., II, 30, 1 ; 2) întemeietor al Cata- 
nei, atestat la Thuc., VI, 3, 3. 

Euboia (Eubeea), insulă la est de 
Attica, cea mii mare insulă cgeană. Azi 
Negropontc. 

Eubulos, atenian, comandant de flotă 
la Chios în 412 î.e.n., atestat la Thuc., 
VIII, 23, 4. 

Eucles, comandant atenian, atestat 
la Thuc., IV, 104, 4; 106, 2. 

Euclides, unul dintre întemeietorii 
cetăţii Himera, atestat la Thuc., VI, 5. 

Eucrates, strateg atenian, în*432/431. 

Euctemon , strateg atenian în 412/411, 
atestat la Thuc., VIII, 30, 1. 

Euenos, rîu înEtolia, izvorăşte din par¬ 
tea de nord a muntelui Carax şi se var¬ 
să în golful Patrai, aproape de Calydon. 

Euesperitai, locuitori ai oraşului Eu- 
hespekidcn, situat în Africa, pe coasta 
Cyrenaicii. 

Euetion, strateg atenian în 414/413, 
atestat la Thuc., VII, 9. 

Eumachos, comandant corintian, ates¬ 
tat la Thuc., II, 33. 

Eumenides, ,,bine voitoarele", nume 
dat Erinyilor, zeiţe ale răzbunării. 

Eumolpidai, cel mai de seamă neam 
de preoţi de la Eleusis. 

Eumolpos, străbunul legendar al 
eumolpizilor. 


Galepsos (azi oraş pe coasta egeică a 
Macedoniei trace), colonie a insulei 
Thasos, aşezată la revărsarea fluviului 
Strymon în mare. 


Eupaidas, tatăl lui Amphias, atestat 
la Thuc., IV, 119, 2. 

Eupalion, oraş în Eocrida, în ţinu¬ 
tul ocupat de ozoli, la sud de Etolia. 

Euphamidas, comandant corintian în 
431 î.e.n., atestat la Thuc., II, 33, 1 ; 
IV, 119, 2. 

Euphemos, sol atenian, atestat la 
Thuc., VI, 75, 4 ; 82. 

Euphiletos, tatăl lui Charoideles, ates¬ 
tat la Thuc., III, 86. 

Eupompidas, fiul lui Daimachos din 
Plateea, atestat la Thuc., III, 20. 

Euripides, tatăl lui Xenophon, ates¬ 
tat la Thuc., II, 70 şi 79. 

Euripos, strîmtoarea care separă 
Eubeea de continent, în dreptul oraşu¬ 
lui Chalcis. 

Europos, cetate în regiunea Emathia 
din Macedonia, pe Axios (Vardar). 

Eurybatos, comandant corcyreian în 
432, atestat la Thuc., I, 47, 1. 

Euryelos (Euryalos), fortificaţie în 
partea dc vest a zidurilor Syracusei. 

Eurylochos, comandant spartan, ates¬ 
tat la Thuc., III, 100-109. 

Eurymachos, om politic teban, ates¬ 
tat la Thuc., II, 2, 3; 5, 7. 

Eurymedon (azi Kioprusu), fluviu 
navigabil în Asia Minor,. în Pisidia şi 
Pamphilia, care izvorăşte de lîngă mun¬ 
tele Sclge şi se varsă în mare, lîngă 
cetatea Aspendos. 

Eurymedon, fiul lui Thiucles, coman¬ 
dant atenian, atestat la Thuc., III, 
80, 2; 91, 4; IV, 2, 46, 65, 3; VII, 16, 
49, 52, 2; Diodor, XII, 54, 6. 

Euxystheus , rege legendar în Mycene. 
Euxytanes, atestat la Thuc., III, 94, 5. 
Eurytimos, tatăl lui Archetimos, 
atestat la Thuc., I, 29, 3. 

Eustrophos, argeian, atestat la Thuc., 
V, 40, 3. 

Euthycles, tatăl lui Xenocleides, a- 
testat la Thuc., I, 46, 2; III, 114, 4. 

Euthydemos atenian, atestat la Thuc., 
V. 19, 2 şi 24; VII, 16, 69, 4; I G., I, 
180; Diod. XIII, 13, 2; Plutarh, 

Nicias, 20. 

Euxeinos Pontos, Pontul Euxin sau 
Marea Neagră. 

Execestos, tatăl lui Siconos, atestat 
la Thuc., VI, 73. 

vezi PH 


G 

Gaulites, corian, atestat la Thuc., 
VIII, 85. 

Gela, oraş in sudul Siciliei, la vărsa¬ 
rea rîului cu acelaşi nume. 

Gelon, celebrul tiran al Syracusei în¬ 
tre 400 şi 478 l.e.n. 

Geraistos, promontoriu şi port la 
capătul de sud-est al Eubeei. Azi Kavo 
Mandilo. 

Gerastios, lună spartană, cores- 
punzînd cu elaphebolion atenian (mar¬ 
tie). 

Gerania, munte pe istmul dintre 
Megara şi Corinthia. Azi Makriplaghi. 

Getai, geţi. populaţie tracă de acelaşi 
neam cu dacii, locuind Intre Carpaţi, 
Balcani şi Marea Neagră, în bazinul 
Dunării de jos. 

Gigonos, oraş în Chalcidica, situat pe 
ţărmul golfului Thermaic, între Thessalo- 
nice şi Potideea. 

Glauce, oraş cu port, în peninsula 
Mycale, în Ionia, din Asia Mică. 

Glaucon, fiul lui I y eagros, strateg 
atenian în 433/433. 


Habronichos , fiul lui I y ysicles, a lup¬ 
tat la Artemision în 480, iar în 479 a 
făcut parte din solia lui Themisto- 
cles, trimisă la Sparta în legătură cu 
reconstrucţia zidurilor Atenei. 

Haimos (Haemus), munţii Balcani 
de azi. 

Hagnon , fiul lui Nicias din Steiria, 
strateg atenian în anul 440/439, a în¬ 
temeiat, în 437/436, Amphipolisul. 

Halex, rîu în Bruttium, azi Alice, a- 
testat pentru prima dată la Thuc., III* 
99. 

Halicyaii, populaţie în Sicilia, în 
jurul oraşului Halyciai (azi Sakmi) la 
sud de Sageta. 

Halies (sau Halice) oraş la mare, în 
sudul Argolidci. Azi Heli. 

Haliartos , localitate pe malul de sud 
al lacului Copais, în Beoţia. Azi Mazi. 

Halicarnassos, oraş pe coasta de sud- 
vest a Asiei Minore, în Caria, azi Bud- 
run. Patria istoricilor Herodot şi Dio- 
nysius. 

Halys (azi Kizil-Irmak), fluviu în 
Asia Mică, izvorăşte la graniţele Cappa- 
dociei cu Pontul, se îndreaptă spre 
nord prin Galatia şi Paphlagonia şi se 
varsă în Pontul Euxin, între Sinope 
şi Amisos. 

Hamaxitos , oraş în Asia Mică, pe 
coasta de sud a Troadei, în apropiere de 
promontoriul I y ecton. 

Harmatus (Harmatunt), munte în 
Eolida, în Asia Mică. 

Harmodios , vezi Aristogeiton. 

Harpagia (sau Harpagion), locali¬ 
tate în Asia Mică, situată între Cyzicos 
ţi Priapos, pe coasta de sud a Propon- 
tidei (Marmara). 


Goaxis , atestat la Thuc., IV, 107, 3. 

Gongylos, 1) din Eretria, comandant în 
476 î.e.n.; 2) comandantul flotei corin- 
tiene, la Syracusa, în 414 î.e.n. 

Gorthynia , oraş în nordul Emathiei, 
în Macedonia, pe fluviul Axios. 

Grestonia , sau Crestonia, regiune în 
Macedonia, la nord de Calcidica, între 
Axios şi Strymon. 

Gylippos, comandant spartan în 415/ 
414. Istoria expediţiei ateniene în 
Sicilia o cuprinde pe a sa. 

Gymnopaidiai , sărbătoare spartană 
anuală, ţinută în cinstea morţilor 
căzuţi la Thyrea, caracterizată prin 
dansurile a două trupe de bărbaţi şi de 
copii dezbrăcaţi. 

Gyrton , oraş în Thessalia, în regiunea 
Pelasgiotis, pe rîul Pencus, la sud de 
muntele Olymp. 

Gyrtoni, locuitori ai cetăţii Gyrton. 

H 

Hebros , fluviu în Tracia, azi Mariţa. 

Hegesandros din Thespiai, comandant 
bcoţian în 413, atestat la Thuc., VII, 
19,3. 

Hegesippidas, lacedemonian, atestat 
la Thuc., V, 52. 

Helena, celebru personaj mitologic, 
fiica lui Zeus şi a Ecdei, soţia lui Mene- 
lau, răpită de Paris, pricină a războ¬ 
iului troian. 

Hclios. megarian, comandantul flotei 
spartanq. în anul 411 î.e.n. şi în 409. 
Amănunte la Thuc., VIII, 80 şi Xen., 
Hell., I, 3 ; 15, 21. 

Hellanicns rjin I y esbos, istoric grec 
din secolul al V-lca î.e.n. 

Hellas, Elada, adică Grecia. 

Hellen, fiul lui Deucalion, personaj 
legendar. 

Helos , oraş în sudul I y aconiei, azi 
Ellos, în fundul golfului I y aconic. 

Hiloţi, categorie socială la Sparta; 
a se vedea studiul introductiv. 

Heracleia Trachinia, oraş situat a- 
proape de gura rîului Asopos, pe coasta 
golfului Maliac, nu departe de vestite¬ 
le Thermopylai. 

Heracleia Pontica, oraş important pe 
coasta Pontului Euxin, în Bithynia, azi 
Eregli. Colonie a Megarei şi metropolă 
a oraşului Callatis din Dobrogca. Thuc., 

IV, 75. 

Heracleidai, 1) descendenţii lui He- 
racles; 2) numele mai multor familii 
care pretindeau că se trag din Heracles, 
la Sparta, în I y ydia, în Macedo¬ 
nia. 

Heracleides, ţiul lui I y ysimachos, co¬ 
mandant syracusan, atestat la Thuc., 

V, 173, 103, 4. 

Hexaia (azi Aiani), oraş în vestul 
.Arcadiei, pe Alpheus. 

Hexmaiondas din Theba, sol trimis la 
Mytilene, în 428 î.e.n. 

Hermion, oraş pe coasta de sud a 
Argolidei. 

Hermocrates, fiul lui Hermon, om poli¬ 
tic, fruntaş syracusan. Amănunte la 
Thuc., IV, 59 ; VI, 35 ; 72, 75; 76; VIII, 
85; Xen., Hell., I, 1, 27; Polybios, 
XII, 25; Diod., XIII, 12, 4; Plut., 
Nicias, 26. 

Hermon , syracusan, tatăl lui Hermo¬ 
crates, atestat la Thuc., IV, 58; VI, 32, 72. 
(Thucydides mai atestă încă un Hermon, 
atenian, îu VIII, 93). 

Hesiodos, poetul, autorul operei Lu¬ 
cruri şi zile şi probabil şi al Theogoniei. 

Hestiaia (Histiaia sau Oreos), oraş pe 
coasta de nord a Rubeii. 

Hestiodoros, fiul lui Aristocleides, din 
Atena, strateg în 430/429 (Thuc., II, 70). 

Hiera (Thermessa sau Vulcani), in¬ 
sulă vulcanică din arhipelagul Tipa¬ 
relor, în nordul Siciliei. Azi Vulcanello. 
Pe această insulă se credea că îşi avea 
Hephaistos atelierul. 

Hieramenes, fruntaş persan de la 
finele sec. V, menţionat de Thuc., VIII, 
58, 1 ; Xen., Hell., II, 1, 8. 

Hiexophon, atenian, fiul lui Antim- 
nestos, strateg în 426/425, atestat la 
Thuc., III, 105, 3. 

Himera (azi Bonformello), oraş situ¬ 
at pe coasta de nord a Siciliei, la est 
de Panormus (Palermo). 

Hippagretas, comandant spartan, ates¬ 
tat la Thuc., IV, 38, 1. 

Hipparchos, fiul lui Peisistratos, 
atestat la Herodot, I, 61; Thuc.,I, 20; VI, 
55, 57; Aristotel, A0 18, 1; Diod., X, 17. 

Hippias, 1) cel mai în vîrstâ dintre 
fiii lui Peisistratos şi urmaş al tatălui 
său la tiranie, în Atena, de la 528 î.e.n. 
Amănunte la autorii şi în pasajele ci¬ 
tate la Hipparchos; 2) arcadian, co¬ 
mandant al unui detaşament de mer¬ 
cenari în 427. Amănunte la Thuc., III, 
34, 3. 

Hippoclos din Tampsacos, atestat 
la Herodot IV, 138; Thuc., VI, 59, 3. 


Ialysos oraş în Rhodos. 

Iapygia, regiune în sudul Italiei, 
populaţie de triburi illyrice de iapyges 
şi messapi. 

Iasos, oraş din sud-vestul Asiei Mici, 
în Caria, pe ţărmul golfului Iasicos. 
Azi Asynkalessi. 

Ibetia, numele vechi al Spaniei, dat 
cu deosebire părţii de est a peninsulei, 


Hippocrates, 1) atenian, fiul lui 
Ariphron din Cholargos, nepot al lui 
Pericles, strateg în 426/425. 
Amănunte la Thuc., IV, 66, 3; 67, 77, 1 ; 
89, 90; 93; 94, 101, 2; Diod., XX, XII, 
69, 2; Xen., Memor., III, 5, 4 ; Plut., 
Nic., 6; 2) tiran în Gela, probabil pe la 
498 î.e.n., amănunte la Herodot, VI, 
23; VII, 154; Thuc., VI, 5,3; Diod., X, 
27; 3) comandant spartan în 412, 

amănunte la Thuc. VIII, 35, 1—4; 

Xcu., Hell., I, 3, 5-7; Diod., XIII, 
66, 2; Plut., Ale., 30. 

Hippolochidas, thessalian, atestat la 
Thuc., IV, 78. 

Hipponicos, fiul lui Call as, amănunte 
la Thuc., III, 91, 3; Diod., XII, 65; 
Andoc., I. 130; Corn. Ncp., Ale., 2, 1; 
Athen., XII, 53, 7. 

Hipponoidas, comandant spartan în 
418, atestat la Thuc., V, 71, 3; 72, 1. 

Hyacinthia, sărbătoare în cinstea 
lui Hyacinthos, fiul Amyclei şi al lui 
Diomede, iubit de Apollon. 

Hyaioi, trib al locilor ozoli. 

Hybla (Hybla Geleatis) oraş în in¬ 
teriorul părţii de est a Siciliei, la vest 
de Catana, la poalele Etnei. O altă 
Hybla se află în nordul Siciliei, pe drumul 
dintre Syracusa şi Gela. 

Hybla ioi, locuitorii cetăţii Megara 
Hyblaia, de la nord de Syracusa, Thuc., 
VI, 4; 94. 

Hyblon, rege legendar în Sicilia, 
atestat la Thuc., VI, 94. 

Hyceara, oraş sicanian, pe coasta de 
nord-vest a Siciliei, la vest de Panormus 
(Palermo). Azi Carini. 

Hylias, rîu în sudul Italiei, între 
Crotona şi Thurioi. 

Hyllaicos Limen, port în insula 
Corcyra. 

Hyperbolos , orator şi om politic, 
atenian, atestat la Aristoph., Achax., 
486; Thuc., VIII, 73; Plut., Nic., com¬ 
paraţie cu Crassus. 

Hyperechides, atenian, atestat la Thuc., 
VI, 55. 

Hystaspes, tatăl lui Artaphornes şi 
Pissuthnes, atestat la Herod., V, 73; 
Thuc., I, 115, 1. 

I 

de la coloanele lui Hcrcule (Gibral- 
tar) pînâ la Pirinei. 

Icaxos (sau learia), azi Nikaria, una 
dintre insulele Sporade, situată la vest 
de insula Samos. 

Ichtys, promontoriu al Elidei (azi 
capul Katakolo). 

Ida, munte în Troada, azi Kara- 
dag. 

Idomene, 1) oraş în Amphilochia din 
Acharnania, pe ţărmul golfului Am- 
bracic; 2) oraş în nordul Macedoniei pe 
fluviul Axios. 

Ietai (azi lato), cetate în interiorul 
Siciliei, la est de Segesta. 

lllyria, ţară locuită de illyri, la nord 
de Epir şi de Macedonia, de-a lungul 
ţărmului Adriaticii. 

Illytii (iliri), locuitori ai Illyriei. 

Imbros, insulă în Marea Egee, situ¬ 
ată în apropiere de Chersonesul Traciei. 

Imbxioi, locuitori ai insulei Imbros. 

Inaros, fiul lui Psammetichos, prinţ li¬ 
bian, s-a ridicat în 465 împotriva jugu¬ 
lui persan. Amănunte la Herod., III, 12; 
VII, 7; Thuc., I, 10. 

Inessa, (sau Aethna), azi Santa 
Maria di I,icodia, oraş în interiorul Sici¬ 
liei, la vest de Catana, la poalele mun¬ 
telui Etna. 

Iolaos, erou beoţian alungat de 
Heracles. 

Ion, atestat la Thuc., VIII, 38, 3. 

Ionieni, unul dintre cele patru nea¬ 
muri fundamentale, în care se împăr- 
ţeau elenii în genealogiile greceşti. 
Ei ocupau, în timpurile despre care exis¬ 
tă documente, coasta de vest a Asiei 
Mici, de la Phocaia la Milet, apoi in¬ 
sulele din faţa ţărmului de la Chios pînă 
la Eeros, Cycladele (în afară de Melos, 
Thera, Astypalaia, Attica şi Eubeea. în 
timpul colonizării, ionienii au ocupat 
insulele Sporade, coasta Traciei şi Mace¬ 
donia, apoi au întemeiat colonii şi pe 
ţărmul Mării Negre. în apus, ionienii 


Labdalon, punct dominant în partea 
de nord-vest a cartierului fortificat 
Epipolai din Syracusa. 

Lacedaimon , Sparta. 

Laches, fiul lui Melanopos, din de- 
mul Aixone, născut pe la 470 
î.e.n., bogat, renumit pentru vitejia 
sa. 

Lacon, fiul lui Aimnestos, atestat 
la Thuc., III, 52, 3. 

Lade, insulă de pe coasta Asiei Mici, 
situată în golful Eatmic, în faţa ora¬ 
şului Milet. 

Laispodias, comandant atenian, ates¬ 
tat la Thuc., VI, 105, 2; VIII, 86, 9; 
Aristoph., Păsările , 1560; Phryn., 

frg. 161 ; Eupolis, frg. 102. 

Laistrygones, populaţie mitică, situată 
în Sicilia sau în sudul Italiei. 

Lamachos, fiul lui Xenophanes, stra¬ 
teg atenian. Născut pe la 470 î.e.n., a 
luat parte, împreună cu Pericles, la 


porniţi din Chalcis, din Eubeea au colo¬ 
nizat : Naxos, Eeontinoi, Catana, Zânele, 
Himera în Sicilia, Cyme, Elea, Rhe- 
gion, Siris în sudul Italiei, Massalia în 
Gallia. Ei se distingeau de celelalte 
ramuri greceşti prin limbă şi obiceiuri. 

Ipnos, localitate în ţinutul locrilorozoli. 

Isarchidas, fiul lui Isarchos din Corint, 
atestat la Thucydides, I, 29, 2. 

Ischagoras, spartan, atestat la Thuc., 
IV, 132; V, 19; 24. 

Isocrates, atestat la Thuc., II, 83, 4. 

Isolochos , atestat la Thuc., III, 115, 2. 

Istmice a treia din cele patru mari 
sărbători.de jocuri: Olympice, Pitice, 
Istmice, Nemeice. Istmiccle se serbau 
la Istmul Corintic, în punctul denumit 
Schoinos. Se spune că fuseseră întemeiate 
de Helios şi Poseidon. întrecerile 
erau : gimnice, de care, rumifice. 

Istros, fluviul Dunărea. 

Isthmionicos din Atena, atestat la 
Thuc., V, 19; 24. 

Istone, munte pe insula Corcyra, situat 
la vest de vechiul oraş Corcyra. 

Italos, rege al sieulilor, care, la origine, 
locuiau în Italia. A se vedea şi Plutarh, 
Rotnulus, 2, 1; Dionysosdin Halicarnas, 
Anliquit ., I, 22, 4. 

Itamenes, atestat la Thuc., III, 34. 

Ithome, munte în centrul Messenici, 
azi Vurcano, avînd în vîrful sau oraşul 
cu acelaşi nume (azi Mavrcmati). 

Itys, fiul Procnci şi al lui Tereus. Fi¬ 
gura legendară a lui Itys a fost cunos¬ 
cută mai ales prin tragedia Tereus a 
lui Sophocles. 


L 

expediţia din Pontul Euxin, a comandat 
flota care a rămas la Siuopc şi a con¬ 
dus colonia de cleruchi atenieni după 
440 î.e.n. Partizan al grupării războinice, 
el a fost atacat dc comedia lui Aristo- 
phanes, Acharnania, 270, 572 ; Tacea , 
473. A fost strateg în 425 — 424, 41G — 
-415, 415-414. 

Lamis, megarian, atestat la Thrc., 
VII şi Polyacn, V, 51. 

Lampsacos (azi I,apsaki), oraş situat 
pe coasta asiatică a Hellespontului. 

Lampon, atenian, despre care Plu¬ 
tarh, Pericles, 5, spune că i-a profeţit 
Olimpianului că va deţine singur puterea 
la Atena. A stăruit mult pentru înteme¬ 
ierea coloniei Thurili. 

Laodicion, localitate situată în re¬ 
giunea Oresthis din sudul Arcadiei, la 
sud de viitorul oraş Megalopolis. 

Laophon, megarian, atestat la Thuc.,, 
VIII, 6, 1. 

Laphilos, atestat la Thuc., V, 19; 24. 

Laxisa, oraş în Thessalia (azi Tarissa), 
în regiunea Pelasgiotis, pe rîul Peneus. 
Numit şi Tarisa Pelasgia, spre a se deo¬ 
sebi de alte oraşe cu nume similar. 
Thuc., II, 22. Tarisa cu un singur s 
în Thessalia, cea cu doi ss în Troa- 
da. 

Laxissa , oraş în Asia Mică, pe coas¬ 
ta Troadei. Thuc., VIII, 101. 

Las, oraş foarte vechi în sudul I y aco- 
niei, situat pe coasta golfului laco¬ 
nic la sud de Cytheion la poalele Tai- 
getului. 

Latomiae, la Syracusa, cariere de 
piatră părăsite, adinei, care serveau 
de închisoare. 

Laureion sau Laurion, înălţimi în 
sudul Atticii, aproape de Sunion. 
Bogate în mine de argint şi de 
plumb. 

Leagros, tatăl lui Glaucon, atestat 
la Thuc., I, 51, 4. 

Learchos, fiul lui Callimachos, ates¬ 
tat la Thuc., II, 67, 2. 

Lebedos (azi Xinghi) oraş situ¬ 
at pe coasta Asiei Mici, între Teos 
şi Ephes. 

Lecton, promontoriu în Troada, azi 
Bababurun. 

Lekythos, loc fortificat al oraşului 
Torone, situat pe peninsula Chalci- 
dică Sitonia, pe ţărmul golfului To- 
ronaic. 

Lemnos, insulă în nordul Mării Egee. 

Leocorion, templu în Atena, situat 
în apropiere de agora. 

Leocxates, fiul lui Stroibes, renu¬ 
mit strateg atenian. 

Leogoras, tatăl lui Andocides, se 
trăgea dintr-o familie nobilă, atacat de 
Aristophanes în Norii şi Viespile pentru 
viaţa sa de plăceri. Alte amănunte la 
Thuc., I, 61. 

Leon : 1) spartan, probabil fiul lui 
Antalcidas şi, sigur, tatăl lui Antal- 
cidas şi a lui Pedaritos, care a căzut 
luptînd în 411, pe insula Chios. Amă¬ 
nunte la Thuc., III, 92; V, 44; VIII, 28; 
61 ; 2) atenian atestat la Thuc., V, 19. 

Leon, localitate situată lîngă Syra¬ 
cusa. 

Leonidas, tatăl lui Pleistarchos, rege 
spartan. 

Leontiadcs, tatăl lui Eurymachos, 
atestat la Thuc. 

Leontinoi (azi I Y entini), oraş în estul 
Siciliei, întemeiat de chalcidieni, situat 
la 35 km nord de Syracusa. 

Leotychidas, numele mai multor regi 
spartani. 

Lepreon (lîngă actualul Stroviţi), 
oraş în Pelopones, în sudul Triphyliei. 


Leros, numele uneia din insulele Spora- 
de, situată între Tepsya şi Calymna. 

Lesbos (azi Mitileni), insulă în Marea 
Egee, lîngă coasta Asiei Mici, cu capi¬ 
tala Mytilene. 

Leucas (Teucada), insulă cu un oraş 
cu acelaşi nume, lîngă coasta Acharna- 
niei. Face parte din arhipelagul Io¬ 
nic. 

Leucimme , promontoriu în Corcyra. 

Leuctra, oraş în Arcadia, azi Teon- 
dari. A intrat în alcătuirea domeniu¬ 
lui oraşului Megalopolis. 

Libya : 1) Africa întreagă; 2) regiu¬ 
nea dintre Egipt şi Syrtc. 

Ligyes, ligurii, locuitorii Tiguriei, 
regiune în nord-vestul Italiei, de pe 
ţărmul de nord al Mediteranei. 

Limnai, cartier în Atena, în sudul 
acropolei; Thuc., II, 15. 

Limnaia, localitate îu nordul Acharna- 
niei, pe ţărmul golfului Ambracic, azi 
Karvasara, Thuc., II, 80; III, 106. 

Lindioi, loc unde a fost fondat ora¬ 
şul Gela, în Sicilia. 

Lindos, oraş pe ţărmul de est al insu¬ 
lei Rhodos. 

Lipara (azi Tipări), insulă principală 
din arhipelagul Tiparelor din nordul 
Siciliei. în insulă se afla un oraş cu 
acelaşi nume. Insulele arhipelagului se 
mai numeau şi Eolice ( Aeoli insulae ). 

Locri, locuitorii diferitelor regiuni nu¬ 
mite Tocris. Se disting următoarele 
grupuri: locrii opuntieni, pe ţărmul 
strîmtorii Euripos; locrii epicnemizi, pe 
ţărmul golfului Maliac; locrii ozoli, 
lîngă golful de Corint; locrii cpizephyri, 
în Italia meridională. 

Loryma, oraş în sud-vestul Asiei Mici, 
în Caria, pe un promontoriu din faţa 
insulei Rhodos. 

Lycaion, azi Diaforti, munte în sud- 
vestul Arcadici, unde se afla un templu 
al lui Zeus I,ycaios. 

Lycia, regiune în sudul Asiei Mici,, 
între Caria şi Pamphylia. 

Lycomedes, tatăl lui Archestratos, 
atestat la Thuc., I, 57, 6. 

Lycophron, comandantcorintian,atestat 
la Thuc., IV, 44, 2, cf. Plut., Nic., 6. 

Lycos, tatăl lui Thrasybulos, atestat la 
Thuc., VIII, 75, 2. 

Lyncestai, locuitori ai regiunii Tyn- 
cestis, în partea de nord-vest a Mace¬ 
doniei. 

Lysicles, tatăl lui Habronychos, care 
a jucat un rol politic important pe vre¬ 
mea lui Themistocles. 

Laysimachos: 1) tatăl lui Aristides,. 
atestat la Herodot, VIII, 79; 95. Thuc.,. 
1,91,3; Platon , Menon, 94, a; Gorg.,. 
526 Plut., Axist., 1; 25; Themist . 

3, 12 ; Cimon, 5 ; 2) tatii lui Hîracleidas, 
comandantul syracusan, atestat la 
Thuc., IV, 73. 

Lysimileia limic, ,.mlaştina Eysimelia". 


Macanos. spartan, atestat la Thuc., 

III, 100, 2; III, 109. 

Mach'ion, comandant corintian, ates¬ 
tat la Thuc., II, 83, 4. 

Maianlros (Mcandru), fluviu în Caria 
şi Phrygia, azi Menderez. 

Mainalia, regiune din Arcadia. 

Maimlos (azi Apanohrepa), munte 
în Arcadia, în Maimalia. 

Magnesia: 1) peninsula în estul Thes- 
saliei; 2) oraş în Caria, lîngă Maian- 
dros; 3) oraş în I y idia, pe Hermos, 
lîngă mantele Sipylos. Thuc., I, 138; 
VIII, 50, se referi la cea de pe Maian- 
dros. 

Magnctes, locuitorii Mignesiei din 
Thessalia, Thuc., II, 101. 

Malea : 1) cap în Eaconia; în vîrful 
de sud-est al Peloponesului; Thuc., 

IV, 53, 54; VIII, 39; 2) cap în Eesbos, 

azi Zeitunburun; Thuc., III, 4, 6. 

Maloeis, protector al turmelor de oi, 
epitet al zeului Apollon din Eesbos. 

Mantinela (azi Paleopoli), oraş în 
sud-estul Arcadiei. 

Marathon, oraş pe coasta de est a 
a Atticii. 

Marathusa, insulă situată în apropiere 
de Clazomenai. 

Mareia, oraş situat în partea de nord- 
vest a Egiptului aproape de lacul Mareo- 
tis, la vest de viitoarea Alexan¬ 
dria. 

Massalia, azi Marsilia, oraş grec pe 
ţărmul Gali iei. 

Mecyberna, oraş şi port îu Calcidica, 
în fundul golfului Toronaic, în apro¬ 
piere de Olynthos. 

Medeon, oraş în Acharnania, azi 
Katuna. 

Megabates, sol persan care, în anul 
458 î. e. n., încearcă să aţîţe pe spar¬ 
tani împotriva Atenei, atestat la Thuc., 
I, 109. 

Megacles, atenian, om politic de seamă, 
membru al familiei Alcmeonizilor, adver¬ 
sari ai Peisistratizilor. 

Megacles, din Sicyon, fiul lui Onasi- 
mos, atestat la Thuc., IV, 119, 2. 

Megara, oraş în Grecia centrală, pe 
Istm în Megarida. 

Megara Hyblaia, oraş în estul Siciliei, 
la nord de Syracusa, lîngă actualul 
Augusta. 

Melancxides, lacedemonian, atestat la 
Thuc., VIII, 6, 5. 

Melanthos , atestat la Thuc., VIII, 5. 


situată la vărsarea rîului Anapos, lîngă 
Syracusa. 

Lysistratos, din Olynthos, atestat la 
Thuc., IV, 110 ; 2. 


Meleas, spartan, atestat la Thuc., II, 

I, 5, 4. 

Melcsandros . strateg atenian, atestat 
la Thuc., II, 69, 2. 

Melesias : 1) tatăl lui Thucydides, 
adversarul lui Pericles; 2) fiu al lui 
Thucydides. 

Mjlesippos, fiul lui Diacritos, spartan, 
membru al ultimei solii trimise dc spar¬ 
tani la Atena, înainte de izbucnirea 
războiului peloponesiac. Am'munte la 
Thuc., I, 139, 3; II, 12, 2 Aristoph., 
Pacea, 434. 

Melos (azi Milo), insulă din grupul 
Cycladelor. 

Memphis, oraş în Egipt, pe malul de 
vest al Nilului, aşezat la 25 km depăr¬ 
tare de vîrful Deltei Nilului, nu departe 
de Cairo. 

Mcnandros, comandant atenian, care 
a luat parte la expediţia din Sicilia. 
Amănunte la Thuc., VII, 16, 1; Plut., 
Nici, 201; Xenofon, Hell. , I, 2, 16; 
Diod., XIII, 13, 2. 

Menas, spartan, atestat la Thuc., V, 
19, 2; 24. 

Mende, oraş situat în peninsula Pal- 
lene din Chalcidica, lîngă promontoriul 
Poseidion din golful Thermaic. 

Mendesios, a cincea gură a Nilului, în 
Delta Egiptului, de la stînga spre 
dreapta. 

Menecolos, întemeietorul oraşului Ca- 
marina, atestat la Thuc., VI, 5, 3. 

Menecxates, fiul lui Amphidoros, ates¬ 
tat la Thuc., IV, 119, 2. 

Menedaios, spartan, atestat la Thuc., 
III, 100, 2; 109. 

Menon din Pharsalos, atestat la Thuc., 

II, 22, 3. 

Messapioi, messapii, populaţie illyrică 
din Italia de sud, menţionată adesea 
împreună cu fraţii lor iapygii. 

Messene, oraş în Messenia, pe rîul 
Parmisos. Azi Mavromati. 

Messene sau Messana sau Zânele (azi 
Messina) oraş în Sicilia, la Strîmtoare, 
în faţa oraşului Rhegium din Italia. 

Messenia, regiune în colţul de sud-vest 
al Peloponesului. 

Metagenes, atestat la Thuc.,V, 19, 2, 24. 

Metapontion, oraş în Eucania, pe 
ţărmul golfului Tarent, azi Torre di 
Mari. 

Methone sau Methana (azi Megalo- 
tiorion), oraş în Argolida, pe coasta 
golfului Saronic, Thuc., IV, 45. 

Methone sau Mothone (azi Modon), 
oraş pe ţărmul de sud-vest al Pelopone- 
sului,în Messenia. 

Methone (azi Elefterohori), oraş în 
sudul Macedoniei, la golful Thermaic, 
Thuc., VI, 7. 

Methone , oraş în Thessalia, în peninsula 
Magnesiei, pe ţărmul golfului Paga- 
saic. 

Methydrion, oraş în mijlocul Arcadiei. 

Methymna, oraş în insula Eesbos, azi 
Olivo. 

Miciades, navarh, atestat la Thuc., 
I, 47. 

Midios, rîu în Asia Mică. 

Miletos, (Milet, azi Palatia), celebru 
oraş pe coasta de sud-vest a Asiei Mici, 
în Caria. Era metropola oraşelor Istria 
şi Tomis din Dobrogea. 

Miltiades, tatăl lui Cimon, învingă¬ 
torul de la Marathon. 

Mimas, 1) numele unui centaur; 
2) numele unui gigant. 

Mimas , peninsulă muntoasă, pe coasta 
ionică a Asiei Mici, între insula Chios 
şi golful Hermaic. 

Mindaros, navarh spartan, atestat la 
Thuc., VIII, 85. 

Minoa, mică insulă pe coasta Megari- 
dei, în faţa Salaminei, Thuc., nu vor¬ 
beşte despre alte Minoa. 

Minos, personaj legendar, rege pu¬ 
ternic în Creta şi legislator. 

Melobxos, tatăl lui Epitadas, atestat 
la Thuc., IV, 8, 9. 

Molossi, locuitori ai Molossiei, re¬ 
giune în Epir. 

Molycrion, (sau Molycria) oraş şi 
port la hotarul Etoliei cu locrii ozoli, 
aproape de capul Antirrhion, la intra¬ 
rea în golful Corintic. 


Nauclidas, spartan, efor, în 404 — 403 
î. e. n. 

Naucleides, platean, atestat la Thuc., 
II, 2,2. 

Naucrates, tatăl lui Dammotimos, 
atestat la Thuc., IV, 119, 2. 

Naupdctos (azi I,epanto) oraş pe 
ţărmul de nord al golfului Corintic, 
în ţinutul Eocridei Ozolice. 

Naxos sau Dia, insulă, cea mai mare 
dintre Cyclade. 

Naxos (azi Capo di Schiso) oraş 
pe coasta de est a Siciliei, co¬ 
lonie a cetăţii Chalcis din Eubeea. 

Neapolis, „oraşul nou“ numele mul¬ 
tor oraşe greceşti. Thuc., VII, 50, 
vorbeşte deNeapolis din Africa, întemeiat 
de cartaginezi pe ţărmul golfului 


Morgantine, oraş în estul Siciliei. 

Motye, (azi San Pantaleo) port într-o 
insulă cu acelaşi nume, în apropiere de 
colţul de vest al Siciliei, la nord de- 
Eilybaeum. 

Munychia, înălţime fortificată în 
portul Pireu, din Attica, azi Falari. 

Mycale, (tfzi Samsundag) promonto¬ 
riu muntos pe coasta Asiei Mici, în faţa 
insulei Samos. 

Mycalessos , oraş în estul Beoţiei. 

Mycene sau Mycenai , străvechi oraş- 
în Argolida. 

Myconos, una dintre insulele Cyclade,. 
la nord-est de Delos. 

Mygdonia, regiune în sudul Mace¬ 
doniei, la nord de Chalcidica. 

Mylai, (azi Milazzo) oraş situat pe 
coasta de nord a Siciliei. 

Myletidai, partizani politici, exilaţi 
din Syracusa şi stabiliţi în Himera. 

Myonea, oraş în nordul I y ocridei 
Ozolice, la nord de Amphissa, Thuc., 
III, 101. 

Myonnesos, limbă de pămînt şi oraş 
cu acelaşi nume în Ionia din Asia Mică, 
în apropiere de Teos. 

Myrcinos, oraş la est de Trymon, în 
ţinutul edonilor. 

Myronides, comandant atenian, ates¬ 
tat la Thuc., I, 105, 15, 108, 2; IV, 95,3. 

Myrrhine, soţia lui Hippias, atestată 
la Thuc., VI, 55. 

Myrtilos, atenian, atestat la Thuc., 
V, 19, 2; 24. 

Myscon, syracusan, atestat la Thuc., 
VIII, 85, 1 ; Xen., Hell., I, 29. 

Mytilene, principalul oraş din insula 
Eesbos. 

Myus, (Myunt) oraş ionic în Caria,, 
la gura Meandrului. Azi Avşarkalesi. 


Neupolitam, la nord de Hadrumetum. 
Azi Nebcl-el-Kadim. 

Nemea, oraş şi cîmpie în nordul 
Argolidei, unde se celebrau jocurile Ne- 
meice. 

Nericos, oraş al I<eucadei, insulă din 
arhipelagul Ionic. 

Nestos (azi Mesta) rîu în Tracia, aflu- 
ent al Strymonului. 

Nicanor , comandant al chaonilor,. 
atestat la Thuc., II, 80, 5. 

Nicasos, tatăl lui Cecalos, atestat la 
Thuc, IV, 119, 2. 

Niciades, atenian, atestat la Thuc., 
IV, 118, 10. 

Nicias, fiul lui Niceratos, om politic 
şi comandant de oşti atenian. Amănunte, 
în afară de cele date de Thuc., se găsesc: 
în biografia scrisă de Plutarh. 

Nicolaos, lacedemonian, atestat la 
'Thuc., II, 67. 

Nicomachos, phocidean, atestat la 
Thuc., IV, 89. 

Nicomedes, fiul regelui spartan Cleom- 
brotos, frate mai tînăr al lui Pausanias, 
învingătorul de la Plateea. El a condus, 
în numele nepotului său minor Plei- 
stonax, armata împotriva phocidienilor 
şi apoi împotriva atenienilor, la Tanagra. 

Nicon, teban, atestat la Thuc., VI, 
19, 3. 


Ocytos, tatăl lui Aineias atestat la 
Thuc., IV, 119, 2. 

Oineon, oraş în vestul I/>cridei Ozo- 
lice, la răsărit de Naupactos, pe ţărmul 
golfului Corintic. 

Oinoe numele a două deme attice, 
unul situat lîngă Eleutherai, iar altul 
lîngă Marathon (azi Ninoi). 

Oinophyta localitate în sud-estul 
Beoţiei, care aparţinea teritoriului cetă¬ 
ţii Tanagra. 

Oinussai (azi Spalmadoros) insule 
ale Messeniei, în colţul de sud-vest al 
Peloponesului. 

Oisyme sau Emxthia (azi Eefterolimaui), 
oraş pe ţărmul tracic al Egeei, între 
Trymon şi Nestos. 

Olophyxos, oraş pe coasta de est a 
peninsulei Chalcidice, Acte. 

Oloros, tatăl lui Thucydides; a se 
vedea studiul introductiv. 

Olpai, localitate întărită, pe terito¬ 
riul oraşului Argos din Amphilochia, 
în sudul Epirului. Azi Ellinokuli. 

Olvmpix , oraş îu Elida, în regiunea 
Pisatis, unde se celebrau Jocurile Olym- 
pice, din patru în patru ani. 

Olympieion, cătun în Sicilia, în mar¬ 
ginea de sud a oraşului Syracusa. 

Olympos munte vestit, înalt de 2 985 
m, la hotarul dintre Thessalia şi Mace¬ 
donia. Acolo mitologia elenă situa reşe¬ 
dinţa zeilor. 

Olynthos (azi Stilari) oraş în Chalci- 
dica, în fundul golfului Toronaic, din¬ 
tre peninsulele Pallea şi Sithonia. 

Onasimos, fiul lui Megacles, atestat 
la Thuc., IV, 119, 2. 


Paches (gen. Pachetos), fiul lui 
Epicuros, atestat la Thuc., III, 18; 
28, 33; 34 ; 35 ; 36 ;48; 49 ; 50. 

Pagondas, fiul lui Aiolades, beeotarh, 
atestat la Thuc., 91; 92; 93; 

96. 

Pale, oraş în partea de ves a insulei 
Cephallenia din arhipelagul Ionic. 


Niconidas, atestat la Thuc.. TV, 78,2 

Nicostratos, fiul lui Diitrephes, stra¬ 
teg atenian, amănunte la Thuc., III, 
75; IV, 119; V, 61 şi Aristoph., Vesp. 81. 

Nisaia, port al Megarei în golful 
Salaminei. 

Nisos, mic templu lîngă Megara. 

Notion, port al oraşului Colohpon, 
din Asia Mică, pe coasta golfului Ica- 
ric. 

Nymphodoros, fiul lui Pythes, ates¬ 
tat la Thuc., II, 29. 


Onsios, lanţ de munţi la sud de Corint 
azi Xulokeriza. 

Onetorides, tatăl lui Diemporos, ates¬ 
tat la Thuc., II, 2. 

Onomacles, strateg atenian, în 412 — 
411. 

Orchomenos : 1) oraş în Beoţia (azi 

Steripu) la vărsarea rîului Cephissos 
în lacul Copais; 2) oraş îu Arcadia, 

azi Kalpaki, la nord-vest de Manthi- 
neia. 

Orestes, fiul lui Echecratides, rege 
la Pharsalos, în Thessalia, care, alungat 
de pe tron, a cerut ajutor atenienilor, 
dar zadarnic. Cf. Thuc., I, 111 ; Diodor., 
XI, 83, 3. 

Oresthis, regiune în sudul Arcadiei, 
la graniţa cu Eaconia. Thuc., IV, 134. 

Orestheion, localitate în regiunea Mai- 
nalia din Arcadia. Thuc., V, 64. 

Oreos sau Histiaia (azi Orei), oraş 
la capătul de nord al Eubeei. 

Orobiai, oraş situat pe ţărmul de 
nord-vest al Eubeei. 

Oroides, regele parauailor, atestat la 
Thuc., II, 80, 4. 

Oropia, numele ţinutului oraşului 
Oropos din nordul Atticii. 

Oropos, oraş attic pe coasta dinspre 
Eubeea, aproape de vărsarea rîului 
Asopos. 

Oscios sau Oescus, azi Isker, rîu impor¬ 
tant din vestul Traciei şi din Moesia 
Inferioară, izvorînd din apropiere de 
Serdica (Sofia), străbătînd ţara tri- 
bullilor şi vârsîndu-se în Dunăre lîngă 
oraşul Oescus (Ghigher), în faţa cetă¬ 
ţii Sucidava (Celei) din Oltenia. 


Pallene, peninsulă în partea de sud- 
vest a Calcidicei, între golful Thermaic 
şi cel Toronaic. 

Pamillos, întemeietor al oraşului 
Selinunt din Sicilia. Thuc., VI, 4. 

Pamphylia, regiune în sudul Asiei 
Mici, situată la vest de Cilicia şi la 
est de Eycia. 

Panacton , loc întărit, la frontiera 
dintre Attica şi Beoţia. 

Panairos, thessalian, atestat la Thuc., 

IV, 78. 

Pandion, rege legendar atenian, Thuc., 
II, 29. 

Pangato» (pangen) azi Pirnari, mun¬ 
te în sudul Macedoniei, la est de Stry- 
mon, vestit pentru minele sale de aur şi 
de argint. 

Panormus, nume al mai multor por¬ 
turi: 1) în Sicilia, azi Palermo, Thuc., 
VI, 2; 2) pe coasta argeianâ a Asiei 

Mici la sud de Milet, Thuc., VIII, 24; 
3) in Ahaia, lîngă promontoriul Rhion 
de la gura golfului Corintic, Thuc., II, 
86; 92. Tucidide nu vorbeşte decît 

de acestea trei, dar mai erau şi altele. 

Pantacyos , rîu în estul Siciliei, azi 
Fiume di Porcari, la gura sa, la nord de 
Syracusa, se afla colonia megariană 
Trotilon, Thuc., VI, 4. 

Paralos, regiunile dinspre ţărm ale 
Atticii. 

Parnes, lanţ de munţi în partea de 
nord a Atticii. 

Pasitelidas, spartan, atestat la Thuc., 

V, 3. 

Patmos, insulă, una dintre Sporade; 
azi Patinos. 

Patrai (azi Patras sau Patre), unul 
dintre cele douăsprezece oraşe din 
Achaia, situat pe coasta golfului Chale- 
donic. 

Pausanias, fiul lui Cleombrotos, ates¬ 
tat la Thuc., I, 94; 95; 128 - 135; 
138; II, 71 ; III, 54 ; 68. 

Pausanias , fiul lui Pleistoanax, ates¬ 
tat la Thuc., I, 107 şi III, 26. Tatăl lui 
Pleistoanax ; Thuc., I, 114 ; II, 21; V, 16. 

Pedaritos, fiul lui Ficon şi al Teulen- 
tiei, spartan, poate fratele lui Antalci- 
des, a fost trimis, spre sfîrşitul verii 
anului 412, cu trupe ca harmost ia 
Chios. Amănunte la Thucvdidcs, 28, 5; 
32, 2; 38, 3; 39, 2; 40,' 1 ; 55, 2; 

55, 3; 241, D. 

Pegai, numele unor nimfe de izvc are 
în Attica, lîngă Sunion (1, 103; 102, 

111, 115, 4, 21). 

Pele, insulă în vestul golfului Smirna, 
aşezată între Marathussa şi Drymussa, 
probabil actuala insulă Kiliseli. 

Pella , capitala Macedoniei de la 400 
pînă la 168 î. e.n., situată în sudul 
ţării, la vest de Atios (Vardar), în 
regiunea Fmathia, pe o înălţime bine 
apărată de bălţi. Azi i se văd ruinele 
lîngă localitatea Aghii Apostoli. 

Pellichos, tatăl lui Aristaios, strateg 
corintian, atestat la Thuc., I, 29, 23 
Fucia», Philops, 18, spune că şi Pelli¬ 
chos a fost strateg. 


Pelops, personaj mitologic, fiul lui 
Tantal, soţ al Hippodamiei. 

Peloponnesos (Pelopones) mare pen¬ 
insulă în sudul Greciei, numită azi 
Morea. Cum în antichitate nu se prea 
deosebeau insulele de peninsule, mai 
ales cînd istmul de legătură cu cantona¬ 
tul era foarte îngust, Peloponesos în¬ 
seamnă ,,insula lui Pelops". Hero- 
dot distinge (III, 1,4) şi = uscatul, 
din afară. Amănunte la Thuc.,. 

I, 9, 2; 10, 2; 12, 3; 141, 3; 

VI, 82. 

Peloris (Pelorida), promontoriu si¬ 
tuat în vîrful de nord al Siciliei, lîngă 
Messene, azi Capodi Faro sau Faro di 
Messina. Thuc., IV, 25. Se mai numea şi 
Peloron ori Peloros. 

Peparethos, azi Skopelcs, insulă 
stîncoasă situată printre Sporadele de 
nord. 

Perdiccas I, primul rege al Macedo¬ 
niei, din dinastia Argeazilor. Thucydides,. 

II, 100, nu vorbeşte despre acesta, ci 
despre Perdiccas II, fiul lui Alexan- 
dros. 

t,.. Perdiccas II, regele Macedoniei din 
vremea lui Tucidide. Fra fiul şi urmaşul 
regelui Alexandros. Ku se ştie cît timp 
a domnit. Cert este că în 432, Perdiccas 
I (56) era pe tron iar în 414 încă trăia 
(Thuc., VII, 9, 1). Amănunte la Thuc.,. 
I, 56 ; 57 ; 58 ; 61 ; 62 ; II, 29 ; 95 ; 
99; 100; 101 ; IV, 78 ; 79 ; 82 ; 83; 103* 
107; 124; 125; 128; 132 ; V, 6; 80; 83; 
VI, 7; VII, 9. 

Pericles, fiul lui Xanthippos, cele¬ 
bru bărbat atenian. Amănunte în viaţa, 
scrisă de Plutarh, Vieţi paralele , Fd. 
Ştiinţifică, voi. II, şi la Thuc., I, 
111; 114; 116; 127; 139; II, 13;, 

22; 65; 127. 

Periclidas, tatăl lui Athenaios, ates¬ 
tat la Thuc., IV, 119. 

Perieres, întemeietorul cetăţii Zân¬ 
ele sau Messene , din Sicilia, atestat la 
Thuc., VI, 4, 5 şi Pausanias IV, 23, 7. 

Peripolion, poziţie întărită a Focrilor 
epizephyri din Brut ti um, în Italia, 
care, o vreme, a constituit graniţa între 
Rhegium şi Focris, cucerit de atenieni, 
sub comanda lui Faches, se pare în 427, 
şi redat cetăţii Rhegium. Amănunte 
la Thuc., 111,99; 103,3,115,6. 

Perrhaibia, regiune în nord-estul Thcs- 
saliei, în partea superioară a fluviu¬ 
lui Furopos. 

Petra, ,,stîncă“, nume al diferitelor 
localităţi. Fa Thuc., VIII, 35, e vorba de 
o localitate cu acest nume, din ţinutul 
cetăţii Rhegium. 

Phacion, localitate în Thessalia, la vest 
de Farisa. 

Phaiax, fiul lui Erasistratos, atenian, 
nobil de origine, contemporan cu Alci- 
l>iades. Amănunte la Thuc., V, 4, 5. 

Phaidimos, lacedemonian, atestat la 
Thuc., V, 42. 

Phainippos, atenian, fiul lui Phyrr- 
nichos, scrib al prytaniei a VIII-a, 
tn anul 424. Thuc., IV, 118. 

Phagres, cetate la est de gura Strymo- 
nului. 

Phainis , argeianâ, preoteasa Herei, 
atestată la Thuc., IV, 133, 3. 

Phaleron, port al Atenei, situat la 
est de Pireu. 

Phalios, fiul lui Eratocleides, corintian, 
unul din întemeietorii cetăţii Epidam- 
nos (Dyrrhachium). Thuc., I, 24. 

Phanai, promontoriu în sudul insulei 
Chios, azi Capul Mastico. 

Phanomachos, fiul lui Callimachos, 
Strateg în anul 430/429. Vezi Thuc., 
II, 70. 

Phanotis, teritoriul Phanotiei, oraş 
în Phocida. Thuc., IV, 76; 79. 

Pharax, spartan, tatăl lui Tryphon, 
atestat la Thuc., IV, 38. 

Phaxnabazos : 1) fruntaş persan, 

tatăl lui Pharnaces, a luat, curînd după 
480, satrapia Dascylitis, care era tra¬ 
diţională în familia sa; Thuc., II, 67; 
"2) nepotul precedentului,fiul lui Pharna¬ 
ces, cunoscutul satrap din Dascylitis, 
născut între 450 — 445. Amănunte asu¬ 
pra activităţii lui la Thuc., VIII, 6; 
39; 62; 80; 99; 109. 

Pharnaces : 1) tatăl lui Artabazos, 

atestat la Thuc., I, 129; 2) fiul lui 
Pharnabazos, atestat la Thuc., II, 67; 
V, 1; VIII, 58; 3) tatăl lui Pharna- 
t>azos; Thuc., VIII, 6. 

Pharsalos (azi Fersala) oraş în centrul 
Thessaliei. 

Pharos, insulă lîngă ţărmul mediterane¬ 
an al Egiptului. Pe această insulă se 
va construi în epoca elenistică tur¬ 
nul celebru cu lumini, la intrarea în 
portul Alexandriei, pentru călăuzirea 
corăbiilor în timpul nopţii. Numele 
insulei a devenit comun, pentru orice 
„far". 

Phaselis, oraş pe coasta de sud a 
Asiei Mici, în Eycia. Azi Tekirova. 

Phea ori Pheai, orăşel în apropiere 
de promontoriul Ichtys, pe coasta de 
vest a Elidei, în Pelopones. 

Pheraioi, locuitorii cetăţii Pherai 
(azi Velestino) în Thessalia. 

Philemon, athenian, tatăl lui Amenia- 
des, atestat la Thuc., II, 67, 2. 

Philippos : 1) macedonean, fratele 

lui Perdiccas II, fiul lui Alexandros, 
rege al Macedoniei; asupra activităţii 
lui a se vedea Thuc., I, 57; 59; 61; 


11,95; 100; 2) comandant spartan, 

atestat la Thuc., VIII, 28, 87, 99. 

Philocharidas, fiul lui Eryxidaidas, 
atestat la Thuc., IV, 119; V, 19, 21, 
24, 44. 

Philocrates, fiul lui Demeas, strateg 
atenian în 416/415, atestat la Thuc., 

V, 116, 3. 

Philoctetes, personaj legendar, celebrul 
erou homeric, thessalian, care potrivit 
legendei celei mai vechi, a dus la Troia 
şapte corăbii echipate. Muşcat de un 
şarpe, a fost părăsit de ahei pe insula 
Eemnos. 

Phlius (Phliunt), azi Polifengos, 
oraş în Phliasia, localitate în nord-estul 
Peloponesului. 

Phocaia, localitate în interiorul ora¬ 
şului Eeontini din Sicilia. Thuc., V, 4. 

Phoinice — Fenicia. 

Phoinicus (Phoenicunt) port în 
Ionia, în peninsula Mimas, din faţa 
insulei Chios. Thuc., VIII, 34. 

Phormion, strateg atenian, asupra 
activităţii lui a se vedea Thuc., I, 65, 
65; 117; 2; II, 29, 68; 102; 80, 

84; 85; 89; 90; 91; 92. 

Photyos, comandantul chaonilor, ates¬ 
tat la Thuc., II, 80, 5. 

Phrygioi, localitate în Attica. 

Phrynichos, comandant atenian. Amă¬ 
nunte asupra activităţii lui la Thuc., 
VIII, 25, 27; 48, 4; 50 şi urm. 90; 
92, 2. 

Phrynis, periec, atestat la Thucvdides, 

VIII, 6,4. 

Phthiotis, regiune în sudul Thessa¬ 
liei. 

Phylidas, teban, tatăl lui Phytagelos, 
atestat la Thuc., II, 2. 

Phyrcos, loc întărit în Elida. 

Physca, localitate în Macedonia, în 
ţinutul eordeilor. 

Phytia (azi Porta) oraş în Acharnania. 

Pieria, regiune în Macedonia, la nord 
de muntele Olimpos, socotit reşedinţă a 
muzelor. 

Pier os, lanţ de munţi în Thessalia la 
vest de Pierid. 

Pindos (Pind) lanţ muntos între 
Thessalia şi Epir. 

Peiraieus (Pireu) portul Atenei. 

Peiraios, port pe Istm, la golful Corintic. 

Peisandros, amănunte la Thuc., VII, 
49, 53; 65; 68; 98. 

27, 28, Aristoph., L, 15, 490; Plut., 
Ale., 26, 1. 

Peisistxatos (Pisistrat) celebru tiran 
atenian. Amănunte la Herodot I, 60, 
62; V, 55, 65; Thuc., I, 195, 20, 2; 

VI, 54; III, 31, 104; Arist., 14 şi 

urm. Plut., Solon, 30, 20; Diod., 

IX, 37, 2. 


764 



INDICI 


Plataiai (P lateea) oraş în Beoţia, aproa¬ 
pe de graniţa cu Attica. 

Plemmyrion , promontoriu în Sicilia, 
închizînd portul cel mare al Syracusei. 
Azi Muro di Porco. 

Pleuron , oraş în Etolia, aproape de 
actualul Ghiftokastro, pe ţărmul Caly- 
donic. 

Pleistarchos, fiul regelui Pausanios, 
lacedemonian. Amănunte la Thuc., I, 
107, 114; II, 21 ; V, 16; 33; 75. 

P leistolas, efor, atestat la Thuc., V, 
19, 2; 24, 25. 

Pnyx, punct în Atena, la vest de 
acropolă, unde se ţineau adunările po¬ 
porului. 

Polichna, orăşel în Asia Mică, lîngă 
Clazomenai, Thuc., VIII, 14, 23. 

Polichna , oraş în vestul insulei Creta; 
Thuc., II, 85. 

Polles, rege al odomanţilor, ates¬ 
tat la Thuc., V, 6, 2. 

Pollis , argeian, atestat la Thuc., 
II, 67. 

Polyanthes, corintian, atestat la 
Thuc., VII, 34, 2. 

Polycrates, celebrul tiran din Sâmos. 

Polydamidas, spartan atestat la Thuc., 
IV, 123; 129. 

Polymedes, din Tarisa, Thessalia, ates¬ 
tat la Thuc., II, 22, 23. 

Poseidonion, templu al lui Poseidon. 

Potamis, comandant de oşti syra- 
cusan, atestat la Thuc., VIII, 85, 3. 

Potidaia, (mai tîrziu Cassandreia) 
azi Kassandra, oraş situat în istmul 
Pollene, din vestul peninsulei Chalcidice. 

Potidania (azi minele de la I,uko- 
hori) oraş în estul Etoliei, pe rîul Daph- 
nos. 

Prasiai, localitate pe ţărmul de est 
al Atticii, azi Prasas; Thuc., VII, 18; 
VIII, 95. 

Prasiai , azi Prasto, oraş în estul 
Eaconiei, pe coasta golfului Argolidei; 
Thuc., II, 56; VI, 105; VII, 18. 

Priapos, azi Karaboga, oraş pe ţăr¬ 
mul asiatic al Propontidci (Marmara). 


Ramphias, fruntaş spartan. Amănun¬ 
te la Thuc., I, 139; V, 12; VIII, 8; 
Xen., Hell., I, 1. 

Rhegivm (azi Reggio di Calabria) 
oraş şi promontoriu în sudul Italiei, 
în faţa oraşului Messane din Sicilia. 

Rheneia , insulă în Cyclade, situa¬ 
tă în apropiere de insula Delos. 

Rheitoi, numele a două rîuleţe de 
apă sărată între Atena şi Eleusis. 

Rheitos, rîuleţ situat, probabil, în 
partea de sud-vest de golful Cenchreai. 


Priene (azi Samsun) oraş pe coasta 
Asiei Mici, în Ionia, la gura Meandrului. 

Procles, fiul lui Theodoros, strateg 
atenian, atestat la Thuc., III, 91, 92, 

V, 19; 24. 

Procne, personaj mitic, fiica Iul 
Pandion şi soţia lui Teyeus. 

Pronnaioi , locuitorii oraşului Pron- 
neoi, pe ceasta Cephaleniei. 

Proschion, oraş în sud-vestul Etoliei. 

Prosopitis, insulă, cu oraşul Pro- 
sopis, în Delta Egiptului, pe braţul 
cel mai de vest al Nilului. 

Frote (azi Prodano), insulă lîngă 
coasia de vest a Messeniei. 

Proteas , fiul lui Epicles, strateg ate¬ 
nian, atestat la Thuc., I, 45, 2; II, 23, 2. 

Proxenos, locrian, fiul lui Capaton, 
atestat la Thuc., III, 103, 3. 

Psammetichos, faraon egiptean, ta¬ 
tăl lui Inaros. 

Pteleon : 1) localitate în Triphylia; 

2) loc întărit pe coasta Asiei Mici, în 
Ionia, pe teritoriul oraşului Erythrae. 

Ptoiodoros, exilat teban, atestat la 
Thuc., IV, 76, 2. 

Ptychia, azi Bidoi, insuliţă în apropiere 
de Corcyra. 

Pydna, azi Kitros, oraş în sudul 
Macedoniei, în Pkeria, pe ţărmul gol¬ 
fului Thermaic. 

Pylos, azi Paleokastro, oraş în Messenia, 
pe coasta de vest, numit şi Coryphasion. 

Pyrrhai, oraş în insula I.esbcs. 

Pyrrichos, tatăl lui Ariston, ates¬ 
tat la Thuc., VII, 39, 2. 

Pystilos, întemeietor al cetăţii Acra- 
gas, atestat la Thuc., VI, 4, 4. 

Pythangelos, fiul lui Phylidas, ates¬ 
tat la Thuc., II, 2. 

Pythen, corintian, atestat la Thuc., 

VI, 104; VII, 1, 10. 

Pythes, tatăl lui Nymphodorcs, ates¬ 
tat la Thuc., II, 29, 2. 

Pythia , preoteasă a lui Apollon, 
la Delphi. 

Pythodoros, arhonte atenian, ates¬ 
tat la Thuc., II, 2 ; III, 115; VI, 105, 2. 

R 

Rhodope (Rodope) lanţ de munţi în 
Tracia. 

Rhodos, insulă, din grupul Sporade- 
lor, situată în partea de sud-est a Egeei, 
lîngă coasta Cariei. Oraşul cu acelaşi 
nume, din colţul său de nord-est, a 
avut un rol istoric important. 

Rhoiteion (Paleskastro), oraş în 
Troada, pe ţărmul Hellespontului. 

Rhypes, oraş în Achaia, pe ţărmul 
golfului Corintic. 

Rhypice, teritoriul oraşul Rhypes. 

Sabylinthos, tutorele regelui molosilor, 
Thaerypas, atestat la Thuc., IV, 80, 6. 

Sacon, întemeietor al oraşului Himera, 
-din Sicilia, atestat la Thuc., VI, 5. 

Sado cos, fiul lui Sitalces, regele tra¬ 
cilor odrysi. Amănunte asupra lui la 
Thuc., II, 29, 5; 67, 2. 

Salaithos, lacedemonian, atestat la 
Thuc., III, 20; 27 ; 36. 

Salamis, insula Salamina de lingă 
Attica, celebră prin victoria repurtată 
-asupra perşilor de flota ateniană, con¬ 
dusă de Themistocles. 

Salynthios, rege al agraidilor, ates¬ 
tat la Thuc., III, 111, 4; IV, 77, 2. 

Samaioi, locuitorii oraşului Same (azi 
-Samo), din insula Cephallenia (azi 
Kefalonia). 

Saminthos, localitate în Argolida, 
la nord de Argos. 

Samos, celebra insulă de lingă coasta 
<le vest a Asiei Mici. 

Sanaii, locuitorii oraşului. 

Sane, situat la istmul peninsulei 
Acte, lîngă canalul săpat de Xerxes, 
din Chalcidica. 

Sandios, colină în Caria, aproape 
de Meandru. 

Sardeis (Sardes ), capitala Eydiei, 
azi Şart. 

Sargeus din Sicyonia, atestat la 
Thuc., VII, 19, 5. 

Scandeia, port al insulei Cythera. 

Scione, oraş în peninsula Pallene 
din Chalcidica. 

Sciritai, corp de infanterie uşoară la 
Sparta. 

Sciritis, regiune muntoasă în nor¬ 
dul Taconiei, situată la frontiera cu 
Arcadia. 

Scirortidcs, strateg atenian, atestat 
la Thuc., VIII, 25; 54; 3. 

Scolos : 1) cătun în Beoţia; 2) oraş 
în Chalcidica. I,a Thuc., V, 18, e vorba, 
probabil, de al doilea. 

Scomios, muntele Vitoşa de lîngă Sofia 
de azi. (Sardica), în Tracia. De acolo 
izvorăşte Oscios (Iskerul), Thuc., II, 96. 

Scyllaion, promontoriu în colţul de 
est al Argolidei. 

Scyros, insulă, la est de Eubeea. 

Selinus (Selinunt) oraş în vestul 
Siciliei. 

Sermyle, oraş în Chalcidica, în 
peninsula Sithonia, pe ţărmul gol¬ 
fului Toronaic. 

Sermylioi , locuitori ai Sermylei. 

Sestos, (azi Bogali) oraş în Chersone- 
sul tracic, pe coasta Hellespontului, în 
faţa cetăţii Abydos. 


Seuthes , fiul lui Spardacos, rege al 
odrysilor, în Tracia şi nepot de frate 
al lui Sitalces. Amănunte la Thuc., II, 
101, 5; IV, 101, 5. 

Sicania , numele vechi al Siciliei, 
locuită la origine în întregime de sicani, 
populaţie rămasă apoi numai în vestul 
insulei. 

Sicanos, rîu în Iberia (Spania). 

Sicanos, fiul lui Execestos, coman¬ 
dant de oşti syracusan, atestat la Thuc., 

VI, 73; VII, 46, 50, 70. 

Sicilia, celebră insulă din sudul Ita¬ 
liei. Istoricul ei la Thuc., VI, 1—2. 
Alte amănunte în legătură cu expe¬ 
diţia pornită de atenieni în această 
insulă se găsesc în III, 115; IV, 
24; 58, 60; 65; VI, 6; 131, 20, 33, 88; 

VII, 32, 58; 66. 

Sicyon (azi Vasiliki) oraş în nordul 
Peloponesului (la vest de Corint, capi¬ 
tala Sicyoniei). 

Sidussa, orăşel în Ionia, din Asia 
Mică, în apropiere de Erythrae. 

Sigeion (azi Ienişeher) oraş şi pro¬ 
montoriu în Troada, nu departe de 
Ilion (Troia). 

Sitnonides, strateg atenian, ates¬ 
tat la Thuc., IV, 7. 

Simos, întemeietor al cetăţii siciliene 
Himera, atestat la Thuc., VI, 5. 

Singos, oraş în peninsula Sithonia, 
din Chalcidica, pe ţărmul golfului Sin- 
gitic. 

Sintoi, trib trac în estul Macedoniei, pe 
cursul inferior al Vardarului (Axios). 

Siphai, port al Beoţiei. 

Sitalces, numele mai multor regi ai 
tracilor odryzi, dintre care cel mai 
important a fost fiul lui Theres; amă¬ 
nunte la Thuc., II, 29; 67; 95-101; 
IV, 101, 5. 

Socrates, fiul lui Antigenes, atestat 
la Thuc., II, 23, 2. 

Sollion, oraş în nordul Acharnaniei, 
pe coasta din faţa insulei Eeucas. 

Soloeis sau Solus (Soluntum), azi 
Solanto, oraş pe coasta de nord a Sici¬ 
liei, la est de Panormus (Palermo) 
Thuc., VI, 2, 6. 

Solygia, localitate la est de Corint, 
pe ţărmul golfului Saronic. 

Sophocles, fiul lui Sostratidas, ates¬ 
tat la Thuc., III, 115; IV, 3; 46; 65. 

Spaxadocos, (Spardacos) tatăl lui Seuth¬ 
es, şi fratele lui Sitalces, regele tra¬ 
cilor odrysi; Thuc., II, 101, 5; IV, 
101, 5. 

Spartolos, oraş în sudul Chalcidicei, 
la nord de Polideea. 

Sphacteria (azi Sfaghia) mică insulă, 
situată în faţa oraşului Pylos, din 
Messenia. 

Stages, persan, atestat la Thuc., VII, 
16, 3. 

Stagiros, oraş în vestul Chalcidicei, 
lîngâ actualul Nizvoro. 

Stater (la Atena) monedă; statey 
de argint = 4 drahme; statey de aur = 
■20 de drahme; un statey doric avea, 
probabil, 20 de drahme de argint. 

Stratodemos, atestat la Thuc., II, 67. 

Stratonice, sora lui Perdiccas şi soţia 
lui Seuthes, atestată la Thuc., II, 
101 , 6 . 

Stratos (lîngă Ecpenu) oraş în Aharna- 
nia, pe fluviul Achelous. 

Stroibos, tatăl lui Eeocrates, ates¬ 
tat la Thuc., I, 105, 2. 

Strombichides, fiul lui Diotimos, stra¬ 
teg atenian, atestat la Thuc., VIII, 15; 
30, 62. 

Strombichos, tatăl lui Diotimos, ates¬ 
tat la Thuc., I, 45, 2. 

Strongyle, (azi vulcanul Stromboli) 
cea mai de nord dintre insulele Eolice 
sau I,ipare, din nordul Siciliei. 

Strophacos, proxenos al chalcidienilor 
atestat la Thuc., IV, 78. 

Strymon, azi Struma, fluviu în vestul 
Traciei, izvorînd din apropiere de Ser- 
dica (azi Sofia) şi vărsîndu-se în Egeea la 
•est de Clialcidica. 


Tainaron, azi Matapan, capul mai 
de sud al Peloponesului, în I,aconia. 

Tatnos, egiptean, atestat la Thuc., 
VIII, 31, 2; 87. 

Tanagra (azi Grimada) oraş în estul 
Beoţiei. 

Tantalos, fiul lui Patrocles, atestat la 
Thuc., IV, 57, 3. 

Taras sau Tarentum (azi Tarauto) 
oraş în sudul Italiei, îu peninsula Ca- 
labria, pe coasta golfului Tarentin. 
: Tauros, fiul lui Echetimidas, atestat 

la Thuc., IV, 119, 2. 

Tegea azi Paleoepiskopi, oraş în sud- 

estul Arcadiei. 

Tellis : 1) spartan, atestat la Thuc., 
V, 19, 24; 2) tatăl lui Brasidas, ates¬ 
tat la Thuc., III, 69. 

Tellias, comandant syracusan, ates¬ 
tat la Thuc., VI, 103, 4. 

Temenites, cartier al Syracusei, la 
vest de Achradina, aşezat pe o colină 
n umi ta, mai tîrziu, Neapolis. 

Tenos (azi Tinos), insulă din grupul 
Cycladelor. 

Teos, azi Sigadgik, oraş pe coasta 
Asiei Mici, în Ionia, pe ţărmul gol¬ 
fului Icaric. 


Styphon, fiul lui Pharax, atestat 
la Thuc., IV, 38, 2. 

Styra, azi Stura, oraş pe coasta de 
sud-vest a Eubeei în Dryopis. 

Sunion, promontoriu şi localitate în 
sud-estul Atticii. 

Sybaris, rîu în sudul Italiei, la gura 
căruia, pe coasta golfului Tarent, se 
află oraşul cu acelaşi nume în apropiere 
de Thurioi. 

Sybota (azi Sivota) port pe ţărmul 
Thesprotidei din Epir, în faţa căruia se 
află două insule mici, designate de Thu- 
cydides cu acelaşi nume. Insulele sînt în 
dreptul capătului de sud al insulei Corcyra 
(Korfu). 

Syca sau Tycha, punct în centrul 
cartierului Epipolai al cetăţii Syracusa. 

Syme (azi Simi) insulă mică, situată 
în faţa coastei Cariei, la nord de Rhodos, 
în golful Doridei. 

Symaithos (azi Giarretta) fluviu în 
estul Siciliei, încojurînd poalele muntelui 
Etna. Spre gura sa se află un oraş omo¬ 
nim. 

Syracusa, capitala Siciliei, situată 
pe coasta de est a insulei, pe insula Or- 
tygia şi pe un larg teren împrejur. A- 
mânunte la Thuc., III, 86; IV, 24; 25. 
65; V, 4; VI, 3 şi urm. 38, 45, 63, 67, 
70, 75, 96, 97, 99; VII, 4, 21, 22, 23, 32, 
36, 37, 45, 46, 50—57, 65, 71, 73, 81, 
87; VIII, 26, 105. 


Teres, întemeietorul regatului o- 
dris al Traciei, tatăl lui Sitalces, ates¬ 
tat la Thuc., II, 29, 67; 95. 

Terias, fluviu mic, pe coasta de est a 
Siciliei. 

Tereus, rege legendar al tracilor men¬ 
ţionat de Thuc., IV, 29, 3. 

Teutiaplos, elean, atestat la Thuc., 
III, 29. 

Teutlussa, mică insuliţă între Syme 
şi Rhodos. 

Thapsos, peninsulă a Siciliei, azi 
Isola degli Magnisi. 

Tharyps, rege al molossilor, atestat 
la Thuc., II, 180, 6. 

Thasos, insulă şi oraş în Marca Egee, 
aproape de coasta Tracici. 

Theainetos, fiul lui Tolmidas, atestat 
la Thuc., III, 20. 

Theagenes : 1) din Megara, atestat 
la Thuc., I, 126, 3, 5; 2) atenian, atestat 
la Thuc. 

Thebai (azi Thiva) celebrul oraş din 
Grecia centrală, capitala Beoţiei. 

Themistocles, vestitul om politic şi 
comandant de oşti atenian. Amănunte 
în viaţa lui scrisă de Plutarh, 
Vieţi paralele, voi. I, Edit. Ştiinţifică. Ea 

Thuc. este atestat în I, 14, 74, 90, 91, 
93, 99, 135, 137, 138. 

Theodoros, tatăl Ini Procles, ates¬ 
tat la Thuc., III, 91. 

Theolytos, tatăl lui Cynes, atestat 
la Thuc., II, 102. 

Thera, azi Santorin, insulă din grupul 
Cycladelor. 

Theramenes, celebru om politic atenian. 
Amănunte la Thuc., VIII, 68, 4 ; 89 şi 
urm ; Xen .,Hell., I,II Diod. XIII-XIV, 
Arist. 

Therimenes, lacedemonian, atestat 
la Thuc., VII, 26; 36, 2, 43, 3, 52. 

Therme (mai tîrziu Thessalonice ) 
Salonic, important oraş în sudul Mace¬ 
doniei, în fundul golfului Thcrmaic. 

Thermon, spartan, atestat la Thuc., 
VIII, 11, 2. 

Thermopylai (Termopile) defileu strîmt 
între poalele muntelui Callidrcmos şi 
ţărmul golfului Maliac, la sud de gura 
fluviului Spercheios, pe un drum obli¬ 
gat dintre Thessalia şi Eocrida epicne- 
midă. Celebru prin rezistenţa epică a lui 
Eeonidas spartanul împotriva lui Xerses. 

Theseus, rege legendar al atenienilor. 
Amănunte la Thuc., II, 12; VI, 61, 2 şi 
Plutarh, Theseus, Vieţi paralele, voi. I, 
Edit. Ştiinţifică. 

Thespiai, azi Erimokastro, oraş în 
Beoţia, la vest de Teba. 

Thessalos, fiu al lui Pesistratos, 
fratele lui Hippias şi Hipparchos, ates¬ 
tat la Thuc., I, 20, 2; VI, 25. 

Thoricos (azi Therikos) localitate 
în sudul Atticii, pe coasta de vest, 
în faţa insulei Helena (azi Makronisi). 

Thracc, Tracia, ţara locuită de neamu¬ 
rile trace dintre Beleam, Marea Egee şi 
Pontul Euxin cu prelungiri în Asia Mică, 
în Bithynia. 

Thranitai vîslaşi din rîndul superior 
al corăbiei. 

Thrasybulos, celebru cm politic şi 
comandant de oşti atenian. Amănunte 
la Thuc., VIII, 73, 2; 75, 2; 81, 105; 
Xen., Hell., I, 1, 16; II, 3 etc.; Diod., 
XIII, 40 şi urm. 

Thrasycles. atenian, atestat la Thuc., 
V, 19, 24; VII, 15, 17, 19. 

Thrasyllos din Argos, atestat la 
Thuc., V, 59, 51 60, 6. 

Thrasylos, atenian atestat la Thuc., 
VIII, 73, 75, 100, 104. 

Thrasymelidas, spartan, atestat la 
Thuc., VI, 11, 2. 

Thriasion, cîmpia din jurul locali¬ 
tăţii Thria, din Attica, între Atena 
şi Eleusis. 

Thronion, capitala Eocridei epic- 
nemidiene, situată nu departe de gol¬ 
ful Maliac. 


Thiueles\ 1) tatăl lui Eurymedon,. 
atestat la Thuc., III, 80, 9, 1; VII,. 16;. 
2) întemeietor al coloniei care a fondat 
oraşul Naxos din Sicilia. Thuc., VI, 3. 

Thucydides: 1) istoricul atestat la 
Thuc. în I, 1 ; 20, 21, 22, 23; V, 20,. 
26; II, 48, 3 ; IV, 106, 3 ; IV, 107; a se 
vedea studiul introductiv. 2) Pharsalian,. 
proxenos al atenienilor, atestat la Thuc.,. 
VIII, 92, 8. 

Thurioi (în vremea rcmană Copiae)- 
azi Torre Brodognato, oraş în sudul 

Italiei, în golful Tarentin, întemeiat în 
apropiere de vechiul Sybaris. 

Thyamis, azi Calama, fluviu în Epir, 

între Chaonia şi Thesprotia. 

Thyamos, munte în teritoriul Agrai 
din nord-vestul Etoliei, în apropiere de 
cetatea Argos din Amphilochia. Thuc., 
III, 106. 

Thymochares, atestat la Thuc., VIII, 
95, 2. 

Thyrea, azi Hagios Andreas, oraş 

şi ţinut în nordul Eaconiei, la hotarul 
cu Argolida. 

Thyssos, oraş în Chalcidica, în pe¬ 
ninsula Acte, pe ţărmul golfului Sin- 
gitic. 

Teichion, localitate în vestul Eto¬ 
liei, la limita cu Tocrida ozolică. 

Teichiussa, localitate pe coasta Asiei 
Mici, la sud de Millet. 

Txmagovas, fiul lui Athenagoras, din 
Cizic, atestat la Thuc., VIII, 61, 39. 

Timagoras din Tegea, atestat la 
Thuc., II, 67. 

Titnanor, fiul lui Timantlies, ates¬ 
tat la Thuc., I, 29, 3. 

Timocrates : 1) lacccltmi nian, ates¬ 

tat la Thuc., II, 85,92, 3; 2) atenian 
atestat la Thuc., III, 105, 3; IV, 19, 
2; 3) corintian, atestat la Thuc., II, 33. 

Titnoxenos, corintian, atestat la 
Thuc., II, 33. 

Tisamenos, din Trachis, atestat la 
Thuc., III, 92, 2. 

Tisander, Apodotos, atestat la Thuc!, 
III, 100. 

Tisias, fiul lui Tisimachos, atestat 
la Thuc., V, 84, 3. 

Tissaphernes, satrap persan, care 
guverna regiunea Asiei Mici dinspre 
Marea Egee. Amănunte la Thuc., VIII, 
5; 17, 25, 29, 36, 43, 47, 56, 78, 81, 
87, 100. 

Tlepolemos, atestat la Thuc., I, 
117, 2. 

Tolmaios : 1) tatăl lui Autocles, ates¬ 
tat la Thuc., IV, 53; 2) tatăl lui Tol- 
mides, atestat la Thuc., I, 108, 113. 

Tolmides : 1) fiul lui Tolmaios, ates¬ 
tat la Thuc., I, 108 şi 113; 2) tatăl lui 
Theainetos, atestat la Thuc., III, 20. 


768 


INDICI 


Tolophos, ophionianul, atestat la 
Thuc., III, 100. 

Tomeus, munte în Messenia, în apro¬ 
piere de Pylos. 

Toxone, ®raş în peninsula Sithonia 
din Chalcidica, pe ţărmul golfului Toro- 
nic. 

Toxyalos, atestat la Thuc., IV, 79. 

Txachis (gen. Trachinos) sau Txachi- 
<nia , oraş în Grecia centrală, în Oitaia, 
aproape de golful Malea, numit şi 
Heracleia Txachinia, azi Kuvelo. 

Txagia, insulă mică pe coasta Asiei 
Mici la sud de Samos, în faţa Miletului. 

Treres, numele unei vechi populaţii 
din Tracia, înrudită cu cymerie- 
nii. 

Txiballoi (Tribalii) numele unei 
populaţii din Moesia, înrudită cu geto- 
dacii, locuind la sud de Dunăre, în 
dreptul Olteniei, pe valea Iskerului 
(Oescus). 

Trinacria, numele grec al Siciliei, 
cu aluzie la forma insulei ,,Cu trei 
vîrfuri". 

Txiopion , promontoriu pe coasta de 
sud-vest a Asiei Mici, lîngă oraşul Cnidos. 
Azi Capul Krio. 


Xanthippos, tatăl lui Pericles, atestat 
la Thuc., I, 117, 127. 

Xenares, efor, atestat la Thuc., v. şi 
36 şi urm. 

Xenocleides, fiul lui Euthycles, ates¬ 
tat la Thuc., I, 46, 2; III, 114, 4. 

Xenon, din Teba, atestat la Thuc., 
ATI, 19, 3. 

Xenophantes, tatăl lui Eamachos, 
atestat la Thuc., VI, 8, 2. 


Zacynthos (azi Zante) insulă din 
arhipelagul Ionic, pe care se află un 
oraş cu acelaşi nume, situată în dreptul 
Elidei, din colţul de nord-vest al Pelo- 
ponesului. 

Zânele, numit mai tîrziu Messene sau 
Messana (azi Messino), oraş în nordul 


Tripodiscos, localitate în Megarida 
la vest de oraşul Megara. 

Tritaia, oraş în sud-vestul Achaiei, 
la poalele muntelui Erymanthos, lîn¬ 
gă hotarul cu Elida. Azi Kastriţa. 

Txoas (Troada) regiune din nord- 
vestul Asiei Mici, în care se afla vestita 
cetate Troia. 

Trogilos, port al Syracusei, la nord de 
Achradina. 

' Troia (sau Ilipn) vestitul oraş din 
Troada, în nord-vestul Asiei Mici, aproape 
de gura Hellespontului. Ruinele sale se 
văd la actualul Hisarlîk. 

Txoizen, oraş în sud-estul Argolidei 
lîngă actuala localitate Damala. 

Txotilon, cetate pe coasta de est 
a Siciliei, între Syracusa şi Catania. 

Tydeus, fiul lui Ion, personaj legen¬ 
dar, atestat la Thuc., VIII, 38, 3. 

Tyndaxeos, personaj legendar, fiul 
lui Oibates, tatăl lui Castor şi Pollux, 
al Elenei şi Clytemnestrei. 

Tyrrenos, fiul lui Atys, personaj 
legendar, care a emigrat din Eydia în 
Italia. 

Tyrrcnoi, tyrenieni, numele grec 
al etruscilor. 

X 

Xenophantidas , spartan, atestat la 
Thuc., VIII, 55, 2. 

Xenophon, fiul lui Euripides, ates¬ 
tat la Thuc., II, 70, 79. 

Xenotimos, tatăl lui Caracinos, ates¬ 
tat la Thuc., II, 23, 2. 

Xexxes, celebrul rege persan, care 
a pornit expediţia împotriva Eladei 
în 480. 


Z 

Siciliei, la strîmtoarea din faţa oraşului 
Rhegion din Italia. 

Zeuxidamos, tatăl lui Aychidamos, 
atestat la Thuc., II, 19; 47, 71; III, 1. 

Zeuxidas, spartan, atestat la Thuc., 
V, 19, 2; 24. 

Zopyxos, tatăl lui Megabyzos, ates¬ 
tat la Thuc., I, 109, 3. 

